
Na  Biskupskom  ordinarijatu 
u Mostaru 

nalazi  se  povijesna  građa  pod  naslovom 


AFERA  OKO  ŽUPA  U HERCEGOVINI 
Kronološki  pregled  i Važniji  dokumenti 

koju  je  od  1972.  do  1980.  godine 

sabrao 

DON  MARKO  PERIĆ 


Svezak  I.,  Kronološki  pregled  (sastavio  M.  P.),  str.  1-25; 
Dokumenti  1 - 39  (1882-1968),  str.  1-209 
Dodatnih  7 dokumenata,  bez  oznake  stranica. 

Svezak  II.,  Dokumenata  40-76  (1968-1970),  str.  210-566. 

Svezak  III.,  Dokumenti  80-90  (1970-1971),  str.  567-707 
Dodatak,  str.  1-210. 

Svezak  IV.,  Prvi  dio,  Dokumenti  91-139  (1972-1974),  str.  1-262. 
Drugi  dio,  Dokumenti  140-170  (1974-1975),  str.  1-581. 

Svezak  V.,  Dokumenti  171-232  (1975-1976),  str.  1-404. 

Svezak  VI.,  Dodatak  dokumentima  1-6  (1957-1979),  str.  1-480. 

Pod  izrazom  dokument  nalazi  se  više  puta  čitav  snop 
spisa  koji  se  odnose  na  određenu  temu. 

ISTINU JUĆI U LJUBAVI 


Knjiga  Hercegovačka  afera,  životno  djelo  msgr.  dr.  Marka  Perića,  tajnika, 
konzultora  i generalnoga  vikara  biskupa  dr.  Petra  Čule,  generalnoga  vikara 
biskupa  Pavla  Žanića  i konačno  kotorskoga  biskupa,  pripremana  je  od  1965.  do 
1977.  godine.  U hercegovačkoj  aferi  nizali  su  se  brojni  razgovori,  bilješke, 
zapisnici,  odluke,  proučavale  stranice  prošlosti  u vezi  sa  župama  u mostarsko- 
duvanjskoj  biskupiji.  Još  1899.  godine  zajedničkim  sporazumom  mostarskoga 
biskupa,  hercegovačkog  franjevca  Paškala  Buconjića,  i hercegovačkoga 
franjevačkoga  provincijala,  fra  Luke  Begića,  dogovoreno  je  koje  župe  pripadaju 
redovničkom  kleru,  a koje  dijecezanskomu,  i sve  to  papa  Leon  XIII.  vrhovnom 
vlašću  odobrio  i naredio  da  se  provede.  Nastojanje  oko  provedbe  ili  neprovedbe  te 
Decizije  ili  Rješenja  jest  srž  hercegovačkoga  pitanja,  slučaja  ili  afere.  Francuska 
riječ  "affaire",  prema  Klaiću,  znači  "neugodan,  nezgodan  događaj,  spor,  sukob, 
događaj  koji  izaziva  neugodno  uzbuđenje,  lopovski  pothvat".  U aferi  se  nastoji 
vješto  prodavati  laž  pod  istinu,  nepravdu  pod  pravdu,  nered  pod  red.  Crkva  to  ne 
može  odobriti.  I zato  se  ne  boji  istinu  naučavati  i neistine  opovrgavati. 

Nitko  od  svećenika  nije  imao  takav  pristup  crkvenim  izvorima  u 
Mostaru,  ponajprije  svojom  crkvenom  službom,  kao  don  Marko,  koji  je 
marljivo  skupljao,  vjerno  prepisivao  ili  fotokopirao  na  tisuće  službenih  dopisa  i 
odgovora.  Najprije  je  1975.  kao  rukopis,  pro  manuscripto,  u stotinjak 
primjeraka  uvezao  46  dokumenata,  kojima  je  na  20-ak  stranica  kao  uvod  stavio 
Povij esno-kronološki  pregled.  Za  arhiv  Ordinarijata  uvezao  je  osam  velikih 
svezaka  dokumenata  koji  se  odnose  na  ovaj  slučaj.  Na  kraju  sve  je  sažeo  u dva 
posebna  rukopisna  sveska  u Kroniku  i Dokumente,  1977.,  prije  25  godina, 
stavljajući  opći  naslov  Hercegovačka  afera.  U vrijeme  konačna  redigiranja 
djela,  dok  sam  predavao  na  teologiji  u Sarajevu,  don  Marko  mi  je  povjerio 
zadaću  da  prikažem  odnose  između  franjevačkoga  i dijecezanskoga  klera  na 
našim  prostorima  prije  ponovne  uspostave  redovite  crkvene  hijerarhije.  Taj 
prikaz,  koji  je  prihvatio  don  Marko  i dijecezanski  konzultori,  za  ovo  je  izdanje 
ponešto  revidiran:  neke  stvari  ispuštene,  a poneki  primjer,  osobito  iz  knjige  J. 
Buturca  (1970),  unesen.  Također  su  dodana  tri-četiri  primjera  iz  razdoblja 
biskupovanja  P.  Buconjića,  preuzeta  iz  arhiva  Biskupskoga  ordinarijata  u 
Mostaru.  Iako  je  don  Marko  u svojoj  skromnosti  govorio  da  je  Hercegovačka 
afera  djelo  "dijecezanskih  konzultora",  osobito  msgr.  Andrije  Majića,  msgr. 
Mate  Nuića,  msgr.  Anđelka  Babića,  koji  su  sigurno  čitali  materijale  u rukopisu 
i davali  svoje  primjedbe,  ovo  je  djelo  u biti  svojoj  rezultat  don  Markova  mara, 
rada,  napora  i sustava.  Neke  se  činjenice  i istine  uporno  ponavljaju  jer 
zaslužuju  uporna  ponavljanja! 

Kao  što  je  don  Đuro  Bender  konačno  pretipkao  sav  materijal  u više 
primjeraka  prije  25  godina,  tako  je  taj  rukopis  skenirao  i kompjuterizirao  don 
Dražen  Kutleša  prije  5 godina.  Mislili  smo  se  da  neće  trebati  izlaziti  u javnost  s 
ovim  pregledom  povijesnih  zbivanja  i s glavnim  povijesnim  dokumentima.  Ali 
razvoj  događaja  sugerirao  je  da  se  iznese  na  vidjelo  povijesna  i suvremena  situacija 
na  temelju  pisane  građe,  izvorne  ili  ovjerene,  koja  se  čuva  u arhivu  Biskupskoga 
ordinarijata  u Mostaru.  Tako  smo  odlučili  objaviti  i don  Markovu  kroniku 
događaja  i glavne  dokumente  o hercegovačkom  pitanju  i slučaju.  Autor  se  držao 
staroga  i strogoga  načela:  sine  im  et  studio  - bez  strasti  i pristranosti,  a još  više 
biblijskoga  načela:  Facientes  veritatem  in  caritate  - Istinujući  u ljubavi  (Ef  4,15). 
Stoga  mu  djelo  može  i biti  objavljeno  u svako  doba  i na  svakom  mjestu. 

Ovo  je  prvi  svezak  kronike  i dokumenata  o hercegovačkoj  aferi  i 
uglavnom  završava  s pastirskim  djelovanjem  blagopokojnoga  biskupa  Čule  (1942- 
1980),  koji  je  preminuo  1985.  Od  završetka  rukopisa,  1977.,  dakle  u posljednjih 
dvadeset  i pet  godina,  dogodilo  se  toliko  dijaloga,  susreta,  pregovara,  potpisa, 
polemika,  odluka  da  se  odmah  može  prijeći  na  izradu  i objavljivanje  ostalih 
svezaka.  U međuvremenu  don  Dražen  Kutleša,  vicekancelar  na  ordinarijatu,  iz 
cjelokupne  građe  Hercegovačke  afere,  koju  je  skupljao  pokojni  don  Marko,  izradio 
je  doktorsku  disertaciju  pod  naslovom  Trokut:  Franjevci  ofm  - biskup  - 
dijecezanski  kler  u mostarsko-duvanjskoj  biskupiji  od  1881.  do  1975.  u svjetlu  pet 
najvažnijih  dokumenata,  koju  je  obranio  na  Papinskom  sveučilištu  Urbanijani  u 
Rimu,  18.  lipnja  2001. 

Tko  se  želi  objektivno  obavijestiti  o ovom  slučaju  u našoj  domaćoj  Crkvi 
ne  može  ne  posegnuti  za  Hercegovačkom  aferom.  U vrijeme  desetgodišnjega 
crkvenog  djelovanja  u Mostaru  don  Markov  rukopis  bio  mije  glavni  priručnik  kad 
je  god  trebalo  zaviriti  u prošlost  u vezi  s rješenjem  prebolnoga  hercegovačkog 
slučaja.  Autor  svojim  opsežnim  i sigurnim  radom  zadužuje  buduće  generacije  i 
obvezuje  nas  da  se  u istom  smislu  i duhu  nastavi  s objavljivanjem  kronike  i 
dokumenata. 

Želimo  da  ovo  don  Markovo  posthumno  djelo  o hercegovačkom  slučaju, 
koji  desetljećima  potresa  našom  Hercegovinom,  unese  što  više  spoznaje  povijesne 
istine  i pravoga  svjetla,  mira  i jedinstva  među  svećenike,  redovnike  i vjernike,  i u 
cijelu  mjesnu  Crkvu.  Dao  Bog! 

Mostar,  na  blagdan  Uzvišenja  sv.  Križa,  14.  rujna  2002. 

Ratko  Perić,  biskup 

RIJEČ  KONZULTORA 


Franjevački  samostan  Humac  kod  Ljubuškoga  izdao  je  u rujnu  1976. 
godine  spis,1  koji  je  o "hercegovačkom  slučaju"  sastavio  nekadašnji  provincijal 
hercegovačkih  franjevaca  o.  dr.  Jerko  Mihaljević.  Knjižica  je  objelodanjena 
osamnaest  mjeseci  nakon  autorove  smrti  - umro  16.  ožujka  1975.,  petnaest  mjeseci 
nakon  izdavanja  Papinskoga  dekreta  Romanis  Pontificibus,  6.  lipnja  1975.,  četiri 
mjeseca  nakon  što  je  dekretom  rimske  Kongregacije  za  redovnike  i svjetovne 
institute  redovničko  poglavarstvo  hercegovačkih  franjevaca  na  čelu  s 
provincijalom  o.  dr.  fra  Rufinom  Silićem  svrgnuto  s uprave  provincije,  u lipnju 
1976. 

Zbor  biskupijskih  savjetnika  bio  je  spreman  odgovoriti  na  pamfletne 
tvrdnje  sadržane  u knjižici  Hercegovački  slučaj,  jer  je  već  1975.  godine  bio 
priredio  kao  rukopis  opsežnu  zbirku  dokumenata,  uz  povijesno  kronološki  pregled 
događaja.2  Ali  na  poticaj  biskupa  ordinarija  Petra  i njegova  koadjutora  Pavla,  koji 
su  1.  srpnja  1975.  dali  poruku  preko  radio  Vatikana  da  se  o "hercegovačkom 
slučaju"  ne  polemizira  u javnosti,  i mi  smo  konzultori  odgodili  odgovor  u širem 
crkvenom  općinstvu.  Ipak  su  smatrali  potrebnim  ciklostilski  umnožiti  kratak  osvrt3 
te  ga  dostaviti  svim  biskupima  u ovoj  zemlji,  provincij alatima  redovničkih 
zajednica  i svim  župnim  uredima  na  području  Hercegovine.  U popratnom  su 
pismu  najavili  da  će  nastojati  u prikladno  vrijeme  u javnosti  odgovoriti  na 
Mihaljevićevu  knjižicu.  Odgovor  je  sadržaj  u ovoj  knjizi  pod  naslovom 
Hercegovačka  afera. 

U prvom  dijelu  odgovora  nalazi  se  osvrt  na  stajalište  otaca  franjevaca 
prema  svjetovnom  kleru  i biskupima  u Bosni  i Hercegovini  kroz  povijest  do 
obnove  redovite  crkvene  hijerarhije  i uspostave  nove  crkvene  pokrajine  u ovoj 
zemlji,  1881. 

U drugom  dijelu  izlaže  se  povijesno  kronološki  pregled  događaja  u vezi  s 
pitanjem  podjele  župa  u mostarsko-duvanjskoj  biskupiji  u razdoblju  od  1881.  do 
1968. 

U trećem  dijelu  posebno  se  obrazlaže  pojam,  povod,  uzrok  i postanak 
"hercegovačkoga  slučaja",  nižu  se  događaji  nakon  svibnja  1968.  godine  i prikazuju 


1 J.  Mihaljević,  Hercegovački  slučaj  u svjetlu  dokumenata  (H.  S.),  Humac,  1976. 

2 Dijecezanski  konzultori.  Afera  oko  župa  u Hercegovini  (pro  manuscripto), 
Mostar,  1975. 

3 ISTI,  Nekoliko  kraćih  napomena  uz  knjigu  "Hercegovački  slučaj",  Bijelo  Polje 
k/Mostara,  24.  XI.  1976. 

se  nastojanja  od  Biskupskog  ordinarijata  do  Papinskog  dekreta  da  se  spor  riješi. 
Budući  daje  poglavarstvo  hercegovačkih  franjevaca  zauzelo  negativan  stav  prema 
Dekretu  Svete  Stolice,  s uprave  je  svrgnut  provincijal  s definitorima,  a vodstvo  je 
preuzeo  sam  general  Reda  manje  braće  preko  svoga  delegata. 

U dodatku  tom  trećem  dijelu  obrađena  su  neka  posebna  teološka, 
ekleziološka  i pravna  pitanja  koja  su  bila  predmetom  rasprave  u vrijeme  izbijanja 
"hercegovačkoga  slučaja",  kao  na  pr. : hijerarhijsko  uređenje  Crkve  i župnici 
redovnici,  kanonsko  podjeljivanje  dušobrižničke  službe  redovnicima,  njihovo 
povlačenje  sa  župa,  izgradnja  novih  bogoštovnih  objekata  u župama  koje  su 
povjerene  redovnicima,  pitanje  katedrale  ili  biskupske  crkve  u Hercegovini  te  stav 
hercegovačkih  franjevaca  prema  obnovi  redovite  hijerarhije  i uspostavi  nove 
crkvene  pokrajine  u Bosni  i Hercegovini. 

Da  bi  se  čitatelj  lakše  snalazio  u mnoštvu  podataka,  datuma,  pojmova  i 
imena,  korisno  je  upozoriti  na  glavnu  nit  "hercegovačkoga  slučaja".  Naime,  nakon 
obnove  crkvene  hijerarhije  i uspostave  crkvene  pokrajine  u Bosni  i Hercegovini, 
bilo  je  nužno  da  se  u dušobrižničku  pastvu  uvede  i biskupijski  kler  kojemu  je 
redovita  zadaća  u Crkvi  duhovna  briga  za  vjernike  po  župama.  Cijeneći  zasluge 
otaca  franjevaca  za  vjeru  katolika  u našim  krajevima  u doba  osmanlijskoga 
gospodstva,  Sveta  je  Stolica  željela  i odredila  da  franjevci  i dalje  djeluju  u 
dušobrižništvu  po  župama,  ali  je  kategorički  zahtijevala  da  se  uvodi  i odgaja 
biskupijsko  svećenstvo  koje  će  zajedno  s braćom  redovnicima,  povezano  slogom  i 
ljubavlju,  raditi  u župnoj  pastvi  vjernika.  Da  bi  se  izbjegli  možebitni  nesporazumi  i 
nesloge,  Sveta  je  Stolica  odredila  područje  djelovanja  jednom  i drugom  kleru  po 
župama:  u Bosni  1883.,  a u Hercegovini  za  mostarsko-du vanjsku  biskupiju  1899. 
Kako  ondašnji  dijecezanski  ordinarij  biskup  fra  Paškal  Buconjić  (1881-1910)  nije 
imao  dostatan  broj  biskupijskoga  klera,  zamolio  je  Svetu  Stolicu  da  župe  određene 
za  svjetovno  svećenstvo  može  i dalje  povjeravati  franjevcima,  što  je  Sveta  Stolica 
blagohotno  dopustila.  Budući  da  se  nije  posvećivala  odgovarajuća  briga  odgoju 
biskupijskoga  klera,  franjevačka  je  pastva  na  župama  dijecezanskoga  klera  duže 
potrajala.  Videći  nestašicu  biskupijskih  svećenika,  poglavarstvo  je  hercegovačkih 
franjevaca,  u dogovoru  s tadašnjim  mjesnim  ordinarijem  fra  Alojzijem  Mišićem 
(1912-1942),  poduzelo  korake  da  se  ona  prvotna  odluka  ili  decizija  Svete  Stolice  o 
podjeli  župa  izmijeni  u korist  franjevaca,  a na  štetu  dijecezanskih  svećenika.  Sveta 
je  kongregacija  koncila  22.  lipnja  1923.  godine  uslišila  molbu,  ali  samo  dotle  dok 
se  drukčije  ne  odredi.  Nakon  smrti  biskupa  Mišića  na  čelo  mostarsko-duvanjske 
biskupije  Sveta  je  Stolica  imenovala  dijecezanskoga  svećenika  dr.  Petra  Čulu 
(1942)  koji  se  nesebično  posvetio  brizi  i povećanju  dijecezanskoga  klera  koji  bi 
trebao  preuzeti  upravu  onih  župa  koje  mu  je  Apostolska  Stolica  prvotno 
namijenila.  Unatoč  teškim  prilikama  nakon  2.  svjetskog  rata,  kada  su  u nas  prestale 
radom  odgojne  ustanove  za  svjetovni  kler  i kada  je  mjesni  ordinarij  bio  spriječen  u 
vršenju  svoje  biskupske  službe,  ipak  se  broj  biskupijskoga  svećenstva  povećavao  i 

narastao  dotle  daje  biskup  Čule  1964.  zamolio  Svetu  Stolicu  za  dokinuće  reskripta 
iz  1923.  godine.  Sveta  je  Stolica  to  učinila  i naredila  vraćanje  župa  na  slobodno 
raspolaganje  biskupu.  U povodu  provođenja  dekreta  Svete  Stolice  izbio  je  u 
svibnju  1968.  godine  "hercegovački  slučaj",  gdje  su  se  hercegovački  franjevci, 
gurajući  u prvi  red  pojedine  skupine  vjernika  župljana,  stali  odupirati  odlukama 
Svete  Stolice. 

"Slučaj"  je  izazvao  brojne  rasprave,  dopise,  osvrte,  naredbe,  spise,  kazne, 
pobune,  svrgnuća,  protjerivanja,  izopćenja,  dok  konačno  Sveta  Stolica  6.  lipnja 
1975.  nije  donijela  novi  Dekret,  koji  počinje  riječima  Romanis  Pontificibus.  U 
njemu  je  označila  razdiobu  župa  između  redovničkoga  i biskupijskoga  klera  u 
mostarsko-duvanjskoj  biskupiji.  Na  taj  su  Dekret  hercegovački  franjevci 
odgovorili  masovnim  neposluhom.  Eto,  u tom  je  bit  cijeloga  "hercegovačkog 
spora!". 

U drugom  odsjeku  pod  naslovom  Važniji  dokumenti  donosi  se  u 
hrvatskom  prijevodu  više  dokumenata  u vezi  sa  sporom  oko  župa  u Hercegovini. 
Želja  je  konzultora  da  ti  dokumenti  osvijetle,  protumače  i potkrijepe  sve  ono  stoje 
izneseno  u prvom  odsjeku  ove  Hercegovačke  afere.  Istina,  neki  od  objavljenih 
dokumenata  odaju  ponešto  polemički  način  pisanja,  ali  su  ipak  uvršteni  zato  što  im 
je  istinitost  mnogo  jača  od  polemičke  oznake.  Neki  su  citati  ostali  u izvornim 
jezicima  jer  su  im  poruke  izvorno  namijenjene  razumijevanju  svećenika  i biskupa. 

Neka  ovo  cijelo  djelo  posluži  za  dobrohotnu  infonnaciju  sadašnjim 
čitateljima  i budućim  pokoljenjima. 

Mostar,  1977. 

Dijecezanski  konzultori  Hercegovine 


PRETHODNE  NAPOMENE 

"Hercegovački  slučaj"  u vezi  sa  župama  nije  prvi  ni  jedini  spor  takve  vrste 
u crkvenoj  povijesti  hrvatskoga  naroda,  posebno  u Bosni  i Hercegovini.  Istina,  taj 
je  sukob  vremenski  najmlađi,  ali  je  u svojoj  biti  jednak  onim  crkvenim  sudarima 
do  kojih  je  dolazilo  bilo  u bližoj  bilo  u daljoj  crkvenoj  prošlosti  hrvatskih 
pokrajina. 

1)  Povijest  Crkve  u našem  narodu  ispletena  je  nemilim  spletkama  oko 
župa.  Ti  su  zapletaji  usko  povezani  uz  članove  franjevačkog  reda  kojih  je  bilo  po 
svim  krajevima  naše  domovine.  Nekada  je  i hrvatska  Slavonija  bila  uznemirivana  i 
smućivana  župnim  aferama,  pa  i između  samih  franjevaca,  kao  što  ćemo  usputno 
upozoriti  u prvom  dijelu  ove  knjige,  gdje  se  prikazuje  stajalište  otaca  franjevaca 
prema  dijecezanskom  svećenstvu  u nas. 

2)  Crkvena  povijest  u Bosni  i Hercegovini  upravo  obiluje  vatrenim 
rasprama  oko  župa  u kojima  se  susreću  kao  glavni  predstavnici,  s jedne  strane, 
poglavari  franjevačke  provincije,  i s druge  strane,  biskupi  - od  1735.  apostolski 
vikari  - koji  su  do  1881.  godine  bili  uglavnom  imenovani  iz  redova  bosanskih 
fratara.  Te  povijesne  istine  ne  prešućuju  ni  franjevački  ugledni  povjesničari,  kao 
što  su  dr.  Julijan  Jelenić,  dr.  Petar  Čapkun,  dr.  Bonicije  Rupčić  i drugi. 

3)  Parnice  u vezi  sa  župama  između  franjevaca  i biskupa,  odnosno 
apostolskih  vikara  bile  su  i brojnije  i dugotrajnije  a ponekad  i znatno  žešće  u Bosni 
nego  drugdje.  Jedan  od  najglasovitijih  zapletaja  takve  vrste  jest  "Borenje  Države 
Bosne  Srebrenite  s'  Biskupom  G.  Rafom  Barišićem"4  u prvoj  polovici  prošloga 
stoljeća.  Ta  nemilosrdna  borba  dizala  je  prašinu  i bunu  ne  samo  u bosanskoj 
provinciji,  apostolskom  vikarijatu  i katoličkom  narodu  nego  i u sultanskom 
Carigradu,  vezirskom  Travniku,  carskom  Beču  i papinskom  Rimu,  tako  da  joj 
povjesničari  još  nisu  mogli  staviti  točku  ni  s pravne  ni  s eklezijalne  strane. 

U "Barišićevoj  aferi"  spominju  se  imena  franjevačkih  provincijala  fra 
Stjepana  Marjanovića,  fra  Andrije  Kujundžića,  a kasnije  i fra  Marijana  Šunjića  , 
koji  su  odigrali  sudbonosnu  ulogu  u zamrsivanju  ljudskih  niti  u bosansko- 
hercegovačkom  crkvenom  stanu. 

4)  S bosanskim  se  franjevcima  poradi  župa  sukobljavao  i prvi  vrhbosanski 
nadbiskup  dr.  Josip  Stadler  (1881-1918).  U njegovo  se  doba  osobito  istaknuo  s 
franjevačke  strane  ondašnji  provincijal  fra  Ilija  Ćavarović.  Stadler  je  bio 
predmetom  teških  napadaja,  usmenih  i napisanih,  od  strane  određenih  franjevačkih 
članova  od  Splita  do  Kraljeve  Sutjeske. 


4 Dio  Borenja  objavio  J.  MATASOVIĆ,  u:  Regesta  Fojniciensia,  Beograd,  1930., 
str.  308-371.  U početku  Matasović  piše:  Borenje  Daržave  Bosne  Srebrenite  s' Biskupom  G. 
Rafom  Barišićem  (Rukopis  u Kr.  Sveučilišnoj  Knjižnici  u Zagrebu,  sign.  3917.,  napisao  - 
kako  se  misli  - fra  Ivan  Fr.  Jukić). 

5)  Stadlerov  nasljednik,  nadbiskup  Ivan  Ev.  Šarić,  imao  je  također  teških 
okršaja  s bosanskom  franjevačkom  provincijom,  kao  na  pr.  prigodom  osnivanja 
župe  u Gornjoj  Zenici,  1936-1937.  Taj  je  slučaj  ušao  u anale  naše  crkvene 
povijesti  pod  nazivom  "zenička  afera",  o čemu  je  brujao  i tadašnji  svjetovni  tisak. 
U toj  su  aferi  vidnu  ulogu  s franjevačke  strane  imali:  fra  Augustin  Čičić  i fra 
Ljudevit  Fišić,  na  koje  je  Sveta  Stolica  morala  primijeniti  kanonske  sankcije  zbog 
toga  što  su  pokušali  tužiti  nadbiskupa  civilnom  sudu. 

6)  U hercegovačkoj  se  prošlosti  češće  spominju  imena  fra  Luje  Bubala  - 
provincijala  od  1922.  do  1928.,  fra  Zlatka  Ćorića  - provincijala  od  1961.  do  1967.  i 
fra  Rufina  Šilića  - provincijala  od  1967.  do  1976.  O njima  će  biti  više  govora  u 
samom  prikazu  hercegovačke  afere. 

Međutim,  u ovom  Uvodu  želimo  se  nešto  opširnije  osvrnuti  na  ulogu  fra 
Jerke  Mihaljevića  koji  je  također  bio  provincijal  hercegovačkih  franjevaca  od 
1955.  do  1961.  Njegova  je  istaknutost  u "hercegovačkom  sporu"  toliko  značajna 
da  nije  samo  govorio  i podgrijavao  vatru  u vrijeme  svoga  provincijalnog 
službovanja  i nakon  toga,  nego  je  i mrtav  "progovorio"  kroz  spis,  koji  nam  je 
pružio  povod  da  iznesemo  povijesnu  i sadašnju  istinu  u vezi  sa  župama  te  tako 
ispravimo  Mihaljevićeve  krive  tvrdnje,  zaključke  i podmetanja. 

Fra  Jerko  Mihaljević  rodio  se  6.  veljače  1905.  u selu  Grabu,  u župi  Veljači 
u Hercegovini.  Bio  je  doktor  filozofije  i teologije,  profesor  na  franjevačkoj 
teologiji  i viši  redovnički  poglavar  hercegovačkih  franjevaca.  Umro  je  16.  ožujka 
1975.  u Mostaru.  U pogovoru  njegove  posmrtne  knjižice  Hercegovački  slučaj 
izdavač  je  uvrstio  i dio  iz  nadgrobnoga  govora  fra  Rufina  Šilića  koji  je  o svome 
subratu  rekao  i ovo:  "Fra  Jerko  je  Mihaljević  jedan  od  onih  rijetkih,  vrlo  rijetkih 
ljudi  koje  sam  u životu  sreo  i koji  nikada  u mojim  očima  nisu  bivali  manji,  nego 
uvijek  veći...  Poznavao  je  crkvene  propise  bolje  nego  itko  od  nas  u Hercegovini, 
obdržavao  ih  je  savjesnije  nego  itko,  primjenjivao  ih  doslovnije  i strožije  nego  itko. 
Ustao  je  u obranu  crkvenosti  otvorenije  i odrešitije  nego  itko.  Svejedno,  je  li 
trebalo  protusloviti  provincijalu  ili  biskupu  ili  svoj  braći  ili  svemu  svijetu,  on  je 
ustajao  smjesta,  otvoreno,  odrješito  i nepopustljivo  branio  ono  što  Crkva  i njezino 
dobro  traži ,..".5 

Da  bismo  mogli  uočiti  Mihaljevićevu  "crkvenost",  "otvorenost", 
"odrješitost"  i "protuslovnost",  pokušat  ćemo  čitatelje  podsjetiti  kronološkim 
redoslijedom,  na  neke  poznate  istine  o tom  "rijetkom"  čovjeku. 

Po  pripovijedanju  neke  njegove  redovničke  subraće  fra  Jerko  se  veoma 
iznenadio  kad  je  godine  1942.  doznao  daje  dijecezanski  svećenik  dr.  Petar  Čule 
izabran  za  mostarsko-duvanjskoga  biskupa.  Upravo  on  bijaše  najglasniji  u 
prigovaranju  tomu  izboru.  Zašto?  Zaključujući  prema  kasnijem  razvoju  događaja  i 


5 H.  S„  str.  93-94. 

njegovu  stavu,  lako  se  može  pretpostaviti  da  se  fra  Jerko  pribojavao  da  će 
novoizabrani  biskup  pokrenuti  pitanje  župa  u mostarsko-duvanjskoj  biskupiji. 
Unatoč  otvorenu  protivljenju  izboru  dr.  Čule  za  biskupa,  fra  Jerko  je  došao, 
zajedno  s klericima  kojima  je  bio  prefektom  i odgojiteljem,  čestitati  na  imenovanju 
novomu  biskupu. 

U onim  neposrednim  poratnim  godinama,  kad  su  i biskupija  i provincija 
krvarile  iz  stotine  rana,  biskup  se  Čule  znao  založiti  u obranu  nedužnoga  puka  i 
svojih  svećenika,  bilo  dijecezanskih,  a još  više  franjevačkih  koji  su  bili  predmetom 
žestokih  napada.  Otac  se  Mihaljević  tada  nije  oglašavao,  a još  manje  suprotstavljao 
"svemu  svijetu".  A činjenica  je  da  u to  vrijeme  o.  Mihaljević  ne  bijaše  ni 
malodoban  ni  malouman,  nego  posve  zreo  i visoko  naobražen  čovjek,  svećenik, 
redovnik.  Daje  u o.  Mihaljevića postojala  osebujna  i,  po  Šiliću,  toliko  naglašena  i 
upadno  glorificirana  "crkvenost",  ne  bi  ona  mogla  ostati  neuočena  ne  samo  od 
svećenika  njegovih  suvremenika  nego  ni  od  samih  vjernika,  pa  ni  od  protivnika 
Crkve.  Otac  je  Mihaljević  u onim  teškim  časovima  ostao  skriven  u zidinama 
samostana! 

Fra  Jerko  Mihaljević  mogao  je,  morao  i trebao  ustati  u obranu  crkvenosti  i 
onda  kad  je  bilo  pitanje  osnivanja  svećeničkog  udruženja  "dobri  pastir".  Kad  su 
biskupi  Jugoslavije,  na  inicijativu  i sugestiju  pape  Pija  XII.  dali  svoj  non  expedit 
(1950),  a kasnije  i non  licet  (1952),  to  je  bila  prilika  za  o.  Mihaljevića  da  svim 
srcem  prihvati  zaključak  Biskupske  konferencije  da  brižljivo  pazi  da  njegova 
subraća  poštuju  taj  crkveni  stav.  Međutim,  on  je  pošao  drugim  putem.  Ne  samo  što 
on  osobno  nije  poštovao  tu  biskupsku  odredbu,  nego  se  žestoko  suprotstavljao 
tadašnjemu  biskupskom  delegatu  mostarske  biskupije,  msgr.  Andriji  Majiću  koji 
se  odlučno  borio  za  očuvanje  crkvene  discipline  i poštovanje  zaključaka  BKJ. 
Umjesto  da  taj  stav  i zaključak  crkvene  vlasti  prihvati  i brani,  otac  ga  Mihaljević 
napada  i pobija,  utvrđujući  braću  u njihovoj  necrkvenosti! 

Nakon  što  je  biskup  Čule,  vrativši  se  iz  zeničkoga  zatvora  i toliškoga 
zatočeništva,  preuzeo  upravu  biskupije,  a fra  Jerko  Mihaljević  završio  svoju  službu 
provincijala,  otpočela  je  pisana  prepiska  između  njega  i mjesnoga  ordinarija. 
Prepiska  je  bila  napose  žestoka  u godini  1962.  kad  je  o.  Mihaljević  stao  prigovarati 
mnoge  stvari  mjesnom  ordinariju,  što  je  bio  "propustio"  učiniti  kao  viši  redovnički 
poglavar.  U ožujku  iste  godine  upravio  je  biskupu  Čuli  opširnije  pismo  u kojem  se 
dotaknuo  pitanja  podjele  župa  između  jednoga  i drugoga  klera  u mostarsko- 
duvanjskoj  dijecezi.  Mostarski  se  biskup  u svom  odgovoru,  31.  ožujka  1962., 
osvrnuo  na  sva  nabačena  pitanja,  posebno  na  problem  podjele  župa  u biskupiji.  Iz 
toga  biskupova  pisma  o.  Mihaljević  nešto  malo  navodi  u svojoj  knjižici.6  U 


6 H.  S„  str.  56. 

pismenoj  prepisci  nastalo  je  kratko  zatišje  koje  je  nakon  izbijanja  tzv. 
hercegovačkog  slučaja  1968.  godine  prekinuto. 

Svršetkom  1967.  godine  Biskupski  je  ordinarijat  u Mostaru  uputio 
pastoralnom  kleru  posebnu  okružnicu  u kojoj  je  izložio  pitanje  Razdiobe  župa  u 
mostarsko-duvanjskoj  biskupiji.  Na  taj  se  raspis  osvrnuo  fra  Jerko  Mihaljević  jer  je 
smatrao  da  je  zbog  službe  koju  je  obavljao  i zbog  neovisnosti  o biskupu  Čuli  on 
najpozvaniji  da  odgovori.  Tako  je,  neposredno  nakon  nastanka  "hercegovačkog 
slučaja",  u eri  žestokih  napada  na  mostarskog  biskupa  upravio  16.  lipnja  1968. 
opširno  pismo  Biskupskom  ordinarijatu  Mostar  na  ruke  dr.  Petra  Čule,  Biskupa. 
Na  27  stranica,  pisanih  prorijedom,  otac  je  Mihaljević  optužio  biskupa  Čulu  kao 
uzročnika  i odgovornoga  za  sve  nastale  nerede  i nemire  u Hercegovini  u povodu 
provođenja  dekreta  Svete  Stolice  s obzirom  na  vraćanje  pet  župa  na  slobodno 
raspolaganje  biskupu.  Na  to  se  pismo  mjesni  ordinarij  nije  htio  osvrtati, 
poznavajući  o.  Mihaljevića  i njegovu  "crkvenost"  još  iz  prepiske  iz  godine  1962. 

Nezadovoljan  stajalištem  Biskupskog  ordinarijata  u nastalu 
hercegovačkom  sporu,  a vjerojatno  i neraspoložen  što  mostarski  biskup  nije 
odgovorio  na  njegovo  pismo,  fra  Jerko  Mihaljević  dao  se  na  još  opširnije  pismo, 
od  49  stranica  ciklostilski  umnoženih,  te  ga  uputio  biskupu  16.  veljače  1969.  To 
Otvoreno  pismo  dr.  Petru  Čuli  biskupu  mostarskom  dostavljeno  je  na  mnoge 
adrese,  u prvom  redu  svima  onima  koji  su  već  bili  primili  spomenuti  raspis 
Biskupskog  ordinarijata.  Nakon  što  je  Biskupski  ordinarijat  u Mostaru  primio 
Otvoreno  pismo  umjesto  odgovora  službeno  ga  je  vratio  autoru  uz  obrazloženje: 
'Budući  da  je  ovo  otvoreno  pismo  istoga  karaktera  kao  i ono  od  16.  lipnja  prošle 
godine,  i još  bi  više  dalo  povoda  polemici,  preuzvišeni  Ordinarij  ne  želi 
odgovarati,  a Ordinarijat  sa  svoje  strane  vraća  Vam  Vaše  Otvoreno  pismo  i 
najuljudnije  Vas  moli,  da  prestanete  širiti  animoznost  i neraspoloženje  prema 
zakonitom  nosiocu  hijerarhije  i vlasti,  i stvarati  zabunu  među  pastoralnim  klerom  i 
narodom  ". 

U nastavku  pisma  ordinarijat  je  pozvao  o.  Mihaljevića  da  se  obrati  preko 
apostolskog  delegata  u Beogradu  Svetoj  kongregaciji  za  evangelizaciju  naroda, 
ako  ima  što  prigovarati.  A ako  bi  i dalje  tako  nastupao  prema  mjesnom  ordinariju, 
ordinarijat  će  biti  prisiljen  zatražiti  intervenciju  najviših  crkvenih  foruma.  Odgovor 
je  datiran  26.  veljače  1969. 

Mihaljevićevo  Otvoreno  pismo  izazvalo  je  vrlo  žive  i različite  reakcije. 
Dijecezanski  su  konzultori  smatrali  potrebnim  i uputnim  da  se  barem  ukratko 
osvrnu  na  to  Otvoreno  pismo.  Sastavili  su  prikaz  Župe  u Hercegovini,  umnožili  ga 
ciklostilom  u ograničenu  broju  i poslali  svim  biskupima  u ovoj  zemlji  i župnim 
uredima  u Hercegovini. 

Na  taj  je  prikaz  djelomično  odgovorio  fra  Rufin  Šilić  u službenom 
provincijskom  glasilu,7  a u kolovozu  iste  godine  otac  je  Mihaljević  napisao  svoj 
Osvrt  na  prikaz  "Župe  u Hercegovini",  umnožio  ga  ciklostilom  i razaslao  na 
mnoge  adrese.  Čitavom  tom  svojom  polemičkom  rabotom  otac  je  Mihaljević 
pokazao  do  koje  je  mjere  "odlučan"  i "crkven".  Ali  nije  u tome  sve! 

Na  provincijskom  kongresu  na  Humcu,  u srpnju  1969.  godine,  čule  su  se 
teške  izjave,  bilo  u referatu  fra  Žarka  Ilića,  bilo  u diskusiji  nakon  toga  referata. 
Bilo  je  izjava  koje  su  bile  posve  anticrkvenoga  obilježja,  osobito  s obzirom  na 
mjesnoga  ordinarija,  na  obnovu  redovite  crkvene  hijerarhije  u Bosni  i Hercegovini 
i uopće  s obzirom  na  uvođenje  dijecezanskoga  klera  u župnu  pastvu.  To  je  bila 
prigoda  za  o.  Mihaljevića  da  ustane  u obranu  crkvenosti,  bilo  protiv  svoga 
neobuzdanog  provincijala  Šilića,  bilo  protiv  svoje  nerazborite  braće  sugovornika 
kojih  su  brojne  tvrdnje  očita  suprotnost  zdravoj  crkvenoj  disciplini  i redu.  Tada  je 
o.  Mihaljević  trebao  ustati  "otvorenije  i odrešitije  nego  li  itko...  na  obranu 
crkvenosti".  Ali  on,  iako  ne  bijaše  ni  nezreo  ni  spriječen,  osta  mukom  mučeći... 
Propustio  je  šansu  koja  ga  je  očitovala  posve  suprotnim  onakvu  liku  kakav  je 
prikazao  o.  Šilić  u nadgrobnom  govoru. 

Fra  Jerko  Mihaljević,  taj  odlučni  branitelj  "crkvenosti",  ne  imađaše  nijedne 
riječi  da  pozivom  na  crkvenu  disciplinu  i propise  crkvenoga  zakonika  opomene  ih 
prekori  svoju  redovničku  subraću  svećenike  koji  su,  unatoč  strogoj  i apodiktičnoj 
odredbi  zakonite  crkvene  vlasti,  odlazili  na  teritorij  tuđih  župa  gdje  su  vršili 
pastoralne  svećeničke  funkcije,  pa  i one  za  čiju  se  valjanost  traži  jurisdikcija  i 
kanonsko  postavljanje.  Mihaljević  to  nije  nikada  jasno  osudio  i ukorio,  nego  je 
javno  opravdavao  i branio  svoju  redovničku  braću  i pozivao  ih  da  se  ne  moraju 
pokoriti  odredbama  mjesnoga  biskupa. 

Dosljedan  svojoj  "crkvenosti"  koju  je  shvatio  kao  borbu  i oporbu  protiv 
biskupa  Čule  i protiv  odredaba  Svete  Stolice  u vezi  sa  župama  slobodnoga 
raspolaganja  biskupu,  Mihaljević  je  držao  potrebnim  da  sve  svoje  stavove  i spise 
sabere  na  jedno  mjesto,  u knjižicu  Hercegovački  slučaj... Brošura  je  priređena  u 
lipnju  1973.,  a objelodanjena  u rujnu  1976.  Izdavač  spo  m en  u to  ga  Hercega  vačkog 
slučaja,  franjevački  samostan  Humac,  objavio  je  dokument  Mihaljevićeve 
neredovničke  i nesvećeničke  discipline,  podigavši  mu  spomenik  anticrkvenosti  za 
sve  buduće  naraštaje.  Budućim  će  pokoljenjima  Mihaljevićev  spis  moći  poslužiti 
za  pisanje  studioznijih  rasprava  i o piscu  i o piščevoj  subraći,  a nama  pruža  povod 
da  dokumentirano  odgovorimo  na  pojedine  neistine,  netočnosti  i čudne  izljeve 
Mihaljevićeve  necrkvenosti  i protuslovlja. 


1 Mir  i dobro,  4/1969.,  str.  151-180. 

Dr.  fra  Jerko  Mihaljević 


HERCEGOVAČKI  SLUČAJ 

u svjetlu  dokumenata 


Humac  1976. 

PRVI  DIO 

STAJALIŠTE  OTACA  FRANJEVACA 
PREMA  SVJETOVNOM  SVEĆENSTVU  I BISKUPIMA 
U BIH  KROZ  POVIJEST 


UVOD 


Oci  franjevci,  koji  brojčano  predstavljaju  najveću  redovničku  zajednicu  u 
hrvatskom  narodu,  nastojali  su  dostojno  obilježiti  750.  obljetnicu  smrti  svoga 
Utemeljitelja  sv.  Franje  koja  je  pala  u 1976.  godinu.  Na  zajedničkoj  osnovi  i po 
svim  pojedinim  provincijama  obdržavani  su  spomeni  i sastanci  na  kojima  se 
evocirao  sveti  život  i blažena  smrt  sv.  Franje.  Ujedno  se  naglašavala  povijesna  i 
sadašnja  uloga  franjevaštva  u Crkvi  među  Hrvatima.  U vezi  s tim  pojavilo  se  i više 
članaka  po  našim  novinama  i časopisima,  pokrenuo  se  i bilten  "Zajedno"  i izišao  je 
vrijedan  životopis  sv.  Franje  "Vječni  zaljubljenik",  koji  je  napisao  franjevac 
konventualac,  Yves  Ivonides  (fra  Ivon  Ćuk). 

Franjevci  hercegovačke  provincije,  sudjelujući  u zajedničkom  slavlju, 
vjerojatno  nisu  smatrali  protuslovljem  da  u okviru  750.  obljetnice  smrti  svoga 
Utemeljitelja  pokažu  neredovnički  otpor  prema  odlukama  Svetoga  Oca  i Svete 
Stolice  s obzirom  na  zakonito  vraćanje  nekih  župa  dijecezanskim  svećenicima, 
odnosno  biskupu  na  slobodno  raspolaganje,  u mostarsko-du vanjskoj  biskupiji.  Na 
njihovu  usmenu  i potpisanu  neposlušnost  Papa  je  odgovorio  time  što  je  u lipnju 
1976.  izdao  nalog  da  se  s uprave  provincije  svrgnu:  hercegovački  provincijal  dr. 
fra  Rufin  Šilić,  njegov  zamjenik  dr.  fra  Leonard  Oreč  i svih  pet  definitora. 
Naređeno  je  također  da  se  s hercegovačkoga  terena  odstrane  oni  za  koje  se  smatra 
da  su  najodgovorniji  za  nerede  u Hercegovini  u nekim  župama,  a to  su:  provincijal 
fra  Rufin  Šilić  i bivši  župnici  u Grudama  i Cmču  fra  Komelije  Kordić  i fra 
Bernard  Marić. 

Međutim  to  nije  bilo  dosta.  Da  bi  hercegovački  franjevci  razotkrili  svoje 
nakane,  odlučili  su,  još  dok  traje  750.  komemoracija  smrti  sv.  Franje,  objaviti 
knjigu  koja  vrvi  neuobičajenim  klevetama  i optužbama  protiv  hercegovačkoga 
biskupa  dr.  Petra  Čule  i dijecezanskoga  klera.  Brošura  Hercegovački  slučaj 
napisana  je  1973.,  a izdavana  posthumno,  1976.  Kako  se  može  ne  pomisliti  da  su 

njegova  živa  subraća  namjerno  čekala  toliko  vremena  s rukopisom  u ladici  da  bi  ga 
iznijela  među  naše  općinstvo  u povodu  750.  obljetnice  smrti  Asiškoga  Siromaška, 
protiv  izričite  zabrane  pisanja  koju  su  hercegovačkim  franjevcima  naredili  vrhovni 
crkveni  organi  iz  Rima,  Zagreba  i iz  Mostara. 

Normalna  je  i razumljiva  stvar  da  svatko  želi  proslaviti  ono  što  mu  je 
najdraže  na  način  koji  mu  najbolje  odgovara.  Hercegovački  franjevci  nisu  mogli 
bez  Hercegovačkoga  slučaja.  A da  franjevci  stoje  iza  spomenute  brošure  očito  je  i 
po  tome  što  se  knjiga  glasno  reklamira  s oltara  i prodaje  po  župnim  uredima  koje 
administriraju  franjevci  u Hercegovini. 

Kad  bilo  koji  trijezan  vjernik  Katoličke  Crkve  pročita  tu  knjigu  i na  kraju 
knjige  izvadak  iz  nadgrobnoga  govora  bivšega  franjevačkog  provincijala  dr.  fra 
Rufina  Šilića  o bivšem  provincijalu  dr.  fra  Jerki  Mihaljeviću,  teško  će  se  oteti 
dojmu  a da  ne  zaključi  kako  Mihaljević  ne  ide  za  tim  da  vjernički,  crkveno  i 
redovnički  uvjerava,  nego  da  strastveno  i neodgovorno  razjaruje  narod  protiv 
zakonitih  crkvenih  osoba  i zakonitih  crkvenih  odluka.  U tom  smislu, 
parafrazirajući  riječi  o.  Šilića,  moglo  bi  se  reći  daje  fra  Jerko  doista  velik:  "Velik  u 
iskrivljivanju  evanđeoskih  savjeta  i zakona,  velik  u izvraćanju  Franjinih  pravila, 
opomena  i oporuka,  velik  u nepoštivanju  crkvenog  autoriteta,  velik  u optužbi  i 
kleveti  protiv  biskupa  Čule,  velik  kad  progovori  o hercegovačkom  pitanju,  velik 
kad  napiše  Hercegovački  slučaj  bez  jasna  svjetla,  velik  u nepokornosti,  velik  u 
zavođenju  na  neposluh,  velik  kad  udara,  velik  kao  on,  fra  Jerko  Mihaljević". 

Povod  ovomu  našem  prikazu  hercegovačke  afere  oko  župa  jest  upravo 
spomenuti  Mihaljevićev  spis  Hercegovački  slučaj.  Polazimo  od  njegova  pisanja  i 
proći  ćemo  kroz  prošlost  i sadašnjost.  Iznijet  ćemo  samo  neke  dokumente, 
objavljene  i neobjavljene,  da  bi  se  u njihovu  svjetlu  mogla  čitati  i drama  Crkve  u 
Hercegovini  i hercegovački  slučaj.  Ne  bismo  s ovakvim  dokumentima  izlazili  u 
javnost  da  sami  franjevci  to  ne  traže  svojim  držanjem  i pisanjem.  A dva  su  bitna 
razloga  da  ovo  objavljujemo:  prvo,  da  pokažemo  kako  msgr.  Čule  nimalo  ne 
kleveće  niti  izmišlja  kad  govori  o povijesti  i odnosu  franjevaca  prema  svjetovnom 
svećenstvu  i biskupima,  što  mu  neukusno  i nepristojno  predbacuje  o.  Mihaljević  a 
s njime  i svi  oni  koji  stoje  iza  brošure  Hercegovački  slučaj,  i drugo,  da  narod  vidi 
kako  se  s njime  manipulira  i manevrira  stavljajući  ga  u službu  neshvatljive 
franjevačke  borbe  za  župe,  te  da  se  dokaže  da  nije  narod  onaj  koji  se  izvorno  buni, 
nego  su  to  franjevci  koji  su,  unatoč  povijesnom  ekleziološkom  napretku  i 
smjernicama  Koncila,  u tom  pogledu  ostali  na  liniji  svoje  prošlosti,  a ona  je  dobrim 
dijelom  obilježena  borbama  za  župe,  istiskivanjem  svjetovnoga  svećenstva  i 
neraspoloženjem  prema  apostolskim  vikarima  i biskupima  u ovoj  našoj  crkvenoj 
pokrajini. 

U ovom  dijelu  polazit  ćemo  od  Mihaljevićevih  tvrdnji  i izjava,  ali  ćemo 
proširiti  raspravu  i na  ono  što  Mihaljević  hotimično  ili  neuko  prešućuje. 

Prvi  dio  Mihaljevićeve  knjižice  Hercegovački  slučaj  obrađuje  "Stajalište 
biskupa  Čule  prema  franjevcima".8  Pod  tim  naslovom  pisac  je  pokušao  dati  kratak 
pregled  odnosa  između  franjevaca  i svjetovnoga  klera,  odnosno  biskupa  u Bosni  i 
Hercegovini  kroz  cijelu  povijest  otkad  su  franjevci  stupili  u naše  krajeve.  Prigodu 
za  svoj  pogled  u povijest  pisac  je  našao  u pismu  što  ga  je  mons.  Čule  poslao 
njemačkom  kardinalu  Juliusu  Dopfneru  početkom  1970.  godine. 

Naime,  odmah  nakon  poznate  "hercegovačke  bune"  godine  1968.  koju  su 
predvodili  neki  župljani  u Cmču,  Grudama  i Mostarskom  Gracu  protiv 
dijecezanskoga  svećenstva,  a pobunu  su  kako  se  jasno  ispostavilo  režirali  neki 
franjevci  vođeni  žeđu  za  župama,  lako  je  zaključiti  da  su  izvjesni  franjevački 
članovi  pokušali  uposliti  domaće  i strane  novinare  da  izvijeste  javnost  o 
"hercegovačkom  slučaju".  Pogodnu  priliku  za  bacanje  u javnost  svoga  "pitanja" 
franjevci  su  pronašli  u okviru  osporavateljskih  težnji  koje  su  pratile  (i  još  prate)  II. 
vatikanski  sabor.  Uspjelo  se  naći  novinare  osporavatelje  koji  su  od  sebe  tražili 
afere  u Crkvi,  osobito  one  u kojima  se  spominju  viši  crkveni  hijerarsi.  Prema  tomu, 
ništa  nije  bilo  pogodnije  od  "hercegovačkoga  slučaja"  koji  traje  ne  od  1968.  nego 
od  1291.,  kada  je  papa  franjevac  Nikola  IV.  (1288-1292)  ovlastio  franjevce  da  u 
Bosni  i Humu  istražuju  krivovjerje  patarena.  Tako  se  novinstvo,  osobito  ono 
"napredno",  tj.  koje  se  željelo  afirmirati  time  da  senzacionalno  piše  protiv 
hijerarhije  i crkvenih  normi,  raspisalo  po  nekim  časopisima  u Italiji,  Austriji, 
Njemačkoj  pa  i Americi.  U Njemačkoj  su  objavljena  dva-tri  članka  o 
"hercegovačkom  slučaju".9 

Mostarsko-duvanjski  biskup  i trebinjski  administrator,  dr  Petar  Čule, 
smatrao  je  uputnim  izvijestiti  miinchenskoga  nadbiskupa,  kardinala  J.  Dopfnera, 
predsjednika  Njemačke  biskupske  konferencije  o "hercegovačkom  pitanju"  i 
upozoriti  ga  na  jednostrano  i tendenciozno  pisanje  nekih  crkvenih  novina  u 
njegovoj  nadbiskupiji  u Njemačkoj.  Pismo  je  privatnoga  karaktera  ali  nosi 
obilježje  i želju  da  informira  spomenutoga  kardinala  o stavu  franjevaca  prema 
dijecezanskom  kleru  i kroz  prošlost  i u sadašnjosti  u našim  krajevima.  U tome 
kontekstu  biskup  je  napisao  rečenicu  koja  u Mihaljevićevu  prijevodu  glasi  da  su 
franjevci  "prije  dolaska  Turaka  protjerali  iz  Bosne  i Hercegovine  svjetovni  kler". 
Za  biskupovo  pismo  Mihaljević  kaže  daje  "puno  netočnih  izjava  o franjevcima", 
te  da  mišljenja  msgr.  Čule  "nije  teško  pobiti",  jer  "on  redovito  bez  ikakvih  dokaza 
postavlja  tvrdnje  kao  da  se  radi  o opće  poznatim  stvarima".10 


8 H.  S„  str.  9-54. 

9 E.  STURMER,  Tragodie  in  Mostar,  Bauern  gegen  Bischof  u:  Weltbild  (Beč),  1.  X. 
1969.,  str.  38-39;  H.  G.  BECKER,  Skandal  unter  Brudern,  u:  Miinchener  katholische 
Kirchenzeitung,  18. 1,  i 25. 1.  1970. 

10  H.  S„  str.  9. 


35 


Iz  ljubavi  prema  točnosti  napominjemo  da  je  potrebno  ispraviti 
Mihaljevićev  prijevod  biskupove  njemačke  riječi  "verdrangt".  Na  hrvatski  je 
prevedeno  da  su  franjevci  'protjerali',  a radi  se  zapravo  o tome  da  su  franjevci 
"istiskivali"  svjetovno  svećenstvo  iz  Bosne  i Hercegovine.  A u kojoj  je  mjeri 
istinita  Mihaljevićeva  rečenica  da  je  biskupovo  pismo  "puno  netočnih  izjava"  o 
franjevcima,  to  ćemo  opširnije  obrazložiti  i dokumentima  iz  prošlosti  i sadašnjosti 
obilno  potkrijepiti. 


I)  RAZDOBLJE  PRIJE  DOLASKA  TURAKA 
(1060.  1463-1482) 

Historijski  dokumenti  spominju  da  je  u drugoj  polovici  11.  stoljeća 
osnovana  Bosanska  biskupija  na  Brdu  kod  Sarajeva.  Povjesničari  redovito 
stavljaju  godinu  osnivanja  biskupije  u 1060.  Naravno  je  pretpostaviti  da  su 
bosanski  biskupi  od  podizanja  biskupije  do  njezina  preseljenja  u Đakovo  (1247) 
imali  svoje  svećenstvo  koje  je  služilo  Bogu  na  staroslavenskom  obredu  i 
upotrebljavalo  glagoljsko  pismo.  Odatle  se  ti  svećenici  nazivaju  glagoljašima. 
Dakle,  u određenom  periodu  u povijesti  postojala  je,  prema  tadašnjim  prilikama, 
redovita  crkvena  hijerarhija. 

Početkom  13.  stoljeća  u Francuskoj  i Italiji  nastaju  dva  nova  katolička 
Reda:  dominikanci  koje  je  osnovao  Dominik  (1206)  i franjevci  kojima  je 
utemeljitelj  Franjo  iz  Asiza  (1208).  Oba  prosjačka  Reda  dobro  su  došla  Crkvi  za 
službu  širenja  vjere  u svijetu.  Dominikanci  su  upravo  i osnovani  za  to  da  Evanđelje 
propovijedaju  te  se  i nazivaju  Redom  propovjednika. 

U to  doba  Bosna  je  pozornica  patarenskoga  krivovjerja  i poprište 
križarskih  vojni  od  strane  ugarskih  vladara.  Ne  ulazeći  u pitanje  u kojoj  su  mjeri 
patareni  ili  bogumili  zašli  u zabludu,  a u kojoj  su  ostali  sinovi  Katoličke  Crkve, 
ističemo  da  je  Sveta  Stolica,  nakon  prispjelih  izvještaja  od  raznih  biskupa  i 
knezova  izvan  Bosne  i Huma,  odlučila  poslati  dominikance  kao  misionare  u 
Bosnu. 

"Prvi  misionari  u Bosni  koji  se  bore  protiv  patarena  bili  su  dominikanci, 
pripadnici  Reda  već  otprije  prokušanog  u borbama  protiv  manihejaca.  Pripadaju 
ugarskoj  provinciji  koja  ima  svoje  samostane  i po  Slavoniji  a kasnije  i u Bosni... 
Ohrabren  uspjesima  dominikanaca  u Bosni  papa  Grgur  IX.  imenuje  biskupom  u 
Bosni  dominikanca  iz  Wildhausena,  Ivana  Nijemca  ( Teutonicus ),  a 
dominikancima  povjerava  isključivo  pravo  misionarenja  i istraživanja  vjere  u 
Bosni".11  Svršetkom  12.  i početkom  13.  stoljeća  situacija  u vjerskom  pogledu  na 


11  K.  Draganović,  Opći  šematizam  Katoličke  Crkve  u Jugoslaviji,  Zagreb,  1975., 

području  današnje  Bosne  i Hercegovine  bila  je  vrlo  nejasna  i mutna.  Biskup  koji  je 
sa  svojim  klerom  opsluživao  bogoslužje  na  staroslavenskom  jeziku  mogao  je  biti 
već  sam  po  sebi  sumnjiv  u očima  latinskoga  Rima.  A nije  isključeno  da  su  neki 
biskupi  i svećenici  bili  doista  skloni  patarenstvu.  Tako  je  neki  biskup  imenom 
Vladimir  (1223-1233?)  osumnjičen  godine  1233.  zbog  patarenskoga  krivovjerja  te 
skinut  s prijestolja,  a na  njegovo  mjesto  papa  Grgur  IX.  (1227-1241)  imenovao  je 
spomenutoga  ugarskoga  dominikanskog  provincijala  Ivana  Teutonika  (1233- 

1235).  Isti  je  Papa  tražio  od  provincijala  ugarske  (i  hrvatske)  provincije  da  u Bosnu 

12 

pošalje  nekoliko  braće  koja  su  moćna  u djelu  i govoru  propovijedati  riječ  Božju. 

Mihaljević  piše  za  dominikance:  "Od  pedesetih  godina  13.  stoljeća  u 
izvorima  nema  spomena  da  su  više  zalazili  u Bosnu".13  Ako  nam  izvori  o tome  ne 
kazuju  ništa,  to  ne  znači  da  se  ne  bi  moglo  neizravno  zaključiti  na  dominikansko 
zalaženje.  Naime,  vrijedno  je  navesti  da  je  dominikanac  Pavao,  istražitelj 
krivovjerja,  poginuo  kod  Splita  1255.  god.  "Njegov  nasljednik,  Andrija 
Dalmatinac,  imenovanje  inkvizitorom  za  čitavu  Hrvatsku,  dakle  i Bosnu".14 

Budući  daje  imenovan  inkvizitorom  za  Bosnu,  može  se  pretpostaviti  daje 
u nju  zalazio  i vršio  povjerenu  mu  službu.  No  činjenica  je  da  nakon  preseljenja 
bosanskoga  biskupa  u Đakovo  (1247)  dominikanci  imaju  sve  manje  utjecaja  u 
Bosni  i Humu. 

Pouzdano  se  zna  da  svršetkom  13.  stoljeća  u Bosnu  dolaze  franjevci  kao 
misionari.  "Dominikancima  je  služba  inkvizicije  u Bosni  povjerena  za  pape  Grgura 
IX.  godine  1291,  međutim,  papa  franjevac  Nikola  IV.  povjerava  istu  misiju  i 
franjevcima.  29.  travnja  1298.  papa  Bonifacije  VIII.  potvrđuje  bosanskim 
franjevcima  inkvizitorska  prava  i privilegije.  Dominikanci  preko  svog 
predstavnika  Matije  Zagrepčanina  interveniraju  kod  pape  Ivana  XXII.  u 
Avignonu",  god.  1327.  "Franjevci,  međutim,  uspijevaju  izboriti  isključivo  pravo  na 
inkviziciju  u Bosni  i Humu.  Od  toga  vremena  utjecaj  dominikanaca  u Bosni  sve 
više  slabi,  a dolaskom  Turaka  potpuno  iščezava".15 

Isti  dominikanski  povjesničar,  o.  Šanjek,  donosi  ijedan  povijesni  sud  koji 
ne  ide  u prilog  ni  dominikancima  ni  franjevcima:  "Umjesto  da  dva  prosjačka  Reda 
ujedine  svoje  sile  i zajednički  porade  na  iskorjenjivanju  bosanskog  krivovjerja,  oni 
se  spore  oko  prava  na  inkvizicijsku  službu".16  Tako  su,  dakle,  ti  porazni  sporovi 


str.  332. 

12  F.  Šanjek,  Bosansko  - humski  (hercegovački)  krstjani  i kotarsko  - dualistički 
pokret  u srednjem  vijeku,  Zagreb,  1975.,  str.  78,  bilj.  30. 

13  H.  S.,  str.  10. 

14  F.  ŠANJEK,  nav.  dj.,  str.  78. 

15  ISTI,  str.  81. 

16  Ondje. 


37 


doveli  do  istrebljenja  jednoga  Reda  iz  naše  Bosne  i Huma,  a drugomu  su  Redu 
omogućili  da  se  učvrsti  u monopolu  i ekskluzivizmu  s obzirom  na  obranu 
katoličke  vjere. 

Dok  su  se  dva  inozemna  Reda  prepirala  o pravu  na  inkviziciju  do 
istrebljenja,  prizivajući  se  na  Pape,  a bosanski  biskup  pobjegao  pred  najezdom 
križarske  vojne,  "Crkva  postaje  siroče  bez  neposrednog  nadzora  i brige  svoga 
natpastira,  sve  više  ovisna  o milosti  ugarskih  vladara,  sve  jače  tuđinka  u svojoj 
vlastitoj  zemlji  i kod  svoga  vlastitog  naroda".17  Franjevci  će  s ponosom  isticati  da 
su  oni  upali  u vjerski  zapuštenu  Bosnu  i dali  svoj  prilog  obraćenjima  puka.  Nitko 
pametan  neće  to  zanijekati  i ne  cijeniti.  Ali  ne  treba  zaboraviti  ni  drugu  stranu 
medalje.  Naime,  ako  su  se  dominikanci  i franjevci  onako  između  sebe  kosili,  nije 
teško  pretpostaviti  kako  će  se  pobjednici  fratri  ponašati  prema  domaćemu  kleru. 
Dominikanci  bijahu  istoga  latinskog  jezika  i obreda,  iste  katoličke  vjere  i nauke,  pa 
ipak  onako  završiše.  Što  će  tek  biti  od  domaćega  svećenstva  i življa  koji  je  u očima 
novih  misionara  izgledao  posve  neuk,  jadan  i izopačen  te  ga  je  trebalo  potpuno 
obraćati.  Imajući  u vidu  činjenicu  da  glagoljaški  svećenici  nisu  imali  ni  svojih 
škola,  ni  svojih  zajednica,  ni  svoga  domaćeg  natpastira,  podvrgnuti  kaločkoj 
biskupiji  u Ugarskoj,  može  barem  biti  jasno  da  su  i oni  sami  morali  biti  malo- 
pomalo  iskorjenjivani  zajedno  s patarenstvom  od  strane  novih  duhovnih  misionara. 
Ako  se  sjetimo  da  je  to  doba  ozbiljne  borbe  protiv  slavenske  liturgije  kojom  su 
siromašni  glagoljaši  Boga  slavili,  makar  dosta  neuko  i prepušteni  sami  sebi,  ne 
smijemo  se  odviše  čuditi  da  je  određen  broj  "podlegao  utjecaju  bosanskih 
krstjana".18  Samo,  nije  li  se  povijest  trebala  uputiti  drugim  smjerom? 

Franjevački  povjesničar  o.  S.  M.  Džaja,  govoreći  o glagoljašima,  kaže: 
"Kako  su  egzistencija  i djelovanje  glagoljaša  na  specifičan  način  izražavali 
individualnost  hrvatskog  naroda,  tuđinski  režimi,  tuđinski  kulturni  utjecaji,  pod 
kojima  su  se  stoljećima  nalazili  svi  naši  krajevi,  sve  su  ih  više  potiskivali".19 
Dodamo  li  tim  "tuđinskim  kulturnim  utjecajima"  i "potiskivanjima"  i ona 
franjevačka  istiskivanja,  usmjerena  i protiv  zapadnih  dominikanaca,  a kamoli  ne 
protiv  domaćih  malo  školovanih  svećenika,  onda  će  slika  biti  upotpunjenija,  a 
rečenica  biskupa  Čule  jasnija. 

Mihaljević  se  trudi  da  iz  povijesnih  dokumenata  dokaže  kako  su  franjevci 
"pozitivno  nastojali"20  da  se  u Bosni  i Humu  uvede  svjetovni  kler.  Ijedan  mu  je  od 


K.  DRAGANOVIĆ,  Katolička  Crkva  u sredovječnoj  Bosni,  u:  Povijest  hrvatskih 
zemalja  Bosne  i Hercegovine,  Sarajevo,  1942.,  str.  736. 
lsH.  S.,  str.  10. 

19  S.  M.  DŽAJA,  Katolici  u Bosni  i zapadnoj  Hercegovini  na  prijelazu  iz  18.  u 19. 
stoljeće,  Zagreb,  1971.  str.  179. 

20  H.  S.,  str.  13. 

jačih  dokaza  pismo  Urbana  VI.  (1378-1389)  21.  prosinca  1378.  gdje  se  bosanski 
vikar,  fra  Bartul  Alvemski,  ovlašćuje  da  "može  zaposliti  u Vikariji  svjetovne 
svećenike  iz  kršćanskih  zemalja,  koji  će  i dalje  uživati  prihode  s bivših  službenih 
mjesta  u svojoj  domovini,  iako  tamo  ne  vrše  svoju  službu".21  Nije  ovdje  rečena  sva 
istina.  Naime,  kako  je  došlo  do  toga  da  se  zovu  svjetovni  svećenici  iz  kršćanskih 
zemalja,  a ne  iz  Bosne,  da  se  zaposle  u bosanskoj  Vikariji?  Bosanski  vikar  fra 
Bartul  dobio  je  od  pape  Grgura  XI.  (1370-1378)  dopuštenje  da  skupi  60  misionara, 
litteratos  et  laicos  iz  različitih  provincija  širom  svijeta.  To  je  bilo  12.  svibnja  1378. 
godine.  Ali  već  godine  1380.  fra  Bartul  zapisuje  na  poleđini  Papina  dokumenta  da 
je  do  te  godine  došlo  samo  20  fratara,  a kasnije  doznajemo  da  su  do  1395.  godine 
pristigla  još  šestorica  franjevaca.  Dakle,  u periodu  od  23  godine  (1372-1395)  svega 
26  misionara  franjevaca  stiglo  je  u Bosnu  i Hum!  Ni  polovica  koliko  ih  je  traženo. 
Nije  onda  čudo  daje  već  godine  1378.  fra  Bartul  molio  Papu  da  može  primiti  i 
svjetovne  svećenike  kao  misionare  koji  bi  došli  iz  "kršćanskih  zemalja".  Ali  tu 
priča  ne  završava.  Fra  Bartul  izvješćuje  da  su  se  neki  služitelj i obraćenja,  udareni 
dosadom  i shrvani  radom  ( taedio  affecti  et  labore  fracti ) vraćali  kući  ne  pitajući 
nikoga  (i neon. suito).22  Ako  je  franjevcima  misionarima  bilo  vrlo  dosadno  i 
naporno,  onda  je  shvatljivo  da  su  u takvim  okolnostima  dane  mogućnosti  i 
svjetovnim  svećenicima,  ali  iz  drugih  zemalja,  da  se  mogu  zaposliti  u bosanskoj 
vikariji.  Međutim  ovdje  bismo  postavili  drugo  pitanje:  zašto  se  nije  posvećivala 
određena  briga  domaćemu  kleru  koji  je  imao  dugu  tradiciju,  iako  je  u to  vrijeme 
mogao  biti  u malom  broju?  Voljeli  bismo  da  su  oci  franjevci  misionari  nastojali 
odgojiti  domaće  svećenike  kao  što  to,  uostalom,  rade  svi  misionari  svijeta,  i to  one 
"neuke  i sebi  pripuštene"  glagoljaše  koji  su  sigurno  imali  podlogu  da  se  upuste  u 
zajedničko  djelovanje  na  Gospodnjoj  njivi,  a da  nisu  zvali  strane  svjetovne 
svećenike  u Bosnu. 

M.  Džaja  misli:  "Danas  je  teško  prosuditi  da  li  su  u zemlji  bile  prilike 
doista  tako  očajne,  da  bi  svaki  pokušaj  obnavljanja  slavenske  službe  Božje  i 
domaćeg  glagoljaškog  svećenstva  bio  unaprijed  osuđen  na  neuspjeh,  pa  je  tako 
njihova  obrana  i unapređivanje  ostalo  prepušteno  patarenstvu,  na  veliku  štetu 
Katoličke  Crkve".23  A mi  bismo  mogli  dodati:  i ne  na  ponos  franjevačkih 
misionara! 

K.  Draganović  u svome  osvrtu  na  Džajinu  knjigu,  pišući  o glagoljašima 
kaže:  "Nije  trebalo  mnogo  razbijati  glavu,  kako  treba  izgledati  taj  kler  i gdje  ga 
pronaći.  On  je  već  u zemlji  postojao.  Bili  su  to  naši  mali  neugledni  popovi 


21  H.  S.,  str.  12. 

22  G.  ČREMOŠNIK,  Ostaci  arhiva  bosanske  franjevačke  vikarije,  u:  Radovi  naučnog 
društva  NR  BiH,  3.,  Sarajevo,  1955,  str.  18-24. 

23  M.  Džaja,  Sa  kupreške  visoravni , Otinovci  - Kupres,  1970.,  str.  227. 

glagoljaši,  u svemu  blizi  i razumljivi  svom  narodu.  Trebalo  ih  je  razumjeti  i 
pomoći,  učiniti  ih  što  sposobnijim  za  njihovu  zadaću.  Pomagati  a ne  odbacivati, 
sumnjičiti  i latinizirati.  Oni  su  bili  u određenim  krajevima  i vremenima  naša  velika 
šansa,  na  žalost  naša  promašena  šansa.  Promašena  ne  toliko  njihovom  krivnjom 
koliko  krivnjom  drugih".24  Ovaj  se  sud  sigurno  može  protegnuti  ne  samo  17.  i 18. 
nego  i u 13.  i 14.  stoljeće. 

Opet  se  navraćamo  na  glavno  pitanje  i prigovor  nekadašnjim  franjevcima 
misionarima.  Mihaljević  naime  tvrdi:  "Franjevci  su  došli  u Bosnu  kao  misionari  i 
čuvari  vjere.  Njihova  je  zadaća  bila  obraćanje  krivovjeraca.  Nisu  uopće  imali 
nakane  voditi  pasterizaciju".  Ako  je  to  istina  s obzirom  na  franjevačku  nakanu, 
onda  se  nikada  nećemo  dovoljno  načuditi  kako  franjevci  nisu  nastojali  odgajati 
domaći  dijecezanski  kler.  Istina,  može  se  priznati  da  su  franjevci  odgajali  domaće 
franjevačke  članove,  i to  prilično  u duhu  i želji  za  potiskivanjem  već  postojećega 
klera,  ali  nam  je  jako  žao  da  nemamo  nijednoga  dokumenta  iz  kojega  bismo  čitali 
kako  su  braća  fratri  omogućili  odgoj  i razvitak  domaćih  svjetovnih  svećenika. 

Mihaljević  prenosi  riječi  franjevačkoga  blaženika:  "Blaženi  Bemardin  iz 
Akvile  veli  da  su  franjevci  u Bosni  bili  prisiljeni  od  Svete  Stolice  da  vrše  župničku 
službu".26  Nije  nam  poznat  kontekst  te  rečenice,  pa  ne  znamo  ili  je  Sveta  Stolica 
"prisiljavala"  franjevce  da  pastoralno  djeluju  po  našim  krajevima  zato  što  su 
bježali  iz  dušobrižničke  službe  "taedio  affecti  et  labore  fracti",  vraćajući  se  tamo 
odakle  su  i došli,  ili  zato  jer  im  to  nije  dopuštala  franjevačka  skromnost  i zavjet 
siromaštva.  Ako  je  ovo  drugo  u pitanju,  onda  se  ne  možemo  sustegnuti  a da  ne 
preskočimo  nekoliko  stoljeća  i ne  reknemo  primjedbu  da  smo  mi  danas  daleko  od 
vremena  blaženoga  Bemardina  iz  Akvile.  Danas,  naime,  Sveta  Stolica 
predviđajući  gora  zla,  "prisiljena"  je  da  ne  poduzima  energične  mjere  da  makne  sa 
župe  kojega  neposlušnoga  fratra,  kamo  se  ilegalno  uvukao  uzurpirajući  i Božje  i 
crkveno  pravo. 

Dakle,  sve  i kad  bi  se  dokazalo  da  su  franjevci  "pozitivno  nastojali"  uvesti 
svjetovno  svećenstvo  i pomoći  mu  da  se  malko  otkine  od  svoje  neukosti  i 
prepuštenosti  samomu  sebi,  što  smo  vidjeli  da  se  ne  može  baš  tako  reći,  moralo  bi 
nam  biti  jasno  iz  suvremenih  dana  i događaja  kako  franjevci  svim  silama  ovoga 
svijeta:  pomoću  naroda,  pomoću  svoje  nepokornosti,  pomoću  svojih  pravnih  i 
moralnih  stručnjaka  koje  su  zaposlili  u krivom  ekleziološkom  smjeru,  pokušavaju 
zbaciti,  potisnuti  i protjerati  svjetovne  svećenike  sa  župa  koje  su  po  odredbi  Svete 
Stolice  pripale  dijecezanskom  kleru.  Ali  o tome  opširnije  u kasnijim  poglavljima. 


24  K.  DRAGANOVIĆ,  Osvrt  na  knjigu:  S.  DŽAJA,  Katolici  u Bosni  i zapadnoj 
Hercegovini  na  prijelazu  iz  18.  u 19.  stoljeće,  u:  CUS,  2/1972.,  str.  184. 

25  H.  S.,  str.  11. 

26  H.  S.,  str.  13. 

Da  i mi  malko  navedemo,  ne  jednoga  franjevačkog  blaženika,  nego  samog 
Utemeljitelja  fratara,  sv.  Franju  Asiškoga.  Sveti  je  Franjo  pošao  isključivo 
siromašnim  putem,  doslovno  shvaćenim.  Kao  ptica  u gori.  U tome  je  doista  i 
uspio.  I zato  je  osvojio  toliko  svijeta  za  Krista.  Ali  kao  što  je  poznato  već  neki 
njegovi  duhovni  sinovi  iz  istoga  stoljeća,  a kamo  li  ne  iz  kasnijih,  odmetnuše  se  od 
Franjina  zakona,  pravila  i zavjeta  siromaštva  i pokazaše  zamjemu  pohlepu  za 
blagom  ovoga  svijeta.  Franjevac  konventualac,  Yves  Ivonides,  u svome  djelu  koje 
je  pisao  romansirano,  ali  oslonjen  na  povijesne  činjenice,  opisujući  Franju  i 
njegove  duhovne  sinove  u vezi  sa  siromaštvom,  ne  štedi  na  izrazu  ni  na  spomenu 
povijesnih  događaja  koji  baš  ne  idu  odviše  na  čast  očima  franjevcima.  Kad  je  grof 
Orlando  ponudio  Asiškom  Siromašku  jednu  svoju  planinu,  "Franjo  je  zahvalno 
primio  ponudu  ali  je  otklonio  vlasništvo.  Biti  vlasnik  planine,  nezamislivo!  Ali  već 
godine  1274.  franjevci  će  je  uzeti  u svoj  posjed.  Razumljivo,  Sveta  Stolica  bit  će 
stvarni  vlasnik  svih  franjevačkih  imanja  ali  dotle  dok  ih  ne  pokuša  oduzeti!  Kad  joj 
to  padne  na  pamet,  onda  će  i Papa  čuti,  čije  je  što!  Zubati  su  ti  vučići  miroljubivog 
Franje,  branit  će  svom  žestinom  svoje  brloge.  Kako  je  malo  trebalo  da  se  ideal 
sroza".27  Mi  se  ne  usuđujemo  takve  izraze  upotrijebiti,  iako  je  bilo  primjera  i u 
našim  stranama  koje  bi  bilo  sasvim  dopušteno  izraziti  spomenutim  rječnikom. 

Franjin  ideal  siromaštva  srozan  je  na  "ideal"  koji  se  sastojao  u tome  da  se 
franjevci  u Bosni  i Hercegovini  oklope  svim  mogućim  povlasticama  koje  su  mogli 
izmamiti  od  Svete  Stolice.  A te  su  povlastice  uglavnom  doticale  župe,  franjevačku 
isključivost  za  duhovnu  pastvu  u Bosni  i Humu,  izbore  provincijala,  apostolskih 
vizitatora,  apostolskih  vikara,  biskupa  itd. 

Smatra  se  da  su  bosansko  hercegovački  franjevci  isposlovali  preko  stotinu 
raznih  povlastica  u izvršenju  svoje  pastve.  Ne  nalazimo  jedino  povlasticu  da  su 
mogli  odgajati  dijecezanski  kler  u ovim  balkanskim  krajevima.  Ali  se  zato  može 
naći  obilje  primjera  u povijesti  gdje  su  franjevci  pokazivali  izričito  neraspoloženje, 
nesklonost,  istiskivanje  i proganjanje  svjetovnoga  svećenstva  ne  dopuštajući  mu 
nikada  da  bude  na  ravnoj  nozi  zaposleno  s njima  u duhovnom  radu  oko  spašavanja 
duša.  U sljedećem  poglavlju  navest  ćemo  nekoliko  takvih  primjera  netolerantna 
držanja  redovnika  franjevaca  prema  svećenicima  petrovcima. 

II)  ZA  VRIJEME  TURSKOGA  GOSPODSTVA 
(1463-1878) 

1)  Odnos  franjevaca  prema  svjetovnom  kleru.  U trećoj  točki  svoga 
pamfleta  Mihaljević  polemizira  ne  toliko  s biskupom  Čulom  koliko  s tajnikom 


~7  Y.  IVONIDES,  Vječni  zaljubljenik,  poruka  sv.  Franje  Asiškog  braći  i suvremenom 
svijetu,  Zagreb,  1976.  str.  1 14. 

Kongregacije  c/e  Propaganda  Fide,  U.  Cerrijem,  na  kojega  se  biskup  Čule  poziva 
u svome  pismu  kardinalu  Dopfneru. 

Spomenuti  tajnik  Propagande,  Cerri,  u izvještaju  što  ga  je  podnio 
novoizabranom  papi  Inocentu  XI.  godine  1576.  u vezi  sa  situacijom  u balkanskim 
zemljama  tvrdi,  kao  što  Mihaljević  lijepo  prevodi,  da  je  "Bosanska  franjevačka 
provincija  najbogatija  u čitavom  Redu,  ali  i najraspuštenija,  da  su  franjevci  protiv 
svjetovnih  svećenika  zbog  straha  za  redovinu  sa  župa  kojom  izdržavaju  svoje 
samostane,  da  uza  sve  naredbe  koje  bi  se  izdale  iz  Rima  ne  bi  bilo  moguće  zavesti 
u Bosni  svjetovne  svećenike  i da  bi  franjevci  izazvali  pobunu  Turaka  protiv 
svjetovnog  klera;  zbog  toga  se  to  stanje  /zloporaba/  tolerira,  da  ne  bi  nastalo  veće 
zlo".28  Imajući  u vidu  taj  tekst  i neke  druge  dokumente,  msgr.  Čule  pisao  je 
kardinalu  Dopfneru  kako  su  franjevci  "u  tursko  doba,  s pomoću  Turaka, 
onemogućili  povratak  dijecezanskim  svećenicima  u Bosnu  i Hercegovinu".29  Da 
pobije  tu  tvrdnju  Mihaljević  je  napisao  9 stranica.30  Ali  da  bismo  razumjeli 
Cerrijev  navod,  koji  ćemo  kasnije  proširiti  i obrazložiti,  moramo  se  vratiti  na 
početak. 

Na  žalost,  početka  u turskome  periodu  s obzirom  na  odnose  svjetovnoga  i 
redovničkoga  klera  ne  znamo.  Nemamo  dokumenata  iz  kojih  bismo  mogli 
razabrati  kakvi  su  bili  odnosi  franjevaca  prema  dijecezanskim  svećenicima,  koji  su 
tada  postojali.  Druga  dakle  polovica  15.  stoljeća  i gotovo  cijelo  16.  stoljeće  ostaju 
nam  u tami  nepoznatosti.  Pa  i oni  dokumenti  koji  su  eventualno  postojali,  sprženi 
su  u vatri  progonstva  od  strane  Turaka.  A tih  progonstvenih  najezda,  do  krvi, 
bijaše  u više  navrata.  To  je  ono  razdoblje  naše  povijesti  kada  je  kudikamo  više 
tekla  mučenička  krv  katolika  i kršćana,  jednoga  i drugoga  klera,  nego  što  je  bilo 
tinte  potrošeno  za  pisanje  izvještaja.  Evo  samo  po  jedan  primjer  krvavoga 
progonstva  iz  17.  stoljeća: 

- Prvi  se  odnosi  na  franjevca,  bosanskoga  provincijala  fra  Martina 
Brguljanina  (1631-1634),  koji  je  pisao  "prefektu  Propagande  7.  srpnja  1731. 
(tiskarska  pogrješka,  treba:  1631.  naša  primj.)  da  su  bosanski  franjevci  pobjegli  u 
šume  kao  šumske  životinje;  da  su  napustili  5 svojih  glavnih  samostana  u 
Provinciji,  naravno  onih  s područja  srednje  Bosne,  i da  više  ne  nose  redovničko 
odijelo".31 

- Drugi  se  primjer  tiče  svjetovnih  svećenika.  Dana  14.  svibnja  1635.  don 
Šimun  Matković,  župnik  u Bapskoj  u Slavoniji  i misionar  piše  na  hrvatskom 
jeziku  u Rim:  "Mnogokrat  otio  sam  pisati  vašem  gospodstvu,  ali  niesam  mogao  od 


28  H.  S.,  str.  15. 

29  H.S.,  str.  13. 

30  H.  S.,  str.  13-22. 

31  H S.,  str.  16. 

velika  progona  i napasti... (h)  ako  bude  ova  persekution  durati  iošte  tri  godišta, 
znajte  vaša  gospodstva,  da  se  neće  moći  katolik  u Bosni  i u Slavoniji  i Ungarij 
održati.  Sadanji  vesir,  koji  posadi  Cirila  patriarku,  na  to  ufati  nas  tri  sacerdota  i 
darža  nas  od  mladoga  Božića  do  Kandelore  na  ledu  i sniegu,  da  nam  su  spali  nokti 
od  prsta  od  nogu,  gvozdje  na  ruku  i na  grlu;  po  jedanput  s ledom  vode  pismo  i po 
malo  kruha  cma;  (jesmo)  gdi  nabijaju  na  kolje  ljude,  a druge  pod  palicama  more,  a 
treće  sieku,  koje  sam  podpomagao  pred  smrt  ispoveđu  i ponukovao  da  umru 
veselo...  neznate  što  se  ovamo  čini,  koje  persekutioni  ako  je  ovako  činio 
Dioklecian...".32  Dakle,  progonstvo  su  trpjeli  i redovnički  i svjetovni  svećenici.  No 
nije  u tome  pitanje.  Drago  bi  nam  bilo  znati  kako  su  oni  zajednički  živjeli  i kako  su 
se  gledali  i podnosili.  Imamo  malo  dokumenata  do  osnutka  Propagande  (1622),  ali 
i ono  malo  dosta  nam  kaže. 

Evo  nekih  navoda: 

Godine  1551.  papa  Julije  III.  (1550-1555)  imenovao  je  duvanjskim 
biskupom  o.  Danijela  Vocensisa.  Ovaj  nakon  biskupskoga  posvećenja  povede  sa 
sobom  četiri  svjetovna  svećenika  iz  Dalmacije  da  ih  postavi  župnicima  u 
duvanjskoj  okolici.  Franjevci  se  tomu  usprotiviše  dokazujući  kako  samo  oni  mogu 
biti  župnici  u tome  kraju.  Svećenici  se  vratiše  odakle  su  i došli.  Mislimo  da  ne 
treba  komentirati  ovaj  slučaj.  Samo  je  korisno  napomenuti  da  to  nije  slučaj,  nego 
praksa  koja  će  potvrđivati  svakim  novim  primjerom,  a neće  se  opovrgavati 
nijednim  suprotnim  nama  poznatim  povijesnim  dokumentom. 

Sveta  je  Stolica  godine  1612.  i 1618.  poslala  zaslužnoga  dubrovačkog 
isusovca  Bartola  Kašića  u predjele  jugoistočne  Europe  pod  turskim  gospodstvom 
da  izvidi  tamošnje  stanje  i podnese  izvještaj.  U svome  izvješću  godine  1613. 
Bartol  piše  papi  Pavlu  V.  (1605-1621):  "Ako  Vaša  Svetost  ne  poduzme  koje 
učinkovito  sredstvo  s bosanskim  fratrima  da  ne  priječe  osobe  koje  je  Vaša  Svetost 
poslala,  nitko  neće  moći  biti  siguran  da  ga  oni  ne  predaju  u ruke  Turcima  uz 
uobičajene  i neuobičajene  kletve.  Oni  znaju  koliko  mogu,  u srcima  Turaka,  izvući 
novaca  od  siromašnih  svećenika".34  Ne  treba  posebno  upozoravati:  kad  se 
spominju  bosanski  franjevci,  onda  se  redovito  misli  i na  one  franjevce  koji  su 
živjeli  na  području  današnje  mostarsko-duvanjske  biskupije,  tj.  u Humu  ili 
Hercegovini. 

Isti  apostolski  vizitator  piše  o odnosu  franjevaca  prema  dijecezanskim 
svećenicima  i o želji  jednoga  petrovca  da  uvede  svjetovni  kler.  Radi  se  o 
spomenutom  don  Šimunu  Matkoviću:  "Ali  nisu  samo  glavni  neprijatelji  don 


32  H.  S.,  str.  17. 

33  D.  MandiĆ,  Duvanjska  biskupija , u:  Croatia  Sacra,  9-10/1935.,  str.  40. 

34  M.  VANINO,  Predloži  Bartola  Kašića  Svetoj  Stolici  za  spas  i procvat  Katoličanstva 
u Turskoj  (1613-1614),  u:  Croatia  Sacra,  8/1934.,  str.  231. 

Šimunu  krivovjerci  i raskolnici  nego  isto  ga  tako  progone  bosanski  fratri,  jer  je 
tražio  naredbu  i povlasticu  od  Velikog  vezira  da  može  uvesti  svjetovne  svećenike  i 
Papine  svećenike  ne  fratre".'5  Kako  se  iz  ovoga  vidi,  bilo  je  malo  dobra 
raspoloženja  od  strane  franjevačke  braće  prema  svjetovnim  svećenicima  i njihovoj 
namjeri  da  zajedno  rade  s franjevcima  u Gospodnjem  vinogradu.  A izvjestitelj 
izričito  kaže  da  franjevci  "progone"  svoju  subraću  petrovce. 

Godine  1616.,  kako  nam  svjedoči  dokument  koji  je  očuvan  u fojničkom 
samostanu,  jedan  je  turski  kadija  pisao  pismo  svomu  upravitelju  valiji  u vezi  s 
jednom  molbom  franjevca  Luke.  Kadija  se  obraća  svomu  pretpostavljenom  i 
doslovno  donosi  fra  Lukino  pismo.  Evo  u cjelini  i jednoga  i drugoga: 

"Preuzvišeni  valijo! 

Pristupi  pred  ovaj  šerijatski  sud  nadruhban  kršćana  bosanskog  Ajaleta 
sačuvatelj  ovog  pisma  po  imenu  Luka  tzv.  rahib,  te  svojevoljno  pred  ovim  Vašim 
skromnim,  iskrenim  i odanim  dobroželiocem  očitova  ovo:  (slijedi  fra  Lukino 
pismo): 

'Ja  sam  glasom  visoke  sv.  naredbe,  koja  je  u mojim  rukama,  papas  paša  u 
rečenom  ajaletu  i kao  duhovni  ministar.  Ja  po  kotarima  i po  selima  postavljam  i 
imenujem,  skidam  i degradiram  frenk  - popove;  to  sve  ide  iz  mojih  ruku.  Usprkos 
tome  nekoji  seljaci  iz  pograničnih  sela  prevode  djecu  u darub  - harb 
(neprijateljsku)  zemlju,  te  ih  ondje  daju  poučavati,  da  postanu  popovi.  Opet  se 
onda  tako  djeca  vraća  u našu  zemlju  i po  narodu  kazuju,  da  je  on  za  papasa 
(fratra)  izučio.  Tako  se  narodu  natiču  i u bludnju  ga  vode,  a na  me  se  nikako  ne 
osvrću.  Zato  molim,  da  se  svima  izdade  nalog:  od  danas  se  takav  izučenjak  ne 
smije  nigdje  iskazati  kao  pop  ili  papas  pa  da  čini  popstvo  ili  papstvo.  To  neka  se 
dapače  sv.  naredbom  smjesta  zabrani.  Ovo  eto  podastirem  visokoj  pravdi.'  (kraj 
fra  Lukina  pisma). 

Tako  tvrdo  ovim  nastojanjem  i upornom  željom  očitova  gornji  navod. 
Stoga  mu  se  molba  sa  šeriatskom  preporukom  za  visoku  naredbu  dopušta. 

Pisano  15.  savera  1025.  (1616.) 

Najslabiji  stvor,  rob  Božji  Ahmed,  kadija  u Imotskom."36 

Možda  neće  biti  teško  identificirati  spomenutoga  fra  Luku.  O.  Mandić 
piše:  "Na  25.  studenog  1615.  održanje  u Kreševu  godišnji  provincijalni  sastanak 
( congregatio  provincialis),  na  kojoj  je  bio  izabran  fra  Luka  Kačić  komisar 
pohoditelj  provincije  prije  trogodišnjeg  izbornog  sastanka,  koji  će  se  održati  u 
proljeće  1616."  Taj  fra  Luka  bio  je  u to  vrijeme  komisar  pohoditelj  provincije,  a tri 
godine  kasnije,  1619.,  postao  je  provincijalom  i vršio  dužnost  do  1622. 37 


35  Isti,  nav.  čl.,  str.  242. 

36  J.  Matasović,  Regesta  Fojniciensia,  Beograd,  1930.,  str.  128,  br.  242. 

37  D.  Mandić,  Franjevačka  Bosna,  Rim,  1968.,  str.  174-175. 

Iz  navedenoga  pisma,  u čiju  se  autentičnost  nimalo  ne  sumnja,  jasno  se 
razabire  kako  su  u određenim  razdobljima  oci  franjevci  bili  neobično  protivni 
svjetovnom  kleru.  Nisu  se  nimalo  sustezali  u pomoć  zovnuti  Turke  i turske  "sv. 
naredbe"  da  se  smjesta  protjeraju  "frenk  - popovi"  koji  bi  izučili  škole  u 
"neprijateljskoj"  zemlji,  tj.  negdje  u Dalmaciji....  Iz  fra  Lukina  pisma  izbija 
nepritajena  prepotentnost  isključivosti  i monopola  nad  vjernicima  u Bosni  i 
Hercegovini  u prvoj  polovici  17.  stoljeća.  Ovdje  se  Mihaljević  mora  upozoriti 
kako  su  bosansko  - hercegovački  franjevci  ili  nadruhbani  "pozitivno  nastojali" 
izvesti  svjetovni  kler  iz  pastve,  i to  s pomoću  Turaka  od  kojih  su  uporno  željeli  i 
zahtijevali  da  se  protjeraju  "izučenjaci"  iz  Bosanskoga  ajaleta.  Spomenuti  nas 
primjer  opominje  da  odviše  ne  idealiziramo  sliku  mučeničke  franjevačke  Bosne  i 
Hercegovine,  jer  vidimo  da  kako  su  Turci  odnosili  prema  fratrima  a kako  franjevci 
prema  svjetovnim  svećenicima. 

Godine  1623.-24.  albanski  svećenik,  kasnije  biskup  i nadbiskup  barski, 
Petar  Masarechi  (autori  pišu  različito  njegovo  prezime:  Massarechi,  Masarecchi...) 
bijaše  u svojstvu  apostolskoga  vizitatora  u Bugarskoj,  Srbiji,  Ugarskoj  i Bosni. 
Pohodio  je  četiri  zemlje,  a u Bosni  bijaše  najmanje,  iako  imađaše  najbolju  volju  da 
je  prokrstari  čitavu.  Kad  je  došao  u Bosnu,  sve  je  zapelo  kod  Olova.  Provincijal  i 
neki  drugi  franjevci  počeše  mu  dokazivati  kako  bi  radi  daljnje  vizite  mogao  doći  u 
životnu  pogibelj,  i to  ne  samo  on  nego  i fratri.  Neki  su  dapače  tražili  da  ide  sam 
pred  turske  vlasti  i najavi  svrhu  svoga  puta  te  da  se  zapiše  u službene  knjige.  To 
vizitator  nije  htio,  razumije  se,  jer  bi  to  bio  očit  znak  daje  došao  uhoditi  zemlju  i 
time  bi  se  izložio  smrtnoj  opasnosti.  Ali  Masarechi,  koji  je  hodao  po  turskim 
osvojenim  zemljama,  nije  vjerovao  navedenim  franjevačkim  razlozima,  jer  kaže  da 
bi  fratri  našli  načina  da  ga  provedu  po  svoj  zemlji,  samo  kad  bi  im  njegova 
vizitacija  bila  draga.  "Tako  se  Masarechi  vrati  sa  po  puta  prošavši  ipak  bolje  od 
izvjesnih  drugih  vizitatora,  vraćenih  sa  same  granice  turskog  carstva".38  Evo 


38  K.  DRAGANOVIĆ,  Bosna  u očima  apostolskog  vizitatora  Petra  Massarechija,  g. 
1624.  u:  Kalendar,  Napredak,  Sarajevo,  1937.,  str.  10-11. 

Poznat  je  na  pr.  slučaj  apostolskoga  vizitatora  Pavla  iz  Rovinja,  pohoditelja  bosanske 
franjevačke  provincije  god.  1640.  Opisuje  ga  fra  ŠTIPAN  ZLATO VIĆ,  Izvještaj  o Bosni  god. 
1640.  o.  Pavla  iz  Rovinja , u:  Starine,  XXIII,  JAZU,  Zagreb,  1890:  "Uzrok  njegova  poslanstva 
proti  običaju,  po  komu  bosanska  redodržava  bijaše  stekla  pravo  da  sama  odabire  pohoditelja 
predsjednika,  za  redovničke  državne  sborove  bijaše,  kako  sam  povieda,  taj:  što  se  onoga 
vremena  zgodio  u Bosni  čudnovati  slučaj,  neobičan  u Katoličkoj  Crkvi;  što  se  istodobno 
nadjoše  tri  biskupa  u Bosni,  i to: 

1.  fra  Jerko  Lukić,  biskup  Drivasta,  koji  nemoguć  u svojoj  biskupiji  stanovati  rad 
turske  opreme,  stajaše  u samostanu  kod  braće  redovnika  u Bosni,  jer  bijaše  od  stolice 
apoštolske  imenovan  namjestnikom  bosanske  biskupije  i upraviteljem  skradinske  kojom  je  od 
duljeg  vremena  upravljao,  te  redovnike  i puk  sebi  naklonio. 

jednoga  odlomka  iz  Masarechijeva  izvješća  iz  godine  1624.  o bosanskim 
franjevcima:  "Međutim,  njihov  General  i Sveta  Kongregacija  mora  ih  vješto  i 
lijepo  napismeno  upozoriti  neka  nikako  ne  dopuštaju,  ukoliko  je  moguće,  da  se 
čini  ikakva  mana  koja  je  na  sablazan,  kao  što  su  pijanstva,  intimna  prijateljevanja  s 
pojedinim  i sumnjivim  osobama  te  neka  šalju  na  župe  one  koji  su  najbogobojazniji 
i najrevniji  za  čast  Božju.  Jer  fratri  budući  da  su  pravi  redovnici  i u dušobrižništvu 
iz  dva  razloga  moraju  s velikim  duhovnim  žarom  paziti  na  svoju  službu;  prvo,  jer 
kao  redovnici  tollant  crncem  Christi  (=  neka  uzmu  Kristov  križ)  slijedeći  tragove  i 
siromaštvo  sv.  Franje  te  neka  poučavaju  narod  riječju,  osobito  primjerom;  drugo, 
kao  oni  koji  imaju  dušobrižništvo  što  se  protivi  njihovim  pravilima  moraju  to  više 


2.  Bijaše  biskup  fra  Pavao  Posilović,  naimenovan  skradinski  i upravitelj  ostalih 
biskupija,  koje  ne  imadjahu  vlastitoga  biskupa.  On  jednako  ne  mogaše  prebivati  u Skradinu, 
jer  Turci  onamo  razrušili  crkve  i oltare.  Za  koje  vrijeme  stanovao  je  na  Visovcu,  pak  se  i on 
povukao  u Bosnu  i stao  u samostanu  kod  braće  redovnika. 

3.  Bijaše  fra  Toma  Mrnavić,  od  Cesara  naimenovan  biskupom  bosanskim,  do  tada 
samo  ime  nosio,  a u ožujku  1640,  u Šibeniku  se  posvetio.  Kako  tri  biskupa  stanovahu  u tri 
različita  samostana,  tako  i upravljahu  župami  i pukom  odvisnim  od  istih  samostana;  ah  svaki 
prisvajaše  sebi  pravo  nad  dragim,  ter  se  mal-pomal  zametnuše  stranke  i razdori  medju 
biskupima,  medju  župnicima  i medju  istim  pukom,  na  štetu  vjere  i Crkve.  Tužbe  i prosvjedi 
letijahu  u Rim,  s godine  1639.  budući  držan  obći  sabor  Reda,  da  se  stranke  umire  i poravnaju 
prepome  zadjevice,  bijaše  odabran  o.  Pavao,  koji  srećno  svoj  posao  izvrši,  popravi  i umiri" 
{ondje,  str.  1 - 2). 

S.  Zlatović,  opisujući  put  o.  Pavla  i donoseći  njegovu  "uspomenicu",  kaže  da  "točno 
i vjerno  prepisasmo,  izostaviv  jedino  ono,  što  spada  na  unutarnju  redovničku  uredbu,  što  na 
javu  ne  spada,  niti  bi  u ičemu  moglo  zanimati  narodnu  povijest  onih  doba"  {ondje,  str.  2). 

Ono  pak  što  je  Zlatović  izostavio,  opisao  je  svojim  riječima:  Franjevci  su  najprije 
pokušah  zapriječiti  apostolskog  vizitatora,  koji  je  bio  franjevac  - redovnik.  Pavao  piše  da 
provincijal  fra  Marijan  Maravić  bijaše  u groznici.  I "umjesto  da  mi  odgovori,  napisa  po  svoj 
provinciji,  posla  poruke  poštom  da  potakne  sve  gvardijane  neka  pismeno  napišu 
svjedočanstvo  kako  je  nemoguće  da  stranac  posjeti  ovu  provinciju"  (ondje,  str.  4).  Kad  je  bio 
u Makarskoj,  Pavao  susrete  "nekoliko  dragih  fratara.  Srce  mije  predosjećalo  neko  zlo,  poče 
sumnjati,  to  više  što  se  u zemlji  uvijek  hoda  pod  sumnjom".  Ovdje  je  Zlatović  ispustio 
izvornik,  pa  opisuje  vlastitim  riječima  u bilješci:  "Sa  pomenutim  otci  obavijestio  seje  o svem  i 
pisao  dugu  poslanicu  državniku  (provincijalu)  u kojoj  nabraja  svoja  prava  i njegove  dužnosti, 
a misli  li,  daje  nemoguće  držati  sbor  u Bosni,  da  on  dodje  i da  će  sazvati  starešine  u Primorje 
i amo  obaviti  izbore  te  izdati  potrebite  naredbe.  Tim  se  zaostroški  redovnici  povratiše,  a on 
proslijedi  u Živogoštu  svoj  posao  po  propisu  svoje  pohadjanje  te  nastavlja"  (ondje,  str.  17). 
Nakon  što  je  pohoditelj  obavio  posao:  "Iz  Fojnice  Ot.  Paval  ode  uprav  u Ramu,  kamo  bijaše 
pozvao  Otce  na  državni  sabor  za  dan  svet.  Petra;  ah  rad  nuždnih  uzroka,  budući  se  jur  skupih 
svi  Otci,  isti  sabor  ovrši  na  sv.  Ivana,  na  kome  bijaše  obćim:  i jednoglasnim  zadovoljstvom 
odabran  za  državnika  Ot.  Martin  iz  Rame.  Izravna  prepirke  i povrati  mir  medju  redovnike  i 
biskupe,  a on  preko  Zadvarja  i Omiša  povrati  se  u svoju  postojbinu"  {ondje,  str.  38). 

otvoriti  oči  i ne  počinjati  nešto  što  ne  pristoji,  jer  će  dati  Bogu  račun.  Neka  se 
strože  i redovito  šalju  u duhovnu  pastvu  (na  župe)  iz  samostana  samo  oni  koji  su 
najčasniji  i najbogobojazniji,  a neka  ne  šalju  mlade  koji  su  i s malo  znanja  i s malo 
straha  Božjega,  više  odani  pijančevanju  nego  izgrađivanju  kršćanskog  naroda."39 

Dakle,  kao  što  je  primjetljivo  iz  navedenoga  dokumenta,  ne  može  se  reći 
da  je  baš  sve  cvalo  u bosanskoj  provinciji.  Nije  nedostajalo  ni  pijančevanja  i 
nedopuštena  prijateljevanja.  A to  je  sve  materijal  koji  se  prikupljao  za  Cerrijev 
izvještaj. 

Isti  nadbiskup  Masarechi,  nakon  što  je  po  drugi  put  obavio  vizitaciju  u 
balkanskim  zemljama,  1631-32.,  predložio  je  neke  sugestije  Svetoj  Stolici.  U 
izvještaju  između  ostaloga  čitamo:  "5.  Treba  strogo  zabraniti  franjevcima  da 
turskim  sudovima  tužakaju  svjetovne  svećenike  i tom  prigodom  novcem  i 
darovima  mite  turske  suce  i službenike." 

Drugom  je  zgodom  Masarechi  svoje  prijedloge  Svetoj  Stolici  malo 
preinačio:  "...2.  Treba  strogo  kažnjavati  franjevce  ako  bi  biskupima  sprečavali 
kanonsku  vizitaciju  župa,  a svjetovnim  svećenicima  preuzimanje  župa  u koje  su  od 
biskupa  poslani.  3.  Treba  se  pobrinuti  za  školovanje  svjetovnih  svećenika  kod 
Šimuna  Matkovića,  pečujskih  isusovaca  te  u stranim  zemljama,  posebno  u 
Rimu".40 

Iz  ovog  je  izvještaja  očito  da  nije  nedostajalo  zle  krvi  u braće  franjevaca 
prema  svjetovnom  svećenstvu.  Ono  što  je  biskup  Čule  uvijeno  pisao  kard. 
Dopfneru,  tj.  da  su  franjevci  istiskivali  svjetovne  svećenike  i pozivao  se  na 
izvještaj  Cerrijev,  u povijesnim  se  dokumentima  prije  Cerrija  mnogo  ozbiljnije  i 
teže  opisuju  činjenice  proganjanja  svjetovnog  klera  od  strane  barem  nekih 
franjevaca.  Evo  primjera  pravoga  progona,  i to  s pomoću  Turaka,  u susjednoj 
Slavoniji: 

Godine  1638.  na  Malu  Gospu,  "kad  se  kod  Marijine  crkve  u Bapskoj 
skupilo  mnogo  hodočasnika  iz  Srijema,  sve  do  Beograda,  iz  Bačke  i sjeverne 
Bosne,  fra  Stjepan  Požežanin  pomoću  Turaka  janjičara  protjerao  je  odanle 
župnika,  svjetovnog  svećenika,  i zauzeo  tamošnju  župu  u korist  franjevaca.  Radi 
proštenja  došao  je  ovamo  veći  broj  svećenika  pa  i apostolski  delegat  ili  vikar 
Sabbatini  iz  Nijemaca.  On  je  opomenuo  fra  Stjepana  i kaznio  ga  crkvenom 


39  K.  DRAGANOVIĆ,  Izvješće  apostolskog  vizitatora  Petra  Massarechia  o prilikama 
katoličkog  naroda  u Bugarskoj,  Srbiji,  Srijemu,  Slavoniji  i Bosni  1623  i 1624,  u:  Starine 
XXXIX,  JAZU,  Zagreb,  1938.  str.  47. 

40  J.  BUTURAC,  Katolička  Crkva  u Slavoniji  za  turskog  vladanja , Zagreb,  1970.,  str. 

80. 

kaznom  (cenzurom),  ali  to  nije  koristilo.  Svećenici  su  pred  turskom  silom  pobjegli, 
a narod  se  sablaznio  i razišao".41 

Tako  dakle  fratri  proganjahu  i protjerivahu  svoju  subraću  svjetovne 
svećenike.  Ali  da  čudo  bude  još  veće,  nisu  se  borili  samo  protiv  dominikanaca  i 
svjetovnih  svećenika,  nego  su  se  katkada  između  sebe  hvatali  u koštac,  i to  sve 
poradi  župa,  pa  čak  i na  tuđem  terenu,  razumije  se,  s pomoću  Turaka  janjičara. 
Donosimo  žalostan  slučaj  i izvještaj  u kojem  se  opisuje  borba  olovskih  franjevaca 
protiv  sutjeških  u župi  Bapskoj  u Slavoniji,  gdje  je  umro  svjetovni  svećenik: 

"G.  1662.  4.  VIII.  umro  je  u Bapskoj  župnik,  svjetovni  svećenik,  don  Josip 
Kulinović.  Generalni  vikar  Luka  Mmavić  predloži  biskupu  Benliću  neka  pošalje  u 
Bapsku  franjevca  kao  privremenog  župnika  zbog  nestašice  svjetovnih  svećenika. 
Biskup  povjeri  župu  u Bapskoj  svećeniku  franjevcu  iz  samostana  u Sutjeskoj 
(Bosna).  Na  dan  7.  rujna,  uoči  velikog  marijanskog  proštenja  u Bapskoj,  skupilo  se 
ovdje  mnogo  naroda  i 15  svećenika,  svjetovnih  i franjevačkih...  U predvečerje 
rečenoga  dana  nenadano  se  pojavio  u Bapskoj  fra  Ivan  Jerić,  gvardijan  iz  Olova,  s 
još  tri  tamošnja  franjevca.  Dopratili  su  ih  oboružani  janjičari.  Jerić  je  narodu 
pokazao  i pročitao  dekret  velikog  vezira  Alipaše.  Dekret  je  kupljen  novcem.  Tim 
je  dekretom  turska  vlast  odredila  da  u župi  Bapskoj  imaju  vršiti  župničku  službu 
franjevci  olovskog  samostana.  Na  temelju  toga  dekreta  i uz  pomoć  janjičara 
gvardijan  Jerić  zauzeo  je  crkvu  i župnički  stan,  a otjerao  iz  crkve  i stana  zakonitog 
župnika  franjevca  koji  je  poslan  od  biskupa  Benlića,  i uveden  u župu  od 
generalnog  vikara  Mmavića.  Sutradan  na  Malu  Gospu  Jerić  je  pjevao  misu.  Neki 
su  svećenici  ostali  u Bapskoj,  a drugi  su  tajno  noću  pobjegli  da  ih  janjičari  ne  bi 
zlostavljali  jer  su  otvoreno  osudili  nasilje  olovskog  gvardijana.  Narod,  sakupljen 
ovdje  iz  cijelog  Srijema,  Bačke  i sjeverne  Bosne,  veoma  se  sablaznio  kad  je  sve  to 
vidio.  Jerić  je  ostavio  u Bapskoj  jednoga  od  svoje  olovske  subraće  i vratio  se  u 
Bosnu.  Bosanska  franjevačka  provincija  osudila  je  Jerićev  postupak  i tražila  da  se 
spomenuta  župa  preda  na  upravu  samostanu  u Sutjeskoj,  kako  je  to  biskup  odredio. 
Još  1664.  biskup  Benlić  vodi  parnicu  s olovskim  samostanom  zbog  Bapske.  Spor 
se  svršio  neočekivano,  ali  značajno:  Tatari  su  ...  crkvu  oštetili  i opljačkali,  a 
župnika  ubili".42 

O odnosu  franjevaca  prema  svjetovnom  svećenstvu  i bosanskom  biskupu 
imala  je  svoje  stajalište  i rimska  Propaganda.  Imamo  prikaz  koji  se  odnosi  na 
godinu  1661:  "Osobito  je  ogorčen  bio  Mario  Alberici,  tajnik  Kongregacije  za 
raširenje  vjere.  On  o slavonsko-bosanskim  franjevcima  piše  da  su  većinom  drzoviti 
i neposlušni,  pa  kako  su  bili  kivni  na  vlastitoga  biskupa,  složili  su  se  protiv  njega  s 
beogradskim  biskupom  (fra  Matom)  Benlićem  koji  je  njihov  idol.  Preziru  izričite 


Isti,  nav.  dj.,  str.  92. 

42  Isti,  nav.  dj.,  str.  1 15-1 16. 

naloge  i odredbe  Svete  kongregacije,  a biskup  čak  i cenzure  (crkvene  kazne). 
Beogradskog  su  biskupa  pozivali  da  vrši  biskupske  obrede  i dijeli  svete 
sakramente,  a ne  vlastitoga  biskupa.  I nisu  se  žacali  pisati  da  će  radije  otjerati 
bosanskog  biskupa  pomoću  Turčina  negoli  ga  priznati  poglavarom,  što  su  doista  i 
učinili.  Razlog  je  tome  što  su  fratri  jedino  svećenstvo  u Bosni,  te  što  ne  dopuštaju 
da  bi  tko  drugi  ondje  vršio  svećeničku  službu  prije  negoli  obuče  njihov  habit.  U 
njihovim  su  rukama  sve  župe  i crkve,  prisvojene  tako,  da  oni  bez  biskupa  imenuju 
i premještaju  dušobrižnike.  Prisvojili  su  sebi  sva  prava  i vlast  biskupa.  Tvrde  da  su 
crkve  samo  njihove.  Biskupa  primaju  kao  od  milosti  i bez  svakog  razloga  istjeraju 
ga  iz  samostana  i crkve.  Beogradskog  biskupa  vole  zato  jer  je  više  fratar  negoli 
biskup.  On  može  biti  čestit  - u Beogradskoj  biskupiji  gdje  djeluju  uz  fratre  i 
svjetovni  svećenici,  ali  ne  može  biti  valjan  u posve  fratarskoj  biskupiji."43 

Malo  smo  više  naveli  ovoga  citata  da  se  vidi  kako  su  neki  fratri  više  sličili 
ortacima  s Turcima,  pa  i prema  svojoj  vlastitoj  subraći  fratrima,  nego  poniznim  i 
siromašnim  sinovima  sv.  Franje  iz  Asiza.  Možda  će  netko  reći:  pa  to  je  bilo  prije 
trista  godina,  kad  je  još  svijet  bio  neuk  i evanđeoski  neobrađen.  Ne,  slično  se 
ponavlja  i u naše  vrijeme:  godine  1968.  kada  su  neki  franjevci  uredili,  a neki 
župljani  izveli  izgon  svjetovnoga  svećenika  don  Petra  Vuletića  mlađega,  kojega  je 
Biskup  imenovao  kao  zakonitoga  župnika  u župi  Cmču  u Hercegovini.  A slično  se 
dogodilo  i u župi  Grude  godine  1971.  kada  je  zagrebačkom  nadbiskupu  hrvatskom 
metropoliti,  msgr.  Franji  Kuhariću,  priređen  "kraljevski  doček"  od  nekih  župljana 
Gruđana,  uz  mudro  asistiranje  i mimo  promatranje  franjevca  Bernarda  Marića  koji 
se  nezakonito  uselio  u župni  stan.44  A o tome  kasnije.  Vratimo  se  nizanju 
povijesnih  izvještaja. 

Član  bosanske  provincije,  fra  Marijan  Lišnjić,  postao  je  godine  1664. 
biskupom  u Makarskoj  (upravljao  do  1686).  U tom  je  svojstvu  obavljao  i dužnost 
administratora  duvanjske  biskupije.  Želio  je  svakako  uvesti  svjetovne  svećenike  u 
duvanjsku  biskupiju,  ali  mu  se  dogodilo  isto  što  i njegovu  prethodniku  biskupu 
Danijelu  Vocensisu,  1551.  godine:  zbog  suprotstavljanja  franjevaca  morao  je 
odustati  od  svoga  nauma.45 

Rečeni  makarski  biskup  fra  Marijan  opisuje  u jednome,  dosad 
neobjavljenom,  izvještaju  tužan  slučaj  nekoga  fratra  koji  se  upustio  u vratolomiju 
po  planinama.  Evo  izvješća: 

"Na  planini  Vitorog  i Ljubuša  življahu  neki  pastiri  zvani  Morlaci.  Ljeti 
borave  po  planinama,  a zimi  se  spuštaju  k primorju.  To  je  svijet  sa  svih  strana  i 


43  ISTI,  str.  124-125. 

44  Nadbiskup  Kuharić  istjeran  iz  Gruda,  u:  Glas  Koncila,  10/1971.,  str.  8. 

45  P.  Čapkun,  De  organisatione  curae  pastoralis  franciscanorum  apud  Croatorum 
gentem,  Šibenik,  1940.  str.  98. 

gotovo  divlji.  Stanovahu  bez  kuća,  pod  šatorima.  Među  njima  nađoh  jednoga  fratra 
manje  braće  opslužitelja  sv.  Franje  po  imenu  fra  Andrija  iz  Ripaca  potpuni 
neznalica  i vrlo  loš  primjer.  On  stanovaše  kao  dušobrižnik  sa  spomenutim 
Morlacima.  Narod  dolazaše  više  puta  da  se  potuži  protiv  njega:  da  je  rečeni  fratar 
dušobrižnik  loša  javnog  vladanja....,  zbog  čega  je  siromašni  svijet,  skandaliziran, 
izgubio  poštovanje  prema  redovnicima  i svećenicima.  Zbog  spomenute  sablazni 
mons.  Biskup  digao  je  rečenog  fratra  od  Morlaka  na  zahtjev  naroda.  Nije  stajao 
više  od  godine  dana  u samostanu,  opet  se  silom  vratio  istom  svijetu  i na  prijašnju 
manu.  Nije  ga  bilo  moguće  ukloniti  iz  navedenoga  mjesta  jer  je  bio  opremljen  i 
učvršćen  turskom  ovlašću.  Više  je  puta  izdavao  msgr.  Biskupa  predajući  ga  u ruke 
Turcima  da  mu  se  osveti.  I dan  danas  stoji  sa  spomenutim  Morlacima,  miseći, 
ispovijedajući,  bez  ikakva  dopuštenja,  živeći  kao  otpadnik".46 

Reći  će  se  daje  ovo  krajnji  primjer  i slučaj.  Možda.  Alije  čudo  kako  jedna 
redovnička  zajednica  može  tolerirati  u svojoj  sredini  ovakve  "slučajeve".  A njemu 
sličnih  nije  nedostajalo.  Biskup  fra  Nikola  Olovčić  (Ogramić)  (1669-1701)  piše 
Propagandi  iz  Olova,  12.  kolovoza  1672.,  među  ostalim  i ovo: 

"U  cijelome  svijetu  svete  Rimske  Crkve  nema  biskupa  nesretnijega  zbog 
svojih  svećenika  nego  što  sam  ja  zbog  veoma  loša  ponašanja  trojice  moje  braće: 
oca  fra  Grge  Imoćanina,  bivšeg  provincijala,  oca  fra  Andrije,  bivšeg  kustoda  i oca 
fra  Ivana  iz  Kamengrada.  Oni  su  postali  toliko  bezobrazni  da  vjerujem  u Crkvi 
nema  dostojanstvenika  s kojim  bi  bilo  koji  njegov  protivnik  tako  nesmiljeno 
postupao  kao  oni  sa  mnom,  premda  nikada  nisam  propustio  da  s njima  postupam 
blago,  ponizno  i,  koliko  je  bilo  moguće,  druževno.  Doživljavam  ih  dakle,  u ovoj 
Crkvi  kao  javnu  i neprestanu  sablazan  i kao  zapreku  za  ono  što  bih  mogao  uraditi 
za  spasenje  ovih  duša.  Moram  o njima  tako  govoriti  radi  lijeka  koji  pokorno  molim 
od  Vaših  Uzoritosti.  A da  su  oni  takvi,  evo  potvrda: 

U ovim  je  stranama  poznato  kako  su  se  trojica  spomenutih  otaca  upinjala 
iz  petnih  žila  da  uzmognu  jednoga  između  sebe  progurati  za  bosanskog  biskupa. 
Pri  tome  je  njihovo  najveće  nastojanje  bilo  da  na  dvorovima,  posebno  na  dvoru 
carskoga  veličanstva,  pokažu  kako  sam  ja  (koji  sam  već  bio  izabran)  posve 
nesposoban,  neznalica  i sablažnjiv,  te  je  stoga  jedan  od  njih  za  tu  čast  prikladniji  i 
primjereniji.  Ali  kako  je  volja  Božja  bila  da  ja  postanem  njihovim  biskupom,  oni 
su,  uvrijeđeni  zbog  toga,  poduzeli  sva  sredstva  da  me  pri  mome  prvom  ulasku  u 
biskupiju  predaju  u ruke  Turcima.  U tu  su  svrhu  opremili  jednoga  fratra  (kako  me 
on  sam  izvijestio)  kojemu  su  rekli:  ’Ti  si  jedini  toliko  moćan  kod  Turaka  da  bi 
ovoga  biskupa  mogli  nabiti  na  kolac’.  Stoga,  čim  sam  stigao,  razglasili  su  Turcima 
daje  došao  od  pape  i od  cara  jedan  zapovjednik  nad  kršćanima  i fratrima.  Tako  su 


46  Visita  fatta  da  mons.  Vescovo  di  Macarsca  nella  Cura  sive  Vescovado  di  Duvno 
nedi  anni  1670  et  1671.  u:  APF,  SOCG,  vol.  436,  fol.  480  v. 

govorili  da  ispadne  veće  zlo.  Zbog  toga  razloga,  kad  sam  bio  u pohodu  jednome 
gradu,  beg  ili  upravitelj  toga  mjesta  sigurno  bi  mi  oduzeo  život  ili  bi  me  isprebijao 
s pet  stotina  batina,  da  ga  se  nije  predusrelo  novcem  i darovima. 

Zatim  u onom  samostanu,  u koji  sam  prvi  put  došao,  umjesto  da  budem 
primljen  s uobičajenom  pristojnošću  i prihvaćen  kao  novi  dijecezar  (tj. 
dijecezanski  biskup,  n.  pr.)  s dužnim  poštovanjem,  oni  su,  posebno  ta  dvojica, 
toliko  nahuškali  druge  fratre  toga  samostana  da  su  napravili  neiskazivu  senzaciju  i 
zasuli  me  uvredama,  neugodnostima  i bezbrojnim  pogrdama,  na  javnu  sablazan  i 
posebnu  žalost  puka.  Sve  sam  to  podnio  s najvećom  strpljivošću  i sažaljenjem  koje 
se  moglo  igdje  susresti. 

Ali  sve  je  bilo  uzaludno.  Jer  poslije  tih  i mnogih  drugih  odurnih  otpora 
odmah  su  stali  oduzimati  ovlast  da  raspolažem  župnicima  i raspoređujem  ih  po 
župama  u skladu  s njihovim  sposobnostima.  Oni  su  htjeli  preuzeti  tu  zadaću.  A 
protiv  takve  njihove  drzovitosti,  Tridentski  sabor  i onaj  sveti  Zbor  još  u doba  moga 
predšasnika  apsolutno  su  odredili  da  je  to  upravo  biskupova  dužnost.  U tome  se 
nikako  nisu  htjeli  priznati  podložnicima  biskupove  vlasti,  premda  su  u 
dušobrižništvu,  i to  slično  po  nemogućem  zahtjevu  i protiv  koncila  i kanona. 
Štoviše,  primijetio  sam  da  se  ni  u jednom  samostanu  ne  propovijeda  riječ  Božja 
niti  se  i u jednom  tumači  sveto  Pismo  u skladu  s propisom  svetog  Tridentskog 
sabora,  niti  ima  i u jednome  ikoga  da  drži  mladeži  kršćanski  vjeronauk  i da  narod 
poučava  u onome  što  je  bitno  za  vječno  spasenje.  Stoga  sam  cijelom  njihovom 
definitoriju  s dužnom  strogošću  naredio  da  se  u svakom  samostanu  odrede  po 
dužnosti  propovjednici  koji  će  narodu  obavljati  spomenute  zadatke.  Ali  oni  su 
ovaj,  iako  vrlo  pravedni  nalog,  uzeli  za  šalu,  i ništa  više.  Odgovorili  su:  u 
samostanima  imamo  učitelje  novaka,  oni  će  to  činiti.  A taj  su  mi  odgovor  dali 
samo  da  me  obmanu."47 

Cerri  će  sve  to  imati  u vidu  kad  bude  podnosio  izvještaj  Papi. 

Vrijedno  bi  bilo  pogledati  samo  naslove  u Propagandinim  arhivima  iz  17. 
stoljeća.  Jedan  od  njih,  na  primjer,  glasi:  "Molba  da  se  providi  s obzirom  na  nerede 
od  strane  Manje  braće  opservanata  (franjevaca)  koji  ometaju  dušobrižništvo 
svjetovnim  svećenicima".48 

Svi  spomenuti  izvještaji  mogli  su  biti  poznati  tajniku  Propagande  U. 
Cerriju  kad  je  sastavljao  izvještaj  Papi  o balkanskim  zemljama.  A o izvještajima 
koji  govore  o pomuslimanjenju  nekih  članova,  ovdje  nećemo  govoriti,  nego 
upozoriti  na  knjigu  S.  M.  Džaje.49  Na  osnovi  svih  prethodnih  relacija  Cerri  je 
podnio  svoje  izvješće  Inocentu  XI.  Evo  dijela  prikaza  koji  se  odnosi  na  Bosnu: 


47  APF-SOCG.,  vol.  436,  fol.  34 lr  - 342  r. 

48  Indice  generale  APF,  anno  1672.,  Bosnia,  vol.  286,  14. 

49  S.  M.  DŽAJA,  Katolici  u Bosni  i zapadnoj  Hercegovini  na  prijelazu  iz  18.  u 19. 

"Bosna  bijaše  u starini  dio  Dalmacije  te  s njom  pade  pod  dinastiju  ugarskih 
kraljeva.  Potom,  osvojena  od  Mehmeda  II.,  dođe  pod  otomansko  gospodstvo.  Sada 
joj  je  glavni  grad  Sarajevo,  grad  vrlo  napučen,  iako  bez  zidina.  To  je  prijestolnica 
paše,  kamo  se  s raznih  strana  slijeva  silno  mnoštvo  poradi  trgovine.  Katolika  će 
biti  oko  1000,  koji  svojim  troškovima  uzdržavaju  nekoliko  (svjetovnih)  svećenika 
koji  dijele  sakramente;  u mnogim  dijelovima  kraljevstva  borave  mala  braća 
opslužitelji  koji  imaju  18  samostana.  To  je  najbogatija  provincija  sv.  Franje,  ali 
najraspuštenija.  A tako  su  protivni  svjetovnom  kleru  iz  straha  da  ne  budu  lišeni 
prihoda  sa  župa  kojima  uzdržavaju  samostane  da  sa  svim  naredbama  koje  bi  se 
izdale  iz  Rima  ne  bi  bilo  moguće  ondje  uvesti  kler,  i izazvali  bi  progon  Turaka 
protiv  istoga  klera.  Stoga  se  ta  zloupotreba  podnosi  da  se  ne  bi  prouzročilo  veće 
zlo.  Kongregacija  je  doznačila  neka  mjesta  u Italiji  za  studij  određenom  broju  tih 
redovnika,  da  se,  završivši  nauke,  vrate  u provinciju  da  poučavaju  u novicijatu.  A 
španjolski  kralj  dodjeljuje  im  od  carine  za  vino  u Napulju  novac  za  odjeću.  Među 
njima  stanuje  biskup  fratar  istoga  reda  koji  je  nedavno  bio  u Rimu  (Nikola 
Olovčić).  Između  njega  i redovnika  nema  sklada  i dobra  odnosa,  kao  što  je  obično 
bilo  kod  prethodnika.  Osim  toga,  podržavaju  međusobne  stranke  i kućne  nesloge. 
Znak  je  za  to  što  se  nisu  suzdržavali  da  tužakaju  katkad  biskupa,  katkad  kolegu 
pred  turskim  (sudom)  koji  nema  boljeg  načina  da  izvuče  novac  na  štetu  samostana 
od  kojih  su  neki  založeni,  zaduženi  i opustošeni  iz  sličnih  razloga".50 

Ostavimo  po  strani  polemiku  koju  je  Mihaljević  razvio  s Cerrijem 
dokazujući  mu  koliko  je  Bosna  bila  siromašna  i blistala  u čistoći  i poniznosti. 
Nitko  pametan  ne  niječe  da  nije  bilo  i vrijednih  redovnika  u svakom  pogledu.  S 
obzirom  na  prigovor  daje  bosanska  provincija  bila  bogata,  Mihaljević  tvrdi  daje 
"Cerri,  umjesto  da  istražuje  arhiv,  radije  se  oslonio  na  razne  priče  nesavjesnih 
doušnika  i povjerovao  im".51  A u pogledu  raspuštenosti  franjevaca  autor  u 
Cerrijevu  izvještaju  vidi  "znak  najblaže  rečeno  površnosti  onoga  koji  takve  stvari 
iznosi".52  Čudna  je  ovo  Mihaljevićeva  rečenica.  On  misli  da  je  arhiv  Cerriju  bio 
nepoznat  kao  što  je  Mihaljeviću.  Pa  se  Cerri  morao  oslanjati  na  "doušnike".  Ali  u 
ovome  osvrtu  želimo  kratko  komentirati  Cerrijevu  tvrdnju  koju  je  msgr.  Čule 
ponovio  u svome  pismu  kard.  Dopfneru  da  su  franjevci  znali  pomoću  Turaka 
priječiti  uvođenje  dijecezanskoga  klera  (So  haben  die  Franziskaner  mit  der  Hilfen 
der  Turken  die  Einfiihnmg  des  Diozesanklerus  zu  verhindern  gewusst ). 


stoljeće,  Zagreb,  1971. 

50  A.  Theiner,  Vetera  Monumenta  Slavorum  Meridionalium  historiam  illustrantia, 
Romae  - Zagabriae,  1863-1875.,  sv.  II.,  str.  213. 

51  H.  S.,  str.  19. 

52  H.  S„  str.  20. 

Prigovorit  će  se  da  je  Cerri  stavio  u pogodbeni  način  rečenicu  u vezi  s 
mogućnošću  uvođenja  svjetovnoga  klera,  te  se  ne  vidi  da  je  Sveta  Stolica 
pokušavala  uvesti  kler.  Na  to  treba  odgovoriti  da  glavna  rečenica:  "A  tako  su  bili 
protivni  svjetovnom  kleru  ..."  nije  u pogodbenom  nego  u izjavnom  obliku.  A to  je 
dosta  da  se  vidi  kako  je  Propaganda  smatrala  da  bi  i sam  pokušaj  uvođenja 
dijecezanskoga  klera  bio  osuđen  na  neuspjeh.  Osim  toga,  upravo  je  neshvatljivo  da 
je  Cerri  mogao  steći  dojam  o tome  da  bi  franjevci  redovnici  mogli  biti  tako 
protivni  svjetovnom  svećenstvu  iz  straha  za  birovinu,  te  da  bi  unatoč  svim 
naredbama  iz  Rima  bilo  nemoguće  uvesti  u pastvu  svjetovne  svećenike. 
Kongregacija  za  širenje  vjere  radije  se  opredijelila  da  tolerira  manje  zlo  nego  da 
dopusti  da  nastane  veća  nevolja  koju  bi  prouzročili  oci  franjevci. 

Godine  1715.  don  Matija  Kraljić,  pitomac  zavoda  u Fermu,  koji  je  na 
preporuku  Propagande  postavljen  na  jednu  župu,  tuži  se  istoj  Kongregaciji  da  su 
ga  franjevci  scacciato  - izbacili,  istjerali  sa  župe  na  koju  je  zakonito  došao.53  U 
istome  arhivu  može  se  i ovo  pročitati:  "Beogradski  i makarski  biskupi  više  su  se 
puta  tužili  na  bosanske  oce  (franjevce)  što  su  priječili  misiju  svjetovnim 
svećenicima.  O tome  su  poglavari  bili  opomenuti  1681.  godine,  jer  su  pristizale 
pritužbe  da  isti  oci  (franjevci)  u ilirskim  zemljama  tjeraju  ( scacciano ),  također 
pomoću  Turaka,  župnike  koje  su  postavili  njihovi  ordinariji.54 

Franjevci  su  u Bosni  i u Hercegovini  stoljećima  znali  manipulirati 
narodom  stavljajući  ga  u službu  svojih  ciljeva.  Osobito  kad  se  radilo  o tome  da 
zakonito  napuste  koju  župu  i vrate  se  u samostan  te  žive  redovničkim  životom  na 
koji  su  zavjetovani.  Vrlo  je  poučno  u tom  smislu  pismo  bosanskoga  provincijala 
fra  Franje  Ivanovića  što  ga  je  poslao  5.  srpnja  1746.  iz  Beča  gvardijanima 
Slavonije.  U pismu  provincijal  daje  naputke  kako  se  fratri  imaju  vladati  u borbi  s 
biskupima  koji  im  žele  "pootimati  sve  župe":  "Znajte  dobro,  da  su  se  dogovorili  svi 
biskupi  među  sobom;  da  nam  pootimaju  sve  župe  jednu  za  drugom  po  Provinciji  i 
mi  s njima  sami  nismo  se  vrsni  tirati."  Ivanović,  nadalje,  javlja  da  je  našao 
zaštitnike,  "jaku  gospodu  koji  imaju  veliku  oblast  apud  aulam  et  regiam 
maiestatem  (=  na  dvoru  i kod  kraljevskoga  veličanstva),  koji  će  braniti  od  biskupa 
i našu  privilegiju  in  vigore  (=  u snazi)  uzdržati".  Ističe  također  preporuku  te  "jake 
gospode"  kako  će  postupati  s narodom:  "toliko  krstiana  koliko  ristiana  imademo 
svjedočanstvo,  da  s nami  vas  narod  naš  jest  ’kontenat’  (=  zadovoljan)  niti  želi 
imati  druge  pastire,  nego  nas  fratre  Provincije  Bosanske,  a da  ne  želi  popova  niti 
drugih  inostranaca...". 55 


53APF,  Ungaria,  a.  1715.,  vol.  85. 

54  Ondje. 

55  E.  Fermendžin,  Acta  Bosnae,  Zagreb,  1892.,  str.  551-553. 

Navedimo  iz  19.  stoljeća,  prije  ponovne  uspostave  redovite  crkvene 
hijerarhije,  barem  jedan  slučaj  po  kojemu  se  vidi  odnos  nekih  franjevaca  prema 
biskupijskim  svećenicima  i biskupima.  Poznata  je  naime  izjava  fra  Ivana  Franje 
Jukića  koji  je  želio  po  kratkom  postupku  riješiti  problem  dijecezanskoga  klera  u 
trebinjskoj  biskupiji  u kojoj  je  od  pamtivijeka  bilo  samo  dijecezansko  svećenstvo. 
On  piše  godine  1861.:  "...  Osim  toga  i u obziru  svećenikah  ima  tuđe  dosta 
nezgode.  Osim  ono  dva  tri  urođena  svećenika,  dolaze  tamo  talijanski  jezuite,  koji 
ne  znajući  jezika,  ćudi  i običajah  ondašnjih,  kako  mogu  pravoviemim  utjehu 
udieliti!  Istina,  sad  za  ovu  misiu  imaju  dva  pitomca  u kolegiju  Propagande  u Rimu, 
a dva  u Loretu;  ali  kad  se  promisli  da  su  oni  od  kozah  tamo  otišli,  te  kad  se  poslije 
toliko  gođinah  kući  povrate,  bit  će  kao  i tuđinci,  jer  takovi  obično  zaborave 
materinski  svoj  jezik.  Kad  dakle  ove  razloge  promotrimo,  ne  možemo  se  dosta 
načuditi  njekim  ljudem,  koji  ništa  do  duhovnog  napredka  ne  drže,  već  jedino  s 
petljanim  se  zabavljaju.  Svako  pametan  vidi,  da  bi  ovo  pet  župah  valjalo  predati 
franciskanom  hercegovačkim  i biskupu  Barišiću  pod  duhovno  upravljanje,  jer  to 
položaj  mjesta  i korist  puka  iziskuje,  pa  ipak  tomu  sjedinjenju,  koje  je  isti  puk 
želio,  našlo  se  je  smetalac.  A1  s vremenom  nadam  se  da  će  i propaganda  i Sveta 
Stolica  potrebu  toga  ujedinjenja  uviditi". 56 

Upravo  je  nevjerojatan  ovaj  prijedlog  "u  obziru  svećenikah"  trebinjske 
biskupije.  Očekivali  bismo  opet  da  će  se  franjevci  potruditi  i pobrinuti  za 
dijecezanski  kler  ne  samo  u trebinjskoj  nego  i u mostarsko-duvanjskoj  biskupiji,  a 
kad  tamo  franjevac  Jukić  misli  da  bi  i trebinjsku  dijecezu  trebalo  predati 
"franciskanom  hercegovačkim"  da  "mogu  pravoviemim  utjehu  udieliti".  A za  te 
iste  franciskane  hercegovačke  pisac  Borenja  Države  Bosne  Srebrenite  s' Biskupom 
G.  Rafom  Barišićem  (vjerojatno,  barem  u jednom  dijelu,  isti  fra  Jukić)  nije  štedio 
vrlo  neugodnih  izraza  kad  su  se  oni  dijelili  od  bosanskih  franjevaca  (1846):  "U 
ovim  privartaniama  Fratri  Ercegovci,  koji  su  odavna  na  stranu  revali,  jedva 
dočekaše  odavno  željeno  vrime  za  odilitise  od  Bošnjakah,  i u svemu  se  odcipit  od 
manastira  Kreševskog".57  Sveta  je  Stolica  1890.  predala  na  duhovno  upravljanje 
mostarskom  biskupu  trebinjsku  dijecezu.  A talijanski  jezuite,  koji  su  misionarili  u 
istočnoj  Hercegovini,  barem  su  uznastojali,  uz  domaće  svećenike,  da  četvoricu 
mladića  pošalju  na  studij  u Rim  kako  bi  se  mogli  vratiti  u domovinu  i raditi  sa 
svojim  narodom.  A fra  Ivan  Franjo  Jukić  jedva  čeka  "željno  vrime"  da  i onu 
četvoricu  koji  su  "od  kozah  tamo  otišli"  isključi  iz  njihove  rodne  biskupije.  Kakav 
duh  franjevačkoga  misionarstva! 

2)  Težnje  Svete  Stolice  da  uvede  dijecezanski  kler  u BiH.  Spominjani 
apostolski  vizitator  P.  Masarechi  u svome  izvještaju  iz  1624.  godine  daje  naslutiti, 


56  jj  F.  JUKIĆ,  Bosanski  prijatelj,  sv.  III.,  Zagreb,  1861.,  str.  207-208. 

57  J.  Matasović,  nav.  dj.,  str.  336,  br.  1531. 

opisujući  Bosnu,  da  su  Pape  odavno  željeli  u Bosni  podignuti  katedralne  crkve  i 
tako  uvesti  redovitu  hijerarhiju  s dijecezanskim  klerom.  Ali  turska  su  osvajanja 
omela  vatikanske  planove.  Pohoditelj  Masarechi  kaže:  "Bosna  nije  razdijeljena  u 
župe  kao  Ugarska,  Albanija  i Srbija,  jer  iako  je  jedan  od  onih  otaca  koji  su  poslani 
da  obraćaju  heretike  postao  biskupom  u Bosni,  ipak  su  samostani  imah  brigu  da 
dijele  sakramente  narodu.  Dok  su  vrhovni  svećenici  Eugen  itd.  (izostavljeno 
nabrajanje  u originalu)  kanili  podignuti  ( rizzare , vjerojatno  rialzare ) u njoj 

katedralne  crkve,  kraljevstvo  je  došlo  pod  vlast  Turčina..." 

Nemoguće  je  podignuti  katedrale  i razdijeliti  župe  ako  nema  dosta 
dijecezanskoga  klera.  A nema  klera  bez  sjemeništa.  U domovini  nisu  mogla 
postojati  zbog  poznatoga  stanja.  Zato  je  već  pod  pontifikatom  pape  Grgura  XIII. 
(1572-1585)  ustanovljen  hrvatski  zavod  u Loretu,  u kojem  su  se  odgajali  mladići  iz 
"ilirskih"  (hrvatskih)  krajeva  kroz  više  stoljeća.  Iz  Bosne  i Hercegovine  osobito  je 
bila  zastupljena  trebinjsko-mrkanska  biskupija  s obzirom  na  dijecezanske 
svećenike.  Iz  same  Bosne  nije  bilo  odviše  kandidata  za  svjetovno  svećenstvo,  jer 
im  neki  biskupi  franjevci  nisu  davali  preporuku.  Znamo  za  Sabbatinija, 
apostolskoga  delegata  koji  je  pohađao  župe  i imenovao  župnike,  daje  1641.  slao 
jednoga  mladića  "Bošnjaka  u Loreto  radi  studija,  ali  bosanski  biskup  ne  da  sa 
svoje  strane  preporuku  jer  ne  želi  školovanje  svjetovnih  svećenika".59  Vidjet  ćemo 
daje  bilo  biskupa  posve  drukčijega  stava,  te  će  se  situacija  u tome  pogledu  prilično 
promijeniti  tijekom  vremena:  biskupi  će  franjevci  željeti  svom  dušom  uvođenje 
svjetovnoga  svećenstva,  ali  će  nailaziti  na  otpor  svoje  franjevačke  subraće. 

Uz  loretski  zavod  za  Hrvate  postojao  je  neko  vrijeme  i kolegij  u 
Garganskom  gorju  u Italiji.  Najprije  se  pokušalo  osnivanjem  sjemeništa  u 
Dubrovniku,  pa  se  odustalo.  Nakon  raznolikih  poteškoća  materijalne  naravi  negdje 
1630.  godine  o.  Nenkić,  dominikanac,  s trojicom  svećenika  i dvojicom  braće  laika 
utemeljio  je  samostan  sa  željom  da  se  sagradi  i kolegij  u kojem  bi  se  školovali 
hrvatski  studenti  za  svećenike.  Čini  se  daje  god.  1636.  zavod  ustanovljen  i već 
1638.  u njemu  žive  četiri  hrvatska  mladića  s dvojicom  profesora.  Zavod  je  bio 
kratka  vijeka:  zatvoren  je  po  svoj  prilici  nakon  desetak  godina  djelovanja.60 

Treći  kolegij  za  Hrvate  osnovan  je  u gradiću  Fennu.  Utemeljenje  1663.  i 
samostalno  djelovao  do  1746.  godine  kada  ga  je  papa  Benedikt  XIV.  pripojio 
zavodu  "Urbanumu"  u Rimu.61  Ovaj  zavod  u Rimu  prima  i danas  bogoslove  iz 
naših  krajeva,  Bosne  i Hercegovine. 


5S  K.  Draganović,  nav.  čl.,  u:  Starine,  39,  1938.,  str.  45. 

59  J.  Buturac,  nav.  dj.,  str.  93. 

60  J.  BuriĆ,  Ilirski  kolegij  u Garganskom  Gorju  u 17.  stoljeću,  u:  Mandićev  zbornik, 
Rim,  1965.,  str.  235-252. 

K.  ZAZINOVIĆ,  Prikaz  rasprave  V.  Bartocetti:  "II  collegio  Illirico  di  s.  Pietro  e 

Ne  može  se,  dakle,  nikako  reći  da  Sveta  Stolica  nije  kanila  uspostaviti 
redovitu  crkvenu  pastvu  i hijerarhiju,  ali  su  prilike  bile  toliko  neredovite  da  se  to 
nikako  nije  moglo  izvesti.  Jedna  od  glavnih  smetnji  bila  je  i protivnost  otaca 
franjevaca.  "Rim  je,  bez  svake  sumnje,  želio  uvođenje  i dijecezanskog  klera  uz 
redovnički  u Bosni  kao  i u drugim  misijama  na  Balkanu,  što  dokazuje  otvaranje 
’ ilirskih  kolegija’  u Fennu,  Loretu  i Monte  Gargano  u XVII  st.  Pokušaj,  makar 
dugoročan,  nije  uspio,  slomio  se  uglavnom  na  otporu  bosanske  franjevačke 
Provincije",62  pod  koju  je  potpadala  i današnja  Hercegovina. 

Franjevačka  nepomirljivost  i netrpeljivost  u odnosu  na  domaći  bosansko- 
hercegovački  kler  navodila  je  Propagandu  daje  svjetovnim  svećenicima,  koji  su  se 
školovali  u njezinim  zavodima  u Italiji  pod  zakletvom  tražila  da  će  se  nakon 
završena  školovanja  vratiti  u domovinu,  izdavala  dopuštenje  da  mogu  otići  u druge 
redove,  franjevce,  isusovce,  ili  jednostavno  u druge  biskupije,  kao  misionari. 
Propaganda  je  vjerojatno  na  to  pristala  samo  da  bi  se  u zemlji  zapriječilo  veće  zlo, 
koje  bi  moglo  biti  izazvano  isključivošću  franjevačkih  župnika.  Slučaj  trojice 
takvih  pitomaca  misionara  opisuje  nam  bosanski  biskup  fra  Nikola  Ogramić  iz 
Olova,  koji  je  i sam  sudjelovao  novčanom  pomoću  u odgoju  tih  svećenika,  a 
dočekao  je  da  mora  moliti  Propagandu  da  tim  njegovim  svećenicima,  koji  su  otišli 
u druge  biskupije  kao  misionari,  naredi  povratak  u Bosnu.  On  za  to  navodi  i 
razloge.  Evo  toga  pisma  i molbe  koju  je  svršetkom  listopada  1682.  biskup  uputio 
kardinalima  Kongregacije  za  širenje  vjere: 

"Nema  sumnje  daje  misija  trojice  pitomaca  ove  biskupije:  Luke  Kordića, 
Ivana  Antunovića  i Stjepana  Matijevića  (četvrti  je  još  u Zavodu),  dopuštena  za 
druge  biskupije,  na  veliku  štetu  ovoj  našoj.  Jer,  iako  ova  ima  svećenika  fratara, 
ipak  značajno  mnoštvo  vjernika  što  se  u njoj  nalazi  daleko  nadmašuje  njihovu 
mogućnost  da  ih  zadovolje.  A to  je  uzrok  da  se  svećenici,  čim  se  zarede  - jer  to 
zahtijeva  njihov  mali  broj  - šalju  u dušobrižništvo.  Oni  inače  ne  samo  da  ne  znaju 
ništa  u vezi  s vodstvom  duša  nego  ne  znaju  dobro  ni  čitati,  što  mi  je  jedna  od 
najvećih  nevolja  koju  imam.  A imajući  u vidu  onaj  veliki  napor  što  sam  ga  podnio 
tražeći  u ovim  dijelovima  takve  kandidate,  sposobne  da  steknu  vrline,  lišavajući  se 
svojih  vlastitih  potreba,  kao  i trošak  koji  sam  slao  i uzdržavao  ih  u zavodu,  osobito 
Antunovića  i Matijevića  koji  su  me  prilično  koštali  a glede  prvoga  roditelji  su  mu 
potrošili  lijepih  para  moram  reći  da  se  ti  isti  moji  gojenci  ne  smiju  nikako  poslati 
kao  misionari  u druge  biskupije.  Dapače,  budući  da  se  ova  biskupija  nalazi  s tako 
obilnim  Kristovim  stadom,  s kojim  sada  nevjernici  postupaju  preko  mjere  loše,  a 
vlastiti  ga  župnici,  djelomično  zbog  njihova  malena  broja,  a djelomično  zbog 
nedostatnosti  ( insufficienza ) premalo  vode,  kao  što  je  gore  rečeno,  svi  razlozi 


Paolo  daFermo",  u:  Bogoslovska  smotra,  4/1940.,  str.  296-299. 
62  K.  Draganović,  nav.  čl.,  u:  CUS,  2/1972.,  str.  184. 

uvjeravaju  da  se  ovoj  istoj  biskupiji  mora  priteći  u pomoć  s tim  istim  njezinim 
pitomcima.  A oni,  ako  u njoj  ne  mogu  služiti  kao  župnici  jer  im  se  u tome  protive 
redovnici,  moći  će  s milošću  Vaših  Uzoritosti  služiti  kao  misionari  i donijet  će 
mnogo  više  ploda  nego  u bilo  kojoj  drugoj  biskupiji. 

Stoga  najponiznije  molim  veliku  dobrostivost  Vaših  Uzoritosti  da  se 
udostoji  poslati  pitomce  s naslovom  i proviđenjem  misionara,  kao  što  se  takvi  šalju 
u druge  biskupije.  Uvjeravam  Vas  da  će  oni  s takvom  misijom  učiniti  veliku  ljubav 
ovim  siromašnim  kršćanima  i stoga  postići  veliku  zaslugu  kod  Božanskoga 
Veličanstva".63 

S obzirom  na  spomenutoga  Ivana  Antunovića  isusovački  poglavari  u 
loretskom  sjemeništu  u svojoj  evidenciji  o studentima  pišu:  "Ivan  Antunović  iz 

Požege  u Bosni budući  da  se  ne  može  vratiti  u domovinu  (Bosnu),  gdje  fratri 

ne  žele  (svjetovne)  svećenike,  kao  što  svjedoči  pismo  njegova  biskupa,  studirao  je 
književnost,  gramatiku,  filozofiju,  skolastičku  teologiju,  moral  i apologetiku 
(kontroverzije)  s dobrim  uspjehom...  otputovao  je  u Split,  28.  VII.  1681. "64  Luka 
Kordić  bio  je  rodom  iz  Blizanaca  iz  Hercegovine. 

Ne  prikazujući  razne  načine  kojima  su  redovnički  župnici  branili  svoje 
"isključivo  pravo  na  pastvu",  možemo  samo  napomenuti  da  je  spomenuti  biskup 
fra  Nikola  Ogramić  nekoliko  godina  kasnije,  5.  listopada  1694.,  ponovno  molio  da 
se  u njegovu  biskupiju  vrate  "Luka  Kordić  i Ivan  Gabelić,  bivši  pitomci  loretskoga 
zavoda,  koji  su  s dispenzom  postali  isusovci...".  Pri  kraju  molbe  biskup  pita  može 
li  još  kojega  drugoga  đaka  poslati  u loretsko  sjemenište  ili  u druge  zavode  koji 
ovise  o Kongregaciji,  jer  je  njegova  Crkva  u velikoj  potrebi  u tom  pogledu.  "A  u 
vezi  s time  uzimam  slobodu  Vašoj  Uzoritosti  kazati  da  u maticama  ne  stoji  da  su 
oni  ikada  dobili  dopuštenje  da  postanu  isusovci,  nego  je  na  Kongregaciji  24.  rujna 
1680.  don  Luki  Kordiću  i drugoj  dvojici  loretskih  pitomaca  dopušteno,  posebnom 
milošću  i bez  (prethodna)  primjera  da  uđu  u Red  manje  braće  u Bosni.  Naime, 
njihov  je  to  biskup  molio,  jer  ih  inače  nije  mogao  drukčije  zaposliti  u njihovoj 
domovini,  jer  su  sve  župe  manje  braće".  Kongregacija  je  odgovorila  neka  se 
navedu  imena  đaka  za  sjemenište.65 

Do  sukoba  između  franjevaca  redovnika  i bosanskih  biskupa  također 
franjevaca  dolazilo  je  vrlo  često.  I to  dobrim  dijelom  poradi  župa  i poradi  želje  za 
uvođenjem  dijecezanskoga  svećenstva  u pastoral.  Parnice  su  dolazile  do  izražaja 
osobito  u vrijeme  Apostolskoga  vikarijata  u Bosni  i Hercegovini  (1735-1881). 
Tako  franjevci  dođoše  u žestok  okršaj  s fra  Grgom  Ilićem,  biskupom  (1798-1813), 


63  A PF,  SOCG,  an.  1683.,  vol.  486,  fol.  367r. 

64  Arch.  S.  Časa  di  Loreto,  Nomi,  cognomi,  patria,  entrata,  partenza  degli  alunni,  str. 

68v. 

65  A PF,  an.  1694.,  vol.  64,  foll.  192r-193r. 

zbog  toga  stoje  Ilić  osnovao  novu  župu  odcijepivši  je  od  župe  Koraće.  Premda  je  i 
nova  župa  ostala  i dalje  u rukama  franjevaca,  ipak  se  definitorij  osjetio  pogođenim 
što  se  krnji  njegovo  pravo,  te  je,  povrijeđen,  pisao  biskupu  Iliću:  "Vaše  bo 
Presvjetlosti  u ovoj  misiji  samo  blagoslivati  i posvećivati,  a Definitorija  ravnati  i za 
opće  se  dobro  brinuti".66 

Najžešći  i najspektakularniji  sukob  radi  župa  i zbog  nakane  uvođenja 
dijecezanskoga  svećenstva  izbio  je  u vrijeme  biskupovanja  fra  Rafe  Barišića 
(1832.  apostolski  vikar  u Bosni  do  1846.,  a zatim  apostolski  vikar  u Hercegovini 
do  1863).  Taje  "Barišićeva  afera"  trajala,  dakle,  punih  14  godina.  Veliki  prijatelj 
franjevaca  dr.  Tugomir  Alaupović  ovu  "aferu"  naziva  krvavim  listom  naše  novije 
crkvene  historije.  On  piše  da  se  stvar  povlačila  po  Rimu,  Beču  i Carigradu.  Izlazila 
je  pred  bosanske  paše  i vezire,  dovodila  u Bosnu  apostolske  vizitatore  i Papine 
delegate,  zalazila  u svijet,  zavodila  ga  i navodila  na  kriva  svjedočanstva.67  Razlog 
bijaše  u tome  što  biskup  Barišić  nije  htio  biti  podređen  i ovisan  o provinciji,  kao 
što  su  to  fratri  htjeli,  pa  je  želio,  uz  blagoslov  Propagande,  odgojiti  kler  koji  će  biti 
ovisan  o biskupu  kao  glavi  mjesne  Crkve.  Uvidio  je  da  ništa  ne  može  bez  svoga 
dijecezanskog  klera:  "Kad  poglavari  premještaju  i raspoređuju  župnike,  mi  ćemo 
biti  četvrta  životinja  koja  govori:  amen,  praporac  što  zveči  i cimbal  što  ječi".68  Čim 
su  franjevci  primijetili  da  biskup  Barišić  namjerava  u Docu  kod  Travnika 
podignuti  dječačko  sjemenište,  to  su  shvatih  kao  pripravljanje  terena  za 
preuzimanje  župa  od  njih.  U tome  su  vidjeli,  dakako  posve  bezrazložno, 
upropaštenje  svoje  provincije.  Zato  su  započeli  borbu  i usmenim  i pisanim  putem. 
U svojoj  okružnici  od  9.  siječnja  1844.  provincijal  fra  Stjepan  Marković  piše 
bosanskim  franjevcima  o Barišiću  i njegovu  naumu  da  gradi  sjemenište  i podiže 
svjetovni  kler:  "Ako  je  on,  dakle,  prijatelj  Reda  i provincije,  što  će  mu  novo 
sjemenište?  Jer,  naša  tri  sjemeništa  u malo  su  godina  toliko  dala  gojenaca  i radnika 
u Gospodnjem  vinogradu  da  obilno  dostaju  i ima  ih  također  previše...  A kad  nam 
oduzme  pravo  odgajati  novake  ili  barem  to  pravo  učini  beskorisnim  podižući  novo 
sjemenište  i uvodeći  svjetovni  kler...,  što  će  nam  njegova  blagost  ostaviti?  osim 
prežalosno  ropstvo".69 


66  J.  JELENIĆ,  Kultura  i bosanski  franjevci,  II,  Sarajevo,  1915.,  str.  81. 

67  T.  Alaupović,  Biskup  fra  Marijan  Šunjić,  u:  Franjevački  perivoj,  12/1910.,  str. 
207;  usp.  također  I.  KECMANOVIĆ,  Barišićeva  afera,  Sarajevo,  1954. 

68  J.  JELENIĆ,  nav.  dj,.  sv.  II.  str.  28. 

69  "Si  igitur  ille  est  amicus  Ordinis  et  Provinciae,  quid  illi  novum  Seminarium? 
Nostra  enim  tria  Seminaria  intra  paucos  annos  tantos  produxerunt  alumnos  et  operarios  in 
vinea  Domini,  ut  abunde  sufficiant,  et  supersint  etiam...  Iam  autem  erepto  nobis  iure  Novitios 
educandi,  vel  inutili  ad  minus  reddito  per  erectionem  novi  Seminarii,  et  introductione  Cleri 
saecularis...  quid  tandem  eius  Clementia  Nobis  patietur  remanere?  Nisi  tristissimam 
servitutem?"  - J.  Matasović,  nav.  dj.,  str.  271.  br.  1511. 

Tako  su  braća  franjevci  smatrali  da  svjetovni  kler  ne  smije  doći  do  svojih 
prava,  nego  moraju  ostati  obespravljeni  robovi.  A mislili  su  da  će  oni  pasti  u 
ropstvo  ako  na  Gospodnjoj  njivi  bude  braće  i suradnika  iz  svjetovnoga  svećenstva. 

Sudbina  se  poigrala  s franjevcima  koji  su  se  žestoko  borili  protiv  biskupa 
Barišića  i njegova  nauma  da  uvede  svjetovno  svećenstvo.  Onaj  koji  se  kao 
provincijal  u neka  doba  bio  angažirao  u borbi  protiv  biskupove  namjere,  fra 
Marijan  Šunjić,  i sam  je  postao  biskupom.  (Franjevci  su  imali  povlasticu  da  mogu 
predlagati  trojicu  svojih  kandidata  za  biskupe,  i obično  su  predlagali  svoje  najbolje 
članove,  među  kojima  su  se  redovito  nalazili  njihovi  viši  redovnički  poglavari.) 
Šunjić  je  odmah  uvidio  da  mora  imati  dijecezanski  kler  koji  će  u Crkvi  raditi 
prema  biskupovim  uputama  i crkvenim  zakonima.  U svome  upravljanju  ( 1 854- 
1860)  oštro  se  sukobio  sa  svojom  franjevačkom  subraćom,  jer  je  i on  htio  podići 
dječačko  sjemenište  za  odgoj  svjetovnih  svećenika  kojima  je  želio  povjeriti  neke 
župe.  Kad  su  franjevci  doznali  za  Šunjićevo  pismo  kojim  je  31.  prosinca  1858. 
izvijestio  Propagandu  da  u Gučjoj  Gori  gradi  crkvu  koja  će  biti  katedrala,  te 
biskupu  rezidencija  i samostan  - kolegij  za  tridesetak  klerika,  provincija  je  to 
odmah  shvatila  kao  napad  na  njezino  isključivo  pravo  da  odgaja  kler.  Taj  franjevac 
biskup  koji  je  uživao  silan  ugled  i glas  među  franjevcima,  sve  je  nakon  toga 
izgubio,  a nije  ništa  ostvario  od  onoga  što  je  naumio.  Provincijal  Pašalić  otvoreno 
mu  jednom  reče  prigodom  krizme  u fojničkom  samostanu:  "Marijane,  ja  se  nisam 
nadao,  da  ćeš  Ti  i s Tobom  fra  Karaula,  kako  se  glasa,  zagristi  u ono,  protiv  čemu 

smo  se  krvavo  borili  preko  deset  godina". 

Biskupa  je  Barišića  u Hercegovini  naslijedio  biskup  fra  Anđeo  Kraljević 
(1863-1879)  koji  je  i sam  nekoć  bio  poglavar  hercegovačke  franjevačke  zajednice. 
U vezi  s potrebom  uvođenja  dijecezanskoga  klera  biskup  piše  1878.  apostolskom 
nunciju  u Beč: 

"Apostolski  vikari  neće  nikada  imati  počinka  ni  mira  dok  ne  budu  imali 
vlastiti  kler.  Apostolski  vikar  u misijama  gdje  franjevci  imaju  svoje  poglavare  jest 
animal  quartum  dicens:  Amen  (=  četvrta  životinja  koja  govori:  Amen).  Nema 
nikakva  prava  osim  zaređivati,  posvećivati  i potvrđivati  župnike  što  ih  predloži 
poglavar  koji  ih  po  svojoj  volji  svrgava.  Biskup  je  često  prisiljen  da  neprikladna 
potvrdi,  jer  nema  nijednoga  svoga  na  raspolaganju.  Stoga  ponizno  molim  da  se 
(naslovnik)  udostoji  posredovati  kod  Svete  Stolice  da  ushtjedne  proglasiti  Mostar 
biskupskim  sjedištem  ili  biskupijom  s uobičajenim  pravima.  Franjevci  će  moći 
slobodno  upravljati  župama  koje  su  do  sada  posjedovali.  Trebat  će  mnoge  župe 


70  J.  VLADIĆ,  Bilješke  o Šunjiću  i Koračiću,  u:  Franjevački  vjesnik,  9/1929.,  str.  285- 

osnovati,  a nove  bih  mogao  povjeriti  svjetovnim  svećenicima,  bez  oštećenja  ičijega 

„71 

prava... 

Iz  ovih  navoda  vrlo  je  uočljivo  daje  bilo  stalo  i biskupima  i Svetoj  Stolici 
da  se  u Bosni  i Hercegovini  uvede  dijecezanski  kler  koji  bi  zajedno  s franjevcima 
radio  u Crkvi  Božjoj.  Ali  prilike  za  to  ostvarenje  nisu  bile  prikladne.  U dobroj  je 
mjeri  razlog  bio  u samome  stanju  pod  turskom  vlašću.  Ali,  i unatoč  tomu,  da  su 
franjevci  pokazivali  više  volje,  a ne  onako  se  pasivno  i protivno  držali,  svemu  bi  se 
moglo  doskočiti.  Oci  su  franjevci  pokazivali  takvo  raspoloženje  i suprotstavljanje 
da  su  mjesni  biskupi  i Sveta  Stolica  morali  odustajati  od  svojih  nauma.  Tek  u 
novim,  povoljnijim  prilikama,  bit  će  moguće  uspostaviti,  odnosno  obnoviti 
redovitu  crkvenu  hijerarhiju  u Bosni  i Hercegovini. 

Čitajući  povijesne  dokumente  u vezi  s bosansko-hercegovačkim 
franjevcima  i njihovim  odnosom  prema  biskupima  i dijecezanskom  svećenstvu, 
stječe  se  dojam  da  su  franjevci  tako  živjeli  i tako  se  odgajali  da  su  smatrali 
vrhovnom  vrednotom  svoga  života:  dobrobit  provincije.  Prelazi  se  preko  svih  vrsta 
crkvenih  zakona,  ako  nisu  usmjereni  na  očuvanje  integriteta  majke  provincije.  Na 
najrazličitije  su  načine  fratri  u povijesti  nastojali  isposlovati  kakav  fennan, 
ahdnamu  ili  bujruntiju  od  turskoga  sultana,  a isto  tako  i kakvu  prerogativu, 
privilegij  i indult  od  rimskoga  Pape.  U tome  im  treba  priznati  vrsnost  snalaženja. 
Ali,  unatoč  promijenjenim  prilikama  u svijetu  i u Crkvi,  kao  da  su  uvijek  bili  i 
ostali  spremni  pozivati  se  na  određene  povlastice  samo  da  bi  očuvali  svoj  monopol 
i isključivost  u pastvi  i duhovnom  vodstvu  u ovim  našim  pokrajinama.  Za  to  ima 
dostatno  primjera  koje  smo  i ovdje  spominjali.  Oni  koji  su  uvijek  morali  biti 
reformatori  u Crkvi,  idući  na  izvore  i Evanđelja  i Franjinih  pravila,  tako  su  se 
ovdje  nerijetko  iskazivali  određenim  defonnatorima  istinskih  zakona  i Crkve  i 
Franjina  života. 

Završimo  ova  razmatranja  jednim  navodom  iz  spomenute  knjige  Yvesa 
Ivonidesa.  U poglavlju  pod  naslovom  "Hrabra  nemoć  i razljućena  blagost"  o. 
Ivonides  piše: 

"Franjo  ne  brani  ljudima  da  uče  kao  što  im  ne  brani  da  se  bogate,  ali  od 
svojih  traži  da  se  i toga  odreknu.  Za  njih  je  prvenstvo  Božje  znanje  koje  se  uči  uz 
noge  Učitelja,  u tišini,  razmatranju  i molitvi... 

Kad  je  Franjo  otjerao  braću  iz  kuće,  neki  su  odletjeli  kardinalu  Hugolinu 
koji  je  došao  u Bolognu  da  obavi  posvetu  crkve  svete  Marije.  Kardinal  se  uhvatio 
za  glavu.  On  je  shvaćao  Franju,  ali  da  li  će  Franjo  shvatiti  njega?  Treba  riješiti 
pitanje  i izbjeći  sudar.  Vrstan  pravnik  brzo  se  dosjetio.  Kuća  je  vlasništvo  Crkve  a 


71  Pismo  apostolskom  pronunciju  u Beč,  od  16.  IX.  1878.,  u:  APF,  SOCG,  Bosnia, 

ne  redovnika.  Oni  su  pod  tuđim  krovom  kao  svugdje  i uvijek.  Crkvene  vlasti 
uvijek  ih  mogu  iz  nje  istjerati. 

Ta  pravna  smicalica  razorila  je  Franjin  ideal.  Fratri  uistinu  nisu  posjednici, 
tako  je  forma  spašena,  ali  su  se  i bez  vlasništva  domogli  pristojna,  a malo  kasnije  i 
sasvim  udobna  života.  Idealno  Franjino  siromaštvo  ostat  će  na  papiru,  a Mala 
Braća  uskoro  će  se  jedva  razlikovati  od  bilo  kojeg  drugog  Reda  u tom  pogledu. 
Samo  će  o siromaštvu  više  brbljati,  ali  će  živjeti  sasvim  osigurani,  od  dobara 
Crkve,  koja  se  dugo  neće  usuditi  ni  pomisliti  da  dime  u ta  svoja  iznajmljena 
vlasništva.  Sluge  će  se  pretvoriti  u gospodare,  svakome  će  pričati  kako  ništa 
nemaju,  pa  će  uz  velike  posjede  još  i prosjačiti  po  okolici,  sabirati  piliće,  ulje, 
krumpir,  grah,  vino  i tako  se  osiguravati  iz  dva  nepresušna  izvora:  bogatstva  Crkve 
i velikodušnosti  dobre  i pobožne  sirotinje.  Jest,  oni  će  pri  tome  nešto  i dijeliti, 
osnovat  će  i ustanovu  'Kruh  svetog  Ante'  pa  će  svakoga  utorka  mrvičak  od  svoga 
bogatstva  darivati  i siromasima,  ali  će  i proklinjati  svakoga  tko  bi  se  usudio  dirnuti 
u njihov  posvećeni  feud..."72 


III)  NEPOSREDNA  PRIPRAVA  I OBNOVA 
REDOVITE  CRKVENE  HIJERARHIJE  U BiH 

Kao  uvod  u ovo  poglavlje  navodimo  ono  što  su  franjevački  poglavari 
Bosne  Srebrene,  s fra  Mijom  Gujićem,  provincijalom,  na  čelu,  predlagali  s 
obzirom  na  ponovnu  uspostavu  redovite  crkvene  hijerarhije  u Bosni  i Hercegovini: 

«Pokns  ustanovljenja  hijerarhije  svoje  vrsti.  Kada  seje  1869.  pokrenulo 
pitanje,  kako  bi  se  u Bosni  zavela  hijerarhija,  Franjevcima  to  ne  bijaše 
neugodno,  nu  nastojaše,  da  i pri  tome  sačuvaju  svoja  prava.  Prema  nacrtu 
tadanjega  redodržavnika  fra  Mije  Gujića  ta  bi  hijerarhija  bila  opet  svoje  vrsti. 
Ona  bi  se  sastojala  od  dva  biskupa  i jednoga  metropolite.  Metropolita  bi  imao 
stanovati  u središtu  Bosne  te  ravnati  svim  župama,  što  su  spadale  na  fojnički, 
kreševski,  ljevanski  i gučogorski  samostan,  izuzev  Kotorvaroš.  Jedan  bi  biskup 
imao  stanovati  u Banjoj  Luci.  Ovaj  bi  ravnao  župama,  što  su  sada  spadale  na 
residenciju  Ivanjsku,  te  Fočom  i Kotorvarošom.  Drugi  bi  biskup  imao  stanovati 
u Tuzli  te  ravnati  župama,  što  su  tada  spadale  na  Kr.  Sutjesku  i residenciju  u 
Tolisi.  Svatri  bi  biskupa  imala  biti  iz  franjevačkoga  reda.  Njih  bi  prviput  birali 
apostolski  vikar,  redodržavnik,  generalni  vikar  i definitorij,  a kašnje  biskup, 
redodržavnik  definitorij,  generalni  vikari  živućih  biskupa  te  generalni  vikar  i 
prvi  izvanjski  vikar  umrloga  biskupa.  Kler  bi  i dalje  odgajao  redodržavnik. 
Ujedno  bi  redodržavnik  vazda  bio  metropolitov  generalni  vikar,  a dva  ostala 

generalna  vikara  njegovi  delegati.  Ovi  delegati,  te  dva  definitura,  ako  ti  ne  bi 
bili  ujedno  i delegati,  s generalnim  i izvanjskim  vikarima  sačinjavali  bi  i 
konsistorij,  a konsistorij  s biskupima  sinodu  i t.d.  {Arhiv  franj.  samostana  u Kr. 
Sutjesci)."13 

U toj  dakle  obnovi  redovite  hijerarhije  ne  vidi  se  nikoga  drugoga  doli 
isključivo  franjevca.  Predlagačima  ni  na  kraj  pameti  da  bi  mogao  biti  uveden  i 
biskupijski  kler  u novim  biskupijama.  Ali  vratimo  se  na  našega  sugovornika  oca 
Mihaljevića  i pogledajmo  tijek  povijesnih  događaja  u vezi  s ponovnom 
uspostavom  hijerarhije. 

U četvrtoj  točki  svoga  pamfleta  o.  Mihaljević  prelazi  na  razglabanje 
problema:  "Tko  je  tražio  uvođenje  redovne  hijerarhije  u Bosni  i Hercegovini?" 
Pisac  je  tomu  pitanju  posvetio  gotovo  devet  stranica.74  A zapravo  već  je  davno 
našao  odgovor,  i to  onaj  koji  su  desetljećima  oci  franjevci  ponavljali,  usmeno  i 
napismeno.  Osobito  ga  je  dokumentirano  "potvrdio"  bosanski  povjesničar  fra 
Berislav  Gavranović.75  Čitajući  sam  podnaslov  u knjižici,  očekivali  smo  da  će 
pisac  donijeti  nešto  novo,  ili  barem  otkriti  koju  nepoznatu  povijesnu  istinu  u vezi  s 
ponovnom  uspostavom  crkvene  hijerarhije  u našim  pokrajinama,  ali  od  svega  toga 
ne  bijaše  ništa:  vazda  se  ponavlja  jedna  te  ista  teza  i pjesma.  A tu  pjesmu  autor 
ovako  ispjevava:  "Poznata  je  stvar  daje  austrougarska  vlada  odmah  po  okupaciji 
Bosne  i Hercegovine  tražila  da  se  u Bosni  i Hercegovini  zavede  redovna  crkvena 
hijerarhija:  franjevce  je  trebalo  potisnuti,  a na  njihovo  mjesto  dovesti  svjetovne 
svećenike".76  Da  bi  dokazao  ovu  svoju  tvrdnju,  pisac  se,  normalno,  poziva  na 
spomenutoga  oca  Gavranovića  koji  je  svojevremeno  ustvrdio:  "Vlada  je  htjela  da 
se  u osvojenim  pokrajinama,  mjesto  uprave  crkvene  po  redovnicima,  zavede 
uprava  po  svjetovnom  kleru  da  tako  odstrani  uticaj  franjevaca  na  narod  koji  su  joj 
politički  bili  nepoćudni.  Ona  je  smatrala  da  će  joj  svjetovni  kler  i za  budućnost  biti 
zgodniji  za  njene  političke  ciljeve,  jer  bi,  ekonomski  oviseći  o vladi,  trebao  joj 
dosljedno  biti  odan".77  Prema  ovim  tvrdnjama,  koje  se  inače  u franjevačkim 
spisima  redovito  opetuju,  ni  crkvenu  hijerarhiju,  pa  dosljedno,  ni  dijecezanske 
svećenike  u Bosni  i Hercegovini  nije  htjela  ni  uvela  Sveta  Stolica,  nego  Austro- 
ugarska monarhija.  To,  drugim  riječima,  znači  da  su  dijecezanski  svećenici  u našoj 
crkvenoj  pokrajini  došli  iza  austrijskih  topova,  a ne  snagom  odluke  rimskih  Papa. 


73  J.  JELENIĆ,  Kultura  i bosanski  franjevci,  II,  str.  82-83. 

To  još  više  znači  da  je  dijecezansko  svećenstvo  ovdje  "uveženi"  kler,  "uljezi"  a 
franjevci  su  domaći,  autohtoni,  izvorni  svećenici. 

Mihaljević  dakle  tvrdi  daje  "poznata  stvar"  kako  je  Austrija  uvela  i dovela 
biskupijske  svećenike  samo  da  bi  potisnula  franjevce.  Odmah  moramo  odgovoriti 
da  to  nije  poznata  stvar,  nego  obična  izmišljotina  koja  je  nikla  u glavama  neke 
franjevačke  braće  i koja  se  rasijala  po  svim  provincijama  i narodu.  Samo  je 
poznato  to  da  je  spomenuta  teza  izrađena  hipoteza  franjevaca  s nakanom  da  bi  i 
dalje  čuvali  svoje  "stoljetne  privilegije"  i svoje  "posvećene  feude"  i beneficije, 
odnosno  "iznajmljena  vlasništva"  od  Crkve.  Na  prijašnjim  smo  stranicama 
dokazali  daje  Sveta  Stolica  stoljećima  čeznula  da  se  u BiH  uvede  svjetovni  kler  te 
je  za  to  osnivala  po  Italiji  sjemeništa  za  klerike  iz  bosansko-hercegovačke 
pokrajine.  Glavnu  smetnju  za  tu  njezinu  provedbu  pružala  joj  je  bosanska 
franjevačka  provincija,  čiji  se  članovi  nisu  ponekada  nimalo  sustezali  zazvati  u 
pomoć  Turke  protiv  bilo  kojega  pokušaja  dolaska  svjetovnoga  svećenstva  na  župu. 
Ali  povlačenjem  Turske  s Balkana  pružila  se  šansa  Svetoj  Stolici  da  ozbiljno 
pokuša  ponovno  uvesti  redovnu  crkvenu  hijerarhiju  i dijecezansko  svećenstvo. 
Stoga  moramo  odmah  istaknuti:  Sveta  je  Stolica  i htjela  i uvela  crkvenu  hijerarhiju 
u Bosnu  i Hercegovinu,  a Austro-ugarska  monarhija  bila  joj  je  korisna  kao 
društveno-politički  okvir.  Vanjske  društvene  prilike  omogućile  su  mimo 
uspostavljanje  crkvene  hijerarhije  i uvođenje  dijecezanskoga  klera  bez  značajnijih 
crkveno-političkih  poremećaja.  To  ćemo  odmah  dokazati.  Ali  prethodno  želimo  se 
također  osvrnuti  na  spomenutu  franjevačku  tezu  upozoravajući  u njoj  na  onu 
nakanu  kojom  se  donekle  htjelo  prikazati  dijecezansko  svećenstvo  u prilično  crnim 
bojama  "domaćih  izdajnika".  Naime,  ako  će  dijecezanski  svećenici  ovisiti  o 
austrijskim  novcima  i politički  biti  poćudni  novoj  sili,  a franjevci  će  biti  ovisni  o 
siromaštvu  narodne  sirotinje,  onda  se  u takvu  gledištu  ne  može  čitati  drugo  doli 
svojevrsno  izdajstvo.  Podsjetimo  se  na  to:  i prije  nego  što  je  stigla  Austrija  u naše 
krajeve,  pred  nju  su  istrčavali  mnogo  više  franjevci  nego  dijecezanci  moleći  je  i 
kumeći  da  uzme  pod  svoje  krilo  katolički  živalj  u BiH.  Ijedni  su  i drugi  normalno 
očekivali  da  će  katolicima  biti  koliko-toliko  bolje  pod  katoličkom  Austrijom  negoli 
pod  muslimanskom  Turskom.  Barem  je  to  jasno.  A koliko  je  koji  kler  bio  "odan" 
raznovrsnim  vladama  na  ovome  području  kroz  stoljeća,  nešto  nam  mogu  reći 
(pisani)  dokumenti  od  milodraške  "ahdname"  preko  beogradskih  "ordena  sv.  Save" 
između  dva  rata  do  sarajevskoga  udruženja  "dobri  pastir". 

Ali  da  bismo  dokazali  tko  je  želio  i tražio  te  obnovio  redovitu  crkvenu 
hijerarhiju  i uspostavio  crkvenu  pokrajinu  u Bosni  i Hercegovini,  hajdemo  po  redu. 

1)  Uloga  biskupa  J.  J.  Strossmayera.  Mihaljević  u svojoj  knjižici  piše  u 
vezi  s uvođenjem  dijecezanskoga  klera:  "Ovu  akciju  u početku  je  vodio  biskup 

Strossmayer,  indirektno  potpomagan  od  austrougarske  vlade".78  Točno  je  da  je 
akciju  pokrenuo  biskup  Strossmayer,  ali  nije  jasno  odakle  pisac  zaključuje  da  je 
đakovački  biskup  bio  potpomagan  od  vlade.  Prema  do  sada  objavljenim 
dokumentima,  procedura  je  tekla  posve  drukčijim  tijekom.  U opisu  neposrednih 
priprava  za  obnovu  i uspostavu  redovite  crkvene  hijerarhije  služimo  se  studijom  Đ. 
Kokše,  koja  je  objavljena  u 3.  svesku  Svete  kongregacije  za  širenje  vjere  prigodom 
njezina  350-godišnjega  djelovanja  u misijama  (1622-1972). 79  Iz  toga  uočljivo 
razabiremo  daje  biskup  Josip  Juraj  Strossmayer  bio  prvi  koji  je  pokrenuo  pitanje 
ponovne  uspostave  redovite  crkvene  hijerarhije,  i to  samoinicijativno,  ni  od  koga 
potpomagan,  a najmanje  od  austrougarske  vlade.  Msgr.  Koksa  piše:  "Ovdje  treba 
spomenuti  ulogu  više  jedinstvenu  nego  rijetku  Josipa  Jurja  Strossmayera...  njegova 
izlaganja  Nuncijaturi  u Beču;  na  Propagandi  i Državnom  tajništvu,  pisana  tečnim 
latinskim  jezikom,  sa  žarom  apostola,  širokih  pogleda,  ostavljala  su  dojam.  Mnogo 
je  njegovih  inicijativa  i prijedloga  bilo  prihvaćeno,  a i sam  je  imao  zaduženja  da  u 
ime  Propagande  pregovara  s vanjskim  vladarima  i vladama".80  Taj  je  biskup, 
nekoliko  mjeseci  nakon  zauzeća  Bosne  i Hercegovine,  odlučno  potaknuo  pitanje 
da  se  sredi  situacija  u BiH  u smislu  obnove  redovite  crkvene  hijerarhije.  S tom  je 
nakanom  24.  listopada  1878.  poslao  službeno  opširno  pismo  (promemoriju) 
kardinalu  Državnom  tajniku  u Vatikan  predlažući  mu  određene  planove  u vezi  s 
Bosnom  i Hercegovinom.  O toj  je  spomenici  obaviješten  i sam  Sveti  Otac  koji  je 
naredio  da  se  prijedlozi  proslijede  na  Propagandu  te  da  se  poduzmu  određene 
mjere.  Ukoliko  bi  Propaganda  smatrala  daje  potrebno  učiniti  diplomatske  korake 
kod  nove  vlade,  na  osnovi  Strossmayerovih  sugestija,  Državno  će  tajništvo 
poduprijeti  postupak. 

Iduće  godine,  želeći  pospješiti  vode  u kanalima  vatikanske  i austrijske 
diplomacije,  Strossmayer  se  osjetio  ponukanim  da  ponovno  podsjeti  na  potrebu 
sređivanja  stanja  u BiH.  U pismu  od  1.  svibnja  1879.  biskup  je  iznovice  naglasio 
svoje  gledište  s obzirom  na  obnovu  hijerarhije  u našim  pokrajinama.  U tome  pismu 
čitamo  između  ostaloga  da  "ne  može  više  biti  mjesta  za  ono  upravljanje 
katoličkom  stvari  koje  je  do  sada  u Bosni  bilo,  tj.  da  franjevci  redovnici  vrše 
dušobrižništvo.  Dok  su  Turci  vladali  Bosnom,  bila  je  neizbježna  dosadašnja 
uprava,  ali  pod  kršćanskom  vladom  i pod  utjecajem  redovite  kanonske  jurisdikcije 
potrebno  je  da  se  u obavljanju  dušobrižništva  usvoji  isti  način  kao  i u ostalom 


78  H.  S.,  str.  23. 

79  Đ.  Koksa,  Protettorato  religioso  nell'Europa  sudorientale.  Linee  tradizionali 
neU’organizzazione  interna  ed  appoggio  esterno,  u:  Sacrae  Congregationis  de  Propaganda 
Fide  memoria  rerum.  350  anni  a servizio  delle  missioni,  1622  - 1972,  sv.  III/2,  1815-1972, 
Roma-Freiburg-Wien,  1976.,  str.  83-125. 

80  Isti,  nav.  čl.,  str.  92-93. 

carstvu  i kraljevstvu,  tj.  da  svećenike  redovnike  zamijene  svjetovni  svećenici  koji 
nisu  podložni  nikakvim  posebnim  zavjetima",  te  da  se  uspostavi  prava  biskupska 
uprava  i vlast.  Strossmayer  je  bio  duboko  uvjeren  daje  kucnuo  posljednji  čas  da  se 
to  poduzme  i provede.  U pismu  koje  je  poslao  nunciju  u Beč  biskup  piše:  "Stoga 
moli  da  se  ovo  Svetoj  Stolici....  udostoji  podastrijeti  što  prije;  kažem  što  prije  jer, 
po  mom  sudu,  krajnje  je  vrijeme  da  se  apostolskom  nunciju  priopće  nužne  upute 
kako  bi  on  mogao  u ime  Svete  Stolice  pregovarati  o ovom  ozbiljnom  poslu  sa 
slavnom  austrijskom  vladom".82  Prenoseći  to  pismo  Svetoj  Stolici,  apostolski 
nuncij  iz  Beča  javlja  daje  Strossmayer  bio  u audijenciji  kod  cara,  da  mu  je  izložio 
problematiku  i da  je  "nastojao  ukloniti  određene  nepovoljne  i neutemeljene 
predrasude  vlade  s obzirom  na  njegove  osjećaje  prema  monarhiji  i s obzirom  na 
pripisane  mu  težnje  da  u Bosni  želi  vršiti  izravnu  jurisdikciju".  Štoviše,  sam  je 
nuncij  stekao  dojam  da  Strossmayer  priča  o bosanskim  problemima  "s  onim 
zanimanjem  i žarom  koji  mu  nadalmjuje  preobilje  njegove  ljubavi  prema  južnim 
Slavenima,  njegovo  povjerenje  u budućnost  ove  rase..."83  Nuncij  se  posve  složio  sa 
Strossmayerom  da  je  potrebno,  bez  ikakva  odugovlačenja,  odlučiti  u vezi  s 
crkvenom  organizacijom  u Bosni  i Hercegovini.  Isti  apostolski  izaslanik  piše 
Svetoj  Stolici:  "Čini  mi  se  korisnim,  da  ne  kažem  nužnim,  da  Sveta  Stolica  odmah 
zacrta  svoje  zamisli  o crkvenoj  organizaciji  u Bosni  za  čije  je  izvršenje  neminovno 
sporazumjeti  se  s carskom  vladom.  Ono  što  bi  se  od  vlade  moglo  u načelu  postići, 
danas,  možda  bi  se  uz  veću  poteškoću  dobilo  kasnije".84  Iz  ovoga  je  dakle 
bjelodano  da  austro-ugarska  vlada  nije  uopće  poduzimala  inicijativu,  a još  ju  je 
manje  u početku  poznavala  i potpomagala.  Biskup  Strossmayer  i mjerodavni 
organi  Svete  Stolice  bih  su  za  to  posve  zainteresirani  te  su  nastojali  da  se  i 
diplomatskim  putovima  stvar  izvede  na  čistac  bez  većih  potresa  i neprilika.  A kad 
se  zna  kolik  je  utjecaj  imao  austrijski  car  u crkvenim  stvarima,  onda  će  biti  posve 
razumljiv  ovakav  oprez  i aktivnost  Svete  Stolice. 

2)  Zauzetost  Svete  Stolice.  Pokojni  Mihaljević  piše:  "Sveta  Stolica  je  prvi 
put  raspravljala  o pitanju  uvođenja  redovne  crkvene  hijerarhije  u Bosni  i 
Hercegovini  godine  1879.  Imala  je  pred  sobom  sve  optužbe  protiv  franjevaca  i 
jasno  izražene  želje  austrougarske  monarhije.  Uza  sve  to  na  sjednici  Kongregacije 
za  širenje  vjere  i Kongregacije  za  izvanredne  crkvene  poslove  23.  lipnja  1879. 
donesena  je  odluka  da  se  u Bosni  i Hercegovini  ne  uvodi  nova  hijerarhija.  Od  19 
prisutnih  kardinala  samo  su  2 glasovala  za  uvođenje  redovne  hijerarhije,  ostalih  17 


81  Isti,  nav.  čl.,  str.  93,  bilj.  19. 

82  Isti,  nav.  čl.,  str.  93,  bilj.  21. 

83  Isti,  nav.  čl.,  str.  93-94,  bilj.  23. 

84  Isti,  nav.  čl.,  str.  94,  bilj.  24. 

bilo  je  protiv".85  Ovo  je  školski  primjer  kako  se  podmeću  vlastite  pretpostavke  i 
zaključci  jednoj  povijesnoj  sjednici.  Prije  svega,  istina  je  da  je  Propaganda  imala 
pred  sobom  sve  optužbe  protiv  franjevaca,  koje  su  joj  uglavnom  uputili  franjevci 
biskupi,  odnosno  franjevci  apostolski  vikari  u Bosni  i Hercegovini.  Ali  nije  istina 
da  su  joj  izražene  želje  austrougarske  monarhije.  A najmanje  je  istina  da  je  na 
spomenutoj  sjednici  pala  odluka  da  se  u Bosni  i Hercegovini  ne  uvodi  nova 
hijerarhija.  Naprotiv,  istina  je  daje  na  toj  znamenitoj  sjednici  odlučeno  da  se  stvar 
ODGODI,  stavljajući  NA  RAZMIŠLJANJE  kako  je  najbolje  da  se  hijerarhija 
uvede.  No,  jedno  međupitanje:  na  temelju  čega  je  o.  Gavranović,  a za  njim  kasnije 
razni  franjevci  do  Mihaljevića,  stvorio  zaključak  daje  1879.  donesena  odluka  da  se 
"ne  uvodi  nova  hijerarhija  u Bosnu  i Hercegovinu",  nije  nam  poznato  ni  jasno. 
Gavranović  u svom  djelu  donosi  izvještaje  koji  su  služili  kao  podloga  za 
raspravljanje  na  skupštini  od  23.  lipnja  1879.  Ondje  su  navedena  Dubia  i 
Quaestiones  (sumnje  i pitanja)  što  su  postavljena  sudionicima  sjednice  na 
Propagandi.86  Međutim,  odgovor  Kongregacije,  odnosno  njezin  zaključak, 
Gavranović  nije  mogao  objaviti,  jer  su  Propagandini  arhivi  bih  sve  donedavno 
zatvoreni,  a autor  se  služio  bečkim  arhivom  u kojemu  nema  toga  zaključka,  nego 
ga  je  on  sam  iskonstruirao  i onako  razglasio.  Danas,  kad  je  objavljen  predmetni 
zaključak,  makar  u izvodu,  stvar  je  posve  jasna  i temeljito  pobija  Gavranovićevu, 
Mihaljevićevu  i inače  omiljelu  franjevačku  tezu  i krilaticu,  tj.  daje  austrougarska 
vlada  uvela  svjetovni  kler  u BiH. 

Kokša  naime  izvješćuje  da  je  Strossmayer  uspio  uvjeriti  i papinsku 
diplomaciju  i bečki  dvor.  No,  Propaganda  je  ostala  sumnjičava  s obzirom  na 
mogućnosti  osnivanja  redovite  hijerarhije,  ali  ne  zato  što  to  ona  ne  bi  htjela,  nego 
zato  jer  prema  njezinu  sudu  nisu  postojali  potrebni  uvjeti  u tom  trenutku  za  takvu 
uspostavu,  tj.  nije  bilo  klera,  sjemeništa,  drugih  ustanova,  kao  ni  materijalne 
osnove.  Ali  je  povijesna  činjenica  da  je  Kongregacija,  želeći  riješiti  problem  iz 
temelja  i dati  konačan  okvir,  prihvatila  uvođenje  svjetovnoga  klera  od  samoga 
početka  kao  postulat  i princip,  i to  bez  ikakve  polemičke  nakane  prema  braći 
franjevcima.  Propaganda  na  spomenutoj  sjednici  zapisuje:  "Osim  toga,  čini  se  da 
se  ne  može  pojmiti  crkvena  hijerarhija  sastavljena  od  samih,  ih  barem  većim 
dijelom,  redovnika.  Ne  bi  se  dakle  bez  utemeljena  straha  zbog  ozbiljnih  neprilika  i 
bez  ozbiljne  smetnje  po  prirodni  razvitak  nove  hijerarhijske  uprave  moglo  zadržati, 
da  se  ne  kaže  i pojačati,  bilo  u Bosni  bilo  u Hercegovini,  isključivo  dušobrižništvo 
u korist  mjesnoga  redovničkog  klera".87  Dakle,  ako  je  istina  da  Propaganda  nije 
htjela  uvoditi  novu  hijerarhiju,  onda  to  nije  "htjela"  zato  što  se  pribojavala,  i to 


85  H.  S.,  str.  24  - pisac  se  poziva  na  B.  Gavranovića. 

86  B.  Gavranović,  nav.  dj.,  str.  335. 

87  Đ.  Kokša,  nav.  čl,  str.  94,  bilj.  25. 

utemeljeno,  teških  neprilika  koje  bi  mogli  prirediti  "isključivi  dušobrižnici"  u 
Bosni  i Hercegovini.  I upravo  zbog  tih  predviđanja  kao  i zbog  same  Turske,  koja 
je  još  imala  svoje  vrhovništvo  nad  Bosnom  i Hercegovinom,  kardinali  su  na 
spomenutoj  sjednici  glasovali  da  se  uvođenje  nove  hijerarhije  samo  odgodi,  a ne 
da  se  hijerarhija  ne  uvodi.  Napominjemo  također  i ovo:  da  su  o.  Gavranović  i o. 
Mihaljević  bih  veći  ljubitelji  istine  i do  kraja  pročitali  izvještaj  Heinricha 
Haymerlea,  ministra  vanjskih  poslova,  što  je  upućen  Josephu  Szlavyju,  ministru 
zajedničkih  financija,  onda  bi  morali  naglasiti  i ovo:  "Zasebnički  redovnički  duh 
bosanskih  franjevaca,  njihova  neznatna  izobrazba  i broj,  njihova  nepodnošljiva 
ćud,  njihova  široka  disciplina  i opsluživanje  proizveli  su  kod  Propagande  u novije 
vrijeme  želju  da  u Bosni  i Hercegovini,  umjesto  redovničke  uspostavi  svjetovnu 
hijerarhiju".  Zatim  u vezi  sa  spomenutom  sjednicom  ministar  priopćuje:  "Na  toj  se 
sjednici,  međutim,  postavilo  pitanje  treba  li  u tim  zemljama  uspostavljati  novu 
hijerarhiju,  od  19  prisutnih  glasova  17  protiv  dva  odgovorila  su  ne,  čime  je 
odgođeno  daljnje  rješavanje  cijele  stvari".88  Ovu  posljednju  rečenicu,  koju  smo 
namjerno  istaknuli,  franjevački  oci  prešućuju  jer  ne  ulazi  u okvir  njihove  hipoteze. 
A evo  riječi  same  Propagande  u vezi  s tom  odgodom  i razmišljanjem:  Prijevod: 
"Odgođeno  prema  mišljenju  sudionika:  Mišljenje  je;  1.  da  se  umnože  apostolski 
vikari  između  kojih  jedan  neka  bude  opremljen  ovlašću  apostolskoga  delegata. 
Neka  se  učini  podnesak  da  se  riješi  koliko  treba  biti  spomenutih  vikara,  gdje, 
koliko  i koji  se  crkvenjaci  imaju  imenovati.  2.  Da  se  odgaja  svjetovni  kler,  stoga 
neka  se  osnuje  malo  sjemenište  za  klerike  i podnese  prijedlog  da  se  odluči:  gdje, 
kako  i kakvim  se  sredstvima  treba  podignuti  i komu  povjeriti  ravnateljstvo.  3.  Da 
se  napiše  apostolskom  nunciju  u Beč  naznačujući  mu  da  Sveta  Stolica  želi 
poboljšati  položaj  katolika  u Bosni  i Hercegovini:  uspostavljanjem,  za  sada,  drugih 
apostolskih  vikarijata,  osnivanjem  sjemeništa  i brigom  za  škole  i župe.  4.  Uzoritom 
pročelniku  Propagande  s uzoritim  kardinalom  Državnim  tajnikom  povjerava  se 
izvršenje,  prema  iznesenom  mišljenju,  te  posebno  da  pišu  apostolskom  nunciju 
neka  on  ne  poduzima  inicijative,  nego  neka  pričeka  od  Austrije  praktičan  nacrt  i 
iskoristi  dobro  raspoloženje  cara  da  dobije  potrebna  sredstva  za  odgoj  svjetovnoga 
domaćeg  klera  i za  ostvarenje  dobrotvornih  spomenutih  ustanova  sa  sigurnom 
korišću  za  misije".89 


8 B.  Gavranović,  nav.  dj.,  str.  352:  "In  dieser  Sitzung  wurde  jedoch  die  Frage  ob 
eine  neue  Hierarchie  in  diesen  Ldndern  zn  errichten  sei,  von  den  anwesenden  19  Stimmen  mit 
1 7 gegen  2 Stimmen  verneint,  wodurch  die  weitere  Anstragnng  der  ganzen  Angelegenheit 
verschoben  wurde.  - Dobro  je  imati  na  umu  da  nije  na  onoj  sjednici  od  23.  VI.  1879.  bilo 
prisutno  19  kardinala,  kako  vole  franjevački  autori  isticati,  možda  da  se  dadne  veća  važnost 
toj  sjednici, ...  nego  je  bilo  19  "prisutnih",  među  kojima  je  bilo  i kardinala... 

89  Đ.  Koksa,  nav.  čl,  str.  94,  bilj.  26:  Dilata  et  ad  mentem:  Mens  est  1.  che  si 

Dakle,  kao  što  se  iz  ovoga  vidi,  inicijativa  je  došla  od  Svete  Stolice. 
Međutim,  Sveta  Stolica,  ne  znajući  raspoloženje  carskoga  dvora,  preporučuje 
svomu  predstavniku  u Beču  neka  prvi  ne  poduzima  korake,  nego  neka  ispita  bilo  i 
izvidi  što  Austrija  kani  učiniti  u praktičnom  pogledu,  a dotle  neka  iskoristi  trenutke 
dobre  volje  bečkoga  cara  da  se  barem  štogod  postigne  u smislu  pomoći  za 
dobrotvorne  ustanove,  kao  što  su:  sjemenište,  škola,  crkve  itd.  Zato  msgr.  Kokša  s 
pravom  zaključuje:  "Nema  sumnje,  bilo  je  preuranjeno  osnivati  crkvenu  hijerarhiju 
prema  redovitim  kriterijima  Svete  Stolice,  ali  se  htio  iskoristiti  pogodan  politički 
trenutak.  S druge  strane,  mislilo  se  da  se  mogu  ovako  ili  onako  prevladati  glavne 
poteškoće  kao  što  je  jasno  iz  diskusije  mješovite  kardinalske  komisije  (3  kardinala 
s Propagande,  3 iz  Svete  kongregacije  za  izvanredne  crkvene  poslove  i Državni 
tajnik),  koja  je  ispitivala  problem  17.  rujna  1880.  godine.  Na  primjer,  nestašici 
svjetovnoga  klera  može  se  doskočiti  uzimajući  kler  iz  Hrvatske".90  U pismu  od  15. 
rujna  1880.  Državno  je  tajništvo  dalo  instrukcije  pronunciju  u Beču  da  treba  imati 
poseban  obzir  prema  franjevcima:  "imajući  u vidu  dugotrajno  služenje  u korist 
Crkve,  Sveta  Stolica  želi  da  se  upotrijebe  svi  dužni  obziri",91  prema  redovnicima  u 
Bosni  i Hercegovini. 

Eto  to  je  povijesna  istina  o pripremama  oko  uspostave  redovite  crkvene 
hijerarhije.  Očito  je  iz  izloženoga  da  ono  što  su  do  sada  tvrdili  franjevački 
povjesničari,  tj.  daje  austrijska  vlada  htjela  kler  i daje  ona  isposlovala  od  Svete 
Stolice  da  se  u BiH  uvede  crkvena  organizacija,  jest  obična  i proizvoljna  tvrdnja 
koja  nije  išla  za  tim  da  pokaže  kako  stvari  stoje,  nego  da  se  brane  "stečena"  prava. 
Mislimo  da  je  došlo  vrijeme  da  se  prestane  s izvikivanjem  kako  je  dijecezansko 
svećenstvo  austrijski  uvoz!  Dijecezanski  kler  u Bosni  i Hercegovini  ima 
starosjedilački  karakter.  On  je  ovdje  postojao  prije  nego  je  bilo  spomena  i o sv. 
Franji  i o franjevcima.  Činjenica  da  se  taj  kler  u određenim  povijesnim  periodima 


moltiplichino  i Vicarii  Apostolici,  fra  i quali  uno  sia  munito  dei  poteri  di  Delegato  Apostolico,  e 
si  faccia  ima  Ponenza  per  risolvere  quanti  detti  Vicarii  esser  debbano,  dove  e quanto  e quali 
ecclesiastici  abbiano  a nominarsi.  2.  Che  si  formi  im  clero  secolare,  si  fondi  pertanto  im 
piccolo  Seminario  di  chierici,  e si  faccia  ima  Ponenza  per  decidere  dove,  come,  con  quali  fondi 
debba  erigersi,  ed  a chi  affidare  la  direzione.  3.  Si  scriva  al  Nunzio  Ap.  lico  di  Vienna  per 
indicargli  che  la  S.  Sede  vuol  migliorare  le  condizioni  dei  cattolici  della  Bosnia  e 
deU’Erzegovina  col  formare  per  ora  altri  Vicariati  Apostolici,  erigere  im  Seminario,  e 
provvedere  scuole  e parrocchie.  Ad  4um  ad  Em.  um  Praefectum  de  Propaganda  cum  Em.  o 
Cardinali  a Secretis  Status  iuxta  mentem  panditam,  e specialmente  per  iscrivere  al  Nunzio  Ap. 
lico  che  non  prenda  esso  le  iniziative,  che  attenda  un  progetto  prattico  daH’Austria  e profitti 
delle  buone  disposizioni  dell  ’ Imperatore  per  ottenere  i mezzi  necessari  a formare  un  clero 
secolare  indigeno,  ed  a realizzare  con  sicuro  profitto  delle  missioni  i pii  Istituti  sopraindicati. 

90  Isti,  nav.  čl,  str.  95,  bilj.  28. 

91  Isti,  nav.  čl.,  str.  95,  bilj.  29.  Opširnije  vidi  B.  Gavranović,  nav.  dj.,  str.  366-367. 

prorjeđivao,  posebno  u vrijeme  viševjekovnoga  franjevačkog  monopolizma  i 
ekskluzivizma,  koliko  god  baca  neugodno  svjetlo  na  neuspješnu  borbu  svjetovnih 
svećenika  za  opstankom,  toliko  pogađa  i same  franjevce  koji  su  se  stoljećima 
osamostaljivali  i oslobađali  svih  vrsta  duhovnih  suradnika  i pomoćnika  u 
dušobrižničkom  djelovanju  na  području  današnje  Bosne  i Hercegovine. 

Tko  je  pažljivo  čitao  Mihaljevićevu  knjižicu  i usporedio  je  s ovim 
prikazom  povijesnih  događaja,  lako  će  uvidjeti  da  je  biskup  Čule  posve  ispravno 
zaključio  (1971)  a da  još  uopće  nije  ni  znao  za  sve  dokumente  koji  su  objavljeni 
1976.  godine,  tvrdeći:  "U  stvari,  prema  samom  Gavranoviću,  kardinali  su  bili 
protiv  rješavanja  ovako  važnog  pitanja,  dok  se  još  okupirana  zemlja  nije  bila  ni 
smirila.  Trebalo  je  ispitati  raspoloženje  Turske,  koja  je  i dalje  imala  suverenitet  nad 
BiH,  da  ne  bi  uvođenje  hijerarhije  bez  njezina  pitanja  njoj  dalo  povod,  da  progoni 
preostale  katolike  u svojoj  carevini,  što  Gavranović  izričito  kao  glavni  motiv  u 
svojoj  knjizi  navodi.  A osim  toga  valjalo  je  uzeti  u obzir  i raspoloženje  franjevaca. 
Stoga  su  kardinali  bili  za  to,  da  se  stvar  neko  vrijeme  odgodi.  I nakon  dvije  godine, 
kad  se  je  stvar  pomno  ispitala,  1881.  godine  nitko  se  od  kardinala  više  nije 
protivio,  pa  je  hijerarhija  sa  dijecezanskim  klerom  bila  u BiH  uspostavljena  kao  što 
je  bio  svugdje  u svijetu  običaj".  Ove  trijezne  i razborite  biskupove  riječi  samo  su 
izvrsno  tumačenje  i određen  ispravak  i dopuna  Gavranovićevu  zaključku.  Zato 
biskup  Čule  može  biti  posve  mirne  savjesti  i ponosan  što  je  onako  zaključivao 
prema  zdravu  razumu,  i ne  znajući  točno  kako  su  se  stvari  razvijale  u Rimu.  No 
sada,  nakon  objelodanjenih  dokumenata,  potvrda  je  potpuna.  Prema  tomu,  ne  može 
se  drukčije  okvalificirati  nego  bijednom  uvredom  Mihaljevićeva  rečenica:  "U 
životu  se  nisam  namjerio  na  slučaj  koji  bi  bio  sličan  postupku  mons.  Čule. 
Intelektualac,  biskup,  za  dokaz  svoje  tvrdnje  poziva  se  na  djelo  jednoga  stručnjaka 
(tj.  Gavranovića),  koji  u tom  djelu  pobija  upravo  onu  tvrdnju,  koju  mons.  Čule 
nastoji  dokazati  uz  pomoć  njegova  djela".93  Čitatelji  će  u ovoj  Mihaljevićevoj 
uvredi  lako  prepoznati  optužbu  koja  se  vraća  samomu  uvreditelju.  I ujedno  će  sami 
požaliti  što  su  uopće  kupovali  i čitali  knjižicu  koja  je  napisana  da  optuži,  iskleveće 
i izvrijeđa  Duhom  Svetim  postavljenoga  glavara  žive  hercegovačke  Crkve. 

3)  Obnova  crkvene  hijerarhije  i uspostava  nove  crkvene  pokrajine  s 
metropolijom  u Sarajevu.  Vidjevši  sve  ovo  što  smo  gore  iznijeli  da  osnovi 
autentičnih  dokumenata  Kongregacije  za  širenje  vjere,  zaista  se  moramo  čuditi 
Mihaljevićevu  onako  nepopustljivu  ponavljanju,  iz  retka  u redak,  iz  stranice  u 
stranicu,  kako  je  austro-ugarska  monarhija  tražila  i isposlovala  ponovnu  uspostavu 
redovite  crkvene  uprave  u našim  krajevima.  Osobito  zaprepašćuje  odlomak  što  ga 
o.  Mihaljević  prepisuje  od  o.  Gavranovića:  "Stajalište  koje  je  na  sjednici  23.  juna 


92  H.  S.,  str.  24. 

93  H.  S„  str.  29. 

1879.  u ovoj  stvari  bilo  zauzeto  bilo  je  skoro  općenito  rimske  kurije.  I,  ako  je  Leon 
XIII  kasnije  na  odlučno  nastojanje  austrijske  vlade  stupio  u pregovore  za  preuređaj 
crkvene  uprave  u Bosni  i Hercegovini,  bio  je  to  sa  strane  Crkve  čin  koncesije 
državi".94  Stvarno  se  može  reći  da  je  ono  stajalište  uglavnom  vladalo  u Rimskoj 
kuriji,  ali  ne  onako  kako  postoji  u izraženim  mislima  braće  franjevaca,  nego  onako 
kako  stoji  u dokumentima  Svete  Stolice.  A kako  je  žalosna  činjenica  kad  o. 
Mihaljević  optužuje  papu  Leona  XIII.  koji  je  stupio  u pregovore  s austrijskim 
dvorom,  čineći  ustupke  državi,  i to  temeljne  ustupke  koji  se  odnese  na  samo 
ustrojstvo  Crkve.  Ali  Mihaljević  ne  bi  bio  Mihaljević  kad  se  u svome  konfuznom 
zaključivanju  ne  bi  još  jednom  navratio  na  stotinu  puta  opetovanu  tvrdnju:  "Iz 
izloženoga  slijedi  da  je  austrougarska  vlada,  ne  Sveta  stolica,  uporno  tražila 
uvođenje  redovite  hijerarhije  u Bosni  i Hercegovini,  i da  bude  tako  provedena 
kako  to  traže  interesi  i monarhija.  Sveta  stolica  nije  uopće  imala  nakane  uvoditi  u 
Bosnu  i Hercegovini  redovitu  crkvenu  hijerarhiju,  što  se  inače  nije  slagalo  s 
(tadašnjom)  crkvenom  praksom.  Ona  je  dobro  znala  da  je  još  davno  podijelila 
franjevcima  isključivo  pravo  na  pasterizaciju".95  Upravo  nam  je  žao  autora 
Hercegovačkog  slučaja , makar  je  on  već  odavno  primio  onakvu  plaću  od  Oca 
kakvu  je  zaslužio.  Žao  nam  gaje  zbog  ovoga  njegova  umnoga  i srčanoga  grča  koji 
izražava  u rečenici  isprepletenoj  očitim  protuslovljima.  Jasno  tvrdi  daje  bio  običaj 
da  Sveta  Stolica  svuda  uspostavlja  redovitu  crkvenu  upravu,  samo  je  htjela  očuvati 
bosansko-hercegovački  perivoj  franjevcima  da  u njemu  žive  prema  stoljetnim 
indultima  i privilegijima  koje  im  je  Rimska  kurija  dodjeljivala.  I sigurno  bi  i dalje 
Sveta  Stolica  osjećala  duboku  samilost  i milosrđe  prema  be-ha  sinovima  da  se 
Austrija  ne  uplete  u stvar!  A povjesničar  kardinal  Hergenrother  u svome  djelu  tvrdi 
daje  za  vrijeme  pontifikata  pape  Leona  XIII.  (1878-1903)  uspostavljeno  ništa  više 
ni  manje  nego  248  biskupija  i nadbiskupija.96  Jedinu  bi  dakle  iznimku  Papa  učinio 
s Bosnom  i Hercegovinom  da  nije  bilo  Austrije.  Zaista,  morala  je  Crkva  kao  majka 
pokazati  već  jednom  svoju  odgoj iteljsku  moć  i volju.  A to  je  i učinila  bulom  Ex 
hac  augusta  Principis  Apostolorum  Cathedra  od  5.  srpnja  1881. 

Objavljivanjem  i snagom  spomenute  apostolske  bule,  odnosno  papinskoga 
pisma,  dogodile  su  se  bitne  i vrlo  značajne  promjene  u pogledu  crkvenoga 
ustrojstva  na  našem  području.  Dotadašnja  crkvena  uprava  i dušobrižništvo  koje  se 
vodilo  pod  naslovom  misija  pretvorilo  se  u redovitu  crkvenu  hijerarhiju.  Što  to 
znači?  Vidjeli  smo  na  početku  ovoga  spisa  daje  prije  dolaska  franjevaca  postojala 
u Bosni  i Humu  (Hercegovini)  određena  crkvena  hijerarhija:  biskup  sa  svojim 


94  H.  S„  str.  27. 

95  H.  S„  str.  29. 

96  J.  Hergenrother,  Handbuch  der  allgemeinen  Kirchengeschichte,  neu  bearbeitet 
von  J.  Kirch,  1917.,  5,  IV.  Bd.,  str.  526. 

dijecezanskim  klerom.  Pouzdano  znamo  daje  takvo  stanje  u Bosni  bilo  od  1060. 
do  1247.  kada  je  bosanski  biskup  prenio  sjedište  u Đakovo.  Ondje  je  ostao  sve  do 
godine  1526.  upravljajući  Bosnom  koliko  mu  je  bilo  moguće.  Zna  se  također  daje 
i drugi  put  bosanski  biskup  izbivao  iz  Bosne  zbog  turskih  progona,  od  1685.  do 
1735. 

Usporedno  s time  potrebno  je  spomenuti  da  je  u Bosni  već  oko  1340. 
uspostavljena  franjevačka  vikarija  koja  je  1517.  promijenila  ime  u provinciju.  U 
sklopu  bosanske  provincije  bila  je  zapadna  Hercegovina  sve  do  polovice  19. 
stoljeća.  Godine  1852.  osnovana  je  u Hercegovini  franjevačka  kustodija  koja  je 
uzdignuta  na  rang  provincije  1892. 

Bosanski  su  biskupi,  kako  rekosmo,  u ovom  drugom  periodu  bili  izvan 
granica  svoje  biskupije  pedeset  godina.  Godine  1735.  osnovan  je  u Bosni 
apostolski  vikarijat  na  čelu  s apostolskim  vikarom  biskupom.  Biskup  se  redovito, 
da  ne  kažemo  isključivo,  birao  iz  franjevačkoga  reda,  jer  su  bosanski  franjevci 
imali  povlasticu  da  predlažu  svoja  tri  kandidata  za  biskupsku  stolicu.  Apostolski 
vikarijat  u Bosni  godine  1846.  razdijelio  se  na  bosanski  i hercegovački. 
Hercegovački  vikarijat  obuhvaćao  je  sve  područje  s desne  strane  rijeke  Neretve.  A 
s lijeve  strane  prostirala  se  trebinjsko-mrkanska  biskupija  koja  je  kroz  povijest 
imala  svoje  vlastite  biskupe  i biskupske  zamjenike,  1819.,  a potom  povjerena 
dubrovačkom  biskupu.  Takva  je  situacija  trajala  do  1881.  godine  kada  je 
objavljeno  papinsko  pismo  kojim  se  dokidaju  oba  apostolska  vikarijata,  a umjesto 
njih  uspostavljaju  se  tri  biskupije:  jedna  nadbiskupija  sa  sjedištem  u Sarajevu  i 
dvije  biskupije  sa  sjedištima  u Banjoj  Luci  i Mostaru.  Ujedno  se  uspostavlja  u 
Sarajevu  vrhbosanska  metropolija  s trima  područnim  biskupijama:  banjalučkom, 
mostarsko-duvanjskom  i trebinjsko-  mrkanskom.  Trebinjsko-mrkanska  dijeceza 
ostaje  pod  upravom  dubrovačkog  biskupa  do  1890.  kada  se  pripaja  kao  "jednako 
glavna"  ( aeque  principaliter ) mostarsko-duvanjskoj  biskupiji.  Tada  je  predana  na 
administraciju  mostarsko-duvanjskom  biskupu,  koji  se  službeno  naziva  njezinim 
administratorom. 

Promijenivši  pravno  misijski  status  u Bosni  i Hercegovini,  Sveta  je  Stolica 
spomenutim  papinskim  pismom  dokinula  sva  prava  i povlastice  koje  su  se 
stoljećima  nagomilavale  u franjevačkoj  upravi  ovoga  misijskog  područja.  Tako  je 
sva  crkvena  vlast  oduzeta  dotadašnjim  misionarima  i predana  u ruke  biskupa  koji 
su  po  Kristovoj  volji  apostolski  nasljednici.  Ono  što  je  Isus  rekao  apostolima  s 
Petrom  na  čelu:  "Što  god  svežete  na  zemlji,  bit  će  svezano  na  nebu;  i što  god 
odriješite  na  zemlji,  bit  će  odriješeno  na  nebu"  ( [Mt  18,  18),  odnosno:  "Što  god 
svežeš  na  zemlji,  bit  će  svezano  na  nebesima;  a što  god  odriješiš  na  zemlji,  bit  će 
odriješeno  na  nebesima"  (Mt  16,19),  to  se  jednako  prenosi  na  biskupe  s Papom  na 
čelu. 

Ovdje  donosimo  iz  Papina  pisma  Ex  hac  augusta  od  5.  srpnja  1881. 
odlomak  u kojem  se  biskupima  predaje  crkvena  vlast,  a dotadašnjim  misionarima 

oduzimaju  sve  povlastice  i prava  koja  su  se  odnosila  na  misijsko  djelovanje:  "A  u 
svetoj  upravi  svećenstvom  i pukom  te  u svemu  ostalome  što  se  odnosi  na  pastirsku 
službu  spomenuti  nadbiskup  i biskupi  imaju  sva  prava  i ovlasti  koje  uživaju  ili 
budu  mogli  uživati  svi  katolički  nadbiskupi  i biskupi  u drugih  naroda,  prema  općoj 
snazi  i svetih  kanona  i apostolskih  uredaba.  Oni  isto  tako  imaju  iste  dužnosti 
kojima  se  obvezuju  drugi  biskupi  prema  istoj  i općoj  disciplini  Katoličke  Crkve. 
Stoga,  sve  što  je  bilo  na  snazi  po  starom  načinu  života  Crkve  u Bosni  i 
Hercegovini  ili  u kasnijim  misijskim  uvjetima  prema  posebnim  uredbama  ili 
povlasticama  ih  običajima,  ubuduće,  jer  su  se  promijenile  prilike,  neće  moći 
navoditi  nikakvo  pravo  ili  obvezu.  A u tu  svrhu,  da  ne  bi  u budućnosti  nastala  bilo 
kakva  sumnja,  Mi  puninom  apostolske  vlasti  tim  istim  uredbama  ili  povlasticama 
bilo  koje  vrste  kao  i običajima  koji  potječu  iz  najstarijega  pa  i iz  nezapamtiva 
vremena  posve  oduzimamo  snagu  obveze  ih  navođenja  prava.  Prema  tomu, 
spomenuti  nadbiskup  i biskupi  moći  će  potpuno  odlučivati  o onome  što  se  tiče 
vršenja  općega  prava  ili  što  je  po  općem  zakonu  dopušteno  vlasti  svetih 
nadstojnika.  I nadalje  želimo  da  sve  ono  što  se  odnosi  na  crkvene  stvari,  prava  i 
osobe,  a u ovom  se  pismu  ne  spominje  i ne  navodi  posebna  briga,  treba  i dalje 

Q7 

držati,  ravnati  i oglašavati  prema  dosadašnjoj  kanonskoj  disciplini  Crkve". 

Tom  potvrdom  obnavlja  se  crkvena  hijerarhija  koja  je  postojala  u Bosni 
prije  misijskoga  statusa.  Ali  ta  ponovna  uspostava  redovite  crkvene  hijerarhije  u 
Bosni  i Hercegovini  i osnivanje  metropolije  s područnim  biskupijama  nužno  je 
iziskivala  činjenicu  da  se  obnovi,  odgoji  i u pastvu  uvede  redoviti  dijecezanski 
pastoralni  kler.  Naime,  redovnici  su  podložni  svojim  redovničkim  uredbama  i 
pravilima,  svaki  prema  svomu  Redu,  te  nisu  određeni  za  župničko  dušobrižništvo, 
osim  ako  ih  mjesni  biskup  pozove.  Redovnici  su  redovnici  upravo  po  tome  što  žive 
redovničkim  samostanskim  životom  stavljajući  se  na  pastoralno  raspolaganje 
biskupiji  i biskupu  koji  kao  glava  mjesne  Crkve  raspoređuje  pastoralno  svećenstvo 
po  župama  i drugim  dijecezanskim  službama.  U svrhu  odgoja  dijecezanskoga 
svećenstva,  koje  će  uvijek  biti  na  posvemašnjem  raspolaganju  biskupima,  papa 
Leon  XIII.  odlučio  je  u spomenutom  pismu  da  se  u BiH  smjesta  osnuje  zavod  za 
kandidate  na  svećeništvo.  Prenosimo  iz  Papina  pisma  izvadak  koji  se  odnosi  na 
uvođenje  dijecezanskoga  klera:  "Mi  mislimo  da  se  najviše  tiče  Naše  službe  također 
to  da  se,  povećavši  u Bosni  i Hercegovini  biskupska  sjedišta,  brinemo  kako  da  u 
njima  porastu  mnogobrojni  domaći  svećenici  koji  će  se  odlikovati  čistoćom 
vladanja,  pobožnošću  i revnošću,  čestito  i znanstveno  izobraženi,  da  uzmognu  s 
obilnim  plodom  obnašati  sve  svećeničke  dužnosti  i marljivo  ulažu  sve  svoje  snage 
za  širenje  vjere  u svojim  rodnim  krajevima.  Stoga  smo...  odlučili  i odredili  da  se  u 


97  Papinska  bula:  Ex  hac  augusta  Apostolorum  Principis  cathedra,  5.  VII.  1881,  u: 
Spomenica  vrhbosanska  1882-1932,  Sarajevo,  1932,  str.  22. 

međuvremenu,  bez  ikakva  odlaganja,  u vrhbosanskoj  nadbiskupiji  osnuje 
pokrajinsko  sjemenište  za  klerike  po  kojem  se  može  odgovoriti  potrebama  i one 
nadbiskupije  i ostalih  biskupija  koje  smo  joj  pripojili  kao  područne.  Sasvim  se 
pouzdano  nadamo  da  će  na  taj  način  izaći  što  više  izvrsno  odgojenih  evanđeoskih 
radnika  iz  svjetovnoga  klera  koji  će  vjerno  i veselo  obrađivati  Gospodnji  vinograd, 
povezani  jednim  duhom  ljubavi  i sloge  s gojencima  redovničkih  disciplina  kojima 
je  potrebno  iskazivati  poštovanje  zbog  dugotrajnih  napora  po  kojima  su  brižno 
nastojali  steći  zasluge  za  Crkvu  i spas  duša  u onim  krajevima'1.98 

Tako  je  konačno  stavljena  posljednja  riječ  na  jedan  višestoljetni  proces: 
izvanredno  misijsko  stanje  napokon  je  dozrelo  da  se  pretvori  u redovito 
pastoriziranje.  Redovnici  ostaju  redovnici  s manjim  opsegom  pastoralnoga  rada  a s 
mnogo  širim  poljem  vlastitoga  djelovanja,  pojedinačnoga  ili  zajedničkoga,  u 
pogledu  posvećenja,  molitve  i razmatranja. 

U spomenutom  papinskom  pismu  ništa  se  ne  govori  o raspodjeli  župa 
između  redovničkoga  i svjetovnoga  klera.  To  će  se  pitanje  rješavati  prema  situaciji 
u pojedinim  biskupijama,  a u mostarsko-duvanjskoj  dijecezi  rješava  se  do  dana 
današnjega. 


ZAKLJUČAK 


Ono  što  je  na  prethodnim  stranicama  izneseno  željeli  bismo  sažeti  u obliku 
zaključka: 

Domaći  kler  i misionari.  Dolaskom  misionara,  dominikanaca  i 
franjevaca,  u XIII.  stoljeću  započeo  je  proces  latinizacije  Katoličke  Crkve  u Bosni. 
Prije  toga  bio  je  u raznim  krajevima  u Hrvatskoj,  Bosni  i Humu  slavenski  jezik  na 
kojem  su  i crkvene  knjige  bile  pisane,  prvotno  glagoljicom  a kasnije,  barem  jednim 
dijelom,  mlađom  i praktičnijom  ćirilicom  (njezina  suvrsta  u Bosni  zvala  se 
"bosančica").  Bosanska  biskupija,  osnovana  oko  1060.  godine  imala  je  svoj 
kršćanski  narod,  a svakako  i biskupa  i svećenike  koji  su  služili  liturgiju  na 
staroslavenskom  jeziku  koji  je  u to  doba  bio  vrlo  bliz  živom  jeziku  naroda. 
Bosanski  su  biskupi,  njih  šestorica,  s narodnim  imenima  (Vladislav,  Milovan, 
Radogost,  Dragonja,  Bratoslav,  Vladimir),  obavljali  bogoslužje  na  slavenskom 
(čak  i zakletvu  prigodom  biskupskoga  ređenja  polagali  su  na  svom  materinjem 
jeziku.  Znamo  to  za  biskupe  svršetkom  XII.  i početkom  XIII.  stoljeća  koji  su  se 
redili  u Dubrovniku  kod  svoga  metropolite). 


98  Nav.  mj.  str.  21. 

Novi  misionari  bijahu  isključivo  latinskoga  jezika  u službi  Božjoj.  U Bosni 
su  našli  slavenski  u liturgiji.  U zemlji  bijaše  krivovjeraca  bosanskih  krstjana  kod 
kojih  su  natruhe  u vjeri  mogle  biti  osjetljive,  djelomično  i zbog  neukosti 
svećenstva  i vjernika.  Granica  između  kršćanske  vjere  i krive  nauke  bila  je  često 
nejasna.  Novi  misionari,  nastojeći  unijeti  čistoću  vjere,  nametali  su  u duhu 
ondašnjega  vremena,  i latinski  jezik  u bogoslužje,  stvarajući  time  jasnu  granicu 
između  rimokatoličkoga  kršćanstva  i domaće  natrunjene  vjere.  Misionari  su  imali 
ideju  jasnu,  ali  pitanje  je  koliko  su  sami  dublje  pronicali  svoju  misiju  među 
kršćanima  od  kojih  su  neki  bili  i zastranili  u vjeri.  Njihov  je  uspjeh  bio  vidljiv  i 
gdjekada  ne  odviše  težak,  ali  dijelom  sa  sudbonosnim  posljedicama.  Zbog 
nametanja  nečega  stranoga,  nenužnoga  i u pitanju  vjere  nebitnoga,  zbog 
potiskivanja  domaćega  jezika  u Crkvi  i starih  omiljelih  vjerskih  običaja,  otpor  je 
protiv  njih  jačao  te  se  dio  vjernika  zauvijek  odbio  od  katoličke  vjere. 

Zar  nije  bila  kao  na  dlanu  misao  da  se  prigrli  i čestito  pouči  domaći,  otprije 
postojeći  kler,  odgoji  njegov  pomladak,  da  se  podigne  razina  njegove  naobrazbe  i 
osjećaj  za  čisti  kršćanski  nauk  kad  i onako  ti  misionari  franjevci  još  duga 
desetljeća  neće  dobiti  prirasta  za  svoj  red  iz  domaćih  kršćana,  nego  će  još  dugo 
morati  "uvoziti"  misionare  iz  "kršćanskih  zemalja"?  Provodi  se  latinizacija  - kao 
da  je  ona  isključivo  nužna  za  kršćansko  pravovjerje  - zanemaruje  se  i potiskuje 
domaći  svjetovni  kler,  djelomično  možda  i "otpisuje"  kao  krivovjeran.  Nigdje  se 
ne  vidi  briga  ni  ljubav  prema  onima  kojima  su  misionari  zapravo  dohrlili  u pomoć. 
Domaćih  je  glagoljaša  tijekom  vremena  i velikim  dijelom  nestalo,  a ostali  su  tek 
novopridošli  "istražitelji  krivovjerja"  koji  su  preuzeli  uz  prvobitan  zadatak  još  i 
cjelokupno  dušobrižništvo  naroda. 

Misionarima  koji  su  čistih  natrunjeno  kršćanstvo  od  nekih  krivovjernih 
zasada  nerijetko  se  događalo  to  da  su,  kako  veli  narodna  poslovica,  s nečistom 
vodom  izbacili  van  i dijete  koje  se  pralo.  Postigla  se  čistoća  vjere  u dijelu  naroda, 
ali  usput  i monopol  franjevačkih  misionara  na  cjelokupnu  duhovnu  pastvu  u Bosni 
i Humu.  Možda  to  nije  bila  prvotna  namjera  starih,  požrtvovnih  misionara,  nego 
tek  nenamjeravano  ali  stvarno  njihovo  dostignuće. 

"Misionari"  i turska  vlast.  Nove  društvene  prilike  na  Balkanu  od  15. 
stoljeća  nadalje,  kada  je  turska  sila  zagospodarila  našim  krajevima,  koliko  su  god 
bile  nepovoljne  za  nonnalan  razvoj  kršćanske  vjere,  ipak  su  čudesno  omogućile 
franjevcima  u Bosni  i Hercegovini  da  se  održe  kao  isključiv  pastoralni  kler. 

Prvotna  ideja  koja  je  ponijela  misionare  da  u Bosni  ispravljaju  krivu  vjeru 
te  nakana  da  nikako  ne  preuzimaju  župe  pretvorila  se  tijekom  vremena  u zauzeto 
osvajanje  pastoralnih  i drugih  hijerarhijskih  mjesta  u Crkvi.  U tu  svrhu,  snalazeći 
se  s Turcima  kako  su  znali  i umjeli,  franjevci  su  nagomilavali  papinske  privilegije  i 
indulte  koji  su  se  bitno  usredotočivali  na  potvrđivanje  njihove  isključivosti  i 
monopola  u duhovnom  i pastoralnom  djelovanju  među  našim  narodom.  S obzirom 

na  to,  učvršćivali  su,  svjesno  ili  podsvjesno,  i sam  katolički  narod  u uvjerenju  da  su 
mu  oni  jedini  mogući  i savršeni  duhovni  pomoćnici. 

Sveta  Stolica,  iako  je  izlazila  u susret  očima  franjevcima  dodjeljivanjem 
raznih  povlastica  zbog  njihove  požrtvovnosti  i zasluga,  nije  nikada  odustajala  od 
svoje  temeljne  namisli  da  u Bosnu  i Hercegovinu  uvodi  svjetovni  kler  koji  će  biti 
najredovitija  stepenica  k potpunoj  crkvenoj  organiziranosti  s biskupskom 
jurisdikcijom  u pojedinim  mjesnim  Crkvama.  Najočitiji  dokaz  toga  njezina 
nastojanja  jest  osnivanje  i uzdržavanje  "ilirskih"  zavoda  u Loretu,  Femiu  i Rimu  u 
kojima  su  se  vjekovima  školovali  svjetovni  svećenici  iz  naših  krajeva. 
Propagandini  pitomci  svećenici  vraćali  su  se  u rodne  krajeve,  redovito  pod 
zakletvom  da  neće  napuštati  svoju  biskupiju  i da  će  ostati  svjetovni  svećenici  (ne 
prelazeći  u redovnike). 

Domaći  franjevci,  koji  su  se  uspješno  znali  domoći,  uz  redovničke  zavjete, 
crkvene  vlasti  i uprave,  nelojalno  su  se  ponašali  prema  svjetovnom  svećenstvu.  U 
strahu  da  im  se  ne  bi  povrijedila  prava  u pogledu  isključivosti  nad  duhovnom 
pastvom  u BiH  neki  se  franjevci  nisu  sustezali  služiti  čak  ni  turskom  janjičarskom 
silom.  Znamo  da  je  bilo  teških  uništenja  franjevačkih  samostana  i imovine  te 
nemilosrdnih  progonstava  osoblja  od  strane  Turaka.  To  nas  onda  više  čudi  njihova 
međusobna  sprega  kad  se  radilo  o tome  da  se  u pastvi  zaposli  koji  svjetovni 
svećenik.  Ali  nama  je  posebno  žao  da  nema  nijednoga  poznatoga  dokumenta  iz 
kojega  bismo  doznali  da  su  franjevci  pozitivno  išli  zatim  da  podižu  domaći 
dijecezanski  kler,  kao  što  je  bitna  zadaća  svakoga  misijskog  djelovanja.  Ne 
niječemo  da  franjevci  nisu  odgajali  pomladak.  Jesu,  i te  kako  jesu.  Ali  samo  onaj 
franjevački,  i to  u ekskluzivističkom  duhu  i uvjerenju  da  su  Bosna  i Hercegovina 
njihova  duhovna  baština,  i materijalna,  razumije  se.  Najtragičnije  stranice  naše 
crkvene  povijesti  u tome  pogledu  ispisane  su  neuspjelom  borbom  apostolskih 
vikara  - biskupa  franjevaca  - za  odgoj  domaćega  dijecezanskog  svećenstva  i 
uspješnom  franjevačkom  protuborbom  da  se  zapriječe  ostvarenja  takvih  pokušaja. 

Poznata  je  stvar  da  su  se  franjevci  opservanti  ("strožega  opsluženja")  pri 
konačnoj  rastavi  od  konventualaca  minorita  opredijelili  za  to  da  obdržavaju  Pravilo 
sv.  Franje  ad  litteram  et  sine  glossa  (=  doslovno  i bez  primjedbe).  A još  je 
poznatije  da  ni  u jednom  Pravilu  sv.  Franje  ne  stoji  da  bi  njegovi  duhovni  sinovi 
morali  biti  "isključivi  pastorizatori"  u određenim  krajevima,  niti  da  ne  bi  smjeli 
pomoći  odgoj  dijecezanskih  klerika.  Naprotiv!  Naši  su  franjevci,  međutim, 
obrativši  određen  broj  patarena,  po  svojoj  pastoralnoj  isključivosti  koja  je 
nesvojstvena  duhu  katoliciteta  bili  u stalnoj  prikrivenoj  opasnosti  da  urede 
"bosansku"  Crkvu  po  svome  zamišljaju  i odgoje  "bosanske  krstjane"  u duhu 
jednoga  Reda  Katoličke  Crkve.  Pastorizirajući  godinama  po  župama,  otrgnuti  od 
svoga  redovničkog  zajedništva,  riskirali  su  da  gube  izvorni  osjećaj  svoga 
redovništva  te  tako  ne  budu  više  župnici  jedne  dijeceze  ni  redovnici  jednoga  Reda. 

Da  bi  se  doskočilo  toj  neredovitoj  i neurednoj  situaciji  u domaćoj  Crkvi, 
Sveta  je  Stolica  čekala  pogodan  trenutak  da  započne  odlučnom  provedbom 
normalne  crkvene  organizacije  u Bosni  i Hercegovini. 

Obnova  redovite  hijerarhije.  Strpljiva  Kongregacija  za  širenje  vjere  ili 
Propaganda  stoljećima  je  ulagala  materijalna  i moralna  sredstva  ponajviše  za  odgoj 
svjetovnoga  klera  u BiH,  a zatim  i za  gradnje  crkava,  za  podizanje  sjemeništa  za 
klerike.  Konačno  je  nadošao  pogodan  dan  da  se  ostvari  ono  što  izražava  duboki 
zakon  Crkve:  da  se  misijski  status  u jednoj  pokrajini  zamijeni  redovitom  crkvenom 
hijerarhijom,  da  Crkva  uzraste  do  svoje  vanjske  punine  prema  evanđeoskim 
zapovijedima.  Sveta  je  Stolica  znala  da  novo  uspostavljanje  biskupske  vlasti  u 
BiH,  pogotovo  ako  biskupi  budu  svjetovni  svećenici,  neće  ići  lako  pokraj  domaćih 
franjevaca  koji  su  ponosni  na  svoje  višestoljetno  služenje  Crkvi  i narodu  u ovim 
krajevima  i na  tolike  pohvale,  povlastice  i odlikovanja  od  strane  Rimske  kurije.  Ali 
Rim,  koliko  je  god  bio  obziran  prema  franjevačkim  zaslugama,  toliko  je  nastojao 
biti  i energičan  u svome  naumu.  Nakon  što  se  ispitalo  bilo  domaćih  franjevaca, 
saslušali  izvještaji  o njima  te  nakon  što  su  poduzeti  odgovarajući  diplomatski 
koraci  s novom  civilnom  upravom  austro-ugarskom,  papa  Leon  XIII.  pristupio  je 
obnovi  redovite  crkvene  hijerarhije  i uspostavi  crkvene  pokrajine  s 
metropolitanskim  pravom  u Sarajevu. 

Bulom  Ex  hac  augusta  iz  1881.  godine  sante  misijskih  i redovničkih 
privilegija  otopile  su  se,  a nastupio  je  normalan  crkveni  život:  mjesne  Crkve  na 
čelu  sa  svojim  rezidencijalnim  biskupima,  okruženi  svojim  dijecezanskim 
svećenstvom.  Samo  onaj  tko  želi  da  ga  se  smatra  nerazboritim  može  misliti  i 
govoriti  daje  Sveta  Stolica  u čitavu  svijetu  uvodila  redovitu  crkvenu  hijerarhiju,  a 
iznimku  je  htjela  učiniti  samo  u bosansko-hercegovačkom,  tj.  franjevačkom 
slučaju.  Ali,  eto  ni  tu  nije  mogla  odoljeti  pritisku  austro-ugarske  vlade,  nego  je 
pokleknula  i učinila  ustupak  bečkomu  caru,  kako  pišu  samo  oni  koji  se  ustručavaju 
izravno  prigovoriti  Svetoj  Stolici,  pa  preko  povijesne  austro-ugarske  vlade 
spočitavaju  Svetom  Ocu  na  njegovoj  provedbi  temeljnih  crkvenih  zakona  i prava. 

Plač  za  davnim  vremenima  i povlasticama  s obzirom  na  isključivu  pastvu 
vjernika  morao  bi  već  jednom  sići  s očiju  poglavara,  povjesničara,  pravnika  i 
drugih  članova  franjevačkoga  Reda  koji  bi  se  morali  pomiriti  s novom  situacijom, 
prilagoditi  zahtjevima  Crkve  i prihvatiti  evanđeosku  i crkvenu  nauku  kako  je 
izlaže  episkopat  na  čelu  s Papom.  A onima  koji  su  namjerno  stisnuli  oči  da  ne  vide 
svoju  "propast"  koju  franjevci  običavaju  gledati  u uvođenju  svjetovnoga  klera  u 
BiH,  moralo  bi  biti  jasno  bar  ovo:  sve  da  je  Austro-ugarska  monarhija  sama 
sastavila  bulu  Ex  hac  augusta  i čak  prisilila  papu  Leona  XIII.  daje  potpiše,  a da  će 
se  ona  pobrinuti  za  potiskivanje  franjevaca  i uvođenje  svjetovnih  svećenika,  kako 
to  da  Sveta  Stolica,  nakon  što  je  austro-ugarska  vlada  propala,  nije  zaustavila 
proces  te  opet  vratila  Bosnu  i Hercegovinu  u prijašnji  status?  A mogla  je  to  učiniti 
da  joj  je  bilo  po  volji.  A nije  toga  učinila.  Dapače,  išla  je  po  zacrtanim 

smjernicama  zahvaćajući  u najosjetljivije  pitanje  župa  i riješivši  se  utjecaja  austro- 
ugarske monarhije  na  imenovanje  rezidencijalnih  biskupa  u Bosni  i Hercegovini  iz 
redova  dijecezanskoga  ili  biskupijskoga  klera. 

Ovo  potvrđuju  i početne  riječi  Dekreta  Romanis  Pontijicibus  od  6.  lipnja 
1975.:  "Rimski  pape,  uvijek  budni  za  dobro  duša,  uspostavili  su  posvuda,  netom  su 
mjesne  Crkve  dobro  razvile  svoje  ustrojstvo  i nastale  povoljne  okolnosti,  ne  samo 
redovitu  svetu  hijerarhiju,  već  također  povjerili  iste  Crkve  - prema  redovnom 
kanonskom  pravu  - biskupijskom  kleru." 


DRUGI  DIO 

POVIJESNO  - KRONOLOŠKI  PREGLED  DOGAĐAJA 
U VEZI  S PODJELOM  ŽUPA  OD  1881.  DO  1968. 

I)  RAZDIOBA  ŽUPA  NAKON  OBNOVE  REDOVITE  CRKVENE 
HIJERARHIJE  U BiH  (1881-1899) 

Obnovom  redovite  crkvene  hijerarhije  u Bosni  i Hercegovini  i uspostavom 
nove  crkvene  pokrajine  s metropolijom  u Sarajevu,  kojoj  su  priključene  kao 
sufraganske  biskupije  u Banjoj  Luci,  Mostaru  i Trebinju,  "mnoge  su  se  stvari  u 
Bosni  i Hercegovini  izmijenile  u crkvenom  pogledu.  U oba  apostolska  vikarijata 
djelovali  su  samo  franjevci.  Sva  pastorizacija  bila  je  isključivo  u njihovim  rukama. 
Sad  je  uz  franjevce  počeo  postepeno  djelovati  i svjetovni  kler."99 


99  Šematizam  Franjevačke  provincije  Marijina  Uznesenja  u Hercegovini,  Mostar, 
1964.,  str.  10-11. 

Te  nove  promjene,  nastale  odlukom  Svete  Stolice  da  se  u našim  krajevima 
ponovno  uvede  crkvena  hijerarhija  s dijecezanskim  klerom,  učinile  su  veoma 
aktualnim  pitanje  koje  se  odnosi  na  podjelu  područja  pastoralnoga  rada  između 
dotadašnjih  isključivih  pastorizatora  - franjevaca  i budućega  dijecezanskoga  klera. 
Istodobno  su  za  taj  kler  osnovana  dva  centralna  sjemeništa:  gimnazijsko  u 
Travniku  i bogoslovno  u Sarajevu.  Dakle,  nakon  obnove  redovite  crkvene 
organizacije  u BiH  nužno  je  i logično  uslijedilo  pitanje  razdiobe  župa  između 
redovničkoga  - franjevačkoga  i svjetovnoga  - dijecezanskoga  svećenstva.  Premda 
događaji  oko  podjele  župa  u samoj  Bosni  ne  ulaze  u ovaj  prikaz  razvoja  "župnoga 
pitanja"  u Hercegovini,  ipak  ćemo  se  s nekoliko  riječi  osvrnuti  i na  tijek  razdiobe 
župa  u vrhbosanskoj  nadbiskupiji  i banjalučkoj  biskupiji,  jer  i to  baca  određeno 
svjetlo  na  podjelu  župa  u mostarsko-duvanjskoj  dijecezi,  a može  služiti  za 
objašnjenje  onima  koje  to  pitanje  zanima. 

1)  Osvrt  na  tijek  razdiobe  župa  u Bosni.  Dr.  Josip  Stadler,  biskupijski 
(dijecezanski)  svećenik  i profesor  bogoslovnoga  fakulteta  u Zagrebu,  imenovanje 
vrhbosanskim  nadbiskupom  (1881-1918).  Nakon  svoga  imenovanja  i na  temelju 
obveza  i prava  koja  su  navedena  u apostolskom  pismu  Ex  hac  augusta  postavio  je 
nadbiskup  Svetoj  Stolici  upit  s obzirom  na  svoje  kompetencije  u pogledu 
proviđanja  župa  u nadbiskupiji.  Na  to  ga  je  potaknula  činjenica  da  ne  bi  kasnije, 
kad  se  odgoji  svjetovni  kler,  dolazilo  do  nepoželjnih  trzavica  i nesporazuma. 
Nadbiskup  Stadler  tražio  je  neka  se  Sveta  Stolica  "udostoji  izjasniti  i odlučiti, 
prema  svojoj  vrhovnoj  vlasti:  koje  pravo  treba  obdržavati  s obzirom  na  podjelu 
župa  što  su  ih  do  sada  vodili  i administrirali  vrlo  poštovani  redovnici  franjevci".100 

Na  postavljeni  upit  nadbiskupa  Stadlera  Kongregacija  za  izvanredne 
crkvene  poslove  10.  prosinca  1881.  izdala  je  dekret  u kojem  je  priopćila  odluku  što 
juje  papa  Leon XIII.  odobrio  15.  studenog  1881.  godine: 

"da  ubuduće  proviđanje  župa  koje  se  u spomenutoj  vrhbosanskoj 
nadbiskupiji  isprazne  - osim  samo  onih  koje  su  pripojene  samostanima  istih 
redovnika  franjevaca  - budu  na  slobodno  raspolaganje  dijecezanskoga  ordinarija 
koji  ih  stoga,  pridržavajući  se  svih  prava,  može  dodijeliti  bilo  kojem  prikladnu  i 
dostojnu  svećeniku,  opremljenu  potrebnim  svojstvima,  kako  pred  Gospodinom 
prosudi  daje  najbolje;  pod  ovim  ipak  uvjetom  da  kroz  godinu  dana,  računajući  od 
danas,  na  već  nepopunjene  župe  ih  također  na  one  koje  će  biti  nepopunjene,  a 
njemu  su  na  raspolaganju,  ne  postavlja  naslovne  župnike,  nego  samo  ekonome  ili 
administratore  koje  može  slobodno  pomaknuti;  da  se  spomenuti  franjevci,  ako 
možda  misle  da  im  pripada  neka  posebna  prava  s obzirom  na  ove  beneficije,  mogu 


100  Upit  nadbiskupa  J.  Stadlera  naveden  u Dekretu  Kongregacije  za  izvanredne 
crkvene  poslove,  u:  Anonymus,  Condicio  iuridica  paroeciarum  in  Bosna  a Franciscanis 
administratarum.  (Pro  manuscripto),  1936,  str.  21 

pozvati  na  Apostolsku  Stolicu.  O tome  je  isti  Sveti  Otac  naredio  da  se  izda  ovaj 
dekret  i da  se  unese  u spise  spomenute  Svete  kongregacije.  Ovo  vrijedi,  unatoč 
bilo  čemu  protivnome..."101 

Taj  je  dekret  bio  povodom  da  su  franjevci  u Bosni  pokušali  na  različite 
načine  dokazivati  svoja  "posebna  prava"  {hira  specialia)  na  sve  župe.  Nadbiskup 
je,  međutim,  htio  da  se  nekim  prijateljskim  i mirnim  putem  dođe  do  određenoga 
sporazuma  između  mjesnoga  ordinarija  i franjevaca  kako  bi  po  tom  dogovoru  bila 
osigurana  sredstva  za  uzdržavanje  samostana  i kako  bi  se  što  bolje  pro vidjelo 
duhovnim  potrebama  Crkve  u Bosni.  Stoga  je  nadbiskup  predložio  tadašnjem 
provincijalu  fra  Nikoli  Kriliću  neka  on  sa  svojim  definitorijem  ponudi  koje  će  župe 
franjevci  odstupiti  za  svjetovni  kler.  Provincijal  je,  doduše,  prihvatio  prijedlog,  ali 
ga  je  definitorij  odbio.  Na  ponovni  pokušaj  nadbiskupa  provincijal  je  sazvao 
definitorij  na  sjednicu  u Fojnicu.  Međutim,  u to  je  doba  stigla  vijest  da  u Bosnu 
dolazi  franjevački  general  o.  Bemardin  a Portu  Romatino,  pa  su  se  svi  definitori 
vratili  u svoje  samostane.  Franjevački  general  uglavio  je  neke  točke  s 
nadbiskupom  Stadlerom  u pogledu  podjele  župa:  da  franjevci  odstupe  nadbiskupu 
jedan  broj  župa  a da  svjetovni  svećenici  koji  naslijede  franjevce  na  tim  župama, 
kroz  25  godina,  daju  samostanu  kao  što  su  to  činili  franjevci  dok  su  bili  na 
dotičnim  župama;  ako  se  postigne  sporazum  u pogledu  broja  župa,  onda  će  ijedna 
i druga  strana  podnijeti  prijedlog  Svetoj  Stolici  da  ga  ona  potvrdi  i odobri;  u 
protivnom  slučaju  postupit  će  se  prema  dekretu  od  10.  prosinca  1881. 

Na  sjednici  definitorija,  6.  kolovoza  1882.  godine,  otac  je  general  uspio 
nagovoriti  franjevce  da  nadbiskupu  ustupe  neke  župe  za  svjetovni  kler.  Na  toj  su 
sjednici  franjevci  odlučili  ponuditi  nadbiskupu  16  župa  u vrhbosanskoj 
nadbiskupiji  od  postojećih  6,  a 8 župa  u banjalučkoj  biskupiji  od  njih  21. 
Nadbiskup  Stadler  je  14.  kolovoza  1882.  godine  trebao  doći  u Fojnicu,  ali  bilo  je 
prekasno,  jer  je  otac  general  već  10.  kolovoza  otputovao  iz  Fojnice  u Rim. 
Primivši  na  uvid  prijedlog  franjevačkoga  poglavarstva,  nadbiskup  je  sa  svojim 
kaptolom  stvar  promotrio  i proučio.  Odlučeno  je  da  se  takva  ponuda  ne  može 
prihvatiti.  Stoga  je  nadbiskup  sa  svoje  strane,  uz  pristanak  kaptola,  predložio 
franjevcima  da  ustupe  polovicu  župa,  i to  onih  koje  oni  sami  žele  odrediti.  No,  ta 
problematika  nije  ostala  samo  u krugu  crkvenih  granica. 

Naime,  do  tada  su  o župama  raspravljali  samo  nadbiskup  s kaptolom  i 
franjevačko  poglavarstvo.  Ali  u raspravu  se  ubrzo  uključio  i austrougarski  ministar 
financija,  Benjamin  Kallay.  On  je  želio  da  se  nastali  spor  riječi  što  prije,  jer  se 
bojao  eventualnih  političkih  zamršaja.  Češće  je  dolazio  u Bosnu  (kojoj  će  biti 
glavar  od  1883.  do  1903);  proučavao  prilike  i razgovarao  s odgovornim  i 
utjecajnim  crkvenim  ljudima.  Igrajući  ulogu  posrednika,  Kallay  je  iznio  neke 


101  Anonymus,  nav.  dj .,  str.  22.  Naš  prijevod. 

prijedloge  i franjevačkom  poglavarstvu  i nadbiskupu.  Novoizabranoga  provincijala 
fra  Iliju  Cavarovića  ministar  je  "uvjeravao  da  franjevci  - radi  svoje  lojalnosti  - 
mogu  ubuduće  računati  na  potporu  koraka  vlade  u najpotpunijoj  mjeri,  i da  se  ne 
trebaju  bojati  da  će  biti  potisnuti  sa  svog  starodrevnog  položaja,  te  predložio  mu 
kako  bi  i u interesu  samih  franjevaca  bilo  da  stoje  u boljem  odnosu  prema 
nadbiskupu,  i da  mu  pokažu  izvjesnu  popustljivost.  Kallay  je  predložio 
provincijalu  da  franjevci  povise  broj  ustupljenih  župa  nadbiskupu  u Vrhbosanskoj 
nadbiskupiji  od  16  na  24,  te  da  u ovom  obliku  stave  nadbiskupu  ponudu  koju  će  on 
potpomoći. 

Napokon,  stavio  je  Kallay  provincijalu  u izgled  da  će  predložiti  caru 
jednoga  franjevca  za  biskupa  u Banjoj  Luci,  ako  franjevci  prihvate  njegov 
prijedlog  i podnesu  ga  nadbiskupu,  bez  obzira  da  li  će  ga  ovaj  primiti  ili  ne".102 

Provincijal  je  prihvatio  Kallayeve  propozicije  i obećao  da  će  sazvati 
definitorij  kojemu  će  iznijeti  prijedloge  i najtoplije  ih  zagovarati. 

Ministar  Kallay  sve  je  to  prenio  i nadbiskupu  Stadleru.  Tražio  je  od  njega 
da  bude  zadovoljan  ponuđenim  brojem  župa  jer  se  ionako  ni  te  neće  moći  popuniti 
svjetovnim  svećenicima  u dogledno  vrijeme. 

Provincijal  Cavarović  održao  je  svršetkom  rujna  i početkom  listopada 
1882.  definitorij alnu  sjednicu  na  kojoj  je  bio  "opunomoćen  da  ustupi  nadbiskupu 
još  8 župa  u Vrhbosanskoj  nadbiskupiji  - u svemu,  dakle,  32  župe  - uz  uvjet  da  se 
preostale  franjevačke  župe  ni  u kojem  slučaju  ne  umanjuju,  i da  u njih  nadbiskup 
ne  dira  prigodom  osnivanja  novih  župa".103  (U  to  je  vrijeme  pod  vrhbosansku 
nadbiskupiju  potpadala  i banjalučka  biskupija  koja  je  1884.  dobila  svoga  novog 
biskupa). 

Nakon  toga  franjevački  je  provincijal  otputovao  u Budimpeštu  gdje  je  tada 
boravio  ministar  Kallay.  Odatle  je  poslao  caru  u Beč  poseban  memorandum  u 
kojem  bosanski  franjevci  traže  zaštitu  svojih  prava.  Potom  je  provincijal  otišao  u 
Rim.  U međuvremenu,  nadbiskup  Stadler,  primivši  prijedlog  provincijala 
Cavarovića  o ustupanju  32  župe  u objema  biskupijama,  odgovorio  mu  je  u 
Budimpeštu  izjavljujući  da  taj  prijedlog  ne  može  prihvatiti,  nego  o tome  očekuje 
odluku  najviše  crkvene  vlasti.  Ministar  Kallay  preko  ministra  vanjskih  poslova 
pokušao  je  posredovati  kako  bi  se  spor  riješio  u smislu  franjevačkih  želja. 

Franjevci,  međutim,  pišu  o svojim  "posebnim  pravima"  (, iura 
sepecialia). 1 04  U tom  duhu  provincijal  Ćavarović,  nakon  što  je  poslao  iz 


102  B.  GAVRANOVIĆ,  Biskup  fra  Marijan  Marković,  u:  Dobri  pastir,  I - IV/1966.,  str. 

219. 

103  B.  Gavranović,  nov.  čl.,  str.  220. 

104  Ph.  JeleneŽ,  Iura  specialia  quoad  beneficia  parochialia  Provinciae  Bosnensium 
et  Custodiae  Hercegovinensium  Franciscanorum,  Djakovo,  1883. 

Budimpešte  caru  memorandum  i ministru  Kallayu  predao  svoje  propozicije,  u 
Rimu  25.  veljače  1882.  podnosi  opširnu  promemoriju  o župama  kojoj  je  anonimni 
autor  stavio  našlo v Franciscani  juni  specialia  deducunt.105 

Kongregacija  za  izvanredne  poslove  svojim  dekretom  od  14.  ožujka  1883. 
donijela  je  rješenje  u kojem  35  župa  u Bosni  (26  u vrhbosanskoj  nadbiskupiji  i 9 u 
banjalučkoj  biskupiji)  proglašava  župama  na  slobodno  raspolaganje  ordinariju. 
Ujedno  određuje  neke  pojedinosti  o smjenjivanju  na  župama  te  o odnosu  župnika  - 
franjevaca  prema  samostanu,  ako  bi  kojega  redovnika  nadbiskup  imenovao  na 
župama  slobodnoga  raspolaganja  ordinarija.  Za  druge  župe  dekret  kaže:  "Ostale 
župe  u biskupijama  vrhbosanskoj  i banjalučkoj  bit  će  redovničke  te  i nadalje 
pripadati  redovnicima  franjevcima."106  U daljnjem  tekstu  dekreta  riječ  je  o 
imenovanju,  premještaju  i uklanjanju  sa  župa  koje  redovnici  administriraju,  a u 
točki  IV.  govori  se  o osnivanju  novih  župa  koje  će  nastati  cijepanjem 
(dismembracijom)  "redovničkih  župa". 

Iz  spomenutoga  dekreta  jasno  proizlazi  da  se  Kongregacija  nije  obzirala  na 
ona  dokazivanja  franjevaca  o njihovim  "posebnim  pravima",  nego  je  prihvatila,  uz 
male  preinake,  ono  što  je  sugerirao  austrijski  car  i madžarski  ministar  Kallay. 
Stoga  je  netočan  zaključak  dr.  Karina:  "Iz  navedenog  se  dekreta  vidi  da  su 
franjevci  uspjeli  obraniti  svoja  hiru  specialia  te  da  su  uspjeli  u svojim  zahtjevima 
osim  onoga  u pogledu  novih  župa..."107 

Tako  je  Sveta  Stolica  pokazala  da  nije  nikomu  jednom  zauvijek  i 
nepovratno  dodijelila  župe  u vlasništvo,  nego  da  njima  uvijek  može  raspolagati  u 
skladu  s božanskim  i crkvenim  zakonima. 

O.  Mihaljević  u svojoj  knjižici  piše:  "Do  odluke  Svete  Stolice  iz  1899.  o 
raspodjeli  župa  u Hercegovini  između  redovničkog  i svjetovnog  klera  došlo  je  na 
sličan  način  kao  i u Bosni,  s tom  razlikom,  što  se  u ovom  slučaju  nije  išlo  spornim 
putem  nego  od  samog  početka  dogovorom  franjevaca  i mjesnog  Ordinarija".108 

Međutim,  u kojem  je  smjeru  i s kakvim  ciljem  išao  taj  "između  franjevaca 
i mjesnog  Ordinarija"  - dogovor  koji  je,  usput  budi  rečeno,  trajao  17  godina  - vidjet 
ćemo  u sljedećoj  točki. 

2)  Nastojanje  hercegovačkoga  franjevačkog  poglavarstva  da  zadrži 
sve  župe  u zapadnoj  Hercegovini.  Generalna  kurija  Reda  manje  braće  iz  Rima 


O istoj  temi  kasnije  su  pisali:  ANONYMUS,  nav.  dj .;  K.  Karin,  Redovničke  župe  i 
župnici  redovnici  prema  sadašnjem  crkvenom  pravu,  Zagreb,  1939.,  str.  136-138,  P.  ČAPKUN, 
De  organisatione...,  str.  179-180. 

105  Anonymus,  nav.  dj.,  str.  22-31. 

106  Isti,  nav.  dj.,  str.  31-32. 

107  K.  Karin,  nav.  dj.,  str.  138. 

108  H.  S„  str.  34. 

zatražila  je  31.  siječnja  1882.  godine  od  poglavarstva  hercegovačke  franjevačke 
kustodije  podatke  o župama.  Hercegovački  kustos,  fra  Marijan  Zovko,  u svome 
odgovoru  od  19.  veljače  iste  godine,  što  ga  je  potpisao  u ime  franjevačkoga 
poglavarstva,  izjavio  je  da  su  "postojeće  župe  u mostarsko-duvanjskoj  biskupiji 
pod  pravom  pokroviteljstva  (jus  patronatus)  naše  hercegovačke  kustodije 
opsluženja,  petnaest  ih  je  pripojeno  samostanu  na  Širokom  Brijegu...  Deset  ih  je 
pripojeno  samostanu  na  Humcu...  Dvije  su  priključene  rezidenciji  u Mostaru."  U 
nastavku  svoga  izvještaja  kustos  je  Zovko  iznio  razloge  na  kojima  se  temelji 
"takvo  pravo  juspatronata". 109 

Potkraj  iste  godine,  14.  prosinca  1882.,  generalna  kurija  iz  Rima  dala  je 
upute  kustosu  Zovki  da  pregovara  s biskupom  Buconjićem  koji  posebno  voli  svoju 
nekadašnju  provinciju  i koji  je  bio  obećao  da  će  franjevcima  prepustiti  sve 
postojeće  župe,  a da  će  on  osnivati  nove. 

Franjevačko  se  poglavarstvo  pobojalo  da  bi  biskup  mogao  cijepati  župe  na 
štetu  samostana,  što  bi  bio  izvor  novih  sukoba.  Stoga,  7.  kolovoza  1884.  godine, 
franjevački  su  poglavari  podnijeli  svoj  prijedlog  o.  generalu  moleći  ga  da  on  poradi 
na  tome  kako  bi  franjevci  zadržali  jus  patronatus  i na  sve  postojeće  župe  i na  one 
koje  će  se  u budućnosti  osnovati  s desne  strane  Neretve.  Župe  s lijeve  strane 
Neretve  mogu  biti  na  slobodno  raspolaganje  biskupu.  Prijedlog,  prije  nego  što  je 
poslan  u Rim,  predan  je  biskupu  Buconjiću  koji  ga  je  pregledao  i,  uz  neznatne 
ispravke,  usvojio. 

O.  Mihaljević  piše110  da  su  franjevci  u sporazumu  s biskupom  fra 
Paškalom  Buconjićem  podnijeli  Svetoj  Stolici  29.  svibnja  1885.  prijedlog  za 
uređenje  pitanja  župa  u mostarsko-duvanjskoj  dijecezi.  Taj  je  prijedlog  dobio  na 
proučavanje  i apostolski  nuncij  u Beču.  Ovaj  je  28.  prosinca  1885.  iz  Beča  zatražio 
izvještaj  od  biskupa  Buconjića  pitajući  ga  je  li  on  zaista  pristao  na  prijedlog  o 
raspodjeli  župa  kao  što  su  franjevci  preko  svoga  generala  predložili,  naime  "da  se 
župe  u mostarsko-duvanjskoj  biskupiji,  koje  se  nalaze  s desne  obale  rijeke  Neretve 
u trima  građanskim  kotarevima,  Mostaru,  Ljubuškom  i Županjcu  (Duvnu)  zajedno 
s onima  koje  bi  se  u spomenutom  okrugu  tijekom  vremena  mogle  odcijepiti, 
priznaju  kao  inkorporirane  samostanima  manje  braće  sv.  Franje  od  opsluženja.  A 
što  god  ostane  župa  i mjesta  izvan  navedenih  triju  kotareva  i s lijeve  obale  Neretve 
da  bude  na  slobodno  raspolaganje  ordinariju".111 

Apostolski  nuncij  tražio  je  od  biskupa  Buconjića  da  mu  javi: 

1)  Je  li  spomenuti  sporazum  u svemu  zaista  onakav  kako  je  gore  izloženo. 


109  Arhiv  franjevačke  kustodije  u Hercegovini,  9/1882.,  185. 
U0H.  S„  str.  34. 

1 1 1 Arhiv  biskupskoga  ordinarijata  u Mostaru,  142/1885. 


82 


2)  Moli  da  se  navedu  imena  župa  "koje  se  prema  ovom  sporazumu  od  obje 
strane  moraju  usporedit",  jer  je  veoma  važno  da  se  u dokumentu  odobrenja  navedu 
imena  župa  pojedinačno  i točno. 

Što  je  na  to  biskup  Buconjić  odgovorio,  nije  nam  potpuno  poznato.  U 
arhivu  Biskupskoga  ordinarijata  u Mostaru  postoje  samo  neke  bilješke,  prema 
kojima  bi  se  dalo  zaključiti  da  je,  navodno,  10.  siječnja  1886.  poslan  odgovor 
preko  bečke  nuncijature  u Rim. 

O.  Mihaljević  iz  tih  bilježaka  spominje  samo  jedan  manji  dio  i navodi 
razloge  koji  su  biskupa  naveli  da  se  s franjevačkim  poglavarstvom  sporazumio 
onako  kako  je  gore  rečeno.  Jedan  je  od  razloga  i taj  što  "i  samim  inovjercima,  kod 
kojih  redovnici  zbog  svog  urednog  života  uživaju  dobar  glas,  bilo  bi  veoma  čudno, 
zašto  na  župe  mjesto  njih  dolaze  drugi  svećenici".112  Autor  Hercegovačkog  slučaja 
ispušta  onaj  odlomak  biskupova  pisma  u kojem  se  govori  kako  je  sada,  pod 
katoličkom  vladom  (tj.  austro-ugarskom),  dignuta  zapreka  da  katolici  iz  zapadne 
Hercegovine  naseljavaju  krajeve  istočne  Hercegovine,  te  da  on  radi  na  tome  da  se 
mnogi  katolici  presele.  Biskup  spominje  kako  već  u glavnijim  mjestima: 
Nevesinju,  Ulogu,  Gacku,  Kalinoviku,  Foči,  Čajniču,  Goraždu,  Pljevlju  i 
Prijepolju  postoji  ne  mali  broj  katolika  i nastavlja:  "Štoviše,  već  smo  posredovali 

113 

kod  carske  vlade  da  se  mnoge  obitelji  presele  iz  ljubuškog  kotara". 

Biskup  Buconjić,  prema  bilješkama  koje  se  nalaze  u arhivu  Biskupskoga 
ordinarijata,  nije  u svome  odgovoru  naveo  imena  župa  koje  bi  prema  onom 
prijedlogu  bile  na  slobodno  raspolaganje  ordinariju,  a koje  bi  ostale  povjerene 
franjevcima,  iako  je  to  nuncij  izričito  tražio  pod  točkom  2. 

Ovdje  bismo  iznijeli  nekoliko  primjedaba  na  molbe  franjevačkoga 
poglavarstva  da  se  postojeće  i buduće  župe  u trima  kotarevima  (Mostar,  Ljubuški, 
Županjac)  ostave  franjevcima,  a da  župe  u drugim  mjestima,  napose  preko  lijeve 
strane  Neretva,  budu  na  slobodno  raspolaganje  biskupu  za  budući  svjetovni  kler: 

a)  U vrijeme  kad  je  franjevačko  poglavarstvo  podnosilo  svoj  prijedlog,  tj. 

1885.,  s lijeve  strane  rijeke  Neretve  na  teritoriju  mostarsko-du vanjske  biskupije 
nije  postojala  nijedna  župa,  jer  je  Blagaj  osnovan  1891.,  Potoci  1899.,  Nevesinje 

1899.,  dok  Jablanica,  Konjic  s Glavatičevom  pripadaju  značajnim  dijelom  desnoj 
strani  Neretve; 

b)  Na  području  spomenutih  triju  kotareva  proteže  se  uglavnom  mostarsko- 
duvanjska  biskupija,  i u tim  se  granicama  nalazi  uglavnom  katoličko  stanovništvo, 
dok  je  istočna  Hercegovina  s katoličkoga  stajališta  teška  dijaspora; 

c)  Iz  popisa  koji  je  izvršila  Austrija  1895.  može  se  ustanoviti  da  su  na  pr.  u 
1885.  godini  kotarevi  Cajniče  i Foča  imali  po  57  katolika,  Nevesinje  53,  Gacko  45 


112  H S.,  str.  35. 

113  ABO,  186/1886. 

itd.  A na  preglednoj  karti  BiH  nisu  uopće  upisana  mjesta  Pljevlje,  Prijepolje.  Jesu 
li  uopće  pripadali  BiH?  Možda  nekoj  drugoj  pokrajini?1 14 

Iz  svega  ovoga  možemo  zaključiti  da  su  franjevački  poglavari  htjeli  za 
svoju  redovničku  zajednicu  osigurati  gotovo  sve  župe  s desne  strane  Neretve,  tj.  u 
spomenutim  trima  kotarevima.  A što  bi  onda  ostalo  za  svjetovni  kler?  Franjevci  su 
ga  ograničili  tek  na  dvije  - tri  župe  (Blagaj,  Potoci,  Nevesinje)  koje  će  se  kasnije 
ustanoviti.  To  je  onaj  "dogovor  franjevaca  i mjesnog  Ordinarija",  koji  o. 
Mihaljević  uzdiže  i hvali  nasuprot  "spornom  putu"  u vrhbosanskoj  nadbiskupiji. 

Iskreno  nam  je  žao  što  smo  ponukani  sve  ovo  najavu  iznositi.  A dalo  bi 
se,  na  žalost,  još  mnogo  toga  napisati,  jer  se  to  tiče  i blagopokojnoga  biskupa 
Buconjića  koji  se  dao  zavesti  da  izravno  ili  neizravno  potpomaže  čudovišne 
manevre  franjevačkoga  poglavarstva  u Hercegovini. 

Autor  pamfletne  knjižice  Hercegovački  slučaj  priznaje:  "Može  se  nekome 
činiti  čudno  zašto  su  franjevci  i biskup  Buconjić  predlagali  ovako  mali  broj  župa 
za  svjetovni  kler"115  - Točnije  bi  bilo  daje  napisano  kako  franjevci  nisu  predlagali 
nijednu  župu  u mostarsko-duvanjskoj  biskupiji  u godini  podnošenja  svoga 
prijedloga,  jer  godine  1885.  nije  postojala  nijedna  župa  spomenute  biskupije  s 
lijeve  strane  Neretve!  A otac  Mihaljević  pokušava  opravdati  svoj  "mali  broj  župa 
za  svjetovni  kler"  tvrdeći  daje  franjevcima  bilo  dobro  poznato  tko  je  i zašto  tražio 
uvođenje  redovite  hijerarhije  u Bosni  i Hercegovini.  Ovim  otac  Mihaljević 
priznaje  da  su  franjevci  nepošteno  postupili  jer  su  bili  smatrali  da  je  crkvenu 
hijerarhiju  i svjetovni  kler  uvela  Austro-ugarska  monarhija.  Budući  da  je  to 
mišljenje  bez  ikakve  stvarne  podloge,  kao  što  smo  dokazali  u prvom  dijelu,  onda  je 
i Mihaljevićeva  tvrdnja  posve  promašena,  neistinita  i nerealna.  Samo  preostaje  da 
se  povuku  zaključci.  Nama  se  u svemu  tome  ukazuje  očitim  franjevački  mentalitet 
koji  je  išao  za  tim:  ne  da  se  suprotstavi  austrougarskoj  vladi,  nego  da  se,  protiv 
želje  Svete  Stolice,  dijecezanski  kler  svede  na  najmanju  ulogu  i djelovanje  u 
mostarsko-duvanjskoj  biskupiji.  Ali  to  nije  pošlo  za  rukom  autorima  prijedloga  iz 
1885.  godine. 

3)  Decizija  Svete  Stolice  o podjeli  župa  u mostarsko-duvanjskoj 
biskupiji,  1899.  Nije  nam  moguće  pratiti  daljnji  razvoj  pitanja  razdiobe  župa  u 
dijecezi  Mostar-Duvno  u razmaku  od  1885.  do  1899.  jer  rimski  arhivi  nisu  još 
dostupni,  a odgovarajućega  materijala  nema  u biskupskom  arhivu. 

Iz  Mihaljevićeve  knjižice  doznajemo  da  je  biskup  Buconjić  "urgirao  u 
Rimu  da  se  pitanje  raspodjele  župa  riješi",116  te  spominje  kako  su  franjevci 


Usp.  Hauptresultate  der  Volkszdhlung  in  Bosnien  und  Herzegowina  von  22.  April 


1895.,  Sarajevo,  1896. 

115  H.  S„  str.  35. 
U6H.  S„  str.  35. 

podnijeli  svoj  prijedlog  1888.  Autor  kaže  da  nije  mogao  naći  kopiju  toga 
prijedloga,  a ipak  malo  niže  tvrdi:  "Čini  se  da  se  ni  taj  prijedlog  nije  nekome 
sviđao".117  Ne  piše:  komu?  Uostalom,  kako  može  misliti  da  se  taj  prijedlog  nije 
nekomu  sviđao,  a on  uopće  nema  kopije  toga  prijedloga?  II  on  a priori  zna  sadržaj 
franjevačkih  prijedloga? 

Iz  arhiva  Biskupskoga  ordinarijata  u Mostaru  može  se  ustanoviti  da  je 
biskup  Buconjić  1897.  podnio  Svetoj  Stolici  relaciju  u kojoj  je  naveo  sve  župe  u 
biskupiji,  dodavši  i broj  vjernika  u svakoj  župi.  Također  se  može  vidjeti  da  je 
Buconjić  pod  jesen  1898.  bio  u Rimu.  Je  li  tom  prilikom  biskupu  naređeno  da  se 
uredi  pitanje  župa  u mostarsko-duvanjskoj  dijecezi?  - Pismo  provincij alata 
hercegovačkih  franjevaca  od  10.  siječnja  1925.  spominje  da  se  provincija  odrekla 
nekih  župa  godine  1898. 118 

Dne  8.  travnja  1899.  defmitorij  hercegovačke  provincije  pisao  je  svomu 
ocu  generalu  da  on,  zajedno  s biskupom  Buconjićem,  poradi  kod  nadležnih 
crkvenih  foruma  "da  Sveta  Stolica  konačno  uredi,  rasporedi  i odluči  koje  će  naime 
župe  od  sada  u mostarsko-duvanjskoj  biskupiji  biti  redovničke,  a koje  na  slobodno 
raspolaganje  biskupu".  U dopisu  se  ističe  da  su  franjevcima  u Hercegovini,  zbog 
općega  siromaštva  katolika,  "za  naše  uzdržavanje  posve  potrebne  župe  koje 
uglavnom  od  birovine  običavaju  pribavljati  župničke  plaće".  Ako  bi  se  franjevci 
odrekli  župa,  ne  bi  mogli  od  samoga  prosjačenja  živjeti  niti  u ovim  krajevima 
opstati.  Stoga  zaključuju:  "Na  svaki  mogući  način  molimo  Vas,  prečasni  oče,  da 
svim  trudom  poradite  da  župe  u priloženom  primjerku,  što  se  nas  tiče,  uzmognu 
biti  na  slobodno  raspolaganje  biskupu,  a ostalih  25  neka  nam  se  potvrde 
apostolskom  svečanom  naredbom  tako  da  nikada  ne  mogu  biti  na  slobodno 
raspolaganje,  nego  neka  sigurno  ostanu  redovničke".119 

Sutradan,  9.  travnja  1899.  biskup  je  Buconjić  datirao  svoj  prijedlog  koji  je 
generalni  prokurator  Reda  manje  braće  usvojio  i dne  21.  travnja  preporučio 
kardinalu  prefektu.  Prokurator  je  u svojoj  preporuci  ukratko  rekapitulirao  ono  što 
je  hercegovačko  poglavarstvo  u svome  podnesku  od  8.  travnja  pisalo,  te  posebno 
istaknuo  da  su  franjevcima  potrebne  župe  kao  "glavno  i gotovo  jedino  sredstvo  za 
uzdržavanje  redovnika  koji  inače  ne  bi  mogli  imati  sredstava  za  život  imajući  u 
vidu  moralnu  nemogućnost  da  žive  od  milostinje  vjernika...".  Kao  zaključak  naveo 
je:  "Poslije  ovih  vrlo  kratkih  vijesti  ujedno  misli,  ne  preostaje  mi  drugo  nego  da  u 


117  H.  S„  str.  36. 

118  Franjevački  provincijal  A.  Bubalo  u svome  dopisu  mostarskom  biskupskom 
ordinarijatu  dne  10.  I.  1925.  piše  (na  latinskom):  Nakon  što  je  uvedena  crkvena  hijerarhija, 
franjevci  jedne  i druge  provincije  ustupili  su  doduše  neke  župe  na  slobodno  raspolaganje 
ordinarijima  za  svjetovni  kler,  i to  voljom  i auktoritetom  Sv.  Stolice. 

119  Arhiv  provincije,  Mostar,  8.  IV.  1899.  fol.  13,  br.  23. 

ime  naše  herc.  redovničke  provincije  (Mostar)  i o.  generala  ponizno  i živo 
zamolim  Vašu  prečasnu  uzoritost  da  prijedlog  msgr.  Buconjića  o razdiobi  i 
uređenju  spomenutih  župa  bude  u svim  svojim  dijelovima  od  Svete  Stolice 
svečano  odobren  i potvrđen".120 

Dne,  17.  srpnja  1899.  u audijenciji  koju  je  dao  prefektu  Kongregacije  za 
biskupe  i redovnike  papa  Leon  XIII.,  uzimajući  u obzir  pristanak  upravitelja  Reda 
manje  braće,  gore  spomenutu  raspodjelu  župa  "valjanom  proglašava  i 
potvrđuje".121  Papa  je  tada  ujedno  podijelio  ovlast  biskupu  da  može  privremeno 
povjeriti  župe  slobodnoga  raspolaganja  franjevcima,  uz  suglasnost  poglavara 
Reda,  dok  traju  sadašnje  okolnosti. 

U vezi  s Decizijom  ovdje  ističemo  samo  ono  što  je  bitno  za  lakše  praćenje 
povijesnih  događaja  oko  župa.  Decizija  priznaje  25  onda  postojećih  župa 
hercegovačkoj  franjevačkoj  provinciji  pro  mensa  regulari  (=  za  redovničko 
uzdržavanje).  Za  dijecezansko-svjetovni  kler  Decizija  određuje  12  onda  postojećih 
župa : 

1)  Blagaj 

2)  Drežnica 

3)  Gabela 

4)  Glavatičevo 

5)  Grabovica 

6)  Gradac 

7)  Grude 

8)  Klobuk 

9)  Potoci  - Bijelo  Polje 

10)  Vir 

11)  Vinica 

12)  Nevesinje 

i 12  imenično  navedenih  i teritorijalno  određenih  župa , a tada  kanonski  još 
nepostojećih,  ali  koje  biskup  može  osnovati  kad  god  hoće  "bez  ikakvih 
savjetovanja",  a to  su: 

1)  Mostar  na  sjevernoj  strani 

2)  Biletići  sa  selima:  Blizanci,  Krućevići,  Tepčići 

3)  Crnac  sa  selima:  Britvica,  Izbično,  Liskovac,  Prosine  i Vranjkovići 

4)  Čapljina  s Trebižatom  i Dreteljem 

5)  Dobrič  sa  selima:  Rnešpolje,  Polog  i Vlasnići 

6)  Dobro  Selo  sa  selima:  Krivodo,  Slipčići,  Sretnice 


120  Pismo  prokuratora  franjevačkoga  Reda  Propagandi,  21.  IV.  1899. 

121  Decizija  je  najprije  objavljena  u:  Franjevačkom  glasniku  (Mostar),  19/1899.,  1. 
X.  1899.,  str.  300.  Kasnije,  svemu  svećenstvu,  118/1908.,  10.  V.  1908. 

7)  Kongora  sa  selima  Mandino  Selo,  Borčani  i Lipa 

8)  Podprolog  sa  selima:  Vašarovići  i sjeverni  dio  Crvenoga  Grma 

9)  Prisoje  s Privalom  i Vrilom 

10)  Radešine  sa  selima:  Ribić  Polje,  Idbar,  Javomik,  Glogošnica  i Jablanica 

1 1)  Studenci  sa  Zvirovićima  i Crnopodom 

12)  Zvirići  s Bijačom,  Stubicom  i zapadnim  dijelom  Hardomilja. 

Premda  su  tom  odlukom  Svete  Stolice  franjevcima  povjerene  2/3  tada 
postojećih  župa  i,  prema  šematizmu  iz  te  godine,  otprilike  2/3  vjernika  u 
mostarsko-duvanjskoj  biskupiji,  ipak  se  može  reći  da  je  tada  postavljen  temelj 
budućoj  ravnopravnosti  jednoga  i drugoga  klera  u dušobrižništvu.  Na  osnovi  takve 
podjele  isključuje  se  svaka  animoznost  među  klerom,  promiče  se  mir,  ljubav  i 
složni  rad  za  opće  dobro  duša,  kako  to  stoji  u uvodu  u Deciziju.  Svjetovnom  kleru 
pripale  su  24  župe  - osnovane  i koje  je  trebalo  osnovati  - a ostavlja  se  otvorenim 
daljnje  osnivanje  novih  župa  koje  bi  prema  odredbama  Svete  Stolice  imale  biti  na 
slobodno  raspolaganje  biskupu.  To  je  potvrđeno  u kan.  1427,  5 Zakonika 
kanonskoga  prava  u kojem  se  kaže:  "Ako  se  razdijeli  župa  koja  pravno  pripada 
nekoj  redovničkoj  zajednici,  trajna  vikarija  ili  župa  pod  pravom  pokroviteljstva 
(iuris patronatus ),  nova  je  župa  na  slobodno  raspolaganje. 

No,  na  žalost  i na  nesreću,  franjevci  i dijecezanski  kler  zauzeli  su  prema 
ovoj  temeljnoj  povelji  o hercegovačkim  župama  posve  suprotne  stavove.  Naime, 
svjetovni  će  se  kler  s najvećim  poštovanjem  nastojati  odnositi  prema  ovoj  odluci. 
Na  njoj  je  snovao  svoju  budućnost,  planirao  pastoralni  rad,  brinuo  se  za  svoj 
pomladak  i želio  raditi,  rame  uz  rame,  sa  subraćom  franjevcima. 

Poglavarstvo  hercegovačkih  franjevaca,  naprotiv,  opredijelilo  se  na  to  da 
kuje  urotu  protiv  Decizije  nastojeći  vratiti  točak  povijesti  natrag  da  ostvari  ono  što 
su  franjevački  poglavari  predlagali  još  1884.  godine,  tj.  da  sve  župe  s desne  strane 
Neretve  pripadnu  franjevcima.  Premda  je  poglavarstvo  hercegovačkih  franjevaca 
Decizijom  Svete  Stolice  od  17.  srpnja  1899.  dobilo  sve  ono  što  je  ono  samo  htjelo  i 
predložilo  (nijedan  se  dijecezanski  svećenik  nije  pitao,  a biskup  - ordinarij,  koji 
predstavlja  dijecezanske  svećenike  bio  je  - franjevac!)  i premda  je  ta  Decizija 
dodijelila  franjevcima  dvije  trećine  onda  postojećih  župa:  25  na  broj,  koje  još  i 
danas  sačinjavaju  srce  biskupije  mostarsko-duvanjske  u svakom  pogledu,  ipak, 
unatoč  svemu  tomu,  novo  franjevačko  poglavarstvo  ubrzo  je  nakon  proglašenja 
Decizije  posegnulo  rukom  i za  onim  župama  koje  je  navedena  Decizija  proglasila 
župama  na  slobodno  raspolaganje  ordinariju.  Bez  obzira  na  to  koliko  se  franjevac  - 
biskup,  fra  Paškal  Buconjić,  dao  zavesti  od  svoje  subraće  i raditi  po  njihovim 
smjernicama,  ne  možemo  ipak  ne  postaviti  ovdje  jedan  temeljan  prigovor:  naime, 
sa  žalošću  konstatiramo  da  je  biskup  Buconjić  dugo  vremena  odbijao  primiti 
četvrtoga  svećenika  koji  je  izišao  iz  središnjega  sjemeništa  u Sarajevu  za 
mostarsko-duvanjsku  biskupiju,  don  Tadiju  Božića.  Svoje  neprihvaćanje 
svjetovnoga  svećenika  biskup  je  Buconjić  opravdavao  time  da  ima  - dostatan  broj 

svećenika!  A taj  je  isti  biskup  u svome  podnesku  za  Deciziju,  prije  toga,  pisao  da 
ima  svega  13  svjetovnih  svećenika,  od  kojih  9 radi  u trebinjsko-mrkanskoj,  a 4 u 
mostarsko-duvanjskoj  biskupiji.  Čudno  je  da  od  osam  postojećih  župa  koje  su 
Decizijom  pripale  dijecezanskom  kleru  (četiri  su  bile  zauzete)  i od  12  koje  su  se 
mogle  osnovati  biskup  Buconjić  nije  mogao  nijednu  dati  novomu  dijecezanskom 
svećeniku!  Do  smrti  biskupa  Buconjića  nisu  bila  više  od  4 domaća  svjetovna 
svećenika  u mostarsko-duvanjskoj  biskupiji.  Naime,  kad  je  u Blagaju  1905.  godine 
umro  don  Andrija  Aničić,  na  njegovo  je  mjesto  1909.  došao  na  nekoliko  mjeseci 
don  Ante  Bakula.  A taj  isti  biskup  imao  je  na  raspolaganju  oba  sjemeništa  za  odgoj 
svjetovnoga  klera  - u Travniku  i u Sarajevu  - i primao  je  novčanu  pomoć  u tu 
svrhu  od  austro-ugarske  monarhije,  po  zamolbi  Svete  Stolice.  Tako  je  svjetovni 
kler  bio  posve  ovisan  o biskupovoj  franjevačkoj  volji  koja  se  vrlo  malo  poklapala  s 
voljom  Svete  Stolice  u tome  pogledu.  Za  ilustraciju  navodimo  iz  biskupijskoga 
arhiva  samo  nekoliko  primjera  Buconjićeve  nebrige  oko  odgoja  biskupijskih 
sjemeništaraca. 

Ravnateljstvo  sjemeništa  u Travniku  moli  1889.  godine  biskupski 
ordinarijat  u Mostaru  da  "za  iduću  godinu  dva  mladića  na  novo  u sjemenište 
upraviti  blagoizvoli".  Ovdje  isusovački  rektor  o.  Franjo  Slavić  moli  biskupa 
fra  Paškala  Buconjića  da  pošalje  dva  kandidata  za  sjemenište,  umjesto  da 
biskup  moli  rektora  da  mu  primi  dva  momčića  u zavod. 

Petar  Barbarić,  1889.  Rektor  moli  biskupa  Buconjića  da  primi  mladića 
Barbarića,  iz  klobučke  župe,  koji  je  s preporukom  mjesnoga  učitelja  poslao 
molbu  u sjemenište:  "Smjerno  podpisano  ravnateljstvo  slobodi  se  u privitku 
podastrijeti  molbenicu  Petra  Barbarića,  koja  je  upravo  sada  prispjela.  Diete 
moli,  da  bude  primljeno  u sjemenište  i čini  se,  da  svu  milost  zaslužuje.  Isto  se 
ravnateljstvo  usuđuje  što  učtivije  zamoliti  za  naputak,  kako  će  molitelju 
odgovoriti."123 

Nismo  našli  ni  za  koga  takvo  rektorovo  zalaganje  za  jednoga  kandidata 
kojega  nije  ni  vidio,  a kojega  neobičnim  riječima  preporučuje.  Iako  po 
rektorovoj  procjeni  Barbarićeva  molba  "svu  milost  zaslužuje",  biskup  fra 
Paškal  nije  smatrao  uputnim  uopće  odgovoriti  na  tu  molbu,  kamoli  milost 
iskazati  s obzirom  na  primitak  u sjemenište. 

Stoga  ravnateljstvo  ponovno  "službenom  uljudnošću"  biskupa  moli 
"glede  mladića  Petra  Barbarića  iz  Klobuka"  da  svoj  sud  izrekne,  je  li  isti  mladić 
dostojan  buduće  biskupove  "očinske  skrbi."124  Seoski  su  učitelji  preporučivali 
učenike  za  travničko  sjemenište.  Nije  se  išlo  preko  župnih  ureda,  gdje  su  bili 


Ravnateljstvo  sjemeništa,  br.  172/89.,  6.  VII.  1889.;  ABO,  106/1889. 

123  Ravnateljstvo  sjemeništa,  182/89.,  20.  VII.  1889.;  ABO,  116/1889. 

124  Ravnateljstvo  sjemeništa,  204/89.,  13.  kolovoza  1889.;  ABO,  125/1889. 

župnici  oci  franjevci,  koji  su  imali  praksu  stavljati  molbu  u stranu  i ne 
posvećivati  joj  nikakvu  pozornost.  Isusovci  dva  puta  mole  biskupa  Buconjića 
da  primi  Petra  Barbarića  u sjemenište.  Ovaj  put  pozitivno  je  odgovoreno,  ali 
nemamo  pisana  znaka  ni  u arhivu  ni  u urudžbenom  zapisniku.  Na  to 
zaključujemo  samo  iz  činjenice  da  Barbarići,  otac  Ante  i sin  Petar,  "oko  27. 
kolovoza  stigoše  u sjemenište".  Bila  je  to  1889.  A onda  kroz  osam  godina  iz 
Travnika  o Petru  Barbariću,  sjemeništarcu  ove  mostarske  biskupije,  stižu 
najveće  pohvale  u pogledu  učenja  i vladanja:  pohvalan,  izvrstan,  neumoran, 
marljiv,  druževan,  nesebičan.  U osmom  razredu  gimnazije  (tada  je  bila  mala  i 
velika  gimnazija)  Petar  se  teško  razbolio  i tri  dana  prije  smrti  bio  je  pripušten  u 
Družbu  Isusovu.  O njemu  se  vodi  proces  za  proglašenje  blaženim. 

Mato  Boškić,  1889.  Drugi  kandidat  te  iste  1889.  godine  bio  je  dječak 
Boškić.  O njegovoj  molbi  pišu  isusovački  poglavari:  "Mato  Boškić,  rodom 
Dalmatinac,  u Županjcu  nastanjen  već  davno  zamolio,  da  bude  u sjemenište 
primljen.  Odgovor  mu  nije  nikakav  dan,  jerbo  se  čekalo  na  izvješće  i preporuku 
župnikovu,  pa  da  se  onda  molbenica  odpremi  u Mostar.  Od  župskoga  ureda  sve 
do  danas  neima  viesti,  nego  stiže  brzojavni  upit  učiteljev,  hoće  li  se  diete 
primiti.  Pošto  su  praznici  na  izmaku,  slobodi  se  smjerno  podpisano 
ravnateljstvo  pomenutu  molbenicu  podastrieti,  da  ovo  prečastno  biskupsko 
naredništvo  što  prije  odluči,  što  shodnim  pronađe".126 

Na  taj  rektorov  dopis  oglasio  se  biskupski  ordinarijat  ovim 
obrazloženjem: 

"1.  Boškić  niti  je  zatražio  pravo  građanstva  političkog  niti  crkvenog,  te 
pošto  stalno  ima  domicilnim  i u Dalmaciji  on  niti  je  smatran  a niti  se  more 
smatrat  od  ove  biskupije.  Iskustvo  nas  je  puno  naučilo,  da  nismo  sretni  u 
primanju  inostranaca. 

2.  Ovo  biskupsko  Naredništvo  u velikoj  se  neprilici  nahodi  u primanju 
pitomaca  za  svietovni  kler  u ovoj  biskupiji:  pošto  niti  je  riešeno  pitanje  prava 
podieljivanja  župa,  niti  je  iz  daleka  promišljeno  za  nemoćne  i nesposobne  ili 
nevriedne  za  Vrhovnu  pastvu:  te  dok  se  to  ne  uredi  ovo  Naredništvo  nezna  u 
koje  će  ime  primat  pitomce  za  svietovni  cler  ove  biskupije".127 

Prvo,  dječak  Mato  nije  prispio  ni  u Dalmaciju  ni  u Hercegovinu.  Želio  je 
biti  svećenik  u Crkvi  Božjoj,  ali  nije  uspio,  jer  nas  "iskustvo"  uči  da  nismo  sretni  u 
primanju  "inostranaca"!  Zar  u Crkvi  Božjoj  ima  "inostranaca"?! 


125  P.  PaŠIČEK,  Petar  Barbarić,  kandidat  D. /.,  u:  Travnička  spomenica,  Sarajevo, 
1932.,  str.  296. 

126  Ravnateljstvo  sjemeništa,  214/89.,  24.  VIII.  1889.;  ABO,  129/1889. 

127  ABO,  191/89.,  29.  VIII.  1889.  U 2.  točki  prva  dva  retka  u kopiji  na  Ordinarijatu 
kao  da  su  prekrižena. 

Drugo,  isusovci  se  bore  za  primanje  i odgoj  dijecezanskih  sjemeništaraca, 
što  je  inače  biskupova  briga.  Spominju  se  dva  razloga  zbog  kojih  biskupsko 
"naredništvo"  ne  može  primiti  inostranca  Matu  Boškića:  prvi  - nije  sređeno  pitanje 
župa.  Stvarno  i nije  bilo  riješeno.  Zašto?  Vidjeli  smo  kako  je  biskup  Buconjić  kroz 
punih  18  godina,  od  1881.  do  1899.,  sve  moguće  poduzimao  da  ne  sredi  pitanje 
župa,  da  sve  župe  ostanu  očima  franjevcima.  A drugi  je  razlog  - biskupa  muka 
mori  što  će  sa  starim,  nemoćnim  i nesposobnim  svjetovnim  svećenicima?  Ako  je 
itko  mogao  nabaviti  kakvu  kuću  za  stari  oronuli  "svietovni  cler",  to  je  mogao 
biskup  Buconjić.  On  nikoga  ne  šalje  ni  u malo  sjemenište  za  "svjetovni  kler",  jer 
mu  je  problem  umirovljenje  toga  klera!  A prvi  mladomisnik  ove  dijeceze  iz 
travničkoga  sjemeništa  i sarajevske  bogoslovije  izlazi  tek  1896.  godine!  A umire 
1934.  Dakle  biskupu  Buconiiću  nije  jasno  što  će  biti  1934.  pa  zato  ne  zna  što  bi 
učinio  1889! 

Nikola  Jurić,  1890.  Rektor  ponovno  apelira,  ovaj  put  za  dječaka  Jurića: 
"Velikom  stranputicom  pošla  molbenica  Nikole  Jurića,  rodom  iz  Donjeg  sela 
kod  Konjica,  koju  primitkom  Presvjetlosti  Vašoj  podastirem  ponizno  moleći,  da 
me  što  prije  obavijestiti  blagoizvoli,  ima  li  se  molitelj  primiti  kao  gojenac 
mostarske  biskupije,  da  ga  onda  što  skorije  o uspjehu  molbe  izvijestiti 
uzmognem".128  Na  drugu  intervenciju  Jurić  je  primljen,  postao  je  svećenik  i 40 
godina  bio  misnik  u Drežnici. 

Jozo  Međugorac,  1893.  Ne  ravnateljstvo  travničkoga  sjemeništa,  nego 
narodna  škola  u Veljacima  obraća  se  biskupskom  ordinarijatu  u Mostaru:  "U 
prigibu  podastire  se  molba  Joze  Megjugorca,  učenika  ove  škole,  na  blagohotno 
naukovanje  sa  pokornom  zamolbom,  da  prečasni  ordinariat  izvoli  njegovu 
molbu  preporučiti  i uznastojati,  da  molitelj  bude  primljen,  pošto  je  mladić 
marljiv,  čestit  i svake  preporuke  vrijedan." 

A ovako  odgovara  tajnik  biskupa  Buconjića: 

"Narodnoj  osnovnoj  školi  u Veljacima. 

Molbi  Josipa  Medjugorca  ovaj  ordinarijat  nije  mogao  udovoljiti,  jer  je 
već  zašao  u godine,  a što  su  ga  drugi  s molbama  pretekli,  za  to  mu  se  molba 
nazad  povraća.  Mogao  bi  zamoliti  preko  kot.  oblasti  u Ljubuškom,  mjesto  da 
bude  primljen  na  tehničkoj  školi  u Sarajevu,  ili  ovdje  na  trgovačku,  odakle  bi 
mogao  stupiti  u preparandiju  za  učiteljskog  pripravnika."130  Svuda,  samo  ne  u 
sjemenište  kamo  dječak  želi! 

Pero  Putića  i Jozo  Njavro,  1895.  Župnik  u Donjem  Hrasnu  don  Vide 
Putića  obratio  se  biskupu  Paškalu  Buconjiću  u Mostaru  s preporukom  dvojice 


128  Ravnateljstvo  sjemeništa,,  24/90.,  17.  VII.  1890.;  ABO,  76/1890. 

129  Ravnateljstvo  sjemeništa,  4793.,  15.VII  1893.;  ABO,  207/1893. 

130  ABO,  207/1893. , od  26.  VII.  1893. 

svojih  župljana  koji  su  se  javili  "s  molbom  da  budu  primljeni  u Nadbiskupsko 
travničko  sjemenište."131 

Ponovna  molba  za  Jozu  Njavru,  1896.  Župnik  Putića  ponovno 
preporučuje  biskupu  Buconjiću  župljanina  Jozu,  koji  je  pokazao  volju  "da  bi 
draga  srca  stupio  u svećenički  staleš".  On  je  1895.  s dobrim  uspjehom  završio 
4.  razred  pučke  škole,  i zamolio  "da  bude  primljen  u Nadbiskupsko  travničko 

1 32 

sjemenište  ove  godine." 

Odbijenica.  Biskup  Buconjić  odbija  župnikovu  molbu  za  kandidata 
Jozu,  "kako  to  on  želi,  budući  da  je  obećano  drugim  iz  drugih  krajeva  ove 
biskupije."133 

Uistinu,  razvoj  svjetovnoga  klera  za  vrijeme  biskupovanja  fra  Paškala 
Buconjića  (1880-1910),  kao  i njegova  nasljednika  fra  Alojzija  Mišića  (1912- 
1942),  mogao  bi  biti  predmetom  posebne  studije,  što  prelazi  okvire  ovoga  spisa. 


II)  STAV  HERCEGOVAČKOGA  FRANJEVAČKOG 
POGLAVARSTVA  PREMA  DECIZIJI  SVETE  STOLICE 
O PODJELI  ŽUPA  U MOSTARSKO-DUVANJSKOJ  BISKUPIJI 


Prigodom  objavljivanja  Decizije  hercegovačkom  svećenstvu  biskup  je 
Buconjić  naglasio:  "Smatrali  smo  zgodnim  staviti  pred  oči  svećenicima  naših 
dijeceza,  osobito  mlađim,  umnožene  primjerke  svečane  Decizije  s obzirom  na  župe 
koje  su  ustanovljene  ili  koje  bi  trebalo  ustanoviti.  A ova  Decizija  mora  ostati  čvrsta 
i stalna  da  bi  se  izbjegla  bilo  kakva  razilaženja  i promjenljivost  želja".134 

Na  veliku  žalost,  ta  Decizija  nije  ostala  ni  čvrsta  ni  stalna,  jer  su  se  ubrzo 
pokazala  i razilaženja  i neuredni  apetiti  za  svjetovnim  župama.  Poglavari 
hercegovačkih  franjevaca,  kao  što  smo  istaknuli,  ubrzo  nakon  proglašenja  Decizije 
i za  biskupovanja  fra  Alojzija  Mišića  pružili  su  ruku  i za  onim  župama  koje  su 
dodijeljene  dijecezanskom  kleru.  Videći  nestašicu  svjetovnoga  klera,  kojega  se 
odgoj  u velikoj  mjeri  zanemarivao  od  strane  onih  koji  su  za  taj  odgoj  bili 
najodgovorniji,  franjevci  su  pokušali  pravno  osigurati  i svjetovne  župe  za  sebe. 
Tim  svojim  sudbonosnim  činom,  koji  ćemo  niže  kronološki  prikazati, 
poglavarstvo  hercegovačke  franjevačke  provincije  posijalo  je  sjeme  iz  kojega  je 
iznikla  toliko  razvikana  afera  oko  župa  ili  "hercegovački  slučaj".  Idemo  po  redu. 


131  Župni  ured  Donje  Hrasno,  40/95.,  6.  VII.  1895.;  ABO,  265/1895. 

132  Župni  ured  Donje  Hrasno,  22/96.,  29.  IV.  1896.;  ABO,  141/1896. 

133  ABO,  141/96.,  6.  V.  1896. 

134  ABO,  118/08,  10.  V.  1908. 

1)  Molbe  franjevačkoga  poglavarstva  1922.  i 1923.  da  se  opozove 
(izmijeni)  Decizija  Svete  Stolice  iz  1899.  O.  Mihaljević,  obrađujući  točku  pod 
naslovom  "ugovor  iz  1923. 1,135  Najprije  želi  opravdati  postupak  poglavarstva 
hercegovačkih  franjevaca  koje  je  molbama  iz  1922.  i 1923.  tražilo  opoziv  i 
izmjenu  Decizije  Svete  Stolice  1899.  Kao  razlog  autor  navodi  "veoma  mali  broj 
svjetovnih  svećenika.  Godine  1899.  bila  su  u mostarsko-duvanjskoj  biskupiji  u 
pastoralnom  radu  svega  4 svjetovna  svećenika.  To  stanje  nije  se  izmijenilo  ni 
nakon  više  od  20  godina.  Godine  1922.  rade  u duhovnoj  pastvi  svega  3 svjetovna 
svećenika,  jedan  je  u biskupskoj  kuriji  i jedan  na  višim  bogoslovnim  naukama. 
Nije  bilo  nikakvih  izgleda  da  bi  se  u doglednoj  budućnosti  stanje  promijenilo,  jer 
tada  je  mostarska  biskupija  imala  samo  jednog  svjetovnog  bogoslova".136  O. 
Mihaljević,  naravno,  ne  govori  o tome  tko  je  odgovoran  za  takvo  jadno  brojčano 
stanje  svjetovnoga  klera.  On  samo  konstatira  činjenicu  da  se  u 20  godina  stanje 
nije  promijenilo  i proročki  navješćuje  da  se  u dogledno  vrijeme  neće  ni 
promijeniti.  Nije  li  se  namjerno  zanemarivao  odgoj  svjetovnoga  klera,  jer  je  o 
njegovu  broju  ovisilo  provođenje  u djelo  Decizije  Svete  Stolice?  Nije  li  se  možda 
tim  putem  išlo  za  ostvarenjem  onoga  što  inače  hercegovački  franjevački  poglavari 
nisu  mogli  postići  godine  1885?  Čini  se,  što  narod  veli,  da  u tom  grmu  leži  zec.  Na 
takav  nas  zaključak  navode  molbe  ili  peticije  franjevačkoga  poglavarstva  iz  1922.  i 
1923.  godine. 

A)  MOLBA  POGLAVARSTVA  HERCEGOVAČKIH  FRANJEVACA,  1922. 

Sa  svoga  provincijskog  kapitula,  25.  travnja  1922.  godine,  franjevačko  je 
poglavarstvo  uputilo  molbu  Svetoj  Stolici  (Beatissime  Pater)  da  im  se  ponovno 
vrate  sve  župe  kojih  su  se  1899.  odrekli. 

U uvodnom  se  dijelu  molbe  prikazuje  u Hercegovini,  "najkatoličkijoj 
provinciji",  stoljetno  djelovanje  otaca  franjevaca  s obzirom  na  pastoralni  rad  među 
vjernicima,  na  podizanje  crkvenih  objekata,  odgoj  redovničkoga  pomlatka, 
izobrazbu  bogoslova  itd.  Zatim  se  spominje  obnova  redovite  crkvene  hijerarhije  u 
BiH  i uspostava  nove  crkvene  pokrajine  te  podignuće  središnjih  ustanova  za 
odgajanje  svjetovnoga  klera.  Nadalje  se  kaže  da  su  se  franjevački  poglavari  u 
Hercegovini,  "zahvaćeni  strahom  da  ne  bi  pomanjkalo  snaga  kako  bi  se  providio 
dostatan  broj  sv.  radnika  za  sve  župe,  i natjerani  ljubavlju  prema  miru",  odrekli  12 
župa  u mostarsko-duvanjskoj  biskupiji,  i isto  toliko  mjesta  u kojima  se  u 
budućnosti  mogu  osnovati  župe  na  slobodno  raspolaganje  biskupu.  A i sve  župe  u 


H.  S„  str.  37-45. 
136  H.  S„  str.  37. 

trebinjskoj  biskupiji  na  raspolaganju  su  biskupu.  Sve  je  to  prihvatila  i potvrdila 
Sveta  Stolica  17.  srpnja  1899. 

Zatim  franjevački  poglavari  govore  kako  iz  središnjega  sjemeništa  izlazi 
veoma  malen  broj  svršenih  svjetovnih  svećenika  koji  bi  mogli  preuzeti  pastvu  u 
onim  župama  kojih  su  se  franjevci  odrekli.  Stoga  su  ovi  prisiljeni  te  župe  i dalje 
voditi,  kao  da  uopće  nije  izvršena  nikakva  podjela. 

Budući  da  su  župe  franjevcima  u Hercegovini  potrebne  da  bi  mogli 
pro viđati  zahtjevima  svoje  egzistencije  te  da  bi  mogli  odgajati  radnike  za  župničku 
službu,  franjevački  poglavari  smatraju  prikladnim  obratiti  se  Svetoj  Stolici  "da, 
prema  svojoj  apostolskoj  slobodnoj  volji,  dekretom  trajne  vrijednosti  od  nas  nekoć 
ustupljene  župe  sa  svima  drugima  koje  su  ustanovljene  ih  će  se  u budućnosti 
morati  osnovati  u mostarsko-duvanjskoj  dijecezi  zastalno  i punopravno  potvrdi 
redovnicima  Reda  sv.  Franje  u Hercegovini". 

Franjevci,  napokon,  nabrajaju  popis  župa  koje  bi  im  Sveta  Stolica  trebala 
potvrditi  u smislu  najstrožeg  prava.  To  su: 

" 1 . Mostar  s budućim  župama:  a)  Ilići,  b)  Rodoč,  c)  Guvno  u gradu, 

2.  Bukovica, 

3.  Čerin, 

4.  Drinovci, 

5.  Gorica, 

6.  Goranci  s budućom  župom  Raškom  Gorom, 

7.  Posuški  Gradac, 

8.  Gradnići, 

9.  Čitluk, 

10.  Ploče-Dobro  Selo, 

1 1 . Blizanci, 

12.  Međugorje, 

13.  Humac  (samostan)  s budućima: 

a)  Ljubuški,  b)  Radišići,  c)  Zvirići,  d)  Podprolog, 

14.  Studenci, 

15.  Čapljina, 

16.  Kočerin, 

17.  Konjic, 

18.  Glavatičevo, 

19.  Nevesinje, 

20.  Blagaj, 

21.  Ljuti  Dolac,  s budućom  ž.  Kruševo, 

22.  Posušje, 

23.  Rakitno  s budućim  ž.  a)  Korita,  b)  Sutina, 

24.  Rasno  s budućom  ž.  Ledinac, 

25.  Grljevići, 

26.  Roškopolje, 

27.  Ružići  s budućom  ž.  Pogana  Vlaka, 

28.  Seonica, 

29.  Kongora, 

30.  Široki  Brijeg  (samostan)  s budućim  uskoro: 

a)  Crnac -Ladina,  b)  Izbično,  c)  Uzarići, 

31.  Šuica, 

32.  Tihaljina, 

33.  Veljači  s budućom  ž.  Vašarovići, 

34.  Klobuk  s budućim:  a)  Poljana,  b)  Vojnići, 

35.  Vitina, 

36.  Duvno, 

37.  Mostarski  Gradac  s budućom  ž.  Dobrič-Polog, 

38.  Grabovica  s uskoro  budućom  Prisoje, 

39.  Jablanica-Ostrožac, 

40.  Grude, 

41.  Vinica, 

42.  Polja 

i u trebinjskoj  biskupiji,  43.  Neum  Klek". 

Peticija  završava  naglašavajući  da  hercegovački  franjevci  žive  isključivo 
od  župa  te  stoga  oni  mole  da  sve  spomenute  župe,  bilo  da  su  već  osnovane  bilo  da 
će  se  osnovati  ili  možda  iz  njih  samih,  ako  poraste  broj  vjernika,  oblikovati  filijale, 
cjelovito  i nedjeljivo  potvrde  franjevcima,  i to  "čvrstim  i neosporivim  dekretom 
trajnoga  prava".  A ako  bi  se  slučajno,  umnožio  broj  svjetovnoga  klera  "što  ne 
postoji  ni  najmanja  nada",  onda  biskup  ima  na  raspolaganju  sve  župe  u trebinjskoj 
biskupiji,  to  više  što  su  "sve  postojeće  župe  vrlo  velikoga  opsega,  te  prema  tomu 
može  ih  se  vrlo  mnogo  osnovati".137 

Molbu  je  potpisao  fra  Alojzije  Bubalo,  provincijal. 

Za  razumijevanje  spomenute  molbe  potrebno  je  imati  pred  očima  sljedeće 
činjenice: 

a)  U molbi  se  ne  spominju  župe  u mostarsko-du vanjskoj  biskupiji: 
Drežnica,  Vir  i Potoci.  Sve  tri  su  župe  u vrijeme  pisanja  peticije  administrirali 
svjetovni  svećenici  (Drežnicu  - don  Nikola  Jurić,  Vir  - don  Ante  Bakula  i Potoke  - 
don  Tadija  Božić.  To  su  ta  tri  svjetovna  svećenika  koje  o.  Mihaljević  spominje,  a 
onaj  u kuriji  jest  don  Marijan  Kelava,  dok  se  na  studijama  nalazio  don  Petar  Čule). 
Sve  druge  župe,  postojeće  i buduće,  poglavarstvo  traži  za  svoje  "redovničko 
uzdržavanje".  Kad  bi  se  ta  peticija  usvojila,  franjevački  bi  poglavari  postigli  ono 
što  su  njihovi  predšasnici  tražili  1885.  godine,  s tom  razlikom  da  one  tri  svjetovne 


137  AP,  325/22.,  25.  IV.  1922. 

župe  koje  se  ne  spominju  u peticiji  nisu  više  s lijeve  strane  Neretve  (osim  Potoka), 
nego  s desne  strane.  Vrlo  je  značajno  da  se  peticija  iz  1922.  u biti  poklapa  s 
molbom  iz  1885.  godine. 

b)  U peticiji  franjevački  provincijal  traži  i buduću  župu  Neum  Klek  koja  se 
nalazi  u trebinjskoj  biskupiji,  uz  more,  iako  u završnom  dijelu  kaže  da  sve  župe  u 
trebinjskoj  biskupiji  ostaju  za  svjetovni  kler. 

c)  Molbu  je  u Rim  odnio  sa  sobom  prigodom  pohoda  ad  limina  biskup  fra 
Alojzije  Mišić,  a pratio  ga  je  fra  Jerko  Boraš,  konzultor  biskupije  i kustos 
provincije.  U Rimu  je  ta  molba  preinačena  te  ju  je  biskup  Mišić  Svetoj  Stolici 
podnio  u svoje  ime.  Bitna  promjena  u molbi  jest  ova:  provincijal  Bubalo  u svojoj 
peticiji  od  25.  travnja  1922.  razlikuje  postojeće  župe  od  onih  koje  je  trebalo  u 
budućnosti  osnovati,  na  pr.  Mostar  s budućim  župama:  Ilići,  Rodoč,  Guvno  u 
gradu...,  dok  se  u molbi,  koju  je  biskup  Mišić  22.  svibnja  1922.  podnio  u svoje 
ime,  ne  razlikuju  postojeće  župe  od  onih  koje  bi  se  imale  tek  osnovati.  Na  pr.  "s 
budućima"  (cum  erigendis)  promijenjeno  je  u "sa  selima"  (cum  villis). 

O.  Mihaljević  tvrdi:  "U  Rimu  su  kardinal  protektor  Reda,  General  i biskup 
Mišić  napravili  novu  molbu.  Na  zahtjev  kardinala  protektora  Reda  mjesto  ’curn 
erigendis’  s onima  koje  treba  podići,  stavljeno  je  ’cum  villis’,  sa  selima,  a to  stoga 
da  su  ta  mjesta  od  naše  župe,  pa  daje  naše  administrirati  ih".  Autor  citira  riječi 
koje  je  pisao  fra  Jerko  Boraš  iz  Rima  tumačeći  zašto  je  došlo  do  zamjene  onih 
pojmova.  Mi  bismo  na  to  mogli  primijetiti  da  ni  tvrdnja  o.  Mihaljevića  ni  pisanje  o. 
Borasa  ne  uvjeravaju.  Vjerojatno  će  biti  ispravno  mišljenje  onih  koji  smatraju  daje 
spomenuta  promjena  nastala  ovako:  Kad  je  biskup  Mišić  podnio  molbu 
franjevačkoga  provincijala  mjerodavnoj  rimskoj  kongregaciji,  te  kad  su  odgovorni 
stručnjaci  vidjeli  da  se  u molbi  spominju  i kanonski  nepostojeće  župe  (in  futuro 
erigendae),  upozorili  su  biskupa  Mišića  da  se  molba  protivi  izričitom  propisu  kan. 
1427,  § 5.  Po  tome,  naime,  paragrafu  svaka  nova  župa  koja  nastaje  cijepanjem  bilo 
koje  redovničke  župe  nije  više  redovnička  nego  na  slobodno  raspolaganje  biskupu. 
Stoga  je  trebalo  napraviti  novu  molbu  i prebaciti  ono  cum  erigendis  u cum  villis. 
Tako  se  zameo  trag  da  se  radi  o župama  "koje  bi  u budućnosti  trebalo  osnovati". 

d)  Daljnje  razlike  između  provincijalove  i biskupove  molbe: 
provincijalova  molba  navodi  župu  Gorica  pod  br.  5,  a biskupova  je  molba  posve 
ispušta.  U provincijalovoj  peticiji  franjevci  traže  Mostar  sa  župama  koje  treba 
ustanoviti:  Ilići,  Rodoč  i Guvno  u gradu,  a u biskupovoj  peticiji  Guvno  se  ubraja  u 
kategoriju  "sela".  A biskup  je  Mišić  dobro  znao  daje  Guvno  - Rondo  - mostarski 
trg  na  kojem  je  trebalo,  prema  nakani,  graditi  novu  katedralu.  Provincijalova 
molba  navodi  da  u Ljubuškom  treba  osnovati  župu,  a biskupova  molba  kaže: 
Ljubuški  s Vašarovićima,  itd. 

e)  O.  Mihaljević  piše139  da  je  Kongregacija  tražila  da  tu  molbu  potpiše  i 
preporuči  biskupski  konzistorij.  Dopuštamo  da  je  Kongregacija  tražila  privolu  i 
biskupskoga  konzistorija.  Ali  nije  li  bilo  i nešto  drugo  posrijedi?  Naime,  iz  molbe 
koja  će  se  godinu  dana  kasnije,  1923.  podnijeti  dade  se  zaključiti  da  je 
Kongregacija,  prema  svojoj  praksi,  tražila  koje  župe  ostaju  za  svjetovni  kler.  Stoga 
je,  sasvim  vjerojatno,  od  biskupa  Mišića  traženo  da  navede  popis  župa  koje  će  biti 
na  slobodno  raspolaganje  biskupu,  što  je  biskup  sljedeće  godine  učinio.  Ovo 
mišljenje,  za  koje,  istina,  nemamo  pisane  potvrde,  osim  molbe  iz  1923.,  mnogo  je 
uvjerljivije  i vjerojatnije  nego  ono  što  pišu  o.  Mihaljević  i o.  Boraš.  A o ponovnoj 
molbi  (ovo  je  treća!)  franjevačkoga  poglavarstva  odmah  ćemo  nešto  opširnije  reći. 

B)  PETICIJA  FRANJEVAČKOGA  PROVINCIJALA,  20.  SVIBNJA  1923. 

Kako  su  se  franjevci  biskup  i njegov  konzultor  vratili  iz  Rima  neobavljena 
posla,  nije  preostalo  drugo  nego  da  franjevačko  poglavarstvo  napravi  novu  molbu. 
O tome  o.  Mihaljević  piše:  "Molba  je  napisana  20.  svibnja  1923.  Franjevački 
provincijalat  sastavio  je  molbu,  napisao  završne  riječi  i stavio  mjesto  i datum.  U toj 
molbi  uopće  se  ne  spominju  župe  koje  ostaju  svjetovnom  kleru.  Provincijalat  je 
dostavio  molbu  mjesnom  Ordinariju.  U samoj  molbi  rukom  su  napravljeni  neki 
ispravci.  Istom  rukom  navedene  su  župe  koje  ostaju  za  svjetovni  kler".140  Ovdje  o. 
Mihaljević  konfundira  i zamjenjuje  dvije  molbe.  Naime,  jednu  je  molbu 
franjevački  provincijal  uputio  mjesnom  ordinariju,  12.  svibnja  1923.  s naslovom: 
Presvijetli  i prečasni  gospodine  ( Illustrissime  et  Reverendissime  Damine)'4'  a 
drugu  je  molbu  isti  provincijal  uputio  Papi,  20.  svibnja  1923.,  s naslovom:  Sveti 
Oče  ( Beatissime  Pater ).142  U prvoj  molbi  provincijal  Bubalo  nije  naveo  one  župe 
koje  će  ostati  za  svjetovni  kler,  a u drugoj  su  se  molbi  izričito  spomenule  župe  koje 
ostaju  za  svjetovne  svećenike,  nakon  što  se  u cijelosti  udovolji  franjevačkoj 
peticiji. 

Prema  molbi  od  20.  svibnja  1923.  godine  franjevci  su  tražili,  osim  onih  25 
župa  koje  su  im  pripale  po  Deciziji  1899.  godine,  još  27  župa.  Od  tih  27  postojalo 
je  samo  14  župa:  Blagaj,  Nevesinje,  Grljevići,  Mostarski  Gradac,  Grude,  Klobuk 
(Poljane),  Čitluk,  Prisoje,  Izbično,  Čapljina,  Blizanci,  Kongora,  Ploče  (Dobro 
Selo)  i Jablanica.  A drugih  13  tada  nije  postojalo  u kanonskom  smislu,  nego  su  se 
tek  trebale  osnovati.  A to  su:  Mostar,  sjeverni  dio,  Cim  - Ilići,  Rodoč  - Jasenica, 
Cmač,  Dobrič,  Uzarići,  Crveni  Grm,  Cerno,  Ljubuški,  Radišići,  Zvirići,  Špiljani, 

Polja.  Od  ovih  13  mjesta  do  danas  je  osnovana  samo  župa  Cmač  (1935),  dok 
drugih  12  još  ni  danas  ne  postoje! 

Za  dijecezansko  - svjetovni  kler  izbrojena  je  u mostarsko-duvanjskoj 
biskupiji  21  župa  (i  odmah,  po  starom  običaju,  dodano  18  župa  u trebinjskoj- 
mrkanskoj  biskupiji  - kao  da  to  nije  biskupija  za  sebe).  Od  21  župe  koje  su 
franjevci  predložili  za  dijecezansko  svećenstvo  u godini  1923.  postojalo  ih  je  samo 
8,  i to  ove:  Drežnica,  Gabela,  Glavatičevo,  Grabovica,  Potoci,  Studenci,  Vinica  i 
Vir. 

Drugih  župa  - njih  13  na  broj  - nije  bilo  u kanonskom  smislu  riječi.  A to 
su:  Cme  Lokve,  Gornja  Drežnica,  Vrdi,  Raška  Gora,  Sutina,  Rašeljke,  Ledinac, 
Kruševo,  Vojnići,  Konjuhovac,  Kruševljani,  Podbila  (Podzavelim),  Foča. 

Od  tih  13  do  sada  ih  je  osnovano  pet:  Rašeljke,  Ledinac,  Kruševo,  Vojnići 
(Šipovača)  i Sutina. 

A kad  su  već  auktori  peticije  dodali  i 18  župa  u trebinjskoj  biskupiji, 
napomenut  ćemo  o kojima  se  radi:  Od  18  navedenih,  9 ih  je  tada  postojalo.  I to: 
Stolac,  Prenj -Dubrave,  Donje  Hrasno,  Trebinje,  Ravno,  Trebinja,  Donji  Gradac, 
Klepci,  Gornje  Dubrave  (Rotimlja).  Ostalih  9 nije  postojalo:  Dračevo-Doljani, 
Hutovo,  Velja  Međa,  Kotezi,  Domanovići,  Neum,  Kruševo  (kod  Stoca),  Gornje 
Hrasno,  Ljubinje. 

Iz  navedenoga  proizlazi  da  je  u molbi  navedeno  35  župa  odnosno  imena 
župa  kao  da  postoje,  a stvarno  nisu  postojale! 

Takvu  je  molbu  biskup  fra  Alojzije  Mišić  sa  svojim  konzistorijem  - 
konzultorima,  don  Marijanom  Kelavom  i fra  Jerkom  Borasom,  3.  lipnja  1923. 
preporučio,143  a franjevački  provincijal  12.  lipnja  1923.  godine  proslijedio 
prokuratoru  franjevačkoga  reda  u Rimu.144  Dne  22.  lipnja  iste  godine 
Kongregacija  koncila  izdala  je  svoj  reskript  kojim  se  biskupu  molitelju  podjeljuje 
ovlast  (Indult)  da  može  tražene  župe  povjeriti  franjevcima,  ali  pod  uvjetom  i 
zakonom  ad  nutum  S.  Sedis  (dok  Sveta  Stolica  drukčije  ne  providi). 

Tu  peticiju  franjevačkoga  poglavarstva,  preporučenu  od  biskupa  i 
biskupskoga  konzistorija,  donosimo  u hrvatskom  prijevodu  s komentarom.  Ovdje 
želimo  samo  napomenuti  da  postoje  dvije  varijante  te  molbe:  jedna,  koja  je 
upućena  u Rim,  a druga,  koja  je  predana  za  arhiv  Biskupskoga  ordinarijata. 

U vezi  s potpisom  don  Marijana  Kelave  o.  Mihaljević  piše:  "Da  se  don 
Marijan  Kelava  nije  složio  s molbom,  ne  bi  uopće  došlo  do  reskripta  Kongregacije 
kojim  se  odobrava  ugovor  iz  1923". 145  Sve  je  ovisilo  o tome  što  će  reći  i učiniti 

"predstavnik  svjetovnog  klera",146  don  Marijan  Kelava.  S obzirom  na  ovu  slamku 
spasa  za  koju  se  o.  Mihaljević  hvata  da  bi  obranio  valjanost  reskripta  iz  1923. 
godine  željeli  bismo  primijetiti  ovo:  don  Marijan  Kelava  bio  je,  doduše,  iz  redova 
biskupijskoga  klera,  ali  nije  bio  nikakav  delegirani  predstavnik  svjetovnih 
svećenika.  On  je  bio  samo  biskupski  savjetnik  kojega  je  djelatnost  normirana 
Zakonikom  kanonskoga  prava  {kan.  423-428).  Predstavnik  dijecezanskoga  klera 
jest  dijecezanski  biskup!  Mi  ne  možemo  odobriti  postupak  don  Marijana  Kelave 
(uostalom,  je  li  se  uopće  savjetovao  s biskupijskim  svećenicima  - radilo  se  na 
brzinu147  - i je  li  Kelava  mogao  predvidjeti  posljedice  koje  su  proizlazile  iz  njegova 
pristanka?).  Moramo  ga  radije  razumjeti  u kakvoj  se  situaciji  nalazio.  Je  li  mogao 
uskratiti  svoj  potpis  na  ono  što  je  potpisao  njegov  biskup  ordinarij?  Nego  mi 
postavljamo  drugu  tvrdnju:  da  biskup  Mišić  nije  molbu  preporučio,  ne  bi  nikada 
došlo  do  reskripta  iz  1923.  godine.  On  to  nije  smio  učiniti.  Ali  kad  je  već  učinio, 
onda  nam  je  svima  omogućio  ili  stvorio  "hercegovački  slučaj".  No  pokušajmo  i 
njega  razumjeti,  koliko  je  dopušteno  i moguće. 

Kako  je  biskup  Mišić  pristao  na  monstruoznu  molbu  iz  1923.  godine? 

Nakon  dolaska  u Hercegovinu  1912.  godine  biskup  je  Mišić  bio  u teškoj 
situaciji.  Našao  je  svega  12  svećenika-dijecezanaca:  A.  Bakula,  T.  Božić,  A. 
Glavinić,  N.  Jurić,  M.  Kelava,  M.  Krešić,  L.  Lazarević,  P.  Papac,  V.  Putića,  I. 
Raguž,  I.  Sentić,  K.  Sumić.  Nadošli  su  balkanski  ratovi  (1912-1913),  a odmah 
poslije  toga  I.  svjetski  rat  (1914-1918).  Trebale  su  nakon  rata  proći  najmanje  dvije- 
tri  godine  da  se  prilike  normaliziraju.  Franjevaca  je  bilo  dosta,  i sve  više,  a 
svjetovni  se  kler  nije  povećavao.  Nemamo  svjedočanstava  daje  biskup  Mišić  bio 
zauzet  za  odgoj  toga  klera.  Trebalo  je  osnivati  nove  župe,  koje  bi  trebao  davati 
svjetovnim  svećenicima.  Ali  njih  nema!  Biskup  se  stoga  morao  poslužiti  ovlašću 
koju  je  dobio  njegov  predšasnik,  Buconjić,  da  može,  uz  suglasnost  poglavara 
Reda,  postavljati  franjevce  na  župe  određene  za  svjetovne  svećenike. 

U tako  jadnu  stanju  franjevački  je  provincijal  dao  do  znanja  biskupu 
Mišiću  da  oni  dalje  neće  služiti  župe  svjetovnoga  klera  ako  im  biskup  ne  ishodi  iz 
Rima  dekret  kojim  se  te  župe  pravno  priključuju  i predaju  franjevcima.  A uz  to  su, 
kako  vidimo  iz  molbe,  zaželjeli  i one  župe  koje  će  se  tek  u budućnosti  osnovati. 
Biskup  je  očito  bio  u strahu  da  ne  nastane  još  veći  nered  ako  bi  franjevci  otkazali 
svoju  pastoralnu  pomoć.  Tako  se  i biskup  našao  prikliješten  da  preporuči  molbu 
koja  je  značila  i pravni  i stvarni  pogreb  dijecezanskih  svećenika  u mostarsko- 
duvanjskoj  biskupiji. 

Na  taj  nas  zaključak,  osim  same  molbe,  navodi  i jedna  činjenica  koja  se 
dogodila  za  biskupovanja  fra  Paškala  Buconjića  a koju  ovdje  vrlo  nerado 

iznosimo.  Godine  1908.  biskup  je  Buconjić  premjestio  don  Marijana  Kelavu  iz 
Nevesinja  u Studence.  Na  to  je  zamolio  franjevačko  poglavarstvo,  oslanjajući  se  na 
Deciziju  iz  1899.,  da  mu  ono  predloži  jednoga  franjevca  za  Nevesinje,  a drugoga 
za  Glavatičevo  (koje  je  bilo  župa  pod  patronatom  austro-ugarske  vlade!).  Iako  je 
biskup  Buconjić  ponudio  franjevačkoj  provinciji  ne  samo  župu  nego  i kuću  i 
zemljište  od  crkve  do  groblja  u Nevesinju,  poglavarstvo  je  smatralo  da  može  ići  još 
dalje  te  je  zatražilo  da  prijeđe  u vlasništvo  provincije  i kuća  i zemljište  i crkva  u 
Nevesinju.  Jednako  su  to  zahtijevali  i za  župe  Blagaj,  Čapljinu,  Bijaču  i 
Grabovicu.  Provincijal  je  pisao  biskupu  da  to  on  može  lako  postići  posredovanjem 
apostolske  nuncijature  u Beču,  inače  "mi  kraj  najbolje  volje  nećemo  biti  u stanju 
poslije  sličnim  zahtjevima  udovoljiti,  o čemu  se  već  sada  taj  prečasni  ordinarijat 
obavješćuje".148 

Možemo  bez  posebne  poteškoće  pretpostaviti,  iako  nemamo  pisana 
dokumenta  osim  spomenute  peticije,  daje  i poglavarstvo  hercegovačkih  franjevaca 
u sličnu  tonu  i smjeru  postavilo  biskupu  Mišiću  zahtjev  da  iz  Rima  isposluje 
dokument  kojim  će  im  se  sve  svjetovne  postojeće  i buduće  župe  u mostarsko- 
duvanjskoj  biskupiji  predati  pravno  i zauvijek. 

Ne  možemo  drugo  reći  nego  da  iskreno  žalimo  što  je  dijecezanski  biskup 
fra  Alojzije  Mišić  preporučio  franjevačku  molbu  iz  1923.  godine  koja  je  zbog 
svoga  sadržaja  i načina  bila  kanonski  neispravna,  zavela  je  u zabludu  Svetu  Stolicu 
te  je  ova,  uočivši  što  je  učinila,  kasnije  dokinula  reskript  iz  1923.  godine. 

Također  žalimo  i stav  o.  Mihaljevića  koji  nema  nijedne  kritičke  riječi 
prema  hercegovačkom  provincijalu  Bubalu  koji  je  1922.  i 1923.  svojim  peticijama, 
ili  možda  ispravnije,  svojim  pritiscima,  doveo  u vrlo  delikatnu  i nezgodnu  situaciju 
biskupa  Mišića  i njegov  konzistorij. 

2)  Reskript  Svete  Stolice,  22.  lipnja  1923.  Nakon  više  franjevačkih 
molbi,  ispravljanih  i dopunjavanih,  te  preporuke  biskupa  Mišića  i njegova 
biskupskoga  konzistorij  a,  Kongregacija  je  izdala  reskript  (otpis)  kojim  se 
podjeljuje  biskupu  Indult  (ovlast)  da  može  udovoljiti  franjevačkim  željama.  U 
reskriptu  se  nabrajaju  župe  (koje  smo  već  spomenuli)  za  koje  se  daje  biskupu 
ovlast  da  ih  može  povjeriti  hercegovačkim  franjevcima.  Ipak,  unatoč  zamjernoj 
franjevačkoj  vještini  i okretnosti  da  se  domognu  župa  koje  bi  im  pripadale  stalno  i 
pravno,  Sveta  Stolica  nije  dopustila  da  predmetne  župe  posve  pripadaju 
hercegovačkoj  franjevačkoj  provinciji.  U svojoj  posljednjoj  rečenici  reskripta 
Kongregacija  koncila  jasno  je  izrazila  da  je  "imajući  u vidu  ono  što  je  izloženo, 
dobrostivo  udijelila  biskupu  molitelju  ovlast  (Indult)  prema  molbama,  pod  uvjetom 
da  se  nabrojene  župe  dodijele  spomenutim  očima  na  mig  Svete  Stolice  ( ad  nutum 

S.  Sedis)”.149  To  znači  da  franjevci  mogu  administrirati  tražene  župe  dotle  dok 
Sveta  Stolica  drukčije  ne  odredi,  tj.  dok  se  prilike  ne  promijene  i ne  jave  se  nove 
potrebe.  Taje  mudra  klauzula  omogućila  da  se  s pravnoga  stajališta  ispravi  kriva  i 
lijeva  i desna  strana  Neretve. 

O.  Mihaljević  u svojoj  pamfletnoj  knjižici  polemizira  s biskupom  Čulom  o 
"valjanosti  Reskripta  iz  1923". 150  Msgr.  Čule,  na  temelju  sadržaja  same 
franjevačke  peticije  iz  1923.,  na  osnovi  propisa  Zakonika  kanonskoga  prava  o 
nevaljanosti  reskripta  u slučaju  "obrepcije"  i "subrepcije"  (kan.  40,  42)  i uglednih 
kanonista,  a osobito  na  osnovi  mišljenja  kard.  Giuseppea  Brune  iz  1940.  i 1941. 
godine  (što  ćemo  kasnije  opširnije  obraditi),  smatrao  je  i smatra  da  je  reskript  iz 
1923.  godine  otpočetka  nevaljan.  Molba  franjevačkoga  poglavarstva  neispravna  je 
i nevaljana  "propter  vitium  obreptionis  et  subreptionis".  O.  Mihaljević  obrepciju 
prevodi  s navođenje  neistine,  a subrepciju  s prešućivanje  istine.151  Franjevački 
poglavari  u svojoj  su  molbi  naveli  neistinu  a prešutjeli  istinu  s obzirom  na  župe  i 
dijecezanski  kler,  smatra  biskup  Čule.  Nama  je  ipak  očito  da  o.  Mihaljević 
zaboravlja  ili  prešućuje  istinu  da  je  peticijom  franjevačkoga  provincijala  i 
reskriptom  Svete  Stolice  bilo  povrijeđeno  temeljno  pravo  svjetovnoga  klera  na 
župe  koje  mu  je  Sveta  Stolica  Decizijom  iz  1899.  godine  dodijelila.  Jer  kad  se  radi 
o "pravu  drugoga",  onda  drukčije  treba  suditi  i o reskriptima  koji  su  zasnovani  na 
molbama  što  "navode  neistinu,  a prešućuju  istinu".  Ipak,  ako  gledamo  klauzulu  ad 
nutum  S.  Sedis,  izraženu  u reskriptu,  onda  se  svaka  eventualna  nepravda  dade 
ispraviti. 

Za  razliku  od  o.  Mihaljevića,  koji  na  svaki  način  želi  braniti  valjanost 

152 

reskripta  kojemu  se  inače  "može  koješta  prigovoriti",  jedan  drugi  franjevac 
priznaje  da  sporazum  iz  1923.  miriše  na  "izvjesno  lukavstvo".  Evo  što  o.  franjevac 
veli:  "Poznati  sporazum  iz  1923.  o podjeli  župa  u Hercegovini  te  posebno  o 
otvaranju  novih,  miriše  u nekim  točkama  na  izvjesno  lukavstvo.  Međutim,  svaki 
franjevac  zna  i ima  živo  u svijesti,  da  su  sporazum  iz  1923.  i onaj  iz  1899.  vrlo 
usko  povezani.  Franjevci  nose  u svijesti  kao  sigurnu  činjenicu,  daje  sporazum  iz 
1899.  godine  bio  diktiran  određenim  političkim  ciljevima  Austrougarske 
monarhije,  ...  a nije  bio  diktiran,  barem  prvotno,  duhovnim  pastoralnim  ciljevima 
Crkve...  Tko  ovo  nema  pred  očima,  njemu  će  sporazum  iz  1923.  biti  vrlo  čudna, 
nečasna  stvar.  Međutim,  franjevci  su  1923.  bili  uvjereni  da  na  diktat  iz  1899.  mogu 
odgovoriti  izvjesnim  zaobilaženjem,  pa  i lukavstvom.153  Ali  kad  se  jasno  pokazalo 


149  indultSv.  kongregacije  koncila,  2299/22.,  22.  VI.  1923. 

150  H.S.,  str.  40-43. 

151  H.  S.,  str.  42. 

152  H.  S.,  str.  42. 

153  S.  VASILJ,  Otvorimo  se  potpuno,  makar  nas  i boljelo,  Bijelo  Polje  k/Mostara,  10. 


100 


da  nije  Austrougarska,  nego  Sveta  Stolica  željela  i obnovila  crkvenu  hijerarhiju  i 
uvela  svjetovni  kler  i tomu  kleru  dodijelila  područje  djelovanja,  onda  nas  zaista 
čudi  kako  franjevci  ne  izbace  "iz  svijesti"  "daje  sporazum  iz  1899.  godine  bio 
diktiran  određenim  političkim  ciljevima". 

Značajno  je  ipak  da  se  sve  više  razotkrivaju  "namisli  srdaca"  koje  već  nije 
odviše  teško  odgonetnuti  i čitati. 

Ono  što  bismo  posebno  htjeli  naglasiti  s obzirom  na  reskript  iz  1923.  jest 
to  da  ga  je  Sveta  Stolica  (1965)  opozvala,  dokinula,  otpisala  i proglasila  ništavim 
jer  je  bio  izdan  ad  nutum  S.  Sedis.  Ona  ga  je  mogla  opozvati  i poništiti  a da  ne 
povrijedi  ničije  pravo. 

Nas,  međutim,  ovdje  više  interesira  samo  njegovo  izvršenje  reskripta  i 
daljnji  tok  događaja  na  našem  terenu. 

3)  Biskup  Mišić  na  svoju  ruku  izvršava  reskript  iz  1923.  O.  Mihaljević 
kaže  daje  biskup  Mišić  "mogao  reskript  izvršiti  ili  ne  izvršiti,  izvršiti  ga  u cijelosti 
ili  djelomično.  Nije  bio  propisan  način  kako  i kad  se  ima  izvršiti.  Izvršenje  istom 
15.  travnja  1925.  i to  pismeno,  kako  to  kodeks  propisuje  (kan.  56).  Za  pravnu 
valjanost  ovakvoga  reskripta  ne  traži  se  da  on  bude  publiciran".154 

Istina  je  da  u reskriptu  nije  naređeno  biskupu  Mišiću  da  njegovo  izvršenje 
objavi.  Ali,  jer  se  radilo  o stvari  velikoga  značenja  za  dijecezu,  posebno  za 
biskupijski  kler,  njegovu  budućnost  i egzistenciju,  čini  nam  se  daje  pravda  tražila 
da  se  izvršenje  toga  reskripta  priopći  svemu  svećenstvu.  A to  biskup  Mišić  nije 
učinio.  Zašto?  Pokušat  ćemo  odgovoriti  nižući  događaje. 

Hercegovački  provincijal  Bubalo  upravio  je  10.  siječnja  1925.  godine 
posebnu  molbu  ordinariju  moleći  ga  da,  pošto  je  provincija  dobila  pristanak 
generalnoga  definitorija  o preuzimanju  župa,  izvrši  reskript  Svete  Stolice  i dodijeli 
im  tražene  župe. 

U početku  provincijal  navodi  da  se  provincija,  nakon  obnove  redovite 
crkvene  hijerarhije  u BiH,  "voljom  i vlašću  Sv.  Stolice"  odrekla  nekih  župa  1898. 
te  da  je  to  Sveta  Stolica  potvrdila  1899.  godine. 

Razlog  zbog  kojega  se  provincija  odrekla  velikoga  broja  župa  jest  bojazan 
da  franjevci  neće  moći  providjeti  sve  župe  i nada  da  će  biskup  u najskorije  vrijeme 
imati  dostatan  broj  svjetovnih  svećenika.  Ali  dogodilo  se  obratio:  franjevački  je 
pomladak  porastao,  i to  u tolikom  broju  da  su  redovnici  mogli  posluživati  i župe  na 
slobodno  raspolaganje  biskupu,  jer  nije  bilo  dosta  svjetovnoga  klera.  Nadalje, 
provincijal  spominje  ono  što  je  već  pisao  u Rim  u svojoj  molbi  od  20.  svibnja 
1923.  Ujedno  biskupa  podsjeća  na  čitav  postupak  kako  je  došlo  do  reskripta,  kojim 


IX.  1970.  (Sastavak  za  uži  sastanak  predstavnika  dijecezanskoga  i redovničkoga  klera  u 
Hercegovini). 

154  H.  S„  str.  39. 

biskup  može  "prepustiti  nabrojene  župe  samostanu  stola  redovnika  Reda  manje 
braće  hercegovačke  provincije  ad  nutum  S.  Sedis ."  Potkraj  pisma  provincijal  kaže 
da  je  26.  travnja  1924.  dostavio  molbu  generalnom  definitoriju  prema 
konstitucijama  O.  F..M.  da  provincija  može  primiti  župe,  na  što  mu  je,  27.  svibnja 
1924.  pozitivno  odgovoreno. 

Provincijal  Bubalo  zaključuje:  "Na  osnovi  ovoga  preponizno  molim  Vaše 
presvijetlo  gospodstvo  da  se  udostoji  izdati  dekret  kojim  se  tražene  župe  pridaju 
samostanima  stola  redovnika  O.F.M.  hercegovačke  provincije  ad  nutum  Sedis”.155 

Na  temelju  te  molbe  biskup  je  Mišić  pismom  od  15.  svibnja  1925.  izvršio 
reskript  Svete  Stolice,  ali  uz  dvije  izmjene.  Naime,  na  svoju  je  ruku  zamijenio 
dvije  župe.  O tome  biskup  piše:  "Iz  vrlo  važnih  razloga  koji  su  podjednako  važni 
za  biskupiju  kao  i za  samu  franjevačku  provinciju,  izmijenili  smo  župe  Episcopalis 
liberae  collationis  (=  slobodno  raspolaganje  biskupu)  Gabela  i Glavatičevo  za 
Prisoje  i Dobrič  tako,  da  Gabela  i Glavatičevo  spada  franj.  Redu,  a Prisoje  i 
Dobrič  Episcopo  liberae  coll.”156 

Zašto  je  biskup  Mišić  izvršio  reskript  Svete  Stolice  unoseći  promjene? 
Teško  je  na  to  odgovoriti.  Oni  koji  su  biskupa  dobro  poznavali  misle  daje  možda 
o.  Mišić  uvidio  da  se  nekorektno  i nečasno  postupilo  1923.  Stoga  je  predloženom 
zamjenom  vjerojatno  htio  postići  to  da  poglavarstvo  hercegovačkih  franjevaca, 
protiveći  se  izmjeni,  ne  prihvati  ni  ono  što  im  je  on  ponudio  pa  bi  tako  čitava  stvar 
ponovno  došla  pred  rimsku  kongregaciju.  Dakle,  na  to  bi  se  biskup  Mišić  odlučio 
iz  motiva  vlastite  savjesti,  koja  nije  bila  posve  mirna.  Osim  toga,  ondašnji  tajnik  u 
Mostaru  o.  Boris  Ilovača,  priopćio  je  predstavnicima  svjetovnoga  klera,  koji  je 
nekoliko  godina  kasnije  doznao  za  "lukavstvo"  iz  1923.,  da  biskup  Mišić  nije 
izvršio  reskript  Svete  Stolice  i da  se  dijecezanski  svećenici  nimalo  ne  plaše  za 
svoju  budućnost.  Možda  je  to  o.  Ilovača  rekao  na  osnovi  onoga  što  je  biskup  Mišić 
pokušao  učiniti  1925.  godine.  No,  dogodilo  se  ono  što  se  nije  očekivalo: 
franjevački  poglavari  negodovali  su  zbog  izmjene  dviju  župa,  ali  su  prihvatili 
izvršenje  reskripta. 

Usput  napominjemo  da  biskup  Mišić  nije  nikada  javno  proglasio  samo 
izvršenje  reskripta  pred  dijecezanskim  svećenstvom.  O tome  je  samo  pisao 
hercegovačkom  franjevačkom  provincij alatu,  15.  travnja  1925. 

Na  biskupovu  provedbu  reskripta  i zamjenu  župa  odgovorio  je  franjevački 
provincijal  22.  travnja  1925.  Odmah  u početku  stoji:  "Sakupljene  Oce  na  Kapitulu 
i cijelu  hercegovačku  Provinciju  napunilo  je  dubokim  i svetim  veseljem  rješenje 
Vaše  Presvjetlosti  od  15.  IV.  t.  g.  br.  534.  kojim  ste  na  temelju  ovlaštenja  Sv. 
Kongregacije  Concilii  od  22.  juna  1923.  br.  2299.  hercegovačkoj  franjevačkoj 


AP,  25/25.,  10. 1.1925. 

provinciji  juridično  inkorporirali  28  (novih)  župa..."  Zatim  provincijal  ističe  da  su 
veze  franjevaca  "s  hrvatskim  katoličkim  narodom  u Hercegovini  svršetkom 
prošlog  stoljeća  bile  djelomično  uzdrmane  i rastrgane,  odlukom  Svete  Stolice  i 
Vašim  riješenjem  ponovno  su  zakonski  utvrđene  i posvećene.  Radi  toga  Oci 
Kapitula  u ime  svoje  i u ime  cijele  Provincije  izriču  najdublju  zahvalnost  Svetoj 
Stolici  i Vašoj  Presvjetlosti,  čija  će  uspomena  trajno  radi  ovoga  ostati  sveta  i časna 
među  Franjevcima  u Hercegovini".  Ali:  "Jedno  je  ipak,  što  nam  ovo  opće  veselje 
muti,  a to  je,  da  Vaša  Presvjetlost  nije  našoj  Provinciji  dodijelila  prema  odluci 
Svete  Stolice  župe  Dobrič  i Prisoje...  Ove  obje  župe  s privolom  i sporazumom  s 
Vašom  Presvjetlosti,  zatražene  su  i dopuštene  franjevcima  od  Sv.  Stolice".  Zato 
kapitularci  mole  "da  nam  prema  odluci  Sv.  Stolice  dodijelite  i župe  Dobrič  i 
Prisoje".  Ujedno  izjavljuju  da  ne  mogu  primiti  ponuđene  župe  Gabelu  i 
Glavatičevo,  s motivacijom  da  bi  za  to  morali  ponovno  tražiti  pristanak 

1 57 

Generalnog  definitorija. 

Uspoređujući  ova  dva  spomenuta  dopisa  provincijala  biskupu  Mišiću, 
napomenuli  bismo  neke  stvari.  Provincijal  Bubalo  dobro  je  znao  da  su  župe 
franjevcima  povjerene  ad  nutum  S.  Sedis,  i to  ističe  u svom  podnesku  od  10. 
siječnja  1925.  Ali  u svome  drugom  pismu  od  22.  travnja  1925.  uopće  ne  spominje 
tu  klauzulu,  nego  jednostavno  govori  o novim  župama  koje  su  juridično 
inkorporirane  provinciji,  smatrajući  ih  redovničkima  u najpunijem  smislu  riječi. 
No  o tome  svemu  dijecezanski  kler  nije  uopće  bio  obaviješten  od  strane 
ordinarijata.  Razlog  toj  šutnji  možemo  naći  samo  u strahu  zbog  opravdane  reakcije 
klera  ako  bi  za  to  eventualno  doznao.  Stoga  je  biskupov  otpis  od  15.  travnja  1925. 
ostao  u arhivu  Biskupskoga  ordinarijata,  a da  ga  nikada  nije  službeno  objavio. 

Imajući  pred  očima  postupak  franjevačkoga  poglavarstva  1923.  i kasniji 
biskupov  postupak  u odnosu  na  izvršenje  reskripta,  biskup  je  Čule  govoreći  o 
svome  zahtjevu  za  opozivom  reskripta  rekao:  "Nije  se  radilo  furtim  (=  kradomice) 
kao  1923."  Ta  rečenica  i nekoliko  sličnih  izjava  msgr.  Gule  bile  su  povodom 
Mihaljeviću  da  optuži  biskupa  zbog  "neozbiljnosti  i površnosti"  jer  je  biskup  Čule 
mogao  lako  "uzeti  protokol  i vidjeti  je  li  reskript  izvršen".159  Biskup  je  to  lakše 
mogao  kontrolirati  jer  je  "počeo  raditi  u biskupskoj  kuriji  kao  arhivist  nekako  u 
isto  vrijeme  kad  je  reskript  izvršen".160 

Na  te  prigovore  primjećujemo  da  o.  Mihaljević  zaboravlja  da  je  msgr. 
Čule  počeo  raditi  u Biskupskom  ordinarijatu  tek  1927.  Iako  je  bio  prijavljen  kao 
arhivar,  nije  radio  u biskupijskom  arhivu  niti  mu  je  bilo  dostupno  sve  ono  što  mu 


AP,  256/25.,  22.  IV.  1925. 

je  došlo  pod  ruku  nakon  izbora  i imenovanja  za  mostarsko-duvanjskoga  biskupa. 
O.  Mihaljević  pretpostavlja  kao  da  je  msgr.  Čule  poznavao  čitavu  petljavinu  koja 
se  komplicirala  od  1922.  do  1925.  A don  Petar  Čule  nije  imao  pojma  ni  o čemu  što 
se  "iza  brda  valjalo".  Nego  kad  je  vijest  o reskriptu  iz  1923.  procurila  među 
dijecezansko  svećenstvo,  onda  je  i msgr.  Čulu,  kao  predstavnika  dijecezanskoga 
klera,  tajnik  biskupa  Mišića,  o.  Ilovača,  uvjeravao  da  reskript  Svete  Stolice  iz 
1923.  nije  izvršen.  A to  nije  bila  istina,  jer  je  upravo  o.  Ilovača  potkraj  1923. 
godine  protokolirao  rimski  reskript,161  i dekret  biskupa  Mišića  kojim  je  izvršio 
reskript.162 

Završavajući  ovu  točku  možemo  otvoreno  reći:  daje  kojom  srećom  Sveta 
Stolica  bila  upotrijebila  samo  dio  opreza  i upitala  nuncija  u Beogradu  ili 
nadbiskupa  u Sarajevu  prije  nego  što  je  izdala  spomenuti  reskript,  sigurno  bi  bila 
doznala  za  pravo  stanje,  tj.  da  su  peticije  franjevačkoga  provincijala  iz  1922.  i 
1923.  neobične  makinacije,  nedostojne  svećenika  - redovnika,  pogotovo  višega 
redovničkog  poglavara!  Ali  što  se  propustilo  učiniti  1923.  nadoknadilo  se  1965! 

Prije  toga,  još  se  moramo  osvrnuti  na  dva  značajna  momenta  u ovome 
povijesno  - kronološkom  slijedu. 

4)  Promemorija  svjetovnoga  klera  biskupu  Mišiću  i obavijest  Svetoj 
Stolici  o makinacijama  franjevačkoga  poglavarstva  protiv  Decizije  Svete 
Stolice.  Ono  što  je  "napunilo  dubokim  i svetim  veseljem"  oce  kapitularce,  tj. 
rješenje  biskupa  Mišića  - 15.  IV.  1925.  kojim  je  dodijelio  franjevcima  28  (novih) 
župa  (točnije  i de  facto:  25),  koje  su  oni  počeli  smatrati  inkorporiranima  provinciji, 
to  su  odmah  doznali  i drugi  članovi  hercegovačke  franjevačke  zajednice. 

U šematizmu  iz  1933.  godine163  stoji  da  u mostarsko-duvanjskoj  biskupiji 
redovnički  kler  administrira  43  župe,  svjetovni  kler  6 župa  (Drežnicu,  Bijelo  Polje, 
Grabovicu,  Kruševo,  Ledinac  i Vir).  Autor  uz  svaki  samostan  navodi  i župe  koje 
pripadaju  dotičnom  samostanu.  Tako  Mostaru  pripada  13,  Širokom  Brijegu  15, 
Humcu  10  župa.  To  znači  da  prelazi  13  župa  preko  broja  25,  koliko  je  bilo  župa 
povjereno  franjevcima  Decizijom  Svete  Stolice.  Ne  navodi  se  Prisoje  (koje  su 
franjevci  tražili,  ali  biskup  im  nije  dopustio),  dok  se  redovnicima  pripisuju  i one 
župe  koje  su  1923.  predložene  svjetovnom  kleru,  ali  biskup  ih  nije  mogao  popuniti 
(Gabela,  Glavatičevo,  Studenci,  Vinica).  To  sve  znači  da  su  franjevci  ozbiljno 
mislili  da  su  im  župe  koje  su  im  dodijeljene  ad  nutum  S.  Sedis  pripale  u trajan 
posjed. 


1M  ABO,  1194/23.,  31.  XII.  1923. 

162  ABO,  br.  534/25.,  15.  IV.  1925. 

163  Usp.  D.  Mandić,  Schematismus  Almae  Missionariae  Provinciae  O.F.M.  in 
Hercegovina,  Sarajevo,  1933. 

Godine  1932.  biskup  je  Mišić  slavio  50.  obljetnicu  misništva.  Na  toj  je 
proslavi  prigodnu  propovijed  vjernicima  održao  mladi  svećenik,  dr.  Petar  Čule. 
Biskup  je  brižno  pratio  njegov  rad  s mladeži  u Napretkovu  konviktu  i gimnaziji  i 
bio  zadovoljan  njegovom  ispomoći  u kancelariji  ordinarijata.  Stoga  mu  je  u 
dijecezi  povjerio  brigu  za  odgoj  svećeničkoga  pomlatka  biskupijskoga  klera.  Tako 
se  broj  kandidata  počeo  povećavati,  posebno  iz  župe  Drinovci. 

Kad  su  to  primijetili  oci  franjevci,  počeli  su  govoriti  biskupijskim 
svećenicima  kuda  će  s tolikim  sjemeništarcima,  jer  su  sve  župe,  osim  Gabele  i 
Glavatičeva,  redovničke.  Jednom  zgodom  1937.  godine,  upravo  u župi 
Drinovcima,  dijecezanski  su  svećenici  doznali  za  manevre  iz  1923.  godine.  Oni  su 
do  tada  znali  samo  za  1899.  godinu  u kojoj  je  objavljena  Decizija  Svete  Stolice. 
Čuvši  vijesti  o peticijama  i reskriptu  iz  1922.  i 1923.  godine,  svjetovni  se  kler 
uznemirio  i zaprepastio.  Uhvatila  gaje  panika  kad  je  doznao  od  nekih  franjevaca 
daje  Decizija  izmijenjena  i gotovo  poništena. 

Svoju  uznemirenost  biskupijski  su  svećenici  prenijeli  biskupovu  tajniku  o. 
Borisu  Ilovači,  koji  ih  je  osokolio  da  se  ništa  ne  uznemiruju,  jer  biskup  te  izmjene 
nije  potvrdio,  a bez  njegove  potvrde  ništa  ne  vrijedi.  (Znamo  iz  arhiva  daje  to  bilo 
lukavo  izmotavanje). 

U međuvremenu  te  iste  1937.  godine  hercegovački  su  franjevci  imali  svoj 
provincijalni  kapitul  u Mostaru.  S kapitula  su  1 . svibnja  trinaestorica  članova  na 
čelu  s provincijalom  dr.  Matom  Čuturićem  i generalnim  pohoditeljem  fra  Perom 
Grabićem,  uputili  biskupu  Mišiću  memorandum,  koji  donosimo  među 
dokumentima.  U njemu  kažu  kako  je  "sto  i pedeset  hiljada  Hrvata  katolika  u 
Hercegovini"  uprlo  oči  u biskupa  s molbom  da  riješi  njihovu  "veliku  brigu 
pogledom  vjerskoga  poglavice  u Hercegovini  poslije  Vas".  Naime,  Hercegovina  je 
sedam  stoljeća  franjevačka,  natopljena  njihovim  znojem  i mučeničkom  krvlju; 
franjevci  su  očuvali  "Hrvatstvo  i Katoličanstvo  Hercegovine";  i u biskupu  kao  sinu 
"velikoga  franjevačkoga  Reda"  živi  sveti  franjevački  duh  i neće  dopustiti  da  se  taj 
duh  umanji  ili  okmji.  Stoga  Kapitul  moli  biskupa  da  za  svoga  života  osigura 
"nasljednika-franjevca",  strahujući  da  se  ne  dogodi  "da  uopće  franjevac  ne 
zasjedne  na  stolicu  mostarskih  biskupa  poslije  Vas",  što  bi  bilo  "sudbonosno  za 
katolički,  franjevački  i hrvatski  duh,  napredak  i budućnost  naše  drage 
Hercegovine".  Kapitularci  izlaze  s još  konkretnijim  prijedlogom  moleći  biskupa 
Mišića  da  što  prije  zatraži  "od  Sv.  Stolice  sebi  koadjutora  u osobi  kojega 
hercegovačkoga  franjevca.  Imate  pred  Vama  150  franjevaca  svećenika  u 
Hercegovini.  Birajte  kogagod  smatrate  vrijednim  da  bude  nasljednikom  Vaše 
časne  Osobe".  Tom  odlukom  i "izborom  kojega  hercegovačkoga  franjevca  za 
Vašega  koadjutora,  ispunit  ćete  najveću  želju  i riješiti  najsudbonosniji  problem 

franjevaca  ove  Provincije  i svega  hrvatskoga  katoličkoga  naroda  u 
Hercegovini."164 

Ne  znajući  za  taj  franjevački  memorandum,  dijecezanski  su  svećenici 
početkom  kolovoza  1937.  održali  svoj  godišnji  sastanak  Svećeničke  uzajamnosti  s 
kojega  su  uputili  promemoriju  biskupu  Mišiću  u vezi  s prenošenjem  glasova  o 
oduzimanju  svjetovnih  župa.  Promemoriju  donosimo  u cijelosti  među 
dokumentima.  A ovdje  navodimo  samo  nekoliko  rečenica:  "Danas  pak  neki  Oci 
Franjevci  izjavljuju  za  preko  25  župa  liberae  collationis  Ordinarii  (=  na  slobodno 
raspolaganje  Ordinariju)  da  su  isključivo  redovničke.  Još  čudnije  nam  je,  kad  tvrde 
za  neke  župe,  koje  još  i ne  postoje,  koje  će  se  možda  tek  za  još  dugi  niz  godina 
osnovati,  da  su  i te  župe  određene  za  O.  O.  Franjevce,  a da  nijesu  liberae 
collationis  Ordinarii. . . 

Razumljivo,  da  nas  je  ova  stvar  smutila,  jer  apsolutno  o tome  ništa  nijesmo 
znali,  pa  smo  se  stali  zato  interesirati. 

Tadašnji  Vaš  Tajnik,  a sadašnji  konzultor  mng.  poštovani  O.  Fra  Boris 
Ilovača,  rekao  nam  je,  da  se  radi  toga  ništa  ne  uznemirujemo  jer  da  Biskup  te  stvari 
nije  potvrdio,  a bez  njegove  potvrde  to  ne  vrijedi  ništa.  Mi  smo  se  time  bili 
pomirili".165 

Na  tu  promemoriju  biskup  Mišić  nije  ništa  službeno  odgovorio.  Ali 
odgovorio  je  nekim  svojim  gestama  i pokazao  kakvo  je  njegovo  stajalište  prema 
svjetovnom  kleru.  Dvojica  mladomisnika,  dijecezanskih  svećenika,  iz  1937.,  kad 
su  došli  biskupu  Mišiću  na  "slobodno  raspolaganje",  čuše  odgovor:  "Pa  ja  ne  znam 
kuda  ću  s Vama"  (kako  će  znati  kad  je  njihove  župe  preporučeno  predao 
franjevačkoj  provinciji!).  Ali  ima  i jedan  pisani  dokument  biskupa  Mišića  koji  ga 
ne  predstavlja  kao  biskupa  dorasla  njegovoj  dijecezanskoj  funkciji,  posebno  što  se 
tiče  dijecezanskoga  svećenstva.  Naime,  kad  se  broj  sjemeništaraca  pod  neumornim 
nastojanjem  dijecezanskoga  povjerenika  dr.  Čule  počeo  povećavati,  franjevci  to 
nisu  gledali  blagonaklono,  bojeći  se  valjda  da  ne  bi  "izgubili"  nečasno  prisvojene 
župe  dijecezanskoga  klera  u mostarsko-duvanjskoj  biskupiji  (ne  samo  postojeće 
nego  i one  koje  je  trebalo  osnovati).  Jesu  li  to  i službeno  sugerirali  svomu  subratu 
franjevcu  biskupu  Mišiću,  nije  nam  moguće  ustanoviti,  ali  se  ne  isključuje.  Jer 
činjenica  je  da  je  biskup  Mišić  na  kraju  školske  godine  1938/39.  pisao 
ravnateljstvu  nadbiskupskoga  dječačkog  sjemeništa  u Travniku:  "za  potrebe 
biskupije  Mostar-Duvno-Trebinje  odsada  pa  ubuduće  ne  primajte  više  preko  33 
(trideset  i tri)  kandidata  gimnazijalca.  Kod  broja  33  gimnazijalca  dječaka  za 


164  Franjevački  Provincijalat  hercegovačke  Provincije,  Memorandum  biskupu 
Alojziju  Mišiću,  396/37.,  1.  V.  1937.;  ABO  poseban  fascikl. 

165  Predstavka  svjetovnog  klera  Hercegovine  biskupu  fra  Alojziju  Mišiću;  ABO, 
1068/37.,  30.  VIII.  1937. 

Mostar-Duvno-Trebinje  neka  ostane.  Koliko  od  abiturijenata  pređe  u bogoslovno 
sjemenište,  toliko  novih  primite,  tako  da  ostanemo  kod  broja  gimnazijalaca  33 
(trideset  i tri)..."166 

Smijemo  li  postaviti  pitanje:  Po  kojem  je  kriteriju  biskup  Mišić  postavio 
numerus  clausus  svjetovnih  sjemeništaraca,  uključujući  čak  i trebinjsku  biskupiju? 
Mogao  ih  je  barem  pripremati  za  buduće  župe  koje  je  sam  o.  Mišić  preporučio 
1923.,  kao  što  su  Konjuhovac  (dvije  katoličke  obitelji),  Kruševljani  (dvije 
katoličke  obitelji),  Foča  (pogdjekoja  žandarska  kuća),  Ljubinje  (nijedna  katolička 
kuća)  itd.  Franjevačko  poglavarstvo  nije  postavljalo  nikakva  ograničenja  za  svoj 
pomladak!  Ravnateljstvo  travničkoga  sjemeništa  konstatiralo  je  da  ubuduće  može 
biti  u svim  razredima  samo  33  sjemeništarca  za  biskupije  u Hercegovini  - dakle  u 
svakom  razredu  po  4 pitomca,  plus  jedan.  Školovanje  je  u sjemeništu  tada  trajalo 
osam  godina.  Ako  tomu  pribrojimo  četiri  godine  bogoslovije  i godinu  dana  vojske, 
onda  nije  teško  zaključiti  koliko  bi  sjemeništaraca  od  četiri  početnika  moglo  doći 
kroz  dvanaest-trinaest  godina  do  oltara.  I tako  to  određuje  dijecezanski  ordinarij 
Mišić,  kojega  bi  prva  briga  bila  odgoj  njegovih  (budućih)  suradnika  u pastoralnom 
djelovanju.  Moramo,  ipak,  priznati  da  taj  dekret  o "ograničenu  broju" 
sjemeništaraca  nije  mogao  imati  neku  posebnu  praktičnu  vrijednost,  jer  je  biskup 
Mišić  nakon  tri  godine  umro,  a s njime  i njegov  dekret.  Ali  ipak  iskreno  žalimo  da 
je  msgr.  Mišić  izdao  jednu  takvu  neshvatljivu  odluku  koja  će  se  u budućnosti 
spominjati  i na  njega  bacati  neugodnu  sjenu. 

To  nas  navodi  na  zaključak  da  se  prilike  i okolnosti,  doduše,  mijenjaju,  ali 
franjevačka  konstanta  prema  dijecezanskom  svjetovnom  kleru  uvijek  ostaje  ista. 
Zato  je  sasvim  razumljiva  reakcija  svjetovnih  svećenika,  pa  i onih  koji  su  uputili 
promemoriju  biskupu  Mišiću  1937.,  da  se  ne  zaustavljaju  samo  kod  toga  nego  da 
proslijede  pitanje  na  više  crkvene  organe.  Dijecezanski  su  svećenici  smatrali  da  o 
franjevačkim  glasinama  obavijeste  i metropolitu  vrhbosanske  crkvene  pokrajine, 
nadbiskupa  u Sarajevu  msgr.  dr  Ivana  Šarića.  Ovaj  je  početkom  1939.  izvijestio 
apostolskoga  nuncija  u Beogradu,  a preko  njega  Svetu  Stolicu,  o stanju  u 
područnim  biskupijama,  posebno  u mostarsko-duvanjskoj.  Tako  je  pitanje  o 
župama  ponovno  pokrenuto.167 

5)  Pravno  mišljenje  kard.  Brune  o reskriptu  iz  1923.  Na  mješovitoj 
sjednici  Kongregacije  za  širenje  vjere  i Tajništva  za  izvanredne  crkvene  poslove 
podnio  je  referat  o "hercegovačkom  pitanju"  u prosincu  1940.  kard.  Giuseppe 
Bruno  koji  je  tada  bio  tajnik  i pročelnik  Kongregacije  koncila,  a godine  1923. 
potpisao  reskript  kao  podtajnik.  U izvatku  kardinalova  podneska,  koji  je  pisan 
rukom,  čitamo: 


ABO,  788/39, 9.  VI.  1939. 

167 1.  Šarić,  dopis  Nunciju,  68/39.,  9. 1.  1939. 

"12.  Kad  godine  1923.  bijaše  u Sarajevu  samo  jedan  klerik  iz 
Hercegovine,  franjevci  mišljahu  da  je  došao  trenutak  da  ponište  Dekret  Leona 
XIII;  zatražiše,  stoga,  od  Sv.  kongregacije  koncila  da  im  povjeri,  osim  25  župa  što 
im  je  dopustio  Leon  XIII.,  drugih  27  novih;  dakle  svega  52.  Njihova  je  molba 
patila  od  ’mane  obrepcije  ili  barem  subrepcije’  (navođenja  neistine  ili  barem 
prešućivanja  istine),  jer  su  tražili  da  im  se  povjere  župe  koje  još  ni  danas  - 1936  - 
nisu  ustanovljene,  na  pr.  Erverni  Enn  (=  Crveni  Gnn),  Cerno,  Ljubuško,  Dobrič, 
Ibzarići  (=  Uzarići),  Rodoc,  (Jesenice). 

Sv.  Kongregacija  koncila  odlučila  je  22.  lipnja  1923.  br.  3399/23  (valjda  je 
tipkarska  pogrješka,  trebalo  bi  biti  2299/22  - n.  pr.)  da  mostarski  biskup  može 
povjeriti  sve  ove  župe  franjevcima  ad  nutum  S.  Sedis. 

Biskup  do  sada  nije  proveo  u djelo  ovaj  dekret.  Ali  franjevci  smatraju  one 
župe  kao  svoje  ’plenissimo  iure’  i uvrštavaju  ih  u svoj  šematizam  kao  župe  ' tri  bus 
conventibus  incorporatae'" . 1 68 

Godine  1941.  isti  je  kardinal  dao  neka  svoja  objašnjenja  u vezi  s 
reskriptom  iz  1923.  Nakon  što  je  u tri  točke  izložio  povijesnu  proceduru  obnove 
crkvene  hijerarhije  u BiH,  izdavanje  Decizije  1899.  i davanje  reskripta  ad  nutum  S. 
Sedis  1923.  kardinal  nastavlja: 

"Pretpostavljajući  to,  čini  se: 

a)  da  je  spomenuti  reskript  Sv.  Kongregacije  koncila  od  22.  lipnja  1923. 
obrepcijalan  i subrepcijalan  ne  samo  zato  što,  kao  što  se  tvrdi  u navedenom 
podnesku  od  prosinca  1940.,  27  župa  koje  su  po  njemu  vraćene  franjevcima  nisu 
niti  danas  podignute  nego  i zbog  toga  što  nije  ostala  biskupu  druga  21  svjetovna 
župa  u mostarskoj  biskupiji  i 19  u trebinjsko-mrkanskoj;  a posebno  zato  što 
spomenuti  reskript  koncila  nije  mogao  opozvati  prethodni  reskript  Sv. 
kongregacije  biskupa  i redovnika  od  17.  srpnja  1899.  'ex  audientia  SS.  mi. 

b)  da  se  na  isti  reskript  Sv.  kongregacije  koncila  ne  mogu  prizivati 
franjevci  jer,  kao  što  je  također  rečeno  u spomenutom  podnesku,  on  nije  još 
izvršen  prema  propisu  kan.  38  Crkvenoga  zakonika; 

c)  daje  isti  reskript  Sv.  kongregacije  koncila  bez  valjanosti  jer  ne  proizlazi 
da  su  franjevci  dobili  od  Sv.  kongregacije  za  redovnike  ovlaštenje  da  prime  27 
svjetovnih  župa  prema  propisu  odluke  Svete  kongregacije  konzistorijalne  od  5. 
srpnja  191 5. 169 


168  G.  Card.  BRUNO,  Appunto,  Estratto  deila  ponenza  delte  Congregazioni  miste 
delta  S.  C.  de  Propaganda  Fide  e degti  A.E.S.  del  dicembre  1940,  pag.  32,  nr.  3995. 

169  Acta  Apostolicae  Sedis,  1915.,  vol.  VII.,  str.  327. 

d)  da  u svakom  slučaju  reskript  Sv.  kongregacije  koncila  može  biti 
opozvan  od  Svete  Stolice  ako  poraste  svjetovni  kler,  jer  je  izdan  ad  nutum  S. 
Sedis ".17° 

Tako  je  o reskriptu  iz  1923.  mislio  i sudio  kard.  Bruno  koji  je  i sam  bio 
uhvaćen  u zamku  franjevačkih  obrepcija  i subrepcija.  On  kaže  da  biskup  Mišić  nije 
bio  izvršio  reskript.  To  je  kard.  Bruno  napisao  na  temelju  onoga  izvještaja 
vrhbosanskoga  metropolite  koji  je  bio  informiran  od  hercegovačkoga  svjetovnog 
klera.  Predstavnicima  svjetovnoga  klera  to  je  bio  rekao  tajnik  biskupa  Mišića,  o. 
Boris  Ilovača. 

Iako  su  stvari  bile  jasne  već  1940.  godine,  tj.  da  se  1923.  godine  radilo 
zaobilazno,  tendenciozno  i nepošteno,  te  da  reskript  nema  nikakve  juridičke  snage 
u smislu  koji  mu  franjevci  pridaju,  ipak  se  moralo  čekati  još  punih  25  godina  da  se 
taj  dokument  opozove  i poništi. 


III)  MOSTARSKO-DUVANJSKI  BISKUP  - DIJECEZANSKI 
SVEĆENIK  I PITANJE  RAZDIOBE  ŽUPA  U DIJECEZI 

Mostarsko-duvanjski  biskup  i apostolski  administrator  trebinjsko- 
mrkanske  biskupije,  o.  Alojzije  Mišić,  pod  svoje  stare  dane  molio  je  od  Svete 
Stolice  pomoćnoga  biskupa.  Međutim,  Sveta  Stolica  nije  imenovala  pomoćnoga 
biskupa  za  života  o.  Mišića.  Tek  kad  je  ovaj  umro,  26.  ožujka  1942.,  pristupilo  se 
izboru  i imenovanju  biskupa.  Postupak  je  bio  veoma  otežan.  Na  stranu  mučna 
ratna  situacija  - jek  rata!  - mnogo  su  ozbiljnije  zapreke  u crkvenom  pogledu 
dolazile  od  strane  onih  koji  su  trebali  pripomoći  razbistrivanju  problema. 
Hercegovački  su  franjevci  svakako  očekivali  da  će  nasljednikom  biskupa  Mišića 
postati  neki  član  njihove  redovničke  zajednice.  Svoje  su  očekivanje  temeljili  i na 
obećanjima  koja  je  ondašnji  poglavar  države,  dr.  A.  Pavelić,  bio  dao  svomu 
bliskom  suradniku  u ministarstvu  za  bogoštovlje,  hercegovačkom  franjevcu  dr.  fra 
Radoslavu  Glavašu,  za  vrijeme  njihova  predratnoga  boravka  u emigraciji. 

Unatoč  tim  franjevačkim  nadama,  Sveta  je  Stolica  odlučila  povjeriti 
mostarsko-duvanjsku  biskupiju  dijecezanskom  svećeniku.  Tako  je  15.  travnja 
1942.  godine  za  mostarsko-duvanjskog  biskupa  i trebinjskoga  administratora 
imenovan  svjetovni  dijecezanski  svećenik,  dr.  Petar  Čule. 

Novoizabrani  biskup  rođen  je  1898.  godine  u Kruševu  kod  Mostara. 
Osnovnu  je  školu  pohađao  u Ljutom  Docu.  Nakon  uspješno  završene  gimnazije  u 
Travniku  i bogoslovije  u Sarajevu,  Petar  je  zaređen  za  svećenika  1920.  godine. 


170  G.  Card.  BRUNO,  Cessione  di  parrocchie  ai  francescani  (in  seguito  della  Ponenza 
del  1940),  Nr.  108/41.,  7. 1.  1941. 

Potom  je  otišao  na  daljnji  studij  u Innsbruck,  gdje  je  postigao  doktorat  iz  teologije. 
Od  1 923 . do  1 929.  bio  je  prefekt  u Napretkovu  konviktu  u Mostaru,  a od  1 93 1 . do 

1941.  kateheta  u mostarskoj  gimnaziji.  Od  1932.,  kada  je  postao  dijecezanski 
povjerenik  za  sjemenište,  broj  se  dijecezanskih  svećenika  do  početka  rata 
udvostručio.  Od  1934.  vršio  je  ulogu  dijecezanskoga  konzultora.  Dr.  Petar  Čule,  uz 
svoje  dužnosti,  živo  se  bavio  teologijom,  čitajući  i pišući.  Objavio  je  dvije  knjige: 

1)  Misli  velikih  umova  o Bogu  i vjeri , Mostar,  1925. 

2)  Misli  velikih  umova  o Kristu  i Katol.  Crkvi , Mostar,  1926. 

Priredio  je  i Mali  kršćanski  nauk,  koji  je  izišao  u više  izdanja,  a pisao  je 
razne  članke  po  našim  vjerskim  časopisima.171 

Za  proslavu  400.  obljetnice  Družbe  Isusove  preveo  je  od  T.  J.  Campbella 
Povijest  Isusovačkog  Reda,  u dva  sveska;  Zagreb  1941.  i 1942. 

Rado  je  išao  pomagati  subraći  u pastvi,  poznat  kao  vrstan  propovjednik. 

Nakon  smrti  pok.  biskupa  Mišića,  Sveta  se  Stolica  nije  mislila  ni  mjesec 
dana  da  tako  vrijednoga  svećenika,  kao  što  je  bio  dr.  Čule,  imenuje  mostarsko- 
duvanjskim  biskupom  i trebinjsko-mrkanskim  administratorom.  Izbor  je  objavljen 
u poluslužbenom  glasilu  Svete  Stolice  L 'Osservatore  Romano  1.  lipnja  1942.  Kad 
se  vijest  razglasila  svijetom,  među  hercegovačkim  franjevcima  nastalo  je  pravo 
zaprepaštenje.  Neposredno  nakon  objavljivanja  biskupova  imenovanja,  ondašnje 
ministarstvo  pravosuđa  i bogoštovlja  u Zagrebu  svojim  je  raspisom  od  3.  lipnja 

1942.  razaslalo  "svim  župnicima  mostarske  biskupije"  prosvjed  protiv  imenovanja 
dr.  Čule  mostarskim  biskupom  "bez  znanja  i saslušanja,  čak  i bez  znanja  hrvatske 
državne  vlade.  Hrvatska  državna  vlada  ne  može  primiti  do  znanja  takvo 
imenovanje....  te  će  prema  tome  zauzeti  svoje  stanovište  na  obranu  državnog 
vrhovničtva  u svim  odnošajima proforo  civili...’"}12 

Ne  bismo  ovaj  protest  tadašnje  vlade  u Zagrebu  spominjali  u ovoj  kronici 
događaja  da  nije  u to  doba  vršio  službu  načelnika  za  bogoštovlje  u ministarstvu 
pravosuđa  hercegovački  franjevac,  spomenuti  fra  Radoslav  Glavaš.  Poznato  je 
naime  da  je  ondašnja  vlada  mnogo  držala  do  toga  da  se  i nju  pita  s obzirom  na 
imenovanje  novih  biskupa.  Tako  je  prigovorila  i u pogledu  imenovanja  dr.  Janka 
Šimraka  za  križevačkoga  vladiku  - biskupa,  a miješala  se  i u imenovanje 
đakovačkoga  biskupa.173 

Zbog  pisanoga  protesta  protiv  imenovanja  dr.  Čule  za  mostarsko- 
duvanjskog  biskupa  tadašnji  tajnik  apostolskoga  delegata  u Zagrebu,  Giuseppe 


Usp.  Vrhbosna,  9-10/1942.,  koja  je  gotovo  sva  posvećena  novoimenovanom 
biskupu  Petru  Čuli. 

172  Raspis  ministarstva  pravosuđa  i bogoštovlja  NDH,  5974  - B - 1942.,  3.  VI.  1942. 

173  Tajni  dokumenti  o odnosima  Vatikana  i ustaške  "NDH”,  Zagreb,  1952.,  str.  81. 
slj. 

Masucci,  upozorio  je  poglavnika  Pavelića  na  crkvene  cenzure  u koje  je  upao  po 
kan.  2334  Zakonika  kanonskoga  prava.  Jedna  od  posljedica  bila  je  i ta  da  se  za 
državnoga  poglavara,  u vrijeme  dok  Crkva  nije  bila  rastavljena  od  države,  nisu 
smjele  priređivati  u crkvi  javne  molitve  s bogoslužjem  prigodom  imendana  ili 
rođendana,  ako  bi  dotični  bio  u izopćenju.  Na  to  je  Pavelić  povukao  svoj  prosvjed. 

Od  imenovanja  do  biskupskoga  ređenja  proteklo  je  više  od  pet  mjeseci.  U 
međuvremenu  neki  "dobronamjerni"  franjevci  predlagali  su  novoimenovanom 
biskupu  da  se  za  volju  mira  i dobrih  odnosa  s hrvatskom  državom  odrekne 
biskupske  službe  u Hercegovini.  Kad  se  u tome  nije  uspjelo,  pribjeglo  se  nečasnim 
i nepoštenim  metodama  zastrašivanja,  otvorenih  prijetnji  i sprečavanja 
biskupskoga  ređenja  i posvećenja.  Uoči  konsekracije,  koja  je  bila  zakazana  za  4. 
listopada  1942.  suposvetitelji  zagrebački  nadbiskup  dr.  Alojzije  Stepinac  i 
vrhbosanski  metropolita  i nadbiskup  dr.  Ivan  Šarić  primili  su  teška  prijeteća  pisma 
da  se  ne  usude  doći  na  posvetu  novoga  biskupa  u Mostar.  Jer,  "ako  se  samo 
usudite  prieći  granicu  grada  Mostara  i Hercegovine  u svrhu  posvete  novoga 
biskupa,  neka  znate  da  će  biti  svašta.  Bit  će  krvi,  a lako  i mesa  pa  da  je  na  Vama 
papina  kruna.  Bit  će  krvi  i mesa...".174  U pismima  se  nalaze  riječi  koje  su  upravo 
nedostojne  jednoga  čovjeka  zdrave  pameti,  pogotovo  kršćanina  i katolika.  Cjelovit 
sadržaj  pisma  jasno  upućuje  na  zaključak  da  mu  se  izvor  nalazi  u kleričkim 
krugovima. 

Nakon  mirno  i uredno  obavljena  biskupskoga  ređenja  u mostarskoj  župnoj 
crkvi  sv.  Petra  i Pavla,  biskupu  je  Čuli  preko  ondašnjih  mjesnih  vlasti  - velikoga 
župana  - stigla  poruka  da  se  kao  biskup  ne  bi  usudio  dirati  u franjevce.  Drugim 
riječima,  htjelo  ga  se  upozoriti  da  ne  bi  pokretao  pitanje  župa  u mostarsko- 
duvanjskoj  biskupiji.  Nije  teško  zaključiti  tko  je  stvarno  stajao  iza  takvih  poruka  i 
prosvjeda.  Ipak,  mjesni  ordinarij  dr.  Čule  nije  se  puno  obzirao  na  prijetnje  i 
smetnje,  nego  je  odlučno  počeo  izvršavati  svoje  biskupske  dužnosti. 

1)  Izvještaj  mons.  Čule  Svetoj  Stolici  o činjeničnom  pitanju  razdiobe 
župa  u mostarsko-duvanjskoj  biskupiji  1943.  i 1963. 

Unatoč  neugodnim  upozorenjima  koja  su  pristizala  biskupu  Čuli,  ovaj  je 
po  svojoj  službenoj  dužnosti  u prvoj  petogodišnjoj  relaciji,  12.  travnja  1943. 
izvijestio  Svetu  Stolicu  naglašavajući  da  će  rješenje  pitanja  podjele  župa  imati 
svojih  poteškoća.  Spomenuo  je  Deciziju  Leona  XIII.  iz  1899.  po  kojoj  je  određeno 
da  u mostarsko-duvanjskoj  biskupiji  redovnici  franjevci  imaju  25  župa,  a da  su 
druge,  bilo  da  postoje  bilo  da  se  imaju  u budućnosti  osnovati,  na  "slobodno 
raspolaganje  ordinariju".  Biskup  je  nadalje  izvijestio  da  su  franjevci  željeli 
izmijeniti  tu  Deciziju  te  su  nagovorili  biskupa  Mišića  da  preporuči  njihovu  molbu 


174  Prijepis  prosvjednoga  pisma  Biskupskom  ordinarijatu  Mostar  dostavio  je 
Nadbiskupski  ordinarijat  Sarajevo,  2.  X.  1942. 

za  preuzimanjem  drugih  27  župa,  uz  one  koje  su  im  povjerene  već  1899.  Biskup  je 
Mišić  to  učinio  te  je  Kongregacija  koncila,  1923.  godine,  "imajući  u vidu  oskudicu 
svjetovnoga  klera",  predala  franjevcima  tražene  župe,  ali  pod  uvjetom  adnutum  S. 
Sedis.  Biskup  Čule  u svome  izvještaju  piše:  "Čini  se  da  je  ovaj  reskript  Sv. 
kongregacije  koncila  bio  nevaljan,  i to  zbog  mane  navođenja  neistine  ( ob  vitium 
obreptionis)" . Naime,  od  onih  27  župa,  koje  su  franjevci  tražili,  13  ih  je  postojalo  u 
vrijeme  pisanja  molbe  i izdavanja  reskripta,  a 14  ostalih  (izuzev  Cmča)  ne  postoje 
osim  "u  naumu  i želji".  Na  kraju  svoga  izvješća  biskup  Čule  moli  "da  Sv. 
kongregacija  za  širenje  vjere  izda  prikladne  upute  u ovoj  tako  sumnjivoj  stvari". 

Kongregacija,  primivši  i proučivši  biskupovu  relaciju  o stanju  u 
mostarsko-duvanjskoj  dijecezi,  svojim  pismom  od  25.  lipnja  1943.  odgovorila  je 
između  ostaloga  i ovo: 

"A  drugo,  Vi,  Preuzvišeni,  izvješćujete  daje  biskup  dne  22.  lipnja  godine 
Gospodnje  1923.  od  Sv.  kongregacije  koncila  zatražio  i isposlovao  da  Redu  manje 
braće  može  povjeriti  drugih  27  župa  (osim  onih  25  koje  je  istom  Redu  povjerio 
vrhovni  svećenik  Leon  XIII.),  a od  tih  13  nije  postojalo  ni  u ono  vrijeme  niti 
postoje  danas. 

Ova  se  Sv.  kongregacija  veoma  čudi  tomu  postupku. 

Stoga,  budući  daje  u reskriptu  Sv.  Kongregacije  koncila  biskupu  molitelju 
dana  ovlast  (Indult)  da  se  ’pod  uvjetom  navedene  župe  predaju  spomenutim 
fratrima  ad  nutum  S.  Sedis',  Vi,  Preuzvišeni,  ako  smatrate  prikladnim,  možete  se 
uteći  ovoj  Kongregaciji  da  se  drukčije  providi."176 

Svršetkom  drugoga  svjetskog  rata  u našoj  su  zemlji  nastale  nove  društvene 
prilike.  U prvim  poslijeratnim  godinama  pojedini  su  biskupi  bih  zatvarani  i 
osuđivani  na  dugogodišnju  robiju.  Tako  je,  nakon  osude  zagrebačkoga  nadbiskupa 
dr.  Alojzija  Stepinca,  dne  22.  travnja  1948.  bio  lišen  slobode  i mostarsko- 
duvanjski  biskup  dr.  Petar  Čule.  U srpnju  te  iste  godine  biskup  je  osuđen  na  1 1 i 
pol  godina  strogoga  zatvora.  Premda  do  sada  ne  postoji  objektivan  prikaz  suđenja 
mostarskom  biskupu  i suoptuženim  s njime,  ipak  bismo  ovdje  željeli  istaknuti 
jedno.  Iako  se  biskup  Čule  u "Poslanici  hrvatskih  biskupa"  u rujnu  1945.  energično 
zauzeo  za  obranu  hercegovačkih  franjevaca,  ipak  na  njegovu  procesu  14-18.  srpnja 
1948.,  uz  neke  ženske  osobe,  nastupili  su  kao  muški  svjedoci  samo  neki 
hercegovački  franjevci  (jedan  od  njih  bijaše  o.  Rufin  Šilić),  optužujući  ga  za  djela 
za  koja  snose  odgovornost  sami  franjevci,  a ne  biskup.  Jer  biskup  nije  mogao 
zapriječiti  pisanje  i izdavanje  franjevačkoga  tiska  u kojem  je  bilo  članaka  politički 


175  Prvo  petogodišnje  izvješće  mostarsko-duvanjskoga  biskupa  Čule  Svetoj  Stolici, 
12.  IV.  1943. 

176  Odgovor  Kongregacije  za  širenje  vjere,  794/43.,  25.  VI.  1943. 

nepoćudnih  novim  vlastima.  Da  je  bilo  sumnjivih  članaka  s vjersko-moralnoga 
stajališta,  u tom  bi  slučaju  biskup  morao  intervenirati. 

Biskup  je  Čule  boravio  u vrlo  teškim  životnim  uvjetima  u zeničkom 
zatvoru  do  potkraj  mjeseca  listopada  1955.  godine.  Nakon  što  se  državna  vlast 
uvjerila  daje  neosnovana  optužba  protiv  biskupa  u vezi  s navodnim  primanjem  u 
biskupiju  na  konak  "škripara"  Neđe  Markotića  ujesen  1946.  godine  - a Markotić 
je  već  u ožujku  1946.  poginuo  - dakle,  očita  podvala  - biskup  je  Čule  prebačen  u 
konfinaciju  u franjevački  samostan  u Tolisu,  u Posavini.  Ubrzo  poslije  toga 
zatočeništva  bio  je  pušten  na  uvjetnu  slobodu,  na  liječenje.  Tako  se  5.  siječnja 
1957.  vratio  u biskupsku  rezidenciju  u Mostar,  a svršetkom  iste  godine  preuzeo 
upravu  biskupije. 

Stupajući  ponovno  na  dužnost,  mons.  Čule  posvetio  je  svoju  posebnu 
brigu  s obzirom  na  obnovu  i gradnju  novih  crkvenih  objekata  i osobitu  revnost  u 
vezi  s odgojem  dijecezanskoga  pomlatka.  U svome  pastoralnom  upravljanju 
biskupijom  biskup  se  Čule  našao  pred  dvjema  neugodnim  činjenicama: 

a)  Tih  godina  javljao  se  veći  broj  mladića  iz  Hercegovine  među  kandidate 
biskupijskoga  klera.  Mnogi  su  među  njima  ustrajali  te  se  broj  svjetovnih  svećenika 
stao  povećavati.  Na  to  su  neki  franjevci  stali  gledati  s određenim  neraspoloženjem. 
Neki  su  išli  čak  dotle  da  su  izričito  odvraćali  mladiće  da  ne  idu  u biskupijsko 
sjemenište,  jer  neće  imati  župa,  a kad  ostare,  neće  se  imati  tko  za  njih  brinuti; 
morat  će  pasti  na  teret  braće  i nevjesta,  jer  - govorilo  se  - "popovi"  nemaju  ni  župa 
ni  samostana  u zapadnoj  Hercegovini.  Neki  su  franjevci  župnici  poduzimali 
konkretne  mjere  te  su  višak  zvanja  za  redovnički  stalež,  odnosno  provinciju,  slali 
bilo  drugim  redovima,  bilo  drugim  biskupijama,  samo  ne  svomu  vlastitom 
mostarsko-duvanjskom  biskupu.  S takvim  se  jednim  slučajem  susreo  i sam  biskup 
Čule,  osobno.  Kad  je  biskup,  prigodom  krizme  u Šuici,  naišao  na  jednoga  klerika, 
upitao  ga  je  čiji  je  on  sjemeništarac.  Ovaj  je  odgovorio  da  pripada  dubrovačkoj 
biskupiji.  Biskup  ga  je  začuđeno  upitao  zašto  nije  ostao  u svojoj  mostarsko- 
duvanjskoj  biskupiji.  Klerik  mu  je  na  to  odgovorio:  "Što  sam  ja  znao?  Išao  sam 
kamo  me  slao  moj  župnik  (franjevac).  Župnik  mi  je  najprije  poslao  molbu  u 
Sarajevo.  Kad  su  odozgor  odgovorili  da  imaju  dostatno  kandidata  iz  vlastite 
nadbiskupije,  onda  sam,  nakon  godinu  dana  pauze,  po  župnikovoj  preporuci  otišao 
u Dalmaciju".  Možda  bi  nam  tako  nešto  slično  mogli  ispripovijedati  mnogi  od  onih 
koji  sada  služe  u drugim  biskupijama  ili  redovima. 

b)  Da  bi  bar  donekle  popravio  stanje  biskupijskoga  klera  u dijecezi,  biskup 
je  počeo  osnivati  nove  župe  razgraničenjem  onih  koje  su  bile  povjerene 
franjevcima.  A po  propisu  kan.  1427  § 5 nova  župa,  koja  se  podiže  cijepanjem 
župe  kojom  su  redovnici  upravljali,  nije  više  redovnička,  nego  na  slobodno 
raspolaganje  ordinariju.  Od  onih  župa  koje  su  Decizijom  iz  1899.  godine 
predviđene  da  se  u budućnosti  osnuju,  neke  su  do  početka  drugoga  svjetskog  rata 
osnovane,  a neke  nisu.  Biskup  te  predviđene  župe  može  osnovati  kad  god  hoće 

"bez  ikakva  savjetovanja"  bilo  s kime,  kao  što  stoji  u spomenutoj  Deciziji.  Takvu 
osnivanju  pogodovali  su  i vjernici  iz  nekih  sela  koji  su  počeli  upućivati  molbe 
biskupu  da  u njihovu  mjestu  osnuje  samostalnu  župu.  S tim  u vezi  napomenuli 
bismo  jedan  slučaj  koji  je  karakterističan  za  razumijevanje  obrađivane 
problematike. 

Vjernici  sela  Pologa  kod  Mostara  podnijeli  su  molbu  ordinariju  da  im  se 
osnuje  nova  župa.  Iako  su  pravno  pripadali  župi  Mostarski  Gradac,  ipak  im  je 
praktično  bilo  pogodnije,  a nekima  i bliže,  dolaziti  u Mostar  radi  obavljanja  svojih 
kršćanskih  dužnosti.  Biskup  je  Čule  dugo  oklijevao  dok  nije  1963.  odlučio 
osnovati  novu  župu  kojoj  će  pripasti  i selo  Polog.  Naime,  prema  Deciziji  bilo  je 
predviđeno  da  biskup  može  osnovati  župu  Dobrič  koju  će  sačinjavati  sela:  Polog, 
Vlasnići,  Knežpolje  i Dobrič.  Unatoč  toj  pravnoj  mogućnosti,  biskup  je  Čule 
pozivom  na  kan.  1420  pozvao  župnika  Mostarskoga  Graca  da  on  iznese  svoje 
mišljenje  o molbi  vjernika  sela  Pologa. 

Župnik  - franjevac  u Mostarskom  Gracu  odgovorio  je  pismom  da  priznaje 
opravdanost  molbe  vjernika  iz  Pologa.  Spomenuo  je  da  se  to  isto  odnosi  i na  selo 
Dobrič.  Na  kraju  je  napomenuo  da  o osnivanju  nove  župe  u Pologu  nije  govorio  s 

178 

provincij alatom,  a valjalo  bi  i njega  o tome  upitati. 

Biskup  Čule,  oslanjajući  se  na  odredbu  Decizije  iz  1899.  i pridržavajući  se 
Zakonika  kanonskoga  prava , nije  posebno  pisao  provincij  alatu  hercegovačkih 
franjevaca,  nego  je  29.  kolovoza  1963.  kanonski  osnovao  samostalnu  kapelaniju179 
i o tome  obavijestio  župnika  - franjevca  u Mostarskom  Gracu  da  8.  rujna  1963. 
prestaje  njegova  župnička  jurisdikcija  nad  selom  Pologom.180 

U sastav  novoosnovane  župe  trebalo  se  uključiti  i selo  Dobrič.  Ali, 
manevrima  sa  strane  došlo  je  do  nesuglasica  između  ta  dva  sela.  Tako  je  selo 
Dobrič  ostalo  i dalje  u sklopu  stare  župe  Mostarski  Gradac,  a nova  je  župa 
obuhvatila  samo  selo  Polog  i Vlasniće.  Kasnije,  nakon  što  se  pojavio 
"hercegovački  slučaj",  neki  će  franjevci,  bez  ikakva  mjerodavnoga  crkvenog 
dopuštenja  podignuti  novu  crkvu  u selu  Žvatiću,  prema  kojoj  će  gravitirati  Dobrič, 
dio  Knešpolja  i neki  zaseoci  M.  Graca.  U pozadini  neraspoloženja  nekih 
franjevaca  s obzirom  na  osnivanje  nove  župe  u Pologu  čini  se  da  leži  ono  što  je 
franjevačko  poglavarstvo  tražilo  u svojoj  molbi  od  20.  svibnja  1923.,  tj.  da  se 
njima  redovnicima  dodijeli  i Dobrič,  koji  onda  nije  postojao  kao  župa,  a koju  će 
franjevci  željeti  osnovati  za  svoju  zajednicu.  U tom  smislu  možemo  i shvatiti 


111  ABO,  547/63.,  6.  VIII.  1963. 

178  Odgovor  župnika  iz  Mostarskoga  Graca,  55/63.,  12.  VIII.  1963. 

179  ABO,  611/63.,  29.  VIII.  1963. 

180  ABO,  611/63.,  29.  VIII.  1963. 

namjeru  franjevačkoga  poglavarstva  u Hercegovini  da  na  Žvatiću,  nekadašnjem 
181 

biskupijskom  imanju,  osnuju  svoj  samostan  gdje  bi  se  otvorio  novicijat. 

Poteškoće  i neprilike  koje  je  biskup  Čule  imao  oko  osnivanja  župe  Polog  i 
odvraćanja  sela  Dobrič  da  ne  stupi  u novu  župnu  zajednicu,  unatoč  većim 
pogodnostima,  signalizirale  su  biskupu  da  se  ne  bi  slučajno  usuđivao  dalje  osnivati 
nove  župe  cijepajući  one  koje  su  franjevcima  povjerene. 

Te  dvije  činjenice:  odgovaranje  mladića  da  ne  stupaju  u biskupijsko 
sjemenište  za  mostarsko-duvanjsku  biskupiju  i neprilike  oko  osnivanja  novih  župa, 
gdje  franjevcima  nije  po  volji,  dale  su  povoda  biskupu  Čuli  da  se  u službenom 
izvještaju  Svetoj  Stolici  osvrne  na  situaciju  u biskupiji  Mostar-Duvno. 

Tako  je  biskup  u svojem  petogodišnjem  izvještaju  Svetoj  Stolici,  godine 
1963.,  prikazao  stvarno  stanje.  Dr.  Čule  piše  da  su  mu  neki  svjetovni  svećenici  iz 
drugih  biskupija  predlagali  da  napusti  svoju  vlastitu  biskupiju  i preseli  se  u koju 
drugu,  zajedno  sa  svjetovnim  svećenicima,  gdje  će  im  biti  omogućen  rad  i život 
dostojan  svećenika,  pozvanih  da  vode  duhovnu  pastvu  vjernika  - ako  i dalje  bude 
trajala  ovakva  podjela  župa  gdje  će  redovnički  kler  imati  preko  80%  vjernika, 
svjetovni  kler  ni  20%.  Biskup  nadalje  ističe  da  velika  većina  dijecezanskoga  klera 
odbacuje  takav  prijedlog,  nego  očekuje  da  će  Sveta  Stolica  kleru  vratiti  one  župe 
koje  su  mu  Decizijom  Leona  XIII.  namijenjene,  a koje  sada  franjevci,  zbog 
povijesne  nestašice  klera,  administriraju.  Unatoč  toj  besperspektivnoj  situaciji 
svjetovnoga  klera,  biskup  se  Čule  nada  da  će  s franjevcima,  nakon  dobrohotne 
intervencije  Kongregacije,  doći  do  "prijateljskoga  sporazuma  kojim  će  se  postići 
pravičnija  i pravednija  podjela  župa  između  oba  klera  tako  da  se  ostvari  određena 
ravnoteža  među  svjetovnim  i redovničkim  župnicima  u mostarsko-duvanjskoj 
biskupiji.  Na  taj  će  se  način  promicati  ne  samo  ljubav  i sloga  u kleru  nego  će  se 
također  obojemu  kleru  pružiti  prilika  za  zdravo  i sveto  natjecanje  u Gospodnjem 
vinogradu".182 


181  U buli  Ex  hac  augusta,  od  5.  VII.  1881.,  određeno  je  da  se  što  prije  u Mostam, 
kao  sjedištu  biskupije,  podigne  kaptol.  U tu  svrhu  bila  je  sagrađena  u blizini  biskupske 
rezidencije  jedna  zgrada  koja  je  imala  služiti  za  dijecezanski  kaptol,  odnosno  vijeće 
konzultora.  Ta  je  kuća  otuđena  uoči  smrti  biskupa  Buconjića.  Osim  toga,  dok  je  biskup 
Buconjić  ležao  na  samrtnoj  postelji  o.  fra  Radoslav  Glavaš  otuđio  je  velik  dio  biskupijskih 
imanja  predavši  nešto  od  njih  hercegovačkoj  franjevačkoj  provinciji,  a nešto  namještenicima 
koji  su  služili  u biskupiji.  Tako  je  otuđeno  i imanje  na  Žvatiću,  na  putu  između  Mostara  i 
Širokoga  Brijega,  uz  tzv.  biskupovu  mlinicu.  Postupak  franjevačkoga  poglavarstva  1923. 
upućuje  nas  na  zaključak  da  otuđenje  zgrade  namijenjene  za  dijecezanski  kaptol  odnosno  zbor 
konzultora  kao  i oduzimanje  imanja  na  Žvatiću  nije  bilo  bez  sudjelovanja  tadašnjih 
franjevačkih  poglavara. 

Petogodišnje  izvješće  mostarsko  - duvanjskoga  biskupa  Svete  Stolici,  1963. 

Kongregacija  za  širenje  vjere,  nakon  što  je  promotrila  izvještaj  biskupa 
Čule,  smatrala  je  potrebnim  da  o situaciji  u dijecezi  Mostar-Duvno  obavijesti  i 
generala  franjevačkoga  reda. 183 

General  je  u svome  odgovoru  spomenuo:  ako  su  u prošlosti  neke  župe  bile 
povjerene  redovnicima,  to  se  nije  moglo  dogoditi  bez  volje  i pristanka  mjesnoga 
ordinarija.  A,  koliko  je  njemu  poznato,  u Jugoslaviji  ima  na  stotine  župa  koje 
očekuju  svoga  župnika.184  (Prema  tome,  neka  se  ne  dira  u župe  koje  franjevci 
vode.  - n.  pr.). 

Sv.  kongregacija  7.  ožujka  1964.  proslijedila  je  biskupu  Čuli  taj  odgovor 
koji  je  bio  povodom  da  je  mostarsko-duvanjski  ordinarij  postavio  izričit  zahtjev 
Propagandi  u vezi  sa  župama,  oslanjajući  se  na  Propagandinu  sugestiju  iz  1943. 
godine. 

2)  Biskup  Čule  moli  Svetu  Stolicu  1964.  da  dokine  reskript  iz  1923. 

Pročitavši  odgovor  Propagande  i oca  generala  i posavjetovavši  se  s kime  je  trebalo, 
biskup  je  Čule  odlučio  zamoliti  Svetu  Stolicu  da  opozove  reskript  iz  1923.  godine 
te  se  biskup  i provincijal  pozovu  na  Propagandu  radi  dogovora. 

U svojoj  molbi  od  8.  lipnja  1964.  biskup  je  spomenuo  kako  je  došlo  do 
Decizije  1899.  godine  te  kako  je  na  izmjenu  te  Decizije  i novu  podjelu  župa 
hercegovačko  franjevačko  poglavarstvo  prinukalo  1923.  tadašnjega  mjesnog 
ordinarija  fra  Alojzija  Mišića.  U vrijeme  kad  je  podnošena  franjevačka  peticija, 
preporučena  od  mjesnoga  biskupa,  situacija  je  svjetovnoga  svećenstva  bila  više 
nego  jadna:  40  godina  poslije  obnove  redovite  crkvene  hijerarhije  u našim 
krajevima  i nakon  što  je  voljom  Svete  Stolice  uveden  u pastvu  i svjetovni 
dijecezanski  kler,  u mostarsko-duvanjskoj  biskupiji  bila  su  samo  trojica 
dijecezanskih  svećenika  u duhovnoj  pastvi,  iako  je  Hercegovina  uvijek  obilovala 
duhovnim  zvanjima,  reskript  iz  1923.  bio  je  na  štetu  dijecezanskoga  klera  posebno 
stoga  što  su  po  njemu  franjevcima  dodijeljene  i one  župe  koje  je  tek  trebalo  u 
budućnosti  osnovati.  Svjetovni  je  kler  također  osobito  neraspoložen  zbog  činjenice 
što  je  i sjeverni  dio  Mostara  dodijeljen  franjevcima,  premda  je  Decizijom  bilo 
predviđeno  da  se  u tom  dijelu  grada,  uz  novu  katedralnu  crkvu,  osnuje  nova  župa 
na  biskupovo  slobodno  raspolaganje.  Biskup  Čule  nadalje  izražava  čuđenje  kako 
je  Sv.  kongregacija,  mimo  rimskoga  običaja,  u tako  važnoj  stvari  brzo  postupila 
(12.  lipnja  molba  predana,  a 22.  lipnja  uslišana)  i bez  potrebnih  konzultacija  s 
drugim  faktorima  u crkvenoj  pokrajini.  Biskup  također  piše  da  bi  želio  popraviti 
stanje  dijecezanskoga  klera,  ali  mu  je  onemogućeno  reskriptom  iz  1923.  godine. 
Stoga:  "ponizno  se  usuđujem  predložiti  da  se  odluka  iz  1923.  - jer  je  bila  izdana  ad 
nutum  S.  Sedis  - potpuno  opozove  i neka  se  biskup  i franjevački  provincijal 


183  Kongregacija  za  evangelizaciju  naroda,  3625/63.,  17.  II.  1964. 

184  Odgovor  generala  O.F.M.  Kongregaciji,  br.  642  - 1943/64. , 29.  II.  1964. 

pozovu  da  predlože  Svetoj  Stolici  na  odobrenje  novu  i obojeni  kleru  prikladniju 
raspodjelu  župa...'1.  Završavajući  svoju  molbu,  biskup  Čule  žali  stoje  bio  prisiljen 
pokrenuti  ovo  pitanje.  Čini  to  po  svojoj  biskupskoj  dužnosti  da  umiri  dijecezanski 
kler  koji  je  u teškom  položaju,  stiješnjen  na  jednu  šestinu  vjernika  u svojoj  vlastitoj 
biskupiji  i osuđen  da  kod  ovoga  omjera  bude  une  quantite  negligeable  (= 
zanemariva  količina),  te  da  izađe  ususret  mnogim  sjemeništarcima  koji  se  u 
posljednje  doba  javljaju  za  biskupijsko  sjemenište;  a ove  bi  nedolično  bilo  slati  u 
druge  biskupije  ako  sami  žele  raditi  kao  svećenici  u svojoj  zavičajnoj  dijecezi. 
"Uostalom,  ja  oce  franjevce  veoma  cijenim  i njihove  povijesne  zasluge  posve 
priznajem",  završava  biskup  Čule  svoju  molbu.  "Mnogi  i danas  s velikom 
revnošću  djeluju  u dušobrižništvu.  Nikako  se  ne  bih  htio  lišiti  njihove  suradnje. 
Želim  samo  to  da  svjetovni  kler  na  jednakom  stupnju  s očima  franjevcima  može 
dati  svoj  udio  u biskupiji  te  ću  stoga,  uz  pomoć  Božju,  svim  silama  nastojati  da 
imam  što  prije  dostatan  broj  svjetovnih  svećenika.  Inače  ne  bi  bilo  uopće  vrijedno 

1 85 

uvoditi  svjetovni  kler  u ovu  pokrajini  poslije  toliko  stoljeća". 

Prije  nego  što  je  pristupila  rješavanju  spomenute  biskupove  molbe, 
Propaganda  je  smatrala  prikladnim  da  čitavu  stvar  povjeri  beogradskom 
nadbiskupu  mons.  dr.  Gabrijelu  Bukatku  ad  referendum  (da  prouči  i izvijesti).  O 
tome  je  Kongregacija  obavijestila  biskupa  Čulu  dok  je  on  boravio  u Rimu  na 
trećem  zasjedanju  Drugoga  vatikanskog  sabora. 

Nadbiskup  Bukatko,  koji  je  primio  potrebne  ovlasti  da  razgovorima  s 
mjesnim  ordinarijem  i franjevačkim  provincijalom  skupi  nužne  infonnacije  o 
samom  problemu,  došao  je  u Hercegovinu  u siječnju  1965.  Razgovarao  je  s 
biskupom  Čulom  i provincijalom  fra  Zlatkom  Ćorićem.  Primao  je  također  neke 
deputacije  hercegovačkih  franjevaca  i pohodio  neke  krajeve  u mostarsko- 
duvanjskoj  biskupiji. 

Međutim,  franjevački  poglavari,  saslušavši  sve  što  im  je  nadbiskup 
Bukatko  prenio  na  temelju  razgovora  s biskupom  Čulom,  vjerojatno  iz  bojazni  da 
nadbiskupa  nisu  dostatno  sami  informirali,  poslali  su  posebnu  delegaciju  koja  je 
25.  siječnja  1965.  posjetila  nadbiskupa  u njegovoj  beogradskoj  rezidenciji.  Tom 
prigodom  delegacija  je  predala  opsežnu  promemoriju186  u kojoj  hercegovački 
franjevački  provincijalat  najodlučnije  odbija  i samu  pomisao  da  bi  se  mijenjalo 
stanje  župa  postavljeno  reskriptom  iz  1923.  Na  tu  su  se  promemoriju  kasnije 

187 

opširno  osvrnuli  dijecezanski  konzultori. 


185  ABC),  7.  III.  1964.  kao  odgovor  na  pismo  Propagande  generalu,  3625/63.,  17.  II. 

1964. 

186  Promemorija  hercegovačkih  franjevaca  nadbiskupu  Bukatku,  AF.  35/65.,  25.  I. 

1965. 

187  Odgovor  dijecezanskih  konzultora,  6.  VIII.  1965.,  na  franjevačku  promemoriju 

Ali  franjevačko  je  poglavarstvo,  osim  nadbiskupova  posjeta  i vlastite 
promemorije,  smatralo  potrebnim  da  i ono  samo  izvijesti  Svetu  Stolicu  o svome 
stavu  u odnosu  na  zahtjev  biskupa  Čule.  Radi  toga  u ožujku  1965.  predano  je 
Propagandi  opsežno  službeno  pismo.188  To  je  pismo  uručeno  upravo  uoči  plenarne 
sjednice  Propagande,  na  kojoj  se  raspravljalo  o molbi  biskupa  Čule. 

Iz  ovoga  postupka  lako  se  dade  zaključiti  i usporediti  s kakvom  je  brzinom 
i propustima  s obzirom  na  potrebne  konzultacije  izdan  reskript  1923.  godine,  a s 
kolikim  se  oprezom  i skupljanjem  informacija  odvijao  postupak  1965. 

3)  Zaključak  plenarne  sjednice  Propagande  i obavijest  o opozivu 
reskripta  iz  1923.  Plenarna  sjednica  Propagande  održana  je  u Rimu  18.  ožujka 
1965.  Na  njoj  su  sudjelovali  i kardinali  - prefekti  drugih  kongregacija  koji  po 
svojoj  službi  ili  imenovanju  pripadaju  skupu  takvih  sjednica.  Prema  službenom 
zapisniku  ( Verbale ) sjednice  izvjestitelj  spornoga  pitanja  oko  župa  u Hercegovini 
bio  je  kardinal  Ildebrando  Antoniutti,  prefekt  Kongregacije  za  redovnike  i 
svjetovne  institute.  Mišljenje  i prijedlog  kardinala  relatora  nalazimo  u spomenutom 
zapisniku  (koji  je  preko  mons.  Stefana  Laszla,  apostolskoga  vizitatora,  dospio  u 
Hercegovinu  tek  u listopadu  1972): 

"U  svrhu  poželjnoga,  postupnoga  i potpunoga  vraćanja  mostarskom 
ordinariju  na  slobodno  raspolaganje  svih  župa  njegova  područja,  isključujući  25 
župa  koje  je  franjevcima  povjerio  vrhovni  svećenik  Leon  XIII.  1899.,  uzoriti 
kardinal  izvjestitelj  predložio  je  uzoritim  sudionicima  prikladnost  da  se  redovnici 
nagovore  da  ordinariju  vrate  sve  župe,  osim  25  spomenutih,  malo  pomalo  kako 
biskup  bude  u stanju  imenovati  župnike  iz  svoga  svjetovnoga  klera".  Prisutni 
kardinali,  smatrajući  prijedlog  u skladu  s propisima  crkvenih  kanona,  jednodušno 
su  ga  odobrili.  A Sveti  Otac  u audijenciji  koju  je  22.  ožujka  1965.  dao  kardinalu 
prefektu  Propagande,  potvrdio  je  sve  odluke  koje  je  donijela  plenarna  sjednica 

Kongregacije. 

Na  temelju  toga  zapisnika  i zaključka  plenarne  sjednice,  Propaganda  je 
svojim  reskriptom  od  26.  ožujka  1965.  obavijestila  mostarskoga  biskupa  i 
franjevačkoga  generala  da  je  reskript  iz  1923.  opozvan.  U završnom  dijelu 
reskripta  Kongregacija  je  pozvala  biskupa  i provincijala  da  zajednički  traže 
rješenje  problema:  "Budući  daje  prikladno  da  se  nova  podjela  ( distribuzione ) župa 
treba  izvršavati  postupno  i bez  ikakve  štete  po  dušobrižništvo,  ova  Sv. 
kongregacija  poziva  Vašu  preuzvišenost  da  prouči  najbolje  rješenje  problema, 


beogradskom  nadbiskupu,  25. 1.  1965. 

188  Vertenza  fra  S.  E.  Mons.  Čule,  Vescovo  di  Mostar  - Duvno  e Mrkanj  - Trebinje,  e 
la  provincia  francescana  di  Hercegovina  in  Mostar  in  merito  alla  divisione  delle  parrocchie  - 
AP,  122/65.,  17.  III.  1965. 

189  Verbale  plenarne  sjednice  Kongregacije  za  širenje  vjere,  18.  III.  1965. 

ovdje  u Rimu,  zajedno  s prečasnim  o.  franjevačkim  provincijalom  Hercegovine, 
prigodom  sljedećega  zasjedanja  Ekumenskoga  sabora."190 

Biskup  Čule,  primivši  vijest  daje  reskript  iz  1923.  opozvan,  delegirao  je 
dvojicu  biskupijskih  svećenika  te  pozvao  franjevačkoga  provincijala  da  i on  odredi 
dvojicu  franjevaca,  koji  će  pokušati  zajedničkim  pregovorima  nešto  pozitivno 
predložiti  biskupu  i provincijalu  za  njihove  buduće  razgovore  u auli  Propagande  za 
vrijeme  zasjedanja  Sabora.  Novoimenovanu  komisiju  sačinjavali  su  dr.  fra 
Bonicije  Rupčić  i fra  Ferdo  Vlašić  s franjevačke  strane,  a mons.  Andrija  Majić  i 
don  Marko  Perić  s dijecezanske  strane. 

Komisija  se  sastala  u kolovozu  1965.  godine.  U raspravi  je  nastao 
nesporazum  oko  tumačenja  reskripta  Kongregacije  iz  1965.  Predstavnici 
dijecezanskoga  klera  tvrdili  su  daje  Kongregacija  spomenutim  reskriptom  željela 
reći  da  se  sve  župe,  osim  onih  25  koje  su  povjerene  provinciji  po  Deciziji  iz  1899. 
moraju  "postupno  vraćati  mjesnom  ordinariju  tako  da  ih  ovaj  može  povjeravati 
dijecezanskom  kleru  na  upravljanje."  Međutim,  delegati  franjevačkoga  klera 
zauzeli  su  stajalište  daje  Sv.  kongregacija  naredila  novu  podjelu  župa  na  koje  se 
odnosi  opozvani  reskript  iz  1923.  U svojim  izjavama  pozivali  su  se  franjevački 
predstavnici  na  riječi  nuova  distribuzione  (nova  podjela)  i tvrdili  da  se  to  odnosi 
samo  na  sporne  župe.  Predstavnici  biskupijskoga  klera  tvrdili  su  da  se  nuova 
distribuzione  župa  ne  odnosi  samo  na  one  župe  koje  su  tangirane  sada  abrogiranim 
reskriptom,  nego  da  se  odnosi  na  župe  u mostarsko-duvanjskoj  biskupiji  općenito. 
Tvrdili  su  da  to  odgovara  namisli  biskupa  Čule,  koji  je  tražio  da  se  ostvari  nova  i 
pravičnija  podjela  župa  u spomenutoj  biskupiji.  I Kongregacija  je  držala  da  će  se  ta 
pravičnija  nova  podjela  župa  u spomenutoj  biskupiji  ostvariti  na  taj  način  da 
franjevačka  provincija  vrati  biskupu  na  slobodno  raspolaganje  one  župe  koje  su 
provinciji  bile  povjerene  onim  reskriptom  iz  1923.,  koji  je  sada  bio  opozvan.  Te 
župe  provincija  hercegovačkih  franjevaca  treba  predavati  ordinariju  gradatamente 
(postupno)  kako  već  biskup  bude  imao  svjetovnoga  klera,  kojemu  će  povjeravati  te 
župe. 

Franjevci  su  sljedećih  godina  često  iznosili  svoje  tumačenje  reskripta 
pozivajući  se  na  navodno  usmeno  objašnjenje  tajnika  Propagande,  nadbiskupa 
Pietra  Sigismondija.  Sve  su  poduzimali  da  biskupa  uvjere  u ispravnost  svoga 
shvaćanja  reskripta.  U tu  svrhu  angažirali  su  i uglednoga  svoga  člana,  poznatoga 
povjesničara  dr.  fra  Dominika  Mandića,  koji  je  s biskupom  Čulom  izmijenio 
nekoliko  pisama  nakon  obavijesti  o opozivu  reskripta  iz  1923.  Razgovori  i 
prepisivanja  s jedne  i druge  strane  odvijali  su  se  bez  uvida  u zapisnik  plenarne 
sjednice.  Kad  je  1972.  mons.  Laszlo  donio  u Hercegovinu  citirani  zapisnik,  onda  je 
bilo  posve  jasno  da  su  predstavnici  dijecezanskoga  klera  ispravno  shvatili  reskript 


|Q0  Reskript  Kongregacije  de  Propaganda  Fide,  1262/65.,  26.  III.  1965. 

Kongregacije  iz  1965.  godine.  Jer  je  iz  zapisnika  očito  da  se  radi  o predaji  svih 
župa,  osim  onih  25  iz  1899.  godine,  i da  se  man  mano  (=  malo  pomalo)  ili 
gradatamente  (=  postupno)  odnosi  na  činjenicu  kako  biskup  bude  imao 
svjetovnoga  svećenstva  na  svom  raspolaganju.  Kamo  sreće,  da  je  Kongregacija 
uza  svoj  reskript  donijela  i zapisnik  plenarne  sjednice!  Izbjegli  bi  se  mnogi 
nesporazumi  i ne  bi  trebalo  tolikoga  uzrujavanja. 

4)  Pregovori  o podjeli  župa  između  mjesnoga  ordinarija  i 
franjevačkoga  provincijala.  Na  poziv  Propagande  biskup  se  Čule  dva  puta 
susreo  s provincijalom  Ćorićem  u Rimu,  13.  i 16.  studenoga  1965.  Biskup  je  bio 
sam,  a provincijal  je  poveo  sa  sobom  dvojicu  savjetnika,  iako  je  Kongregacija 
pozvala  samo  provincijala.  Ovaj  se  ispričavao  da  ne  zna  dobro  talijanski  te  je  uz 
fra  Bonicija  Rupčića  iz  Hercegovine  uzeo  dr.  fra  Bazilija  Pandžića, 
hercegovačkoga  franjevca  u službi  generalnoga  arhivara  Reda  u Rimu. 

Za  volju  mira  i radi  dobrih  odnosa  s franjevcima  biskup  je  Čule  na  tim 
pregovorima  predlagao  provincijalu  Ćoriću  - a na  štetu  dijecezanskoga  klera  - da 
se  onih  14  spornih  župa  (Blagaj,  Nevesinje,  Grljevići,  Mostarski  Gradac,  Grude, 
Klobuk/Poljane,  Čitluk,  Prisoje,  Izbično,  Čapljina,  Blizanci,  Kongora, 
Ploče/Dobro  Selo,  Jablanica)  podijele  tako  da  sedam  njih  bude  za  redovnički  kler 
pro  mensa  regulari  - a sedam  za  dijecezanski  kler.  Podijelit  bi  se  trebalo  tako  da 
mjesni  ordinarij  bira  prvu,  provincijal  drugu,  i tako  redom.  Provincijal  je  na 
sugestiju  svojih  savjetnika  odbio  ponudu  kao  tvrd  prijedlog  (dura propositio). 

Franjevci  su  kasnije  pokušali  i taj  velikodušni  biskupov  prijedlog  krivo 
tumačiti.  Tvrdili  su,  naime,  da  je  biskup  predložio  da  on  za  dijecezanski  kler 
izabere  sedam  župa  koje  želi,  a ostatak  franjevcima,  što  je  obična  izmišljotina. 
Time  se  valjda  htjelo  opravdati  činjenicu  zašto  je  provincijal  Ćorić,  na  sugestiju 
svojih  pobočnika,  odbio  ponudu  biskupa  Čule. 

U tim  razgovorima  na  Propagandi  provincijal  nije  dao  nikakav  konkretan 
plan,  nego  je  kasnije,  2.  prosinca  1965.  podnio  opširno  službeno  pismo  tajniku 
Propagande  u kojem  se  osvrnuo  na  razgovore  s biskupom  Čulom  i iznio  neke 
svoje  prijedloge.  Tajništvo  Propagande  dostavilo  je  mostarskom  ordinariju  na  uvid 
promemoriju  provincijala  Ćorića  i zatražilo  njegov  osvrt.191 

U lipnju  1966.  godine  u Hercegovini  je  boravio  fra  Alfonso  Schnusenberg, 
generalni  tajnik  franjevačkih  misija.  Pohodio  je  neke  župe  u Hercegovini.  Posjetio 
je  također  mjesnoga  ordinarija,  ali  s njime  nije  započinjao  razgovor  o pitanju 
podjele  župa  u biskupiji.  Po  njemu  je  provincijal  Ćorić  8.  lipnja  1966.  poslao  u 
Rim  svoj  novi  prijedlog  o razdiobi  župa  u mostarsko-duvanjskoj  dijecezi,  a da 
prethodno  nijednom  riječju  nije  o tome  spomenuo  ordinariju.  Tek  26.  kolovoza 
1966.  biskupu  je  Čuli  dostavljen  taj  prijedlog  o kome  su  on  i provincijal  izmijenili 

nekoliko  pisama  u rujnu  i listopadu  iste  godine.  Taj  će  se  prijedlog  provincijala 
Ćorića  objaviti  kasnije  u službenom  glasilu  franjevačke  provincije.  Prema  onomu 
kako  je  objavljeno  proizlazi  da  provincijal  ne  može  ustupiti  župe  Čapljinu  i Čitluk, 
jer  u njima  postoji  redovnička  rezidencija:  "radi  se  o redovničkim  kućama  koje  su 
podignute  sredstvima  redovničke  zajednice".  A što  se  tiče  drugih  župa  o kojima  se 
govori  u reskriptu  iz  1923.  provincija  je  spremna  podijeliti  ih  s mjesnim 
ordinarijem,  uz  uvjete: 

- da  one  župe  koje  pripadnu  provinciji  budu  pleno  iure  unitae  (potpuno 
ujedinjene); 

- da  sve  župe  koje  nastanu  cijepanjem  župa  Humac  i Široki  Brijeg  budu 
pleno  ilire  unitae  provinciji; 

- da  se  odmah  podijeli  Mostar  te  da  polovica  novih  župa  bude  na  slobodno 
raspolaganje  biskupu,  a druga  polovica  pleno  iure  unitae  franjevačkoj 

■■■192 

provinciji. 

Biskup  je  Čule  izmijenio  s provincijalom  Ćorićem  nekoliko  pisama  u vezi 
s njegovim  prijedlozima.193 

U travnju  1967.  istekao  je  šestogodišnji  mandat  provincijalstva  o.  fra 
Zlatka  Čorića.  Trebalo  je  izabrati  novoga  provincijala.  Po  franjevačkim 
konstitucijama,  uz  izbor  novoga  provincijala  jedne  provincije,  generalni  ministar 
delegira  nekoga  franjevca  druge  provincije  da  obavi  generalnu  vizitaciju.  Tako  je 
za  hercegovačku  franjevačku  provinciju  bio  određen  za  generalnoga  pohoditelja  o. 
Benko  Tulić,  član  dalmatinske  provincije  sv.  Jeronima. 

Franjevački  provincijalat  želio  je  u razgovore  o župama  u biskupiji 
uključiti  i generalnoga  vizitatora.  Dijecezanski  se  ordinarij  nije  s time  složio,  jer: 

- pitanje  župa  ne  ulazi  u kompetenciju  vizitatora  koji  nije  ovlašten  od 
Svete  Stolice  da  vodi  razgovore; 

- on  je  sa  strane,  pa  bi  mu  trebalo  više  vremena  da  upozna  problematiku  i 
stekne  ispravan  sud; 

- Propaganda  je  pozvala  26.  ožujka  1965.  biskupa  i provincijala  da  oni 
traže  najpogodniji  način  kako  provesti  u djelo  ono  što  su  kardinali  na  plenarnoj 
sjednici  zaključili. 

Dakle,  u očekivanju  novoga  provincijala  hercegovačkih  franjevaca  biskup 
je  Čule  odbio  voditi  razgovore  s neopunomoćenim  i neupućenim  generalnim 
vizitatorom  o.  Tulićem. 

Na  provincijskom  kapitulu,  održanom  13.  travnja  1967.  pod 
predsjedanjem  generalnoga  vizitatora,  izabran  je  za  novoga  provincijala  dr.  fra 


192  AP,  368/66.,  8.  VI.  1966.  Usp.  također MiD,  4/1968.,  str  19. 

Rufin  Šilić,  koji  je  do  tada  boravio  u kustodiji  Sv.  Obitelji,  hercegovačke 
franjevačke  provincije  u SAD-u. 

Nakon  povratka  iz  Amerike,  prigodom  prvoga  susreta  s mjesnim 
ordinarijem,  otac  je  Šilić  obavijestio  biskupa  da  je  njemu,  provincijalu, 
provincijski  kapitul  na  posljednjem  zasjedanju  dao  plein  pouvoir  (=  puno 
ovlaštenje)  da  s biskupom  uredi  pitanje  o podjeli  župa.  To  je  kasnije  ponovio  i 
napismeno  javio  prefektu  Propagande,  kardinalu  Gregoriju  Agagianianu.  U tom 
izvještaju  Propagandi  provincijal  je  napisao  da  je  kapitul  provincije  na  svojoj 
sjednici  od  14.  travnja  1967.  donio  sljedeću  odluku: 

"Ovlašćuje  se  Starješinstvo  Provincije,  da  vodeći  računa  o našem 
posljednjem  prijedlogu  (br.  368/66,  od  8.  lipnja  1966.)  i prijedlozima,  koje  će  dati 
preuzvišeni  Biskup,  napravi  ugovor  što  korisniji  za  Provinciju,  i po  mogućnosti  što 
prije.  Zaključak  je  usvojen  jednoglasno:  16  pozitivnih  glasova...".194 

U tom  istom  izvještaju  o.  Šilić  konstatira  da  je  naknadno  bila  provedena 
Anketa  među  braćom  u provinciji.  Na  postavljena  pitanja: 

1)  Jeste  li  za  to  da  se  s Biskupom  pregovara  za  spornih  14  župa  i to  na  bazi 
ravnopravnosti? . . 

2)  Mislite  li  da  bi  nagodbu  s Biskupom  trebalo  učiniti  što  prije  ili  je  bolje 
čekanje? 

"Oko  90%  braće  upitnim  listićima  izjasnilo  se  za  nagodbu  s Biskupom. 
Samo  su  neki  za  čekanje,  a neki  nisu  ni  dali  svoj  odgovor.  Stoga  je  Definitorij 
zaključio,  da  daje  puna  ovlaštenja  mnp.  o.  Provincijalu  za  razgovore  s 
preuzvišenim  Biskupom  u pogledu  nagodbe  o župama...".195 

(Namjerno  smo  se  malo  više  zadržali  na  činjenici  "punoga  ovlaštenja"  oca 
provincijala,  koje  će  o.  Šilić,  kad  mu  zatreba,  glatko  zanijekati). 

Nedugo  nakon  izbora  novije  provincijal  otišao  u Rim  gdje  se  imao  održati 
generalni  kapitul,  3.  svibnja  1967.  Tom  je  prigodom  o.  Šilić  doznao  u generalnoj 
kuriji  da  je  Kongregacija  za  evangelizaciju  naroda  odlučila  da  franjevačka 
provincija  u Hercegovini  vrati  per  ora  (za  sada)  pet  župa  na  slobodno  raspolaganje 
biskupu.  Kongregacija  je  svoju  odluku  bila  priopćila  o.  generalu  21.  travnja 
1967. 196  O toj  odluci  Kongregacije  nije  bio  obaviješten  dijecezanski  ordinarij. 

U Rimu  je  provincijal  Šilić  nastojao  usmenom  intervencijom  i pisanom 
promemorijom  nagovoriti  kardinala  prefekta  Propagande  da  se  odgodi  izdavanje 
odluke  o predaji  pet  župa  (Cmač,  Blizanci-Gradac,  Grude,  Grljevići,  Mostarski 
Gradac),  dok  se  definitivno  ne  uredi  čitavo  pitanje  s obzirom  na  podjelu  župa  u 

mostarsko-duvanjskoj  biskupiji.  Predložio  je  da  Propaganda  pozove  biskupa  Čulu 
u Rim  na  pregovore  s novim  provincijalom. 

Međutim,  o odluci  Propagande  od  21.  travnja  1967.  provincijal  je  odmah 
izvijestio  franjevačko  poglavarstvo  u Hercegovini  i pozvao  ga  da  tu  odluku  uzme  u 
razmatranje  te  da  obavijesti  župnike  dotičnih  župa  da  srede  račune.  Poglavarstvo 
je,  u odsutnosti  provincijala,  15.  svibnja  1967.  održalo  sjednicu  na  kojoj  je 
konstatirano:  "Odluka  će  izazvati  reagiranje  mnoge  braće,  pogotovo  zato,  jer  je 
jednostrana:  Provincija  mora  Biskupu  ustupiti  župe,  a njoj  se  ne  ostavlja  ništa  osim 
neizvjesnosti".197 

Među  franjevcima  je  nastala  uznemirenost.  Neki  od  onih  župnika  na 
spomenutim  župama  počeli  su  harangirati  protiv  naumljene  odluke  Svete  Stolice. 
Župnik  - franjevac  u župi  Grljevići,  koju  je  trebalo  vratiti  biskupu  na  slobodno 
raspolaganje,  govorio  je  o tome  narodu  na  Petrovdan,  kako  je  sam  kasnije  pismeno 
izvijestio  ordinarija.198 

Iz  Rima  je,  u međuvremenu,  stigao  biskupu  poziv,  16.  lipnja  1967.,  da 
dođe  na  Propagandu  radi  razgovora  s provincijalom  u vezi  sa  župama. 
Kongregacija  je  molila  biskupa  da  javi  kada  će  moći  doći  u Rim.199 

Biskup  je  u svome  odgovoru  od  23.  lipnja  1967.  javio  Propagandi  da  mora 
biti  u biskupiji  početkom  srpnja  radi  svećeničkih  ređenja,  a od  15.  srpnja  do  kraja 
kolovoza  zakazane  su  krizme  i pastoralni  pohodi  po  župama.  Stoga  predviđa  da  će 
moći  biti  u Rim  tek  u rujnu  tekuće  godine.  Biskup  je  u odgovoru  zamolio  da  se  ne 
bi  ponovilo  ono  što  se  dogodilo  1965.,  kad  je  provincijal  Ćorić  doveo  sa  sobom 
dvojicu  savjetnika,  iako  je  Kongregacija  tražila  da  biskup  i provincijal  sami  traže 
najbolji  način  kako  da  se  ostvari  zaključak  plenarne  sjednice  od  18.  ožujka  1965. 
Biskup  je  Čule  također  zatražio  neka  Propaganda  odredi  o čemu  će  se  konkretno 
pregovarati,  jer  biskup  i provincijal  polaze  s različitih  gledišta  s obzirom  na  sadržaj 
reskripta  Kongregacije,  od  26.  ožujka  1965.  Provincijal,  naime,  misli  da  provincija 
ima  još  uvijek  neko  pravo  na  neke  župe,  osim  onih  25,  dok  biskup  smatra  da  se, 
nakon  opoziva  reskripta  iz  1923.,  sporne  župe  imaju  vraćati  postepeno  na 
raspolaganje  za  dijecezanski  kler. 

Odazivajući  se  pozivu  Propagande,  dijecezanski  je  ordinarij  boravio  u 
Rimu  u rujnu  1967.  Očekivao  je  o.  Šilića,  koji  se  u to  vrijeme  nalazio  u američkoj 
kustodiji,  ali  ga  nije  dočekao.  Biskup  je  bio  primljen  u audijenciju  kod  kardinala 
prefekta  Propagande,  kojemu  je  usmeno  i napismeno  izložio  svoje  stajalište  prema 

reskriptu  Kongregacije  iz  1965.  i prema  pitanju  o podjeli  župa  u mostarsko- 
duvanjskoj  biskupiji  općenito.200 

Ne  dočekavši  o.  Šilića  iz  Amerike,  biskup  se  Čule  vratio  u dijecezu 
svršetkom  rujna.  Provincijal  se  kasnije  ispričavao  da  ga  nitko  nije  pozvao  iz 
generalne  kurije  da  dođe  u Rim,  iako  je  bio  ostavio  svoju  adresu  kod  generalnoga 
tajnika  franjevačkih  misija. 

Namjeravana  odluka  o predaji  pet  župa  konačno  je  dozrela.  Kongregacija 
za  evangelizaciju  naroda  povjerila  je  apostolskoj  delegaturi  u Beogradu  da  ona 
izda  provedbeni  dekret  o ustupanju  pet  župa  od  strane  franjevačke  provincije  na 
slobodno  raspolaganje  mjesnom  ordinariju. 

5)  Dekret  apostolskoga  delegata  o vraćanju  pet  župa  i o reakciji 
provincijala  Šilića  na  dekret.  Apostolski  delegat  u Jugoslaviji  mons.  Mario 
Cagna,  na  temelju  primljenih  ovlasti,  izdao  je  13.  studenoga  1967.  provedbeni 
Dekret  kojim  se  odlučuje  "da  hercegovačka  provincija  Reda  manje  braće,  po 
zakonitim  poglavarima  i pravnom  propisu,  preda  mostarsko-duvanjskom 
ordinariju  na  slobodno  raspolaganje,  što  prije,  ali  ne  iznad  šest  mjeseci  od  datuma 
ovoga  Dekreta,  sljedeće  župe:  Cmač,  Grljevići,  Grude,  Mostarski  Gradac  i 
Blizanci  Gradac".201  Istoga  dana  apostolski  je  delegat  obavijestio  biskupa  Čulu  o 
odluci  Propagande  da per  om  (=  za  sada)  pet  župa,  između  onih  koje  su  navedene 
u opozvanom  reskriptu,  moraju  modo  ordinato  (=  uredno)  što  prije  prijeći  na 
slobodno  raspolaganje  ordinariju.  Uz  obavijest  apostolski  delegat  prilaže  i 
fotokopiju  Dekreta  koji  je  upućen  provincijalu  hercegovačkih  franjevaca.202 

Po  primitku  Dekreta  provincijal  je  Šilić  najprije  pokušao  usmeno,  17. 
studenoga  1967.,  nagovoriti  apostolskoga  delegata  da  se  zaustavi  izvršenje  Dekreta 
dok  se  s biskupom  ne  napravi  nova  nagodba  o podjeli  župa  u biskupiji.  Ono  što  je 
izložio  usmeno,  to  je  odlučio  učiniti  i napismeno  nakon  povratka  u Hercegovinu. 

U međuvremenu  bila  je  zakazana  svečana  proslava  sv.  Katarine  (25. 
studenoga),  zaštitnice  župe  Grude  (tu  su  župu  franjevci  po  odredbi  Dekreta  trebali 
ustupiti  biskupu  na  raspolaganje),  na  posljednju  nedjelju  mjeseca  studenoga.  Te  je 
nedjelje  provincijal  Šilić  svečano  blagoslovio  bistu-poprsje  fra  Gabre  Grubišića, 
koji  je  bio  župnikom  te  župe  kada  se  župna  crkva  gradila  (1940).  Toga  istoga  dana 
provincijal  je  primio  veći  broj  mladeži  u Treći  red  sv.  Franje.  Ujedno  je  održan 
banket  kojemu  su  prisustvovali  ne  samo  brojni  franjevci  iz  Hercegovine  nego  i 
predstavnici  mjesne  vlasti.  Prisutni  su  kasnije  pripovijedali  da  se  u skupinama 
govorilo  o odluci  Svete  Stolice,  da  i tu  župu  franjevci  moraju  ustupiti  biskupijskom 
kleru,  a provincijal  Šilić,  koji  je  već  imao  Dekret  apostolskoga  delegata  u džepu  o 


200  Odgovor  mostarsko-duvanjskog  biskupa  Propagandi,  23.  VI.  1967. 

predaji  te  župe,  izjavio  je  nekima  da  o Gruđanima  ovisi  hoće  li  im  i dalje  biti 
župnik  franjevac.  Tako  izjavljuju  svjedoci  očevici. 

Dne  2.  prosinca  1967.  provincijal  je  Šilić  uputio  pisani  protest 
apostolskom  delegatu  protiv  Dekreta  izjavljujući:  "Ono  što  sam  već  prije  usmeno 
rekao,  to  sad  i pismeno  ponavljam:  Nužno  je  i neizbježno  sklopiti  ugovor,  i to 
konačan,  između  biskupa  i provincije,  prije  nego  se  izda  ikakva  odluka  o konačnoj 
predaji  župa".  Ako  se  to  ne  dogodi,  nastavlja  o.  Šilić,  slijedit  će  teške  pogibelji  i 
posljedice  jer  se  među  narodom  pronosi  glas  da  je  to  oduzimanje  župa  za 
provinciju  teže  nego  što  je  bila  ona  konfiskacija  na  kraju  2.  svjetskog  rata; 
oduzimanje  župa  jest  kazna  za  provinciju.  Provincijal  se  poziva  na  zakone  koji 
vladaju  u ovoj  zemlji,  prema  kojima  nikome  nije  slobodno,  pa  ni  državi,  nekoga 
izbaciti  iz  vlastitog  doma,  a to  se  događa  nekim  hercegovačkim  franjevcima,  jer 
"kuće  koje  se  moraju  napustiti  nisu  sagrađene  ni  od  biskupa  ni  od  župljana,  nego 
od  provincije,  tj.  zaradom  vlastitoga  rada  fratara.  Narod  je  ovdje  ’tvrde  šije’". 
Zatim  slijedi  primjedba  na  račun  mlađih  franjevaca:  "I  naša  braća,  osobito  mlađa, 
na  isti  način  osjećaju.  Oni  također  otvoreno  i bez  ikakve  ograde  govore  o 
vrijeđanju  ’pravde  prirodnog  zakona’.  Bojim  se  da  neće  u danom  trenutku  radije 
izabrati  put  neposlušnosti".  U nastavku  svoga  izlaganja  provincijal  se  Šilić  poziva 
na  postupak  vjernika  iz  sela  Dupovaca,  župe  Sutina  u rakićkom  polju;  poziva  se  na 
Bosnu  u kojoj  su  vjernici  za  vrijeme  Barišićeve  afere  bili  podijeljeni  između  sebe, 
jedni  za  franjevce,  drugi  za  biskupa  fra  Rafu  Barišića.  Ističe  da  se  ta  podjela  već 
osjeća  i u Hercegovini.  Posebno  se  osvrće  na  riječi  Dekreta:  donec  aliter 
provideatur  (dok  se  drukčije  ne  providi),  odakle  zaključuje  da  se  radi  o postupnom 
ustupanju  župa  na  slobodno  raspolaganje  biskupu.  Smatra  daje  "od  svih  putova  taj 
najgori",  jer  se  radi  o postupnom  ubijanju  provincije.  U zaključku  kaže:  "Mora  se 
sklopiti  između  provincije  i biskupa  obostrani  ugovor  u kojem  će  i provincija  i 
biskup  nešto  primiti  i nešto  dati...".203 

Uz  to  svoje  prosvjedno  pismo  provincijal  je  Šilić  ponudio  i svoje 
prijedloge  za  novu  nagodbu  između  provincije  i biskupa.  U tim  svojim 
propozicijama  otac  je  Šilić  tražio  da  provincija  in  perpetuum  (=  zauvijek)  zadrži: 
Čapljinu,  Čitluk  i 4 nove  župe:  Cim  kod  Mostara,  Uzariće  kod  Širokoga  Brijega, 
Ljubuški  i Crveni  Grm  kad  se  odcijepe  od  župe  Humac.  A ostale  župe,  spomenute 
u reskriptu  iz  1923.  mogu  biti  na  slobodno  raspolaganje  biskupu,  kao  i druge 
buduće  (, infuturo  erigendae). 

Apostolski  je  delegat  proslijedio  provincijalovo  protestno  pismo 
Propagandi  u Rim.  Ova  ga  je,  prema  riječima  samoga  o.  Šilića,  shvatila  kao 
"buntovnost  i tražila  intervenciju  našega  Generala  Reda".204  General  je  zatražio 


AP,  1189/67.,  2.  XII.  1967.  i MA  4/1968.,  str.  11-14. 
204  MiD,  8/1968.,  str.  12. 

razjašnjenje  od  provincijala  Šilića.  Kongregacija  se  osvrnula  i na  Šilićev  prijedlog 
o novoj  nagodbi  između  mjesnoga  ordinarija  i provincije.  Pisala  je:  "Iako  Sveta 
kongregacija  za  širenje  vjere  nema  ništa  protiv  toga  da  se  u budućnosti  sklopi  novi 
ugovor  između  mostarsko-duvanjskog  biskupa  i provincije  O.  F.  M.  , ipak  želi,  da 
franjevci  pokažu  dobru  volju  izvršenjem  onoga,  što  je  Sveta  Stolica  odlučila 
Dekretom  apostolske  delegacije  u Jugoslaviji,  br.  604/67  od  dana  13.  mjeseca 
studenoga  1967,  kojemu  se  treba  podvrći  prije  13.  svibnja  1968."205 

O ovoj  prepisci  između  apostolskoga  delegata,  provincijala  Šilića,  Svete 
Stolice  i franjevačkoga  generala,  kao  i o prijedlozima  o.  Šilića,  dijecezanski 
ordinarij  nije  uopće  bio  upoznat  sve  do  26.  ožujka  1968.,  kad  mu  je  mons.  Cagna 
dostavio  fotokopije  Šilićeva  protestnoga  pisma,  prijedloga  o novoj  nagodbi  i 
odgovora  Kongregacije  za  evangelizaciju  naroda. 

U međuvremenu,  svršetkom  1967.  biskupski  ordinarijat  u Mostaru 
okružnicom  br.  1067/67.  od  29.  prosinca  1967.  upoznaje  pastoralni  kler  o pitanju 
podjele  župa  u mostarsko-duvanjskoj  biskupiji  između  biskupijskoga  klera  - 
petrovaca  i redovničkoga  klera  - franjevaca.  U okružnici  iznosi  povijesne  podatke 
iz  1885.,  1899.,  1922.  i 1923.  (o  kojima  smo  opširnije  govorili). 

Na  kraju  okružnice  izričito  stoji  napisano: 

"Kako  se  vidi  iz  predloženih  dokumenata,  Sveta  Stolica  uporno  je 
inzistirala  na  tome,  da  dijecezanski  kler  bude  potpuno  izjednačen  i ravnopravan  u 
pastvi  sa  redovničkim  klerom,  pa  i u pogledu  na  broj  župa  i vjernika...  I Sveta 
Stolica  još  na  početku,  dok  uopće  nije  bilo  dijecezanskog  klera  u mostarsko- 
duvanjskoj  biskupiji,  odmah  za  njega  tražila  ravnopravan  položaj  i polovicu  župa... 
Samo  tako  može  se  uspostaviti  pravi  bratski  osjećaj  i plemenito  natjecanje  među 
oba  klera,  ako  su  oni  u svemu  glede  pastve  vjernika  ravnopravni.  Ne  ide  se  dakle 
za  tim,  da  se  jedan  kler  odstrani,  a drugi  zavede,  nego  da  se  među  oba  klera  zavede 
bratska  jednakost,  jer  samo  tako  mogući  su  međusobni  srdačni  odnosi,  pa  se 
pozivaju  svećenici  jednoga  i drugoga  klera,  da  izbjegavaju  sve  međusobne 
zadjevice,  osobito  da  o tome  ne  govore  među  vjernicima,  nego  neka  sa  plemenito 
natječu  u pastoralnom  radu,  čuvajući  slogu  i bratstvo,  a rješavanje  neriješenih 
pitanja  neka  prepuste  Svetoj  Stolici,  Ordinarijatu  i Provincij alatu,  na  koje  ovaj 
predmet  isključivo  i spada..."206 

6)  Sporazum  o župama  između  biskupa  Čule  i provincijala  Šilića, 
1968.  Ne  znajući  za  spomenute  poteze  i prosvjede  provincijala  Šilića,  biskup  je 
Čule,  na  svoju  vlastitu  odgovornost,  ne  posavjetovavši  se  ni  sa  svojim 
dijecezanskim  konzultorima  i svećenicima,  dne  24.  veljače  1968.,  nakon  adoracije 


205  Apostolska  delegatura,  824/68.,  26.  III.  1968.,  u:  MZ),  4/1968.,  str.  15,  a 875/68.; 
istoga  dana  26.  III.  1968.  obavijest  mostarskom  biskupu. 

206  Okružnica  ordinarijata  kleru,  1160/67.,  28.  XII.  1967. 

u mostarskoj  crkvi  sv.  Petra  i Pavla,  predložio  o.  Šiliću  pregovore  o župama.  To  je 
učinio  u želji  da  franjevcima  što  više  olakša  izvršenje  Dekreta,  da  se  među  klerom 
očuva  sloga  i mir  i da  se  izbjegne  moguća  sablazan  među  vjernicima  i inovjercima. 
Provincijal  je  Šilić  prihvatio  ponudu  te  je  2.  ožujka  1968.  dao  svoj  prijedlog  i 
napismeno  izjavio: 

"Ja  apsolutno  priznajem  da  svjetovno  svećenstvo  ima  pravo  tražiti  da  u 
svojoj  dijecezi  ne  budu  drugorazredni  svećenici.  Zbog  toga  i tražim  samo  dvije  i 
po  župe  od  postojećih...  Isto  tako  stojim  na  stanovištu  da  svjetovni  kler  ima  pravo 
tražiti  barem  polovicu  pučanstva.  Vjerujem,  da  ova  razdioba  ostavlja  tu 
mogućnost..."  (Odmah  napominjemo  da  će  ove  svoje  riječi  kasnije  gaziti,  i 
teoretski  i praktično,  i o.  provincijal  i neka  njegova  subraća). 

U tom  svome  prijedlogu  otac  je  provincijal  uglavnom  ponovio  ono  što  je 
bio  predložio  uz  prosvjedno  pismo  apostolskom  delegatu,  2.  prosinca  1967. 
Naime,  da  franjevci  zadrže  župu  Čitluk  i Čapljinu,  te  jednu  od  tri  postojeće: 
Blagaj,  Blizance,  Klobuk,  te  nove  župe:  Cim  ili  Rodoč  - Jasenicu  od  Mostara, 
Uzariće  ili  Knešpolje  od  Širokoga  Brijega,  Ljubuški  od  Humca.  Predložio  je 
podjelu  Čapljine  tako  da  sadašnja  župa  ostane  franjevcima,  a nova  župa  na 
slobodno  raspolaganje  ordinariju.207  Provincijal  je,  dakle,  tražio  svega  pet  župa. 

Biskup  je  proučio  provincijalovu  promemoriju  i prijedlog  te  je  dao  svoj 
protuprijedlog:  pristao  je  da  Čitluk  ostane  franjevcima,  ali  Čapljina  se  treba 
ustupiti  na  slobodno  raspolaganje.  Pet  župa,  koje  se  spominju  u Dekretu 
apostolskoga  delegata  (Cmač,  Grude,  Grljevići,  Blizanci  - Gradac  i Mostarski 
Gradac),  neka  se  mimo  i uredno  predaju  u određenom  roku  dijecezanskom  kleru. 
Sedam  preostalih  župa  (Blagaj,  Ploče,  Nevesinje,  Jablanica,  Izbično,  Klobuk  i 
Kongora)  neka  se  ravnomjerno  podijele  među  oba  klera.  A da  bi  bio  podjednak 
broj,  biskup  je  predložio  da  se  kanonski  utemelji  župa  Uzarići  koju  bi  do  daljnjega 
služili  franjevci  sa  Širokoga  Brijega,  tj.  dok  ne  bude  moguće  u Uzarićima 
podignuti  crkvu  i župni  stan.  Što  se  tiče  novih  župa,  biskup  je  Čule  predložio:  iako 
po  kanonima  svaka  nova  župa,  makar  odcijepljena  od  redovničke,  pripada  biskupu 
na  slobodno  raspolaganje,  ipak  će  takve  župe,  nastale  dismembracijom 
redovničkih,  biti  povjerene  redovnicima,  ali  tek  onda  kad  dijecezanski  kler 
postigne  razmjer  50%  vjernika  u odnosu  na  redovnike  (kao  što  je  sam  o.  Šilić 
pisao).  Biskup  je  završio  svoje  pismo:  "To  je,  eto  moj  prijedlog.  Promotrite  ga 
mimo  coram  Domino\  Sine  ulla  ira  et  studio  vel  animositate  (=  pred  Gospodinom. 
Bez  ikakve  strasnosti,  pristranosti  i nesklonosti).  Prednost  ovoga  prijedloga  je  u 
tome,  što  on  ide  direktno  za  tim,  da  trajno  osigura  ravnotežu  i puni  paritet  među 
oba  klera."208 


J']1  Promemorija  provincijala  Šilića  mostarskom  biskupu,  2.  III.  1968. 
208  Odgovor  biskupa  Čule  na  provincijalovu  promemoriju,  7.  III.  1968. 

U svome  protuprijedlogu  biskup  je,  kako  vidimo,  ponudio  također  pet 
župa,  s time  da  se  tijekom  vremena  izravna  omjer  vjernika  koje  pastorizira  jedan  i 
drugi  kler. 

Na  takav  prijedlog  biskupa  Čule  provincijal  je  Šilić  odgovorio  9.  ožujka 
1968.  prihvaćajući  sve  mogućnosti,  ali  s ovom  izmjenom:  Čitluk  neka  ostane 
franjevcima,  a Čapljina  neka  se  podijeli  tako  da  sadašnja  župa  ostane  redovnicima, 
a nova  župa  biskupu  na  raspolaganje.209 

Biskup  je  u međuvremenu  bio  bolestan  od  gripe  te  je  tek  27.  ožujka  1968. 
odgovorio  na  provincijalovo  pismo:  "Za  volju  sloge  i mira  u krajnjoj  liniji  ja  ne  bih 
bježao  ni  od  toga  (tj.  od  diobe  župe  Čapljina,  n.  pr.)  ali  pod  pretpostavkom  da  to 
bude  moguće  ostvariti.  Ali  ja  se  s razloga  bojim,  da  će  teško  to  ići.  Držim,  da  bi 
samo  onda  stvar  imala  izgleda  na  uspjeh,  kad  bi  se  provincija  preko  svoga  župnika 
u Čapljini  za  tu  soluciju  svestrano  i svim  srcem  založila."  Završavajući  svoj 
odgovor,  biskup  je  Čule  napisao: 

"Konkretno  - ja  predlažem,  da  Čapljina  hic  et  nunc  ostane  in  suspenso.  U 
međuvremenu  tijekom  narednih  godina  poduzet  ćemo  zajedničke  i koordinirane 
korake,  da  se  u Čapljini  osnuje  druga  župa.  Kad  se  to  ostvari,  onda  će  se  stara  župa 
definitivno  ostaviti  00.  Franjevcima,  a novoosnovana  župa  pripast  će 
dijecezanskom  kleru."210 

Provincijal  je  Šilić  smatrao  da  su  pregovori  o župama  između  njega  i 
dijecezanskoga  ordinarija  uspješno  i stvarno  završeni.  Početkom  Velikoga  tjedna 
1968.  na  vlastitu  je  inicijativu  izjavio  mons.  Majiću  da  se  on  sporazumio  s 
biskupom  o podjeli  župa.  To  je  isto  učinio,  svečanije,  na  Veliki  četvrtak,  pred 
velikim  skupom  svećenika,  redovničkih  i dijecezanskih,  u blagovaonici 
mostarskoga  samostana.  Naime,  poslije  posvete  ulja,  na  zajedničkom  objedu, 
provincijal  je  pozdravio  biskupa,  što  do  tada  nije  bio  običaj.  Svima  je  priopćio 
vijest  da  su  se  biskup  i on  posljednjih  tjedana  češće  sastajali  i vodili  pregovore  o 
pitanju  župa  u biskupiji.  Ti  su  pregovori  uglavnom  završeni,  tek  još  neke  "sitnice". 
Pozvao  je  prisutne  neka  se  ugledaju  u njih  dvojicu  i sačuvaju  mir,  međusobnu 
ljubav  i slogu.  Naglasio  je  kako  je  on  i u Rimu  i pred  apostolskim  delegatom  rekao 
da  će  se  lako  naći  sporazum  s našim  biskupom,  jer  je  to  čovjek  "koji  najviše  moli  i 
čita  u biskupiji..." 

Biskup  Čule  nije  ništa  odgovorio  na  tu  provincijalovu  zdravicu. 

Prišlo  se  sastavljanju  teksta  sporazuma.  Dijecezanski  je  ordinarij  napravio 
"nacrt  sporazuma"  na  latinskom  jeziku,  12.  travnja  1968.  Na  to  je  provincijal  13. 
travnja  dao  svoje  prijedloge  i ispravke.  Biskup  je  sastavio  konačan  Ugovor  ili 
Sporazum. 


209  Osvrt  provincijala  Šilića  na  biskupov  odgovor,  od  9.  III.  1968. 

210  Odgovor  biskupa  Čule  na  osvrt  provincijala  Šilića,  27.  III.  1968. 

Sastavljeni  Sporazum  najprije  je  potpisao  biskup  Čule,  a onda  ga  je  po 
svome  tajniku  poslao  provincijalu  Šiliću  da  ga  i on  potpiše.  Provincijal  je  to  učinio 
u petak,  19.  travnja  1968.  godine  između  1 1 i 12  sati  prije  podne,  i vratio  ga  natrag 
biskupovu  tajniku  da  se  pošalje  poštom  apostolskom  delegatu  i proslijedi  u Rim  na 
odobrenje. 

A onda  se  dogodilo  ono  što  nitko  pametan  ne  bi  očekivao:  dne  20.  travnja 
rano  ujutro  provincijal  je  Šilić  poslao  brata  laika  iz  samostana  s pismom  biskupu 
Čuli  javljajući  mu  da  on  povlači  potpis  i moli  - kumi  biskupa:  "razderite  akt  kao 
da  ga  nikad  nije  ni  bilo”.21'  Ne  želi  nikakvu  korekturu,  ni  ispravak  "sitnica",  nego 
jednostavno  traži  da  se  potpisani  sporazum  poništi.  Kraći  osvrt  na  to  pismo  nalazi 
se  u dokumentima.  Ali  ovdje  bismo  rekli  samo  ovo:  izvor  svih  daljnjih  nevolja 
"hercegovačkoga  slučaja"  leži  u tome  provincijalovu  čudnovatom  i neshvatljivom 
potezu.  Da  bi  opravdao  tu  svoju  "ludost",  kako  to  on  sam  naziva  u svome  pismu, 
provincijal  je  pribjegao  različitim  čudovišnim  obrazloženjima. 

Biskup  je  Čule,  prema  napismeno  izraženoj  želji  o.  provincijala,  odustao 
da  apostolskom  delegatu  pošalje  tekst  sporazuma.  Ali,  u vrijeme  izbijanja  tzv. 
"hercegovačkoga  slučaja",  tj.  pobune  vjernika  u trima  od  pet  spomenutih  župa 
(Cmču,  Grudama  i Mostarskom  Gracu),  predviđajući  da  bi  franjevačko 
poglavarstvo  moglo  pokušati  svu  odgovornost  prebaciti  na  ordinarija,  biskup  je 
Čule  poslao  apostolskom  delegatu  tekst  sporazuma,  radi  informacije : I zaista 
dogodilo  se  ono  što  se  naslućivalo:  jedna  delegacija  franjevaca  dekana,  nakon 
izbijanja  nereda  u spomenutim  župama,  otišla  je  pod  vodstvom  arhivara  generalne 
kurije  dr.  fra  Bazilija  Pandžića  u Beograd.  U višesatnom  razgovoru  delegati  su 
iznosili  protiv  biskupa  Čule  mnoge  optužbe,  spočitavajući  mu  osobito  da  se  zavio 
"u  ledenu  šutnju"  te  da  ne  želi  s franjevcima  pregovarati  o župama!  Na  to  je  mons. 
Cagna  izvukao  iz  ladice  sporazum  koji  je  bio  adresiran  na  Svetoga  Oca 
( Beatissime  Pater ) i vlastoručno  potpisan  i od  biskupa  i od  provincijala,  ali  s 
kojega  je  provincijal  drugi  dan  povukao  potpis,  te  je  zapitao  franjevačke  delegate: 
Tko  ne  želi  pregovarati?  Biskup  ili  provincijal? 

Ovdje  bismo  željeli  napomenuti  još  jednu  stvar.  Sudbina  je  sporazuma 
završila  uglavnom  u Dekretu  Romanis  Pontificibus  od  6.  lipnja  1975.,  uz  neke 
preinake;  ali  prije  toga,  a u vezi  s biskupovom  "ledenom  šutnjom"  koju  su  mu 
franjevci  spočitavali  dogodilo  se  i ovo:  provincijal  je  22.  srpnja  1968.  na  upit 
apostolskoga  delegata  zašto  je  povukao  potpis  s gotova  sporazuma,  odgovorio 
ovako:  "...  ja  sam  poduzeo  sve  i bio  spreman  na  sve  da  se  nekakav  sporazum 
sklopi;  naprotiv,  Biskup  nije  htio  ni  prstom  maknuti  da  se  taj  sporazum  napravi; 


211  Opoziv  sporazuma,  20.  IV.  1968. 

Biskup  je  učinio  sve  da  se  on  ne  napravi."212  Eto  tako  izjavljuje  viši  poglavar 
hercegovačkih  franjevaca,  dr.  fra  Rufin  Šilić! 

7)  Izbijanje  "hercegovačkoga  slučaja  u povodu  izvršenja  Dekreta 
Svete  Stolice,  1968.  Nakon  što  je  o.  provincijal  sporazumni  akt  razderao  "kao  da 
ga  nikad  nije  ni  bilo",  čini  se  daje  on  sa  svojim  redovnicima  - franjevcima  i nekim 
vjernicima-župljanima  pošao  u teoretsku  poslušnost  a praktičnu  neposlušnost. 
Naime,  franjevačko  je  poglavarstvo  odlučilo  da  župnici  franjevci  ostanu  na  onih 
pet  župa  do  zposljednjega  mogućega  datuma.  Kako  je  taj  termin  pao  u nedjelju, 
12.  svibnja  1968.,  odlučeno  je  da  će  toga  dana  poslije  pučke  sv.  mise  franjevci 
napustiti  župe,  u skladu  s izdanim  dekretom  apostolskoga  delegata.  Provincijal  je, 
zajedno  sa  svojim  definitorijem,  sastavio  oproštajno  pismo,  a 11.  svibnja,  po 
nalogu  istoga  definitorija,  izdao  je  službeni  akt  poglavarstva,  u kojem  se  ističe  da 
je  definitorij  provincije  na  svojim  sjednicama  od  26.  i 27.  travnja  1968.  pomno 
razmotrio  dekret  apostolske  delegacije  od  13.  studenoga  1967.  te  prosljeđuje: 

"Iako  smatra  da  će  uslijediti  silna  i velika  šteta  Kraljevstvu  Božjem  i 
hrvatskom  narodu;  isto  tako,  iako  smatra  da  je  tim  Dekretom  ova  provincija 
umjesto  nagrade  za  tolike  žrtve  i živote,  žrtvovane  za  Boga  i Crkvu,  zadobila 
nezasluženo  i bez  ikakva  temelja  osakaćenje  i kaznu;  ipak,  da  izbjegne  veća  zla,  da 
ukloni  skandal  koji  u narodu  već  djeluje,  da  ublaži  osjećaj  nezadovoljstva  našega 
kršćanskoga  puka,  definitorij  je  provincije  odlučio  izvršiti  taj  apostolski  Dekret  u 
razmaku  korisnog  vremena,  tj.  prije  13.  svibnja  o.  g.  ,.."213 

Provincijal  je  držao  daje  tim  aktom  definitorija,  koji  je  predan  mjesnom 
ordinariju,  u cijelosti  izvršio  Dekret  Svete  Stolice,  te  da  on  kao  provincijal  ne  snosi 
odgovornost  za  sve  ono  što  je  nakon  toga  uslijedilo.  Ali  što  se  dogodilo?  - 
Poglavarstvo  je  odredilo  da  župnici  - franjevci  napuste  onih  pet  župa  u nedjelju  12. 
svibnja  poslije  pučke  mise,  a da  ne  bude  prisutan  nijedan  dijecezanski  svećenik 
koji  bi  imao  naslijediti  dotičnoga  župnika  u službi.  Taj  neuobičajeni  način  predaje 
župa  bio  je  očit  znak  franjevačkoga  nezadovoljstva.  Očekivalo  bi  se  da  će  se 
franjevci  i dijecezanski  svećenici  zajednički  sastati  na  sv.  misi,  ali  prema  odredbi 
franjevačkoga  poglavarstva  to  se  nije  smjelo  dogoditi.  Biskup  Čule,  prethodno 
obaviješten  o onome  što  neki  franjevci  čine  na  župama,  posebnim  je  dopisom,  od 
9.  svibnja  1968.,  upozorio  o.  provincijala  na  neprikladnost  njegova  predloženoga 
načina  smjene  župnika:  "Premda  je  ovo  neuobičajen  i po  mom  dubokom  uvjerenju 
nezgodan  način  primopredaje,  ipak  se  nisam  protivio,  jer  ste  Vi  tako  predlagali. 
Vama  za  volju  s time  sam  se  pomirio."214  Biskup  se  namjerno  nije  htio  upuštati  u 
propisivanje  načina  smjene  župnika,  jer  već  postoje  propisi  kanonskoga  prava  i 


n-AP,  623/68.,  22.  VII.  1968. 

213  AP,  360/68.,  11.  V.  1968. 

214  ABO,  627/68.,  9.  V.  1968. 

praksa  u biskupiji,  nego  je  prihvatio  prijedlog  provincijala  Šilića  očekujući  da  će 
on  svojim  ugledom  među  franjevcima  i u interesu  mira  i dobra  Crkve  i provincije 
učiniti  sve  da  se  primopredaja  obavi  uredno  i mimo.  Međutim,  akt  koji  je 
provincijal  donio  biskupu,  pogotovo  oproštajno  pismo  (za  koje  u tom  trenutku 
biskup  još  nije  znao)  po  sebi  su  navješćivali  pobunu  i buru.  Prema  tomu, 
objektivnu  promatraču  samo  ta  dva  dokumenta  dostatna  su  da  odgovornost  za 
nerede  u župama  prigodom  i nakon  smjene  nekih  župnika  pripiše  poglavarima 
hercegovačkih  franjevaca. 

U okvir  kronike  događaja  prije  12.  svibnja  1968.  ulaze  i one  delegacije 
koje  su  u proljeće  1968.  dolazile  na  biskupski  ordinarijat  u Mostar.  Prva  je  zapravo 
stigla  još  prethodne  godine,  9.  srpnja  1967.,  iz  župe  Grljevići.  Ali  što  se  više 
približavao  dan  smjene  župnika,  to  su  bili  učestaliji  posjeti  delegacija  s pojedinih 
župa.  Tako  je  u ožujku  1968.  doputovala  delegacija  od  18  članova  iz  župe 
Mostarski  Gradac,  predvođena  Markom  Ćorićem,  bratom  bivšega  provincijala  fra 
Zlatka  Corića.  Po  izjavama  nekih  sudionika  delegacije,  M.  Ćorić,  prije  nego  što  je 
došao  u biskupiju,  posjetio  je  i mjesni  franjevački  samostan  u Mostaru.  Teško 
bolesni  biskup,  s temperaturom  od  40  stupnjeva,  nije  mogao  primiti  delegaciju. 
Ispuštamo  ovdje  ono  što  je  toj  delegaciji,  nakon  njezina  povratka,  rekao  franjevac, 
odgovorni  urednik  Hercegovačkoga  slučaja.  Iz  Gruda  je  već  15.  siječnja  poslano 
prosvjedno  pismo,  a 5.  travnja  1968.  stigla  je  najbrojnija  deputacija,  39  članova.  Iz 
Cmča  je  došla  brojčano  najmanja  delegacija.  Dvojicu  predstavnika  biskup  je 
primio  u svoju  radnu  sobu,  počastio  ih  i s njima  razgovarao.  Ali  iz  te  župe  bila  su 
upućivana  najbrojnija  protestna  i prijeteća  pisma.  Iz  župe  Blizanci  Gradac  (danas 
Gradina)  stiglaje  delegacija  15.  travnja  1968. 

Biskup  je  primao  predstavnike  delegacija,  jer  nije  bilo  moguće  razgovarati 
sa  svima.  Izaslanici  nisu  dolazili  da  se  mimo  informiraju  o samoj  stvari  nego  su 
prijetili  uvredama  i psovkama  da  se  biskup  ne  usuđuje  mijenjati  župnike  - 
franjevce.  Prigovaralo  se  da  biskup  nije  želio  "dijalog"  s delegacijama.  A kako  će 
poželjeti  dijalog  s delegatima  koji  su  26.  svibnja  1968.  provalili  u biskupiju  te 
biskupu,  dok  se  molio  u kapelici  pred  Presvetim,  prijetili  da  će  ga  ubiti,  oduzeti  mu 
biskupsku  mitru  i predati  je  fratru.  S takvim  deputircima  razgovara  se  u 
redarstvenim  stanicama,  a ne  u vjerskim  kapelicama! 

U nedjelju,  dne  12.  svibnja  1968.  u župama  se  čitalo  provincijalovo 
oproštajno  pismo  s oltara  (otac  Šilić  naređuje  da  se  njegovo  pismo  čita  s oltara  kao 
daje  on  biskup).  Pismo  je,  očito,  pisano  s nakanom  da  raspali  vjernike  za  franjevce 
i franjevačko  djelo.  Poslije  mise  franjevci  župnici  imali  su  ponijeti  ključeve  crkve  i 
župnoga  stana  i predati  ih  dekanima  (koji  su  također  bili  franjevci).  Ali  dogodilo  se 
to  da  su  "vjernici"  "pootimali"  ključeve  svojim  bivšim  župnicima.  Ali  ne  svima:  u 
Grljevićima  sve  je  proteklo  u miru.  Dekan  s Humca  došao  je  12.  svibnja  u 
Grljeviće,  preuzeo  ključeve  kapelice  i župnoga  stana  (koje  je  inače  župnik  nudio 
vjernicima  koji  ih  nisu  htjeli  primiti,  nego  su  mu  odgovorili  da  ih  preda  onomu  od 

koga  ih  je  i primio!).  Dekan  je  drugi  dan  izručio  ključeve  novoimenovanom 
župniku,  svjetovnom  svećeniku,  koji  je  mirno  nastavio  svoju  dušobrižničku 
službu.  U župi  Blizanci  - Gradac  (sada  Gradina)  ključevi  župnoga  stana  dopali  su 
u ruke  nekih  župljana,  ali  novoimenovani  župnik,  dijecezanski  svećenik,  nastanio 
se  u selu  i nakon  određenoga  vremena  i strpljiva  čekanja  sami  su  vjernici  otvorili 
župni  stan  i uveli  ga  u kuću.  Dotle  je  iz  sela  vršio  župničku  službu  po  mjesnim 
grobljima.  U trima  ostalim  župama  nastali  su  veliki  neredi:  u Mostarskom  Gracu 
nije  omogućen  pristup  svjetovnom  svećeniku,  u Cmču  su  neki  ''vjernici"  fizički 
napali  novoimenovanoga  župnika,  a u Grudama  je  zazidana  župna  crkva,  pred  nju 
postavljena  naoružana  straža  daje  ne  bi  njezini  zakoniti  župnici  - preuzeli. 

Neredi  pobunjenih  "vjernika"  u ovim  zadnjim  trima  župama  postali  su 
omiljela  tema  dnevnih  novina  i tjednika  ( Oslobođenja , Večernjega  lista.  Večernjih 
novosti.  Vjesnika  u srijedu,  Vjesnika  itd).  Katoličke  novine,  Glas  Koncila,  s 
početka  su  se  suzdržavale  od  pisanja,  premda  je  na  uredništvo  sa  svih  strana  vršen 
pritisak  da  se  i ono  uplete  u raspravu  o "hercegovačkom  pitanju"  odnosno 
"slučaju".  Kasnije  su  povremeno  izlazili  osvrti  i članci  koji  se  tiču  te 
problematike.215 

Eto,  tako  se  pripremao  i eksplodirao  "hercegovački  slučaj"  koji  će  u 
daljnjim  godinama  sve  razomije  djelovati. 

8)  Osvrt  na  neke  tvrdnje  o.  Mihaljevića.  Na  kraju  ovoga  III.  poglavlja 
smatramo  potrebnim  osvrnuti  se  na  neke  tvrdnje  koje  iznosi  o.  Mihaljević  u svome 
pamfletu.216 

1)  O.  Mihaljević  kaže  da  sam  mons.  Čule  "priznaje  da  je  pitanje  župa 
pokrenuo  kod  Svete  Stolice  1943.  i 1958. "217 

a)  Vidjeli  smo  gore  pod  točkom  1.  što  je  mons.  Čule  pisao  u svojoj  prvoj 
petogodišnjoj  relaciji  1943.  i u kojem  je  smislu  pokrenuto  pitanje  župa.  Istina  je  da 
je  mons.  Čule  1958.  bio  u Rimu  prigodom  izbora  i krunjenja  pape  Ivana  XXIII.,  ali 
tada  nije  ništa  tražio  u pogledu  opoziva  reskripta  iz  1923.,  kao  ni  za  čitava 
pontifikata  Ivana  XXIII. 

b)  U točki  2.  iznijeli  smo  kada  je  biskup  Čule  podnio  zahtjev  Svetoj  Stolici 
da  se  opozove  reskript  iz  1923.  i što  ga  je  na  to  potaknulo.  Pa  se  na  to  ovdje  ne 
osvrćemo. 

2)  Na  istoj  (56.)  stranici  svoje  knjižice  o.  Mihaljević  navodi  odulji  citat  iz 
pisma  mons.  Čule  koje  je  upućeno  31.  ožujka  1962.  osobno  o.  Mihaljeviću. 


Usp.  GK,  19/1968.  i 20/1968. 

216  H.  S„  str.  55-58. 

217  H.  S„  str.  56. 

O.  Mihaljević  navodi  manji  izvadak,  a ne  spominje  koji  je  bio  povod  daje 
to  pismo  mons.  Čule  pisao.  Iz  onoga  što  je  prethodilo  tomu  pismu  i iz  uvodnoga 
dijela  pisma  može  se  shvatiti  pravi  smisao  riječi  biskupa  Čule. 

a)  Fra  Jerko  Mihaljević  bio  je  provincijal  hercegovačkih  franjevaca  od 
1955.  do  1961.  Tek  nakon  toga  on  je  upravio  jedno  pismo  Preč.  Biskupskom 
Ordinarijatu  Mostar.  U uvodnom  dijelu  toga  svoga  pisma  o.  Mihaljević  piše: 
"Dok  sam  bio  provincijal,  trebao  sam  upozoriti  preč.  Naslov  na  neke  nepravilnosti 
u odnosima  preč.  Naslova  prema  našim  redovničkim  župama.  To  sam  radi 
posebnih  prilika  propustio.  Sada  mi  savjest  prigovara,  da  nisam  dobro  uradio.  Da 
ispravim  propust,  ovim  uz  dužno  poštovanje  svraćam  pozornost  preč.  Naslova  na 
neke  pojave  u odnosima  Mjesni  Ordinarij  - redovničke  župe,  koje  se  po  mome 
dubokom  uvjerenju  ne  slažu  s postojećim  crkvenim  propisima. 

Sveta  Stolica  svojim  dekretom  od  17.  jula  1899.  i 22.  juna  1923.  pismeno 
je  predala  Franjevcima  u Hercegovini  neke  župe.  Kako  se  iz  navedenih  dekreta 
vidi,  ove  su  župe  redovničke  u pravom  smislu  riječi. 

U crkvenom  pravu  jasno  je  određen  pravni  položaj  redovničkih  župa".  U 
daljnjem  se  tekstu  toga  pisma  o.  Mihaljević  osvrće  na  pravo  da  mjesni  ordinarij 
pregledava  crkvene  račune  po  župama  kojima  franjevci  upravljaju,  te  na  odredbu 
biskupa  Čule  u pogledu  upotrebe  milostinje  koja  se  u crkvama  skuplja  pod 
Gospinim  imenom,  kao  i na  uskraćivanje  dopuštenja  za  podizanje  "redovničke 
kuće"  (samostana)  na  Žvatiću  od  strane  mjesnoga  ordinarija.  Na  kraju  ovoga  pisma 
o.  Mihaljević  veli:  "Prelazim  preko  još  nekih  stvari,  koje  su  mi  zaista  neshvatljive 
kao  na  pr.  izjava  preč.  Naslova  o privilegiju  redovnika,  da  mogu  absolvere  a 
casibus  iure  communi  Ordinario  loci  reservatis,  o razlici  stipendija  manualnih  i 
pjevanih  sv.  misa,  o odredbi  koliko  godišnje  može  župnik  potrošiti  iz  crkvene 
blagajne  bez  odobrenja  preč.  Naslova...". 

b)  To  je  bio  povod  da  se  mons.  Čule  u svome  pismu  od  31.  ožujka  1962. 
opširnije  osvrnuo  na  sve  pojedinačno  iznesene  prigovore  biskupskom  ordinarijatu. 
U prvom  dijelu  svoga  pisma  biskup  se  Čule  osvrnuo  na  Mihaljevićeve  tvrdnje  o 
odredbama  Svete  Stolice  (iz  1899.  i 1923)  po  kojima  bi  župe,  predane  franjevcima 
na  upravu,  bile  "redovničke  u pravom  smislu  riječi".  U vezi  s time  biskup  je  pisao: 

"To  treba  dokazati  i za  župe  iz  1899.  (tj.  Decizije,  n.  pr.),  a posebno  za 
župe  iz  reskripta  1923. 

Decizija  iz  1899.  jednostavno  povjerava  odnosne  župe  franjevcima,  a 
nigdje  ne  veli,  da  to  biva pleno  iure  i da  te  župe  inkorporira  samostanima. 

Reskript  iz  1923.  otvoreno  isključuje  i pismeno  na  svaku  inkorporaciju 
župa,  jer  tribuit  Episcopo  oratori  facultatem  juxta  preces,  sub  lege  ut  enuntiatae 
paroeciae  conferantur  dictis  Patribus  ad  nutum  S.  Sedis. 


218  Pismo  fra  Jerke  Mihaljevića  Biskupskom  ordinarijatu,  30.  III.  1962. 

Postoji  razložita  sumnja,  da  li  je  dekret  iz  1923.  uopće  valjan.  Molba,  koju 
je  bivši  provincijal  O.  Lujo  Bubalo  poslao  preko  Ordinarijata  i uz  preporuku 
biskupa  Mišića  Svetoj  Stolici  očito  boluje  vitio  tum  obreptionis  tum  subreptionis. 
U molbi  se  naime,  tvrdi,  da  su  sve  te  župe,  njih  27  na  broj,  Franjevci  administrirali 
kroz  5 punih  stoljeća,  da  su  se  spontano  odrekli  tih  župa  i pristali  da  budu  liberae 
collationis,  pa  sad  mole  u potpunoj  nestašici  svjetovnog  klera,  ut  e sponte  cessis 
semel  paroeciis,  Franciscano  Ordini  sequentes,  ut  regulares  denuo  restituantur 
seu  adjudicentur. 

Čovjek  bi  rekao  prema  molbi,  da  se  tu  radi  o već  postojećim  župama.  Ali 
od  27  navedenih  župa  g.  1923.  njih  13  nije  uopće  nikada  osnovano,  niti  te  župe  i 
danas  postoje  izuzev  jedne  župe  Crnac,  koja  je  osnovana  istom  1935. 

Kad  je  Propaganda  g.  1943.  prigodom  moga  puta  ad  limina  pročitala 
relaciju  o stanju  dijeceze,  u kojoj  je  na  zahtjev  Sv.  Kongregacije  bio  podnesen  i 
izvještaj  o stanju  župa  te  citirani  reskripti  iz  1899.  i 1923.,  šefovi  Propagande  bili 
su  silno  iznenađeni,  kako  su  se  mogle  tražiti  još  nepostojeće  župe  pa  su  usmeno  i 
pismeno  izjavili  svoje  ogromno  čuđenje,  kako  je  blagopok.  biskup  Mišić  mogao 
nešto  takvo  učiniti. 

Da  pravo  reknem,  mene  je  bilo  stid,  kad  sam  čitao  spomenutu  molbu 
provincijala  Bubala.  Stid  me  je  bilo  za  biskupa  Buconjića.  Kroz  28  godina  njegova 
biskupovanja  postojalo  je  sjemenište  za  odgoj  svjetovnoga  klera,  pa  kroz  tih  28 
godina  biskupija  mostarsko-duvanjska  dobila  je  svega  4 svjetovna  svećenika 
(Kelava,  Jurić,  Aničić  i Bakula).  Što  su  u Rimu  mislili,  kad  su  taj  izvještaj  u molbi 
o.  Bubala  pročitali?  A također  što  su  mislili  i o biskupu  Mišiću,  nakon  1 1 godina 
njegova  upravljanja  i što  će  misliti  budući  povjesničari,  kad  se  otvori  arhiv 
Propagande?  U molbi  se,  naime  navodi,  da  poslije  40  godina  biskupija  mostarsko- 
duvanjska  tres  tanturn  sacerdotes  saeculares  habet,  qui  curae  animarum  addicti 
munere parochi  operam  dant...  et  unum  in  seminari o theologum. 

Porazna  je  to  konstatacija  i za  biskupe  i za  biskupiju. 

Ovo  je  možda  bio  i povod  za  Propagandu,  da  je  od  1925.  uvijek  davala 
circa  2000  dolara  biskupu  Mišiću  i to  samo  pro  clero  saeculari,  dok  je  biskupu 
Gariću  davala  naizmjence  pro  clero  saeculari  et  regulari,  - ja  sam  za  ovo  saznao 
istom  kad  sam  postao  biskup  i kad  sam  dobio  službene  godišnje  izvještaje 
Propagande. 

S onim  dolarima  od  Propagande  koliko  bi  se  moglo  odgojiti  svjetovnih 
svećenika  u Hercegovini,  ali  ti  dolari  nisu  za  to  iskorišteni,  pa  su  najvećim  dijelom 
propali  za  vrijeme  rata  u bankama. 

Broj  se  svjetovnoga  klera  počeo  povećavati  u Hercegovini  istom,  kad  je 
biskup  Mišić  meni  povjerio  brigu  za  pomladak,  ali  je  ubrzo  nakon  Banjaluke  i u 
Mostaru  uslijedila  biskupova  naredba,  kojom  se  uvodi  numerus  clausus  za 
hercegovačke  sjemeništarce  u Travniku. 

A onda  još  nešto  glede  samih  župa.  Za  Franjevce  se  traže  među  ostalim  još 
nepostojeće  župe:  Crnac,  Crveni  grm,  Cerno,  Ljubuški,  Zvirići,  Radišići,  Cim, 
Dobrič,  Uzarići,  Rodoč,  Jasenica,  Mostar  (sjeverni  dio)  - a biskupu  se  ostavljaju  za 
svjetovni  kler:  Sutina,  Cme  Lokve,  Raška  Gora. 

Dakle,  ne  samo  da  ni  u jednoj  kasabi  ne  može  biti  župnikom  svjetovni 
svećenik,  nego  niti  u mjestu  blizu  Mostara,  Lištice,  Ljubuškog,  Čapljine,  Konjica. 
Za  svjetovni  kler  su:  Raška  Gora,  Cme  Lokve,  Sutina,  etc. 

Da  ne  bi  u Rimu  ostali  presenećeni,  kako  mali  broj  župa  ostaje  Uberete 
collationis,  neopazice  se  prešlo  u molbi  i na  trebinjsku  biskupiju,  pa  se  navodi, 
kako  će  biskup  imati  tamo  među  ostalim:  Krupu,  Domanoviće,  Kruševo 
(stolačko),  Neum,  Velju  Među,  Koteze,  Kruševljane  sve  dakle  nepostojeće  župe". 

Biskup  Čule  zatim  nastavlja:  "Mnogopoštovani!  Zar  je  potreba  da  se 
brukamo  pred  Svetom  Stolicom  iznoseći  nepotrebno  sve  ove  stvari?!"219  I sad 
slijedi  onaj  izvadak  koji  navodi  o.  Mihaljević."  Mi  ga  ovdje  ne  ponavljamo,  jer 
držimo  da  on  poprima  drugi  smisao  u kontekstu  ovoga  što  smo  ovdje  naveli,  i to 
posve  različan  smisao  od  onoga  koji  mu  pridaje  o.  Mihaljević. 

O.  Mihaljević  kaže  da  se  ne  usuđuje  ovu  izjavu  mons.  Čule  nazvati 
"pravim  imenom",  jer  ako  bi  to  učinio,  "mogao  bi  se  tko  sablazniti".  Sto  se  nije 
usudio  o.  Mihaljević,  to  su  učinili  "hercegovački  franjevci". 

"Od  god.  1943.  do  god.  1964.  biskup  Čule  traži  opoziv  reskripta  iz  1923. 
jednostrano  (podcrtali  sastavljači  Odgovora),  bez  ikakva  dogovora  s franjevcima; 
čak  ih  zavarava  (to  je  ta  riječ!  naša  primj.)  da  do  50  godina  neće  biti  potrebe 
pokretati  pitanje  župa".222 

Već  smo  istaknuli  da  je  biskup  Čule,  nakon  što  se  bio  počeo  povećavati 
broj  dijecezanskih  svećenika,  želio  poboljšati  njihovo  jadno  stanje  osnivanjem 
novih  župa  poslije  2.  svjetskoga  rata,  oslanjajući  se  na  reskript  Propagande  od  14. 
travnja  1944.,  po  kojem  mjesni  ordinarij  snagom  crkvenih  zakona  može  slobodno 
raspolagati  onim  župama  za  koje  se  sigurno  zna  da  ih  biskup  predšasnik  nije 
povjerio  franjevcima.  Očekivao  je  da  će  franjevačko  poglavarstvo,  nakon  njegova 
pisma  o.  Mihaljeviću  od  31.  ožujka  1962.,  pristati  bar  na  to  da  biskup  može 
nesmetano  osnivati  nove  župe,  a već  one  postojeće  i dalje  povjeriti  franjevcima, 
kako  je  to  učinila  Sveta  Stolica  svojim  reskriptom  iz  1923. 


219  Odgovor  biskupa  Čule,  31.  III.  1962. 

220  H.  S„  str.  56. 

22'  //.  5.,  str.  56. 

2-2  Uz  predstavku  dijecezanskog  klera  Hercegovine  povodom  osvrta  hercegovačkih 
franjevaca  na  izjavu  katoličkih  biskupa  Jugoslavije  o hercegovačkom  slučaju,  u:  MiD, 
2/1975.,  str.  60,  i Separat  toga  Osvrta,  str.  12. 

Međutim,  dogodilo  se  obratno  od  onoga  što  je  biskup  očekivao.  Kad  je, 
naime,  biskup  Čule  odlučio  osnovati  novu  župu  u Pologu  - o čemu  je  bilo  govora 
na  prethodnim  stranicama  - onda  ta  župa  nije  bila  osnovana  onako  kako  je  to  bilo 
predviđeno.  Naveli  smo  za  to  i neke  razloge.  A upravo  je  o.  Mihaljević  bio  onaj 
koji  je  javno  u svome  glasovitom  Oborenom  pismu  Dr.  Petru  Čuli  Biskupu 
Mostarskom  prigovorio  što  prigodom  osnivanja  nekih  novih  župa  nije  "saslušao 
one,  koje  je  trebalo  saslušati  {kan.  1416):  kad  se  dijeli  redovnička  župa,  treba 
saslušati  starješinu:  gvardijana,  ako  je  župa  ujedinjena  sa  samostanom; 
provincijala,  ako  je  župa  ujedinjena  sa  provincijom".223  A o.  Mihaljević  šutke 
prelazi  preko  onoga  što  piše  u Deciziji  iz  1899.  da  biskup  može  ondje  navedene 
župe  osnovati  "bez  ikakva  savjetovanja".  Pa  ipak,  iako  biskup  nije  bio  dužan 
nikoga  pitati,  ni  župnika,  ni  provincijala,  on  je  pitao  župnika  u Mostarskom  Gracu, 
koji  je  rekao  da  bi  trebalo  pitati  provincijala.  A da  je  pitao  provincijala,  nije  se 
teško  domisliti  što  bi  on  odgovorio,  samo  ako  se  ima  u vidu  spomenuto  pisanje  o. 
Mihaljevića,  bivšega  provincijala  i kustosa  provincije,  tj.  člana  franjevačkoga 
poglavarstva. 

3)  O.  Mihaljević  prigovara  mons.  Čuli  što  nije  "u  sporazumu  s 
franjevcima"  rješavao  "pitanje  župa".224  Nije  to  prvi  put  da  se  tako  prigovara 
biskupu  Čuli.  Već  je  provincijal  hercegovačkih  franjevaca  u svojoj  promemoriji  iz 
1965.  pisao  daje  bilo  potrebno  "da  se  mi  (tj.  redovničko  poglavarstvo  i mjesni 
ordinarij)  ravnopravni  partneri  u ugovoru,  međusobno  dogovorimo,  ako  je  bilo  što 
sporno.  S naše  strane  - nastavlja  se  u promemoriji  - nije  nedostajala  dobra  volja. 
Mogli  smo  se  dogovoriti,  da  nitko  nas  i ne  čuje.  Biskup  to  nije  ni  pokušao,  već  se 

99S 

odmah  obratio  Vrhu". 

Na  taj  prigovor  dijecezanski  su  konzultori  dali  odgovor  koji  ujedno  vrijedi 
i s obzirom  na  Mihaljevićevo  prigovaranje.  Evo  toga  odgovora: 

"aa)  Da  li  je  postojala  dobra  volja  sa  strane  Starješinstva,  da  se  pitanje 
župa  uredi  neposredno  s mjesnim  Ordinarijem  prije  pokretanja  toga  pitanja  pred 
nadležnom  Kongregacijom  u Rimu  - transeat  (ne  želimo  suditi!); 

bb)  Pro  memoria  od  25.  I.  1965.  jasno  očituje,  da  iza  pokretanja  toga 
pitanja  pred  Kongregacijom  u Rimu,  nije  postojala  dobra  volja  sa  strane 
Starješinstva,  jer  ono  uporno  stoji  na  pravnoj  vrijednosti  onog  ugovora  iz  1923. 
godine.  Sama  pak  Pro  memoria  i po  sadržaju  i po  formi,  po  argumentaciji  i po 
tonu  ne  odaje  ni  malo  dobre  volje,  nego  naprotiv  svojim  jetkim  tonom  još  više 
stvar  zaoštrava  i pogoršava; 


23  J.  MIHALJEVIĆ,  Otvoreno  pismo  Dru  Petru  Čuli,  Biskupu  Mostarskom,  Humac 
k/Ljubuškog,  26.  II.  1968.,  str.  37-38. 

224  H S.,  str.  56. 

225  AP,  35/65.,  od  25. 1.  1965. 

cc)  Govorka  se,  da  je  Starješinstvo  na  svojem  proširenom  zasjedanju  od 
29.  XII.  1964.  odlučilo,  da  će  svi  kao  jedan  stajati  na  onom  ugovoru  iz  1923.  Ovo 
nam  daje  povoda,  da  ozbiljno  sumnjamo  u postojanje  dobre  volje  sa  strane 
Starješinstva  da  dogovorno  uredi  sporno  pitanje  podjele  župa  i prije,  nego  stoje  ta 
stvar  pokrenuta  pred  nadležnom  Kongregacijom  u Rimu; 

dd)  Naša  je  sumnja  postala  još  veća,  kad  smo  saznali  za  privatnu 
korespondenciju  mnogopošt.  O.  Dr.  Mihaljevića  fra  Jerke,  kustosa  Provincije  i 
mjesnog  Ordinarija  prije  pokretanja  pitanja  u Rimu  pred  Kongregacijom,  a koja  se 
odnosila  upravo  na  pitanje  položaja  dijecezanskog  klera  u mostarsko-duvanjskoj 
biskupiji  i pravnoj  vrijednosti  ugovora  iz  1923.  U toj  je  korespondenciji  došao  do 
izražaja  onaj  stav,  koji  zrači  i iz  Promemorije  od  25. 1.  1965.  Ako  ovo  imamo  pred 
očima,  onda  se  lako  može  zaključiti,  da  bi  bilo  uzaludno  pokušati  urediti  sporno 
pitanje  podjele  župa  izravno,  dogovorom  između  mjesnog  Ordinarija  i 
redovničkog  Starješinstva. 

ee)  Još  više:  Prigovor,  da  se  je  mjesni  Ordinarij  obratio  izravno  ’Vrhu',  a 
ne  Provincijalatu,  nema  nikakva  temelja,  jer  je  na  ’Vrhu'  pitanje  podjele  župa 
rješavano  i 1899.,  kao  i 1923. 

Upravo  se  na  onaj  Indult  Svete  Stolice,  br.  2299/22  od  22.  VI.  1923. 
Starješinstvo  neprestano  poziva,  kad  brani  pozicije  redovničkoga  klera  u pogledu 
podjele  župa  u biskupiji.  I da  je  i pokušao  mjesni  Ordinarij  urediti  to  pitanje  sa 
Starješinstvom,  ono  bi  se  pozvalo  na  Svetu  Stolicu,  koja  je  spomenutim  Indultom 
dala  Franjevcima  određene  župe. 

I oci  Franjevci  i 1922.  i 1923.  obraćaju  se  u sporazumu  i suradnji 
ondašnjega  mjesnoga  Ordinarija  O.  Fra  Alojzija  Mišića  izravno  na  Svetu  Stolicu,  i 
od  nje  traže,  da  im  povrati  one  župe,  koje  su  onom  Decizijom  iz  1899.  bile 
određene  kao  župe  Uberete  collationis  Ordinarii. 

Posve  je,  dakle,  neopravdano  prigovarati  sadašnjem  mjesnom  Ordinariju, 
što  se  je  obratio  izravno  ’Vrhu’,  i što  želi  da  se  tamo  stvar  riješi,  jer  je  tamo  i bez 
njega  i bez  nas,  svih  dijecezanskih  svećenika,  na  našu  štetu  i svezana".226 

b)  O.  Mihaljević  ide  još  i dalje  u svojim  prigovorima  mons.  Čuli  tvrdeći  da 
je  mostarski  biskup  "pokušao  vršiti  moralni  pritisak  na  Svetog  Oca".  Tu  autor 
citira  jednu  rečenicu  iz  pisma  koje  je  1965.  biskup  Čule  uputio  O.  Dominiku  dr. 
Mandiću,  hercegovačkom  franjevcu:  "To  me  je  navelo  da  sam  Svetoj  Stolici  za 
volju  mira  predložio  i takovu  soluciju  da  Biskup  i svjetovni  kler  iz  Hercegovine 

227 

prijeđu  u zagrebačku  nadbiskupiju,  ali  Sveta  Stolica  to  ne  dopušta". 


226  Osvrt  dijecezanskih  konzultora,  6.  VIII.  1966.  na  promemoriju  provincijalata,  25. 

I.  1965. 

221 H.  S„  str.  56-57. 

Autor  je  ponovno  ispustio  navesti  ono  što  je  navelo  biskupa  Čulu  da  je 
Svetoj  Stolici  predložio  takvo  rješenje.  Daje  on  to  naveo,  onda  bi  bilo  lako  shvatiti 
pravi  smisao  prijedloga  mons.  Čule.  Ali  što  je  propustio  učiniti  o.  Mihaljević, 
pokušat  ćemo  to  učiniti  mi  u ovom  kraćem  odgovoru.  Naime,  na  Veliki  četvrtak 
1965.  o.  Dominik  Mandić  pisao  je  iz  Chicaga  pismo  biskupu  Čuli.  Na  to  je  pismo 
biskup  odgovorio  između  ostaloga  i ovo: 

"Nitko  ne  bi  bio  od  mene  sretniji,  da  ne  moram  potezati  pitanje  decizije 
1923.  o razdiobi  župa  u Hercegovini.  Ali  sam  prisiljen.  Među  dijecezanskim 
sjemeništarcima,  bogoslovima  i mlađim  svećenicima  širi  se  pokret  za  napuštanjem 
dijeceze.  Pok.  Fra  Leo  kao  Gen.  vikar  u svoje  vrijeme  govorio  je  dijecezanskim 
bogoslovima  - pa  kud  ćete,  kad  mi  fratri  imamo  dosta  podmlatka?  U zadnje  doba 
franjevački  đaci  govore  dijecezanskim:  pa  kud  ste  navrli  toliki,  župe  su  u 
Hercegovini  naše... 

To  je  eto  razlog,  da  mlađa  generacija  dijec.  klera  ozbiljno  pomišlja 
napustiti  Hercegovinu,  kad  u njoj  nema  mjesta  ni  budućnosti. 

Ljudi  govore:  kakav  paradoks:  Mi  se  redimo  ad  titulum  dioeceseos  (=  na 
naslov  službe  u biskupiji)  pa  za  nas  nema  mjesta  u dijecezi,  a franjevci  se  rede  ad 
titulum  paupertatis  (=  na  naslov  redovničkog  siromaštva),  pa  za  njih  ima  koliko 
hoćeš  mjesta. 

To  me  je  navelo,  da  sam  Svetoj  Stolici  za  volju  mira  predložio  i takvu 
soluciju,  da  Biskup  i svjetovni  kler  iz  Hercegovine  pređu  u zagrebačku 
nadbiskupiju,  ali  Sveta  Stolica  to  ne  dopušta". 

Biskup  u nastavku  pisma  piše:  "Ako  bi  decizija  iz  1923.  ostala  trajno  na 
snazi,  svjetovni  kler  ne  bi  imao  više  od  jedne  šestine  puka  u most.-duv.  biskupiji. 
U tom  slučaju  svjet.  kler  ne  bi  imao  raison  d’etre,  pa  bi  bolje  bilo  da  se  potpuno 
povuče". 

Iz  toga  duljega  pisma  donosimo  samo  završne  biskupove  riječi: 

"Ja  želim  bratstvo  među  oba  klera  u dijecezi.  A bratstvo  pretpostavlja  i 
neku  bar  približnu  jednakost,  a ne  jednom  bratu  skoro  sve  a drugome  ništa. 

Ja  bih  bio  svakome  zahvalan,  tko  bi  mi  pomogao,  da  to  bratstvo  u svakom 
pogledu  što  savršenije  ostvarim.  Kod  toga  više  treba  gledati  na  volju  Svete  Stolice, 
nego  na  neke  prošle  momente. 

Ako  Sveta  Stolica  bude  htjela,  svjetovni  je  kler  spreman,  da  se  potpuno 
povuče.  Ali  ako  treba  da  ostane,  ima  pravo  tražiti  odgovarajuću  poziciju  u svojoj 
vlastitoj  dijecezi... 

Očekivao  sam,  da  će  00.  franjevci  uvidjeti,  daje  potrebna  revizija  decizije 
1923.  Ali  oni  su  zauzeli  zajednički  stav,  daje  do  kraja  brane.  Bio  sam  spreman  na 
kompromise.  Ali  kad  druga  strana  ne  prihvaća  kompromis,  onda  neka  ide  ad 


138 


normam  iuris  (=  prema  pravnom  propisu).  Imate  pravo  tražiti  od  mene,  da  budem 
dobar  duhovni  otac,  ali  ne  samo  00.  franjevcima,  nego  i svjetovnom  kleru.  Molite 
za  mene,  da  to  zaista  i budem..."228 

Ako  se  u tome  sklopu  promatra  rečenica  biskupa  Čule  koju  navodi  o. 
Mihaljević,  onda  ona  ima  posve  drukčiji  smisao.  Biskup  je  Čule  iznio  svoj 
prijedlog  Svetoj  Stolici,  a nije  prijetio  da  će  sa  svjetovnim  klerom  napustiti 
dijecezu  ukoliko  se  ne  udovolji  njegovim  opravdanim  zahtjevima.  Mogla  je  Sveta 
Stolica  prijedlog  i prihvatiti,  sa  svim  posljedicama  po  Crkvu  u Hercegovini,  ali  ga 
nije  prihvatila.  To  ni  u kojem  slučaju  ne  znači  da  je  biskup  Čule  vršio  moralni 
pritisak  na  Svetu  Stolicu.  Valjda  ima  razlike  između  prijedloga  i moralnoga 
pritiska! 

4)  O.  Mihaljević  tvrdi  da  je  "prigodom  provincijskog  kapitula  u travnju 
1967.  generalni  vizitator  fra  Benko  Tulić  izvijestio  članove  kapitula  da  mons.  Čule 
nudi  sporazum".229  Na  temelju  čega  to  tvrdi  autor  Hercegovačkoga  slučaja,  nije 
nam  poznato.  Ali  znamo  - kao  što  smo  već  rekli  - da  je  provincijalat  hercegovačkih 
franjevaca  želio  uključiti  generalnoga  vizitatora  provincije  1967.  u razgovore  o 
župama  u biskupiji,  no  biskup  je  Čule  to  odbio.  Spomenuli  smo  i razloge  toga 
odbijanja,  pa  se  ovdje  ne  želimo  na  to  više  navraćati. 

5)  Na  str.  58.  svoje  knjižice  o.  Mihaljević  osvrće  se  na  sporazum  iz  1968. 
između  biskupa  Čule  i provincijala  Šilića. 

a)  O sporazumu  smo  opširnije  govorili  pod  točkom  6 ovoga  poglavlja.  A 
tekst  sporazuma  s opozivnim  pismom  može  se  vidjeti  u dokumentima.  Ovdje  se 
samo  kratko  osvrćemo  na  neke  Mihaljevićeve  nedosljednosti.  Iz  teksta  sporazuma 
vidi  se  daje  biskup  prihvatio  provincijalov  prijedlog  da  se  župa  Čapljina  podijeli  te 
da  nova  župa  bude  na  slobodno  raspolaganje  biskupu,  a postojeća  ostaje 
franjevcima.  U sporazumu  je  bila  uključena  klauzula  (=  odredba)  da  će  se  sudbina 
župe  Čapljine  odlučiti  u roku  od  deset  godina,  predviđajući  da  će  se  u tom 
razmaku  moći  osnovati  nova  župa  za  dijecezanski  kler.  Ukoliko  se  to  ne  ostvari  u 
spomenutom  vremenskom  periodu,  onda  će  sadašnja  župa  u potpunosti  prijeći  na 
upravu  dijecezanskoga  klera.  Na  prigovore  da  se  može  naći  netko  od  mjesnih 
vlasti  koji  bi  priječio  izdavanje  potrebnih  dozvola  za  gradnju  crkvenih  objekata  za 
novu  župu,  biskup  je  pristao  na  klauzulu  da  se  vrijeme  od  10  godina  počinje 
računati  od  trenutka  kad  bude  moguće  graditi  crkvene  objekte.  Na  daljnju 
provincijalovu  poteškoću,  ako,  slučajno,  dođe  rat  i spriječi  svaku  akciju,  biskup  je 
odgovorio  da  se  period  od  10  godina  može  računati  od  dana  kada  bude  moguće 
graditi.  Na  kraju  biskup  je  bio  povjerio  o.  Šiliću  da  on  sam  formulira  tu  klauzulu 
kojom  je  ordinarij  želio  privoljeti  i provinciju  na  suradnju  oko  osnivanja  nove  župe 


2~s  Pismo  biskupa  Čule  dr.  fra  Dominiku  Mandiću,  23.  IV.  1965. 
229  H S„  str.  57. 

u Čapljini,  ali  mjesto  fonnulacije  o.  Šilić  poslao  je  sporazum  u Rim  na 
konzultaciju  u generalnu  kuriju... 

b)  Provincijal  Šilić  u svome  opozivnom  pismu  od  20.  travnja  1968.  nije 
tražio  preformulaciju  klauzule  o Čapljini,  nego  je,  gotovo  bismo  rekli,  imperativno 
pisao:  " ...razderite  akt  kao  da  ga  nikad  nije  ni  bilo.  I još  podcrtao! 

c)  U službenom  dopisu  kojim  provincijal  Šilić  pokušava  opravdati 
povlačenje  svoga  potpisa  stoji:  "Zašto  sam  povukao  potpis?  To  bi  se  moglo 
ukratko  opisati  ovako:  Biskup  je  predložio  novi  ugovor,  u kojemu  se  franjevcima 
ne  daje  ništa,  a oduzimlje  im  se  ono,  što  imaju,  naime,  u ugovoru,  koji  je  on 
predložio,  svjesno  je  propušteno,  da  se  odredi  vrijeme,  na  koje  se  župe  franjevcima 
daju... 

Uza  sve  to,  ja  sam  bio  spreman  i to  potpisati,  savršeno  sam  bio  svjestan,  da 
je  to  prije  "zamka"  ( laqueum  mihi  positum ) nego  ugovor.  Isto  tako  bio  sam 
svjestan,  da  se  tu  krije  opasnost,  da  bi  Provincija  izgubila  i ono,  što  joj  je 
ostavljeno  Dekretom  iz  1899. ,."230 

d)  O.  Mihaljević  pisao  je  u svome  Otvorenom  pismu  biskupu  Čuli: 

"Pročitao  sam  nacrt  spomenutog  sporazuma.  S pravne  strane  monstrum,  s 

moralne  vješto  namještena  zamka."231  Ako  je  točna  ta  ocjena  o.  Mihaljevića  o 
sporazumu  između  biskupa  i provincijala,  onda  je  besmisleno  navoditi  kao  razlog 
zašto  je  propao  sporazum:  "I  upravo  radi  rezidencije  u Čapljini  sporazum  je 
propao".232  Iz  ovoga  Mihaljevićeva  i Šilićeva  izmotavanja  jasno  se  vidi  da  je 
nemoguće  jednu  neistinu  oprati  - novim  neistinama! 

e)  O.  Mihaljević:  "Mons.  Čule  je  više  puta  upozoren  da  su  rezidencije 
Čapljina  i Čitluk  vlasništvo  provincije"."  Pravno  to  ne  stoji:  Crkveni  zakonik, 
kan.  497,  1.  kaže:  "Da  se  podigne  izuzeta  redovnička  kuća,  bilo  formirana  bilo 
neformirana,  ili  samostan  redovnica  sa  svečanim  zavjetima;  ili  bilo  koja 
redovnička  kuća  na  području  koje  je  podložno  Sv.  kongregaciji  za  širenje  vjere 
zahtijeva  se  odobrenje  Apostolske  Stolice  i pismeni  pristanak  mjesnog  ordinarija; 
inače,  dostatno  je  dopuštenje  ordinarija". 

Ovo  vrijedi  za  osnivanje  ili  otvaranje  svake  redovničke  kuće,  bila  ona 
domus  formata  ili  non  formata.  Domus  formata  jest  ona  u kojoj  živi  barem  šest 
zavjetovanih  osoba  od  kojih,  ako  se  radi  o kleričkom  redu,  moraju  barem  četvorica 
biti  svećenici  (usp.  kan.  488,  5).  Inače  je  domus  non  formata,  ukoliko  je,  naravno, 
udovoljeno  osnovnim  uvjetima  koji  se  traže  da  bi  se  neka  kuća  zaista  mogla 
smatrati  pravom  redovničkom  kućom.  Formalni  je,  naime,  element  redovničke 


- MiD,  8/1968.,  str.  18-19. 

231  J.  Mihaljević,  Otvoreno  pismo,  26.  II.  1968.,  str.  18. 

232  H.  S„  str.  58. 

233  H.  S.,  str.  58. 

kuće  - zajednica  koja  tvori  kolegijalnu  moralnu  osobu.  A za  taj  pojam  traže  se 
barem  3 osobe  koje  pripadaju  toj  zajednici,  s vlastitim  poglavarom  zajednice  koji 
ima  redovnu  (a  ne  samo  delegiranu)  vlast. 

Zato  se  ne  smatra  redovničkom  kućom:  1)  zajednica  koja  se  sastoji  samo 
od  dva  člana;  2)  zajednica  koja  nema  vlastitoga  poglavara  s redovnom  vlašću, 
nego  običnoga  poglavara  delegata,  kao  što  je  to  slučaj  s tzv.  kućama  - filijalama  (u 
striktnom  smislu),  kojima  stoji  na  čelu  redovnik  delegiran  od  poglavara  kuće  s 
kojom  je  filijala  povezana. 

To  su  ukratko  propisi  Zakonika  kanonskoga  prava  o otvaranju  i podizanju 
redovničke  kuće.  Tko  želi  više  o tome  znati,  može  potražiti  u raznim  pravničkim 
priručnicima. 

Budući  da  ni  Čitluk  ni  Čapljina,  kao  ni  druge  župne  kuće  koje 
poglavarstvo  hercegovačkih  franjevaca  smatra  svojim  "rezidencijama'',  nemaju 
pravnih  uvjeta  koji  se  traže  za  redovničku  kuću,  to  o.  Mihaljević  i neki  drugi 
franjevci  s njim  bespravno  i nekanonski  svojataju  za  provinciju  ono  što  joj  ne 
pripada.  Time  se  ogrješuju  o načelo  koje  je  već  bilo  poznato  u rimskom  pravu,  a 
vrijedi  i danas:  Nemo  šibi  ipse  causarn  possessionis  mutare  potest  (=  Nitko  sam 
sebi  ne  može  prisvojiti  posjed).  Imajući  to  pred  očima,  neće  biti  teško  zaključiti  da 
ono  upozorenje  koje  o.  Mihaljević  daje  biskupu  i svjetovnom  kleru:  "Ne  poželi 
nikakve  stvari  bližnjega  svoga"234  vrijedi,  zapravo,  za  o.  Mihaljevića  i njegovu 
redovničku  zajednicu! 


234  H.  S„  str.  58. 

TREĆI  DIO 

A)  HERCEGOVAČKI  SLUČAJ 
KRONOLOŠKI  PREGLED  DOGAĐAJA 
I POKUŠAJI  RJEŠENJA 

Mjerodavna  rimska  ustanova  za  naše  krajeve  - Kongregacija  za 
evangelizaciju  naroda  ili  Kongregacija  za  širenje  vjere  (Propaganda)  - na  svojoj  je 
plenarnoj  sjednici  od  18.  ožujka  1965.  opozvala  i poništila  reskript  iz  1923.  te 
zaključila  da  se  svjetovne  župe,  koje  su  do  tada  administrirali  franjevci,  postupno 
vraćaju  biskupu  na  slobodno  raspolaganje.  Kao  prvu  etapu  toga  izvršenja 
Propaganda  je  naredila  21.  travnja  1967.  da  franjevačka  provincija,  za  sada,  ima 
vratiti  5 župa.  Propaganda  je  ovlastila  apostolskoga  delegata  mons.  Cagnu  da  izda 
provedbeni  Dekret,  što  je  on  i učinio  dne  13.  studenoga  1967.  određujući  da  se 
predaja  župa  treba  izvršiti  u roku  od  6 mjeseci.  Tako  je  došlo  do  toga  daje  12. 
svibnja  1968.  hercegovačka  franjevačka  provincija  trebala  vratiti  te  župe 
dijecezanskom  svećenstvu.  Ali  toga  dana  izbili  su  veliki  neredi  u trima  od  pet  župa 
(Cmču,  Grudama  i Mostarskom  Gracu).  I tako  je  nastao  "hercegovački  slučaj". 

Franjevci  u Hercegovini  razlikuju  "hercegovački  slučaj"  i "hercegovačko 
pitanje".  Pod  "hercegovačkim  pitanjem"  shvaćaju  "problem  razdiobe  župa  između 
franjevaca  i svjetovnog  klera  u Hercegovini.  Problem  je  nastao  uspostavom 
crkvene  hijerarhije  u BiH  1881.,  i još  nije  konačno  riješen".  "Pod  'Hercegovačkim 
slučajem'  redovito  mislimo  na  pobunu  vjernika  u tri  župe,  koja  je  nastala  nakon 
predaje  nekih  župa  od  strane  franjevaca  biskupu  na  slobodno  raspolaganje  u 

235 

svibnju  1968.,  a po  nalogu  Sv.  Kongregacije  za  Evangelizaciju  Naroda". 

Hercegovački  su  dijecezanski  svećenici  u svojem  osvrtu  na  franjevački 
odgovor  napisali:  "To  nam  objašnjenje  mnogo  govori  i utvrđuje  nas  da  smo  i 
dosad  ispravno  mislili,  da  je  najuže  povezana  pobuna  onih  triju  župa 
(hercegovački  slučaj)  s rješavanjem  problema  razdiobe  župa  između  redovničkog  - 


235  M/A  2/1975.,  str.  49. 

franjevačkog  i biskupijskog  klera  u dijecezi  Mostar-Duvno  (hercegovačko 
pitanje)".236 

Franjevci  su  redovito  tvrdili  da  su  odluku  Svete  Stolice  o predaji  5 župa  "u 
određenom  roku  i potpunosti  izvršili.  Činjenica  daje  nakon  toga  nastala  pobuna  u 
četiri  župe  (kasnije  se  u jednoj  stišala)  ne  može  pobiti  činjenicu  predaje  i 
napuštanja  župa  od  strane  franjevaca.  Svjetovni  dijecezanski  kler  i biskupi 
Hercegovine  inače  optužuju  nas  franjevce  da  smo  mi  pobunili  narod.  Tu  optužbu 
do  danas  nisu  dokazali  ni  povukli".237 

Na  te  su  se  franjevačke  tvrdnje  dijecezanski  svećenici  osvrnuli  ovim 
riječima:  "Autori  franjevačkog  odgovora  mogu  nekoga  drugoga  uvjeravati  da  je 
buna  u onim  trima  župama  (Cmač,  Grude,  Most.  Gradac)  nastala  'spontano ’ - sa 
strane  samih  vjernika,  a da  neki  franjevci,  među  njima  u prvom  redu  tadašnji 
župnici  nisu  sudjelovali  kod  toga,  ali  nama,  dijecezanskim  svećenicima,  ne  trebaju 
to  dokazivati,  jer  će  zaista  trošiti  riječi  uzalud.  I mi  smo  djeca  ovoga  kraja  i naroda, 
i mi  smo  prisutni  ovdje  na  terenu,  bili  smo  i jesmo  još  uvijek  svjedoci  svih 
zbivanja,  pa  niti  mi  trebamo  dokazivati  niti  povlačiti  svoju  tvrdnju  da  su  neki 
franjevci  imali  udjela  da  ne  kažemo  i organizirali  pobunu  vjernika  u onim  trima 
župama,  ...  i da  su  neki  franjevci  kasnije,  poslije  13.  svibnja  1968.  zalazili  u te  tri 
župe  ne  primamo  da  ih  pastoriziraju,  nego  da  uznemireni  svijet  podržavaju  u 
pobuni  i opoziciji  prema  izvršenju  odluke  Svete  Stolice  i zakonite  mjesne  crkvene 
vlasti.  Sapienti  .rat!"238 

Na  pitanje:  je  li  pobuna  vjernika  u onim  trima  župama  bila  spontana  ili 
organizirana,  odgovor  će  se  dati  na  sljedećim  stranicama,  posebno  u dodatnom 
poglavlju. 


I)  KRATAK  KRONOLOŠKI  PREGLED  DOGAĐAJA 

Pokušat  ćemo  u dvadesetak  točaka  sažeti  glavne  momente  i dokumente 
koji  se  odnose  na  "hercegovački  slučaj"  od  1968.  do  1975.  godine,  tj.  do  njegova 
pravnoga  rješenja  od  strane  Svete  Stolice. 

1)  Neredi  kod  preuzimanja  župa.  Mjesni  ordinarij,  primivši  Dekret 
apostolskoga  delegata  o predaji  pet  župa  - Crnač,  Grude,  Blizanci-Gradac, 


236  Prilog  jasnoći  i istini , Primjedbe  - notae  explicativae  - uz  odgovor  hercegovačkih 
franjevaca  na  predstavku  dijecezanskog  klera  Hercegovine  povodom  osvrta  hercegovačkih 
franjevaca  na  izjavu  katoličkih  biskupa  o hercegovačkom  slučaju,  1975.  str.  1,  bilješka  1. 
Objavljeno  u:  Afera  oko  župa  u Hercegovini  (pro  manuscripto),  Mostar,  1975.,  str.  222-270. 
Ovdje  među  dokumentima. 

237  MiD,  2/1975.,  str.  61. 

^Prilog jasnoći  i istini,  str.  18. 

Grljevići,  Mostarski  Gradac  - od  strane  hercegovačke  franjevačke  provincije, 
imenovao  je  župnicima  u spomenutim  župama  svećenike  iz  redova  dijecezanskoga 
klera. 

Kao  što  smo  već  istaknuli,  samo  je  imenovani  župnik  za  župu  Grljeviće  - 
don  Pavao  Filipović  - mogao  mimo  i prema  kanonima  i praksi  u ovoj  biskupiji 
preuzeti  upravu  župe.  O tome  je  župnik,  po  dolasku  u župu,  brzojavno  obavijestio 
mjesnoga  ordinarija,  a kasnije  je  i dekan  nahijskoga  dekanata,  franjevac, 
napismeno  izvijestio  biskupski  ordinarijat  u Mostaru. 

U župi  Blizanci-Gradac,  danas  Gradina,  dotadašnji  župnik  - franjevac  bio 
je  predao  ključeve  svojoj  domaćici,  a ova  ih  je  uručila  nekim  buntovnim 
vjernicima.  Novoimenovani  župnik  - don  Srećko  Majić  - na  sugestiju  i želju 
najvećega  dijela  župljana  nastanio  se  u jednoj  seoskoj  kući  te  nakon  nekoga 
vremena  situacija  se  stišala.  Vjernici  su  sami  otvorili  župni  stan  i uveli  novoga 
župnika. 

Dvojica  imenovanih  župnika,  jedan  za  župu  Cmač  - don  Petar  Vuletić, 
ml.,  a drugi  za  župu  Mostarski  Gradac  - don  Marko  Lukač,  nisu  mogli  ući  u svoje 
župe.  Naime,  kad  su  došli  pred  franjevački  samostan  na  Široki  Brijeg,  gdje  je 
župnikom  bio  dekan  koji  je  prema  prijedlogu  o.  provincijala  trebao  preuzeti  župe 
od  franjevaca  i drugi  ih  dan  predati  novim  župnicima,  doživjeli  su  velike 
neugodnosti.  Ipak  su  pokušali  u pratnji  po  jednoga  dijecezanskoga  svećenika  ući  u 
župe,  ali  bili  su  fizički  spriječeni.  Jedan  je  od  njih  - u Cmču  - bio  tjelesno  napadnut 
i odvežen  osobnim  autom  u biskupsku  rezidenciju. 

Imenovani  župnik  za  župu  Grude  - don  Andrija  Iličić  - kad  je  doznao  što 
se  dogodilo  12.  svibnja  u Grudama  (zazidana  vrata  betonskim  elementima, 
postavljena  straža  pred  crkvu...),  produžio  je  u susjednu  župu  kojom  upravlja 
dijecezanski  svećenik.  Njegovi  pratioci,  župnici  iz  susjedstva  gdje  je  do  tada 
službovao,  svratih  su  se  pred  župnu  crkvu,  u župno  dvorište  u Grudama  te  vidjeh 
ostatke  jučerašnje  "proslave"  prigodom  odlaska  franjevaca  sa  župe.  Došli  su  u 
Mostar,  izvijestili  biskupa  o onome  što  su  vidjeli,  doživjeli  i čuli  od  onih  koji  su 
stražarili  pred  crkvom  i župnom  kućom  u Grudama. 

2)  Biskupove  odredbe  za  provedbu  Dekreta  iz  1968.  Budući  da 
određeni  i imenovani  župnici  u one  tri  župe  nisu  mogli  ući  i u njima  otpočeti 
redovitu  dušobrižničku  službu,  biskupski  je  ordinarijat  u Mostaru  odredio  da  se  oni 
privremeno  nastane  u najbližim  župama  dijecezanskoga  klera  (Polog,  Jare, 
Ledinac).  Ujedno  je  obavijestio  susjedne  župnike  franjevce  da  ti  imenovani  ali 
spriječeni  župnici,  iako  borave  izvan  teritorija  svojih  župa,  imaju  "punu  i isključivu 
vlast  na  teritoriju  tih  župa.  Svi  vjernici  njihovih  župa  u svojim  duhovnim 
potrebama  imaju  se  na  njih  obraćati.  Ne  smije  dakle  nitko  krštavati  djecu  s njihova 

teritorija,  niti  na  njihovu  teritoriju  opremati  bolesnike  ili  vršiti  bilo  kakvu  drugu 
svećeničku  funkciju  bez  odobrenja  dotičnih  župnika  ili  Biskupskog  Ordinarijata  u 
Mostaru".239 

Ova  je  odredba  biskupskog  ordinarijata  postala  omiljeli  predmet  optužbi 
na  biskupa  Čulu,  i to  ne  samo  od  strane  o.  Mihaljevića240  nego  i franjevačkih 
dekana  (pismo  od  20.  svibnja  1968)  i franjevačkoga  provincijala  Šilića  (pismo  od 
22.  svibnja  1968).  Ne  znamo  koliko  su  puta  oci  franjevci  te  pritužbe  ponavljali  - do 
sada!  Ali  onomu  tko  je  iole  upućen  u kanonsko  pravo  biskupova  odredba  neće 
izgledati  takva  kao  o.  Mihaljeviću  koji  "nema  riječi  kojima  se  ovakav  stav  može 
adekvatno  osuditi...".241  Ovdje  bismo  željeli  iznijeti  nekoliko  elemenata  koje  treba 
imati  na  umu  ako  se  želi  ispravno  ocijeniti  biskupova  naredba: 

a)  Biskup  je  za  sve  hi  spomenute  župe  imenovao  župnicima  dijecezanske 
svećenike  i odredio  da  se  privremeno  imaju  nastaniti  u najbližim  svjetovnim 
župama  kako  bi  mogli  biti  na  raspolaganju  vjernicima  iz  svojih  župa.  O toj  svojoj 
odluci  biskup  je  obavijestio  susjedne  župnike  - franjevce  i njima  zabranio  pristup  u 
uznemirene  župe  da  u njima  obavljaju  svoje  svećeničke  dužnosti,  pa  i da  ne 
krštavaju  djecu  i ne  opremaju  bolesnike.  Ako  vjernici  žele  kršćanski  živjeti  i 
kršćanski  umrijeti,  onda  će  se  u prvome  redu  obraćati  svomu  zakonitom  župniku. 

Ako  se  ovaj  moment  ne  drži  pred  očima,  onda  bi  čovjek  bio  sklon 
povjerovati  o.  Mihaljeviću:  "Nekrštena  djeca  još  su  gore  pogođena.  Bolesnika  se 
može  donijeti  u drugu  župu  da  se  tamo  opremi,  ali  djecu  se  ne  smije  krstiti  ni  izvan 
područja  župe  kojoj  pripadaju  njihovi  roditelji.  Nevjerojatno,  ali  istinito".  Da! 
franjevci  - redovnici  nisu  nikako  htjeli  okrenuti  drugu  stranu  medalje  te  biskupove 
odredbe  koja  se  upravo  njih  ticala.  Naime,  biskup  je  htio  tom  odlukom  zaštititi 
upravo  susjedne  župnike  franjevce,  za  koje  je  predviđao  da  bi  ih  vjernici  iz  onih 
triju  župa  mogli  smetati  i tražiti  od  njih  razne  svećeničke  usluge.  Zabranjujući 
krštavati  djecu  u susjednim  župama  gdje  službuju  franjevci,  biskup  je  Čule  htio 
uputiti  vjernike  pobunjenih  župa  da  ne  dodijavaju  župnicima  franjevcima,  nego 
neka  se  obraćaju  svojim  zakonitim  i imenovanim  župnicima.  Susjedni  župnici  - 
franjevci  jednostavno  su  se  mogli  zakloniti  za  biskupovu  odredbu  i upućivati 
vjernike  na  novoimenovane  župnike,  poštujući  time  Dekret  Svete  Stolice  i 
izvršavajući  naređenje  zakonite  crkvene  vlasti.  Eto,  zašto  je  biskup  Čule  bio 
zabranio  krštavati  djecu  iz  tih  župa  u tuđim  župama,  bez  obzira  na  propis  Zakonika 
kanonskoga  prava  koji  župniku  pridržava  neke  svećeničke  funkcije. 


^ABO,  642/68.  i 643/68.,  15.  V.  1968. 

Da  su  franjevci  - susjedi  župnici  poslušali  biskupovo  rješenje,  davno  bi 
"hercegovački  slučaj"  bio  skinut  s dnevnoga  reda  i mir  uspostavljen,  ali  bolno 
moramo  ponoviti:  da  su  franjevci  poslušali...  Ali,  eto,  nisu,  nego  su  zajedno  s o. 
Mihaljevićem  i o.  Šilićem  optuživali  mons.  Čulu  da  je  kaznio  "djecu  i 
bolesnike",243  što  je  potpuna  kleveta  i teška  uvreda  mjesnom  ordinariju  Čuli. 

b)  Biskup  je  Čule  u svojim  dekretima  napisao  da  franjevci  župnici  ne 
smije  "opremati  bolesnike"  na  području  pobunjenih  župa.  U pojam  "opremanje 
bolesnika"  ulazi  ispovijed,  podjeljivanje  popudbine  i bolesničkoga  pomazanja.  Po 
kan.  462  funkcija  nošenja  viaticum-a  i podjeljivanje  bolesničkoga  pomazanja 
pridržana  je  župniku,  a po  kan.  882  u smrtnoj  opasnosti  može  svaki  svećenik,  pa  i 
onaj  otpali,  valjano  i dopušteno  odriješiti  od  grijeha.  Daje  biskup  Čule  napisao  da 
zabranjuje  ispovijedati  one  koji  su  u smrtnoj  opasnosti  na  području  tih  župa,  to  bi 
bilo  čudno  i nevjerojatno.  A što  je  zabranio  "opremanje  bolesnika"  susjednim 
svećenicima  - franjevcima  bez  dopuštenja  zakonitoga  župnika  ih  biskupskoga 
ordinarijata,  to  je  posve  u skladu  s kanonskim  propisima.  Biskup  Čule  nije  takav 
neznalica  u kanonskom  pravu  - kakvim  ga  prikazuje  o.  Mihaljević  koji  tvrdi  daje 
biskup  svojim  odredbama  o krštavanju  djece  iz  onih  triju  pobunjenih  župa  i o 
opremanju  bolesnika  "očito  ...  prešao  svoju  kompetenciju  i da  su  prema  tome 
njegove  zabrane  protuzakonite  i kao  takove  ne  obvezuju".244 

Biskup  Čule  nije  povukao  svoju  odredbu  kad  je  dne  6.  veljače  1970.  pisao 
provincijalatu:  "Ujedno  ponavljam  svoju  raniju  odredbu,  da  svaki  neovlašteni 
svećenik,  koji  na  teritoriju  ovih  triju  župa  bude  vršio  bilo  kakvu  pastoralnu 
funkciju,  izuzev  ispovijedanja  teških  bolesnika,  ipsofacto  gubi  u našoj  biskupiji 
jurisdikciju  i kanonsku  misiju",245  nego  je  samo  eksplicirao  svoju  odredbu  za  one 
koji  su  manje  upoznati  s propisima  Crkvenog  zakonika. 

c)  Sva  ona  prenemaganja  i iščuđivanja  o.  Mihaljevića  u njegovoj 
knjižici246  te  zgražanja  provincijala  Šilića  nad  biskupovim  odredbama  svjedoče  da 
franjevačko  poglavarstvo  osjeća  veliku  grižnju  savjesti  zbog  nastalih  nereda  i 
odgovornost  za  njih  žele  prebaciti  na  drugoga,  konkretno  na  biskupa  Čulu.  O. 
Mihaljević  prepisuje  rečenicu  dijecezanskih  konzultora:  "Nije  biskup  ’kaznio’  ni 
bolesnike,  ni  malu  djecu,  ni  vjernike  u one  tri  župe,  nego  oni  koji  su  onemogućili 
da  zakoniti  župnik  dođe  u župu  i otpočne  redovnu  duhovnu  pastvu"."  Ova  je 
redovnička  izjava  o.  Mihaljevića  znak  nemoći  i slabosti  njegove,  jer  su  se 
dijecezanski  savjetaici  usudili  uprijeti  prstom  i upozoriti  na  odgovornost  onih  "koji 

su  onemogućili  da  zakoniti  župnik  dođe  u župu  i otpočne  redovnu  duhovnu 
pastvu".  A tko  su  ti  što  snose  odgovornost,  dobro  je  bilo  poznato  i o.  Mihaljeviću  i 
drugim  članovima  franjevačkoga  poglavarstva  u Hercegovini. 

U tom  istom  smislu  treba  shvatiti  upozorenje  biskupa  Čule  u pismu  o. 
provincijalu  17.  svibnja  1968.,  što  o.  Mihaljević  prenosi  u svojoj  knjižici:  "... 
Možda  će  i koji  bolesnik  umrijeti  neopremljen,  jer  će  biti  takvih  koji  iz  prkosa  neće 
htjeti  zvati  ovlaštenog  svećenika.  Za  dušu  tog  bolesnika  snosit  će  pred  Bogom 
odgovornost  uzročnici  bune  i neposluha".248  Budući  da  je  ta  izjava  biskupa  Čule 
teško  pogađala  poglavare  hercegovačkih  franjevaca,  oni  su  neobično  negodovali, 
zgražali  se  i osuđivali  naredbe  mjesnoga  ordinarija. 

3)  Tri  mjeseca  bez  pučke  mise.  Kroz  prva  tri  mjeseca  nije  nitko  javno 
služio  pučku  misu  u trima  spomenutim  župama,  iako  se  sigurno  zna  da  su  neki 
franjevci,  posebno  neki  bivši  župnici,  zalazili  u te  župe.  A nije  se  teško  domisliti 
zašto  su  tamo  odlazili:  sigurno  ne  da  smiruju,  nego  da  raspiruju,  podržavaju  i 
pothranjuju  otpor  prema  odredbama  zakonite  crkvene  vlasti.  Zna  se  također  daje 
od  strane  onih  franjevaca  koji  su  zalazili  u pobunjene  župe  bilo  obećano 
vjernicima  da  će  se  franjevci  ubrzo  (za  40  dana,  za  2 mjeseca...)  vratiti  njima  kao 
župnici.  Sve  je  to  govoreno  u nadi  da  će  se  zajedničkom  akcijom  franjevaca  i 
vjernika  buntovnika  prisiliti  ordinarijat  u Mostaru  i apostolskoga  delegata  u 
Beogradu  da  povuku  svoju  odluku  o provedbi  Dekreta. 

Kad  su  vjernici  triju  župa  primijetili  da  se  ne  događa  ono  što  im  je 
obećano,  počeli  su  mrmljati  i prosvjedovati  što  su  ostali  bez  stalnoga  župnika  i 
redovite  duhovne  pastve.  Tako  je  za  bivše  župnike  - franjevce  nastao  mučan 
problem:  kako  vjernicima  u tim  župama  osigurati  barem  kakvu-takvu  duhovnu 
pastvu  a ujedno  biti  vjerni  sinovi  Crkve.  Nažalost,  oni  su  riskirali  svoju  vjernost 
zakonitoj  crkvenoj  vlasti  i s obzirom  na  Svetu  Stolicu  i s obzirom  na  mjesnoga 
ordinarija,  pod  izlikom  da  idu  za  "dobrom  duša".  (Kao  da  nije  vrhovni  cilj  i zakon  i 
Svete  Stolice  i biskupskoga  ordinarijata:  dobro  duša!). 

4)  Franjevci  - "milosrdni  samaritanci".  Čudno  i gotovo  bismo  rekli 
ironično  zvuči  pisanje  o.  Mihaljevića:  "Kaznama  koje  je  mons.  Čule  izrekao  nad 
'nepokornim'  župama  teško  je  dati  pravo  ime,  jer  se  on  pri  njihovu  izricanju  nije 
držao  pravnih  normi".249  Kažemo  čudno,  jer  biskup  Čule  nije  nikada  izrekao  ni 
najmanju  kaznu  nad  pobunjenim  župama,  samo  je  zabranjivao  franjevcima  da 
zalaze  u te  župe  i tamo  obavljaju  svećeničke  funkcije.  Protivi  se  zdravoj  logici  i 
osnovnom  poznavanju  abecede  Zakonika  kanonskoga  prava:  zabranu  nekomu 
župniku  da  ne  zalazi  u tuđu  župu  u pastoralne  svrhe  nazivati  "neka  vrsta  lokalnog 


248 

249 


H.  S.,  str.  60. 
H.  S.,  str.  63. 


147 


interdikta".250  1 još  više,  o.  Mihaljević  drži  da  su  kazne  mons.  Čule  "teže  od  svakog 
interdikta,  jer  i najteži  lokalni  interdikt  dopušta  iznimke  ...  dok  kazne  mons.  Čule 
ne  dopuštaju  nikakve  iznimke’1.251 

Kakva  je  to  svjedodžba  za  župnike  - franjevce  kojima  biskup  mora  izričito 
zabranjivati  pastorizaciju  tuđih  župa?  Gdje  je  svijest  odgovornosti,  suradnje  s 
biskupom?"  Kakvi  su  to  svećenici  i redovnici  koje  biskup  mora  kaznama  tjerati? 
Ono  što  se  dogodilo  u Hercegovini  nakon  izbijanja  "hercegovačkoga  slučaja" 
upravo  razgolićuje  neke  hercegovačke  franjevce,  očituje  njihovu  nisku  duhovnu 
razinu,  nedostatak  svećeničke  i redovničke  odgovornosti,  suradnje,  dobre  volje  i 
čudovišan  mentalitet  goji  odudara  od  duha  Evanđelja  i Drugoga  vatikanskoga 
sabora.  I neki  franjevci,  kolovođe  "vjerničke  bune",  što  su  se  god  više  trudili  da  se 
blatom  nabacuju  na  Svetu  Stolicu  i na  mjesnoga  ordinarija,  to  su  se  više  sami 
kaljali  i vjernike  u svoj  kal  uvlačili. 

Tragikomedija  "hercegovačkoga  slučaja"  jest  upravo  u tome  što  se  najprije 
išlo  za  tim  da  se  dijecezanskim  svećenicima  onemogući  pristup  u spomenute  župe, 
a potom  su  se  oni  franjevci,  koji  su  bih  glavni  uzročnici  pobune  i nemira, 
predstavljali  narodu  kao  njegovi  spasitelji,  odnosno  "milosrdni  samaritanci".  Stoga 
s pravom  zaključujemo:  daje  franjevcima  zaista  bilo  stalo  do  duhovnoga  dobra  tih 
vjernika,  oni  ne  bi  nikada  dopustili  da  dođe  do  onih  žalosnih  nereda.  A ako  bi  se 
slučajno  štogod  i pokušalo  učiniti,  oni  bi  sve  poduzeli  da  se  situacija  što  prije  smiri 
poučavajući  eventualne  pobunjenike  da  s jednakom  ljubavlju  i poštovanjem  prime 
i biskupijske  svećenike  kao  što  su  i njih  primali,  jer  su  i jedni  i drugi  svećenici 
sinovi  istoga  naroda,  iste  krvi,  istoga  jezika,  iste  vjere  i članovi  iste  Crkve!  Ali,  na 
žalost,  moramo  to  ovdje  reći  da  se  sve  učinilo  da  vjernici  ne  prime  dijecezanske 
svećenike  za  svoje  župnike. 

Vrlo  je  poučan  primjer  župe  Cankova  u mariborskoj  biskupiji.  Kad  je 
odlazio  sa  župe  svećenik  - salezijanac,  neki  su  se  "vjernici"  ponijeli  kao  i naši  neki 
u Cmču,  Grudama  i Mostarskom  Gracu.  Ali  okolni  župnici  i poglavari  onoga 
salezijanca  djelovali  su  na  vjernike  u župi  u smislu  mira  i sloge,  i situacija  se 
normalizirala.253 

5)  Pojava  "misterioznih  misionara".  Da  hercegovački  franjevci  ne  bi 
ostavili  "svoje"  vjernike  bez  božanske  Riječi  i sakramenata,  pokraj  zakonitih 
župnika,  u trima  spomenutim  župama,  počeli  su  se  služiti  lukavstvom  i 
maskiranjem,  jer  je  biskup  bio  zabranio  zalaženje  na  područje  tih  župa  pod 
prijetnjom  gubitka  ovlasti  ispovijedanja  i kanonske  misije  u biskupiji.  Tako  su  se 

pojavili  "misteriozni  misionari"  koji  su  zalazili  u te  župe,  služili  sv.  misu  i 
propovijedali. 

Prva  je  javna  misa  služena  na  Veliku  Gospu  u Grudama,  a na  Malu  Gospu 
služila  se  pučka  misa  u svima  trima  župama.  Kad  su  vijesti  o služenju  sv.  mise 
doprli  do  biskupskoga  ordinarijata,  biskup  je  Čule  službeno  upozorio  provincijalat 
hercegovačkih  franjevaca  koji  je,  uvrijeđen,  otklonio  sa  sebe  svaku  odgovornost.  U 
vezi  s time  prenosimo  u cijelosti  kraću  okružnicu  biskupskog  ordinarijata  iz  1968. 

"Misteriozni  ’ misionari’  služili  su  pučku  misu  na  Malu  Gospu  8.  rujna  t.  g. 
u Grudama,  Cmču  i Mostarskom  Gracu,  a u Grudama  još  i ranije  na  Veliku 
Gospu,  15.  kolovoza. 

Sve  tri  ove  župe  odbile  su  da  prime  župnike  koje  im  je  Ordinarijat  poslao. 
Zbog  ove  neposlušnosti  Ordinarijat  je  strogo  zabranio  neovlaštenim  svećenicima 
(naš  kurziv),  da  u tim  župama  govore  svete  Mise. 

Ako  je  unatoč  stroge  i apodiktične  zabrane  Ordinarijata  netko  tamo  služio 
sv.  misu,  počinio  je  svetogrđe. 

Tko  su  ti  misteriozni  'misionari’,  koji  bezakonje  vrše,  Ordinarijatu  nije 
poznato. 

Ukoliko  su  oni  do  sada  imali  bilo  kakvu  duhovnu  vlast  od  ovoga 
Ordinarijata,  ta  im  se  vlast  ovim  oduzima.  Ukoliko  nisu  imali  takve  vlasti,  neće  je 
moći  ubuduće  dobiti,  ukoliko  Ordinarijat  izričito  protivno  ne  odluči.  Iz  zabune 
podijeljena  jurisdikcija  bez  ove  deklarativne  odluke  ne  bi  vrijedila. 

Ipso  facto  gube  jurisdikciju  na  području  naše  biskupije  svi  oni  svećenici, 
koji  bi  pozitivno  pomagali  ove  'misteriozne  misionare’  u ovoj  stvari".254 

Ovu  je  izjavu  ordinarijat  ponovio  u svome  raspisu  od  6.  prosinca  1969. 
gdje  se  posebno  osvrnuo  na  služenje  sv.  misa  u tim  nepokornim  župama  i 
opetovao  da  ordinarijat  i dalje  ostaje  kod  svoje  odluke  da  te  mise  smatra 
svetogrđem,  pozivajući  se,  među  ostalim,  na  riječi  sv.  Ignacija  Antiohijskoga, 
mučenika  i apostolskoga  oca,  koji  kaže:  "Neka  se  smatra  valjanom  ona  Euharistija 

255 

koja  se  obavlja  u zajedništvu  s biskupom  ili  s onim  kojemu  je  on  dopustio." 

6)  "Ekleziologija  hercegovačkih  franjevaca"  po  o.  Rufinu  Šiliću.  Daje 
poglavarstvu  hercegovačkih  franjevaca  bilo  do  mira  i reda  i do  duhovnoga  dobra 
Božjega  naroda  u onim  trima  župama,  ono  bi  pošteno  i bespridržajno  surađivalo  s 
mjesnim  ordinarijem  te  bi  privoljelo  svoju  subraću  da  točno  obdržavaju  pastoralno 
- administrativne  mjere  mjesnoga  ordinarija  pa  bi  se  uz  zajednički  trud,  žrtvu  i 
zalaganje  stanje  ubrzo  sredilo.  Ali  mjesto  da  prihvati  prijedloge  i naredbe  biskupa 

Čule,  provincijal  je  Šilić  otpočeo  neuljudnu  polemiku  s biskupom,  koja  se 
godinama  povlačila  (sve  do  provincijalova  svrgnuća  s uprave,  1976).  Provincijal  je 
smatrao  uputnim  da  tu  svoju  polemiku,  izraženu  u obliku  pisama,  izvještaja,  dopisa 
itd.,  objavljuje  u službenom  glasilu  provincije  Mir  i Dobro.  A to  glasilo  nije 
dolazilo  u ruke  samo  članovima  hercegovačke  franjevačke  provincije  nego  i u ruke 
laicima,  posebno  članovima  notorne  "Misije  dobre  volje".  Tako  je  između 
biskupije  i provincije  nastao  "hladni  rat"  koji  se  sve  više  ugrijavao  i prelazio 
granice  ne  samo  Hercegovine  nego  i ove  zemlje.  Mogla  bi  se  napisati  čitava  studija 
(samo  prema  MiD ) pod  naslovom:  Kakvo  raspoloženje  stvara  i podržava 
provincijal  Šilić  među  članovima  hercegovačke  franjevačke  provincije? 

Ipak  ovdje  želimo  naglasiti  jednu  stvar. 

Na  poziv  kardinala  prefekta  Propagande  provincijal  je  Šilić  početkom 
1969.  poslao  opširan  izvještaj  o predaji  pet  župa  biskupu  na  slobodno  raspolaganje 
prema  Dekretu  iz  1967.  Dio  toga  izvještaja  objavljen  je  i u Mir  i Dobro  gdje  u 
obliku  zaključka  provincijal  kaže:  "...  U granice  napuštenih  župa  nismo  ni  nogom 
stupili...  čine  koje  drugi  redovnici  i mladi  svećenici  smatraju  nužnim  necessitate 
medii  te  prema  tome  slobodnima  i dopuštenima,  pa  i protiv  volje  Biskupa,  mi 
nismo  nikada  dijelili  pobunjenom  narodu,  dok  ih  drugi  redovito  daju".256 

Ali  s tom  svojom  izjavom,  koja  je  upućena  pročelniku  Propagande, 
provincijal  se  Šilić  nešto  kasnije  nije  uopće  složio,  nego  je  temeljito  pobio.  Evo  što 
kaže  s obzirom  na  to  da  nisu  ni  nogom  stupili: 

"Franjevci  nisu  čekali  6 godina  i 9 mjeseci,  nego  su  odmah  krštavali  djecu 
iz  tih  župa,  jer  su  smatrali  da  je  sakramenat  krštenja  nuždan  za  spasenje,  Biskup  je 
to  zabranjivao.  (Već  smo  vidjeli  zašto  i komu  je  biskup  zabranjivao!  n.  pr.). 

Franjevci  nisu  čekali  6 godina  i 9 mjeseci  nego  su  odmah  teškim 
bolesnicima  i umirućim  vjernicima  pružali  sakramentalnu  utjehu  i pomoć,  kadgod 
su  bili  za  to  zamoljeni.  Biskup  je  to  zabranjivao  i kažnjavao.  (Potpuna  je  neistina 
daje  biskup  zabranjivao  ispovijedati  teške  bolesnike,  ali  je  istina  daje  susjednim 
franjevcima  zabranjivao  opremati  bolesnike  u tuđim  župama.  Nije  naprosto  istina 
da  je  biskup  (jednoga  franjevca  kaznio  što  je  išao  ispovijedati  bolesnike  na 
teritoriju  tuđih  župa!  To  su  teške  uvrede  i klevete  protiv  mjesnoga  ordinarija!  n. 
pr.). 

Franjevci  nisu  čekali  6 godina  i 9 mjeseci,  nego  su  nakon  pola  godine 
čekanja  počeli  tim  vjernicima  pružati  kruh  riječi  i kruh  tijela  Božjega,  najprije  na 
veće  svetkovine,  a poslije  i redovitije.  Djecu  i omladinu  učili  su  da  ima  Bog  i da 
mu  se  treba  moliti... 

Biskup  je  to  zabranjivao  i kažnjavao. 


256  AP,  29/69.,  16. 1.  1969.  i MiD,  1/1969.,  str.  29. 

Istina,  to  su  sve  radili  pojedini  franjevci,  a ne  zajednica.  Ali  da  to  nisu 
učinili  oni,  učinili  bi  drugi  mjesto  njih,  jer  ogromna  većina  hercegovačkih 
franjevaca  misle  kao  i oni:  osjećaju  istu  obvezu  u savjesti  kao  i oni...".257 

U ovom  posljednjem  odlomku  provincijal  Šilić  nije  samo  proturječio 
samomu  sebi  u vezi  s izvještajem  prefektu  Propagande,  1969.  nego  je  i svemu 
puku  Božjemu  jasno  objavio  tko  su  bili  oni  "misteriozni  misionari"  koji  su,  unatoč 
poznatim  i strogim  odredbama  zakonite  crkvene  vlasti,  zalazili  u tuđe  župe,  misili, 
propovijedali  i druge  svećeničke  čine  obavljali.  Stoga  zahvaljujemo  provincijalu 
Šiliću  što  nas  je  oslobodio  truda  da  dokazujemo  da  su  to  bili  hercegovački 
franjevci. 

7)  Biskupovo  upozorenje  franjevačkom  provincij alatu.  Budući  da  su 
učestala  kršenja  naredaba  crkvene  vlasti  te  pojedini  franjevci  otpočeli  gotovo 
svake  nedjelje  odlaziti  u tri  pobunjene  župe,  biskupski  se  ordinarijat  osjetio 
ponukanim  da  krajem  siječnja  1969.  upozori  provincijalat  na  "popuštanje  crkvene 
discipline  ovih  posljednjih  dana  u dijecezi".  Napomenuo  je  kako  se  neki  misnici, 
prema  pričanju  svjedoka  očevidaca,  maskiraju  ("maškare")  te  u tim  župama 
obavljaju  sve  svećeničke  funkcije  kao  da  su  zakoniti  župnici:  "Ispovijedaju  na 
teritoriju  tih  župa  staru  čeljad.  Vode  sprovode.  Krštavaju  djecu.  Vjenčavaju 
stranke  iz  tih  župa  bez  potrebnih  dokumenata...".  Na  kraju:  "Umoljava  se  prečasni 
Naslov,  da  pozove  članove  svoje  provincije,  da  sve  izbjegavaju,  što  bi  moglo 
olabaviti  disciplinu  i dati  povoda  primjeni  sankcija...".258 

Provincijal  je  Šilić  odgovorio  3.  veljače  1969.  da  je  ono  što  biskup  od 
njega  traži  "nemoguće"  i odbio  je  da  išta  poduzme  protiv  svoje  neposlušne 
subraće.  Ujedno  je  najavio  da  će  ubrzo  stići  ordinarijatu  načelan  odgovor  u vezi  s 
tim  pitanjem.  I doista,  dok  je  biskup  na  Veliku  srijedu  bio  na  dekanskoj  sjednici, 
stiglo  mu  je  opširno  ciklostilsko  pismo  od  više  stranica  i s više  priloga.  To  je  o. 
Šilić  dao  objaviti  u službenom  glasilu  provincije259  te  umnoženo  u više  primjeraka 
davao  u ruke  mnogima  (kao  na  pr.  dopisniku  NIN-a.  iz  Beograda,  što  je  ovaj 
priznao  predstavnicima  dijecezanskoga  klera  s kojima  je  također  razgovarao, 
nakon  razgovora  s provincijalom  u prostorijama  franjevačkoga  samostana  u 
Mostaru). 

8)  Oduzimanje  jurisdikcije  dvojici  franjevaca.  Početkom  1969.  biskup 
je  izvijestio  apostolskoga  delegata  nadbiskupa  mons.  Cagnu  o stanju  u dijecezi  te 
mu  najavio  da  će  zbog  neposlušnosti  nekih  franjevaca  morati  na  njih  primijeniti 
neke  kanonske  sankcije.  To  je  biskup  i učinio  28.  travnja  1969.  oduzimajući 


MiD,  1/1975.,  str.  17. 

258  ASO,  260/69.,  30. 1.  1969. 

259  MiD,  3/1969.,  str.  99-123. 

jurisdikciju  i kanonsku  misiju  za  bilo  kakav  pastoralni  rad  dvojici  franjevaca:  o.  fra 
Komeliju  Kordiću  i o.  fra  Dinku  Maslaću. 

Uvodno  biskup  Čule  navodi  iz  dekreta  Drugoga  vatikanskoga  sabora 
Christus  Dominus,  broj  35,  t.  4 i nastavlja: 

"Vi  se  ne  držite  ovoga  Koncilskoga  Dekreta.  Kršite  naredbe  Ordinarijata, 
koje  se  odnose  na  pastvu  vjernika.  Služite  se  jurisdikcijom  i kanonskom  misijom, 
koju  Vam  je  Ordinarijat  podijelio  protivno  volji  Ordinarijata. 

Žao  nam  je  što  ovako  radite. 

Da  se  očuva  potrebna  disciplina  u biskupiji,  prisiljeni  smo,  iako  teška  srca, 
primijeniti  kanonske  sankcije. 

Ovim  dakle  do  daljnjega  oduzimamo  Vam  ispovjednu  jurisdikciju  i 
kanonsku  misiju  za  bilo  kakav  pastoralni  rad...".260 

Jednako  je  tako  pisao  i o.  fra  Dinku  Maslaću. 

O tome  je  sutradan  službeno  obavijestio  provincijalat  hercegovačkih 
tranjevaca. 

U već  spomenutom  dopisu  od  30.  siječnja  1969.  ordinarijat  je  zatražio  od 
provincij alata  da  za  župnika  u Ružićima  predloži  nekoga  drugoga  kandidata,  jer  je 
o.  Bernard  Marić,  kršeći  odredbe  ordinarijata,  izgubio  jurisdikciju  i kanonsku 
misiju  u biskupiji.  Provincijalat  je  i to  odbio  učiniti,  čak  je  zaprijetio  novom 
pobunom  u župi  ako  se  ordinarijat  usudi,  prije  proljetnoga  provincijskoga 
razmještaja,  tražiti  premještaj  spomenutog  franjevca.262 

9)  Provincij  alovo  raspirivanje  "hercegovačkoga  slučaja"  na 
humačkom  kongresu,  1969.  U srpnju  1969.  franjevački  samostan  na  Humcu  kod 
Ljubuškoga  slavio  je  100.  obljetnicu  opstojanja  i djelovanja.  Tom  je  prilikom  u 
tom  samostanu  održan  provincijalni  kongres,  a na  samu  proslavu  nije  bio  pozvan 
nitko  od  dijecezanskih  svećenika,  pa  ni  mjesni  ordinarij  dijeceze.  Na  kongresu  je 
mladi  franjevac  o.  Žarko  Ilić  održao  predavanje  pod  naslovom  Hercegovačko 
pitanje  (na  to  ćemo  se  osvrnuti  u Dodatku).  Predavanje,  zajedno  s višesatnom 
raspravom,  objavljeno  je  u službenom  glasilu  provincije.  Odatle  i preuzimamo 
neke  dijelove  iz  interventa  o.  Šilića.  Provincijal  je  u raspravi,  dijeleći  period  od  12. 
svibnja  1968.  do  3.  srpnja  1969.  na  više  vremenskih  odsjeka,  rekao  ovo: 

"U  prvih  6 mjeseci  bilo  je  nekih  stvari,  koje  su  mogle  Provinciji  škoditi,  i 
to  vrlo  mnogo.  Bilo  je  tada  sitnica,  koje  bi  me  učinile  pravim  živčanim  bolesnikom 
te  iste  sitnice  ja  danas  progutam  lako  kao  kakav  bombon... 

U prvih  6 mjeseci  ocnli  omnium  (=  oči  svih)  bile  su  uperene  prema  nama, 
da  vide  radi  li  se  uistinu  o pobunjenim  fratrima,  ili  o pobunjenom  narodu. 


-bUABO,  635/69.,  i 636/69.,  28.  IV.  1969. 

261 ABO,  635/69.,  636/69.  i 642/69.,  29.  IV.  1969. 
262  AP,  68/69.,  3.  II.  1969. 


152 


Naprotiv  slijedećih  6 mjeseci  slika  se  promijenila.  Tkogod  nije  zloban, 
uvidio  je,  da  se  narod  buni,  a da  su  fratri  mirniji  od  ’zejtina’. 

Osim  toga,  u onih  prvih  6 mjeseci  izvjesni  čini  pasterizacije  nisu  bih 
nužno  potrebni.  I misa  i kateheza  i uopće  euharistija  bila  je  tada  necessaria  samo 
necessitate  praecepti , a ne  necessitate  medii.  Danas,  nakon  14  mjeseci  i jedno  i 
drugo  i treće  počinju  biti  necessarium  necessitate  medii. 

A to  mijenja  sliku  iz  temelja..." 

U svojoj  završnoj  riječi  provincijal  se  Šilić  osvrnuo  i na  "problem  kazna" 
te  rekao: 

"Ja  sam  se  usudio  napisati  BKJ,  a napisat  ću  to  i Kongregaciji  i 
Apostolskom  Delegatu,  da  su  kazne,  kojima  je  kažnjen  naš  narod  i naša  braća,  i 
nenonnalne  i nemoralne. 

Nisam  seja  na  to  lako  odlučio.  Tražio  sam  mišljenje  hi  evropska  fakulteta, 
koji  su  mi  preko  svojih  profesora  moralke  odgovorili  istim  rječnikom.  Svi  oni 
misle:  ne  samo  da  nije  grijeh  poći  u one  tri  župe  i pružiti  vjernicima  vjersku  hranu, 
nego  je  grijeh  ne  poći. 

Na  kraju  provincijal  je  Šilić  upravio  i svoju  očinsku  riječ  "kažnjenoj 
braći":  "A  vi,  kažnjena  braćo,  ako  vas  i sav  svijet  osudi,  znajte,  da  vas  ja  ne 
osuđujem."  A upozorava  drugu  braću:  "Žao  bi  mi  bilo,  kad  bi  ijedan  od  vas  krivim 
okom  pogledao  na  njih"  (tj.  na  kažnjenu  braću,  n.  pr..)  i ovako  završava: 

"Vi,  ostala  braćo,  tko  od  vas  mi  može  garantirati  ovo:  kad  se  ovo  pitanje 
riješi...  pa  se  onda  do  par  godina  sve  ovo  zaboravi,  jeste  li  sigurni,  da  ovuda  našom 
Hercegovinom  ne  će  hodati  ljudi,  koji  će  nam  pljuvati  u lice  i govoriti:  ’Vi  ste  bih 
u stanju  14  mjeseci  osam  tisuća  ljudi  držati  bez  Euharistije  i vjerske  pouke,  a sve  to 
iz  straha  da  se  ne  zamjerite  svom  Provincijalu  ih  Biskupu?!’"263 

Iz  navedenoga  dijela  diskusije  provincijala  Šilića  slobodno  nam  je  izvesti 
nekoliko  zaključaka  koji  su  značajni  za  razvoj  događaja  u Hercegovini: 

a)  Provincijal  je  Šilić  pokušao  dati  opravdanje  subraći  da  mogu  ići  na 
teritorij  tuđih  - pobunjenih  župa  i ondje  vršiti  svete  obrede.  U vezi  s time  on  je 
stvorio  posve  proizvoljnu  podjelu  perioda  u kojem  je  najprije  vrijedilo  ono 
necessarium  necessitate  praecepti,  a zatim  necessarium  necessitate  medii.264 


bi  MiD,  5/1969.,  str.  230-233. 

264  Necessarium  necessitate  praecepti  znači  da  je  nešto  nužno  nuždom  zapovijedi  ili 
naredbe,  ali  tako  da  obdržavanje  te  naredbe  nije  nužno  za  spasenje  kad  naredba  ne  obvezuje 
zbog  nesavladiva  neznanja;  a necessarium  necessitate  medii  znači  da  je  nešto  samo  po  sebi 
nužno  za  spasenje  nuždom  samoga  sredstva  bez  obzira  zna  li  čovjek  za  to  sredstvo  i 
upotrebljava  li  ga.  Provincijal  je  ovom  podjelom  želio  reći  da  su  se  franjevci  u prvom  periodu 
pridržavali  crkvenih  naredaba,  a kasnije  su  uvidjeli  da  se  radi  o vječnom  spasu  duša  pa  su 
mirno  prešli  preko  crkvenih  zakona  i propisa  i pritjecali  u pomoć  vjernicima  koji  nisu  znali  ni 

b)  Provincijal  Šilić  uzeo  je  u zaštitu  "kažnjenu  braću",  izjavio  da  ih  on  ne 
osuđuje  (iako  baš  nisu  mirni  kao  zejtin),  pozvao  drugu  braću  da  ove  ne  gledaju 
krivim  okom  i ujedno  ih  upozorio  da  oni  već  sada  započnu  raditi  ono  što  bi  radili 
za  pet  godina  da  im  kasnije  ljudi  ne  bi  "pljuvali  u lice".  A provincijal  biskupove 
naredbe  naziva  nenormalnima  i nemoralnima. 

Ovakav  stav  prezira,  nepoštovanja  i ignoriranje  biskupovih  odredaba  i 
dekreta  Svete  Stolice  ne  bi  se  očekivao  od  jednoga  franjevačkoga  poglavara  koji 
ima  i poseban  zavjet  poslušnosti  Svetom  Ocu. 

c)  Provincijal  se  Šilić  nije  obratio  uredima  rimskih  Kongregacija  da  mu 
odgovore  na  poteškoće,  nego  se  obratio  nekim  svojim  istomišljenicima  na  nekim 
europskim  fakultetima  da  mu  oni  formiraju  savjest  i riješe  probleme.  A javnost  bi 
voljela  znati:  kako  su  postavljena  pitanja?  koji  su  to  profesori  moralke?  kako  su 
točno  odgovorili?  O tome  je  o.  Šilić  šutio.  Pa  čak  u pretpostavci  daje  sve  istina  što 
je  provincijal  rekao,  pitamo  se  i čudimo:  je  li  zadnji  kriterij  za  formiranje 
franjevačke  savjesti  u pastoralnim  pitanjima  odgovor  trojice  anonimnih  profesora  s 
europskih  sveučilišta  ili  javno  crkveno  učitelj stvo  biskupa  s Papom? 

Stoga  je  posve  ispravno  postupio  dijecezanski  ordinarij  u Mostaru  kad  je  u 
svojoj  okružnici  u prosincu  1969.  napisao:  "Kad  će  jednom  ti  nepokorni  svećenici 
uvidjeti  svoju  zabludu  i prestati  sablažnjavati  kršćanski  puk  i podržavati  bunu  u 
one  tri  župe?  Uzalud  im  se  pozivati  na  mišljenje  nekih  anonimnih  moralista. 
Autentično  tumačiti  apostolsku  predaju...  imaju  pravo  samo  Sv.  Otac  i njemu 
podređeni  Biskupi.  I nitko  više,  pa  bio  on  ne  znam  koliko  učen."265 

10)  Tri  prvaka  nepokornosti.  Oslanjajući  se  na  ono  što  je  rečeno  na 
provincijskom  kongresu  o "hercegovačkom  pitanju"  i u diskusiji  koja  je  uslijedila 
nakon  predavanja,  posebno  na  ono  što  je  u svojoj  završnoj  riječi  rekao  provincijal 
Šilić,  oni  franjevci  koji  su  do  tada  bojažljivo  i prikriveno  zalazili  na  područje 
pobunjenih  župa,  od  tada  su  to  počeli  činiti  redovitije,  otvorenije  i smionije,  svjesni 
da  i za  njih  stoji  njihovo  poglavarstvo  i cijela  redovnička  zajednica.  Na  temelju 
općega  stava  zauzeta  na  kongresu  oni  su  sebi  "formirali  savjest"  da  ne  moraju 
poštovati  odredbe  crkvene  vlasti  te  da  mogu  "mirne  duše"  i dalje  vršiti  svećeničke 
čine  u nepokornim  župama.  U tome  su  se  posebno  odlikovala  trojica  članova 
provincije,  o.  Komelije  Kordić,  o.  Bernard  Marić  i o.  Dinko  Maslać.  Početkom 
rujna  1969.  biskupski  je  ordinarijat  pisao  provincij alatu  da  ti  članovi  provincije, 
kojima  je  već  bila  oduzeta  jurisdikcija  i kanonska  misija  u dijecezi,  "mjesto  da  se 
pokore,  nastavili  su  još  češće  i upornije  kršiti  odredbe  Ordinarijata  i vršiti  svete 
čine  bez  jurisdikcije  i kanonske  misije...  Postupak  ove  trojice  svećenika  protivi  se 


za  kakve  kanone  i paragrafe,  nego  samo  za  fratre. 

265  ABO,  1324/69.,  6.  XII.  1969.,  objavljeno  u:  Službenom  vjesniku  biskupije,  1969., 

str.  13. 

najosnovnijim  crkvenim  propisima  o djelovanju  svećenika  u duhovnoj  pastvi  i 
predstavlja  tešku  sablazan  za  sve  prave  kršćane. 

Ordinarijat  očekuje,  da  će  Prečasni  Naslov  poduzeti  i sa  svoje  strane 
potrebne  mjere  protiv  nepoštivanja  odredaba  zakonite  crkvene  vlasti."266 

Na  tu  pritužbu  ordinarijata  provincijalat  je  dostavio  biskupov  dopis  u 
prijepisu  spomenutoj  trojici  svojih  članova  i pozvao  ih  da  "po  savjesti"  i "čim 
prije"  na  nj  odgovore.  Poslije  nekoga  vremena  provincijalat  je  poslao  ordinarijatu 
odgovore  trojice  franjevaca  dodajući: 

"Budući  da  ovaj  Provincijalat  nije  u posjedu  nikakva  dokaznog  materijala, 
koji  bi  nam  omogućio  daljnje  uredovanje  i pokretanje  nekog  kaznenog  postupka, 
to  Vam  dostavljamo  ovjerovljene  kopije  njihovih  odgovora,  i Vi  se  služite  svojim 
pravom,  ukoliko  takav  materijal  posjedujete."267 

11)  Pitanje  podjele  jurisdikcije  nekim  franjevcima.  Pred  Božić  1969. 
dva  su  se  mlada  franjevca,  nakon  završenih  studija  u inozemstvu,  vratila  u 
provinciju.  Poglavarstvo  ih  je  htjelo  uključiti  u dušobrižničku  pastvu  za  vrijeme 
božičnih  blagdana  te  je  za  njih  zatražilo  od  biskupa  jurisdikciju.268 

Biskupski  je  ordinarijat  istoga  dana  kratko  odgovorio  da  "smatra 
bespredmetnim  tražiti  od  njega  jurisdikciju  i kanonsku  misiju  sve  dok  neki  članovi 
provincije,  lišeni  jurisdikcije  i kanonske  misije,  i još  k tomu  protiv  izričite  zabrane 
Ordinarijata  zalaze  na  teritorij  tuđih  župa  i tamo  vrše  razne  pastoralne  funkcije,  a 
ne  pozivaju  se  na  odgovornost."269 

Na  to  je  franjevački  provincijal  poslao  oštar  protest  označujući  postupak 
ordinarijata  "nekanonski,  i nerazborit  pa  i nehuman".270 

U svome  odgovoru  ordinarijat  je  kratko  sažeo  sve  svoje  prijašnje  odredbe  i 
upozorenja,  posebno  ono  od  rujna  1969.  i konstatirao:  "Međutim,  rezultata  nije 
bilo.  Preko  božičnih  blagdana  opet  su  držane  pučke  mise  u svim  trima  župama. 

Ordinarijat  ponovno  moli  preč.  Naslov,  da  već  jednom  učini  kraj 
nezakonitim  postupcima  članova  svoje  provincije  i da  spomenutu  trojicu  ne  drži  u 
susjedstvu  onih  nepokornih  župa. 

Ordinarijat  ne  bi  želio,  da  protiv  njih  moradne  upotrijebiti  i krajnje 
disciplinsko  sredstvo,  što  ga  ima  na  temelju  Apostol.  Pisma  Pape  Pavla  VI. 
Pastorale  munus,  koje  Biskupu  daje  vlast  Dimittendi  e dioecesi  ’urgente 
gravissima  causa  ’ sodales  singulos  religiosos,  si  eorum  Superior  maior  monitus 


ABO,  1105/69.,  11.  IX.  1969. 

267  AP,  1014/69.,  29.  X.  1969. 

268  AP,  1189/69.,  17.  XII.  1969. 

269  ABO,  1345/69.,  17.  XII.  1969 

270  AP,  5/70.,  7. 1.  1970. 


155 


prospicere  neglexerit,  re  tamen  ad  Apostolicam  Sedem  delata 271  (=  Udaljiti  iz 
biskupije,  zbog  vrlo  teškoga  razloga,  pojedine  redovničke  članove,  ako  njihov  viši 
poglavar,  iako  upozoren,  nije  poduzeo  potrebne  mjere;  ipak  neka  se  stvar  odmah 
dostavi  na  znanje  Apostolskoj  Stolici). 

Provincijal  je  u nešto  mirnijem  tonu  odgovorio  da  se  ne  može  primijeniti 
odredba  iz  Pastorale  munus  bez  "sudskog  postupka"  gdje  će  se  omogućiti 
samoobrana,  što  traže  i redovničke  konstitucije  "da  se  svakom  bratu  mora  dati 
puno  pravo  samoobrane,  inače  su  sve  starješinske  kazne  nevaljane...  Provincijalat 
je  spreman  dati  punu  pomoć  preuzvišenom  Naslovu,  ali  samo  u granicama 

272 

kanonskog  prava  i naših  redovničkih  konstitucija." 

Provincijal  je  Šilić  tih  dana  na  temelju  nekih  izjava  dvojice  franjevaca 
osumnjičio  mjesnoga  ordinarija  i tajnika  biskupije  da  njih  dvojica  svaljuju  svu 
odgovornost  za  napetu  situaciju  na  provincijala.  O.  Šilić  i pismeno  je  za  to  zatražio 
objašnjenje  od  biskupskoga  ordinarijata.273 

Biskupski  je  ordinarijat  u svome  odgovoru  izjavio  sljedeće: 

"O.  Gojko  Musa  nije  točno  reproducirao  ni  moju  misao,  a još  manje  moje 
riječi.  Ali  ako  Vas  zanima  moje  mišljenje,  nije  potrebno  pitati  ni  o.  Gojka  Musu 
niti  bilo  koga  drugoga.  Ja  ću  Vam  to  sam  reći  i to  otvoreno  i pismeno... 

Na  provincijalnom  kongresu  na  Humcu  Vi  ste  njih  (tj.  franjevce  kojima  je 
oduzeta  kanonska  institucija  zbog  neposlušnosti,  n.  pr.)  pred  svom  subraćom  uzeli 
u zaštitu.  To  je  njih  osokolilo,  pa  su  poslije  toga  stali  posve  otvoreno  i sustavno, 
bez  jurisdikcije  i kanonske  misije,  po  tim  župama  govoriti  pučke  mise, 
propovijedati,  katehizirati,  pa  čak  i ispovijedati,  ne  samo  teške  bolesnike  nego  i 
druge  vjernike. 

Preko  ovoga  ja  ne  mogu  mimo  prelaziti.  Ako  netko  misli,  da  se  u 
Hercegovini  može  imati  pastoralna  jurisdikcija  i kanonska  misija  bez  Biskupa  i 
protiv  Biskupa,  čemu  onda  uopće  tražiti  jurisdikciju  od  Biskupa?! 

Odlučio  sam  stoga,  dok  se  ovoj  teškoj  anomaliji  ne  stane  na  kraj,  da  uopće 
neću  uzimati  u postupak  prijedloge  Provincij alata,  da  članovima  Provincije 
podijelim  jurisdikciju  i kanonsku  misiju. 

Ujedno  ponavljam  svoju  raniju  odredbu,  da  svaki  neovlašteni  svećenik, 
koji  na  teritoriju  ovih  triju  župa  bude  vršio  bilo  kakvu  pastoralnu  funkciju,  izuzev 
ispovijedanja  teških  bolesnika,  i pso  facto  gubi  u našoj  biskupiji  jurisdikciju  i 
kanonsku  misiju." 

Biskup  završava  svoje  pismo:  "Mnogopoštovani!  Sa  velikom  žalošću  i 
boli  u duši  pišem  Vam  ove  retke. 


lnABO,  60/70.,  8. 1.  1970. 

272  AP,  72/70.,  5.  II.  1970. 

273  AP,  59/70.,  29. 1.  1970. 

Stoga  Vas  lijepo  molim,  da  se  pobrinete  kao  redovnički  poglavar,  da  Vaša 
redovnička  subraća  u cijelosti  poštuju  i vrše  odredbe  Svete  Stolice  i mjesnog 
Ordinarija,  da  jednom  prestanu  sablazni  i trzavice,  koje  u posljednje  vrijeme 
razdiru  Hercegovinu,  pa  da  ja  ne  budem  prisiljen  i dalje  primjenjivati  kanonske 
sankcije..."274 

12)  Provincijalova  obećanja  s kapitula.  U srpnju  1970.  godine  trebala  je 
hercegovačka  franjevačka  provincija  održati  svoj  kapitul  da  izabere  "novi 
Definitorij,  koji  će  čim  završi  Kapitul  obaviti  razmještaj  osoblja".  Obavijest  o tome 
provincijalat  je  uputio  mjesnom  ordinariju  pozivajući  ga:  "Bilo  bi  nam  drago,  kad 
bi  preuzvišeni  Naslov  Kapitulu  dostavio  svoje  želje  i zapažanja".275 

Biskupski  je  ordinarijat  u svome  odgovoru  od  3.  srpnja  1970.  u prvom 
redu  zaželio  "da  Duh  Sveti  blagoslovi  vaša  vijećanja,  da  bi  vaše  zasjedanje  urodilo 
obilnim  plodom  za  provinciju  i za  biskupiju."  Ordinarijat  je  upozorio  na  mentalitet 
kojim  je  bio  prožet  sav  rad  prošlogodišnjega  provincijalnoga  kongresa  na  Humcu 
te  nastavlja:  "Taj  mentalitet  odražava  se  nažalost  i dalje  u stalnoj  praksi  izvjesnih 
članova  provincije...  Posebno  poglavlje  predstavlja  pitanje  kanonske  misije  i 
jurisdikcije  za  pastoralni  rad  u dijecezi... 

Na  temelju  kan.  872  svakom  svećeniku  potrebna  je  jurisdikcija  za  valjano 
odrješivanje  penitenata,  a po  kan.  1328  kanonska  misija  za  legitimno  i dopustivo 
propovijedanje  i katehiziranje. 

Ordinarijat  ne  može  nikako  razumjeti,  kako  neki  svećenici,  premda  izričito 
lišeni  kanonske  misije  i jurisdikcije,  ipak  se  usuđuju  po  župama  propovijedati, 
katehizirati  i ispovijedati  kao  redoviti  dušobrižnici.  Zar  za  njih  ne  vrijede  propisi 
Crkvenog  Zakonika?  Po  sudu  Ordinarijata  oni  su  postali  iregularni  (kan.  986,  7)  i 
upali  su  u suspenziju  a divinis  (kan.  2366). 

Sve  opomene  i upozorenja  sa  strane  Ordinarijata  u tom  pogledu  ne 
uzimaju  se  uopće  do  znanja  i ostaju  bez  ikakva  efekta... 

U takvoj  pretpostavci,  bez  prethodnog  rješenja  ovoga  pitanja,  ne  bi  uopće 
postojao  razlog  tražiti  od  Ordinarijata  da  potvrdi  razmještaj  pastoralnog  osoblja 
provincije,  jer  ta  potvrda  ima  smisla  samo  onda,  ako  je  ona  bitni  elemenat  za 
valjano  i dopustivo  vršenje  pastoralne  službe.."276 

Od  7.  do  9.  srpnja  1970.  zasjedao  je  provincijalni  kapitul  u franjevačkom 
samostanu  u Mostaru.  Dne  8.  srpnja  kapitularci  su  poslali  posebnu  delegaciju  od 
četiri  člana  da  pozove  mjesnoga  ordinarija  da  osobno  posjeti  kapitul.  Uputila  mu  je 
i poseban  pisani  poziv.  Biskup  se  odazvao  pozivu  i istoga  dana  posjetio  sabrane 
članove  kapitula. 


214  ABO,  328/70.,  4.  II.  1970. 

215  AP,  585/70.,  27.  VI.  1970. 
276  ABO,  875/70.,  3.  VII.  1970. 

Na  pozdravne  riječi  o.  provincijala  biskup  je  odgovorio,  među  ostalim, 
ovo:  "Naša  je  zajednička  briga  da  sada  ove  poremećene  prilike  u Hercegovini 
sredimo.  Hercegovina  je  izašla  na  zao  glas  u našoj  domovini,  pa  i izvan  nje... 
Jedanput  bi  to  moralo  prestati.  Ne  služi  to  na  korist  i čast  ni  Crkvi  ni  vjeri.  Posebno 
ne  služi  našim  vjernicima.  Mi  bismo  morali  u duhu  i ljubavi,  u duhu  našeg 
pripadništva  Crkvi  ijednom  svećeništvu,  svim  silama  nastojati  da  se  uspostavi  mir 
između  nas,  između  hijerarhije  i provincije...  Govorio  sam  s vašim  O.  Generalom, 
kad  sam  bio  u Rimu.  Kaže  da  će  u studenom  doći  ovamo.  Rekao  sam  da  se  nadam 
da  će  s njegovim  dolaskom  doći  bolja  vremena  u pogledu  mira,  sloge  i 
zajedničkog  rada..." 

U daljnjem  svojem  izlaganju  biskup  je  Čule  prihvatio  formiranje  jedne 
mješovite  komisije  klera  "koja  će  prijateljskim  tonom  raspravljati  o zajedničkom 
problemu".  Zatim  je  rekao:  "Trebalo  bi  i pitanje  jurisdikcije  riješiti.  Ona  trojica, 
kojoj  sam  ja  oduzeo  jurisdikciju,  njome  se  služe.  Meni  se  čini  da  je  biskupova 
jurisdikcija  iluzorna,  pa  bismo  morali  doći  do  načelnog  rješenja..."  Završio  je: 
"Drugi  spekuliraju  na  našoj  podijeljenosti...  Moramo  nastojati  da  nađemo  nešto  da 
se  sablazan  jednom  dokrajči.  Ne  će  to,  razumije  se,  prestati  odjedanput.  To  mora 
ići  polagano...  Nastojmo  prebroditi  ovo  stanje,  da  bi  naša  slavna  Hercegovina  opet 
zasvijetlila  pravim  kršćanskim  životom."277 

Na  posljednje  biskupove  riječi  o jurisdikciji  odgovorio  je  provincijal  Šilić: 
"Što  se  tiče  jurisdikcije,  mislim  da  je  po  srijedi  nesporazum,  koji  je  nastao 
uglavnom  mojom  krivnjom.  Ja  sam  rekao  da  ne  mogu  osuditi  one  koji  nude 
potrebnu  duhovnu  hranu  u one  tri  župe. 

Vi  ste  shvatili  da  se  tu  radi  o jurisdikciji,  a ja  sam  shvatio  da  se  tu  radi  o 
necessitas  extrema  (=  krajnja  nužda,  n.  pr.).  O pastoralnoj  jurisdikciji  nikada  nisam 
sumnjao. 

Ako  baš  Vam  treba  deklaracija  o tome,  ja  ću  Vam  je  dati.  Ja  sam  svjestan 
daje  biskup  Kristova  prisutnost  i vjerujem  da  tako  misle  svi  ovdje  prisutni. 

A što  se  tiče  razgovora,  mi  bismo  htjeli  da  počnu  odmah  i da  dalje  radimo 
bratski  bez  svađe..." 

Neki  su  kapitularci  predlagali  da  ta  buduća  mješovita  komisija  klera 
raspravlja  uz  ostalo  i o jurisdikciji,  kao  i o onoj  trojici  franjevaca  kojima  je  biskup 
oduzeo  jurisdikciju  i kanonsku  misiju  u dijecezi,  a oni  se  ipak  vladaju  kao  daje  sve 
u redu.  Biskup  je  tražio  da  se  odmah  riješi  pitanje  trojice  neposlušnih  franjevaca. 
Jedan  je  kapitularac  rekao:  "Bi  li  se  to  ikako  moglo  staviti  na  stranu"  (tj.  da  biskup 
time  ne  veže  svoju  potvrdu  razmještaja  pastoralnoga  osoblja  provincije  na 
području  biskupije,  n.  pr.).  Biskup  je  odgovorio:  "Samo  Kapitul  mora  dati 
obećanje  da  će  tu  stvar  riješiti  radikalno  prema  crkvenim  propisima." 


277  Službeni  vjesnik  biskupije,  III/1970.,  str.  28-31. 

Na  kraju  su  kapitularci  čestitali  biskupu  njegovu  50.  obljetnicu 
misništva,"  (dakako,  nakon  što  je  biskup  obećao  da  će  potvrditi  razmještaj 
pastoralnoga  osoblja  provincije,  n.  pr.). 

Nakon  održanoga  kapitula  provincijalat  je  imenovao  trojicu  franjevaca  za 
mješovitu  komisiju,  a ordinarijat  trojicu  dijecezanskih  svećenika.  Ta  se  komisija, 
na  žalost,  sastala  samo  jedanput,  jer  su  izbile  neke  nesuglasice  koje  su 
onemogućile  nonnalan  rad. 

Novi  izabrani  definitorij  nominalno  je  bio  premjestio  onu  trojicu 
nepokornih  franjevaca:  jednoga  od  njih  u Zagreb,  drugoga  u Slano  kod 
Dubrovnika,  a trećega  u samostan  u Mostar.  Ovaj  zadnji  (fra  Dinko  Maslać) 
prihvatio  je  premještaj,  pokorio  se  odluci  definitorija,  dok  se  onaj  koji  je  bio  poslan 
u Zagreb  ubrzo  vratio  u franjevački  samostan  na  Široki  Brijeg,  odakle  je  nastavio 
odlaziti  u župu  Cmač  i Mostarski  Gradac.  Treći  se  nije  micao  iz  Ružića  gdje  je  do 
tada  bio  župnik.  Izgovarao  se  da  tu  želi  provesti  godišnji  odmor  s novim 
župnikom,  pa  je  odatle  gotovo  redovito  dnevice  odlazio  u Grude... 

Provincijal  je  Šilić  nakon  nekoliko  dana,  u ime  kapitula,  poslao  mjesnom 
ordinariju  deklaraciju  o jurisdikciji  koju  ovdje  donosimo  u cijelosti,  jer  je 
smatramo  vrlo  značajnom: 

"...  Šaljemo  i izjavu,  koju  Definitorij  Provincije,  prema  naredbi  Kapitula,  u 
ovom  času  može  i mora  dati. 

1.  Nikada  nismo  posumnjali  u punovažnost  jurisdikcije  i kanonske  misije 
Biskupskog  Ordinarijata  u granicama  njegove  dijeceze. 

2.  Tko  god  bi  pokušao  vršiti  akte  jurisdikcije  bez  jurisdikcije  on  bi  se 
ogriješio  o crkveno  pravo  i o svoju  savjest. 

3.  Ipak  smatramo  da  se  i osude  ove  vrste  mogu  i moraju  izreći  judicijalno. 
Prema  odluci  ovakvog  pravorijeka  ovaj  će  Definitorij  i Provincijalat  Herc. 
Franjevaca  postupiti  uvijek  odlučno  i pravovremeno. 

4.  Kapitul  je  poručio  svoj  braći,  da  se  u svemu  savjesno  pridržavaju 

97Q 

kanonskog  prava  i moralke  u pogledu  jurisdikcije  i kanonske  misije." 

13)  Franjevac  se  nastanjuje  u Grudama  - provincijal  šuti.  Oslanjajući 
se  na  dana  obećana  na  kapitulu,  kao  i na  spomenutu  izjavu  provincijala  i 
definitorija,  mjesni  je  ordinarij  bio  imenovao  29.  kolovoza  1970.  župnikom  u 
Grudama  don  Petra  Vuletića,  mlađega  Ovaj  se  bio  nastanio  u jednoj  privatnoj  kući 
na  području  župe  u nakani  da  se  što  prije  preseli  u župni  stan.  Kad  su  to  doznali 
neki  susjedni  župnici  franjevci,  poduzeli  su  veliku  akciju  nagovarajući  narod  da  ne 
prime  svjetovnoga  svećenika  za  župnika.  O onim  pričama  koje  su  kružile 
grudskom  župom,  a koje  su  dobro  poznate  novoimenovanom  župniku,  nećemo 


MiD,  6/1970.,  str.  205-207. 

ovdje  ništa  govoriti.  Samo  konstatiramo  činjenicu  da  je  vrhunac  te  franjevačko- 
vjerničke  reakcije  bio  u tome  što  se  fra  Bernard  Marić  preselio  u župnu  kuću  u 
Grudama,  vjerojatno  zato  da  se  tamo  ne  bi  slučajno  doselio  "pop",  tj.  svjetovni 
svećenik.  Provincijal  je  Šilić  to  najavio  preko  tajnika  biskupije  mjesnom  ordinariju 
kao  mogućnost,  a nije  nam  poznato  je  li  o.  Šilić  štogod  poduzimao  u skladu  sa 
svojom  izjavom  na  kapitulu.  O njegovim  konkretnim  koracima,  ako  ih  je  bilo, 
biskupski  ordinarijat  nije  bio  obaviješten. 

14)  Dvojica  franjevaca  napismeno  otkazuju  posluh  dekretima.  U rujnu 
1970.  održano  je  zasjedanje  Biskupske  konferencije  na  otoku  Visovcu  kod 
Šibenika,  uoči  domovinske  proslave  kanonizacije  sv.  Nikole  Tavelića. 

Dvojica  nepokornih  franjevaca,  fra  Bernard  Marić  i fra  Kornelije  Kordić, 
uputili  su  sredinom  rujna  apostolskom  pronunciju  u Beograd,  generalu  Reda  u 
Rim,  Biskupskoj  konferenciji  u Zagreb  i provincijalatu  hercegovačkih  franjevaca  u 
Mostar  svoju  pisanu  izjavu  u kojoj  kažu:  "da  je  nemoralan  pritisak,  koji  biskup 
Čule  vrši  na  Starješinstvo  Provincije,  te  zato  ne  smatramo  se  obaveznim  pod  tim 
pritiskom  izdate  dekrete  opsluživati...  Spremni  smo  ovo  braniti  pred  svakim 
crkvenim  sudištem  kanonski  ustanovljenim.  Ali  nismo  spremni  primati  nikakve 
kazne  bez  suda  i saslušanja."280 

Otkaz  poslušnosti  dvojice  franjevaca  bio  je  zgodan  povod  da  poglavarstvo 
hercegovačkih  franjevaca  nastupi  prema  njima  po  propisima  Zakonika  kanonskoga 
prava  i svojih  konstitucija.  Ali  provincijal  je  Šilić  to  odbio  učiniti.  Tražio  je  da  se 
dvojici  subraće  priredi  sudski  proces.  Ali  i biskup  je  to  otklonio  i to  na  temelju 
Crkvenoga  zakonika,  prema  propisu  odredaba  papinskoga  pisma  Pastorale  munus, 
jer  biskup  nije  tražio  da  se  oni  izbacuju  iz  Reda,  nego  da  se  uklone  s područja 
dijeceze.  Provincijal  je  uporno  zahtijevao  za  njih  sudski  postupak,  što  su  i oni  sami 
ponovili  u gore  spomenutoj  izjavi.  Čini  se  da  su  se  oni  oslanjali  na  ono  što  je 
izjavio  o.  provincijal  u svojoj  pisanoj  deklaraciji  pod  br.  3.  Radi  toga  smo  tu 
provincijalovu  deklaraciju  i naveli  u cijelosti. 

Biskupski  se  ordinarijat  početkom  listopada  napismeno  osvrnuo  na 
deklaraciju  dvojice  nepokornih  franjevaca.  Od  provincijala  je  zatražio  da  već 
jednom  stane  "energično  na  put  suspendiranim  svećenicima,  kako  je  to  bilo 
dogovoreno  na  srpanjskom  kapitulu,  da  prestanu  prkositi  odredbama  Svete  Stolice 
i podržavati  bunu  u onim  trima  spomenutim  župama".  U svome  dopisu  ordinarij  je 
spomenuo  da  su  mjerodavni  u Rimu  biskupu  rekli  "da  se  može  služiti  svojom 
biskupskom  vlasti.  Pa  kako  da  to  činim?  Da  uopće  ne  dajem  nijednom  od 
provincij alata  predloženom  franjevcu  jurisdikciju  s motivacijom,  kad  sebi  sa 
znanjem  toga  provincij  alata  svojataju  jurisdikciju  i suspendirani  franjevci,  čemu 
onda  uopće  tražiti  jurisdikciju  od  Ordinarijata. 


2S0  Izjava  dvojice  franjevaca,  15.  IX.  1970. 

Ili  možda  da  primijenim  oštru  mjeru  protiv  samog  Starješinstva  provincije, 
kakvu  je  nekoć  u prošla  vremena  primijenio  bosanski  biskup  Ogramić,  kad  je  svim 
članovima  Starješinstva  provincije  oduzeo  jurisdikciju? 

Ne  bi  mi  drago  bilo,  da  moradnem  upotrijebiti  bilo  jednu  bilo  drugu 

„281 

mjeru... 

15)  Polemika  između  provincij alata  i ordinarijata  (1970-1971).  Između 
mjesnoga  ordinarija  i franjevačkoga  provincijala  ponovno  se  razbuktala  žestoka 
polemika  koja  je  prenesena  i u bilten  Kršćanske  sadašnjosti  AKSA  i u dvotjedne 
katoličke  novine  Glas  Koncila.  Naime,  na  zasjedanju  Unije  viših  redovničkih 
poglavara  u Zagrebu,  27.  listopada  1970.,  provincijal  je  Šilić  dao  svoju 
interpretaciju  razvoja  događaja  u Hercegovini  nakon  održanoga  kapitula  u srpnju 
1970.  Glas  Koncila  je  donio  kratku  obavijest  o Šilićevoj  interpretaciji  pod 
naslovom:  "U  Hercegovačkom  pitanju  i dalje  zastoj".282  To  je  potaknulo  biskupski 
ordinarijat  u Mostaru  da  je  i on  poslao  svoju  izjavu  pod  naslovom:  "U 
Hercegovačkom  pitanju  i dalje  zastoj  - zašto?"283  Na  to  je  priopćenje  dao  svoju 
protuizjavu  provincijal  Šilić:  "Zastoj  ili  nehotično  osvjetljenje  'Hercegovačkog 
slučaja’"284  Biskupski  se  ordinarijat  također  osvrnuo  na  to  pisanje  oduljim 
napisom:  "Afera  oko  župa  u Hercegovini  - Činjenice". 

Polemika  koja  se  vodila  između  biskupskoga  ordinarijata  odnosno 
dijecezanskoga  ordinarija  s jedne  strane  i provincij  alata  hercegovačkih  franjevaca 
odnosno  provincijala  s druge  strane  nije  se  odnosila  samo  na  pitanje  jurisdikcije  i 
nepokornosti  spomenute  dvojice  fratara  nego  se  ticala  čitave  problematike 
"hercegovačkoga  slučaja".  Polemika  se  prenijela  i u 1971.  (a  povlačila  se  u nešto 
smanjenu  obliku  i u 1972). 

Pod  jesen  1970.  bio  je  najavljen  dolazak  o.  generala,  fra  Konstantina 
Kosera,  u Hercegovinu.  Dijecezanski  su  svećenici  unaprijed  napismeno  zamolili 
da  ih  o.  general  primi  na  razgovor  kad  bude  boravio  u hercegovačkoj  franjevačkoj 
provinciji.  Za  taj  predviđeni  i željeni  susret  svećenici  su  spremili  i posebnu 
predstavku  o.  generalu  s obzirom  na  čitavu  problematiku  "hercegovačkoga 
slučaja".  Predstavku  su  bili  sastavili  na  svojoj  skupštini  uzajamnosti,  12.  rujna 
1970.  Budući  da  te  jeseni  o.  general  nije  dolazio  u Hercegovinu,  predstavka 
dijecezanskoga  klera  poslana  mu  je  u Rim. 

16)  Imenovanje  biskupa  koadjutora.  Početkom  siječnja  1971.  godine 
objavljeno  je  imenovanje  mons.  Pavla  Žanića,  svećenika  splitsko-makarske 


aiABO,  1170/70.,  8.X.  1970. 

282  GK,  22/1970.,  str.  8. 

283  GK,  23/1970.,  str.  15. 

284  GK,  1/1971.,  str.  13. 

nadbiskupije,  pomoćnim  biskupom  - koadj utorom  cum  jure  successionis  (=  s 
pravom  nasljedstva)  mostarskom  biskupu  ordinariju. 

Dijecezanski  je  ordinarij  u svom  zahvalnom  pismu  Svetom  Ocu,  13. 
siječnja  1971.  pisao  uz  ostalo  i o teškoj  situaciji  u dijecezi  zbog  nepokornosti  nekih 
franjevaca  te  zamolio  njegovu  odlučnu  intervenciju  da  se  franjevci  nagovore  da 
kao  članovi  izuzetoga  Reda,  koji  su  dužni  snagom  zavjeta  poslušnosti  Papi,  strogo 
obdržavaju  disciplinu  i red  u biskupiji.286 

Svršetkom  siječnja  1971.  biskup  je  Čule  pisao  i novomu  prefektu 
Propagande,  kardinalu  Agnelu  Rossiju.  Zahvalio  mu  je  na  imenovanju  pomoćnoga 
biskupa  koadj  utora  nagovješćujući  da  bi  mu  moglo  biti  biskupsko  ređenje  u 
travnju  ili  početkom  svibnja  1971.  Također  je  izvijestio  o ozbiljnom  stanju  u 
biskupiji.  Osvrnuo  se  na  franjevački  mentalitet  koji  zrači  iz  akata  provincijskoga 
kongresa  na  Humcu,  iz  1969.  godine,  kao  i na  neke  izjave  provincijala  Šilića, 
posebno  one  što  su  izrečene  u prilog  "kažnjene  braće".  Naveo  je  sve  pokušaje  da 
se  dvojicu  nepokornih  franjevaca  privoli  na  poslušnost,  ali  sve  je  ostalo  bez 
pozitivnih  rezultata.  Stoga  je  biskup  prisiljen  na  njih  primijeniti  sankciju  koja  je 
predviđena  u apostolskom  pismu  Pastorale  munus,  br.  39.  I biskup  je  javio 
kardinalu  prefektu  Kongregacije  da  ih  on,  kao  mjesni  ordinarij,  otpušta  iz 
dijeceze.287 

Dne  2.  svibnja  1971.  obavljena  je  svečana  posveta  pomoćnoga  biskupa 
mons.  don  Pavla  Žanića  u mostarskoj  crkvi  sv.  Petra  i Pavla. 

Tijekom  svibnja  kard.  pročelnik  Propagande  odgovorio  je  preko 
apostolske  nuncijature  mjesnom  ordinariju  na  njegovo  pismo  od  25.  siječnja  1971.: 

"Ovaj  Sv.  ured,  nakon  što  je  sve  zrelo  odvagnuo,  preuzvišenom  koadjutoru 
povjerava  zadatak  da  poduzme  svaki  mogući  napor  kako  bi  se  postigao  sporazum  s 
malom  braćom.  Poslije  svoga  biskupskoga  ređenja  on  će  biti  zadužen  za  tu  zadaću, 
očekivani  sporazum  koji  će  Propaganda  potvrditi  ako  bude  odgovarao  onomu  što 
je  vrhovna  vlast  prethodno  odlučila;  u međuvremenu  neka  mu  se  dadne  potpuna 

sloboda,  kako  bi  došlo  do  sporazuma,  samo  neka  ne  bude  zaobiđena  poznata 

288 

odluka  ove  Svete  Kongregacije."" 

To  je  povjeravanje  pregovora  s franjevcima  biskupu  koadjutoru  usko 
povezano  s onim  što  su  u Državnom  tajništvu  Svetoga  Oca  neki  prelati  izjavili 
biskupima  Hercegovine:  provincijal  se  Šilić  više  puta  tužio  da  je  mons.  Čule 
intransigentan,  da  se  s njim  ne  može  pregovarati,  pa  ako  mu  se  imenuje  pomoćnik  i 
nasljednik,  ali  ne  iz  Hercegovine,  nego  sa  strane,  stvar  će  se  ubrzo  riješiti  i 
sporazum  napraviti.  Dapače,  provincijal  je  uvjeravao  odgovorne  faktore  da  na 


286  Pismo  biskupa  Čule  Papi,  13.1.  1971. 

287  Pismo  biskupa  Čule  prefektu  Propagande,  225/71.,  25. 1.  1971. 

288  Pismo  Propagande,  5280/71.,  7.  V.  1971.;  ABO,  1 171/71.,  27.  XI.  1971. 

njega  prebace  svu  krivicu  za  neuspjeh,  samo  ako  se  imenuje  pomoćnim  biskupom 
u Mostaru  tkogod  iz  druge  biskupije  ili  kraja.  Tijek  sljedećih  godina  pokazao  je 
koliko  se  ostvarilo  od  onoga  što  je  o.  Šilić  zagovarao  i obećavao  pred  Državnim 
tajništvom  u Vatikanu. 

17)  Rezolucija  mladih  franjevaca.  Od  15.  do  17.  lipnja  1971.  održanje 
teološko-pastoralni  tečaj  za  mlade  franjevce  u samostanu  na  Humcu.  Na  tom  je 
tečaju  imao  predavanje  i provincijal  Šilić  17.  lipnja  1971.  Mladi  su  franjevci  - njih 
32  - sastavili  i potpisali  "rezoluciju"  koja  je  u prvom  redu  upućena  biskupskom 
ordinarijatu  u Mostar,  ali  je  istodobno  poslana  uredništvima  Glasa  Koncila  i AKSE 
u Zagreb.  Kasnije  je  objavljena  i u službenom  glasilu  provincije,  a bila  je 
objelodanjena  u izvacima  i u dnevnom  tisku. 

U toj  "rezoluciji"  mladi  su  franjevci  istaknuli  da  uzroci  problema  koji  su  se 
nagomilali  u Crkvi  u Hercegovini  "stoje  u nepoštivanju  Evanđelja  i duha  Drugog 
vatikanskog  sabora"  (t.  1)  te  predlažu  "da  zajednički  tražimo  rješenje  tih  problema 
u radikalnoj  primjeni  Evanđelja  i Sabora  kao  kriterijuma  vrednovanja  života  i 
postupaka  u Crkvi"  (t.  2).  U točki  3.  traže  "ukidanje  klasnih  odnosa  i praktično 
priznavanje  jednakosti  koja  se  temelji  na  istom  svećeništvu...  ne  dopuštamo  i 
osuđujemo  preferiranje  neredovničkoga  klera  u pogledu  dijeljenja  i osnivanja 
župa..."  Zatim  zahtijevaju  reaktiviranje  prezbiterijalnog  i pastoralnog  vijeća  u 
biskupiji,  te  dokidanje  zabrane  o osnivanju  župnih  vijeća.  "Iz  istoga  razloga 
smatramo  nužnim  da  se  narodu  Božjem  u Cmču,  Grudama  i Mostarskom  Gracu 
omogući  pastva  po  njihovoj  volji  koja  je  inače  u skladu  s II.  vatikanskim  saborom" 
(t.  4).  Traže  "razmjerno  i ravnopravno  sudjelovanje  u svim  crkvenim 
strukturama... "(t.  5)  i protestiraju  da  se  na  "odgovornom  položaju  u biskupskom 
ordinarijatu  nalazi  dr.  Marko  Perić"  koga  "smatramo  glavnim  inicijatorom  gotovo 

289 

svih  nereda  i nategnutih  odnosa  u biskupiji"  (t.  6).“ 

U svome  osvrtu  na  "rezoluciju"  ordinarijat  je  istaknuo  činjenicu  da  put  koji 
su  izabrali  potpisnici  rezolucije  put  "dijaloga"  preko  javnosti  - nije  prikladan  da  se 
po  njem  traže  rješenja  za  nagomilane  probleme  Crkve  u Hercegovini.  Mladi  su 
franjevci  imali  mnogo  drugih  mogućnosti  da  iznesu  svoje  prijedloge  (svoje  vlastito 
poglavarstvo,  mješovitu  komisiju  formiranu  na  prijedlog  kapitula  1970...),  ali  oni 
su  izabrali  put  neomodemističkih  osporavatelja,  put  koji  ide  više  za  senzacijama, 
lošom  propagandom,  smutnjom  i stvaranjem  zabune  među  onima  kojima 
hercegovačka  problematika  nije  potpuno  poznata.  Istina  je  da  su  se  u Crkvi  u 
Hercegovini  nagomilali  problemi  te  da  njihov  uzrok  treba  tražiti  u nepoštivanju 
Evanđelja  i odredaba  Drugog  vatikanskog  sabora.  "Ali  i Evanđelje  i II.  Vatikanski 
Sabor  traže  da  se  poštuje  crkvena  vlast,  što,  nažalost,  neki  franjevci  u Hercegovini 
ne  čine."  Osvrćući  se  na  toč.  3 "rezolucije",  ordinarijat  je  citirao  odredbu  dekreta 

Christus  Dominus,  br.  28,  gdje  se  govori  da  dijecezanskom  kleru  pripada  "primas 
partes"  (=  prvo  mjesto)  u duhovnoj  pastvi  vjernika  po  župama,  u dijecezi  Mostar- 
Duvno  taj  kler,  nakon  gotovo  90  godina  od  uspostavljanja  biskupije  administrira 
samo  oko  20%,  dok  franjevački  kler  oko  80%  vjernika.  Je  li  to  jednakost  koja  se 
temelji  na  istom  krštenju  i istom  svećeništvu  i na  duhu  Drugoga  vatikanskoga 
sabora?  U pogledu  osnivanja  župa  ordinarijat  je  odgovorio  navodeći  kan.  1427,  5 
koji  kaže:  kad  se  dijeli  jedna  župa  koja  je  pripadala  redovničkom  kleru,  novom 
župom  raspolaže  biskup.  S obzirom  na  reaktiviranje  svećeničkih  i pastoralnih 
vijeća,  bilo  na  razini  biskupije  bilo  župa,  ordinarijat  je  izjavio:  "Doklegod  se 
crkveni  odbori,  koje  uostalom  Ordinarijat  nije  potvrdio,  budu  koristili  za  izazivanje 
smutnja,  borbu  protiv  odluka  Biskupskog  Ordinarijata  i same  Svete  Stolice,  za 
slanje  protestnih  brzojava  i pisanje  pamfletnih  pisama,  župna  se  vijeća,  koja  nisu 
ništa  drugo  nego  novo  izdanje  crkvenih  odbora,  neće  osnivati.  S tim  se  suglasila  i 
Sveta  Stolica,  kojoj  je  stvar  bila  izložena..." 

"Sto  se  tiče  tvrdnje  humačke  rezolucije...  da  je  Dr.  Marko  Perić  glavni 
inicijator  svih  sadašnjih  napetosti  i nemira  u biskupiji...  nije  ništa  drugo  nego 
nemoćni  protuudarac  na  otpust  dvojice  franjevaca  iz  biskupije  sa  strane 
Ordinarijata".  Naime,  hercegovački  je  "slučaj"  začet  još  1922.  i 1923.  kad  je 
poglavarstvo  hercegovačkih  franjevaca  na  nezgodan  način  kušalo  izmijeniti 
Deciziju  Svete  Stolice  iz  1899.  A kad  su  svjetovni  svećenici  prvi  put  pokrenuli 
pitanje  župa  pred  Svetom  Stolicom,  1937.  Marko  je  Perić  tada  bio  u nižoj 
gimnaziji,  danas  osmogodišnjoj.  Uostalom,  jedan  od  potpisnika  rezolucije,  fra 
Žarko  Ilić,  u svom  referatu  na  humačkom  kongresu  1969.  izjavio  je: 

"Uzrok  sadašnjega  stanja,  kako  se  neka  braća  izraziše  ’istočni  grijeh’,  iz 
koga  je  sve  ovo  izišlo,  tijesno  je  povezan  s onim,  što  se  zove  'uspostava  redovite 
hijerarhije  u Bosni  i Hercegovini’...."  - "Ako  je  ono,  što  je  tijesno  povezano  s 
uspostavom  redovite  crkvene  hijerarhije  u Bosni  i Hercegovini,  tj.  obnova  i 
uvođenje  u duhovnu  pastvu  redovitog  dijecezanskog  pastoralnog  klera,  ’istočni 
grijeh’,  iz  koga  je  sve  ovo  izišlo,  onda  je  promašeno  optuživati  pojedince...".290 

18)  Postavljanje  uvjeta  za  potvrdu  premještaja  župnika  - Utok  Svetoj 
Stolici  i njezin  odgovor 

a)  U lipnju  1971.  franjevačko  je  poglavarstvo  predložilo  neke  izmjene  u 
pastoralnom  osoblju  na  području  biskupije  Mostar-Duvno.291  Kao  uvjet  za  potvrdu 
predloženoga  rasporeda  pastoralnoga  osoblja  ordinarijat  je,  u duhu  kanonskih 
propisa,  zatražio  da  se  sa  župa  povuku  neki  župnici  za  koje  mjesni  ordinarij  drži  da 
nisu  idonei  (=  prikladni)  za  župnu  pastvu.  Zahtijevao  je  od  provincij alata  da  se 


290  Službeni  vjesnik  biskupije,  III/1971.,  str.  14-18. 

provede  u djelo  dekret  ordinarijata  u vezi  s otpuštanjem  iz  dijeceze  dvojice 
nepokornih  članova  provincije.292 

Budući  da  spomenutom  dopisu  ordinarijata  nije  bilo  udovoljeno  kroz 
mjesec  dana,  biskup  je  svojim  ponovnim  pismom  upozorio  provincijalat  na  uvjet 
za  odobrenje  i podjelu  kanonske  institucije  predloženim  franjevcima  za  pastoralne 
službe  u dijecezi.  Ujedno  je  dostavio  formalan  i izričit  dekret  o otpuštanju  dvojice 
neposlušnih  redovnika  iz  dijeceze,  na  temelju  ovlasti  Pastorale  munus,  br.  39.293 

Ne  može  se  o.  provincijal  pozivati  na  to  da  se  otpuštenim  franjevcima  iz 
dijeceze  priredi  sudski  proces,  jer  se  ne  radi  "o  otpuštanju  iz  Reda,  cann.  646-672, 
nego  o otpuštanju  pojedinih  redovničkih  članova  iz  biskupije;  ova  mjera  ima 
disciplinsku  narav  administrativnim  putem,  a ne  narav  vindikativne  ili  medicinalne 
kazne".294 

Kao  što  smo  već  istaknuli,  tijekom  1971.  vođena  je  dugotrajna,  ponekad  i 
oštra,  prepiska  između  biskupskoga  ordinarijata  i franjevačkoga  provincij alata  u 
pogledu  podjeljivanja  jurisdikcije  i kanonske  institucije  onima  koje  je  provincijalat 
predlagao  za  pastoralne  službe  u dijecezi.  Ordinarijat  je  inzistirao  na  tome  da  kao 
uvjet  podjeljivanja  jurisdikcije  određenim  kandidatima  provincijalat  izvrši 
biskupov  dekret  u vezi  s otpuštanjem  dvojice  neposlušnika  iz  biskupije.  Jesenska 
promjena  pastoralnoga  osoblja,  kao  i zahtjev  da  se  uredi  pitanje  jurisdikcije  za 
neke  mlade  franjevce  potaknuli  su  ponovne  rasprave  i prepiske.  Na  red  je  došla  i 
rezolucija  mladih  franjevaca,  iz  1971. 

b)  Dne  30.  studenoga  1971.  provincijal  je  Šilić  podnio  opširan  izvještaj 
kardinalu  prefektu  Propagande  o najnovijim  događajima  u Hercegovini,  posebno  u 
vezi  s podjeljivanjem  kanonske  institucije  i jurisdikcije  nekim  hercegovačkim 
franjevcima.  Fotokopiju  toga  izvješća  provincijal  je  dostavio  i biskupskom 
ordinarijatu."  Ordinarijat  je  jednako  opširno  odgovorio  i izložio  svoje  gledište  o 
svim  navodima  provincijala  Šilića.296 

c)  Dne  1.  kolovoza  1972.  biskup  Gradišća  u Austriji,  mons.  Stefan  Laszlo, 
imenovan  je  apostolskim  vizitatorom  za  mostarsko-duvanjsku  biskupiju  i 
hercegovačku  franjevačku  provinciju  (o  tome  će  biti  više  govora  u III.  točki  ovoga 
poglavlja).  Pred  njim  se  raspravljalo  općenito  o podjeli  župa  u dijecezi  Mostar- 
Duvno,  a bilo  je  govora  i o "hercegovačkom  slučaju",  o pitanju  jurisdikcije  koje  je 
došlo  do  svoga  vrhunca  upravo  u prethodnoj  1971.  godini.  Franjevački  provincijal 


191 ABO,  645/71.,  19.  VI.  1971. 

294  F.  Romita,  Facultates  et  privilegia  S.  P.  Patilo  VI  Episcopis  concessa  Litt.  Ap. 
"Pastorale  munus",  Romae  ( bez  oznake  godine),  str.  75. 

dostavio  je  promemoriju  novoimenovanom  vizitatoru.  U njoj  se  osvrnuo  i na 
pitanje  jurisdikcije.297 

d)  Kongregacija  za  evangelizaciju  naroda  smatrala  je  potrebnim  odgovoriti 
i na  spomenuti  provincijalov  izvještaj  od  30.  studenoga  1971.  i na  njegovu 
promemoriju  predanu  apostolskom  vizitatoru.  U svome  dopisu  koji  je  poslala  na  o. 
generala  franjevačkoga  reda  Propaganda  je,  među  ostalim,  pisala: 

"1)  Ordinarij  je  izdao  dekret  kojim  je  oduzeo  svaku  jurisdikciju  ocu 
Komeliju  Kordiću  i ocu  Bernardu  Mariću  zahtijevajući  još  uz  to  da  provincijska 
franjevačka  vlast  udalji  te  redovnike  iz  biskupije. 

S tim  u vezi  nema  sumnje  daje  Provincijal  dužan  izvršiti  taj  dekret,  niti  se 
može  tražiti  da  Biskup  podijeli  jurisdikciju  drugim  redovnicima  koji  su 
neprikladni,  ako  taj  dekret  ostane  mrtvo  slovo. 

2)  Nije  nikada  moguće  pozivati  se  na  Kanonsko  pravo  da  se  vrši 
jurisdikcija  protivno  nakani  i željama  koje  Ordinarij  izražava. 

Sadašnja  će  situacija  ostati  abnormalna  i teško  škodljiva  dobru  duša  dok 
Provincija  ne  poduzme  sve  moguće  prema  jasnim  nakanama  Svete  Stolice  - da 
preda  neke  župe  mjesnom  Ordinariju.  Ovaj  Sv.  ured  živo  žali  da  neki  fratri  odlaze 
obavljati  službu  u trima  župama  kojima  je  već  dugo  vremena  morao  mimo 
upravljati  svjetovni  kler". 

Kongregacija  se  u istom  dopisu  osvrnula  i na  rezoluciju  mladih  franjevaca 
iz  1971.  godine: 

"3)  Osim  toga,  živo  treba  požaliti  tzv.  humačku  izjavu  32-jice  fratara 
Provincije.  Ti  su  redovnici  na  svome  sastanku  mogli,  doduše,  proučavati  stanje  i 
davati  prijedloge  vlastitim  redovničkim  poglavarima;  ali  jedini  zakoniti 
glasnogovornik  in  času  (=  u tom  slučaju)  jest  Provincijal,  a nikada  redovnici 
pojedinačno  ili  skupno.  Prema  tome,  dok  zakonita  provincijska  vlast  ne  ispravi  tu 
izjavu,  bit  će  shvatljiv  stav  mjesnog  Ordinarija  u pogledu  onoga  što  ima  sve 

298 

izglede  djelomične  pobune  provincije  protiv  njegova  autoriteta."" 

Smatramo  da  ovaj  autoritativni  odgovor  Kongregacije  može  biti  dostatan  i 
na  sva  pitanja  provincije  u vezi  s jurisdikcijom  i kanonskom  misijom  kao  i na  sve 
one  "pravničke"  rečenice  o.  Mihaljevića,  razmještene  po  raznim  stranicama 
njegove  knjižice.  Ali,  iako  je  taj  odgovor  bio  poznat  autoru  Hercegovačkoga 
slučaja,  on  se  ipak  bio  raspisao  o problemu  jurisdikcije  i kanonske  misije  želeći 
valjda  biti  imperator  supra  grammaticosl  Službeni  Propagandin  odgovor  na 
provincijalova  pisma  jasno  pokazuje  daje  biskup  Čule  ispravno  i pravno  postupao 
u poduzimanju  određenih  sankcija  protiv  neposlušnih  redovnika  u okviru 
dijecezanske  pastve  vjernika. 


ZVIAP,  836/72.,  27.  V.  1972. 

2QS  Pismo  Propagande  franjevačkom  generalu,  5679/73.,  12.  III.  1973. 

19)  Odgoda  održavanja  kapitula.  U godini  1973.  hercegovačka 
franjevačka  provincija  trebala  je  održati  provincijski  kapitul  da  izabere  novo 
poglavarstvo.  Za  prethodnoga  generalnoga  vizitatora  provincije  bio  je  određen 
bosanski  franjevac  o.  Bernard  Matić.  Ali  kad  je  provincijal  Šilić  krajem  ožujka 
boravio  u Rimu,  priopćeno  mu  je  da  se  održavanje  kapitula  odgađa  za  6 mjeseci. 
Objavljujući  tu  vijest  u službenom  glasilu  provincije,  o.  Šilić  nije  uopće  naveo 
razlog  zašto  je  kapitul  odgođen  i što  je  o.  general  tražio  od  provincijala  kao  uvjet 
da  se  omogući  održavanje  provincijskoga  kapitula.  Međutim,  posve  sigurno 
možemo  pretpostaviti  da  je  o.  general,  na  zahtjev  Propagande,  naložio  da  se  srede 
prilike  u provinciji,  tj.  da  se  riješi  "hercegovački  slučaj".  Do  toga  zaključka 
dolazimo  čitajući  Mir  i Dobro  u kojem  je  objavljena  odgoda  kapitula.  Tu  se 
provincijal  Šilić  osvrnuo  na  tzv.  rezoluciju  mladih  franjevaca  citirajući  u 
hrvatskom  prijevodu  3.  točku  iz  dopisa  Kongregacije,299  što  smo  gore  iznijeli.  Ali 
provincijal  nije  smatrao  uputnim  da  spomene  prethodne  dvije  točke  u kojima  se 
vidi  daje  Kongregacija  potvrdila  dekret  mjesnoga  ordinarija  o otpuštanju  dvojice 
hercegovačkih  franjevaca  s područja  biskupije  i da  Propaganda  daje  pravo  biskupu 
u vezi  s jurisdikcijom.  Te  dvije  točke  provincijal  je  u tom  slučaju  prešutio,  a nešto 
kasnije  on  će  jednostavno  zanijekati  da  ih  nije  uopće  primio.  Naime,  on  u svome 
članku  "Ekleziologija  hercegovačkih  franjevaca",  nakon  što  je  naveo  da  se 
provincijalat  obratio  Kongregaciji  30.  studenoga  1971.  u vezi  s pitanjem 
jurisdikcije,  veli:  "Odgovora  do  danas  nismo  primili".300  A on  iz  toga  "odgovora" 
citira  3.  točku,  samo  ne  - odgovor  na  pitanje  o jurisdikciji!  Nevjerojatno,  ali  istinito 
- što  bi  rekao  pokojni  Mihaljević.301 

Fratri  su  negirali  da  su  primili  odgovor,  te  je  problem  dvojice  neposlušnih 
redovnika  ostao  neriješen  konkretno  u praksi.  Ali  ni  Sveta  Stolica  nije  popustila  u 
svome  insistiranju,  nego  je  to  rješenje  ušlo  kao  prilog  dekretu  Romanis 
Pontificibus  od  6.  lipnja  1975.  No  kako  su  hercegovački  franjevci  en  bloc  odbili 
prihvatiti  Dekret  iz  1975.  godine,  tako  je  i ta  odredba  Dekreta  ostala  za  sada 
neizvršena.  Sudbina  će  dvojice  franjevaca  ovisiti  o onome  što  kani  poduzeti  Sveta 
Stolica  preko  generalne  kurije  manje  braće  u Rimu  da  privoli  suspendirane 
franjevce  da  napuste  područje  mostarsko-duvanjske  biskupije. 

20)  Hajka  da  se  biskup  Čule  odrekne  uprave.  Prije  nego  što  završimo 
ovu  kraću  kroniku  događaja,  htjeli  bismo  se  osvrnuti  i na  jednu  drugu  stvar  koja  je 
usko  povezana  s "hercegovačkim  slučajem".  U III.  poglavlju  ovoga  prikaza  vidjeli 
smo  neraspoloženje  koje  su  neki  franjevački  članovi  očitovali  prilikom  izbora  i 
imenovanja  mons.  dr.  Čule  za  mostarsko-duvanjskoga  biskupa  i trebinjsko- 


MiD,  3/1973.,  str.  85. 

300  MiD,  1/1975.,  str.  18. 

301  H.  S„  str.  63. 

mrkanskoga  upravitelja.  Na  žalost,  i događaje  u vezi  s "hercegovačkim  slučajem" 
neki  su  franjevci  htjeli  iskoristiti  protiv  biskupa  Čule  okrivljujući  ga  da  je  on 
uzročnik  nereda,  te  tako  privoljeti  Svetu  Stolicu  da  ga  razriješi  biskupske  službe  u 
Hercegovini. 

a)  Ubrzo  nakon  izbijanja  nemira  u onim  trima  župama  sastali  su  se  neki 
hercegovački  franjevci  u samostanu  na  Širokom  Brijegu  da  raspravljaju  i vijećaju 
o nastalim  zbivanjima.  Tada  je  s njihove  strane  pao  zaključak  da  je  kao  uvjet  za 
rješenje  "hercegovačkoga  slučaja"  potrebno  ne  da  franjevci  poslušaju  Svetu 
Stolicu,  nego  da  biskup  Čule  podnese  ostavku  i zahvali  se  na  biskupstvu.  Taj  su 
zaključak  o ostavci  prenijeli  dijecezanskim  svećenicima  neki  sudionici  toga 
sastanka  na  Širokome  Brijegu. 

b)  U tu  akciju  implicitno  su  se  uključili  i franjevci  dekani,  njih  sedmorica 
na  broj,  svojim  kolektivnim  pismom  od  20.  svibnja  1968.  Naime,  u to  su  vrijeme 
samo  franjevci  vršili  dekansku  službu  u mostarsko-du vanjskoj  biskupiji  (iz  čega  se 
može  zaključiti  kako  nijedna  župa  dijecezanskih  svećenika  nije  bila  prikladna  kao 
sjedište  dekanata).  Spomenuti  franjevački  dekani  uputili  su  pismo  biskupu  Čuli 
nastupajući  ne  samo  kao  biskupovi  pomoćnici  u vodstvu  naroda  Božjega  nego  i 
kao  njegovi  savjetnici.  Najprije  su  istaknuli  da  su  događaji  nakon  12.  svibnja 
pogodili  ne  samo  onih  pet  župa  nego  "Ista  bura  zahvatila  je  svu  Hercegovinu". 
"Vaš  ugled  kao  Biskupa"  - pišu  pomoćnici  - savjetnici  "nije  samo  doveden  u 
sumnju  i pitanje:  on  je  pao  ispod  ništice".  Prigovaraju  biskupu:  "Golema  slabost 
Vašega  načina  bila  je  totalno  i uporno  zaobilaženje  nas  franjevaca  u jednoj  stvari 
koja  se  upravo  tiče  nas"  (tj.  revizije  reskripta  iz  1923.,  n.  pr.).  "U  mnogo  navrata  i 
na  razne  načine  Vi  ste  moljeni  od  Starješinstva  naše  Provincije  da  stupite  u 
razgovore,  da  iznesete  svoje  planove...  Vi  kao  da  ste  svojom  ledenom  šutnjom 
dokazivali  da  se  bojite  za  uspjeh  Vašega  plana  ako  se  s njim  iziđe  na  svijetlo...  Vi 
ste  odbili  razgovore  i sporazumijevanje...  Vi  ste  nas  ignorirali  i ignoriranjem 
vrijeđajući  psihološki  apsolutno  onesposobili  da  vjernicima  s veseljem  i revnošću 
prikažemo  odluku  preuzimanja  naših  župa  od  svjetovnih  svećenika...  U ovakvoj 
situaciji  mi  smo  mogli  jedino  šutjeti  i od  problema  bježati  pred  vjernicima...  Vi  ste 
skloni  vjerovati.. .da  smo  mi  franjevci  organizirali  otpor...  Niti  Uprava  Provincija 
niti  njezino  članstvo  u tom  smislu  sigurno  nisu  ništa  učinili...  Da  ste  Vi  htjeli 
očinski,  bratski  i otvoreno  svećenički  u toj  stvari  k nama  pristupiti,  sigurno  se  je 
moglo  postići  da  ove  župe  dijecezanski  svećenici  preuzmu  uz  naš  bratski  zagrljaj, 
pozdrave  i dobre  želje,  makar  nam  u srcu  i bilo  teško...  Ali  vi  ste  ostali  hladni  i u 
stavu  diktatora  koji  vidi  samo  svoj  plan.  I mi  Vas  sada  pitamo:  gdje  je  taj  čovjek 
koji  će  obezvrijeđen  i ignoriran  radosno  primiti  stav  onoga  koji  ga  obezvređuje  i 
ignorira?  Eto  zato  ste  Vi  nas  potpuno  onesposobili  da  jedan  ovako  osjetljiv  slučaj 
primimo  s radošću.  Svijet  je  to  stanje  osjetio,  i tako  je  došlo  do  sablazni.  Tko  je 
dakle  za  njih  kriv?  Je  li  moguće  da  ćete  Vi  i dalje  moći  onako  apodiktički  tvrditi  da 
Vam  je  savjest  mirna  (kao  što  je  biskup  tvrdio  u pismu  provincijalu  Šiliću  17. 

svibnja  1968.,  n.  pr.):  jer  ste  služili  Bogu  i vršili  naredbu  Svete  Stolice?... 
Pozivajući  se  na  Svetu  Stolicu,  posebno  na  Svetog  Oca  Vi  ste  u ovom  slučaju 
doveli  u pitanje  i ugled  Svete  Stolice  i Svetog  Oca..."  Dekani  posebno  prigovaraju 
što  biskup  nije  primao  one  delegacije  iz  pet  župa:  "Zar  to  nije  onaj  teško  omraženi 
i osuđeni  klerikalizam  i klerikalni  trijumfalizam...?"  Dekani  franjevci  zamjeraju 
također  biskupu  što  njih  nije  pozvao  k sebi  prije  nego  što  je  stvorio  "konačni  sud  o 
tragediji".  Na  kraju:  "Preuzvišeni,  sve  je  u plamenu.  Sve  je  u pitanju...  okanite  se 
kazna...  ne  dajte  se  da  Vas  bez  dokaza  nadvladaju  sumnje  daje  nastali  duhovni 
požar  djelo  podmukle  organizacije  ove  Franjevačke  zajednice...  Dok  Vam  ovako 
govorimo,  osjećamo  se  dekanima  i Vašim  pomoćnicima  u najvećem  stupnju  i 
smislu,  jer  Vas  želimo  bratski  upozoriti  na  uzroke  koji  su  s Vaše  strane  djelovali  da 
je  došlo  do  ovog  žalosnog  stanja  u našoj  biskupiji...".302 

Tako  oci  dekani  spočitavaju  da  se  Biskup  obavio  "ledenom  šutnjom"  a ne 
govore  ništa  o onim  dugogodišnjim  pregovorima  koji  su  konačno  završili 
sporazumom  iz  1968.  koji  je  (zajedno  s biskupom)  provincijal  Šilić  vlastoručno 
potpisao,  pa  s njime  u Neretvu!  Prigovaraju  biskupu  zbog  "totalnog  i upornog 
zaobilaženja  nas  franjevaca  u jednoj  stvari",  a biskup  totalno  i uporno  godinama 
razgovara  i pregovara  s franjevcima  i u franjevačkom  samostanu  i u biskupskom 
ordinarijatu  i u auli  Propagande  - o jednoj  te  istoj  stvari!  Dekani  hvataju  radosnu 
vijest  biskupu  Čuli  daje  njegov  ugled  "pao  ispod  ništice"  (prema  tomu,  neka  se  što 
prije  odrekne  biskupstva!)  a oni  kod  pobunjenika  ništa  ne  poduzimaju  da  se  ugled 
vrati,  nego  promatraju  svoj  "duhovni  požar"  Hercegovine  kao  car  Neron  svoj 
požar  Rima!  Dekani  spočitavaju  biskupu  da  je  "hladan  i u stavu  diktatora  vidi 
samo  svoj  plan",  a ne  žele  čitati  "plan"  Svete  Stolice  niti  ga  primaju  "s  radošću". 

To  kolektivno  dekansko  pismo  nije  poslano  samo  biskupu  Čuli  nego  gaje 
jedna  franjevačka  delegacija,  pod  vodstvom  dr.  fra  Bazilija  Pandžića,  arhivara 
generalne  kurije,  u fotokopiji  odnijela  i apostolskom  delegatu  u Beograd.  Tu  je 
franjevačko  izaslanstvo  u višesatnom  pretpodnevnom  i popodnevnom  razgovoru 
iznosilo  različite  optužbe  protiv  mons.  Čule,  a najviše  su  ga  optuživali  daje  biskup 
bio  protiv  sporazuma  s provincijalom  Šilićem.  Nastojali  su  također  uvjeriti 
apostolskoga  delegata  da  je  jedini  izlaz  iz  krize  da  se  biskupa  Čulu  nagovori  na 
abdikaciju.  Kad  su  franjevci  rekli  što  su  imali  reći,  apostolski  je  delegat  izvukao  iz 
ladice  sporazum  koji  je  provincijal  Šilić  potpisao  i s njega  potpis  povukao,  te  je 
upitao  franjevačke  delegate:  "Tko  je  onaj  tko  neće  sporazuma?" 

c)  Na  zajedničko  pismo  dekana  franjevaca  biskup  je  Čule  odgovorio  24. 
svibnja  1968.  Na  početku  se  čita: 

"Žao  mi  je,  što  niste  našli  za  vrijedno,  da  mi  osobno  pismo  donesete  i da 
uz  pismenu  predstavku  i usmeno  stvar  sa  svojim  Biskupom  pretresete."  Biskup  je 


302  Pismo  franjevačkih  dekana  biskupu  Čuli,  20.  V.  1968. 

upozorio  daje  upravo  onaj  reskript  iz  1923.  bio  "korijen  i izvor  svega  zla".  "Ne 
dajte  se  voditi  predrasudama,  nego  stavite  ruku  na  srce,  pa  recite,  ima  li  igdje  na 
svijetu  biskupija,  u kojoj  je  položaj  dijecezanskog  klera  tako  bijedan,  kao  u 
mostarsko-duvanjskoj  biskupiji  i to  nakon  87  godina  što  je  uvedena  redovita 
hijerarhija  u BiH  i uspostavljen  voljom  Pape  Leona  XIII.  (a  ne  voljom  Austrije  i 
bečkoga  cesara)  dijecezanski  kler.  Godine  1923.  htjelo  se  nelojalnim  sredstvima 
zavodeći  u bludnju  Svetu  Stolicu  ovakav  status  legalizirati  za  vijeke  vjekova." 
Biskup  se  zatim  osvrnuo  na  sadržaj  peticije  franjevačkoga  provincijala  iz  1922.  i 
1923.,  na  dekanske  prigovore  da  on  nije  htio  pregovore  te  je  izložio  zašto  nije 
mogao  prihvatiti  da  generalni  vizitator  provincije  1967.  raspravlja  o pitanju  župa, 
jer  nije  bio  ovlašten  od  Kongregacije.  "Ali  neovisno  od  te  odluke  Propagande,  ako 
bih  ja  htio  razgovarati  sa  Provincijalom  okruženim  njegovim  definitorima,  i ja  bih 
se  morao  okružiti  svojim  konzultorima  pa  bih  trebao  vremena  da  ih  okupim,  jer  se 
oni  nalaze  po  raznim  župama  Hercegovine,  budući  da  dijecezanski  kler  nema  župa 
u Mostaru...  A povrh  svega  toga,  ja  nisam  sklon  multilateralnim  razgovorima,  jer 
između  10  ljudi  sa  dijametralno  oprečnim  mišljenjima  i pogledima  teško  se 
postizava  sporazum".  Biskup  je  izložio  svoja  nastojanja  da  s novim  provincijalom 
o.  Silićem  dođe  do  nekoga  sporazuma  te  poziva  dekane  neka  sami  prosude  o 
inkriminaciji  da  se  biskup  zavio  u "ledenu  šutnju".  "O  nekom  diktatu  s moje  strane 
deplasirano  je  uopće  govoriti,  kad  se  zna,  da  nisam  ja  stvar  rješavao,  nego  Sveta 
Stolica.  Ja  sam  mogao  biti  samo  izvršilac  odredaba  vrhovne  crkvene  vlasti  i ništa 
više".  Biskup  se  osvrnuo  i na  način  primopredaje  župa  što  gaje  predložio  i uredio 
o.  provincijal,  kao  i na  događaje  od  12.  i 13.  svibnja.  Spomenuo  je  nešto  od  onoga 
što  su  doživjeli  dijecezanski  svećenici,  bilo  u Cmču  bilo  u Mostarskom  Gracu. 

Biskup  je,  nadalje,  upozorio  dekane:  "I  prije  je  kod  nas  bilo  promjena,  gdje 
je  dijecezanski  svećenik  smjenjivao  franjevca.  Tako  je  bilo  u Bijelom  Polju, 
Drežnici,  Gabeli,  Viru,  Vinici,  Grabovici,  Kruševu,  a u najnovije  doba  u Prisoju. 
Osnivane  su  nove  župe  na  terenu,  gdje  su  prije  vršili  duhovnu  pastvu  isključivo 
franjevci,  kao  u Studencima,  Šipovači,  Ledincu,  i u najnovije  vrijeme  u Pologu  i 
Jarama,  ali  sve  je  prošlo  mimo  i bez  potresa. 

Kako  odjednom  daje  sada  došlo  do  takve  uzbune,  da  su  i svećenički  životi 
bili  ugroženi  kao  da  smo  u Sudanu,  Kongu  ili  Vijetnamu... 

Što  se  tiče  kazna,  napadače  na  svećenike  ne  kažnjavam  ja  nego  Kodeks.  A 
što  se  tiče  župnika,  koji  crkvene  ključeve  nisu  prema  naredbi  predali  dekanima, 
nego  ih  uručili  buntovnicima,  imam  pravo  tražiti,  da  u roku  od  15  dana  zatraže 
natrag  ključeve  i predaju  ih  zakonitoj  crkvenoj  vlasti.  Na  tom  moram  tim  više 
inzistirati,  što  se  u nekim  župama  nalazi  i Presveti  Sakramenat  u vlasti  buntovnika. 
Ovakvo  svetogrdno  nasilje  ne  može  se  ostaviti  bez  sankcija.  Ukoliko  su  tim 
župnicima  zbilja  pravom  fizičkom  silom  oteti  ključevi,  neka  jave  imena  krivaca,  pa 
će  Ordinarijat  nad  njima  izreći  kaznu.  Ukoliko  toga  ne  učine,  smatrat  će  se,  da  su 

oni  dobrovoljno  predali  ključeve  buntovnicima.  Takav  nezakoniti  čin  ne  može 
ostati  bez  kazne,  inače  će  nestati  svake  discipline  u biskupiji." 

S obzirom  na  biskupov  ugled  koji  je  "pao  ispod  ništice"  i ugled  Svetoga 
Oca  koji  je  "doveden  u pitanje"  jer  se  biskup  na  njega  poziva,  mjesni  je  ordinarij 
odgovorio:  "A  ne  pitate  što  će  biti  sa  ugledom  otaca  franjevaca  u Hercegovini,  kad 
se  svijet  osvijesti  i upozna,  daje  bio  krivo  informiran?  Kako  su  ogromnu  uslugu  i 
svome  ugledu  i ugledu  Svetog  Oca  mogli  učiniti  onih  5 župnika,  da  su  se  korektno 
i svećenički  do  kraja  ponijeli...  Kako  bi  to  lijepo  djelovalo  na  svijet..."  Zatim  mons. 
Čule  nastavlja: 

"Pišete  mi,  da  sam  ja  ’ dobrim  dijelom  izazvao  požar’  pa  treba  da  ga  i 
gasim.  - Nisam  ja  izazvao,  nego  oni  koji  ne  poštuju  odredbe  Svete  Stolice.  Na 
jednom  drugom  mjestu  prigovorili  ste  mi,  što  nisam  s više  dobre  volje  i svećeničke 
pristupačnosti  primao  one  delegacije,  koje  su  dolazile  s onih  5 župa...  Ali  te 
delegacije  nisu  dolazile,  da  se  s Biskupom  kao  sa  svojim  ocem  porazgovore  i 
zatraže  objašnjenje,  nego  su  došli  da  protestiraju  i činili  su  to  s raznim  prijetnjama. 
Pa  tu  nije  moglo  biti  mirnoga  razgovora,  osim  da  se  njihovim  protestima  priklonim 
i opozovem  odredbu  glede  onih  5 župa.  A kako  bih  ja  mogao  opozvati  ono,  što  je 
Sveta  Stolica  odredila? 

O.  Provincijal  je  slao  posebnu  molbu,  da  se  stornira  odluka  o predaji 
spomenutih  5 župa,  ali  je  dobio  odgovor,  da  treba  poslušati.  I da  su  kojom  srećom 
svi  misnici  prihvatili  ovu  poruku  Svete  Stolice  i požrtvovno  je  u djelo  proveli, 
mjesto  tragedije  Božja  bi  stvar  u Hercegovini  doživjela  slavlje,  novi  zamah..."  Na 
kraju  biskup  Čule  piše: 

"Čitajući  Vašu  predstavku  dobio  sam  dojam,  da  Vi  ne  govorite  kao  moji 
pomoćnici  nego  kao  predstavnici  franjevačke  provincije  i branitelji  onih,  koji  su 
bezakonje  vršili  svaljujući  krivnju  na  Biskupa  samo  za  to,  što  se  je  usudio  preko 
Svete  Stolice  tražiti  da  se  popravi  bijedna  situacija  dijecezanskog  klera  u ovoj 
biskupiji,  da  taj  teško  zapostavljeni  kler  ne  bude  imati  za  vječna  vremena  tek  18 
procenata  vjernika  a franjevci  preko  80  postotaka.  Biskupova  je  krivnja  sva  u 
tome,  što  je  htio  da  poradi  na  većoj  jednakosti  i bratstvu  među  oba  klera... 

Moja  je  želja  i namjera,  da  nastojim  oko  jednakosti  i bratstva  jednoga  i 
drugoga  klera  u dijecezi,  da  zajedničkim  silama  poradimo,  da  se  unaprijedi  i 
procvjeta  vjerski  život  u našoj  Hercegovini. 

Ja  Vas,  kao  svoje  Dekane  pozivam,  da  zajednički  sa  mnom  bez  ikakvih 
predrasuda,  skrivenih  misli,  sebičnih  motiva  poradimo  na  zajedničkom  duhovnom 
dobru  našega  puka  u Hercegovini."303 

Kasnije  su  dekani  ponovno  pisali  mjesnom  ordinariju,  14.  lipnja  1968.,  ali 
je  biskup  Čule  javio  o.  provincijalu  da  se  ubuduće  ne  kani  više  "osvrtati  na  slične 
podneske".304 

d)  Petnaest  dana  poslije  dramatičnih  događaja  od  12.  svibnja  1968.  bio  je 
zakazan  "protestni  marš"  na  biskupiju  u Mostar.  Kako  se  kasnije  pripovijedalo, 
trebalo  je  skupiti  ljude  za  1 1 autobusa,  da  izađu  pred  Mostarom  i demonstrativno 
defiliraju  do  biskupske  rezidencije  s namjerom  da  od  biskupa  traže  povlačenje 
odluke  Svete  Stolice  o smjeni  franjevaca  s onih  pet  župa.  I zaista  26.  svibnja  1968. 
godine,  u nedjelju  pred  podne,  došla  je  jedna  skupina  ljudi,  njih  oko  80  (prema 
procjeni  osoblja  u biskupskom  dvoru),  ušla  u zgradu  i tražila  "razgovor"  s 
biskupom.  U grupi  su  se  našli  neki  nezadovoljnici  iz  Rakitna,  zaseoka  Dupovaca 
koji  odbijaju  priključiti  župi  Sutini,  pa  onda  iz  Cmča,  Mostarskoga  Graca  i neki 
Gruđani.  Ali  "protestanti"  nisu  željeli  razgovarati  nego  vikati  i urlikati.  Pred 
njihovim  protestima,  hajkom  i grajom  dijecezanski  se  ordinarij  povukao  u kapelicu 
i pred  Presvetim  molio.  Dok  je  klečao,  neki  su  od  protestatora  digli  ruke  na  nj  i 
prijetili  mu:  "Ubit  ćemo  te,  nisi  dostojan  do  nosiš  biskupsku  krunu  (tj.  mitru,  n. 
pr.).  Skinut  ćemo  je  tebi  i dati  drugome...  Dat  ćemo  je  franjevcu  - nadodali  su 
drugi.  Jer  ti  nisi  vrijedan  daje  nosiš." 

O tom  demonstrativnom  napadu  nekih  buntovnika  mjesni  je  ordinarij 
izvijestio  apostolskoga  delegata  i Biskupsku  konferenciju. 

e)  Zametnuta  hajka  da  se  biskupa  Čulu  privoli  na  odreknuće  od  biskupske 
službe  u Hercegovini  nastavljena  je  na  drugi  način.  Otpočelo  se  slanjem  brzojava, 
prosvjednih  pisama  i pamfletnih  letaka  u Rim  na  Kongregaciju  i na  samoga 
Svetoga  Oca.  U tim  dopisima  iz  Hercegovine  zahtijevalo  se  da  se  biskupa  Čulu 
prisili  na  odstupanje  s biskupstva  jer  je  on,  tobože,  kriv  za  sve  nastale  nemire  i 
nerede  koji  haraju  u mostarsko-duvanjskoj  biskupiji.  O tome  je  mons.  Čule  bio 
obaviješten  u vatikanskom  Državnom  tajništvu  kad  je  pod  jesen  1968.  godine 
došao  u službeni  pohod  ad  limina  (1963-1968).  Ne  možemo  ovdje  usput  ne 
spomenuti  ono  što  ćemo  kasnije  opširnije  navesti,  tj.  da  su  pravi  krivci 
"hercegovačkoga  slučaja"  već  skinuti  sa  svoje  službe! 

O tome  svome  pohodu  Svetom  Ocu  biskup  je  Čule  pisao  u Službenom 
vjesniku  biskupije:  Sveti  se  Otac  zanimao  za  prilike  u onim  trima  župama,  koje  su 
odbile  primiti  svoje  nove  župnike.  Papa  je  pitao  biskupa  da  li  da  krivce  udari 
kaznom  izopćenja.  Biskup  je  odgovorio  da  to  nije  potrebno,  vjernici  nisu  krivi... 
Sveti  je  Otac  za  vrijeme  cijele  audijencije  bio  vrlo  srdačan  i nekim  svojim  gestama 
pokazao  očito  zadovoljstvo  i očinsku  naklonost  prema  biskupu  Čuli.  Na  koncu 
audijencije  Papa  je  podijelio  svoj  apostolski  blagoslov  svim  svećenicima, 
redovnicima,  redovnicama  i vjernicima.  Sveti  je  Otac  upitao  da  li  da  dadne 

blagoslov  i onim  neposlušnim  vjernicima,  a biskup  je  odgovorio:  "Podajte  i njima, 
Sveti  Oče!"  Papa  se  nasmiješio  i dajući  blagoslov  rekao:  "Dajem  im  blagoslov  da 
bi  se  opametili."305 

Eto  tako  je  biskup  Čule  tražio,  ne  kaznu,  nego  blagoslov  za  sve  one  koji  su 
ga  htjeli  privoljeti  svojim  prijetnjama,  psovkama  i demonstracijama  da  se  zahvali 
na  biskupskoj  službi  u Hercegovini.  Kažu  da  se  povijest  ponavlja,  i u negativnim  i 
u pozitivnim  stvarima.  Smatramo  stoga  da  su  na  istoj  liniji  pisani  dopisi  1942. 
godine  protiv  imenovanja  i posvećenja  biskupa  Čule  kao  i oni  pamfleti,  prijetnje  i 
telegrami  1968.  godine  kojima  se  tražila  biskupova  abdikacija.  Isto  tako  smatramo 
da  se  biskup  Čule  jednako  pokazao  biskupom,  tj.  dobrim  pastirom  kad  je  1943. 
uspio  isposlovati,  preko  Svete  Stolice,  od  talijanske  vlade  u Rimu  naredbu 
talijanskim  generalima  u Hercegovini  kad  su  se  četnici  pod  njihovom  komandom 
vraćali  iz  Dalmacije,  da  se  ne  napadaju  Grude,  Cmač,  Mostarski  Gradac  i druga 
mjesta,  kao  što  je  1968.  godine  tražio  Papin  blagoslov  za  pobunjene  vjernike  koje 
je  možda  upravo  njegova  intervencija  spasila  za  vrijeme  rata.  Tim  svojim  stavom 
biskup  je  pokazao  svoju  duhovnu  veličinu,  slijedeći  primjer  svoga  božanskoga 
Učitelja  koji  je  na  križu  molio  za  one  što  su  ga  na  križ  doveli  i razapeli. 

Ovim  završavamo  kraći  kronološki  pregled  "hercegovačkoga  slučaja". 
Nastojali  smo  iznijeti  glavnije  dokumente  i elemente,  ali  smo  svjesni  da  su  mnoge 
stvari  ostale  po  strani,  što  bi  inače  bile  korisne  kakvu  povjesničaru.  Morali  smo  to 
učiniti  zbog  ograničenosti  prostora. 


II)  NASTOJANJE  BKJ  DA  SE  SREDI  STANJE 
DUHOVNE  PASTVE  U TRIMA  HERCEGOVAČKIM  ŽUPAMA 

Ovdje  bismo  željeli  dokumentarno  prikazati  zauzetost  Biskupske 
konferencije  za  rješenje  "hercegovačkoga  slučaja"  u periodu  od  1968.  do  1974. 
godine. 

1)  Apel  franjevačkoga  poglavarstva  na  BK,  1968.  Poglavari 
hercegovačkih  franjevaca  uputili  su  u lipnju  1968.  apel  na  predsjedništvo  BKJ  i 
zamolili  "sve  Oce  Biskupe,  da  kolegijalno  promotre  ovo  stanje  (tj.  nakon  izbijanja 
"hercegovačkoga  slučaja",  n.  pr.),  i da  sa  svoje  strane  pospješe  za  Božju  stvar 
korisno  rješenje  ovog  gorućeg  problema.  Est  periculum  in  mom " (=  pogibeljno  je 
odgađati,  n.  pr.).  Nakon  što  su  konstatirali  kakvo  je  stanje  nakon  12.  svibnja  1968. 
u Hercegovini,  poglavari  nastavljaju:  "To  stanje  predmet  je  svakodnevnih  rasprava 
i razgovora,  izvor  prepirki,  svađa,  psovke  po  cijeloj  Hercegovini.  Pokolebana  je 

vjera  i najtrijeznijih  vjernika.  Ne  pretjerujemo,  kad  kažemo,  da  katolička 
Hercegovina  gori. 

Uvjereni  smo  da  ovo  stanje  ima  i danas  strahovitih  posljedica  za  Crkvu  u 
Hercegovini.  Potraje  li  ovo  dulje  bit  će  ovo  katastrofa  veća  od  svih  katastrofa  u 
teškoj  povijesti  ove  patničke  zemlje".  Poglavari  pišu  da  stav  "mostarskog  biskupa 
preuzv.  dr.  Petra  Čule  kao  zainteresirane  stranke,  u ovoj  stvari  ne  može  se  smatrati 
mjerodavnim"  i izražavaju  zabrinutost  "što  odgovorni  crkveni  forumi  ne  ulaze  u 
svu  ozbiljnost,  bit  i prave  uzroke  problema  i što  ga  se  ne  pokušava  riješiti.  To 
najviše  zabrinjuje  i sve  dobronamjerne  vjernike.  Njih  boli  najviše  činjenica  što  se  o 
njihovu  problemu  s njima  uopće  ne  će  da  razgovara."306 

2)  Izvještaj  biskupa  Čule  na  BK,  1968.  Plenumu  Biskupske  konferencije 
podnio  je  u lipnju  1968.  svoj  izvještaj  i mostarsko-du vanjski  biskup  mons.  Čule. 
Uvodno  je  spomenuo  odlučnu  intervenciju  episkopata  u korist  dvojice 
dalmatinskih  franjevaca  koji  su  bili  doživjeli  razne  neugodnosti  u župi  Plini,  u 
splitskoj  nadbiskupiji.  "Ali  ono  što  se  prošli  mjesec  dogodilo  u Hercegovini  daleko 
nadmašuje  događaje  u Plini."  Biskup  je  opisao  što  se  odigralo  12.  i 13.  svibnja 
prigodom  pokušaja  nekih  dijecezanskih  svećenika  da  preuzmu  župe  za  koje  su 
imenovani.  Prikazao  je  i onu  demonstraciju  u zgradi  biskupije  od  26.  svibnja  1968. 
Biskup  je  podsjetio  na  povijesni  razvoj  pitanja  u vezi  sa  župama:  1882.,  1899., 
1923.  i konačno  1965.  kada  je  Propaganda  dokinula  reskript  iz  1923.  i naredila  da 
se  "za  sada"  preda  pet  župa  biskupu  na  raspolaganje.  Zatim  mons.  Čule  nastavlja: 
"Franjevci  nisu  bili  zadovoljni.  Provincijal  šalje  pritužbe  Svetoj  Stolici,  da  se  njima 
čini  teška  nepravda,  mjesto  da  budu  za  tolike  zasluge  nagrađeni...  I sve  kao  daje 
išlo  u smjeru  izazivanja  pobune.  Čim  je  Provincijal  saznao  za  odluku  Svete 
Stolice,  on  još  u svibnju  1967.  o tome  obavješćuje  župnike,  a ovi  narod.  Vodi  se 
sustavna  kampanja  protiv  odluke  Svete  Stolice.  Organiziraju  se  po  župama  i šalju 
Biskupu  protestne  delegacije.  A na  povratku  ispituju  se  članovi  tih  delegacija,  što 
im  je  Biskup  rekao.  Iskrivljuju  se  Biskupove  riječi  i nadodaju  razne  laži.  I tako  se 
širi  zabuna  među  narod  i izaziva  animoznost... 

Aludirajući  na  onih  5 župa,  što  se  imaju  odstupiti,  Provincijal  u božićnoj 
poruci  svojoj  subraći  govori  o bolnoj  amputaciji,  koja  će  zadesiti  provinciju...  Da 
se  položaj  još  više  zamrsi,  Provincijal  polazi  upravo  u Grude  u studenom  prošle 
godine,  vodi  sa  sobom  50  fratara  i otkriva  bez  Biskupova  znanja  i odobrenja,  na 
portalu  župne  crkve,  bistu  franjevcu...  i drži  govor  u pohvalu  franjevaca  i njihovih 
historijskih  zasluga.  Tom  zgodom  navodno  je  bilo  rečeno  Gruđanima,  da  o njima 
ovisi,  tko  će  biti  njihov  župnik,  da  li  fratar  ili  pop... 

Tezu,  da  Božji  puk  ima  određivati,  tko  će  mu  biti  župnik,  prvi  je  postavio 
o.  fra  Bazilije  Pandžić,  arhivar  Reda  u Rimu  i to  još  1965.,  kad  su  kod  Propagande 

Biskup  i Provincijal  vodili  raspravu  o župama...  Da  stvar  bude  još  tragičnija, 
Provincijal  je  protiv  Biskupove  volje  odredio,  da  se  župnici  franjevci  oproste  od 
puka  u nedjelju  12.  V.  poslije  pučke  mise  i ne  sačekavši  svoje  nasljednike  da 
ponesu  crkvene  ključeve  i predadnu  ih  dekanima,  a ovi  da  ih  slijedeći  dan  uruče 
novim  župnicima  iz  redova  dijecezanskog  klera...  Crkvene  ključeve  župnici 
franjevci  nisu  predali  dekanima  nego  nekakvim  crkvenim  odbornicima,  koje  su 
sami  postavili  bez  odobrenja  Ordinarijata.  Pravdaju  se,  da  su  im  ljudi  silom 
ključeve  oduzeli,  ali  nitko  ozbiljan  ne  može  toga  vjerovati... 

U župi  Gradac-Blizanci  vjernici  su  sami  uveli  župnika  u župni  stan,  koji  su 
oni  sami  bez  prisutnosti  župnika  otvorili.  Tamo  se  vjerski  život  potpuno  normalno 
odvija.  Ali  u župama  Grude,  Cmač,  Mostarski  Gradac  nema  ni  svećenika  ni  mise. 
Nekoliko  vikača  teroriziraju  mirni  svijet  i vode  daljnju  opstrukciju  nadajući  se,  da 
će  im  se  franjevci  ponovno  vratiti.  Navodno  su  franjevci  odlazeći  sa  župe  svijetu 
rekli:  držite  se  40  dana,  pa  ćemo  se  mi  tada  opet  vratiti... 

Ovo  je  kratak  prikaz  žalosnih  događaja,  koji  su  se  zbili  prošli  mjesec  u 
Hercegovini. 

Biskupska  konferencija,  koja  je  onako  odlučno  reagirala  u slučaju  Pline, 

trebala  bi  zauzeti  svoj  stav  prema  događajima  u Hercegovini",  završio  je  svoje 
izlaganje  biskup  Čule. 

3)  Poruka  BK  hercegovačkim  franjevcima.  Plenum  Biskupske 
konferencije  dne  20.  lipnja,  nakon  što  je  razmotrio  apel  hercegovačkih 
franjevačkih  poglavara  i izvještaj  mostarskoga  biskupa,  uputio  je  dopis 
provincij alatu  hercegovačkih  franjevaca,  u kojem  između  ostaloga  kažu:  "Biskupi 
smatraju,  daje  lojalno  i bezrezervno  poštivanje  odluke  Svete  Stolice  jedini  način, 
da  se  učini  kraj  smutnji  i sablazni,  do  koje  je  došlo.  Upravo  u ovakvim  prilikama 
trebali  bi  predstavnici  Vašega  Reda,  toliko  zaslužni  za  održanje  katoličke  vjere  u 
Bosni  i Hercegovini  pod  turskom  vlašću,  pokazati  kako  znaju  slušati  i onda,  kada 
smatraju,  da  odluke  i mjere  Svete  Stolice  pogađaju  interese  Reda. 

Poslušnost  je  snaga  Crkve  i zalog  njezinih  uspjeha.  Ta  poslušnost  ne  može 
naškoditi  dobro  shvaćenim  interesima  Vašega  Reda... 

Biskupi  smatraju,  da  bi  bilo  potrebno,  da  povodom  incidenata,  do  kojih  je 
došlo  i u kojima  je  preuzv.  mostarski  Ordinarij  na  nedostojan  način  tangiran,  čak  i 
fizički  napadnut,  očitujete  svoje  neslaganje  s onima,  koji  su  bili  uzročnici  nemira  a 
preuzvišenom  Ordinariju  mostarske  biskupije  da  pružite  lojalnu  i spremnu  podršku 
u svim  administrativno-pastoralnim  mjerama,  koje  on  bude  našao  za  shodno.  U 
protivnom  slučaju  Episkopat  će  Vas  smatrati  suodgovornim  za  nezakonite  akcije 
do  kojih  je  došlo  u spomenutim  župama  i za  njihove  eventualne  posljedice..."308 

4)  Odgovor  hercegovačkih  franjevačkih  poglavara  Biskupskoj 
konferenciji.  Na  poruku  BK  provincijalat  hercegovačkih  franjevaca  odgovorio  je 
23.  lipnja  1968.:  "Vrlo  nam  je  žao,  daje  Biskupska  konferencija  shvatila  naš  dopis 
br.  490/68  od  16.  6.  1968.  kao  ’pritužbu  u vezi  sa  sporom’...,"  jer:  "Definitorij  nije 
uputio  Biskupskoj  Konferenciji  nikakve  pritužbe  u vezi  sa  sporom  o župama,  nego 
samo  apel  da  ona  sa  svoje  strane  pospješi,  za  Božju  stvar  korisno  rješenje  teškoga 
stanja,  koje  je  nastalo  nakon  što  su  franjevci  izvršili  odluku  Sv.  Stolice  o 
predavanju  pet  župa  dijecezanskom  kleru...".  U daljnjem  se  tekstu  odgovora  kaže 
daje  provincija  "lojalno  i bezrezervno  prihvatila  odluku  Sv.  Stolice..."  i da  se  ona 
nikad  nije  slagala  niti  se  danas  slaže  "sa  uzročnicima  nereda  i nemira".  Provincija 
je  uvijek  bila  pripravna  "a  to  je  i danas  i bit  će  ubuduće,  da  pruži  mjesnom 
Ordinariju  lojalnu  i spremnu  podršku  u svim  administrativno-pastoralnim 
mjerama,  koje  ne  stoje  u sukobu  sa  općim  normama  prava  i morala... 

Da  je  lojalno  i bezrezervno  poštivanje  odluka  Svete  Stolice  sa  strane 
franjevaca  jedini  način,  da  se  učini  kraj  smutnji  i sablazni,  onda  do  smutnje  i 
sablazni  ne  bi  uopće  došlo.  Međutim  smutnja  i sablazan  i dalje  rastu  i poprimaju 
sve  strašnije  razmjere..."309 

5)  Provincijalov  prosvjed  protiv  BK  na  Propagandi.  U rujnu  iste 
godine  provincijal  je  Šilić  boravio  u Rimu.  O intervenciji  Biskupske  konferencije  u 
"hercegovačkom  slučaju"  provincijal  je  u svojoj  relaciji  izvijestio  kardinala 
pročelnika  Propagande: 

"Tako  je  Biskupska  konferencija  u Zagrebu  ne  samo  odbila  apel 
defmitorija  provincije,  nego  još  i donijela  osudu  provincije  i braće  u provinciji,  i to 
neistinitu  i nepravednu,  a da  pri  tom  nije  nikoga  saslušala,  niti  bilo  kome  dala 
mogućnost  obrane. 

Potpisani  provincijal  je,  u audijenciji  10.  rujna  1968.,  protestirao  kod 
kardinala  Agagianiana,  što  je  takvoj  Biskupskoj  konferenciji  prepušteno  rješavanje 
ovog  ovako  hitnog  i opasnog  pitanja  i stanja".310 

Franjevci  dakle  najprije  traže  intervenciju  biskupa,  a kad  ovi  ne 
odgovaraju  po  franjevačkoj  računici  i volji,  onda  se  protiv  njih  prosvjeduje! 

6)  Biskupi  ostaju  kod  svoga  stava.  S jesenskoga  plenarnoga  zasjedanja 
Biskupske  konferencije  u Zagrebu  8-10.  listopada  1968.  upućen  je  kratak  odgovor 
na  pisanje  provincij alata  hercegovačkih  franjevaca  od  23.  lipnja  1968. 

"Biskupi  ostaju  kod  svoga  stava,  izraženog  pismom  sa  prošlog 
zasjedanja".311 


AP,  504/68.,  23.  VI.  1968. 

Na  taj  kratak  dopis  BKJ  provincijalat  hercegovačkih  franjevaca  odgovorio 
je  u studenom  1968.: 

"Ipak  smo  vrlo  neugodno  iznenađeni,  da  Biskupska  Konferencija  već  po 
drugi  put  zauzima  sudačku  stolicu  i donosi  osudu  Provincije,  a da  nije  nikoga 
saslušala,  pa  ni  obavijestila,  da  će  suđenje  biti  održano.  Naravno,  do  takve  osude 
ne  držimo  ništa,  jer  nije  poštivala  ni  crkvene  propise,  a ni  osnovna  prava  slobodnih 
ljudi..."312 

7)  Izjava  franjevačkih  provincijala,  1969.  Konferencija  franjevačkih 
provincijala  Jugoslavije  na  svom  plenarnom  zasjedanju  u Zagrebu  6.  ožujka  1969. 
smatrala  je  prikladnim  da  pošalje  izjavu  kardinalu  prefektu  Propagande  s obzirom 
na  zbivanja  koja  su  nastala  u Hercegovini  nakon  što  su  franjevci  predali  pet  župa 
na  slobodno  raspolaganje  biskupu.  U izjavi  se  čita: 

"Naime,  iz  vjerodostojnih  dokumenata  obaviješteni  o ovoj  stvari,  čvrsto 
smo  uvjereni  da  su  naša  braća  provincije  Uznesenja  B.  D.  Marije  u Hercegovini 
doslovno  redovnički  poslušala  i potpuno  izvršila  časni  Dekret  Svete  Stolice  od  13. 
studenog  1967.  o predaji  spomenutih  pet  župa. 

Isto  tako,  iz  nesumnjivih  smo  dokumenata  i dokaza  osvjedočeni  da  su  ista 
braća  u tijeku  žalosnog  nemira  između  mjesnog  ordinarija  i suprotstavljanja 
vjernika  koji  odbijaju  primiti  drugi  kler  osim  fratara,  zauzela  stajalište  koje  im  je 
jedino  moguće  i koje  im  odgovara  kao  redovnicima  i svećenicima. 

Stoga  se  veoma  čudimo  i žalostimo  što  se  još  nisu  uvidjeli  pravi  uzroci 
ovih  nemira  i ljekovita  sredstva  za  ovo  stanje,  nego  se  bez  utemeljena  razloga  na 
neki  način  za  to  okrivljuju  isti  hercegovački  fratri  i od  njih  se  zahtijevaju 

313 

nemoguće  stvari..." 

Nije  nam  poznato  je  li  se  tada  ijedan  franjevački  provincijal  bio  ogradio  od 
ove  izjave. 

Deklaraciji  konferencije  franjevačkih  provincijala,  koju  je  u ovjerovljenom 
prijepisu  na  latinskom  dostavilo  Tajništvo  BKJ  biskupskom  ordinarijatu  u 
Mostaru,  ordinarijat  je  suprotstavio  dvije  tvrdnje: 

- Pobuna  vjernika  nije  nastala  spontano,  nego  je  umjetno  izazvana  i 
umjetno  podržavana  (kao  dokaz  za  tu  tvrdnju  ordinarijat  je  naveo  mnoge  činjenice 
koje  su  izložene  u I.  točki  ovoga  poglavlja). 

- U Hercegovini  nije  spor  između  biskupa  i vjernika,  nego  mnogo  više 
između  hercegovačke  franjevačke  provincije  i odluke  Svete  Stolice  o ustupanju 
župa  dijecezanskom  kleru  (kao  dokazni  materijal  za  tu  tvrdnju  poslužili  su  mnogi 
dopisi  koje  smo  već  iznijeli  u I.  točki  ovoga  poglavlja).  Zatim  ordinarijat  nastavlja: 


il-AP,  910/68.,  11.  XI.  1968. 

"Stoga  se  umoljava  plenum  Konferencije  Katoličkog  Episkopata 
Jugoslavije,  da  povodom  razmatranja  pisma  Konferencije  Franjevačkih 
Provincijala  Prefektu  Sv.  Kongregacije  za  Evangelizaciju  Naroda  o situaciji  u 
Hercegovini  predloži  Sv.  Stolici  prikladne  mjere,  kako  bi  se  u cijelosti  izvršila 
odredba  Sv.  Stolice  o predaji  gore  navedenih  pet  župa  i kako  bi  se  situacija  u one 
tri  župe,  kao  i u čitavoj  dijecezi,  ponovno  potpuno  smirila  i normalizirala,  jer  bez 
odlučne  i energične  intervencije  sa  strane  Sv.  Stolice  situacija  se  neće  smiriti."314 

8)  Telegrami  vjernika  na  BK.  Predsjedništvo  BKJ  stavilo  je  na  dnevni 
red  proljetnoga  zasjedanja  sabora  BKJ  od  17-21.  lipnja  1969.  i "hercegovački 
slučaj"  u vezi  s deklaracijom  konferencije  franjevačkih  provincijala  u Jugoslaviji. 
Ta  je  vijest  prodrla  i do  nekih  župa  u zapadnoj  Hercegovini,  odakle  su  odmah 
počele  pristizati  razne  brzojavne  poruke  i prijedlozi  na  Tajništvo  BK  u Zagreb,  a te 
su  brzojavke  najviše  sadržavale  zahtjeve  da  se  biskupa  Čulu  skine  s biskupske 
službe  u Hercegovini.  U nekim  telegramima  otvoreno  se  naglašavalo  da  se 
imenuje  biskupom  u Mostaru  koji  hercegovački  franjevac. 

9)  Predstavka  dijecezanskoga  klera  na  BK,  1969.  Dijecezanski  kler 
mostarsko-duvanjske  biskupije  smatrao  je  daje  proljetno  zasjedanje  BK  pogodan 
trenutak  da  se  i on  obrati  najvišemu  skupu  našega  episkopata  jednom  opširnijom 
predstavkom.  Povod  toj  predstavci  bili  su  događaji  u Hercegovini  u vezi  s 
predajom  pet  župa  i pisanje  pamfletnih  i uvredljivih  dopisa  osobito  od  strane 
članova  "Misije  dobre  volje".  U spisu  su  iznesene  mnoge  povijesne  činjenice  koje 
uvelike  osvjetljavaju  žalosnu  situaciju  nastalu  u nekim  župama  u kojima  su 
franjevci  bili  pastorizatori.  (Budući  da  tu  predstavku  smatramo  dokumentom 
korisnim  za  razumijevanje  mnogih  stvari  i iz  prošlosti  i iz  sadašnjosti,  donosimo  je 
u cijelosti  u dokumentima). 

10)  "Zajednička  izjava"  predstavnika  BKJ  i provincijala  Šilića,  1969. 

Prigodom  proljetnoga  zasjedanja  BKJ  u Zagrebu  od  17.  do  21.  lipnja 
1969.  biskupi  su  pokušali  posredovati  da  se  nađe  način  kako  bi  se  uklonile 
sablazni  i neredi  u nekim  župama  mostarsko-duvanjske  biskupije.  Formiran  je 
poseban  odbor  biskupa  koji  su  razgovarali  s provincijalom  hercegovačkih 
franjevaca.  Plod  tih  razgovora  bila  je  "Zajednička  izjava"  predstavnika  Biskupske 
konferencije  i provincijala  o.  dr.  Rufina  Šilića.  Po  toj  "Zajedničkoj  izjavi": 

- u točki  1:  mostarski  će  biskup  župu  Grude  povjeriti  do  daljnjega  upravi 
svećenika  - franjevca,  a franjevački  će  provincijal  poduzeti  sve  da  se  druge  dvije 
župe,  Cmač  i Mostarski  Gradac,  prethodno  i u miru  predaju  dijecezanskim 
svećenicima... 


314  Osvrt  mostarskoga  biskupa  BKJ  na  pismo  Konferencije  OFM  provincijala,  25. 

- u točki  2:  nakon  što  se  mimo  izvrši  preuzimanje  tih  župa,  mostarski  će 
biskup  i franjevački  provincijal  nastaviti  pregovore  o mirnom  uređenju  svih 
spornih  pitanja  između  mjesnoga  ordinarija  i hercegovačke  franjevačke  provincije. 

Zaključeno  je  da  se  ta  izjava  pročita  na  svim  misama  za  puk  u svim 
župama  mostarsko-duvanjske  biskupije  (6.  srpnja  1969).  Izjavu  donosimo  u 
potpunosti  među  dokumentima. 

11)  Provincijalov  komentar  "Zajedničke  izjave".  U svojoj  intervenciji 
za  vrijeme  diskusije  nakon  pročitanoga  referata  "Hercegovačko  pitanje"  na  Humcu 
3.  srpnja  1969.  provincijal  se  Šilić  osvrnuo  i na  "Zajedničku  izjavu"  kao  što  stoji  u 
provincijskom  službenom  glasilu: 

"Donosimo  braći  na  znanje  'Zajedničku  izjavu’  predstavnika  BKJ  i 
provincijala  hercegovačke  franjevačke  Provincije  o.  Dr.  Fra  Rufina  Šilića,  koju  je 
sastavio  Poslovni  Odbor  BKJ,  a ja  na  njihovo  insistiranje  potpisao".315  A nešto 
kasnije  provincijal  će  reći  da  su  ga  "pozvali  pred  Poslovni  Odbor  BKJ  da  mi 
pročitaju  i da  me  prisile  da  potpišem  onu  'Zajedničku  izjavu’".316  Da  nam  je  znati 
kakvom  su  to  silom  biskupi  prisilili  hercegovačkoga  provincijala  da  potpiše  izjavu! 
Nisu  ga  zar  fizički  prinudili  kao  što  su  neki  vjernici  iz  Crnča  i Mostarskoga  Graca 
prisilili  dijecezanske  svećenike  da  napuste  svoje  župe!  Ipak  više  nam  je  čudo  kako 
provincijal  dr.  Rufin  Šilić  nije  sutradan  javio  Biskupskoj  konferenciji  da  - povlači 
potpis!  A zapravo  onim  što  je  kasnije  pisao  priredio  je  sebi  višu  sramotu  nego  daje 
povukao  potpis.  Pročitajmo  zajednički  riječi  prisiljenoga  potpisnika  provincijala: 

"Vjerujem  da  će  vam  svima  biti  jasno,  da  taj  akt  ne  obećava  velika  uspjeha 
kod  naroda.  To  sam  vidio  i ja,  pa  sam  ga  ipak  potpisao  i pristao,  da  se  pod  mojim 
imenom  čita.  Vi  ćete  vidjeti,  da  taj  čitav  akt  počiva  na  neistinitoj  pretpostavci,  da 
se  radi  samo  o svađi  između  Biskupa  i franjevaca,  a ne  između  Biskupa  i naroda. 
Štoviše,  u čitavom  tekstu  narod  se  i ne  spominje,  kao  da  i ne  postoji.  To  sam  vidio 
i ja,  pa  sam  ga  ipak  potpisao  i stao  iza  njega. 

Ja  sam  svima  spremio  pismenu  naredbu,  da  to  pročitate  bez  komentara,  jer 
sam  uvjeren,  da  se  ne  biste  mogli  toliko  svladati,  pa  da  branite  ono,  što  vidite  daje 
neprovedivo.  Iza  zatvorenih  vrata  i među  sobom  mislite  i govorite,  što  hoćete,  ali 
pred  narodom  ili  šutite,  ili  se  založite  za  riječi  'Izjave'... 

Ono  što  sam  potpisao,  može  vam  izgledati  i ludo  i slabo.  Alija  vas  molim, 
da  prema  tome  zauzmete  stav  takav,  da  ja  mognem  ispuniti  svoje  obećanje  dato 
biskupima.  Ne  molim  vas  da  me  poštedite  od  kritike,  ali  vas  molim  da  svi  svojski 
uprete  u kola,  da  pokažemo  crkvenoj  hijerarhiji,  da  smo  učinili  i to,  što  drugi  ne  bi 
učinili... 

Nadali  smo  se,  kad  nije  bilo  mjesta  nadi!  Vjerovali  smo  i u apsurd,  jer  je  to 
hijerarhija  tražila  od  nas."317 

Tko  bi  očekivao  da  jedan  redovnički  poglavar  znade  ovako  uvjerljivo 
nagovarati  svoje  podložnike  na  dvoličnjaštvo  i farizej sko  držanje!? 

Ali  provincijal  kaže  da  to  nije  sve  od  njega,  nego  da  je  učio  i od  svoje 
subraće:  "Mnoga  su  me  braća  bratski  i iskreno  upozorila  da  sam  potpisao  nešto  što 
je  'besmisleno’,  ili  'beskorisno’,  ili  'nemoguće',  ili  'glupo'.  Mislili  su  iskreno  i 
bratski.  Nisam  im  zamjerio.  Hvala  im  iskreno  i bratski".318 

12)  Osvrt  dijecezanskoga  klera  na  humački  referat.  Mjesni  ordinarij 
uzeo  je  iz  službenoga  franjevačkoga  glasila  MiD  podatke  s obzirom  na 
provincijalov  stav  prema  "Zajedničkoj  izjavi"  te  je  izvijestio  o svemu  Poslovni 
odbor  BKJ  u Zagrebu.  Posebno  se  osvrnuo  na  mentalitet  koji  se  očitovao  na 
provincijalnom  kongresu  na  Humcu,  u srpnju  1969.  A na  glavni  referat  koji  je 
čitao  o.  Žarko  Ilić  osvrnuli  su  se  dijecezanski  konzultori  te  svoj  prikaz  predavanja  i 
diskusije  dostavili  također  Poslovnom  odboru  BK  u kolovozu  1969.  O tome  će 
više  biti  govora  u dodatku. 

13)  Molba  Biskupske  konferencije  Svetoj  Stolici.  Na  plenarnom 
jesenskom  zasjeda-  nju  sabora  BK  u Zagrebu,  koje  je  održano  od  11.  do  13. 
studenoga  1969.  opet  je  došao  na  red  "hercegovački  slučaj".  Poslovni  odbor  BK, 
nakon  što  je  temeljito  razmotrio  prilike  u mostarsko-duvanjskoj  biskupiji  na  osnovi 
prispjelih  izvještaja  i svjedočanstava,  odlučio  je  "zamoliti  Svetog  Oca  da  svojom 
vrhovnom  vlašću  učini  sve  kako  bi  se  u nekim  župama  Hercegovine  uspostavio 
kršćanski  mir  i redovito  pastoriziranje".319 

14)  Izvanredni  kapitul  provincije,  1969.  Provincijal  Šilić,  doznavši  za 
ponovnu  intervenciju  Sabora  BKJ  u cilju  rješenja  "hercegovačkog  slučaja",  sazvao 
je  26.  studenoga  1969.  izvanredni  prošireni  kapitul  hercegovačke  franjevačke 
provincije.  S toga  sastanka  članovi  su  upravili  poseban  apel  na  Svetoga  Oca. 
Pozdravili  su  vijest  daje  Sabor  BKJ  dne  14.  studenoga  1969.  poslao  svoju  molbu 
na  Papu.  "Svatko,  kome  su  prilike  poznate,  složit  će  se  s tim,  da  dobro  Crkve  traži 
hitno  rješenje  toga  problema...".  Oslanjajući  se  na  činjenicu  da  hercegovački 
franjevci  dobro  poznaju  duh  hercegovačkoga  naroda  jer  su  se  kroz  duga  stoljeća 
"posebno  za  vrijeme  turske  vladavine"  morali  "kriti  u njihovim  kućama  i živjeti  s 
njima  kao  članovi  njihovih  obitelji",  franjevci  se  kao  prava  djeca  Crkve  usuđuju 
sinovski  zamoliti  Njegovu  Svetost: 

"Nemirnoj  Hercegovini  mir  može  povratiti  samo  onaj,  tko  bude  vodio 
računa  o karakteru,  težnjama  i zahtjevima  toga  naroda.  Zato  mi  iz  dna  srca  i 

molimo  Vašu  Svetost,  da  se  prije  nego  se  donese  konačno  rješenje,  pomoću 
vjerodostojnih  svjedoka  sasluša  taj  narod  i da  se  sazna,  što  on  traži".320 

Nema  sumnje  da  bi  kao  vjerodostojne  svjedoke  trebalo  saslušati  barem 
neke  pobunjenike  iz  nepokornih  župa  koji  bi  znali  nešto  reći  "o  karakteru, 
težnjama  i zahtjevima"  franjevaca! 

Na  tom  proširenom  i izvanrednom  kapitulu  provincijal  je  Šilić  smatrao 
potrebnim  izvijestiti  svoju  subraću  o jednom  svome  vlastitom  naumu  (koji  opet 
povlači),  tj.  "da  sam  ozbiljno  mislio  o odreknuću.  Osim  navedenoga  razloga,  tj. 
omogućenja  novog  demokratskijega  načina  biranja  nisam  imao  drugog 
objektivnog  razloga. 

Ne  bih  to  mogao  ni  pomisliti  zbog  vas,  braće!  Dobri  ste  kao  kruh!  Vama  je 
lako  biti  poglavar...  Čekao  sam  da  vidim  odgovore  braće  u Upitnom  arku. 
Međutim  i prije  nego  sam  saznao  za  odgovore,  ja  sam  stvorio  konačnu  i 
definitivnu  odluku:  ja  se  ne  odričem.  Ni  u kojem  slučaju.  Razlog  ovoj  mojoj  nagloj 
odluci  je  možda  i vama  poznat:  ja  sam  i prije  bio  nešto  načuo,  a ovih  dana,  dok 
sam  boravio  u Austriji  i Švicarskoj,  dobio  sam  i sigurne  dokaze,  da  se  nastojalo  (a 
možda  i još  uvijek  nastoji)  mene  ukloniti  s provincijalstva,  bez  pitanja  braće,  protiv 
moje  volje,  višom  silom.  Jer  to  dolazi  od  ljudi,  koji  s našom  Provincijom  nemaju 
ništa  zajedničko,  osim  što  je  mrze  i žele  joj  nanijeti  štetu;  jer  se  navode  motivi,  koji 
su  očito  neistiniti  i lažni,  otvoreno  sam  protiv  toga... 

Ako  me  viša  vlast  pokuša  prisiliti,  budite  sigurni,  ja  to  neću  učiniti  svojom 
voljom.  Ako  me  žele  ukloniti,  neka  me  uklone  kaznom.  Mojom  voljom  neće. 

Ja  sam  dovoljno  poslušan.  To  sam  dokazao  nekoliko  puta  upravo  herojski 
(kao  na  pr.  potpisujući  'Zajedničku  izjavu'). 

Ali  nisam  dovoljno  ponizan,  da  priznam  krivicu,  kad  nisam  kriv. 

Nisam  dovoljno  svet,  da  na  svoja  leđa  primam  tuđe  grijehe. 

Nisam  ni  sposoban  da  budem  starozavjetni  jarac,  koji  će  primiti  na  se 
grijehe  nekoga,  tko  ih  želi  svaliti  sa  sebe  na  drugoga."321 

Iz  navedenih  riječi  oca  Šilića  može  se  sa  sigurnošću  zaključiti  da  je 
konkretni  prijedlog  Poslovnog  odbora  BKJ  bio  u tome  da  Sveta  Stolica  ukloni 
provincijala  s njegove  službe  u upravi  provincije.  Ono  što  nije  učinjeno  1969. 
godine  učinjeno  je  nekoliko  godina  kasnije.  Međutim,  dok  je  provincijal  u očima 
Poslovnoga  odbora  bio  "zreo"  za  svrgnuće,  od  svoga  oca  Generala  doživio  je 
veliku  rehabilitaciju  i satisfakciju. 

15)  Otac  general  nagrađuje  oca  provincijala.  Generalni  ministar 
franjevaca,  fra  Konstantin  Koser,  svojim  dekretom  od  13.  veljače  1970.  imenovao 
je  o.  Rufina  Šilića  vizitatorom  generalne  kurije.  "Budući  da  nas  sprečavaju  ozbiljni 


iZUAP,  1011/69.,  26.  XI.  1969.,  u:  MiD,  8/1969.,  str.  357-358. 
321  MiD,  8/1969.,  str.  344-345. 

poslovi  da  osobno  vizitiramo  spomenutu  kuću  Generalne  Kurije,  odlučili  smo, 
zajedno  s Generalnim  definitorijem  da  tu  vizitaciju  povjerimo  Tebi,  čija  nam  je 
čestitost,  učenost  i poslovna  vještina  dobro  poznata".322 

Treba  li  ovo  imenovanje  povezati  s onim  što  je  predlagao  Poslovni  odbor 
BK?  Neki  su  biskupi  to  prigovorili  o.  generalu  kad  je  u jesen  1970.  boravio  u 
nekim  franjevačkim  provincijama  u našoj  zemlji.  General  je  to  odlučno  negirao. 
Ipak  vrlo  se  teško  oteti  dojmu  da  se  to  imenovanje  ne  ocijeni  kao  protuodgovor  na 
biskupski  prijedlog.  No,  svaka  sila  za  vremena! 

16)  Prva  predstavka  dijecezanskoga  klera  ocu  generalu.  O.  Konstantin 
Koser,  generalni  poglavar  reda  manje  braće,  boravio  je  u 1970.  godini  u nekim 
franjevačkim  provincijama  u Jugoslaviji.  Bio  je  najavljen  njegov  dolazak  i u 
Hercegovinu.  U očekivanju  njegova  dolaska  u Hercegovinu  dijecezanski  su 
svećenici  zamolili  posebnim  pismom  da  bi  ih  o.  General  prigodom  svoga  boravka 
u Hercegovini  primio  na  razgovor. 

Za  taj  eventualni  budući  razgovor  s o.  Generalom  dijecezanski  su 
svećenici  na  svojem  sastanku  uzajamnosti  sastavili  posebnu  predstavku  o. 
Generalu,  u kojoj  su  izložili  ukratko  povijesni  razvoj  pitanja  razdiobe  župa  u 
mostarsko-duvanjskoj  biskupiji  između  dijecezanskoga  i franjevačkoga  klera,  te  su 
se  osvrnuli  i na  nemile  događaje  u 1968.,  kad  je  franjevačka  provincija  trebala 
vratiti  5 župa  biskupu  na  slobodno  raspolaganje  za  dijecezanski  kler,  te  su  iznijeli 
svoje  mišljenje  o uzrocima  nereda  tada  nastalih  i o načinu  kako  se  može 
uspostaviti  red  i mir  u nekim  župama  biskupije.  Radi  sadržaja  objavljujemo  tu 
predstavku  u cijelosti  u dokumenti. 

17)  "Krizma"  u Grudama.  Iako  bi  poznati  slučaj  "krizme"  u Grudama 
ulazio  u okvir  kronoloških  događaja  koje  smo  već  obradili,  ipak  ga  ovdje 
spominjemo  jer  je  bio  povodom  Biskupskoj  konferenciji  da  rekne  svoju  odlučnu 
riječ  u prilog  rješenja  "hercegovačkoga  slučaja".  Naime,  28.  srpnja  1974.  godine 
dalmatinski  franjevac  (rodom  Hercegovac),  dr.  fra  Rafael  Jakov  Romić,  profesor 
na  franjevačkom  učilištu  "Antonianum"  u Rimu,  došao  je  u župu  Grude  i krizmao 
stotine  djece  (kažu  da  ih  je  bilo  oko  500).  Mladi  redovnik  - profesor  predstavio  se 
kao  poseban  delegat  Svetoga  Oca,  poslan  od  same  Svete  Stolice  da  obavi  krizmu  u 
spornoj  župi  Grude,  unatoč  dvojici  biskupa  u Mostaru.  Nakon  obavljene  "krizme", 
mišljenja  o njezinoj  valjanosti  bila  su  različita.  Biskup  je  Čule  od  prvoga  trenutka 
zauzeo  stav  da  je  gruđanska  krizma  i nedopuštena  i nezakonita  i nevaljana. 
Konačan  sud  o podijeljenom  sakramentu  izrekla  je  Sv.  kongregacija  za 
sakramente,  uz  prethodno  odobrenje  Svetoga  Oca.  Prenosimo  iz  toga  dekreta 
izvadak  koji  se  odnosi  na  vrijednosni  sud  o krizmi,  dostavljen  mostarsko- 
duvanjskom  biskupu: 


322  Dekret  generala  Kosera  ocu  Šiliću,  13.  II.  1970.,  u:  MiD,  3/1970.,  str.  75. 

"Ova  Sveta  kongregacija  za  disciplinu  sakramenata  prihvatila  se  marljiva 
proučavanja  te  stvari,  bilo  s obzirom  na  istinitost  činjenica  - imajući,  naime,  u vidu 
ne  samo  pismo  Vaše  Preuzvišenosti  nego  i pismena  obrazloženja  samoga  o. 
Romića  kao  i njegove  odgovore  koje  je  dao  u generalnoj  kuriji  manje  braće  - bilo  s 
obzirom  na  primjenu  doktrinalnih  načela  na  ovaj  slučaj,  te  je  izrekla  sud  koji 
slijedi:  Sakramenat  potvrde  u spomenutom  slučaju  nevaljano  je  podijeljen  od  o. 
Jakova  Rafaela  Romića  O.  F.  M.  i,  dosljedno,  oni  koji  su  taj  obred  potvrde  primili, 
trebaju  se  po  sebi  ponovno  krizmati...".323 

Kako  rekosmo,  prije  nego  što  je  donesen  konačan  pravorijek  nadležne 
rimske  Kongregacije,  razvila  se  bila  veoma  živa  i svestrana  rasprava.  Mjesni  je 
ordinarij  pripremio  pisani  izvještaj  za  jesensko  zasjedanje  Sabora  BKJ.  Na  tom 
Saboru  okupljeni  su  biskupi,  uz  sudjelovanje  apostolskoga  vizitatora  mons. 
Stefana  Laszla,  promotrili  taj  nečuveni  i neobični  pothvat  te  su  dali  posebnu 
"izjavu"  o "hercegovačkom  slučaju".  Donosimo  je  među  dokumentima.  Tada  su  se 
biskupi,  ne  više  u vidu  prijedloga,  nego  u smislu  ozbiljna  poziva  zauzeli  za  to  da  i 
dijecezanska  i franjevačka  strana  prihvate  odluku,  s obzirom  na  podjelu  župa, 
vrhovne  vlasti  u Crkvi. 

18)  Niz  osvrta  i odgovora  između  dijecezanskoga  i franjevačkoga 
klera.  Izjava  katoličkih  biskupa  o "hercegovačkom  slučaju",  javno  tiskana,324  bila 

325 

je  povod  za  "Osvrt"  koji  su  sastavili  hercegovački  franjevci  i dali  također  tiskati. 
Taj  franjevački  "Osvrt"  ponukao  je  dijecezanske  svećenike  da  se  obrate 
Predsjedništvu  BKJ  i VVRPJ  opširnijom  "Predstavkom"  u kojoj  su  raščlanili  i 
prosudili  neke  tvrdnje  hercegovačkih  franjevaca.326  Svoju  su  "Predstavku" 
popratili  nekim  dokumentima  koji  su  već  navedeni  na  prethodnim  stranicama. 
Hercegovački  franjevci  izradili  su  "Odgovor"  franjevaca  na  "Predstavku" 
dijecezanskoga  klera  Hercegovine.  '27  No  rasprava  nije  tu  završena:  predstavnici 

dijecezanskoga  klera  u Hercegovini  uzeli  su  u razmatranje  sve  točke  iz 

228 

"Odgovora"  franjevaca  i sastavili  elaborat  pod  naslovom  "Prilog  jasnoći  i istini". 

Gore  spomenute  dokumente:  Izjavu  katoličkih  Biskupa  Jugoslavije  o 
Hercegovačkom  slučaju  u listopadu  1974.,  Osvrt  hercegovačkih  franjevaca  na  tu 
Izjavu  katoličkih  biskupa  o "hercegovačkom  slučaju"  u studenom  1974., 


Kongregacija  za  sakramente,  547/74.,  21.  VI.  1975.,  usp.  Službeni  vjesnik 
biskupije,  III/1976.,  str.  98-99. 

324  GK,  21  /1 974.,  str.  14. 

325  GK,  22/1974.,  str.  14. 

326  Predstavka  dijecezanskog  klera  Hercegovine  predsjedništvu  BKJ,  4.  V.  1974.,  u: 
Afera  oko  župa  u Hercegovini,  Mostar,  1975.,  str.  157-197. 

327  M/A  2/1975.,  str.  49-81. 

328  Vidi  u ovoj  knjizi  među  dokumentima. 

Predstavku  dijecezanskoga  klera  BKJ  i VVRPJ,  kao  i franjevački  Odgovor  na 
Predstavku  dijecezanskoga  klera  i konačno  elaborat  pod  naslovom  "Prilog  jasnoći  i 
istini"  donosimo  u cijelosti  u dokumentima,  premda  su  neki  od  tih  dokumenata 
nešto  opširniji,  jer  čini  nam  se  da  se  u njima  očituje  sva  problematika  ne  samo 
"hercegovačkoga  slučaja"  (od  1968.  godine  pa  nadalje)  nego  i sva  prijepomost 
"hercegovačkoga  pitanja"  (tj.  podjele  župa  između  dijecezanskoga  i redovničkoga 
klera  - petrovaca  i franjevaca)  u mostarsko-duvanjskoj  biskupiji.  Stoga  ovdje  ne 
ćemo  opširnije  prikazivati  te  dokumente,  nego  upućujemo  čitatelja  da  sam  pročita  i 
usporedi  vrijednost  jednih  i drugih  postavki  i tvrdnji. 

III)  SVETA  STOLICA  ŠALJE  APOSTOLSKOGA  VIZITATORA 


Prije  svoje  konačne  odluke  Sveta  je  Stolica  nastojala  upotrijebiti  i zadnje 
sredstvo  kako  bi  došla  do  što  detaljnijih  podataka  i izvještaja  o čitavoj 
problematici.  Odlučila  se  na  slanje  apostolskoga  vizitatora  u Hercegovinu.  Ali 
prije  nego  dođemo  na  tu  točku,  promotrimo  ukratko  pripreme  koje  su  toj  odluci 
prethodile. 

1)  Rad  mješovite  komisije  i priziv  na  Rim.  Već  smo  spomenuli  kako  je 
Kongregacija  za  evangelizaciju  naroda  povjerila  novomu  biskupu,  mons.  Pavlu 
Žaniću,  da  vodi  pregovore  s franjevcima  u svrhu  sređivanja  situacije  u onim  trima 
župama,  odnosno  općenito  o rješenju  "hercegovačkoga  slučaja".  Na  prijedlog 
pomoćnoga  biskupa  - koadjutora  sastavljena  je  posebna  komisija  u koju  su  ušla 
trojica  redovničkih  - franjevačkih  svećenika:  fra  Filip  Sivrić,  fra  Stanko  Vasilj,  dr. 
fra  Viktor  Nuić  i trojica  predstavnika  dijecezanskoga  klera:  mons.  don  Andrija 
Majić,  don  Mato  Nuić,  don  Nedjeljko  Galić.  Njima  su  se  pridružili  pomoćni 
biskup  - koadjutor  mons.  Žanić  i franjevački  provincijal  o.  Šilić  ili  njegov 
provikar. 

Tijekom  1971.  godine  komisija  se  sastala  nekoliko  puta  na  raznim 
mjestima  (Bijelo  Polje,  Mostar,  Humac...).  Prigodom  drugoga  sastanka  franjevački 
su  izaslanici  zastupali  mišljenje  da  je  jedini  način  da  se  prilike  u onim  trima 
župama  normaliziraju  taj  da  se  franjevci  u njih  zakonito  vrate  kao  pravi  župnici,  jer 
taj  narod  neće  nikoga  drugoga  primiti  osim  fratara.  Zastupnici  dijecezanskoga 
klera  predlagali  su  da  franjevci  napuste  te  župe  te  iskreno  i otvoreno  izjave  da  oni 
neće  i ne  mogu  više  u njima  biti  župnici.  Isto  tako  neka  franjevci,  kao  sinovi  Crkve 
i duhovna  braća  sv.  Franje,  iskreno  i pošteno  surađuju  s mjesnim  biskupom  u 
sređivanju  stanja  u spomenutim  župama. 

Na  trećem  sastanku  mješovite  komisije  došlo  je  do  oštre  rasprave  u 
pogledu  onih  odluka  Svete  Stolice  iz  1899.,  1923.  i 1965.  Franjevci  su  se  pozivali 
na  svoje  prirodno  i povijesno  pravo  na  župe,  što  su  im  dijecezanski  svećenici,  u 
skladu  s crkvenom  naukom  i pravom,  odlučno  nijekali.  Prigodom  daljnjih  susreta 
razgovori  su  postajali  sve  zaoštreniji.  Kad  se  došlo  na  konkretno  rješenje  o 
predmetnim  župama,  dijecezanski  su  predstavnici  sugerirali  da  se  te  tri  župe  ad 
tempus  (=  privremeno)  predaju  nekim  drugim  redovnicima,  ali  taj  su  prijedlog 
franjevački  zastupnici  a limine  (=  s pika)  odbacili.  Kad  se  ušlo  u vatrenu  diskusiju 
tko  je  kriv  za  nerede  u župama  i tko  je  u stvari  pobunio  narod,  dijecezanska  je 
strana  predložila  da  se  pođe  u Rim  i ondje  svaka  strana  iznese  svoje  gledište,  pa 
neka  treći,  koji  je  nad  svima  nama,  presudi  po  pravdi  i ljubavi,  a mi  ćemo  se  držati 
njegove  odluke.  Franjevačka  se  strana  nije  suglasila  s tim  prijedlogom  (dapače, 
jedan  je  franjevački  sugovornik  izjavio  da  njima  ne  treba  Rim...).  Ipak,  nešto 
kasnije  stvarni  će  se  pregovori  voditi  u Rimu. 

2)  Druga  predstavka  dijecezanskoga  klera  ocu  generalu.  U kolovozu 
1971.  predstavnici  dijecezanskoga  klera  Hercegovine,  nakon  što  su  pročitali  vijest 
u službenom  glasilu  provincije  hercegovačkih  franjevaca  da  je  početkom  lipnja 
provincijal  Šilić  boravio  u Rimu  i nadugo  razgovarao  sa  svojim  generalom  o 
"hercegovačkom  pitanju",  uputili  su  novu  "Predstavku"  franjevačkom  vrhovnom 
poglavaru  želeći  osvijetliti  čitav  problem  s povijesnoga  i kanonskoga  stajališta  te 
zamoliti  njegovu  intervenciju,  "jer  svakim  danom  postaje  sve  očitije  i jasnije,  da 
iza  svih  nereda  u Biskupiji,  napose  u onim  trima  župama,  stoje  neki  članovi 
Hercegovačke  franjevačke  provincije,  oslanjajući  se  na  stav  provincijala  Šilića,  i 
dok  god  se  oni  ne  priklone  i prihvate  crkveno  stanovište,  stvar  je  skoro  nemoguće 
riješiti...".329  U toj  peticiji  autori  su  obradili  posebno  tri  poglavlja:  razdiobu  župa  u 
Mostarsko-duvanjskoj  biskupiji,  odnos  franjevaca  prema  katedrali  u Mostaru  i 
odnos  između  franjevaca  i dijecezanskoga  biskupa.  U predstavci  između  ostaloga 
čitamo  riječi  upućene  o.  generalu: 

"U  Hercegovini  je  veoma  teško  stanje  i kao  da  se  rješenje  uopće  ne  može 
nazreti.  Jedina  nada  jest  Vaš  ugled  i Vaša  intervencija.  Vas  će  poslušati  o. 
Provincijal  i njegova  subraća.  Prigodom  nedavnog  posjeta  u Rimu  rekao  Vam  je  o. 
Šilić:  ’Vi  ste,  Oče  Generale,  dokazali  da  nas  volite,  pa  ću  Vama  za  volju  dati 
ostavku,  ako  to  zaželite.  Drugom  nikom,  pa  ni  Sv.  Ocu  za  volju,  neću  je  dati...’ 
(M/Z),  5/1971,  str.  123).  Ako  je  o.  Provincijal  spreman  Vama  za  volju  i ostavku 
podnijeti,  koliko  će  više  biti  spreman  izvršiti  ono,  što  Vi  naredite  u pogledu 
sređivanja  situacije  u Hercegovini  i uklanjanja  teške  sablazni,  koja  već  godinama 
hara  u Biskupiji".330 

Dijecezanski  su  se  svećenici  osvrnuli  i na  pregovore  koje  je  po  nalogu 
Propagande  predvodio  mostarski  biskup  koadjutor.  Spomenuli  su  također  i 
franjevačke  prijedloge  te  na  kraju  izjavili  spremnost: 

"...na  razgovore  pred  bilo  kojim  crkvenim  forumom,  spremni  smo  ići  pred 
bilo  kakav  crkveni  sud,  spremni  smo  na  najvelikodušnije  nagodbe,  želimo  živjeti  u 
miru  i ljubavi  s očima  franjevcima,  kako  smo  to  izjavili  u onom  svojem  pismu  od 
12,X.  1970".331 

3)  Stav  oca  generala  prema  ocu  provincijalu.  Mons.  Žanić  boravio  je  u 
listopadu  1971.  godine  u Rimu.  Nadležne  je  organe  izvijestio  o nastojanjima  da 
putem  pregovora  predstavnika  jednoga  i drugoga  klera  dođe  do  nekoga  rješenja 
"hercegovačkoga  slučaja"  i do  normalizacije  u onim  trima  pobunjenim  župama. 
Naglasio  je  da  su  vođeni  pregovori  ostali  bez  vidljiva  uspjeha,  jer  zastupnici 


~ Predstavka  dijecezanskog  klera  Hercegovine  generalu  Košem,  4.  VIII.  1971., 
objavljeno  u:  Afera  oko  župa  u Hercegovini,  1975.,  str.  125-135. 

330  Ondje,  str.  134. 

186 


franjevačke  provincije  predlažu  kao  rješenje  ono  što  se  očito  protivi  nakanama 
Svete  Stolice  u vezi  s predajom  župa.  Stoga,  bez  odlučnoga  zahvata  Svetoga  Oca  i 
iskrenoga  zalaganja  franjevačkoga  generala  neće  se  u Hercegovini  moći  ostvariti 
mir.  Smirenje  ovisi  o franjevcima.  A stav  franjevaca  uvelike  ovisi  o držanju 
njihova  provincijala.  U "hercegovačkom  slučaju"  on  je  imao  i ima  odlučujuću 
ulogu. 

Biskup  se  Žanić  susreo  i s franjevačkim  generalom.  U razgovoru  otac  se 
general  potužio  na  neposlušnost  i svojeglavost  ( testcirdciggine ) svojih  franjevaca  u 
Hercegovini.  O.  general  je  spomenuo  da  mu  neće  ništa  drugo  preostati  nego  neke 
od  njih  izbaciti  iz  franjevačkoga  Reda. 

Te  je  generalove  izjave  mons.  Žanić,  po  povratku  u Hercegovinu,  prenio 
nekim  hercegovačkim  franjevcima,  koji  su  imali  svoj  prošireni  kapitul  u mjesecu 
studenom  1971.  To  je  isto  iznio  i nekim  svećenicima  - župnicima  na  dvjema 
koronama.  No,  te  su  biskupove  izjave  pred  nekim  fratrima  bile  povod  da  je 
provincijal  Šilić  u božićnom  broju  službenoga  glasila,  ne  spominjući  ime  mons. 
Žanića,  opovrgao  priče  o stavu  o.  generala  prema  o.  provincijalu  i ostalim 
hercegovačkim  franjevcima.  Provincijal  Šilić  priznaje  da  se  o.  general  "ne  slaže  s 
našim  načinom  rješavanja  ’ hercegovačkog  slučaja’.  Doduše,  isto  kao  i mi,  i on  je 
uvjeren  daje  ’pravo’  na  našoj  strani.  Ali  on  smatra,  da  bi  bilo  pametnije  napustiti 
sve,  ne  samo  župe  nego  i Hercegovinu,  poći  u misije,  pa  ako  treba  i izumrijeti... 
Nadalje,  isto  kao  i ja,  on  je  uvjeren  da  se  ne  može  braću  kažnjavati,  ako  ih  se  ne 
sasluša  i ne  dadne  im  mogućnost  obrane... 

Ukratko:  Naš  O.  General  nije  nikome  rekao  da  smo  mi  neposlušni  i slabi 
redovnici.  Naprotiv,  posvuda  nas  hvali  kao  dobru  i poslušnu  braću...  Budite 
uvjereni  da  nas  naš  O.  General  voli  i cijeni. 

On  je  govorio  o neslušanju  njegova  savjeta  i prijedloga  za  rješenje 
hercegovačkog  problema  i primjenjivanja  jednog  dekreta  za  koji  je  on  siguran  kao 
i ja  daje  nevaljan... 

Uostalom,  O.  General  će  doći  k nama  na  proljeće,  pa  ćemo  ga  vidjeti  i iz 
njegovih  usta  čuti  šta  je  kome  rekao  i za  što  nas  je  optuživao! 

A nije  naš  O.  General  tolika  kukavica  da  bi  se  strašio  i nama,  svojoj  braći, 

332 

reći  ono  što  rekne  protivnicima  svoje  braće". 

4)  Odluka  Propagande  da  pošalje  apostolskoga  vizitatora.  Završetak 
dugotrajne  i ponekad  polemične  prepiske  između  provincij alata  i ordinarijata  u 
1971 . godini  s obzirom  na  podjeljivanje  jurisdikcije  bio  je  taj  daje  provincijal  Šilić 
u mjesecu  studenom  1971.  poslao  opširan  izvještaj  kardinalu  prefektu  Propagande, 
a fotokopiju  toga  izvještaja  poslao  je  ordinarijatu.  Na  to  je  biskup  Čule  opširno 
odgovorio  u prosincu  1971. 


332  MiD,  8/1971.,  str.  308-310. 

Kongregacija  za  širenje  vjere,  imajući  pred  sobom:  izvještaj  provincijala 
Šilića,  odgovor  mons.  Čule  i posebnu  relaciju  mons.  Žanića,  odlučila  je,  nakon 
dugotrajnoga  vijećanja  i savjetovanja,  poslati  u Hercegovinu  apostolskoga 
pohoditelja. 

Kad  je  u svibnju  1972.  mons.  Žanić  kraće  vrijeme  boravio  u Rimu, 
priopćeno  mu  je  da  Propaganda  kani  poslati  apostolskoga  vizitatora,  samo  se  traži 
prikladna  osoba. 

Apostolska  nuncijatura  u Jugoslaviji  svojim  je  dopisom  od  31.  srpnja 
1972.  obavijestila  biskupa  u Mostaru  da  će  Sveta  Stolica  u Hercegovinu  poslati 
vizitatora  koji  bi  potanko  ispitao  stvari  i podnio  izvještaj  na  Kongregaciju. 
Apostolski  pronuncij  prenio  je  u glavnom  dijelu  ono  što  je  Kongregacija  za 
evangelizaciju  naroda  pisala  nuncijaturi: 

"Propaganda  je  zamjerala,  žalila  i osuđivala,  u više  navrata,  držanje 
neposlušnih  fratara,  bilo  pred  generalom,  bilo  pred  provincijalima  koji  su  se 
naslijedili  u Hercegovini.  Zatim,  ovaj  se  Sv.  ured  veoma  zauzeo  za  to  da  dođe  do 
mirnoga  sporazuma  stranaka,  a činjenica  što  joj  to  još  nije  pošlo  za  rukom  duguje 
se  osobito  pomanjkanju  poslušnosti  smjernicama  Svete  Stolice  sa  strane  nekih 
franjevaca.  Vaša  će  Preuzvišenost  moći,  u ime  Propagande,  opet  im  ponoviti 
koliko  je  štetan  i mučan  taj  njihov  stav  za  mostarsko-du vanjsku  biskupiju. 

Međutim,  uz  potpuni  pristanak  Vijeća  za  javne  crkvene  poslove  i pristanak 
Sv.  kongregacije  za  redovnike,  odlučeno  je  da  se  poduzme  apostolska  vizitacija 
koju  će  obaviti  već  označeni  preuzv.  mons.  Stefan  Laszlć,  biskup  Eisenstadta 
kojemu  su  dane  najšire  ovlasti  ad  inquirendum  et  ad  referendum "333  (=  da  istraži  i 
izvijesti). 

5)  Prvi  susreti  s apostolskim  vizitatorom.  Budući  da  drugih  izvora  za 
misiju  apostolskoga  vizitatora  u Hercegovini,  mons.  Laszla,  nemamo  osim  onoga 
što  je  objavljeno  u "Službenom  vjesniku"  biskupije,  navodimo  ovdje  samo  taj 
tekst: 

"S.  C.  pro  Gentium  Evangelizatione  seu  de  Propaganda  Fide  svojim 
Dekretom  br.  2862/72  od  1.  kolovoza  1972.  imenovala  je  mons.  S.  Laszla,  biskupa 
Eisenstadta,  Gradišće,  Austrija  apostolskim  vizitatorom  ’Dioecesis  Mandetriensis- 
Dumnensis  et  seraphicae  provinciae  Ordinis  Fratrum  Minorum  in  Hercegovina’". 

O odluci  S.  C.  pro  G.  E.  seu  de  P.  F.  da  u sporazumu  s Državnim 
Tajništvom  i Kongregacijom  za  redovnike  izašalje  apostolskog  vizitatora, 
Ordinarijat  je  bio  službeno  obaviješten  preko  apostolskog  pronuncija  u Jugoslaviji 
31.  VII.  1972. 

Msgr.  Laszlo  u svojstvu  apostolskog  vizitatora  došao  je  u Mostar  dne  12. 
listopada  1972.  Nakon  razgovora  s dijecezanskim  Ordinarijem  i njegovim 


333  Apostolska  nuncijatura  u Beogradu,  7026/72.,  31.  VII.  1972. 

Koadjutorom,  istoga  dana  razgovarao  je  s O.  Bonicijem  dr.  Rupčićem, 
provincijalnim  provikarom  (jer  je  provincijal  Šilić  bio  te  dane  odsutan,  izvan 
Jugoslavije,  premda  je  i njega  kao  i Biskupa  na  vrijeme  obavijestio  Mons.  Laszlo  o 
svojem  dolasku,  n.  pr.). 

Drugi  dan  razgovarao  je  s proširenim  definitorijem  hercegovačke 
franjevačke  provincije,  a treći  dan  s predstavnicima  dijecezanskog  klera  biskupije. 
Nastavio  je  razgovore  s O.  Provincijalom  (koji  se,  međutim,  brzojavno  pozvan, 
vratio  u provinciju,  n.  pr.)  i Definitorijem,  te  kasnije  u dva  navrata  s užom  grupom 
dijecezanskih  i franjevačkih  svećenika. 

Na  poziv  Definitorija  Msgr.  Laszlo  u pratnji  pomoćnog  biskupa 
Koadjutora  mons.  Žanića  i o.  provincijala  Šilića  posjetio  je  u utorak  dne  21. 
listopada  franjevački  samostan  na  Širokom  Brijegu.  U tom  samostanu  Msgr. 
Laszlć  primio  je  grupu  vjernika,  koji  su  se  predstavili  da  su  iz  Mostarskog  Graca. 

Istoga  dana  popodne  preko  Splita  i Zagreba  Msgr.  Laszlo  otputovao  je  u 
Austriju."334 

6)  Franjevački  zahtjevi  u pastoralnoj  upravi.  Provincijal  Šilić  na 
sjednici  proširenoga  definitorija  hercegovačke  franjevačke  provincije  u Mostaru 
dne  24.  studenoga  1972.  referirao  je  o misiji  apostolskoga  vizitatora  i o njihovim 
prijedlozima.  Dio  tih  sugestija  objavljenje  i u glasilu  provincije: 

"Prošireni  je  Definitorij  podupro  nastojanja  i prijedloge  O.  Provincijala  i 
naših  predstavnika  u mješovitoj  komisiji,  ali  je  zatražio  da  se  inzistira  na  tom  da  se 
kao  glavni  i jedini  cilj,  što  ga  treba  postići  rješenjem  'hercegovačkog  pitanja’,  ne 
postavi  samo  postizanje  ravnomjerne  podjele  vjernika  nego  i postizanje 
ravnomjernosti  i ravnopravnosti  i u svim  drugim  aspektima  i područjima 
pastoralnog  života  i djelovanja;  u pravima,  službama,  dužnostima,  obvezama, 
pogodnostima... 

Ujedno  je  zatraženo  od  Starješinstva  Provincije  da  ne  ulazi  ni  u kakve 
polovične  i trenutačne  nagodbe  i rješenja. 

Dostaje  više  neizvjesnosti;  ona  ne  pogoduje  ni  pastorizaciji,  ni  duhovnom 
životu,  ni  ljubavi  prema  Crkvi. 

Mora  se  isključiti  svaka  mogućnost  daljnjeg  oduzimanja  naših  kuća  i 
crkava,  a i dismembracija  naših  župa  nakon  što  se  nagodbom  postigne 
ravnomjerna  podjela  vjernika".335 

To  što  je  provincijal  Šilić  iznio  u kraćim  crtama  na  sjednici  proširenog 
definitorija  jest  u biti  sažetak  onoga  što  je  opširno  izloženo  u promemoriji 
apostolskom  vizitatoru  nakon  njegova  odlaska  iz  Hercegovine,  krajem  1.  listopada 
i početkom  studenoga. 


334  Službeni  vjesnik  biskupije,  IV/1972.,  str.  36-37. 

335  MiD,  7-8/1972.,  str.  244. 

7)  Izvještaj  apostolskoga  pohoditelja  Propagande.  O ishodu  svoje 
apostolske  vizitacije  mons.  Laszlo  izvijestio  je  u jesen  1972.  nadležne  forume  u 
Rimu,  pa  i samoga  Svetog  Oca.  Kongregacija  za  evangelizaciju  naroda  svojim  se 
dopisom  generalu  Reda  manje  braće  osvrnula  na  dotadašnji  tijek  apostolskoga 
pohoda.  Fotokopiju  toga  dopisa  Propaganda  je  preko  pronuncijature  u Beogradu 
dostavila  i mjesnom  ordinariju  u Mostar. 

Kongregacija  sa  zadovoljstvom  konstatira  daje  apostolski  vizitator  dobro 
primljen,  da  su  mu  svi  pružili  potrebnu  suradnju  kako  bi  se  ostvarila  "ona  pravedna 
osnova  koja  donosi  plodan  apostolski  rad,  skladan  između  svjetovnoga  i 
redovničkoga  klera.  Prema  tome,  može  se  otkriti  sretno  usmjerenje  prema 
rješenjima  koja  treba  pronaći".  Kao  prve  rezultate  Kongregacija  navodi: 

- "Potpunu  raspoloživost  provincijala  da  poduzme  sve  što  je  moguće  kako 
bi  se  olakšao  konačan  prijelaz  župa  Cmač,  Grude  i Mostarski  Gradac  svjetovnom 
kleru..." 

- Postignuti  sporazum  o podjeli  župe  Mostar.  Kongregacija  izražava  želju 
da  se  prije  isteka  provincijalova  mandata  - kako  njegov  nasljednik  ne  bi  bio 
opterećen  - uzmu  u obzir  dva  prijedloga: 

- Neka  se  sporazumno  podijeli  župa  Humac. 

- "Devet  svjetovnih  župa  koje  aktualno  administrira  redovnički  kler  (tj. 
Blagaj,  Čitluk,  Čapljina,  Izbično,  Jablanica,  Klobuk,  Kongora,  Nevesinje,  Ploče) 
moraju  se  predati  svjetovnom  kleru  u roku  koji  će  odrediti  ordinarij  i sadašnji 
provincijal."  Ukoliko  ne  bude  moguće  postići  sporazum  o nekoj  župi,  Propaganda 
ovlašćuje  gore  spomenute  stranke  da  izvrše  potrebnu  zamjenu. 

Apostolski  je  vizitator  izrazio  spremnost  za  suradnju  da  se  što  prije 
postigne  rješenje  spomenutih  točaka. 

Što  se  tiče  zahtjeva  i želja  koje  su  franjevci  iznijeli  u svome  pismu  od  27. 
listopada  1972.,  "razumije  se  po  sebi  da  bi  Sveta  Stolica  Redu  rado  dopustila  sve 
ono  što  je  za  dobro  duša;  ipak,  te  želje  treba  najprije  odobriti  ta  generalna  kurija 
koja  će  ovdje  podnijeti  ono  što  se  može  smatrati  razboritim  i korisnim..."336 

Ovaj  je  dopis  izazvao  živu  i dugu  prepisku  između  generalne  kurije  i 
Kongregacije  za  evangelizaciju  naroda.  Može  se  normalno  pretpostaviti  da  su  u to 
bili  upućeni  i poglavari  hercegovačke  franjevačke  provincije. 

8)  Provincijalov  stav  prema  Propagandi.  Budući  daje  provincijal  Šilić 
govorio  da  on  nije  ništa  primio  iz  Rima  i da  uopće  nije  obaviješten  o Propagandinu 
dopisu  generalu  Koseru,  pomoćni  mostarski  biskup,  mons.  Žanić,  posjetio  je  o. 
Šilića  u mjesnom  franjevačkom  samostanu  u Mostaru  9.  veljače  1973.  i dao  mu 
pročitati  dopis  Kongregacije  od  2.  prosinca  1972.  Nakon  što  ga  je  pročitao, 
provincijal  je  odgovorio: 


336  Pismo  Propagande,  6009/72.,  2.  XII.  1972. 

"Ja  ne  pristajem  ni  na  kakav  ugovor  nomine  Kongregacije  nego  jedino 
nomine  Sancti  Patris  (u  ime  Svetog  Oca).  Oni  su  na  Kongregaciji  pubertetlije.  Ja 
ne  znam  tko  iza  ovoga  stoji...." 

Kad  mu  je  na  to  mons.  Žanić  uzvratio  da  valjda  i oni  u Kongregaciji  rade 
nomine  Sancti  Patris,  provincijal  je  Šilić  odgovorio: 

"O  ovome  nema  razgovora.  Tvrde  da  smo  pristali  i da  je  definitivno 
uređena  podjela  Mostara.  To  je  bilo  samo  uz  uvjet  da  nam  se  ne  diraju  druge  župe, 
a ne  ovako.  Možemo  razgovarati  za  neku  nagodbu  poput  one  iz  1923.  godine  ili 
slično,  ali  o ovome  ni  govora.  Ja  ću  čekati  pismo  od  generala,  pa  onda  možemo 
nešto  početi.  Naravno  ne  sa  Kongregacijom,  jer  oni  još  ne  shvaćaju  da  smo  mi 

besklasno  društvo  i da  ne  mogu  jedni  imati  sva  prava,  a drugi  sve  dužnosti...". 

9)  Razgovor  između  oca  generala  i oca  provincijala.  U ožujku  1973. 
provincijal  je  Šilić,  kao  što  sam  piše,  bio  pozvan  u Rim:  "Tu  sam  28..  i 29.  ožujka 
imao  dugi  razgovor  s O.  Generalom  Reda.  On  mi  je  najprije  usmeno,  pa  onda  i 
pismeno  priopćio  da  je  generalni  definitorij  odgodio  naš  provincijski  kapitul  za 
šest  mjeseci.  Žele,  veli,  da  bi  se  kroz  to  vrijeme  izgladile  neke  razlike  u mišljenju 
između  Biskupskog  Ordinarijata  u Mostaru  i našega  Provincij alata,  pa  da  bi  se 
skinuo  s dnevnog  reda  ’ problem  jurisdikcije’.  Onda  bi  se  mogao  izvršiti  normalni 
razmještaj  osoblja. 

O.  General  je  u pismu  od  31.  ožujka  o.  g.  najprije  nabrojio  u 5 točaka 
traženja  i obrazloženja,  a u 6.  točki  veli:  ’Povrh  toga,  uz  pristanak  generalnog 
definitorija,  odlučio  sam  odgoditi  održavanje  provincijskog  kapitula  na  6 mjeseci, 
jer  ove  poteškoće  neće,  možda,  biti  uklonjene  do  dana  za  koji  je  kapitul  već 
zakazan.  To  se  ima  tako  razumjeti,  da  se  kapitul  može  održati  i prije,  ako  bi  se 
problemi  prije  riješili’". 

Iako  provincijal  Šilić  nije  ni  tada  ni  ikada  kasnije  objavio  sadržaj  onih  5 
prethodnih  točaka  "traženja  i obrazloženja"  iz  pisma  o.  generala  od  31.  ožujka 
1973.,  nije  teško  zaključiti  da  bi  se  ta  "traženja"  odnosila  na  uređenje 
hercegovačkoga  slučaja,  na  pitanje  jurisdikcije  itd. 

10)  Sastanak  mješovite  komisije  pred  apostolskim  vizitatorom  u 
Zagrebu,  1973.  Odmah  po  povratku  iz  Rima  u Hercegovinu  provincijal  je  Šilić 
obavijestio  definitorij  o svome  putu  i razgovoru.  Definitorij  je  uzeo  stvar  vrlo 
ozbiljno:  dva  su  dana  razmatrali  o nastaloj  situaciji  i tražili  izlazak  iz  situacije.339 
Dok  su,  prema  izvještaju  što  ga  je  provincijal  Šilić  dao  na  proširenom 
provincijskom  definitoriju  dne  24.  studenoga  1972.,  članovi  vijećnici  zastupali 
mišljenje  da  treba  isključiti  svako  daljnje  predavanje  župa,  sada  su,  suočeni  s 


337  Izvještaj  biskupa  koadjutora  Žanića  o razgovoru  s o.  Šilićem,  9.  II.  1973. 

338  MiD,  3/1973.,  str.  82. 

339  MiD,  3/1973.,  str.  82-83. 


191 


odgađanjem  kapitula,  predložili  podjelu  predmetnih  župa  (koje  smo  naveli  u 
gornjoj  točki  br.  7).  Prijedlog  je  kao  "radnu  bazu"  početkom  lipnja  1973.  podnio 
apostolskom  vizitatoru,  mons.  Laszlu,  provikar  provincije  dr.  fra  Leonard  Oreč. 

Na  temelju  toga  prijedloga  biskup  je  Laszlo  sazvao  u Zagreb  predstavnike 
dijecezanskoga  klera  na  čelu  s pomoćnim  biskupom  - koadjutorom  i predstavnike 
franjevaca  na  čelu  s provikarom  provincije.  To  je  bilo  6.  srpnja  1973.  Drugi  se 
sastanak  održao  pod  predsjedanjem  apostolskoga  vizitatora,  također  u Zagrebu,  5. 
rujna  iste  godine.  Budući  da  je  apostolski  vizitator  izričito  tražio  da  se  sadržaj 
prijedloga  i razgovora  ne  objavljuje  u javnosti,  to  ni  nama  nije  moguće  ulaziti  u 
pojedinosti  i rezultate  tih  sastanaka. 

11)  Kapitul  se  ipak  održao.  Provincijal  Šilić,  vraćajući  se  iz  Madrida  sa 
zasjedanja  generalnoga  kapitula  Reda  manje  braće,  u kolovozu  1973.,  navratio  se  u 
Rim  gdje  je  razgovarao  s generalom  Koserom  i prefektom  Propagande  kardinalom 
Rossijem.  O tome  je  napisao  izvještaj  u službenom  glasilu  provincije.  Najprije  je 
konstatirao  daje  "Naš  provincijski  kapitul  još  u neizvjesnosti".  Zatim  kaže  daje  o. 
general  tek  pri  povratku  iz  Madrida  u Rim  mogao  pregledati  izvještaj  i odluke 
hercegovačkoga  defmitorija.  O.  Šilić  nastavlja: 

"Ipak  mislim  da  on  mora  biti  zadovoljan,  jer  smo  njegove  naredbe 
doslovno  ispunili  (naše  isticanje)...  Vjerujem  da  nam  neće  dalje  odgađati  kapitula.  I 
on  i svatko  drugi  mogao  je  uvidjeti  da  se  odgađanjem  ništa  ne  može  postići,  ali  se 
može  mnogo  naškoditi. 

Bio  sam  i kod  kardinala  Rossija.  Vrlo  srdačno  me  je  primio.  Razgovarali 
smo  vrlo  otvoreno  i iskreno.  Složili  smo  se  u svemu..."340 

Međutim,  na  onom  zasjedanju  mješovite  komisije  u Zagrebu  5.  rujna 
predstavnici  franjevaca  priopćili  su  vijest  da  će  oni  uskoro  imati  svoj  provincijski 
kapitul  u Mostaru.  Apostolski  je  vizitator  ostao  vrlo  iznenađen  tom  viješću,  jer  mu 
je  bilo  rečeno  da  se  kapitul  neće  održati  bez  njegova  znanja  i odobrenja.  Što  se 
dogodilo?  O.  Šilić  uspio  je  na  svoj  način  u spomenutom  razgovoru  s kardinalom 
Rossijem  ishoditi  dopuštenje  da  se  može  održati  provincijski  kapitul,  što  se  i 
dogodilo  od  17.  do  18.  rujna  1973.  pod  predsjedanjem  generalnoga  vizitatora  o. 
Bemardina  Matića,  bosanskoga  franjevca.  Kako  je  o.  Šilić  uspio  isposlovati 
odobrenje,  unatoč  tomu  što  su  sve  točke  Propagandina  dopisa  bile  doslovno 
neispunjene , nije  nam  poznato.  Očito  je  da  se  na  Propagandi  dogodio  "kratak 
spoj",  vjerojatno  pod  utjecajem  provincijalovih  obećanja  "brda  i dolina"  u vezi  s 
izvršenjem  rimskih  naredaba. 

12)  Odluka  za  sastanak  na  vrhu  u Rimu.  U listopadu  i studenom  1973. 
boravili  su  u Rimu  mostarski  biskupi,  ordinarij  i koadjutor,  radi  pohoda  "ad 
limina"  koji  biskupi  službeno  obavljaju  svake  pete  godine.  Prigodom  ovoga 


340  MiD,  5/1973.,  str.  158-159. 

posjeta  Kongregaciji  za  širenje  vjere  biskupi  su  izvijestili  da  franjevačko 
poglavarstvo  nije  ništa  uspješno  i stvarno  poduzelo  da  se  riješi  hercegovački 
slučaj;  nije  ni  premjestilo  dvojicu  najnepokornijih  svojih  članova  što  ih  je 
dijecezanski  ordinarij,  na  temelju  ovlasti  iz  papinskoga  pisma  "Pastorale  munus", 
br.  39  otpustio  iz  dijeceze,  a Kongregacija  svojim  otpisom  od  12.  ožujka  1973. 
potvrdila,  niti  ih  je  smjestilo  u koji  drugi  samostan  iste  provincije  izvan  područja 
mostarsko-duvanjske  biskupije.  Odgovorni  na  Propagandi  ostali  su  neobično 
iznenađeni  tim  izvještajem  jer  je  bio  različit  od  onoga  što  gaje  bio  podnio  o.  Šilić. 
Tako  su  neki  ocijenili  daje  dopuštenje  za  održavanje  provincijskoga  kapitula  pravi 
"sbaglio  storico"  (=  povijesni  propust).  A kako  je  točno  do  toga  došlo,  znat  će 
povjesničari  koji  dođu  poslije  naše  generacije. 

Pouzdano  se  zna  da  je  provincijal  Šilić  bio  najavio  kardinalu  prefektu 
Propagande  da  će  se  on  zahvaliti  ako  bi  bio  slučajno  izabran  ponovo  za 
provincijala.  Kapitul  je  održan,  o.  Šilić  ponovno  izabran,  ali  zahvale  ne  bijaše... 

Trebalo  je  poduzeti  nove  korake.  Nakon  savjetovanja  u Rimu  i s 
apostolskim  vizitatorom,  odlučeno  je  da  se,  prije  negoli  Sveti  Otac  dadne  svoju 
zadnju  riječ,  održi  jedan  sastanak  "na  vrhu",  pred  nekoliko  rimskih  dikasterija. 
Povjereno  je  apostolskom  pohoditelju  da  on  taj  sastanak  organizira. 

13)  Pismeno  utvrđene  sporazumne  točke.  Krajem  siječnja  1974. 
apostolski  je  vizitator  obavijestio  zainteresirane  stranke  da  će  se  najavljeni 
sastanak  o hercegovačkom  slučaju  održati  u Rimu,  i to  u tjednu  od  17.  do  24. 
veljače  1974.  Pozvao  je  o.  provincijala  Šilića  i njegova  zamjenika  o.  Oreča,  a u 
Rimuje  Propaganda  pozvala  one  koji  su  predviđeni  za  taj  susret  "na  vrhu". 

Pod  predsjedanjem  prefekta  Propagande,  kard.  Rossija,  susret  se  održao 
20.  veljače  1974.  O razgovorima  nije  izdano  nikakvo  službeno  priopćenje.  Ono  što 
se  o tome  zna  najviše  se  zasniva  na  izvještaju  što  ga  je  objavio  hercegovački 
provincijal  u glasilu  provincije  "Mir  i Dobro",  a kasnije  prenijela  zagrebačka 
AKSA.  Iz  toga  nam  je  izvještaja  poznato  da  su  sa  strane  franjevaca  osim 
provincijala  Šilića  i provikara  Oreča,  iz  naše  zemlje  sudjelovali  u razgovorima  i fra 
Vitomir  Jeličić  i fra  Ljudevit  Rupčić.  S dijecezanske  strane  predstavnici  su  bili 
samo  biskupi,  ordinarij  Čule  i koadjutor  Žanić. 

Budući  da  su  nam  akti  razgovara  još  nepristupačni,  ne  možemo  ih  ovdje 
navoditi.  Ali  ipak  možemo  spomenuti  jednu  stvar  koja  je  vrlo  značajna  za 
razumijevanje  daljnjega  tijeka  zbivanja  u Hercegovini  prije  i poslije  donošenja 
papinskoga  Dekreta,  1975.  Naime,  apostolski  je  vizitator  mons.  Laszlo  na  kraju 
višesatnoga  sastanka  napismeno  konstatirao  u čemu  su  se  stranke  složile,  a u čemu 
nisu.  Taj  su  zapisnik  vlastoručno  potpisali  mostarski  biskup  i franjevački 
provincijal.  One  točke  u kojima  se  nisu  složili  ostavljene  su  Svetom  Ocu  da 
presudi.  Na,  kako  smo  naučili  da  provincijal  Šilić  jako  malo  drži  do  svoga 
vlastitoga  i osobnoga  potpisa:  danas  ga  na  ugovor  stavlja,  a sutra  brže-bolje 
povlači  ili  niječe,  slično  će  se  dogoditi  i u ovom  slučaju.  Ali  o tome  kasnije. 

14)  Provincijalov  prikaz  sastanka  u Rimu.  U svom  službenom  glasilu 
provincijal  se  osvrnuo  na  spomenuti  sastanak  u Rimu.  Najprije  ističe  da  je  bilo 
prisutno  15  osoba  (4  iz  Kongregacije  za  evangelizaciju  naroda,  pod  predsjedanjem 
kardinala  Rossija,  1 iz  Kongregacije  za  redovnike,  2 iz  Državnoga  tajništva, 
apostolski  vizitator,  dvojica  hercegovačkih  biskupa,  4 franjevca:  provincijal, 
njegov  provikar,  1 definitor  i 1 pravnik  i prevoditelj).  Prije  početka  zajedničke 
sjednice  apostolski  je  vizitator  održao  odvojene  sastanke  s biskupima  i franjevcima 
"nastojeći  usuglasiti  i što  više  približiti  njihove  stavove".341 

Zajednička  je  sjednica  održana  20.  veljače  1974.  u Propagandinu  zavodu  u 
ul.  Torre  Rossa,  40.  Predsjedao  je  kard.  Rossi,  a glavni  izvjestitelj  i moderator 
razgovora  bio  je  apostolski  vizitator  mons.  Laszlo.  Plenarna  je  sjednica  trajala  tri 
sata  ( od  16,  30  do  19,  30). 

Kao  konačan  rezultat  tih  razgovora  provincijal  je  predviđao  tri  načina 
rješenja:  ili  da  Sveti  Otac  svojim  vrhovnim  autoritetom  donese  konačno  rješenje 
pitanja,  ili  da  plenarna  sjednica  kardinala  Propagande  izda  rješenje  i podnese 
Svetom  Ocu  na  odobrenje  (kako  je  postupila  1965.  kad  je  opozvala  reskript  iz 
1923),  ili  da  se  nastave  napori  oko  iznalaženja  sporazumnoga  rješenja.  Provincijal 
je  Šilić  za  ovu  treću  soluciju  (dakle,  za  daljnji  "dijalog"  ili  za  "dijalog  do 
iznemoglosti",  kao  što  se  bio  izrazio  prigodom  biskupskoga  ređenja  koadjutora 
Žanića,  1971).  Međutim,  on  je  predviđao  da  će  biti  primijenjena  druga  mogućnost. 

"Nakon  svega  i iz  svega  moj  je  općeniti  dojam  i zaključak  da  ovo 
'hercegovačko  pitanje'  još  nije  zrelo  za  rješenje... 

Ne  znam  hoće  li  se  štogod  roditi  za  zelenim  stolovima,  ali  znam  da  ni 
pojedinci  ni  zajednica  još  nisu  dozrele  da  rode  mir.  Zato,  ako  se  štogod  i rodi  za 
zelenim  stolovima,  po  mom  mišljenju,  bit  će  to  preuranjeno  rođeno!."342 

"Naša  je  delegacija....  na  pregovorima  u Rimu  iznijela  i predložila  dva  puta 
za  rješenje  'hercegovačkog  pitanja'... 

Nema  ni  jednog  hercegovačkog  fratra...  a da  nije  svjestan  da  je  naša 
delegacija  u Rimu  dala  sa  svoje  strane  ponude  koje  se  nalaze  na  onoj  granici  gdje 
žrtva  prestaje  biti  žrtva  i počinje  biti  samoubojstvo.  Štaviše,  ima  i nemalen  broj 
onih  koji  misle  daje  naša  delegacija  tu  granicu  i prestupila.  Međutim,  nisam  dobio 
dojam  da  smo  ikoga  u Rimu  uvjerili  u to.  Meni  je  izgledalo  da  svi  oni  misle  da  se 
radi  o 'inatu'... 

Zadovoljan  sam  držanjem  onih  koji  su  u tom  momentu  najneposrednije  - 
predstavljali  Svetog  Oca  (prefekt  Propagande  i apostolski  vizitator,  n.  pr.). 


~ MiD,  2/1974.,  str.  51. 

Svi  prisutni  prelati  nisu  se  pokazali  takvim.  A svi  će  oni  vjerojatno 
dosuđivati  nama  pravdu.  Većina  ih  nije  ništa  ni  pribilježila,  a pretpostavljam  da  će 
glasati  kao  da  su  u sve  upućeni."343 

Zatim  slijedi  provincijalovo  četverostruko  " Boljelo  me": 

"Boljelo  me  što  su  neki  od  tih  prelata  znali  neke  optužbe  protiv  nas 
napamet... 

Boljelo  me  da  se  narod  nije  smio  ni  spomenuti... 

Boljelo  me  što  nikako  nisu  mogli  shvatiti  da  se  nama  radi  o biti  ili  ne  biti 
Provincije... 

Boljelo  me  što  se  netko  usudi  ustvrditi  da  postoji  dvostruko  svećenstvo: 
svjetovni  svećenici  kao  dušobrižnici  prvoga  reda  i redovnici  dušobrižnici  drugoga 
reda,  tj.  da  pruže  pomoć  svjetovnim  svećenicima..." 

Konačno  dolazi  provincijalov  četverostruki  "Ja  vjerujem"  : 

"Ja  vjerujem  u puninu  Kristove  prisutnosti  u našoj  hijerarhijskoj  Crkvi... 

Ja  vjerujem  u korizmu.  Ona  je  vrijeme  milosti  i spasenja.:. 

Ja  vjerujem  u dosjetljivu  ljubav  Svetog  Oca,  koji  se  zna  svuda  po  svijetu 
pojaviti  kao  anđeo  mira.  Znat  će  to  biti  i kod  nas. 

Ja  vjerujem  i nadam  se,  makar  nekad  izgledalo  da  ima  malo  mjesta  za 
nadu."344 

Eto  to  je  provincijal  Šilić.  Tko  ima  oči  neka  još  jednom  pročita! 

Provincijal  udario  u tužne  žalopojke  da  se  fratrima  radi  "o  biti  i ne  biti 
Provincije",  unatoč  tomu  što  80%  vjernika  u mostarsko-duvanjskoj  biskupiji 
pasterizira  franjevačka  provincija!  Provincijala  boli  što  se  tajnik  Propagande, 
navodeći  Drugi  vatikanski  sabor,  "usudi  ustvrditi  da  postoji  dvostruko  svećenstvo: 
svjetovni  svećenici  kao  dušobrižnici  prvoga  reda  i redovnici  kao  dušobrižnici 
drugoga  reda...".345  Nimalo  ga  ne  boli  promatrati  jednostruko  svećenstvo: 
franjevce  redovnike  dušobrižnike  isključivoga  reda  tamo  negdje  duboko  iz 
povijesti  do  današnjega  dana  (barem  u nakanama  i željama)!  On  vjeruje  "u 
dosjetljivu  ljubav  Svetog  Oca,  koji  se  zna  svuda  po  svijetu  pojaviti  kao  anđeo 
mira",  ali  samo  onda  ako  Papa  ne  ispravlja  krive  povijesne  poteze  franjevačkoga 
poglavarstva  u Hercegovini.  Ali  ako  bi  se  "dosjetljiva  ljubav  Svetog  Oca"  okrenula 
malo  i prema  drugim  njegovim  sinovima,  a ne  samo  prema  franjevcima,  onda  je  taj 
isti  Provincijal  kadar  odbaciti  i prezreti  Dekret  "anđela  mira". 

15)  Biskupova  "Izjava"  na  provincijalov  prikaz  sastanka  "na  vrhu". 
Provincijalov  prikaz  vrhunskih  pregovora  u Rimu,  objavljen  u provincijskom 


MiD,  2/1974.,  str.  57. 

glasilu,  prenijela  je  i zagrebačka  AKSA.346  To  je  ponukalo  biskupski  ordinarijat  u 
Mostaru  da  izda  "Izjavu"  u vezi  sa  spomenutim  izvještajem. 

U toj  svojoj  "Izjavi"  biskupski  se  ordinarijat  osvrnuo  najprije  na  činjenicu 
da  se  sva  problematika  "hercegovačkoga  pitanja"  svodi  na  onih  14  župa  koje  su 
Decizijom  iz  1899.  proglašene  župama  svjetovnoga  klera,  a zbog  nestašice  toga 
klera  pastorizirali  su  ih  tijekom  vremena  hercegovački  franjevci.  Sada  kad  je 
porastao  broj  dijecezanskih  svećenika,  Sveta  je  Stolica  (ponovno  i pravno) 
dodijelila  župe  svjetovnom  kleru,  ali  franjevci  na  to  ne  pristaju.  Međutim,  kad  bi 
svih  tih  14  župa  hercegovačka  franjevačka  provincija  vratila  dijecezanskom 
svećenstvu,  i onda  bi  postotak  vjernika  bio  daleko  veći  u župama  koje  franjevci 
vode  nego  u župama  svjetovnoga  klera.  Unatoč  svemu,  biskup  je  bio  voljan  dijeliti 
te  župe  s franjevcima,  i neke  je  od  njih  bio  prepustio  provinciji  u potpisanom 
Sporazumu  s provincijalom.  Ordinarijat  dalje  piše:  "Stvarno  nije  ugrožena 
provincija,  nego  je  ugrožena  egzistencija  dijecezanskog  klera  u mostarsko- 
duvanjskoj  biskupiji".  O.  Šilić  dopušta,  doduše,  na  papiru  i u teoriji  da  svjetovni 
kler  ima  pravo  barem  na  polovicu  pučanstva  u svojoj  biskupiji,  ali  u praksi  ga  želi 
skučiti  na  18  do  20  postotaka. 

Što  se  tiče  provincijalova  priželjkivanja  da  bi  trebalo  pitati  "narod"  tko  će 
im  biti  župnik,  franjevac  ili  svjetovni  svećenik,  ordinarijat  je  najodlučnije  odbio  da 
se  itko  može  miješati  u spor  između  biskupije  i provincije,  osim  Svete  Stolice. 
Zapravo,  radi  se  o sporu  između  hercegovačke  franjevačke  provincije  i Svete 
Stolice. 

U daljnjem  tekstu  "Izjave"  ordinarijat  veli:  "I  danas  bi,  bez  ičije 
intervencije  sa  strane,  mogao  biti  postignut  vrlo  brzo  sporazum  između  biskupije  i 
provincije,  kad  bi  franjevci  htjeli  poštivati  odluku  Leona  XIII.  i Pavla  VI,  te 
iskreno  odstupili  dijecezanskom  kleru  50%  vjernika  u biskupiji,  kako  to  u teoriji 
obećavaju.  Ali  oni  neće  sporazum  s Biskupom,  inače  ne  bi  Provincijal  jednom 
sklopljeni  i potpisani  sporazum  samovoljno  odbacio,  a niti  žele  da  se  pokore 
Papinoj  odredbi". 

Na  kraju  se  "Izjave"  spominje  kako  je  na  pregovorima  u Rimu  postavljen 
prijedlog  da  se  i dijecezanska  i franjevačka  strana  izjasne  hoće  li  prihvatiti  odluku 
Svetoga  Oca  u pogledu  župa.  Dijecezanski  su  predstavnici,  razumije  se,  odmah 
prihvatili.  A franjevačka  strana?  - "Kardinal  Rossi,  koji  je  predsjedao  rimskim 
razgovorima  u Propagandinu  Kolegiju  u Torre  Rossa,  uhvatio  se  za  glavu,  kad  je 
Provincijal  Šilić,  upitan,  da  li  će  se  i on  kao  što  je  to  spremna  učiniti  dijecezanska 
strana,  povinuti  Papinoj  odluci  o župama,  odgovorio,  da  on  mora  o tome  najprije 
pitati  svoju  braću  i svoj  Defmitorij.  Kardinal,  očito  ljutit,  sklopio  je  svoje  spise  i 
rekao:  basta,  basta  (=  dosta,  dosta),  on  mora  pitati  svoju  braću  hoće  li  se  poslušati 

Papu...  Kakva  je  to  ekleziologija?...  ’La  posizione  totalmente  sbagliata’  (potpuno 

347 

krivo  stanovište),  komentirali  su  neki  od  prisutnih  na  sjednici." 

Ovome  ne  treba  nikakva  komentara! 

16)  Odgovor  provincijalata  na  "Izjavu"  ordinarijata.  Hercegovački 
provincijalat  nije  ostao  šuteći  na  "Izjavu"  biskupskoga  ordinarijata,  nego  ju  je 
pokušao  obezvrijediti  tvrdeći  da  ona  "vrvi  netočnostima",  "netočnim  tvrdnjama"  i 
"neistinama".  Prigovori  provincijalata  ušli  su  uglavnom  i bitno  u franjevački 
"Odgovor"  na  dijecezansku  "Predstavku",  koji  donosimo  u dokumentima.  Stoga  se 
ovdje  nećemo  opširnije  na  to  osvrtati.  Ali  ćemo  upozoriti  na  dvije  stvari: 

Provincijalat  u svome  odgovoru  nudi  da  se  u rješavanju  hercegovačkoga 
pitanja  vratimo  na  Deciziju  iz  1899.,  ali  onako  kako  je  franjevci  shvaćaju,  tj.  da  sve 
one  župe  koje  su  određene  za  "redovničko  uzdržavanje"  moraju  ostati 
nepovrijeđene  u pogledu  područja.  Dakle,  od  njih  se  ne  smiju  stvarati  nove  župe  za 
svjetovni  kler.  No,  takvo  mišljenje  posve  proturječi  Zakoniku  kanonskoga  prava 
(kan.  1427,  5).  O tome  se  opširnije  govori  u dokumentu  "Prilog  jasnoći  i istini",  što 
ga  objavljujemo  u dokumentima. 

Provincijalat  u odgovoru  želi  opravdati  0.  Šilića  koji  je  na  sjednici  u Rimu 
izjavio  da  on  najprije  treba  pitati  braću  i defmitorij  hoće  li  poslušati  Papu:  "Istina  je 
samo  da  je  Provincijal  Šilić  izjavio  da  je  naš  Red  demokratski  uređen  i da  on  u 
pogledu  našega  prijedloga  mora  pitati  mišljenje  braće,  Defmitorija  i Kapitula,  jer 
zakonodavnu  vlast  nema  uprava  nego  Kapitul  Provincije.  A što  se  tiče  eventualne 
Papine  odluke  0 župama,  ni  po  kakvoj  ekleziologiji  nije  potrebno  da  Provincijal, 
braća,  Defmitorij,  Kapitul  ili  Biskup  unaprijed  izjavljuju  da  će  joj  se  povinuti."348 
(Na  žalost  ova  zadnja  rečenica  stoji  u potpunoj  suprotnosti  stavu  hercegovačkoga 
poglavarstva:  provincijala,  provikara  i definitora,  koji  su  i praktično  i napismeno 
izjavili  da  se  neće  povinuti  Papinoj  odluci,  tj.  Dekretu  iz  1975.  godine!  Zato  ih  je 
Sveta  Stolica  "povinula"  i sve  članove  skinula  s uprave  provincije!) 

Na  spomenutu  izjavu  provincijalata  hercegovačkih  franjevaca,  objavljenu 
u AKSI ,349  Biskupski  je  ordinarijat  bio  spreman  odgovoriti,  ali  radi  dobra  mira  i u 
očekivanju  rješenja,  odustao  je  od  javne  rasprave. 

17)  Širokobriješka  "Izjava"  hercegovačkih  franjevaca.  Nakon 
povratka  u Hercegovinu  sa  sjednice  u Rimu  provincijal  je  Šilić  održao  sa  svojom 
subraćom  iz  provincije  dva  zajednička  sastanka:  jedan  u Mostaru  krajem  veljače,  a 
drugi  na  Širokom  Brijegu  20.  ožujka  1974.  S ovoga  posljednjega  sastanka  subraća 
su  izdala:  "Izjavu  hercegovačkih  franjevaca"  0 "hercegovačkom  pitanju",  koja  je 
objavljena.  Izjava  sadrži  šest  točaka: 


AKSA,  13/1974.,  29.  III.  1974.  Poseban  prilog:  str.  1-4. 
343  AKSA,  14/1974.,  5.  IV.  1974.  i MA  3/1974.,  str.  95-98. 
349  AKSA,  19/1974.,  str.  3. 

U prvoj  se  konstatira  da  je  sve  donedavno  bio  mir  i jedinstvo  u 
Hercegovini,  a nemir  je  nastao  nakon  pokušaja  da  se  franjevce  ukloni  s područja 
koje  su  oni  pastorizirali  kroz  stoljeća. 

U drugoj  se  izjavljuje  da  je  "hercegovačko  pitanje"  nastalo  iz  feudalno- 
pravnih  premisa,  a ne  iz  evanđeoskih  razloga:  taj  zahtjev  malobrojnijega 
svjetovnoga  klera,  daleko  mlađega  od  franjevaca,  kosi  se  s franjevačkim  stečenim 
pravima  na  župe. 

U trećoj  se  točki  kaže  da  u Crkvu  ulaze  svi  vjernici,  ona  je  dijaloški 
konstituirana.  "Poslušnost  je  odgovor  na  volju  Božju  koja  se  objavljuje  preko 
Crkve:  dijalogom,  uzajamnim  'slušanjem’  i zajedničkim  suodlučivanjem". 

U četvrtoj  točki  ističu  da  u životu  i radu  Crkve  u Hercegovini  nisu 
zastupljene  sve  kategorije  naroda  Božjega.  Pozivaju  se  na  konstituciju  Lumen 
Gentium,  br.  37  navodeći  obvezani  odlomak  koji  im  u taj  čas  odgovara. 

U petoj  točki:  "Stojeći  pred  alternativom:  kaos  ili  zajedništvo  - ističemo 
Evanđelje  kao  kriterij  istine,  prava  i života".  Redovnici  traže  da  u našoj  mjesnoj 
Crkvi  bude  sve  zajedničko:  "problemi,  službe,  rješenja  i prava". 

U šestoj  podsjećaju  na  to  da  je  plod  Duha  pravednost,  mir  i radost.  A 
smatraju  "herezom"  "praksu  i kriterije  koji  se  ne  bi  slagali  s Evanđeljem  i dobrom 
cijeloga  naroda  Božjega".350 

18)  Dijecezanski  "Odgovor"  na  franjevačku  širokobriješku  "Izjavu". 

Predstavnici  dijecezanskoga  klera  u Hercegovini  odgovorili  su  na  franjevačku 
"Izjavu"  svojim  pismom  od  4.  svibnja  1974.  koje  su  uputili  Predsjedništvu 
Biskupske  konferencije  u Zagreb.  (Ovdje  moramo  istaknuti  jednu  činjenicu,  makar 
u zagradi:  na  mnoge  Izjave,  Osvrte,  Odgovore,  Predstavke,  Izvještaje  itd. 
dijecezanski  kler  nije  običavao  odgovarati  u istoj  javnosti  gdje  su  franjevci 
objavljivali  svoje  napise.  Nisu  to  činili  iz  bojazni  pred  istinom,  nego  su  željeli  da 
se  unutarnji  crkveni  problemi  ne  iznose  pred  širu  publiku  koja  nije  pozvana  da 
rješava  probleme.  Izlazak  i vika  u javnosti  često  znači  određenu  slabost  i ozbiljnu 
sablazan.  No,  metoda  modernih  kontestatora  jest  "dijalog  u javnosti"  koji  ide  više 
za  senzacijama  negoli  za  pravom  istinom.  Tako  se  više  puta  stjecao  dojam  da  su 
franjevački  predstavnici,  koji  su  sve  svoje  rublje  htjeli  iznijeti  pred  javnost,  više  išli 
za  propagandnim  efektom  negoli  za  potpunom  istinom.  A što  se  tiče  prizivanja  na 
puk  ili  narod,  nije  se  loše  sjetiti  da  se  s "narodom"  lako  manipulira  i da  se  u 
povijesti  iza  "naroda"  mnogi  žele  skriti.  Pa  i u Kristovo  doba,  tj.  u vrijeme  njegove 
Muke,  nalazimo  gomile  svjetine  i rulje  koja  je  iz  svega  grla  izvikivala:  "Hoćemo 
Barabu",  a "Kralja  našega  razapnite".  Ipak,  dobro  znamo  tko  je  Baraba,  a tko  Kralj 
naš,  a tko  "narod"!  Stoga  je  dijecezanski  kler  brojne  svoje  odgovore  slao  isključivo 
odgovornim  crkvenim  osobama:  Svetoj  Stolici,  Apostolskoj  nuncijaturi, 


350AKSA,  14/1974.,  5.  IV.  1974.  i MA  3/1974.,  str.  93-94. 

Biskupskoj  konferenciji,  pojedinim  biskupima,  izbjegavajući  javnost,  pa  i onu 
vjerničku,  jer  ima  problema  koji  se  mogu  i moraju  rješavati  isključivo  u užim 
krugovima). 

Na  "Izjavu  hercegovačkih  franjevaca"  dijecezanski  su  predstavnici  u 
svome  izlaganju  upozorili  na  mentalitet  koji  susrećemo  u naše  braće  franjevaca,  a 
koji  je  daleko  od  autentičnoga  shvaćanja  prave  i sveopće  Crkve.  Franjevci  misle  da 
oni  na  temelju  svoje  povijesne  prisutnosti  i rada  imaju  isključivo  pravo  da  samo 
oni  budu  pastoralni  radnici  u nekim  krajevima,  tj.  u Hercegovini.  Dijecezanski  kler 
smatra  da  i njega  šalje  Crkva  u duhovnu  pastvu,  daje  mu  određena  prava  koja 
drugi  moraju  poštovati.  U odgovoru  nadalje  čitamo:  "Hercegovačko  će  pitanje 
postojat  sve  dotle  dok  naši  franjevci  ne  počnu  drugačije  gledati  na  postojanje 
dijecezanskog  klera  u ovoj  biskupiji,  dok  se  ne  pomire  s činjenicom  da  je 
dijecezanski  kler  tu  voljom  Svete  Stolice  i da  on  ima  pravo  tu  pastoralno  djelovati  i 
da  mu  to  pravo  treba  osigurati.  A što  je  baš  na  današnju  generaciju  franjevaca  palo, 
da  ona  dijecezanskom  kleru  omogući  polje  pastoralnog  djelovanja  vraćanjem  tome 
kleru  izvjesnih  pozicija,  koje  su  dosad  franjevci  držali,  to  je  posljedica  počinjenih 
nepravda  prema  dijecezanskom  kleru  sa  strane  franjevaca  u danima  naše  žalosne 
povijesti.  Jer  da  kojom  srećom  franjevci  u prošlim  stoljećima  nisu  bili  opojeni 
ekskluzivističkim  duhom  i željom  da  u našim  krajevima  budu  isključivo  oni  i nitko 
više,  i da  se  nisu  suprotstavljali  uvođenju  dijecezanskog  klera  u Bosnu  i 
Hercegovinu,  davno  bi  i u mostarsko-duvanjskoj  biskupiji  svaka  stvar  bila 
stavljena  na  svoje  pravo  mjesto  - dijecezanski  kler  dobio  bi  svoja  prava  i nikad  se 
ne  bi  moglo  dogoditi  nešto  slično  današnjem  hercegovačkom  pitanju,  bio  bi  mir!" 

Na  franjevačku  tvrdnju  da  je  "hercegovačko  pitanje"  plod  "feudalno- 
pravnih  premisa",  dijecezanski  su  svećenici  odgovorili  tvrdnjom  da  je 
hercegovačko  pitanje  "žalosna  repriza  monopolističko-ekskluzivističkog 
mentaliteta,  kojim  su,  na  žalost,  još  uvijek  prožeti  neki  hercegovački  Franjevci".351 

S obzirom  na  druge  točke  mogu  se  naći  odgovori  u dokumentu  "Prilog 
jasnoći  i istini",  u dokumentima. 

19)  Prema  konačnom  Dekretu  Svete  Stolice.  Svi  izvještaji,  interventi  i 
prijedlozi  iz  biskupskoga  ordinarijata  i iz  hercegovačkoga  franjevačkog 
provincij alata  u Mostaru,  iz  Poslovnoga  odbora  Biskupske  konferencije  u Zagrebu, 
kao  i oni  od  strane  apostolskoga  vizitatora  iz  Gradišća,  slijevali  su  se  u rimske 
Kongregacije  na  ispitivanje  i odlučivanje.  Rezultati  tolikih  pregovora:  mješovite 
franjevačko  - dijecezanske  komisije  u Mostaru,  u Zagrebu  pred  apostolskim 
vizitatorom,  zatim  rezultati  pregovora  vođenih  u Rimu  konačno  su  dospjeli  u ruke 
onima  koji  su  kao  crkveni  glavari  i stručnjaci  odgovorni  da  donesu  odluke  i 


351  Predstavka  dijecezanskoga  klera,  4.  V.  1974.,  u:  Afera  oko  župa  u Hercegovini, 
str.  147-152.,  citat  str.  148. 

presude.  Na  temelju  suradnje  više  rimskih  ureda:  Svete  kongregacije  za 
evangelizaciju  naroda,  Svete  kongregacije  za  redovnike  i svjetovne  institute, 
Vijeća  za  javne  crkvene  poslove  - Državnoga  tajništva  Njegove  Svetosti  Pape 
Pavla  VI.  sastavljao  se  Dekret  za  rješenje  hercegovačkoga  pitanja  i spora.  Izradu 
toga  Dekreta  budno  je  pratio  sam  Sveti  Otac.  On  ga  je  konačno  pregledao, 
potvrdio  i naredio  da  se  objavi  i u djelo  provede.  Bilo  je  to  6.  lipnja  1975. 

Propaganda  je  smatrala  prikladnim  da  Dekret  objavi  na  poseban  način,  tj. 
ne  samo  slanjem  teksta  zainteresiranim  strankama,  kao  što  se  obično  čini,  nego  na 
jednoj  svečanoj  sjednici.  Sjednica  je  održana  u Rimu  25.  lipnja  1975.  pod 
vodstvom  kardinala  prefekta  Propagande  i uz  sudjelovanje  i nazočnost 
predstavnika  rimskih  dikasterija,  mjesnoga  ordinarija  i njegova  koadj utora  i 
zastupnika  franjevačkog  generala  apostolskoga  vizitatora,  pronuncija  u 
Jugoslaviji...  Tako  je  napokon,  neopozivo  i definitivno  Roma  locuta,  causa  finita 
(=  Rim  progovorio,  spor  se  riješio). 

O tome  kako  su  hercegovački  franjevci  i njihov  "narod"  primili  rješenje 
Svete  Stolice  i pokorili  se  Dekretu  Svetoga  Oca,  bit  će  govora  u sljedećoj  točki 
ovoga  poglavlja. 

B)  RJEŠENJE  "HERCEGOVAČKOGA  SLUČAJA" 
DEKRET  SVETE  STOLICE 


U ovoj  kronici  želimo  upozoriti  čitatelje  na  bitne  momente  koje  je 
potrebno  imati  u vidu  pri  čitanju  Dekreta  o konačnom  rješenju  "hercegovačkoga 
slučaja",  odnosno  "hercegovačkoga  pitanja".  Stoga  ćemo  ovdje:  najprije  donijeti 
kratak  pregled  Dekreta,  zatim  prikazati  različitost  stavova  franjevačkoga 
poglavarstva  i biskupskoga  ordinarijata  na  Dekret  te  konačno  iznijeti  odgovor 
Svete  Stolice  na  franjevačku  reakciju. 

U Dodatku  ovome  poglavlju  obradili  bismo  neka  posebna  pitanja  kojih  se 
dotiče  i pisac  pamfletne  knjižice  "Hercegovački  slučaj". 


I)  GLAVNE  ODREDNICE  DEKRETA  SVETE  STOLICE 
ROMANIS PONTIFICIBUS  OD  6.  LIPNJA  1975. 

I POPRATNA  PISMA 


1)  Dekret  Romanis  Pontificibus  od  6.  lipnja  1975.  objavljen  je  u 
hrvatskom  prijevodu  u katoličkim  dvotjednim  novinama  Glas  Koncila ,352  a u 
Službenom  vjesniku  mostarsko-duvanjske  i trebinjsko-mrkanske  biskupije 353 
donesen  je  i latinski  izvornik  i hrvatski  prijevod.  U ovoj  ćemo  točki  navoditi  tekst 
prema  Službenom  vjesniku  biskupije... 

Dekret  bismo  mogli  podijeliti  u dva  dijela.  U doktrinarnom  ili  načelnom 
dijelu  izlažu  se  stavovi  opće  vrijednosti  za  cijelu  Crkvu,  a u konkretnom  ili 
praktičnom  dijelu  ta  se  načela  primjenjuju  na  prilike  u mostarsko-duvanjskoj 
biskupiji  s obzirom  na  podjelu  župa  između  dijecezanskoga  klera  (petrovaca)  i 
redovnika  - franjevaca. 

a)  Doktrinalni  ili  načelni  stavovi 

U početku  Dekret  iznosi  načelo  da  su  rimski  Pape,  u duhu  nauke  "salus 
animarum  suprema  lex  - vrhovni  je  zakon  spas  duša",  običavali  svugdje  gdje  su  se 
pokazale  povoljne  okolnosti  uspostavljati  redovitu  sv.  hijerarhiju  i nove  domaće 
Crkve  povjeravati  biskupijskom  kleru.  To  znači  daje  misijsko  stanje  i apostolski 
vikarijat  samo  prijelazni  stupanj  prema  punini  crkvene  organiziranosti,  na  čelu  s 
biskupom  kao  pastirom  cijele  mjesne  Crkve. 


352  GK,  14/1975.,  str.  4. 

353  Službeni  vjesnik  biskupije,  III/1975.,  str.  67-85. 

Oslanjajući  se  na  to  doktrinalno  načelo  i na  vjekovnu  praksu  Crkve, 
Dekret  konstatira  da  je  u prošlom  stoljeću  papa  Pio  IX.  ustanovio  redovitu 
hijerarhiju  u Engleskoj,  Velsu  i Holandiji,  dok  je  papa  Leon  XIII.  uspostavio  novu 
crkvenu  pokrajinu  u Bosni  i Hercegovini,  s metropolijom  u Sarajevu  i 
sufraganskim  biskupijama  u Banjoj  Luci  i Mostaru,  kojoj  je  pridružio  i 
starodrevnu  mrkansko-trebinjsku  biskupiju.  Već  smo  prije  spomenuli  epohalno 
djelo  pape  Leona  XIII.:  za  vrijeme  njegova  pontifikata  osnovano  je  248 
nadbiskupija  i biskupija! 

Ni  Dekret  Romanis  Pontificibus  - kao  uostalom  ni  papinsko  pismo  Ex  hac 
augusta  od  5.  srpnja  1881.  - nije  propustio  istaknuti  povijesne  zasluge  za  vjeru 
katoličkoga  puka  u BiH  što  su  ih  stekli  sinovi  sv.  Franje  "koji  su  toliko  godina, 
trpeći  mnoge  nedaće,  pridonijeli  da  se  Kristovo  kraljevstvo  raširilo  i učvrstilo  u 
tom  narodu".  Ne  želeći  nimalo  umanjiti  zasluge  otaca  franjevaca  za  katoličku  vjeru 
u našim  krajevima,  Dekret  podsjeća  na  to  kako  je  već  Leon  XIII.  u spomenutom 
pismu  "upozorio  mostarskog  biskupa  na  njegovu  dužnost  da  odgoji  brojan  i 
sposoban  svjetovni  kler,  kojemu  bi  se  povjerilo  dušobrižništvo,  kako  to  biva 
posvuda  gdje  se  ustanovila  sveta  hijerarhija". 

Budući  da  su  u vrhbosanskoj  crkvenoj  pokrajini  preostale  neke  sumnje  o 
odnosu  između  redovničkoga  i svjetovnoga  klera,  što  je  osobito  došlo  do  izražaja 
posljednjih  godina  u mostarskoj  biskupiji,  Dekret  navodi  neke  prethodne 
apostolske  konstitucije  po  čijem  bi  se  ključu  morali  rješavati  i neki  suvremeni 
problemi.  Dekret  izričito  proglašava  punovrijednim  i za  područje  vrhbosanske 
crkvene  pokrajine  tri  takve  apostolske  konstitucije.  Dvije  je  izdao  papa  Benedikt 
XIV.  (1740  - 1758):  Firmandis  et  asserendis,  1744.  i Cum  nuper  Charissimus, 
1751.,  a treću  je  objavio  papa  Leon  XIII.  (1878-1903)  Romanos  Pontifices,  1881. 
Te  tri  apostolske  uredbe  "vrijede  dakle  za  vrhbosansku  crkvenu  pokrajinu".  Kad 
netko  u budućnosti  bude  pisao  komentar  dokumenta  Romanis  Pontificibus  neće 
moći  mimoići  ni  spomenute  tri  konstitucije  na  kojima  se  zasniva  sam  Dekret.  One 
ujedno  osvjetljuju  i tumače  neka  posebna  pitanja,  koja  nisu  spomenuta  u samome 
Dekretu  (a  mi  ćemo  se  na  njih  osvrnuti  u Dodatku). 

Dekret  jasno  ističe  načelo  po  kojem  se  nitko  ne  može  pozivati  na  bilo  koje 
pravo,  pa  ni  tzv.  historijsko,  u pogledu  župa  i župne  pastve:  "Nikakvu  povlasticu 
pak  s obzirom  na  pastirsku  službu,  stečenu  na  bilo  koji  način,  neće  moći  nitko 
ubuduće  prizivati,  ako  se  povlastica  u ovom  Dekretu  otvoreno  ne  predviđa,  i tako 
naime  da  bude  po  svemu  u skladu  s ovim  dokumentom  i pojedinim  njegovim 
odredbama". 

U daljnjem  tekstu  iznose  se  neka  ekleziološka  načela  Drugoga  vatikanskog 
sabora  o naravi,  položaju  i zadaći  biskupa  u Crkvi  općenito,  pozivajući  se  na 
konstituciju  Lumen  Gentium  br.  20,  24,  i dekret  Ad  gentes,  br.  30.  Posebno  se 
naglašava  biskupova  briga  za  župe  preko  kojih  se  redovno  odvija  pastoralna  služba 
Crkve.  Dekret  ističe  poziv  što  ga  je  posljednji  Sabor  uputio  svim  redovničkim 

poglavarima  u vezi  s pružanjem  pomoći  biskupima  putem  preuzimanja  župa 
makar  samo  i na  privremeno  razdoblje.  On  podsjeća  redovnike,  koji  se  nalaze  u 
dušobrižništvu,  na  ono  u čemu  su  podložni  mjesnom  ordinariju:  što  se  odnosi  na 
službu  Božju,  propovijedanje,  poučavanje  mladeži  i ostale  apostolske  pothvate. 
Kao  osnovno  načelo  Dekret  iznosi  da  svi  redovnici  susreću  biskupe  kao 
nasljednike  apostola,  a redovnici  dušobrižnici  neka  svoje  dužnosti  ispunjavaju  da 
"biskupima  budu  pomagači".  "Ta  norma  vrijedi  jednako  za  sve  redovnike,  a 
pogotovo  za  one  kojima  se  povjerava  briga  za  župe". 

Dekret  se  dotiče  i osjetljivoga  pitanja  redovničke  izuzetosti  (egzempcije) 
"po  kojoj  su  redovnici  podložni  Papi  ili  spadaju  pod  koju  drugu  crkvenu  ovlast...". 
Budući  da  se  izuzetost  ispod  biskupove  jurisdikcije  odnosi  na  "unutrašnje  uređenje 
ustanova",  ta  egzempcija  ne  priječi  "da  redovnici  u pojedinim  biskupijama  budu 
podvrgnuti  jurisdikciji  biskupa  prema  odredbi  prava,  ako  to  iziskuju  njihova 
pastirska  služba  i pravilno  uređena  dušobrižnička  služba". 

Pri  svršetku  ovoga  doktrinalnog  dijela  Dekret  ponovno  naglašava  da  dobro 
duša  ( salus  animarum ) traži  uređenu  suradnju  između  redovnika  i biskupijskoga 
klera.  Toj  svrsi  služi  zajedničko  sudjelovanje  u postojećim  organizmima  u 
biskupiji  "kako  se  za  svećenička  i pastoralna  vijeća  preporuča  u Motu  Proprio 
’Ecclesiae  Sanctae’  (I,  15-16)".  Ali  nadasve  se  traži  "milost  obraćenja  i pomirenja, 
svojstvena  svetim  jubilej skim  slavljima"  (tj.  Svete  godine  1975.),  koja  je  najčvršći 
"temelj  pravnim  normama  i osigurava  apostolsku  uspješnost  njihova  ostvarenja". 
Po  toj  će  se  milosti  ostvariti  "puna  suradnja  biskupijskih  i redovničkih  svećenika, 
sudionika  jednoga  Kristova  svećeništva,  i svih  vjernika  s vlastitim  svetim 
Pastirom". 

Izloživši  tako  neka  temeljna  načela,  Kongregacija  za  evangelizaciju  naroda 
u suradnji  s Državnim  tajništvom  - Vijećem  za  javne  crkvene  poslove  i 
Kongregacijom  za  redovnike  i svjetovne  ustanove,  nakon  što  je  saslušala  sve  kojih 
se  to  tiče,  izdala  je  ovaj  Dekret  koji  se  odnosi  na  "dodjeljivanje,  raspodjelu  i diobu 
župa"  u mostarsko-duvanjskoj  biskupiji,  zadržavajući  pravo  da  Sveta  Stolica  može 
uvijek  drukčije  odrediti,  ukoliko  to  budu  zahtijevale  promijenjene  prilike. 

b)  Konkretne  ili  praktične  odredbe 

Sveta  Stolica  potvrđuje  valjanost  Decizije  iz  1899.,  ukoliko  "ovaj  Dekret 
drukčije  ne  odredi,  ostavivši  uvijek  netaknuto  pravo  Svete  Stolice  drukčije 
odlučiti",  kao  i vrijednost  odredbe  Kongregacije  za  širenje  vjere  od  26.  ožujka 
1965.  "kojom  se  posve  dokida,  ukida  i proglašuje  bez  ikakve  vrijednosti  reskript  o 
podjeli  župa  ad  nutum  S.  Sedis,  izdan  od  Sv.  Kongregacije  Koncila  1923.". 
Konačno,  Dekret  potvrđuje  odredbu  o djelomičnoj  provedbi  zaključka 
Kongregacije  za  evangelizaciju  naroda  iz  1965.,  koju  je  izdalo  Papinsko 
predstavništvo  u Jugoslaviji  13.  studenoga  1967. 

U svome  konkretnom  dijelu  Dekret  prihvaća  načelo  u pogledu  podjele 
područja  pastoralnoga  rada  u mostarsko-duvanjskoj  biskupiji  između  franjevaca  i 

dijecezanskoga  klera,  koje  je  bilo  utvrđeno  Sporazumom  između  biskupa  Čule  i 
provincijala  Šilića  godine  1968.  "Sveta  Stolica  pristaje  da  se  prihvati  kao  opći 
kriterij  da  polovica  vjernika  biskupije  mostarsko-du vanjske  ostane  povjerena 
pastoralnoj  brizi  istih  redovnika,  dok  druga  polovica  neka  bude  povjerena 
biskupijskom  kleru".  Taj  razmjer  "kad  se  jednom  izjednači  broj  vjernika 
povjerenih  objema  strankama,  prema  općem  kriteriju  ovdje  izrečenom  - ostat  će 
valjan  i za  budućnost". 

Nakon  što  se  postigne  omjer  "pola-pola"  vjernika  u župama  jednoga  i 
drugoga  klera,  mjesni  je  ordinarij  dužan  pitati  "za  mišljenje  Svetu  Kongregaciju  za 
Evangelizaciju  Naroda"  ako  dobro  duša  bude  tražilo  osnivanje  novih  župa  na 
području  onih  koje  su  povjerene  franjevcima. 

Odstupajući  od  odluke  Kongregacije  iz  1965.,  Dekret  i dalje  povjerava 
pastoralnoj  brizi  franjevaca  župe  Izbično,  Klobuk , Kongom  i Čitluk  - kako  je  već 
prethodno  sporazumno  ugovoreno  pred  apostolskim  vizitatorom,  a franjevci  imaju 
u određenom  roku  sami  predati  biskupijskom  kleru  župe:  Blagaj,  Jablanicu,  Ploče, 
Nevesinje  i Čapljinu  bez  ikakva  oduzimanja  teritorija,  s tim  da  mostarsko- 
duvanjski  ordinarij  nadoknadi  troškove  franjevcima  za  župnu  kuću  u Čapljini. 

Dekret  naređuje  podjelu  župe  Mostar,  prema  sporazumu,  i župe  Humac, 
prema  odredbi  Kongregacije,  tj.  da  se  na  području  humačke  župe  osnuju  dvije 
nove:  Crveni  Grm-Prolog  i Zvirići-Bijača  koje  će  pripasti  dijecezanskom  kleru. 

A za  one  hi  pobunjene  župe  - Cmač,  Grude  i Mostarski  Gradac  - koje  su 
franjevci  još  1968.  trebali  predati  biskupu  na  raspolaganje  Dekret  dopušta  neke 
modalitete,  sadržane  u posebnim  dokumentima  koji  tvore  sastavni  dio  samoga 
Dekreta. 

Na  kraju  Dekret  imenuje  izvršitelje:  s dijecezanske  strane  mostarsko- 
duvanjskoga  biskupa  mons.  dr.  Petra  Čulu  i njegova  koadjutora,  mons.  Pavla 
Žanića,  a s franjevačke  preč.  o.  Konstantina  Kosera,  generala  Reda  manje  braće.  U 
funkciji  apostolskoga  vizitatora  potvrđuje  mons.  dr.  Stefana  Laszla,  biskupa 
Gradišća  u Austriji,  i pridružuje  mu  kao  pomoćnika  preč.  o.  Vladimira  Vlašića  D. 
I.,  rektora  interdijecezanskoga  sjemeništa  u Zagrebu. 

Dekret  završava  svečanom  odredbom  koja  glasi: 

"Presveti  gospodin  naš  papa  Pavao  VI.  u audijenciji  kardinalu  prefektu 
nižepotpisanom  dana  5.  lipnja  1975.  u svemu  je  odobrio  ovaj  Dekret,  potvrdio  i 
naredio  da  se  objavi,  ’Contrariis  quibusvis  minime  obstantibus  etiam  specialissima 
mentione  dignis'".354 

Na  proglašenju  Dekreta,  u okviru  posebne  sjednice,  dne  25.  lipnja  1975. 
bilo  je  zaključeno  da  od  1.  srpnja  1975.  počinje  teći  tzv.  tempus  utile  (=  korisno 
vrijeme)  za  provedbu  odluka.  Također  je  odlučeno  da  1.  srpnja  iste  godine  o. 


354  Isto,  str.  67-85. 

general  upravi  pismo  franjevcima  u Hercegovini,  a biskupi  Hercegovine  slično 
pismo  dijecezanskom  kleru  u mostarsko-duvanjskoj  biskupiji. 

2)  Pisma  Svetoga  Oca.  Prigodom  svečane  obznane  Dekreta  datirana  su 
dva  pisma  Svetoga  Oca,  jedno  mostarsko-duvanjskom  biskupu,  a drugo 
hercegovačkim  franjevcima. 

a)  Pismo  mostarskom  biskupu 

U pismu  biskupu  Sveti  Otac  kaže  da  je  Dekret  Svete  kongregacije  za 
evangelizaciju  naroda,  kojim  se  uređuje  pitanje  župa  u mostarsko-duvanjskoj 
biskupiji,  izrađen  na  temelju  načela:  suprema  lex  - salus  animarum,  te  da  se  u 
njemu  nastojalo  izići  ususret  opravdanim  zahtjevima  biskupa  i dijecezanskoga 
klera  s jedne  strane,  a ujedno  su  se  imale  u vidu  zasluge  članova  Reda  manje 
braće,  s druge  strane.  Sveti  Otac  hvali  biskupa  ordinarija  i njegova  koadjutora  da 
su  uvijek  radili  prema  gore  iznesenom  načelu,  pa  tako  i kod  uređenja  ovoga  pitanja 
(tj.  podjele  župa,  n.  pr.)  te  posebno  ističe  njihovu  vjernost  prema  Apostolskoj 
Stolici  i spremnost  kojom  su  prihvatili  njezine  poticaje,  "što  sve  sada  javno  želimo 
ovdje  pohvaliti,  moleći  Gospodina,  da  se  udostoji  svojom  vrhovnom  milošću 

355 

upotpuniti  Vaše  zasluge...". 

b)  Pismo  hercegovačkim  franjevcima 

U pismu  hercegovačkim  franjevcima  Sveti  Otac  naglašava  da  se  u 
Dekretu,  "koji  je  izradila  Sveta  kongregacija  za  evangelizaciju  naroda,  a Naše  ga 
potpuno  odobrenje  preporučuje",  "propisuju  načini  određeni  nakon  marljiva  i 
strpljiva  proučavanja,  po  kojima  će  se  u spomenutoj  (mostarsko-duvanjskoj) 
biskupiji,  isključujući  svako  izmicanje  ili  izuzimanje  ili  odgađanje,  a koliko  je 
moguće,  uzimajući  u obzir  vaše  osjećaje,  urediti  skrb  duša  i uprava  župa. 

Sada  potaknuti  očinskom  ljubavlju,  žarko  vas  potičemo  da  prihvatite  taj 
Dekret  Svete  Stolice  s onom  pohvalnom  poslušnošću  prema  istoj  Apostolskoj 
Stolici,  koju  ste  prema  svomu  redovničkom  staležu  zavjetovali...  Neka  vas  zahvati 
ljubav  Kristova:  u izdavanju  ovih  zapovijedi  Svete  Stolice  radi  se  o pribavljanju 
mira  Crkvi  u vas;  da  bi  se  taj  mir  postigao  i očuvao,  moramo  zapostaviti  bilo  kakve 
svoje  posebne  sklonosti,  pa  radilo  se  o nama  pojedincima  ili  o pojedinim 
skupinama  kojima  pripadamo..". 356 

3)  Apel  hercegovačkih  biskupa  dijecezanskom  kleru.  Dne  1.  srpnja 
1975.  hercegovački  su  biskupi  uputili  svoj  apel  dijecezanskom  kleru  mostarsko- 
duvanjske  biskupije  izvješćujući  ga  daje  proglašen  "Dekret  o konačnom  uređenju 
pitanja  župa  između  oba  klera  u našoj  mostarsko-duvanjskoj  biskupiji".  On  je 
"donesen  sa  znanjem  i odobrenjem  samoga  Svetoga  Oca  Pavla  VI... 


Pismo  pape  Pavla  VI.  mostarskom  biskupu,  25.  VI.  1975.,  u:  Službeni  vjesnik 
biskupije,  III/1975.,  str.  82. 

356  Pismo  pape  Pavla  VI.  hercegovačkim  franjevcima,  25.  VI.  1975. 

Priopćujući  vam  ovo,  braćo  svećenici,  uvjereni  smo  daje  ovo  momenat  od 
izvanredne  važnosti  za  katolički  narod  naše  Hercegovine,  pa  ni  najmanje  ne 
sumnjamo  da  ćete  vi  primiti  riječi  Svetog  Oca  kao  Kristove  riječi,  čiji  je  on  vidljivi 
Namjesnik  na  zemlji,  pa  ćete  u duhu  bratske  ljubavi  svoj  postupak  tako  udesiti  da 
prestanu  među  nama  svake  polemike  i rekriminacije,  pa  da  u bratskoj  ljubav  i slozi 
oba  klera,  i dijecezanski  i redovnički,  rade  na  slavu  Božju,  dobro  Svete  Crkve  i 
duhovnu  korist  hrvatskog  katoličkog  puka  u Hercegovini...".357 

4)  Poruka  oca  generala  Reda  hercegovačkim  franjevcima.  Istoga  dana, 
1.  srpnja  franjevački  je  general,  o.  Konstantin  Koser,  uputio  svoju  poruku  "svim 
redovnicima  hercegovačke  provincije  Marijina  Uznesenja  u Jugoslaviji".  U njoj, 
između  ostaloga,  piše:  "...  Draga  subraćo,  kako  vidite,  tu  nema  više  rasprave,  nego 
valja  složno  poći  na  posao  da  se  postigne  mir  i vedrina  kao  što  vam  u svom  pismu 
kaže  Sveti  Otac:  ’Radi  se  o pribavljanju  mira  Crkvi  u vas;  da  bi  se  taj  mir  postigao 
i očuvao,  moramo  zapostaviti  bilo  kakve  svoje  posebne  sklonosti,  pa  radilo  se  o 
nama  pojedincima  ili  o pojedinim  skupinama  kojima  pripadamo’. 

To,  i samo  to,  jest  bitni  cilj  Dekreta:  dokrajčiti  štetne  opreke  i neplodne 
rasprave  prošlosti,  a stvoriti  novi  temelj  za  iskrenu  suradnju  između  svjetovnoga  i 
redovničkoga  klera.  U tu  svrhu  onih  sedam  točaka  utemeljeno  je  na  općem  načelu 
da  se  polje  rada  jednako  podijeli  između  dviju  strana;  takvo  će  načelo  morati  ostati 
valjano  i za  budućnost". 

General  Koser  apelira  na  franjevce  u Hercegovini  da  mu  pruže  svestranu 
pomoć  u ostvarenju  odredaba  Dekreta:  "Upravo  za  to  hitilo  trebam  vašu  iskrenu  i 
strastvenu  suradnju.  Svom  snagom  svoga  duha  ištem  tu  suradnju  od  vas  i molim 
vas  da  mije  velikodušno  pružite  kao  da  vam  je  traži  naš  serafski  otac  sv.  Franjo. 
Poziv  na  vašu  suradnju  i odgovornost...  na  poseban  način  vrijedi  za  uspješno 
sređivanje  žalosnoga  stanja  u župama  Cmač,  Grude  i Mostarski  Gradac.  Smatram 
da  će  vaše  mirotvorno  zauzimanje  kod  pučanstva  tih  župa,  vaša  sposobnost 
uvjeravanja  i vaša  dobra  volja  za  suradnjom  biti  ne  samo  uspješni  nego  bezuvjetno 
nužni  i neophodni  da  dobro  uspije  moja  osjetljiva  zadaća." 

Otac  General  veli  za  sebe  da  želi  ispuniti  povjerenu  mu  zadaću  "s  velikim 
osjećajem  odgovornosti  i dužnosti  prema  Crkvi,  siguran  da  izvršujem  volju 
Svetoga  Oca,  kojemu  ću  morati  položiti  račun  o čitavu  svome  djelu". 

Pri  kraju  svoga  pisma  o.  Koser  prepisuje  riječi  koje  mu  je  uputila  Sveta 
Stolica:  "Vi  se,  Oče,  isto  tako  pozivate  da  zapovjedite  vlč.  o.  Šiliću, 
hercegovačkom  provincijalu,  da  se  uzdrži  od  svake  vrste  napada,  izravnoga  ili 
neizravnoga,  protiv  preuzvišenih  mostarsko-duvanjskih  biskupa  i da  naložite 
također  svim  redovnicima  provincije  da  to  naređenje  poštuju".  Pismo  završava: 


357  Pismo  hercegovačkih  biskupa  dijecezanskom  kleru,  1.  VII.  1975.,  u:  Službeni 
vjesnik  biskupije,  III/1975.,  str.  83. 

"Predraga  subraćo,  dopustite  mi  da  ovo  pismo  zaključim  istim  riječima  Vrhovnoga 
svećenika:  ’ Pouzdavaj  ući  se,  dakle,  da  ćete  Nam  donijeti  utjehu  posve  savršenom 
pokomošću  prema  naredbama  Svete  Stolice’  osiguravam  vam  i jamčim  sasvim 
poseban  blagoslov  našega  serafskog  oca  sv.  Franje...".358 

5)  Opširna  pobudnica  oca  generala  hercegovačkim  franjevcima.  Prije 
nego  što  se  osobno  uputio  u hercegovačku  franjevačku  provinciju  da  pohodi  svoju 
subraću,  o.  general  poslao  je  pismo  franjevcima  predlažući  im  "neke  bitne  točke 
našega  franjevačkog  zvanja,  kao  predmet  vedra  razmatranja,  kako  biste  ispitali 
pred  Bogom  naš  redovnički  život  i vidjeli  odgovara  li  on  doista  duhu  sv.  Franje  i 
njegovim  očekivanjima".  Da  bi  pomogao  svojoj  subraći  u Hercegovini  da 
prepoznaju  sami  sebe  "u  našoj  franjevačkoj  karizmi",  o.  general  predlaže  "nekoliko 
točaka  za  razmatranje  za  koje  smatram  da  su  pogođene  za  ovu  prigodu  i vrlo 
korisne  za  vašu  dušu". 

O.  general  uvodno  konstatira  da  događaji  koji  su  posljednjih  godina 
"duboko  uznemirivali  vaš  život  svima  su  poznati  i nećemo  ih  ovdje  spominjati; 
moramo  se  samo  sjetiti  da  su  ih  najviše  crkvene  vlasti  dugo  i pažljivo  ispitivale... 
Sveta  se  Stolica  sada  izjasnila  izričito  i opširno  po  Dekretu  u svrhu  da  se  vrati  mir  i 
vedrina  među  sve  one  koji  bi  iz  ljubavi  prema  istomu  Ocu,  milošću  istoga  Krista  i 
potaknuti  istim  Duhom,  morali  proživljavati  i navješćivati  Evanđelje  kao  spasenje 
za  svu  braću". 

O.  Koser  ističe:  "Prošlo  je  konačno  vrijeme  rasprava,  i to  zauvijek, 
nadajmo  se;  sad  je  čas  u kojem  svatko  u duhu  vjere  i odvažno,  uzima  vlastite 
odgovornosti  na  sebe,  evanđeoski  zaboravljajući  prošlost  i započinjući  novo  doba 
rascvata  duhovnoga  života  bilo  u pojedincu  bilo  u zajednici". 

U središnjem  dijelu  svoga  pobudnog  pisma  o.  general  navodi  odlomak  iz 
"Sijenske  oporuke"  u kojoj  sv.  Franjo  "izražava  ono  što  misli  pod  svojom 
karizmom":  'Iz  poštivanja  prema  mojoj  uspomeni,  mome  blagoslovu  i oporuci, 
neka  se  (fratri)  uvijek  među  sobom  ljube  kao  što  sam  ih  ja  ljubio  i ljubim;  neka 
visoko  cijene,  ljube  i budu  vjerni  našoj  Gospođi,  svetom  Siromaštvu;  neka  budu 
uvijek  podložni  i spremni  da  služe  prelatima  i klericima  Svete  Majke  Crkve'.  U 
ovo  malo  redaka  naglašavaju  se  tri  stvari  koje  su  sigurno  od  temeljne  važnosti  za 
našu  franjevačku  karizmu:  uzajamna  bratska  ljubav , vjernost  u opsluživanju 
siromaštva , crkvenost  u obliku  podložnosti  i služenja  prelatima  i klericima  Crkve. 
Ovo  troje  sigurno  ne  sačinjava  potpunu  karizmu;  ali  to  je  tako  temeljno  da  se  može 
bez  bojazni  zablude  ustvrditi:  kad  bi  mala  braća  išla  tim  putem,  doista  bi  bili  pravi 
sljedbenici  sv.  Franje  i nosioci  njegove  karizme". 

Otac  general  napominje  da  prve  dvije  točke,  bratska  ljubav  i siromaštvo, 
nisu  izravno  u pitanju  u ovome  slučaju.  On  opširno  govori  o Franjinoj  oporuci 

posluha  crkvenim  poglavarima.  Utemeljitelj  Reda  kaže  za  sebe:  "Brat  Franjo 
obećava  poslušnost  i poštovanje  gospodinu  papi  Honoriju  i njegovim  zakonitim 
nasljednicima".  O.  general  nadovezuje:  "Ne  radi  se,  dakle,  o prisilnom  posluhu  ili 
samo  o ćudoredno  - pravnom  izrazu,  nego  o poslušnosti  koju  prati  poštovanje, 
odanost,  požrtvovnost". 

Ponovno  se  navode  riječi  sv.  Franje:  "Zatim  mi  je  Gospodin  udijelio  toliku 
vjeru  u svećenike,  koji  žive  po  pravilu  Rimske  Crkve,  zbog  njihova  sv.  reda,  da  bih 
se  njima  utjecao  ako  bi  me  i progonili...  Prema  njima  i svima  ostalima  želim  imati 
strahopoštovanje,  ljubav  i čast  kao  prema  svojim  gospodarima.  I neću  na  njima 
gledati  grijeha,  jer  u njima  prepoznajem  Sina  Božjega,  oni  su  moji  gospodari...". 

O.  Koser  komentira  izraz  "i  oni  su  moji  gospodari":  "Da  se  odvagne 
značenje  ovoga  izraza,  potrebno  je  ponovno  se  sjetiti  temeljnoga  i bitnoga  motiva 
po  kojem  je  sv.  Franjo  shvaćao  i u život  provodio  ono  što  je  govorio:  'i  sve  klerike 
i sve  redovnike  držimo  za  gospodare  u stvarima  koje  se  tiču  spasenja  duše,  i koji 
nisu  zastranili  od  naše  vjere.  Častimo  u Gospodinu  njihov  red,  službu  i upravu'." 

Sv.  Franjo  ostavio  je  pravila,  opisana  kao  u kakvu  malom  pravilniku,  kako 
se  treba  vladati  prema  crkvenim  poglavarima:  "Blago  sluzi  koji  ima  vjere  u klerike 
koji  ispravno  žive  prema  pravilu  svete  Rimske  Crkve.  A jao  onima  koji  ih  preziru; 
pa  makar  oni  bili  grješnici,  nitko  ih  ne  smije  osuđivati,  jer  je  samo  Gospodin 
pridržao  pravo  da  ih  sudi.  Jer,  što  je  veća  njihova  služba  za  sve  koju  imaju  s 
obzirom  na  presveto  Tijelo  i Krv  Gospodina  našega  Isusa  Krista,  što  sami  oni 
primaju  i drugima  dijele,  to  imaju  veći  grijeh  oni  koji  se  o njih  ogrješuju  negoli  da 
se  ogrješuju  o ostale  ljude  ovoga  svijeta". 

O.  Koser  navodi  riječi  sv.  Franje,  kako  ih  je  zapisao  Toma  Celanski: 
"Poslani  smo  da  pomažemo  kleru  u spašavanju  duša...  Braćo,  znajte  da  je  Bogu 
izvanredno  ugodno  ako  pomažemo  dušama  i bolje  je  da  se  to  uzmogne  postići 
mirom  negoli  neslogom  klerika.  A ako  oni  sprečavaju  spas  naroda,  osveta  je  u 
Boga  koji  će  im  naplatiti  u svoje  vrijeme.  Budite,  stoga,  podložni  prelatima  da  se 
ne  bi  - koliko  je  do  vas  - pojavila  zavist.  Ako  budete  sinovi  mira,  pridobit  ćete  i 
kler  i narod  za  Boga;  to  je  Bogu  ugodnije  nego  da  pridobijete  samo  narod,  a da  se 
kler  sablažnjava.  Prikrivajte  njihove  padove,  doskočite  njihovim  mnogostrukim 
nedostacima,  a kad  to  činite,  budite  još  ponizniji". 

Franjevački  general  kratko  komentira  taj  odlomak:  "Poslani  smo  da 
pomažemo  kleru"  jest  rečenica  koja  odgovara  "Sijenskoj  oporuci":  "Neka  budu 
uvijek  podložni  i spremni  da  služe  prelatima  i klericima  svete  Rimske  Crkve",  te 
nastavlja:  "Nije  dostatno  činjenično  podvrgnuće,  samo  izvanjsko,  nego  ono  mora 
biti  iskreno,  unutarnje,  duboko,  do  ruba  savjesti,  podložnost  volji  poglavara,  a ne 
samo  njegovim  propisima".  Zatim  navodi  sv.  Franju:  "Onaj  čovjek  ostavlja  sve  što 
posjeduje  i gubi  svoje  tijelo  i svoju  dušu,  koji  se  potpuno  predaje  u poslušnost  u 
ruke  svoga  poglavara;  štogod  čini  i govori,  znajući  da  nije  protivno  njegovoj  volji, 
označuje  pravu  poslušnost,  samo  ako  je  dobro  ono  što  čini.  Ako  podložnik  nekada 

vidi  daje  nešto  bolje  i korisnije  za  njegovu  dušu  nego  ono  što  mu  poglavar  nalaže, 
neka  Bogu  žrtvuje  svoju  volju;  a ono  što  mu  poglavar  zapovijeda,  neka  nastoji 
izvršiti.  Jer,  prava  i dobrohotna  poslušnost  jest  ona  koja  zadovoljava  Boga  i 
bližnjega...  Ima  mnogo  redovnika  koji  se,  pod  izlikom  da  vide  bolje  negoli  je  ono 
što  nalažu  njihovi  poglavari,  obziru  natrag  i vraćaju  na  bljuvanje  svoje  volje;  takvi 
su  čovjekoubojice  i zbog  svojih  loših  primjera  upropaštavaju  mnoge  duše". 

Završavajući  svoju  pobudnicu,  o.  general  poručuje:  "Ono  što  nam  je  sada 
potrebno  jest  srčanost  i odlučnost.  Srčanost  da  primijenimo  na  svoj  praktični  život 
jasne  pouke  i izričite  naloge  našega  serafskoga  oca,  a odlučnost  da  budemo  vjerni 
sljedbenici  njegove  karizme  i istinski  tumači  njegove  volje".359 

Imajući  u vidu  Dekret  Romanis  Pontificibus , popratna  pisma  samoga 
Svetoga  Oca  i pobudno  pismo  o.  generala  Reda;  moglo  se  očekivati  da  će 
hercegovački  franjevci,  u duhu  svoga  svetoga  utemeljitelja,  poslušati  vrhovne 
odredbe  i pristupiti  njihovoj  provedbi.  Ali,  na  žalost,  nije  se  to  dogodilo.  Istina, 
prvih  dana  kada  je  Dekret  objavljen  u Glasu  Koncila,  neki  su  franjevački  župnici 
javno  govorili  svijetu,  pa  i s oltara:  "Dekret  je  izišao,  Sveta  Stolica  je  progovorila, 
problem  je  riješen,  nema  više  rasprava,  treba  slušati...".  Ali  franjevačko 
poglavarstvo  u Hercegovini  udarilo  je  posve  suprotnim  smjerom,  potvrđujući  time 
i prikrivenu  i otkrivenu  liniju  svoje  prošlosti  i koračajući  smjelo  u posljedice  koje 
su  ih  čekale. 


II)  PROVINCIJAL  OKRUŽNICOM  ODBIJA 
DEKRET  SVETE  STOLICE 

Nije  nam  poznato  je  li  provincijal  Šilić  bio  u Rimu  na  dan  proglašenja 
Dekreta,  25.  lipnja  1975.,  ali  je  sigurno  daje  franjevački  general  o.  Koser  1.  srpnja 
iste  godine  bio  pozvao  o.  provincijala  u svoju  kuriju  da  mu  uruči  dokument.  Tada 
mu  je  priopćio  da  on  odmah  odlazi  u Hercegovinu.  "Zamolio  me  da  to  javim  u 
provinciju  i uredim  sve  potrebno",  piše  o.  Šilić.360 

Prije  nego  što  prikažemo  provincijalovu  okružnicu,  opisat  ćemo,  prema 
Mir  i Dobro ,361  kako  je  protekao  generalov  posjet  Hercegovini,  i kakvu  je  ulogu 
odigrao  o.  Šilić. 

1)  Provincijalovo  držanje  prema  o.  generalu  - pohoditelju  u 
Hercegovini.  Franjevački  je  general  o.  Konstantin  Koser  stigao  u hercegovačku 


AGK,  br.  041978.,  1.  VII.  1975. 

360  MiD,  5/1975.,  str.  182. 

361  Kronika  generalova  pohoda  provinciji  objavljena  je  u:  MiD,  5/1975.,  str.  182- 

188. 

franjevačku  provinciju  4.  srpnja  1975.  i ostao  u njoj  sve  do  31.  srpnja  te  godine.  U 
provincijskom  glasilu  potanko  je  opisan  boravak  o.  generala  u Hercegovini: 
njegovi  posjeti  biskupima,  pohodi  pojedinim  franjevačkim  samostanima,  razgovori 
s poglavarstvom  provincije  (pet  puta),  posjeti  pobunjenim  župama,  poziv  i dolazak 
o.  Vladimira  Vlašića  D.  I.,  pomoćnika  apostolskoga  vizitatora,  razgovor  s 
dijecezanskim  svećenicima,  ponovni  susret  s biskupima  Hercegovine,  kao 
suizvršiteljima  Dekreta,  i odlazak  iz  provincije.  Kroničar  generalova  posjeta,  o. 
Šilić  piše:  "31.  VII.  - O.  General  je  prije  podne  imao  peti  susret  s defmitorijem  na 
sjednici,  izložio  je  svoje  zaključke,  do  kojih  je  došao  nakon  svih  susreta  što  ih  je 
imao.  Zatim  je  dao  svoje  primjedbe;  prilično  stroge,  a stavio  nam  je  pred  oči  i 
razne  mogućnosti,  s kojima  moramo  računati.  Ja  sam,  u ime  definitorija,  a i sve 
braće,  pročitao  naše  primjedbe...  Poslije  toga  o.  General  je  posjetio  naše  biskupe. 
Na  ručku  smo  se  od  njega  oprostili.  Ja  sam  ga  pozdravio  i zaželio  mu  mnogo 
uspjeha  na  drugim  stranama  Reda  i svijeta.  Nije  odgovorio.  Poslije  mi  je  privatno 
rekao  da  mu  se  ne  sviđa  što  ga  ja  s jedne  strane,  hvalim,  a,  s druge  strane  ne 
prihvaćam  njegovo  mišljenje  i prijedloge  o 'hercegovačkom  pitanju’.  Obrazložio 
sam  mu  da  ja  od  1965.  uvijek  isto  govorim  o njegovoj  osobi.  A uvijek  sam  i 
svagdje  naglašavao  da  se  s njim  ne  slažem  u poimanju  i stavu  prema 
'hercegovačkom  pitanju’.  Tako  uistinu  i jest. 

Kako  je  tih  dana  o.  general  slavio  svoj  imendan,  provincijal  je  Šilić 
iskoristio  zgodu  da  pred  njega  iznese  svoje  poglede  o misiji  radi  koje  je  o.  general 
došao  u Hercegovinu.  Među  ostalim  provincijal  je  Šilić  rekao:  "Posebno  smo 
radosni,  što  ste  upravo  Vi  ovih  dana  bili  ovdje  u Hercegovini.  Saslušali  ste  svu 
braću  i dobar  dio  našega  puka.  Vi  ste  ovamo  poslani  od  Svete  Stolice  i Vi  ste  ovih 
dana  ovdje  u Hercegovini  Sveta  Stolica.  Niste  Vi  čitava  ispružena  desnica,  ali  jeste 
njezin  mali  prst.  Možda  ste  morali  biti  kažiprst,  koji  pokazuje  neke  kanone  i izriče 
neke  kazne.  Možda  ćete  se  s vremenom  i pretvoriti  u to.  Međutim,  ispalo  je  tako  da 
ste  Vi  postali  prst  koji  je  položio  kamen  temeljac  nove  povijesti  naše  lokalne 
Crkve.  U ovoj  našoj  Hercegovini  desilo  se  ovih  dana  da  je  narodu  Božjemu  dato 
pravo  da  i on  stavlja  svoje  zahtjeve  u Crkvi  i da  u njoj  odigra  ulogu  koju  on 
odavna  smatra  svojom  pravom  ulogom...  Vi  ste  ovih  dana,  možda  i nehotice, 
postavili  temelj  nove  povijesti  Crkve,  u kojoj  će  Božji  puk  o svojoj  sudbini 
suodlučivati,  a ne  samo  odluke  primati.  Za  nas  je  radost  daje  taj  kamen  temeljac 
položio  vrhovni  poglavar  našega  Reda,  jer  je  taj  Red  posebno  zaslužan  za  naš  puk. 

Na  ovaj  dan  upravljam  na  Vas  slijedeću  molbu:  Mi  Vas  molimo,  nemojte 
skrivati  istinu  - punu  i pravu  - o nama.  Recite  iskreno  i otvoreno,  svuda  i svakome 
sve  što  ste  kod  nas  vidjeli  i čuli...  Recite  da  se  ovdje  ne  radi  o nastranosti  petorice 
ili  desetorice  redovnika,  nego  o životnom  nazoru  99%  članova  jedne  redovničke 

provincije  od  278  članova,  čija  je  prosječna  dob  36  godina...  Evo,  to  je  naša  molba: 
nemojte  nas  žaliti.  Prenesite  istinu  o nama  svima  i svuda!..."362 

2)  Okružnica  provincijala  Šilića  u vezi  s Dekretom  Romanis 
Pontificibus.  Nakon  generalova  odlaska  iz  Hercegovine,  provincijal  je  Šilić  sredio 
svoje  primjedbe,  koje  je  31.  srpnja,  u ime  definitorija  i svekolike  braće,  pročitao 
pred  o.  generalom  te  ih  preko  franjevačke  generalne  kurije  poslao  Svetoj  Stolici. 
Te  su  primjedbe  u hrvatskom  prijevodu  u prerađenu  obliku  objavljene  u vidu 
provincijalove  okružnice  u službenom  glasilu  provincije.  U toj  okružnici  o.  Šilić 
iznosi  ono  "što  nas  je  iznenadilo  i uznemirilo  dok  smo  Dekret  čitali  i o njemu 
razmišljali".  Zatim  slijedi  nekoliko  uzvika  " iznenadili  smo  se",  popraćenih  bolnim 
jaukom  "/  zaboljelo  nas  je".  Upravo  "stotinu  puta  smo  se  iznenadili...  Ova  (u 
okružnici  nabrojena)  iznenađenja  su  samo  ona  koja  je  svaki  od  nas  zapazio  i tako 
glasno  i jasno  izrekao  da  ih  možemo  nazvati  ’ iznenađen] ima  čitave  provincije’". 

Mi  ćemo  u ovome  prikazu,  radi  preglednosti,  ta  stostruka  "iznenađenja"  i 
bolna  zapomaganja  označiti  abecednim  redom: 

a)  Očaje  Šilića  iznenadilo  i zaboljelo  "što  se  u Dekretu  toliko  toga  o nama 
odlučilo,  a nas  se  mimoišlo",  tj.  što  nitko  od  hercegovačkih  franjevaca  nije  bio 
pozvan  na  svečano  proglašenje  Dekreta.  On,  doduše,  ima  "puno  povjerenje"  u 
svoga  oca  generala,  "ipak  mislimo  da  se  radi  o stvari  u kojoj  nas  nitko  ne  može  u 
punom  smislu  zamijeniti". 

b)  "Iznenadilo  nas  je  i zaboljelo  što  se  u Dekretu  četiri  puta  spominje 
’sporazum  dviju  zainteresiranih  strana’.  Naime,  takav  sporazum  ne  postoji...  Nisu 
pregovori  još  završeni.  Jedva  da  su  započeli..." 

c)  "Iznenadili  smo  se,  i to  bolno...,  kad  smo  pročitali  da  se  onaj  opći  kriterij 
’fifty  - fifty’  vjernika  u župama  jednoga  i drugog  klera  odnosi  samo  na  mostarsko- 
duvanjsku  biskupiju,  a ne  i na  trebinjsko-mrkansku,  kako  je  bilo  rečeno  u onim 
pregovorima  pred  Ap.  Vizitatorom  ujesen  1972." 

d)  "Još  više  iznenađuje  nas  ono  što  se  određuje  u točki  broj  2"  (tj.  da, 
nakon  provedenih  odredba  Dekreta,  biskup  mora  konzultirati  Svetu  kongregaciju, 
a ne  redovničko  poglavarstvo,  ukoliko  se  ukaže  duhovna  potreba  za  osnivanjem 
novih  župa  cijepajući  župe  koje  su  povjerene  franjevcima,  n.  pr.). 

e)  Provincijala  i njegovu  subraću  iznenađuje  što  je  Sveta  kongregacija  u 
Dekretu  dva  puta  istaknula  da  Sveta  Stolica  sebi  pridržava  "pravo  da  drukčije 
odredi  zbog  izmijenjenih  stvarnih  prilika  koje  možda  nastanu  s obzirom  na 
dodjeljivanje,  raspodjelu  i diobu  župa",  jer  u tim  riječima  izričito  je  "naglašena 
privremenost  njegovih  odredbi  i ostavljena  otvorena  mogućnost  novih  zadiranja  u 
naša  prava". 


362  Ondje,  str.  187-188. 

f)  Provincijala  iznenađuje  i "smeta  nas  što  se  u Dekretu  nekoliko  puta 
ponavlja  da  se  nama  neke  župe  'povjeravaju’.  Kao  da  su  pripadale  nekom  drugom, 
kao  da  ih  je  netko  drugi  osnovao  i izgradio,  i sada  se  nama  povjeravaju!" 

g)  O.  Šilića  zajedno  s braćom  iznenađuje  i to  što  se  dijele  "samo 
franjevačke  župe,  a ne  sve  župe.  Izjednačuje  se  samo  broj  vjernika,  a ne  vodi  se 
računa  o broju  članstva  niti  se  vodi  računa  o tom  da  su  sve  te  župe  plod  našega 
znoja  i naših  žuljeva..." 

h)  Provincijal  i njegova  subraća  ne  mogu  se  nikada  pomiriti  "s  tim  da  su  u 
ovoj  biskupiji  sva  naša  prava  na  to  da  se  od  našega  tijela  odsijeca  kad  to  'druga 
strana’  zaželi.  Mi  smo  pristali  na  izgradnju  ravnopravnosti  u evanđeoskom  smislu: 
jednak  apostolski  rad,  jednaka  sva  prava  i sve  dužnosti.  Nu,  mi  to  nismo  dobili. 
Naprotiv,  po  Dekretu  mi  ostajemo  kmetovi:  imamo  jedino  pravo  na  polovicu  njive 
kopati,  a sve  ostalo  (sva  prava  i uprava)  spada  na  'gornju  klasu’.  Shvaćamo  da  se 
tome  u prilog  može  navesti  velik  broj  dekreta  od  Tridentinuma  pa  dalje.  Ali 
kmetstvo  je  i kod  nas  dokinuto  iako  sa  zakašnjenjem,  još  1918!" 

i)  "Iznenadili  smo  se  da  Sveta  Kongregacija  tako  malo  poznaje  prilike  u 
kojima  mi  živimo.  Mi  već  30  godina  živimo  u samoupravnom  socijalističkom 
društvu..."  Onome  tko  je  školovan  u "socijalističkim  školama"  "neke  odredbe 
Dekreta  izgledaju  i kao  direktno  nijekanje  naših  društvenih  zakona  i građanskih 
prava..." 

j)  O.  Šilića  i njegovu  subraću  posebno  iznenađuje  odredba  Dekreta  o 
predaji  čitave  župe  Čapljina  "bez  ikakva  oduzimanja  teritorija".  "Nije  nam  jasno 
zašto  nam  se  za  kuću  u Čapljini  nudi  nadoknada  u novcu,  a izričito  se  isključuje 
takva  mogućnost  za  crkvu.  A o eventualnoj  nadoknadi  za  ostale  kuće  i crkve  nema 
ni  spomena".  U vezi  s Čapljinom:  "Životna  je  to  točka  za  nas  hercegovačke 
franjevce...  Upravo  zato  jer  je  to  za  nas  toliko  neophodna  pozicija,  koju  ne  bismo 
htjeli  napustiti  ako  želimo  ostati  kao  provincija...".  Nešto  prije  toga  provincijal  je 
Šilić  istaknuo  da  "smo  mi  franjevci  i komisijski  i referendumom  sve  braće  usmeno 
i pismeno  svim  crkvenim  forumima,  pa  i samom  Svetom  Ocu,  izjavili  da  bi  za  nas 
ono  što  se  sada  Dekretom  određuje  bilo  jednako  uništenju  provincije.  To  ne  bi  bio 
sacrificium  nego  suicidium  s naše  strane"  - napisali  smo  Sv.  Ocu". 

k)  "Iznenadili  smo  se  kad  smo  pročitali  daje  'spasenje  duša'  'jedini  motiv' 
zbog  kojega  se  ovaj  Dekret  izdaje  i nas  se  s naših  župa  uklanja...  Je  li  moguće  da 
'spas  duša’  traži  da  se  takve  radnike  ukloni  s njihova  apostolskog  rada?  Mora  tu 
postojati  drugi  konkretniji  motiv,  a ne  spasenje  duša:  Mi  smo  očekivali  da  će  se  to 
otvoreno  i iskreno  reći.  Ovako  ispada  da  se  naš  rad  u isto  vrijeme  i pohvaljuje  i 
kažnjava". 

"Iznenadili  smo  se  da  nam  se  tako  malo  vjeruje  kad  mi  govorimo  o sebi. 
Mi  smo  Svetom  Ocu  tri  puta  pisali  da  se  radi  o uništenju  provincije...  Rekli  smo  to 
i Apostolskom  Vizitatoru  mnogo  puta.  Rekli  smo  to  i Svetoj  Kongregaciji  za 
Evangelizaciju  Naroda,  a i na  sjednici  u Rimu  u veljači  1974.  Rekli  smo  svuda  i 

svakome.  Svatko  nas  je  čuo,  ali  nije  nitko  vjerovao..."  Šilić  zaključuje:  "Kad  bi  to 
bilo  za  dobro  Crkve  ili  naroda,  tj.  za  'spas  duša',  dali  bismo  svoj  život  smjesta,  kao 
što  su  ga  davali  naši  stari.  Ali  mi  ne  vidimo  da  bi  sve  ovo  moglo  biti  na  ičije  dobro, 
a pogotovo  ne  na  dobro  Crkve  i naroda..." 

1)  "Iznenadili  smo  se  da  se  u ovom  Dekretu  od  2.000  riječi  ’narod  Božji’ 
ne  spominje...  Nu,  tamo  gdje  su  vjernici  tako  dugo  kao  kod  nas  odgajani  u 
socijalizmu,  faktor  narod  ne  će  se  moći  ni  u crkvenim  poslovima  odveć  lako 
mimoilaziti.  Pogotovo  ne  nakon  onoga  što  je  Sabor  rekao  o ’narodu  Božjemu’. 
Sve  se  bojimo  da  ovakav  način  i odnos  prema  narodu  Božjem  neće  voditi  do 
željenog  mira  i sloge.  Prije  se  može  očekivati  da  mjesto  nemira  u trima 
'pobunjenim  župama’  imadnemo  nemir  i u ostalim  'nepobunjenim  župama’".363 

U ovome  slijedu  izostavljamo  deklaraciju  fra  Marijana  Zupca  koju  je 
provincijal  Šilić  uklopio  u svoju  okružnicu,  te  je  prenosimo  u sljedeću  točku. 
Donosimo  završetak  provincijalove  okružnice. 

O.  Šilić  postavlja  pitanje  "...  causa  finita  est  (?)"  (=  je  li  spor  završen). 
"Nije  dosta",  nastavlja  provincijal,  "da  se  svrši  causa  - rasprava.  Ako  se  ne  ukloni 
causa  causae,  istog  će  časa  početi  nova  causa".  A s tim  u vezi  provincijal  se  dalje 
pita:  "Je  li  u nas  svršila  causa  causae ".  On  smatra  da  nije.  Poslije  objavljivanja 
Dekreta  ne  opaža  se  veća  suradnja  svjetovnoga  i redovničkoga  klera.  Upire  prstom 
na  ono  malobrojno  sudjelovanje  jednoga  i drugoga  klera  u proslavi  mladih  misa  na 
području  biskupije,  te  na  činjenicu  da  nijedan  biskupijski  svećenik  nije  sudjelovao 
na  proslavi  Velike  Gospe,  15.  kolovoza  na  Širokom  Brijegu.  "To  je,  valjda,  prvi 
put  u zadnjih  pedeset  godina.  Da  nije  bilo  Dekreta,  ne  bismo  dotle  došli!  Nije, 
dakle,  ///;//«  causa  causae.  Bit  će  tih  causa  još". 

Na  kraju  provincijal  Šilić  iznosi  dvije  poruke: 

- Postoji  i dopušten  lijek  protiv  ovakvih  dekreta. 

Izjednačujući  reskript  Svete  Kongregacije  koncila  od  22.  lipnja  1923., 
kojim  je  dana  povlastica  mjesnom  ordinariju  da  neke  župe  slobodnoga 
raspolaganja  može  povjeriti  redovničkom  kleru  zbog  nestašice  svjetovnoga 
svećenstva,  sa  sadašnjim  Dekretom  od  6.  lipnja  1975.  što  su  ga  izradili  razni  rimski 
dikasteriji,  a osobno  ga  potvrdio  Sveti  Otac  i svečano  naredio  da  se  objavi, 
provincijal  Šilić  misli:  kao  što  je  biskup  Čule  mogao  "gotovo  cijeli  svoj  život" 
utrošiti  u borbi  protiv  reskripta  iz  1923.  i uspio  je  "indult  poništiti"  i k tomu  "da  od 
same  Svete  Stolice  dobije  tolike  pohvale",  "zašto  bi  nama  bilo  zabranjeno  služiti  se 
istim  sredstvima  za  isti  cilj  i zaraditi  iste  pohvale?!" 

- Provincijal  upozorava  subraću:  Čuvajmo  se  izazova,  jer  "sve  češće  stižu 
na  Provincijalat  vijesti  o izvjesnim  ’ misionarima’,  koji  svoje  svete  pohode  među 


363  Provincijalova  okružnica  pod  naslovom  " Roma  locuta...  Causa  finita  est  (?)",  u: 
MiD,  5/1975.  str.  171-176. 

narod  i svećenstvo  iskoriste  da  nas  ’svetački’  ocrne  i okleveću.  - Ne  dopustimo  da 
nas  ovakvi  izazovi  natjeraju  da  izgubimo  živce  i laćamo  se  slična  oružja!  Tko  zna 
ne  stoji  li  iza  svega  toga  neki  plan  naših  protivnika?!  Ostanimo  dostojni  svoga 
zvanja  i poslanja!  Bit  će  vremena  da  se  svatko  svojim  djelima  ponosi  ili  ih  se 
zastidi".364 

3)  Izjave  fra  Marijana  Zupca  - "Savjesti  provincije"  o Dekretu.  U 

tekstu  svoje  okružnice,  otac  je  Šilić,  nakon  mnogostrukih  "iznenađenja"  donio 
izjavu  hercegovačkoga  franjevca  dr.  fra  Marijana  Zupca,  kojega  predstavi  kao 
"Savjest  provincije":  "Starac  u 79.  godini  života,  a u 54.  svećeništva.  Bio  je 
mnogima  profesorom.  Poznamo  ga  po  učenosti.  Nu,  daleko  je  poznatiji  po  svojoj 
duhovnosti  i strogosti.  Bio  je  'meštar’  i u sjemeništu,  i u novicijatu,  i u klerikatu... 
Bivao  je  on  i u teškim  životnim  iskušenjima,  ali  veli  se  da  nikada  i ni  pred  kim  nije 
od  straha  šutio.  Stoje  trebalo  osuditi,  osudio  je,  makar  ga  stajalo  i života... 

Onako  kako  on  misli,  tako  misle  oni  između  nas  koji  su  najredovničkiji 
redovnici  i najsinovskiji  sinovi  Crkve.  Te  njegove  riječi  dolaze  iz  srca  bez  straha  i 
srdžbe,  iz  duše  koja  stoji  pred  Bogom  i misli  na  vječnost,  od  čovjeka  koji  je  vjerno 
služio  Crkvi  u ovoj  našoj  provinciji  punih  61  godinu..." 

Evo  deklaracije  "Savjesti  provincije"  u vezi  s Dekretom  Svete  Stolice: 

a)  Fra  Marijan  izjavljuje:  "Ovo  je  najgore  rješenje.  Očito  je  bio 
nepravedan  i nevaljan  postupak  rimske  Kurije,  Papine  kamarile.  Osuđeni  smo,  a da 
gotovo  nismo  ni  saslušani!  Mi  svakako  poštivamo  svetog  Oca  i svetu  Crkvu,  ali  ne 
možemo  primiti  laka  srca  ova  rješenja.  Nije  ni  čudo  da  u Crkvi  vlada  velika  kriza 
kod  takve  Kurije!" 

b)  O.  Zubac  misli:  " Najbolje  i jedino  pravo  rješenje  bilo  bi:  sporazum  u 
ljubavi,  pravednosti  i poniznosti,  poštujući  uvijek  glavno  načelo:  slava  Božja  i spas 
duša.  Rimska  kurija  je  primila  sve  želje  biskupa  Čule,  a nas  nije  gotovo  ni 
saslušala...  Najgorem  razbojniku,  osuđenom  na  smrt,  dozvoljava  se  da  može  moliti 
pomilovanje,  a nama  se  ni  to  ne  dozvoljava..." 

c)  Dilema  pred  kojom  se  nalazimo:  "Da  li  poslušati  očito  vrlo  nepravedna 
griješna  i štetna  rješenja  ili  ih  odbiti?"  Fra  Marijan  odgovara:  "Ja  se  odlučujem  za 
poslušnost  ako  ne  može  biti  druge  mogućnosti . Ali  uz  protest,  ne  odričući  se  prava 
da  ćemo  tražiti  ispravak  ove  nepravde". 

d)  "Savjest  provincije"  predlaže:  - "Ja  molim  i mislim  da  bi  bilo  vrlo 
pametno  i korisno  za  vjernike  i cijelu  svetu  Crkvu  da  moli  Svetog  Oca  da  se  stvar 
iznova  temeljito  protrese  i isprave  nepravde".  - " Trebalo  bi  da  se  Biskup  Čule 
nagovori  da  se  odrekne  svojih  pretjeranih,  nepravednih  i štetnih  zahtjeva  i da 
sklopi  s Provincijom  ugovor  kako  je  gore  rečeno". 


364  MiD,  5/1975.,  str.  179-180. 

e)  "Savjest  provincije"  spočitava  o.  generalu:  On  "bi  bio  dobro  učinio,  da 
je  k nama  mnogo  ranije  došao,  da  stvar  dobro  prouči,  nas  opomene  i zaštiti,  a ne 
došao  kao  egzekutor  nepravednih  rješenja".  Fra  Marijan  mu  ujedno  zahvaljuje  "na 
lijepim  savjetima  i opomenama,  ali  mi  nismo  sveci,  nego  grešni  ljudi".365 


III)  ODGOVOR  I OTPIS  BISKUPSKOGA  ORDINARIJATA 
NA  PROVINCIJALOVU  OKRUŽNICU 


Radi  potpunosti  prikaza  razvoja  događaja  nakon  proglašenja  Dekreta 
Romanis  Pontificibus  ovdje  ćemo,  prije  negoli  izložimo  reakciju  oca  generala  na 
provincijalovo  pisanje,  iznijeti  u kraćim  crtama  odgovore  i otpis  biskupskoga 
ordinarijata  u Mostaru,  od  5.  rujna  1975.  "Starješinstvu  hercegovačkih  Franjevaca" 
i upotpuniti  ga  dopisom  ordinarijata  od  24.  rujna  1975.  Vijeću  viših  redovničkih 
poglavara  preko  BKJ.  Slijedit  ćemo  pojedine  točke  kako  smo  ih  obilježili  u 
okružnici  provincijala  Šilića,  odgovarajući  usput  i o.  fra  Marijanu  Zupcu. 

Ad  a)  Franjevci  su  deset  godina  saslušavani.  S obzirom  na  tvrdnju  o. 
Šilića  da  se  u Dekretu  mnogo  toga  odlučilo  "o  nama,  a nas  se  mimoišlo",  odnosno 
o.  Zupca:  "Osuđeni  smo,  a da  nismo  gotovo  ni  saslušani",  ovdje  se  treba  podsjetiti 
brojnih  mogućnosti  koje  hercegovački  franjevci  nisu  propustili  da  iznesu  svoje 
mišljenje  pred  mjerodavne  forume: 

- Franjevačka  promemorija  iz  1965.  godine; 

- Franjevački  prijedlozi  apostolskom  vizitatoru,  mons.  Laszlu,  u Mostaru  i 
Zagrebu  u više  navrata.  Usmeni  i pisani. 

- Sudjelovanje  franjevačkih  predstavnika  u Rimu  na  razgovorima  1974. 
Stoga  je  biskupski  ordinarijat  mogao  u svome  dopisu  VVRPJ  ustvrditi: 

"Kroz  10  godina,  otkako  traje  rasprava  o podjeli  župa  u dijecezi  Mostar- 
Duvno,  provincijali  hercegovačke  franjevačke  provincije  imali  su  neograničenu 
mogućnost  da  svim  crkvenim  Instancijama  iznesu  svoje  mišljenje  bilo  pismeno 
bilo  usmeno  o pitanju  podjele  župa  između  redovničkog  i biskupijskog  klera  u 
navedenoj  biskupiji,  kao  što  su  to  imali  i biskupi  dijeceze...  U veljači  1974.  održan 
je  jedan  razgovor  pred  Komisijom  rimskih  Dikasterija.  Tu  je  provincijal  Šilić  sa 
sobom  poveo  dva  definitora  i još  k tomu  pravnog  stručnjaka  (Prof.  Dr.  V.  Jeličića), 
premda  je  na  razgovor  bio  pozvan  on  i njegov  Vikar,  ipak  s franjevačke  strane 
sudjelovala  su  četvorica,  ne  računajući  predstavnike  O.  Generala,  a s biskupijske 
strane  samo  dva  Biskupa. 


365  Izjava  fra  MARIJANA  ZUPCA,  u:  MiD,  5/1975.,  str.  177-178. 

I nakon  te  sjednice,  provincijal  je  Šilić  imao  neograničenu  mogućnost  da 
podnosi  toj  komisiji  direktno  ili  preko  Ap.  Vizitatora  svoje  prijedloge,  što  je 
provincijal  Šilić  obilno  iskoristio  i slao  čak  i samom  Svetom  Ocu  prijedloge  svoje 
subraće... 

Kad  je  Komisija  rimskih  Dikasterija  odlučivala  i stvarala  Dekret,  nije  tamo 
bio  prisutan  ni  mjesni  Ordinarij  ni  njegov  pomoćni  Biskup  ni  franjevački 
Provincijal.  To  je  posve  razumljivo.  Sveta  je  Stolica  kroz  10  godina  saslušavala 
jednu  i drugu  stranu  i onda  je  donijela  svoju  odluku. 

Tako  rade  sva  starješinstva,  svi  organi  društva,  sve  vlade  na  svijetu. 

Na  prigovor  o.  Šilića  da  nitko  od  hercegovačkih  franjevaca  nije  pozvan  na 
proglašenje  Dekreta,  Biskupski  je  ordinarijat  u istome  pismu  VVRPJ  pisao: 

"Sveta  je  Stolica  mogla  publicirati  Dekret  bez  ikakve  sjednice,  pismenim 
putem,  kao  što  je  to  učinila  u ožujku  1965.,  kad  je  objavila  daje  onaj  reskript  S.  C. 
Concilii  iz  1923.  abrogiran.  Sveta  je  Stolica  ovaj  put  odstupila  od  te  prakse,  pa  je 
publicirala  Dekret...  na  jednoj  sjednici,  kojoj  su  prisustvovali  i oni  koji  su 
sudjelovali  u izradi  i stvaranju  Dekreta. 

Budući  da  je  Sveta  Stolica  imenovala  izvršiteljem  Dekreta  sa  strane  Reda 
Male  Braće  preč.  O.  Generala,  a ne  O.  Provincijala,  stoga  je  O.  General  bio  pozvan 
na  tu  sjednicu,  kao  i dvojica  Biskupa  iz  Hercegovine,  koji  su  designirani  kao 
izvršitelji  Dekreta  sa  strane  dijeceze.  Zašto  je  Sveta  Stolica  tako  postupila  i nije 
imenovala  i O.  Provincijala  izvršiteljem  Dekreta,  tko  ima  pravo  nju  pozivati  na 
odgovornost?!  Da  nije  možda  sam  O.  Šilić  bio  uzrokom  da  je  Sv.  Stolica 
imenovala  O.  Generala,  a ne  O.  Provincijala  izvršiteljem?"366 

Za  potvrdu  svega  ovoga  što  je  gore  rečeno  služi  i pismo  koje  je  o.  general, 
nakon  svoga  povratka  iz  Hercegovine  1975.,  po  nalogu  generalnoga  definitorija, 
pisao  hercegovačkim  franjevcima: 

"Svi  oci  generalnog  definitorija  vrlo  dobro  poznaju  pitanje  župa  u 
Hercegovini,  i to  na  temelju  mnoštva  dokumenata  koje  su  pregledali  i iz  mnogih 
rasprava,  koje  su  održane  na  defmitorijalnim  sjednicama.  Njima  je  vrlo  mnogo 
stalo  do  toga  da  vi  svi  znate  i pred  očima  imate  da  je  ovdje  vaš  problem  dobro 
poznat  i da  su  razlozi  koje  vi  navodite  ne  jedanput,  nego  toliko  puta  iznova 
ispitivani  i pomno  pretresani."367 

Ako  se  ima  u vidu  sve  što  je  gore  rečeno,  onda  uopće  ne  stoji  tvrdnja  o. 
Šilića  da  se  radilo  "o  nama,  a nas  se  mimoišlo",  a još  manje  izjava  o.  Zupca: 
"Osuđeni  smo,  a da  gotovo  nismo  ni  saslušani". 

Ad  b)  Neprihvatljiv  je  "dijalog  do  iznemoglosti".  Provincijala  Šilića 
iznenađuje  što  se  u Dekretu  na  četiri  mjesta  spominje  "sporazum  zainteresiranih 


ibaABO,  745/75.,  24.  IX.  1975. 

367  AGK,  043367.,  15.  VIII.  1975.,  objavljen  u:  MiD,  6-7/1975.,  str.  219. 


216 


strana".  Te  izjavljuje:  "Takav  sporazum  ne  postoji...  Pregovori  nisu  još  završeni... 
Jedva  da  su  započeli..."  Ovakve  rečenice  koje  više  odišu  bunilom  i polusnom 
negoli  javom  i trijeznošću  značajno  su  svojstvo  o.  Šilića  koji  je  vičan 
"sporazumijevanju"  i gaženju  sporazuma.  A on  bi  se  morao  prisjetiti  (ako  već  nije 
povukao)  što  je  pismeno  potpisao  u Rimu  u veljači  1974.  godine  pred  apostolskim 
vizitatorom.  Nakon  što  su  se  našle  zajedničke  sporazumne  točke,  onda  se  ostalo 
moralo  prepustiti  nadležnom  auktoritetu  da  donese  odluku.  A da  ta  odluka  ne  bi 
bila  odviše  teška  za  stranke,  nastojalo  se  uzeti  u obzir  sve  ono  u čemu  su  se 
franjevačka  i dijecezanska  strana  bilo  djelomično  bilo  potpuno  složile. 

Stoga  je  biskupski  ordinarijat  u pismu  franjevačkom  provincij alatu  mogao 
napisati:  "Razgovori  o podjeli  župa  u biskupiji  Mostar-Duvno  traju  već  10  godina 
od  1965.,  kad  je  plenarna  sjednica  Propagande  donijela  zaključak  o abrogaciji 
Reskripta  iz  1923.  Ako  netko  želi,  kako  je  to  javno  rekao  prigodom  jedne 
svečanosti,  dijalog  do  iznemoglosti,  nitko  se  pametan  ne  može  s time  složiti".368 

I o.  general  u svojoj  poruci  hercegovačkim  franjevcima  istaknuo  je  da  "tu 
nema  više  rasprave,  nego  valja  složno  poći  na  posao  da  se  postigne  mir  i 
vedrina."369 

Ad  c)  "Hercegovačko  pitanje"  odnosi  se  na  mostarsko-duvanjsku  a ne 
i na  trebinjsko-mrkansku  biskupiju.  Provincijal  je  Šilić  iznenađen  što  se  opći 
kriterij  "fifty  - fifty"  vjernika  odnosi  samo  na  mostarsko-duvanjsku  biskupiju,  a ne 
i na  trebinjsko-mrkansku.  Vrijedno  je  ovdje  navesti  neke  stavove  iz  doba 
pregovaranja  i sporazumijevanja: 

- U jesen  1972.  uoči  pregovora  hercegovački  su  franjevci  izjavili  da  oni 
uopće  neće  razgovarati  ako  se  ne  prihvati  njihov  zahtjev  da  se  i mostarsko- 
duvanjska  i trebinjsko-mrkanska  biskupija  smatraju  kao  jedna  cjelina.  Na  zamolbu 
i traženje  apostolskoga  vizitatora  hercegovački  su  biskupi  pristali  i na  taj  uvjet, 
samo  da  bi  se  pregovori  maknuli  s mrtve  točke.  Unatoč  tomu  nije  se  postigao 
nikakav  sporazum,  jer  su  neki  predstavnici  hercegovačkih  franjevaca  tvrdili  da  se 
samo  osnivanjem  novih  župa  može  doći  do  izjednačenja,  isključujući  i samu 
pomisao  da  bi  oni  predali  još  koju  župu  biskupijskom  kleru.  Tako  se  ponovilo  ono 
isto  kao  1970.  kada  su  franjevački  poglavari  molili  biskupa  da  im  potvrdi 
razmještaj  osoblja  u biskupiji,  pa  da  će  oni  izvršiti  sve  ono  što  se  od  njih  traži. 
Biskup  je  potvrdio  "tabulu",  a što  su  oni  izvršili  od  svojih  obećanja  već  smo 
vidjeli. 

- Početkom  prosinca  1972.  godine  Sveta  kongregacija  za  evangelizaciju 
naroda  uputila  je  pismo  generalu  franjevačkoga  reda,  sredivši  prve  rezultate 
apostolskoga  pohoda.  U tom  je  pismu  Kongregacija  najavila  da  hercegovačka 

franjevačka  provincija  treba  vratiti  svih  9 župa  biskupu  na  raspolaganje,  koje  su  do 
tada  bile  povjerene  pastoralnoj  brizi  redovnika. 

- U ožujku  1973.  generalni  je  definitorij  odgodio  održavanje 
provincijalnoga  kapitula  hercegovačkih  franjevaca  na  6 mjeseci.  Suočeni  s tom 
neugodnom  mjerom,  franjevački  su  poglavari  2.  lipnja  1973.  podnijeli  preko  svoga 
delegata,  apostolskom  vizitatoru,  prijedlog  za  rješenje  "hercegovačkoga  slučaja". 
U tome  se  prijedlogu  uopće  više  ne  spominje  da  bi  se  obje  biskupije  u Hercegovini 
smatrale  jednom  jedinicom.  Tako  je  bilo  i u onim  pregovorima  koji  su  vođeni  u 
srpnju  i rujnu  1973.  u Zagrebu  pred  apostolskim  pohoditeljem. 

- Koliko  nam  je  poznato,  o tome  više  nije  bilo  govora  ni  na  onim 
pregovorima  koji  su  održani  u Rimu  u veljači  1974.  godine. 

- Dekret  Romanis  Pontificibus  u samom  naslovu  ističe  da  se  radi  o 
mostarsko-duvanjskoj  biskupiji.  To  smatramo  posve  opravdanim.  Jer: 

1.  Starodrevna  trebinjsko-mrkanska  biskupija  jest  zasebna  biskupija  koja 
je  kao  takva  ušla  u sklop  vrhbosanske  metropolije  snagom  apostolskoga  pisma  Ex 
hac  augusta  iz  1881.  a povjerena  je  na  upravu  mostarsko-duvanjskom  biskupu 
godine  1890. 

2.  U njoj  je  oduvijek  redovitu  pastvu  vodio  svjetovni  biskupijski  kler  (u 
neka  doba,  osim  isusovaca,  pružali  su  svoju  pomoć  i bosanski  franjevci)  te  ona  nije 
poznavala  slična  odnosa  između  dijecezanskih  i redovničkih  svećenika  kao  druge 
biskupije  u Bosni  i Hercegovini. 

3.  Kad  su  predstavnici  hercegovačkih  franjevaca  postavili  uvjet  razgovora 
pred  apostolskim  vizitatorom  1972.  godine,  mons.  Laszlo  zamolio  je  hercegovačke 
biskupe  da  prihvate  taj  zahtjev  franjevačkih  predstavnika  kako  bi  se  mogli  otpočeti 
razgovori.  Biskupi  su  na  to  pristali.  Ali  kad  franjevački  pregovarači  nisu  htjeli 
ustupiti  dijecezanskom  kleru  nijednu  postojeću  župu  koja  je  do  tada  bila  njima 
povjerena  ad  nutum  S.  Sedis,  a inače  na  slobodno  raspolaganje  biskupu,  onda  su 
biskupi  javili  u Rim  prepuštajući  odluku  Svetoj  Stolici.  A budući  da  se  radi  samo  o 
spornim  župama  u mostarsko-duvanjskoj  biskupiji,  Sveta  je  kongregacija  smatrala 
logičnim  i normalnim  da  kod  podjele  župa,  tj.  kod  prihvaćanja  principa  "fifty  - 
fifty"  vjernika  uzme  u obzir  samo  spomenutu  biskupiju. 

Ad  d)  Traženje  "mišljenja  Sv.  Kongregacije"  moralo  bi  iznenaditi 
biskupa,  a ne  provincijala.  O.  Šilić  pokazuje  iznenađenje  zbog  odredbe  Dekreta 
u točki  2.  Tu  se  naime  ograničava  vlast  mjesnoga  ordinarija  prigodom  osnivanja 
župa.  Dekret  propisuje  da  mostarsko-duvanjski  biskup,  prije  nego  što  pristupi 
osnivanju  novih  župa  na  teritoriju  onih  koje  su  povjerene  franjevcima,  pita 
mišljenje  Svete  kongregacije.  Ovakva  bi  odredba  morala  iznenaditi  mjesnoga 
mostarskoga  ordinarija,  a ne  franjevce,  jer  takvo  ograničenje  nema  nijedan  biskup 
u ovoj  zemlji.  Imajući  to  pred  očima,  biskupski  je  ordinarijat  pisao  franjevačkom 
poglavarstvu: 

"Ako  bi  netko  trebao  i mogao  biti  nezadovoljan  s najnovijim  Dekretom 
Svete  Stolice,  to  bi  onda  bio  i mjesni  Ordinarij  (kojemu  Dekret  ograničava  pravo 
osnivanja  novih  župa  dismembrirajući  one  koje  su  franjevcima  povjerene,  Dekret 
n.  2)  i dijecezanski  kler,  koji  je  prikraćen  u svojim  pravima,  jer  Dekret  neke  župe 
lib.  coll.  Ordinarii,  a koje  bi  biskupijski  kler  po  sadašnjem  brojčanom  stanju 
mogao  preuzeti  na  administraciju,  povjerava  i dalje  franjevcima;  franjevcima  se  i u 
budućnosti  jamči  50%  vjernika  u njihovim  župama,  premda  njima  kao 
redovnicima  duhovna  pastva  vjernika  po  župama  nije  bitna  i jedina  zadaća... 

Biskupi  Hercegovine  i dijecezanski  kler  prihvaćaju  Dekret  Svete  Stolice, 
iako  ne  bez  žrtve,  bilo  je  očekivati  da  će  to  isto  učiniti  i Starješinstvo 
hercegovačkih  franjevaca,  makar  se  zato  tražila  i žrtva,  a ne  protiviti  se  Dekretu  i 
poduzimati  sve  da  se  spriječi  njegovo  izvršenje.  U tom  je  cilju  autor  članka  i 
napisao,  da  bi  izvršenje  Dekreta  značilo  i vodilo  suicidium- u provincije,  a što  je 
neistina  i što  treba  veoma  požaliti,  daje  to  napisao  sam  O.  Provincijal  kao  autor 
predmetnog  članka".370 

Ad  e)  Priznanje  prava  i iznenađenje  zbog  korištenja  prava. 

Provincijala  Šilića  i njegovu  subraću  jako  iznenađuju  neke  pravne  formulacije  koje 
se  susreću  u Dekretu  Romanis  Pontijicibus,  kao  npr.  "dok  se  drukčije  ne  odredi"  u 
vezi  sa  župama. 

Mi  se  stvarno  čudimo  takvu  iznenađenju,  pogotovo  ako  imamo  u vidu  ono 
što  je  poglavarstvo  hercegovačkih  franjevaca  u svome  "Odgovoru"  na 
dijecezansku  "Predstavku"  izjavilo:  "Mi  priznajemo  Svetoj  Stolici  pravo  da 
mijenja  svoje  odluke  o župama,  i to  bez  obzira  na  to  jesu  li  one  povjerene 
redovnicima  s klauzulom  ad  nutum  S.  Sedis  ili  s klauzulom  ’in  perpetuum’  ih 
’pleno  iure’".371  Kako  to  da  franjevci  tako  oduševljeno  priznaju  pravo  Svetoj 
Stolici  da  im  oduzme  i njihove  župe  koje  su  "pleno  iure"  pridružene  provinciji,  a 
tako  se  silno  iznenade  kad  ista  Sveta  Stolica,  koristeći  se  svojim  pravom,  naredi  da 
franjevci  ustupe  župe  koje  im  je  bila  izričito  povjerila  dok  drukčije  "ne  namigne"? 
Ili  misle  da  će  se  situacija  to  bolje  riješiti,  što  oni  nagomilaju  više  svojih 
kontradiktornih  izjava?! 

Mi  smatramo  da  je  tim  klauzulama  ( donec  aliud  statuatur ) Sveta  Stolica 
opširnije  protumačila  onu  svoju  odredbu  ad  nutum  S.  Sedis. 

O franjevačkom  traženju  da  njihove  župe  imaju  "teritorijalni  integritet"  bit 
će  više  govora  u dokumentima,  posebno  u "Prilogu  jasnoći  i istini",  pa  se  ovdje 
nećemo  na  to  osvrtati. 

Ad  f)  Franjevci  iznenađeni  što  im  se  župe  "povjeravaju". 

Provincijala  Šilića  i njegovu  redovničku  subraću  iznenađuje  i "smeta" 

pravni  izraz  po  kojem  se  neke  župe  i dalje  "povjeravaju"  pastoralnoj  brizi 
franjevaca.  Franjevci  su  valjda  očekivali  da  će  im  Sveta  Stolica  te  župe  pritjeloviti 
provinciji,  punopravno  ujediniti  sa  samostanima  i možda  predati  u trajno 
vlasništvo.  Zapravo,  iz  tako  pridruženih  župa  neki  franjevački  autori  izvode  kao  da 
su  te  župe  njihovo  vlasništvo.  Na  tu  su  se  izvedenicu  osvrnuli  autori  predstavke 
dijecezanskoga  klera  BKJ  i VVRPJ,  pozivajući  se  na  mišljenje  g.  Paventija  koji 
izričito  kaže: 

"Svatko  vidi  da  su  takva  mišljenja  posve  nezakonita.  Redovnička  ustanova 
ne  može  nikako  imati  sebi  povjerenu  misiju  kao  vlasništvo  ili  kao  neki  beneficijski 
posjed  koji  je  zauvijek  (in  perpetuum ) predan  njihovoj  brizi.  Papinski  dokumenti 
odbacuju  ta  mišljenja,  a Sveta  kongregacija  za  širenje  vjere  uvijek  ostaje  slobodna 
da  nekoj  ustanovi  oduzme  povjerenu  misiju,  te  stvarno  katkad  oduzima,  da  je 
povjeri  domaćemu  kleru  ili  drugoj  ustanovi".372 

Ad  g)  Jednako  se  cijepaju  i franjevačke  i dijecezanske  župe.  O.  Šilić 
zamjera  Dekretu  koji  govori  samo  o dijeljenju  župa  povjerenih  franjevcima,  ne  i 
diobi  svih  župa.. ."Izjednačuje  se  broj  vjernika,  a ne  vodi  se  računa  o broju 
članstva...",  tj.  o omjeru  između  redovničkoga  i dijecezanskoga  klera. 

S obzirom  na  dismembraciju  župa  koje  su  povjerene  biskupijskom  kleru  i 
koje  stoje  na  slobodno  raspolaganje  biskupu,  nitko  nikada  nije  osporavao  pravo 
ordinariju  da  može,  kad  zatraži  dobro  duša,  stvarati  nove  župe.  A redovničko 
poglavarstvo  to  je  pravo  nijekalo  u pogledu  onih  župa  koje  su  im  povjerene. 
Zapravo,  to  je  pravo  franjevačko  poglavarstvo  sebi  prisvajalo,  vjerojatno  u duhu 
praktičnoga  načela  što  gaje  nekadašnji  bosanski  defmitorij  dao  na  znanje  biskupu 
Iliću:  "Vaše  bo  presvjetlosti  u ovoj  je  misiji  samo  blagosivati  i posvećivati,  a 
Definitorija  ravnati  i za  opće  se  dobro  brinuti"! 

Kad  se  radi  o popunjavanju  župa  slobodnoga  raspolaganja  ordinariju,  onda 
nije  uopće  umjesno  govoriti  o omjeru  redovnika  i svjetovnoga  klera,  nego  je  samo 
pitanje  ima  li  biskup  dostatan  broj  biskupijskih  svećenika  kojima  može  povjeriti  na 
upravu  dotične  župe.  (O  tome  se  opširnije  govori  u dokumentu  "Prilog  jasnoći  i 
istini"). 

Ad  h)  Franjevci  hercegovačke  provincije:  kmetovi  ili  veleposjednici. 

O.  Šilić  sa  svojom  subraćom  ne  može  se  pomiriti  s time  da  "po  Dekretu  mi 
ostajemo  kmetovi".  Na  to  je  biskupski  ordinarijat  odgovorio: 

"Mjesto  da  se  govori  o navodnim  kmetovima,  zar  ne  bi  bilo  ispravnije  govoriti  o 
latifundistima?  Netko  bi  htio  imati  sve,  a drugome  ostaviti  samo  mrvice,  a možda 
ni  to.  U Mostarsko-du vanjskoj  biskupiji  dijecezanski  kler  postoji  s jednakim 
pravom  kao  i franjevci,  odlukom  Vrhovne  Crkvene  vlasti,  pa  ovaj  kler,  koji  je  po 

prirodi  pastoralan,  mora  s franjevcima,  koji  nisu  prvotno  pastoralci,  imati  barem 

373 

jednaka  prava  u duhovnoj  pastvi  vjernika  župama". 

Ad  i)  Redovnički  priziv  na  "samoupravno  socijalističko  društvo". 

Provincijal  Šilić  ostaje  iznenađen  Propagandinim  nepoznavanjem  naših 
domaćih  prilika.  "Mi  već  30  godina  živimo  u samoupravnim  socijalističkom 
društvu..."  i "neke  odredbe  Dekreta  izgledaju  kao  direktno  nijekanje  naših 
društvenih  zakona  i građanskih  prava..."  Nije  to  prvi  put  o.  Šiliću  da  tako  nešto 
piše.  Na  tu  provincijalovu  primjedbu  ordinarijat  je  odgovorio: 

"Začuđuju  riječi  o samoupravnom  socijalističkom  društvu.  Zar  se  mogu  načela 
jednoga  društva  osnovana  na  historijskom  materijalizmu  primjenjivati  u jednoj 
vjerskoj  zajednici,  koja  se  totci  quanta  osniva  na  svrhunaravnoj  objavi  Božjoj?"374 

Ad  j)  Pitanje  župe  Čapljina.  Posebno  poglavlje  predstavlja 
provincijalovo  iznenađenje  s obzirom  na  odredbu  Dekreta  da  se  čitava  Čapljina 
"bez  ikakva  oduzimanja  teritorija"  ustupi  dijecezanskom  kleru.  U vezi  s time 
biskupski  je  ordinarijat  pisao: 

"Tko  može  neka  vjeruje,  da  je  Čapljina  potrebna  za  opstanak  provincije! 
Sigurno  ni  sam  autor  ovog  članka  u to  ne  vjeruje. 

a)  Kako  se  može  podmetati  da  se  oduzimanjem  Čapljine  želi  franjevce 
ukloniti  sa  Neretve,  kad  franjevcima  ostaju  na  Neretvi  i samostan  u Mostaru  i 
samostan  u Konjicu,  pa  i poviše  same  Čapljine  franjevačka  župa  Međugorje  dopire 
do  ove  rijeke? 

b)  Čapljina  je  nastala  dismembracijom  župe  Gabela  i još  Decizijom  Leona 
XIII.  od  17.  VII.  1899.  određena  je  župom  lib.  coll.  Ordinarij. 

c)  Unatoč  toga  franjevcima  je  bilo  ponuđeno  da  mjesto  Čapljine  ustupe 
dijecezanskom  kleru  Čitluk.  Ali  predstavnici  franjevaca  to  su  a limine  odbili.  Čini 
se,  da  bi  oni  htjeli  imati  sve  centre  i općinska  mjesta  (Čapljina,  Čitluk,  Grude...),  a 
biskupijskom  kleru  neka  ostanu  samo  manja,  nevažnija  i zabitna  mjesta.  Treba  li 
ovdje  spomenuti  ono,  što  je  poglavarstvo  hercegovačkih  franjevaca  predlagalo 
Svetoj  Stolici  kao  župe  za  dijecezanski  kler  u onoj  famoznoj  peticiji  od  20.  V. 
1923? 

d)  Sadašnji  Biskup  - Ordinarij  u pregovorima  s provincijalom  Silićem  u 
proljeće  1968.  bio  je  pristao,  izlažući  se  velikim  i opravdanim  prigovorima  sa 
strane  biskupijskog  klera,  da  sadašnja  postojeća  župa  u Čapljini  ostane 
franjevcima,  a da  se  u Čapljini  osnuje  nova  župa  za  dijecezanski  kler,  koja  bi 
daleko  zaostajala  za  sadašnjom  župom... 

Provincijal  je  Šilić  dvaput  ustvrdio  Biskupu  da  on  ima  punomoć  od  svoga 
defmitorija  da  sklopi  ugovor  o župama.  Ni  slovom  nije  spomenuo  da  se  punomoć 
ne  odnosi  i na  Čapljinu. 

Biskup  je  Ordinarij  bio  ponudio  O.  Provincijalu,  ukoliko  je  nezadovoljan 
formulacijom  koju  je  sastavio  Biskup  u vezi  sa  Čapljinom,  da  Provincijal 
formulira,  ali  mjesto  formulacije  on  je  poslao  potpisan  ugovor  u Rim  na 
konsultaciju  O.  Jeličiću... 

I drugi  dan,  nakon  što  je  povukao  svoj  potpis,  O.  Provincijal  pisao  je 
Biskupu,  ne  da  se  nešto  korigira,  ispravi,  doda,  sačeka,  nego  jednostavno  ’razderite 
akt,  kao  da  ga  nikad  nije  ni  bilo’... 

e)  Autor  članka  ’Roma  locuta...’  tvrdi  da  je  u Čapljini  kuću  i crkvu 
provincija  sagradila  na  svom  zemljištu  i svojim  novcem. 

- Ovo  ne  odgovara  istini.  Biskup  A.  Mišić  koji  je  16.  II.  1941.  blagoslovio 
crkvu  u Čapljini  zapisao  je  u knjizi  dijecezanske  kronike,  da  su  zemljište  za  crkvu  i 
kuću  darovala  obitelj  Petra  Jukića  i još  jedna  pobožna  žena,  čije  ime  ne  navodi.  A 
bivša  kuća,  gdje  je  dotle  stanovao  čapljinski  župnik,  bila  je  dar  dobročinitelja 
gabelskoj  župi,  pa  ta  kuća  nije  nacionalizirana,  kako  netko  tvrdi,  nego  je  prodata  za 
65.000  predratnih  dinara...  od  čega  je  5.000  dano  Gabeli,  a 60.000  ostalo  za 
Čapljinu.  Prigodom  blagoslova  crkve  palo  je,  piše  O.  Mišić,  biskup,  85.000 
dobrovoljnih  milodara  i priloga.  Još  i danas  živući  Čapljinci  tvrde,  da  su  oni  radom 
i novcem  pomagali  gradnju  crkve  i župne  kuće  u Čapljini". 

U nastavku  svoga  dopisa  biskupski  se  ordinarijat  osvrnuo  i na 
provincijalovo  iznenađenje:  "Nije  nam  jasno  zašto  nam  se  za  kuću  u Čapljini  nudi 
nadoknada  u novcu,  a izričito  se  isključuje  takva  mogućnost  za  crkvu.  A o 
eventualnoj  nadoknadi  za  ostale  kuće  i crkve  nema  ni  spomena".  U vezi  s time 
nemoguće  je  ne  podsjetiti  na  omiljelu  franjevačku  tvrdnju,  koju  je  o.  Šilić  u više 
slučajeva  opetovao,  da  su  župne  crkve  i kuće  po  Hercegovini  franjevci  gradili  od 
svoga:  A koliko  su  gradili  od  svoga,  a koliko  od  narodnoga,  neka  nam  u slučaju 
šuičke  crkve  ispričaju  o.  provincijal  i šuički  župnik: 

Provincijal  Šilić.  "Također  i ova  nova  crkva,  kao  i ona  stara  sagrađena  je 
troškovima  provincije,  to  jest  vlastitim  novcem,  pomoću  primljenom  od 
dobročinitelja  iz  inozemstva  i dragovoljnim  prilogom  što  je  isprošen  od 
vjernika".376 

Šuički  župnik.  "Sav  majstorski  rad  i materijal  platio  je  jedino  i samo  šuički 
puk.  U 1969.  prosječno  je  svako  domaćinstvo  dalo  po  170.000  SD.  Netko  manje, 
netko  više,  ali  sudjelovalo  je  svih  393  domaćinstva...  Novac  za  crkvu  zaradili  su 
šuički  muževi  i mladići  u Austriji  i Njemačkoj,  a najviše  fizičkoga  rada  dale  su 

žene  i djevojke.  Ovo  je  stvarno  crkva,  u kojoj  su  šuičke  majke  i djevojke  uzidale 

377 

žuljeve  svojih  muževa,  očeva  i mladića..." 

Nakon  ovakvih  proturječnih  izvještaja  tko  bi  mogao  ostati  nezbunjen:  ili 
vjerovati  provincijalu  Šiliću  koji  kaže  da  je  crkva  sagrađena  "vlastitim  novcem" 
provincije  uz  dodatak  isprošenih  priloga  od  vjernika,  ili  njegovu  ovu  subratu  koji 
tvrdi  daje  sve  platio  "jedino  i samo  šuički  puk"? 

Nitko  nema  namjeru  nijekati  i na  priznavati  franjevcima  zalaganje  i trud, 
pa  i u pogledu  izgradnje  župnih  objekata,  ali  je  potrebno  imati  u vidu  da  to  oni  nisu 
radili  za  sebe,  nego  za  Crkvu  Božju.  Zato  sve  to  pripada  Crkvi  koja  je  u župi 
predstavljena  u minijaturi.  Da  su  drugi  svećenici  bili  mjesto  franjevaca  po  župama 
u BiH,  i oni  bi  radili,  ali  ne  za  sebe  nego  za  Crkvu,  tj.  za  Božji  narod  koji  u tome 
kraju  živi.  Zato,  kad  Glava  Crkve  povjerava  neke  župe  redovnicima,  ona  im  ne 
predaje  u vlasništvo  ni  crkve  ni  župne  kuće,  nego  im  to  stavlja  na  korištenje,  "dok 
se  drukčije  ne  odredi". 

Ad  k)  Provincijal  ne  vjeruje  da  je  motiv  Dekreta  spas  duša,  a 
iznenađuje  se  kako  Sveta  Stolica  ne  vjeruje  franjevcima.  Provincijalu  Šiliću  i 
njegovim  podložnicima,  neshvatljivo  je  i neprihvatljivo  da  bi  motiv  Dekreta  bio  - 
salus  animarum  (=  spasenje  duša).  U odnosu  na  franjevački  pastoral  u 
Hercegovini  on  tvrdi  da  se  "naš  rad  u isto  vrijeme  pohvaljuje  i kažnjava". 

To  što  Sveta  Stolica,  kao  vrhovna  vlast  u Crkvi,  odaje  priznanje  i pohvalu 
franjevcima  za  njihovo  pastoralno  djelovanje,  bilo  u prošlosti  bilo  u sadašnjosti,  i 
ujedno  traži  da  ustupe  neke  župe  svjetovnom  kleru,  ona  ni  najmanje  ne  kažnjava  i 
ne  progoni  fratre,  nego  provodi  novu  raspodjelu  župa  preko  kojih  se  odvija 
redovna  pastoralna  briga  Crkve  prema  vjernicima.  Zato  bi  trebalo  sumnjati  u 
motive  onih  koji  se  usuđuju  prigovarati  Svetoj  Stolici  na  njezinu  odlučivanju, 
pogotovo  ako  ta  ista  Sveta  Stolica  svojim  Dekretom  osigurava  polovicu  vjernika  u 
određenoj  biskupiji.  Kakva  je  to  nepravda  i koga  li  Sveta  Stolica  kažnjava  ako  se 
ide  prema  pravednosti  i jednakosti?!  O ovoj  problematici  može  se  opširnije  čitati  u 
"Predstavci"  dijecezanskoga  klera  BKJ  i VVRPJ  među  dokumentima. 

Provincijal  je  Šilić  zaprepašten  da  se  njegovim  i njegove  braće  tvrdnjama 
"tako  malo  vjeruje  kad  mi  govorimo  o sebi".  On  dakle  Svetoj  Stolici  ne  vjeruje  da 
je  u izdavanju  Dekreta  motivirana  spasom  duša,  a očekuje  valjda  od  Svete  Stolice 
da  prizna  kako  je  franjevački  recept  raspodjele  župa  u Hercegovini  samo  spasenje 
duša!  Zaista  mirabile  et  singulare'.  Dopušta  li  uopće  o.  Šilić,  sa  svojom  subraćom, 
i drugima  slobodu  da  mogu  njihove  izjave  i riječi  raščlanjivati,  prosuđivati  i 
uspoređivati,  a ne  samo  hvaliti  i "amenovati"?  Upravo  njegove  mnogobrojne 
izjave  za  vrijeme  dugogodišnjega  provincijalovanja  na  vidljiv  su  način  upozorile  i 
crkvene  poglavare  i javnost  (u  koju  je  rado  izlazio  izjavama)  da  se  njegove  tvrdnje 


377  Kršni  zavičaj,  5/1972.,  str.  39. 


223 


u prilog  njegove  redovničke  zajednice  moraju  brižljivo  odvagivati  i pomno 
ispitivati.  U kronici  "hercegovačkoga  slučaja"  na  više  smo  mjesta  upozorili  na 
provincijalove  nedosljednosti,  a i ovdje  na  prethodnoj  stranici  jasno  se  uočila 
kontradikcija  kad  je  bila  riječ  o gradnji  šuičke  crkve. 

Ad  1)  Pravo  mjesto  "naroda  Božjega".  I napokon  provincijala  i ostale 
hercegovačke  franjevce  iznenađuje  i to  što  se  vjernike  u Dekretu  nije  gotovo  ni 
spomenulo.  Za  o.  Šilića  dva  su  faktora  zbog  kojih  se  ne  može  zaobilaziti  "narod": 
socijalizam  i Sabor!  ("Nu,  tamo  gdje  su  vjernici  tako  dugo  kao  kod  nas  odgajani  u 
socijalizmu,  faktor  narod  ne  će  se  moći  ni  u crkvenim  poslovima  odveć  lako 
mimoilaziti.  Pogotovo  ne  nakon  onoga  što  je  Sabor  rekao  o ’narodu  Božjem’",  veli 
p.  Šilić). 

Dobro  je  poznato  da  franjevački  priziv  na  "socijalistički  odgoj"  nije  uopće 
na  mjestu  kad  se  radi  o "narodu  Božjem".  To  smatraju  i oni  koji  su  promicatelji 
takva  odgoja:  Za  nas  vjernike,  tj.  "Božji  narod"  mjerodavan  je  u tome  pogledu 
saborski  stav  i tekst.  Evo  jednoga  takva  odlomka  iz  dogmatske  uredbe  o Crkvi: 
"Laici,  kao  i svi  vjernici,  imaju  pravo  da  obilno  primaju  od  svetih  pastira  duhovna 
dobra  Crkve...  Prema  svom  znanju,  kompetenciji  i ugledu  imaju  slobodu,  a 
katkada  i dužnost  da  reknu  svoje  mišljenje  o stvarima  koje  se  odnose  na  korist 
Crkve.  Neka  se  to  čini,  ako  treba,  preko  ustanova  koje  je  Crkva  za  to  ustanovila,  i 
uvijek  istinoljubivo,  hrabro  i razborito,  s poštovanjem  i ljubavlju  prema  onima  koji 
radi  svoje  svete  službe  predstavljaju  Krista. 

Laici,  kao  i svi  vjernici,  neka  s kršćanskom  poslušnošću  spremno 
prihvaćaju  ono  što  sveti  pastiri  kao  Kristovi  predstavnici  određuju  kao  učitelji  i 
upravitelji  u Crkvi,  slijedeći  primjer  Krista,  koji  je  svojom  poslušnošću  sve  do 
smrti  otvorio  blaženi  put  slobode  djece  Božje...".378 

I franjevci,  umjesto  da  nagovore  određene  vjernike  iz  njihovih  župa  da 
ispitaju  svoj  stav  i savjest  pred  ovim  koncilskim  tekstom  s obzirom  na  njihovo 
poštovanje,  poslušnost  i ljubav  "prema  onima  koji  radi  svoje  svete  službe 
predstavljaju  Krista",  radije  s njima  krče  put  u suprotnu  smjeru. 

Otkad  je  izbio  "hercegovački  slučaj",  hercegovački  franjevci  ne  prestaju 
trubiti  na  "narodnu"  trubu.  Shvaćaju  li  oci  franjevci  pod  "narodom  Božjim"  one 
instrumentalizirane  i manipulirane  elemente  koji  izvikuju  parole  "Hoćemo  fratre, 
dolje  popovi!"  ili  misle  na  ono  silno  mnoštvo  vjernika  kojima  je  baš  svejedno  hoće 
li  im  župnik  biti:  isusovac,  dominikanac,  franjevac  ih  petrovac  - samo  neka  je 
katolički  svećenik?  Posve  je  jasno  iz  povijesti,  a eto  i iz  sadašnjosti,  kako  su 
poneke  kleričke  osobe  znale  oduševiti  vjernike  za  svoje  vlastite  ciljeve.  Poučena 
tim  iskustvom,  Crkva  je  u svome  zakoniku  predvidjela  i neke  kanonske  kazne 


378  LG,  37. 


224 


protiv  onih  kleričkih  osoba  koje  bi  pozivom  na  "narod",  tj.  na  vjernike  sprječavale 
izvršenje  nekih  odredaba  viših  crkvenih  poglavara. 

Kad  je  apostolski  vizitator,  mons.  Laszlo,  boravio  u Hercegovini  u 
listopadu  1972.  godine,  franjevci  su  ga  pozivali  da  pođe  u pobunjene  župe  da 
razgovara  s vjernicima.  Vizitator  je  to  odbio  s motivacijom:  prije  nego  što  pođemo 
među  svijet,  mi  se  svećenici  moramo  složiti  i sporazumjeti. 

Na  kraju  svoje  okružnice  provincijal  Šilić  postavlja  pitanje:  "...  causa 
finita  esf!"  - je  li  Dekretom  "svršila  causa  causae "?  On  misli  da  nije:  Ali  znamo 
ovo:  da  su  franjevci  sa  svojim  poglavarstvom  prihvatili  Dekret  onako  kako  im  je 
pisao  sam  Sveti  Otac  i njihov  general  - kao  što  su  ga  prihvatili  dijecezanski  biskupi 
i kler  - već  bi  davno  bila  svršena  "causa".  U tom  slučaju  ne  bi  bilo  potrebno  čak 
prijetiti  nemirom  i u "nepobunjenim  župama".  Ali,  na  žalost,  hercegovački 
franjevci  nisu  poslušali,  na  što  se  potužio  i sam  general  u jednom  svome  pismu: 

"Ipak,  ne  možemo  šutke  prijeći  preko  duhovne  boli  koja  oce  definitore 
mori  zbog  vašega  stava  u ovom  pitanju.  Jer  generalni  definitorij  misli  da  je  vaša 
dužnost  bila  da  počnete  s izvršavanjem  Dekreta  u franjevačkom  duhu,  te  da  pružite 
iskrenu,  snažnu  i uspješnu  pomoć  da  bi  se  stvari  mimo  sredile  u trima  župama: 
Grude,  Mostarski  Gradac  i Cmač,  a također  i u četiri  druge  u kojima  se  nalazite 
bez  kanonske  misije. 

Osim  toga,  generalni  definitorij  nikako  ne  može  odobriti  vaš  postupak:  vi 
se,  naime,  niste  izričito  suprotstavili  mome  pothvatu,  ipak  niste  ni  najmanje 
doprinijeli  svojom  suradnjom  da  bi  se  stvari  sredile.  A tako  ste  postupili  premda 
ste  bili  svjesni  preteških  posljedica  koje  sa  sobom  donosi  vaše  uporno  odbacivanje 
Dekreta  od  6.  lipnja  1975. 

Ne  sviđa  mi  se  ni  to  što  vi  moje  pismo  Mentre  sono  in  procinto  od  1. 
srpnja  1975.  niste  ozbiljno  ni  primili,  te  dijalog  o njemu  odbacili  i izjavili  da  je 
ovakav  mentalitet  svetoga  Franje,  u ovakvim  okolnostima,  za  vas  posve  nemoguć. 
Naprotiv,  oci  generalnoga  definitorija  čvrsto  drže  da  vaše  čitavo  pitanje  može  i 
mora  biti  riješeno  jedino  ovim  putem  sv.  Franje...".380 

Iskreno  žalimo  što  je  fra  Marijan  Zubac  - kojega  je  provincijal  nazvao 
"savješću  provincije"  - izrekao  one  nepromišljene  i uvredljive  riječi:  Dekret  je 
nazvao  "najgorim  rješenjem",  "nepravednim,  griješnim  i štetnim  rješenjem", 
Rimsku  kuriju  smatra  "Papinom  kamarilom"  (kamarila  je  klika  dvorjanika  koja 
svojim  spletkama  utječe  na  državne  poslove  u vlastitu  korist);  a biskupa  Čulu 


379  Kan.  2332,  1:  "Ako  bi  se  župnik  - da  zapriječi  izvršenje  crkvene  jurisdikcije  - 
usuđivao  buniti  svjetinu,  promicati  za  sebe  javne  potpise,  poticati  narod  govorima  ili  spisima  i 
poduzimati  nešto  slično,  neka  se  prema  težini  krivice,  po  razboritu  sudu  ordinarija,  kazni,  ne 
isključujući,  ako  zatreba,  ni  suspenziju". 

dovede  u usporedbu  s Judom  izdajnikom.  Ako  "savjest  provincije"  tako  osuđuje 
službene  dekrete  i organe  Svete  Stolice  i svoga  mjesnog  ordinarija,  očito  je  da  se 
više  ne  razgovara  s ljudima  koji  su  na  autentičnoj  franjevačko-redovničkoj  i 
katoličkoj  liniji.  Žao  nam  je  također  što  je  tu  emotivnu  i nerazboritu  izjava  fra 
Marijana  Zupca  prihvatio  njegov  redovnički  poglavar,  objavio  je  u službenom 
glasilu  provincije  i time  za  sva  vremena  pobio  žalostan  spomenik  i sebi  i svomu 
subratu! 

U vezi  sa  svim  tim  izjavama,  uvredama,  tvrdnjama  i osudama  Dekreta  od 
strane  hercegovačkoga  provincij alata  biskupski  je  ordinarijat  u svome  pismu  pisao: 

"U  glasilu  Vaše  Provincije  'Mir  i Dobro',  5/1975.  nedavno  je  objavljen 
članak  sa  natpisom:  'Roma  locuta..."  , koji  mora  ožalostiti  i uvrijediti  svakoga,  tko 
sa  Crkvom  i Svetom  Stolicom  bar  malo  osjeća".  Na  svršetku  toga  pisma  ordinarijat 
je  zaključio: 

"O  Dekretu,  koji  su  3 Dikasterija  Sv.  Stolice  uz  odobrenje  samoga  Sv.  Oca 
donijela,  ne  može  biti  diskusije.  Dekret  se  mora  prihvatiti,  provesti.  Pitanje  je  samo 
u tome,  da  li  će  se  Dekret  provesti  sa  većom  ili  manjom  bukom,  sa  Skandalima  ili 
bez  Skandala,  sa  većim  ili  manjim  potresima  među  vjernicima  i u krilu  same  Vaše 
provincije. 

Ordinarijat  moli,  preporuča,  savjetuje,  da  se  bar  sada  na  koncu  čitavoga 
decenija  međusobnih  optužbi,  napadaja  i polemika  pokaže  više  kršćanske  zrelosti  i 
razbora,  više  poslušnosti  prema  Sv.  Ocu  i bratske  ljubavi,  više  brige  za  dobro 
Crkve  u Hercegovini  i za  spas  duša,  pa  da  se  sadašnja  sveta  jubilejska  godina 
završi  sa  jednim  velikim  činom  međusobnog  opraštanja  i pomirenja,  te  otpočne 
nova  i svjetlija  stranica  u povijesti  naše  zajedničke  biskupije  i Vaše 

381 

provincije...". 


IV)  CRKVENA  UPOZORENJA  I KANONSKE  KAZNE 
HERCEGOVAČKOM  FRANJEVAČKOM  POGLAVARSTVU 


1)  Otac  general  poziva  hercegovačke  franjevce  na  posluh  Dekretu.  Po 

povratku  iz  Hercegovine  u Rim  franjevački  je  general  sastavio  izvještaj  o svome 
pohodu,  boravku  i pokušajima  da  privoli  hercegovačke  franjevce  na  prihvaćanje 
Dekreta  te  da  ga  počnu  provoditi  u djelo.  Svomu  generalnom  definitoriju  predao  je 
sve  ono  što  je  primio  bilo  od  franjevaca  bilo  od  vjerničkih  deputacija  koje  je 
primao  i posjećivao  u Hercegovini.  Nakon  odlaska  oca  generala  iz  Hercegovine, 
biskupi  su  također  poslali  svoj  izvještaj.  Skupivši  potrebne  izvještaje, 

Kongregacija  je  održala  sjednicu  12.  rujna  1975.  na  kojoj  se  razmatralo  o prvim 
pokušajima  da  se  Dekret  primi  i provede. 

U međuvremenu  bila  je  objavljena  provincijalova  okružnica  (na  koju  smo 
se  gore  osvrnuli)  u službenom  glasilu  "Mir  i Dobro".  Prema  pripovijedanju  mons. 
Žanića,  koji  je  sudjelovao  na  spomenutoj  sjednici,  nazočne  predstavnike  raznih 
rimskih  zainteresiranih  dikasterija  najviše  je  zapeklo  ono  što  je  provincijal  Šilić, 
krijući  se  iza  "savjesti  provincije",  vrijeđao  rimsku  kuriju  nazivajući  je  "Papinom 
kamarilom".  Tu  je  uvredu  protiv  rimske  kurije  i sam  otac  general  shvatio  kao 
vlastito  blamiranje  pred  najvišim  crkvenim  službenicima.  Po  kazivanju  nekih 
članova  generalne  kurije  O.  F.  M.,  otac  je  general  rijetko  kada  bio  tako 
neraspoložen  i uznemiren  kao  toga  dana  kada  se  vratio  sa  sjednice.  Odmah  je 
tražio  da  dobije  primjerak  glasila  "Mir  i Dobro". 

Drugi  dan,  tj.  13.  rujna  1975.  franjevački  je  general  sazvao  sjednicu 
defmitorija.  Proučilo  se  pismo  provincijala  Šilića  koje  je  on  uputio  ocu  generalu  i 
ispitao  sadržaj  spomenutoga  glasila  "Mir  i Dobro",  br.  5/1975. 

Nakon  te  sjednice  franjevački  je  general  poslao  posebno  pismo  o.  Šiliću,  a 
kopiju  lista  spremio  je  također  na  znanje  apostolskom  vizitatoru,  Državnom 
tajništvu  i Kongregacijama  za  širenje  vjere  i za  redovnike  i svjetovne  ustanove. 
Izvršujući  ono  što  je  generalni  definitorij  odlučio,  o.  general  je  napisao 
provincijalu: 

"1)  Potpuno  odbacujem  ono  što  vaše  gore  spomenuto  pismo  sadržava  i 
izjavljujem  da  u punoj  snazi  ostaje  sve  što  je  Apostolska  Stolica  odlučila.  Ako  bi 
se  slučajno  dogodilo  da  se  pojavi  kakav  napad  protiv  vas  ili  Provincije,  neka  se 
stvar,  dužnim  načinom  obrazložena  i nužnim  dokumentima  osvijetljena,  iznese 
pred  ovu  generalnu  kuriju.  Ne  može  se  odobriti  da  se  pravda  sebi  prisvaja 
vlastitom  rukom. 

2)  Zatim,  o hercegovačkom  slučaju  neka  se  ništa  ne  piše  u glasilu  ’Mir  i 
Dobro’,  inače  ću  biti  nevoljko  prisiljen  zabraniti  ubuduće  izdavanje  glasila. 

3)  Dozivam  u pamet  da  bilo  kakvo  eventualno  odbijanje  posluha  neće 
moći  ne  imati  pravne  posljedice. 

4)  Neka  se  primjerak  ovoga  pisma  dostavi  svakom  franjevcu 
provincije...".382 

Taj  dobrohotni  generalov  poziv  malo  je  koristio  onima  kojima  je  upućen. 
Temperatura  je  iz  dana  u dan  rasla.  Vatra  se  sve  više  raspirivala. 

2)  Propaganda  svečano  i konačno  opominje  upravu  hercegovačke 
provincije.  Kongregacija  za  širenje  vjere  u suradnji  s Kongregacijom  za  redovnike 
i svjetovne  ustanove  priopćila  je  5.  travnja  1976.  ocu  generalu  O.  F.  M.  "daje 
Sveti  Otac,  doznavši  s dubokom  boli  za  ustrajno  odgađanje  provedbe  Dekreta 

Romanis  Pontificibus  od  6.  lipnja  1975.,  potvrdio  potpuno  vrijednost  istoga 
dokumenta  te  također  naredio  da  se  uspješno  otpočne  izvršavanje  odredaba  koje 
Dekret  sadrži".  U istom  su  pismu  spomenute  Kongregacije  uputile  preko 
franjevačkoga  generala  "svečanu  i konačnu  opomenu  upravi  spomenute  provincije 
da,  pod  prijetnjom  teških  kanonskih  posljedica,  okanivši  se  svakog  otpora  i 
oklijevanja,  konkretno  otpočne  primjena  Dekreta  riječima,  tj.  formalnom  i 
neuvjetovanom  izjavom  o prihvaćanju  odredaba  Svete  Stolice  sa  strane  iste 
provincijalne  uprave  u roku  od  20  dana  po  prispjelu  priopćenju  opomene,  za  što 
ćete  se  Vi,  Oče,  pobrinuti  da  se  učini  što  iskrenije,  i što  brižljivije". 

Nadalje  se  kaže  da  se,  imajući  u vidu  posebne  prilike  hercegovačke 
provincije,  odgađa  održavanje  provincijskoga  kapitula,  a Sveta  Stolica  "pridržava 
pravo  da  providi  upravu  same  provincije  u prikladno  vrijeme".  Istodobno  se 

imenuje  poseban  apostolski  vizitator  hercegovačke  provincije  u osobi  o. 
Vladimira  Vlašića  D.  I.  "da  bi  također  u osobnim  susretima  s pojedinim 
redovnicima  mogao  upoznati  stanje  iste  provincije  i o tome  izvijestiti  Svetu 
Stolicu".383 

Samo  desetak  dana  nakon  toga  Kongregacija  za  širenje  vjere  poslala  je 
drugo  pismo  ocu  generalu  tražeći  od  njega  da  uputi  posebno  pismo  hercegovačkim 
franjevcima  i vjernicima  koji  su  povjereni  njihovoj  brizi  "da  u pravom  duhu 
kršćanske  i crkvene  poslušnosti  prihvate  ’mudre  odredbe  koje  je  za  sveopće  dobro 
poduzela'  Sveta  Stolica...".  Propaganda  također  nalaže  da  se  to  objavi  u službenom 
glasilu  provincije,  da  otac  general  zabrani  "franjevcima  daljnje  polemiziranje 
usmeno  i pismeno,  protiv  predmetnog  Dekreta  i crkvene  hijerarhije",  da  se  objavi 
odgoda  kapitula  te  se  svim  redovnicima  najavi  dolazak  apostolskoga  vizitatora. 
Ujedno  se  zahtijeva  da  se  isključi  svaka  mogućnost  da  po  isteku  sadašnjega 
mandata  o.  Šilića  "ne  obnaša  nikakvu  službu  u upravi"  i neka  boravi  "izvan 
područja  Hercegovine...".384 

3)  Otac  general  piše  pobudnice  franjevcima  i vjernicima.  Prije  svoga 
polaska  u Hercegovinu  franjevački  je  general  uputio  kratku  i srdačnu  pobudnicu 
svim  hercegovačkim  franjevcima  u smislu  navedene  upute  Kongregacije  za  širenje 
vjere  i Kongregacije  za  redovnike  te  zamolio  ih  da  "promatrajući  vrlo  ljubežljivo  i 
duboko  duh  sv.  oca  Franje,  nasljedujete  njegov  način  djelovanja,  kao  što  ste  po 
našem  pravilu  zavjetovali,  te  do  kraja  u tome  vjerno  napredujete.  Molim  vas, 
odbacite  svaki  otpor  i oklijevanje,  prihvatite  iz  dubine  svoje  duše,  kao  što  bi  to 
učinio  naš  sv.  otac  Franjo,  i provedite  u djelo  ono  što  je  Sveta  Stolica  odlučila  i 
odredila.  Molim  vas  da  ne  poslušate  samo  izvana  nego  iskrenim  svojim  srcem 
surađujući  na  tome  da  ono  što  se  vama  nalaže  također  vjerni  puk,  povjeren  vašoj 


383  Pismo  Kongregacije  franjevačkom  generalu,  1818/76.,  4.  IV.  1976. 

brizi,  slično  prihvati  i u djelo  provede  bez  odlaganja  i zatezanja.  Ako  to  budete 
učinili,  sva  će  vas  braća,  vaši  preteče  koji  sada  u slavi  Božjoj  pažljivo  motre  vaše 
nakane  i život,  priznati  dostojnim  i vjernim  nastavljačima  napora  koji  su  sami 
podnijeli  ne  samo  u znoju  nego  toliko  puta  i u krvi  prolivenoj  za  Božje  stado...'1.385 

Istoga  dana,  16.  travnja  1976.,  otac  je  general  sastavio  pobudno  pismo 
"vjernicima  povjerenim  duhovnoj  brizi  franjevaca  u mostarsko-duvanjskoj 
biskupiji".  Uvodno  je  spomenuo  svoj  boravak  u Hercegovini  u srpnju  prethodne 
godine.  "Sve  sam  učinio  da  saslušam  sve  skupine  koje  su  došle,  ne  zanemarujući 
nijednu.  Čuo  sam  vaše  zahtjeve,  kao  što  se  sjećate,  svima  sam  naglašavao  kako 
treba  vjerno  i spremno  izvršiti  Dekret  Romanis  Pontificibiis  od  6.  VI.  1975... 
Nakon  jednomjesečnih  iskrenih  nastojanja  u tom  smislu,  vratio  sam  se  u Rim  i 
podnio  Vrhovnom  svećeniku  opširno  izvješće,  prilažući  također  vaše  molbe.  Zatim 
su  uslijedili  različiti  pregovori  i poduzeti  su  mnogi  koraci  da  se  dođe  do  rješenja 
slučaja...". 

"Evo  me  opet  k vama,  nakon  gotovo  godine  dana,  da  vam  kažem  kako  se 
o vašim  molbama  raspravljalo  te  da  se  došlo  do  odluke  da  se  čvrsto  ostane  na 
onome  što  je  odlučeno  u Dekretu  Romanis  Pontificibiis,  naređujući  konačno  da  se 
sve  vjerno  ostvari.  Ova  odluka  i druge  odredbe  spomenutog  dokumenta  (tj.  od  4. 
travnja  1976.,  n.  pr.)  odobrio  je  na  poseban  način  Sv.  Otac. . . Sada  je  dužnost  svih 
nas  da  iskreno  prihvatimo  i vjerno  izvršimo  što  je  bilo  odlučeno. 

Dopustite  mi  da  vam  upravim  jednu  riječ  za  koju  smatram  da  je  u skladu  s 
našim  zajedničkim  kršćanskim  i katoličkim  zalaganjem:  ispunite  vjerno 
evanđeosku  poruku.  Naši  su  pastiri  progovorili  i objavili  odluke,  saslušavši  naše 
molbe  te  prosudili  i odlučili  da  se  ostane  pri  onome  što  je  prethodno  odlučeno  i 
određeno.  Na  nama  je  sada  da  prihvatimo  glas  onih  koje  je  Gospodin  postavio  za 
poglavara  naših  duša  te  da  ga  slijedimo  iskreno  i vjerno.  Budemo  li  se  toga  držali, 
možemo  biti  sigurno  da  činimo  ono  što  Gospodin  od  nas  sada  hoće  i da  unosimo 
mir  i kršćansku  radost  u svoja  srca,  u obitelji  i župe.  Molim  vas  iz  dubine  srca 
svoga  da  prihvatite  ono  što  je  Sveta  Stolica  odlučila  te  da  surađujete  iskreno  i 
odano  u provedbi  svih  odredaba  bez  ikakvih  odgoda  i otpora".386 

4)  Franjevački  general  dekretira  izvršenje  Propagandinih  naredaba. 
Dne  20.  travnja  1976.  franjevački  je  general  izdao  poseban  Dekret  "Provincijalu 
naše  franjevačke  provincije  Uznesenja  B.  D.  M u Hercegovini  i svoj  braći  ove 
provincije",  kojim  proglašava  odredbe  i naredbe,  primljene  od  Kongregacije  za 
širenje  vjere: 

Odgađa  se  održavanje  provincijskoga  kapitula  koji  je  bio  zakazan  za 

mjesec  travanj. 

Provincijalu  Šiliću  "nalaže  se  da  sa  svojim  provincijalnim  definitorijem  u 
roku  od  20  dana,  računajući  od  21.  travnja  1976.,  točno  sastavi  izjavu...,  te  je  u 
određeno  vrijeme  preda  meni  da  je  uručim  Svetoj  Stolici.  Ujedno  se  naviješta 
svečana  i konačna  opomena  da  se  to  pošalje  pod  prijetnjom  teških  kanonskih 
posljedica  ako  - ne  dao  Bog  - izjava  u korisnom  vremenu  ne  bi  bila  sastavljena  ili 
ne  bi  bila  onakva  a kakva  se  propisuje.  Neka  čč.  oo.  defmitori  spomenute 
provincije  imaju  u vidu  da  se  izjava  mora  napisati  izričitim  riječima,  bez  uvjeta  i 
bez  izmicanja.  Osim  toga,  ovu  izjavu  treba  shvatiti  i sastaviti  tako  da  bude  početak 
učinkovite  provedbe  Dekreta  ’Romanis  Pontificibus’...". 

- Nalaže  se  provincijalu  da  sa  svojim  definitorima  "sve  tako  uredi  da  ide  na 
ruku  preč.  o.  Vladimiru  Vlašiću,  D.  I.,  u apostolskoj  vizitaciji.  A svoj  braći  iste 
provincije  naređuje  se  da  istoga  oca  prime  i olakšaju  mu  izvršenje  njegove  zadaće, 
prema  pravnom  propisu..." 

- Pri  dnu  izjave  stoji:  "Kao  što  sam  već  više  puta  naredio,  ponovno  strogo 
nalažem  svoj  braći  naše  hercegovačke  provincije  da  se  posve  uzdrže  od  usmene  i 
pisane  polemike  protiv  Dekreta  Svete  Stolice  u ovoj  stvari  i protiv  crkvene 
hijerarhije...  " 

Dekret  završava  riječima:  "Nadam  se  da  ćete  sve  ovo  što  je  Sveta  Stolica 
odredila  svi  - svatko  prema  svojoj  dužnosti  - ispuniti  u duhu  franjevačke 
poslušnosti  koja  se  duguje  vrhovnom  svećeniku.  Sa  svoje  strane  obećajem  da  ću 
vam  u svemu  biti  iskren  i brižljiv  suradnik  i pomoćnik  u pokazivanju  te 

387 

poslušnosti". 

Franjevački  je  general  boravio  u Hercegovini  u tjednu  između  velikoga  i 
maloga  Uskrsa  1976.,  i to  samo  dva  dana.  Imao  je  susret  s provincijalnim 
definitorijem.  Prije  svoga  odlaska  iz  Hercegovine  napismeno  je  ponovio  svoje 
naredbe  provincijalu  i svoj  braći  provincije: 

- Neka  izjavu,  koju  traži  Sveta  Stolica,  sastavi  samo  provincijalna  uprava. 

- Svoj  braći  što  prije  obznaniti  sve  dokumente  koje  je  on  21.  travnja  1976. 
predao  provincijalnom  poglavarstvu,  kao  i ovo  pismo:  "Neka  im  se  dozove  u 
pamet  moje  stajalište  i stav  generalnoga  definitorija.  Neka  se  ponovno  objave 
pisma  poslana  iz  Rima  1975.  nakon  moga  povratka  iz  Mostara". 

- "Neka  se  što  prije  svima  objelodani  moje  pismo  (...)  koje  sam  uputio 

■ ■ 388 

vjernicima  . 

5)  Provincijalna  uprava  šalje  "Izjavu"  Svetom  Ocu:  "Non  possumus" 
(=  ne  možemo).  Posljednji  dan  "korisnoga  vremena"  za  izjavu,  tj.  10.  svibnja  1976. 
hercegovački  provincijalni  poglavari  (provincijal,  njegov  zamjenik  i pet  definitora) 
sastavili  su  izjavu  naslovljenu  na  Svetoga  Oca.  U uvodu  se  spominju  dva  ulomka 

iz  pisma  Kongregacije  za  evangelizaciju  naroda  i za  redovnike  i svjetovne  institute 
od  4.  travnja  1976.  te  se  nastavlja: 

"Mi,  oci  definitori  spomenute  provincije  manje  braće,  kapitulamo  i 
zakonito  sabrani  u našem  samostanu  sv.  Petra  i Pavla  u Mostaru  dne  10.  svibnja, 
nakon  što  smo  više  puta  zrelo  ispitali  spomenuti  Dekret  ’Romanis  Pontificibus’  od 
6.  VI.  1975.,  Pismo  vaše  Svetosti  ’Novistis  profecto’  od  25.  VI.  1975.,  Pobudna 
pisma  generala  našeg  Reda  od  1.  VII.  1975.  i 16.  IV.  1976.,  kao  i najnovije 
dokumente  spomenutih  Sv.  kongregacija,  zabrinuti  za  dobro  i mir  Crkve  i Božjega 
naroda  u Hercegovini,  posve  svjesni  svih  mogućih  posljedica,  svečano 
izjavljujemo  da  smo  spremni,  ako  ustreba,  krv  proliti  za  vjeru,  Evanđelje,  Crkvu  i 
Vrhovnog  Svećenika,  kao  što  su  činila  u prošlim,  pa  i u nedavnim,  vremenima 
tolika  naša  braća... 

Ali  dok  svoju  vjeru,  vjernost  i potpuno  pristajanje  ispovijedamo  i 
očitujemo,  ujedno  izjavljujemo,  mirne  savjesti  i u potpunoj  odgovornosti  pred 
redovničkom  provincijom  kojoj  predstojimo,  pred  narodom  Božjim  koji  je 
povjeren  pastoralnoj  brizi  braće  iste  redovničke  provincije,  pred  Crkvom 
Kristovom  i pred  Vama,  Sveti  Oče,  da  Dekret  ’Romanis  Pontificibus’  očito 
protuslovi  istini,  vrijeđa  naravnu  pravičnost,  izravno  se  protivi  dobru  duša  i veoma 
šteti  autoritetu  Crkve: 

Protuslovi  istini:  jer  pretpostavlja  ’međusobni  sporazum  između  dviju 
strana’  koji  ne  postoji  a četiri  ga  puta  spominje,  naše  riječi  iz  konteksta  trga  i 
netočno  navodi;  čak  se  osjećamo  zavedeni  u zabludu  i prevareni:  Dekret  naime 
niječe  i ono  što  nam  je  sama  Sveta  Stolica  po  apostolskom  vizitatoru,  preuzv. 
Stefanu  Laszlu,  osigurala  kao  condicio  sine  qua  non  (=  uvjet  bez  kojega  se  ne 
može  ići  dalje,  n.  pr.): 

Vrijeđa  naravnu  pravičnost:  jer  je  Dekretom  ova  redovnička  provincija, 
bez  ikakva  opravdanja,  osuđena  na  lagano  i postepeno  odumiranje;  isto  tako,  mi 
bismo  franjevci  morali  napustiti  vlastite  kuće  i crkve,  bez  ikakva  jamstva  za  naše 
buduće; 

Izravno  se  protivi  dobru  duša:  jer  pokušati  provesti  spomenuti  Dekret,  s 
pravom  ili  nepravom,  protiv  volje  Božjega  naroda,  nanijela  bi  se  tako  velika  šteta 
dobru  duša  naroda  Božjega  u Hercegovini,  koja  se  ne  bi  mogla  nadoknaditi; 
dapače,  postoji  opasnost  da  se  jednim  jedinim  činom  ne  sruši  ono  što  ni  tursko 
progonstvo  kroz  400  godina,  niti  najteže  nevolje  (najnovijeg  vremena)  nisu  mogle 
srušiti.  Sličan  pokušaj  iz  1968.  godine  dosta  jasno  opominje.  Uostalom,  Božji 
narod  u Dekretu  nije  vrijedan  ni  spomena,  kao  da  provedba  istoga  Dekreta  od 
njega  uopće  ne  zavisi; 

Veoma  šteti  autoritetu  Crkve:  jer  u svemu  tome  vrlo  se  često  i rado  poziva 
na  autoritet  Crkve,  Svete  Stolice  i Vaše  Svetosti,  a čime  se  samo  uzalud 
pokušavaju  prikriti  motivi  koji  su  najmanje  evanđeoski,  te  se  na  taj  način  ruši 
autoritet  Crkve,  Svete  Stolice  i Vrhovnog  svećenika. 

Stoga,  mi  se  osjećamo  u svijesti  punim  pravom  obvezani  da  moramo 
zadržati  stav  "ne  možemo",  a ne  "nećemo";  ne  možemo  naime  preuzeti 
odgovornost  za  posljedice  koje  bi  sigurno  uslijedile  iz  našega  odobrenja, 
prihvaćanja  ili  pokušaja  provedbe  takva  Dekreta,  i to  zbog  razloga  koje  smo  gore 
ukratko  iznijeli... 

Sveti  Oče,  uvjereni  smo,  iako  ne  možemo  staviti  ruku  na  izvršenje  Dekreta 
ovakvoga  kakav  jest,  da  mi  ipak  radimo  za  dobro  sveopće  i mjesne  Crkve.  Jer  ne- 
odobravanje, ne-prihvaćanje  i ne-izvršenje  Dekreta  s naše  strane  ne  znači 
nijekanje,  nego  zahtjev  vjernosti  i naše  ljubavi  prema  vjeri,  Evanđelju,  Crkvi  i 
Vrhovnom  svećeniku.  Žao  nam  je  ipak  što  Vašoj  Svetosti  ne  možemo  pružiti 
utjehu  ’posve  savršenom  pokomošću  prema  naredbama  Svete  Stolice’  kao  što  ste 
Pismom  ’Novistis  profecto’  od  25.  lipnja  1975.  od  nas  tražili,  jer  ’posluhu  nema 
mjesta,  ako  bi  se  njime  počinio  zločin  ili  grijeh’  (Sv.  Franjo,  Prvo  pravilo,  gl.  5). 
Treba  se  većina  pokoravati  Bogu  negoli  ljudima  (. Dj  5,29)."389 

U ovoj  se  kronici  želimo  suzdržati  od  bilo  kakva  komentara  i analize 
spomenute  izjave  franjevačke  provincijalne  uprave,  premda  bismo  imali  mnogo 
toga  reći  i napisati.  Čini  nam  se  daje  najbolji  komentar  i osvrt  ono  pismo  koje  je 
prokurator  Reda  fra  Nicola  Cerasa  uputio  kardinalu  Državnom  tajniku  16.  lipnja 
1976.  A značajno  je  i ono  što  je  provincijal  Šilić  pisao  u popratnom  dopisu  o. 
Generalu,  gdje  ga  moli:  "Molim  ujedno  Vas,  Oče,  da  to  pismo  sami  osobno 
predate  iz  ruke  u ruku  Svetom  Ocu  Papi  Pavlu  VI.  Ako  Vam  to  bude  nemoguće,  ili 
ako  nam  možda  nije  dopušteno,  ili  napokon  ako  to  ne  želite,  onda  to  pismo  ne 
smijete  nikome  drugome  predati".390 

6)  Zamjenik  oca  generala  živo  žali  "Izjavu"  provincijalne  uprave. 

Spomenuto  pismo  - izjava  hercegovačke  provincijalne  uprave  - poslano  je  o. 
generalu  u Rim  da  ga  uruči  Papi.  Ali  kako  u to  vrijeme  generalni  ministar  nije  bio 
u Rimu,  dužnost  je  izvršio  njegov  zamjenik,  o.  Cerasa.  On,  kao  prokurator  Reda 
manje  braće,  uputio  je  popratno  pismo  državnom  tajniku  kardinalu  Jeanu  Villotu. 
U pismu  između  ostaloga  stoji: 

"Ono  što  najviše  žalosti  o.  generala,  a s njim  i sve  članove  generalnoga 
defmitorija,  jest  negativan  odgovor  naše  subraće  iz  Mostara  koji  na  ovaj  način 
kidaju  crkveno  zajedništvo. 

Ova  činjenica  duboko  ponižava  sve  nas!  Kad  budete  imali  priliku,  molim 
Vas,  izvolite  izvijestiti  Svetoga  Oca  da  uprava  Reda  manje  braće,  živo  žaleći  ovu 
bolnu  činjenicu,  sigurno  najžalosniju  u povijesti  našega  Reda,  obnavlja  Njegovoj 
Svetosti  osjećaje  bezuvjetne  poslušnosti  njegovim  prosvijetljenim  smjernicama... 


iSVAP,  160/76.,  10.  V.  1976. 
390  AP,  161/76.,  11.  V.  1976. 

Dekret  ’Romanis  Pontificibus’,  koji  našu  subraću  u Hercegovini  stavlja  u 
položaj  jedinstvene  povlastice,  što  se  ne  susreće  ni  u jednoj  biskupiji  na  svijetu, 
nije  bio  prihvaćen  od  njihove  provincijalne  uprave,  unatoč  očinskom  pismu 
Svetoga  Oca  i opetovanim  zahvatima  našega  o.  generala.  Dobro  znam  da  ovo  ne 
može  nego  neobično  ožalostiti  srce  Svetoga  Oca! 

Prečasna  uzoritosti,  uvjerite  Svetoga  Oca  da  će  središnja  uprava  Reda 
poduzeti  sve  što  bude  u njezinim  mogućnostima  kako  se  ne  bi  pobuna  proširila  i 
kako  bi  naš  Red  uvijek  ostao  ’podložan  i podvrgnut  nogama  Svete  Stolice’  kao  što 
želi  sv.  Franjo."391 

7)  Vijeće  za  javne  crkvene  poslove  navješćuje  primjenu  kanonskih 
kazni.  Državno  tajništvo  Svetoga  Oca,  odgovarajući  na  prokuratorovo  pismo, 
priopćilo  je  "daje  Sveti  Otac  pročitao  i osobno  sa  svom  pozornošću  ispitao  pismo 
broj  160/76.,  od  10.  svibnja  1976.,  koje  su  Mu  uputili  provincijal  i provincijalni 
definitori  O.  F.  M.  u Hercegovini. 

Vrhovni  je  svećenik  pokazao  duboku  bol  zbog  odgovora  onih  redovnika 
na  svečanu  i konačnu  opomenu... 

Unatoč  ponavljanim  i autoritativnim  poticajima  kao  i jedinstvenim 
povlasticama,  podijeljenim  provinciji  O.  F.  M.  u Hercegovini  Dekretom  ’Romanis 
Pontificibus’,  poglavari  iste  provincije  htjeli  su  ustrajati  u svome  stavu  i dospjeti 
do  čina  formalne  i teške  neposlušnosti.  Ne  mogu  se  smatrati  valjanima  razlozi  koje 
oni  navode  - tako  su  jasno  u suprotnosti  sa  zdravim  načelima  redovničkoga  i 
crkvenoga  života... 

Prema  tomu,  imajući  u vidu  prispjeli  odgovor  provincijala  i provincijalnih 
definitora  O.  F.  M.  u Hercegovini,  mjerodavni  će  uredi  sada  morati  pristupiti 
primjeni  predviđenih  kanonskih  kazni. 

Moramo  Vam  napokon  priopćiti  da  je  Vrhovnom  svećeniku,  živo 
ožalošćenu  zbog  ponašanja  provincijalnih  poglavara,  pružilo  utjehu  obnovljeno 
očitovanje  bezuvjetne  poslušnosti  središnje  uprave  Reda  manje  braće...  Njegova  se 
Svetost  nada  da  će  ista  središnja  uprava  pružiti  iskrenu  i spremnu  suradnju,  kao  što 
je  posebno  potrebno  u ovoj  osjetljivoj  situaciji,  kako  bi  se  u provinciji  O.  F.  M.  u 
Hercegovini  ponovno  uspostavila  dužna  redovnička  disciplina  koja  će  joj  osigurati 
punu  vjernost  pravilu  sv.  Franje  i prema  tomu  osposobiti  je  da,  u poslušnosti 
odredbama  što  ih  poduzima  Sveta  Stolica  za  opće  dobro,  učini  još  dragocjenih 
usluga  u mostarsko-duvanjskoj  Crkvi...".392 

8)  Propaganda  naređuje  generalu  Reda  svrgnuće  provincijalne 
uprave.  Prikupivši  sve  potrebne  izvještaje  i odgovore  Sveta  kongregacija  za 


”lAGK,  044769,  16.  V.  1976. 

3Q2  Dopis  Vijeća  za  javne  crkvene  poslove  franjevačkom  generalu,  3211/76.,  31.  V. 

širenje  vjere  pismom  od  2.  lipnja  1976.  godine  naredila  je  franjevačkom  generalu 
da  odmah  pristupi: 

- "skidanju  s uprave  i lišenju  pasivnoga  i aktivnoga  glasa  hercegovačkoga 
provincijala  o.  Rufina  Šilića,  provincijalnoga  vikara  i petorice  definitora, 
potpisnika  izjave  koju  su  nedavno  poslali  Vrhovnom  svećeniku. 

- da  u djelo  provedete  ono  što  je  bilo  odlučeno...  s obzirom  na 
spomenutoga  Šilića,  određujući  za  toga  redovnika  posluh  koji  će  ga  držati  daleko 
od  područja  Hercegovine...  te  da  nema  nikakva  zaduženja  u upravi.  A ukoliko  bi  o. 
Šilić  odbio  podložiti  se  spomenutim  odredbama  i posebno  naređenju  da  napusti 
Hercegovinu,  ta  će  generalna  uprava,  obznanivši  prethodno  odgovarajuće 
kanonske  opomene,  morati  pristupiti  njegovu  istjerivanju  iz  Reda.  Ista  će  se  vrlo 
teška  kazna  poduzeti  eventualno  i za  one  članove  svrgnutoga  definitorija  koji  bi  se 
protivili  kanonskim  odredbama  primijenjenima  na  njih. 

Budući  da  nije  dopustivo  da  jedan  redovnik,  odgovoran  za  tešku  i 
formalnu  neposlušnost  vlastitomu  vrhovnom  poglavaru  i Apostolskoj  Stolici, 
može  ispravno  odgajati  kandidate  za  redovnički  život,  ta  će  se  središnja  uprava 
pobrinuti  za  imenovanje  novoga  učitelja  novaka  u zamjenu  za  o.  Leonarda  Oreča, 
svrgnutoga  s dužnosti  provincijalnoga  vikara  i udarenoga  navedenim  kaznama". 

Kongregacija,  nadalje,  traži  da  o.  general  izravno  preuzme  upravu 
provincije  te  u dogovoru  s apostolskim  vizitatorom  provincije,  o.  Vlašićem, 
doznači  "Svetoj  Stolici  prikladna  franjevca  da  preuzme  dužnost  privremenoga 
vodstva  iste  provincije,  tj.  dotle  dok,  po  završetku  apostolske  vizitacije,  Sveta 
Stolica  ne  imenuje  novu  provincijalnu  upravu". 

Na  kraju  Kongregacija  zahtijeva  od  generalne  kurije  O.  F.  M.  da  se 
pobrine  za  "priređivanje  knjižice,  u kojoj  će  se,  s prethodnim  odobrenjem 
Apostolske  Stolice,  na  hrvatskom,  objelodaniti  svi  potrebni  dokumenti,  počevši  od 
teksta  Dekreta  ’Romanis  Pontificibus’,  kako  bi  se  hercegovački  franjevci  i javno 
mnijenje  mogli  dobro  informirati."393 

9)  Franjevački  general  svrgava  s uprave  hercegovačkog  provincijala, 
pro vikara  i petoricu  definitora.  Dne  5.  lipnja  1976.  general  Reda  Male  braće 
izdao  je  četiri  odredbe: 

a)  Najprije  je  uputio  bolan  vapaj  "svim  redovnicima  hercegovačke 
franjevačke  provincije  Marijina  Uznesenja  u Jugoslaviji".  Kao  moto  toga  pisma  o. 
general  uzeo  je  riječi  sv.  Franje:  "O  preljubljena  braćo  i dovijeka  blagoslovljeni 
sinovi,  počujte,  počujte  glas  svoga  oca..."  uvodno  ih  moli  da  ponovno  i pozorno 
razmisle  ono  što  im  je  pisao  u pismu  od  1.  srpnja  1975.,  "gdje  vas  pozivah  sa  svim 
žarom  da  promislite  o nekim  bitnim  točkama  naše  franjevačke  karizme...  Stoga  ste 
to  pismo  morali  i morate  smatrati  više  pismom  samoga  sv.  Franje  negoli  mojim! 


393  Pismo  Propagande  franjevačkom  generalu,  2841/76.,  2.  VI.  1976. 

Na  ovom  stupnju  na  koji  su  prispjeli  pregovori  s razvitkom  različitih 
događaja  u vašoj  provinciji  nema  više  mjesta  za  raspravu  i eventualne  prigovore 
koji  bi  ispali  ne  samo  beskorisni  nego  upravo  razorni  i štetni  za  sve.  Zbog  toga,  sa 
svom  snagom  svoga  duha,  s velikom  odgovornošću  koju  osjećam  kao  general 
Reda,  kao  nasljednik  sv.  Franje,  s dubokom  zabrinutošću  koja  mi  mori  dušu, 
upućujem  ovaj  bolni  poziv  na  osjetljivost  vašega  srca  i zaklinjem  vas  ljubavlju 
prema  Bogu,  ljubavlju  prema  Crkvi,  ljubavlju  prema  Redu,  ljubavlju  prema  svim 
vjernicima  povjerenim  vašoj  brizi  i ljubavlju  prema  vama  samima,  zaklinjem  vas, 
ponavljam,  podložite  se  volji  Svete  Stolice  da  se  izbjegne  žalosno  i sudbonosno 
kidanje  s crkvenim  jedinstvom  i zajedništvom. 

Neka  se  svatko  od  vas  ponizno  stavi  u nazočnost  Božju  i ozbiljno  promotri 
jednu  stvar  koju  On  od  nas  želi:  spas  naših  duša  i spasenje  duša  svih  vjernika  koji 
su  nam  povjereni. 

Uzdajući  se  još  u mogućnost  vašega  spasonosnog  promišljanja,  molim 
Boga  da  po  zagovoru  našega  serafskog  oca  sv.  Franje  rasvijetli  vašu  pamet  i 
umekša  vaše  srce  za  sveopće  dobro."394 

b)  Zatim  je  o.  General  izdao  dekret  kojim  lišava  dužnosti  uprave 
provincijala  o.  fra  Rufina  Šilića,  njegova  provincijalnoga  provikara,  o.  fra 
Leonarda  Oreča,  kojega  ujedno  svrgava  s dužnosti  učitelja  novaka,  te  ostalih  pet 
defmitora:  o.  fra  Stanka  Vasilja,  o.  fra  Ivu  Bagarića,  o.  fra  Ljudevita  Rupčića,  o.  fra 
Hadrijana  Sivrića  i o.  fra  Zrinka  Čuvala. 

Franjevački  general  dodaje:  "Osim  toga,  dajem  do  znanja  da  mi  se  istim 
spomenutim  pismom...  nalaže  u dužnost  da  obznanivši  prethodno  kanonske 
opomene,  nastupim  s otpuštanjem  iz  Reda  onih  koji  bi  se  usudili  spomenutim 
kaznama  ne  pokoriti."393 

c)  Izvršavajući  naredbu  Svete  Stolice,  franjevački  je  vrhovni  poglavar 
izdao  zapovijed  kojom  nalaže  da  provincijal  Šilić  ode  iz  Hercegovine:  "...  snagom 
ovoga  pisma  zapovijedam  - pod  poslušnošću  (sub  oboedientia ) - 
mnogopoštovanom  ocu  Rufinu  Šiliću  da  se  - dok  drukčije  ne  odredimo  - ukloni  s 
područja  hercegovačke  provincije  u neki  samostan  našega  Reda  koji  može  sam 
izabrati,  a o tome  nas  mora  što  prije  obavijestiti".396 

d)  Napokon,  general  je  Reda  O.  F.  M.  izdao  dekret  kojim  imenuje  "o. 
Andriju  Bonija,  generalnoga  defmitora  za  talijansku  i jugoslavensku  konferenciju 
izvanrednim  generalnim  izaslanikom  da  upravlja  spomenutom  provincijom, 
povjeravajući  mu  posebnu  dužnost  da  smjesta  uspostavi  kontakt  s vlč.  o. 
Vladimirom  Vlašićem  D.  I....  kako  bi  Svetoj  Stolici  naznačili  prikladna  franjevca 

koji  bi  mogao  privremeno  preuzeti  službu  provincijalne  uprave,  dok  sama  Sveta 

397 

Stolica,  nakon  obavljene  apostolske  vizitacije,  ne  providi  što  treba  učiniti". 

Fra  Andrea  Boni  došao  je  u Hercegovinu  u lipnju  1976.  (čini  se  oko  10. 
lipnja).  Proglasio  je  dekrete  o svrgnuću  dotadašnje  provincijalne  uprave  i o 
udaljavanju  provincijala  s hercegovačkoga  područja.  Ukidanje  deflnitorija  bilo  je 
dramatično,  kako  se  sam  o.  Boni  izrazio  pred  nekim,  ali  je  ipak  provedeno.  Kao 
svoga  subdelegata  imenovao  je  dr  fra  Viktora  Nuića,  dotadašnjega  provincijalnog 
tajnika,  i pravnika  provincije.  Po  povratku  u Rim  izvijestio  je  mjerodavne  forume, 
15.  lipnja,  preko  svoga  oca  generala. 

10)  Propaganda  izdaje  pojedinačne  upute  za  provedbu  Dekreta.  Da  bi 

pospješila  normalizaciju  stanja  u Hercegovini,  Sveta  kongregacija  za  širenje  vjere 
uputila  je  u srpnju  1976.  godine  detaljne  odredbe  generalu  Reda. 

- Kongregacija  insistira  da  se  u tri  župe  - Cmač,  Grude  i Mostarski  Gradac 
- uvede  što  prije  redovno  kanonsko  stanje. 

- Traži  ispunjenje  zahtjeva  u odnosu  na  o.  Bernarda  Marića  i o.  Kornelija 
Kordića,  O.  F.  M.,  "prema  kojima  ćete,  imajući  u vidu  njihove  vrlo  teške 
disciplinske  prekršaje,  poduzeti  prikladne  mjere,  ...  ne  isključujući  njihovo 
izbacivanje  iz  Reda  ukoliko  bi  odbili  pokoriti  se  sankcijama  što  ste  ih  odredili,  a 
napose  naređenju  da  napuste  mostarsko-duvanjsku  biskupiju". 

"U  svrhu  pružanja  objektivnoga  i potpunoga  obavještenja,  bilo  svim 
franjevcima  bilo  javnomu  mnijenju  u Hercegovini...,  ponovno  zahtijevamo  da  se  ta 
generalna  uprava  s dužnom  pomnjom  pobrine  za  priređivanje  i,  s prethodnim 
odobrenjem  Svete  Stolice,  objavljivanje  u hrvatskom  prijevodu  svih  najznačajnijih 
dokumenata  koje  je  u vezi  s predmetnim  pitanjem  izdala  Apostolska  Stolica  i Vi... 
Za  privremeno  vodstvo  provincije  moći  ćete  se  i dalje  služiti  izvanrednim 
generalnim  delegatom  u osobi  mnogopoštovanoga  oca  Andrije  Bonija  ili  kojega 
drugog  člana  generalnoga  deflnitorija". 

Sveta  kongregacija  ovlašćuje  o.  generala  da  može  "delegirati  ili 
subdelegirati  potrebne  ovlasti  vlč.  o.  Marinku  Leki  O.  F.  M.,  pod  uvjetom  da  on 
izjavi  da  prihvaća  Dekret  ’Romanis  Pontificibus’.  U svakom  slučaju,  treba  odmah 
prestati  subdelega  koju  je  mnogopoštovani  o.  Boni  dodijelio  vlč.  o.  Viktoru  Nuiću, 

poznatu  po  svojoj  nepomirljivoj  protivnosti  odredbama  Apostolske  Stolice". 

Time  završavamo  ovu  kroniku  događaja  nakon  objave  Dekreta,  prema 
službenim  dokumentima. 


AGK,  br.  044941.  5.  VI.  1976. 

398  Pismo  Propagande  franjevačkom  generalu,  br.  3090/76.,  14.  VII.  1976. 


236 


DODATAK 


U ovom  dodatnom  poglavlju  želimo  razraditi  neka  pravnocrkvena  pitanja 
te  u njihovu  okviru  riješiti  određene  slučajeve,  bilo  skupne,  bilo  pojedinačne,  koji 
su  nastajali  u granicama  hercegovačke  afere.  Time  ćemo  ujedno  odgovoriti  na 
pojedine  odlomke  i prigovore  o.  Mihaljevića. 

Najprije  se  osvrćemo  na  hijerarhijsko  uređenje  Crkve  općenito  i 
promatramo  ulogu  župnika  redovnika  u mjesnoj  Crkvi.  Ispitujući  odnos  između 
dijecezanskoga  klera  i redovnika  s obzirom  na  pastoralnu  djelatnost  na  župama  u 
mjesnoj  Crkvi,  upozoravamo  na  činjenicu  da  je  po  Božjem  određenju  i predanju 
biskup  glavni  zakonodavac  i sudac  u svojoj  dijecezi,  uvijek  u skladu  s općim 
načelima  Zakonika  kanonskoga  prava  i u zajedništvu  s drugim  biskupima, 
posebno  sa  Svetim  Ocem.  Biskup  kao  vidljiva  glava  mjesne  Crkve  ima  punu  vlast 
u svojoj  dijecezi  u pitanjima  pastorala  jednako  i nad  dijecezanskim  kao  i nad 
redovničkim  svećenicima,  bez  obzira  što  redovnici  mogu  biti  izuzeti  ispod 
jurisdikcije  biskupa  u opsluživanju  svoga  redovničkog  pravila  i izravno  podložni 
Svetoj  Stolici. 

Posebno  mučan  nered  u hercegovačkoj  Crkvi  pojavio  se  s obzirom  na 
gradnju  i blagoslov  crkava  i kapelica  od  strane  franjevačke  redovničke  braće  na 
čelu  s njihovim  poglavarstvom.  U tom  ćemo  pogledu  iznijeti  osnovna  pravna 
načela  i neke  konkretne  činjenice  prepuštajući  dobronamjernoj  vjerničkoj  javnosti 
da  prosuđuje  u kojoj  se  mjeri  božanski  i crkveni  zakoni  opslužuju  i kako  se 
katolička  crkvenost  poštuje.  Pitanje  katedrale  u Mostaru  predstavlja  krunu  raznih 
spletaka  i smutnji  bilo  iz  nekih  crkvenih  krugova,  bilo  iz  necrkvenih.  Stara 
mostarska  katedrala  zagonetno  se  našla  na  popisu  redovničkih  crkava,  a novoj 
katedrali,  koja  je  zamišljena  oko  1890.  godine,  temelji  su  postavljeni  tek  1975. 
godine.  Mnoštvo  je  faktora  utjecalo  na  ovakvu  neshvatljivu  odgodu  gradnje,  a 
najmanje  nam  se  čini  shvatljivim  onaj  koji  je  dolazio  od  nekih  "izroda",  kako  bi  se 
izrazio  o.  provincijal  Šilić. 

Odgovarajući  o.  Mihaljeviću  na  njegove  prigovore,  kojima  obilno 
ponižava  i vrijeđa  svoga  mjesnog  ordinarija  biskupa  Čulu,  ići  ćemo  od  slučaja  do 
slučaja  iznoseći  autentične  dokumente:  da  se  čuju  obje  strane. 

Poseban  naglasak  stavljamo  na  slučaj  "Dupovaca"  u kojem  o.  Mihaljević 
vidi  minijaturni  oblik  "hercegovačkoga  slučaja",  a mi  u njemu  naziremo 
protucrkveno  i protufranjevačko  upozorenje  mjesnom  biskupu  da  ne  dira  u župe 
što  ih  franjevci  pastoriziraju. 


237 


Na  kraju  izlažemo  stav  hercegovačkih  franjevaca  prema  činjenici  obnove 
hijerarhije  u BiH,  akciju  "misije  dobre  volje"  i angažiranost  "gradskoga  i seoskoga 
puka"  protiv  dijecezanskih  svećenika,  za  franjevce. 

I)  HIJERARHIJSKO  UREĐENJE  CRKVE 

Pod  ovim  naslovom  nastojat  ćemo  odgovoriti  u nekoliko  točaka  na  dvije 
postavke  o.  Mihaljevića,  objavljene  u "Hercegovačkom  slučaju":  Hijerarhijsko 
uređenje  Crkve  i župnici  redovnici  i Ravnopravnost  redovničkoj  i svjetovnoj 
klerač  Pokušat  ćemo  iznijeti  bitne  elemente,  iako  u kratkim  crtama.  Posebnu 
pozornost  pridajemo  osnovnim  načelima  o hijerarhijskom  ustrojstvu  Crkve  i ulozi 
redovnika  kojima  se  povjerava  duhovna  pastva  vjernika  po  župama. 

1)  Papa  - vidljiva  glava  cijele  Crkve;  Biskup  - vidljiva  glava  mjesne 
Crkve.  Krist  Gospodin  jest  svjetlo  naroda  (Lumen  Gentium ).  On  je  temelj  Crkve 
koja  je  "kao  sakramenat  ili  znak  i oruđe  najtješnjeg  sjedinjenja  s Bogom  i jedinstva 
ljudskog  roda"  ( LG , 1).  Ona  je  novozavjetni  izabrani  Božji  narod  ( LG , 9-17).  Ljudi 
joj  se  krštenjem  pridružuju,  postajući  dionici  Kristove  muke,  smrti  i uskrsnuća,  a 
Euharistijom  se  ujedinjuju  s Kristom  i međusobno  te  postaju  dionici  njegova 
otajstvenoga  tijela.  Ona  je  jedinstvena  zajednica  božanskoga  i ljudskoga  podrijetla 
- kao  što  je  i sam  Isus  Krist  Bogo-Covjek.  Iako  ima  mnoštvo  različitih  služba  i 
darova,  ona  je  jedinstvena  zajednica  - kao  što  je  ljudsko  tijelo  jedno  premda  ima 
više  raznovrsnih  udova.  Svaki  pojedini  ud  ima  svoju  ulogu,  a ipak  svi  služe  i 
sačinjavaju  jedno  tijelo  (usp.  1 Kor  12,  12-31).  Taj  novozavjetni  Božji  narod  - 
Crkva  - jest  hijerarhijski  uređena  zajednica  (LG.  18-29). 

Krist  je  iz  izabranoga  izraelskog  naroda  uzeo  sedamdeset  i dvojicu 
učenika,  a između  njih  izabrao  Dvanaestoricu  od  kojih  je  na  čelo  postavio  Petra  "i 
u njemu  je  ustanovio  trajno  i vidljivo  počelo  i temelj  jedinstva  vjere  i zajednice" 
(LG,  18).  Krist  je  Petru  obećao  prvenstvo:  "Ti  si  Petar-Stijena  i na  toj  stijeni 
sagradit  ću  Crkvu  svoju...  Tebi  ću  dati  ključeve  kraljevstva  nebeskoga,  pa  što  god 
svežeš  na  zemlji,  bit  će  svezano  na  nebesima;  a štogod  odriješiš  na  zemlji,  bit  će 
odriješeno  na  nebesima"  (Mt  16,  18-19);  i podijelio  prvenstvo:  "Pasi  jaganjce 
moje...  Pasi  ovce  moje!"  (Iv  21,  15-17).  Krist  je  također  svima  apostolima 
podijelio  vlast  vezanja  i odrješivanja:  "što  god  svežete  na  zemlji,  bit  će  svezano  na 
nebu;  i što  god  odriješite  na  zemlji,  bit  će  odriješeno  na  nebu"  (Mt  18,  18).  Isus  je 
Dvanaestoricu  ustanovio  "kao  kolegij  ili  stalan  zbor"  (LG,  19).  Dao  im  je  trostruku 
službu:  učenja,  posvećivanja  i upravljanja:  "da  kao  dionici  njegove  vlasti  učine  sve 
narode  njegovim  učenicima,  da  ih  posvete  i njima  upravljaju"  (LG,  19). 


1 H.  S„  str.  45-49. 

2 H.S.,  str.  49-51. 

"Ta  božanska  misija,  koju  je  Krist  povjerio  Apostolima,  trajat  će  do 
svršetka  svijeta"  ( LG , 20),  tako  da  se  Petrova  služba  naučavanja  i upravljanja  nad 
svom  Crkvom  prenosi  na  rimskoga  Papu,  a trostruka  služba  apostola:  naučavanje, 
posvećivanje  i uprava  prenosi  na  biskupe.  "Biskupi  su  dakle  primili  službu 
zajednice  sa  suradnicima  svećenicima  i đakonima,  stojeći  mjesto  Boga  na  čelu 
stada  kojemu  su  pastiri  kao  učitelji  nauke,  svećenici  svetog  bogoslužja  i službenici 
uprave  Crkve.  I kao  što  ostaje  služba  od  Gospodina  posebno  povjerena  Petru, 
prvaku  Apostola,  a koja  se  ima  prenositi  na  njegove  nasljednike,  tako  ostaje  služba 
Apostola  da  pasu  Crkvu,  služba  koju  ima  neprekidno  vršiti  sveti  red  biskupa.  Zato 
Sveti  Sabor  uči  da  su  biskupi  po  božanskoj  ustanovi  došli  na  mjesto  Apostola  kao 
pastiri  Crkve,  i tko  njih  sluša,  sluša  Krista,  a tko  njih  prezire,  prezire  Krista  i 
Onoga  koji  je  Krista  poslao"'(usp.  Lk  10,  15)  - (LG,  20). 

"Biskupi  upravljaju  posebnim  njima  povjerenim  Crkvama,  kao  Kristovi 
zamjenici  i poslanici,  savjetom,  uvjeravanjem,  primjerom,  ali  i autoritetom  i 
svetom  vlašću,  kojom  se  služe  samo  zato  da  svoje  stado  odgoje  u istini  i svetosti.... 
Ta  je  vlast  koju  osobno  vrše  u Kristovo  ime  prava,  redovita  i neposredna,  iako 
njezino  vršenje  konačno  određuje  vrhovna  vlast  Crkve...  Na  temelju  te  vlasti 
biskupi  imaju  sveto  pravo,  a pred  Gospodinom  dužnost  da  donose  zakone  za  svoje 
podložnike,  da  sude  i uređuju  sve  što  spada  na  bogoslužje  i apostolat. 

Njima  je  potpuno  predana  pastirska  služba  ili  redovita  i svagdanja  briga  za 
njihovo  stado,  i nemaju  se  smatrati  namjesnicima  Rimskog  biskupa,  jer  imaju 
svoju  posebnu  vlast  i opravdano  se  nazivaju  poglavicama  naroda  kojima 
upravljaju"  (LG,  27).  Eto  to  je  izvorna  koncilska  nauka  o ulozi  i primatu  Rimskoga 
Biskupa  - Pape  i o trostrukoj  apostolskoj  službi  Biskupa  u povjerenim  im  mjesnim 
Crkvama. 

2)  Svećenici  - biskupovi  suradnici.  Nauka  Sabora:  "Krist,  kojega  je  Otac 
posvetio  i poslao  na  svijet  (Iv  10,  36),  učinio  je  preko  svojih  Apostola  dionicima 
svoga  posvećenja  i poslanstva  njihove  nasljednike,  to  jest  biskupe,  koji  su  zakonito 
povjerili  u različnom  stupnju  dužnost  svoje  službe  različnim  osobama  u Crkvi. 
Tako  crkvenu  od  Boga  ustanovljenu  službu  vrše  u raznim  redovima  oni  koji  se  već 
u starini  zovu  biskupima,  svećenicima,  đakonima...  Svećenici,  mudri  suradnici 
biskupskoga  reda  i njegova  pomoć  i oruđe,  pozvani  da  služe  Božjemu  Narodu, 
čine  jednu  svećeničku  družbu  sa  svojim  biskupom,  određenu  za  različite  dužnosti. 
U pojedinim  mjesnim  zajednicama  vjernika  čine  na  neki  način  prisutnim  biskupa  s 
kojim  su  vjerno  i velikodušno  sjedinjeni  i djelomično  preuzimaju  njegove  službe  i 
brigu  i svaki  dan  ih  brižno  vrše.  Oni  koji  pod  biskupovim  auktoritetom  posvećuju  i 
vode  dio  Gospodinova  stada  njima  povjeren,  čine  opću  Crkvu  vidljivom  u svom 
mjestu  i mnogo  koriste  izgradnji  cijeloga  Kristova  Tijela"  (LG,  28). 

U Dekretu  o biskupima  Sabor  naučava:  "Na  temelju  reda  i službe  svi  su 
svećenici,  bilo  dijecezanski  bilo  redovnički,  pridruženi  zboru  biskupa  i prema 
svome  zvanju  i milosti  služe  dobru  cijele  Crkve...  Svi  svećenici,  dijecezanski  kao  i 

redovnički,  dionici  su  s biskupom  jednog  Kristovog  svećeništva  i s njim  ga 
izvršuju.  I zato  su  postavljeni  za  brižljive  suradnike  biskupskog  reda " (CD,  28). 
Slične  riječi  nalazimo  i u Dekretu  o službi  prezbitera  ili  svećenika:  Zadatak  je 
biskupske  službe  "u  nižem  stupnju  predan  prezbiterima,  da  bi,  uspostavljeni  u red 
prezbitera,  bili  suradnici  biskupskog  reda,  kako  bi  se  pravilno  izvršavalo 
apostolsko  poslanje  povjereno  od  Krista.  Služba  prezbitera,  jer  je  povezana  s 
biskupskim  redom,  sudjeluje  u autoritetu  kojim  sam  Krist  svoje  Tijelo  izgrađuje, 
posvećuje  i upravlja"  (PO,  1). 

"Svi  prezbiteri,  zajedno  s biskupima,  tako  sudjeluju  u jednom  te  istom 
Kristovu  svećeništvu  i službi  da  samo  jedinstvo  posvećenja  i poslanja  iziskuje 
njihovo  hijerarhijsko  zajedništvo  s biskupskim  redom"  (PO,  7). 

Prema  ovoj  koncilskoj  nauci  očito  je  da  biskupijski  i redovnički  svećenici, 
koji  na  svoju  ruku  naučavaju,  posvećuju  i upravljaju,  samim  time  poništavaju 
suradništvo  i kidaju  zajedništvo  s biskupom.  Zato  su  takve  njihove  akcije  i 
funkcije  redovito  nedopuštene,  a često  i nevaljane. 

3)  U dušobrižničkom  djelovanju  prvo  mjesto  zauzimaju  dijecezanski 
svećenici.  Ovaj  podnaslov  jest  rečenica  iz  Dekreta  o službi  biskupa  (CD,  28).  Otac 
Mihaljević  ne  prihvaća  službeni  hrvatski  prijevod  toga  koncilskog  teksta,  nego 
misli  da  se  latinske  riječi:  In  animarum  autem  cura  primas  partes  habent 
sacerdotes  dioecesani  imaju  prevesti:  "prva  je  dužnost  (odgovornost) 
dijecezanskih  svećenika  da  se  brinu  za  pasterizaciju".3  Opširan  odgovor  na  taj 
prigovor  može  se  naći  u dokumentima.  Ovdje  ćemo  samo  kratko  napomenuti  da  se 
latinska  riječ  "partes"  može  prevesti  s hrvatskim  riječima:  mjesto,  uloga,  zadaća, 
dužnost,  posao  itd.  Službeni  je  prevodilac  odabrao  riječ  mjesto  kao  što  se  nalazi  i u 
španjolskom,  njemačkom  i engleskom  prijevodu.  Francuzi  su  se  opredijelili  za 
ulogu  (role),  a Talijani  za  odgovornost  (responsabilita).  O.  Mihaljević  imao  bi 
pravo  s obzirom  na  samu  riječ:  dužnost,  zadaća,  posao  kad  svojim  prijevodom  ne 
bi  krnjio  i mijenjao  smisao  koncilskoga  teksta.  On  naime  želi  reći:  dijecezanski 
svećenici  imaju  kao  prvu  dužnost  dušobrižništvo,  a kao  drugotne  dužnosti  ostala 
zaposlenja.  Koncil  naprotiv  tvrdi  da  u jednoj  biskupiji  glavnu  ulogu  u 
dušobrižničkom  djelovanju  imaju  dijecezanski  svećenici,  a ne  redovnici  ili  bilo  tko 
drugi.  Razlog  za  dijecezanske  svećenike  jest  u činjenici  što  se  "oni  - inkardinirani 
ili  pripojeni  mjesnoj  Crkvi  - potpuno  stavljaju  u njezinu  službu  da  pasu  jedan  dio 
Gospodnjeg  stada"  (CD,  28).  Prezbiteri  ili  svećenici  bilo  kojega  reda  ili 
kongregacije  u Crkvi  mogu  biti  također  pozvani  u duhovnu  pastvu  vjernika  od 
strane  mjesnoga  biskupa,  te  tako  pripadati  kleru  jedne  dijeceze.  Sabor: 
"Redovnički  svećenici,  koji  se  posvećuju  za  svećeničku  službu  da  i oni  budu 
brižljivi  suradnici  biskupskog  reda,  danas  mogu  biskupima  biti  od  još  veće  pomoći 


3 H.  S„  str.  49. 

poradi  povećanih  potreba  duša.  Zato  treba  naglasiti  kako  na  neki  način  pripadaju 
dijecezanskom  kleru  (točnije:  kleru  dijeceze,  n.  pr.),  ukoliko  sudjeluju  u 
dušobrižničkoj  službi  i u djelima  apostolata  pod  vlašću  biskupa"  (CD,  34).  Latinski 
tekst  točno  kaže:  "Ideo  vera  quadam  ratione  ad  clerum  diocesis  pertinere  dicendi 
sunt.."  Držimo  da  se  ovaj  tekst  ima  ispravno  shvatiti  tako  da  redovnici,  ukoliko 
sudjeluju  u dušobrižništvu  biskupije,  ubrajaju  se  u kler  dijeceze,  ne  postajući  time 
dijecezanski  kler,  kao  što  koncil  upotrebljava  izraz  za  svjetovno  svećenstvo  koje  se 
do  sad  tako  nazivalo  (izrazi  "sacerdotes  diocesani  - dijecezanski  svećenici"  usp.  u 
CD,  28-32). 

Imajući  pred  očima  gornja  načela  Sabora,  možemo  ustvrditi  da  je 
dijecezanskom  (biskupijskom,  svjetovnom)  kleru  župna  pastva  prvotna,  redovna  i 
glavna  dužnost  u Crkvi,  dok  je  redovničkim  svećenicima  drugotna,  dopunska  i 
pomoćna  zadaća  u hijerarhijskoj  strukturi  Crkve. 

4)  Redovnici  - ostvaratelji  evanđeoskih  savjeta:  čistoće,  siromaštva  i 
posluha.  Kao  što  na  vrhovnom  sakramentalnom  planu  nema  razlike  između 
rimskoga  biskupa,  Pape,  i ostalih  biskupa  u svijetu,  tako  nema  nikakve  razlike  u 
nižem  stupnju  istoga  sakramenta  koji  primaju  dijecezanski  i redovnički  prezbiteri 
ih  svećenici.  Vidjeh  smo  da  dijecezanski  svećenici  imaju  svoju  bitnu  i glavnu 
ulogu  u jednoj  biskupiji  po  svome  dušobrižničkom  djelovanju.  S obzirom  na 
redovnički  stalež  (bilo  muški,  bilo  ženski),  Sabor  kaže:  "ako  se  gleda  na  božansku 
i hijerarhijsku  konstituciju  Crkve,  taj  stalež  nije  srednji  između  svećeničkog  i 
laičkog  položaja,  nego  Bog  poziva  s obje  strane  neke  vjernike  da  imaju  u životu 
Crkve  poseban  dar  i koriste  njezinoj  spasiteljskoj  misiji  svaki  na  svoj  način"  (LG, 
43).  Redovnički  stalež  kao  takav,  "koji  nastaje  preuzimanjem  evanđeoskih  savjeta, 
iako  ne  spada  na  hijerarhijsko  uređenje  Crkve,  ipak  trajno  spada  na  njezin  život  i 
svetost"  (LG,  44).  To  redovnici  i redovnice  osobito  postižu  molitvom,  pokorom  i 
dobrim  djelima.  O odnosu  između  hijerarhije  i redovničkoga  staleža  Sabor 
naučava:  Radi  općega  dobra  cijele  Crkve  "može  Papa  svaku  ustanovu  savršenosti  i 
pojedine  članove,  na  temelju  svoga  primata  nad  svom  Crkvom,  s obzirom  na  opću 
korist,  izuzeti  od  jurisdikcije  mjesnih  ordinarija,  i samomu  sebi  podvrgnuti...  Sami 
članovi,  izvršujući  po  svome  osobitom  načinu  života  dužnost  prema  Crkvi,  moraju 
u skladu  s kanonskim  propisima  iskazivati  poštovanje  i poslušnost  biskupima, 
zbog  njihove  pastirske  vlasti  u partikularnim  Crkvama  i zbog  potrebnog  jedinstva  i 
sloge  u apostolskom  radu"  (LG,  45). 

Upravo  u vezi  s tim  apostolskim  radom  koji  se  želio  obavljati  neovisno  o 
pastirskoj  vlasti  u mjesnoj  Crkvi,  kao  i u neiskazivanju  dužnoga  poštovanja  i 
poslušnosti  biskupu  s obzirom  na  pastoralnu  djelatnost,  mogli  bismo  tražiti  uzroke 
i razloge  "hercegovačkom  slučaju".  Naime,  ako  vrhovna  crkvena  vlast  povjeri 
nekoj  redovničkoj  zajednici  u nekome  kraju  dušobrižničku  službu,  to  nikako  ne 
znači  da  time  dotični  kraj  postaje  "baština",  "posjed",  "vlasništvo"  takve 
redovničke  družbe,  tj.  da  bi  redovnici  bili  isključivi  i jedini  pastoralni  djelatnici,  i 

to  s povijesnim  pravom  na  dušobrižnička  mjesta,  odnosno  župe.  Ako  Papa  izuzima 
neke  pojedince  ili  pojedine  zajednice  ispod  jurisdikcije  mjesnih  ordinarija  u 
pitanjima  njihova  unutarnjega  života  i djelovanja,  on  ih  ne  izuzima  ispod  pastirske 
uprave  mjesnoga  biskupa.  Ovdje  se  dotičemo  povijesnoga  i pravnoga  pitanja  u 
vezi  sa  župama  kojima  upravljaju  redovnici. 

5)  Kako  mogu  župe  pripadati  redovnicima?  O.  Mihaljević  u svojoj 
knjižici  navodi  jednu  rečenicu  iz  napisa  biskupskoga  ordinarijata  koji  je 
svojevremeno  objavljen  u zagrebačkoj  AKSI:  Crkva  "nije  nikad  priznavala  niti 
priznaje  ničije  historijsko  pravo  na  župe,  jer  se  to  protivi  hijerarhijskom  uređenju 
Crkve,  budući  da  u bitnoj  stvari  ograničava  crkvenu  upravu".4  Na  to  o.  Mihaljević 
nadostavlja: 

"Crkveno  pravo,  koje  je  promjenljivo,  poznaje  četiri  razna  načina  stjecanja 
prava  na  župe.  A ti  su  sada:  a)  utemeljenje  (fundatio ),  b)  dospjelost  (praescriptio ), 
c)  ujedinjenje  ( incoiporatio ) i d)  pravni  običaj  ( consuetudo ).  Ako  redovnici  bilo  na 
koji  od  ova  četiri  načina  steknu  pravo  na  župe,  onda  su  to  redovničke  župe. 
Njihovo  je  pravo  da  oni  njima  upravljaju.  Pod  historijskim  pravom  na  župe  u 
ovom  prikazu  podrazumijeva  se  bilo  koji  od  ova  četiri  načina  stjecanja  toga  prava. 
Posebno  naglašavam  da  su  franjevci  u Bosni  i Hercegovini,  ovlašteni  od  Svete 
stolice,  utemeljenjem  (fundatio ) stekli  pravo  na  župe".5 

Ovdje  ćemo  se  osvrnuti  na  dva  spomenuta  načina,  na  utemeljenje  i 
ujedinjenje. 

a)  Utemeljenje.  Dobro  se  podsjetiti  da  su  franjevci  u BiH  nekada  govorili 
da  oni  imaju  zaštitničko  pravo  (ius  patron atus)  nad  svim  župama  u ovim 
pokrajinama.  Budući  da  u zaštitništvo  ulaze:  nadarje,  gradnja  i zemljište  (do.s, 
aedificatio,  fundus),  samo  jedan  od  spomenutih  naslova  dostatan  je  da  opravda  jus 
patronatus:  "onaj  koji  se  svojim  troškovima  pobrinuo  samo  za  zemljište,  ili  je 
samo  sagradio  crkvu,  ili  je  napokon  poklonio,  prema  pravnoj  odredbi  uživa  pravo 
zaštitništva  (pokroviteljstva)  nad  beneficijem".6 7  Tu  istu  tvrdnju  da  su  sve  župe  u 
BiH  pravom  pokroviteljstva  franjevačke  zastupalo  je  također  i franjevačko 
poglavarstvo  Hercegovine  u svome  izvještaju  generalu  Reda,  19.  veljače  1882. 

Međutim,  franjevci  su  kasnije  tu  tvrdnju  napustili  kao  neodrživu,8  te  su  se 
počeli  sve  više  pozivati  na  to  da  su  bosansko-hercegovačke  župe  franjevci 
utemeljili.  Stoga  su  one  njihove,  tj.  redovničke. 


4AKSA,  54/71.,  17.  IV.  1971.  Prilog  I.,  str.  1-6. 

5 H S.,  str.  45-46. 

6 Ph.  JeleneŽ,  Jura  specialia  quoad  beneficia  parochialia  Provinciae  Bosniensium 
et  Custodiae  Hercegovinensium  Franciscanorum,  Djakovae,  1883.,  str.  10. 

7 AK,  9/1882.,  185. 

8 B.  RUPČIĆ,  Enstehung  der  Franziskanerpfarreien  in  Bosnien  und  der  Herzegowina 

Kad  je  već  crkveno  pravo  "promjenljivo",  kako  ističe  o.  Mihaljević,  čudno 
je  kako  se  onda  autor  ne  poziva  na  one  Papine  enciklike  i instrukcije  u kojima  se 
jasno  ističe  da  nijedna  redovnička  družba  ne  može  sebi  svojatati  pojedina  područja 
misijskoga  karaktera  u Crkvi,  pa  ni  najmanje  dijelove,  tj.  župe.  U svojoj  enciklici 
Rerum  Ecclesiae,  od  26.  veljače  1926.  papa  Pio  XI.  između  ostaloga  kaže:  "Neka 
se,  doduše,  sveto  ponose  redovi  i redovničke  družbe  bilo  zbog  povjerenoga  im 
poslanstva  za  poganske  narode,  bilo  zbog  ostvarenih  pristupa  kraljevstvu  Kristovu 
do  danas,  ali  neka  imaju  na  umu  da  misijska  područja  nisu  primili  po  nekom 
vlastitom  i trajnom  pravu,  nego  ih  imaju  na  mig  Apostolske  Stolice,  kojoj  je  stoga 
pravo  i dužnost  da  se  brine  za  njihovo  ispravno  i potpuno  obrađivanje".9  U uputi 
vikarima,  apostolskim  pročelnicima  i poglavarima  ustanova  kojima  je  Sveta 
Stolica  povjerila  misije,  Sveta  kongregacija  za  širenje  vjere,  8.  prosinca  1929.  piše: 
"Crkva,  nadalje,  povjeravajući  nekoj  ustanovi  neko  područje  na  evangeliziranje,  ne 
namjerava  onaj  dio  zemlje  posve  i potpuno  prepustiti  brizi  te  ustanove. 
Opslužujući  božansku  zapovijed  koju  ne  može  propuštati,  ona  zadržava  za  sebe 
glavnu  ulogu,  tj.  čitavu  upravu  misije  te  od  ustanove  - pomagačice  očekuje 
velikodušnu  pomoć  evanđeoskih  poslenika  i sredstava  za  ispunjenje  djela".10 

Na  temelju  tih  autoritativnih  izjava  Svete  Stolice  autor  Paventi  ovako  veli: 
Sveta  se  Stolica  "ne  može  odreći  izravne  uprave  misije  preko  crkvenoga 
poglavara,  pa  makar  redovnika,  ali  kojega  je  ona  sama  imenovala.  A to  je  nužno  ne 
samo  zbog  teoloških  i pravnih  nauka  nego  radi  promicanja  istinskoga  napretka 
kršćanstva  koje  se  rađa,  osobito  radi  odgoja  domaćega  svjetovnoga  klera".11 
Toliko  s obzirom  na  autoritativne  stavove  i mišljenja. 

Oni  koji  su  objavili  Mihaljevićevu  knjižicu  o "hercegovačkom  slučaju" 
mogu  primijetiti  da  se  sve  ovo  što  smo  gore  naveli  odnosi  na  misijske  krajeve  a da 
su  u nas,  u BiH,  posebne  prilike.  Franjevci  su,  doduše,  došli  u ove  krajeve  kao 
misionari,  ali  ih  je  kasnije  Sveta  Stolica  "prisilila"  da  tu  ostanu  i da  preuzmu 
dušobrižničku  službu.  "Franjevci  u Bosni  nisu  više  stranci  nego  urođenički  kler. 
Oni  dobivaju  isključivo  pravo  na  pasterizaciju".12  U prvome  dijelu  ovoga  prikaza 
vidjeli  smo  kako  su  franjevci  u 13.  stoljeću  zamijenili  dominikance;  kako  je  Sveta 
Stolica  stalno  nastojala  uvesti  redovitu  crkvenu  hijerarhiju  i svjetovni  kler;  kako  su 


und  ihre  Entwicklung bis  zum  Jahre  1878,  Breslau,  1937.,  str.  150. 

9 AAS,  1926.,  str.  65-83,  ili:  Urbaniana  SYLLOGE  praecipuorum  Documentorum 
Summorum  Pontificum  et  S.  Congregationis  de  Propaganda  Fide  necnon  aliarum  SS. 
Congregationum  Romanarum,  ad  imun  missionariorum,  Romae,  1939.,  str.  257-258. 

10  AAS,  1930.,  str.  111-115,  i SYLLOGE,  kao  u prethodnoj  bilješci,  br.  5,  str.  351- 

352. 

11  X.  Paventi,  Breviarium  Iuris  Missionalis,  Romae,  1960.,  str.  67. 

12  H.  S„  str.  48. 

franjevci  reagirali  i osporavali  pravo  biskupima  u upravi  dušobrižničke  službe  i 
kakvim  su  se  neposluhom  služili  protiv  same  Svete  Stolice.  Vidjeli  smo  također 
iskrivljeno  prikazivanje  obnove  redovite  crkvene  hijerarhije  od  strane  franjevačkih 
autora  od  dr.  fra  Berislava  Gavranovića  do  dr.  fra  Jerke  Mihaljevića.  U svjetlu 
svega  toga  nije  teško  procijeniti  ni  spomenutu  Mihaljevićevu  tvrdnju! 

A kad  je  već  govor  o povjeravanju  župa  redovnicima  - franjevcima,  neka 
nam  bude  slobodno  ispraviti  jednu  težu  (iako  možda  nesvojevoljnu)  Mihaljevićevu 
pogrješku.  Autor  se  poziva  na  disertaciju  dr.  fra  Karla  Karina  te  tvrdi  kako  je 
Konzistorijalna  kongregacija  5.  srpnja  1915.  godine  odredila  da  "redovnici  mogu 
primiti  na  upravljanje  svjetovne  župe,  ali  ne  privremeno  nego  na  stalno,  tj.  na 
neodređeno  vrijeme,  i to  tako  da  ih  biskup  ne  može  oduzeti  bez  odobrenja  Svete 
stolice".13  I da  se  mnogopoštovani  o.  Mihaljević  malo  potrudio  i provjerio  navod 
koji  citira  o.  Karin,  primijetio  bi  da  se  radi  o sasvim  drugoj  stvari.  Naime,  Svetoj 
konzistorijalnoj  kongregaciji  postavljen  je  upit  ( dubiunt ):  tko  je  mjerodavan  za 
povjeravanje  svjetovnih  župa  redovnicima:  Sveta  kongregacija  koncila  ih  Sveta 
kongregacija  za  redovnike?  Konzistorijalna  je  kongregacija  odgovorila: 
"Mjerodavna  je  Sveta  kongregacija  koncila.  Ali  ostaje  obveza  za  redove  i 
redovničke  kongregacije  da  od  Svete  kongregacije  za  redovnike  dobiju  potrebnu 
ovlast  i dopuštenje,  ako  im  njihove  konstitucije  i pravila  ne  zabranjuju  držati  ih 
upravljati  župama".14  U odgovoru  Konzistorijalne  kongregacije,  na  koji  se  poziva 
o.  Mihaljević  i prije  njega  o.  Karin,  nema  govora  o tome  da  "redovnici  mogu 
primiti  na  upravljanje  svjetovne  župe,  ali  ne  privremeno  nego  na  stalno,  tj.  na 
neodređeno  vrijeme...",  što  je,  čini  se,  o.  Karin  nepotpuno  shvatio  H.  S.  Mayera  u 
članku  koji  sam  spominje.15 


13  H.  S„  str.  47. 

14  K.  Karin,  Redovničke  župe  i župnici  redovnici  prema  sadašnjem  crkvenom  pravu, 
Zagreb,  1939.  str.  49.  Pisac  se  poziva  na  Fontes,  V.  br.  2091,  str.  66.  A u A AS,  1915.,  br.  12, 
str.  327.  nalazi  se  drugo.  Odakle  je  o.  Karin  prepisao  onu  svoju  tvrdnju:  "ne  dopušta  se 
redovnicima  predavanje  župa  na  upravljanje,  osim  stalno,  tj.  na  neodređeno  vrijeme,  i to  tako 
da  je  biskup  ne  može  oduzeti  redovnicima  bez  odobrenja  Sv.  Stolice"  - ne  znamo. 

15  K.  Karin  poziva  se  na  S.  MAYERA:  Die  nichtinkorporierte  Klosterpfarrei,  u: 
Archiv  tur  kathol.  Kirchenrecht,  112  (1932),  str.  472.  Tu  S.  Mayer  doslovno  piše:  Die 
Konzilskongregation  gibt  die  Erlaubnis  zur  Ubertragung  einer  Pfarrei  an  Religiosen  nur 
unter  der  Bedingung,  dass  der  Bischof  die  Pfarrei  den  Religiosen  ohne  Erlaubnis  des 
Heiligen  Stuhles  nicht  wieder  abnimmt,  mit  a.  W.  auch  die  Ubertragung  einer  Sdkularpfarrei 
an  Religiosen  kann  ahnlich  einer  Union  (can.  1423,  3)  vom  Bischof  nurfiir  dauernd,  nicht  auf 
Zeit  vorgenommen  werden".  Ovaj  doslovno  citirani  tekst  S.  Mayera  bolje  tumači  misao  o. 
Karina,  i očito  je  da  je  on  (tj.  o.  Karin)  u najmanju  ruku  nejasno  citirao  i odredbu 
Konsistorijalne  kongregacije  i auktora  S.  Mayera. 

I kad  je  ono  1922.  i 1923.  hercegovačka  franjevačka  provincija  tražila  veći 
broj  svjetovnih  župa,  onda  je  njihovu  molbu  rješavala  Sveta  kongregacija  koncila, 
nakon  što  je  generalni  definitorij  dao  svoj  pristanak  i isposlovao  potrebno 
dopuštenje  od  Svete  kongregacije  za  redovnike.  Hercegovački  su  franjevci 
preuzeli  svjetovne  župe  adnutum  S.  Sedis,  tj.  dok  Sveta  Stolica  drukčije  ne  odredi, 
dokidajući  reskript  iz  1923.  godine  svojim  reskriptom  iz  1965.  godine. 

b)  Ujedinjenje.  Franjevci  su  se  u prošlosti  pozivali  na  to  da  su  oni 
utemeljili  župe,  prema  tomu  one  su  njihove,  odnosno  redovničke.  Nije  trebalo 
nikakve  intervencije  od  strane  crkvene  vlasti  koju  predviđa  kan.  1425.  toč.  2 o 
ujedinjenju  župe  sa  samostanom.  Neki  se  još  uvijek  vole  služiti  izrazom 
ujedinjenje  ili  inkorporacija,  iako  drugi  franjevački  autori  priznaju  da  je  već 
Tridentski  sabor  zabranio  inkorporaciju  župa  samostanima.  Ne  želimo  se  upuštati 
u istraživanje  kako  su  nastajale  župe  u BiH,  nego  bismo  htjeli  samo  ukratko 
odgovoriti  na  tvrdnju  o.  Mihaljevića  koji  zastupa  mišljenje  da  jedna  župa  od 
samoga  osnutka  i početka  može  biti  redovnička.16 

Na  pitanje  može  li  utemeljitelj  kod  osnivanja  župe  (kan.  216)  ili  kod  diobe 
redovničke  župe  (kan.  1427,  toč.  5)  postaviti  uvjet  da  nova  župa  bude  ujedinjena 
punopravno  (pleno  iure)  sa  samostanom,  pravnik  F.  Romita  odgovara:  "Na  to  treba 
potvrdno  odgovoriti,  samo  ako  je  biskup  prethodno  molio  apostolsko  dopuštenje 
od  Svete  kongregacije  koncila".  Dakle:  "Osnivanje  župe  spada,  doduše,  na 
biskupa;  ali  ujedinjenje  župe  redovničkoj  kući  spada  samo  na  Svetu  Stolicu". 
Utemeljitelj  može  u početku  postaviti  uvjet  da  se  župa  ujedini  sa  samostanom,  ali 
jer  je  to  čin  crkvene  jurisdikcije,  uvjet  mora  prihvatiti  biskup.  A da  bi  on  to  mogao 
prihvatiti,  potrebno  mu  je  apostolsko  dopuštenje  Svete  Stolice.17 

Primijenjeno  na  naš  slučaj:  tko  je  davao  nadarje,  tko  je  bio  utemeljitelj  - 
sami  vjernici  ili  pojedinci  između  njih,  koliko  je  doprinijela  redovnička  zajednica? 
jesu  pitanja  koja  bi  zahtijevala  opširnu  prouku  i analizu.  Svakako  stoji  činjenica  da 
franjevci,  iako  su  bili  od  samoga  početka  naših  župa  u njihovu  nastajanju, 
stvaranju  i rastu  te  u gradnji  potrebnih  crkvenih  objekata,  oni  tim  samim  ne  stječu 
pravo  na  te  župe.  Crkve  i župne  kuće  pripadaju  župi  kao  pravnoj  moralnoj  osobi  u 
smislu  kan.  99  i 100  i si.  A tko  će  vršiti  dušobrižničku  službu  ovisi  o odluci 
crkvene  vlasti:  ako  su  neke  župe  povjerene  redovničkoj  zajednici  (pro  mensa 
regulari,  kao  što  je  slučaj  nekih  župa  koje  su  povjerene  franjevcima  u mostarsko- 
duvanjskoj  biskupiji),  onda  će  dušobrižnici  biti  redovnici  koje  poglavarstvo 
predlaže,  a mjesni  ordinarij  imenuje,  postavlja  i podjeljuje  im  potrebne  duhovne 
ovlasti  u pastvi;  a ako  su  župe  na  slobodno  raspolaganje  biskupu,  onda  ih  redovito 


16  H.  S„  str.  46. 

17  F.  Romita,  De  unione  paroeciae  aliorumque  entium  ecclesiasticorum  domui 
religiosae,  Romae,  1964.  ,str.  141. 

pasteriziraju  svjetovni  svećenici;  u nedostatku  dijecezanskih  svećenika  župe,  se 
mogu  povjeriti  redovničkim  svećenicima,  ali  uz  prethodno  dopuštenje  Svete 
Stolice. 

Mislimo  da  je  najkompetentnije  rješenje  s obzirom  na  problem 
historijskoga  prava  na  župe  donio  Dekret  "Romanis  Pontificibus",  6.  lipnja  1975.: 
"A  ubuduće  nitko  se  ne  će  moći  pozivati  ni  na  kakovu  povlasticu  u pogledu 
pastoralne  službe,  stečenu  na  bilo  koji  način,  ako  se  ona  u ovom  Dekretu  ne 
predviđa,  i to  tako  da  bude  posve  u skladu  s ovim  Dokumentom  ili  s pojedinim 
njegovim  odredbama".18 

Zakonik  kanonskoga  prava  predvidio  je  ujedinjenje  župe  sa  samostanom,  s 
redovničkom  kućom  (kan.  1425,  toč.  1.  i 2.),  ali  je  to  pridržano  Svetoj  Stolici. 
Međutim,  nakon  Drugoga  vatikanskog  sabora  to  je  prepušteno  mjesnim 
ordinarijima.19  Mjesni  ordinarij  može  vlastitim  auktoritetom,  uz  pristanak 
mjerodavnoga  redovničkog  poglavara,  povjeriti  dotičnoj  ustanovi  župu  bilo  za 
stalno  bilo  na  određeno  vrijeme;  u oba  slučaja  mora  biti  pisani  ugovor  u kojem  se 
točno  označuje  što  se  odnosi  na  djelovanje,  na  osobe  i ekonomske  stvari. 

Sveta  kongregacija  za  evangelizaciju  naroda  objavila  je  24.  veljače  1969. 
sheme  ugovora  između  rezidencijalnih  biskupa  i misijskih  ustanova  na  misijskim 
područjima  (kamo  ulazi  i BiH). 

Zaključak.  Na  temelju  svega  što  je  do  sada  izloženo  u ovoj  točki  nije 
teško  ocijeniti  ispravnost  i vrijednost  Mihaljevićeva  suda  u vezi  s tvrdnjom 
biskupskoga  ordinarijata  o historijskom  pravu  na  župe.  Pisac  kaže:  "Tvrdnja  koju 
postavlja  Biskupski  ordinarijat  u Mostaru...  protivi  se  katoličkoj  nauci  i ustrojstvu 
Crkve  i povijesnim  činjenicama".20  Naprotiv,  preočito  je  čija  tvrdnja  stoji  u 
suprotnosti  s crkvenom  naukom,  strukturom  i povijesnim  činjenicama! 

A jesu  li  pisanja  biskupskoga  ordinarijata  i dijecezanskih  konzultora  ili 
napisi  otaca  franjevaca  "obični  falsifikati  povijesnih  činjenica  i dokumenata  Sv. 
Stolice",21  može  u mnogome  dobro  pomoći  dosadašnji  prikaz.  S obzirom  na 
ravnopravnost  dijecezanskoga  klera  s redovničkim,  za  čim  je  uporno  nastojala  i 
Sveta  Stolica  i mjesni  ordinarij,  mogli  bismo  samo  ponoviti  riječi  generalnoga 
prokuratora  franjevačkoga  Reda  (što  smo  ih  već  citirali):  franjevci  su  u 
Hercegovini  stavljeni  u privilegiran  položaj,  jer  nema  nijedne  provincije  na  svijetu 
koja  bi  imala  polovicu  vjernika  na  duhovnoj  brizi  (a  u mostarsko-duvanjskoj 
biskupiji  ima  više  od  polovice,  no  prema  Dekretu  treba  ostvariti  načelo:  pola-pola). 
I umjesto  da  Mihaljević  zajedno  sa  svom  braćom  bude  zahvalan  biskupu  Čuli  za 


18 

19 

20 
21 


Službeni  vjesnik  biskupije,  III/1975.,  str.  67  ili  75. 
Ecclesiae  Sanctae,  33. 

H.  S.,  str.  48 
H.  S.,  str.  50. 

njegovu  velikodušnost  koju  je  pokazao  povjeravajući  polovicu  vjernika 
franjevcima,  on  sa  svojom  braćom  koja  su  mu  izdala  knjigu  optužuje  biskupa  za 
"sve  loše  posljedice  koje  proizlaze  iz  njegova  neobjektivnog  pisanja.  Ono  najprije 
uvelike  škodi  ugledu  Svete  Stolice,  navodi  u zabludu  ljude,  negativno  djeluje  na 
odgoj  svjetovnog  klera,  a kod  franjevaca  izaziva  opravdanu  reakciju".22 

Povijest  će  reći  svoj  sud:  koliko  je  franjevačko  pisanje  podiglo  ugled  Svete 
Stolice,  izvelo  ljude  na  put  istine,  pozitivno  djelovalo  na  odgoj  svjetovnoga  klera,  a 
kod  franjevaca  izazvalo  porast  u poslušnosti  poglavarima  Crkve  Božje! 


II)  REDOVNICI  U DUŠOBRIŽNIŠTVU  (na  župi) 

Već  smo  istaknuli  da  se  biskupi  - kao  nasljednici  apostola  - postavljaju  na 
čelo  mjesnim  Crkvama  da  vrše  svoju  pastoralnu  upravu  nad  određenim  dijelom 
Božjega  naroda  ( LG , 23b).  Biskup  je,  dakle,  redovni  i neposredni  pastir  u svojoj 
dijecezi  (kan.  334,  1).  On  ima  "pravo  brinuti  se  za  crkvene  službe  na  vlastitom 
području"  (kan.  152).  A dušobrižništvo  ili  pastva  po  župama  jest  crkvena  služba 
(kan.  145);  ona  se  ne  može  valjano  zadobiti  bez  "kanonske  provizije"  (crkvenoga 
postavljanja).  Pod  kanonskom  provizijom  crkveni  zakonik  razumije  "dodjeljivanje 
crkvene  službe  od  mjerodavne  crkvene  vlasti  prema  propisu  sv.  kanona"  (kan.  147, 
2). 

Crkveni  zakonik  (kan.  148)  spominje  više  načina  podjeljivanja  crkvene 
službe:  slobodno  podjeljivanje,  postavljanje,  potvrđivanje,  jednostavan  izbor. 

1)  Podjeljivanje  dušobrižničke  službe  redovnicima.  Kod  podjeljivanja 
dušobrižničke  službe  redovnicima  treba  razlikovati  tri  momenta:  predlaganje 
redovnika  od  strane  njegova  poglavara',  biskupov  sud  o prikladnosti  kandidata  i 
kanonsko  postavljanje  onoga  koga  je  biskup  pronašao  prikladnim  za  službu. 

a)  Predlaganje  (praesentatio) . Redovnički  poglavar  može  predložiti  (ali  ne 
imenovati)  nekoga  redovnika  za  dušobrižničku  službu,  bilo  za  župnoga  upravitelja 
- ako  je  župa  ujedinjena  sa  samostanom  (redovničkom  kućom)  (kan.  1425,  1 i 2), 
bilo  za  naslovnoga  župnika  - ako  je  župa  povjerena  redovnicima  za  njihovo 
uzdržavanje.  U kan.  1425,  2 kaže  se  da  redovnički  poglavar  može  "imenovati" 
redovnike  za  službu  na  župi  koja  je  punopravno  ujedinjena  samostanu.  Ali  imajući 
u vidu  propise  kan.  455.  i kan.  471,  2.  to  se  ima  shvatiti  u smislu  predlaganja,  a ne 
imenovanja,  Jer,  u slučaju  kad  je  župa  ujedinjena  sa  samostanom  radi  uzdržavanja 
redovnika  (semipleno  iure),  redovnički  poglavar  ne  može  predlagati  redovnika, 
nego  samo  svjetovnoga  svećenika  (kan.  1425,  1),  dok  za  službu  na  župi  koja  je 


22  H.  S„  str.  50. 

ujedinjena  punopravno  {pleno  hire)  {kan.  1425,  2)  može  predlagati  redovnika  za 
župnoga  vikara.  U oba  je  slučaja  potrebno  biskupovo  odobrenje. 

b)  Biskupov  sud  o prikladnosti  predloženoga  {iudicium  de  idoneitate). 
Redovnički  poglavar  može  jednoga  ili  više  njih  predložiti  za  službu  u smislu  kan. 
463,  ali  biskupu  pripada  pravo  da  sudi  o prikladnosti  predložene  osobe.  Ako 
biskup  predloženoga  ne  pronađe  prikladnim,  redovnički  poglavar  ima  pravo  u roku 
od  4 mjeseca  predložiti  drugu  osobu  {kan.  1457).  Ako  ni  u tom  slučaju  biskup  ne 
ocijeni  dotičnu  osobu  zgodnom  za  službu,  onda  župa  prelazi  na  slobodno 
raspolaganje,  ukoliko  redovnički  poglavar  ili  predloženi  kandidat  ne  uloži  utok  na 
Svetu  Stolicu  protiv  ordinarij  eva  suda.  U međuvremenu,  dok  se  spor  ne  završi, 
biskup  postavlja  "ekonoma",  u suglasnosti  s redovničkim  poglavarom  ako  se  radi  o 
redovniku  {kan.  471,  1).  Ovo  prema  slovu  zakona  (ad  apicem  iuris).23  Sveta 
Stolica,  imajući  uvijek  pred  očima  dobro  duša  i vodeći  računa  o razlozima  jedne  i 
druge  strane,  nastoji  štititi  i čuvati  biskupski  autoritet,  jer  su  biskupi  oni  koji 
redovno  i izravno  upravljaju  u biskupiji  i u duhovnom  i u materijalnom  pogledu 
{kan.  335,  1).  Stoga  kan.  471,  2 nalaže  biskupu  da  predloženoga  redovnika  ukoliko 
ga  nađe  prikladnim  - imenuje  za  službu  u smislu  kan.  459.  Ali  kan.  459  propisuje 
biskupu  da  pod  teškom  obvezom  savjesti  {graviter  onerata  eius  conscientia ) 
podijeli  župničku  službu  onomu  koga  je  našao  prikladnim  {magis  idoneus ) bez 
ikakve  diskriminacije  osoba.  Pravnik  Romita  primjećuje  da  se  više  radi  o 
biskupovoj  obvezi  nego  li  o pravu;  i nije  dosta  da  predloženi  redovnik  bude 
"jednostavno  prikladan  nego  se  zahtjeva  da  za  dušobrižništvo  bude  prikladniji...".24 
Taj  kan.  459  propisuje  da  biskup  mora  imati  u vidu  naučavanje  i sve  kvalitete 
predložene  osobe.'  kan.  453,  1 navodi  što  je  potrebno  za  valjanost  (sv.  red),  a 453, 
2 kaže  što  je  potrebno  za  dopuštenost  (ćudorednost,  nauka,  revnost,  razboritost  i 
ostale  vrline  i kvalitete). 

c)  Crkveno  postavljanje  (institutio  canonica).  Prema  kan.  148,  1 kanonska 
institucija  na  redovničkoj  župi  jest  "dodjeljenje  ili  dopuštenje  župničke  službe  od 
strane  biskupa  zakonito  predloženom  redovniku  koji  je  pronađen  prikladnim 
prema  propisu  kan.  456".  To  crkveno  postavljanje,  jer  sa  sobom  nosi  jurisdikciju 
crkvene  vlasti,  nužno  je  za  valjanost  {kan.  147).  Ako  bi  se  tko  usudio  preuzeti 
župničku  službu  bez  prethodnoga  crkvenog  postavljanja,  taj  počinja  krivično  djelo 
o kojem  se  govori  u kan.  2394.  O tome  kanonisti  ovako  pišu:  "Posjed  službe  ili 
konzistorijalnoga  beneficija  preuzima  se  zakonitim  pokazivanjem  potvrde  ili 
postavljanja...  Prije  nego  što  netko  preuzme  zakoniti  posjed  službe  itd.,  zabranjuje 


~3  F.  Romita,  nav.  dj..  str.  158. 
24  Ondje. 

mu  se  vodstvo  ili  uprava  pod  ništetnošću  čina.  Tko  nezakonito  zauzme  službu, 
beneficij  ili  dostojanstvo,  naziva  se  uljezom  (intrusus)" ,25 

Kazne  koje  slijede  nakon  takva  nezakonitoga  pothvata  jesu:  određena 
kazna:  nesposobnost  za  službu,  beneficij,  dostojanstvo,  osim  toga,  druga 
neodređena  kazna,  prema  sudu  ordinarija... 

Sudionici  u krivičnom  djelu  jesu  kapituli,  samostani  i svi  drugi  kojih  se 
tiče,  ako  pripuštaju  izabrane,  predložene  ili  imenovane  prije  nego  što  se  pokaže 
pismo  promaknuća  ili  provizije.  Kazna  koja  je  za  to  određena  jest  suspenzija 
izabiranja,  imenovanja  ili  predlaganja  " latae  sententiae " (određena  kazna  uz  djelo 
počinitelja)  "ud  beneplacitum  S.  Sedis"  {kan.  2394,  3). 26 

Smatrali  smo  potrebnim  ukratko  spomenuti  ove  norme  u vezi  s 
podjeljivanjem  dušobrižničke  službe  redovnicima  u jednoj  biskupiji,  jer  se  u 
okviru  "hercegovačkoga  slučaja"  dogodilo  više  puta  i na  više  mjesta  da  je 
provincijalno  poglavarstvo  hercegovačkih  franjevaca,  ne  obzirući  se  na  kanonske 
propise  i ne  čekajući  da  mjesni  ordinarij  podijeli  potrebno  crkveno  postavljanje, 
slalo  pojedine  redovnike  na  neke  župe  da  vrše  župničku  službu.  Zaista  je  teško 
ocijeniti  svu  ozbiljnost  "hercegovačkoga  slučaja"  promatrana  pod  vidom 
kanonskoga  prava.  Svi  oni  redovnici  koji  su  samovlasno  u župama  bez  biskupova 
odobrenja  i namještenja,  kao  i njihovo  redovničko  poglavarstvo  koje  je  odobravalo 
njihov  postupak,  snose  odgovornost  i pred  Bogom  i pred  Crkvom  i pred  poviješću 
za  sve  one  svetogrdne  čine  i nevaljano  podijeljene  sakramente! 

2)  Podjeljivanje  jurisdikcije.  Kanonska  institucija  ili  provizija 
(postavljanje),  kako  smo  već  vidjeli,  uključuje  "udioništvo  crkvene  vlasti 
jurisdikcije".  Stoga  ćemo  iznijeti  neka  osnovna  načela  u vezi  s jurisdikcijom  da 
bismo  odgovorili  o.  Mihaljeviću  na  njegovu  točku  naslovljenu  "Pitanje 

27 

jurisdikcije". 

U Crkvi  se  razlikuje  trostruka  sveta  služba:  naučavanja,  posvećivanja  i 
upravljanja.  Neki  teolozi  i pravnici  smatraju  da  se  ta  trostruka  služba  može  jednako 
razumjeti  ako  je  podijelimo  na  duhovnu  službu  sv.  reda  i vlast  jurisdikcije.  Služba 
se  reda  odnosi  na  posvećivanje,  a jurisdikcija  na  naučavanje  i upravljanje. 
Koncilski  stručnjak  K.  Morsdorf,  da  bi  protumačio  odnos  između  tih  dviju 


A.  V ERMEERCH  - J.  CREUSEN,  Epitome  luris  Canonici , tom.  III.,  Parisiis  - 
Bruxellis,  1936,  br.  599,  str.  373.  Vidi  također:  E.  REGATILLO,  Institutiones  luris  Canonici, 
1961.,  br.  1054,  str.  627-628. 

26  F.  X.  Wernz  - P.  P.  Vidal,  I us  canonicum  ad  codicis  normam  exactum,  tom.  VII. 
Ius  Poenale  Ecclesiasticum,  Romae,  1937.,  br.  525,  str.  596. 

27  H.  S„  str.  85-86. 

duhovnih  služba,  poziva  se  na  Gospodinovu  usporedbu  o čokotu  i lozi  ( Iv  15, 

16).28 

- Vlast  svetoga  reda  jest  počelo  života,  vezana  je  uz  osobu,  daje  se  trajno  u 
korist  crkvene  zajednice;  ona  rađa  nositelje  duhovne  vlasti;  ona  je  uvijek  djelatna. 
Ali,  jer  se  daje  ljudima,  grješnicima,  ona  je  izložena  i opasnosti  da  bude 
zlorabljena.  Stoga  je  potrebno  da  bude  zaštićena.  Zato  dolazi: 

- Vlast  jurisdikcije  ili  pastirska  vlast  koja  je  ograničena  na  osobu,  vezana 
uz  određeno  područje  u svrhu  urednoga  vođenja  mjesne  Crkve.  Upravo  po  ovoj 
pastirskoj  ili  jurisdikcijskoj  vlasti  dolazi  do  izražaja  hijerarhijsko  ustrojstvo  Crkve. 
Po  njoj  je  moguće  valjano  i dopušteno  vršiti  posvetiteljsku  službu. 

Jurisdikcijska  vlast  dopire  do  jezgre  posvetiteljske  službe.  Tako,  na 
primjer,  svećenik  kojega  je  biskup  suspendirao  može  misiti  i misa  mu  je  valjana, 
ali  nije  dopuštena,  tj.  griješi  ako  misi,  ali  je  sakrament  Euharistije  valjano  učinjen. 
Međutim,  ako  je  biskup  oduzeo  nekomu  svećeniku  jurisdikciju  ih  ovlast 
ispovijedanja,  dotični  ne  može  valjano  ispovijedati,  tj.  takva  je  ispovijed  i 
nevaljana  i svetogrdna,  osim  u slučaju  teških  bolesnika.  Valjanost  sv.  mise  izvire  iz 
svećenikova  sudioništva  na  Kristovu  svećeništvu,  dok  valjanost  ispovijedanja  ovisi 
i o crkvenom  ovlaštenju  od  strane  biskupa. 

Zakonik  kanonskoga  prava  govori  o jurisdikciji  u odnosu  na  vanjsko  i 
unutarnje  područje  (forum  extemum,  forum  internum),  Vanjsko  područje 
obuhvaća  opće  dobro  Crkve,  vanjski  javni  crkveni  poredak,  dok  se  unutarnje 
odnosi  na  osobnu  čovjekovu  savjest  i njezin  stav  prema  Bogu.  Ova  jurisdikcija 
unutarnjega  područja  može  se  vršiti  sakramentalno  (u  sakramentu  ispovijedi)  i 
izvansakramentalno  (izvan  ispovijedi,  ali  pod  obvezom  tajne)  - kan.  196. 

Nadalje,  razlikuje  se  redovna  (ordinaria)  jurisdikcija,  koja  je  spojena  s 
nekom  službom,  i ovlaštena  (opunomoćena,  delegata ) koja  je  povjerena  nekoj 
osobi  (kan.  197,  1).  Redovna  se  stječe  samim  primanjem  ili  podjeljivanjem  neke 
službe.  Onaj  koji  ima  redovnu  jurisdikciju  može  je  i povjeriti  drugomu  (kan.  199, 
1),  ako  nije  drukčije  kanonski  određeno.  Redovna  jurisdikcija  prestaje  gubitkom 
službe,  uz  koju  je  bila  vezana,  nakon  izjavljene  osude  kojom  dotična  osoba  pada 
pod  izopćenje,  suspenziju  ih  zabranu.  A opunomoćena  jurisdikcija  prestaje  među 
ostalim  i izravnim  opozivom  onoga  koji  je  ovlastio  (kan.  207). 

Redovnu  jurisdikciju  i za  unutarnje  i za  vanjsko  područje  u cijeloj  Crkvi 
ima  Papa. 

Redovnu  jurisdikciju  i za  vanjsko  i za  unutarnje  područje  u svojoj  mjesnoj 
Crkvi  ima  biskup.  Biskupi  su  redovni  i neposredni  pastiri  povjerenoga  im  stada  te 
imaju  pravo  i dužnost,  prema  propisima  kanona,  upravljati  svojim  biskupijama  i u 


2S  K.  Mčrsdorf,  Heilige  Gewalt,  u:  Sacramentum  mundi,  Theologisches  Lexicon 
tur  die  Praxis,  Rom-Freiburg-Wien,  1968.,  str.  582-597. 

duhovnim  i u vremenitim  stvarima,  i to  trostrukom  vlašću:  zakonodavnom, 
sudačkom  i kaznenom.  (Kan.  2220:  "Oni  koji  imaju  vlast  donositi  zakone  ili 
izdavati  zapovijedi,  mogu  također  zakonu  ili  zapovijedi  priložiti  kazne;  koji  imaju 
samo  sudačku  vlast,  mogu  samo  zakonito  određene  kazne  primijeniti  prema 
pravnom  propisu"). 

Redovnu  jurisdikciju  u svojoj  župi  ima  župnik  (i  svi  oni  koji  dolaze  pod 
imenom  župnika).  On  može  ispovijedati  svoje  i strane  vjernike  na  području  svoje 
župe,  ali  ne  može  delegirati  drugomu  jurisdikciju  ukoliko  za  to  nije  opunomoćen. 
Danas  obično  oni  koji  imaju  redovnu  jurisdikciju  za  svoje  područje  župe  imaju 
također  delegiranu  jurisdikciju  ispovijedanja  na  teritoriju  dotične  biskupije. 

Imajući  pred  očima  spomenuta  načela,  možemo  se  ukratko  osvrnuti  na 
neke  tvrdnje  o.  Mihaljevića: 

a)  Fra  Jerko  se  Mihaljević  uzrujava  što  je  biskup  Čule  u nekim  svojim 
odredbama  upotrebljavao  izraze:  "ipso  facto  gubi  svaku  jurisdikciju"  ili  "gubi 
potpuno  svaku  jurisdikciju".  Za  o.  Mihaljevića  izraz  "ipso  facto"  (samim  činom)  "u 
crkvenom  Zakoniku  nema  nikakva  oslonca".29  Istina,  u kanonima  koji  govore  o 
jurisdikciji  (kan.  196-209),  ne  susrećemo  te  riječi,  ali  je  nalazimo  na  više  mjesta  u 
Petoj  knjizi  istoga  Zakonika.  Šteta  što  autor  nije  bar  prolistao  i knjigu  "O  krivičnim 
djelima  i kaznama"!  On  je  sigurno  dobro  znao  da  postoje  u ZKP  kazne  s gotovom 
(određenom)  osudom  i kazne  s presudom  koju  treba  donijeti  (poenae  latae 
sententiae  i poenae  ferendae  sententiae ):  kazna  s gotovom  osudom  postoji:  "ako  je 
određena  kazna  tako  priložena  zakonu  ili  zapovijedi  da  se  u nju  pada  samim  time 
(ipso  facto'.)  što  se  zlodjelo  počini";  kazna  s osudom  koja  se  treba  izreći,  "ako  je 
sudac  ili  poglavar  mora  odrediti"  (kan.  2217,  2).  A kan.  2232,  1 kaže:  "Kazna  s 
određenom  osudom,  bilo  ljekovita,  bilo  osveti) iva,  samim  time  (ipso  facto ) 
obvezuje  i na  jednom  i na  drugom  području  prijestupnika  ako  je  svjestan 
prekršaja".  Tko  je  dobro  upoznat  s crkvenim  zakonikom,  lako  će  zaključiti,  da  je 
neistinita  tvrdnja  o.  Mihaljevića,  da  "ipso  facto"  nema  nikakva  oslonca  u 
crkvenom  zakoniku. 

U kronološkom  pregledu  događaja  "hercegovačkoga  slučaja"  vidjeli  smo 
da  je  mjesni  ordinarij  mostarsko-duvanjske  biskupije  zabranio  franjevcima 
pastorizaciju  u pobunjenim  župama  te  je  svoje  zabrane  objavio  i pojedincima  i 
svim  područnim  svećenicima  preko  "Službenoga  vjesnika",  te  da  je  dodao  neke 
izraze  koji  u smislu  kanonskih  propisa  navode  na  zaključak  da  se  radi  o "kaznama 
latae  sententiae." 

b)  Činjenica  je  da  su  neki  mladi  franjevci  vršili  svećeničke  čine  u nekim 
župama  bez  potrebnih  crkvenih  ovlaštenja.  Biskup  je  Čule  ozbiljno  upozoravao 
hercegovačko  franjevačko  poglavarstvo,  ali  od  toga  nije  bilo  koristi.  Zato  je  mjesni 


29  H.  S.,  str.  85. 


251 


ordinarij  odlučio  ne  uzimati  u obzir  prijedloge  franjevačkoga  poglavarstva  u vezi  s 
podjeljivanjem  pastoralnih  služba  nekim  franjevcima,  pa  i onima  koji  su  tek 
dolazili  sa  studija  u provinciju.  Svoju  je  odluku  o podjeljivanju  jurisdikcije 
uvjetovao  zahtjevom  provincijalnom  poglavarstvu  da  disciplinira  neke  svoje 
članove.  Franjevačko  poglavarstvo  udarilo  je  drugim  putem,  mimo  Zakonika 
kanonskoga  prava:  provincijal  je  Šilić  tvrdio  da  "sve  do  1000.  godine  nema  ni 
spomena  o posebnoj  ispovjednoj  jurisdikciji".30  Neki  su  išli  još  i dalje  tvrdeći  daje 
posebna  ispovjedna  jurisdikcija  plod  feudalno-klasnih  odnosa  koji  su  vladali  u 
srednjovjekovnom  društvu,  a da  oni  samim  ređenjem  primaju  sve  ovlasti  od 
samoga  Krista  itd. 

Znamo  da  je  to  protivno  i Crkvenom  zakoniku  i Drugom  vatikanskom 
saboru.  Kan.  879,  1,  propisuje:  "Za  valjano  slušanje  ispovijedi  potrebna  je 
jurisdikcija  koja  je  podijeljena  napismeno  ili  izričitim  riječima".  A kan.  879,  2.: 
"Za  podjeljivanje  jurisdikcije  ne  može  se  ništa  tražiti"  u materijalnom  pogledu,  tj. 
jurisdikcija  je  besplatna.  Tko  bi  za  podjeljivanje  duhovne  ovlasti  zahtijevao  neku 
materijalnu  nadoknadu,  upao  bi  u grijeh  simonije. 

Za  postupak  mons.  Čule,  koji  je  od  franjevačkoga  poglavarstva  zahtijevao 
disciplinu  i posluh  u vezi  s pastoralnim  djelovanjem  franjevačkih  članova,  o. 
Mihaljević  veli  da  "u  ovoj  stvari  miriše  na  simoniju:  prodavanje  duhovne  vlasti".31 
Da  čovjeku  pamet  stane  nakon  ovakva  paranoičnoga  paralogizma!  Znači,  pojedini 
franjevci  mogu  se  izmaknuti  ispod  uzde  crkvenoga  posluha,  uz  blagoslov 
provincijskoga  poglavara,  i raditi  što  žele  po  župama,  a biskup  koji  je  "upravljač 
ispovjednih  propisa"  (LG,  26c)  ne  smije  podjeljivanje  jurisdikcije  uvjetovati 
kvalitetom  kandidata!  Kao  da  bi  se  neki  željeli  vratiti  u "željezno  i olovno  doba" 
kršćanstva  tamo  negdje  oko  1000.  godine! 

c)  O.  Mihaljević  nema  nijedne  vlastite  riječi  da  ocijeni  postupak 
franjevačkoga  poglavarstva  koje  je  svojim  protukanonskim  i protuzakonitim 
držanjem  postalo  suodgovorno  za  mnoge  nevaljane  i svetogrdne  čine,  sprečavajući 
vršenje  redovne  crkvene  jurisdikcije  mjesnoga  ordinarija.  Evo  jednoga  primjera 
kako  provincijalat  hercegovačkih  franjevaca  izdaje  dekret  kojim  svoga  podložnika, 
mladoga  franjevca,  šalje  na  župu  za  službu  duhovnoga  pomoćnika: 

"Pošt.  O... 

Starješinstvo  Provincije  na  svom  redovnom  zasjedanju  u Mostaru 
imenovalo  je  Vas  za  duhovnog  pomoćnika  u župi... 

Jurisdikciju  i kan.  misiju  već  smo  zatražili  od  Biskupskog  Ordinarijata. 

Na  svoju  dužnost  pođite  čim  prije... 

Mir  i Dobro! 


30  MA  1975.,  str.  19.  slj. 

31  H.  S„  str.  86. 

Provincijal. 

Iz  ovoga  uzorka  dekreta,  kojim  o.  provincijal  izvršava  zaključak 
poglavarstva  o imenovanju  (a  ne  o predlaganju,  kao  što  je  kanonski)  nekoga  člana 
provincije  na  pastoralno  mjesto  u župi  koju  franjevci  administriraju,  jasno  proizlazi 
mogućnost  da  provincijalna  uprava  stvara  u mladim  članovima  pravnu  sumnju 
( dubium  iuris)  u pogledu  jurisdikcije.  Tako  "imenovani"  članovi  lako  mogu 
zaključiti  da  ih  provincijal  šalje  na  dužnost  u župu  nakon  što  je  uredio  pitanje 
kanonske  institucije  s mjesnim  ordinarijem.  A stvarno  nije  uredio.  To  znači  da  neki 
mladi  franjevci  ne  moraju  uvijek  biti  krivi  što  su  ispovijedali  bez  jurisdikcije  i 
obavljali  neke  druge  svećeničke  funkcije  na  župama  bez  kanonske  institucije,  nego 
je  odgovorno  poglavarstvo  na  čelu  s o.  provincijalom.  O provincijalu  u tom  slučaju 
vrijede  propisi  kan.  2393-2395  i dekret  Svete  kongregacije  koncila  od  29.  lipnja 
1950.32 

One  franjevce  koji  su  dopuštenjem  provincij alata  ulazili  abuzivno  u župe 
vršeći  crkvene  čine  bez  jurisdikcije  biskupski  je  ordinarijat  smatrao  "uljezima" 
( intrusi ).  Na  sve  to  o.  Mihaljević  ostao  je  mukom  mučeći,  on  za  kojega  tadašnji 
provincijal  Šilić  reče  u pogrebnom  govoru  da  je  znao  ustati  "u  obranu  crkvenosti 
otvorenije  i odrješitije  nego  itko.  Svejedno  je  li  trebalo  protusloviti  provincijalu  ili 
biskupu  ili  svoj  braći  ili  svemu  svijetu,  on  je  ustajao  smjesta,  otvoreno  i odrješito  i 
nepopustljivo  branio  ono  što  Crkva  i njezino  dobro  traži".  Daje  ustajao  protiv 
crkvenosti  i biskupa,  pa  i nakon  smrti  preko  svoje  subraće,  to  je  dosta  očito;  a je  li 
ikad  ustajao  protiv  nekanonskih  i necrkvenih  postupaka  o.  provincijala,  to  nam  nije 
poznato! 


III)  ODUZIMANJE  DUŠOBRIŽNIČKE  SLUŽBE  REDOVNICIMA  I 
OTPUŠTANJE  REDOVNIKA  IZ  BISKUPIJE 

O.  Mihaljević  posvetio  je  naslovljenom  pitanju  tri  stranice  u svojoj 
knjižici.34  Budući  da  je  njegovo  pisanje  u otvorenom  i odrješitom  sukobu  s 
crkvenom  disciplinom,  izložit  ćemo  po  redu  ono  što  je  bitno  za  razumijevanje 
nekih  slučajeva  u vezi  s otpuštanjem  dvojice  redovnika  iz  mostarske  biskupije. 

1)  Crkveni  zakoni.  U pogledu  uklanjanja  redovnika  sa  župe  kan.  454,  5 
glasi:  "A  župnici  koji  pripadaju  redovničkoj  obitelji  uvijek  su,  s obzirom  na  osobu, 
premjestivi  bilo  na  mig  mjesnoga  ordinarija,  uz  prethodno  upozorenje  poglavara, 
bilo  na  mig  poglavara  uz  prethodnu  obavijest  ordinariju,  jednakim  pravom,  ne 


32  AAS,  1950.,  str.  601-602. 

33  H.  S„  str.  94. 

34  H.  S„  82-84. 

tražeći  pristanak  jedan  od  drugoga;  niti  je  jedan  drugomu  dužan  otkriti  uzrok  svoga 
suda,  a još  manje  dokazati,  osim  u slučaju  utoka  in  devolutivo  (tj.  bez  odgodne 
moći)  na  Apostolsku  Stolicu".  Ovaj  kanonski  stavak  doslovno  je  prenesen  u 
pokoncilski  provedbeni  dokument  Ecclesiae  Sanctae,  br.  32. 

Kodeks  je  priznavao  nepremjestivost  župnika  (kan.  454,2),  dok  saborski 
dekret  Christus  Dominus  (31  c)  dokida  taj  stavak  i pojednostavljuje  postupak  pri 
premještaju  ili  maknuću  župnika.  Ecclesiae  Sanctae  (br.  20)  primjenjuje  Christus 
Dominus  (br.  31). 

Redovnik  je  premjestiv  s obzirom  na  osobu  (ratione personae),  na  mig  (od 
nutrini).  Redovnik  i na  župi  ostaje  "vezan  na  opsluživanje  zavjeta  i konstitucija" 
(kan.  630,  1)  i u onome  što  se  odnosi  na  redovničku  disciplinu  "podložan  je 
poglavaru"  (kan.  630,  2).  Poglavar  može  svoga  podložnika  snagom  zavjeta 
poslušnosti  odrediti  za  drugu  službu  u zajednici,  neovisno  o mjesnom  ordinariju. 
Ali  mjesni  ordinarij  snagom  pastirske  službe  ima  jurisdikciju  nad  istim 
redovnikom  dok  je  u službi  na  župi.  Zato  ga  može  ukloniti  s te  službe,  ali  "ne  s 
obzirom  na  narav  redovničkoga  župnog  beneficija,  nego  s obzirom  na  redovničku 
osobu  koja  ga  administrira".35 1 mjesni  ordinarij  i redovnički  poglavar  moraju  imati 
pravi  uzrok  suda  za  uklanjanje.  Taj  pravi  uzrok  ne  traži  se  za  valjanost  nego  samo 
za  dopuštenost  kad  je  u pitanju  uklanjanje  "aktualnog  vikara".36  Iako  jedan  i drugi 
poglavar  ne  moraju  tražiti  međusobni  pristanak,  niti  moraju  jedan  drugomu 
priopćiti  razlog,  a još  ga  manje  dokazati,  ipak  oni  su  dužni  imati  razlog  i moraju  ga 
otkriti  Svetoj  Stolici,  ali  bez  odgodne  moći,  tj.  dekret  se  mora  izvršiti. 

Papa  Pavao  VI.  svojim  apostolskim  pismom  Pastorale  munus,  od  30. 
studenoga  1963.  dao  je  biskupima  razne  ovlasti,  među  kojima  se  nalazi  i povlastica 
da  biskup  može  "otpustiti  iz  biskupije,  zbog  vrlo  teškoga  razloga,  pojedine 
redovničke  članove  ako  njihov  viši  redovnički  poglavar,  iako  upozoren,  nije 
poduzeo  potrebne  mjere;  ipak  neka  se  stvar  odmah  dostavi  na  znanje  Apostolskoj 
Stolici"  (br.  39).  Ova  je  mjera  nešto  novo  u Crkvenom  pravu.  U kan.  617,  gdje  se 
predviđa  slučaj  redovničkoga  neposluha  u dušobrižništvu,  postoji  propis  da  mjesni 
ordinarij  samo  dostavi  stvar  Svetoj  Stolici. 

Romita  komentira  Pastorale  munus  br.  39:  ne  radi  se  o otpuštanju  iz  Reda 
(o  čemu  govore  kan.  646-672),  nego  o otpuštanju  redovnika  iz  dijeceze.  Ta  mjera 
ima  disciplinarnu  narav  administrativnim  putem  a ne  svojstvo  ljekovite  ili 
osveti) ive  kazne  (medicinalis  vel  vindicativae poenae ).  Snagom  te  ovlasti  biskup  je 
dužan,  ako  razborito  smatra  da  je  prisutnost  nekoga  redovnika  u biskupiji  teški 
uzrok  štete  i opasnosti,  opomenuti  redovničkoga  poglavara  da  on  riješi  slučaj.  A 
ako  ovaj  propusti  to  učiniti,  onda  biskup  toga  redovnika  otpušta  iz  biskupije 


35  F.  Romita,  De  unione...,  str.  164. 

36  Ondje. 

"dostavivši  ipak  stvar  odmah  Svetoj  Stolici".  S obzirom  na  biskupovu  mjeru,  nema 
priziva  koji  bi  odgodio  biskupovu  odluku  (in  suspensivo ),  jer  se  ne  radi  o 
vindikativnoj  kazni  (kan.  2287),  nego  samo  in  devolutivo ,37 

2)  Postupak  mons.  Čule.  Budući  da  je  u prethodnoj  kronici  događaja 
prikazan  razvoj  slučaja  u vezi  s otpuštanjem  dvojice  najnepokornijih  franjevaca  iz 
mostarsko-duvanjske  biskupije,  ovdje  će  biti  dostatno  samo  na  to  podsjetiti.  Nakon 
što  novoimenovani  dijecezanski  svećenici  nisu  mogli  ući  u one  tri  župe,  biskup  je 
Čule  zabranio  svim  svećenicima  koji  nemaju  ovlasti  zalaziti  na  ona  područja.  Ta  se 
zabrana  poštivala  tri  mjeseca.  No,  na  Malu  Gospu  1968.  služene  su  u sve  tri  župe 
pučke  mise.  Ordinarijat  je  izdao  odredbu  o "misterioznim  misionarima"  i upozorio 
je  franjevački  provincijalat  na  popuštanje  discipline.  Poglavarstvo  nije  ništa 
poduzelo.  Biskup  je  u travnju  1969.  oduzeo  dvojici  franjevaca  - fra  Komeliju 
Kordiću  i fra  Dinku  Maslaću  - kanonsku  misiju  i ispovjednu  jurisdikciju.  O tome 
je  obaviješten  i provincijalat.  Na  kongresu  na  Humcu  (srpanj  1969)  provincijal  je 
Šilić  "kažnjenu  braću"  stavio  pod  svoju  zaštitu,  a biskupovu  odluku  nazvao 
"nenormalnom  i nemoralnom".  Nakon  toga  franjevci  su  još  aktivnije  zalazili  u 
zabranjene  župe.  Pred  Božić  1969.  ordinarijat  je  odbio  dvojici  predloženih  mladih 
franjevaca  podijeliti  jurisdikciju,  dok  provincijalat  ne  poduzme  mjere  protiv 
neposlušnih  članova. 

Na  kapitulu  1970.  godine,  na  koji  je  pozvan  i mjesni  ordinarij,  biskup  je 
učinio  korak  dobre  volje  i obećao  podijeliti  jurisdikciju  svima  koje  poglavarstvo 
predloži,  ali  uz  uvjet  da  se  neposlušni  članovi  - spomenutoj  dvojici  pridružio  se  i 
fra  Bernard  Marić  - nekamo  premjeste.  U početku  se  činilo  da  će  franjevci 
poslušati,  ali  kasnije  se  sve  opet  vratilo  na  staro.  Fra  Komelije  Kordić  i fra  Bernard 
Marić  napismeno  su  odbili  posluh.  Biskup  je  zatim  stao  govoriti  kako  će  se 
poslužiti  ovlašću  koju  mu  je  dao  papinski  dokument  Pastorale  munus.  Provincijal 
je  pokušao  tvrditi  da  se  ne  može  ništa  poduzeti  bez  sudskoga  procesa  i da 
Pastorale  munus  ne  vrijedi  za  izuzete  redovnike.  Konačno  je  biskup  izdao  odluku 
21.  srpnja  1971.  o otpuštanju  iz  dijeceze  dvojice  redovnika.  Provincijal  se  Šilić 
obratio  na  Propagandu,  a fotokopiju  relacije  dostavio  je  i mjesnom  ordinariju. 

3)  Potvrda  Propagande.  Sveta  kongregacija  za  evangelizaciju  naroda 
odgovorila  je  da  s obzirom  na  otpuštanje  dvojice  franjevaca  iz  biskupije  "nema 
sumnje  daje  provincijal  dužan  izvršiti  taj  dekret  niti  može  očekivati  da  se  dopusti 
jurisdikcija  drugim  redovnicima  koji  su  neprikladni,  ako  taj  dekret  ostane  mrtvo 
slovo".38  Tako  je  Propaganda  u cijelosti  odobrila  postupak  biskupa  Čule. 


F.  Romita,  Facultates  et  privilegia  a S.  P.  Paulo  VI.  Episcopis  concessa  Lit.  Ap. 
"Pastorale  munus",  Roma,  (bez  godine),  str.  75-76. 

38  Pismo  Propagande  mostarskom  biskupu,  5679/72.,  12.  III.  1972. 

4)  Mišljenje  o.  Mihaljevića.  Fra  Jerko  Mihaljević  bijaše  doktor  teologije. 
Očekivalo  bi  se  da  će  on  koji  je  ustajao  "u  obranu  crkvenosti  otvorenije  i odrješitije 
nego  itko"  biti  na  liniji  rješenja  Svete  Stolice.  Ali  nije  bilo  tako.  On  najprije  stavak 
iz  Pastorale  munus  prevodi  s animoznim  naglaskom:  Biskupu  se  daje  "ovlast  da 
može  otpustiti  (protjerati ) iz  biskupije".39 

Već  smo  se  susreli  s netočnostima  Mihaljevićeva  prijevoda:  kad  treba 
njemačku  riječ  "verdrangt",  koja  znači  "istisnuli",  prevesti  na  hrvatski,  o. 
Mihaljević  voli  riječ  "potjerali"  "vertreiben"  (iz  biskupova  pisma  kard.  Dopfneru); 
a kad  treba  prevesti  talijansku  riječ  "persecuzione",  koja  znači  "progonstvo",  on  je 
prevodi  "pobuna"  (Cerrijev  izvještaj). 

A nakon  što  je  Sveta  Stolica  riješila  slučaj  i potvrdila  postupak  biskupa 
Čule,  o.  Mihaljević  zaključuje:  "otpuštanje  se  ne  mora  izvršiti".  I sve  to  u duhu 
otvorene,  odriješite  i nepopustljive  obrane  onoga  "što  Crkva  i njezino  dobro  traži", 
kako  se  izrazi  provincijal  Šilić  o pok.  Mihaljeviću.40 


IV)  GRADNJA  I BLAGOSLOV  CRKAVA  U REDOVNIČKIM  ŽUPAMA 

Iako  o.  Mihaljević  u svojoj  brošuri  Hercegovački  slučaj  ne  donosi 
nijednoga  retka  u vezi  s neovlaštenim  podizanjem  i blagoslovom  novih  crkava  u 
župama  koje  su  ujedinjene  - povjerene  redovnicima  franjevcima  u mostarsko- 
duvanjskoj  biskupiji,  ipak  ćemo  se  ovdje  osvrnuti  i na  te  zloupotrebe  od  strane 
franjevačkoga  poglavarstva  provincije.  To  bismo  prikazali  u nekoliko  načelnih  i 
praktičnih  točaka. 

Katolička  se  Crkva  dijeli  na  pokrajine  i biskupije,  a biskupije  na  dekanate  i 
župe  (usp.  kan.  215,  1).  Osnivanje,  dioba,  mijenjanje  granica  ujedinjavanje  ili 
dokidanje  pojedinih  pokrajina  i biskupija  isključivo  potpada  pod  vrhovnu  crkvenu 
vlast.  A pravo  je  mjesnoga  biskupa  da  biskupiju  dijeli  na  župe. 

1)  Nužnost  župne  crkve.  Crkveni  zakonik  (kan.  216)  opisuje  župu:  to  je 
područje  sa  stanovitim  brojem  vjernika , s vlastitom  crkvom  i dušobrižnikom 
(župnikom).  U tome  opisu  nalazimo  tri  bitna  elementa: 

- Određen  broj  vjernika,  bilo  da  stanuju  na  nekom  području,  bilo  da 
pripadaju  posebnoj  narodnosti,  bilo  posebnoj  kategoriji  osoba,  čak  obitelji.  Stoga 
se  razlikuju  teritorijalne,  nacionalne,  obiteljske  ili  personalne  župe.  Te  župe 
kanonisti  nazivaju  "župa  kao  takva"  (paroecia  qua  tališ). 

- Crkva  ili  posvećena  zgrada,  koja  je  namijenjena  javnom  vršenju 
bogoslužja.  Pravnici  govore  o "župnoj  crkvi"  (ecclesia paroecialis). 


39  H.  S„  str.  83. 

40  H.  S.,  str.  94. 

- Dušobrižnik  ili  župnik  koji  je  pastir  naroda  i upravitelj  crkve.  Njegova  je 
služba  u župi  crkvena  služba  ( officium  ecclesiasticum ) - kan.  147.  Za  vršenje  te 
pastirske  službe  u župi  crkva  dušobrižniku  osigurava  i način  uzdržavanja:  on  ima 
pravo  na  primanje  prihoda  iz  onoga  nadarja  koje  je  vezano  uz  službu.  Kanonisti  to 
nazivaju  "crkveno  nadarje"  ( beneficium  ecclesiasticum ).  Kad  je  u pitanju  župa, 
onda  se  govori  o "župnom  nadarju"  {beneficium  paroeciale). 

U Crkvi  se  također  razlikuju  fizičke  i moralne  osobe.  Fizičke  su  osobe 
krštenici.  A moralne  osobe  mogu  biti  zborne  (tri  i više  osoba)  i nezbome  (crkve, 
sjemeništa,  nadarbine  itd.).  Po  božanskoj  odredbi  Katolička  Crkva  i Sveta  Stolica 
imaju  svojstvo  moralne  osobe;  a niže  moralne  osobe  postižu  to  svojstvo:  bilo  iz 
samoga  pravnog  propisa,  bilo  po  posebnom  dopuštenju  mjerodavne  crkvene  vlasti, 
dekretom  (usp.  kan.  100). 

Fraza  "iz  samoga  pravnog  propisa"  znači  da  u Crkvi  postoje  neke  stvari  ili 
ustanove  koje  su  apsolutno  ili  relativno  nužne  kako  bi  Crkva  postigla  svoju  svrhu 
koju  joj  je  Krist  namijenio.  U ono  što  je  bitno  nužno  za  postojanje  i djelovanje 
Crkve  ubrajaju  se:  biskupije,  župe,  zatim  sjemeništa,  crkve,  nadarbine.41  Po 
odredbi  zakona  sva  tri  elementa  koji  ulaze  u opis  župe  imaju  značaj  moralne 
osobe:  i župa,  i crkva,  i nadarbina.  Iz  toga  se  vidi  velika  važnost  župne  crkvene 
zgrade  za  izvršavanje  poslanja  Crkve.  Saborska  konstitucija  o sv.  liturgiji  govori  o 
promicanju  liturgijskoga  života  u biskupiji.  "Biskup  se  ima  smatrati  velikim 
svećenikom  svoga  stada;  od  njega  na  neki  način  proistječe  i ovisi  život  vjernika  u 
Kristu"  (SC,  41).  "Kako  biskup  ne  može  sam  u svojoj  Crkvi  uvijek  i posvuda 
predsjedati  svojemu  stadu,  nužno  je  da  uspostavlja  zajednice  vjernika,  među 
kojima  se  ističu  župe,  uređene  po  mjestima  pod  pastirom  koji  zamjenjuje  biskupa. 
One  na  neki  način  predstavljaju  vidljivu  Crkvu  rasprostranjenu  po  cijelom  svijetu. 
Stoga  u svijesti  i djelatnosti  vjernika  i svećenstva  treba  njegovati  liturgijski  život 
župe  i njezin  odnos  prema  biskupu;  valja  se  truditi  da  osjećaj  župne  zajednice  bude 
živ,  ponajpače  zajedničkim  slavljem  nedjeljne  mise"  (SC,  42) 

A fraza  "po  posebnom  dopuštenju  mjerodavne  crkvene  vlasti"  odnosi  se 
na  razne  ustanove  koje  nisu  neizostavno  nužne  za  izvršenje  crkvene  misije  (na  pr. 
ustanove  za  promicanje  savršenijega  načina  života  - kan.  685;  za  neka  nabožna 
djela  - kan.  707;  za  zbrinjavanje  bolesnih  putnika  - kan.  1489,1). 

Pogledajmo  sada  kako  se  ova  jasna  načela  o župama  i župnim  crkvama, 
koje  posve  stoje  pod  crkvenom  upravom  mjesnoga  biskupa,  konkretno  promatraju 
i poštuju  od  strane  hercegovačkoga  franjevačkog  poglavarstva. 

2)  Gradnja  crkava  i kapelica.  Nekada  je  mostarsko-duvanjska  biskupija 
stajala  vrlo  loše  u pogledu  župnih  objekata,  posebno  crkava.  Rat  i neposredne 
poratne  prilike  više  su  doprinijele  rušenju  nego  li  izgradnji  crkvenih  zgrada  i 


F.  ROMITA,  De  unione...,  str.  46-48. 

župnih  kuća.  Mjesni  ordinarij,  dr.  Petar  Čule,  u prvoj  prigodi  u kojoj  je  nakon 
zatvora  mogao  stupiti  u kontakt  sa  svojim  svećenicima  i vjernicima  preporučio  je 
brigu  i izgradnju,  potrebnih  crkvenih  građevina.  Dok  se  nalazio  u zatočeništvu  u 
franjevačkom  samostanu  u Tolisi,  pisao  je  2.  veljače  1956.  okružnicu  kleru  i 
vjernicima: 

"Naša  je  biskupija  od  svih  hrvatskih  biskupija  najslabije  stala  u pogledu 
crkava  i njihove  opreme.  Pokažimo  jakost  vjere  i u tome,  da  nadoknadimo 
propuste  prošlosti.  Pomozimo,  koliko  možemo  prema  svojim  silama,  da  se  u 
župama,  gdje  nema  crkve,  što  prije  crkva  podigne,  - gdje  je  crkva  nedovršena,  da 
se  što  prije  dovrši,  a gdje  ima  crkva,  da  se  ona  opskrbi  sa  potrebnim  misnim 
odijelima  i posuđem..."42 

Prema  odredbama  crkvenoga  zakonika  (kan.  1162)  nikakva  se  crkva  ne 
smije  graditi  bez  izričita  napismeno  dana  dopuštenja  mjesnoga  biskupa,  a to 
dopuštenje  ne  može  izdati  biskupov  zamjenik  bez  posebna  ovlaštenja. 

U vrijeme  izbijanja  "hercegovačkoga  slučaja"  pa  nadalje  sagrađeno  je  više 
crkava  po  župama  koje  su  ujedinjene-povjerene  franjevcima.  Nije  teško  domisliti 
zašto  su  franjevci  u Hercegovini  razvili  tako  živu  građevnu  djelatnost,  osobito  po 
pojedinim  filijalama  nekih  župa:  očito  je  da  su  time  željeli  spriječiti  osnivanje  koje 
nove  župe  za  dijecezanski  kler.  Naime,  biskup  je,  želeći  popraviti  tešku  situaciju 
dijecezanskoga  klera  u biskupiji,  kanio  osnivati  nove  župe  koje  po  kan.  1427,5 
stoje  na  raspolaganju  biskupu,  ali  su  franjevci  otpočeli  s gradnjom  filijalnih  crkava 
bez  ikakva  ovlaštenja  od  strane  mjesnoga  ordinarija,  pa  čak  i protiv  njegove 
izričite  zabrane.  Nisu  ih  samo  gradili  nego  su  ih  i sami  blagoslivljali.  Spominjemo 
neke  slučajeve  koji  su  povezani  s pitanjem  blagoslova  dotičnih  crkvenih  objekata. 

3)  Blagoslov  crkava  od  strane  franjevačkoga  poglavarstva.  Prema 
crkvenom  propisu  (kan.  1165,  1)  u crkvi  koja  nije  posvećena  ili  barem 
blagoslovljena  ne  smije  se  obavljati  bogoslužje.  Prema  kan.  1156  "pravo  na 
blagoslov  svetoga  mjesta,  ako  ono  pripada  svjetovnom  kleru  ili  neizuzetoj  družbi, 
ili  laičkoj,  ima  ordinarij  područja  u kojem  se  mjesto  nalazi;  a ako  pripada  izuzetoj 
kleričkoj  družbi,  onda  viši  poglavar;  i jedan  i drugi  mogu  za  to  ovlastiti  drugoga 
svećenika".  Pod  sv.  mjestima  razumijevaju  se  posvećena  ili  blagoslovljena  mjesta 
određena  za  bogoslužje  ili  za  pokop  vjernika  (kan.  1154).  Crkva  je  namijenjena 
bogoštovlju  i za  to  je  potrebna  posveta  ili  blagoslov. 

Kad  je  u pitanju  posveta  crkve,  onda  dolazi  u obzir  samo  mjesni  biskup.  A 
kad  se  radi  o blagoslovu  kamena  temeljca  ili  cijele  zgrade,  onda  treba  razlikovati: 
ako  mjesto  pripada  izuzetoj  kleričkoj  zajednici,  blagoslov  obavlja  viši  poglavar, 
inače  mjesni  ordinarij.  No  nastaje  pitanje:  tko  je  kompetentan  blagosloviti  crkvu  na 
župi  koja  je  od  svoga  utemeljenja  povjerena  redovnicima  (ili  kako  bi  o.  Mihaljević 


42  P.  ČULE,  Okružnica  kleru  i vjernicima,  2.  veljače  1956. 

rekao:  na  župi  koju  su  redovnici  - franjevci  utemeljili)?  Hercegovačko  franjevačko 
poglavarstvo  nakon  nastanka  "hercegovačkoga  slučaja"  prisvojilo  je  sebi  pravo 
blagoslova  novih  crkava  na  župama  koje  su  im  povjerene.  Evo  nekoliko  slučajeva 
i mjerodavnih  crkvenih  rješenja. 

a)  Blagoslov  crkve  u Tihaljini.  Od  osnutka  župe  (1889)  kao  župna  crkva 
služila  je  jedna  mala  ubožna  kapelica.  Uoči  drugoga  svjetskog  rata  otpočela  je 
gradnja  crkve.  Nakon  rata  nastavila  se  izgradnja.  Kad  je  bila  crkvena  zgrada 
gotovo  pri  završetku,  župnik  - franjevac  zakazao  je  svečani  javni  blagoslov  za  8. 
prosinca  1968.,  pozvavši  mjesnoga  ordinarija  da  obavi  blagoslov.  No  kako  je 
biskup  Čule  bio  pozvan  za  taj  isti  dan  da  prisustvuje  komemoraciji  50.  obljetnice 
smrti  prvoga  vrhbosanskog  nadbiskupa,  Josipa  Stadlera,  u Sarajevu,  pismeno  je 
obavijestio  župnika  da  ovlašćuje  mons.  don  Andriju  Majića  da  blagoslovi  crkvu, 
kad  se  već  blagoslov  ne  može  odgoditi.43  Međutim,  tomu  se  usprotivio  provincijal 
Šilić  koji  je  javio  mons.  Majiću  da  on  jedino  s ovlaštenjem  o.  provincijala  može 
obaviti  blagoslov  crkve.  (Spominjemo  usput:  u prosincu  1967.  biskup  je  ovlastio  o. 
provincijala  da  u Rakitnu  blagoslovi  crkvu.  Nije  bilo  nikakva  problema.  Bi  li  se 
provincijal  Šilić  živcirao  daje  opet  njega  biskup  ovlastio  da  obavi  blagoslov  crkve 
u Tihaljini?  I Tihaljina  i Rakitno  istoga  su  pravnoga  statusa!  Vjerojatno  ne  bi.  A 
biskup  je  ipak  slobodan  ovlastiti  onoga  koga  on  hoće.  No  o.  Šilić  nije  to  mogao 
podnijeti,  zato  je  nastala  mučna  prepiska  između  njega,  mons.  Majića  i mjesnoga 
ordinarija).  Na  kraju  mons.  Majić  odustao  je  od  puta  u Tihaljinu  i u posljednji  čas, 
kad  je  sve  bilo  pripravljeno  i ugovoreno  - da  bi  se  izbjegla  sablazan  - on  je  zamolio 
o.  Šilića  neka  on  ide  blagosloviti  novu  župnu  crkvu.  Provincijal  je  to  odbio,  te  je 
poslao  svoga  delegata  da  u ime  provincijalovo  obavi  blagoslov. 

Priziv  na  Svetu  Stolicu.  Nakon  što  je  biskup  Čule  doznao  što  se  dogodilo, 
zatražio  je  pisani  izvještaj  župnika  iz  Tihaljine.  A u vezi  s time  ordinarijatu  je  pisao 
i franjevački  provincijalat.  Skupivši  potrebne  podatke,  biskup  se  obratio 
Kongregaciji  za  evangelizaciju  naroda  da  donese  kompetentno  rješenje. 

b)  Blagoslov  crkve  u Uzarićima.  U međuvremenu  o.  provincijal  nije 
mogao  čekati  rješenje  Svete  Stolice,  nego  je  osobno  blagoslovio  filijalnu  crkvu  u 
Uzarićima,  filijala  župe  Široki  Brijeg.  Nakon  blagoslova,  22.  prosinca  1968., 
provincijal  je  Šilić  napismeno  izvijestio  ordinarijat,  u skladu  s kan.  1158  koji 
propisuje  da  se  dokument  o posveti  ili  blagoslovu  crkve  čuva  i u arhivu 
ordinarijata  i u arhivu  župe. 

c)  Blagoslov  crkve  u Međugorju.  Početkom  1969.  trebalo  je  svečano 
blagosloviti  novu  župnu  crkvu  u Međugorju.  Valjda  jeo.  provincijal  bio  ipak  u 
sumnji  da  on  ne  može  blagosloviti  crkvu  bez  ikakva  obzira  na  biskupa  pa  je 
predložio  kompromisno  rješenje:  on  je  kao  redovnički  poglavar  pozvao  biskupa  da 


43  ABO,  1214/68.,  l.XII.  1968. 

obavi  blagoslov,  a on  će  nakon  toga  predvoditi  koncelebraciju  sa  svim  živim 
franjevcima  koji  su  službovali  u Međugorju.  Mjesni  je  ordinarij  odgovorio  da  on 
može  blagosloviti  novu  crkvu  samo  na  poziv  mjesnoga  župnika,  a ne  provincijala, 
a s obzirom  na  predvođenje  koncelebracije,  biskup  se  slaže  s prijedlogom.  Tako  je 
i bilo.  Mjesni  župnik  - franjevac  pozvao  je  biskupa  da  obavi  blagoslov. 

Prvi  odgovor  Svete  Stolice.  Početkom  veljače  1969.  apostolski  delegat  u 
Beogradu  priopćio  je  mostarskom  biskupu  rješenje  Kongregacije  u vezi  s 
blagoslovom  crkava:  pravo  blagoslova  novih  crkava  na  župama  kojima  upravljaju 
franjevci  pripada  mjesnom  ordinariju.44  Taj  odgovor  apostolske  delegature 
ordinarijat  je  prenio  franjevačkom  provincijalatu, 45  koji  je  odgovorio  da  se  rješenje 
Svete  kongregacije  ne  odnosi  na  problem  u vezi  s onim  crkvama  na  župama  koje 
su  franjevci  utemeljili,  jer  su  i te  crkve  redovničko  vlasništvo,  pa  blagosloviti 
crkvu  pripada  višemu  redovničkom  poglavaru  46 

Pravnik  dr.  fra  Viktor  Nuić  objavio  je  u službenom  glasilu  provincije 
članak  pod  naslovom:  Nadležnost  u pogledu  blagoslova  župnih  crkava  na 
redovničkim  župama?1  Tvrdnje  koje  o.  Nuić  zastupa  posve  su  usvojene  i od  o. 


44  Apostolska  nuncijatura  Beograd,  1540/69.,  7.  II.  1969. 

45ABO,  459/69.,  11.  III.  1969. 

46  APO,  236/69.,  22.  III.  1969. 

47  MiD,  6/1969.,  str.  270-284.  Iz  članka  o.  Nuića,  kao  i iz  pisma  o.  provincijala  od 
23.  IX.  1972.  može  se  vidjeti  da  obadvojica  zastupaju  isto  mišljenje:  crkve  (župne  i filijalne)  u 
župama  koje  su  "pleno  iure"  ujedinjene  redovničkoj  kući  (samostanu,  provinciji.  Redu)  ili 
crkve  koje  su  utemeljenjem  ujedinjene  redovničkoj  kući  (zajednici)  postaju  vlasništvo  Reda. 
Zastupaju,  dakle,  teoriju  vlasništva  ( Eigentumstheorie ):  župni  beneficij  i župna  crkva 
pritjelovljuju  se  (inkorporiraju)  redovničkoj  kući  (zajednici)  i time  gube  svoju  moralnu 
osobnost  postajući  jedno  s onim  čemu  su  ujedinjene. 

Drugi  autori,  koji  ispravnije  tumače  nauku  Kodeksa  {kan.  1425,  1419-1420  i dr.), 
tvrde  da  ni  župni  beneficij,  ni  župna  crkva,  ako  se  sjedinjuju  sa  samostanom,  provincijom  ili 
Redom,  ne  gube  moralnu  osobnost,  jer  su  je  dobili  iz  samoga  propisa  prava  (ex  ipso  iuris 
praescripto).  Onaj  samostan  (provincija.  Red)  kojemu  se  pritjelovljuju  (inkorporiraju)  ti 
crkveni  objekti,  stječe  pravo  upotrebe  i ubiranja  plodova,  jer  nadarbina  je  radi  službe.  To  je 
tzv.  teorija  uživanja  plodova  (. Nutzniessungstheorie ). 

Neki  naši  franjevci,  koji  zastupaju  prvu  gore  spomenutu  teoriju,  čini  se  protivnu 
autentičnu  tumačenju  Kodeksa,  idu  još  dalje  i tvrde  da  ne  samo  pravo  blagoslova  crkvenih 
objekata  pripada  višemu  redovničkom  poglavaru  (tj.  provincijalu)  nego  u smislu  kan.  630,  4 
tvrde  da  sva  milostinja,  prilozi,  doprinosi  za  izgradnju,  uzdržavanje  i obnovu  crkve  stoje  na 
raspolaganju  višega  redovničkog  poglavara  i on  nad  tim  vodi  kontrolu,  a ne  mjesni  ordinarij. 

Drugi  pravnici  tvrde  suprotno:  "ujedinjenje  župa  samostanu  (provinciji.  Redu) 
nikako  ne  uključuje  pritjelovljenje  župnih  dobara  istoj  kući,  nego  pravo  ubiranja  beneficijskih 
plodova  i onoga  što  pripada  beneficiranoj  osobi...  Isto  tako,  dodjeljivanje  župne  nadarbine 
nekoj  fizičkoj  osobi  nikako  ne  uključuje  u župniku  pravo  vlasništva  nad  dobrima,  nego  samo 

provincijala.  Ordinarij  ne  želeći  ulaziti  u polemiku  s pojedinim  franjevcima 
ponovio  je  raspisom  odgovor  apostolske  delegature,  odnosno  Svete  kongregacije  u 
vezi  s blagoslovom.  Ordinarijat  je  izjavio:  "To  Biskupovo  pravo  ne  može  se 
osporavati  na  temelju  nečijih  privatnih  mišljenja.  Samo  protivni  reskript  nadležne 
Rimske  Kongregacije  može  stvar  promijeniti."48 

Te  iste,  1969.  godine,  trebalo  je  u prosincu  blagosloviti  novu  filijalnu 
crkvu  u selu  Gornja  Blatnica,  župa  Gradnići.  Župnik  franjevac  podnio  je  molbu 
svomu  redovničkom  poglavaru,  a prijepis  te  molbe  dostavio  je  na  uvid  i mjesnom 
ordinariju.  Ordinarij  je  ponovno  podsjetio  na  kompetentni  odgovor  Propagande  i 
dodao  "da  bi  svaki  postupak  suprotan  citiranom  reskriptu  Sv.  Kongregacije 
Ordinarijat  smatrao  očitim  nepoštivanjem  vrhovne  crkvene  vlasti,  što  bi 
predstavljalo  težak  prekršaj,  koji  bi  za  sobom  povlačio  primjenu  kanonskih 
sankcija  kako  na  onoga,  koji  bi  se  usudio  nekoga  delegirati  za  eventualni  blagoslov 
crkve  tako  i na  onoga,  koji  bi  pokušao  obaviti  blagoslov  crkve  s takvom 
delegacijom".49  Blagoslov  te  filijalne  crkve  obavio  je  mjesni  župnik  Gradnića  s 
biskupovom  delegacijom. 

d)  Blagoslov  novosagrađene  crkve  u Suici.  U lipnju  1969.  godine 
provincijal  je  Šilić  blagoslovio  temelje  nove  crkve  u Šuici.  Kad  se  crkva  sagradila, 
otac  je  provincijal  bez  ikakva  obavještenja  i ovlaštenja,  unatoč  jasnu  stavu  i Svete 
Stolice  i mjesnoga  ordinarija  otišao  blagosloviti  novu  crkvu.  Blagoslov  je  obavljen 
13.  kolovoza  1972.  godine,  nakon  čega  je  provincijal  obavijestio  po  svome 
zamjeniku  biskupski  ordinarijat  o obavljenu  blagoslovu.50 

Iako  je  biskup  Čule  mogao  primijeniti  kanonske  sankcije  na  o.  Šilića  i na 
mjesnoga  župnika  koji  ga  je  pozvao,  ipak  je  ordinarij  od  toga  odustao  i slučaj 
ponovno  iznio  pred  Propagandu.51 

Drugi  odgovor  Svete  Stolice.  Sveta  kongregacija  za  širenje  vjere  poslala  je 
pismo  o.  generalu  kojega  je  podsjetila  na  svoju  prethodnu  odluku  te  potpisnik 
nastavlja:  "S  obzirom  na  to  čast  mi  je,  prečasni  oče,  doznačiti  Vam  da  ste 
zamoljeni  obavijestiti  oca  Šilića  o živom  žaljenju  slučaja  od  strane  ove  Svete 
kongregacije  koja  osjeća  dužnost  da  od  njega  zahtijeva  ispričnicu  ordinariju  kako 
bi  se  izbjegle  sankcije  koje  se  mogu  primijeniti  na  slučaj.52  O.  general  dostavio  je 


pravo  ubiranja  plodova  iz  beneficija  koji  je  spojen  sa  službom":  F.  Romita,  nav.  dj..  str.  35. 
Vidi  također  A.  FEHRINGER,  Die  Klosterpfarrei,  Der  Pfarrdienst  der  Ordensgeistlichen  nach 
geltendem  Recht  mit  einem  geschichtlichen  Uberblick,  Paderborn,  1958.,  str.  145.  slj. 

4S  Službeni  vjesnik  biskupije,  1969.,  str.  13 ,ABO,  1323/69.,  6.  XII.  1969. 

49  ABO,  1305/69.,  8.  XII.  1969. 

50  AP,  651/72.,  17.  VIII.  1972. 

51  ABO,  875/72.,  22.  VIII.  1972. 

52  Pismo  Propagande  franjevačkom  generalu,  4429/72.,  31.  VIII.  1972. 

Propagandin  dopis  o.  Šiliću  koji  je  napisao  opširan  odgovor.  Prenosimo  neke 
točke: 

"Kamen  temeljac  ja  sam  sam  1.  lipnja  1969.  blagoslovio.  Nakon  što  je 
nova  crkva  dovršena,  dne  13.  kolovoza  o.  g.,  ja  sam  je  sam  blagoslovio  i predao  na 
upotrebu  fratara  i naroda. 

I ova  nova  crkva,  kao  i ona  stara,  sagrađena  je  troškovima  provincije,  tj. 
vlastitim  novcem,  pomoću  primljenom  od  dobročinitelja  iz  inozemstva  i 
isprošenim  milodarima  vjernika. 

Ovo  su,  dakle,  činjenice:  Ja  sam  svečano  blagoslovio  župnu  crkvu  u župi 
Šuici  koja  je  samim  utemeljenjem  pritjelovljena  ovoj  provinciji  i njoj  je  ostala 
punopravno  ujedinjena  sve  do  danas;  tu  je  crkvu  ova  provincija  vlastitim 
troškovima  sagradila  na  zemljištu  koje  je  sama  provincija  kupila. 

A župna  crkva  u Šuici  pripada  ovoj  provinciji,  i to  bilo  naslovom  njezina 
vlasništva  - a to  pravo  vlasništva  proizlazi  iz  njezine  gradnje  vlastitim  troškovima 
provincije,  bilo  naslovom  prava  da  se  njome  služi  zauvijek  - a to  pravo  proizlazi  iz 
punopravnog  ujedinjenja  župe  provinciji...".53 

Već  smo  prije  spominjali  kako  je  šuički  župnik  franjevac,  ne  znajući  za 
provincijalovu  izjavu,  demantirao  svoga  poglavara  pišući:  "Sav  majstorski  rad  i 
materijal  platio  je  jedino  i samo  šuički  puk...  Netko  manje,  netko  više,  ali 
sudjelovalo  je  svih  393  domaćinstva.  Obavili  su  i sav  fizički  (argatski)  rad...  Ovo 
je  stvarno  crkva,  u kojoj  su  šuičke  majke  i djevojke...  uzidale  žuljeve  svojih 
muževa,  očeva  i mladića...".54 

Nakon  provincijalova  izvještaja  Propaganda  je  odgovorila  da  nema 
nijednoga  novog  momenta  zbog  kojega  bi  se  mogla  promijeniti  prethodna  odluka. 
Istina,  šuička  je  župa  "pleno  iure  unita"  franjevačkoj  provinciji  1899.  godine,  ali  u 
slučaju  blagoslova  nove  crkve  nije  u pitanju  ni  vlasništvo  ni  punopravnost,  nego  se 
radi  o jurisdikcijskom  i liturgijskom  činu  koji  pripada  mjesnom  biskupu.55  Ali  ni 
taj  odgovor  nije  zadovoljio  o.  provincijala. 

e)  Blagoslov  temelja  crkve  na  Kočerinu.  O.  Šilić  nije  se  okanio 
blagoslivljanja  crkvenih  temelja  ni  nakon  što  je  bio  svrgnut  s provincijalne  uprave 
(polovicom  lipnja  1976).  Naime  on  je  29.  lipnja  1976.  abuzivno  blagoslovio 
proširene  temelje  župne  crkve  na  Kočerinu.56  Biskupski  je  ordinarijat  na  to 
odgovorio  pozivajući  se  na  uputu  Svete  kongregacije  za  obrede  o ispravnom 


53  AP,  744/72.,  23.  IX.  1972. 

54  Kršni  zavičaj,  5/1972.,  str.  39. 

55  Pismo  Propagande  franjevačkom  generalu,  4.  X.  1972.  kao  odgovor  na  relaciju  o. 
Šilića,  744/72.,  23.  IX.  1972. 

56  GK,  15/1976.,  str.  5. 

provođenju  uredbe  o svetom  bogoslužju.57  Prema  toj  uputi  ima  se  tumačiti  i kan. 
1156.  na  kraju  upute  dodana  je  klauzula  da  se  toj  odredbi  ne  protive  nikakve 
smetnje  (pa  ni  Kodeks,  smatraju  kanonisti). 

Na  izjavu  biskupskoga  ordinarijata  franjevci  su  pokušali  odgovoriti  u 
Glasu  Koncila,  ali  crkvene  vlasti  u Zagrebu  nisu  dopustile  ni  polemiku  ni  traženi 
sudski  proces.  Fra  Viktor  Nuić,  nezadovoljan  odgovorom  iz  Zagreba,  na  svoj  je 
način  reagirao  u dvomjesečniku  Naša  Ognjišta  tvrdeći  stare  teze:  župna  crkva  na 
Kočerinu  "pripada  izuzetoj  redovničkoj  crkvenoj  zajednici,  provinciji 
hercegovačkih  franjevaca",  pa  prema  tomu  "nema  nikakve  sumnje  da  viši 
poglavar,  tj.  provincijal...  ima  puno  i isključivo  pravo  na  blagoslov  župne  crkve  u 

58 

Kočerinu,  kao  i njenog  temeljnog  kamena". 

Usput  napominjemo  da  je  Sveta  kongregacija  za  evangelizaciju  naroda 
svojim  otpisom  od  4.  listopada  1972.  bila  izjavila  da  će  blagoslov  svake  crkve  biti 
posve  pridržan  biskupu,  što  će  biti  uvršteno  u novi  Kodeks. 

U ovaj  odsjek  može  ući  i napomena  o uskraćivanju  računa  koje  župnici 
franjevci  na  svojim  župama  imaju  pokazati  mjesnom  biskupu.  Neki  župnici  nisu 
dopuštali  preglede  župnih  knjiga.  I to  se  pravo  pridavalo  višemu  redovničkom 
poglavaru. 

V)  STARA  I NOVA  KATEDRALNA  CRKVA  U MOSTARU 

Jedan  od  posebnih  slučajeva  - o.  Mihaljević  preskače  ga  spomenuti  - na 
kojem  se  može  čitati  mentalitet  hercegovačkih  franjevaca  prema  biskupiji,  biskupu 
i biskupijskom  kleru  jest  sudbina  stare  i gradnja  nove  katedrale.  Ukratko  ćemo 
izložiti  najnužnije  podatke  i zaključke. 

1)  Stara  katedrala.  Današnja  franjevačka  crkva  u Mostaru  građena  je  i do 
nekih  doba  smatrana  katedralom.  Iznosimo  nekoliko  momenata  iz  njezine 
povijesti: 

Fra  Rafo  Barišić,  biskup,  odnosno  apostolski  vikar  u Hercegovini  i 
apostolski  vizitator  za  hercegovačke  franjevce,  nakon  diobe  hercegovačkih 
franjevaca  od  bosanske  provincije,  (1844.),  početno  se  nastanio  u Seonici  kod 
Duvna,  gdje  je  rezidirao  od  18.  lipnja  1846.  do  2.  lipnja  1851.  Odatle  je  preselio  u 
Mostar.  Dne  7.  travnja  1847.  postavljen  je  temeljni  kamen  novoj  biskupskoj 
rezidenciji  u Vukodolu  u Mostaru.  Uz  rezidenciju,  koja  je  sagrađena  uz 
protivljenje  ondašnjih  "Mostarana",  a uz  pomoć  osmanlijskih  vlasti,  bila  je  uređena 


GK,  16/1976.,  str.  14. 

58  Naša  Ognjišta,  Duvno,  9-10/1976.,  str.  16. 

i kapelica  s jednim  oltarom,  trima  ispovjedaonicama  i svetištem.  U dvorištu 
rezidencije  sagrađena  je  i kuća  za  pučku  školu.59 

Biskup  je  Barišić  nastojao  dobiti  odgovarajuće  mjesto  za  doličnu  katoličku 
crkvu.  "Na  moćni  zagovor  Omer-paše...  Barišića  se  želja  ispuni.  Godine  1862.  dne 
27.  svibnja  primi  fennan,  kojim  se  u sredini  grada,  nekadanja  krasna  Alipašina 
bašča  dariva  za  mjesto  katoličke  crkve  i nalaže  se  strogo  svim  muhamedancima,  da 
se  niti  najmanje  ne  smije  nitko  tome  protiviti. 

Nakon  dugog  zatezanja  i oklijevanja  morade  mostarski  mutesarif  pridati 
(Barišiću)  ključe  darovane  bašče  dne  13.  ožujka  1 863". 60 

Biskup  je  nakon  mnogih  i teških  nevolja  i suprotstavljanja  dobio  dozvolu 
za  gradnju  biskupskoga  dvora  u Mostaru;  dobio  je,  mi  bismo  rekli  suvremenim 
jezikom,  lokaciju  i još  k tomu  besplatno  zemljište  za  podizanje  nove  katoličke 
crkve  u Mostaru.  Ali  "Barišić  ne  dočeka  ipak  željno  očekivanoga  dana  ni  časa,  da 
metne  temeljni  kamen  novomu  hramu  božjem",61  jer  je  14.  kolovoza  1863.  umro  u 
franjevačkom  samostanu  na  Širokom  Brijegu,  gdje  je  u župnoj  crkvi  i pokopan. 

Fra  Anđeo  Kraljević  (1807-1879),  drugi  apostolski  vikar  u Hercegovini, 
izabran  je  7.  prosinca  1864.,  posvećen  u Zadru  25.  ožujka  1865.  i svečano  ušao  u 
Mostar  13.  lipnja  1865.  On  je  sretno  otpočeo  s gradnjom  mostarske  crkve  kojoj  je 
7.  ožujka  1866.  blagoslovio  temeljni  kamen.  Šematizam  fra  Petra  Bakule  opisuje 
"novu  katoličku  crkvu",  njezin  izgled,  rad  na  podizanju,  utrošak.  "Mnogo  je 
utrošeno,  a trebat  će  još  mnogo  utrošiti,  dok  se  ne  dovrši  ta  katedrala ",62  Biskup 
Kraljević  u svome  prvom  izvještaju  Svetoj  Stolici  piše:  "Ovaj  vikarijat...  još  ne 
posjeduje  gotovu  katedralnu  crkvu.  Istina,  prošloga  mjeseca  ožujka  1866.  počeli 
smo  gradnju  toga  lirama,  i samo  su  njegovi  vanjski  zidovi  dignuti...".63 

U svom  drugom  izvještaju  Svetoj  Stolici,  za  godinu  1870-1871.,  isti 
biskup  javlja:  "Ubrzo  kanim  privesti  k svršetku  već  pokriveni  katedralni  hram... 
Ove  će  se  godine  završiti  toranj,  imam  već  dva  velika  zvona...".64 

Fra  Petar  Bakula,  u novom  izdanju  svoga  šematizma  1873.  godine  donosi 
pregled  izdataka  i primitaka: 

"Turski  sultan  2.500  for.  (plus  zemljište) 

Lionska  Propaganda  16.035 


5>  Hercegovina  prije  sto  godina,  ili:  Šematizam  fra  Petra  Bakule,  Mostar,  1970.,  str. 

62. 

60  R.  Glavaš,  Život  i rad  fra  Rafe  Barišića,  naslovnog  biskupa  Azotskoga  i 
Apostolskog Namjestnika  u Bosni  i Hercegovini,  Mostar,  1900.,  str.  133. 

61  ISTI,  str.  134. 

62  Hercegovina  prije  sto  godina,  str.  101. 

63  A.  Kraljević,  biskup,  u svom  izvješću  o stanju  Vikarijata  u Hercegovini,  1866. 

64  Isti,  u svom  drugom  izvješću  o stanju  Vikarijata,  1871. 

Kongregacija  Bezgr.  začeća  2.480 

Prilozi  naroda  3.350,1 

Iz  raznih  skupljanja  4.193  = 27.548,1  forinti. 

Graditelji  zidari  ove  crkve  i tornja  bijahu  naši  Hercegovci;  najviše  iz 
Popova:  a upravitelj  gradnje  kroz  šest  neprekidnih  godina  bijaše  Petar  Bakula".65 

Kad  je  sagrađena  nova  katolička  katedralna  crkva,  i sjedište  je  mostarske 
župe  (odcijepljena  od  Mostarskoga  Graca  1849)  premješteno  iz  Vukodola  uz  novu 
crkvu.  Crkva  je  blagoslovljena  1872.,  a 1873.  podignut  je  uz  crkvu  "prostran  i 
udoban  župni  stan".66 

Iznad  vrata  mostarske  katedralne  crkve  postavljena  je  ploča  s natpisom: 
"SVEMOGUĆEM  STVORITELJU  BOGU: 

SVETOM  PETRU  I SVETOME  PAVLU 
OVA  CRKVA  SAGRADJENA  STOJI. 

CAR  STAMBOLSKI MLOGO  DOBROVOLJNI 
DADE  MISTO  UGODNO  ZA  GRAD  JU: 

UZ  TO  GROŠAH  PEDESEJET  KESAH. 

PUK  UBOGI  POMOĆ  DADE  MALU 
VAS  OSTALI  TROŠAK  MLOGO  TEŽAK 
IZ  MISTA  JE  PRIŠO INOSTRANSKIH: 

S NASTOJANJEM  BRATJE  FRANCISKANAH 
I BISKUPA  NADČELNIKA  SVOGA. 

P.  G.  1866.  O.  7." 

2)  Nova  katedrala.  Sudbina  stare  mostarske  katedrale  završila  je  u 
rukama  braće  franjevaca  koji  su  tu  katedralnu  crkvu  počeli  smatrati  redovničkom. 
Kako  se  to  dogodilo,  nije  nam  posve  jasno.  Iznosimo  nekoliko  podataka  o tome 
kako  su  se  franjevci  zalagali  da  ta  katedralna  crkva  ne  bude  katedrala,  i kako  je 
odlučeno  da  se  gradi  nova  crkva  u Mostaru  za  službu  katedrale. 

Fra  Paška!  Buconjić  (1880-1910)  naslijedio  je  biskupa  Kraljevića.  On  je 
prvi  rezidencijalni  biskup  u Mostaru  nakon  ponovne  uspostave  redovite  crkvene 
hijerarhije.  Ne  znamo  je  li  on  sam  od  sebe  pokrenuo  pitanje  gradnje  nove  crkve  ili 
su  ga  na  to  nagovorila  njegova  braća  franjevci.  Ima  razloga  i za  jednu  i za  drugu 
tvrdnju.  Fra  Radoslav  Glavaš  piše: 

"Franjevačka  hercegovačka  provincija  mora  da  vječno  hama  ostane 
(biskupu  Buconjiću,  n.  pr.)  ne  samo  radi  mnogih  usluga  učinjenih  joj  svakom 


65  Schematismus  topographico-historicus  Vicariatus  Apostolici  et  Custodiae 
Provincialis  Franciscano-missionariae  in  Hercegovim  pro  anno  Domini  1873.,  Mostar, 
1873.,  str.  129-130. 

66  R.  Glavaš,  Spomenica  50-godišnjice  hercegovačke  franjevačke  Redodržave, 
Mostar,  1897.,  str.  76. 

prilikom,  nego  i naročito  radi  toga,  stoje  glavni  grad  Mostar  očuvao  za  Franjevce, 
te  su  mogli  njegovom  obilnom  pomoći  da  podignu  krasan  samostan  i prostrano 
bogoslovno  sjemenište. 

Tik  same  crkve  poklonio  je  lijep  komad  najboljega  zemljišta,  nekoliko 
vinograda  u okolici  i prostranu  sjenokošu  u Blatu  za  uzdržavanje  bogoslova  u 
Mostaru.  A kako  se  plelo,  da  nije  bilo  biskupova  upliva,  zagovora  i zaštite,  uz 
obilnu  pripomoć  ne  bi  si  franjevci  nikad  tako  ugodno  prebivalište  zasnovali  bili  u 
kamenitom  Mostaru.  Radilo  se,  naime,  sa  stanovite  i mjerodavne  strane,  da  se 
tadanja  župna  crkva  i stan  oduzme  franjevcima,  pa  da  crkva  služi  za  katedralu,  a 
župni  stan  za  biskupsku  rezidenciju,  a franjevci  da  se  zavuku  postrance  u Vukodo, 
u staru  i trošnu  biskupsku  rezidenciju,  da  odatle  motre  šaroliki  Mostar  i broje 
zvijezde  po  nebesima,  gledaj uć  poviš  sebe  kako  se  vrhu  njihovih  glava  viju  suri 
orli  lješinari. 

Biskup  se  tomu  nedostojnom  i očito  nepravednom  prohtjevu  odlučno 
suprotstavi  i opre  svim  svojim  ugledom  i uplivom  na  mjerodavnom  mjestu,  da  bi 
to  za  franjevce  bilo  nepravedno,  a po  ugled  katoličke  stvari  u glavnom  gradu  vrlo 
štetno,  pa  neka  to  franjevci  za  sebe  zadrže,  jer  i jest  njihovo,  a on  će  sebi  raditi 
biskupski  dvor  i katedralu ",67 

Pisac  nigdje  ne  navodi  izvore  odakle  je  crpio  podatke  i na  osnovi  čega 
iznosi  takve  tvrdnje.  Ne  znamo  ni  koji  su  "njeki  nepozvani  gosti"  koji  su  predlagali 
da  se  biskupska  rezidencija  gradi  uz  katoličku  katedralu,  a da  se  franjevački 
samostan  osnuje  u bivšoj  biskupovoj  rezidenciji  u Vukodolu.  U biskupijskom 
arhivu  ne  postoji  nikakav  dokument  o povjeravanju  katedralne  crkve  redovnicima, 
niti  potvrda  kojom  Sveta  Stolica  dopušta  takvo  povjeravanje  katedralne  crkve,  jer 
ne  može  biskup  sam  od  sebe  pokloniti  katedralnu  crkvu,  kad  je  ona  ionako  građena 
za  biskupiju,  milodarima  Propagande  i dobročinitelja  sa  strane. 

I dr.  fra  Dominik  Mandić  piše  kako  su  neki  predlagali  da  biskup  Buconjić 
pravi  novu  rezidenciju  uz  crkvu,  a da  biskupski  dvor  u Vukodolu  uredi  "za  ’tihi’ 
samostan  00.  franjevaca".68 

Nakon  1890.  godine  ne  govori  se  više  o katedralnoj  crkvi  u Mostaru. 
Naime,  2.  listopada  1890.  Propaganda  je  preko  generalne  kurije  dopustila 
podizanje  franjevačkoga  samostana  u Mostaru.  Dne  19.  ožujka  1890.  biskup  je 
Buconjić  blagoslovio  kamen  temeljac,  a već  "12.  rujna  (1891)  bio  je  postavljen 
krov  nad  cijelim  samostanom,  a na  23.  studenoga  1891.  završena  je  nabaca  suhe 
(malterisanje)  zdvora.  Muž  Providnosti  kod  gradnje  samostana  bio  je  biskup 


67  R.  Glavaš,  Biskup  fra  Paškal  Buconjić,  prigodom  30  godina  biskupovanja,  1 880- 
1910.,  Mostar,  1910.,  str.  19-20. 

6S  D.  MANDIĆ,  Osnutak  franjevačkog  samostana  i bogoslovije  u Mostaru,  u: 
Stopama  Otaca,  Almanah  hercegovačke  franjevačke  omladine,  Mostar,  1934/1935.,  str.  19. 

Buconjić.  Od  početka  rada  pa  do  konca  on  je  neprestano  sada  na  jednim  sada  na 
dvojim  kolima  vozio  kamen  za  gradnju  iz  svojih  kamenoloma  u Ilićima... 
Očevidac  blgp.  A.  Nuić  rekao  mi  je,  da  je  biskup  Buconjić  svakako  preko  trećinu 
svega  potrošenoga  kamena  sam  o svome  trošku  iskopao  i dotjerao  na  gradilište.  I 
to  nije  bilo  sve.  Biskup  Buconjić  je  i s druge  strane  obilno  pomagao  gradnju...".69 

Isti  je  biskup  pribavio  zemljište  za  novu  katedralnu  crkvu  u Mostaru,  u 
predjelu  grada  koji  je  tadašnjim  građanima  bio  poznat  pod  imenom  Guvno,  a 
današnjim  - Rondo.  To  je  zemljište  - što  poklonjeno,  što  otkupljeno  - uknjiženo  na 
mostarsko-duvanjsku  biskupiju.70  Povrh  toga  biskup  je  dao  ukulučiti  oko  5 vagona 
kreča  koji  je  na  gradilištu  stajao  preko  40  godina. 

U vrijeme  biskupove  bolesti  franjevci  su  učinili  jedan  neobičan  potez. 
Pretpostavljajući  da  će  biskup  uskoro  umrijeti,  i ne  znajući  valjda  tko  bi  mogao 
doći  na  biskupsku  stolicu,  provincijalna  je  uprava  odlučila  staviti  hipoteku, 
odnosno  opteretila  zemljište  na  Guvnu  (Rondou)  sa  4.000  zlatnih  kruna,  jer  je, 
tobože,  biskup  ostao  dužan  provinciji.  Iz  arhiva  biskupskoga  ordinarijata  ne  može 
se  ustanoviti  u čemu  je  biskup  Buconjić  ostao  dužan  "harnoj  provinciji".  On  koji 
joj  je  učinio  "mnogih  usluga...  svakom  prilikom",  koji  je  glavni  grad  Mostar 
"očuvao  za  franjevce",  koji  je  franjevcima  dao  "obilnu  pomoć  da  podignu  krasan 
samostan  i prostrano  bogoslovno  sjemenište",  on  koji  je  "tik  same  crkve  poklonio 
lijep  komad  najboljega  zemljišta,  nekoliko  vinograda  u okolici  i prostranu 
sjenokošu  u Blatu",  on  koji  je  založio  sav  svoj  "ugled  i upliv"  za  franjevačke 
zahtjeve  (kako  se  izražava  o.  Glavaš),  ili  taj  "muž  Providnosti"  koji  je  kod  gradnje 
samostana  "do  konca...  sada  na  jednim  sada  na  dvojim  kolima  vozio  kamen  za 
gradnju  iz  svojih  kamenoloma  u Ilićima",  on  koji  je  "preko  trećinu  svega 
potrošenoga  kamena  sam  o svom  trošku  iskopao  i dotjerao  na  gradilište,  on  koji  je 
"i  s druge  strane  obilno  pomagao  gradnju"  (kako  piše  dr.  Mandić),  eto  taj  obilni 
pomagatelj,  poklonitelj,  davatelj  i darovatelj  ostao  je  i - dužan  provinciji.  E, 
velikodušni  dobročinitelji,  kako  ćete  uvijek  ostati  dužni  dužnicima  svojim! 

Stavljanje  hipoteke  na  račun  navodnih  dugova  biskupa  Buconjića 
hercegovačkoj  franjevačkoj  provinciji  teško  je  shvatljivo.  Umjesto  srdačne 
redovničke  zahvalnosti  - novčana  hipoteka  na  nekretnine!  I to  baš  na  nekretnine 
koje  su  vlasništvo  biskupije,  i koje  su  namijenjene  za  gradnju  katedrale! 

Biskup  je  Buconjić  imao  nekih  nekretnina  i na  svome  vlastitom  imenu,  pa 
su  se  one  mogle  kaparirati.  Zašto  je  stavljeno  pod  hipoteku  baš  zemljište 
biskupije?  Možda  nešto  više  svjetla  na  taj  problem  odaju  neki  drugi  franjevački 
pothvati  za  vrijeme  Buconjićeva  nasljednika. 


69  Isti,  nav.  čl. , str.  21. 

70  Usp.  Zemljišno-knjiški  uložak  katastarske  općine  Mostar , katastarska  čestica  br. 
408  (u površini  od  4.684  m2)  i 406/12  (u površini  3.754  m2),  ukupno:  8.  388  m2. 

Fra  Alojzije  Mišić  (1912-1942),  hercegovački  biskup,  također  je  mislio  na 
gradnju  katedrale  te  je  na  istom  gradilištu  dao  složiti  preko  250  m2  tesanoga 
kamena  za  buduću  crkvu,  ali  ni  on  nije  otpočeo  gradnju.  Dvojica  franjevačkih 
biskupa  60  se  godina  skanjuju  da  započnu  s podizanjem  katedrale,  ali  nikako 
započeti.  Možda  je  tomu  razlog  potajna  franjevačka  želja,  koja  je  konačno  izražena 
u molbama  1922.  i 1923.  da  se  - Guvno  (franjevci  ga  u drugoj  molbi  nazivaju 
"selom")  'priključi'  redovničkoj  zajednici  kao  župa! 

Iz  tih  činjenica  - hipoteke  i peticija  - dade  se  nazrijeti  i zaključiti  zašto  je 
poglavarstvo  opteretilo  zemljište  određeno  za  buduću  katedralu:  ili  da  onemogući 
izgradnju  katedrale,  ih  da  se  taj  predio  dodijeli  njima  kao  župa,  jer  su  se  oni 
hipotekom  uključili  kao  suvlasnici  zemljišta  te  dali  dos  (=  darje)  na  kojem  bi 
franjevci  "utemeljili"  novu  župu.  Istina,  nemamo  drugih  pisanih  dokumenata  za 
ovakve  zaključke,  ali  ne  možemo  drukčije  misliti  dok  nam  se  protivno  ne  dokaže. 

Dr.  Petar  Čule,  činije  postao  biskupom  (1942.),  pomišljao  je  na  gradnju 
nove  katedralne  crkve.  Stupio  je  u dodir  s onda  poznatim  arhitektima,  a poznati 
umjetnik  Ivan  Meštrović  sam  se  ponudio  da  izradi  idejnu  skicu  za  crkvu  u 
Mostaru.  No,  sve  planove  i namjere  biskupa  Čule  omeo  je  drugi  svjetski  rat  i 
njegov  kraj  s promjenama  prilika  u zemlji.  Biskup  je  Čule  bio  u travnju  1948. 
uhićen  i u srpnju  iste  godine  osuđen  na  1 1 i pol  godina  strogoga  zatvora.  Nakon 
uklanjanja  biskupa  Čule  iz  Mostara,  ondašnje  gradske  vlasti,  Gradski  narodni 
odbor,  eksproprirale  su  iz  vlasništva  biskupije  upravo  ono  zemljište  koje  je  bilo 
namijenjeno  za  gradnju  nove  katedrale  i predale  ga  u posjed  GNO-u  Mostar  za 

71 

izgradnju  monumentalne  zgrade  "Dom  kulture". 

Sve  molbe,  žalbe,  prosvjedi  i prigovori  biskupova  delegata  mons.  Andrije 
Majića  nisu  ništa  pomogle.  Dapače,  nikada  ništa  nije  napismeno  odgovoreno,  nego 
je  u prostorijama  okružnoga  suda  izjavljeno  daje  žalba  odbijena... 

Godine  1955.  iz  zatočenja  u toliškom  samostanu  biskup  je  Čule  poslao 
pismo  predsjedniku  Republike,  izloživši  mu  povijest  svoga  suđenja  i zatvora  te 
naglasio  kako  je  "biskupiji  nanesena  i ogromna  materijalna  šteta.  Poslije  moje 
osude  - nastavlja  biskup  - eksproprirano  je  zemljište  određeno  za  gradnju  katedrale 
u Mostaru...  zajedno  sa  velikom  količinom  tesanoga  kamena  i kreča  složenog  za  tu 
gradnju.  Ja  sam  bio  nakanio  otpočeti  sa  gradnjom  odmah  iza  rata  prema  planu,  što 
mi  ga  je  obećao  napraviti  poznati  hrvatski  umjetnik  Ivan  Meštrović".  U istom 
pismu  biskup  Čule  najodlučnije  traži  da  se  vrati  zemljište,  odnosno  da  se  dodijeli 
drugo  ekvivalentno  za  gradnju  te  da  se  vrati  ih  plati  pripravljeni  građevni  materijal, 
kreč  i kamen,  i da  se  izda  dozvola  za  gradnju  crkve.72 


Gradska  Eksproprijaciona  komisija,  br.  48.440/48.,  22.  III.  1949.  i br.  4689/54., 
25.  VIII.  1955. 

7~  Pismo  biskupa  Čule  predsjedniku  Republike,  15.  XI.  1955. 

Početkom  1957.  biskup  se  vratio  u Hercegovinu,  a početkom  1958. 
preuzeo  je  upravu  dijeceze.  Od  tada  nije  propustio  nijednu  prigodu  da  napismeno 
zatraži  ili  usmeno  razgovara  u vezi  s novim  gradilištem  nove  katedrale.  Prvi  pisani 
zahtjev  podnio  je  24.  listopada  1959.  godine,  ali  na  nj  nije  nikada  dobio  odgovora. 
Nakon  dugogodišnjih  zahtjeva,  razgovora  i intervencija  biskup  je  Čule  mogao 
obnoviti  pisanu  molbu  tek  30.  lipnja  1967.  Započeli  su  pregovori  o lokaciji,  dok  je 
konačno  na  sugestiju  viših  društvenih  organa  biskup  bio  prinuđen  prihvatiti 
zemljište  koje  mu  je  ponuđeno:  bivšu  biskupijsku  bašču  koja  je  također  1948. 
izvlaštena  i predana  za  upotrebu  gradskoj  ekonomiji.  Mjerodavni  organ  SO  Mostar 
- Zavod  za  urbanizam  i komunalnu  djelatnost  17.  prosinca  1971.  izdao  je  fonnalan 
akt  o dodjeli  lokacije  za  katedralu.  Nakon  provedenoga  internoga  užeg  natječaja, 
odobren  je  idejni  nacrt  katedrale  s pripadnim  kancelarijsko  - stambenim  objektom 
u ožujku  1973.,  a formalna  građevna  dozvola  izdana  je  22.  travnja  1974. 

Dne  9.  studenoga  1975.  mjesni  je  ordinarij  položio  temeljni  kamen  i 
blagoslovio  temelje  nove  katedralne  crkve  u Mostaru.73 

3)  Stav  hercegovačkih  franjevaca  prema  novoj  katedrali.  Već  smo  se 
osvrnuli  na  držanje  hercegovačke  provincijalne  uprave  prema  Guvnu-Rondou, 
odnosno  prema  gradilištu  i gradnji  nove  katedrale.  Ovdje  ćemo  spomenuti  neke 
izjave  iz  vremena  70-ih  godina  kada  su  se  vodili  vrlo  intenzivni  pregovori  o 
lokaciji  nove  katedrale.  U to  doba  počeli  su  se  pronositi  glasovi  da  je  teško  dobiti 
dozvolu  za  katedralu  jer  hercegovački  franjevci  nisu  voljni  da  se  ona  gradi.  Na 
provincijski  kapitul  u srpnju  1970.  bio  je  pozvan  i mjesni  ordinarij.  On  je  u svome 
govoru  spomenuo  i to  kako  je  "jedan  visoki  državni  funkcioner  govorio  da  se  fratri 
protive  gradnji  katedrale  u Mostaru.  Molio  sam  lokaciju  katedrale  u Mostaru,  ali 
općina  traži  ogromnu  svotu...".74  Provincijal  je  Šilić  tom  istom  prigodom  izjavio: 
"Ono  o katedrali  i ja  sam  čuo.  Iznenadilo  me,  provjeravao  sam  i čini  mi  se,  da  bi 
moglo  biti  istina...  Mene  je  iznenadilo,  jer  sam  ja  na  pitanje  Predsjednika 
mostarske  općine:  hoće  li  vam  katedrala  štetiti,  odgovorio:  mi  smo  srcem  i dušom 
za  katedralu.  I pazi!  Ako  treba  za  katedralu  dati  i našu  bašču,  mi  je  dajemo...  Ako 
se  našao  jedan  izrod,  pa  to  rekao,  onda  je  nama  žao  da  među  nama  takvih  ima,  ali 
Kapitul  i nas  99%  od  njega  se  distancira...".75 

Prigodom  blagoslova  temeljnoga  kamena  nijedan  hercegovački  franjevac, 
iako  su  bili  obaviješteni  u Mostaru,  nije  bio  prisutan,  koliko  nam  je  poznato. 
Nakon  toga  biskup  je  Čule  upravio  na  sve  župnike  i vjernike  posebnu  okružnicu  u 
kojoj  je  zamolio  da  svi  surađuju  kod  izgradnje  te  matične  crkve  u dijecezi. 
Hercegovački  provincijalat  nije  smatrao  potrebnim  nijednom  riječju  preporučiti 


73  GK,  24  /1976.,  str.  14. 

74  MiD,  6/1970.,  str.  206. 

75  MA  6/1970.,  str.  207. 

svojim  članovima  okružnicu  ordinarija.  Ali  učinjeno  je  nešto  drugo:  u isto  vrijeme 
skupljali  su  se  milodari  za  zagrebačku  katedralu.  Hercegovački  je  provincijalat 
poslao  milijun  starih  dinara  (što  je  vrlo  pohvalno),  ostajući  gluh  na  pozive  mjesne 
Crkve. 

Unatoč  gotovo  potpunu  suzdržavanju  od  pomoći  za  izgradnju  nove 
katedrale  od  strane  hercegovačkih  župnika-franjevaca,  katedrala  raste  uskoro  bi 
trebala  biti  toliko  dovršena  da  se  može  blagosloviti  i oko  nje  otvoriti  župa  u 
Mostaru.  Budući  da  dok  ovo  pišemo  gradnja  traje,  ne  možemo  donijeti  pregled 
doprinosa  sa  župa  jednoga  i drugoga  klera.  No  ipak  se  nadamo  da  će  negdje  ostati 
zapisano  koliko  je  točna  izjava  provincijala  Šilića:  u kojoj  su  mjeri  franjevci 
"srcem  i dušom  za  katedralu"  i u kojoj  su  se  mjeri  distancirali  od  "izroda"! 


VI)  "PREDAJA  ŽUPA"  I NEKI  POJEDINAČNI  SLUČAJEVI 

Značajno  je  za  razne  afere  da  se  u njima  uvijek  ne  pronađe  prava  nit  ni 
prava  bit,  nego  se  uvlače  mnogi  sporedni  i nevažni  elementi  koji  ponekada 
zasjenjuju  temeljena  pitanja.  Slično  se  dogodilo  i u prikazu  Hercegovačkog  slučaja 
iz  pera  o.  Mihaljevića.  Osnovni  je  problem:  podjela  župa  između  biskupijskoga  i 
redovničkoga  klera  i odnos  redovničkoga  poglavarstva  prema  mjesnom  ordinariju. 
Autor  se  potrudio  da  tu  problematiku  prikaže  jednostrano,  krivo  i nepotpuno.  A 
dao  je  prostora  onim  beznačajnim  slučajevima  koji  su  ušli  u okvir 
"hercegovačkoga  slučaja".  Mi  bismo  ih  radije  nazvali  "mini-slučajevi",  u odnosu 
na  već  spomenuti  pravi  "hercegovački  slučaj".  Pa  kad  je  već  autor  posvetio  gotovo 
trećinu  svoje  knjige  tim  sitnijim  "aferama",  neka  nam  bude  slobodno  odgovoriti  s 
dokumentima  i zaključcima. 

1)  Tzv.  predaja  župa  i lakrdija  s ključevima.  Dekretom  apostolske 
delegature  od  13.  studenoga  1967.  franjevačka  je  provincija  trebala  predati 
mostarskom  biskupu  pet  župa  na  slobodno  raspolaganje.  Franjevci  su  odlučili 
čekati  na  župama  do  posljednjega  mogućeg  dana,  tj.  do  12.  svibnja  1968.  Dočekali 
su  i izazvali  sablazan.  O.  Mihaljević  to  opisuje  na  svoj  način.76 

a)  Teoretska  predaja  župa.  Dan  uoči  primopredaje  župa,  tj.  11.  svibnja 
1968.  provincijal  je  Šilić  izdao  dekret  u kojem  kuka  iza  svega  glasa  kako  će 
uslijediti  silna  šteta  i za  kraljevstvo  Božje  i za  hrvatsku  naciju  što  se  krnji  i 
kažnjava  provincija  koja  je  morala  biti  nagrađena.  Ali  ipak,  definitorij  je  odlučio 
predati  župe  da  bi  se  izbjegla  zla,  uklonio  skandal  i ublažilo  nezadovoljstvo  naroda 
kršćanskoga.77 


76  H.  S„  str.  68-22. 

77  AP,  360/68.,  11.  V.  1968. 

Provincijal  je  smatrao  da  je  tim  glasnim  jaukanjem  i papirnatim 
predavanjem  župa  učinio  sve  stoje  bilo  potrebno  za  primopredaju  župa.  Da,  još  je 
držao  potrebnim  da  pošalje  jedno  dramatično  pismo  koje  će  svih  pet  župnika 
pročitati  pod  svetom  misom  "bez  komentara".  Pismo  počinje:  "Ja  danas  prestajem 
biti  vaš  župnik.  Do  sada  vam  o tome  nisam  govorio..."  Fratar  je,  dakle,  šutio  kao 
zaliven.  Onim  brojnim  delegacijama  koje  su  stizale  u biskupski  ordinarijat  u 
Mostar  šest  mjeseci  prije  toga  kao  da  su  anđeli  Božji  navijestili  da  će  doći  do 
smjene  župnika!  Pismo  u cijelosti  donosimo  u dokumentima. 

b)  Praktična  ne-predaja  župa.  Osvanula  je  nedjelja,  12.  svibnja  1968. 
Župnici  su  trebali  pročitati  oproštajno  pismo  i predati  ključeve  dotičnim  dekanima 
(svi  su  bili  franjevci,  i župnici  i dekani).  Ali  otpočela  je  drama  sa  stručnim 
režiserima,  protagonistima  i ostalim  akterima.  Najdramatičniji  oproštaj  i odlazak 
franjevaca  bio  je  u župi  Grude.  Popodne  je  došao  župnik  iz  Ružića  - dekan  toga 
dekanata  - da  po  provincijalovoj  uputi  preuzme  župni  ured  i ključeve  crkvenih 
objekata  te  da  ih  drugi  dan  izruči  novoimenovanom  dijecezanskom  župniku. 
Prema  izvještaju  koji  je  dostavio  u ordinarijat,  fra  Blago  Brkić  susreo  je  pred 
župnim  vratima  dosta  muškaraca  "od  kojih  su  mnogi  bili  pijani".  Jedva  se  probio  u 
župni  ured,  uz  prisustvo  velikoga  broja  ljudi  potpisao  je  akte  koje  mu  je  ponudio 
župnik  fra  Komelije  Kordić  i izišao  pred  kuću:  "Čim  sam  izišao,  opkolili  su  me  i 
pitali,  što  sam  radio.  Popeo  sam  se  na  kameni  stol  i pokušao  ih  umiriti.  Htio  sam 
im  reći  nekoliko  riječi.  Nisam  uspio.  Izvadio  sam  Provincijalovo  pismo.  Tada  su  se 
malko  smirili,  ali  samo  za  čas.  Opet  je  nastala  galama.  U to  se  popeo  na  stol  Jozo 
Miloš,  predsjednik  crkvenog  odbora,  i upitao  svijet,  da  li  su  oni  za  to,  da  oni 
preuzmu  ključeve.  Odgovor  je  bio  'Jesmo'.  Zatim  ih  je  upitao,  da  li  su  za  to  da 
zaključaju  vrata  i popa  nikada  ne  prime.  Odgovor:  'Jesmo'.  'Onda  ključeve  ovamo, 
čim  zaključaju'.  Opet  sam  pokušao  progovoriti.  Ali  uzalud.  Župnik  je  u to 
zaključao  vrata  i pokušao  mi  dati  ključeve,  ali  desetak  ruku  ispriječilo  se.  Netko  je 
istrgao  ključeve  iz  njegovih  ruku  i dao  ih  predsjedniku  crkv.  odbora.  On  ih  je 
podigao  u vis  i povikao:  'Evo  ključeva'!  Zatim  se  izgubio  među  svijetom...  Kad  su 
oni  otišli  (župnik  Kordić  i kapelan  Maslać,  n.  pr.)  izgledalo  mi  je,  da  se  malo 
stišava  galama,  pa  sam  rekao  da  me  poslušaju.  Pročitao  sam  naredbu...  Ostao  sam 
s njima  do  16  sati  po  prilici.  Kroz  to  vrijeme  oni  su  počeli  zaziđivati  vrata.  Rekao 
sam  im  da  čine  ludo,  jer  kvare  crkvu,  oko  koje  su  se  toliko  mučili.  Ljudi,  koji  su 
bili  oko  mene,  odgovorili  su  da  to  zbilja  nema  smisla,  ali  da  su  nemoćni  to 
spriječiti.  Kad  sam  odlazio,  bilo  ih  je  oko  mene  samo  nekoliko".78 

Tako  opisuje  "primopredaju"  dekan  o.  Brkić.  "Predaja"  je  u Grudama 
izvršena  "demokratski",  uz  galamu,  pred  pijanim  ljudima.  Dakle:  sračunato  ili 
slučajno? 


7S  Pismo  fra  Blage  Brkića  ordinarijatu,  13.  V.  1968. 

U župi  Grljevići : župnik  franjevac  poslije  pučke  mise  pitao  je  ljude  što  će  s 
ključevima  i crkvenim  novcem.  Jedan  je  od  nazočnih  odgovorio:  Kako  si  ih  ti 
primio  od  onoga  tko  ih  je  dao,  tako  i ti  podaj  onomu  koji  dođe  iza  tebe!  Tako  je 
župnik  predao  ključeve  dekanu,  a ovaj  sutradan  novomu  župniku  iz 
dijecezanskoga  klera. 

U župi  Mostarski  Gradac  župnik  franjevac  sam  je  predao  ključeve  u ruke 
crkvenoga  zvonara,  jer  nije  znao  za  uputu  provincijalovu  (pošta  nije  stigla  na 
vrijeme!). 

U Crnču  župnik  franjevac  ponio  je  sa  sobom  ključeve  od  tabemakula  i 
župnoga  ureda,  ali  ne  i od  župnoga  stana,  jer  je  tu  ostala  domaćica. 

Na  Gradini  novoimenovani  župnik  iz  dijecezanskoga  klera  već  je  ranije 
potpisao  primopredaju  župnih  knjiga,  a ključeve  je  12.  svibnja  uzela  dotadašnja 
domaćica,  te  su  tako  došli  u ruke  nezadovoljnika.  Nakon  nekoliko  dana  situacija  se 
smirila. 

c)  Reakcija  biskupskog  ordinarijata.  Tri  dana  nakon  tih  događaja  mjesni  je 
ordinarij  izdao  sljedeću  izjavu:  "Napuštajući  župe  u nedjelju  12.  svibnja  t.  g.  neki 
su  župnici  predali  ključeve  župne  kuće  i crkve  odnosno  kapelice  u ruke  privatnika, 
namjesto  da  ih  predaju  crkvenim  osobama,  kako  im  je  bilo  naređeno. 

Ako  su  im  ključevi  fizičkom  silom  oteti,  otimači  su  ipso  facto  upali  u 
ekskomunikaciju,  pa  su  dotični  župnici  dužni  njihova  imena  javiti  Ordinarijatu,  da 
Ordinarijat  javno  objavi  uz  njihova  imena  cenzuru,  u koju  su  upali.  Ako  li  im  pak 
ključevi  nisu  fizičkom  silom  bili  oduzeti,  onda  se  oni  moraju  na  svaki  način, 
najdulje  u roku  od  15  dana,  pobrinuti  da  zakoniti  župnici  dobiju  te  ključeve.  Koji 
to  ne  učini  po  izmaku  označenog  roka  od  15  dana  gubi  na  teritoriju  naše  biskupije 
sve  duhovne  ovlasti,  koje  je,  dobio  od  ovoga  Ordinarijata,  dakle  ne  samo 
ispovjednu  jurisdikciju,  nego  i dozvolu  dijeliti  druge  sakramente  i sakramentale,  te 
propovijedati  i katehizirati."79 

U pismu  franjevačkom  provincij alatu  biskup  je  između  ostaloga  pisao: 

'Povrh  svega  ovoga  i primopredaja  župa  nije  se  izvršila  na  način,  i kako 
treba.  Ja  sam  Vas,  Mnogopoštovani,  izričito,  i to  pismeno  i usmeno  upozorio,  daje 
način,  kako  Vi  namjeravate  predati  onih  5 župa,  neuobičajen  i vrlo  nezgodan. 
Mjesto  da  se  primopredaja  izvrši  radnim  danom  iz  ruke  u ruku  jednoga  i drugoga 
svećenika  bez  prisustva  vjernika,  Vi  ste  odredili,  da  Vaši  župnici  odstupe  u 
nedjelju  poslije  pučke  mise  i da  ključeve  sa  popisom  inventara  predadnu  dekanima 
koji  su  svi  Franjevci,  a dekani  da  to  u ponedjeljak  izruče  novim  župnicima  iz 
dijecezanskog  klera. 

Nadao  sam  se,  da  ćete  se  Vi  pobrinuti,  u interesu  vlastitoga  renome-a  i 
časti  svoje  provincije,  da  se  taj  Vaš  plan  ostvari  u naj savršenijem  redu.  Ali 

dogodilo  se  protivno.  Ključevi  osim  Grljevića  nisu  bili  predani  dekanima,  nego 
razjarenoj  masi.  Oproštajna  pučka  misa  samo  je  povećala  psihozu  te  mase.  U vlasti 
te  mase  ostala  je  ne  samo  župna  kuća,  nego  i crkva  i kapelica,  pa  i tamo  gdje  se  još 
nalazio  Presveti  Oltarski  Sakramenat... 

Svi  župnici,  koji  su  predali  ključeve  u ruke  svjetovnjacima,  ukoliko  ti 
ključevi  u roku  od  15  dana  ne  budu  povraćeni  zakonitoj  crkvenoj  vlasti,  odlukom 
Ordinarijata  gube  svaku  jurisdikciju  na  teritoriju  naše  biskupije..." 

U istom  je  pismu  biskup  spomenuo  gruđansku  "gozbu",80  koja  je  priređena 
"za  oproštaj  poslije  pučke  mise,  gdje  se  jelo  i pilo  sve  do  17  ili  18  sati.  Priča  se,  da 
je  kod  te  gozbe  sudjelovalo  i više  Franjevaca  sa  strane,  kao  da  je  to  bila  neka 
mlada  misa.  Pa  zar  bi  ti  uzvanici,  koji  su  se  sa  Franjevcima  tako  lijepo  častili,  vršili 
nad  ovim  fizičku  silu  i na  zor  im  otimali  ključeve,  pa  im  se  još  i prijetili?  Neka  to 
vjeruje,  tko  može!"81 

Biskup  je  pisao  na  temelju  onoga  što  su  mu  očevici  rekli.  Upotrebljavajući 
riječ  "gozba",  biskup  nije  mislio  na  klasičnu  gozbu,  nego  na  onakve  gozbe  koje  se 
priređuju  u okviru  naših  derneka  ili  dijeljenja  sv.  krizme.  Takvo  nešto  bilo  je 
pogotovo  olakšano  u Grudama  - mjestu,  odakle  je  bilo  lako  dobaviti  "ića  i pića". 
Fra  Blago  u svome  pismu  reče  da  je  susreo  velik  broj  muškaraca  "od  kojih  su 
mnogi  bili  pijani".  Kasnije  će  fra  Komelije  Kordić  reći  daje  "uzeo  samo  nekoliko 
komadića  pršuta,  da  bih  se  barem  donekle  okrijepio".  A pršut  je,  koliko  nam  je 
poznato,  veoma  uobičajen,  u ovakvim  "gozbama"  prigodom  derneka,  svečanijih 
zgoda,  pa  i "oproštaja". 

d)  Provincijalova  obrana  i komedijanje  u vezi  s "primopredajom".  U 
pismu  provincijala  Šilića,  u kojem  je  spomenuta  gornja  izjava  o.  Kordića,  čitamo  i 
ove  riječi  upućene  mjesnom  ordinariju:  "Što  se  tiče  Gruda,  to  je  u čitavoj  ovoj 
stvari  najžalosnije  poglavlje.  Preuzvišeni,  to  Vam  moja  braća  neće  moći  nikada 
zaboraviti.  Gornju  priču  o gozbi  u Grudama  ja  nisam  pročitao  u Vašem  pismu, 
nego  čuo  o njoj  iz  usta  Vašeg  Tajnika  i iz  usta  Don  Nedjeljka  Galića.  Prema  tome, 
Vi  ste  tu  vijest  proširili.  Ona  je  data  u javnost.  A ona  je  neistinita,  koja  teško  blati  i 
tereti  nekolicinu  moje  braće. 

Ja  tražim  od  Vas,  da  to  ili  dokažete  ili  opozovete,  i to  u javnosti,  gdje  je  i 
raširena.  U protivnom  slučaju,  ja  ću  dati  punu  slobodu  svojoj  braći,  da  se  brane  u 
javnosti  i donose  dokaze,  da  su  oklevetani".82 

Biskup  je  na  to  odgovorio:  "Dopuštam  da  ste  pripovijest  o gozbi  u 
Grudama  čuli  i od  mog  Tajnika  i od  Don  Nedjeljka  Galića.  Alije  prebrz  zaključak, 
da  sam  ja  tu  stvar  proširio.  Zar  nisam  ja  stvar  mogao  od  njih  čuti  mjesto  oni  od 


S0H.  S„  str.  20-71. 

81  Pismo  biskupa  Čule  provincijalu  Šiliću,  17.  V.  1968. 

mene?  Ili  zar  nismo  sva  trojica  mogli  tu  stvar  saznati  od  istih  svjedoka,  kao  što  je 
uistinu  i bilo?!"83 

O događajima  u vezi  s primopredajom,  ključevima  i ostalome  bila  je 
obaviještena  i Propaganda  u Rimu.  Pred  mons.  Pignedolijem,  tajnikom 
Propagande,  provincijal  je  Šilić  ovako  govorio  i odgovarao: 

Tajnik  je  Propagande  rekao  daje  trebalo  ključeve  od  crkvenih  objekata 
predati  novoimenovanim  župnicima,  odnosno  dekanima,  a župnici  su  ih  predali 
masi... 

- Šilić  je  odgovorio:  Ima  li  u CIC  kakav  kanon  o predaji  ključeva? 

- Nema,  odgovorio  je  tajnik  Propagande. 

- Ima  li  u Dekretu  Svete  Stolice  išta  o predaji  ključeva? 

- Nema,  opet  će  tajnik. 

- Je  li  predaja  ključeva  crkveni  propis? 

- Nije,  odgovara  tajnik. 

- To  je  biskupova  volja  i želja.  I ta  je  želja  izražena  samo  tri  dana  prije 
predaje  župa.  Prema  principima  katoličke  i svake  druge  moralke  biskupova  volja 
ne  obavezuje  suh  gravi  incommodo  (=  u velikoj  poteškoći).  Ako  je  to  tako,  može  li 
on  onda  od  jednoga  župnika  tražiti,  da  on  stupi  u borbu  s masom  razjarenih  ljudi, 
da  ispuni  biskupovu  volju,  koja  nije  zapovjeđena  nikakvim  crkvenim  zakonom. 

- Ne  može,  odgovorio  je  tajnik  Propagande. 

- A ipak  to  su  učinili  četvorica  od  pet  naših  župnika,  koji  su  napuštali  župe. 
A peti  je  pokušao  sve,  da  ispuni  biskupovu  volju,  ali  nije  uspio... 

Provincijal  Šilić  zaključio  je  svoje  izlaganje  činjeničnoga  stanja: 

- Znači:  problem  ključeva  postoji  samo  u Grudama.  U Grudama  imamo 
svjedočanstvo  i župnika  i kapelana,  i dviju  redovnica  i još  četvorice  svećenika,  da 
je  župnik  fra  Komelije  Kordić  pružio  ključeve  prema  dekanu  fra  Blagi  Brkiću,  ali 
ih  je  masa  istrgla  iz  njegovih  ruku.  No  što  je  najglavnije,  imamo  svjedočanstvo  i 
samoga  dekana,  fra  Blage  Brkića. 

- Ali  i on  je  franjevac  - upade  u riječ  Mons.  Pignedoli. 

- A zar  franjevac  ne  može  ne  slagati? 

- Nije  to,  ali  u ovoj  stvari  treba  svjedoka,  koji  nisu  franjevci. 

- U ovoj  stvari,  kao  i u svakoj  stvari,  treba  svjedoka  očevidaca,  koji  su 
pošteni.  Svi  očevici,  pod  zakletvom  i pismeno  potvrđuju,  da  je  ovako,  kako  ja 
kažem.  Priča  o nepredavanju  ključeva,  kao  i ona  druga  o 'pijanki'  u Grudama,  nije 
nastala  od  svjedoka  očevidaca,  nego  od  osoba,  koje  nisu  ništa  vidjele,  ali  su  priču 
iskonstruirale  iz  načela,  da  'fratar  mora  biti  kriv'  i da  'fratar  uvijek  laže'. 

- Svejedno,  ali  daje  župnik  htio,  on  je  mogao  ključeve  predati  dekanu. 


83  Odgovor  biskupa  Čule  provincijalu  Šiliću,  24.  V.  1968. 

- Tko  to  tvrdi,  nema  pojma  o činjenicama,  ili  ne  zna  što  je  masa.  A onda 
sam  nastavio  malo  povišenim  tonom:  Uostalom,  čitava  ta  vika  oko  ključeva 
upravo  je  smiješna. 

- Zašto  bi  bila  smiješna? 

- Zato  što  bi  se  na  taj  način  htjelo  sakriti  pravi  razlog,  zbog  čega  župnici 
nisu  mogli  ući  u dodijeljene  im  župe.  Tu  je  jedna  jedina  zapreka.  Neka  sutra  narod 
izjavi,  da  ne  će  smetati,  ja  ću  na  svoj  trošak  dovesti  bravara,  izmijeniti  brave  i dati 
ključeve  župnicima.  Ali  dok  narod  postavlja  straže  oko  crkve  i zida  zid  ispred 
crkvenih  vrata  čitava  ta  vika  o ključevima  je  samo  slamka,  koje  se  utopljenik 
hvata...''.84 

Ne  ulazeći  u analizu  koliko  je  spomenuti  razgovor  između  provincijala 
Šilića  i mons.  Pignedolija  isfabriciran  i isfarban  u hrvatskom  prijevodu  u Mir  i 
dobro,  jer  ga  ne  nalazimo  u latinskom  tekstu  u relaciji  o.  Šilića  od  16.  siječnja 
1969.,  uzimamo  pravo  da  upozorimo  na  neke  točke. 

- Provincijal  je  ustvrdio  pred  Propagandinim  tajnikom  da  je  "biskupova 
volja  i želja"  da  se  ključevi  posredstvom  dekana  izruče  novim  župnicima.  Istina  je 
suprotno.  Niti  je  bila  biskupova  želja,  ni  volja,  ni  prijedlog  da  se  onako  postupa, 
nego  je  biskup  prihvatio  provincijalov  plan,  iako  teška  srca,  ali  ipak  očekujući  da 
provincijal  neće  dopustiti  onakvu  sramotu  i grjehotu  u svojoj  provinciji  i u 
biskupiji.  Biskup  je  prethodno  upozoravao,  ali  utaman. 

- Provincijal  pita  mons.  Pignedolija  je  li  predaja  ključeva  crkveni  propis.  I 
tajnik  Propagande  odgovara  da  nije.  Duhovita  konstrukcija!  Provincijal  će  kasnije 
pisati  biskupu:  "A  primopredaja?  To  nisu  kanoni  nego  uzual.  Dogovorili  smo  se, 
to  stoji.  Ali  ono,  što  je  u mojoj  jurisdikciji,  to  je  izvršeno,  stopostotno.  Ono  što  je  u 
Vašoj  jurisdikciji,  a to  je  sve,  što  se  desilo  poslije  nego  što  je  moj  župnik  napustio 

85 

župni  stan,  to  je  Vaša  odgovornost  i Vaša  mogućnost". 

Na  to  je  biskup  odgovorio:  "Predaja  župa,  koju  ste  Vi  meni  učinili,  samo  je 
formalna.  Prava  i stvarna  je  ona,  koja  se  vrši  na  terenu.  A ta  nigdje  nije  obavljena, 
izuzevši  župu  Grljeviće."86  Čudna  je  stvar  kako  provincijal  Šilić  nije  mogao  znati 
kako  se  vrši  primopredaja  i koja  je  bitna  točka  u svemu  tome.  Stručnjak  prava  i 
provincijalov  subrat  dr.  fra  Ante  Crnica  piše:  . 

"Glavna  stvar  u preuzimanju  župničke  službe  jest  preuzimanje  Župnog 
ureda,  tj.  službenih  knjiga  i spisa  s odnosnim  popisom  crkvene  imovine  i pečatom. 
Pri  ovom  činu  treba  da  bude  prisutan  koliko  odstupajući  toliko  nastupajući 
župnik...  O toj  primopredaji  sastavi  se  zapisnik,  koji  potpiše  odstupajući,  župnik  ili 


84  MA  1/1969.,  str.  25-27. 

85  Pismo  provincijala  Šilića  biskupu  Čuli,  22.  V.  1968. 

86  Odgovor  biskupa  Čule  24.  V.  1968.  na  provincijalovo  pismo  od  22.  V.  1968. 

njegov  zamjenik,  odnosno  upravitelj  župe,  nastupajući  župnik  i biskupov 
odaslanik...".87 

Je  li  provincijalu  Šiliću  potrebno  objašnjavati  značenje  i ulogu  ključeva  u 
župnome  inventaru?  Ili  njegova  glava  misli  da  se  može  kroza  zid  u crkvu  i u župni 
stan?  A,  eto  neki  Gruđani  "oteše"  ključeve  i još  napraviše  zid  pred  vratima  crkve: 
zid  sramote  i spomenik  "o  tijesnoj  sudbinskoj  povezanosti  Hercegovačkih 
Franjevaca  i hercegovačkih  katolika  - Hrvata,  kroz  povijest",  o kojoj  piše 
"oproštajno  pismo". 

2)  Slučajevi  fra  Veselka  Sesara  i Rude  Vlašića.  U okviru  događaja  oko 
12.  svibnja  1968.  otac  Mihaljević  u svome  spisu  spominje  "Izopćenje  Rude 
Vlašića"88  i pismo  fra  Veselka  Sesara,  župnika  u Gorici.89  Budući  da  su  oba 
slučaja  međusobno  povezana,  obrađujemo  ih  pod  istim  podnaslovom. 

a)  Fra  Veselko  Sesar.  Ordinarijat  je  15.  svibnja  1968.  poslao  pisani  upit  fra 
Veselku  Sesaru,  tadašnjemu  župniku  u Gorici,  tražeći  od  njega  informaciju  je  li 
istina  - kao  što  se  priča  - da  je  i on  sudjelovao  u popodnevnim  zbivanjima  12. 
svibnja  1968.  u Grudama.90  Na  to  je  fra  Veselko,  uvrijeđen,  otpisao  "Vaš 
reporter...  podnio  Vam  je  neistinit  izvještaj  na  moju  osobu.  Još  više  taj  je  izvještaj 
zloban  i smišljen  i s određenim  ciljem".91  O.  Mihaljević  piše:  "Mons.  Čule  je  fra 
Veselku  usmeno  obećao  da  će  stvar  temeljito  ispitati  i onda  odgovoriti.  Nije  mi 
poznato  daje  odgovorio.  Ali  poznato  mije  daje  više  puta  tražio  od  Franjevačkog 
provincij alata  u Mostaru  da  fra  Veselka  premjesti  iz  Gorice".92  Moramo  ovdje 
upozoriti  o.  Mihaljevića  da  posve  krivo  povezuje,  ako  misli  da  je  traženje  fra 
Veselkova  premještaja  uvjetovano  njegovim  eventualnim  pribivanjem  u Grudama, 
12.  svibnja  1968.  U pitanju  su  posve  drugi  razlozi  koje  ovdje  iznosimo. 

Kad  je  novoimenovanom  župniku  don  Andriji  Iličiću  bilo  onemogućeno 
da  kanonski  preuzme  župu  Grude,  nastanio  se  u susjednoj  župi  Ledinac.  Vjernici 
Donjih  Sovića,  koji  su  to  primijetili,  pomislili  su  da  bi  to  bio  pogodan  trenutak  da 
se  u njihovu  selu  Sovićima  kod  Gruda  osnuje  samostalna  župa.  Stoga  su  počele 
dolaziti  deputacije  vjernika  biskupu  moleći  ga  za  osnivanje  župe.  Suočen  s 
neočekivanim  poteškoćama  s obzirom  na  smještaj  novoimenovanih  župnika, 
ordinarij  je  prihvatio  sugestiju  vjernika,  nakanivši  osnovati  novu  župu  u Sovićima 
na  slobodno  raspolaganje  biskupu.  Uputio  je  u pisanu  obliku  upit  franjevačkom 


87  A.  CRNICA,  Kanonsko  pravo  Katoličke  Crkve,  sv.  2.  Šibenik,  1941 .,  str.  221. 

88  H.  S.,  str.  67-68. 

89  H S„  str.  70-71. 

90ABO,  644/68.,  15.  V.  1968. 

91  Pismo  fra  Veselka  Sesara  biskupu  Čuli,  21.  V.  1968. 

92  H.  S„  str.  71. 

provincij alatu93  u vezi  s time,  a ovaj  je  odgovorio:  "Poznato  nam  je  iz  sigurnih 
izvora,  da  oni  ne  žele  osnivati  novu  župu  nego  samo  dobiti  svoju  filijalnu  crkvu. 
Također  nam  je  poznato,  da  ima  mahala  u Donjim  Sovićima,  koje  su  velikom 
većinom  spremne  radije  se  poturčiti,  nego  se  odijeliti  od  župe  Gorica".94  Na  taj 
odgovor  ordinarijat  je  dao  provincijalatu  napismeno  do  znanja  da  nema  namjere 
izdavati  dopuštenje  za  gradnju  filijalne  crkve  u Sovićima,  jer  postoji  stvarna 
mogućnost  i potreba  da  se  ondje  osnuje  nova  samostalna  župa.95  Ordinarijat  je 
također  pitao  i župni  ured  u Gorici  u vezi  s osnivanjem  župe.96  Odgovor:  "Ovaj 
župni  ured  mišljenja  je,  da  nije  potrebno  cijepati  župu,  pogotovo  kad  se  narod  ne 
slaže  s tim.  Izjavljujemo,  da  bi  odmah  trebalo  otpočeti  sa  izgradnjom  nove  crkve  u 
Donjim  Sovićima.  Lokaciju  neka  odrede  samozainteresirani,  i to  na  principu 
demokracije.  Poštivamo  mišljenje  svojih  župljana.  To  će  biti  filijalna  crkva  ove 
župe...".97 

Odgovor  provincij  alata  i župnoga  ureda  nagovještavali  su  da  bi  mogla 
nastati  velika  oporba  ako  bi  se  osnivala  nova  župa.  Ipak,  16.  kolovoza  1968., 
nakon  sv.  krizme  na  Ledincu,  biskup  je  posjetio  selo  Donje  Soviće  i porazgovarao 
s ljudima.  Tom  su  prigodom  seljani  rekli  ordinariju  daje  u selu  provedena  široka  i 
angažirana  akcija  protiv  osnivanja  nove  župe,  a za  gradnju  filijalne  crkve.  U toj  su 
se  kampanji  zauzeli  neki  franjevci  i neki  laici,  među  kojima  je  najbučniji  bio 
Damjan  Vlašić,  brat  fra  Ferde  Vlašića,  župnika  u Duvnu.  Dok  je  biskup  Čule 
sjedio  u dvorištu  jedne  seoske  kuće  u Donjim  Sovićima,  došao  je  spomenuti  D. 
Vlašić  i počeo  uznemireno  i nekontrolirano  napadati  i vrijeđati  biskupa  ne  samo 
zbog  nakane  da  se  osnuje  nova  župa  u Sovićima  nego  i zbog  svega 
"hercegovačkoga  slučaja"...  Biskup  je  odatle  otišao  u župni  ured  u Goricu,  gdje  se 
porazgovorio  sa  župnikom  Sesarom  i rekao  mu  da  za  sada  neće  biti  ništa  od 
osnivanja  nove  župe,  ali  da  ni  on  za  sada  neće  davati  dozvolu  za  gradnju  filijalne 
crkve  u selu. 

Dne  27.  kolovoza  1968.  bila  je  krizma  u Gorici.  Nakon  krizme  u 
popodnevnim  satima,  pošto  se  svijet  uglavnom  razišao  kućama,  došla  je  jedna 
skupina  iz  Donjih  Sovića  - među  njima  i spomenuti  D.  Vlašić  - tražeći  da  ih  biskup 
primi.  Zna  se  zašto  su  došli:  nagovoriti  biskupa  da  se  ne  osniva  župa,  a da  se  gradi 
filijalna  crkva.  Biskup  je  primio  delegate  skupine  i ukratko  obrazložio  zašto  im  ne 
može  dopustiti  gradnju  filijalne  crkve.  Dok  su  ovi  s biskupom  razgovarali,  drugi  su 
sjedili  u župnom  uredu  gdje  ih  je  župnik  častio  pićem.  Odlučili  su  da  neće 


93ABO,  821/68.,  2.  VIII.  1968. 

94  AP,  701/68.,  12.  VIII.  1968. 

95ABO,  848/68.,  14.  VIII.  1968. 

96  ABO,  822/68.,  2.  VIII.  1968. 

97  Odgovor  župnoga  ureda  Gorica,  214/68.,  9.  VIII.  1968. 

napuštati  župnoga  stana  dok  im  biskup  ne  dadne  dozvolu  za  podizanje  crkve. 
Biskup  im  je  poručio  da  u takvim  okolnostima  nije  moguće  mimo  razgovarati  te  je 
pozvao  župnika  neka  ih  udalji  iz  župnoga  stana.  Ljudi  nisu  izlazili  nego  su 
navaljivali  da  ih  biskup  sve  primi.  Župnik  je  to  priopćio  biskupu  i upozorio  ga  - 
kako  kasnije  piše  - "da  za  svaki  slučaj  drži  zaključana  vrata,  jer  sam  se  pribojavao 
negodovanja  ljudi".  ‘ Dok  su  biskupov  tajnik  i mjesni  župnik  razgovarali  s jednom 
skupinom  ljudi,  neki  su  se  odvojili,  popeli  se  na  kat  i silom  provalili  vrata  sobe 
gdje  se  biskup  nalazio.  U kući  je  nastalo  zaprepaštenje.  Nakon  toga  razbojničkog 
čina  biskup  je  uzeo  svoje  stvari,  napustio  župni  stan  i župu,  iako  je  bilo  zakazano 
da  će  sutradan  ujutro  služiti  misu  za  pokojne  i podijeliti  odrješenje. 

Nekoliko  dana  nakon  toga,  3.  rujna  1968.,  biskupski  je  ordinarijat  javio 
provincij alatu  da  oduzima  župničku  instituciju  i jurisdikciju  fra  Veselku  Sesaru  te 
traži  od  poglavarstva  neka  predloži  nekoga  drugoga  za  upravu  goričke  župe." 

Tih  dana  provincij  alat  je  podnio  ordinarijatu  prijedlog  novih  personalnih 
promjena  i premještaja  u mostarsko-duvanjskoj  biskupiji.  Poglavarstvo  je,  između 
ostaloga,  tražilo  potvrdu  i za  trećega  svećenika  u goričkoj  župi.100  (Oni  koji  su 
posjetili  biskupa  u župnom  stanu  u Gorici  rekli  su  mu  da  im  je  provincijal  obećao 
staviti  u Goricu  i trećega  svećenika  koji  će  služiti  Soviće,  dat  će  im  dozvolu  da 
nabave  automobil  dotičnomu  franjevcu  kako  bi  mogao  lakše  služiti  Soviće). 

Ordinarijat  je  odgovorio  da  "ne  smatra  zgodnim  ovakav  način  rješavanja 
pastorizacije  Donjih  Sovića.  Putem  filijalne  crkve...  problem  pastorizacije  tek  bi  se 
djelomično  i vrlo  manjkavo  riješio...".  Ordinarijat  je  dao  svoje  obrazloženje: 
"Imajući  sve  gornje  u vidu,  a pogotovo  jer  Donji  Sovići  imaju  sve  potrebne  uvjete 
za  samostalnu  župu,  šteta  bi  bila  ostaviti  ih  samo  sa  filijalnom  crkvom". 
Ordinarijat  je  dodao  kako  su  u posljednje  vrijeme  mnogi  franjevci  predlagali  da  se 
problem  raspodjele  župa  rješava  putem  osnivanja  novih  župa.  Zatim:  "Ordinarijat 
očekuje  i nada  se,  da  će  prečasni  Naslov  uz  ostale  i ovaj  momenat  imati  pred 
očima,  te  će  u ovakvim  okolnostima  - pri  osnivanju  novih  župa  - i sa  svoje  strane 
izaći  Ordinarijatu  u susret".101 

b)  Rudo  Vlašić.  O događajima  u Gorici  prigodom  krizme  mjesni  je 
ordinarij  izmijenio  mišljenje  s vikarom  provincije  dr.  fra  Bonicijem  Rupčićem. 
Došli  su  do  zaključka  da  najprije  skupina  odgovornih  sa  župnikom  napismeno 
požale  nemili  slučaj.  Oni  su  to  i učinili.102  Mjesec  dana  nakon  toga  incidenta  u 
Gorici  ordinarij  je  izdao  dekret  u kojem  je  pisalo  i ovo: 


9S  Pismo  fra  Veselka  Sesara  biskupu  Čuli,12.  IX.  1968. 

99  ABO,  899/68.,  3.  IX.  1968. 

100  AP,  725/68.,  22.  VIII.  1968. 

101  ABO,  886/68.,  26.  VIII.  1968. 

102  Pismo  biskupa  Čule  fra  Boniciju  Rupčiću,  9.  IX.  1968. 

"Svi  iz  one  skupine,  koji  su  se  poslije  krizme  27.  VIII.  1968.  onako  ružno 
ponijeli  u tamošnjem  župnom  stanu  prema  Biskupu,  zaslužili  su  da  budu,  i to 
strogo  crkveno  kažnjeni.  Ipak  ovaj  put  toga  ne  ću  učiniti.  Jedino  ne  može  ostati 
nekažnjen  onaj,  koji  je  razbio  vrata  i silom  provalio  u sobu,  gdje  je  Biskup  boravio. 
A taj  je  bio  po  izvještaju,  koji  je  Ordinarijat  primio,  Rudo  Vlašić.  Njega  dakle 
ovim  udaram  kaznom  izopćenja  (po  narodnu  stavljam  ga  u prokletstvo).  Kao  iz 
Crkve  izopćeni  Rudo  po  kanonu  2.259  nema  prava  sudjelovati  kod  svete  mise,  po 
kan.  2.260  isključuje  se  od  svetih  sakramenata,  po  kanonu  2.262  ne  može  dobiti 
oprosta  niti  imati  koristi  od  javnih  crkvenih  molitava,  po  kanonu  2.263  oduzima 
mu  se  pravo  vršenja  bilo  kakve  funkcije  u crkvi,  dakle  ne  može  kumovati  i tome 
slično..." 

Na  koncu  toga  dekreta  mjesni  ordinarij  piše:  "Što  sam  već  i prije  usmeno 
izjavio  Mnogopošt.  O.  Provincijalu,  a usmeno  dvaput  istakao  pred  župnikom  i 
Rudom  Vlašićem  i njegovom  grupom,  to  i ovdje  ponavljam,  da  naime  ne  samo  da 
ne  dozvoljavam  nego  i fonnalno  zabranjujem  gradnju  filijalne  crkve  u Sovićima  i 
sve  radnje  u tom  pravcu  proglašavam  nezakonitim.  Svećenik,  koji  bi  se  usudio 
kupiti  novac  za  tu  gradnju,  ili  to  na  bilo  koji  način  aktivno  pomagati,  pa  makar 
samo  i savjetom,  gubi  ipso  facto  u našoj  biskupiji  jurisdikciju".103 

Završavajući  ovu  dokumentaciju  o fra  Veselku  Sesaru  i Rudi  Vlašiću, 
slobodno  nam  budi  staviti  nekoliko  primjedaba  na  Mihaljevićevo  zaključivanje. 

- O.  Mihaljević  - "odrješiti  pobornik  crkvenosti"  - nema  nijedne  kritičke 
riječi  na  postupak  o.  Sesara.  Iako  mu  je  oduzeta  jurisdikcija  u rujnu  1968.  godine, 
on  je  i dalje  ostao  u goričkoj  župi.  O.  Sesar  i njegovi  suradnici  sve  su  prebacili  na 
narod  u vezi  s podizanjem  filijalne  crkve.  Formiranje  "Odbor  za  gradnju  filijalne 
crkve  u Sovićima".  Uređeno  je  da  mjerodavni  organ  skupštine  općine  Grude  izda 
potrebnu  građevnu  dozvolu  "na  zahtjev  socijalističkog  saveza".  Tako  se,  protiv 
izričite  zabrane  biskupove,  crkva  počela  graditi,  a na  gradilište  je  kasnije  doveden 
novinar  iz  Miinchena  da  objavi  reportažu  o crkvi  čiju  su  gradnju  civilne  vlasti 
dopustile,  a crkvene  zabranile.104  Crkva  je  izgrađena,  a je  li  i blagoslovljena, 
biskupski  ordinarijat  o tome  ništa  ne  zna.  Nema  sumnje  da  je  u čitavoj  toj  aferi 
značajnu  riječ  imao  i o.  Sesar.  Tek  godine  1971.  ordinarijat  je  zahtijevao  fra 
Veselkov  premještaj  iz  Gorice.105  Ali  se  franjevačko  poglavarstvo  oglušilo  na 
zakonitu  crkvenu  naredbu,  te  je  premještaj  uslijedio  tek  u lipnju  1974.,  kad  je  o. 
Sesar  predložen  za  duhovnoga  pomoćnika  u Posušju.  Ordinarijat  mu  je  podijelio 


WiABO,  1021/86.,  28.  IX.  1968. 

104  B.-G.  BECKER,  Skandal  unter  Briidem,  u:  Miinchener  Kirchenzeitung,  18. 1.  i 25. 

I.  1970. 

105  ABO,  645/71.,  19.  VI.  1971  i 1107/71.,  31.  X.  1971. 

kanonsku  instituciju.106  Prema  tomu,  Mihaljevićev  zaključak  da  je  o.  Sesar 
premješten  iz  Gorice  zbog  njegova  eventualnog  sudjelovanja  u gruđanskim 
događajima,  uopće  ne  stoji.  Razlog  je  bio  u ovome  što  smo  izložili,  a što  je  i o. 
Mihaljević  znao,  ali  je  šutke  preko  toga  prelazio. 

- O.  Mihaljević  kaže  da  "slučaj  Rude  Vlašića  po  sebi  nije  važan",107  a ipak 
mu  je  posvetio  gotovo  dvije  stranice  u svojoj  brošuri,  ustajući  u obranu  R.  Vlašića, 
koji  je  provalio  vrata,  i želeći  da  mu  se  biskup  ispriča!  Po  svakom  zakonu  R. 
Vlašić  učinio  je  krivično  djelo  koje  zaslužuje  sudski  proces.  Biskup  se  zadovoljio 
time  da  nad  Rudom  izrekne  crkvenu  kaznu  izopćenja.  O.  Mihaljević  prigovara 
biskupu  Čuli  što  nije  prethodno  opomenuo  R.  Vlašića,  pa  ga  onda  kaznio.  Čudno 
je  kako  Mihaljevićev  štićenik  R.  Vlašić  ne  zna  daje  razbijanje  tuđih  vrata,  i to  na 
župnome  stanu,  sobi  u kojoj  se  nalazi  biskup  - težak  prekršaj  koji  povlači  za 
sobom  crkvene  kazne  (i  ne  samo  one  građanske).  O.  Mihaljević  navodi  crkveni 
propis  po  kojem  netko  može  biti  kažnjen,  ako  je  učinio  neko  škandalozno  djelo,  i 
bez  prethodne  napomene,  pa  on  ipak  brani  provalnika  svim  mogućim,  ali 
neuvjerljivim,  izmotavanjima.  I umjesto  da  o.  Mihaljević,  o.  Sesar  i drugi  franjevci 
djeluju  na  Rudu  Vlašića  da  se  pokori  i zatraži  oslobođenje  od  kazne  izopćenja, 
njemu  se  pribavlja  papirić  "papinskoga  blagoslova"  iz  neke  rimske  knjižare! 
Ovomu  zaista  ne  treba  komentara!  Treba  još  samo  dodati  da  je  slično  papirnato 
"papinsko  odlikovanje"  poslano  Tomislavu  Lovriću  u župi  Gradina,  koji  je  12. 
svibnja  1974.  fizički  navalio  na  biskupova  tajnika108  smatrajući  ga  krivcem  što  se 
Tomislavova  kći  nije  krizmala  na  Čitluku  (a  trebala  se  krizmati  u svojoj  župi 
Gradini).  Naime  i Tomislava  Lovrića,  koji  je  odbijao  priznati  dijecezanskoga 
svećenika  za  svoga  zakonitog  župnika,  te  je  stoga  doveo  kćer  u župu  Čitluk,  nakon 
što  je  šakama  navalio  na  biskupova  tajnika,  biskup  je  udario  izopćenjem.  I on  i 
Rudo  Vlašić,  uz  biskupovo  izopćenje,  držali  su  - priča  se  - ukrasni  papir 
"benedizione  papale"  (papinski  blagoslov)  koji  im  je  netko  od  istomišljenika 
poslao  iz  Rima,  ali  ne  po  crkvenoj  nego  po  necrkvenoj  liniji! 

Slučaj  fra  Veselka  Sesara  i Rude  Vlašića  samo  su  mali  isječci  brojnih 
"pothvata"  u okviru  "hercegovačkoga  slučaja"  koji  su  još  više  raspireni  zlokobnom 
brošurom  Hercegovački  slučaj. 

3)  Slučaj  fra  Bazilija  Pandžića.  Pod  ovim  podnaslovom  o.  Mihaljević 
piše  u svojoj  knjižici109  opisujući  odnos  o.  Bazilija  prema  mjesnom  ordinariju, 
biskupu  Čuli.  Dr.  fra  Bazilije  Pandžić,  generalni  arhivar  Reda  u Rimu,  uključio  se 


wbABO,  613/74.,  18.  VI.  1974. 

107  H.  S.,  str.  67. 

108  P.  ŽANIĆ,  biskup,  u svome  Liber  intentionum,  pod  nadnevkom  12.  svibnja 
1974.  bilježi:  "Čitluk,  krizma,  Lovrić  napao  don  Marka!" 

109  H.  S„  str.  72-76. 

u problematiku  "hercegovačkoga  pitanja  i slučaja"  već  od  1965.  Kad  je 
Propaganda  1965.  dokinula  reskript  iz  1923.  godine,  pozvala  je  biskupa  i 
provincijala  da  vode  pregovore  u Rimu.  Franjevački  je  provincijal  uzeo  sa  sobom 
dvojicu  pratitelja.  Jedan  je  od  njih  bio  o.  Pandžić.  Tijekom  razgovora  gotovo  je 
glavnu  riječ  s franjevačke  strane  imao  o.  Pandžić  koji  je,  između  ostaloga  iznio 
tezu  da  treba  pitati  "Božji  narod"  (popolo  di  Dio):  koga  oni  žele  za  duhovnoga 
pastira.  Ta  će  se  tvrdnja  pronositi  kroz  sve  godine  dokle  traje  ovaj  neugodni  slučaj. 
Dapače,  franjevci  su  predlagali  "referendum"  ne  samo  u nekim  župama  nego  "i  u 
cijeloj  Hercegovini".110  O.  Pandžić  boravio  je  više  puta  u Hercegovini  od  1965. 
godine. 

Kad  je  franjevačka  provincija  1968.  godine  trebala  predati  pet  župa  na 
slobodno  raspolaganje  ordinariju,  dr.  Pandžić  našao  se  u Hercegovini,  a nakon 
izbijanja  "hercegovačkoga  slučaja"  otišao  je  s dvojicom  dekana  franjevaca  u 
Beograd  sasipljući  teške  optužbe  na  mjesnoga  ordinarija. 

Dne  15.  kolovoza  1968.  neki  je  franjevac  služio  pučku  misu  u Grudama, 
unatoč  ordinarijevoj  zabrani.  Tih  je  dana  biskup  Čule  bio  u kanonskoj  vizitaciji  i 
dijelio  krizmu  u Bekiji  te  je  čuo  za  taj  prekršaj.  Zatražio  je  izvještaj  od 
provincij  alata  hercegovačkih  franjevaca  jer  "govori  se,  daje  to  bio  neki  od  Otaca 
franjevaca,  koji  su  ovdje  rođeni,  a stalno  nastanjeni  na  strani  i došli  nedavno  u 
posjete  rodnom  kraju."1 1 1 

Provincijalat  je  odgovorio  daje  u Grudama  držao  misu  "neki,  po  pričanju 
samih  Gruđana,  fratar  iz  Amerike".  Otklonio  je  mogućnost  da  bi  to  bio  član 
"Provincije",  jer  "ovaj  je  Provincijalat  u stanju,  ako  bi  bilo  potrebno,  dokazati  alibi 
za  svakog  svog  svećenika,  u pogledu  mise  toga  dana".112 

U prosincu  1968.  biskup  je  Čule  bio  u Sarajevu  gdje  je  ponovno 
obaviješten  daje  o.  Bazilije  Pandžić  služio  misu  u Grudama,  15.  kolovoza  1968.  O 
tome  je  ordinarij  pisao  provincij  alatu  početkom  1969.  godine:  "5)  Prigodom  moga 
boravka  u Sarajevu  na  8.  prosinca  1968.  rečeno  mije,  daje  na  Veliku  Gospu  ipak 
O.  Bazilije  Pandžić  držao  misu  u Grudama.  On  je  navodno  noćio  u Slanom,  ujutro 
prebacio  se  u Grude,  rekao  misu,  prenoćio  kod  neke  rodbine  u Vrućici,  pa  onda 
drugi  dan  otišao  u Ramu  nekoj  drugoj  svojoj  rodbini.  To  je  pričao  jedan  čovjek, 
koji  je  i sam  bio  kod  mise  u Grudama  na  Veliku  Gospu  i poslije  toga  otišao  u 
Bosnu".113 


110  MiD,  3/1974.,  str.  97  (?). 

111 ABO,  br.  888/68.,  28.  VIII.  1968. 
11 12  AP,  785/68.,  l.IX.  1968. 

113  ABO,  18/69.,  4. 1.  1969. 

Provincijal  Šilić  obavijestio  je  o.  Pandžića  o sadržaju  biskupova  pisma. 
Ovaj  je  u siječnju  1969.  odgovorio  biskupu  "daje  laž  i kleveta,  da  sam  ja  držao 
misu  u Grudama  na  Veliku  Gospu  god.  1968".1 14 

Primivši  to  pismo,  mostarski  je  biskup  napisao  list  vrhbosanskom 
svećeniku  i župniku  u Prozoru  vlč.  Vladi  Jurjeviću,  koji  se,  prije  nego  stoje  primio 
pismo  našao  u Mostaru  i razgovarao  s biskupom. 

Biskup  je  29.  siječnja  1969.  odgovorio  o.  Pandžiću: 

"Primio  sam  Vaš  list  od  16.  siječnja  1969.,  u kojem  tražite  ni  manje  ni 
više,  nego  da  Vam  po  načelima  kršćanskog  morala  povratim  dobri  glas,  ondje  gdje 
sam  oduzeo".  Ne  vidim  opravdanost  Vašega  zahtjeva.  Nisam  ništa  na  Vas 
izmislio.  Naveo  sam  samo,  što  su  rekli  neki  svjedoci  i ništa  od  sebe  nisam 
nadodao...  Imam  svjedoke,  koji  Vas  terete.  Odmah  po  Velikoj  Gospi  jedan 
župljanin  iz  Ružića  ustvrdio  mi  je,  da  ste  Vi  u Grudama  celebrirali.  Imena 
svjedoka  ne  želim  navoditi,  a nije  ni  potrebno.  Jer  imam  i sigurnije  svjedoke, 
dvojicu  vrhbosanskih  župnika.  Župnik  Prozora  Vlado  Jurjević  osobno  mije  kazao, 
da  ste  Vi  na  16.  VHI.  bili  kod  njega  u Prozoru,  da  tu  pohodite  svoju  sestranu 
redovnicu,  koja  se  nalazi  na  službi  u župnom  uredu  u Prozoru.  Tom  zgodom 
nesmotreno  Vam  je  izletjela  izjava,  da  ste  dan  ranije,  tj.  15.  VIII.  1968.  rekli  misu 
u Grudama  unatoč  biskupove  zabrane.  - Drugi  svjedok  je  župnik  iz  župe  Obri 
Franjo  Bulić.  On  je  dao  svoju  izjavu  i pismeno,  koju  je  spreman  i zakletvom 
potvrditi,  da  mu  je  jedan  pouzdan  svjedok,  koji  je  i sam  bio  na  Vašoj  misi  i citirao 
neke  riječi  iz  Vaše  propovijedi,  izjavio,  da  ste  Vi  govorili  misu  u Grudama  15. 
VIII.  1968.  Svjedoka  i ja  poznam,  i to  kao  čestita  i poštena  čovjeka,  ali  mu  imena 
ne  iznosim,  da  čovjek  ne  bi  imao  neprilika.  Uostalom,  dotični  svjedok  je  pristao, 
ako  dođe  do  prave  potrebe,  da  se  njegovo  ime  iznese. 

Nakon  svega  ovoga  ne  vidim  što  bih  ja  imao  popravljati  i Vama  povraćati. 
Vi  biste  meni,  a ne  ja  Vama,  trebali  davati  zadovoljštinu.  Vi  ste  i prije  Velike 
Gospe  škodili  redu  u mojoj  biskupiji.  Vi  ste  prvi  iznijeli  teoriju,  kad  je  riječ  o 
župama,  da  treba  pitati  "popolo  di  Dio".  I sad  pričaju  ljudi  po  hercegovačkim 
selima,  da  će  oni  ubuduće  birati  sebi  župnike.  Jeste  li  svjesni,  kud  bi  nas  to 
dovelo?!...  Prihvatiti  od  Vas  proklamirano  načelo,  da  puk  sebi  bira  župnike, 
značilo  bi  predati  crkvenu  administraciju  demagozima  ili  stranačkim  leaderima!... 

Čemu  je  ovo  trebalo?  Zar  nije  bilo  uputnije,  da  se  Vi  tu  držite  po  strani, 
kad  već  ne  boravite  u Hercegovini?!  I bez  Vas  Apostolski  Delegat  ima  tumača, 
ukoliko  mu  to  treba!...".115 

Kopija  toga  pisma  dostavljena  je  franjevačkom  provincij alatu.  Odmah  iza 
toga  o.  Viktor  Nuić  i o.  Dobroslav  Begić  otišli  su  župniku  u Prozor.  O sadržaju 


1 14  Pismo  dr.  fra  Bazilija  Pandžića  biskupu  Čuli,  16. 1.  1969. 

1 15  Pismo  biskupa  Čule  fra  Baziliju  Pandžiću,  29. 1.  1969. 

razgovora  ordinarijat  nije  bio  obaviješten,  ali  3.  veljače  1969.  biskup  je  primio 
pismo  od  vlč.  V.  Jurjevića  kao  odgovor  na  svoje  pismo.  Župnik  Jurjević  piše: 

"1.  Bilo  mi  je  ostalo  u sjećanju,  da  je  o.  fra  Bazilije  Pandžić  bio  ovdje  u 
Prozoru  kod  svoje  rođakinje  č.  s.  Bazilije  Galić,  odmah  iza  Velike  Gospe,  to  jest 
16.  VIII.  Ne  znam  kako  mi  je  u sjećanju  ostao  baš  taj  datum.  Međutim  nakon 
provjeravanja  kod  svoje  kućne  čeljadi  i na  Šćitu,  ustanovio  sam  sigurno,  da  to  nije 
bilo  16.  VIII.  68,  nego  29.  VIII,  žao  mi  je  što  sam  se  prevario,  i to  pred  Vama 
ustvrdio.  Vjerojatno  su  me  moji  preveliki  poslovi  oko  posvete  crkve  naveli  da 
smetnem  pravi  datum.  Možda  me  je  na  to  naveo  i razgovor  sa  vlč.  Franjom 
Bulićem  koji  mije  mnogo  toga  o tome  predmetu  pričao. 

2.  Vlč.  g.  Franjo  Bulić,  rekao  mi  je,  da  Vam  može  poslati  jednog 
Gruđanina,  intelektualca,  koji  je  na  Veliku  Gospu  bio  kod  svete  mise  u Grudama  i 
osobno  vidio,  čuo  i govorio  sa  o.  Bazilijem  Pandžićem. 

3.  Žalim,  ako  je  radi  moje  nepromišljene  tvrdnje  došlo  do  neželjenih 
komplikacija  na  ovaj  ispravak  mišljenja  nuka  me  savjest,  da  govorim  istinu  i ništa 
drugo. 

4.  Ako  u bilo  čemu  mogu  biti  od  koristi,  non  recuso  laborem  (=  ne 
odbijam  trud)".116 

O.  Pandžić  odgovorio  je  na  biskupovo  pismo1 17 . U tome  pismu  dr.  Pandžić 
tvrdi:  "Ali  vlč.  Vlado  Jurjević,  kojemu  Vi  pripisujete  tu  izjavu,  odlučno  poriče,  da 
Vam  ju  je  dao,  pa  nužno  slijedi  da  ste  je  Vi  iz  lako  shvatljivih  razloga  umislili".118 

Je  li  o.  Pandžić  to  ustvrdio  na  temelju  onoga  što  su  mu  dvojica  franjevaca, 
koji  su  bili  posjetili  vlč.  Jurjevića,  javila,  nije  nam  poznato.  Međutim,  u arhivu 
ordinarijata  nalazi  se  spomenuto  pismo  vlč.  Jurjevića,  koji  demantira  svoju 
prethodnu  izjavu  s obzirom  na  datum:  ne  radi  se  o 16.  nego  o 29.  kolovoza  1968. 
Župnik  Jurjević  izjavljuje  "da  nitko  na  mene  nije  utjecao  na  promjenu  ranije 
tvrdnje,  osim  same  činjenice,  da  sam  se  prevario".  Priznaje  da  su  kod  njega  bili  "o. 
Dobroslav  Begić  i o.  Viktor  Nuić,  i pitali  su  me  za  istu  stvar,  kao  i Vi,  tj.  datum 
posjete  o.  Bazilija  u Prozoru".  Jurjević  kategorički  izjavljuje:  "Fratrima  nisam 
nikad  i nigdje  rekao,  da  ja  nisam  Vama  prije  dao  izjavu  o 16.  VIII.,  jer  o tome 
naprosto  i nije  bilo  govora  s njima,  da  li  sam  ja  Vama  što  govorio  ili  nisam... 
Prema  tome  zaključak  o.  Bazilija  je  proizvoljan."  Pri  kraju  pisma:  "Sada  prelazim 
na  drugu  svoju  izjavu  Vama  i drugima,  naime,  da  sam  u razgovoru  s o.  Pandžićem 
došao  do  uvjerenja,  daje  on  stvarno  na  Veliku  Gospu  rekao  misu  u Grudama.  Kod 


116  Pismo  don  Vlade  Juijevića  biskupu  Čuli,  3.  II.  1969. 

117  Usp.  H.  S„  str.  75-76.,  gdje  su  učinjene  neke  male  preinake  i ispuštena  imena 
vrhbosanskih  svećenika  i mjesta  njihova  službovanja.  Preinaka:  o.  Pandžić  veli  "Gmdjanin  iz 
Bosne",  a o.  Mihaljević  kaže  "građaninu  iz  Bosne" 

118  Pismo  fra  Bazilija  Pandžića  biskupu  Čuli,  6.  III.  1969. 

te  tvrdnje  ostajem  i nadalje,  ali  je  jedina  poteškoća  u tome,  da  nikako  sada  ne  bi 
mogao  iznijeti  i siguran  kontekst  razgovora.  Davno  je  to  bilo,  ali  po  savjesti 
moram  i sada  reći,  da  sam  tada  stekao  taj  dojam.  Da  li  su  drugi  oko  mene  dobili  isti 
dojam,  to  ne  znam...'1.119 

Nakon  svega  ovoga  mogli  bismo  povući  nekoliko  zaključaka: 

a)  Mostarski  biskup  nije  zaista  ništa  izmislio  na  o.  Pandžića.  Naveo  je 
samo  ono  što  su  mu  rekli  neki  svjedoci,  i to  je  privatno  priopćio  i o.  Pandžiću  i 
njegovu  redovničkom  poglavarstvu.  A to  što  je  stvar  proširena  i objavljena  u Mir  i 
Dobro 120  i u Hercegovačkom  slučaju, 121  nije  biskup  odgovoran,  nego  oni  koji  su  to 
objelodanili. 

b)  Umjesto  da  dr.  Pandžić  od  svjedoka,  koji  su  biskupu  govorili  o njemu, 
traži  ispričnicu  i povratak  "dobrog  glasa",  on  sa  svom  silovitošću  udara  na 
mostarskoga  biskupa  tražeći  ispriku  "radi  uvreda,  koje  ste  mi  nanijeli,  jer  se  u 
ovom  slučaju  ne  radi  samo  o iudicia  temeraria  (=  lakomislenim  sudovima),  koja 
su  moralno  nedopuštena,  nego  o klevetama  u potpunom  smislu  riječi".  Da  je  o. 
Pandžić  bio  posve  miran  i siguran  u svoje  izjave,  on  bi  stvar  predao  crkvenom 
sudu  da  se  ispitaju  svjedoci  i ustanovi  odgovornost  onih  koji  su  o njemu  iznijeli 
netočnost  s obzirom  na  slavlje  mise  i datum  boravka  u Bosni. 

c)  O.  Pandžić  svom  se  žestinom  obara  na  tvrdnju  daje  16.  kolovoza  bio  u 
Prozoru  (a  bio  je  29.  kolovoza  1968),  a nekako  šutke  prelazi  preko  onoga  drugoga, 
tj.  daje  u razgovoru  s vlč.  Jurjevićem  govorio  o misi  u Grudama  tako  daje  ovaj 
stekao  dojam  kako  je  sam  Bazilije  služio  sv.  Misu  na  Veliku  Gospu  u gruđanskoj 
župi,  unatoč  biskupovoj  zabrani. 

d)  Je  li  doista  o.  Pandžić  misio  u Grudama  na  Veliku  Gospu,  ostaje  pitanje 
otvoreno.  Lakše  će  se  problem  riješiti  kad  se  sadašnji  duhovi  - i franjevački  i 
fanatizirani  vjernički  - smire.  Ali  i ako  se  dokaže  da  nije  o.  Bazilije,  nego  neki 
drugi  franjevac  misio  u Grudama  15.  kolovoza  1968.,  ni  onda  se  mostarskom 
biskupu  neće  moći  ništa  spočitavati,  jer  je  prenio  ono  što  je  od  svjedoka  čuo,  i to 
prenio  je  zainteresiranim  stranama:  o.  Baziliju  i poglavarstvu.  (Redovničko  je 
poglavarstvo  smatralo  potrebnim  objaviti  širokoj  javnosti  bilo  preko  svoga 
službenoga  glasila,  bilo  preko  posthumnoga  Mihaljevićeva  djela). 

4)  Slučaj  fra  Šimuna  Oreča.  U svojoj  knjižici  o.  Mihaljević  opisuje 
slučaj  fra  Šimuna  Oreča.123  Prikazuje  ga  vrlo  kratko  i vrlo  krivo.  Iz  ljubavi  prema 


119  Pismo  don  Vlade  Juijevića  biskupu  Čuli,  27.  III.  1969. 

120  MiD,  3/1969.,  str.  99-122. 

121  H.  S.,  72-76. 

122  H.  S„  str.  76. 

123  H.  S.,  str.  80-81. 

istini  prikazat  ćemo  ga  u svjetlu  dokumenata,  povući  neke  zaključke  i prepustiti 
čitatelju  zauzimanje  stava. 

U vrijeme  izbijanja  "hercegovačkoga  slučaja"  fra  Šimun  Oreč  bijaše 
duhovnim  pomoćnikom  u župi  Široki  Brijeg.  Na  prijedlog  redovničkoga 
poglavarstva  ordinarijat  mu  je  podijelio  kanonsku  instituciju  i ispovjednu 
jurisdikciju  u trajanju  do  10.  listopada  1971.  godine.124  U siječnju  1969.  o.  Oreč 
poslao  je  ordinarijatu  pismo  u kojem  na  početku  spominje  kako  mu  je  nedavno 
provincijal  Šilić  rekao  da  se  u jednom  pismu  biskup  tuži  "na  neko  vođenje 
sprovoda  na  teritoriju  tuđih  župa".  Zatim  kaže  kako  je  30.  listopada  1968.  bio 
pozvan  "nad  bolesnika"  u Mostarski  Gradac,  i "opremivši  Janju  Rotim 
poputbinom,  vratio  sam  se  istim  putem".  Na  povratku  gaje  zaustavila  rodbina  pok. 
Cvitana  Rotima  i zamolila  da  vodi  sprovod,  "jer  je  sve  bilo  spremno  za  polazak". 
Nastavlja:  "Znao  sam  da  je  to  u redovitim  prilikama  prekršaj  koji  podliježe 
crkvenim  kaznama,  budući  da  se  radi  o tuđoj  župi.  Ipak  imajući  u vidu  situaciju 
koja  je  nastala  u zadnje  vrijeme  kao  i to  da  bi  odbijanje  s moje  strane  bilo  na  veliku 
sablazan  puka,  prihvatio  sam  vođenje  sprovoda  pok.  Cvitana...".  Pismo  završava: 
"Slučaj  je  ostao  usamljen,  ali  ako  bih  se  i opet  našao  u istom  položaju,  mislim  da 

125 

bih  opet  isto  postupio". 

Na  to  je  biskupski  ordinarijat,  između  ostaloga,  odgovorio:  "Postupili  ste 
neispravno  u oba  slučaja.  Zna  se,  da  je  Ordinarijat  odredio,  da  se  iz  Pologa  ima 
vršiti  pastorizacija  župe  Mostarski  Gradac  za  vrijeme  dok  ta  župa  odbija  primiti 
župnika,  što  gaje  Ordinarijat  odredio.  Doduše,  teškog  bolesnika  smije  ispovjediti 
svaki  svećenik.  Ali  davati  popudbinu  i zadnju  pomast,  to  je  pravo  župnika:  Nije  se 
radilo  o slučaju  nužde,  jer  je  iz  Graca  bilo  i lakše  i bliže  doći  u Polog  nego  na 
Široki  Brijeg.  Niste  mogli  razborito  presumirati  dozvolu  ni  zakonitog  župnika,  ni 
Ordinarijata,  baš  suprotno!  Prkos,  inat,  buna  protiv  zakonitog  crkvenog  auktoriteta 
naveli  su  Gračane,  da  Vas  zovu  nad  svog  bolesnika.  Vi  ste  im  nažalost  u tom 
njihovom  nezakonitom  stavu  pružili  svoju  suradnju." 

U daljnjem  slijedu  pisma  biskup  daje  naputke  kako  je  o.  Oreč  trebao 
postupiti:  najprije  upozoriti  i uputiti  stranku  k zakonitomu  župniku  koji  se  nalazi  u 
Pologu.  Ako  vjernici  nikako  ne  bi  htjeli  poslušati,  a bolesnica  bi  umrla  bez 
sakramenata,  u tom  slučaju  mogli  ste  se  poslužiti  epikejom  i poći,  ali  ste  trebali 
čim  prije  o svemu  izvijestiti  Ordinarijat,  da  pokažete,  kako  ozbiljno  uzimate 
odredbe  nadležne  crkvene  vlasti. 

Sprovoda  nikako  niste  smjeh  voditi.  Pravdate  se  'da  bi  odbijanje  bilo  na 
veliku  sablazan  puka’.  Nasuprot,  Vi  ste  baš  time  sablaznili  puk,  što  ste  sprovod 
vodili.  Cijela  župa  Mostarski  Gradac  pa  više  manje  i sva  katolička  Hercegovina 


A BO,  808/68.,  25.  VIII.  1968. 

125  Pismo  fra  Šimuna  Oreča  ordinarijatu,  25. 1.  1969. 

zna,  daje  Biskupovom  naredbom  to  Vama  zabranjeno.  I Vašom  protivnom  gestom 
bili  su  stvarno  sablažnjeni  svi  dobronamjerni  župljani  Graca...  Svijet  je  eto  zbunjen 
i sablažen.  Mjesto  discipline  zavladala  je  anarhija.  Kako  možemo  od  vjernika 
tražiti,  da  poštuju  crkvene  odredbe,  ako  ih  sami  svećenici  krše?  Što  je  to  s Vaše 
strane  bilo  učinjeno,  neka  se  više  nikada  ne  ponovi!  Inače  ćete  snositi 
posljedice...".126 

Na  taj  dopis  o.  Oreč  je  odgovorio  jer  je  našao  "stvari,  s kojima  se  ne  mogu 
složiti".  "Osjećam  se  u savjesti  dužnim  izići  u susret  ljudima  koji  se  na  mene 
obraćaju,  ako  stvar  ne  ide  na  štetu  slave  Božje.  U takvim  slučajevima  dođe  mi  u 
sukob  ljudski  i Božji  zakon.  Tada  se  opredjeljujem  za  Božji,  jer  ’više  se  treba 
pokoravati  Bogu  nego  ljudima’!"  Pismo  završava: 

"6)  Pišete  da  sam  svojim  postupkom  sablaznio  puk  u Gracu.  Kao  dokaz 
navodite  dvojicu  Gračana  koji  ’su  u čudu  nedavno  postavili  na  Ordinarijatu 
pitanje,  kako  to  da  franjevci  u Gracu  govore  mise,  opremaju  bolesnike, 
ispovijedaju  staru  čeljad,  vode  sprovode,  kad  im  je  to  Biskup  strogo  zabranio?!’ 
Meni  nije  poznat  nijedan  slučaj  sablazni.  Naprotiv  bih  mogao  reći  da  se  vjernici  ne 
sablažnjavaju  čak  ni  nad  misama,  koje  ste  Vi  već  davno  proglasili  svetogrdnima... 
već  se  sablažnjavaju  nad  crkvenom  hijerarhijom,  koja  ih  svojim  zabranama  lišava 
nedjeljnih  i svakodnevnih  svetih  misa  i mnogih  drugih  duhovnih  dobara.  Ako  ne 
vjerujete,  izvolite  provesti  anketu,  pa  ćete  se  uvjeriti  da  ih  nisam  sablaznio  ja  ili 
netko  tko  im  izlazi  u susret  u naj  elementarni)  im  duhovnim  potrebama,  već  Vi  i oni 
koji  ne  mare  ni  za  njihove  potrebe,  ni,  možda,  za  opravdane  zahtjeve. 

7)  Opet  ponavljam,  u slučaju  kao  onom  u Gracu  dne  30.  listopada  1968. 
postupio  bih  isto  tako.  Samo  bih  Vas  drugi  put  o tome  obavijestio,  kad  to  već 
želite".127 

U svome  odgovoru  ordinarijat  je  pisao: 

"Mjesto  da  poslušno  prihvatite  upozorenje  i odredbe  Ordinarijata,  upućena 
Vama  u pismu  od  27.  I.  1969.,  Vi  se  u svojem  pismu  od  3.  ožujka  upuštate  u 
polemiku  sa  Ordinarijatom... 

Po  načinu,  kako  Vi  pišete,  vidi  se,  da  Vi  dijelite  mišljenje  tih  vjernika,  i ne 
krivite  njihov  neposluh  crkvenim  vlastima,  što  nemaju  svete  mise,  nego  krivnju 
svaljujete  na  Ordinarijat... 

Prema  Vašem  (br.  6)  dakle  ne  ide  na  štetu  slave  Božje  svjesno  kršiti  stroge 
naredbe  zakonite  crkvene  vlasti  i podupirati  bunu  protiv  crkvenog  auktoriteta. 

Ovo  Ordinarijat  ne  može  dalje  mimo  podnositi,  jer  ovo  vodi  u otvorenu 
anarhiju. 


ABO,  236/69.,  27. 1.  1969. 

'~7  Pismo  fra  Šimuna  Oreča  ordinarijatu,  3.  III.  1969. 

Stoga  Vam  ovim  oduzimamo:  a)  ispovjednu  jurisdikciju,  b)  ovlast 
propovijedati  riječ  Božju  i katehizirati,  c)  kanonsku  misiju  za  vršenje  bilo  kakvih 
pastoralnih  funkcija  kao  što  su  dijeljenje  sakramenta  krštenja,  pričesti,  zadnje 
pomasti  i tome  slično. 

Ako  bi  se,  ne  daj  Bože,  usudili  bez  jurisdikcije  ispovijedati,  po  kanonu 
2366  upali  biste  ipso  facto  u suspenziju  ’a  divinis’.  A ako  biste  vršili  bilo  koji  čin 

sv.  Reda,  koji  je  Vama  ovim  rješenjem  zabranjen,  po  kanonu  985,  7 CZ  pali  biste  u 

128 

iregulamost". 

Fra  Šimun  Oreč  odgovorio  je  na  ovo  rješenje  da  stoji  iza  svake  riječi  koju 
je  napisao  u prethodna  dva  pisma,  a "Kaznu,  koja  je  uslijedila  kao  odgovor  na 
moje  pismo  od  3.  ožujka  o.  g.  ostavljam  daje  Naslov  opravda  na  Božjem  sudu".  “ 

U vezi  sa  slučajem  fra  Šimuna  Oreča  provincijal  je  Šilić  pisao  mjesnom 
ordinariju:  "Fra  Šimun  Oreč  - makar  da  je  njegova  kazna  nerazmjerno  velika 
prema  njegovoj  ’krivici’  - poslušao  je.  U tom  posluhu  ostao  je  potpuno  korektan 
pune  dvije  godine.  U tom  on  čeka  već  dvije  godine,  ali  Ordinarijat  nije  ništa 
promijenio.  Na  njemu  još  uvijek  vise  sve  kazne,  kojima  jedan  mjesni  Ordinarij 
može  kazniti  jednoga  izuzetog  redovnika".130 

Odgovor  ordinarijata:  "Ordinarijat  je  u svako  doba  spreman  skinuti  kaznu 
s onih  kažnjenih  svećenika,  pod  uvjetom,  da  oni  iskreno  obećaju,  da  više  neće 
zalaziti  na  teritorij  tuđih  župa  i tamo  suprot  stroge  naredbe  Ordinarijata  vršiti 
duhovnu  pastvu,  kao  što  je  to  proljetos  učinio  sa  O.  Bonifacijem  Barbarićem,  koji 
je  - što  se  tiče  Ordinarijata  - poslije  toga  mogao  i dalje  ostati  kao  župnik  u Šuici... 

Za  O.  Šimuna  Oreča  Vi  pišete,  da  je  njegova  kazna  nerazmjerno  velika 
prema  njegovoj  'krivici’.  Vi  stavljate  'krivicu’  pod  navodne  znakove.  Znači  li  to, 
da  Vi  smatrate,  da  on  uopće  nije  kriv?  A išao  je  ispovijedati  svijet  u buntovne 
župe,  iako  je  znao,  daje  Ordinarijat  tu  neposlušnost  stavio  pod  kaznu  oduzimanja 
jurisdikcije!"131 

O.  Jerko  Mihaljević,  po  svom  uhodanom  običaju,  i u slučaju  o.  fra  Šimuna 
Oreča  optužuje  biskupa.  "I  ovdje  moram  naglasiti  da  mi  je  nepoznato  'pravo' 
kojim  se  mons.  Čule  u ovom  slučaju  poslužio...  Mons.  Čule  nema  jasna  pojma  o 
kanonskoj  misiji...  Oduzimanje  jurisdikcije  i kanonske  misije  u fra  Šimunovu 
slučaju  ne  mogu  se  smatrati  kaznom,  jer  on  nije  učinio  delikt  u smislu  kan.  2195. 
U stvari,  sve  da  je  učinio  delikt  u smislu  navedenog  kanona,  kazne  bi  bile 


iaABO,  493/69.,  11.111.  1969. 

129  Arhiv  župnog  ureda  Široki  Brijeg,  274/69.,  25.  III.  1969. 

130  AP,  1023/70.,  24.  X.  1970. 

131 ABO,  1215/70.,  31.X.  1970. 

nevaljane,  jer  mons.  Čule  nije  postupio  prema  kan.  616  par.  2 po  kojem  Mjesni 
ordinarij  ne  može  kazniti  izuzetog  redovnika,  osim  ako  bi  učinio  delikt...". 

Na  Mihaljevićevo  pisanje  dodajemo  nekoliko  primjedaba: 

- Ako  jeo.  Mihaljević  znao  za  svu  korespondenciju  između  mladoga  fra 
Šimuna  Oreča  i mjesnoga  ordinarija,  čudno  je  da  taj  branitelj  "crkvenosti"  nema 
nijedne  kritičke  riječi  na  neredovnički  i nesvećenički  stav  o.  Oreča.  I jednomu  i 
drugomu  morao  bi  biti  dobro  poznat  i Crkveni  zakonik,  i Franjevačko  pravilo,  i 
Drugi  vatikanski  sabor  koji  donose  točne  upute  kako  redovnici  imaju  postupati 
prema  biskupima,  apostolskim  nasljednicima! 

- Dok  provincijal  Šilić  govori  o kaznama  "kojima  jedan  mjesni  Ordinarij 
može  kazniti  jednoga  izuzetog  redovnika",  o.  Mihaljević  niječe  takvo  biskupovo 
pravo,  "osim  ako  bi  (izuzeti  redovnik)  učinio  delikt...".  Pa  to  upravo  i jest  u 
pitanju.  "Pod  imenom  delikta  razumijeva  se  u crkvenom  pravu  vanjski  i moralno 
uračunljivi  prekršaj  zakona  kojemu  je  dodana  barem  neodređena  kanonska  kazna" 
(kan.  2195).  A iz  izloženih  dokumenata  koji  se  odnose  na  slučaj  o.  Oreča  vidi  se  da 
je  fra  Simun  znao  daje  mjesni  ordinarij  zabranio  pod  kaznom  gubitka  jurisdikcije  i 
kanonske  misije  obavljanje  svećeničkih  čina  na  teritoriju  tuđih  župa  bez 
dopuštenja  zakonitoga  župnika  ili  mjesnog  ordinarija.  A budući  daje  to  činio,  ipso 
facto  potpao  je  pod  one  kazne  koje  je  biskup  kao  zakonodavac  u svojoj  biskupiji 
pridodao  uz  svoju  odredbu.  Ili  bi  možda  o.  Mihaljević  htio  da  se  fra  Šimunovi  čini 
ne  smatraju  deliktom  jer  nisu  "moralno  uračunljivi  prekršaj  zakona"? 

5)  Slučaj  "župnika  iz  Rakitna".  O.  Mihaljević  opisuje  slučaj  "župnika  iz 
Rakitna"  ne  spominjući  mu  imena.133  Iako  se  njegov  slučaj  djelomično  podudara 
sa  "slučajem  Dupovci",  ipak  smo  ga  napose  izdvojili  da  prikažemo  njegovo 
značenje.  Međutim  sva  težina  te  afere  pokazat  će  se  tek  u sljedećoj  točki  kad  se 
bude  govorilo  o Dupovcima. 

Fra  Jerku  Mihaljevića  neobično  smeta  i bode  činjenica  što  biskup  Čule  u 
svojim  dopisima  i odredbama  upotrebljava  izraze  "kompetentna  crkvena  vlast", 
"odluka  zakonite  crkvene  vlasti",  "prema  nakani  zakonite  crkvene  vlasti"  i si.  O. 
Mihaljević  priznaje  da  "mons.  Čule  ima  i vlast  reda  i vlast  jurisdikcije"  i priznaje 
čak  "da  je  njegovo  podjeljivanje  i oduzimanje  jurisdikcije  valjano,  ako  se  ne 
protivi  općim  crkvenim  propisima".134  A malo  dalje  isti  pisac  tvrdi:  "Crkveni 
Zakonik  ne  poznaje  odredbe  po  kojoj  bi  netko  za  kršenje  bilo  kojeg  crkvenog 
zakona  ipso  facto  gubio  svaku  jurisdikciju  i kanonsku  misiju".135  Čudno  je  kako  o. 
Mihaljević  priznaje  biskupu  vlast  reda  i vlast  jurisdikcije,  a zaboravlja  (je  li  stvarno 


li-H  S„  str.  81. 

133  H.  S.,  str.  78-80. 

134  H.  S .,  str.  78. 

135  H.  S.,  str.  79-80. 

zaboravlja  ili  namjerno  prešućuje?)  da  vlast  jurisdikcije  obuhvaća  i vanjsko  i 
unutarnje  područje  (kanti.  197  i 198)  i da  u okvir  jurisdikcije  ulazi  trostruka  vlast: 
zakonodavna,  izvršna  i sudačka.  I kako  to  da  biskup  koji  ima  izvornu,  redovnu  i 
neposrednu  jurisdikciju  u svojoj  dijecezi  ne  može  izdati  zakon  uz  koji  doda 
klauzulu  da  se  i pso  facto  gubi  jurisdikcija,  ako  se  zapovijed  ne  opslužuje?  (Već 
smo  govorili  da  se  riječju  ipso  facto  shvaća  kazna  po  postojećem  propisu  u smislu 
kan.  2217,2). 

A redovnici  koji  su  u duhovnoj  pastvi  na  župama  neposredno  podliježu 
"svakovrsnoj  jurisdikciji,  pohodima  i ukorima  mjesnog  ordinarija  kao  i svjetovni 
župnici"  (kan.  631,  1).  To  je  isto  potvrđeno  i u koncilskim  dokumentima.136 

Župniku  iz  Rakitna  biskupski  je  ordinarijat  početkom  1968.  dao  strogu 
naredbu,  iz  koje  o.  Mihaljević  navodi  samo  jedan  dio,  a koju  ćemo  u cijelosti 
donijeti: 

"Ordinarijat  je  svojim  dopisom  broj  648/64.  od  19.  kolovoza  1964.  Vama 
strogo  zabranio,  da  ne  smijete  podržavati  nikakve  veze  sa  stanovnicima  zaseoka 
Dupovci,  koji  pripadaju  selu  i župi  Sutina. 

Vi  se  ove  zabrane  niste  držali.  Pustili  ste  Dupovčane,  da  rade  na  crkvi  u 
Poklečanima.  Primili  ste  od  njih  i više  brava,  kad  ste  priređivali  ručak  prigodom 
blagoslova  tamošnje  nove  crkve.  Time  ste  još  više  utvrdili  Dupovčane  u njihovoj 
buni  i neposluhu  naredbama  više  crkvene  vlasti.  Zaslužili  ste,  da  Vas  maknemo  sa 
župe.  Ipak  ovaj  puta  ne  ćemo  učiniti,  ali  od  Vas  odlučno  i po  zadnji  put  tražimo,  da 
se  prođete  buntovnih  Dupovčana. 

Stoga  Vam  strogo  zabranjujemo: 

1)  primati  bilo  kakve  doprinose  od  Dupovčana  za  crkvu,  župni  stan  ili  za 
sebe  lično; 

2)  ispovijedati  ih  na  teritoriju  svoje  župe, 

3)  primati  od  njih  svete  mise, 

4)  prodavati  im  molitvenike,  crkvene  časopise,  krunice  i druga 
devocionalia, 

5)  riječima  ih  podržavati  u njihovu  otporu  i odobravati  njihov  buntovni 

stav. 

Najbolje  će  biti,  ako  s Dupovčanima  uopće  ne  budete  imali  nikakva  posla, 
ne  samo  službeno  nego  i privatno. 

Ako  pokušaju  doći  k Vama  u kontakt,  uputite  ih  na  njihova  župnika,  neka 
s njim  posao  sviđaju,  pa  im  recite,  da  oni  nemaju  što  tražiti  u Vašoj  župi. 

Nadamo  se,  da  ćete  se  ovih  direktiva  ubuduće  strogo  pridržavati. 

Ukoliko  biste  se,  što  ne  dao  Bog,  bilo  o koju  od  gornjih  odredaba  svjesno 
ogriješili,  ipso  facto  gubite  u ovoj  biskupiji  svaku  jurisdikciju  i kanonsku  misiju. 


136  Christus  Dominus,  35, 4;  Ecclesiae  Sanctae,  22-40. 

Ne  samo  da  ne  biste  u tom  slučaju  mogli  ispovijedati,  propovijedati,  nego  ni 
katehizirati,  niti  uopće  dijeliti  bilo  koji  sakramenat  i pastoralno  djelovati. 

Ovu  odredbu  Ordinarijata  s oltara  proglasite,  da  za  nju  znaju  i Vaši 
župljani,  a osobito  Dupovčani,  ja  da  Vas  ubuduće  puste  na  miru  i više  Vam  ne 

1 37 

dodijavaju." 

Eto,  to  je  ta  naredba  ordinarijata  na  kojoj  je  o.  Mihaljević  pokazao  svoje 
juridičko  neznanje:  "Zabrana  mons.  Čule  da  župnik  iz  Rakitna  ne  smije  na 
području  svoje  župe  ispovijedati  vjernike  iz  Dupovaca  protuzakonita  je".13S  A 
zaboravlja  dr.  Mihaljević  da  se  biskup,  podjeljujući  jurisdikciju,  može  ograničiti  i s 
obzirom  na  vrijeme  (na  pr.  tri  godine)  i na  osobe  (na  pr.  samo  na  djecu)  i na  mjesto 
(napr.  isključuje  se  neko  mjesto)  - kan.  828,  l.139 

Župnik  iz  Rakitna,  kad  je  pročitao  zabranu  prodaje  crkvenih  časopisa 
Dupovčanima,  poslao  je  dopis  Glasu  Koncila  da  ga  uvrsti!  Uredništvo,  kad  je 
doznalo  o čemu  se  radi,  stavilo  je  dopis  "ad  acta".  Ipak  se  našao  o.  Mihaljević  koji 
je  taj  dopis  objavio,  i to  dva  puta.140 

Nakon  što  je  ordinarijat  više  puta  tražio  od  franjevačkoga  poglavarstva  da 
župnika  iz  Rakitna  ukloni  iz  pastve,  ono  ga  je  postavilo  za  mjesnoga  poglavara 
jednoga  od  najutjecajnijih  franjevačkih  samostana  u Hercegovini.  Vjerojatno  za 
nagradu  zbog  obavljena  posla  u vezi  s "dupovačkim  slučajem".  Sumnju  je  izrazio 
ordinarijat  u pismu  provincijalu:  "Hoće  li  moja  nada,  da  će  poslije  srpanjskog 
kapitula  Vaše  Provincije  nastati  bolji  dani  za  katoličku  Hercegovinu  pokazat  se 
iluzornom?  Već  sam  razmještaj  osoblja  poslije  kapitula  kao  da  to  nagoviješta.  Na 
Široki  Brijeg  dolazi  za  gvardijana  o.  Fra  Jozo  Pejić,  koji  je  kao  župnik  Rakitna 
podržavao  buntovne  Dupovčane...".141 

Gore  spomenute  odredbe  biskupskoga  ordinarijata  bit  će  jasnije 
neupućenima  kad  pročitaju  prikaz  "slučaja  Dupovaca"  u sljedećoj  točki. 

6)  Dupovci  - "hercegovački  slučaj"  u malom  ili  franjevačko 
upozorenje  biskupu  da  ne  dira  u župe?  O.  Mihaljević  završava  svoju  "sivu 
knjižicu"  poglavljem  "Dupovci  - 'Hercegovački  slučaj’  u malom".142 1 mi  smo  taj 
naslov  preuzeli  i dodali  mu  drugu  alternativu.  To  ćemo  ovdje  pokušati  obrazložiti 
izlažući  povijesni  pregled  dupovačkoga  slučaja. 


ABO,  84/68.,  15.1.  1968. 

138  H.  S '.,  str.  79. 

139  D.  Kniewald,  Pastirsko  bogoslovlje,  sv.  II.  Ispovjednik,  Zagreb,  1943.,  str.  40. 

140  Osvrt  na  "Župe  u Hercegovini",  Humac,  1969.,  str.  4-5,  i u:  H.  S.,  str.  78-79. 

141  ABO,  1215/70.,  31.X.  1970. 

142  H.  S .,  str.  86-90. 

O.  Mihaljević  piše:  "Hercegovački  slučaj  pojavio  se  u minijaturi  još  prije 
drugog  svjetskog  rata  pod  imenom  ’slučaj  Dupovaca’.  Godine  1939.  osnovana  je 
župa  Sutina  diobom  župe  Rakitno.  Novoj  župi  dodijeljen  je  i zaselak  Dupovci. 
Dupovčani  su  uporno  inzistirali  da  ostanu  u sastavu  matične  župe  Rakitno.  Nisu 
htjeli  sudjelovati  na  izgradnji  novog  župnog  stana  u Šutim". 143  Činjenica  je  daje 
još  ranije  nastao  taj  "slučaj  Dupovci". 

a)  Negdje  poslije  1920.  godine  vjernici  Donjega  Rakitna  (Sutina)  zamolili 
su  biskupa  Mišića  da  se  odcijepe  od  Gornjega  Rakitna  i da  se  u njihovu  selu  osnuje 
samostalna  župa.144  Razlog  je  bio  u vremenskim  i terenskim  nepogodama,  osobito 
zbog  zimskih  kiša  i snjegova,  kojima  se  onemogućuje  pristup  sjedištu  župe. 
Biskup  je  Mišić  odobrio  gradnju  župnoga  stana  u Sutini  i obećao  svećenika  kad  se 
stan  dogotovi.  Ali  tadašnji  župnik,  fra  Jure  Zlopaša,  bio  je  protiv  cijepanja  župe. 
Nije  htio  ići  na  ruku  Sutinjanima,  koji  su,  prepušteni  samima  sebi,  sagradili  kuću 
bez  plana.  Zamislili  su  da  će  u prizemlju  biti  kapelica,  a na  katu  župni  stan,  kako  je 
bilo  u Gornjem  Rakitnu.  Međutim,  biskup  Mišić  nije  prihvatio  zgradu  za  župni 
stan,  nego  je  dopustio  da  se  uz  nju  dogradi  mali  prezbiterij,  gdje  će  rakitski  župnik 
moći  koji  put  preko  godine  služiti  sv.  misu.  Budući  da  u to  doba  biskup  nije  bio 
odredio  koji  će  zaseoci  sačinjavati  novu  župu  Sutinu,  neke  mahale  nisu  sudjelovale 
u podizanju  župnoga  stana.  To  je  nesudjelovanje  donekle  i razumljivo,  jer  nije  bilo 
nikoga  da  u ime  crkvene  vlasti  vodi  gradnju.  Selo  Dupovci,  iako  pripada  glavariji 
Sutini,  nije  sudjelovalo  u zajedničkim  akcijama  gradnje.  Tu  bismo  mogli  nazreti 
sjeme  "slučaja  Dupovci". 

b)  Uoči  drugoga  svjetskog  rata  počela  je  u Hercegovini  nešto  življa 
gradnja  crkvenih  objekata.  Tako  su  vjernici  Rakitna  zaželjeli  graditi  novu  crkvu  na 
Vlakama,  tj.  na  ulazu  u Poklečane  (a  ne  u strani  gdje  je  bio  tadašnji  župni  stan  i 
privremena  kapelica).  Našlo  se  odgovarajuće  zemljište  te  je  župnik  - franjevac  s 
narodom  otpočeo  gradnju  župne  kuće.  Vjernici  iz  Sutine  (Donjega  Rakitna)  nisu 
htjeli  sudjelovati  u toj  gradnji,  s motivacijom  da  će  oni  sebi  graditi  crkvu  u 
samostalnoj  župi  koju  im  je  obećao  biskup  Mišić.  Župnik  fra  Jure  Zlopaša  želio  je 
pridobiti  vjernike  i Donjega  i Gornjega  Rakitna  za  gradnju  crkve,  pa  je  uspio 
osvojiti  Dupovčane  iz  sutinske  glavarije,  koji  su  sudjelovali  kod  polaganja  temelja 
buduće  župne  crkve  na  Vlakama.  Neki  stariji  Sutinjani  otvoreno  govore  da  je 
župnik  fra  Jure  Zlopaša  htio  preko  Dupovčana  slomiti  otpor  Sutinjana  koji  su 
odbijali  udioništvo  u gradnji  nove  crkve,  i tako  im  možda  onemogućiti  osnivanje 
nove  župe  u Sutini.  Sutinjani  su  ostali  uporni  u svome  nastojanju  i tražili  su  da  im 
se  dadne  plan  za  gradnju  župnoga  stana,  a tadašnja  zgrada  s prezbiterijem  neka 


143  H.  S„  str.  86-87. 

144  A.  MIŠIĆ,  Kronika  biskupije,  I.,  spominje  dijeljenje  Rakitna  u dvije  župe 
prigodom  krizme  1918.  (str.  48),  1922.  (str.  58-60),  1926.  (str.  94-95)  i 1930  (str.  166-169). 

služi  kao  crkva.  Župnik  fra  Jure  naručio  je  Sutinjanima  nacrt  veoma  velike 
zgradurine,  koja  bi  bila  prikladnija  za  kakvu  mnogočlanu  redovničku  rezidenciju 
negoli  za  stan  jednomu  ili  dvojici  svećenika.  Neki  vjernici  iz  Sutine  pripovijedaju 
da  im  je  to  vjerojatno  dano  zato  da  bi  ih  se  obeshrabrilo  u gradnji:  kad  vide  nacrt, 
prepast  će  se  i odustati  od  zidanja.  "Premda  je  bilo  vrijeme  najgore  krize,  oni  su 
ipak  radili  i prodavali  volove,  da  bi  dobili  potrebna  sredstva  za  gradnju.  Upravo  je 
nevjerojatno,  kako  je  to  malo  i siromašno  selo  bez  ičije  pomoći  uspjelo  sagraditi 
onako  velik  župni  stan".145  Biskup  Mišić  pristao  je  na  gradnju  te  nove  župne  kuće 
u perspektivi  osnivanja  nove  župe.  Ordinarijat  je  9.  siječnja  1939.  izvijestio 
Vjersko  odjeljenje  Primorske  banovine  u Splitu  da  "vrlo  važni  i stvarni  razlozi  sile, 
da  se  od  župe  Rakitno  u srezu  Ljubuški  odijeli  i kao  posebna  župa  konstituira 
SUTINA.  Sutinjani,  premda  vrlo  siromašni,  jer  ne  mogu  više  dolaziti  u Rakitno 
radi  velikih  snjegova  i voda,  što  dolaze  s brda  i plave  putove,  učinili  su  krajni 
napor  i sa  ogromnim  ličnim  i materijalnim  žrtvama  sagradili  su  župni  stan  i crkvu. 
I sada  mole  i zaklinju,  da  im  se  dodijeli  župnik. 

Njihovim  opravdanim  molbama  ne  može  se  čovjek  oduprijeti.  Zato  je 
Ordinarijat  odlučio  sa  1.  maja  1939.  osnovati  u Sutini  župu  i dati  im  župnika".146 

c)  Sutinjani  su  dobili  župnika  "istom  1944.,  i to  na  prijedlog  tadanjeg 
provincijala  pok.  fra  Leona  Petrovića.  Bio  je,  naime,  u to  doba  župnikom  u 
Rakitnu  o.  fra  Berto  Dragićević.  On  seje  zbog  posebnih  razloga  bojao  stanovati  u 
Poklečanima  i prešao  je  u Sutinu.  Na  prijedlog  provincijala  Ordinarijat  je 
imenovao  fra  Bertu  župnikom  u Sutini,  a u Poklečane  je  postavljen  drugi  župnik... 
Odlaskom  fra  Bertinim  župa  Sutina  je  ostala  ’vacans’.  I bila  je  takva  sve  do 
1962". 147  Župna  je  kuća  nakon  rata  pretvorena  u mjesni  ured,  a kasnije  preuređena 
za  mjesnu  osnovnu  školu. 

- U 1961 . godini  NO  općine  Posušje  odlučio  je  nacionalizirati  župnu  kuću 
u Sutini.  Biskupski  je  ordinarijat  o tome  nešto  načuo  i dopisom  obavijestio  NO  u 
Posušju  da  na  području  Sutine  postoji  katolička  župa,  koja  je,  istina,  ispražnjena, 
ali  nije  dokinuta.  Biskupija  želi  da  se  župa  što  prije  popuni  i očekuje  da  se  župni 
stan  oslobodi  i vrati  za  crkvene  svrhe  za  koje  je  i podignut.148 

U istom  mjesecu  Ordinarijat  je  bio  obaviješten  da  je  20.  veljače  1961. 
podnesena  prijava  za  nacionalizaciju  župne  kuće  u Sutini  da  je  s time  upoznat 
franjevački  samostan  na  Širokom  Brijegu  te  mu  omogućeno  da  u zakonskom  roku 
podnese  žalbu  na  namjeravam  postupak  nacionalizacije.  Biskupski  je  ordinarijat 
uložio  prosvjed  na  komisiji  za  vjerska  pitanja  u Mostaru  i zatražio  da  se  odustane 


145  Pismo  biskupa  Čule  provincijalu  Šiliću,  21.  XII.  1967. 

146  ABO,  61/39.,  9. 1.  1939. 

147  Pismo  biskupa  Čule  provincijalu  Šiliću,  21.  XII.  1967. 

148  ABO,  154/61.,  3.  II.  1961. 

od  nacionalizacije  te  da  se  župna  kuća  isprazni  i vrati  Crkvi  za  njezine  potrebe.149 
NO  općine  Posušje  izvijestio  je  biskupski  ordinarijat  o namjeri  da  provede 
nacionalizaciju  župne  kuće,  na  što  je  biskup  uložio  najodlučniji  protest  i zatražio 
ispražnjenje  kuće  u kojoj  bi  se  u najskorije  vrijeme  imao  nastaniti  stalni  župnik.150 
Iste  1961.  godine  biskup  je  imenovao  don  Tadiju  Pavlovića  za  župnika  u Sutini, 
koji  se  privremeno  nastanio  u privatnoj  seoskoj  kući.151 

d)  Pred  Božić  1962.  godine  novi  sutinski  župnik  i župnik  Gornjega 
Rakitna-Poklečana  uputili  su  zajedničko  pismo  ordinarijatu  da  se  dekretom  obnove 
granice  župe  Sutina.  Biskupski  je  ordinarijat  uglavnom  obnovio  granice  koje  je 
već  prije  rata  bio  postavio  biskup  Mišić.  I Dupovci  su,  naravno,  došli  u sklop  nove 
župe.152  Prema  pričanju  župnika  Pavlovića  Dupovčani  su  u početku  pristali  na 
pripadništvo  Sutini.  Međutim,  tijekom  vremena,  unošenjem  prstiju  sa  strane  - zna 
se  koje  - neki  su  se  počeli  buniti  i tražiti  da  ih  se  pripoji  udaljenijoj  i teže 
dostupnijoj  župi  Rakitnu.  Određenu  ulogu  u kasnijem  razvoju  odigrao  je  već 
spomenuti  fra  Jozo  Pejić,  koji  je  postao  župnik  u Rakitnu  1964.,  i ostao  do  1970. 
Prigodom  polaska  u Rakitno  župnik  je  od  ordinarijata  dobio  upute  kako  se  ima 
odnositi  prema  Dupovčanima.  To  je  i pismeno  izraženo:  Dupovci  pripadaju  "Sutini 
i samo  u Sutini  trebaju  svršavati  sve  svoje  duhovne  poslove".  Tako  je  to  odredio 
biskup  Mišić  i dovoljno  je  to  motivirao:  "Nikakav  dakle  stvarni  razlog  nego  samo 
nečija  samovolja  navodi  Dupovčane  da  ustanu  protiv  Biskupove  odredbe,  pa  da  se 
opiru  priključku  župi  Sutini". 

"Da  buna  u Dupovcima  prestane,  to  u velikoj  mjeri  ovisi  od  držanja  i 
postupka  župnika  iz  Poklečana. 

Zašto  na  primjer  nije  bilo  bune,  kad  se  je  nedavno  vršilo  razgraničenje 
među  Posušjem  i Posuškim  Gracom?  Zašto  Mesihovina  nije  pravila  bune,  kad  je 
od  Bukovice  pripojena  Seonici.  Zato  jer  su  oba  dotična  župnika  zauzeli  od  početka 
odlučan  i jedinstven  stav. 

A Borajna  dugo  se  bunila  protiv  Ledinca,  jer  je  pok.  Fra  Rudo  Mikulić 
buntovnicima  pravio  molbu  čak  na  Svetu  Stolicu,  i nisu  se  smirili,  dok  pok.  biskup 
Mišić  nije  Fra  Rudu  kaznio  suspenzijom! 

Tražimo  odlučno  i energično  od  Vas,  da  ne  podržavate  nikakve  veze  sa 
buntovnicima  iz  Dupovaca!  Ne  smijete  od  njih  primati  nikakvih  darova,  niti  misa, 
niti  im  davati  devocionalija  i tome  slično.  Ovo  će  vrijediti  tako  dugo,  dok  se 
Dupovčani  ne  pokore  odredbi  crkvene  vlasti  i prestanu  sa  svojom  bunom. 


,4V  ABO,  240/61.,  25.11.  1961. 

150  NOO  Posušje,  Komisija  za  nacionalizaciju,  br.  2/1-61.,  8.  III.  1961.  i ABO, 
259/61.,  10.  III.  1961. 

151  ABO,  764/61.,  11.  XII.  1961. 

152  ABO,  55/63.,  14.1.  1963. 

Isto  ne  smijete  te  buntovnike  ispovijedati,  niti  ih  odrješivati,  pogotovo  one, 
koji  mjesecima  drže  nekrštenu  djecu,  jer  njima  manjka  potrebna  dispozicija  za 
odrješenje. 

Ordinarijat  se  nada,  da  neće  biti  potrebno,  da  Vam  se  još  jednom  piše  o 

• . • „ 153 

ovoj  stvari...  . 

Nažalost  i usmene  i pisane  biskupove  upute  ostale  su  mrtvo  slovo.  Iako  je 
kopija  dopisa  bila  dostavljena  i poglavarstvu  hercegovačke  provincije  da  bi  ono 
poduzelo  uspješne  mjere,  kako  bi  franjevci  župnici  prestali  podržavati  pobunu  u 
Dupovcima,  ništa  se  nije  učinilo  (odnosno  učinilo  se  suprotno). 

e)  Godine  1965.  došao  je  u Rakitno  domaći  sin,  član  dalmatinske 
provincije,  o.  fra  Rafael  Romić  koji  je  učinio  veliku  nesmotrenost:  "On  je  došavši 
župniku  Fra  Jozi  na  Ivanjdan  u pomoć,  na  svoju  ruku  otišao  u Dupovce  i protiv 
svih  kanonskih  propisa  u tuđoj  župi  i u tuđoj  biskupiji  u privatnim  kućama 
krštavao  djecu  Dupovčana.  Čak  je  vodio  neku  istragu  po  Dupovcima  i davao 
izjave  pred  buntovnim  seljacima  protiv  Biskupskog  Ordinarijata  u Mostaru." 
Prigodom  krizme  u župi  Rakitno-Poklečani  Dupovčani  nisu  htjeli  dovesti  svoju 
djecu  u Sutinu  nego  su  ih  doveli,  neispovjeđene  i bez  krizmenih  ceduljica,  u 
Rakitno  da  se  ondje  krizmaju.  Kad  je  to  biskup  odbio,  oni  su  stvorili  viku  i galamu 
pred  župnim  stanom.  "Našao  se  jedan  trijezan  čovjek  iz  Poklečana,  koji  je 
Dupovčanima  rekao,  da  u njihovu  selu  ne  smiju  praviti  nereda,  neka  idu  u svoje 
selo  i tamo  buče.  Bilo  je  očekivati,  da  će  i župnik,  i to  on  na  prvom  mjestu  pozvati 
Dupovčane  na  red,  ali  on  toga  nije  učinio."  U istom  dopisu  provincijalu  biskup  je 
pisao:  "Popustiti  nerazboritom  zahtjevu  Dupovčana  zbog  njihovih  prijetnja  i terora 
(prijetili  su  da  će  otpasti  od  vjere,  naša  prim.)  značilo  bi  stvoriti  jedan  opasan 
praecedens  u biskupiji.  To  bi  odjeknulo  po  cijeloj  Hercegovini,  pa  bi  svaki 
buntovnik  smatrao,  da  će  bunom  na  koncu  konca  sve  od  Ordinarijata  postići...".154 

f)  Godine  1967.  na  blagdan  sv.  Antuna  blagoslovljen  je  i položen  temeljni 
kamen  nove  župne  crkve  u Sutini.  Dupovčani  nisu  htjeli  sudjelovati  u gradnji.  Iste 
godine  nastavljen  je  rad  i na  crkvi  u Poklečanima  koja  se  počela  podizati  prije 
drugoga  svjetskog  rata.  U gradnji  te  crkve  Dupovčani  su  silom  davali  svoj 
doprinos.  U prosincu  1967.  na  temelju  biskupove  delegacije  provincijal  je  Šilić 
blagoslovio  rakitsku  crkvu.  Tom  je  prigodom  o.  Šilić  primio  neke  Dupovčane  koji 
su  se  predstavili  kao  domaćini  i izložili  mu  svoj  problem.  Nakon  toga  provincijal 
je  uputio  biskupu  nekoliko  svojih  misli  i prijedloga  u vezi  s Dupovcima: 

"1.  Ako  me  moja  pamet  ne  vara,  ova  stvar  (otpor  Dupovčana  da  pripadaju 
sutinskoj  župi,  naša  prim.)  ne  samo  da  ne  popušta,  nego  još  i raste.  Oni  mladi 


ABO,  648/64.,  19.  VIII.  1964. 
154  ABO,  1120/67.,  21.  XII.  1967. 

"govornici"  su  borbeniji  od  onih  starijih.  Čini  mi  se,  oni  bi  bili  spremniji  na  gluplje 
korake  nego  li  stariji  ljudi. 

2.  Sve  mi  se  čini,  da  bi  taj  slučaj  mogao  biti  previše  tragičan,  ako  bi  ti 
mladi  ljudi  u Njemačkoj  stupili  u vezu  s kakvim  protestantskim  agitatorima  ih 
kojom  sličnom  bagrom  od  inata  naš  čovjek  činio  je  u povijesti  svakakvih  gluposti. 
Ista  je  krv  i glupost  u njima  i danas.  Bilo  bi  tragično,  da  se  ondje  ugnijezdi  kakva 
starokatolička  ili  protestantska  sekta.  A to  mi  ne  izgleda  potpuno  nemoguće. 

3.  (Lokacija  nove  crkve  u Rakitnu  bliža  je  za  pola  sata  nego  li  je  bila  ona 
ranije,  i to  je  voda  na  njihov  mlin...) 

4.  Dok  su  još  stariji  živi,  ja  mislim,  da  bi  se  njih  dalo  natjerati,  da  za  volju 
mira  s biskupom  i Crkvom,  prime  na  se  i težu  pokoru  i težu  globu...  ja  bih  na 
Vašem  mjestu  kušao  stvar  likvidirati,  tako  da  biskupski  ugled  poraste,  a oni  se 
pomire  s Crkvom.  To  bi  se  moglo  udesiti  da  oni  dođu  u crkvu  u Sutinu  ili  Rakitno, 
i pred  pukom  javno  priznaju  krivicu  i zamole  oproštenje.  K tomu,  da  ih  prisilite,  da 
plate  za  crkvu,  koliko  je  na  njih  spadalo,  a da  istu  toliku  globu  plate  u crkvenu 
kasu,  ih  za  katedralu  ili  slično". 

Provincijal  završava  svoje  pismo:  "Ukoliko  smatrate,  da  bih  ja  mogao 
doprinijeti  bilo  šta  da  se  ta  stvar  riješi,  kako  je  najbolje,  ja  bih  poslušao  Vaš 
savjet".155 

Na  te  provincijalove  savjete,  nadahnute  ljubavlju  starozavjetnih  Jobovih 
prijatelja,  mostarski  je  biskup  odgovorio: 

"Vi  predlažete,  da  bi  Dupovčani  molili  javno  za  oproštenje  i onda  platili 
neku  globu  za  crkvu,  da  bi  se  tako  stvar  likvidirala.  Ordinarijat  ne  treba 
dupovčanskih  novaca.  Ako  ustreba,  Ordinarijat  je  njima  spreman  dati  novaca.  I 
stvarno  je  rekao  Ordinarijat  župniku  u Sutini  i njegovim  župljanima,  neka  toliko  ne 
prigovaraju  Dupovčanima,  što  ništa  nisu  dali  za  župni  stan  i ne  daju  za  crkvu,  jer 
će  Ordinarijat  za  volju  mira  za  njih  platiti.  To  je  bio  i razlog,  daje  Ordinarijat  dao 
za  crkvu  u Sutini  veći  prilog,  nego  što  je  inače  namjeravao  dati... 

Vi  biste  kao  redovnički  starješina  sa  svoje  strane  trebali  zabraniti  župniku 
u Poklečanima  ono  isto,  što  je  Ordinarijat  zabranio,  naime,  da  ne  smije  pod 
nikakvom  izlikom  podržavati  veze  sa  Dupovčanima,  da  od  njih  ne  prima  nikakve 
darove  bilo  u naravi,  bilo  u novcu,  bilo  za  sebe,  bilo  za  svoju  crkvu  - da  ne  smije 
od  njih  primati  ni  misa,  niti  im  prodavati  devocionalija,  da  ih  ne  smije  ni 
ispovijedati,  zapravo  ne  bi  smio  nijedan  svećenik  odriješiti,  dok  ustraju  u svojoj 
buni  protiv  crkvene  vlasti,  jer  nisu  za  valjano  odriješenije  disponirani. 

Uopće  da  župnik  Poklečana  izbjegava  svaki  kontakt  sa  Dupovčanima,  a 
nikako  da  im  odobraje  ili  povlađuje.  I kad  budu  Dupovčani  htjeli  s njim  stupiti  u 


155  Pismo  provincijala  Šilića  biskupu  Čuli,  19.  XII.  1967.,  AP.  1222/67.,  19.  XII. 

1967. 

kontakt,  da  im  odlučno  rekne,  da  oni  nemaju  šta  tražiti  u Poklečanima,  imaju  svoga 
župnika  u Sutini,  pa  neka  s njim  svoje  poslove  svršavaju.  Ovoga  bi  se  trebali  držati 
i drugi  svećenici  u dijecezi  sve  dotle,  dok  se  buntovni  Dupovčani  ne  pokore 
zakonitoj  vlasti. 

Čim  Dupovčani  izgube  svaku  potporu  sa  strane,  oni  će  smekšati...''.156 

g)  U 1968.  godini  trebalo  je  u Rakitnu  - Poklečanima  održati  kanonsku 
vizitaciju  i podijeliti  djeci  krizmu.  Biskup  se,  ispitujući  djecu,  susreo  s 
dupovačkom  djecom  i rekao  da  on  ne  kani  tu  djecu  iz  Dupovaca  krizmavati  u 
Rakitnu  kad  oni  pripadaju  Sutini.  Skupina  Dupovčana  drsko  je  tražila  da  se 
njihova  djeca  krizmaju.  Biskup  je  čak  bio  popustio  da  ih  krizma,  ali  neka  im 
krizmene  ceduljice  izda  zakoniti  župnik  iz  Sutine.  Ovi  nisu  popuštali,  nego  su  još 
više  tražili  da  ih  se  priključi  rakitskoj  župi.  Počeli  su  vikati,  biskupu  prijetiti, 
udarati  šakama  po  njegovu  automobilu  i govorili  mu  da  će  mu  onemogućiti 
sutrašnju  krizmu  u Rakitnu.  Suočen  s takvim  grubijanstvom  skupine,  biskup  je 
odgodio  krizmu  do  daljnjega. 

h)  Kad  je  župu  preuzeo  novi  župnik  - franjevac,  ordinarijat  je  i od  njega 
usmeno  i napismeno  tražio  da  se  drži  prethodnih  naredaba  u vezi  s vjernicima  iz 
Dupovaca.  U njegovo  vrijeme  zakazana  je  krizma  u župi,  godine  1974.  Župnik 
nije  pripustio  dupovačku  djecu  na  krizmu,  nego  ih  je  autobusom  preveo  u Grude 
da  ih  nevaljano  krizma  dr.  fra  Rafael  Jakov  Romić,  28.  srpnja  1974. 

- Što  se  željelo  s Dupovcima? 

Provincijal  Šilić  pokušao  je  iskoristiti  slučaj  Dupovaca  u protestu  protiv 
Dekreta  apostolske  delegature  u Beogradu,  1967.  godine,  u vezi  s vraćanjem  pet 
župa  dijecezanskom  kleru.  Provincijal  je  pisao: 

"Najnovija  povijest  pokazuje:  naš  je  narod  najkršćanskiji;  ipak  ti 
najkršćanskiji  ljudi  radije  su  izabrali  da  kroz  30  godina  žive  bez  sakramenata  nego 
da  pristupe  župnoj  crkvi  koju  im  je  biskup  protiv  njihove  volje  doznačio. 

Izvolite,  Oče,  doći  do  koje  vijesti  o selu  Dupovci  u župi  Rakitno.  Radi  se  o 
sablazni  u najvišem  stupnju,  o čemu  bi  Sveta  Stolica  morala  donijeti  sud.  Velika  je 
vjerojatnost  da  će  i u župama  koje  ovaj  put  provincija  mora  predati  narod  slično 
učiniti.  Već  sada  mnogi  otvoreno  govore  o pobuni.  Od  pobune  do  raskola  nije  tako 
dug  put...".157 

Možda  je  u ovim  provincijalovim  riječima  ključ  cijeloga  dupovačkog 
slučaja.  Provincijal  gotovo  sa  simpatijama  govori  o "sablazni",  o "životu  bez 
sakramenata",  o "pobuni",  o putu  "od  pobune  do  raskola"  toga  "najkršćanskijeg 
naroda"  koji  je  spreman  na  najgora  zla  protiv  Crkve  i Boga  samo  ako  služi  obrani  - 


156  Odgovor  biskupa  Čule  provincijalu  Šiliću,  21.  XII.  1967.;  AB,  1120/67.,  21.  XII. 

1967. 

157  AP,  1189/67.,  2.  XII.  1967.  u:  MZ),  4/1968.,  str.  11-14. 

provincije!  - "Najkršćanskiji"  su  ljudi  oni  koji  odbijaju  sakramente  i hijerarhiju 
samo  ako  prihvaćaju  da  će  se  nasiljem  služiti  da  ostanu  u sklopu  franjevačke  župe. 
To  je  slučaj  od  1920.  naovamo.  Slučaj  podržavan  od  franjevaca  župnika  i 
franjevačkih  poglavara.  Slučaj  koji  treba  upozoriti  biskupa  da  se  ne  usudi  dirati  u 
župe  na  kojima  su  franjevci  u pastvi.  Kako  su  "najkršćanskiji  ljudi"  izmanipulirani 
i kako  su  podijeljeni,  neka  posluži  i ovaj  podatak:  u Dupovcima  nisu  svi  protiv 
pripadnosti  Sutini.  Oni  koji  su  najbliži  Rakitnu,  priznaju  svoju  pripadnost  Sutini,  a 
koji  su  bliži  Sutini,  oni  odlaze  u Rakitno.  Nevjerojatno,  ali  istinito! 


VII)  HERCEGOVAČKI  FRANJEVCI  PREMA  OBNOVI 
REDOVITE  CRKVENE  HIJERARHIJE  U BiH 

U povijesnom  pregledu  doticali  smo  se  stajališta  naših  franjevaca  prema 
obnovi  redovite  crkvene  hijerarhije  i uspostavi  crkvene  pokrajine  u Bosni  i 
Hercegovini.  Ovdje  bismo  željeli  sažeti  pad  dvije  točke  ono  što  franjevci  izričito  i 
izravno  govore  te  kako  se  ponašaju,  osobito  preko  naroda,  u odnosu  na  obnovu 
redovite  crkvene  organizacije  i uvođenje  u duhovnu  pastvu  biskupijskoga  klera  i 
podjeli  župa  u našim  krajevima. 

Dijecezanski  svećenici  mostarsko-duvanjske  biskupije  u više  su  navrata 
isticali  da  je  jedan  od  najdubljih  uzroka  i "hercegovačkoga  pitanja"  i 
"hercegovačkoga  slučaja"  franjevačka  isključivost  i težnja  za  monopolističkim 
položajem  u obavljanju  duhovne  pastve  u našoj  pokrajini.  U povijesti  je  to  najviše 
došlo  do  izražaja  nakon  obnove  redovite  crkvene  hijerarhije,  zatim  1923.  godine 
kada  su  franjevci  preuzeli  dijecezanske  župe  "ad  nutum  S.  Sedis"  (=  na  mig  Svete 
Stolice),  te  kad  su  ih  morali  zakonito  predati  biskupu  na  slobodno  raspolaganje, 
godine  1968.  Neki  franjevci  hercegovačke  provincije  nisu  štedjeli  riječi  ni  uzdaha 
jaučući  i jadikujući  da  "teška  srca"  odlaze  sa  župa,  a njihovi  glasnogovornici, 
"Misija  dobre  volje",  "intelektualci  Hercegovine"  i drugi  naslovi  sličnih 
organizacija  najočitije  pokazuju  i odražavaju  tešku  bol  franjevačkoga  "srca". 
Najprije  nekoliko  riječi  o tome  u čemu  franjevci  pronalaze  uzroke  sadašnjemu 
stanju  u hercegovačkoj  Crkvi,  a zatim  kako  su  "vjernici"  stali  na  stoljetne  zidine 
obrane  franjevačkoga  monopolizma  i ekskluzivizma  s obzirom  na  pastorizaciju 
župa. 

1)  U čemu  franjevci  nalaze  uzrok  sadašnjega  stanja  Crkve  u 
Hercegovini?  U povodu  100.  obljetnice  osnutka  samostana  na  Humcu  (1869- 
1969)  hercegovački  su  franjevci  3.  srpnja  1969.  održali  svoj  "provincijalni 
kongres"  u humačkom  samostanu.  Na  tu  proslavu  nije  bio  pozvan  nitko  s 
Ordinarijata,  niti  ijedan  dijecezanski  svećenik.  Razlog  je  vjerojatno  u tome  što  su 
franjevci  shvatili  tu  obljetnicu  kao  unutarnju  slavu  svoje  provincije.  Ipak,  smatrali 

su  potrebnim  objaviti  općinstvu  "Acta"  toga  "bratskog  sastanka",  kako  ga  naziva  o. 
provincijal  Šilić.  Prema  objavljenim  aktima  na  kongresu  su  održana  dva 
prijepodnevna  predavanja:  "Problematika  zvanja  u Hercegovini"  (fra  Stanko 
Vasilj)158  i "Celibat  temelj  redovništva  u Crkvi"  (fra  Ivo  Bagarić).159  Poslije  podne 
održanje  referat  "Hercegovačko  pitanje".160  To  predavanje,  zajedno  s diskusijom, 
imalo  je  prednost  u objavljivanju  u službenom  provincijskom  glasilu  "Mir  i 
Dobro".  U ovom  osvrtu  imamo  u vidu  objavljene  spise  i raspravu.  Pokušat  ćemo 
protumačiti  neke  nedorečene  misli  i rečenice  što  ih  je  natuknuo  predavač 
"hercegovačkoga  pitanja",  o.  fra  Žarko  Ilić. 

U uvodniku  glasila  provincije  Šilić,  nakon  što  je  s magnetofona  tri  puta 
saslušao  raspravu  o "hercegovačkom  pitanju"  dodaje:  "Ako  je  istina  da  je  ta 
fotografija  duše  naše  Provincije  - a istina  je!  - onda  je  ta  fotografija  veliko 
svjedočanstvo  naše  velike  ljubavi  prema  narodu  i Crkvi".  A govorilo  se  tako 
iskreno,  otvoreno,  bez  rukavica  i bez  straha  bilo  pred  kim"161  (naš  kurziv). 

Nakon  teksta  fra  Žarkova  referata  uredništvo  je  dalo  kratak  uvod  u 
diskusiju:  "...  Ipak  ta  će  diskusija  ostati  kao  vrijedan  dokument,  jer  je  'fotografija 
duše’  jedne  čitave  Provincije.  A ta  fotografija  daje  dokaz  nesebičnosti, 
Kristocentričnosti  i ipak  duboke  crkvenosti  naše  braće".162 

Iznosimo  najprije  one  misli  i rečenice  iz  referata  što  se  odnose  na  "uzroke" 
sadašnjega  stanja  u Hercegovini. 

O.  Ilić  u početku  veli:  "Hercegovina  proživljava  najteže  dane  svoje  vjerske 
povijesti.  Već  godinu  dana  ljudska  samovolja  uništava  vjeru  u bezazlenim  dušama, 
ruši  ugled  Kristove  Crkve,  razjedinjuje  i narod  i svećenstvo,  nagoni  na  rasipanje 
vremena  i snage  te  smućuje  sve  iskrene  rodoljube... 

I u najnovije  vrijeme  poče  svitati  jedno  proljeće,  koje  se  već  smiješilo 
ružičastom  budućnošću.  No,  uza  sve  pogodnosti  proljetnog  podneblja,  stablo  naše 
vjere  ne  doživi  punog  procvata.  Lišće  njegovo  savenu,  a pupoljci  mu  prestaše 
bujati...  Crv,  koji  se  razvio  u njemu,  istroši  njegovu  snagu... 

Davno  se  zametnu  taj  crv.  I tek  je  Bosna  počela  zaboravljati  krvarenje  od 
njegova  nemilosrdnog  izjedanja,  on  je  već  u srcu  Hercegovine  i siše  sok  njezine 
životne  snage... 

To  je  počelo  prije  ravno  88  godina".163 


MiD,  6/1969.,  str.  254-264. 

159  MiD,  6/1969.,  str.  265-269. 

160  MiD,  5/1969.:  referat  o.  Ž.  llića  - str.  215-221;  diskusija  nakon  predavanja:  str. 

221-234. 

161  Ondje,  str.  198. 

162  Ondje,  str.  221. 

163  Ondje,  str.  215. 

Referat  zatim  pripovijeda  kako  je  Sveta  Stolica  "po  dogovoru  s austro- 
ugarskom vladom  5.  srpnja  1881.  zavela  redovitu  administrativnu  organizaciju 
crkvenog  života  u Bosni  i Hercegovini..."  No  samo  po  sebi  ne  bi  to  bilo  zlo.  Ali 
kad  se  Austrija  upela  da  potisne  franjevce,  a dovede  svjetovne  svećenike,  onda  su 
nastale  bitne  promjene:  "Da  je  Austrija,  a ne  Sveta  Stolica  tražila  uvođenje 
svjetovnog  klera  u ove  krajeve,  dokazuje  činjenica  izgradnje  velikih  sjemeništa  u 
Travniku  i Sarajevu..."  A inače  razumije  se  samo  od  sebe  da  se  rad  svjetovnih 
svećenika,  "barem  redovito  i općenito,  ne  može  mjeriti  s redovničkim... 

Franjevci  su  i u Bosni  i Hercegovini  smatrah,  da  im  je  1881.  i kasnije 
oduzimanjem  župa  nanesena  nepravda,  koja  je  ujedno  bila  na  štetu  vjerske 
čvrstoće,  narodnog  jedinstva  i ugleda  Crkve.  Zato  su  se  prema  svojim 
mogućnostima  borili  protiv  te  nepravde,  koja  se  protivila  zdravom  razumu  i 

■ ■„  164 

vjeri  . 

Na  kraju  o.  Ilić  zaključuje  : 

"Ono,  što  se  desilo  i dešava  u Hercegovini,  sigurno  je  najjači  udarac  vjeri 
našega  naroda  od  njezina  postanka.  Svi  dosadašnji  udarci  dolazili  su  izvana.  I od 
njih  se  mogla  oporavljati.  A ovo  je  sada  iznutra:  rak. 

Uzrok  sadašnjeg  stanja,  kako  se  neka  braća  izraziše,  ’ istočni  grijeh ’,  iz 
koga  je  sve  ovo  izišlo,  tijesno  je  povezan  s onim  što  se  zove  ’ Uspostava  redovite 
hijerarhije  u Bosni  i Hercegovini' . 

Ah  mi  se  ipak  čini,  da  ljudska  slabost  i zloća  ne  bi  bile  same  u stanju  nešto 
ovako  učiniti.  Ako  se  stablo  prepoznaje,  po  plodovima,  onda  se  ne  može  reći,  daje 
dobro  stablo  rodilo  ovakve  plodove.  Stoga  sam  sklon  mišljenju,  ovo  u svom 
korjenu  nije  moglo  biti  bez  vraga”165  (naš  kurziv). 

Predavač  je  u zaključku  svoga  referata  ostavio  svoju  tvrdnju  nedorečenu, 
nepotpunu.  Ah  iz  svih  ovih  doslovnih  izvadaka  iz  predavanja  nije  teško  domisliti 
da  predavač  smatra  kako  je  uvođenje  dijecezanskoga  klera  i podjela  župa  između 
redovničkoga  i dijecezanskoga  klera:  "crv"  koji  istroši  snagu  stablu  naše  vjere, 
"najjači  udarac  vjeri  našega  naroda",  "rak"  što  iznutra  izjeda  našu  vjeru,  "istočni 
grijeh",  kako  se  neka  braća  izraziše.  Naime,  ono  što  je  "tijesno"  povezano  s onim 
što  se  zove  "Uspostava  redovite  hijerarhije  u Bosni  i Hercegovini"  jest  upravo 
dolazak  u pastvu  svjetovnoga  svećenstva  i podjela  pastoralne  djelatnosti.  Fra 
Žarko  je  sklon  mišljenju  da  to  uvođenje  svjetovnoga  klera  i raspodjela  župa  nije 
mogla  biti  "bez  vraga". 

Zašto  je  o.  fra  Žarko  Ilić  tražio  upravo  riječi:  crv,  udarac,  rak,  istočni 
grijeh,  vrag  i primijenio  ih  na  ono  što  je  tijesno  povezano  s onim  što  se  zove 
Uspostava  redovite  crkvene  hijerarhije,  neće  nam  zaista  nikada  biti  jasno.  Jedan  od 

sudionika  u raspravi,  "jedan  od  najmlađe  braće"  reče:  "Pane  koja  nedolična  riječ 
protiv  svjetovnog  klera,  to  stoji.  Ali  daje  netko  smišljeno  išao  i ocrnjivao  svjetovni 
kler,  mislim  da  se  to  među  nama  nije  događalo".166  Takve  isprike  nisu  ništa  drugo 
nego  obične  floskule  i fraze,  jer  ih  pobija  fra  Žarkovo  smišljeno  i napisano 
ocrnjivanje!  I stoga  se  čudimo  i ovako  zaključujemo: 

a)  Ako  se  u dugoj  raspravi,  koja  objavljena  u Mir  i Dobro  na  14  stranica, 
nije  našao  nitko  ni  od  najmlađe  ni  od  najstarije  braće  koji  bi  upozorio  predavača  na 
njegove  uvredljive  i pogrdne  riječi  i izraze  (od  crva  do  vraga),  onda  će  to  zaista 
ostati  "vrijedan  dokument"  i "vjerna  'fotografija  duše’  čitave  jedne  provincije",  ali, 
na  žalost,  negativ  - fotografija! 

b)  Takvih  drastičnih  ujeda  nema  ni  u pamfletnoj  knjižici  protiv  nadbiskupa 
Stadlera,  koje  je  "razbistrio"  anonimni  "Prosperus  Dalmata",167  a još  manje  u knjizi 
fra  Berislava  Gavranovića  koji  je  donio  mnoštvo  navoda  i riječi  otaca  franjevaca  iz 
doba  ponovne  uspostave  redovite  hijerarhije  i uvođenja  svjetovnoga  klera.  O.  Ilić 
svom  glavom  nadmašuje  svoje  predšasnike! 

c)  Ovdje  se  ne  ograničavamo  pa  da  kažemo  "neki  franjevci"  jer  smatramo 
da  je  uredništvo  trebalo  donijeti  eventualne  prosvjede  protiv  fra  Žarkova 
predavanja  ako  ih  je  i od  koga  bilo.  A takvih  nema  u glasilu,  pa  se  može 
pretpostaviti  da  ih  stvarno  nije  ni  bilo.  Iza  referata  stoje  i svi  franjevci  s terena  i 
poglavarstvo  u provinciji.  Takva  kriva  linija  cijele  provincije  vođena  je  i u 
kasnijem  slijedu  godina  sve  do  potpunoga  odbacivanja  Dekreta  Svete  Stolice. 

"Kao  zajednica  sazreli  smo.  I možemo  se  ponositi  svojom  zajednicom!" 
kliče  provincijal  Šilić  u uvodnoj  riječi  spomenutoga  broja  Mir  i Dobro.  "Ali  naš 
fratar  bez  naroda  jest  kao  leptir  bez  cvijeća."  Zato  u njegovu  zajednicu  ulazi  i 
"narod".  Narod  je  lako  oduševiti  i razočarati.  Isti  narod  pjeva  "Hosana"  i viče 
"Raspni  ga". 

d)  Iz  predavanja  o.  Ilića  može  se  zaključiti  da  je  u konačnoj  liniji  Sveta 
Stolica  prouzročila  "hercegovačko  pitanje"  i "hercegovački  slučaj",  jer  je  upravo 
ona  "po  dogovoru  s austro-ugarskom  vladom"  uvela  redovitu  crkvenu  hijerarhiju  s 
dijecezanskim,  odnosno  svjetovnim  svećenstvom!  Ona  je,  dakle,  ubacila  bacil 
"raka",  crvotočinu,  počinila  "istočni  grijeh"  što  je  naredila  da  se  "smjesta"  (nulla 
mora  interiecta)  osnuje  sjemenište  za  svjetovne  svećenike  koji  će  s franjevcima 
bratski  i složno  raditi  u vinogradu  Gospodnjem!  I posljednji  Dekret  govori  o tome 
kako  je  Sveta  Stolica  svugdje  nastojala  uvoditi  crkvenu  hijerarhiju  i povjeravati 
pastvu  svjetovnim  svećenicima:  "Rimski  Prvosvećenici,  uvijek  budni  za  dobro 
duša,  običavali  su  posvuda,  čim  bi  mjesne  Crkve  dobro  učvrstile  svoje  ustrojstvo,  a 


166  Ondje,  str.  229. 

167  P.  Dalmata  (fra  Anto  Cikojević?),  Nadbiskup  Stadler  i Franjevci,  Spljet, 

stvarne  i vremenske  prilike  dopuštale,  uspostavljati  ne  samo  redovitu  svetu 
hijerarhiju  nego  također  iste  Crkve  povjeravati  - prema  redovnom  kanonskom 
pravu  - dijecezanskom  kleru"  (prva  rečenica  Dekreta).  Ali  fra  Žarko  se  ipak  boji 
izričito  reći  daje  Sveta  Stolica  uvela  svjetovni  kler:  Sveta  je  Stolica,  po  dogovoru  s 
austro-ugarskom  vladom,  zavela  administrativnu  organizaciju  (koju  su  trebali 
voditi  franjevci),  a Austrija  je  "tražila  uvođenje  svjetovnog  klera  u ove  krajeve". 
Već  smo  dokumentarno  otklonili  ovakve  uvrede  i klevete  protiv  Svete  Stolice. 

2)  Držanje  franjevaca  prema  "pobuni  vjernika"  protiv 
dijecezanskoga  klera.  Više  puta  i na  više  načina  hercegovački  su  franjevci 
govorili  i pisali  da  oni  nemaju  nikakva  udjela  u pobuni  nekih  vjernika  protiv 
dijecezanskih  svećenika,  da  su  oni  šutjeli,  čak  stišavali  bure  i oluje,  da  svatko  vidi 
kako  su  oni  mirniji  od  "zejtina"  itd.  Nanizat  ćemo  ovdje  nekoliko  dokumenata  i iz 
njih  povući  zaključke.  Vidjet  ćemo  je  li  "pobuna"  bila  spontana  ili  organizirana, 
jesu  li  vjernici  sami  od  sebe  demonstrirali  prekoračujući  granice  svake  uljudnosti  i 
crkvenosti  ili  ih  je  netko  na  to  poticao  i ohrabrivao. 

Još  tamo  od  1965.  godine  neki  su  se  vjernici  u Rakitnu  ponijeli  veoma  loše 
prema  dijecezanskim  svećenicima.  A od  1967.  godine  počele  su  se  javno  izvikivati 
propagandne  parole:  "Pa  sad  će  pet  fratara  ostati  bez  kruha",  odnosno  "mi  smo  vas 
branili  i za  vas  ginuli,  sad  je  vrijeme  da  vi  nas  branite...",  ili:  oduzimanje  je  župa 
"otimačina",  a o vjernicima  ovisi  hoće  li  im  ubuduće  župnici  biti  "fratri  ili 
popovi".168  Činjenica  je  da  su  se  takve  i slične  riječi  širile  kroz  narod. 

Novoizabrani  provincijal  fra  Rufin  Šilić  boravio  je  u travnju  1967.  u Rimu 
gdje  je  doznao  da  Propaganda  sprema  Dekret  po  kojem  će  franjevci  trebati  vratiti 
pet  župa  biskupu  na  slobodno  raspolaganje.  Po  povratku  u Hercegovinu 
provincijal  je  preuzeo  ulogu  "smirivanja  braće"  koja  su  se  stala  buniti  protiv 
namjeravane  odluke  Svete  Stolice.  Isti  o.  Šilić  priznaje  daje  "još  u lipnju  1967. 
Starješinstvo  Provincije...  saopćilo  (je)  župnicima  dotičnih  pet  župa,  da  srede 
račune,  da  ne  poduzimaju  nikakvih  obimnijih  radova,  nego  neka  se  spreme,  da  bi 
na  jesen  napustili  te  župe..  Jedan  od  tih  župnika,  fra  Anđeo  Herceg,  župnik  iz 
Grljevića,  saopćio  je  to  i svom  puku.  Narod  se  uzbunio  i jedna  delegacija  župljana 
otišla  je  Biskupu  i protestirala  protiv  Dekreta  Svete  Stolice...".166  Doista,  po 
kazivanju  vjernika,  o.  Herceg  govorio  je  u nedjelju,  2.  srpnja  1967.  na  vrlo 
uzbuđen  način  o budućoj  predaji  župa  dijecezanskom  kleru.  I već  9.  srpnja  stigla  je 
prva  delegacija  u biskupiju  ali  ne  da  se  raspita,  nego  da  prosvjeduje.  Deputarci  su 


168  Pismo  biskupa  Čule  dekanima  - franjevcima  u mostarsko-duvanjskoj  biskupiji, 
24.  V.  1968.,  u:  MiD,  2/1969.,  str.  52. 

prigodom  svojega  dolaska  u zgradu  biskupije  pitali  "jesu  li  stigle  deputacije  iz 
drugih  župa".170 

Za  o.  Hercega  imamo  i svjedočanstvo  vjernika  iz  Grljevića  i pisani 
izvještaj  o.  provincijala:  kako  nije  šutio,  nego  je  narodu  kazivao.  Iz  drugih  župa 
imamo  potvrde  iz  nešto  kasnijega  perioda. 

Početkom  1968.  poslano  je  biskupu  protestno  pismo  iz  Gruda.  Potpisalo  se 
37  osoba  kao  članovi  crkvenog  odbora  župe  Grude.  Na  kraju  pisma  stoji:  ".. 
ostajemo  pri  svome,  a Vas  poštujemo  kao  svoga  biskupa,  da  nam  ne  dirate  naše 
franjevce,  jer  ukoliko  bi  došlo  do  ikakve  promjene  u odnosu  na  izloženo,  budite 
uvjereni  da  će  cijela  župa  energično  protestovati  i neće  primiti  svjetovnog 
svećenika  iako  biste  ga  Vi  htjeli  postaviti".171 

Iz  Mostarskoga  Graca  stigla  je  deputacija  7.  ožujka  1968.  (njih  18)  iz 
Blizanaca  Gradine  došlo  je  također  18  osoba  u biskupiju  15.  travnja  1968.  Iz  Cmča 
je  bilo  više  protestnih  pisama  nego  posjeta.  U jednom  protestu  stoji  kako  i za 
biskupa  vrijede  Božje  zapovijedi,  "a  Vi  kao  da  zanemarujete  onu  sedmu  - ne 
ukradi...".172  Najgrublja  demonstracija  bila  je  26.  svibnja  1968.  kada  je  došlo  oko 
80  osoba  iz  četiri  uznemirene  župe  da  prosvjeduju  protiv  odluke  što  im  biskup 
"diže  fratre". 

Kako  su  se  neki  vjernici  ponijeli  u nekim  župama  12.  svibnja  1968.,  već 
smo  o tome  govorili  u kronološkom  prikazu,  a javnosti  je  već  dobro  poznato  i iz 
crkvenoga  i iz  svjetovnoga  tiska.  Na  sve  te  neevanđeoske  ispade  franjevačkih 
odgajanika  u vjeri  franjevci  su  odgovarali  da  su  mogli  jedino  - "šutjeti  i od 
problema  bježati!" 

Naime,  dekani  - franjevci  mostarsko-du vanjske  biskupije  pisali  su 
biskupu:  "Vi  ste  nas  ignorirali  i ignoriranjem  vrijeđajući  psihološki  apsolutno 
onesposobili  da  vjernicima  s veseljem  i revnošću  prikažemo  odluku  preuzimanja 
naših  župa  od  svjetovnih  svećenika.  U ovakvoj  situaciji  mi  smo  mogli  jedino 
šutjeti  i od  problema  bježati  pred  vjernicima  kad  su  i oni  saznali  da  će  se  novo 
stanje  uskoro  primijeniti".173  O sličnoj  šutnji  piše  i provincijal  Šilić:  "Premda  su 
braća  krila  taj  Dekret  (apostolskoga  delegata,  13.  studenoga  1967.  naša  prim.)  od 
naroda  - nešto  zbog  nade  da  bi  Dekret  ipak  mogao  biti  opozvan,  a nešto  i zbog 
želje  preuzv.  Biskupa  - narod  je  ipak  saznao  (od  koga  je  doznao  - ako  su  franjevci 
krili  i šutjeli?  - pitamo  se)  ili  bar  naslutio  za  odluku  Svete  Stolice.  Odmah  se 
uznemirio  i uzbunio.  Počele  su  stizati  Biskupu  delegacije  sa  spomenutih  župa  s 


170  Pismo  biskupa  Čule  provincijalu  Šiliću,  17.  V.  1968.  i u:  M/Z),  7/1968.,  str.  10. 

171  Pismo  iz  Gruda,  samozvanog  crkvenog  odbora,  15. 1.  1968. 

I7~  Pismo  iz  Cmča,  bez  nadnevka,  1968. 

173  Pismo  franjevaca  - dekana  biskupu  Čuli,  20.  V.  1968.  i u:  MiD,  2/1969.,  str.  46. 

molbom,  da  im  ne  diže  franjevce,  jer  da  narod  ne  će  prihvatiti  takvu  odredbu...".174 

Provincijal  Šilić  piše  da  je  u travnju  (1968)  obavio  vizitaciju  u svih  pet 
župa:  "Ustanovio  sam  da  su  se  svi  ti  župnici  pridržavali  datih  uputa,  šutjeli,  narod 
stišavali  i apostolsku  aktivnost  još  povećavali,  da  bi  narod  što  više  bio  prožet 
duhom  kršćanske  vjernosti,  odanosti  i predanosti".  ~ Nije  jasno  kako  franjevci 
mogu  istovremeno  šutjeti  i narod  stišavati.  A još  je  nejasnije  zašto  dekani  franjevci 
opovrgavaju  svoga  provincijala  pa  napadaju  biskupa  što  ih  je  "onesposobio  da 
vjernicima  s veseljem  i revnošću"  prikazuju  smjenu  župnika!  Oni  su  dakle  stišavali 
narod  da  bi  bio  još  prožeti) i vjernošću,  odanošću  i predanošću  (komu?)  pa  stoga 
nisu  mogli  s veseljem  i revnošću  prikazati  odluku  o promjeni  župnika. 

Spomenuti  dekani  pisali  su  mostarskom  biskupu:  "Vi  ste  skloni  vjerovati, 
tako  se  Vaš  Tajnik  i otvoreno  izrazio,  da  smo  mi  franjevci  organizirali  otpor.  Ali  ta 
tvrdnja  koliko  god  je  u sebi  teška,  toliko  je  nedokaziva:  Niti  uprava  Provincije  niti 
njezino  članstvo  kao  zajednica  u tom  smislu  nisu  ništa  učinili.  Ako  postoji  sumnja 
pojedinačnog  slučaja,  to  treba  vrlo  ozbiljno  ispitati  i dokazati...".176  A u jednom 
drugom  pismu  isti  dekani  pišu:  "Jeste  li  Vi,  Preuzvišeni,  zbilja  na  čistu  s tim, 
koliko  je  u ovom  slučaju  otpor  svijeta  njihov,  izvoran,  spontan,  a koliko  bi  mogao 
biti  učinak  'našeg  neposluha'?... 

I ako  povijest  jednoga  dana  ustanovi,  daje  otpor  hercegovačkih  vjernika  u 
bitnom  njihov  otpor  i ležao  im  na  srcu  kao  dio  njihova  osjećanja  stvarni,  onda  će 
Vaše  tvrdnje  biti  ocijenjene  u bitnom  kao  nepravda,  i to  na  velikoj  razini...".  A 
ako  se  dokaže  protivno,  onda  će  biti  obratno! 

Nakon  12.  svibnja  1968.  počele  su  se  javljati  skupine  vjernika  koje  su  se 
početno  predstavljale  kao  Kristova  vojska,  Mostarski  centar,  a kasnije  su 
promijenile  ime  u Misija  dobre  volje.  Dali  su  čak  izraditi  svoj  pečat  s natpisom: 
Misija  Dobre  volje  - Mostar  - Pokret  otpora  od  12.  V.  1968.  Te  su  skupine  tijekom 
vremena  nastupale  pod  raznim  imenima,  kao  na  pr.  Intelektualci  Hercegovine, 
Predstavnici  crkvenih  odbora  zapa  Crnač,  Mostarski  Gradac  i Grude,  Katolički 
vjernici  i katolička  inteligencija  Hercegovine,  Grupa  intelektualaca  iz  općinskih 
centara  Zapadne  Hercegovine  i Mostara,  na  kraju  Vjernici  Hercegovine  (ovi  nisu 
imali  vlastitoga  pečata!). 


174  Relacija  provincijala  Šilića  Propagandi,  954/68.,  14.  XII.  1968.  i u:  MiD,  8/1968., 

str.  13. 

115  MiD,  4/1968.,  str.  16. 

176  Pismo  franjevaca  - dekana  biskupu  Čuli,  20.  V.  1968.  i u:  MiD,  2/1969.,  str.  46. 

177  Drugo  pismo  franjevaca  - dekana  biskupu  Čuli,  14.  VI.  1968.  i u:  MiD,  2/1969., 
str.  64-65. 

Te  su  se  skupine  razbacivale  letcima  i protestima  na  sve  strane,  pokazujući 
do  koje  su  mjere  bili  prožimani  "duhom  kršćanske  vjernosti,  odanosti  i 
predanosti".  Evo  nekih  njihovih  izraza  i fraza. 

Iz  pisma  beogradskom  nadbiskupu  dr.  Gabrijelu  Bukatku: 

"...  Uvjereni  smo,  da  ste  gospodine  vladiko,  Vi  i Mons.  Kanja  naši  najveći 
neprijatelji  kao  i starac  Tiseran.  Uvjereni  smo,  da  bi  Vas  trojica,  kad  bi  Vam  bilo 
dopušteno,  zbrisali  naš  narod  Hercegovine  sa  lica  zemlje...  Vas  će  povijest  ovoga 
kraja  osuditi  kao  neprijatelja  rimokatoličke  vjere  i ispaćenog  naroda  kršne 
Hercegovine... 

| no 

Mi  znamo  što  je  vizantijska  i talijanska  lukavost,  jer  se  nalazimo  na  granici...". 

Sutradan  pismo  izravno  apostolskom  delegatu: 

"Moramo  Vam  otvoreno  i prijekorno  staviti  do  znanja,  da  svojom  hladnom 
diplomatskom  šutnjom  i tiserantskom  politikom  vrijeđate  kršćanske  i nacionalne 
osjećaje  rimokatolika  diljem  Hercegovine.  To  se  očito  vidi  iz  svih  Vaših  poteza,  a 
najviše  iz  Vaše  negativne  i neiskrene  uloge  koju  igrate  u sadašnjim  vjerskim 
problemima  u Hercegovini...  Ovo  shvatite  najozbiljnije,  a ako  niste  u stanju  mi 
Vas  savjetujemo  da  ostavite  diplomatiju  i pođete  u misionare...  Mi  ćemo  se  boriti 
protiv  Vas  i upoznati  ćemo  i inozemstvo  s Vašim  držanjem...  Ukoliko  naše  želje  i 
osjećaje  ne  bude  nitko  poštivati,  mi  ćemo  povesti  pregovore  sa  hrvatskom 
starokatoličkom  crkvom  sa  kojom  smo  već  stupili  u kontakt... 

Zašto  ste  našoj  delegaciji  prećutili  dolazak  biskupa  Dr  Petra  Čule  u 
Beograd?  Šta  ste  s njim  razgovarali,  a što  sa  delegacijom?  Uostalom  može  li  biti 
jedan  biskup  na  položaju  ako  protiv  njega  ustane  njegov  narod.  On  ništa  dobro  ne 
može  očekivati  od  svoga  naroda  nego  da  mu  ne  bude  što  i hrvatskom  knezu 
Zvonimiru... 

A Vi  dotle  se  u vrijeme  uzdajte,  čekajte  i ćutite.  Ne  bojte  se  ničega,  jer  Vi 
ste  diplomata,  Vas  štite  bajunete,  a ne  molitve  vjernika".179 

(Protestna  franjevačka  delegacija  i protestno  pismo  o.  provincijala  Šilića, 
poslano  apostolskom  delegatu,  uvelike  se  razlikuje  od  gornjih  protesta  i po 
uzvišenosti  stila  i po  upotrebi  latinskoga  jezika,  pa  i po  sadržaju,  ali  cilj  je  isti.  Evo 
kako  provincijal  Šilić  protestira:  "Zar  ne  znate  da  predaja  župa  nije  ništa  drugo 
nego  osakaćenje  naše  Provincije?...  Veoma  teška  kirurška  operacija...  Neki  fratri 
govore  o "obrednom  klanju"  ( ritual  murder)".m 


178  Pismo  beogradskom  nadbiskupu  11.  X.  1968.  u potpisu:  "Vjernici  župe  Gmde, 
Cmač  i Mostarski  Gradac  kao  i ostali  vjernici  Hercegovine". 

179  Pismo  Apostolskomu  delegatu  u Beograd,  12.  X.  1968.  u potpisu:  "Vjernici  župe 
Gmde,  Cmač,  Mostarski  Gradac  i intelektualci  Hercegovine". 

180  AP,  br.  1.189/67.,  2.  XII.  1967.,  i u MiD,  1968/4,  str.  11  slj. 

Očito  je,  dakle,  da  nema  "nikakve  veze"  između  franjevaca  i naroda,  jer 
jedni  idu  u Beograd  apostolskom  delegatu  drumom,  a drugi  šumom! 

Početkom  prosinca  1968.  tiskana  je  "Božična  ispovijed"  upućena 
mostarskom  biskupu.  Na  kraju  Vjernici  Hercegovine  pišu: 

"Mi  smo  uvjereni  na  temelju  dubokog  i svestranog  iskustva,  da  je  vjera 
našega  hercegovačkog  puka  tako  snažna  da  možda  takvoj  vjeri  nema  ravne  u 
svijetu.  Ali  smo  isto  tako  uvjereni  da  naš  kršćanski  katolički  puk  ima  istančan 
osjećaj  za  pravednost  i poštenje.  I ukoliko  to  dvoje  dođe  u pitanje,  ljudi  su,  čini 
nam  se,  spremni  mirne  savjesti  otkazati  poslušnost  i najvišoj  crkvenoj  vlasti  i opet 
sasvim  mimo  primiti  svete  sakramente  i držati  sebe  istinskim  sljedbenicima  Isusa 
Krista. 

Smije  li  se  reći,  da  takvo  ponašanje  nije  u skladu  s Evanđeljem..."181 

Da  su  Vjernici  Hercegovine  prepisivali  iz  provincijalova  protestnoga 
pisma  apostolskom  delegatu,  više  je  nego  očito.  Provincijal  piše:  "Najnovija 
povijest  pokazuje:  naš  je  narod  najkršćanskiji;  ipak  ti  najkršćanskiji  ljudi  radije  su 

izabrali  da  kroz  30  godina  žive  bez  sakramenata  nego  da  pristupe  župnoj  crkvi 

1 82 

koju  im  je  biskup  protiv  njihove  volje  doznačio". 

U siječnju  1969.  godine  prigodom  održavanja  Teološko-pastoralnoga 
tjedna  u Zagrebu  dijeljenje  letak  na  kojem  je  među  ostalim  bilo  napisano:  "biskupi 
naši,  svećenici  naši,  naše  časne  sestre,  narode  naš  hrvatski,  braćo  Hercegovci  - 
pitamo  Vas:  kuda  ovo  sve  vodi?  Je  li  samo  biskup  Čule  Crkva  u Hercegovini?  Da 
li  je  Krist  osnovao  Crkvu  u kojoj  mora  vladati  samo  slijepa  poslušnost  u svim 
stvarima?  Je  li  Ona  skup  okrutnosti  ili  izraz  bezgranične  ljubavi?  Da  li  je  za  ovaj 
naš  patnički  narod  Hercegovine  razapet  Krist  ili  biskup  Čule?  Ako  je  Crkva  samo 
biskup  Čule,  onda  je  Hercegovina  bez  Crkve  i bilo  bi  dobro  daje  brzo  nestane!  To 
je  naše  duboko  uvjerenje! 

Kod  nas  u Hercegovini  vlada  na  vjerskom  području  sila,  samovolja  i 
okrutnost!... 

Ljudi  Božji,  ne  bježimo  od  činjenice;  "Kakvi  su  svećenici,  onakav  je  i 
narod!"  Naši  su  Franjevci  dosad  bili  naš  uzor  i naša  snaga...  Zašto  bismo  dopustili 
da  nam  ih  nestane?  Da  odu  od  nas?  Ili  da  ih  netko  drugi  zamjenjuje?  HERCEGOVINA 
HOĆE  SVEĆENIKE  KAKVI  SU  BILI  DOSAD  I ONE  KOJI  SU  BILI  DOSAD!  Mi  Ćemo  ih  Čekati 
dugo,  jer  smo  tvrđi  od  živca  kamena  iz  kojega  izbijamo  kruh  svagdanji!...  ",183 

Na  kraju  molbe: 


181  Cirkulamo  pismo  biskupu  u potpisu:  "Vjernici  Hercegovine",  1.  XII.  1968. 

182  AP,  1.189/67.,  2.  XII.  1967.,  i u MiD,  1968/4,  str.  10. 

183  Letak  s naslovom  "Pomka  iz  Hercegovine",  dijeljen  na  teološko  - pastoralnom 
tečaju  u Zagrebu,  pisan  u Hercegovini  siječanj  1969.  Potpisi:  Misija  dobre  volje,  Intelektualci 
Hercegovine,  Vjernici  župa  Cmač,  Grade  i Mostarski  Gradac. 

"I  još  nešto  - pišite  Svetom  Ocu!  Predočite  mu  neprilike  našega  kraja  i 
zamolite  ga  da  se  on  osobno  zauzme  za  našu  pravednu  stvar!  Pišite  mu,  molite 
ga!...'1 

Doznavši  za  tu  razornu  djelatnost  "vjernika  Hercegovine",  skupina 
dijecezanskih  svećenika  uputila  je  apel  provincijalu  Šiliću  izloživši  mu  neke  točke 
i molbu:  "...Imajući  sve  ovo  pred  očima,  smatramo  potrebnim  da  zajednički 
potražimo  način  kako  bi  ovakva  štetna  djelatnost  prestala.  U tu  svrhu  slobodni  smo 
Vas  zamoliti  i predložiti  Vam  da  bi  jedan  uži  krug  pastoralnih  svećenika  - po  dva 
do  tri  iz  oba  klera  - na  zajedničkom  bratskom  dogovoru  sastavili  jednu  izjavu, 
kojom  bismo  pred  javnošću  osudili  ovakvu  rušilačku  aktivnost.  To  radi  dobra  vjere 
i Crkve... ". 184 

Nato  je  skupina  zaduženih  franjevaca  odgovorila:  "O  Misiji  dobre  volje 
nemamo  mnogo  podataka.  Ali  koliko  smo  informirani,  tu  ima  dosta  ljudi  koji 
imaju  stvarnu  dobru  volju  da  pomognu  Crkvi  u rješavanju  jednog  bolnog  pitanja. 
Tu  ima  ljudi  koji  za  vjeru  mnogo  žrtvuju.  Stoga  bi  nakon  II  Vatikanskog  Koncila 
takve  ljude  u principu  trebalo  prije  pohvaliti  nego  osuditi.  Moguće  je,  da  i ti  ljudi, 
kao  i svaki  čovjek,  naprave  neke  ispade.  Moguće  je,  da  reknu  i koju  istinu.  Ispad 
treba  osuditi  kao  ispad,  istinu  prihvatiti  kao  istinu...". 

Franjevci  ne  obrazlažu  ni  u čemu  bi  bio  ispad,  ni  u čemu  je  istina.  Predlažu 
formiranje  "Mješovite  komisije"  koja  bi  razmatrala  "cio  problem  kao  takav"  (tj. 

1 85 

cijelo  hercegovačko  pitanje). 

Na  ponovni  apel  dijecezanske  strane  da  se  sastanu  dijecezanski  svećenici  i 
franjevci  i ograde  se  i osude  rušilačku  djelatnost  "Misije  dobre  volje"186  franjevci 
su  odgovorili:  "Ni  nakon  ponovnog  razmišljanja  mi  ne  vidimo  ni  opravdanja  ni 
potrebe  za  jedan  samo  takav  sastanak",187  (tj.  bez  obzira  na  cjelokupno 
hercegovačko  pitanje). 

I mostarski  biskup  pozivao  je  provincijala  Šilića:  "Prekinite  veze  sa 
'misijom  dobre  volje’.  Prekinite  veze  sa  kolovođama  bune  u one  tri  župe.  Naredite 
i svojoj  subraći  da  to  učine.  Koji  ne  budu  slušali,  primijenite  sankcije...  Postupite 
ovako,  pa  ćete  skinuti  sa  sebe  historijsku  odgovornost!  Provincijal  je  na  to 
odgovorio  vrlo  opširnim  pismom:  "Vi  tražite  od  mene  i od  moje  braće  da 
'prekinemo  veze  s "Misijom  dobre  volje"  i s "kolovođama  bune  u one  3 župe"’... 
Ono  što  Vi  od  mene  i od  moje  braće  tražite,  jest  izdaja  tih  preporuka  (tj.  njegove 
majke  da  zagrli  ubojicu  svog  oca,  preporuka  sv.  Franje...,  naša  prim.)...  kad  bi  tako 


184  Apel  skupine  dijecezanskih  svećenika  ocu  Šiliću,  Bijelo  Polje,  15. 1.  1969. 

185  Odgovor  skupine  franjevaca  (7),  Humac,  21. 1.  1969. 

186  Ponovni  apel  skupine  dijecezanskih  svećenika,  13.  III.  1969. 

187  Odgovor  skupine  franjevaca,  Humac,  16.  IV.  1969. 

188  Pismo  biskupa  Čule  provincijalu  Šiliću,  4. 1.  1969.  i u:  MiD , 3/1969.,  str.  98. 

radila  moja  braća,  kao  što  Vi  od  mene  tražite,  je  bih  ih  se  stidio.  A stidio  bih  ih  se  i 
sveti  Franjo.  Pa  i sami  Krist  Gospodin!"  U tom  istom  pismu  o.  Šilić  napisao  je 
posebno  poglavlje  o "Misiji  dobre  volje".  Provincijal  prigovara  biskupu  da  on  traži 
od  njega  i njegove  subraće  da  se  distanciraju  od  djelatnosti  "Misije  dobre  volje" 
kao  da  su  oni  "excommunicati  vitandi"1S9  (=  izopćenici  koje  treba  izbjegavati). 

Mostarski  je  biskup  s tim  u vezi  odgovorio:  "Ja  ne  tražim  od  Vas  i od  Vaše 
subraće,  da  se  Vi  odnosite  prema  Misiji  dobre  volje'  kao  da  su  'Excommunicati 
vitandi'.  Kako  Vam  je  nešto  takvo  uopće  moglo  i pasti  na  pamet?  Mea  pače  (= 
slobodno  vam  od  mene),  možete  Vi  njih  slobodno  svaki  dan  gostiti  u samostanu, 
pa  i voditi  na  ljetovanje  u Slano.  Ja  jedino  tražim,  i na  to  imam  pravo,  da  se 
distancirate  od  njihova  šizmatičkog  djelovanja."190 

Spomenuti  fra  Žarko  Ilić  u svome  referatu  na  provincijalnom  kongresu  na 
Humcu,  u srpnju  1969.  godine  govoraše: 

"Starješinstvo  hercegovačkih  franjevaca  upozorilo  je  i Biskupa  i 
Apostolskog  Delegata  u Beogradu  i Kongregaciju  za  evangelizaciju  naroda,  da  taj 
postupak  smatra  nepravednim  i da  će  nanijeti  veliku  štetu  Crkvi,  vjeri  i narodu.  Na 
to  su  Biskupa  upozorili  i neki  drugi  članovi  naše  Provincije  kao  i neki  intelektualci, 
praktični  vjernici...  Apostolskog  Delegata  je  posjetila  i dekanska  delegacija. 
Angažira  se  masovno  i seoski  i gradski  puk.  Pišu  se  sa  svih  strana  Biskupu 
protestna  pisma.  Hercegovački  intelektualci  obilaze  jugoslavenske  biskupe  radi 
pravilnog  prikazivanja  stanja  u Hercegovini... 

Ali  sve  da  su  novi  župnici  i 'uzeli  u posjed  svoje  župe',  situacija  stvarno  ne 
bi  bila  manje  tragična.  Jednako  bi  se  u narodu  bilo  poljuljalo  ono,  što  je  najvažnije, 
a to  je  jedinstvo  i povjerenje  u Crkvi.  Da  je  taj  narod  ostao  i u svojoj  nutrini 
potpuno  ravnodušan,  bio  bi  to  dokaz,  da  tu  nema  ni  kršćanskog  vrednovanja  ni 
prirodnog  osjećaja  za  pravednost  ...  Tolike  žalbe,  prijedlozi  i upozorenja  sa  strane 
naroda  ne  imadoše  nikakva  odjeka.  Ni  delegacije  ni  demonstracije  ne  pokrenuše 
nikoga  od  službenih  predstavnika  Crkve,  da  dođu  među  narod,  koji  je  više 
zbunjen,  nego  li  pobunjen...".191 

U diskusiji  nakon  toga  referata  "jedan  od  najstarijih"  reče:  "Nema  smisla 
ići  u crkvenu  revoluciju.  Znamo  iz  svjetovne  povijesti,  da  revolucija  jede  svoju 
djecu.  Ako  učinimo  crkvenu  revoluciju,  pogazimo  crkvene  zakone,  lako  će  se 
dogoditi,  da  će  narod  i nas  ostaviti...".192 

Iz  svega  ovoga  što  smo  ovdje  iznijeli,  navest  ćemo  neke  zaključke. 


IS9  Odgovor  provincijala  Šilića  biskupu  Čuli,  31.  III.  1969.  i u:  MiD,  3/1969.,  str. 

|Q°  Ponovni  odgovor  biskupa  Čule  provincijalu  Šiliću,  27.  IV.  1969. 

191  MiD,  5/1969.,  str.  218-219. 

192  Ondje,  str.  223. 

a)  U rujnu  1968.  godine  novinari  Glasa  Koncila  donijeli  su  reportažu  pod 
naslovom  "Što  se  događa  u Hercegovini",  u dva  susljedna  broja.193  Nastojali  su  što 
iscrpnije,  u okviru  novina,  iznijeti  uzroke  i činjenice  u "hercegovačkom  slučaju". 
Samo  na  temelju  toga  izvještaja  javio  se  jedan  odvjetnik  (A.  S.)  koji  je  poslao  svoj 
dopis  Glasu  Koncila , biskupskom  ordinarijatu  Mostar...  Iz  toga  pisma  uzimamo 
samo  ono  što  se  odnosi  na  njegovo  zaključivanje  je  li  narod  ustao  na  pobunu 
spontano  ili  je  na  to  nagovoren.  Evo  što  taj  pravnik  piše: 

"Facta,  koja  je  opisao  GK  u dva  zadnja  broja,  - govore  protiv  časnih  otaca 
franjevaca,  - jer  je  očevidno,  da  ta  uzbuna  ne  potječe  od  naroda,  ili,  daje  ovo  samo 
spor  između  Biskupa  i naroda! 

To  je  teza  franjevaca,  ali  protivno  slijedi  iz  činjenica,  koje  se  nalaze  u GK. 
A te  su  ove: 

- daje  provincijal  odmah  izjavio,  da  narod  to  neće  dobro  primiti, 

- da  su  pregovori  između  provincijala  i biskupa  dugo  trajali  i bili  su  bez 
rezultata, 

- da  franjevci  nisu  na  vrijeme  pripremili  narod  na  primopredaju  nekih 
župa,  nego  na  nešto  čekali,  da  bi  se  pojavile  neke  glasine  i mašta  naroda  to  dalje 
obrađivala  i stvar  kao  vanrednu  uzela... 

- da  su  od  početka  o.  g.  dolazile  deputacije  Biskupu,  radi  ove  planirane 
izmjene  u župama,  - kao  da  se  radi  o nekim  bitnim  izmjenama,  na  polju  vjere  i 
morala,  - a radilo  se  samo  o osobnim  izmjenama,  koje  je  donijelo  vrijeme... 

- da  su  te  deputacije  dolazile  biskupu  da  bi  se  obustavilo  izmjene  koje  su 
bile  prirodne,  razumne  i potrebite,  a koje  je  donijelo  vrijeme  i potreba  na  terenu  i 
području  BiH,  koje  su  deputacije  sasvim  nepotrebne,  kada  je  jasno  da  redovi 
nemaju  kao  glavni  zadatak  dušobrižništvo,  - nego  kontemplaciju  i usavršavanje 
svojih  članova  i spas  njihovih  duša  a nuzgredno  i spas  drugih  duša, 

- što  je  sporazum,  potpisan  u travnju,  prekršio  provincijal  franjevaca  i 
povukao  svoj  potpis  radi  nekih  veoma  slabih  razloga,  - kao  da  se  radi  o povredi 
njihovih  prava  posjeda,  vlasnosti  ili  imovinskih  ili  feudalnih  čak  od  turskih 
vremena... 

- da  je  primopredaja  župa  bila  od  strane  franjevaca  tražena  da  bude  što 
spektakularnija  - a radi  pružanja  mogućnosti  da  i narod  kaže  svoje  negodovanje, 
opoziciju  ili  pobunu,  - kada  je  Vatikan  ostao  dosljedan, 

- da  ta  primopredaja  nije  trebala  biti  običnim  radnim  danom,  nego 
svetačnim  danom,  - jer  da  se  primopredaja  vrši  u "ruke  Biskupa"... 

- da  i ona  citirana  magnetofonska  vrpca  ne  govori  u prilog  franjevaca,  koji 
nastoje  spor  prikazati  kao  spor  "između  naroda  i Biskupa".... 


GK,  19/1968.,  22.  IX.  1968.,  str.  12-14;  20/1968.,  6.  X.  1968.,  str.  8-10. 

- da  je  na  drugom  mjestu  provincijal  kazao,  da  oni  nisu  župe  napustili 
dragovoljno,  - nego  iz  poslušnosti...  pa  da  su  htjeli  na  župama  ostati  do  zadnjeg 
dana,  tj.  12.  svibnja,  nedjelje,  1968.  g.,  da  se  dokaže  poslušnost  Svetoj  Stolici,  ili 
ne!?, 

- daje  pisao  o sporu  u "Mir  i Dobro"  franjevaca,  koje  pisanje  daje  uvid  u 
neka  sitna  razjašnjenja  stanovišta  franjevaca,  kao: 

- da  ne  traže  nikakvu  nadoknadu  za  investicije  provincije,  kao  da  se  radi  o 
prodaji  nekih  "dobara  ovoga  svijeta", 

- da  se  župe  napuštaju  teška  srca... 

- da  je  i tekst  govora  o primopredaji  udešen  da  bude  stvar  patetična, 
dramatična  i što  tragičnija...  kada  se  govori  i o turskim  vremenima,  kada  se  nosila 
glava  u torbi...  što  je  moralo  izazvati  efekat  kod  naroda,  koji  je  navikao  na  oce 
franjevce  još  od  turskih  vremena,...  a sada  je  došao  zeman,  da  se  fratri  rastaju  od 
naroda  teška  srca... 

Pitamo  se  čemu  je  trebao  služiti  ovaj  spektakularni  način  primopredaje?! 

- Riječi  iz  toga  govora:  štogod  imade  u ovoj  crkvi  i kući  "našega", 
odričemo  se  u korist  župe  i župljana...  Prirodno  je  pak  daje  narod  shvatio,  da  su 
crkve  i župni  dvorovi  "njegovi"  i da  narod  može  držati  ključeve  od  toga,  zatvoriti 
crkve  i ne  puštati  biskupa  i "petrovce"... 

- da  su  ključeve  navodno  uzeli  iz  ruke  fratra  "nepoznati  seljaci  i vjernici", 

- da  i obrede  sada  vrše  "nepoznati  fratri",  koji  na  taj  način  podržavaju 
otpor  vjernika,  kada  im  se  mise  služe  po  kapelama  i grobljima  od  nepoznatih 
fratara... 

Sve  ovo  jasno  govori,  tko  se  krije  iza  ovog  dobrog  naroda,  - koji  imade  da 
dokaže,  da  ipak  franjevci  "nisu  kažnjeni". 

Naime  u Glasu  Koncila  više  se  puta  pojavljuje,  "kao  da  smo  kažnjeni",... 

Ovo  pak  odaje  da  čitav  pokret  naroda  nije  nikao  sam  od  sebe,  - nego  od 
one  strane,  kojoj  se  diraju  "stečena  prava", ...  a koja  stečena  prava  istočno  od  Soče, 
ili  od  Odre  - Nisse,  kad  se  ističu,  izgledaju  upravo  smiješna...".194 

Eto  tako  prosuđuje  jedan  intelektualac,  odvjetnik,  na  temelju  onoga  što  je 
napisano  u Glasu  Koncila.  Mnogi  se  od  ovih  zaključaka  mogu  primijeniti  i na 
dobar  broj  dokumenata  i podataka  koje  smo  gore  iznijeli. 

b)  Čitajući  rečenice  iz  referata  o.  Žarka  Ilića  o masovnom  angažiranju 
seoskoga  i gradskoga  puka,  rečenice  o pobuni  vjernika  protiv  apostolskoga 
delegata  i mjesnoga  biskupa  od  strane  i franjevaca  i vjernika,  samo  teški  naivci 
mogu  razdvajati  akciju  naroda  od  akcije  fratara!  Samo  to  što  su  franjevci  izjavili  da 
se  ne  ograđuju  od  djelovanja  "vjernika  Hercegovine"  od  "Misije  dobre  volje" 
pokazuje  očito  da  ih  oni  podržavaju  u njihovu  stavu.  Pa  ako  samo  šute  - pristaju! 


194  Pismo  odvjetnika  S.  A.,  Split,  7.  X.  1968. 

Ako  ne  pristaju,  morali  bi  nezakonitu  i protucrkvenu  djelatnost  takvih  "vjernika" 
jasno  osuditi  i od  nje  se  distancirati.  Stoga  kad  su  franjevci  tvrdili  kako  ih  svjetovni 
svećenici  optužuju  da  su  "pobunili  narod.  Tu  tužbu  do  danas  nisu  dokazali  ni 
povukli",195  dijecezanski  je  kler  s pravom  odgovorio:  "I  mi  smo  djeca  ovoga  kraja  i 
naroda,  i mi  smo  prisutni  ovdje  na  terenu,  bih  smo  i jesmo  još  uvijek  svjedoci  svih 
zbivanja,  pa  niti  mi  trebamo  dokazivati  niti  povlačiti  svoju  tvrdnju,  da  su  neki 
franjevci  imali  udjela,  da  ne  kažemo  i organizirali  pobunu  vjernika  u onim  trima 
župama..."196  Stoga: 

- koliko  su  pojedini  franjevci  prosuli  parola,  usmeno  i napismeno,  s oltara  i 
po  župi  u odnosu  na  dijecezanske  svećenike,  iz  čega  se  među  narodom  pričalo 
kako  petrovci  nisu  "pravi  svećenici",  kako  "naučavaju  drugu  vjeru",  kako  "se 
žene",  kako  će  "Hrvate  katolike  prevesti  na  pravoslavlje",  kako  "obogaćuju  svoju 
rodbinu",  kako  "biskup  mrzi  i progoni  fratre"  kako  ih  "goni  sa  župa  u samostan  da 
pomru  od  gladi",  kako  ih  šalje  u "Kongo,  da  ih  pobiju  divljaci",  kako  je  "podmitio 
kardinale  i papu,  pa  otima  fratarske  župe"  itd.; 

- koliko  su  pojedini  franjevci  svojim  riječima  i pomaganjem  omogućili  da 
se  neki  vjernici  u nekim  župama  pobune  protiv  zakonitih  nositelja  crkvene  ovlasti: 
Pape,  Papina  delegata  i biskupa; 

- koliko  su  pojedini  franjevci  sudjelovali  u sastavljanju  vjerničkih  protesta, 
pamfleta,  poruka  i prijetnja  razašiljanih  na  sve  strane  po  Crkvi; 

- koliko  su  svi  franjevci  svojom  "šutnjom"  hvalili  i odobravali  određene 
grube  ispade  nekih  župljana  u nepokornim  župama, 

- koliko  su  se  svi  franjevci  solidarizirali  a koliko  distancirali  od 
"hercegovačke  bune", 

sve  to  najbolje  znaju  oni  sami,  franjevci  i vjernici  koji  su  ih  branili,  a znaju 
nešto  i oni  koji  su  promatrali  sa  strane  demagoško  i nekršćansko  raspirivanje 
strasti  i osjećaja  u vjernoga  puka  Hercegovine! 


195  Odgovor  hercegovačkih  franjevaca  na  predstavku  dijecezanskih  svećenika,  u: 
Afera  oko  župa  u Hercegovini,  pro  manuscripto,  1975.  str.  205. 

196  Prilog  jasnoći  i istini,  odgovor  dijecezanskih  svećenika,  u:  Afera  oko  župa  u 
Hercegovini,  str.  235. 

OPĆI  ZAKLJUČAK 


Osvrćući  se,  u obliku  zaključka  i suda,  na  razdoblje  u kojem  se  pojaviše  i 
još  uvijek  traju  "hercegovačko  pitanje"  i "hercegovački  slučaj"  - što  smo  ih 
nastojali  dokumentirano  prikazati,  ovdje  kanimo  promotriti  cijelu  situaciju  kroz 
glavne  protagoniste  hercegovačke  crkvene  povijesti  u posljednjih  stotinjak  godina. 
Naime,  povijest  postoji  samo  onda  kad  ljudske  osobe  obilježuju  vrijeme.  One 
svojim  umom  i naumom  raskrčuju  put  vremena  skidajući  zavjesu  sa  zagonetne 
budućnosti.  Nema  sumnje  da  je  vremenski  tijek  Crkve  u Hercegovini  u prvome 
redu  označen  duhovnom  jakošću  i ćudorednim  značajem  crkvenih  pastira  i 
redovničkih  glavara,  a onda,  razumije  se,  i vjerskomoralnim  životom  svećenstva  i 
puka. 

Biskup  Paškal  Buconjić.  Bio  je  prvi  rezidencijalni  biskup  u Hercegovini 
nakon  Obnove  redovite  crkvene  hijerarhije  u našoj  pokrajini.  Od  godine  1881. 
upravljao  je  kao  rezidencijalni  biskup  mostarsko-duvanjskom,  a od  1890.  kao 
apostolski  administrator  trebinjsko-mrkanski.  Umro  je  1910.  godine.  Ono  što  su 
njegovi  predšasnici,  apostolski  vikari  biskupi  fra  Rafo  Barišić  i fra  Anđeo 
Kraljević  neprestano  iskali  od  Svete  Stolice,  tj.  da  im  se  omogući  odgoj 
svjetovnoga  klera  koji  bi  bio  isključivo  u pastoralnoj  službi  dijeceze  pod  upravom 
mjesnoga  biskupa,  to  je  biskup  Buconjić  dobio  u zaduženje.  Iz  dokumenata  koji  su 
nam  pristupačni  i koje  smo  navodili  u tekstu  očito  je  da  je  u biskupa  Buconjića 
prevladavala  kudikamo  veća  skrb  za  redovničku  provinciju  svoje  franjevačke 
subraće  negoli  za  biskupiju  kojoj  je  stajao  na  čelu.  Mostarsko-duvanjska  dijeceza  i 
njezini  svjetovni  svećenici  ne  mogu  biti  "harni"  (zahvalni)  biskupu  Buconjiću  u 
onoj  mjeri  u kojoj  mu  "Franjevačka  hercegovačka  provincija  mora  da  vjerno  hama 
ostane"  (o.  Glavaš).  Tomu  ima  više  razloga: 

- Umjesto  da  se  svojski  i biskupski  založi  za  odgajanje  dijecezanskoga 
klera  - otvorila  su  se  oba  sjemeništa:  gimnazijsko  u Travniku  1882.  i bogoslovno 
(započeto  u Travniku  1891.,  a nastavljeno)  u Sarajevu  od  1893.  - i da  priprema 
pitomce  za  svjetovne  svećenike,  on  se  učinio  ovisnim  o željama  i zahtjevima 
franjevačkih  poglavara  kojima  je  izlazio  objeručke  u susret.  Upravo  je  bolna 
činjenica  da  za  vrijeme  tridesetgodišnjega  Buconjićeva  biskupovanja  bijahu 
zaređena  samo  petorica  dijecezanskih  svećenika  za  mostarsko-du vanjsku 
biskupiju!  (Marijan  Kelava,  Andrija  Aničić,  Nikola  Jurić,  Tadija  Božić  i Ante 
Bakula).  Samo  petorica  dijecezanskih  duhovnih  radnika  - iz  hercegovačkoga 
rudnika  duhovnih  zvanja!  Naveli  smo  nekoliko  primjera  gdje  se  vidi  kako  je 
biskup  upravo  odbijao  i suzbijao  takva  zvanja.  A franjevci  bi  nam  lako  dokazali  da 
je  u isto  doba  u Hercegovini  za  franjevačku  provinciju  zaređeno  preko  70 
svećenika. 

- Upravo  su  nam  neshvatljivi  neki  potezi  biskupa  Buconjića  u otuđivanju 
biskupijskih  imanja,  sjenokoša,  vinograda  i bašta  predajući  ih  hercegovačkoj 
franjevačkoj  provinciji  za  uzdržavanje  franjevaca  i za  sjemenište!  Nisu  nam 
poznata  načela  ni  naravnoga  ni  crkvenoga  prava  po  kojima  se  mogu  takve  stvari 
činiti  i izvlašćivati.  Napose  ostajemo  osupnuti  činjenicom  daje  biskup  fra  Paškal 
Buconjić  dopustio  da  se  uz  mostarsku  katedralu  sagradi  franjevački  samostan 
(1890)  nakon  čega  su  franjevci  prekrstili  "katedralu"  u "redovničku  crkvu",  a 
biskup  je  naumio  graditi  novu  katedralu.  Za  nju  je  počeo  pribavljati  zemljište  i 
građu,  ali  kroz  dvadeset  godina  nije  bio  kadar  blagosloviti  joj  kamena  temeljca. 
Unatoč  tomu  što  je  franjevačku  provinciju  obdario  onakvim  darovima  i 
darovnicama,  njegova  su  mu  subraća  stavila  hipoteku  na  zemljište  namijenjeno  za 
katedralu  zbog  navodnih  "dugova"  provinciji.  I to  se  dogodilo  baš  u vrijeme  dok  je 
biskup  ležao  teško  bolestan  na  postelji. 

- Glavni  problem  - podjela  župa  između  svjetovnoga  i redovničkoga  klera 
- što  ga  je  biskup  morao  rješavati,  odgađao  se  koliko  je  mogao  dalje.  Iako  su 
bulom  Ex  hac  augusta  sve  povlastice  braće  franjevaca  bile  dokinute  u misijskom 
pogledu,  ipak  su  Franjini  sljedbenici  nastojali  na  svaki  način  zadržati  ne  samo  što 
veći  broj,  nego  po  mogućnosti  sve  župe  u mostarsko-duvanjskoj  biskupiji. 
Rješavanje  župnoga  pitanja  protegnulo  se  od  1881.  godine  do  1899.  U raznim 
spisima  i dopisima,  razmjenjivanim  između  biskupa  Buconjića  i provincij alata, 
apostolske  nuncijature  u Beču  i Svete  Stolice,  ne  prepoznajemo  mjesnoga 
ordinarija  kao  onoga  koji  bi  se  svojim  biskupskim  auktoritetom  zauzimao  za 
osiguranje  ravnopravne  i pravične  podjele  župa  u biskupiji.  Ipak,  na  zahtjev  Svete 
Stolice  hercegovački  franjevci  i biskup  Buconjić  došli  su  do  sporazuma  o podjeli 
župa,  koji  je  potvrđen  svečanom  Decizijom  Svete  Stolice  1899.  Upravo  ta 
Decizija  vrijedi  kao  povijesna  povelja  raspodjele  župa  u Hercegovini.  Dijecezanski 
se  kler  uvijek  pozivao  i poziva  na  tu  Deciziju  za  koju  je  biskup  Buconjić  rekao  da 
mora  ostati  "trajna  i čvrsta".  S toga  gledišta  i uloga  biskupa  Buconjića  mora  se 
ocijeniti  pozitivnom. 

Ipak,  sve  u svemu:  fra  Paškalova  pretjerana  svijest  o pripadnosti 
franjevačkoj  provinciji  i njegovo  neumjereno  obdarivanje  njegove  redovničke 
zajednice  onesposobili  su  ga  da  doraste  zahtjevima  svoje  biskupske  službe: 
ukazuje  se  više  kao  žrtva  uigranoga  duha  franjevačkih  monopolističkih  čežnji  nego 
kao  požrtvovani  pastir  svoje  biskupije. 

Biskup  Alojzije  Mišić.  Nakon  smrti  fra  Paškala  Buconjića  postavio  se 
problem  imenovanja  novoga  biskupa  u Mostaru.  Bijaše  mnogo  više  redovničkih 
nego  svjetovnih  svećenika  u Hercegovini.  Normalno  je  bilo  očekivati  da  će  iz 
domaće  sredine  niknuti  kandidati.  Jesu  li  hercegovački  franjevci  odbijali 
kandidaturu  iz  redovničke  poniznosti  ih  se  Sveta  Stolica  nije  obzirala  na 
hercegovačke  franjevce  - kandidate  zbog  cijeloga  franjevačkoga  povijesnog 
nanosa  - nije  nam  poznato.  Nakon  dvije  godine  ispitivanja  i čekanja  Sveta  je 

Stolica  odlučila  imenovati  mostarsko-duvanjskim  biskupom  i trebinjskim 
administratorom  franjevca  bosanske  provincije  fra  Alojzija  Stjepana  Mišića 
(biskup:  1912-1942).  Novi  ordinarij  primio  je  biskupiju  u kojoj  je  bilo  premalo 
dijecezanskih  svećenika,  a previše  pastoralnih  problema  koje  je  trebalo  rješavati.  U 
takvim  mutnim  vodama  hercegovački  su  franjevački  poglavari  željeli  što  više 
uloviti:  odlučili  su  se  na  to  da  i pravno  postignu  ono  što  su  stvarno  držali. 
Posegnuli  su  peticijama  za  svim  župama  kojih  su  se  1899.  godine  odrekli  u korist 
svjetovnoga  klera.  Motivacija  je  bila  da  nema  dosta  dijecezanskih  svećenika,  niti 
će  ih  biti  u doglednoj  budućnosti,  prešućujući  istinu  da  se  ni  prethodni  ni 
novoimenovani  ordinarij  - franjevac  ne  zalagahu  odviše  oko  odgoja  svjetovnih 
svećenika.  Godine  1922.  i 1923.  podnosile  su  se  molbe  kojima  se  željelo  pripojiti 
provinciji  župe  koje  su  Decizijom  iz  1899.  godine  određene  za  slobodno 
raspolaganje  biskupu.  Fra  Alojzije  Mišić,  stiješnjen  u kut  zbog  velikih  potreba  u 
pastvi  i još  više  zbog  neprestanih  uvjeta  i zahtjeva  od  strane  franjevačkih 
poglavara  - predao  se!  Potpisao  je  zajedno  s dvojicom  svojih  savjetnika  preporuku 
da  se  hercegovačkoj  franjevačkoj  provinciji  dodijeli  broj  traženih  župa.  Sveta 
kongregacija  koncila,  rješavajući  molbu  franjevačkoga  poglavarstva,  koju  je 
preporučio  biskup  Mišić,  izdala  je  Indult  (ovlast)  mjesnom  biskupu  da  može 
povjeriti  tražene  župe  franjevačkoj  provinciji,  ali  uz  klauzulu:  "dok  Sv.  Stolica 
drugačije  ne  odredi"  (ad  nutum  S.  Sedis).  U tim  događajima  koji  su  tijesno 
povezani  uz  osobu  biskupa  Mišića  treba  uočiti  neke  stvari: 

- Hercegovačko  franjevačko  poglavarstvo  upustilo  se  u vrlo  osjetljivu 
avanturu  osvajanja  gotovo  svih  pastoralnih  pozicija  u mostarsko-duvanjskoj 
biskupiji,  svodeći  djelovanje  dijecezanskoga  klera  na  najmanju  mjeru.  I nakon  što 
je  poglavarstvo  zadobilo  traženu  povlasticu,  ali  samo  dotle  dok  se  ona  ne  povuče, 
redovnička  je  uprava  počela  s nepravom  smatrati  sve  župe  kao  "punopravno" 
pritjelovljene  franjevačkoj  provinciji.  Zato  smatramo:  ako  bismo  upirali  prstom  u 
glavni  uzrok  "hercegovačkoga  slučaja"  i ako  bismo  se  pritom  služili  izrazima  fra 
Žarka  Ilića,  onda  bi  "crv"  i "rak" -rana  u stablu  naše  vjere  i biskupije  bio  upravo  u 
tim  sudbinskim  franjevačkim  manipulacijama  i peticijama! 

- Ne  možemo  nikako  razumjeti  pa  prema  tomu  ni  odobriti  preporuku 
biskupa  Mišića  i njegovih  konzultora,  jer  mjesni  ordinarij  - ako  je  želio  biti 
autentičan  pastir  svoga  stada  i otac  svoga  svećenstva  - nije  smio  popuštati 
pritiscima  ni  eventualnim  ucjenama  (napuštanjem  župa!)  od  strane  hercegovačkih 
franjevaca.  Kroz  sve  vrijeme  biskupovanja  o.  Mišića  vidi  se  neka  njegova 
nesklonost  i nesposobnost  u podizanju  domaćega  svjetovnoga  klera:  to  se  očituje 
od  njegove  nespremnosti  da  namješta  na  župe  novozaređene  svećenike  koji  su 
izlazili  iz  sarajevske  bogoslovije  do  ograničenja  broja  sjemeništaraca  i bogoslova! 
I umjesto  da  sve  snage  usredotoči  na  odgajanje  svojih  dijecezanskih  svećenika,  on 
potpisuje  preporuku  kojom  franjevcima  predaje  i one  župe  koje  su  pravno  čekale 
na  svoje  zakonite  djelatnike. 

- Čitava  afera  oko  zadobivanja  i provođenja  rimskoga  Indulta  baca  loše 
sjene  na  držanje  biskupa  Mišića.  Kao  mjesni  ordinarij  krije  stvari  ispred  svojih 
svećenika,  a u savjesti  se  muči  i kombinira  kako  bi  zamijenio  neke  župe  te  tako 
možda  obustavio  provedbu  Indulta.  Godinama  se  probijao  između  oštre  scile 
dijecezanskih  problema  i još  oštrije  haribde  traženja  i poniženja  od  strane  svoje 
redovničke  subraće. 

- U okvir  ulazi  i biskupov  interes  za  izgradnju  nove  katedrale.  Naime,  ni 
on  ne  bijaše  bolje  sreće  od  svoga  predšasnika  s obzirom  na  gradnju  naumljene 
katedrale.  I on  je  prikupljao  materijal,  ali  se  nije  usudio  staviti  ugaoni  kamen!  Je  li 
ga  od  toga  priječila  bojazan  da  neće  moći  završiti  katedralnu  zgradu  ili  ga  je 
gledalo  "poprijeko"  oko  njegovih  suredovnika  - ne  znamo.  Činjenica  je  da  je 
trideset  godina  biskup  prolazio  preko  zauzetoga  zemljišta  na  Guvnu  (Rondou)  a da 
se  nije  odlučio  na  konkretnu  gradnju,  pa  ni  na  otemeljenje.  Možda  se  mogu  dovesti 
u vezu  s time  i ove  poznate  činjenice: 

- Odmah  na  početku  svoje  biskupske  službe  biskup  je  Mišić  zatražio  i 
dobio  iz  Rima  povlasticu  da  može  napraviti  svoju  oporuku.  Testamentarno  je 
ostavio  svojoj  rodnoj  bosanskoj  provinciji,  zatim  svojemu  tajniku,  rodbini  i 
konačno  svjetovnom  kleru  u Hercegovini  5.000  kruna,  ako  pretekne. 

- Oni  koji  su  izbliza  poznavali  biskupa  Mišića  ističu  da  je  bio  asketa  na 
svoj  način.  Živeći  skromno  i siromašno,  mnogo  je  zaštedio,  ali  tu  je  ušteđevinu 
manje  upotrebljavao  u korist  mostarsko-duvanjske  biskupije.  Pomogao  je  gradnju 
crkve  na  Petrićevcu  kod  Banje  Luke,  konvikt  u Visokom  i franjevačku  bogosloviju 
u Novom  Sarajevu  (koja  je,  nažalost,  1945.  nacionalizirana).  Ako  čovjek  razdaje 
na  razne  strane,  nije  mu  lako  sagraditi  ni  običnu  kućicu,  kamoli  katedralu! 

- Nakon  one  glasovite  peticije  iz  1923.  godine  biskup  je  Mišić  dobivao 
"pro  clero  saeculari"  godišnju  pomoć  u iznosu  od  2 tisuće  dolara.  Tim  je  novcem, 
kako  svjedoče  njegovi  poznavatelji,  kupio  dvije  kuće  u Mostaru,  koje  su  1945. 
nacionalizirane,  te  je  pomagao  gradnju  novoga  župnog  stana  u Drežnici,  koji  je 
također  u tijeku  drugoga  svjetskog  rata  spaljen  a nakon  rata  s velikim  troškovima 
popravljen  i osposobljen  za  stanovanje.  Biskup  je  Mišić  ulagao  velik  dio 
primljenoga  novca  u tadanje  banke  (možda  s nakanom  da  jednom  otpočme  gradnju 
katedralne  crkve...),  ali  sve  je  u ratu,  zbog  velike  krize  i moratorija,  propalo 
zajedno  s bankama. 

Biskup  je  Mišić  upravljao  biskupijom  30  godina.  Umro  je  u svojoj  83. 
godini  života.  Pokopan  je  u crkvi  franjevačkoga  samostana  Petrićevac  kraj  Banja 
Luke.  Bilo  je  to  krajem  ožujka  1942.  Već  u travnju  iste  godine  imenovanje  novi 
biskup  u Mostaru. 

Biskup  Petar  Čule,  dijecezanski  svećenik  mostarske  biskupije,  postao  je 
1942.  godine  nasljednikom  biskupa  Mišića.  Iako  se  očekivalo  da  će  biskup  biti  iz 
redova  hercegovačke  franjevačke  provincije,  Sveta  je  Stolica  očitovala  druge 
namjere.  Obnova  redovite  crkvene  hijerarhije  u BiH  u 19.  stoljeću  sve  se  više 

učvršćivala  u izvođenju  na  javu  dijecezanskoga  klera  koji  je  stoljećima  bio 
potiskivan  u anonimnost  od  domaćega  redovništva.  Tim  se  jasno  pokazala  nakana 
i želja  da  se  u vodstvu  i pastvi  dijeceze  dadne  prednost  domaćemu  dijecezanskom 
ili  svjetovnom  kleru,  a da  se  redovništvo  vraća  u svoje  okvire  u kojima  izvršava 
vlastitu  zadaću  i karizmu  u Tijelu  Crkve. 

Novi  mjesni  ordinarij  preuzeo  je  upravu  biskupije  u najtežim  vremenima 
ovoga  stoljeća,  u najcrnje  doba  drugoga  svjetskog  rata.  Iako  osporavan  i od 
tadašnjih  državnih  vlasti  i od  mjesnih  redovnika,  biskup  se  od  prvoga  časa  pokazao 
revnim  pastirom  svoga  stada.  U grozoti  ratne  pustoši  koja  je  zahvatila  i njegove 
svećenike  (rat  je  odnio  ili  rastjerao  polovicu  dijecezanskih  svećenika)  i njegove 
vjernike,  dobri  pastir  nije  se  dao  smesti:  pomagao  je,  tješio,  intervenirao  i 
ohrabrivao. 

Čim  je  postao  biskupom,  smišljao  je  plan  kako  bi  povećao  broj 
dijecezanskoga  klera  i osigurao  mu  osnovnu  egzistenciju.  Došavši  u posjed 
biskupskoga  arhiva,  proučio  je  svu  zapetljanost  1923.  godine.  I već  1943.  iznio  je 
problem  pred  Svetu  kongregaciju  za  širenje  vjere.  Propaganda  mu  je  odmah 
odobrila  da  može  pokrenuti  pitanje  kad  god  zaželi,  ali  rat  je  prekinuo  biskupove 
naume.  Po  završetku  rata  mogli  su  se  vidjeti  rezultati  razorne  ljudske  strasti  i 
neuravnoteženosti:  značajan  broj  svećenika  poubijan,  određen  broj  crkava 
razrušen,  dio  vjernika  raspršen,  a pastir  udaren  jedanaest-godišnjom  kaznom 
zatvora!  Vjernici  se  Kristovi  doista  ne  mogu  ničemu  drugom  nadati,  osim 
ostvarenju  osmoga  blaženstva,  jer  Duh  nam  Sveti  jamči  da  nas  u svakome  mjestu 
"čekaju  okovi  i nevolje"  ( Dj  20,  23). 

Nakon  sedmogodišnjega  strogog  zatvora  biskup  je  bio  premješten  u 
zatočeništvo,  u franjevački  toliški  samostan.  Odatle  je  upravio  prvu  okružnicu 
svećenstvu  i narodu  preporučujući  mu  čuvanje  i izgradnju  crkava... 

Ponovnim  preuzimanjem  biskupijske  uprave  biskup  je  prvu  brigu  pokazao 
u odgoju  dijecezanskih  sjemeništaraca.  Njegova  molitvena,  usmena  i pisana 
nastojanja  okrunjena  su  i vidljivim  uspjesima:  od  1960.  do  1977.  godine  - dakle 
kroz  17  godina  biskup  je  Čule  zaredio  preko  60  dijecezanskih  svećenika  u 
Hercegovini.  Trenutačno  se  nalazi  25  svećenika  izvan  dijeceze:  u misijama,  na 
studijama,  u pastvi  privremenih  radnika  u Njemačkoj  u ispomoći  drugim 
biskupijama. 

Tek  1963.  godine  biskup  je  iznio  problem  župa  pred  Propagandu.  Plenarna 
sjednica  Kongregacije  za  širenje  vjere  dokinula  je  u ožujku  1965.  Indult  iz  1923., 
vraćajući  pravni  status  župa  (koje  su  franjevcima  bile  povjerene  "ad  nutum  S. 
Sedis")  u okvir  Decizije  iz  1899.  godine.  Propaganda  je  konkretnu  provedbu 
novoga  reskripta  prepustila  dogovoru  mjesnoga  ordinarija  i franjevačkoga 
provincijala.  U pregovorima  na  Propagandi  biskup  je  Čule  bio  do  te  mjere 
popustio  franjevcima  daje  predložio  raspodjelu  14  župa  slobodnoga  raspolaganja 
tako  da  polovica  pripadne  jednomu  kleru,  polovica  drugomu!  Provincijal  Ćorić 

nije  htio  prihvatiti  ponudu.  Tri  godine  nakon  toga  1968.  napravljen  je  ugovor 
između  biskupa  i provincijala  Šilića,  u kojem  je  biskup  Čule  ponovno  popustio 
predajući  franjevcima  dvije  najvrednije  župe:  Čitluk  i Čapljinu,  tražeći  od  ove 
zadnje  samo  buduću  (Trebižat).  U pregovorima  pred  apostolskim  vizitatorom  u 
Zagrebu  1972.  oba  mostarska  biskupa,  mons.  Čule  i mons.  Žanić,  pristali  su  da  se 
u opću  raspodjelu  župa  uključi  i trebinjska  biskupija,  premda  ova  nema  nikakve 
veze  s "hercegovačkim  slučajem".  Dijecezanski  kler,  koji  nije  bio  konzultiran  ni  u 
pregovorima  ni  u ugovorima,  imao  bi  pravo  postaviti  biskupu  Čuli  pitanje:  zašto  je 
toliko  popuštao  franjevačkim  zahtjevima?  Ali  svjestan  da  su  biskupove  ponude 
nadalmute  voljom  za  crkvenim  mirom  u Hercegovini,  dijecezanski  kler  prihvaća  u 
svećeničkoj  i crkvenoj  poslušnosti  biskupove  naredbe  i odluke! 

U ovom  općem  zaključku  želimo  podsjetiti  na  to  da  je  biskup  Čule  za 
vrijeme  izbijanja  i trajanja  "hercegovačkoga  slučaja"  po  svojoj  biskupskoj  službi 
izdavao  razne  odredbe,  naredbe,  zabrane,  pa  i kazne,  ali  Sveta  Stolica  nije  ga 
nikada  ni  u čemu  demantirala  ni  korigirala,  premda  su  Svetoj  Stolici  i samomu 
Svetom  Ocu  stizali  mnogobrojni  protesti,  bilo  od  strane  franjevačkih  prijatelja 
"vjernika",  bilo  od  samoga  franjevačkog  poglavarstva.  Poznato  je  s kakvim  je 
poštovanjem  primao  papa  Pavao  VI.  mostarskoga  biskupa  i što  mu  je  upravio  u 
onom  svojem  vlastoručnom  pismu  od  1.  srpnja  1975.  Premda  je  biskup  Čule 
nekada  morao  izdati  i koju  strogu  naredbu,  pa  i kaznu,  ipak  uvijek  je  to  činio  u 
duhu  Evanđelja,  u smislu  propisa  crkvenoga  zakonika,  osobnoga  poštovanja 
Svetoga  Oca  i središnje  crkvene  uprave,  želeći  najbolje  kako  svojim  neposrednim 
suradnicima  - svećenicima  biskupijskim  i redovničkim,  tako  i svim  svojim 
biskupljanima. 

Kruna  biskupovih  nastojanja  oko  izgradnje  crkava  na  području 
Hercegovine  nalazi  se  u podizanju  nove  katedrale  u Mostaru.  Petnaest  je  godina 
tražena  dozvola  i lokacija  od  mjesnih  građanskih  vlasti  koje  su  zatezale  na  razne 
načine  i odgađale  gradnju.  Konačno  je  biskup  bio  primoran  prihvatiti  lokaciju  koja 
mu  je  pružena:  godine  1975.  blagoslovljen  je  temeljni  kamen.  Katedrala  će  bez 
sumnje  ostati  biskupovo  životno  djelo  u koje  je  ugradio  svu  svoju  moralnu  i 
materijalnu  stečevinu! 

Biskup  Čule  nije  jednom  rekao  da  su  mu  veće  nevolje  pribavili  tzv. 
vjernici  (bilo  klerici  bilo  laici)  svojom  neposlušnošću  i pobunom  nego  što  ih  je 
doživljavao  u teškim  godinama  izgnanstva  i zatvora!  Treba  nešto  prepustiti  i 
budućemu  vremenu  u kojem  će  kiša  zdrave  kritike  sprati  sve  blato  što  su  ga  na 
biskupa  Čulu  nabacali:  neki  "vjernici",  "intelektualci"  "odbornici",  "putujući 
misionari",  "misionari  dobre  volje",  franjevci  Mihaljevići,  Šilići,  Ilići  i drugi... 
Tada  će  se  moći  pokazati  jasnim  da  dr.  Petar  Čule  svojom  biskupskom  pojavom  i 
moralnim  karakterom  može  stajati  uz  rame  najuglednijih  hrvatskih  biskupa  i iz 
prošlosti  i iz  najnovijega  vremena! 

Biskup  Pavao  Žanić,  svećenik  splitsko-makarske  nadbiskupije,  imenovan 
je  1970.  mostarskim  pomoćnim  biskupom  koadjutorom  s pravom  nasljedstva.  Nije 
nepoznato  daje  upravo  provincijal  hercegovačkih  franjevaca  dr.  fra  Rufin  Šilić  na 
odgovornom  mjestu  tvrdio  da  će  se  "hercegovački  slučaj"  odmah  riješiti  samo  ako 
dođe  biskup  sa  strane!  Koliko  su  se  uzimale  u obzir  takve  sugestije,  nitko  od  nas 
ne  može  znati,  ali  znamo  daje  Sveta  Stolica  posve  slobodna  u izbom  i imenovanju 
bilo  kojega  biskupa.  Ne  znaju  se  njezini  putovi,  ali  se  zna  jedno,  tj.  ono  što  jedan 
apostolski  nuncij  reče  jednom  zgodom:  Može  u jednoj  biskupiji  biskup  biti 
dominikanac,  benediktinac,  isusovac,  franjevac,  dijecezanski  svećenik,  ali  se  ne 
može  dogoditi  da  u jednoj  biskupiji  vlada  jedna  redovnička  dinastija!  A možda  bi 
netko  baš  to  htio! 

Biskup  je  Žanić  od  svoga  posvećenja  za  biskupa  jedan  od  najredovitijih 
sugovornika  gotovo  na  svim  sjednicama  i pregovorima  u vezi  s podjelom  župa:  u 
Mostaru,  u Zagrebu,  u Rimu...  Od  samoga  početka  nastojao  je  ugraditi  sve  svoje 
sposobnosti  i kvalitete  u službu  Božjega  naroda  u Hercegovini.  U malo  godina 
svoga  biskupovanja  obišao  je  i po  više  puta  sve  župe  u mostarsko-duvanjskoj  i 
trebinjskoj  biskupiji.  Izrazito  je  obuzet  pastoralnim  idejama  i djelima. 

Uloga  i angažiranost  biskupa  Žanića  u rješavanju  "hercegovačkoga 
pitanja"  i "slučaja"  otkrit  će  tek  naraštaji  iza  nas.  Mirno  će  se  moći  prosuđivati  svi 
njegovi  potezi  i sugestije,  a ujedno  će  biti  prilike  da  se  i s njega  skinu  izvjesne 
klevete  i neistine  kojima  se  obasipalo  njegovo  ime. 

Poglavari  hercegovačkih  franjevaca  odigrali  su  sudbonosnu  ulogu  u 
zamrsivanju  "hercegovačkoga  pitanja"  i u stvaranju  "hercegovačkoga  slučaja".  Tri 
su  garniture  tih  poglavara  osobito  značajne: 

1)  Poglavari,  koji  su  1884.  i 1885.  predlagali  Svetoj  Stolici  rješenje  s 
obzirom  na  raspodjelu  župa  u mostarsko-duvanjskoj  biskupiji,  nisu  ostavili  nijednu 
župu  za  dijecezanski  kler!  Čitava  bi,  dakle,  mostarska  biskupija  morala  biti 
franjevačka  baština!  Kako  su  sve  tekli  pregovori,  ne  znamo.  Ipak  je  čudesna 
činjenica  da  su  1899.  godine  franjevci  pristali  da  se  jedna  trećina  župa  i jedna 
trećina  vjernika  dodijeli  vodstvu  svjetovnoga  klera.  Izdana  je  Decizija  kojom  je  to 
potvrđeno. 

2)  Ali  dvadesetih  godina  ovoga  stoljeća  hercegovački  franjevački 
poglavari  na  čelu  s provincijalom  fra  Lujom  Bubalom  nisu  mogli  gledati  ni  tu 
jednu  trećinu  namijenjenu  dijecezanskim  svećenicima  te  su  1922.  i 1923.  podnosili 
molbe  da  se  te  župe  ponovno  vrate  u krilo  majke  provincije.  Prešutjele  su  se  istine 
(subrepcija),  navele  su  se  neistine  (obrepcija)  i molba  je  uslišana  u Rimu.  Izdanje 
indult  (povlastica)  kojim  se  14  svjetovnih  župa  povjerava  franjevačkoj  provinciji, 
ali  samo  "ad  nutum  S.  Sedis",  tj.  dok  Sveta  Stolica  okom  ne  trepne  da  se  župe  vrate 
njihovim  pravnim  upraviteljima.  Ovakva  neuredna  rabota  ne  može  se  razumjeti 
osim  na  tradicionalnoj  liniji  franjevačkoga  mentaliteta  i monopolizma  po  kojima  je 
cjelokupna  pastorizacija  vjernika  trebala  biti  u rukama  braće  redovnika  reda  sv. 

Franje!  Priznamo  da  su  se  tadašnji  franjevački  poglavari  obratili  na  pravu  adresu 
da  osiguraju  sebi  župe  za  nesigurnu  budućnost,  ali  nam  nije  jasno  zašto  su  odmah 
počeli  smatrati  te  župe  kao  da  su  potpuno  i punopravno  pripojene  provinciji  za 
vječna  vremena,  kad  je  časni  rimski  indult  postavio  jasnu  klauzulu:  ad  nutum  S. 
Sedis\ 

3.  Najtragičniju  spletku  učinili  su  franjevački  poglavari  hercegovačke 
provincije,  s provincijalom  dr.  fra  Rufinom  Silićem  na  čelu,  kad  su  se  odlučili  stati 
u obranu  valjanosti  indulta  iz  1923.  godine  i nasilno  zadržati  dijecezanske  župe 
nakon  što  je  Sveta  Stolica  poništila  indult  i naredila  postupno  predavanje  župa  na 
slobodno  raspolaganje  biskupu.  Jednu  od  ključnih  uloga  u "hercegovačkom 
slučaju"  imao  je  spomenuti  provincijal  Šilić.  Upravu  je  provincije  preuzeo  1967. 
godine,  a s nje  prisilno  svrgnut  1976.  godine  od  svojih  viših  poglavara  iz  Rima,  na 
zahtjev  Svete  Stolice.  Zajedno  s njime  izbačeni  su  iz  uprave  i njegov  zamjenik  i 
pet  definitora. 

Provincijal  Šilić,  čovjek  zamjetne  inteligencije,  vrstan  u jezičnom  izričaju, 
usmenom  i pisanom,  vodio  je  svoju  provinciju  punih  devet  godina  rubom 
žonglerskoga  izmotavanja  naredbama  Svete  Stolice  i izričita  neposluha  mjesnom 
ordinariju  u pitanjima  dušobrižničke  pastve  u pojedinim  župama.  Njegov  mu  je 
moralni  obraz  dopuštao  da  se  u njegovu  i provincijalnom  glasilu  - čak  i u istom 
tekstu  - nađu  zajedno  upadljiva  proturječja.  On  je,  čini  se,  kadar  za  svaku  stvar 
imati  po  dva  posve  protivna  gledišta  za  koja  se  nikad  ne  može  znati  iza  kojega  on 
stoji  i s kojim  se  on  slaže.  Na  primjer:  Prije  stvaranja  Sporazuma  o župama  on  će 
ustvrditi  da  ima  punomoć  pregovarati  s biskupom.  Nakon  povlačenja  potpisa  on  će 
glatko  zanijekati  da  nije  bio  opunomoćen  i da  je  zaboravio  klauzule 
provincijalnoga  kapitula.  On  će  kao  pametan  čovjek  dati  potpis  na  Ugovor  o 
župama  1968.  godine,  ali  nakon  povlačenja  potpisa  on  će  tvrditi  da  to  uopće  nije 
bio  Ugovor,  nego  nacrt  Ugovora  (na  svijetu  se  pametan  čovjek  ne  potpisuje  na 
nacrt  sporazuma,  ali  to  provincijalu  hercegovačkom  ništa  ne  smeta!).  Dapače,  kad 
se  našao  u nebranu  grožđu  s obzirom  na  povlačenje  potpisa,  počeo  je  svaljivati 
krivnju  na  svakoga  živa  samo  da  sa  sebe  spere  ljagu:  jednima  će  reći  da  je 
biskupov  tajnik  ubacio  neke  retke  koje  je  on  sam  previdio,  drugima  će  napisati  da 
je  po  svaku  cijenu  želio  biti  "fanatik  mira",  trećima  će  kazati  da  ga  je  biskup 
prevario  a četvrtima  trijumfalno  reče:  "Umalo  ne  potpisah!" 

Provincijal  Šilić  nema  dosta  riječi  da  pokaže  revnost  i dobrotu  svojih 
podložnika:  oni  su  dobri  ko  kruh,  mirniji  od  "zejtina"  - lako  je  njima  biti  poglavar, 
a te  iste  svoje  podložnike  on  je  spreman  gurnuti  u još  veće  crkvene  kazne:  "A  vi, 
kažnjena  braćo,  ako  vas  i sav  svijet  osudi,  znajte,  da  vas  ja  ne  osuđujem!"  Prema 
tomu,  u Cmač  i u Grude!  On  teoretski  prizna  da  biskup  i dijecezanski  kler  u svojoj 
biskupiji  imaju  pravo  tražiti  polovicu  vjernika,  ali  tako  da  u istoj  biskupiji  ostane 
80%  vjernika  pod  duhovnom  skrbi  provincije! 

Otac  Šilić,  redovnik  čudna  omalovažavanja  crkvenih  odredaba  i sankcija 
od  strane  mjesnoga  ordinarija,  uskliknut  će  svojoj  subraći  na  provincijalnom 
kongresu  na  Humcu:  biskupove  su  kazne  "i  nemoralne  i nenormalne"!  Njemu  su 
tri  anonimna  europska  profesora  riješila  pitanje  savjesti  u odnosu  na  zakonitu 
crkvenu  vlast.  Nedostojno  poglavara  bilo  koje  zajednice!  U vrijeme  odgode 
provincijalnoga  kapitula  otac  će  Šilić  obećati  na  Propagandi  da  će  se  "slučaj" 
riješiti  a on  uprave  odreći  ako  se  održi  kapitul.  Kardinal  povjerovao:  kapitul  se 
održao,  fra  Rufin  izabran  i ujedno  se  odrekao  - danoga  obećanja  - na  Propagandi! 

Provincijal  Šilić  vedra  čela  poručuje  Svetoj  Stolici  da  Papa  ne  može 
"nazapovijedati"  koliko  on  može  "naslušati".  A kad  Sveti  Otac  - taj  "anđeo  mira", 
kako  ga  naziva  o.  Šilić,  izda  naredbu  hercegovačkoj  franjevačkoj  provinciji  da 
vrati  dijecezanskom  kleru  što  je  dijecezansko,  provincijal  na  to  odgovara  Petrovu 
nasljedniku  riječima  sv.  Petra:  "Većma  se  treba  pokoravati  Bogu  negoli  ljudima!" 

Utrošio  je  silnu  intelektualnu  i moralnu  snagu  u izvrtanje  pravoga  smisla 
određenih  zakona  i dekreta,  u krivo  tumačenje  pojedinih  biskupovih  odredaba,  u 
povlačenje  vlastitih  potpisa  i obećanja,  u okretanje  toka  Neretve  da  od  Čapljine 
žubori  prema  Konjicu,  protiv  prirodnih  zakona!  Svoje  obilne  talente  obilno  je 
stavljao  u funkciju:  ismijavanja  Kanonskoga  prava  - Kodeks  je  stari  šešir  za 
bunjište!  komedijanja  s biskupovim  odredbama,  izrugivanja  sa  službenicima 
Kongregacije  za  širenje  vjere  - oni  su  za  njega  "pubertetlije",  poigravanje  s 
dekretima  i pismima  Rimske  kurije  ("Papine  kamarile")! 

Djelomično  paradoksalan,  a podosta  kontradiktoran,  više  nesređen  nego 
sređen,  provincijal  je  Šilić  svojom  demagoškom  sposobnošću  u borbi  za 
"demokraciju"  u Crkvi  - narod  se  pita!  - osvajao  simpatije  braće  franjevaca  i 
vjernika  laika  koji  su  mu  pljeskali  izvodeći  maskeradu  i viku  protiv  nositelja 
zakonite  crkvene  službe  i vlasti.  U hercegovačkoj  je  Crkvi  svojim  pisanjem  i 
stavovima  stvarao  pobunu  protiv  biskupa  i Pape,  a rastvarao  vjerničke  savjesti  s 
obzirom  na  poštovanje  zakonitih  nasljednika  apostola.  Vodio  je  svoju  provinciju 
gotovo  jedno  desetljeće.  I doveo  je  upravu  i stvarnu  slijepu  ulicu.  Ipak,  da  se  spasi 
ustanova,  zbačeni  su  ljudi  s njezine  uprave.  Provincijal  je  Šilić  dobio  vrhovnu 
zapovijed  da  napusti  Hercegovinu.  Ni  toga  se  nije  mogao  "naslušati"  te  se  dva  puta 
vraćao  u Hercegovinu.  Oba  je  puta  bio  strogo  opomenut  pod  prijetnjom  izgona  iz 
Reda. 

Objektivne  promatrače  najviše  začuđuje  činjenica  kako  su  se  brojni 
hercegovački  franjevci  - poznati,  inače,  po  svojoj  redovničkoj  vjernosti  i revnosti  - 
dali  voditi  od  takva  vođe.  Kao  da  su  gotovo  svi  zaboravili  onu  staru  i vrijednu 
misao,  koju  ponovi  njihov  subrat  konventualac,  Yves  Ivonides: 

"Tragediju  možemo  prouzročiti  sami,  a to  će  biti  onda  kad  se  budemo 
odupirali  odlukama  Svete  Stolice.  To  bi  bilo  pravo  antifranjevaštvo,  tada  bi  nam  se 
razletjela  jezgra.  Crkva  je  naše  sve,  majka,  koja  nas  koji  put  može  i nepravedno 
udariti,  ali  pravi  sin  voli  majku  i kada  se  zaleti,  kad  od  njega  traži  žrtvu  koju  bi 

mogla  ne  tražiti.  Tu  nam  pomaže  jedino  saznanje  da  smo  se  za  ljubav  Boga  i 
Crkve  svega  odrekli  pa  i svojih  prava.  Ta  naša  je  bitna  oznaka:  biti  bez  prava!" 

A nama  se  čini  da  su  se  gotovo  svi  franjevci  hercegovačke  provincije, 
otkazujući  poslušnost  Dekretu,  nesinovski  zaletjeli  na  Svetu  Stolicu  tražeći  svoja 
"prava"!  Historijska  prava  na  župe  i pastvu!  Stupili  su  u "masovni  pokret" 
neposlušnosti,  a za  sobom  poveli  one  koje  su  mogli  obmanuti,  da  se  bore  protiv 
Dekreta  Svete  Stolice  iz  1975.  godine.  Sa  simpatijama  prate  otpor  naroda,  a neki 
unatoč  svim  zabranama  tvrdoglavo  sudjeluju  i potiču  vjernike  na  bunu:  vršeći  po 
župama  svećeničke  funkcije  bez  ikakva  crkvenoga  ovlaštenja. 

Na  kraju  svega  izjavljujemo  da  bi  nam  bilo  veoma  žao  i teško  ako  ova 
hercegovačka  franjevačko  - vjernička  revolucija  u našoj  mjesnoj  Crkvi  proguta 
svoju  vlastitu  djecu,  kako  reče  jedan  franjevac.  Nadajmo  se  ipak  da  će  članovi 
franjevačkoga  reda,  duhovni  sinovi  radikalnoga  Sveca  iz  Asiza,  napraviti  duhovnu 
revoluciju  u svojim  savjestima,  a ne  izazivati  protucrkvenu  pobunu  u 
hercegovačkoj  Crkvi. 


197  Vječni  zaljubljenik,  str.  169. 

Pax  Christi, 


Dragi  Don  Ra tko, 

Ugodno  si  me  obradovao  Tvojim  pismom  od  1. prosinca 
kojim  si  odgovoriš  na  moja  dva  pisma« 

Ja  vrlo  rado  prihvaćam  Tvoju  sugestiju,  da  se  odmah 
pristupi  preradbi  onog  umnoška  "Afera  oko  župa  u Hercegovini"  i 
da  se  spremi  za  knjigotisak,  pa  da  li  će  se  to  jednom  prije  ili 
kasnije  izdati,  ali  neka  je  spremno  s naše  strane.' 

Ja  sam  sebi  zamišljao  ovako:  preraditi  onaj  uvodni 
dio: povi jesno-kronološki  pregled  dogadjaja  - ja  bih  to  uzeo  na  sebe, 
kad  sdm  već  to  pisao. 

U drugom  dijelu  objaviti  neke  dokumente.  0 tome  se  moramo 
dobru  promisliti  i porazgovoriti . 

U trećem  dijelu  došlo  bi  osvrt  na  Mihal jevieevu  knjigu. 

Da  li  u Osvrt  uvrstiti  i "Osvrt"  na  otvoreno  pismo, i na  onaj 
njegov  "Osvrt  na  prikaz  "Župe  u Hercegovini".  Možda  bi  bilo 
previše,  nego  zaustaviti  se  na  ovoj  najnovijoj  knjizi  "H.  slučaj". 

Ha  neke  će  se  stvari  odgovoriti  onim  drugim  dijelom, 
^Dokumentima", pa,  držim,  da  ne  bi  bilo  potrebno  da  se  nešto  duže  na 
tome  zadržava. 

Eto,  bio  sam  slobodan  nabaciti  nekoliko  misli  u vezi 
s Tvojim  prijedlogom,  da  bi  ovogodišnje  božićne  pnaznike  ostao  u 
Sarajevu  i žrtvovao  svoje  vrijeme,  da  se  spremi  taj  odgovor  na 
Mihaljevićevu  knjigu. Mene  to  veseli,  oduševljava  i daje  mi  snage  i 
volje,  da  i ja  nešto  u to  vrijeme  učinim,  ako  ne  budem  posve 
zavaljen  poslovima  u kancelariji... 

Mostar,  dne  3.  prosinca  1976. 


P.S.  Otkako  traje  naš  slavni  "hercegovački  slučaj",  ja  sam,  ne  da 
se  hvalim,  na  sve  što  su  Minoriti  pisali,  i odgovorio,  ne  toliko 
za  javnost  nego  za  povijest.  Ostalo  mi  je  da  odgovorim  na 
Mihal jevićevo  "Otvoreno  pismo  mostarskom  Biskupu  iz  1969",  te  na 
onaj  njegov  OSVRT  na  prikaz  "Župe  u Hercegovini",  materijal  sam 
skupljao,  sad  kad  je  pak  izašla  njegova  knjižica  "Hercegovački 
slučaj",  pružila  mi  se  prigoda  da  na  sve  zajedno  odgovorim. 

Ako  budem  ostvario  svoju  zamisao,  mogla  bi  to  pozamašna  knjiga 
biti,  jer  želim  sve  unutra  uvrstiti,  i osvrnuti  se  na  njegovo 
polemiziranje  s Don  Andrijom  Majićem,  a onda  s Biskupom  Čulom 
prije  1967-68,  jer  je  on  odmah  kad  je  prestao  biti  provincijal, 
počeo  se  prepisivati  s Biskupom  i pripremati  svoj  "stav"  prema 
Biskupu. . . 

Ovo  sam  dodao  dne  4.  prosinca  1976.  u jutarnjim  satima  .... 

PAPA  LEON  XIII. 

OSNIVA  CRKVU  VRHBOSANSKU  U BOSNI  I HERCEGOVINI 


SANCTISSIMI  DOMINI  NOSTRI 
LEONIS  DIVINA  PROVIDENTIA  PAPAE  XIII. 

LITTERAE  APOSTOLICAE 

QVIBVS  HIERARCHIA  EPISOOPALIS  IN  BOSNIA  ET  HERZEGOVINA  INSTITVITVR 

LEO  EPISCOPVS 
SERVVS  SERVORVM  DEI 
AD  PERPETVAM  REI  MEMORIAM. 


Ex 


hac  augusta  Principis  Apostolorum  Cathedra,  in  qua  Deo  rilacuit 


* * * 


SVETOGA  NAŠEGA  GOSPODINA 
PO  BOŽJOJ  PROVIDNOSTI  PAPE  LEONA  XIII. 

APOSTOLSKO  PISMO 
kojim  se  ustanovljuje  redovita  crkvena  hijerarhija 
u Bosni  i Hercegovini 

LEON  BISKUP 
SLUGA  SLUGU  BOŽJIH 
NA  VJEČNI  SPOMEN 


Vatikan,  5.  srpnja  1881. 


S ove  uzvišene  Stolice  apostolskoga  Prvaka,  na  koju  se  Bogu  svidjelo 
postaviti  Našu  neznatnost,  obuhvaćajući  sve  krajeve  svijeta  brigom  Naše  službe, 
znamo  da  nam  treba  uložiti  sav  napor  da  bi  katolička  vjera  - majka  i učiteljica 
svake  prave  nauke  i svake  građanske  uljudbe  - s vremenom  svugdje  uznapredovala 
i sve  narode  svojim  vodstvom  i zaštitom  potpomagala  na  putu  ljudske  i nebeske 

sreće.  U ovoj  službi,  dok  Nam  je  duh  ispunjen  nemalim  ljudskim  osjećajem 
gorčine  zbog  motrenja  i težine  zala  koja  satiru  ljudsko  društvo  i zbog  stalnoga  rata 
u kojem  neprijatelji  vjere  napadaju  ovu  Svetu  Stolicu,  preblagi  Bog  ne  dopušta  da 
budemo  bez  prikladne  utjehe  njegove  dobrote.  Često  daje  sretan  ishod  Našim 
naporima  oko  spasa  duša,  milostivo  čini  da  se  katolička  vjera,  na  mnogim 
mjestima  ozbiljno  uzdrmana  i osporena,  na  drugim  opet  sretno  uspostavlja,  te  širi 
granice  svoga  spasonosnog  kraljevstva.  Nemali  plod  ove  utjehe  primili  smo  u 
onim  svijetlim  svjedočanstvima  sinovskoga  duha  i odane  volje  što  su  ih  slavenski 
narodi  kao  izvrstan  dio  kršćanske  obitelji  s ljubavlju  javno  pokazali  prema  Nama 
zbog  očinskoga  nastojanja  kojim  se  trudimo  u promicanju  njihova  dobra.  Stoga, 
koliko  Nas  god  pokreće  želja  za  njihovim  spasom,  toliko  nas  diže  veličina  nade  u 
kojoj  ne  sumnjamo  da  će  članovi  toga  pučanstva,  koji  još  nisu  dionici  katoličkoga 
jedinstva,  nakon  tužnih  zbivanja  što  su  ih  dugo  podnosili,  razmišljajući  o sreći  onih 
dana  kad  su  njihovi  preci,  poučeni  u kršćanskoj  vjeri  i uljuđenu  životu,  pripadali 
Apostolskoj  Stolici,  i o sretnom  položaju  braće  koja  su,  ostavši  u vjeri  Rimske 
Crkve,  uvijek  u njoj  imala  zaštitu,  utjehu  i okrilje  predrage  majke,  potražiti  u 
njezinu  krilu  sigurno  pribježište  i pridružiti  joj  se  čvrstom  vezom  vjere  i ljubavi. 

U ovoj  brizi  i ljubavi  kojom  obuhvaćamo  sve  slavenske  narode  najviše  se 
radujemo  što  nam  se  pružila  prilika  da  se  možemo  pobrinuti  za  duhovne  potrebe  i 
uredbe  onih  koji  žive  u pokrajinama  Bosni  i Hercegovini.  Zbog  promjene  prilika  i 
političkoga  stanja  njima  sada  upravlja  i vlada  predragi  Nam  u Kristu  sin  Franjo 
Josip,  austrijski  car  i ugarski  apostolski  kralj.  Kad  smo,  naime,  prema  Našoj  službi 
ocijenili  prikladnim  vjerske  stvari  u tim  pokrajinama  dovesti  u stanje  koje  bi  bolje 
odgovaralo  novomu  građanskom  poretku  i omogućilo  tamošnjim  narodima 
plodnije  primanje  pomoći  Crkve,  uzdajući  se  u iskrenu  vjeru  i pobožnost  uzornoga 
cara  i kralja,  s njim  smo  se  dogovorili  da  svoja  nastojanja  pridruži  Našima  te 
dragovoljno  poprati  Naše  želje.  Naše  nade  i želje  imale  su  žuđene  uspjehe: 
uzvišeni,  naime,  car  i kralj,  kojemu  je  dostojanstvo  apostolskoga  imena  poticajem 
da  dokaže  plemenite  vrline  svojih  predšasnika,  primio  je  vrlo  uljudno  Naše  obveze 
i želje  te  Nam  je  njegovom  naklonošću  palo  u dio  da  možemo  uspostaviti  novu 
crkvenu  pokrajinu  u onom  dijelu  Ilirika  kojega  je  svijetlu  uspomenu  Katoličke 
Crkve  providnost  predala  potomcima. 

Jamačno  je  poznato  i posvjedočeno  sigurnim  povijesnim  spomenicima  da 
su  ilirske  pokrajine  koje  su  se  prostirale  sve  do  rijeke  Istre  već  u samome  početku 
upoznale  svjetlo  Evanđelja  po  službi  Apostola  naroda.  On  piše  Rimljanima,  sjeća 
se  onoga  što  je  po  Kristu  učinjeno  riječju  i djelom,  snagom  znamenja  i čudesa, 
snagom  Duha  te  za  sebe  kaže  daje  od  Jeruzalema  pa  uokolo  sve  do  Ilirika  pronio 
Evanđelje  Kristovo}  On  se  naime  pokazuje  kao  služitelj  Kristov  među  narodima, 

prolazi  cijelim  Ilirikom  - kako  su  stari  Oci  predali  na  spomen2  - i svugdje  sije  iskre 
vjere  koje  je  Duh  Sveti  voditelj  poticao  i uvijek  živima  održavao.  Kad  je  tako 
Učitelj  naroda  u tim  krajevima  raširio  sjeme  božanske  riječi  što  su  ga  kasnije 
njegovi  učenici  i sljedbenici  Apostolskoga  prvaka,  Luka,3  Klement4  i Tit5  marljivo 
obradili,  čudesno  je  koliko  je  kršćanska  stvar  uznapredovala,  i koliku  je  prinovu 
imala,  nakon  što  je  bila  uspostavljena  crkvena  hijerarhija  u kojoj  su  dostigla 
prvenstvo  biskupska  sjedišta  Soluna,  Solina  i Siimija  te  se  ona  s pravom  ponose  da 
su  svoje  prve  pastire  dobila  od  dvojice  Apostolskih  Prvaka.  Nije  tim  krajevima 
nedostajao  ukras  ni  mučenika  ni  sjajnih  učitelja,  među  kojima  u prvom  redu  treba 
spomenuti  onu  presjajnu  zvijezdu  zapadne  Crkve  i izvrsnoga  tumača  božanskoga 
Pisma,  Jeronima,  koji  je  ugledao  prvo  svjetlo  kod  starih  granica  Panonije  i 
Dalmacije.6 7 

Rimski  prvosvećenici,  naši  predšasnici,  nikad  nisu  uskraćivali  ni  svoje 
dobrohotnosti  ni  ikakva  drugoga  oblika  svoje  brige  ilirskim  pokrajinama;  štoviše, 
u onim  krajevima  koji  više  naginju  na  istok,  postavili  su  nekoliko  predstojnika  s 
vikarskom  vlašću  Apostolske  Stolice,  posavjetovavši  se,  dakako,  s biskupima 
solunske  Crkve,  koji  su  vršili  tu  službu.  Tako  su  te  pokrajine  uz  neprestane  brige 
rimskih  Prvosvećenika  sretno  cvale,  a što  je  veliki  Nikola  I.,  predšasnik  Naš,  pišući 
caru  Mihajlu,  izrazio  ovim  riječima:  Ilirska  se  biskupija  za  vrijeme  naših 
predšasnika,  tj.  Damaza,  Siricija,  Inocenta,  Bonifacija,  Celestina,  Siksta,  Leona, 
Hilarija,  Simplicija,  Feliksa  i Honnizde  povećavala  svetim  odredbama  ovih 
prvosvećenika.1  Dapače,  poslanice  drugoga  Našega  velikog  prethodnika,  Grgura  I., 
još  starije  od  ovoga  pisma,  pokazuju  stalan  i jasan  znak  i najvećega  autoriteta,  i 
osobite  brige,  i široke  ljubavi  kojom  je  ova  Rimska  Stolica,  već  prema  prilikama, 
običavala  izlaziti  u susret  potrebama  pastira  i vjernika  u tim  pokrajinama,  na 
izgradnju  i porast  mističnoga  Tijela  Kristova. 

Međutim,  budući  da  slabljenjem  Rimskoga  carstva  oni  koji  su  posjedovali 
vrhovnu  moć,  nisu  bili  kadri  spriječiti  mnoštva  stranih  naroda  koji  su  odasvud 
navaljivali  i sve  redom  nastanjivali,  i te  su  bogate  pokrajine  bile  zauzete  najprije  od 
Gota  i Huna,  a malo  kasnije  od  Avara  i Slavena.  Zato  su  u tom  žalosnom  zbivanju 
krvoprolića  i pustošenja  ne  samo  izbrisani  mnogi  starinom  i veličinom  sjajni 


2 S.  S.  ASTERIUS,  biskup  Amasee,  Hom.  V.  in  Princip.  Apost.  Cfr.  S.  HlERONYMUS, 
Epist.  LIX.  ad  Marcellam ; S.  GREGORIUS  NYSSENUS,  Oratio  de  S.  Stephano  Protomartyre\ 
Ioannes  VIII.,  Epist.  CIX adPetrum  Comit;  S.  Petrus  Damiani,  Sermo  de  SS.  Apostolis. 

3 S.  Epiphanius,  Haereses  LI. 

4 D.  Farlati,  Illyricum  Sacrum,  tom.  I.  proleg.  part.  III.  paragr.  1. 

5 S.  Hieronymus,  in  caput  IV.  Epist.  II.  ad  Timotheum. 

6 Idem,  De  viriš  illustribus,  posljednje  poglavlje. 

7 S.  N ICOLAUS  I.  PP.,  Epist.  IV.  ad Michaelem  Imperatorem. 

gradovi  nego  su  također  potpuno  nestala  mnoga  odlična  biskupska  sjedišta.  No, 
snaga  duha  i nastojanje  Rimskih  prvosvećenika  nisu  popustili  nego  su  sve  poduzeli 
da  pojačanom  brigom  poprave  štete  i podignu  ruševine.  Djelomično  su  blažih 
nevolje  i podizali  klonule,  djelomično  poučavali  surove  došljake  u vladanju 
kršćanskoga  života  da  bi  od  njih  učinili  žive  stijene  na  čast  duhovnoga  doma  i 
plemenite  učenike  kršćanske  uljudbe  na  dobro  građanskoga  društva.  I upravo  u 
sedmom  stoljeću,  kad  su  Srbi  i Hrvati  krenuli  s Karpatskih  planina  i nastanili  se  na 
područjima  Slavonije,  Hrvatske,  Srbije,  Dalmacije  i Istre,  Ivan  IV.,  Vrhovni 
svećenik,  trošeći  blago  Rimske  Crkve  za  pomoć  onima  koje  je  pritiskala  bijeda 
ropstva  i brinući  se  da  nađe  sigurno  mjesto  za  ostatke  svetih  mučenika,  vršio  je 
svoju  dužnost  nastojanjem  oko  spasa  novih  pridošlica.  Poslao  im  je  Martina  Opata, 
sveta  čovjeka,  da  ih  izvede  iz  tame  zablude  na  svjetlo  evanđeoske  istine.8  Nema, 
naime,  sumnje  da  su  biskupi  i svećenici,  koje  je  iz  grada  Rima  slao  ovaj 
Prvosvećenik  kao  i drugi  njegovi  bliži  nasljednici,  poučavali  u svim  djelima 
pobožnosti  one  slavenske  narode  koji  se  nazivaju  južnima  te  da  su  ih,  očišćene 
kupelju  novoga  rođenja,  zajedno  s dvojicom  knezova,  Porinom  i Porgom,  primili 
kao  prvine  srodnih  naroda  u ovčinjak  Isusa  Krista.9 

Ova  briga  naših  predšasnika  također  je  bila  jasna  u kasnijim  stoljećima  kad 
su  nastojanjem  Rimskih  papa,  Nikole  I.,  Hadrijana  II.  i Ivana  VIII.,  uz  pomoć 
svetih  muževa  braće  Ćirila  i Metodija  - kojih  smo  štovanje  nedavno  s velikom 
utjehom  odredili  da  se  proširi  i poveća  - slavenski  narodi  što  dopiru  od  sjevera  do 
juga  potpunije  upoznali  svjetlo  evanđeoske  nauke  i,  po  njoj  privedeni  u krug 
ljudske  i građanske  kulture,  zadobili  sveti  oblik  vjere  i pravednosti. 10 

Kad  su  tako  slavenski  narodi,  na  čudesan  način  obraćeni  na  katoličku 
istinu,  prispjeli  u zajedništvo  vjere  i ljubavi  s Apostolskom  Stolicom,  s njom  su 
dugo  držali  tijesne  odnose,  povezani  vezama  sinovske  revnosti.  A odatle,  odakle  se 
svećeničko  jedinstvo  i nauka  spasenja  šire  u cio  svijet,  crpili  su  obilnu  korist  kao  iz 
živoga  izvora  nebeske  rose.  U kraljevstvima  i kneževinama  slavenskoga  imena 
bilo  se  uobičajilo  da  kraljevi  i knezovi  primaju  vjeru  i pokroviteljstvo  blaženoga 
Petra.  A njega  su  štovali  u njegovim  nasljednicima  kao  baštinicima  one  vlasti  koju 
mu  je  dao  Vječni  Pastir  za  cijelo  kršćansko  stado.  Neki  su  od  tih  naroda,  nakon  što 
su  pošli  stopama  buntovnika  Focija  i otišli  iz  materinskoga  zagrljaja  Katoličke 
Crkve  koja  ih  je  uzalud  pokušavala  zadržati  i ponovno  dozvati  natrag,  osušili  su  se 
kao  mladice  odsječene  od  loze.  Iz  stanja  u kojem  su  cvali  zapali  su  u one  nevolje  i 
jade  koje  je  povijest  u svojim  spomenicima  prenijela  na  potomke.  Zbog  toga, 


8 LiberPontificalis,  In  Ioannem  IV 

9 CONSTANTINUS  PORPHYROGENETUS,  De  administrando  imperio,  pogl.  XXX., 
XXXI.,  XXXII. 

10 IOANNES  VIII.,  Epist.  ad  Michaelem  Borisium  regem  Bulgariae. 

poučeni  iskustvom  tolikih  stoljeća,  Mi  smo  s većim  pravom  slobodni  potaknuti  te 
narode  i progovoriti  im  istim  riječima,  kojima  im  je  Ivan  VIII.,  Naš  predšasnik  - 
kao  da  je  predosjećao  buduće  stvari  - nastojao  dozvati  u katoličko  jedinstvo. 
Govorio  je  naime:  Trebate  se  sjetiti  kolika  je  sreća  očito  pratila  vaše  pretke  kad  sa 
se  pobožna  srca  kao  pravi  sinovi  slijevali  k pragu  Apostola  Petra,  ključara 
nebeskoga  kraljevstva,  a kolike  nesreće  nakon  toga  a sve  do  sada  podnosite  kad  ne 
sumnjate  da  se  kao  tuđinci  dijelite  od  ove  Stolice  blaženoga  Petra.11 

Ovim  su  raznim  zbivanjima  bili  podložni  i narodi  što  nastanjuju  pokrajine 
Bosnu  i Hercegovinu,  kojima  sada  obraćamo  svoju  brigu.  Ove  su,  naime, 
pokrajine  bile  podvrgnute  raznim  knezovima  susjednih  plemena,  već  prema  tomu 
kako  je  koji  bio  moćniji;  čas  su  bile  pod  Srbijom  ili  Hrvatskom,  čas  pod  drugim 
gospodarima.  Stoga  nije  moglo  biti  da  ne  budu  okužene  pogubnim  otrovom 
zabluda  koji  ih  je  okruživao.  No,  kad  su  u dvanaestom  vijeku  došle  pod  vlast 
ugarskih  kraljeva,  uzimajući  naslov  kraljevstva  Rame  i nakon  što  su  se  vratile  u 
zajedništvo  Crkve,  opet  su  uživale  bogate  plodove  vjere.  Ah  ta  sretna  okolnost  nije 
ipak  bila  dugotrajna:  jer  malo  iza  toga  iz  susjedne  je  Bugarske  drugo  zlo  na  njih 
nadošlo  i veoma  se  raširilo,  mnogo  kužnije  i ružnije  od  prvoga,  nastalo  iz  starih 
manihejskih  zabluda  i dalo  ime  sljedbi  patarena.  Od  ove  žalosne  zaraze  koja  je  te 
pokrajine  zagađivala  gotovo  tri  stoljeća  proizlazili  su  veoma  mnogi  i zlokobni 
gubici  po  vjeru  i ćudoređe  njihovih  naroda.  Unatoč  tim  nepovoljnim  prilikama, 
obilno  su  se  pokazivah  žar  i briga  Rimskih  prvosvećenika  u trajnom  nastojanju  da 
se  s Gospodnje  njive  uklanja  kukolj,  štite  i hrane  klice  kršćanske  vjere  te  se  tako 
obnovi  bogoštovlje  iskrene  pobožnosti.  Naime,  da  druge  ne  spominjemo,  u svojoj 
su  se  vrhovnoj  službi  u tome  na  poseban  i prejasan  način  isticah:  Inocent  III., 
Honorije  III.,  Grgur  IX.,  Inocent  IV.,  Nikola  IV.,  Ivan  XXII.,  Benedikt  XII.,  Urban 
V.,  Eugen  IV.,  i Nikola  V.  koji  su  djelomično  čestim  poslanstvima  i apostolskim 
pismima  knezovima  i biskupima,  djelomično  svetim  pohodima  apostolskih 
muževa  što  su  se  svim  žarom  posvećivah  spasenju  duša,  a djelomično  učestalošću 
boravišta  što  su  za  njih  svuda  osnivana  a bila  su  buduća  plemenita  sjedišta  vjere  i 
svetosti,  radili  na  tome  da  se  pokvarene  ljudske  pameti  koje  su  se  utvrdile  u 
zabludama  i lošem  ćudoređu  polako  priklanjaju  pod  slatki  jaram  evanđeoskoga 
zakona.  Pohvalu  za  ovo  dobrim  dijelom  prisvajaju  sebi  članovi  redovničkih  družbi 
sv.  Franje  i sv.  Dominika,  od  kojih  su  mnogi,  poubijani  od  krivovjeraca,  podnijeli 
slavnu  smrt  za  Kristovo  ime. 

Međutim,  ova  Sveta  Stolica  nije  prestajala  obasipati  te  dvije  pokrajine 
najraznolikijim  dobročinstvima,  posebno  od  vremena  kad  je  bilo  uspostavljeno 
Bosansko  kraljevstvo.  Kad  je,  naime,  u XIV.  stoljeću,  dopuštenjem  ugarskoga 
kralja  Ludovika,  Stjepan  Tvrtko,  koji  je  bio  na  čelu  Bosne  kao  ban,  preuzeo 


1 1 Idem,  Epist.  CCXXXIV  ad  clericos  Salonitanos. 

kraljevsko  ime  i čast  te  svojoj  vlasti  pripojio  Humsku  kneževinu  u hercegovačkom 
dijelu,  koja  se  nazivala  i kneževina  sv.  Save,  od  toga  su  se  doba  bosanski  kraljevi 
običavali  obraćati  Rimskim  prvosvećenicima  i tražiti  pomoć  u velikim  i teškim 
vremenima  za  državu.  A Naši  im  predšasnici  nikada  nisu  uskratili  savjeta,  pomoći, 
utjehe  i svih  obveza  očinske  brige.  Za  to  je  izvrsno  svjedočanstvo  svijetla  bosanska 
kraljica  Katarina  koja  je,  nakon  propasti  domovine,  našla  u ovom  blagoslovljenom 
Gradu  utočište  i poštovanje  Naših  predšasnika,  dostojno  svoga  staleža.  Ona  je 
stoga  pred  smrt  u posljednjoj  oporuci,  kojom  Rimsku  Stolicu  proglašava 

nasljednicom  Bosanskoga  kraljevstva,  naredila  da  se  jasno  spomene  milost  i 

12 

dobročinstvo  što  su  joj  ih  udijelili  Vrhovni  svećenici  Pio  II.  i Siksto  IV. 

No  među  pomnim  brigama  koje  je  Apostolska  Stolica  vodila  o Bosancima, 
osobito  treba  spomenuti  nastojanje  što  su  ga  Rimski  prvosvećenici  pokazivali  da  u 
toj  pokrajini  ustanove  crkvenu  hijerarhiju,  povećavajući  naime  biskupije  i broj 
biskupa,  kako  se  već  činilo  da  traže  prilike  i korisnije  upravljanje  svetom  stvari  u 
Bosni.  Jer,  nesumnjivi  dokumenti  svjedoče,  nakon  što  su  slavenski  narodi  koji  su 
nastavali  južni  dio  pokrajine  primili  katoličku  vjeru,  daje  bogoštovlje  u toj  veoma 
velikoj  pokrajini  kroz  dugo  vremena  bilo  vođeno  vlašću  samo  jednoga  biskupa. 
On  je  kao  sufragan  bio  podložan  metropolitanskoj  jurisdikciji  bilo  Solinskoga  ili 
Splitskoga  sjedišta,  bilo  Dukljanskoga  ili  Barskoga,  bilo  Dubrovačkoga  i ponekad 
Kaločkoga,  već  prema  javnom  značaju  tih  mjesta.13  Budući  daje  vjersko  stanje  u 
Bosni  bilo  takvo,  predšasnik  je  Naš  Inocent  III.,  potaknut  u početku  XIII.  stoljeća 
nastojanjem  da  se  pobrine  za  vjerske  stvari  u tome  kraljevstvu,  poslao  tamo  Ivana 
Casamaris-a,  izaslanika  svoga  i Apostolske  Stolice  te  iz  njegova  pisma  razabrao  da 
vjersko  stanje  u Bosni  zahtijeva  da  se  tu  brojčano  svakako  povećaju  biskupska 
sjedišta.  Znate,  pisao  je  izaslanik,  u Bosanskom  kraljevstvu  nema  nego  jedna 
biskupija,  a biskup  je  nedavno  umro.  Kad  bi  moglo  biti  da  se  tamo  postavi  koji 
Latin  i imenuju  jedno  trojica-četvorica  novih,  ne  bi  bila  neznatna  korist  za  Crkvu 
jer  brdjevstvo  ima  najmanje  deset  pokrajina  ako  ne  i više.14  Budući  da  ovomu 
Prvosvećeniku  nije  bilo  omogućeno  kako  je  želio  da  ovu  pobožnu  i spasonosnu 
nakanu  provede  u djelo,  Grgur  IX.,  koji  ga  je  nakon  Honorija  III.  u papinstvu 
naslijedio,  prihvatio  se,  prema  svomu  žaru  za  očuvanje  i proširenje  vjere  u tim 
krajevima,  da  ispuni  i dovrši  njegovu  brigu.  Tako  je  1233.  pisao  Jakovu  Kardinalu, 
prenestinskom  biskupu  i poslaniku  Apostolske  Stolice  u Panoniji,  te  povjerio 
njegovoj  vjernosti  i razboritosti  da  se  u Bosni  uspostave  nova  biskupska  sjedišta  a 
da  se  novi  biskupi  odlikuju  temeljitim  znanjem  i pohvalnom  pobožnošću.15  Iako 


12  ASSEMANNi,  Kal.  Eccles.  univer.,  sv.  V.  par.  I.  pogl.  III.,  str.  96. 

13  D.  Farlati,  Illyricum  sacrum,  sv.  IV.,  str.  37.  slj. 

14 INNOCENTIUS  III.,  Liber  VI,  Epist.  CXL  Iohanis  de  Casemario  ad Pont. 
15  Regesta  GregoriiIX.,  Liber  VII,  Epist.  CLXIV. 

veoma  gorljivo  nastojanje  ni  ovoga  Prvosvećenika  nije  moglo  imati  željena  ishoda, 
ipak  je  postignuto  to  da  je  na  čelo  Bosanske  Crkve  došao  dostojniji  predstojnik. 
Smatralo  se  da  po  prestanku  zadaće  Apostolskoga  izaslanika  treba  dostojanstvo 
biskupa  uvećati.16 

U kasnijim  vremenima,  idući  tragom  svojih  prethodnika,  Eugen  IV.,  nakon 
što  je  ponudio  kraljevsku  krunu  bosanskom  kralju  Stjepanu  Tomašu,  mislio  je  s 
njim  urediti  uspostavu  hijerarhije  svete  vlasti  u njegovu  kraljevstvu.  Ali  kako  ovaj 
kralj  zbog  straha  od  neprijatelja  koji  su  navaljivali  nije  iskoristio  ponuđenu  priliku, 
to  je  njegov  sin  Stjepan  koji  gaje  naslijedio,  pokazujući  veću  snagu  duha,  uputio 
poslanstvo  ovoj  Apostolskoj  Stolici  i izjavio  da  će  se  rado  poslužiti  prilikom  koja 
je  pružena  njegovu  ocu.  Pio  II.,  vrhovni  svećenik,  posavjetovao  se  s uzoritim 
kardinalima,  odlučio  je  da  se  u Bosni  uspostave  nova  katedralna  sjedišta  i da  se 
povjere  prikladnim  upraviteljima  te  se  pobrinuo  da  se  ovo  dojavi  samomu  kralju 
preko  njegovih  poslanika.  Ali  dok  se  činilo  daje  pružena  mogućnost  prikladna  a 
sve  zapreke  uklonjene  kako  bi  se  vjerske  stvari  u Bosni  zgodno  sredile,  državno  je 
stanje,  koje  je  svakim  danom  bivalo  sve  gore,  veoma  jadno  svršilo;  tako  su  propale 
nakane  i brige  što  ih  naši  prethodnici  nisu  nikada  propuštali,  kroz  mnoga  stoljeća, 
da  bi  promicali  probitke  Bosanaca. 

U toj  silnoj  pometnji,  u kojoj  su  i vjeru  jednako  zahvatile  velike  nedaće, 
biskup  koji  je  sam  obavljao  pastoralnu  službu  u Bosni  bio  je  prisiljen  napustiti 
zemlju  te  je  smjestio  svoje  sjedište  u susjednome  slavonskom  gradu  Đakovu. 
Hercegovačkom  pučanstvu  koje  je  udareno  jednakom  nevoljom  također  je 
onemogućena  bila  upotreba  svete  vlasti  mrkansko-trebinjskoga  biskupa.  Puk  je 
najvećim  dijelom  bio  pod  njegovom  upravom,  dok  je  briga  za  ostale  krajeve  zapala 
susjedne  dalmatinske  biskupe.  Kad  je  stanje  došlo  dotle  da  to  pučanstvo  nije 
moglo  više  imati  vodstvo  svojih  pastira,  Rimski  su  mu  prvosvećenici  to  žarče 
pomagali  što  se  njegovo  spasenje  nalazilo  u većoj  opasnosti.  Poticali  su  revnost 
apostolskih  muževa  te  su  se  uz  pomoć  Vijeća  za  širenje  kršćanskoga  imena,  na 
najbolji  mogući  način  brinuli  da  zaštite  vjeru  u tim  krajevima  i otklone  gubitke  po 
Crkvu.  U tome  je  izvrsno  bljesnula  postojanost  i vrlina  članova  franjevačkoga 
Reda  starog  opsluženja,  koji  su  vjerno  služeći  u tim  krajevima  širenju  vjere,  za 
koju  su  nekada  i krv  prolijevali,  donosili  mnoge  spasonosne  plodove  i bili  posebno 
zaslužni  za  vjeru. 

Budući  da  Našim  prethodnicima  nisu  bile  nepoznate  teške  štete  što  su  ih 
podnosili  oni  koji  nisu  dugo  imali  uprave  pastira,  njihovom  je  ovlašću  pročelnik 
Sv.  Vijeća  za  širenje  vjere  izdao  5.  studenoga  1735.  dekret  kojim  se  osniva 
Apostolski  vikarijat  kao  nadomjestak  za  sjedište  bosanskoga  biskupa  da  bi  se 


16  Ibid.,  Lib.  XII.,  Epist.  CCCLIV. 

17  Gobelinus,  Commentar.  Pii  II.,  Liber  XI. 

brinuo  za  Bosance  i Hercegovce.  A zadaća  te  službe  bila  je  povjerena  mužu 
promaknutu  na  biskupsko  dostojanstvo  kako  bi  svoje  sjedište  smjestio  u Bosni  te 
valjano  služio  duhovnom  vodstvu  i jedne  i druge  pokrajine. 

Međutim,  kad  Božjom  pomoću  nisu  izostali  blagoslovljeni  plodovi  ovih 
nastojanja  i kad  se  broj  vjernika  sretno  povećao,  predšasnik  je  Naš,  Pio  IX., 
blažene  uspomene,  godine  1852.  ustanovio  poseban  i vlastiti  Apostolski  vikarijat  u 
Hercegovini  za  upravu  vjerskih  poslova  da  bi  još  više  proširio  kršćansko  ime  i 
promicao  jedinstvo  duha  u svezi  mira  među  djelatnicima  u vinogradu 
Gospodnjem.  Ipak,  zadržao  je  Mrkansko-trebinjsko  biskupsko  sjedište  kojega  je 
upravu  Grgur  XVI.,  nakon  što  se  posavjetovao  s carskom  vladom  austrijskom,  bio 
povjerio  dubrovačkom  biskupu.  Te  su  se  mjere,  poduzete  brigom  naših 
prethodnika,  osobito  odrazile  na  dobro  tih  pokrajina.  U njima  je  ljudima  pružena 
prilika  da  prihvate  istinu,  a u svrhu  gajenja  kršćanske  vjeroispovijesti  pomoćna  su 
sredstva  doprinijela  da  su  u njima  vjera,  religija  i pobožnost  poprimile  velike 
razmjere. 

Sada  smo  svjesni  da  smo  preblagomu  Bogu  dužni  posebnu  zahvalnost  u 
skromnosti  srca  što  nam  je  njegovim  darom  omogućeno  da,  nakon  toliko  stoljeća  i 
žalosnih  obrata,  možemo  ostvariti  ono  što  su  Naši  slavni  predšasnici  nekad  žarko 
željeli  kako  bi  u bolje  stanje  doveli  crkvene  poslove  u spomenutim  pokrajinama,  tj. 
da  prikladno  izvedemo  i dovršimo  uspostavu  crkvene  hijerarhije  u njima.  Nema, 
naime,  sumnje  da  hijerarhijska  uprava  crkvene  stvarnosti  u kojoj,  kao  u okviru 
ljudskoga  tijela,  sama  različnost  stupnjeva  i dužnosti  čudesno  doprinosi  uzajamnoj 
slozi  i sigurnosti  svih  dijelova  zbog  zajedničke  veze  vjere  i ljubavi,  i autoriteta 
vrhovnoga  glavara  koji  svime  upravlja  i ravna.  Čim  se  u tim  pokrajinama  ustanovi 
hijerarhija  te  se  počne  polako  povećavati  pomoć  koja  se  odnosi  na  vjerski  odgoj 
duša  i upućivati  sile  sviju  na  opće  dobro,  ona  će  biti  u stanju  pomagati  vjernicima 
da  se  služe  jednim  te  istim  oblikom  discipline  u dužnostima  kršćanskoga  života  i 
da  se  duše  sviju  tješnje  povezuju  svezom  mira  i ljubavi.18 

Tako,  nakon  što  smo  - kako  je  zahtijevala  važnost  ovoga  pothvata  - 
saslušali  mišljenje  časne  Naše  braće  kardinala  i cijelu  stvar  pomno  promotrili, 
podižući  oči  prema  visinama  odakle  dolazi  pomoć  svemogućega  Boga  i moleći 
milostivi  zagovor  Bezgrješne  Bogorodice,  svetih  apostola  Petra  i Pavla  i svetih 
svećenika  ispovjedalaca  Ćirila  i Metoda  koji  su  nekoć  unijeli  svjetlo  Evanđelja  u 
slavenske  narode  a sada  ih  nebeskom  brane  zaštitom,  motu  proprio  (=  na  vlastitu 
pobudu)  po  sigurnu  Našem  znanju  i zrelu  razmišljanju  svom  širinom  Apostolske 
vlasti,  na  veću  slavu  svemogućega  Boga,  na  uzvišenje  i porast  katoličke  vjere  u 
tim  narodima  određujemo  i odlučujemo  da  se  u pokrajinama  Bosni  i Hercegovini 
ustanovi  i nastane  hijerarhija  redovitih  biskupa,  prema  propisima  kanonskih 


18  Usp.  S.  GREGORIUS  MAGNUS,  Lib.  I.,  Ep.  XXXVIII. 

zakona.  Oni  će  primiti  naslov  prema  sjedištima  koja  ovim  Našim  pismom 
osnivamo  i crkvenu  pokrajinu  uspostavljamo. 

Najprije,  od  područja,  ovlasti,  uprave  i vodstva  bosanske  biskupije  koju  je 
Klement  XIV.,  bi.  usp.,  apostolskim  pismom  od  9.  srpnja  1773.,  na  zahtjev  Marije 
Terezije,  svijetle  apostolske  kraljice  ugarske  i češke,  potpuno  i zauvijek  pripojio 
susjednoj  Srijemskoj  Crkvi,  sve  pokrajine  i mjesta  s ovu  stranu  Save,  koja  su 
obuhvaćena  političkim  granicama  Bosne,  apostolskom  ovlašću  zauvijek 
odjeljujemo,  raskidamo  i odvajamo.  Isto  tako,  Apostolske  vikarijate,  uspostavljene 
u krajevima  Bosne  i Hercegovine,  istom  ovlašću  ukidamo,  utmjujemo  i 
proglašavamo  dokinutima.  Na  istom  području  uspostavljamo  novu  crkvenu 
pokrajinu  koja  će  se  sastojati  od  4 biskupije  ovako  kako  slijedi,  dok  nam  ne  bude 
moguće  ustanoviti  druga  sjedišta. 

Budući  da  je  grad  Sarajevo,  smješten  gotovo  u sredini  Bosne  i njezin 
glavni  grad,  prilično  pristupačan  strancima  i trgovcima  zbog  položaja  i prikladnosti 
mjesta  te  je  zgodniji  od  ostalih  gradova  za  katolike  koji  u nj  dolaze  radi  svojih 
poslova;  i budući  da  su  katolički  biskupi  ponekad  imali  gostoljubno  sjedište  kod 
toga  grada  u vrhbosanskoj  utvrdi,  a u njemu  patarenski  pristaše,  kako  se 
pripovijeda,  tražili  sigurno  sklonište,  stoga  sjedište  grada  Sarajeva,  dodjeljujući  mu 
vrhbosanski  naslov,  apostolskim  autoritetom,  snagom  ovoga  pisma  uspostavljamo, 
činimo  i proglašavamo  nadbiskupskim  i metropolitanskim  sjedištem  i prvim  među 
drugim  sjedištima  koja  postoje  ili  će  postojati  u objema  pokrajinama,  Bosni  i 
Hercegovini.  A njemu  doznačujemo,  pridajemo  i dodjeljujemo  kao  pokrajinska 
ova  tri  sjedišta:  dva  koja  podižemo  kao  nova  u gradovima  Banjoj  Luci  i Mostaru  i 
treće,  već  ustanovljeno,  mrkansko-trebinjsko  kojim  će  upravljati  dubrovački 
biskup,  kao  administrator,  dok  se  drukčije  ne  odredi.  Biskupe  tih  biskupija 
pridružujemo  vrhbosanskom  nadbiskupu  kao  područne  koji  će  biti  podložni 
njegovu  nadbiskupskom  i metropolitanskom  pravu.  Isto  tako,  kler  i cio  narod 
kojega  će  se  poslovi  upućivati  spomenutom  nadbiskupu  prema  uredbama  svetih 
kanona,  jednako  podlažemo  istomu  nadbiskupu  što  se  tiče  nadbiskupskih  i 
metropolitanskih  prava.  A s obzirom  na  novu  Mostarsku  biskupiju,  u čijim  se 
granicama  nalazi  grad  Duvno,  koji  su  stari  zvali  Delminium,  odakle  je  nastalo  ime 
Dalmata,  imajući  u vidu  da  je  taj  grad  s okolnim  naseljima  - kako  govore  stari 
zapisi  - zadobio  dostojanstvo  biskupskoga  sjedišta,  koje  se  zvalo  duvanjsko  ili 
dalmatsko.  Mi  želimo  i naređujemo  da  se  mostarski  biskup  zastalno  služi  i resi  i 
naslovom  duvanjskim  ili  delminijskim  kako  bi  se  uspomena  na  tu  sjajnu  stolicu 
predala  potomcima. 

U vezi  s granicama  kojima  su  spomenute  nove  biskupije  omeđene, 
određujemo  ih,  označujemo  i povlačimo  ovako  kako  slijedi  te  naređujemo  i 
zapovijedamo  da  ih  svi  stalno  i nepovredivo  poštuju:  naime,  nadbiskupsko 
vrhbosansko  sjedište  obuhvaća  onaj  dio  Bosne  koji  se  na  sjeveru  pruža  do  korita 
Save,  od  ušća  rijeke  Vrbasa  do  ušća  Drine.  Na  zapadu  seže  do  onoga  dijela  koji 

zatvara  Vrbas,  od  njegova  ušća  do  Donjega  Skoplja,  a odavde  prema  jugu  do 
dinarskih  planina  koje  dijele  Bosnu  od  Hercegovine.  Granice  na  jugu  bit  će  one 
koje  idu  od  Šuice  do  riječnoga  korita  kojim  Rama  u Neretvu  utječe,  zatim  od 
Neretve  do  Glavatičeva;  od  Glavatičeva  prema  istoku  do  Drine,  a od  Drine  do 
rijeke  Zima  i Uvca.  Granice  na  istoku  odredit  će  se  linijom  koja  ide  od  rijeke  Uvca 
do  planine  Ivice,  od  Drine  do  njezina  ušća. 

A župe  koje  se  nalaze  u povučenim  granicama  jesu  sljedeće:  Sarajevo, 
Ban-Brdo,  Kiseljak,  Kreševo,  Podhum,  Kula,  Kupres,  Suhopolje,  Trišćani,  Rama, 
Uzdo,  Bugojno,  Skoplje,  Golo  Brdo,  Rastovo,  Fojnica,  Brestovsko,  Gromiljak, 
Busovača,  Podmilačje,  Dobretići,  Korićani,  Pećine,  Orašje,  Dolac-Travnik,  Guča 
Gora,  Bučići,  Vitez,  Crkvica,  Zenica,  Osova,  Žepče,  Radunice,  Ponievo, 
Komušina,  Bežlja,  Žabljak,  Sutjeska,  Vareš,  Vijaka,  Morančani,  Tuzla,  Breške, 
Zovik,  Brčko,  Gorica,  Ulice,  Vidovice,  Dubrave,  Špionica,  Tramošnjica, 
Gradačac,  Tolisa,  Domaljevac,  Tišina,  Garevo,  Dubica,  Potočani,  Svilaj,  Brod, 
Koraće,  Žeravac,  Derventa,  Plehan,  Foča,  Šivša. 

Pokrajina  će  Banjalučkoga  biskupskog  sjedišta  zauzimati  ostali  dio  Bosne 
koji  na  sjeveru  završava  granicom  što  dijeli  hrvatsko  kraljevstvo  od  Bosne;  na 
zapadu  do  granica  prema  Hrvatskoj  i Dalmaciji  do  Aržana:  na  jugu  linijom  koja  od 
Aržana  ide  prema  Šuici:  na  istoku  napokon  do  granica  koje  smo  gore  odredili 
Vrhbosanskoj  nadbiskupiji. 

Na  tom  se  području  nalaze  slijedeće  župe:  Banjaluka,  Kotorišće,  Sokoline, 
Varcar,  Jajce,  Glamoč,  Grahovo,  Petrićevac,  Ivanjska,  Gradiška,  Sasina, 
Stratinska,  Volar,  Stara  Rijeka,  Bihać,  Popovići,  Vidoši,  Cuklić,  Lištani, 
Ljubunčić,  Livno-Gorica. 

Mostarsko-du vanjska  biskupija  obuhvatit  će  cijelo  područje  Hercegovine, 
koje  se  nalazi  okruženo  granicama  Vrhbosanske  i Banjalučke  biskupije  na  sjeveru, 
granicom  Dalmacije  do  grada  Metkovića  na  zapadu,  granicama  Mrkansko- 
trebinjske  biskupije  na  jugu  i pokrajinom  zvanom  Novi  Bazar. 

Ovoj  biskupiji  pripadaju  slijedeće  župe:  Mostar,  Široki  Brijeg,  Ljuti  Dolac, 
Čerin,  Gradnići,  Gabela,  Humac,  Veljači,  Klobuk,  Rasno,  Ružići,  Drinovci, 
Gorica,  Posušje,  Vir,  Roško  Polje,  Grabovica,  Bukovica,  Županjac,  Šujica, 
Seonica,  Rakitno,  Kočerin,  Gradac,  Goranci,  Drežnica,  Konjic. 

Mostarsko-duvanjska  će  biskupija  zadržati  netaknute  svoje  granice,  kao  i 
broj  župa  koje  se  sada  podlažu  jurisdikciji  biskupa  - upravitelja. 

A kako  u katedralnim  crkvama  kanonički  zbor  postoji  mjesto  senata 
(vijeća)  koji  uz  biskupa  stoji  u slavljenju  božanskih  otajstava  i sudjeluje  s njim  u 
upravljanju  biskupijom;  te  kako  se  po  njemu  također  povećava  dostojanstvo 
biskupske  stolice,  umnožava  sjaj  bogoštovlja  i više  potiče  vjernička  pobožnost,  to 
Našim  apostolskim  autoritetom  ustanovljujemo  u Vrhbosanskom  nadbiskupskom 
sjedištu,  odmah  i zavazda,  stalni  katedralni  kaptol,  sastavljen  od  prikladnih 
crkvenih  ljudi,  koji  su  ravnopravni  na  svojim  zborovanjima  i drugim  vijećanjima, 

da  po  uzoru  na  druge  katedralne  zborove  pravilno  i marljivo,  u određeno  vrijeme, 
obavljaju  božanske  službe  i crkvene  zadaće  i poslove  koji  su  vlastiti  članovima 
toga  staleža.  Osim  toga,  tomu  zboru  dajemo  mogućnost  da  sebi  sastavi  kaptolske 
uredbe  u skladu  s naredbama  svetih  kanona  Tridentskoga  sabora.  A da  bi  te  uredbe 
mogle  imati  snagu  zakona,  treba  ih  prethodno  odobriti  biskup  ordinarij. 

Nadalje,  želimo  i nalažemo  da  se  i u drugim  biskupskim  sjedištima  koja 
sada  uspostavljamo  ustanovi  vlastiti  kanonički  zbor  ili  kaptol,  čim  to  dopuste 
stvarne  i vremenske  prilike. 

A mislimo  da  se  najviše  tiče  Naše  službe  također  to  da  se,  povećavši  u 
Bosni  i Hercegovini  biskupijska  sjedišta,  brinemo  kako  da  u njima  porastu 
mnogobrojni  domaći  svećenici  koji  će  se  odlikovati  ćudorednom  čistoćom, 
pobožnošću  i revnošću,  čestito  i znanstveno  izobraženi,  da  uzmognu  s obilnim 
plodom  obnašati  sve  svećeničke  dužnosti  i marljivo  ulagati  sve  svoje  snage  za 
širenje  vjere  u svojim  rodnim  krajevima.  Stoga,  čvrsto  uvjereni  da  ovomu  pothvatu 
neće  nedostajati  darežljiva  dobrostivost  predragoga  cara  i apostolskoga  kralja, 
odlučujemo  i određujemo  da  se  u međuvremenu,  bez  ikakva  odlaganja,  u 
Vrhbosanskoj  nadbiskupiji  osnuje  pokrajinsko  sjemenište  za  klerike,  po  kojem  se 
može  odgovoriti  potrebama  te  nadbiskupije  i ostalih  biskupija  koje  joj  pripajamo 
kao  područne.  Sasvim  se  pouzdano  nadamo  da  će  na  taj  način  izići  što  više  izvrsno 
odgojenih  evanđeoskih  radnika  iz  svjetovnoga  klera  koji  će  vjerno  i veselo 
obrađivati  Gospodnji  vinograd,  povezani  jednim  duhom  ljubavi  i sloge  s 
gojencima  redovničkih  disciplina,  kojima  je  potrebno  odati  poštovanje  zbog 
dugotrajnih  napora  po  kojima  su  brižno  nastojali  steći  zasluge  za  Crkvu  i spasenje 
duša  u onim  krajevima.  Želimo  da  se  pomno  pazi  na  ono  što  je  Tridentski  sabor 
mudro  odredio  i u pogledu  ravnateljstva  toga  sjemeništa  i u pogledu  nastave  i 
uprave  dobara. 

Tako,  dakle,  nakon  što  je  u Bosni  i Hercegovini  uspostavljena  jedincata 
crkvena  pokrajina  - kako  danas  stvari  stoje  - s jednim  nadbiskupom  i metropolitom 
i trojicom  područnih  biskupa,  već  sada  proglašavamo  pridržanim  Nama  i Rimskim 
prvosvećenicima,  Našim  nasljednicima,  da  podignute  i uspostavljene  biskupije, 
kad  zatreba,  dijelimo  na  druge,  povećavamo  njihov  broj,  mijenjamo  im  granice  i 
slobodno  činimo  bilo  što  drugo  što  se  u Gospodinu  bude  smatralo  korisnim. 
Naređujemo  i zapovijedamo  nadbiskupu  i spomenutim  biskupima  da  u 
odgovarajuće  vrijeme  šalju  Apostolskoj  Stolici  izvještaje  o stanju  svojih  Crkava  i 
neka  nas  ne  prestaju  obavještavati  o svemu  što  budu  smatrali  potrebnim  javiti  i 
dostaviti  po  svojoj  dužnosti  radi  duhovnoga  dobra  vjernika.  A u svetoj  upravi 
svećenstvom  i pukom,  te  u svemu  ostalom  što  se  odnosi  na  pastirsku  službu, 
spomenuti  nadbiskup  i biskupi  imaju  sva  prava  i ovlasti  koje  uživaju  ili  budu 
uživali  katolički  nadbiskupi  i biskupi  u drugih  naroda,  prema  općoj  snazi  svetih 
kanona  i apostolskih  uredaba.  Isto  tako  oni  imaju  jednake  dužnosti  kao  što  ih  imaju 
drugi  biskupi,  prema  istoj  i općoj  disciplini  Katoličke  Crkve.  Stoga,  ni  na  što  od 

onoga  što  je  bilo  na  snazi  u starom  načinu  života  Crkava  u Bosni  i Hercegovini  ili 
u kasnijim  misij skini  uvjetima  prema  posebnim  uredbama  ili  povlasticama  ili 
običajima,  neće  se  ubuduće  - jer  su  se  promijenile  prilike  - moći  navoditi  nikakvo 
pravo  ili  obveza.  A u tu  svrhu,  da  ne  bi  u budućnosti  nastala  bilo  kakva  sumnja,  Mi 
puninom  apostolske  vlasti  tim  istim  uredbama  ili  povlasticama  bilo  koje  vrste,  kao 
i običajima  koji  potječu  iz  najstarijega  pa  i iz  nezapamtiva  vremena,  posve 
oduzimamo  snagu  obveze  ili  navođenja  prava.  Prema  tomu,  spomenuti  nadbiskup  i 
biskupi  moći  će  potpuno  odlučivati  o onome  što  se  tiče  vršenja  općega  prava  ili  što 
je  po  općem  zakonu  podijeljeno  vlasti  svetih  nadstojnika.  Želimo  i nadalje  da  se 
nužno  drži,  ravna  i oglašava,  u skladu  s dosadašnjom  crkvenom  kanonskom 
disciplinom,  sve  ono  što  se  odnosi  na  crkvene  stvari,  prava  i osobe,  a u ovom  se 
pismu  ne  spominje  i ne  navodi  posebno  proviđenje. 

A sada  s pogledom  na  tvorca  i dovršitelja  vjere,  Isusa,  koji  istražuje  tajne 
Našega  srca  i zna  kakvom  željom  gorimo  da  raširimo  slavu  Njegova  Imena  i kakav 
nas  osjećaj  ljubavi  pokreće  da  se  brinemo  za  vječni  spas  slavenskih  naroda  za  koji 
smo  svjesni  da  ga  drukčije  ne  mogu  postići  osim  u krilu  Katoličke  Crkve,  gajimo 
posve  čvrstu  nadu  da  tim  narodima,  kojih  smo  dobro  imali  na  umu  u onome  što 
smo  odredili,  neće  biti  ništa  milije  nego  da  se  sa  sve  većom  poslušnošću  i 
nastojanjem  odane  volje  sjedinjuju  s ovom  Apostolskom  Stolicom  na  kojoj  je 
Crkva  sagrađena.  Štoviše,  povećanjem  broja  biskupa  i svećenika  među  njima,  uz 
koje  će  uvijek  biti  naša  dužnost  apostolske  brige,  ni  najmanje  ne  sumnjamo  da  će 
se  ne  samo  sinovi  Katoličke  Crkve  koristiti  tom  prilikom  da  sve  više  napreduju  u 
vjeri  i pobožnosti  nego  će  i odvojena  braća,  koja  im  se  pridružuju  zajedništvom 
istoga  jezika  i zemlje,  biti  potaknuta  na  povratak  u okrilje  one  majke  koja  ih  je  sve 
jednako  rodila  po  evanđelju  u Isusu  Kristu.  Milostivo  dopustio  milosrđem  bogati 
Bog  koji  sam  izvodi  velika  čudesa,  pred  kojim  prigibamo  koljena  i širimo  ruke 
iznoseći  žarke  želje  srca  Našega,  da  i oni,  obasjani  svjetlom  nebeske  milosti, 
raskinu  zamke  nevoljnoga  razdora  i stupe  u istinski  Kristov  ovčinjak  te  da,  ulazeći 
u jedinstvo  vjere,  budu  s nama  jedno  tijelo  u Kristu. 

Određujemo,  napokon,  da  se  ovo  Naše  pismo  ne  može  nikada  označiti  ili 
napasti  zbog  mane  subrepcije  (=  prešućivanja  istine)  ili  obrepcije  (=  navođenja 
neistine),  ili  zbog  naše  nakane  ili  kojega  drugog  nedostatka.  Ono  će  uvijek  biti 
valjano  i čvrsto  i u svemu  treba  postići  svoje  učinke  i nepovredivo  se  poštovati. 
Nikakvu  zapreku  ne  predstavljaju  apostolski  ukazi  i posebne  odredbe  sinodalnih, 
pokrajinskih  i sveopćih  koncila  niti  starih  sjedišta  koja  su  nekad  postojala  u Bosni  i 
Hercegovini,  niti  misija  i apostolskih  vikarijata  koji  su  tu  poslije  osnovani,  niti 
prava  i povlastice  bilo  kojih  Crkava  i svetih  mjesta,  utvrđene  zakletvom,  pa  i 
apostolskom  odredbom  ili  bilo  kojom  drugom  snagom,  kao  ni  bilo  što  drugo 
suprotno  ovomu.  A sve  to,  ukoliko  se  protivi  onomu  što  je  gore  utvrđeno,  izričito 
dokidamo,  makar  za  njihovo  ukidanje  bila  potrebna  posebna  napomena  ili  neka 
osobita  forma,  te  potpuno  nadoknađujemo  pristanak  svih  onih  koji  su  u tom 

zainteresirani.  Proglašavamo  nevaljanim  i ispraznim  također  svaki  pokušaj, 
dolazio  bilo  s koje  strane,  u znanju  ili  neznanju,  od  bilo  kakva  autoriteta,  da  se  ovo 
mijenja.  Želimo  da  se  i tiskanim  primjercima  ovoga  pisma,  što  su  potpisani  rukom 
javnoga  bilježnika  i potvrđena  pečatom  od  strane  mjerodavnoga  crkvenog 
dostojanstvenika,  pokloni  isto  povjerenje  koje  bi  se  poklonilo  značenju  Naše  volje, 
uz  iskaz  ove  povelje. 

Stoga,  nikomu  uopće  nije  dopušteno  ovu  stranicu  Naše  ustanove,  uredbe, 
uspostave,  obnove,  raščlanjenja,  dokinuća,  doznačenja,  pripojenja,  dodjeljenja, 
odredbe,  zapovijedi  i volje  iskrivljivati  ili  joj  se  preuzetno  suprotstavljati. 

Ako  bi  se  tko  usudio  to  pokušati,  neka  zna  da  će  na  sebe  navući  srdžbu 
svemogućega  Boga  i blaženih  njegovih  apostola  Petra  i Pavla. 

Dano  u Rimu  kod  sv.  Petra,  godine  Gospodnjeg  Utjelovljenja  tisuću 
osamsto  osamdeset  prve,  5.  srpnja,  četvrte  godine  Našega  pontifikata. 

C.  KARD.  SACCONI,  zamjenik  kancelara  - T.  KARD.  MARTEL 

viđeno 

u Kuriji  I.  De  Aquila 

I.  Cugnonius 

Mjesto  + pečat 

upisano  u Tajništvo  pisama* 


* Latinski  izvornik:  Spomenica  vrhbosanska  1882-1932,  Sarajevo,  1932.,  str.  13- 
23. 

2. 


Nr.  118. 


Fr.  Paschalis  Buconjić, 

Episcopus  Mandetriensis  etDumnensis,  necnon  Administrator  apostolicus 
dioecesis  Marcano-Tribuniensis. 


Reverendis  Patribus  et  Sacerdotibus  Nostrae  jurisdictioni  subjectis. 

Oportunum  judicaviraus  ob  oculos  ponero,  praesertim  junioribus  sacerdo- 
tibus, Nostrarum  Dioecesium  multiplicatas  copias  solemnis  Decisionis  Sanctae  Sedis 
relate  ad  paroecias  vel  institutas  vel  instituendas,  quae  Decisio  firma  et  stabilis 
remauere  debet,  ad  evitandas  quascumque  divergentias  et  desideriorum  volubilitates. 

Mostar,  10.  Mai  1908. 


Fr.  Paschalis 

Episcopus,  qui  supra. 


Decisio  S.  Sedis  de  dispositione  paroeciarom  in  dioecesi  Mandetriensi*). 


* * * 


DECIZIJA  SVETE  STOLICE  O RASPODJELI  ŽUPA 
U MOSTARSKOJ  BISKUPIJI 

Vatikan,  17.  VII.  1899. 

- Proglas  biskupa  Buconjića  svećenstvu: 


Br.  118 


Fra  PAŠKAL  BUCONJIĆ 

biskup  mostarsko-du vanjski  i 

apostolski  upravitelj  mrkansko-trebinjske  biskupije 

Časnim  očima  i svećenicima  podložnim  našoj  vlasti. 

Smatramo  potrebnim  staviti  pred  oči  svećenicima  naših  biskupija,  osobito 
mlađima,  umnožene  primjerke  Svečane  odluke  s obzirom  na  župe  koje  su 
ustanovljene  ili  koje  bi  trebalo  ustanoviti.  A ova  Decizija  mora  ostati  čvrsta  i stalna 
da  bi  se  izbjegla  bilo  kakva  neslaganja  i svojevoljna  priželjkivanja. 

Mostar,  10.  svibnja  1908. 

Fra  Paškal,  biskup,  kao  gore 


Decizija 

Svete  Stolice  o raspodjeli  župa  u Mostarskoj  biskupiji 


Uzoriti  Gospodine! 

Vrlo  je  važno  da  se  trajnim  učini  crkveno  stanje  u biskupijama 
Hercegovine  u pogledu  duhovne  dušobrižničke  uprave.  Od  najstarijih  vremena  u 
spomenutoj  pokrajini  djeluje  dvostruki  kler,  to  jest  redovnici  franjevci  na  desnoj 
strani  rijeke  Neretve  i svjetovni  svećenici  s lijeve  strane  iste  rijeke,  osim  njezina 
gornjega  toka.  Stoga,  u prvom  smo  redu  mi,  pa  zatim  i poglavari  Manje  braće  u 
Hercegovini,  željeli  da  se  župe  koje  se  nalaze  s desne  strane  spomenute  rijeke 
prepuste  redovnicima,  a ostale,  smještene  s lijeve  strane  rijeke,  da  budu  na 
slobodno  raspolaganje  biskupu.  Ipak,  svestrano  ocjenjujući  naše  teške  okolnosti  i 
imajući  u vidu  mnogobrojnost  vjernika  koji  se  iz  dana  u dan  obilno  povećavaju,  ili 
opadanje  zvanja  za  redovnički  stalež,  i uopće  za  crkveni  stalež,  kao  i sve  teži  odgoj 
mladeži  za  tolike  dušobrižničke  potrebe;  isto  tako,  da  bi  se  uklonilo  bilo  kakvo 
ogorčenje  između  klera,  a promicao  istinski  mir,  ljubav  i ujedinjenje  sila  na 
sveopće  dobro  duša,  oci  poglavari  provincije  složno  su  nam  predložili  da 
prihvatimo: 

1.  Neke  već  postojeće  župe  koje  se  nalaze  s desne  strane  Neretve. 

2.  Da  jednodušnim  sporazumom  utvrdimo  koje  nove  župe  na  desnoj  strani 
rijeke  biskup  može  kad  god  htjedne,  bez  ikakva  drugoga  savjetovanja,  ustanoviti, 
odredivši  im  granice.  Naravno,  župe  na  cijeloj  lijevoj  strani  ostaju  na  slobodno 
raspolaganje  biskupu. 

Mi  smo  veoma  rado  i s potpunim  uvjerenjem  prihvatili  tako  razuman  i 
ljubazan  prijedlog  obećavajući  da  ćemo  brižljivo  poraditi  kod  Svete  Stolice  da  ona 
taj  sporazum  na  sveopće  dobro  u svemu  dobrostivo  prihvati  i potvrdi. 

I)  Stoga,  župe  koje  pripadaju  redovnicima  Manje  braće,  hercegovačke 
Provincije,  jesu  sljedeće: 

I.  U gradu  Mostaru  južni  dio  grada,  osim  sjevernog  dijela  koji  je  određen 
za  buduću  katedralnu  crkvu.  I to  tako  da  se  jednom  i drugom  od  ta  dva  dijela 
pripoje  susjedna  mjesta.  2.  Bukovica;  3.  Čerin;  4.  Drinovci;  5.  Gorica;  6.  Goranci; 
7.  Gradac  posuški;  8.  Gradnići  (Brotnjo);  9.  Humac;  10.  Kočerin;  11.  Konjic;  12. 
Ljuti  Dolac  (Blato);  13.  Međugorje  (Biakovići);  14.  Posušje;  15.  Rakitno;  16. 
Hrasno;  17.  Roško-polje;  18.  Ružići;  19.  Seonica;  20.  Širokibrijeg;  21.  Šuica;  22. 
Tihaljina;  23.  Veljači;  24.  Vitina;  25.Županjac. 

II.  Župe  koje  sada  postoje  na  slobodno  raspolaganje  biskupu  u Mostarskoj 
biskupiji  jesu: 

1.  Blagaj;  2.  Drežnica;  3.  Gabela;  4.  Glavatičevo;  5.  Grabovica;  6.  Gradac; 

7.  Grude;  8.  Potoci-Bilopolje;  9.  Klobuk;  10.  Vir;  11.  Vinica;  12.  Nevesinje. 

U Trebinjskoj  biskupiji: 

1.  Gradac;  2.  Klepci;  3.  Hrasno;  4.  Prenj;  5.  Ravno;  6.  Stolac;  7.  Trebimlja; 

8.  Trebinje. 

Svega  20  župa  slobodnoga  raspolaganja. 

III.  Nove  župe  koje  će  se  postupno  osnivati  u mostarskoj  biskupiji,  također 
na  slobodno  raspolaganje  ordinariju: 

1.  Mostar  na  sjevernom  dijelu  grada,  kao  gore.  2.  Biletići  sa  selima 
Blizanci,  Krućevići  i Tepčići;  3.  Crnac  sa  selima  Britvica  (Mahala)  Izbično, 
Liskovac,  Prosine  i Vranjkovci;  4.  Čapljina  sa  selima  Dretelj  i Trebižat;  5.  Dobrič 
sa  selima  Rnežpolje,  Polog  i Vlasnići;  6.  Dobro  selo  sa  selima  Krivodo,  Slipčići  i 
Sritnice;  7.  Kongora  sa  selima  Borčani,  Mandinoselo,  Lipa  i Serđani;  8.  Podprolog 
sa  Vašarovićima  i sjevernim  dijelom  Crvenoga  grma;  9.  Prisoje  s Podprivalom  i 
Vrilom;  10.  Radešine  sa  selima  Ribić  Polje,  Idbar,  Javomik,  Glogošnica  i 
Jablanica;  11.  Studenci  sa  Zvirovićima  i Cmopodom;  12.  Zvirići  sa  Biačom, 
Stubicom  i južnim  dijelom  sela  Hardomilje. 

I u trebinjskoj  biskupiji  neke  treba  osnovati.  Tako  je  u selu  Hodovu  u 
pripravi  osnivanje  župe.  Isto  će  trebati  učiniti  u istočnim  stranama  obiju  biskupija, 
kako  se  tijekom  vremena  bude  povećavao  katolički  živalj.  Odatle  se  vidi  da  ćemo 
imati  mnogo  više  župa  slobodnoga  raspolaganja  nego  onih  koje  ostaju 
redovnicima.  Štoviše,  mislim  da  postoji  bojazan  da  ćemo  više  oskudijevati  brojem 
vrijednih  svećenika  negoli  župa. 

Sada,  naime,  imam  u biskupijama  samo  13  svjetovnih  svećenika,  od  kojih 
9 u trebinjskoj  i 4 u mostarskoj  biskupiji;  tri  studenta  bogoslovije  u sarajevskom 
sjemeništu;  nekoliko  mladića  u travničkoj  gimnaziji,  ali  mnogi  odstupaju  od 
zvanja,  jer  više  vole  živjeti  u svijetu. 

Zbog  ovih  razloga  veoma  živo  molim  da  Sveta  Stolica  prepusti  u potpunu 
vlast  biskupu  da  može  također  na  župe  slobodnoga  raspolaganja  postavljati  bilo 
svjetovne  svećenike  bilo  redovnike,  uz  prethodnu  privolu  poglavara,  kad  god  bude 
trebalo.  Naravno,  na  te  će  se  župe  uvijek  radije  postavljati  vrijedni  svjetovni 
svećenici,  ako  ih  bude. 

Napokon,  sav  ovaj  ugovor  kao  i sve  ostalo  u smjernoj  i potpunoj 
poslušnosti  podlažem  sudu  i odluci  Svete  Stolice. 

U Mostaru,  dana  9.  travnja  1899. 

Potpisani  fra  Paškal  Buconjić,  biskup  mostarski  i duvanjski  i apostolski 
upravitelj  mrkansko-trebinj  ski. 

U audijenciji  koju  sam  kod  Svetoga  Oca  imao  ja,  kardinal  prefekt  Svete 
Kongregacije  za  biskupe  i redovnike,  dne  17.  srpnja  1899.,  Njegova  Svetost, 
uzevši  u obzir  pristanak  poglavara  Reda  Manje  braće,  gornju  podjelu  župa 
odobrava  i potvrđuje;  osim  toga  biskupu  molitelju  dobrostivo  dopušta  da,  dok  traju 
sadašnje  prilike,  smije  i može  u svemu  prema  molbi  povjeriti  upravu  župa 
slobodnoga  raspolaganja  svećenicima  redovnicima,  ali  uz  pristanak  poglavara 
Reda. 

20035  r 14 

U ostalome  vrijedi  propis 

u Rimu. 

M.  P. 


sv.  kanona,  osobito  apostolske  uredbe  Firmandis 
S.  kard.  Vannutelli,  prefekt.* 


*Latinski  izvornik  u:  Franjevački  glasnik,  Mostar,  19/1899.,  str.  300. 

3. 


MOLBA  BISKUPA  ALOJZIJA  MIŠIĆA  SVETOJ  STOLICI 
Rim,  22.  svibnja  1922. 


Stjepan  Mišić,  biskup  mostarsko-duvanjski  i apostolski  upravitelj 
biskupije  mrkansko-trebinjske,  prostrt  do  nogu  Vaše  Svetosti,  ponizno  iznosi  i 
prosi  sljedeće: 

Fra  Paškal  Buconjić,  predšasnik  poniznoga  molitelja,  smatrao  je  valjanom 
podjelu  župa  u svojoj  biskupiji,  provedenu  otpisom  Svete  Kongregacije  za  biskupe 
i redovnike,  od  17.  srpnja  1899.  god.  br.  20035/14: 

1)  Redovničke  župe  manje  braće: 

U Mostaru  južni  dio  grada,  sjeverni  dio  ostaje  određen  za  buduću 
katedralnu  crkvu.  No  tako  da  se  jednoj  od  njih  dodijele  susjedna  mjesta.  Bukovica, 
Čerin,  Drinovci,  Gorica,  Goranci,  Gradac  Posuški,  Gradnići  (Brotnjo),  Humac, 
Kočerin,  Konjic,  Ljuti  Dolac  (Blato),  Međugorje,  Posušje,  Rakitno,  Rasno,  Roško 
Polje,  Ružići,  Seonica,  Široki  Brijeg,  Šuica,  Tihaljina,  Veljači,  Vitina,  Županjac. 

2)  Župe  slobodnoga  raspolaganja  u mostarskoj  biskupiji:  Blagaj,  Drežnica, 
Gabela,  Glavatičevo,  Grabovica,  Grude,  Gradac,  Klobuk,  Potoci-Bilopolje,  Vir, 
Vinica,  Nevesinje. 

U trebinjskoj  biskupiji: 

Gradac,  Klepci,  Hrasno,  Prenj,  Ravno,  Stolac,  Trebimlja,  Trebinje.  U 
svemu  20  župa  na  slobodno  raspolaganje  i župe  koje  se  će  kasnije  postupno 
osnivati. 

Razlozi  koji  su  spomenutoga  biskupa  naveli  da  učini  ovu  podjelu  po  kojoj 
postoji  znatan  dio  župa  slobodnoga  raspolaganja,  te  se  više  sve  župe  ne 
povjeravaju  redovnicima,  bili  su  uglavnom:  brojnost  vjernika  koji  su  se  iz  dana  u 
dan  umnožavali  i,  nasuprot,  bojazan  da  franjevci  ne  bi  mogli  imati  toliko  pitomaca 
koliko  ih  je  bilo  potrebno  za  dušobrižništvo  na  župama.  Mislilo  se  da  će  se 
svjetovni  kler  brojčano  povećavati  pa,  da  bi  se  izbjeglo  bilo  kakvo  ogorčenje  među 
klerom,  gajio  istinski  mir  te  zajedničkim  silama  uspješnije  djelovalo  u vinogradu 
Gospodnjem,  Sveta  je  Kongregacija  proglasila  valjanom  i potvrdila  spomenutu 
podjelu  koju  je  biskup  poduzeo,  ostajući  na  snazi  biskupova  vlast  da  i na  župe 
slobodnoga  raspolaganja  postavlja  i svjetovne  svećenike  i redovnike,  uz  prethodnu 
privolu  poglavara  Reda,  kad  god  ustreba. 

Međutim,  stvari  su  išle  drukčije  nego  što  se  očekivalo.  U 
međubiskupijskim  sjemeništima  toliko  ih  mnogo  odustaje  od  svetoga  zvanja  da 
jedva  jedvice  treće  ili  četvrte  godine  jedan  ili  drugi  postane  svećenik  koji  bi  se 

mogao  poslati  kao  župnik  u dušobrižništvo;  a franjevački  samostani  imaju  više  od 
40  klerika.  Stoga  franjevci  moraju  upravljati  i župe  slobodnoga  raspolaganja  jer 
nema  nade  da  bi  se  one  mogle  za  dugo  vremena  povjeriti  svjetovnim  svećenicima. 

Budući,  dakle,  da  je  s jedne  strane,  franjevačka  pomoć  u dušobrižništvu 
apsolutno  potrebna  jer  bi  bez  nje  sv.  misijska  služba  jedva  mogla  postojati,  a s 
druge  strane,  franjevačka  provincija,  koja  daje  radnike,  gotovo  samo  od  župnih 
prihoda  dobiva  sredstva  nužna  za  uzdržavanje  pitomaca-studenata,  molitelj  smatra 
da  se  mora  obratiti  Svetoj  Stolici  za  ukinuće  otpisa  od  17.  srpnja  1899.,  tako  da 
župe,  koje  su  franjevci  ustupili  snagom  toga  otpisa,  sa  svima  drugima  koje  su 
uspostavljene  u mostarsko-duvanjskoj  biskupiji,  budu  ponovno  doznačene  stolu 
redovnika  Reda  sv.  Franje  u Hercegovini,  pleno  iure  (=  punopravno)  kako  je  i 
prije  bilo. 

Župe  koje  sa  znanjem  i pristankom  poglavara  Reda  molitelj  žarko  želi 
prepustiti  redovnicima  franjevcima  jesu  sljedeće:  Mostar  grad,  sa  selima  a)  Ilići,  b) 
Guvno;  Bukovica,  Čerin,  Drinovci,  Goranci,  Posuški  Gradac,  Gradnići,  Čitluk; 
Dobro-Selo,  Blizanci,  Međugorje,  Humac,  samostan  sa  selima  a)  Zvirići,  b) 
Podprolog;  Ljubuški  s Radišićima,  Čapljina,  Kočerin,  Konjic;  Glavatičevo, 
Nevesinje,  Blagaj,  Ljuti  Dolac,  Kruševo,  Rakitno,  Rasno,  Ledinac,  Grljevići, 
Roško  Polje,  Ružići,  Seonica,  Kongora,  Široki  brijeg  (samostan)  sa  selima  a) 
Uzarići  b)  Knežpolje;  Cmač-Ladina,  Izbično,  Šuica,  Tihaljina,  Veljači,  Klobuk  sa 
selima  a)  Poljane  b)  Vojnići;  Vitina,  Duvno,  Mostarski  Gradac,  Kongora, 
Grabovica,  Prisoje,  Jablanica-Ostrožac,  Grude,  Vinica,  Polja,  Gabela;  u trebinjskoj 
biskupiji:  Neum  Klek. 

Ponizni  molitelj  smatra  da  će  to  biskupiji  veoma  koristiti  ako  se  njegove 
molbe  usliše  te  se  predmetne  župe  na  izložen  način  predaju  franjevačkim 
redovnicima. 

Osim  toga  tako  će  se  doista  jedinstvene  i hvalevrijedne  zasluge 
franjevačke  provincije  javno  priznati  i na  neki  način  nagraditi.  Kako,  naime, 
nesumnjivi  povijesni  dokumenti  svjedoče,  u stara  vremena  nije  bilo  u Hercegovini 
nikakvih  župnih  kuća,  niti  samostana.  Vještim  radom,  junačkom  krepošću, 
apostolskim  žarom  i gorljivim  nastojanjem  franjevaca,  koji  su  se  postavili  kao 
neoborivi  zid  za  kuću  Božju,  spremni  i krv  liti,  obrađen  je  vinograd  Gospodnji, 
očuvana  vjera,  nastale  župne  kuće  i samostani;  a njihov  se  broj,  jednako  kao  i 
crkava,  iz  dana  u dan  povećavao,  tako  daje  svete  uspomene  Leon  XIII.  s pravom 
rekao:  "Ono  što  katolička  vjera  ima  u Bosni  i Hercegovini  jest  franjevačko  sjeme". 

Imajući  u vidu  sve  to,  tj.  da  bi  se  učinkovito  proviđalo  duhovno  dobro 
biskupije  i vjernika  upravljajući  župe  apostolskim  žarom,  te  da  bi  se  u isto  vrijeme 
braći  franjevcima  pribavila  sredstva  za  uzdržavanje  njihovih  pitomaca  koji  sada 
uče  a poslije  će  ići  u svetu  službu,  ponizni  molitelj  živo  moli  Vašu  Svetost  da  se 
spomenute  župe  ponovno  i zauvijek  doznače  redovničkom  stolu  hercegovačke 
franjevačke  provincije. 

Zbog  te  milosti  itd. 

U Rimu,  22.  svibnja  1922. 

Stjepan  Alojzije  Mišić, 
biskup  mostarski,  Hercegovina* 


* Latinski  izvornik  pisan  u Rimu,  pribavljena  kopija 

MOLBA  FRANJEVAČKOGA  PROVINCIJALA  SVETOJ  STOLICI 


Mostar,  20.  svibnja  1923. 


Sveti  Oče! 

Redovnici  Reda  sv.  Franje  Asiškoga,  hercegovačke  provincije,  već  od 
početka  serafske  družbe  poduzimaju  svaki  napor  i pastoralnu  brigu  za  sveto 
katoličko  djelo  i misiju  stanovnika  na  veoma  širokom  području,  zvanom  Balkan, 
osobito  u Hercegovini  koja  zauzima  ne  baš  mali  predio. 

Vašoj  Blaženosti,  Sveti  Oče,  sigurno  nije  nepoznato  da  u pokrajinama 
Bosni  i Hercegovini  što  god  ima  katoličke  vjere,  to  je  franjevačko  sjeme. 

Doista,  do  1899.  godine  u biskupijama  Mostar-Duvno  franjevački  su 
redovnici  bili  jedini  kler  koji  je  radio  u dušobrižništvu.  Godine  1899.  presvijetli 
gospodin  Paškal  Buconjić,  u to  vrijeme  dijecezanski  biskup  mostarsko-duvanjski, 
htio  je  zajedno  s franjevcima  podići  i svjetovni  kler  za  djelo  sv.  službe,  te  je  od 
uprave  franjevačke  provincije  zahtijevao  da  mu  se  ustupi  nekoliko  redovničkih 
župa  za  svjetovno  svećenstvo.  Poglavari  franjevačkoga  Reda,  promotrivši  svrhu  i 
odvagnuvši  razloge  koje  je  presvijetli  biskup  izložio,  vođeni  ljubavlju  prema  sv. 
vjeri  i dobru  katoličke  stvari,  a bojeći  se  da  možda  s vremenom  ne  bi  nedostajalo 
sv.  radnika  potrebnih  za  sv.  služenje,  dragovoljno  su  od  svojih  redovničkih  župa 
predali  biskupu  na  slobodno  raspolaganje  20  župa,  i to:  1.  Blagaj;  2.  Nevesinje;  3. 
Glavatičevo;  4.  Bjelopolje,  5.  Jablanica,  6.  Mostarskigradac,  7.  Drežnica;  8. 
Gabela,  9.  Vir,  10.  Čapljina,  11.  Studenci,  12.  Klobuk,  13.  Grude,  14.  Vinica;  15. 
Grabovica,  16.  Kongora,  17.  Dobroselo,  18.  Blizanci,  19.  Prisoje,  20.  Izbično. 
Očekivali  su,  čvrsto  uvjereni,  da  će  se  povećati  svjetovni  kler  i da  će  biskup  dobiti 
toliko  prikladnih  sv.  radnika  koliko  ih  se  željelo  da,  pozvani  u pomoć,  zajedno  s 
franjevačkim  redovnicima  sv.  djelom  i nastojanjem  pospješe  i obogate  sv.  misiju. 

Ali  naša  kao  i biskupova  namjera  i nada,  iako  najbolja,  pade  u vodu! 

Naime,  u razdoblju  od  40  godina  mostarsko-duvanjska  biskupija  ima  samo 
tri  svjetovna  svećenika  koji  u dušobrižništvu  župnikuju,  jedan  je  kapitular 
(kanonik)  u biskupskom  vijeću,  jedan  je,  željan  obilnijega  znanja,  na  višim 
naukama  i jedan  bogoslov  u sjemeništu;  a za  ostalo  franjevci  su  i dalje  prinuđeni 
pružati  svu  brigu  i pastoralnu  skrb  u biskupijama. 

Ekonomsko  stanje  franjevačkih  sjemeništa,  u kojima  se  uzdržavaju 
pripravnici  na  redovnički  stalež  što  će  po  završenim  naukama  služiti  Bogu  u sv. 
službi  u biskupijama  Mostar-Duvno,  veoma  je  teško,  da  se  ne  kaže  nepodnosivo. 
Franjevačka  se  sjemeništa  izdržavaju  jedino  o trošku  redovnika  koji, 
zadovoljavajući  se  oskudnim  jelom  i odijelom,  otkidaju  od  sebe  te  ih  tako  uz 
najveću  žrtvu  čuvaju  od  propasti. 

Budući  da  je  katolički  narod  u ovim  krajevima  siromašan,  ne  može  ništa, 
ili  jedva  nešto,  doprinijeti  za  potrebe  materijalnoga  uzdržavanja  redovničkih 
sjemeništa;  stoga,  kako  je  rečeno,  franjevci  su  isključivo  vlastitim  odricanjem 
primorani  sami  pribavljati  sve  nužno  za  uzdržavanje  svojih  redovničkih  sjemeništa 
kojih  bi  propast  bila  inače  neizbježna. 

Budući  da  svakim  danom  sve  postaje  neobično  skupo  a iznos  troškova  za 
odgoj  sjemeništaraca  pogolem,  mi  ćemo  se  franjevci  ubuduće  morati  ograničiti  u 
primanju  kandidata  za  redovničko-svećenički  stalež  samo  na  onaj  broj  koji  će 
odgovarati  potrebama  Reda  i broju  župa  koje  smo  prisiljeni  voditi  i upravljati  kao 
pravno  redovničke. 

Ako  uistinu  i stvarno  bude  tako,  tj.  da  mi  franjevci,  prinuđeni  ekonomskim 
razlozima,  moradnemo  uzeti  u svoje  redovničke  ustanove  samo  one  koje 
najnužnije  trebamo,  onda  će  nesumnjivo  sve  one  župe  - takvo  je  uvjerenje  i 
mišljenje  i samoga  sadašnjega  biskupa  kao  i njegovih  savjetnika  u vijeću  - koje 
nisu  redovničke  ostati  bez  pastira  i duhovne  brige  jer  presvijetli  biskup,  kojega  je 
zadaća  da  to  osigura  pomoću  svjetovnoga  klera,  nema  nikoga  koga  bi  mogao 
poslati  u pastvu. 

Svima  koji  poznaju  posebne  prilike  ovih  krajeva  sasvim  je  jasno  da 
franjevci  bez  pomoći  župa  niti  mogu  imati  dostatan  broj  kandidata  za  vlastiti  i 
svećenički  stalež,  niti  sredstava  za  vlastito  uzdržavanje  i opstanak  kandidata  u 
sjemeništima.  A objema  ovim  nevoljama,  tj.  da  presvijetli  biskup  dobije  potrebne 
svete  službenike  za  biskupije  Mostar-Duvno  a franjevci  kandidate  i sredstva  za 
izdržavanje  sjemeništa,  može  se  doskočiti  samo  vraćanjem  onih  župa  koje  smo  mi 
franjevci  punim  pravom  posjedovali  kroz  pet  stoljeća  kao  redovnici  i koje  smo 
dragovoljno  prepustih  biskupu  na  slobodno  raspolaganje.  Stoga,  nižepotpisani 
poglavar  franjevačkoga  Reda  hercegovačke  provincije,  prostrt  do  nogu  Vaše 
Svetosti,  najponiznije  moli  da  se,  u interesu  sv.  katoličke  vjere  i sv.  apostolske 
zadaće,  od  nekoć  dragovoljno  ustupljenih  župa,  franjevačkom  Redu  ponovno  vrate 
kao  redovničke  ove  koje  slijede. 

Evo  popisa  župa  koje,  uza  savjet  i pristanak  revnosnoga  sadašnjega  našega 
biskupa  o.  Alojzija  Mišića  i njegova  prečasnoga  savjetodavnog  vijeća  u Mostaru, 
tražimo  da  ih  Sveta  Stolica  vrati  i u pravo  potvrdi:  Blagaj,  Nevesinje,  Grljevići, 
Jablanica,  Cmač,  Mostarski  Gradac,  Crvenignn,  Ćemo,  Ljubuški,  Grude,  Zvirići, 
Radišići,  Cim,  Klobuk-poljane,  Čitluk,  Prisoje,  Dobrič,  Uzarići,  Izbično, 
Rodočjasenica,  Čapljina,  Dobroselo,  Blizanci,  Mostar  (grad),  Kongora,  Špiljani, 
Polja. 

Za  budućnost,  ako  bude  svjetovnoga  klera,  presvijetlom  gospodinu 
ordinariju  mostarsko-duvanjskom  i dalje  ostaju  na  slobodno  raspolaganje  sljedeće 
župe: 

Drežnica,  Vir,  Vinica,  Grabovica,  Rašeljke,  Gabela,  Koritasutina, 
Kruševo,  Crnelokve,  Glavatičevo,  Raškagora,  Drežnicagomja,  Bjelopolje, 

Ledinac,  Konjuhovac,  Vojnići,  Podbijela  (Podzavelim),  Studenci,  Kruševljani, 
Vrdi,  Foča. 

A u Trebinjskoj  biskupiji,  gdje  je  također  vrlo  malo  svjetovnih  svećenika, 
ubrajaju  se  sljedeće  župe  na  slobodno  raspolaganje  biskupu: 

Klepci,  Dračevodoljani,  Hutovo,  Domanovići,  Neum,  Prenj  dubrave, 
Gomjedubrave,  Kruševo,  Stolac,  Gornjerasno,  Donjerasno,  Donjigradac, 
Veljameđa,  Trebinja,  Kotezi,  Ravno,  Trebinje,  Ljubinje. 

Očito  je,  dakle,  da  presvijetli  dijecezanski  biskup  ima  dostatan  broj  župa 
slobodnoga  raspolaganja,  ali  njihovim  se  duhovnim  potrebama  ne  može  i dalje 
zadovoljavati  bez  pomoći  franjevaca. 

Stoga,  kako  su  franjevački  redovnici  u pastvi  u Hercegovini,  uz  Božju 
pomoć,  kroz  toliko  vjekova  dali  željene  i obilne  plodove  spasenja  te  kako  do  sada 
pružaju  radosnu  nadu  i Apostolskoj  Stolici  i presvijetlom  biskupu,  tako  se  i nadalje 
uzdaju  da  će  svojim  serafskim  žarom,  surađujući  u službi  svetoga  apostolata  u 
ovim  biskupijama  Mostar-Duvno-Trebinje,  dati  još  veće  i obilnije  plodove  spasa. 
Podnoseći  ove  ljubazne  molbe  na  koljenima,  uz  poljubac  sv.  Ribareva  prstena,  s 
dužnim  i trajnim  poštovanjem  molim  apostolski  blagoslov  i ostajem 

fra  Alojzije  Bubalo,  O.  F.  M. 

provincijal* 

Mostar,  20.  svibnja  1923. 

M.P. 


* Latinski  izvornik  (bez  protokolarnoga  broja)  poslan  u Rim,  fotokopija  u ABO 
Mostar 

Napomena  uz  provincijalovu  peticiju: 


1)  Postoje  dvije  varijante  molbe  franjevačkoga  provincijala  iz  1923.  Jedna, 
pohranjena  u arhivu  biskupskoga  ordinarijata  u Mostaru,19  druga,  dostavljena 
Kongregaciji  koncila  u Rim. 

Ovdje  smo  donijeli  prijevod  molbe  koja  je  poslana  u Rim. 

Odmah  spomenimo  neuobičajenu  crkvenu  praksu  da  provincijal  određuje 
gdje  će  se  župe  osnovati  i kojemu  će  kleru  pripasti,  a ne  mjesni  ordinarij  koji  je 
kanonski  mjerodavan  za  to. 

2)  Kako  je  nastala  razlika  u molbama?  Samo  prepisivanjem?  Lako  se 
mogu  razumjeti  neke  tehničke  razlike,  na  pr.  da  je  ispušten  redni  broj  14  u 
"rimskoj"  molbi  gdje  se  navode  župe  u trebinjskoj  biskupiji.  Ipak  upada  u oči 
različito  nazivanje  pojedinih  župa,  tako  na  pr. 

u rimskoj  molbi:  Rodočjasenica,  u mostarskoj:  Jasenicarodoč; 

u rimskoj:  Dračevodoljani,  u mostarskoj:  Krupa; 

u rimskoj:  Gornjedubrave,  u mostarskoj:  Rotimlja; 

u rimskoj : Koritasutina,  u mostarskoj : Sutina. 

Ili: 

u rimskoj  se  molbi  navodi  27  župa  za  franjevce,  a u mostarskoj  26  (nema 

Cima); 

u rimskoj  molbi  navodi  se  21  župa  za  dijecezanske  svećenike,  a u 
mostarskoj  18  župa  (nedostaju:  Drežnica,  Gomjadrežnica,  Kruševljani,  Foča,  a u 
rimskoj  molbi  nema  Mesihovine); 

u rimskoj  molbi  navode  se  župe:  Hntovo,  Ljubinje,  u mostarskoj  ih  nema, 
zato  u mostarskoj  ima  Kruševljani  za  trebinjsku  biskupiju,  a taj  nevesinjski  zaselak 
stvarno  pripada  mostarskoj  biskupiji. 

u rimskoj  molbi  nema  rednoga  broja  za  župe,  a u mostarskoj  molbi  ima 
redni  broj  samo  za  župe  u trebinjskoj  biskupiji. 

Upada  u oči  daje  u rimskoj  molbi  na  kraju  nabrajanja  župa  "za  svjetovni 
kler"  u mostarskoj  biskupiji  navedena  Foča,  a u trebinjskoj  biskupiji  navedeno 
Ljubinje.  U doba  pisanja  molbe  - 1923.  - i Foča  i Ljubinje  bili  su  kotarska  mjesta. 
Zabuna  ih  namjera?  Možda  da  se  u Rimu  lakše  prođe  s molbom,  jer  ako  bi 
nekomu  palo  na  pamet  da  na  zemljopisnoj  karti  kontrolira  mjesta  i imena  župa, 
mogao  bi  se  osvjedočiti  da  se  za  svjetovni  kler  predviđaju  župe  i u kotarskim 
mjestima  kao  što  su  Foča  i Ljubinje,  gdje  inače  nije  nikada  bilo  više  od  nekoliko 
katolika. 


19ABO,  592/1923. 

Zanimljivo  je  također  da  se  župu  Drežnica,  koja  ni  u svojem  najboljem 
stanju  nije  nikada  imala  preko  1500  vjernika,  cijepa  na  tri  župe  za  "svjetovni  kler": 
Vrdi,  Gomjadrežnica  i Drežnica. 

3)  Najteža  zamjerka  provincijalovoj  rimskoj  molbi,  od  20.  svibnja  1923. 
odnosi  se  na  sljedeće: 

a)  U navođenju  župa  provincijal  ne  nabraja  25  župa  koje  franjevci  već 
administriraju,  nego  traži  novih  27  župa  za  svoju  redovničku  subraću,  i to  ne 
razlikujući  župe  koje  su  tada  1923.  kanonski  postojale  od  onih  koje  tada  nisu 
postojale.  A stvarno  je  postojalo  14  župa,  a nije  postojalo  13  župa.  Od  ovih  13 
župa  do  sada  je  osnovana  samo  župa  Crnac  (1935). 

b)  Na  prvi  mah  ima  se  dojam  da  za  dijecezanski  kler  ostaje  u obje 
biskupije,  nakon  što  se  udovolji  provincijalovoj  molbi,  39  odnosno  40  župa,  dok 
provincijal  traži  za  provinciju  27  župa  ne  spominjući  onih  koje  su  provinciji 
ostavljene,  povjerene  decizijom  od  17.  VII.  1899. 

Ali  stvarnost  je  drugačija: 

aa)  Na  području  mostarsko-duvanjske  biskupije  navodi  se  21  župa  "za 
svjetovni  kler"  kao  da  postoje.  A tada  je  postojalo  samo  8 župa  (Drežnica,  Gabela, 
Glavatičevo,  Grabovica,  Bijelopolje/Potoci,  Vinica,  Vir  - sve  su  ove  župe  postojale 
već  1899.  - i Studenci  - osnovana  1908). 

Daljnjih  13  župa  nije  postojalo  1923.  A od  tada  osnovano  je  samo  pet  župa 
(Ledinac,  Kruševo,  Rašeljke,  Šipovača-Vojnici,  Sutina),  daljnjih  8 nije  osnovano, 
a u nekim  mjestima,  kao  Konjuhovac,  Foča , Kmševljani,  Gornja  Drežnica...  nije 
bilo  moguće  osnovati  župe  ni  onda,  ni  sada,  jer  u tim  mjestima  ima  tek  pokoja 
katolička  obitelj. 

bb)  Slično  vrijedi  i za  župe  na  području  trebinjske  biskupije,  iako  se  o ovoj 
biskupiji  ne  radi,  jer  ona  je  samo  povjerena  na  administraciju  mostarsko- 
duvanjskom  biskupu.  U rimskoj  molbi  provincijal  navodi  18  župa  ne  razlikujući 
postojeće  od  nepostojećih.  A tada  ih  je  postojalo  9,  a nije  postojalo  9. 

Kada  dobar  poznavatelj  prilika  na  području  jedne  i druge  biskupije 
promatra  navode  peticije,  napose  imena  župa  "za  svjetovni  kler",  onda  stječe 
dojam  da  su  sastavljači  molbe  hercegovačke  franjevačke  provincije  išli  samo  za 
tim  da  se  navede  što  više  imena  župa,  a postoji  li  župa  ili  ne  postoji,  hoće  li  je 
ikada  biti  moguće  osnovati  ili  ne,  za  to  ih  savjest  ne  grize. 

Osim  toga,  udara  u oči  činjenica  da  se  za  dijecezanski  kler  predviđaju  župe 
u planinskim  masivima,  u dijaspori,  na  periferiji  biskupije,  dok  se  za  franjevce 
traže  sve  župe  u najbližoj  okolici  Mostara,  sjedištu  biskupije,  pa  čak  i ona  župa 
(Mostar,  civitas ) koja  se  imala  osnovati  uz  buduću  katedralnu  crkvu  u Mostaru,  te 
sve  župe  oko  Širokoga  Brijega,  u Bekiji,  oko  Ljubuškoga  (osim  Studenaca).  U 
trebinjskoj  biskupiji,  koja  nije  nikada  imala  više  od  25.000  vjernika,  navodi  se  18 
župa,  dok  se  u mostarsko-duvanjskoj  biskupiji  ne  predviđa  dijeljenje  župa  kojima 
franjevci  upravljaju  a broje  preko  5.000  do  10.000  vjernika.  Čini  se,  da  prema 

navodima  molbe  od  20.  V.  1923.  dijecezanski  kler  ne  bi  smio  doći  u Mostar, 
sjedište  biskupije,  i tu  imati  župu,  jer  su  sve  župe  u gradu  i bližoj  okolici  franjevci 
tražili  za  sebe.  Sapienti  sat! 

Ovakvu  molbu  kanonisti  smatraju  u oprečnosti  prema  Zakoniku 
kanonskoga  prava , kan.  42,  gdje  se  govori  o "subreptio"  (=  prešućivanje  istine)  i 
"obreptio"  (=  navođenje  neistine).  A crkveni  zakonik,  kan.  2361.,  određuje  i neke 
sankcije  protiv  onih  koji  se  ogriješe  o propis  kan.  42. 

Da  je  molba  hercegovačkoga  provincijala  zaista  bila  u suprotnosti  s kan. 
42,  izjavio  je  kard.  Giuseppe  Bruno  na  sjednicama  Kongregacije  koncila  1940.  i 
1941.,  kada  se  raspravljalo  o toj  molbi  i indultu  ili  ovlasti  mostarskom  biskupu  da 
može  povjeriti  tražene  župe  franjevcima,  ali  uz  izričitu  klauzulu  da  to  bude  "ad 
nutum  S.  Sedis",  tj.  dok  Sveta  Stolica  drukčije  ne  odredi. 

5. 


PREPORUKA  BISKUPA  MIŠIĆA 
Mostar,  3.  lipnja  1923. 


Od  strane  ordinarija  biskupija  Mostar-Duvno-Trebinje  i njegova 
biskupskoga  konzistorija  kao  vijeća  gore  navedeni  izvještaj  uručuje  se  kao  molba 
Svetoj  Rimskoj  Kongregaciji,  to  jest  "Svetom  Ocu"  (Beatissimo  Patri),  kao 
utemeljena  te  sa  svake  strane  zaslužuje  preporuku  da  joj  se  udovolji. 

Ipak,  neka  biskup  ili  ordinarij  dijeceza  o kojima  se  radi  i dalje  ima 
slobodno  pravo  da  u dušobrižništvo  svojih  biskupija  poziva  i upošljava  franjevce 
hercegovačke  provincije,  a neka  se,  ipak,  oni,  voljom  i nakanom  Svete  Rimske 
Stolice  - kojoj  uvijek  bijahu  i jesu  podložni  - pokazuju  veoma  spremnima,  kako  do 
sada  tako  i ubuduće,  biti  biskupu  na  raspolaganju. 


Mostar,  3.  lipnja  1923. 

Preporuku  potpisali 
O.  Jerko  Boraš, 

vijećnik  biskupskoga  konzistorija 

Don  Marijan  Kelava, 
vijećnik  biskupskoga  konzistorija 


Alojzije,  biskup* 


* Latinski  izvornik  (bez  protokolarnoga  broja)  poslan  u Rim,  kopija  u ABO 
Mostar 

6. 


2299/22 


5ACRA  G0NGREGAT10  GONGILII 


Boatiosime  Pater 


Epi sco ous  jiandetriensis-Dumnansis,  attenta  carentiae 

Epiooupu  v,umiiit*?r  postulat  a 

u nuifl  dioeeesibUB,  numuii  i * 

:leri  seculari*.  in  , ■innri'bus  Provinciae 

^ 17 1*  f*  “fe  T*  l\)li  S iiiinOXllGU 

5 V.  facultatem  conuaatfcend-  - ± i3  j.ratri*bus  admi 

oub^j  lam  at)  ips13  J A ° 

Erzegovinae  a^ventas  paro.claa  qua 


nistratae  luorunt: 
BI  us« J 
Kevesinj3 

Grljevići 

Jablanica 

Crnac 

HostarkigradBC 
Crven igrm 

Cerno 

Lj  ubuski 


Grude 

Zvirići 
Kadišići 
C im 

Klobukpolisn^ 
6 itluk 
■ Prisoje 

Dobri  5 

U carići 


Izbično 

RodoČ  j asenica 

, Čapljina 

Pobroeelo 

Blizanci 

Hostar (civitas) 

Kongora 

Bpiljsni 

Polje 


Sacra 


Congregatio  Concilii, 


ottentis  expositis, 


benigne  t: 


buit  Episco.po  ora 
citba  paroecis 


tori  faeultates 


iuxta  preče? 


sib  1«S“  enun" 


Datum  Romae  drle 


°r  . ,,  dictls  Patribu3  ad  nutum  S. 

,»•  conferantur  dictis  rat- 

V ''  - iunii  1923. 


Sedis 


t-  - 

INDULT  SVETE  KONGREGACIJE  KONCILA  BISKUPU  MIŠIĆU 


Vatikan,  22.  lipnja  1923. 


Prot.  br.  2299/22. 


Sveta  Kongregacija  Koncila 


Sveti  Oče! 

Mostarsko-duvanjski  biskup,  imajući  u vidu  nestašicu  svjetovnoga  klera  u 
svojim  biskupijama,  od  Vaše  Svetosti  ponizno  traži  ovlast  da  Maloj  braći 
hercegovačke  provincije  može  povjeriti  sljedeće  župe  kojima  su  već  sami  fratri 
upravljali: 


Blagaj 

Nevesinje 

Grljevići 

Jablanica 

Cmač 

Mostarskigradac 

Crvenigrm 

Ćemo 

Ljubuški 


Grude 

Zvirići 

Radišići 

Cim 

Klobukpoljane 

Čitluk 

Prisoje 

Dobrič 

Uzarići 


Izbično 

Rodočjasenica 

Čapljina 

Dobroselo 

Blizanci 

Mostar  (grad) 

Kongora 

Špiljani 

Polje 


Sveta  Kongregacija  Koncila,  uzimajući  u obzir  ono  što  je  izloženo, 
dobrostivo  dodjeljuje  biskupu  molitelju  prema  njegovoj  molbi,  pod  uvjetom  da  se 
nabrojene  župe  predaju  spomenutim  očima  ad  nutum  S.  Sedis  (=  na  mig  Sv. 
Stolice,  ili:  do  daljnje  odredbe  Sv.  Stolice). 

Dano  u Rimu  dana  22.  lipnja  1923. 

M.  P.  D.  kard.  Sbaretti 

prefekt 

I.  Bruno,  podtajnik* 


* Latinski  izvornik  u ABO  Mostar,  protokoliran  u urudžbenom  zapisniku  pod 
brojem  1 194/23.,  31.  XII.  1923.,  ali  ga  nema  u arhivu.  Pribavljena  kopija. 

7. 


IZVRŠENJE  RESKRIPTA 
OD  STRANE  BISKUPA  MIŠIĆA 

Mostar,  15.  travnja  1925. 


Br.  534. 

Preč. 

Franjevačkom  Provincij  alatu 

Mostar 

Na  Vaš  podnesak  od  10. 1.  1925.  Ordinarijat  odgovara,  u smislu  odluke  S. 
Congregationis  Concilii,  Roma  22.  VI.  1923.  num.  2299  onim  župama  Nro  25. 
koje  su  ex  antiquissimo  jure  nova  iterataque  constitutione  (=  po  starodrevnom 
pravu,  novoj  i obnovljenoj  konstituciji)  po  S.  Stolici  god.  1898.  (sic!)  franj. 
Herceg.  Provinciji  inkorporirane  - dodaju  se  novo  ove: 

Blagaj,  Nevesinje,  Grljevići,  Jablanica,  Crnac,  Mostarski  Gradac,  Crveni 
Grm,  Ćemo,  Ljubuški,  Grude,  Zvirići,  Radišići,  Cim,  Klobuk-Poljane,  Čitluk, 
Gabela,  Glavatičevo,  Uzarići,  Izbično,  Rodoč-Jasenica,  Čapljina,  Dobroselo, 
Blizanci,  Mostar,  Kongora,  Špiljani,  Polja-Planina. 

Iz  vrlo  važnih  razloga,  koji  su  podjednako  važni  za  biskupiju  kao  i samu 
franjevačku  provinciju,  zamijenili  smo  župe  Episcopalis  liberae  collationis  Gabela 
i Glavatičevo  za  Prisoje  i Dobrič  tako,  da  Gabela  i Glavatičevo  spada 
franjevačkom  redu  a Prisoje  i Dobrič  Episcopo  liberae  collationis. 

Mostar,  15.  IV.  1925.* 


* Kopija  u ABO  Mostar,  protokolirano  izvršenje  pod  brojem  534/23.,  15.  IV. 
1925. 

8. 


MEMORANDUM  KAPITULA 
HERCEGOVAČKE  FRANJEVAČKE  PROVINCIJE 
BISKUPU  FRA  ALOJZIJU  MIŠIĆU 

Mostar,  1.  svibnja  1937. 


Franjevački  Provincijalat  herceg.  Provincije  u Mostaru. 

Broj  396/37  Mostar,  1 maja  1937  god. 

Sto  i pedeset  hiljada  Hrvata  katolika  u Hercegovini  danas  je  uprlo  svoje 
oči  u Vas,  da  riješite  njihovu  veliku  brigu  pogledom  vjerskoga  poglavice  u 
Hercegovini  poslije  Vas,  Preuzvišeni  Gospodine  Biskupe. 

Sedam  je  vijekova  Hercegovina  franjevačka.  Franjevci  su  natopili  svojim 
znojem  i mučeničkom  krvi  ove  zemlje;  sačuvali  su  Hrvatstvo  i Katoličanstvo 
Hercegovine.  I Vi  ste,  Preuzvišeni,  sin  velikoga  franjevačkoga  Reda;  i u Vama  je 
sveti  franjevački  duh,  pa  Vas  najusrdnije  molimo,  da  ne  dopustite,  da  se  taj 
franjevački  duh  u Hercegovini  ne  umanji  i ne  okmji.  I mi  smo  potpuno  uvjereni  da 
Vaša  Preuzvišenost  iz  hrvatskoga  i franjevačkoga  osjećaja  ne  će  dopustiti  da  to 
igda  bude. 

Da  nam  potomstvo  ne  bi  predbacivalo  nemar  ili  nehaj  u svetoj  katoličkoj, 
hrvatskoj  i franjevačkoj  revnosti,  Kapitul  hercegovačke  franjevačke  Provincije 
ovim  memorandumom  dolazi  pred  Vas,  Preuzvišeni  Gospodine. 

Kako  Vam  je  poznato,  ratifikacija  Konkordata  Sv.  Stolice  s našom 
Državom  je  pred  vratima.  U Konkordatu  stoji,  da  svi  katolički  biskupi  u Državi 
predlažu  Sv.  Stolici,  svaki  za  se,  po  tri  kandidata  na  upražnjenu  stolicu  pojedinoga 
biskupa.  Dakle  i za  našu  Mostarsku  biskupiju  predlagat  će  kandidate  biskupi 
mariborski,  skopljski,  i td.  Kod  takovoga  stanja  stvari,  ako  Vi,  Preuzvišeni 
Gospodine,  ne  bi  još  za  svoga  života  osigurali  nasljednika-franjevca,  moglo  bi  se 
dogoditi,  da  uopće  franjevac  ne  zasjedne  na  stolicu  mostarskih  biskupa  poslije 
Vas.  A to  bi  bilo  sudbonosno  za  katolički,  franjevački  i hrvatski  duh,  napredak  i 
budućnost  naše  drage  Hercegovine. 

Radi  toga  Oci  i pretstavnici  hercegovačke  franj.  Provincije,  sabrani  na 
provincijalnom  Kapitulu,  dolaze  k Vama,  Preuzvišeni  Gospodine,  najprije  da  Vam 
od  svega  srca  čestitaju  25-godišnjicu  Vašega  biskupovanja,  a zatim  da  Vas  ujedno 
najsmjernije  zamole,  da  bi  izvoljeli  što  prije  zatražiti  od  Sv.  Stolice  sebi  koadjutora 
u osobi  kojega  hercegovačkoga  franjevca.  Imate  pred  Vama  150  franjevaca 
svećenika  u Hercegovini.  Birajte  kogagod  smatrate  vrijednim  da  bude 
nasljednikom  Vaše  časne  Osobe.  Vašom  odlukom  i izborom  kojega 

hercegovačkoga  franjevca  za  Vašega  koadjutora,  ispunit  ćete  najveću  želju  i riješiti 
najsudbonosniji  problem  franjevaca  ove  Provincije  i svega  hrvatskoga  katoličkoga 
naroda  u Hercegovini.  Dobro,  koje  bi  iz  toga  slijedilo,  uz  ostale  uspomene  Vašega 
rada,  bilo  bi  jedan  od  najljepših  spomenika  Vaše  ljubavi  prema  herceg,  franj. 
Provinciji  i hrvatskomu  katoličkomu  narodu  u Hercegovini. 

Izvolite,  Preuzvišeni  Gospodine  Biskupe,  i ovom  prigodom  primiti  izraze 
naše  sinovske  odanosti. 

M O S T A R,  na  Kapitulu  herc.  franj.  Provincije,  dana  1.  maja  1937.* 

M 0 S T A E , na  Kapitulu  herc. franj. ProTinci je,  dana  1. ma- 
ja 1937. 


cr— - tsć 


P*-f. 

\fcU^e 


'4* 


^ ( de/-  frm* 

0 , Ju4y$A*^U 

(f)  . . 


t,  MOSTARU 
0WĆKIH  «•** 


* Izvornik  u ABO  Mostar,  poseban  fascikl 

9. 


PREDSTAVKA  SVJETOVNOGA  KLERA  HERCEGOVINE 
BISKUPU  ALOJZIJU  MIŠIĆU 

30.  kolovoza  1937. 


Preuzvišeni  gospodine, 

Potpisani  svjetovni  kler  Vaše  biskupije  slobodan  je  da  Vam  kao  svom 
Natpastiru  iznese  neke  svoje  potrebe  i želje.  U Vašoj  biskupiji,  Preuzvišeni,  postoji 
svjetovni  i redovni  kler.  Da  ne  bi,  po  ljudskoj  slaboći,  dolazilo  do  trvenja  među 
klerom,  na  sablazan  vjernika  i štetu  katoličke  stvari,  Vi  ste,  Preuzvišeni,  kao  otac 
uvijek  preporučivali  slogu,  te  sa  svoje  strane  i jednima  i drugima  pokazivali 
susretljivost  zastupajući  načelo  potpune  ravnopravnosti  za  obe  strane.  Bogu  hvala, 
do  sada  je  sačuvana  harmonija  među  klerom  u Hercegovini.  Najvećim  dijelom  ima 
se  to  pripisati  i nastojanjima  Vaše  Preuzvišenosti. 

Međutim,  u zadnje  doba,  ima  nekih  pojava  i glasina,  koje  nas  smućuju.  Mi 
smatramo,  da  imamo  i dužnost  i pravo,  da  se  u ovoj  stvari  na  Vas  obratimo,  kao  na 
svog  oca,  da  bi  se  Vašim  posredovanjem  ta  stvar  lijepo  raščistila  i kraju  sretno 
privela. 

Od  nazad  nekoliko  godina,  otkako  ima  nešto  više  bogoslova  svjetovnog 
klera,  češće  puta  čuje  se  od  nekih  00.  Franjevaca:  "Kud  ćete  vi  toliki?  Za  vas  neće 
biti  mjesta  u Hercegovini!"  Radi  ovakvih  izjava  od  strane  O.  O.  Franjevaca  tužili 
su  se  nama  starijim  svećenicima  - neki  naši  bogoslovi.  Mi  smo  ih  sokolili,  da  ne 
uzimaju  to  ozbiljno,  neka  se  ništa  ne  boje  i neka  se  ne  daju  pokolebati  u svome 
zvanju.  Kod  nas  još  nema  previše  klera,  pa  svatko,  tko  želi,  moći  će  slobodno 
raditi  u vinogradu  Gospodnjem. 

Međutim  u posljednje  vrijeme  ovi  prigovori  od  strane  nekih  00. 
Franjevaca  postali  su  sve  izrazitiji  i konkretniji.  Ne  samo  pred  bogoslovima  nego  i 
pred  župnicima  našim,  osobito  gore  u Duvnu  i ovamo,  ponavljaju  se  češće  puta  s 
više  strana  tvrdnje:  Vi  imate  još  samo  dvije  župe  i to  Gabelu  i Glavatičevo.  Sve 
druge  župe  i postojeće  i koje  se  imaju  osnovati  na  novo,  pripadaju  nama  - 
Franjevcima. 

Mi  ne  znamo  na  temelju  čega  padaju  ovakve  tvrdnje.  Znamo  samo  za 
odluku  Sv.  Stolice  od  17.  VII.  1899.,  kojom  su  određene  redovničke  župe,  a isto 
tako  i župe  liberae  collationis  Ordinarii  u Biskupiji  Mostarsko-Duvanjskoj.  Danas 
pak  neki  O.  O.  Franjevci  izjavljuju  za  preko  25  župa  liberae  collationis  Ordinarii, 
da  su  isključivo  redovničke.  Još  čudnije  nam  je,  kad  tvrde  za  neke  župe,  koje  još 

ne  postoje,  i koje  će  se  možda  tek  za  dugi  niz  godina  osnovati,  - da  su  i te  župe 
određene  za  O.O.  Franjevce,  da  nijesu  "liberae  collationis  Ordinarii". 

Uz  ove  glasine  još  više  nas  je  iznenadilo,  kad  nam  je  prije  nekoliko 
vremena  došla  u ruke  kao  manuskript  konstitucija  Franjevačke  Hercegovačke 
Provincije  iz  g.  1923.  Spomenuta  konstitucija  27  župa  u Mostarsko-Duvanjskoj 
biskupiji  označuje  kao  "incorporatae  tribus  conventibus",  premda  su  to  župe  po 
gore  spomenutoj  odluci  Sv.  Stolice  proglašene  "liberae  collationis  Ordinarii". 

Razumljivo,  da  nas  je  ova  stvar  smutila,  jer  apsolutno  o tome  nijesmo  ništa 
znali,  pa  smo  se  stali  za  to  interesirati.  Tadašnji  Vaš  Tajnik,  a sadašnji  konzultor 
mng.  poštovani  o.  Fra  Boris  Ilovača,  rekao  nam  je,  da  se  radi  toga  ništa  ne 
uznemirujemo,  jer  da  Biskup  te  stvari  nije  potvrdio,  a bez  njegove  potvrde  to  ne 
vrijedi  ništa.  Mi  smo  se  time  bili  pomirili. 

Ali  danas,  kad  na  svakom  koraku  čujemo  samo  riječi:  "Vi  imate  još  samo 
Gabelu  i Glavatičevo  - i ništa  više"  jasno  je  da  ne  možemo  ostati  ravnodušni.  Tim 
više  je  to  nezgodno  i neugodno,  kada  te  glasine  dolaze  i do  ušiju  podmlatka  našega 
svjetovnog  klera,  pa  se  je  bojati,  da  bi  mnogi  od  naših  sjemenaraca  mogao  biti 
pokoleban  u svećeničkom  zvanju. 

Želeći  da  i nadalje  mimo  i bez  smućivanja  uzmognemo  što  predanije  raditi 
na  njivi  gospodnjoj  i da  bez  bojazni  i uznemirivanja  pregnemo  što  bolje  raditi  za 
naš  svećenički  podmladak,  molimo  najsmjernije  Vašu  Preuzvišenost,  kao  jedino 
mjerodavni  i odlučujući  faktor,  da  svojim  zahvatom  onemogućite  širenje  ovakvih 
verzija  i nabacivanja,  koja  bi  nas  mogla  smućivati,  i da  nas  osigurate,  da  nemamo 
brige  za  naš  razvitak  i budućnost,  pa  da  ne  dopustite,  da  se  nad  nama  živima  izriče 
ovako  smrtna  osuda. 

U vezi  s time  slobodni  smo  zamoliti  Vašu  Preuzvišenost,  da  i sada, 
prigodom  izlaženja  interdijecezanskoga  šematizma  katoličke  Crkve  u ovoj  državi, 
ne  dopustite,  da  se  one  župe,  koje  su  po  buli  Leona  XIII  gore  navedenoj  "liberae 
collationis  Ordinarii"  tiskaju  kao  "incorporatae  conventibus"  ili  kako  drugačije  jer 
bi  to  netko  mogao  smatrati  kao  ratifikaciju  i odobrenje  s Vaše  strane. 

Pri  koncu  i ovom  zgodom  iskreno  Vam  zahvaljujemo  na  svemu,  što  ste  u 
Vašoj  skrbi  i očinskoj  ljubavi  za  nas  učinili.  Ta  Vaša  ljubav  i zauzimanje  jamstvo 
nam  je,  da  će  i ova  naša  molba  naići  kod  Vas  na  očinsko  razumijevanje. 


357 


Moleći  Boga  za  Vas  molimo  ujedno  i za  nas,  da  Vas  unaprijed  poslušno  i 
revno  slijedimo  u širenju  Kraljevstva  Kristova. 

Vašoj  Preuzvišenosti  najodaniji:* 

* Izvornik  u ABO  Mostar,  protokoliran  pod  brojem  1068/37.,  30.  VIII.  1937. 

10. 


MOLBA  BISKUPA  PETRA  ČULE 
DA  SE  OPOZOVE  RESKRIPT  IZ  1923. 

Mostar,  8.  lipnja  1964. 

UZORITI  GOSPODINE! 

Skupa  s pismom  te  Svete  kongregacije,  od  7.  ožujka  1964.  prot.  br. 
3625/63.,  uručen  mi  je  odgovor  preč.  o.  generala  Reda  manje  braće  s obzirom  na 
razdiobu  župa  u mostarskoduvanjskoj  biskupiji.  Neka  mi  je  dopušteno  s dužnim 
poštovanjem  iznijeti  nekoliko  primjedaba  na  taj  odgovor. 

1.  - Razdioba  župa  u mostarsko-du vanjskoj  biskupiji,  koju  je  prvobitno 
sredio  biskup  Paškal  Buconjić  OFM  godine  1899.,  a Sveta  Stolica  potvrdila, 
potpuno  je  izvrnuta  novom  razdiobom  predloženom  godine  1923.  koju  je 
prihvatila  Sveta  kongregacija  koncila  22.  lipnja  1923.  s pridržajem  "ad  nutum  S. 
Sedis". 

2.  - Do  ove  nove  razdiobe  župa  došlo  je  ne  vlastitom  odlukom  biskupa 
predšasnika  Alojzija  Mišića  OFM,  nego  na  zahtjev  provincijala  otaca  franjevaca  iz 
Hercegovine  i njegova  definitorija. 

3.  Situacija  svjetovnoga  klera,  kako  je  prikazuje  sam  provincijal  u svojoj 
molbi  Svetoj  Stolici,  u ono  vrijeme  bijaše  veoma  žalosna.  Nakon  40  godina, 
otkako  je  po  odredbi  Svete  Stolice  u dijecezu  uveden  svjetovni  kler,  u biskupiji  su 
bila  samo  3 svjetovna  svećenika  za  pastvu.  A ipak  Hercegovina  je  uvijek  obilovala 
zvanjima,  pa  i danas  susjedne  biskupije  primaju  mnogo  sjemeništaraca  iz 
Hercegovine. 

4.  - Razdioba  župa  iz  godine  1923.  nanijela  je  veliku  štetu  i smetnju 
svjetovnom  kleru,  osobito  s razloga  što  je  očima  franjevcima  dodjeljivala  ne  samo 
župe  koje  su  tada  postojale,  nego  i mnoge  druge  koje  su  se  u budućnosti  trebale 
osnovati. 

5.  - Da  se  situacija  svjetovnoga  klera  prema  novoj  razdiobi  ne  pogoršava, 
provincijal  pokušava  dokazati  tako  da  navodi  mnoga  i razna  mjesta  u kojima  su  se 
i za  svjetovni  kler  mogle  osnovati  župe.  Ali  ta  mjesta  - Foča,  Ljubinje,  Kruševljani, 
Gornja  Drežnica,  Konjuhovac  itd.  - takva  su  da  nitko  zdrave  pameti  ne  bi  htio 
ondje  osnivati  župe,  jer  u tim  mjestima  stalno  ne  boravi  nijedna  ili  veoma  malo 
katoličkih  obitelji. 

6.  - Svjetovni  je  kler  ozlo voljen  osobito  time  što  se  i sjeverni  dio  grada 
Mostara  predaje  franjevcima.  U tom  dijelu  grada  Mostara,  po  dekretu  iz  1899. 
godine,  predviđala  se  izgradnja  katedralne  crkve  (koja,  na  žalost,  još  nije 

podignuta),  a oko  te  crkve  osnutak  svjetovne  župe.  Sada  se  obadvije  župe  u 
Mostaru  daju  franjevcima,  te  se  tako  svjetovni  kler  tjera  iz  biskupijskoga  grada 
gotovo  ostracizmom  (progonstvom). 

7.  - Čudno  je  što  se  tako  važna  stvar,  gdje  je  gotovo  potpuno  bila  u 
opasnosti  sudbina  svjetovnoga  klera  u mostarsko-duvanjskoj  biskupiji,  obavljala 
tako  žurno  i na  brzu  ruku  u Rimu,  protiv  rimskoga  običaja,  da  se  nisu  tražile 
nikakve  obavijesti  ni  od  sarajevskoga  metropolite.  Biskup  je  naime  franjevačku 
molbu  potpisao  3.  lipnja  1923.,  a Sveta  kongregacija  koncila  izdala  je  dekret  već 
22.  istoga  mjeseca. 

8.  - Sadašnji  biskup,  koji  je  prvi  biskup  iz  redova  svjetovnoga  klera  - svi  su 
naime  prijašnji  bili  iz  redovničkoga  klera  - želi  situaciju  svjetovnoga  klera  u 
dijecezi  poboljšati  i donekle  normalizirati,  ali  ne  može,  jer  su  mu  ruke  svezane 
odlukom  iz  1923.  godine.  A ipak,  kad  bi  se  i jedan  i drugi  kler  ravnopravno 
zalagao  u apostolskom  radu,  bilo  bi  korisno  ne  samo  za  pastvu,  nego  bi  dobro 
došlo  i franjevcima.  Tada  naime  oci  franjevci  ne  bi  više  bili  primorani  boraviti  više 
godina,  nekad  20  i više  godina,  izvan  samostanskih  zidova,  stalno  sami  u župnim 
stanovima,  na  štetu  redovničkoga  života  i discipline. 

9.  - Stoga  se  ponizno  usuđujem  predložiti  da  se  odluka  iz  1923.  godine,  jer 
je  izdana  "ad  nutum  S.  Sedis",  posve  opozove,  te  da  se  biskup  i franjevački 
provincijal  pozovu  da  novu  razdiobu  župa,  koja  bi  bila  prikladnija  za  oba  klera, 
iznesu  Svetoj  Stolici  na  odobrenje.  Ne  bude  li  tako,  svjetovni  će  kler  u mostarsko- 
duvanjskoj  dijecezi  zauvijek  ostati  "quantite  negligeable",  administrirajući  samo 
šesti  dio  vjernika,  to  jest  30.000  od  180.000  - ne  računajući  trebinjsku  biskupiju. 

10.  - Osim  toga,  preponizno  molim  da  se  odgovor  te  Svete  kongregacije, 
od  14.  travnja  1944.  prot.  br.  464/44,  odmah  jasnije  obrazloži  i autentično 
protumači.  Odgovor  kaže:  "s  obzirom  na  župe,  za  koje  je  utvrđeno  da  ih  Vaš 
Predšasnik  još  nije  povjerio  očima  franjevcima,  Vaša  će  Preuzvišenost  moći  njima 
slobodno  raspolagati  prema  sv.  kanonima".  Očito,  ovo  se  tiče  župa  koje  još  nisu 
osnovane,  jer  župu,  koja  još  ne  postoji,  biskup  ne  može  valjano  povjeriti 
redovnicima.  Stoga  molim  da  sama  Sveta  kongregacija  autentično  izjavi  da  će 
župe,  koje  još  nisu  uspostavljene:  1.  Crveni  Grm,  2.  Cerno,  3.  Ljubuški,  4.  Zvirići, 
5.  Radišići,  6.  Cim,  7.  Dobrič,  8.  Uzarići,  9.  Rodoč-Jasenice,  10.  Mostar  (sjeverni 
dio),  11.  Špiljani,  12.  Polja,  unatoč  odluci  iz  1923.  godine,  kada  se  te  župe  osnuju, 
biti  na  slobodno  raspolaganje  biskupu. 

To  je  autentično  tumačenje  potrebno  da  razne  osobe  ne  bi  na  razne  načine 
tumačile  riječi  Svete  kongregacije. 

Kao  infonnaciju  slobodno  je  ovdje  dodati  da  u arhivu  ove  biskupske  kurije 
ne  postoji  pisani  dokument  kojim  je  prethodni  biskup  izvršio  reskript  Svete 

Kongregacije  koncila  i povjerio  očima  franjevcima  župe  o kojima  se  u reskriptu 
govori. 

11.  - Vrlo  mi  je  žao  što  sam  ovo  pitanje  župa  morao  pokretati  kod  Svete 
kongregacije.  Na  to  sam  primoran  svojom  službom,  tj.  da  smirim  svjetovni  kler  i 
da  se  pobrinem  za  mnoge  dijecezanske  sjemeništarce  koje  imam  u raznim 
sjemeništima.  Jer,  kako  danas  u mostarsko-duvanjskoj  biskupiji  nema  nijedne 
nepopunjene  župe,  ukoliko  župe,  koje  bi  trebalo  osnivati  u budućnosti,  ne  bi  bile 
na  slobodno  raspolaganje  biskupu,  ne  preostaje  drugo  nego  sjemeništarce  ove 
dijeceze  predati  biskupima  drugih  biskupija,  što  bi  bilo  vrlo  nezgodno. 

Uostalom,  ja  oce  franjevce  veoma  cijenim  i njihove  povijesne  zasluge 
potpuno  priznajem.  Mnogi  se  od  njih  i danas  s velikom  revnošću  trude  u pastvi. 
Nikako  se  ne  bih  želio  lišiti  njihove  suradnje.  Samo  želim  to  da  svjetovni  kler 
uzmogne  u jednakom  stupnju  s očima  franjevcima  raditi  u biskupiji,  pa  ću  stoga, 
uz  Božju  pomoć,  svim  silama  nastojati  da  što  prije  imadnem  dostatan  broj 
svjetovnih  svećenika.  Inače,  ne  bi  se  uopće  isplatilo  uvoditi  svjetovni  kler  u ovu 
pokrajinu  poslije  toliko  stoljeća. 

Molim  neka  mi  Vaša  prečasna  Uzoritost  oprosti  što  se  ovom  radnjom 
mogu  pojaviti  u nezgodno  vrijeme.  Dužnost  me  službe  obavezuje  da  pred  Svetu 
kongregaciju  sve  izneseni  jasno  i otvoreno. 

Neka  se  Vaša  prečasna  Uzoritost  udostoji  blagonaklono  primiti  puni  izraz 
moje  časti  i poštovanja. 

Vašoj  preč.  Uzoritosti  vrlo  odani  u Kristu 

Mostar,  8.  lipnja  1964.* 


* Latinski  izvornik,  kopija  u ABO  Mostar 


Nedugo  nakon  ovoga  pisma,  11.  lipnja  1964.  biskup  je  izvijestio  Svetu 
kongregaciju  daje  naknadno  pronađen  pisani  dokument,  br.  534/25.,  od  15.  travnja  1925.,  ali 
se  njime  ne  izvršava  potpuno  Reskript.  Biskup  Čule  između  ostaloga  piše:  "Pokojni  je  biskup 
na  vlastitu  ruku  iz  vrlo  važnih  razloga  unio  dvije  izmjene.  Protiv  sadržaja  Reskripta  proglasio 
je  župe  Prisoje  i Dobrič  na  slobodno  raspolaganje  biskupu,  a dvije  druge,  tj.  Gabelu  i 
Glavatičevo,  koje  su  bile  na  slobodno  raspolaganje,  ponudio  je  franjevcima.  Franjevački  je 
definitorij  22.  travnja  1925.  reklamirao,  zahtijevajući  da  se  Reskript  Svete  kongregacije 
provede  cjelovito,  bez  ikakve  promjene.  Ipak,  pokojni  biskup  nije  to  htio  učiniti  te  je  tako 
ostalo  do  dana  današnjega". 

11. 


ZAPISNIK 

SVETE  KONGREGACIJE  ZA  ŠIRENJE  VJERE 
Vatikan,  18.  ožujka  1965. 


Uzoriti  kard.  Antoniutti  govorio  je  o sporu  oko  povjeravanja  župa,  koji  je 
iskrsnuo  između  ordinarija  mostarsko-duvanjske  biskupije  i manje  braće 
franjevaca  koji  ondje  rade. 

U svrhu  poželjnoga,  postupnoga  i potpunoga  vraćanja  mostarskom 
ordinariju  na  slobodno  raspolaganje  svih  župa  njegova  područja,  isključujući  25 
župa  koje  je  franjevcima  povjerio  Vrhovni  svećenik  Leon  XIII.  1899.  godine, 
uzoriti  kardinal  Izvjestitelj  predložio  je  uzoritim  sudionicima  prikladnost  da  se 
redovnici  nagovore  da  ordinariju  vrate  sve  župe,  osim  25  spomenutih,  malo 
pomalo  kako  Biskup  bude  u stanju  imenovati  župnike  iz  svoga  svjetovnoga  klera. 

Nazočni  kardinali,  smatrajući  prijedlog  u skladu  s propisima  crkvenih 
kanona,  jednodušno  su  ga  odobrili. 

A Sveti  Otac  u audijenciji  koju  je  22.  ožujka  1965.  dao  uzoritom  kardinalu 
Agagianianu,  prefektu  Propagande,  udostojao  se  potvrditi  sve  odluke  koje  je 
donijela  plenarna  sjednica  Svete  kongregacije  18.  ožujka  1965.  godine. 

P.  Sigismondi* 


* Talijanski  izvornik,  fotokopija  u ABO  Mostar 

12. 


OPOZIV  INDULTA  IZ  1923. 

SVETE  KONGREGACIJE  ZA  ŠIRENJE  VJERE 

Vatikan,  26.  ožujka  1965. 


Prot.  br.  1262/65 


Rim,  26.  ožujka  1965. 


Preuzvišeni  gospodine! 


Čast  mi  je  dostaviti  Vam  na  znanje,  Preuzvišeni,  da  su  pitanje  koje  se 
odnosi  na  pravičniju  raspodjelu  župa  u mostarsko-du vanjskoj  biskupiji  između 
svjetovnoga  klera  i manje  braće  hercegovačke  provincije,  što  ste  ga  Vi, 
Preuzvišeni,  podnijeli  Svetoj  Stolici,  raspravljali  uzoriti  kardinali,  pretpostavljeni 
ovomu  Svetom  uredu. 

S obzirom  na  to,  ostajući  na  snazi  za  sada  "status"  25  župa  koje  su  1899. 
"pleno  iure"  dodijeljene  spomenutoj  franjevačkoj  provinciji,  uzoriti  su  oci,  nakon 
zrela  ispitivanja,  ocijenili  prikladnim  da  podnesu  na  uzvišeno  razmatranje  Svetom 
Ocu  ukidanje  indulta  koji  je  1923.  izdala  Sveta  kongregacija  koncila,  a po  njemu 
su  i druge  župe  bile  povjerene  spomenutoj  manjoj  braći. 

Njegova  Svetost,  u audijenciju  udijeljenoj  22.  tekućega  mjeseca 
nižepotpisanom  kardinalu  prefektu,  dobrostivo  se  udostojala  odobriti  ono  što  su 
sama  uzorita  gospoda  kardinali  bili  odlučili. 

Budući  daje  prikladno  da  se  nova  podjela  župa  treba  izvršavati  postupno  i 
bez  ikakve  štete  po  dušobrižništvo,  ova  Sveta  kongregacija  poziva  Vas, 
Preuzvišeni,  da  proučite  najbolje  rješenje,  ovdje  u Rimu,  zajedno  s prečasnim  o. 
franjevačkim  provincijalom  Hercegovine,  prigodom  sljedećega  zasjedanja 
Ekumenskoga  sabora. 

Stoga,  vrlo  rado  iskorištavam  priliku  da  Vam,  Preuzvišeni,  uputim 
posebno  poštovanje  i potvrdim  se  vrlo  odanim  u Gospodinu, 

G.  P.  kard.  Agagianian 
prefekt 


SAC  RA  CONGREGAZIONE 
"DE  PROPAGANDA  FIDE„ 

PROT.  N.  0262/6-5 


+ P.  Sigismondi 
tajnik* 


Roma,  26  Maržo  1965 . 


Eccellenza  Reve rendiss ima, 


Mi  pregio  portare  a eonoscenza  dell’Eccellenza  Vostra  Reve- 
rendissima  ehe  la  questione  concernente  la  distribuzione  piu  equa  del- 
le  parrocchle  nella  diocesi  di  Mostar-Duvno  fra  ii  clero  seoolare  e i 
Fra ti  Minori  della  provincia  dell'Erzegovina,  che  la  medesima  Eccellen- 
za Vostra  ha  sottoposto  alla  Santa  Sede,  4 stata  trattata  dagli  Eminen- 
tissimi  Porporati,  pre posti  a questo  Sacro  Dicastero. 

A1  riguardo,  fermo  restando,  per  ora,  lo  »' status”  delle  ven- 
ticinque  parrocchle,  concesse  "pleno  itire”  nel  1899  alla  menzionata 
provincia  francescana,  gli  Eminentissimi  Padri  hanno  giudicato  oppor- 
tuno,  dopo  maturo  esame,  di  sottoporre  ali  »Augusta  considerazione  del 
Santo  Padre,  l'abrogazione  dell'Indulto,  emanato  nel  1923  dalla  Sacra 
Congregazione  del  Concilio,  in  vir tu  del  quale  altre  parrocchie  veni- 
vano  affidate  ai  detti  Fra ti  Minori. 

Sua  Santi ta,  nell’Udienza  concessa  ii  22  del  corrente  me se  al 
sottoscritto  Cardinale  Prefetto,  Si  4 benignamente  degnata  di  approvar« 
quanto  era  stato  dellberato  dagli  stessi  Eminentissimi  Signori  Cardi- 
nali. 

Siccome  e espediente  che  la  nuova  distribuzione  delle  parroc- 
chie debba  essere  compiuta  grada tamente  e senza  alcun  pregiudizio  per 
la  cura  delle  anime,  questa  Sacra  Congregazione  invlta  Vostra  Eccel- 
lenza a studiare  la  migliore  soluzione  del  problema,  qui  a Roma,  in- 
sieme  al  Reverendissimo  Padre  Provinciale  Francescano  dell’Erzegovina, 
in  occasione  della  prosslma  Sessione  del  Concilio  Ecuraenico. 

Frattanto,  colgo  ben  volentieri  1* occasione  per  porgerLe  dis- 
tinti  ossequi,  e confermarmi, 

dell'Eccellenza  Vostra  Reve rendiss ima 
devotissimo  nel  Signore, 

V * / 


A Sua  Eccellenza  Reverendissima 
Monsignor  PIETR0  5ULE, 

Vescovd  di  Mostar-Duvno  e Mrkanj-Trebinje 


* Latinski  izvornik  u ABO  Mostar,  br.  1049/65 

13. 


PROVEDBENI  DEKRET 
APOSTOLSKOGA  DELEGATA 

Beograd,  13.  studenoga  1967. 

Apostolska  Delegatura 
u Jugoslaviji 
Br.  604/67. 


DEKRET 

Sveta  kongregacija  za  širenje  vjere,  nakon  što  je  sve  stvari  zrelo 
promotrila,  izglasala  je  odluku  da  se  - dok  se  drukčije  ne  providi  - što  prije  i 
urednim  načinom  u mostarsko-du vanjskoj  biskupiji  vrati  na  slobodno  raspolaganje 
ordinariju  pet  župa  između  onih  koje  su  navedene  u Indultu  godine  Gospodnje 
1923.,  sada  opozvanu,  a koje  su  još  sada  povjerene  pastoralnoj  brizi  članova  Reda 
manje  braće  hercegovačke  provincije.  A te  su  župe:  Cmač,  Grljevići,  Grude, 
Mostarski-Gradac  i Blizanci-Gradac. 

Budući  da  je  provincijal  hercegovačke  provincije  O.F.M.  u pismu  od  8. 
lipnja  1966.  godine  Gospodnje  priopćio  pristanak  svoga  Reda,  a mostarsko- 
duvanjski  biskup  sa  svoje  strane  prihvatio,  Sveta  kongregacija  za  širenje  vjere  ovoj 
je  Apostolskoj  delegaturi  povjerila  da  u djelo  provede  spomenutu  odluku. 

Stoga,  snagom  ovlasti  što  mu  ih  je  Sveta  kongregacija  za  širenje  vjere 
dodijelila,  nižepotpisani  apostolski  delegat  u Jugoslaviji  ovim  dekretom  određuje 
da  hercegovačka  provincija  Reda  manje  braće,  po  zakonitim  poglavarima  i prema 
pravnom  propisu,  preda  mostarsko-duvanjskom  ordinariju  na  slobodno 
raspolaganje  što  prije,  ali  ne  iznad  šest  mjeseci  od  datuma  ovoga  dekreta,  sljedeće 
župe:  Cmač,  Grljevići,  Grude,  Mostarski-  Gradac  i Blizanci-Gradac. 

Sve  je  obdržano  što  po  pravu  treba  obdržati  i nema  nikakve  zapreke. 

Beograd,  13.  mjeseca  studenoga  1967.  g.  G. 

M.  P.  Mario  Cagna 

Apostolski  delegat  u Jugoslaviji* 


Preč.  gosp.  o.  Rufinu  ŠILIĆU 
provincijalu  hercegovačke  provincije 
Reda  manje  braće 


* Latinski  izvornik,  fotokopija  u ABO  Mostar 

14. 


SPORAZUM 

IZMEĐU  BISKUPA  ČULE  I PROVINCIJALA  ŠILIĆA 
Mostar,  20.  travnja  1968. 


Sveti  Oče! 

Budući  da  su  u posljednje  vrijeme  nastale  neke  poteškoće  i zategnutosti  s 
obzirom  na  raspodjelu  župa  u mostarsko-duvanjskoj  biskupiji,  Sveta  kongregacija 
za  širenje  vjere  svojim  je  otpisom,  br.  1262/65.  od  26.  ožujka  1965.,  pozvala 
biskupa  mostarske  biskupije  i franjevačkoga  provincijala  u Hercegovini  da 
pronađu  najbolje  rješenje  problema  kako  ne  bi  dušobrižništvo  zbog  toga  trpjelo 
štetu. 

Zato  su  se  biskup  i provincijal,  odazivajući  se  pozivu  Svete  kongregacije, 
zajedničkim  dogovorom  međusobno  sporazumjeli  o načinu  na  koji  će  se  župe  u 
mostarsko-duvanjskoj  biskupiji  najprikladnije  razdijeliti  kako  bi  se,  sjedne  strane, 
promicalo  bratstvo  i sloga  među  svećenstvom,  a s druge  strane,  s više  ploda 
obavljala  dušobrižnička  pastva. 

Da  bi  se  ijedan  i drugi  učinak  postojano  i uspješno  ostvario,  zaključili  su 
daje  najbolji  put  da  se  potpuna  jednakost  između  oba  klera,  posebno  s obzirom  na 
broj  vjernika  koji  su  im  povjereni,  postiže  polako,  a kad  se  to  već  jednom  postigne, 
da  se  brižljivo  čuva.  Jer,  nejednakost  obično  je  rasadište  sukoba  i zavisti,  dok 
jednakost  rađa  složnost  i pruža  poticaj  zdravom  i apostolskom  natjecanju.  Težeći 
za  tim  ciljem  i imajući  pred  očima  načelo  posvemašnje  jednakosti,  biskup  i 
provincijal  međusobno  su  se  složili  u pogledu  sljedeće  raspodjele  župa  u 
mostarsko-duvanjskoj  biskupiji  te  odlučili  da  je  podnesu  Svetoj  Stolici  na 
odobrenje. 

I)  Župe  za  dijecezanski  kler: 

1)  15  župa  koje  taj  kler  već  sada  vodi,  to  jest:  Bijelo  Polje,  Drežnica, 
Gabela,  Grabovica,  Jare,  Kruševo,  Ledinac,  Polog,  Prisoje,  Rašeljke,  Studenci, 
Sutina,  Šipovača,  Vinica,  Vir. 

2)  5 župa  koje  prema  nedavnom  Dekretu  Svete  kongregacije  za  širenje 
vjere,  br.  604/67.  od  13.  studenoga  1967.  treba  predati:  Cmač,  Grljevići,  Grude, 
Mostarski  Gradac,  Blizanci-Gradac. 

3)  4 župe,  Odlukom  iz  1899.  godine  dijecezanskom  kleru  pripisane  ili 
nakon  Odluke  iz  1899.  godine  osnovane,  a od  franjevaca  dosad  upravljane,  koje  će 

se  susljedno,  ali  ne  iznad  deset  godina,  urednim  načinom  i poštujući  što  po  pravu 
valja  poštovati,  predati  biskupu  na  slobodno  raspolaganje:  Blagaj,  Jablanica, 
Kongora,  Ploče. 

4)  Župe  koje  su  1899.  godine  predviđene,  ali  još  neustanovljene  kao  i 
druge  za  koje  se  ukaže  pastoralna  korist  da  se  uspostave. 

II)  Župe  za  redovnički  kler,  tj.  za  franjevce: 

1)  25  župa  koje  su  Odlukom  iz  1899.  godine  dodijeljene,  tj.  Mostar, 
Bukovica,  Čerin,  Drinovci,  Gorica,  Goranci,  Gradac  Posuški,  Gradnići,  Humac, 
Kočerin,  Konjic,  Ljuti  Dolac,  Međugorje,  Posušje,  Rakitno,  Rasno,  Roško  Polje, 
Ružići,  Seonica,  Široki  Brijeg,  Šuica,  Tihaljina,  Veljači,  Vitina,  Županjac  (Duvno); 

2)  5 župa,  i to  3 koje  su  osnovane  nakon  Odluke  iz  1899.  godine  Čitluk, 
Izbično,  Uzarići  (župa  nedavno  kanonski  osnovana)  i 2 župe  koje  su  1899.  godine 
već  postojale  i svjetovnom  kleru  doznačene,  ali  zbog  nestašice  toga  klera  franjevci 
su  sada  njima  upravljali,  tj.  Klobuk  i Nevesinje. 

3)  Župe  koje  u budućnosti  treba  osnovati,  razdiobom  župa,  ali  tek  nakon 
što  dijecezanski  kler  bude  imao  polovicu  vjernika,  tj.  pedeset  posto.  Naime,  da  bi 
se  očuvala  jednakost  i ravnoteža  između  oba  klera,  te  će  se  župe  predati 
franjevcima. 

4)  Župa  Glavatičevo,  koja  je  1899.  godine  dodijeljena  dijecezanskom 
kleru,  zbog  iseljenja  većega  broja  vjernika  jedva  može  postojati  kao  samostalna 
župa.  Stoga  je  biskup  vraća  franjevcima  kao  područnu  kapelaniju  redovničke  župe 
Konjic  od  koje  je  i odcijepljena. 

O župi  Čapljini,  koja  je  osnovana  nakon  Odluke  iz  1899.  godine  i 
predviđena  za  dijecezanski  kler,  utanačuje  se  poseban  ugovor.  Sudbina  će  se  te 
župe  konačno  urediti  tijekom  deset  godina.  Predviđa  se,  naime,  da  će  broj  vjernika 
u Čapljini  iz  dana  u dan  bivati  sve  veći,  tako  da  će  ondje  uskoro  biti  potrebne  dvije 
župe.  Zato,  uzajamnom  suradnjom  biskupa  i hercegovačke  provincije  Čapljina  će 
se  morati  razdijeliti  što  prije,  ali  ne  iznad  deset  godina  od  izdavanja  ovoga 
sporazuma.  Nova  će  župa,  osnovana  razdiobom  biti  na  slobodno  raspolaganje,  a 
postojeća  će  i dalje  ostati  povjerena  franjevcima. 

Ako  bi  u roku  od  10  godina  bilo  nemoguće  uspostaviti  novu  župu,  onda  će 
se  Čapljina  predati  dijecezanskom  kleru. 

Iz  gornje  raspodjele  župa  proizlaze  dvije  obveze: 

Za  biskupa:  da,  nakon  ostvarene  ujednačenosti  vjernika  u župama 
slobodnoga  raspolaganja  i u franjevačkim  župama,  preda  nove  župe,  osnovane 
razdiobom  župa,  franjevcima  kako  bi  se  očuvala  ravnopravnost. 

A za  franjevce:  ne  samo  da  rado  žele  nego  i da  potpomažu  osnivanje  novih 
župa  koje  biskup  ocijeni  korisnima  za  dobro  vjernika  kako  bi  se  što  prije  ostvarila 
potpuna  jednakost  među  oba  klera. 

Sveti  Oče! 

Nižepotpisani  biskup  i provincijal,  prostrti  do  nogu  Vaše  Svetosti, 
preponizno  mole  da  se  Vaša  Svetost  udostoji  apostolskom  vlašću  ovu  dogovorenu 
podjelu  župa  valjanom  učiniti,  odobriti  i potvrditi. 

Mostar,  20.  travnja  1968. 


O.  Rufin  Šilić,  ministar  Petar  Čule,  biskup 

hercegovačke  provincije  OFM  mostarsko-duvanjski* 


* Latinski  izvornik,  naknadno  poslan  Svetom  Ocu  na  uvid,  kopija  u ABO  Mostar 
br.  1352/68. 

15. 


PROVINCIJALOV  OPOZIV  SPORAZUMA 
Mostar,  20.  travnja  1968. 


Preuzvišenom  gosp. 

MONS.  DRU  PETRU  ČULI 

biskupu 

Mo  s tar 

Preuzvišeni! 

Sinoć  me  moj  Tajnik  upozori,  da  je  moj  potpis  na  našoj  Propoziciji  za 
podjelu  župa  invalidan. 

Nažalost,  on  ima  pravo.  Naš  zadnji  kapitul,  prije  godinu  dana,  dao  je 
Provincijalu  dozvolu,  da  s Biskupom  pregovara  o novoj  raspodjeli,  ali  je  izričito 
zabranio  da  "Čitluk  i Čapljina  ni  pod  kakvim  uvjetima  i ni  u kakvu  slučaju  ne 
dolaze  u obzir  za  predaju  dijecezanskom  kleru".  Ta  odredba  prema  našim 
Generalnim  Konstitucijama  ima  "vim  legis"  za  provincijala.  A u našoj  se  nagodbi  i 
Propoziciji  nalazi  rečenica,  koja  stoji  u izričitom  sukobu  s gornjom  odredbom. 
Naime:  "Quodsi  spatio  10  annorum  impossibile  evaserit  novam  paroeciam  creare, 
tune  Čapljina  elero  dioecesano  tradetur".  (dva  zadnja  retka  na  str.  2). 

Šta  mi  ostaje? 

Molim  Vas,  ako  niste  već  poslali  tu  Propoziciju,  onda  je  ne  šaljite,  nego 
razderite  akt,  kao  da  ga  nikad  nije  ni  bilo.  Ako  ste  već  poslali,  onda  ja  ću  danas 
telegramom  zamoliti  Cagnu,  da  stvar  ne  šalje  u Rim;  a osobno  ću  poći  u Rim  i 
obavijestiti  našu  Generalnu  Koriju  (s/c!),  koja  posjeduje  prijepis  akta  našeg 
Generalnog  Kapitula. 

Žao  mi  je,  što  se  ovo  dogodilo.  Da  nisam  bolestan  (šećerna),  možda  ne  bih 
to  mogao  smetnuti  s uma.  Ali  ovako  se,  eto,  desilo.  Ja  sam  toga  bio  svjestan,  zato 
sam  Vam  i predlagao  svoju  novu  fonnulaciju  stavka  o Čapljini.  Upravo  zbog  te 
rečenice  sam  tu  novu  formulaciju  i predlagao.  Ali  kad  Vaš  Tajnik  donese  na 
potpis,  ja  sam  sve  pozorno  čitao  do  stavka  o Glavatičevu.  Kad  sam  vidio,  da  se  tu 
ne  spominje  nikakav  pismeni  ugovor,  to  me  je  iznenadilo.  Izbacilo  me  iz 
kolotečine.  Počeo  sam  razmišljati,  bih  li  zbog  te  sitnice  odgodio  potpisivanje  ili  ne 
bih.  Dok  sam  to  razmišljao,  preletio  sam  ostalo  u potpunoj  "absentia  mentis". 
Nisam  mogao  zamisliti,  da  biste  Vi  prihvatili  moj  tekst  o Čapljini  i uza  sve  to 

dodali  i onu  rečenicu.  Opet,  velim,  da  je  možda  bolesno  i nenormalno  s moje 
strane,  ali  se  desilo.  Uz  toliku  smutnju  još  i to. 

Zbog  toga  vraćam  Vam  i Dekret  o osnivanju  župe  na  Uzarićima.  On  je 
protokoliran,  ali  nije  nikom  pokazan.  Ja  sam  stavio  u protokolu,  daje  "akt  vraćen 
Biskupskom  Ordinarijatu  na  ponovno  ispitivanje".  Vjerujem,  da  Vi  ovaj  akt  i ne 
biste  napravili,  uz  pretpostavku  daje  naš  dogovor  bio  nevaljan. 

Još  jedamput  molim  Vas  oprostite  mi  ovu  nesmotrenost.  Ako  hoćete  i 

ludost! 

Vaš  u Kristu 
Fr.  Rufin  Šilić* 


Hercegovačkih  Franjevaca 
Mostar,  M.  Gupca  14 
Tel.  21-853 

Broi:  •/; Mostar,  2«. travnja  1968. 


Preuzvišenom  gosu. 
MONS.BRU  PETRU  ČULI 
biskupu 
Mostar 


Preuzvišeni ! 

Sinoć  me  moj  Tajnik  upozori,  da  je  moj  potpis  na  našoj 
Propoziciji  za  podjelu  župa  invalidan. 

Nažalost,  on  ima  pravo.  Naš  zadnji  kapitul,  prije  godinu 
dana,  dao  je  Provincijalu  dozvolu,  da  s Biskupom  pregovara  o 
novoj  raspodjeli,  ali  je  izričito  zabranio  da  "Čitluk  i Čaplji- 
na ni  pod  kakvim  uvjetima  i ni  u kakvu  slučaju  ne  dolaze  u obzir 
za  predaju  dijecezanskom  kleru".  Ta  odredba  prema  našim  General- 
nim Konstitucijama  ima  "vim  legis"  za  provincijala.  A u našoj 
se  nagodbi  i Propoziciji  nalazi  rečenica,  koja  stoji  u izri- 
čitom sukobu  s gornjom  odredbom.  Naime:  "Qu-odsi  spatio  10 
annorum  impossibile  evaserit  novam  paroeciam  creare,  tune 
Čapljina  elero  dioecesano  tradetur".  (dva  zadnja  retTca  na  str. 2). 

Šta  mi  ostaje? 

Molim  Vas,  ako  niste  već  poslali  tu  Propoziciju,  onda  je 
ne  šaljite,  nego  razderite  akt,  kao  da  ga  nikad  nije  ni  bilo. 

Ako  ste  već  poslali,  onda  ja  ću  danas  telegramom  zamoliti 
Gagnu,  da  stvar  ne  šalje  u Rim;  a osobno  ću  poći  u Rim  i oba- 
vijestiti našu  Generalnu  Koriju,  koja  posjeduje  prijepis  akta 
našeg  Generalnog  Kanitula. 

Žao  mi  je,  što  se  ovo  dogodilo.  Da  nisam  bolestan  (šećerna), 
možda  ne  bih  to  mogao  smetnuti  s uma.  Ali  ovako  se,  eto,  desilo. 
Ja  sam  toga  bio  svjestan,  zato  sam  Vam  i predlagao  svoju  novu 
formulaciju  stavka  o Čapljini.  Upravo  zbog  te  rečenice  sam  tu 
novu  formulaciju  i predlagao.  Ali  kad  Vaš  Tajnik  donese  na  pot- 
pis, ja  sara  sve  pozorno  čitao  do  stavka  o Glavatičevu.  Kad  sam 
vidio,  da  se  tu  ne  spominje  nikakav  pismeni  ugovor,  to  me  je 
iznenadilo.  Izbacilo  me  iz  kolotečine.  Počeo  sam  razmišljati,  bih 
kxli  zbog  te  sitnice  odgodio  potpisivanje  ili  ne  bih.  Bok  sam 
to  xa  razmišljao,  preletio  sam  ostalo  u potpunoj  "absentia 
mentis" .v  II  i sam  mogao  zamisliti,  da  biste  Vi  prihvatili  moj 
tekst  o Čapljini  i uza  sve  to  dodali  i onu  rečenicu.  Opet  velim, 
da  je  možda  bolesno  i nenormalno  s moje  strane,  ali  se  desilo. 

Uz  toliku  smutnju  još  i to. 

Zbog  toga  vraćam  Vam  i Bekret  o osMvanju  župe  na  Uzarićima. 

On  je  protokoliran,  ali  nije  nikom  pokazan.  Ja  sam  stavio  u 
protokolu,  da  je  "akt  vraćen  Biskupskom  Ordinarijatu  na  ponovno 
ispitivanje".  Vjerujem,  da  Vi  ovaj  akt  i ne  biste  napravili, 
uz  pretpostavku  da  je  naš  dogovor  bio  nevaljan. 

Još  jedamput  moihim  Vas  oprostite  mi  ovu  nesmotrenost.  Ako 
hoćete,  i ludost! 

Vaš  u Kristu  SUi^i 


* Izvornik  na  hrvatskom  u ABO  Mostar  br.  1352/68. 

16. 


BISKUPOV  ODGOVOR  NA  PROVINCIJALOV  OPOZIV 
Mostar,  20.  travnja  1968. 


Mnogopoštovani, 

Vrlo  me  je  iznenadilo  Vaše  pismo  od  20.  travnja  o.  g.,  koje  sam  ovaj  čas 

primio. 

Upropašten  je  sporazum,  na  kojem  smo  dulje  vremena  skupa  radili  i koji 
ste  Vi  proprio  marte  (=  na  svoju  ruku)  na  Sveti  Četvrtak  sakupljenim  svećenicima 
objavili.  Držim,  da  nije  bilo  razloga,  da  se  sporazum  otkazuje. 

1)  Što  se  tiče  Glavatičeva,  Vaš  zahtjev  da  se  pismeno  uglavi  način 
uzdržavanja  svećenika  u Glavatičevu  nije  takve  prirode  da  bi  uopće  trebao  ulaziti  u 
dokumenat  upućen  Sv.  Stolici.  Ja  sam  Glavatičevo  pripojio  Konjicu,  kao  što  sam  i 
Gornje  Hrasno  pripojio  poslije  rata  Donjem  Hrasnu.  Župnik  Konjica  mora  se  dakle 
brinuti  za  Glavatičevo  jednako  kao  što  se  i župnik  Donjeg  Hrasna  brine  za  Gornje 
Hrasno. 

Vašu  sugestiju,  da  dozvolim  župniku  Konjica,  iz  crkvenog  novca 
upotrijebiti  oveću  sumu  za  nabavku  automobila,  ja  sam  odmah  i bez  prigovora 
prihvatio.  Također  sam  obećao,  da  ću  u smislu  odluke  II  Vat.  Sabora  nastojati,  da 
bolje  stojeće  župe  pomognu  Glavatičevo.  Smatrao  sam,  da  je  time  pitanje 
Glavatičeva  riješeno,  kao  što  stvarno  i jest. 

2)  Glede  Čapljine  Vi  uopće  niste  nikad  nijednom  riječju  spomenuli,  da 
imate  vezane  ruke.  Ako  ste  uvjereni,  da  će  se  u Čapljini  moći  osnovati  druga  župa, 
onda  se  Vi  niste  našim  sporazumom  ni  odrekli  Čapljine.  Stavljeni  uvjet  u tom 
slučaju  je  ekvivalent  kondiciji  "de  futuro  necessario".  Ako  pak  sami  niste  uvjereni, 
da  će  se  u Čapljini  moći  osnovati  druga  župa  onda  je  cijela  stvar  bila  samo  blef 
(. bluff ),  ali  ja  to  isključujem.  Ja  sam  već  bio  odlučio  prvom  zgodom  narediti 
župnicima  Čapljine  i Gabele,  da  diskretno  traže  zemljište,  gdje  bi  se  mogla  locirati 
nova  župa  i da  u zgodan  momenat  to  zemljište  pribavimo.  Tako  sam  eto  ozbiljno 
tu  stvar  uzeo  srcu. 

Strogo  pravno  govoreći  i Čitluk  i Čapljina  su  danas  "liberae  collationis". 
Ove  dvije  župe  su  i najvrjednije  među  onih  13  župa.  Ja  bih  bio  spreman  za 
Čapljinu,  Čitluk  i Grude  dati  svih  onih  drugih  10  župa.  Čitluka  sam  se  odrekao 
nadajući  se  za  uzvrat  dobiti  Čapljinu.  Pa  i glede  Čapljine  pristao  sam  odmah  na 
Vaš  uvjet,  da  se  u Čapljini  osnuje  druga  župa,  i da  ta  bude  "liberae  collationis".  Po 
sebi  se  razumije,  da  će  ova  druga  biti  slabija.  Ali  ja  sam  bez  prigovora  i na  to 

pristao.  Odredio  sam  i dugi  rok  - punih  10  godina  - da  se  ta  pogodba  izvrši.  I ja 
vjerujem,  da  bi  se  stvar  mogla  ostvariti. 

Ali  sam  postavio  klauzulu,  ako  kroz  10  godina  ne  bude  se  mogla  osnovati 
nova  župa,  da  onda  postojeća  prelazi  dijecezanskom  kleru.  Ova  klauzula  bila  je 
najmanje,  što  sam  mogao  i morao  tražiti. 

Bez  te  klauzule  mogao  bi  slijedeći  Provincijal  reći,  što  se  mene  tiče  ta 
druga  župa  u Čapljini,  neka  se  Biskup  za  to  brine  i neka  je  on  osniva.  A i župnik 
Čapljine  mogao  bi  slično  stanovište  zauzeti.  U tom  slučaju  nova  župa  u Čapljini 
bila  bi  onemogućena. 

Držim,  da  nije  pametno,  što  već  postojeći  sporazum  razvrgavate.  Po 
sporazumu  imate  Čitluk  potpuno  siguran,  a i Čapljinu  barem  sa  80  procenata.  Bez 
sporazuma  možete  lako  izgubiti  i Čitluk  i Čapljinu.  Tko  može  predvidjeti,  kakve 
će  prilike  vladati  u Hercegovini  nakon  10  ili  20  pa  i više  godina,  kad  ni  mene  ni 
Vas  više  neće  biti. 

Dobro  je  sve  ovo  uočiti  i imati  na  umu. 

Po  Vašoj  želji  ja  sam  stornirao  pošiljku  za  Beograd  na  Apostolskog 
Delegata,  koja  je  imala  danas  preporučeno  biti  upućena. 

Mostar,  dne  20.  travnja  1968.* 


* Kopija  u ABO  Mostar  br.  1352/68. 

17. 


OPROŠTAJNO  PISMO  FRANJEVACA 

Oproštajna  riječ  Franjevaca  župnika  12.  V.  1968. 
na  5 župa,  koje  su  trebali  predati  dijecezanskom  kleru 

Dragi  vjernici! 

Ja  danas  prestajem  biti  vaš  župnik.  Do  sada  vam  o tom  nisam  govorio. 
Volio  bih,  da  to  ne  moram  ni  danas.  Ali  moji  redovnički  poglavari  naredili  su  mi, 
da  vam  ne  u svoje  ime  nego  u ime  svih  Hercegovačkih  Franjevaca  preporučim  i 
saopćim  ovo: 

Vi  ste,  vjerojatno  čuli  od  svojih  starih,  ili  možda  čitali  o tijesnoj  sudbinskoj 
povezanosti  Hercegovačkih  Franjevaca  i hercegovačkih  katolika  - Hrvata  kroz 
povijest.  Živjeli  su  skupa.  Nosili  su  glavu  u torbi  skupa.  Prolijevali  znoj,  a često  i 
krv,  skupa.  Stoga,  u ovom  času,  imamo  pravo  dati  vam 

jedan  savjet  Ostanite  vjerni  Bogu  i vjeri!  Ustrajte  u vjernosti  Crkvi  poput 
svojih  djedova.  Ni  u najtežim  časovima  nisu  vaši  djedovi,  kao  ni  stari  fratri, 
napustili  svoju  vjeru,  niti  prestali  ljubiti  svoju  Crkvu.  Uvijek  su  bili  i ostali 
poslušni  sinovi  i kćeri  svoje  svete  majke  Crkve.  To  ostajemo  danas  mi 
Hercegovački  Franjevci;  to  ostanite  i vi  hercegovački  katolici. 

Mi  u vama  gledamo  svoje  stoljetne  prijatelje  i teška  se  srca  od  vas 
rastajemo.  Ipak  to  činimo  spremno;  poslušni  smo  crkvenoj  vlasti.  Molimo  i vas,  da 
budete  takvi! 

U svakom  crkvenom  poglavaru  gledajte  svoga  oca,  a u svakom  svećeniku 
svoga  brata  po  Kristu. 

Na  drugom  mjestu,  u ime  svog  Provincijalnog  Starješinstva  imam  vam 
saopćiti  slijedeće : 

Što  god  u ovoj  crkvi  i kući  ima  našega,  mi  se  toga  odričemo  u korist  ove 
župe  i župljana.  Naša  je  zajednica  utrošila  mnogo  toga,  dok  se  ovo  osnovalo  i 
podiglo.  Po  crkvenim  propisima  i zakonima  imali  bismo  pravo  tražiti,  da  nam  se  to 
vrati.  Mi  se  toga  odričemo  u vašu  korist. 

S vama  smo  skupa  stekli  i gradili,  vama  ostavljamo.  Praznih  smo  ruku 
dolazili,  praznih  ruku  i odlazimo.  Jedina  plaća,  koju  smo  tražili  i danas  još  uvijek 
tražimo,  jest  da  budete  dobri  kršćani.  Vaša  vjera,  vaš  kršćanski  život,  vaš  obiteljski 
pobožni  život,  vaša  kršćanski  odgojena  djeca  i dobro  sačuvana  mladež:  to  neka 
bude  svjedočanstvo  našega  truda  i rada,  svjedočanstvo  pred  Bogom,  pred  Crkvom 
i Hrvatskim  Narodom. 

Na  koncu  naša  zadnja  preporuka : Molite  se  Bogu.  Mi  smo  u dušama 
vašim  i vaše  djece  posadili  sjeme  svete  vjere;  no  samo  Bog  može  dati,  da  ta  vjera 

vaša  donese  bogati  plod  svetih  djela.  Bog  će  to  sigurno  dati,  ako  vi  ne  posustanete 
u molitvi. 

Još  jedna,  posljednja,  riječ  u ime  svih  Hercegovačkih  Franjevaca: 

Hvala  vam!  Hvala  vam  za  sve  ono,  što  su  vaši  stari  kroz  povijest,  a vi  kroz 
sadašnjost  učinili  za  nas  i s nama  za  svetu  vjeru!  Neka  vam  Bog,  za  uzvrat,  daruje 
milost  ustrajnosti  i vjernosti  Bogu  i Crkvi!  Neka  vam  uvijek  budu  na  pameti  riječi 
Svetog  Pisma:  "Onima,  koji  ljube  Boga,  sve  se  okreće  na  dobro!"  Dok  ste  s 
Bogom,  veliki  ste  i jaki  ste.  Prestanete  li  biti  Božji,  postat  ćete  slabi  i maleni. 

Zbogom  vam  i hvala  vam!  * 


* MiD,  4/1968.,  str.  17-18 

18. 


PREDSTAVKA  DIJECEZANSKOGA  KLERA 
MOSTARSKO-DUVANJSKE  BISKUPIJE 
SABORU  BISKUPSKE  KONFERENCIJE  JUGOSLAVIJE 

Mostar,  14.  lipnja  1969. 


Sadržaj: 

1)  Povod  Predstavci:  događaji  u biskupiji  u vezi  s predajom  5 župa  i pisanje 
pamfletnih  i uvredljivih  dopisa  od  strane  "Misije  dobre  volje". 

2)  U "Hercegovačkoj  aferi  oko  župa"  najviše  je  trpio  dijecezanski  ordinarij. 
Animoznost  franjevaca  prema  mjesnom  ordinariju  povlači  se  od  prvih  dana 
biskupovanja  mons.  dr.  Petra  Čule. 

3)  Uzrok  neredima,  napetosti  i sukobu  hercegovačke  franjevačke  provincije  i 
mjesnoga  ordinarija  jest  pitanje  župa.  (Taj  sukob  jest  jedan  u nizu  sukoba 
franjevaca  i biskupa  u crkvenoj  povijesti  BiH). 

4)  Korijen  svih  sukoba  i trzavica  između  otaca  franjevaca  i mjesnih  ordinarija  jest 
želja  otaca  franjevaca  da  bi  oni  bili  isključivi  i jedini  pastorizatori  vjernika  po 
župama  u BiH.  (Pogled  u povijest...) 

5)  Bliži  uzrok  sukoba  hercegovačke  franjevačke  provincije  i mjesnoga  ordinarija 
dijeceze  Mostar-Duvno. 

6)  Biskup  dr.  Petar  Čule  moli  Svetu  Stolicu  da  bi  ona  riješila  spor  između 
hercegovačke  franjevačke  provincije  i mjesnoga  ordinarija. 

7)  Zbivanja  poslije  abrogacije  reskripta  iz  1923.  godine: 

a)  Tko  je  to  učinio? 

b)  Tko  za  nastale  i još  postojeće  nerede  u biskupiji  snosi  odgovornost? 

I)  Oni  iz  prošlosti 

II)  Današnji  oci  franjevci 

1)  Prvo  zbog  toga  što  su  u bezbroj  momenata  kada  su  nadasve 
morali  biti  aktivni  - ostali  sa  posve  pasivni. 

2)  Drugo,  zato  što  su  tamo,  gdje  su  morali  biti  pasivni  - bili  su 

nadasve  aktivni. 

8)  Kako  o.  provincijal  prikazuje  odluku  Svete  Stolice  da  hercegovačka  franjevačka 
provincija  vrati  pet  župa  liberae  collationis  Ordinarii  dijecezanskom  kleru? 

Zaključak 


Prečasnoj 

BISKUPSKOJ  KONFERENCIJI 
ZAGREB 

Preuzvišena  gospodo  Nadbiskupi  i Biskupi! 

Potpisani  dijecezanski  svećenici  iz  Hercegovine  slobodni  smo  plenumu 
Biskupske  konferencije  našega  Episkopata  upraviti  i podnijeti  ovu  našu  predstavku 
s usrdnom  molbom,  da  bi  je  prisutni  oci  Nadbiskupi  i Biskupi  blagohotno  izvoljeli 
saslušati,  njezin  sadržaj  razmotriti,  te  poduzeti,  što  je  moguće  i koliko  je  u Vašoj 
kompetenciji,  da  bi  se  pitanje  župa  u Hercegovini  jednom  pozitivno,  u duhu  Crkve 
i naučavanja  II.  Vatikanskoga  sabora  riješilo,  a napose  da  bi  se  uklonio  škandal, 
koji  već  godinu  dana  hara  u ovoj  Biskupiji  povodom  sprovođenja  u djelo  odluke 
Svete  Stolice,  da  Hercegovačka  franjevačka  provincija  vrati  pet  župa 
dijecezanskom  kleru  na  administraciju,  koje  su  župe  bile  privremeno  - zbog 
nestašice  dijecezanskoga  klera  - povjerene  na  administraciju  očima  franjevcima. 

1)  U ovoj  "Hercegovačkoj  aferi"  u pitanju  župa  neki  samozvani  borci  za 
vjeru,  katoličanstvo  i hrvatstvo  u Hercegovini,  koji  sebe  proglasiše  "Misijom  dobre 
volje",  ili  koji  su  se  predstavljali  kao  "Intelektualci  Hercegovine",  te  koji  su 
nastupali  i pisali  ispred  vjernika  triju  župa  "Cmač,  Grude,  Mostarski  Gradac"  u 
svojem  revoltu  protiv  odluka  zakonite  crkvene  vlasti  upućivali  su  pamfletna  pisma, 
nedolične  memorandume,  drske  proteste,  pune  uvredljivih  izraza  pojedinim 
članovima  našega  Episkopata,  napose  preuzv.  gosp.  dr  Gabrijelu  Bukatko, 
beogradskom  nadbiskupu,  a u najnovije  doba  preuzv.  gosp.  mons.  Josipu 
Pavlišiću,  pa  i svim  biskupima  zajedno  - samoj  Konferenciji  našega  Episkopata.  Ti 
revoltirani  drznici  nisu  poštedjeli  ni  uzvišenu  osobu  Papina  delegata,  nadbiskupa 
mons.  dr.  Maria  Cagnu  upućujući  mu  protestna  pisma,  puna  nedostojnih  riječi, 
inkriminacija,  podlih  kleveta  i otvorenih  prijetnja.  Tako  u pismu  od  12.  X.  1968. 
među  ostalim  piše: 

"Moramo  Vam  otvoreno  i prijekorno  staviti  do  znanja,  da  svojom  hladnom 
diplomatskom  šutnjom  i tiserantskom  politikom  vrijeđate  kršćanske  i nacionalne 
osjećaje  rimokatolika  diljem  Hercegovine.  To  se  očito  vidi  iz  svih  Vaših  poteza,  a 
najviše  iz  Vaše  negativne  i neiskrene  uloge  koju  igrate  u sadašnjim  vjerskim 
problemima  u Hercegovini.  Mi  znamo  da  se  ključ  za  rješenje  toga  problema  nalazi 
jedino  u Vašim  rukama,  ali  znamo  da  ste  Vi  stranac  i da  Vam  nije  stalo  do  toga  što 
jedan  siromašan  narod  krvari  i raskida  sa  svojom  vjerom  i tradicijom...  Ovo 
shvatite  najozbiljnije,  a ako  niste  u stanju  mi  Vas  savjetujemo  da  ostavite 
diplomatiju  i pođete  u misionare  gdje  bi  jamačno  mogli  nešto  učiniti  za  vjeru...  Mi 
ćemo,  tj.  naša  delegacija  koja  se  sprema  u Vatikan  upoznati  Sv.  Oca  Papu  Pavla  VI 
o Vašoj  negativnoj  ulozi.  Mi  ćemo  se  boriti  protiv  Vas  i upoznati  ćemo  i 
inozemstvo  s Vašim  držanjem.  Pisat  ćemo  našim  ljudima  diljem  svijeta,  a objavit 
ćemo  i materijale  o tome.  Ukoliko  naše  želje  i osjećaje  ne  bude  nitko  poštivati,  mi 
ćemo  povesti  pregovore  sa  hrvatskom  starokatoličkom  crkvom  sa  kojom  smo  već 
stupili  u kontakt.  A Vi  dotle  uzdajte  se  u vrijeme.  Čekajte  i ćutite.  Ne  bojte  se 
ničega  jer  ste  Vi  diplomata.  Vas  štite  bajunete,  a ne  molitve  vjernika." 

Pojedinci  su  se  usuđivali  dijeliti  lekcije  i samom  Svetom  Ocu  pišući 
otvoreno,  da  ni  on  nema  prava  oduzimati  franjevcima  župe,  jer  i za  njega  vrijedi 
sedma  Božja  zapovijed...  Ovim  s boli  u srcu  žalimo  i s najvećom  odvratnošću 
osuđujemo,  što  su  ti  pojedinci  svojom  aktivnošću  nanijeli  uvrede  Svetom  Ocu, 
njegovu  osobnom  Delegatu  u ovoj  zemlji,  te  prečasnom  Zboru  našega  Episkopata 
ili  pojedinim  članovima  toga  kolegija.  Duboko  žalimo  što  su  tom  svojom 
nekršćanskom  i nečasnom  rabotom  bacili  crnu  ljagu  na  katoličko  lice  Hercegovine. 
Uvjeravamo  Vas,  oci  Nadbiskupi  i Biskupi,  da  kad  bi  naš  hercegovački  vjerni  puk 
znao  za  njihovu  rušilačku  djelatnost  protiv  zakonitog  crkvenog  auktoriteta,  da  bi  ih 
zajedno  s nama  najodlučnije  osudio. 

Dok  s boli  u srcu  žalimo  protucrkvenu  djelatnost  tih  pojedinaca,  mi  u ime 
svoje  i u ime  povjerenog  nam  vjernog  naroda  izražavamo  svoje  sinovsko 
poštovanje,  odanost,  ljubav,  poslušnost  prema  Svetom  Ocu,  njegovu  Delegatu, 
Vama,  prečasna  gospodo,  koji  zajedno  sa  Svetim  Ocem  i drugim  Biskupima 
sačinjavate  kolegij  Zbora  apostolskoga. 

2)  Nadamo  se  da  nam  nećete  zamjeriti,  ako  ustvrdimo,  da  u ovoj 
"Hercegovačkoj  aferi"  najviše  je  trpio  i trpi  onaj,  kojemu  je  Duh  Sveti  povjerio 
duhovnu  brigu  nad  Crkvom  u Hercegovini,  naš  dijecezanski  ordinarij,  preuzv. 
gospodin  dr  Petar  Čule.  Dopustite  nam,  oci  Nadbiskupi  i Biskupi,  da  otvoreno 
izjavimo  pred  Vama,  da  biskupski  život  našega  dijecezanskog  ordinarija  jest  jedan 
trajni,  neprekinuti  martirij: 

- Započeo  je  prvih  dana  kad  ga  je  u onom  strašnom  vihoru  II.  svjetskog 
rata  Duh  Sveti  izabrao  i postavio  na  čelo  naših  biskupija:  Mostarsko-duvanjske  i 
Trebinjsko-mrkanske.  Istovremeno  dok  je  primao  biskupsko  posvećenje, 

promatrao  je  i u srcu  doživljavao  nedužna  stradanja  katolika  iz  istočnih  krajeva 
dijeceze,  koji  su  pred  višom  silom  napuštali  svoja  ognjišta  i domove. 

- Novi  stadij  toga  martirija  predstavlja  svršetak  rata,  kad  je  ostao  sam  od 
Episkopata  u crkvenoj  pokrajini  Bosne  i Hercegovine,  suočen  s nasilnom  smrću 
desetaka  svojih  suradnika  u apostolatu  - dijecezanskih  i redovničkih  svećenika,  s 
rastjeranim  redovnicama  i oduzetim  im  samostanima,  s nedužnim  stradanjima 
velikoga  broja  vjernika  svoje  dijeceze,  s razorenim,  devastiranim  župskim 
crkvama  i drugim  crkvenim  objektima. 

- Vihor  revolucije  nije  se  ni  pred  njim  zaustavio.  Bio  je  nasilno  udaljen  iz 
dijeceze  u vrlo  teškim  okolnostima,  osuđen  na  dugogodišnje  tamnovanje. 
Maltretiranja,  ponižavanja,  kušnje,  psihičke  i fizičke  patnje  kroz  godine 
tamnovanja  ne  zaostaju  za  onima  iz  prvih  kršćanskih  vremena... 

- Povratkom  u svoju  biskupiju  s tragovima  dugogodišnjeg  tamnovanja 
započinje  novi  dio  mučeničkoga  životnog  puta  našega  Ordinarija. 

- Od  svog  predšasnika  primio  je  dijecezu  bez  biskupske  katedralne  crkve  i 
smatrao  je  svojom  najhitnijom  zadaćom  po  svršetku  rata  pristupiti  izgradnji 
katedrale. 

- Međutim  nakon  njegova  odlaska  u zatvor  nastalo  je  haračenje 
biskupijskih  imanja,  među  njima  na  prvom  mjestu  oduzeto  je  Biskupiji  gradilište  s 
prikupljenim  materijalom  za  izgradnju  katedralne  crkve. 

- Prvi  svoj  apel  izvan  zatvorske  ćelije  upravlja  na  najodgovornije  faktore  u 
državi  i traži,  da  se  Biskupiji  dodijeli  drugo,  prikladno  gradilište  mjesto  onog,  koje 
joj  je  oduzeto;  i evo  proteklo  je  više  od  deset  godina  kako  taj  svoj  apel  i vapaj 
upućuje  od  najnižih  mjesnih  vlasti  do  najviših  državnih  organa. 

Kakvo  je  i koliko  poniženje  za  jednog  biskupa  toliko  godina  tražiti  i čekati 
dolično  gradilište  za  katedralnu  crkvu.  To  dugogodišnje,  strpljivo  i uporno  traženje 
prikladnog  gradilišta  za  katedralu  sa  strane  našeg  Ordinarija  može  se  usporediti  s 
onim,  što  je  u svoje  vrijeme  njegov  predšasnik,  hrabri  i odvažni  Biskup,  prvi 
apostolski  vikar  u Hercegovini,  fra  Rafael  Barišić  tražio  u doba  osmanlijske 
vladavine  zemljište  za  izgradnju  prve  katoličke,  katedralne  crkve  u Mostaru,  uz 
koju  kasnije,  uz  privolu  biskupa  o.  fra  Paškala  Buconjića  franjevci  podigoše  svoj 
samostan. 

- Izgradnja  katedrale  nije  bio  jedini  mučni  problem,  pred  kojim  se  našao 
naš  Ordinarij  nakon  povratka  iz  zatvora.  Trebalo  je  popravljati,  uređivati,  graditi  iz 
temelja  mnoge  župske  crkve  i druge  crkvene  objekte,  što  je  bilo  skopčano  s 
mnogovrsnim  poteškoćama... 

- Poslije  rata  i poratnih  prvih  godina  trebalo  je  skoro  iznova  započeti 
okupljati,  podgajati  svećenički  pomladak,  što  je  i za  utamničenog  Biskupa  i 
njegova  Delegata  predstavljalo  veliki  napor  i stalnu  mučnu  brigu,  kako  osigurati 
potrebna  sredstva,  pronaći  vrijedne  kandidate  i naći  gostoprimstvo  za  njih  u 

sjemeništima  drugih  dijeceza,  jer  domaća  interdijecezanska  sjemeništa  koncem 
rata  prestadoše  djelovati. 

- 1 eto,  upravo  u ovim  najplemenitijim  pothvatima  i nakanama,  podgajajući 
svećenički  pomladak,  morao  se  je  susresti  dijecezanski  Ordinarij  s poteškoćama  i 
zaprekama,  koje  su  dovele  do  novoga  mučeničkog  odsjeka  života  našega  oca 
Biskupa,  koji  traje  već  godinama,  a kulminaciju  doživljava  upravo  ove  protekle 
godine  - a to  je  današnji  sukob  Hercegovačke  franjevačke  provincije  i mjesnog 
Ordinarija  u pitanju  župa. 

I da  taj  novi  martirij  bude  teži,  on  dolazi  sa  strane  onih,  koji  su  "providi 
cooperatores  Ordinis  Episcopalis" 1 svećenika  - redovnika,  otaca  franjevaca.  S 
dubokom  žalošću  moramo  ovdje  konstatirati,  daje  prošle  godine  s velikom  silom 
provrelo  na  površinu  ono,  što  je  već  godinama  bilo  prisutno,  ali  prikriveno:  naime 
opozicija  otaca  franjevaca  prema  dijecezanskom  ordinariju  dr  Petru  Čuli. 

- Hercegovački  franjevci  poduzimali  su  sve  da  iza  smrti  o.  fra  Alojzija 
Mišića  njihov  član  postane  hercegovačkim  biskupom.  U tom  smjeru  utjecali  su  na 
biskupa  Mišića,  te  je  ovaj  višekratno  predlagao  hercegovačke  franjevce  kao 
kandidate  za  svojeg  pomoćnika,  odnosno  nasljednika.  Njihovu  članu,  o.  fra  R. 
Glavašu,  koji  je  zauzimao  utjecajno  mjesto  u Ministarstvu  bogoštovlja  Hrvatske 
Države  bilo  je  dano  obećanje  od  strane  najviših  državnih  organa,  da  će  po  smrti  o. 
Mišića  hercegovački  franjevac  postati  biskup  u Mostaru.  Ali  Sveta  Stolica  drukčije 
je  odredila  i izabrala  dijecezanskoga  svećenika  dr  Petra  Čulu  za  biskupa  u 
Mostaru.  Nastala  je  velika  konsternacija.  O.  fra  Radoslav  Glavaš  ishodio  je  od 
ondašnje  Vlade,  da  službeno  protestira  u Vatikanu  zbog  imenovanja  dr  Čule  za 
biskupa  u Hercegovini,  a na  sve  župske  urede  u Biskupiji  da  razašalje  raspis,  kojim 
se  saopćava,  da  Vlada  ne  priznaje  novoimenovanoga  Biskupa  u Mostaru.  Sveta 
Stolica  ostala  je  čvrsto  pri  svojoj  odluci  i dekretirala,  da  svi  oni,  koji  se  protive 
novom  Biskupu  potpadaju  pod  udar  crkvenih  sankcija,  predviđenih  u kan.  2333 
CZ.  Vlada  je  ustuknula,  ali  je  i poručila  da  će  nakon  svršetka  rata  stvar  urediti  na 
taj  način,  što  će  obnoviti  Biskupiju  u Trebinju  i tamo  premjestiti  biskupa  Čulu,  a u 
Mostar  dovesti  hercegovačkoga  franjevca  za  biskupa. 

- Kad  nije  uspjelo  srušiti  Biskupa  preko  državne  vlasti,  pokušalo  se 
nagovoriti  novoimenovanog  Biskupa,  da  se  sam  odreče  radi  dobrih  odnosa  Crkve  i 
Države. 

- Kad  ni  to  nije  uspjelo,  pribjeglo  se  teroru.  Izabrani  konsekratori 
nadbiskupi  dr  A.  Stepinac,  zagrebački  nadbiskup,  i dr  I.  Ev.  Šarić,  vrhbosanski 
nadbiskup,  dobili  su  anonimna  pisma  iz  Mostara  najgorega  sadržaja  i s otvorenom 
prijetnjom,  ako  se  usude  doći  u Mostar  da  posvete  novoga  Biskupa,  bit  će  ne  samo 
krvi  nego  i mesa... 


1 Dekret  Christus  Dominus,  34. 

U to  vrijeme  hercegovački  franjevac  dr  o.  Knezović  upućuje  uredništvu 
Katoličkoga  Lista  strašan  dopis  protiv  novoga  Biskupa.  Urednik  dr  Janko  Penić 
pokazao  je  taj  dopis  nadbiskupu  dr  A.  Stepincu,  koji  je  naredio  da  se  odmah  uništi, 
da  ne  bi  dopao  u ruke  nepozvanih. 

- Prigodom  spektakularnoga  procesa  protiv  našeg  dijecezanskog 
Ordinarija  god.  1948.  otvoreno  i javno,  uz  buran  pljesak  naručene  publike, 
svjedočili  su  protiv  Biskupa  o.  fra  Petar  Bakula  i o.  Zlatko  Sivrić.  Za  vrijeme 
istrage  nad  Biskupom,  po  kazivanju  jednog  od  isljednika  (Š.)  19  otaca  franjevaca 
bilo  je  ispitivano  o optuženom  Biskupu.  Taj  isljednik  s odvratnošću  je  izjavio  da  su 
se  svi  neljudski  ponijeli  prema  dr  Čuli. 

Koliko  izjava  toga  istražitelja  odgovara  istini,  teško  je  provjeriti.  Ali  nešto 
o tome  mogao  bi  reći  i današnji  Provincijal  hercegovačkih  franjevaca  o.  fra  Rufin 
Šilić,  koji  je  i sam  bio  tada  u zatvoru  i nakon  suđenja  odmah  pušten  na  slobodu... 

- Ono  što  je  godinama  ispod  površine  skriveno  klijalo,  skupljano,  prodrlo 
je  svom  snagom  na  površinu  u onom  času,  kad  je  dijecezanski  ordinarij  dr  Petar 
Čule  zatražio  preko  Svete  Stolice  da  Hercegovačka  franjevačka  provincija  vrati 
dijecezanskom  kleru  one  župe,  koje  su  im  dodijeljene  svečanom  Decizijom  Svete 
Stolice  iz  1899.  godine,  a koja  je  Decizija  izdana  na  temelju  prijedloga  ondašnjega 
starješinstva  Hercegovačke  franjevačke  provincije.  Taj  je  prijedlog  prihvatio 
biskup  o.  fra  Paškal  Buconjić,  te  podnio  Svetoj  Stolici  na  potvrdu  i odobrenje. 
Biskup  Čule  nije  tražio  nešto  novo,  nego  samo  da  se  u djelo  provede  ono  što  je 
prije  70  godina  Sveta  Stolica  odredila,  a što  se  nije  moglo  ranije  provesti  zbog 
nestašice  dijecezanskoga  klera.  Premda  se  je  ondašnje  franjevačko  starješinstvo 
odreklo  tih  župa  - istina,  na  inzistiranje  Svete  Stolica  - ipak  kad  je  trebalo  početi  to 
provoditi  u djelo,  biskup  Čule  smrtno  se  zamjerio  očima  franjevcima. 

- Iza  onog  sudbonosnog  datuma  - 12.  svibnja  1968.  - kad  su  franjevci  na 
dramatičan  i spektakularan  način  napustili  onih  5 župa,  te  kad  nije  bilo  moguće  da 
drugi  dan,  13.  svibnja  dijecezanski  svećenici,  novoimenovani  župnici  kanonski 
preuzmu  tri  župe:  Cmač,  Grude,  Mostarski  Gradac,  sručila  se  je  poput  kakve 
lavine  bujica  protesta,  pisama,  najvećma  anonimnih,  krcatih  uvredama,  lažima, 
podvalama,  klevetama,  pa  čak  i najstrašnijim  psovkama.  Pronijele  su  se  kroz  svijet 
parole  daje  Biskup  postao  senilan,  nesposoban  za  upravu  Biskupije,  daje  prevario 
Papu,  podmitio  Kardinale,  da  otima  tuđe,  da  mrzi  franjevce,  da  ih  želi  zatvoriti  u 
samostane,  da  pomru  od  gladi,  da  ih  hoće  protjerati  u Kongo  da  ih  poubijaju 
pogani,  itd.,  itd.,  što  je  sve  najprostija  laž,  teške  uvrede,  klevete...  Sa  mnogih  strana 
zaredali  su  se  pozivi  da  se  Biskup  povuče,  prijetnje,  ako  to  ne  učini.  U tome 
predvodi  samozvana  "Misija  dobre  volje",  koja  inspirira  i šalje  brzojave,  pisma  na 
sve  strane... 

- Ni  franjevci  nisu  ostali  šutjeti.  Dne  20.  svibnja  1968.  u franjevačkom 
samostanu  u Mostaru  dekani  - franjevci  iz  Mostarsko-duvanjske  biskupije 
potpisuju  kolektivno  pismo  upućeno  mjesnom  Ordinariju,  puno  teških 

inkriminacija,  optužujući  ga  za  sve  ono,  što  se  događa  u Hercegovini,  te  indirektno 
pozivaju  ga  na  abdikaciju  i otvoreno  pišu,  da  je  njegov  ugled  pao  "ispod  ništice". 
Dva  dana  kasnije,  22.  svibnja  odlaze  u Beograd  Apostolskom  delegatu  pod 
vodstvom  o.  fra  B.  Pandžića  i paničnim  izvještajem  o požaru  u Hercegovini 
nastoje  predobiti  Apostolskoga  delegata  za  svoju  tezu,  da  je  za  sve  odgovoran 
Biskup,  i da  nema  drugoga  načina  izlaska  iz  krize,  nego  da  se  on  zahvali  i 
povuče... 

Ubrzo  iza  onih  događaja  oko  12.  svibnja  1968.  g.  u samostanu  na  Širokom 
Brijegu  održan  je  jedan  širi  sastanak  otaca  franjevaca,  na  kojem  se  raspravljalo  i o 
tekućim  događajima.  Zaključilo  se,  da  je  jedini  izlaz  iz  krize  taj  da  se  Biskup 
zahvali.  O.  Provincijal,  da  zaštiti  svoju  subraću,  započinje  nedolično  polemizirati  s 
mjesnim  Ordinarijem,  i ta  svoja  polemična  pisma  objavljuje  u provincijskom 
glasilu  "Mir  i Dobro"  svojoj  subraći  i svima  onima  do  kojih  to  glasilo  dopire,  te  na 
taj  način  stvara  i podržava  animoznost  svoje,  napose  mlađe  subraće  prema 
mjesnom  Ordinariju,  a "Misiji  dobre  volje"  i njihovim  istomišljenicima  daje  u ruke 
novi  materijal  u borbi  protiv  Biskupa. 

- Koliko  poniženje  i uvrede  morao  je  pretrpjeti  naš  Ordinarij,  kad  je  ona 
razjarena  i prostačka  grupa  demonstranata  prodrla  u njegovu  rezidenciju  i u samoj 
kapelici,  pred  Sanctissimumom  prijetila  mu  se  najtežim  prijetnjama,  fizičkim 
ubojstvom... 

- A što  da  reknemo  o onim  ciklostilom  umnažanim  porukama,  apelima, 
pjesmama,  štampanim  letcima...  Ima  li  ijedno,  a da  ne  sadrži  uvrede  i klevete  na 
našeg  Ordinarija?! 

- Dopustite,  oci  Nadbiskupi  i Biskupi,  da  samo  spomenemo  ono  pamfletno 
"Otvoreno  pismo"  eksprovincijala  o.  fra  Jerke  dr  Mihaljevića,  za  koje  reče  jedan 
intelektualac,  da  je  ispod  granice  dopustivoga,  a koje  ste  pismo  imah  prigodu 
pročitati. 

- Dodajmo  ovome  i najnovije  nebulozno  pismo  sadašnjega  provincijala  o. 
fra  Rufina  dr  Šilića,  koje  je  dostavio  Biskupu  na  Veliku  srijedu,  dok  je  ovaj  sjedio 
na  sjednici  sa  svojim  Prezbiterijalnim  vijećem,  među  kojima  su  i franjevci. 
Dostavlja  ga  dakle  uoči  Velikoga  četvrtka,  svećeničkog  dana,  dana  ljubavi...  I 
umnožena  na  ciklostil  šalje  ga  svojoj  subraći  i svima  onima,  do  kojih  dopire 
njihovo  glasilo  "Mir  i Dobro".  Kad  se  ovakva  i slična  pisma  sa  strane  franjevaca, 
nekadašnjeg  i sadašnjeg  Provincijala,  dostavljaju  osobno  Biskupu,  što  se  tek  piše 
iza  leđa  Biskupu,  pa  i samim  rimskim  Kongregacijama?! 

Ako  sve  ovo,  što  smo  ovdje  letimično  i ukratko  naveli,  imamo  pred  očima, 
onda  nam  nećete  zamjeriti  što  smo  naprijed  ustvrdili  da  je  u ovoj  našoj 
"Hercegovačkoj  aferi"  najviše  trpio  i trpi  naš  dijecezanski  Ordinarij,  i da  su  patnje, 
kušnje,  nevolje  zadnje  godine  kao  kulminacija  martirija  našega  Ordinarija,  jer 
smo  duboko  uvjereni,  daje  daleko  lakše  podnosio  istragu,  suđenje  i dugogodišnji 
zatvor,  nego  li  ovo,  što  je  zadnje  godine  doživljavao  bilo  od  strane  svećenika- 

franjevaca,  bilo  od  onih,  koji  su  - samozvani  ili  po  narudžbi,  svejedno  - nastupali 
kao  prijatelji  i branitelji  franjevačkih  prava  na  župe.  Uvjereni  smo,  da  ni 
najokorjeliji  ateist  ni  onaj  najzadnji  primitivac  ne  bi  izrekao,  napisao  jednom 
Biskupu  sve  ono,  što,  eto,  kroz  proteklu  godinu  izrekoše  i napisaše  borci  za  vjeru, 
katoličanstvo  i hrvatstvo  u Hercegovini,  braneći  svoje  duhovne  pastire  - oce 
franjevce! 

Dok  sve  ovo  što  je  zadnjih  godina  pretrpio  naš  dijecezanski  Ordinarij 
imamo  pred  očima,  mi,  dijecezanski  svećenici  Hercegovine,  izražavamo  mu  svoje 
najdublje  suosjećanje  sa  svim  njegovim  patnjama,  jer,  kako  naučava  II.  Vat.  Sabor, 
s njim  sačinjavamo  "unum  presbyterium,  unam  familiam,  cuius  pater  Episcopus 
est"2,  pa  njegove  patnje  i boli  osjećamo  i proživljavamo  kao  svoje.  Mi  izražavamo 
svoje  udivljenje  nad  herojskom  strpljivosti,  kojom  podnosi  svoje  kušnje,  nevolje; 
nad  njegovom  velikodušnošću,  koju  tako  divno  očitova  prošle  jeseni,  kad  je  u 
audijenciji  kod  Svetog  Oca  molio  njegov  blagoslov  za  sve,  pa  i za  one,  koji  su  mu 
tokom  prošle  godine  nanijeli  teške  uvrede,  klevete...  Pred  nama  se  pojavljuje  ono, 
što  je  pod  svodovima  Petrove  bazilike  izrekao  prigodom  eksekvija  za  svete 
uspomene  kardinala  Stepinca,  papa  Ivan  XXIII.  da  i u našem  stoljeću  ima  onih, 
koji  poput  Učitelja  s Križa  mole  za  one,  koji  ih  progone,  i radosna  srca  opraštaju... 
Zahvaljujemo  mu  za  sve  žrtve,  patnje,  nevolje,  koje  je  podnio  u svojem 
biskupskom  životu,  napose  zadnjih  godina  u svjedočanstvo  Istini,  Evanđelju,  u 
vjernosti  Crkvi  i Petrovu  nasljedniku,  uvjereni  da  će  njegova  žrtva  i patnje  biti 
izvor  velikih  blagoslova  za  budućnost  Crkve  u Hercegovini  i našega  hrvatskoga 
naroda  uopće.  Zahvaljujemo  mu,  što  se  je  tako  nesebično  i odlučno  zauzeo  za  nas, 
svoj  dijecezanski  kler,  i da  u djelo  provodeći  odluku  Svete  Stolice  o ravnopravnoj 
razdiobi  župa  u Biskupiji  otvori  nam  mogućnosti  rada  i pastoralne  afirmacije,  pa 
da  u slozi  i ljubavi  s očima  franjevcima,  rame  uz  rame,  zajednički  i složno  radimo 
na  njivi  Gospodnjoj  u našoj  Hercegovini. 

Da  bi  mu  Gospodin  i dalje  udijelio  svoju  obilnu  pomoć  u vodstvu  dijeceze 
i povjerenih  mu  naših  duša,  mi  pridružujemo  svoje  skromne  molitve  molitvama 
Kolegija  našeg  Episkopata  u Domovini.  Činimo  to  u pouzdanoj  nadi,  da  ćete  Vi, 
oci  Nadbiskupi  i Biskupi,  učinite  sve,  kako  biste  olakšali  teško  breme  križa  našeg 
Ordinarija,  člana  prečasnoga  Zbora  episkopata,  uvjereni  da  će  Vaša  solidarnost  i 
pomoć,  Vaša  zajednička  riječ  na  vrhovnim  instancijama  Crkve  u Rimu  uvelike 
pomoći,  da  se  naš  hercegovački  problem  što  prije  pozitivno  riješi,  i na  taj  način 
olakšati  apostolsko  breme  našega  oca  Biskupa. 

3)  Uzrok  neredima,  napetosti  i sukobu  Franjevačke  provincije  i 
mjesnog  Ordinarija  jest  pitanje  župa.  Sukob  između  otaca  franjevaca  ovdašnje 
Provincije  i mjesnog  Ordinarija  dijeceze  Mostar-Duvno  jest  posve  obična  i skoro 


2 CD,  28. 

redovita  pojava  u crkvenoj  povijesti  Bosne  i Hercegovine.  Ovaj  sukob  nije  ništa 
drugo  nego  tek  jedan  u nizu  bezbroj  njemu  sličnih  sukoba,  do  kojih  je  dolazilo 
između  otaca  franjevaca  i mjesnih  ordinarija  kroz  našu  četiristogodišnju  prošlost. 
O tome  piše  ugledni  crkveni  povjesničar:  "Glavni  predmet  oko  kojeg  su  se 
vjekovima  parbili  biskupi  i bosanski  franjevci  bile  su  župe".3  Slično  tvrdi  i dr  fra 
Petar  Čapkun.4 

a)  Do  tih  sukoba  dolazili  su  franjevci  s bosanskim  biskupima,  koji  su 
odreda  bih  franjevci,  a mnogi  od  njih  i viši  redovnički  poglavari  prije  nego  što 
postadoše  Biskupi,  jer  su  bosanski  franjevci  imah  privilegij,  da  mogu  predlagati 
trojicu  kandidata  za  biskupe,  i obično  su  predlagali  najbolje  svoje  članove,  među 
kojima  su  se  nalazili  njihovi  viši  redovnički  poglavari  (redodržavnici, 
provincijali...).  Tako  na  pr.  s biskupom  fra  Franjom  I.  Baličevićem  (1588-1615), 
fra  Tomom  Ivkovićem  (1625-1634),  s fra  Marijanom  Maravićem  (1647-1660),  s 
fra  Nikolom  II  Ogramićem  (1669-1671),  s fra  Petrom  Bačićem  (Bakićem)  (1716- 
1249). 

b)  Ti  sukobi  franjevaca  i biskupa  radi  župa  događaju  se  u vrijeme 
Apostolskog  Vikarijata  u Bosni  i Hercegovini  (1735-1881).  Tako  franjevci  dođoše 
do  žestokog  sukoba  s fra  Grgom  Hićeni  (1798-1813)  radi  toga,  što  je  biskup  Ilić 
kreirao  novu  župu  odcijepivši  je  od  župe  Koraće.  Premda  je  i nova  župa  ostala  i 
nadalje  u rukama  franjevaca,  ipak  definitorij  se  osjetio  pogođenim,  što  se  krnji 
njegovo  pravo,  pa  je  indigniran  pisao  biskupu  fra  Grgi  Iliću:  "Vaše  bo  Presvjetlosti 
u ovoj  misiji  samo  blagosivati  i posvećivati,  a Definitorija  ravnati  i za  opće  se 
dobro  brinuti...".5 

Najžešći  i najspektakularniji  sukob  radi  župa  između  franjevaca  i 
Apostolskih  vikara  bio  je  onaj  između  bosanskih  franjevaca  i biskupa  fra  Rafaela 
Barišića  (1832-1846.  Apostolski  vikar  u Bosni,  a od  1846-1863.  Apostolski  vikar 
u Hercegovini),  poznat  pod  imenom  "Barišićeva  afera",  koja  je  trajala  punih  14 
godina.  Veliki  prijatelj  franjevaca,  dr.  Tugomir  Alaupović,  nazivlje  ovu  "aferu" 
krvavim  listom  naše  novije  crkvene  historije.  Dotični  veli,  da  se  ta  stvar  povlačila 
po  Rimu,  Beču  i po  Carigradu.  Izlazila  je  pred  bosanske  paše  i vezire,  dovodila  u 
Bosnu  vizitatore  i Papine  delegate,  zalazila  u svijet  i zavodila  ga  na  kriva 
svjedočanstva.6 


3 J.  JELENIĆ,  Kultura  i bosanski  franjevci,  I,  Sarajevo,  1915., str.  160. 

4 P.  ČAPKUN,  Neispravno  mišljenje  o bosanskohercegovačkim  franjevačkim  župama, 
u:  Nova  revija,  5/1939.,  str.  427. 

5 J.  JELENIĆ,  nav.  dj.,  sv.  II.,  str.  81. 

6 T.  Alaupović,  Biskup  Fra  Marijan  Šunjić,  u:  Franjevački  perivoj,  12/1910.,  str. 

207. 

A eto  i ovom  žalosnom  sukobu  glavni  uzrok  bile  su  župe.  Biskup  Barišić 
nije  htio  biti  totalno  subordiniran,  ovisan  o Provinciji,  pa  je  želio  odgojiti  kler,  koji 
će  jedino  o njemu  ovisiti.  Značajne  su  one  njegove  riječi:  "Si  Seniores  transferunt, 
disponunt  Parochos  Nos  erimus  quartum  animal,  dicentes  amen,  aes  sonans, 
timpanum  tinniens...".7 

Ali  čim  su  oci  franjevci  primijetili  da  biskup  Barišić  namjerava  u Docu 
kod  Travnika  podići  dječačko  sjemenište,  shvatili  su  to  pripravljanjem  terena  za 
preuzimanje  župa  od  njih,  u čemu  su  oni  gledali  - dakako  posve  bezrazložno  - 
svoju  propast!  Zato  želeći  to  spriječiti,  započeli  su  i nastavili  i vodili  s biskupom 
fra  R.  Barišićem  tako  žestoku  i žučljivu  borbu,  da  joj  je  teško  naći  sličnu  u 
povijesti  Katoličke  Crkve. 

Onaj  koji  je  u "Barišićevoj  aferi"  bio  predvodnik  franjevaca  u borbi  protiv 
Biskupa,  a koji  kasnije  postade  i sam  Biskupom  i Apostolskim  vikarom  u Bosni, 
fra  Marijan  Šunjić  (1854-1860),  žestoko  se  sukobi  sa  svojom  redovničkom 
subraćom  kao  Biskup  radi  toga,  jer  je  htio  kao  i njegov  predšasnik,  dječačko 
sjemenište  za  odgoj  dijecezanskoga  klera,  kojemu  je  želio  povjeriti  župe. 

c)  Sukobi  franjevaca  i Biskupa  u pitanju  župa  nisu  prestali  ni  nakon 
obnove  redovite  crkvene  hijerarhije  u Bosni  i Hercegovini.  Prvi  vrhbosanski 
nadbiskup  i metropolita,  dr  Josip  Stadler  (1881-1918)  susreo  se  s nečuvenim 
poteškoćama,  kad  je  pokušao  urediti  i provesti  razdiobu  župa  između  bosanskih 
franjevaca  i dijecezanskoga  klera  u svojoj  Nadbiskupiji  i Banjalučkoj  biskupiji, 
koju  je  tada  administrirao. 

Nije  bez  sukoba  prošao  ni  njegov  nasljednik,  nadbiskup  dr.  Ivan  Ev.  Šarić 
(1922-1960).  Još  uvijek  je  svježa  u sjećanju  ona  "Zenička  afera",  do  koje  je  došlo 
zbog  toga,  što  je  nadbiskup  Šarić  kreirajući  novu  župu  u Zenici  ovoj  dodijelio  dio 
beneficija  župe  matice,  koju  su  franjevci  administrirali. 

d)  Tih  sukoba  franjevaca  i Biskupa  bilo  je  i izvan  Bosne  i Hercegovine. 
Poznat  je  sukob  časnoga  sluge  Božjega  Nikole  Bijankovića,  makarskog  biskupa 
(1645-1730),  pa  i u Slavoniji...  Eto  ove  i mnoge  druge  njima  slične  činjenice,  koje 
nažalost  moramo  prešutjeti,  jer  nam  ni  vrijeme,  ni  prostor,  ni  druge  okolnosti  ne 
dopuštaju,  da  ih  detaljnije  iznosimo,  jasno  pokazuju,  da  naš  biskup  dr  Petar  Čule 
nije  ni  prvi  ni  jedini  biskup,  s kojim  se  zbog  župa  sukobiše  oci  franjevci.  A duboko 
smo  uvjereni,  da  - ukoliko  se  pitanje  župa  u našoj  Biskupiji  ne  riješi  onako,  kako 
ga  treba  riješiti  u duhu  Crkve  -,  on  neće  biti  ni  posljednji.  U protivnom  naime  i 
njegovi  će  nasljednici  preuzimati  jedan  od  drugoga  ovu  žalosnu  baštinu  sve  dotle, 
dok  se  stvari  ne  postave  na  svoje  pravo  mjesto. 

4)  Korijen  svih  sukoba  i trzavica  između  otaca  franjevaca  i mjesnih 
Ordinarija  jest  želja  otaca  franjevaca,  da  bi  oni  bili  isključivi  i jedini 


7 J.  JELENIĆ,  nav.  dj.,  sv.  II.,  str.  28. 

pastorizatori  vjernika  po  župama  u Bosni  i Hercegovini.  Oci  franjevci  pozivlju 
se  na  one  nekadašnje  privilegije,  koje  su  u izvanrednim  vremenima  dobili  od  Sv. 
Stolice  u pogledu  djelovanja  po  župama.  Kako  su  oci  franjevci  došli  do  tih 
privilegija,  stvar  je  povijesnog  istraživanja,  da  to  protumači,  ali  je  činjenica,  da  su 
se  franjevci  na  te  privilegije  uvijek  pozivali  i svojatali  za  sebe  isključivi  monopol 
duhovne  pastve  vjernika  po  župama  u Bosni  i Hercegovini. 

Otkako  su  franjevci  došli  u Bosnu  i Hercegovinu  i preuzeli  pastorizaciju 
župa,  oni  su  u dijecezanskim  svećenicima  gledali  jedinu  i najveću  opasnost  svoga 
opstanka  na  župama.  Svakoga  dijecezanskog  svećenika,  koji  bi  se  pojavio  na  tom 
području  s namjerom  da  tu  živi  i pastoralno  djeluje,  franjevci  su  smatrali  uljezom  u 
njihov  posjed  i atakom  na  njihova  prava.  Takvo  gledanje  na  dijecezanske 
svećenike  prenašano  je  s generacije  na  generaciju  sve  do  naših  dana. 

Svjesni  da  će  župe  održati,  odnosno  da  će  na  njima  ostati  dotle,  dok  ne 
bude  dijecezanskih  svećenika,  franjevci  su  svaku  akciju,  koja  je  išla  za  odgajanjem 
i uvođenjem  dijecezanskih  svećenika  u ove  pokrajine  nastojali  pošto  po  to 
spriječiti  i neplodnom  učiniti.  Tako  eto  zbog  upornog  i sistematskog 
suprotstavljanja  otaca  franjevaca  ne  urodiše  željenim  plodom  ni  nastojanja  Svete 
Stolice,  koja  je  pokušala  u svojim  kolegijima:  Rimu,  Fennu  i Loretu  odgojiti  naše 
domaće  sinove  za  svećenike,  i da  tim  putem  uvede  dijecezanski  kler  u ove  krajeve. 

Dopustite  da  navedemo  nekoliko  činjenica: 

Zbog  obstrukcije  sa  strane  otaca  franjevaca  ne  uspi  zavesti  u biskupiju 
dijecezanski  kler  duvanjski  biskup  Dcmiel  Vocensis  (Wocensis),  koji  godine  1551. 
preuzimajući  biskupiju  dovede  iz  Dalmacije  4 svjetovna  svećenika  s namjerom,  da 
ih  oko  Duvanjskog  polja  postavi  župnicima.  Naime  franjevci  se  pobuniše 
dokazujući,  da  samo  oni  tu  mogu  biti  župnicima,  i ti  se  svećenici  moradoše  vratiti 

g 

onamo,  odkud  su  i došli. 

Zbog  suprotstavljanja  otaca  franjevaca  morade  odustati  od  svog  nauma,  da 
u Duvanjsku  biskupiju  zavede  dijecezanski  kler  i njen  administrator,  makarski 
biskup  fra  Marijan  Lišnjić8  9 Zbog  protivljenja  otaca  franjevaca  propadoše  i oni 
planovi,  koje  je  imao  biskup  fra  Rafael  Barišić,  koji  je  htio  odgoj  dijecezanskog 
klera  premjestiti  iz  tuđine  u granice  svoga  Vikarijata.  Pomoću  Lionskoga  društva 
za  raširenje  vjere  Barišić  je  bio  kupio  u Docu  kod  Travnika  zemljište,  na  kojem 
pored  ostalih  crkvenih  objekata  namjeravaše  podići  katedralu,  biskupski  dvor, 
kaptol  i vlastito  sjemenište,  u kojem  će,  kako  sam  veli,  odgajati  kler,  koji  će 
zavisiti  samo  o njemu.10 


8 D.  MandiĆ,  Duvanjska  Biskupija,  u:  Croatia  Sacra,  9-10/1935.,  str.  40. 

9 P.  ČAPKUN,  De  organisatione...,  str.  98;  L.  PETROVIĆ,  Popovi  glagoljaši,  u: 
Napredak,  Sarajevo,  1936.,  str.  87-88. 

10  B.  GAVRANOVIĆ,  Uspostava  redovite  katoličke  hijerarhije  u BiH,  Beograd,  1935., 

Čim  su  franjevci  saznali  za  ove  Barišićeve  namjere,  uprli  su  svim  silama, 
da  mu  to  onemoguće.  I,  nažalost,  uspjeli  su!  Nastojanje  apostolskoga  vikara  fra  R. 
Barišića  da  u duhu  Crkve  odgoji  i u duhovnu  pastvu  uvede  dijecezanski  kler, 
franjevac  dr  Julijan  Jelenić  veli,  odnosno  nazivlje  umorstvom  franjevaca.  Evo  što 
on  izričito  piše:  Barišić  je  htio  "Franjevce  uništiti  te  na  njihovom  groblju  zavesti 
svjetovni  kler". 1 1 

Nije  bolje  prošao  ni  Barišićev  nasljednik,  veliki  biskup  fra  Marijan  Šunjić 
u nastojanju  da  odgoji  i u duhovnu  pastvu  zavede  dijecezanski  kler.  Čim  su  naime 
oci  franjevci  saznali  za  Šunjićeva  pisma,  kojim  31.  prosinca  1858.  izvješćuje 
Propagandu,  da  u Gučjoj  Gori  gradi  crkvu,  koja  će  biti  katedrala,  biskupsku 
rezidenciju  i samostan  - kolegij  za  tridesetak  klerika,  što  je  Provincija  shvatila  i 
protumačila,  da  biskup  Šunjić  u tom  kolegiju  namjerava  odgajati  dijecezanski  kler, 
ne  samo  daje  taj  veliki  i zaslužni  član  franjevačke  provincije  u tili  čas  izgubio  svu 
onu  bogatu  reputaciju,  koju  je  on  do  tada  u očima  franjevaca  imao,  nego  je 
realizacija  njegova  nauma  upornošću  otaca  franjevaca  bila  onemogućena. 
Provincijal  Pašalić  reče  otvoreno  prigodom  jedne  krizme  u fojničkom  samostanu 
biskupu  Šunjiću:  "Marijane,  ja  se  nisam  nadao,  da  ćeš  Ti  i s Tobom  fra  Karaula, 
kako  se  glasa,  zagristi  u ono,  protiv  čemu  smo  se  krvavo  borili  preko  deset 
godina".12  Eto  tako  su  oci  franjevci  svakoga,  koji  bi  pokušao  da  za  Bosnu  i 
Hercegovinu  podgoji  i u duhovnu  pastvu  uvede  dijecezanski  kler  smatrali  svojim 
dušmaninom  i grobarom! 

Kako  su  oci  franjevci  bili  protiv  egzistencije  dijecezanskoga  klera  u našim 
krajevima  vidi  se  i iz  toga,  što  su  oni  čak  i samu  uspostavu  redovite  hijerarhije  - 
koja  se  inače  prema  ustrojstvu  Crkve  ne  da  zamisliti  bez  dijecezanskoga  klera  - 
zamišljali  i tražili  da  bude  bez  njega. 

Naime  kad  se  ono  godine  1869.  bilo  pokrenulo  pitanje,  da  se  u Bosni  zavede 
redovita  crkvena  hijerarhija,  provincijal  fra  Lujo  Guić  podnio  je  takav  nacrt  za 
uređenje  buduće  redovite  crkvene  hijerarhije,  koji  je  potpuno  isključivao 
dijecezanski  kler.  Po  njegovoj  zamisli  ovako  bi  izgledala  organizacija  te 
hijerarhije.  Trebalo  bi  osnovati  jednu  nadbiskupiju  i dvije  biskupije  (on  govori 
samo  za  Bosnu).  Sva  tri  biskupa  trebala  bi  biti  iz  franjevačkog  reda.  Kler  (tj. 
franjevci,  drugi  se  uopće  i ne  predviđa)  odgajao  bi  i nadalje  redodržavnik.  Ovaj  bi 
ujedno  bio  i metropoliti  generalni  vikar,  a dva  ostala  generalna  vikara  njegovi 
delegati.  Ovi  delegati,  te  dva  definitora,  ako  ti  ujedno  ne  bi  bili  i delegati,  s 


str.  4. 

11  J.  Jelenić,  nav.  dj.,  sv.  II.,  str.  395. 

12  J.  VLADIĆ,  Bilješke  o Šunjiću  i Koračiću,  u:  Franjevački  vjesnik,  9/1929.,  str.  285- 

generalnim  i izvanjskim  vikarima  sačinjavali  bi  konzistorij,  a konzistorij  s 

13 

biskupima  sinodu,  itd. 

Prečasni  Naslove!  Iznesosmo  gornje  činjenice  pred  visoki  skup  našega 
Episkopata  jedino  radi  toga,  jer  smo  duboko  uvjereni,  da  upravo  kroz  te  činjenice 
treba  promatrati  današnja  zbivanja  u Mostarsko-du vanjskoj  biskupiji,  da  bi  se  ta 
zbivanja  mogla  shvatiti  i pravilno  ocijeniti.  Naime  duh  i mentalitet,  koji  izbija  iz 
navedenih  činjenica,  nije  u Mostarsko-du  vanjskoj  biskupiji  prestao  ni  nakon 
obnove  i uspostave  redovite  crkvene  hijerarhije  u Hercegovini.  On  je  tu  nastavio  i 
dalje  živjeti  i djelovati,  istina,  u drugim  okolnostima  i na  drugi  način.  Ali  stalno  i 
uporno  djelovao  je  baš  u tome  pravcu,  da  bi  se  ili  potpuno  onemogućio 
dijecezanski  kler  u Hercegovini,  odnosno  u Mostarsko-duvanjskoj  biskupiji,  ili 
barem  za  vazda  osigurala  totalna  supremacija  redovnika-franjevaca  nad 
dijecezanskim  klerom  u pogledu  duhovne  pastve  vjernika  po  župama. 

Naime,  svi  oni,  koji  su  svojevremeno  podnosili  Svetoj  Stolici  svoje 
planove  i prijedloge  za  rješenje  razdiobe  župa  u biskupiji,  a to  su  bili  mjesni 
ordinariji  - biskupi:  o.fra  Paškal Buconjić  (1881-1910),  hercegovački  franjevac,  o. 
fra  Alojzije  Mišić  (1912-1942),  bosanski  franjevac,  i redovno  Starješinstvo 
hercegovačkih  franjevaca  - svojski  su  i na  nelojalan  način  nastojali  da  se  to  pitanje 
riješi  što  više  u korist  otaca  franjevaca,  a na  štetu  dijecezanskoga  klera  Što  se  sve 
radilo  i kakvim  se  je  makinacijama  služilo,  ne  želimo  ovdje  izlagati  i isticati. 
Naprosto  radi  toga,  jer  znamo,  da  su  članovi  našeg  Episkopata  o svemu  tome  stekli 
pravu  i potpunu  spoznaju  iz  elaborata  "Župe  u Hercegovini",  što  su  ga  nedavno 
svim  Nadbiskupima  i Biskupima  dostavili,  konzultori  naše  dijeceze. 

Ovdje  bismo  željeli  samo  to  predočiti  prečasnom  Naslovu,  daje  upravo  to 
i jedino  to  čudnovato  i necrkveno  postupanje  spomenutih  faktora  dovelo  do  ovog 
žalosnog  sukoba  otaca  franjevaca  i našeg  Biskupa  - Ordinarija,  bolje  reći:  do 
sukoba  otaca  franjevaca  sa  Svetom  Stolicom. 

5)  Bliži  uzrok  sukoba  Hercegovačke  franjevačke  provincije  i mjesnog 
Ordinarija  dijeceze  Mostar-Duvno.  Zahtjevi,  što  su  ih  oci  franjevci  u više 
navrata  upućivali  Svetoj  Stolici,  da  bi  apsolutnu  većinu  župa  u Mostarsko- 
duvanjskoj  biskupiji  dodijelila  njima,  tj.  da  bi  te  župe  proglasila  redovničkima,  po 
sebi  nužno  su  vodili  k neizbježivom  sukobu  između  njih  i mjesnih  Ordinarija  te 
biskupije.  Budući  pak,  da  Sveta  Stolica  nije  udovoljila  nijednom  od  tih  njihovih 
zahtjeva,  to  je  teoretski  opasnost  toga  sukoba  bila  otklonjena.  Ali  jer  je  i pored  toga 
i takvog  stava  Svete  Stolice  prema  tim  zahtjevima  otaca  franjevaca  ipak  sukob 
izbio,  postavlja  se  pitanje:  zašto  je  do  njega  došlo?  Po  našem  mišljenju  do  ovog 
sukoba  došlo  je  zbog  toga: 


J.  Jelenić,  nav.  dj.,  sv.  II.,  str.  83. 

a)  Što  su  oci  franjevci  suprotno  odlukama  Svete  Stolice,  odnosno  bez 
ikakvog  zakonitog  oslonca  tražene  župe  samovoljno  nazivali  i smatrali  "pro  foro 
extemo"  svojima,  tj.  redovničkim  župama,  i što  su  se  prema  tim  župama  gerirali, 
kao  da  su  to  uistinu  njihove  - redovničke  župe. 

b)  Što  su  ne  samo  pred  svojom  mlađom  redovničkom  subraćom  nego  i 
pred  pukom,  pa  čak  i pred  dijecezanskim  svećenicima  stalno  i uporno  tvrdili  da  su 
to  prave  redovničke  župe,  tj.  "p  leno  jure"  ujedinjene  s Provincijom. 

Ovakvo  naime  mišljenje  otaca  franjevaca  o dotičnim  župama  i ovakav 
njihov  postupak  prema  tim  župama  stavio  je  biskupa  Čulu  pred  dilemu  da  bira:  Ili 
da  dijecezanskim  sjemeništarcima,  bogoslovima  pa  i prispjelim  svećenicima 
otvoreno  kaže,  da  za  njih  u biskupiji  nema  mjesta,  jer  su  skoro  sve  župe  u biskupiji 
redovničko-franjevačke,  ili  da  stvar  iznese  pred  Svetu  Stolicu,  pa  neka  je  ona  riješi. 
Prvo  nije  smio  učiniti,  jer  je  znao,  da  se  objektivno  stanje  stvari  dijametralno 
razlikuje  od  onoga,  kakvim  ga  prikazuju  oci  franjevci.  Morao  je  dakle  poći  onim 
drugim  putem.  I to  odmah,  jer  su  sve  okolnosti  u jedan  glas  vikale:  periculum  in 
mora!  I pošao  je.  A jer  su  oci  franjevci  bili  protiv  ma  kakvog  diranja  u status  quo 
župa,  to  je  između  njih  i biskupa  Čule  onim  časom,  kad  je  zamolio  intervenciju 
Svete  Stolice  - sukob  postao  in  actu! 

6)  Biskup  dr.  Petar  Čule  moli  Svetu  Stolicu,  da  bi  ona  riješila  spor 
između  Hercegovačke  franjevačke  provincije  i mjesnog  Ordinarija  i to  putem 
abrogacije  reskripta  Svete  Kongregacije  Koncila  iz  1923.  godine,  kojim  je  ova 
Kongregacija  27  župa  liberae  collationis  Ordinarii  povjerila  Hercegovačkoj 
provinciji  na  privremenu  pasto rizaciju.  Iako  su  one  župe  (27  na  broj  - a od  toga: 
14  postojećih  i 13  nepostojećih),  koje  su  oci  franjevci  svojom  peticijom  od  20. 
svibnja  1923.  godine  tražili  od  Svete  Stolice  za  svoju  Provinciju,  i koje  je 
Kongregacija  Koncila  svojim  reskriptom  od  22.  lipnja  1923.  br.  2299/22  povjerila 
očima  franjevcima,  da  ih  pasteriziraju  samo  privremeno,  ad  nutum  S.  Sedis,  župe 
liberae  collationis  Ordinarii,  jer  ih  je  takvim  na  prijedlog  otaca  franjevaca  i 
biskupa  o.  fra  Paškala  Buconjića  proglasila  Sveta  Stolica  svečanom  Decizijom  od 
17.  srpnja  1899.  godine,  i nikad  im  pravni  karakter  nije  promijenila,  ipak  sadašnji 
mjesni  Ordinarij  dijeceze  Mostar-Duvno  nije  mogao  s tim  župama  raspolagati  po 
slobodnoj  volji  sve  dotle,  dok  Sveta  Stolica  novim  reskriptom  ne  proglasi,  da 
prestaje  mandat,  podijeljen  očima  franjevcima  1923.  godine,  da  privremeno 
pasteriziraju  te  župe.  Zato  se  je  biskup  Čule  morao  obratiti  Svetoj  Stolici,  da  bi 
spomenuti  reskript  Sv.  Kongregacije  Koncila  za  budućnost  proglasila  nevažećim. 
No  budući  da  su  oci  franjevci  nastojali  pod  svaku  cijenu  zadržati  status  quo  u 
pogledu  župa,  stvar  se  sve  više  komplicirala,  a s tim  i njezino  rješenje  ne  samo 
odugovlačilo  nego  i oteščavalo. 

Naime  uza  svu  evidentnost,  da  je  reskript  iz  1923.  samo  privremenog 
karaktera  i da  njime  nije  dotičnim  župama  promijenjen  pravni  karakter,  nego  da  su 
one  i nadalje,  to  jest  i kroz  cijelo  vrijeme  franjevačke  administracije  bile  i ostale 

župe  liberae  collationis  Ordinarii,  oci  franjevci  izražavali  su  i zastupali  protivno 
mišljenje,  tj.  da  su  spomenutim  reskriptom  dotične  župe  proglašavaju  redovničkim 
župama,  pa  da  su  stoga  te  župe  njihove.  Ovakvo  poimanje  i tumačenje  reskripta  iz 
godine  1923.  prisililo  je  biskupa  Čulu,  da  - makar  to  nije  želio  - pred  Svetom 
Stolicom  pobija  redovnički  karakter  spomenutih  župa.  I pobio  je  na  temelju 
samoga  reskripta. 

Da  onih  27  župa,  koje  je  Sv.  Kongregacija  koncila  svojim  reskriptom 
od  22.  lipnja  1923.  godine  povjerila  očima  franjevcima  samo  adnutum  S.  Sedis 
nisu  redovničke,  franjevačke  župe,  biskup  Čule  dokazuje  iz  stilizacije  i tenora 
samog  reskripta.  U svojoj  argumentaciji  biskup  Čule  povezuje  dvije  činjenice: 
Prvu,  da  su  oci  franjevci  svojom  peticijom  molili  Svetu  Stolicu,  da  bi  onih  27 
župa  proglasili  redovničkim  župama,  i drugu,  da  Sveta  Stolica,  povjeravajući 
očima  franjevcima  tih  27  župa  nije  upotrijebila  nijedan  pravni  termin,  kojim  se 
ona  običaje  služiti,  kad  neku  župu  liberae  collationis  Ordinarii  proglašuje 
redovničkom  župom.  Naime  u reskriptu  se  ne  veli,  da  se  dotične  župe  predaju 
očima  franjevcima pleno  iure  unitae,  incorporatae  Hercegovačkoj  franjevačkoj 
provinciji  ili  kojem  samostanu.  A to  bi  bezuvjetno  učinila,  da  je  htjela 
udovoljiti  izričitoj  molbi  i želji  otaca  franjevaca,  odnosno  daje  htjela  dotične 
župe  liberae  collationis  Ordinarii  pretvoriti  u redovničke,  franjevačke  župe. 
Naprotiv  ona  je  povjeravajući  dotične  župe  očima  franjevcima  upotrijebila 
pravni  termin  suprotan  gore  navedenim,  upravo  onaj,  kojim  se  uvijek  služi  kad 
mijenjajući  pastorizatora  župe  ne  želi  mijenjati  i njezin  pravni  karakter,  a to  su 
pravni  termini  ad  tempus,  ili  ad  nutum  S.  Sedis,  kojim  se  u ovom  slučaju  de 
facto  i poslužila.  Pa  sve  i daje  Sveta  Stolica  u cijelosti  udovoljila  molbi  otaca 
franjevaca,  te  da  je  onim  reskriptom  iz  1923.  godine  ili  bilo  kojim  drugim 
reskriptom  izričito  proglasila  dotične  tražene  župe  redovničkima,  tj . pleno  iure 
unitae  Provinciji,  ni  tada  one  ne  bi  bile  redovničke,  franjevačke.  Naprosto  radi 
toga,  jer  bi  i taj  reskript  kao  i onaj  iz  1923.  zbog  obrepcije  i subrepcije,  koje  se 
nalaze  u peticiji  otaca  franjevaca  od  20.  svibnja  1923.  bio  od  početka 
protuzakonit  i invalidan.  A jer  protuzakoniti  i invalidni  reskript  ne  može 
proizvesti  nikakvog  pozitivnog  pravnog  učinka,  to  i u našem  slučaju  po  njemu 
nisu  mogle  niti  bi  mogle  neredovničke  župe  postati  redovničkim  župama. 

U svojoj  predstavci  biskup  dr  Petar  Čule  moli  Svetu  Stolicu  da  bi  taj  - 
zbog  obrepcije  i subrepcije  - protuzakoniti  i invalidni  reskript  čim  prije  abrogirala  i 
time  mjesnom  Ordinariju  omogućila  slobodno  disponiranje  sa  dotičnim  župama. 
Čim  su  pak  oci  franjevci  saznali  za  ove  korake  biskupa  Čule,  o kojima  je  i on  sam 
javno  govorio,  smjesta  su  poduzeli  sve,  da  bi  dokazali  valjanost  dotičnog  reskripta, 
a time  i redovnički  karakter  - po  njihovom  mišljenju  - spomenutih  župa,  te  da  tako 
ometu  biskupa  Čulu  u njegovim  namjerama.  Činjenica,  daje  Sveta  Stolica  suprot 
svim  nastojanjima  otaca  franjevaca,  ipak  reskriptom  Sv.  Kongregacije  de 
Propaganda  Fide,  pod  koju  ova  Biskupija  iz  1925.  godine  potpada,  a ne  više  pod 

Kongregaciju  Koncila,  - od  26.  ožujka  1965.  godine  abrogirala  uz  izričitu  potvrdu 
samoga  Svetog  Oca  reskript  Sv.  Kongregacije  Koncila  iz  1923.  jasno  dokazuje,  da 
je  biskup  Čule  bio  u potpunom  pravu. 

7)  Zbivanja  poslije  abrogacije  reskripta  iz  1923.  Istim  aktom,  kojim  je 
abrogiran  reskript  iz  1923.  g.  Kongregacija  de  Propaganda  Fide  pozvala  je 
Biskupa  i Provincijala  da  pronađu  najzgodniji  način,  kako  bi  se  povraćanje 
dotičnih  župa  od  strane  otaca  franjevaca  dijecezanskom  kleru  moglo  izvesti  bez 
štete  po  duhovnu  pastvu  vjernika  u dotičnim,  župama.  Budući  da  se  vraćanje 
spomenutih  župa  imalo  izvršiti  u etapama,  gradatamente.  Kongregacija  de 
Propaganda  Fide  saopćila  je  u travnju  1967.  godine  o.  Generalu,  da  Hercegovačka 
franjevačka  provincija  u prvoj  etapi  ima  vratiti  dijecezanskom  kleru  pet  župa.  S 
tom  odlukom  o.  General  smjesta  je  upoznao  o.  provincijala  dr  fra  Rufina  Šilića, 
koji  je  početkom  svibnja  1967.  boravio  u Rimu.  Ovaj  pak  obavijestio  je  svoju 
subraću  u Hercegovini,  što  je  među  hercegovačkim  franjevcima  stvorilo  veliko 
negodovanje. 

Na  temelju  odluke  Kongregacije  de  Propaganda  Fide  i po  njezinom 
ovlaštenju  Apostolski  delegat  u Beogradu  izdaje  13.  studenoga  1967.  godine 
službeni  Dekret,  kojim  se  naređuje  u ime  Svete  Stolice,  da  Hercegovačka 
franjevačka  provincija  ima  što  prije,  a najkasnije  u roku  od  šest  mjeseci,  tj.  do  13. 
svibnja  1968.  vratiti  dijecezanskom  kleru  pet  župa:  Blizanci-Gradac  (Gradina), 
Cmač,  Grljevići,  Grude  i Mostarski  Gradac.  Budući  da  je  očima  franjevcima  bilo 
vrlo  žao  rastati  se  sa  citiranim  župama,  ili  kako  to  oni  sami  običavaju  govoriti:  da 
teška  srca  napuštaju  župe,  odlučili  su  ostati  na  njima  sve  do  zadnjeg  mogućeg 
dana,  tj.  do  12.  svibnja  1968.  godine.  A želeći  - zašto?  - to  oni  najbolje  znaju  - da 
dijecezanski  svećenici,  koji  će  ih  naslijediti,  ne  budu  svjedoci  njihova  oproštaja  s 
dotadašnjim  župljanima,  o.  Provincijal  je  predložio  a Biskup  prihvatio  - u nadi,  da 
će  se  o.  Provincijal  pobrinuti  da  sve  bude  u redu  i prema  odredbi  Svete  Stolice;  te 
predviđajući  da  - ukoliko  dođe  do  nereda  - o.  Provincijal  bi  za  to  mogao  okriviti 
njega,  Biskupa,  jer  daje  bilo  po  njegovu  prijedlogu,  sve  bi  bilo  u redu  da  župnici- 
franjevci  12.  svibnja  1968.  poslije  pučke  sv.  Mise  napuste,  a da  dijecezanski 
svećenici  13.  V.  preuzmu  spomenute  župe.  No,  žalibože  to  se  nije  - barem  u 
potpunosti  - uspjelo  ostvariti,  pa  čak  ni  do  danas.  Naime  novoimenovanim 
župnicima  - dijecezanskim  svećenicima  onemogućen  je  bio  ulazak  u tri  župe: 
Cmač,  Grude  i Mostarski  Gradac. 

a)  Tko  je  to  učinio?  Pogrješno  bi  bilo  misliti,  da  je  neprimanje 
dijecezanskih  svećenika  za  župnike  u dotičnim  župama  bio  slobodni  akt 
tamošnjega  svijeta.  Jer  naime  našem  je  narodu  posve  jednako,  tko  će  mu  biti 
župnikom:  da  li  dijecezanski  svećenik,  franjevac,  ih  koji  drugi  redovnik.  On  rado 
prima  svakoga,  koga  mu  pošalje  zakonita  crkvena  vlast.  Kod  njega  boja  i kroj 
odjeće  ne  igra  nikakve  uloge!  Krivci  su  posve  drugi. 

To  je  skupina  ljudi  - dijelom  iz  onih  triju  župa,  a dijelom  iz  drugih  župa, 
koje  administriraju  oci  franjevci.  Ti  su  se  dakako  ne  samoinicijativno  - već  od 
prvog  časa  saznanja  za  odredbu  Sv.  Stolice  o vraćanju  dotičnih  pet  župa 
dijecezanskom  kleru  stavili  na  tobožnju  obranu  otaca  franjevaca,  a kontra  mjesnog 
Ordinarija,  odnosno  same  Svete  Stolice.  Upornom,  sistematskom  i besavjesnom 
kampanjom  protiv  nosioca  crkvenog  auktoriteta,  te  širokom  propagandom  protiv 
dijecezanskog  klera,  kao  i tendencioznim  i neistinitim  prikazivanjem  nakana  Svete 
Stolice  i mjesnog  Ordinarija  zavodili  su  u zabludu  ne  samo  vjernike  naše  Biskupije 
nego  i one  izvan  nje.  A svojim  raznoraznim  prijetnjama,  pa  i takvim,  da  će 
svakome,  tko  bi  se  usudio  primiti  dijecezanskoga  svećenika  kuća  planuti,  a lako  i 
glava  poletjeti,  utjerali  su  tamošnjem  svijetu  toliki  strah  u kosti,  da  se  čak  i oni, 
koji  bi  smjesta  i rado  primili  dijecezanskog  svećenika-zakonitog  župnika  ne 
usuđuju  ni  riječi  progovoriti  a kamo  li  što  suprot  njihovim  akcijama  poduzeti. 
Pogotovo,  jer  je  pored  ostalih  među  narod  već  na  početku  bačena  i stalno  se 
podržava  parola:  Fratri  će  se  ubrzo  povratiti;  nek  se  pazi,  tko  se  za  "popa"  izjasni! 

Činjenica  da  su  te  samozvane  vođe  naroda,  a u stvari  natkolovođe  bune  i 
organizatori  otpora  pokušavali  svojim  prijetnjama  zastrašiti  čak  i najviše  nosioce 
crkvene  vlasti,  najbolje  dokazuje  pod  kako  teškim  terorom  živi  jadni  svijet  u 
dotičnim  župama.  U želji  da  bi  postali  mentorima  Crkve  u našoj  Biskupiji, 
njezinim  tutorima  čak  i u čisto  vjerskim  pitanjima,  oni  su  kroz  proteklu  godinu 
dana  bacili  u narod  bezbroj  lažnih  obećanja  turili  u javnost  svu  silu  pisama, 
pamfleta,  letaka;  obišli  i preko  svojih  predstavnika  obigrali  sve  crkvene  forume  u 
granicama  ove  države.  Išli  su  od  Biskupa  do  Nadbiskupa,  od  Nadbiskupa  do 
Biskupske  konferencije,  od  Biskupske  konferencije  do  Papina  delegata,  a obraćali 
su  se  i kardinalu  Šeperu,  pa  čak  i samom  Svetom  Ocu  Papi.  Pred  svima  i svakim 
nastupali  su  kao  spasioci  katolicizma  i hrvatstva  u Zapadnoj  Hercegovini.  Dok  su 
sa  svojom  aktivnošću  bih  rušitelji  i jednoga  i drugoga. 

Ako  je  istina  - a jest  - da  "le  style  c’est  l’homme"  ili  po  našem:  pero  piše, 
kako  duša  diše,  onda  oslanjajući  se  na  tu  istinu,  duboko  smo  uvjereni,  da  će 
prečasni  Naslov  iz  ovog,  što  navedosmo,  - iako  je  to  tek  mrvica  od  onoga,  što  bi  se 
imalo  i moglo  navesti,  - lako  stvoriti  sud  o intelektualnim,  moralnim,  a pogotovo 
religioznim  kvalitetama  tih  samozvanih  branitelja  Katolicizma  - a u stvari  njegovih 
rušitelja.  Oni,  eto,  kako  smo  naprijed  citirali  pod  broj  1,  u jednom  te  istom  pismu 
Papinu  delegatu  sami  o sebi  tvrde,  da  su  pravi  vjernici  i da  se  bore  za  katoličku 
vjeru,  a istodobno  dodaju,  da  su  već  stupili  u kontakt  sa  hrv.  Starokatoličkom 
crkvom  - zašto?  - Da  ih  prime  sebi?! 

b)  Tko  za  nastale  i još  postojeće  nerede  u Biskupiji  snosi  odgovornost? 

Ne  želeći  ničim  drugim,  osim  golim  činjenicama,  utjecati  na  prečasni  Naslov  pri 
formiranju  toga  suda,  mi  s dubokim  uvjerenjem  tvrdimo,  da  ove  vođe  bunta  i 
organizatori  otpora  bez  obzira  da  li  su  te  svoje  rušilačke  akcije  poduzimali 

samoinicijativno  ili  su  ih  u to  drugi  gurnuli,  u oba  slučaja,  oni  snose  veliku  i tešku 
odgovornost  za  nastale  i još  postojeće  nerede  u našoj  Biskupiji. 

Jer,  govorimo  s najdubljim  osvjedočenjem,  da  se  oni  nisu  umiješali  u 
stvar,  do  nereda  uopće  ne  bi  ni  došlo.  A i danas,  čim  bi  oni  prste  sebi,  stanje  bi  se 
ubrzo  smirilo  i normaliziralo.  Budući  da  Crkva  nema  fizičke  sile,  kojom  bi 
obuzdala  razornu  djelatnost  kolovođa  pobune  i otpora,  a oni  izričito  otkazuju 
posluh  zakonitoj  crkvenoj  vlasti  i očituju  prezir  prema  crkvenim  zakonima,  a 
nasuprot  tome  oni  nastupaju  kao  branitelji  i prijatelji  otaca  franjevaca,  to  bi  ovi,  tj. 
oci  franjevci  mogli,  a i danas  mogu  na  njih  pozitivno  utjecati,  da  prestanu  s 
otporom  i pokore  se  odredbama  zakonite  crkvene  vlasti.  Jer  da  su  kojom  srećom 
oci  franjevci  odmah  na  početku,  ma  i samo  jednom  jeditom  izjavom  u javnosti 
osudili  rušilačku  djelatnost  dotičnih  bundžija,  i da  su  ustali  na  obranu  crkvenog 
auktoriteta  i posluha  u Crkvi,  - kako  smo  ih  mi,  dijecezanski  svećenici,  u više 
navrata  molili  i pozivali,  da  zajednički  to  učinimo,  - ova  bi  se  buka  davno  slegla  i 
prestala.  Zato  već  sam  ovaj  propust  čini  oce  franjevce  uvelike  odgovornim  za  ovo 
žalosno  stanje  u našoj  Biskupiji.  A jer  ima  dosta  i utvrđenih  činjenica,  da  su  neki 
od  njih  sa  znanjem  i bez  suprotstavljanja  ostale  svoje  subraće  čak  i direktno 
učvršćivali  bundžije  u njihovom  buntu,  - sa  žaljenjem  moramo  izjaviti  i ustvrditi, 
da  za  nastale  i još  i sad  postojeće  nerede  u našoj  Biskupiju  punu  odgovornost 
snose  oci  franjevci: 

I)  Oni  iz  prošlosti, 

II)  Današnji  oci  franjevci. 

Ad  I)  Franjevci  iz  prošlosti  snose  odgovornost  za  današnje  nerede  u našoj 
Biskupiji  zato : 

1)  Što  su  svojim  zahtjevom  iznešenim  u peticiji  godine  1923.  onu 
prvobitnu  razdiobu  župa,  od  njihova  Starješinstva  predloženu,  od  biskupa  fra 
Paškala  Buconjića  prihvaćenu  i od  Svete  Stolice  svečanom  Decizijom  od  17.  VII. 
1899.  ratificiranu  - do  temelja  minirah,  i tim  dijecezanskom  kleru  opstanak  u 
Biskupiji  posve  onemogućili.  Naime  tražeći  tom  peticijom,  da  im  Sveta  Stolica 
pored  onih  25  po  njima  slobodno  i uz  puni  pristanak  Biskupa  probranih  župa,  za 
koje  oni  tvrde,  da  su  redovničke,  proglasi  isto  tako  redovničkim  još  27  župa,  skoro 
sve  župe  u Biskupiji,  franjevci  su  tim  zahtjevom  između  sebe  i dijecezanskih 
svećenika  stvorili  nepremostivi  jaz,  klicu  razdora  posijali.  Današnji  neredi  njezini 
su  plodovi.  Zato:  da  u Deciziju  nisu  dirali,  današnjih  nereda  ne  bismo  imali. 

2)  Dotični  snose  odgovornost  za  nastale  nerede  u našoj  Biskupiji  i zato: 
Što  su  one  župe,  koje  im  je  Svet  Stolica  reskriptom  iz  1923.  predala  samo  na 
privremeno  pastoriziranje,  ili  kako  se  to  u reskriptu  veli  "ad  nutum  S.  Sedis", 
samovoljno,  bez  ikakve  zakonske  osnove,  suprotno  i danom  reskriptu  proglasili 
"redovničkim",  franjevačkim,  tj.  svojim  župama.  I što  su  čak  i pred  samim  pukom 
konstantno  isticali,  da  te  župe,  jer  su  redovničke,  moraju  biti  i za  vazda  ostati  u 
rukama  otaca  franjevaca.  A tim  i takvim  postupkom  stvorili  su  takvu  situaciju,  u 

kojoj  su  onim  časom,  kad  se  to  pogrešno  mišljenje  mnogih  otaca  franjevaca  i puka 

0 pravom  karakteru  dotičnih  župa  suočilo  s odlukom  Svete  Stolice  o njihovom 
vraćanju  dijecezanskim  svećenicima  nužno  morali  neredi  izbiti,  kao  što  su  tle  facto 

1 izbili.  Da  su  naprotiv  oci  franjevci  te  župe  odmah  od  početka  pa  dalje  smatrali  i 
puku  prikazivali  onim,  što  one  stvarno  jesu,  tj.  da  su  to  župe  liberae  collationis 
Ordinarii,  a privremeno  povjerene  njima,  očima  franjevcima,  nikada  do  ovih 
nereda  ne  bi  došlo. 

Ad  II)  Za  nastale  nerede  u našoj  Biskupiji  snose  odgovornost  i današnji 
oci  franjevci. 

1)  Prvo  zbog  toga,  što  su  u bezbroj  momenata,  kad  su  nadasve  morali  biti 
aktivni  - ostali  su  posve  pasivni.  Svi  naši  oci  franjevci  znaju,  daje  kroz  proteklu 
godinu  i napisano  i izgovoreno  bezbroj  najgorih  uvreda,  kleveta,  laži,  podvala 
protiv  nosioca  zakonitog  crkvenog  auktoriteta:  Papina  delegata,  nadbiskupa 
Bukatka,  pojedinih  Biskupa  ili  čak  Skupa  Biskupa,  a posebno  protiv  našega 
mjesnog  Ordinarija,  i to  od  župljana  s onih  župa,  koje  administriraju  oci  franjevci, 
ili  su  administrirali  do  12.  svibnja  1968.  Znajući  za  one  velike  neugodnosti  koje  je 
naš  Ordinarij  doživio  i proživio  baš  u njihovim,  i to  isključivo  u njihovim  župama: 
Gorici,  Drinovcima  - ali  ne  od  Drinovčana,  nego  od  Gruđana,  u Rakitnu,  pa  i 
samoj  biskupskoj  rezidenciji.  Žalibože,  na  sve  te  izgrede,  ispade,  uvrede,  kletve, 
psovke  oci  su  franjevci  ostali  mukom  mučeći,  "i  ne  otvoriše  usta  svojih"!  A nisu 
smjeli  šutjeti!  Tim  manje,  jer  se  sva  ta  nečasna  kampanja  protiv  crkvenog 
auktoriteta  i discipline  vodila  pod  firmom:  da  se  obrani  fratre  i da  ih  se  vrati  na  one 
župe!  A jer  su  šutjeli  kad  su  govoriti  morali,  i kad  su  svojom  riječju  i nastupom 
mogli  već  u samom  početku  današnjem  zlu  učiniti  kraj,  ne  mogu  se  ne  smatrati 
odgovornim  za  sve  što  se  dogodilo  i što  se  takva  šta  još  i danas  događa.  Da  su, 
recimo,  oci  franjevci,  odmah  stupili  pred  te  bundžije  i otklonili  od  sebe  te  njihove 
protucrkvene  usluge,  utukli  bi  zlo  u njegovom  početku  i spriječili  njegovo  daljnje 
širenje.  Budući  da  oci  franjevci  nisu  to  učinili,  oni  su  dali  povoda  objektivnom 
promatraču,  da  zaključi,  da  su  iza  bundžija  stajali  oci  franjevci,  odnosno  da  su 
bundžije  ispružena  ruka  otaca  franjevaca,  jer  - qui  tacet  consentire  videtur!  Za 
nastale  i još  sada  postojeće  nerede  u našoj  Biskupiji  oci  franjevci  snose 
odgovornost  i radi  toga,  što  čak  ni  svoju  subraću  izgrednike  nisu  ni  osudili,  a kamo 
li  da  su  ih  u protucrkvenom  radu  spriječili. 

Tako  na  primjer  kad  je  ono  o.  fra  Kornelije  Kordić,  bivši  župnik  u 
Grudama,  ustvrdio  u jednom  službenom  dopisu  na  Provincijalat  da  se  Biskup,  "da 
bi  prebacio  krivicu  na  franjevce,  utekao  lažima...",  tj.  da  on,  Biskup  laže.  Mjesto  da 
o.  Provincijal  pozove  na  odgovornost  o.  Kordića  i da  ga  prisili  da  to  opozove,  pater 
Provincijal  to  dostavlja  Biskupu  i kasnije  publicira  svoj  svojoj  subraći  u Mir  i 
Dobro,  7/1968. 

Nitko  od  otaca  franjevaca  ne  osudi  niti  ukori  o.  fra  Bonifacija  Barbarića, 
što  je  prošle  godine  u propovijedi  na  Malu  Gospu,  8.  rujna  u Drinovcima  napao 

našeg  Ordinarija,  tako  da  su  se  vjernici  zgražali  i da  su  se  toliko  bili  uzrujali,  da  bi 
ga,  kako  sami  pričaju,  naprosto  s oltara  bacili,  - ali  su  se,  jer  je  bio  u sv.  haljinama, 
od  toga  suzdržali. 

Nitko  od  otaca  franjevaca  ne  osudi  niti  ukori  javno  onu  svoju  subraću  - 
župnike  u Gorici,  Rakitnu,  Posuškom  Gracu,  što  su  dopustili  da  buntovni  elementi 
u njihovim  župskim  uredima  i u njihovoj  prisutnosti  oni  buntovni  elementi 
nedolično  insultiraju  oca  Biskupa. 

Nitko  od  otaca  franjevaca  javno  ne  osudi  niti  ukori  onu  svoju  subraću,  bilo 
iz  ove  ili  druge  koje  franjevačke  provincije,  koja  su  i pored  izričite  i stroge  zabrane 
mjesnog  Ordinarija,  među  pobunjenike  u župe  Grude,  Cmač  i Mostarski  Gradac 
zalazili,  tamo  sv.  Mise  govorili,  katehizirali,  te  druge  svećeničke  funkcije  obavljali, 
te  i javno  pod  sv.  Misom  kritizirali  odredbu  Svete  Stolice,  napadali  mjesnog 
Ordinarija  i na  taj  način  dotično  učvršćivali  u suprotstavljanju  crkvenoj  vlasti, 
sablazan  širili,  crkveni  auktoritet  rušili,  zlo  i nered  povećavali. 

Kad  je  o.  Biskup  patra  Provincijala  upozorio  na  nedisciplinirani  postupak 
neke  njegove  redovničke  subraće,  on  je  indignirano  odgovorio,  da  on  ne  može 
nasilje  činiti  nad  njihovom  savjesti!  A kad  je  Biskup  jednoga  ili  drugoga 
neposlušnika  kaznio  oduzevši  mu  jurisdikciju,  o.  Provincijal  - mjesto  da  požali 
neposluh  svoje  subraće  i pozove  druge  na  disciplinu  i red,  on  ironično  javlja  svojoj 
subraći  "da  su  nam  trojica  mlađih,  agilnih  svećenika,  izbačena  iz  stroja".14 

Da!  S bolju  i žaljenjem  moramo  priznati,  da  do  danas  ne  čusmo  da  oci 
franjevci  ni  kao  pojedinci,  a ni  kao  zajednica  ni  jedan  od  tih  sramotnih  ispada 
osudiše,  niti  širenje  zla  zaustaviše,  niti  na  obranu  crkvenog  auktoriteta  ustadoše.  Pa 
čak  ni  onda,  kad  smo  ih  mi,  dijecezanski  svećenici,  u više  navrata  pismeno  molili  i 
pozivali,  da  to  zajednički  učinimo. 

2)  Za  nastale  i još  i sad  postojeće  nerede  u našoj  Biskupiji  snose 
odgovornost  oci  franjevci  zato,  što  su  tamo,  gdje  su  morali  biti  pasivni  - bili 
nadasve  aktivni. 

Pored  sve  uporne  borbe  otaca  franjevaca,  da  ne  dođe  do  odluke  Svete 
Stolice  o povratku  spomenutih  pet  župa  dijecezanskom  kleru,  mi  smo  ipak 
očekivali,  da  će  oci  franjevci,  - dođe  li  jednom  do  takve  odluke,  - smjesta  reći: 
Roma  locuta,  causa  fmita  i da  će  se  toga  držati. 

Nažalost  - prevarili  smo  se! 

Zapravo  tek  nakon  te  odluke  uslijedilo  je  ono  najžalosnije,  što  se  danas 
događa  u Dijecezi.  Naime,  kad  oci  franjevci  nisu  mogli  spriječiti  donošenje  te 
odluke  Svete  Stolice,  nastojali  su  pošto  po  to  onemogućiti  njezino  izvršenje.  Čim 
se  saznalo  za  abrogaciju  reskripta  iz  1923.  g.  i odluku  Svete  Stolice,  da  Herc. 
Franjevačka  Provincija  najkasnije  do  13.  V.  1968.  godine  vrati  dijecezanskom 


14  MA  4/1969.,  str.  140. 

kleru  pet  naprijed  spominjanih  župa,  zaredale  su  dolaziti  na  ordinarijat  deputacije 
iz  tih  pet  župa,  da  protestiraju  protiv  odluke  Svete  Stolice  i saopće  da  neće 
dopustiti  da  franjevac  ode  sa  župe. 

Kako  su  organizirane  te  deputacije?  - Franjevci  tvrde:  One  su 
samoinicijativno,  sa  strane  samih  vjernika  organizirane,  bez  znanja  župnika 
dotičnih  župa.  Dato  non  concesso,  da  li  je  moguće,  da  jedna  grupa  od  40  ljudi 
odlazi  iz  župe  k Biskupu  bez  znanja  župnika?!  Ako  su  znali  za  organiziranje  te 
deputacije,  bili  su  dužni  da  to  razbiju,  ljudima  točno  i objektivno  stvar  izlože  i na 
taj  ih  način  smire.  Ako  bi  i pored  njihova  nastojanja,  ljudi  se  odlučili  poći  Biskupu, 
morali  su  o tome  obavijestiti  Ordinarija  i ujedno  se  ograditi,  da  oni  ne  stoje  za 
tvrdnjama  i željama  te  deputacije.  Budući  da  ovo  zadnje  nisu  učinili,  tim  daju 
povoda  da  se  sumnja,  da  su  deputacije  organizirane,  ako  ne  direktno,  a ono  barem 
indirektno  i na  mig  samih  župnika. 

Sigurno  je,  da  su  franjevci  - župnici  dotičnih  župa  kontaktirali  s 
deputacijama  nakon  njihovog  povratka  s ordinarijata.  To  izričito  potvrđuju  oci 
dekani  u svojem  kolektivnom  pismu  od  20.  V.  1968.  To  se  vidi  i iz  toga,  što  su 
pojedini  delegati  i zapisnički  saslušavani  o svojem  razgovoru  s o.  Biskupom  i taj 
razgovor  - dakako  iskrivljen  - kasnije  se  imputiralo  o.  Biskupu,  da  i on  sije 
neraspoloženje  prema  očima  franjevcima.  Ali  još  više.  Neki  župnici  su  na  povratku 
delegacijama  govorili  izričito  protiv  mjesnog  Ordinarija,  kao  na  pr.  o.  fra  Mariofil 
Perić,  kad  je  pred  Š.  M.  L.  iz  župe  Mostarski  Gradac  ustvrdio,  da  je  Biskup 
prevario  Papu,  podmitio  Kardinale  i tako  dobio  franjevačke  župe. 

Treba  strpljivo  pričekati,  da  se  mnoge  stvari  razbistre  i da  se  situacija 
smiri,  pa  će  se  koješta  otkriti,  kako  su  oci  franjevci,  župnici  dotičnih  župa 
"pripravili  svijet"  na  smjenu  na  župama.  Kad  naime  jednom  ljudi,  oslobođeni 
terora  one  klike,  koja  se  nametnula  vjernicima  u one  tri  župe,  budu  mogli  slobodno 
i otvoreno  govoriti,  te  ne  budu  strepili  pred  tim:  što  će  biti,  ako  ja  to  kažem,  i 
jednom  se  franjevci  vrate  u župu...,  onda  će  se  očitovati  što  su  sve  franjevci  župnici 
govorili  pojedinačno  ili  u manjim  skupinama,  pa  možda  čak  i s oltara  o smjeni  na 
župama... 

Ni  delegacije,  pa  ni  sam  o.  Provincijal  svojim  protestnim  dopisom 
Apostolskom  delegatu  od  2.  prosinca  1967.  godine,  nisu  uspjeli  sistirati  izvršenje 
Dekreta  Svete  Stolice.  I franjevci  teška  srca  - napustili  su  na  dramatičan  i 
spektakularan  način  dotične  župe. 

U to  doba  - za  "utjehu  svijetu"  ubačene  su  parole,  da  će  se  franjevci  ubrzo 
povratiti  u te  župe.  Određivan  je  termin:  iza  40  dana,  pa  se  je  taj  termin 
produživao...  sve  do  proljetne  promjene  1969.  godine.  Dokle  će  se  sada,  iza 
promjene,  produljiti?!  Tko  zna!  Ali  franjevci  - premda  su  napustili  formalno  te 
župe,  tj.  prestali  su  u njima  stanovati  i noćivati,  - oni  su  odmah  iz  susjednih  župa 
počeli  krstariti  po  tim  napuštenim  župama.  Zašto?  - Nije  teško  zaključiti!  Ispočetka 
javno  i otvoreno  išli  su  u te  tri  župe:  Cmač,  Grude  i Mostarski  Gradac  providirati 

bolesnike.  Nakon  3 mjeseca,  otvorila  se  sefta,  započelo  se  u tim  župama  i sv. 
pučke  Mise  celebrirati.  Tako  na  15.  VIII.  1968.  u Grudama,  a 8.  rujna  1968.  g.  u 
sve  tri  župe. 

Tko  su  ti  celebranti?  Sigurno  je  - to  još  nitko  od  otaca  franjevaca  nije 
pokušao  osporiti  - da  su  to  franjevci.  Ti  "nepoznati"  franjevci  iskorištavaju  oltar  i 
javno  kritiziraju  odredbe  Svete  Stolice  i vlastitoga  mjesnoga  Ordinarija.  Pozivlju 
izričito  i otvoreno  na  ustrajnost  u buntu  i neposluhu.  Na  8.  rujna  u Grudama 
celebrant  započinje  propovijed  hvaleći  Gruđane,  da  su  se  junački  ponijeli  (u  čemu? 
Što  su  zazidali  crkvena  vrata?!...),  te  da  su  zaslužili  nagradu.  A on  im  nema  što 
dati,  nego  neka  vam  Gospa... 

Sličnu  misao  ponavlja  "nepoznati"  franjevac  na  ponoćki  u istoj  župi,  kad  je 
na  koncu  sv.  Mise  uzviknuo:  Gruđani!  Dobro  ste  se  držali!  Ustrajte!  Pobjeda  je 
vaša... 

U župi  Cmču  taj  "nepoznati"  franjevac,  govoreći  o Evanđelju  I Korizmene 
nedjelje  - Isus  i đavao  u susretu  u pustinji  - aplicira  na  vjernike  te  župe  i izričito 
govori:  Ljudi!  Dva  ste  puta  napastovani  do  sada.  Ako  budete  i treći  put, 
najodlučnije  odbijte  to  od  sebe...  I pri  tom  je  razmahnuo  rukama  oko  sebe  veleći: 
Ovako  to  učinite!  Prisutni  su  shvatili  tko  ih  je  napastovao:  onaj  dijecezanski 
svećenik,  njihov  novoimenovani  zakoniti  župnik,  koji  je  dva  puta  dolazio  u župu... 
U istoj  župi  na  Duhove  "nepoznati"  franjevac  celebrant  izlaže  na  dugo  povijest  od 
10.  do  20.  stoljeća  ističući  zasluge  otaca  franjevaca.  Kad  je  bio  pri  završetku,  onda 
je  spomenuo:  Eto,  u 20.  stoljeću  ima  ljudi,  koji  oblače  svete  haljine,  stave  velike 
očenaše  oko  vrata  s velikim  križem,  a razgone  vjeru  kao  sotona...  Prisutnima  nije 
bilo  teško  razumjeti,  na  koga  propovjednik  misli. 

Starješinstvo  Hercegovačke  franjevačke  provincije  ustvrdilo  je,  da  mu  nije 
poznato,  tko  su  ti  "nepoznati"  celebranti,  a kategorički  je  odbilo,  da  su  to  njegovi 
članovi.  O.  Provincijal  pred  Kongregacijom  za  evangelizaciju  naroda  tvrdi,  da  to 
nisu  članovi  njegove,  nego  strane  provincije,  i da  on  kao  Provincijal  ove  Provincije 
nema  nikakve  jurisdikcije  nad  članovima  druge  Provincije,  pa  prema  tome  on  nije 
odgovoran,  ako  koji  strani  franjevac  nešto  čini  na  ovom  području.15  Ako  je  to 
istina,  da  su  franjevci  drugih  provincija  dolazili  u te  buntovne  župe  - da  li  sa 
znanjem  ili  bez  znanja  franjevaca  ove  Provincije,  svejedno  - i tamo  služili  pučke 
sv.  Mise  bez  ikakve  kanonske  misije,  onda  je  to  još  žalosnije  i strašnije,  jer  je 
dokazom,  da  i franjevci  - da  li  sa  znanjem  ili  bez  znanja  njihova  Starješinstva?!  - 
drugih  provincija,  pa  možda  i sve  provincije  ove  zemlje  odobravaju,  podržavaju  i 
utvrđuju  u otporu  i nepokornosti  buntovne  elemente  u onim  trima  župama. 

Ali  hercegovački  franjevci  započeli  su  se  postepeno  približavati,  natrag 
primicati  onim  trima  župama.  Možda  ih  je  na  to,  barem  implicite,  potaknuo  i sam 

o.  Provincijal.  Naime  ovaj  u provincijskom  glasilu  piše  svojoj  subraći  ovako: 
"Strogo  se  pridržavajte  ne  samo  općih  zakona  nego  i posebnih  naredaba 
Biskupskog  Ordinarijata.  Niti  ne  pomišljajte  na  to,  da  biste  se  o to  ogriješili. 
Naprotiv,  u svemu,  što  nije  zabranjeno,  budite  uslužni  ovom  patničkom  narodu. 
Ne  štedite  nikakva  truda  ni  znoja,  da  biste  im  olakšali  teško  breme  ove 
bezutješnosti.  Ako  je  potrebno,  podvostručite  radno  vrijeme,  odrecite  se  godišnjih 
odmora,  prihvatite  svaku  moguću  žrtvu,  ali  nastojte  im  pomoći...".16 

Ne  ulazeći  u analizu  citiranog  teksta  i očite  suprotnosti  onog  prvog  pasusa 
i drugog  dijela,  ipak  simptomatično  je,  da  u čitavoj  okružnici  od  6 tiskanih  strana 
nema  riječi,  da  župnici  susjednih  župa  djeluju  pozitivno  na  buntovne  elemente,  da 
se  smire  i pokore  odredbama  Crkve  a poziva  se  župnike,  da  im  pomognu  i ne  štede 
u tome  ni  znoja  ni  truda,  da  se  odreknu  godišnjih  odmora... 

Najprije  su  franjevci  župnici  iz  susjednih  župa:  Široki  Brijeg,  Ružići, 
Gorica  počeli  celebrirati  sv.  Mise  na  grobljima  svojih  župa,  ali  koja  su  groblja 
najbliža  onim  župama  bez  svećenika...  Kasnije,  pod  jesen  1968.  g.  počeli  su 
obilaziti  sela  i ispovijedati  u privatnim  kućama  staru  čeljad  i druge,  koji  su  dolazili 
na  sakramente...  Otpočeli  su  i katehizaciju  djece.  Vodili  su  pojedine  sprovode... 
Krštavali  su  djecu  u svojim  župama,  vjenčavali  mladence  bez  oglasa,  ako  su  obje 
stranke  bile  iz  one  tri  župe. 

O.  Biskup  je  upozoravao,  da  nije  u skladu  s odredbama  Crkvenoga 
zakonika  i odredbama  Ordinarijata,  što  pojedini  franjevci  čine.  Oni  su  drsko  i 
nedolično  odgovarali,  da  to  čine  "po  diktatu  svoje  savjesti",  i da  se  više  treba 
"pokoravati  Bogu  nego  ljudima...".  Kad  je  o.  Biskup  zaprijetio  oduzimanjem 
jurisdikcije,  neki  su  odgovorili:  da  katehizacija  nije  svećenička  funkcija,  za  nju  ne 
treba  kanonska  misija  i ako  svećenik  bez  dozvole  Biskupove  katehizira,  Biskup 
mu  jedino  tada  može  oduzeti  jurisdikciju,  ako  nešto  heretično  naučava...  Konačno, 
na  Uskrs  1969.  godine,  Hercegovački  franjevci  su  otvoreno  i javno  pošli  u one  tri 
župe  i tamo  služili  pučke  sv.  Mise.  To  priznaje  i sam  o.  Provincijal.  I ne  samo  da 
priznaje,  da  su  njegovi  služili  sv.  Mise  na  Uskrs  u tim  župama,  nego  on  to  i 
odobrava,  pa  čak  piše,  da  bi  i sam  tamo  pošao,  kad  bi  znao,  da  će  ti  ljudi  na  Uskrs 
ostati  bez  sv.  Mise.  Evo  njegovih  doslovnih  riječi:  "Je  li  tko  dolazio  u te  župe  i 
govorio  Misu,  ne  znam.  Je  li  što  govorio,  ni  to  ne  znam.  Samo  to  sigurno  znam,  da 
od  naše  braće,  Hercegovačkih  Franjevaca,  nitko  nije  u tim  župama  služio  ni  pučke 
niti  bilo  kakve  druge  Mise  za  punih  1 1 mjeseci,  tj.  do  Uskrsa  1969.  A na  Uskrs? 
Išli  su  i imali  Misu  u sve  tri  župe.  Za  nas  (a  i za  Crkveni  Zakonik!)  Uskrs  je  tako 
velik,  da  bih  ja  osobno  pošao  u te  župe  i rekao  im  Misu  kad  bih  sigurno  znao,  da  tu 

17 

neće  biti  Mise  toga  dana..."! 

Kad  tako  o.  Provincijal,  koji  uživa  među  svojom  subraćom  veliku 
reputaciju  i ugled  i kao  profesor  teologije,  i kao  njihov  bivši  odgojitelj,  te  kao 
sadašnji  viši  redovnički  poglavar,  kojem  se  zbog  toga  ne  bi  usudio  itko  od 
podložnika  suprotstaviti,  - tako  misli,  drži,  sudi  i javno  govori  i piše,  što  se  onda 
može  očekivati  od  njegove,  napose  mlađe  redovničke  subraće?!  Dodajmo  ovdje 
samo  ono,  što  smo  na  prošloj  stranici  citirali,  tj.  gdje  on  upozorava  svoju  subraću, 
da  se  pridržavaju  ne  samo  općih  crkvenih  propisa  nego  i posebnih  naredaba 
Ordinarijata  i neka  ne  pomišljaju,  da  bi  to  kršili.  Kako  gornji  citat  odudara  od 
ovoga? 

Kod  ovakvog  stanja,  naime  kad  oci  franjevci  mjesto  da  inzistiraju  na 
poslušnosti  prema  odredbama  Sv.  Stolice  i vlastitoga  Ordinarija,  oni  ih  otvoreno  i 
bez  skrupula  krše  i gaze,  te  odlazeći  u one  župe,  čineći  sve  svećeničke  usluge  tim 
vjernicima,  otvoreno  utvrđuju  ih  i podržavaju  u otporu  prema  odredbama  više 
crkvene  vlasti,  ne  može  se  očekivati,  da  bi  se  uskoro  moglo  u one  tri  župe  stanje 
smiriti  i normalizirati.  Vjernici  iz  tih  župa  otvoreno  govore:  ne  treba  nam  stalni 
župnik,  i ovako  imamo  sve  potrebne  usluge... 

A oni,  koji  bi  željeli  da  se  stanje  sredi,  oni  izjavljuju:  da  su  nam  oci 
franjevci  na  svojem  polasku  rastumačili  stvar,  ne  bi  došlo  do  revolta  i uzbune.  A 
da  su  nam  i kasnije  poručili  s oltara  na  primjer  sa  Širokog  Brijega  ili  iz  koje  druge 
župe,  da  se  njima  ne  obraćamo,  nego  da  tražimo  svojeg  zakonitog  župnika,  i da  su 
to  nekoliko  nedjelja  ponovili,  te  prema  tome  i postupili,  klima  bi  se  u tim  trima 
župama  ubrzo  na  pozitivno  promijenila.  Oni  buntovni  elementi  bi  se  povukli  a oni 
pozitivni  stupili  u akciju  i doveli  u župu  zakonito  imenovanoga  župnika. 

Oci  franjevci  mjesto  da  mimo  i poslušno  prihvate  odluku  Svete  Stolice  o 
smjeni  na  župama,  i u tom  smjeru  pozitivno  utječu  na  vjernike  dotičnih  župa  i na 
vjernika  u drugim  njima  povjerenim  župama,  oni  eto,  svojom  aktivnošću 
podržavaju  žalosno  i abnormalno  stanje  u citiranim  trima  župama.  Oni  se  zapravo 
žele  vratiti  u te  župe  na  taj  način,  i u toj  nadi,  da  Sveta  Stolica  neće  trpjeti  ovakav 
nered,  pa  će  prekinuti  svoju  šutnju  i odrediti,  da  se  franjevci  - pa  taman  i "ad 
tempus"  - povrate  u te  tri  župe. 

Tu  želju  Biskupu  očitovala  je  jedna  delegacija  otaca  dekana  u lipnju  1968. 
godine,  kad  su  u razgovoru  o situaciji  u dijecezi  predlagali,  da  Biskup  vrati 
fratrima  te  tri  župe  (Cmač,  Grude  i Mostarski  Gradac),  a da  će  oni  kao  protuuslugu 
učiniti  sve,  da  ne  bi  vjernici  "otjerali"  dijecezanske  svećenike  s one  druge  dvije 
župe  (Blizanci-Gradac,  Grljevići).  Kad  bi  se  to  ostvarilo,  tko  bi  mogao  sagledati 
sve  one  kobne  posljedice,  koje  bi  odatle  proizašle?!  Tim  bi  bilo  blokirano  i 
onemogućeno  išta  dalje  poduzimati  u cilju  ostvarenja  Decizije  Leona  XIII  iz 

1899.,  koja  je  postala  opet  punopravna  i važeća  nakon  abrogacije  onoga  reskripta 

1923..  A tu  je  Deciziju  - odobravanjem  i potvrdom  abrogacije  reskripta  iz  1923.  g. 
- sadašnji  Sveti  Otac  imp ličite  i ponovno  potvrdio. 

A ako  se  ne  bi  provela  Decizija  Leona  XIII.,  onda  bi  bila  onemogućena 
daljnja  egzistencija  dijecezanskoga  klera  u ovoj  Biskupiji,  odnosno  on  bi  bio 
potisnut  na  periferiju  i ograničen  na  mali  broj  župa  i još  manji  broj  vjernika,  tako 
da  se  njegov  utjecaj  i djelovanje  skoro  ne  bi  primjećivalo,  dok  ne  bi  postepeno  i 
posve  iščezao  iz  ove  Biskupije. 

Povratak  franjevaca  u one  tri  župe  imao  bi  fatalne  posljedice  ne  samo  u 
pogledu  postojećih  župa  liberae  collationis  Ordinarii,  a koje  oci  franjevci 
administriraju  na  temelju  onoga  reskripta,  nego  i u pogledu  osnivanja  novih  župa. 
Jer  mjesni  Ordinarij  mogao  bi  - ako  bi  želio  - osnovati  one  župe  i u onim  mjestima 
otvoriti  pastoralni  centar,  gdje  bi  to  dozvolili  oci  franjevci.  A gdje  bi  to  oni 
dozvolili,  nije  teško  domisliti,  ako  se  ima  pred  očima  ono,  što  su  oni  u peticiji  iz 
1923.  godine  predlagali  Svetoj  Stolici. 

Povratak  franjevaca  u one  tri  župe  imao  bi,  nadalje,  nedoglednih 
posljedica  po  disciplinu  u biskupiji  uopće.  Naime  svaki  župnik,  - dijecezanski 
svećenik  ih  redovnik  - ako  ne  bi  htio  prihvatiti  premještaj  svojih  poglavara,  mogao 
bi  jednostavno  angažirati  sebi  odane  vjernike,  koji  bi  bili  spremni  poput  Gruđana,  i 
zazidati  vrata  crkve  i župskoga  stana,  i stražariti  pred  tim... 

Povratak  otaca  franjevaca  u one  tri  župe  imao  bi  dalekosežnih  reperkusija  i 
izvan  naše  Biskupije,  napose  u onim  biskupijama,  gdje  se  mjesni  Ordinariji 
povremeno  suočavaju  sa  sličnom  problematikom,  s kakvom  je  suočen  naš 
dijecezanski  Ordinarij  u svojoj  biskupiji  (kao  na  pr.  Vrhbosanska  nadbiskupija, 
Banjalučka  biskupija,  neke  dalmatinske  biskupije...).  Ovdje  ne  mislimo  samo  na 
sukobe  redovnika  - franjevaca  u pogledu  župa,  nego  na  sukobe  Biskupa  i župnika. 
Nije  li  se  negdje  u Slavoniji  već  operiralo  s buntom  u Hercegovini  u tom  smjeru?! 

A najfatalnije  posljedice  bi  bile  po  sami  crkveni  auktoritet,  ne  samo 
mjesnog  Ordinarija,  nego  i same  Svete  Stolice,  pa  i samoga  Svetog  Oca.  Budući  da 
iza  Dekreta  o vraćanju  pet  župa  stoji  sama  Sveta  Stolica,  što  bi  se  govorilo  i kako 
komentiralo,  kad  bi  sada  Sveta  Stolica  ustuknula  pred  buntom  i kontestacijom  one 
klike  i grupe,  koja  stoji  iza  svih  nereda  u Biskupiji?  Što  bi  mogao  drugo  zaključiti 
nedoučeni  vjernik  nego  da  su  oci  franjevci  "sila",  jača  i od  samoga  Svetog  Oca?! 
Ako  sve  ovo,  što  smo  naprijed  naveli,  imamo  pred  očima,  onda  je  od  nas  daleko  i 
sama  pomisao,  da  bi  trebalo  franjevcima,  pa  samo  i "ad  tempus"  povjeriti  te  župe 
na  administraciju.  A s druge  strane,  uvjereni  smo,  kad  bi  oci  franjevci  i sada 
lojalno,  iskreno  i spremno  surađivali  s Biskupom  i pridržavali  se  njegovih 
naredaba  i uputa,  stanje  bi  se  ubrzo  normaliziralo.  Ali  jer  franjevci  žele  sačuvati 
predominantan  položaj  i supremaciju  u dijecezi  gledom  na  duhovnu  pastvu 
vjernika  po  župama,  te  u tom  cilju  žele  iskoristiti  i sadašnje  nerede  i bunt  onih  triju 
župa,  stoga  su  bili  pasivni  ondje,  gdje  su  morali  biti  i te  kako  aktivni  - kako 
izložismo  u točki  br.  1.  - a vrlo  aktivni  ondje,  gdje  su  morali  biti  pasivni,  tj.  ne 
podržavati  buntovne  elemente  u onim  župama  - o čemu  smo  nešto  opširnije 
govorili  u ovoj  točki  2. 

Dok  god  oci  franjevci  u ovoj  Biskupiji  ne  promijene  mišljenje,  naslijeđeno 
od  svojih  predaka,  da  oni  imaju  isključivo  ili  barem  pretežno  pravo  na  duhovnu 
pastvu  vjernika  u našim  krajevima,  odnosno  da  na  temelju  povijesnih  zasluga 
svojih  predaka  imaju  pravo  na  predominantan  položaj  u pastvi  vjernika  po  župama 
nad  dijecezanskim  klerom,  i dok  ne  prestanu  podcjenjivati  dijecezanski  kler 
inkriminirajući  mu  daje  on  došao  u Bosnu  i Hercegovinu  "iza  austrijskih  topova", 
dok  oci  franjevci  ne  oslobode  se  svojeg  partikularizma  i kolektivnog  egoizma,  pa  u 
duhu  ustrojstva  Crkve,  propisa  crkvenih  zakona  i naučavanja  II.  Vatikanskoga 
sabora  ne  budu  širokogrudniji  prema  dijecezanskom  kleru,  dotle  će  svako 
nastojanje  mjesnih  Ordinarija  ove  dijeceze,  da  se  u djelo  provede  ono,  što  je  Sveta 
Stolica  svečanom  Decizijom  iz  1899.  na  prijedlog  samih  otaca  franjevaca  odredila, 
suočavati  se  s teškim  trzavicama  i sukobima.  Stoga  potpisani  najusrdnije  molimo 
Plenum  Konferencije  našeg  Episkopata,  da  bi  učinili  sve,  da  bi  Sveta  Stolica  - 
kojoj  su  franjevci  kao  izuzeti  redovnici  i snagom  svojega  zavjeta  posebno 
podređeni  - utjecala  na  naše  oce  franjevce,  da  omoguće  mimo,  i bez  trzavica, 
potresa  i škandala  provođenje  u djelo  svečane  Decizije  Svete  Stolice  iz  1899. 

8)  Kako  o.  Provincijal  prikazuje  odluke  Svete  Stolice  da 
Hercegovačka  franjevačka  provincija  vrati  pet  župa  liberae  collationis 
Ordinarii  dijecezanskom  kleru?  Dopustite  nam,  oci  Nadbiskupi  i Biskupi,  da  na 
koncu  ove  naše  predstavke  osvrnemo  se  kratko  na  način,  kako  o.  fra  Rufin  dr  Šilić, 
sadašnji  hercegovački  provincijal,  prikazuje  Dekret  Svete  Stolice  o vraćanju 
spomenutih  pet  župa.  Ovdje  bismo  željeli  svratiti  pozornost  visokog  skupa  našeg 
Episkopata  na  pismo  o.  Šilića,  koje  pod  službenim  brojem  Provincij alata 
hercegovačkih  franjevaca,  br.  1189/67.  od  2.  prosinca  1967.  godine  uputi 
apostolskom  delegatu  mons.  Mariu  Cagni  u Beograd,  15  dana  nakon  svojega 
usmenog  razgovora  s Delegatom.  Ne  ulazeći  u detaljnu  analizu  sadržaja  čitavog 
pisma,  niti  ne  osvrćući  se  na  cilj,  koji  je  želio  tim  pismom  o.  Provincijal  postići  (tj. 
da  se  Dekret  sistira  i njegovo  izvršenje  suspendira,  dok  se  ne  sačini  novi  i 
definitivni  ugovor  između  Biskupa  i Provincije  o župama...),  želimo  navesti 
nekoliko  karakterističnih  izraza,  rečenica,  koje  bjelodano  dokazuju,  kako  je  o. 
Provincijal  prikazao  Dekret  Sv.  Stolice. 

O.  Šilić  referira  što  kršćanski  narod,  koji  cijeni  franjevce  misli,  i javno 
očituje  da  je  Dekretom  Apostolskoga  delegata  "Provinciam  hane  et  Fratres  a S. 
Sede  punitos  esse  pro  eorum  sacrificiis  et  fidelitate..."  Svijet  - tako  pater  Šilić 
nastavlja  - govori:  "Confiscatio  haec  peior  est  quam  illa  a Statu  civili  nuper 
peracta".  Mnogi  se  sablažnjavaju  nad  "spoliationem  bonorum".  Svijet  govori:  "de 
carentia  iustitiae  socialis  in  Ecclesia".  Jer:  "Secundum  leges  in  hac  natione  hodie 
vigentes  nemini,  nec  Statui,  licet  hominem  de  domo  propria  eiicere,  sine  ulla 
remuneratione,  et  eum  sine  teeto  et  pane  relinquere.  Hoc  autem  Fratribus  nostris 
per  Decretum  Patemitatis  Tuae  accidit.  Domus  enim  relinquendae  nec  ab  Episcopo 
nec  a parochianis  aedificatae  erant,  sed  a Provincia,  id  est  mercede  Fratrum  proprii 

laboris."  Malo  dalje  nastavlja:  "Etiam  Fratres  nostri,  praesertim  iuniores,  eodem 
modo  sentiunt..." 

U točki  3.  toga  pisma  osvrćući  se  o.  Šilić  na  riječi  iz  Dekreta  Apostolskoga 
delegata,  br.  604/67  od  13.  XI.  1967.  "donec  aliter  provideatur..."  shvaća  ih,  da  se 
radi  o etapnom,  progresivnom  vraćanju  župa,  dok  to  nazivlje:  "Omnium  viarum 
haec  est  pessima",  govori  da  vraćanje  tih  župa  znači  za  Provinciju  "dolorosa 
maceratio";  "Nonne  scitis  hane  paroeciarum  traditionem  nihil  aliud  esse  nisi 
Provinciae  nostrae  mutilationem?  Fratres  aperte  loquuntur  de  martyrio.  Est 
operatio  chirurgica  dificillima...  Aliqui  Fratrum  de  occisione  rituali  ( ritual  murder) 
loquuntur..." 

Završava  taj  pasus:  "Talem  remunerationem  pro  tot  vitis  pro  Sancta  Sede 
sacrificatis  accipere,  quid  aliud  nominare  possumus  nisi  punitionem? 

Da  li  je  potreban  komentar  ovim  riječima?  "Maceratio,  spoliatio, 
confiscatio,  mutilatio,  punitio..."?! 

Sama  Sv.  Kongregacija  shvatila  je  posve  dobro  ovo  pismo,  koje  je  dobila 
preko  Delegata  i po  izjavi  samoga  o.  Šilića,  okarakterizirala  ga  kao  buntovnost,  i 
zatražila  intervenciju  o.  Generala.  I ovo  i ovakvo  pismo  o.  Šilić  objavljuje  svojoj 
subraći.18  Kakvim  je  plodom  moglo  to  pismo  uroditi,  lako  je  domisliti. 

I još  više.  O.  Šilić  to  pismo  čita  prevodeći  s latinskog  jednoj  grupi  laika, 
koja  je  u svibnju  1968.  god.  njega  posjetila  interesirajući  se  za  nastalu  situaciju.  Iz 
navedenih  izraza  prisutni  su  mogli  shvatiti,  da  su  i franjevci  protiv  odluke  Svete 
Stolice,  pa  ono  potanko  izlaganje  i čitanje  pisma  mogli  su  shvatiti  kao  poziv,  da  se 
i oni  pridruže  tom  revoltu  o.  Provincijala.  Zar  nije  bilo  samo  to  dovoljno,  da  se  te 
ljude  potakne  na  bunt  i kontraakciju?  U kasnijim  ispadima  famozne  "Misije  dobre 
volje"  ponavljaju  se  misli  i argumenti,  kako  smo  gore  citirali.  Da  li  su  našle  svoj 
izvor  u tom  pismu  o.  Provincijala? 

U Dekretu,  br.  360/68.,  od  1 1.  V.  1968.,  kojim  o.  Provincijal  predaje  župe 
Biskupu  na  slobodno  raspolaganje  ponavljaju  se  gornje  misli.  Izričito  stoji: 
"Quamvis  Provinciam  hane,  per  istud  Decretum  immerito  et  sine  ulio  fundamento 
in  mutilationem  et  punitionem  loco  remunerationis  pro  tot  sacrificiis  et  vitis  pro 
Deo  et  Ecclesia  sacrificatis  accepisse...".  O.  Šilić  i u okružnicama  svojoj 
redovničkoj  subraći  često  puta  spominje:  progonjeni  smo,  Veliki  petak  Provincije, 
govori  o amputaciji...  a nigdje  ne  stoji  napisano,  daje  on  svojoj  subraći  protumačio 
u pravom  svjetlu  i pravno  stanje  onih  župa,  koje  su  im  bile  povjerene  1923.  g.  i 
sadašnju  odluku  Svete  Stolice,  kao  što  je  to  od  njega  izričito  i pismeno  tražila  i Sv. 
Kongregacija  i Apostolski  delegat.  Žao  nam  je  da  moramo  izjaviti,  da  ovako  nije 
smio  postupati  jedan  viši  redovnički  poglavar.  Objavljivati  pismo  onakvog 
sadržaja  i izlagati  ga  laicima  - do  čega  može  voditi?!  Do  pobune,  bunta  i nereda... 


18  MA  4/1968.,  str.  11-14. 


401 


Prečasni  Naslove!  Oci  Nadbiskupi  i Biskupi! 

Kamo  sreće,  da  nismo  bili  prisiljeni  uputiti  Vam  ovu  našu  predstavku! 
Uvjeravamo  Vas,  oci  Nadbiskupi  i Biskupi,  da  bismo  bili  najsretniji,  da  nismo 
morali  sve  ovo  napisati  i iznijeti  pred  visoki  skup  našeg  Episkopata,  što  smo 
napisali  u ovoj  predstavci.  Najsretniji  bismo  bili,  da  ne  postoji  nikakva  napetost, 
trzavice,  sukobi  između  jednoga  i drugoga  klera  u Hercegovini.  Uvjereni  smo,  da 
je  to  mišljenje  također  našega  dijecezanskog  Ordinarija  kao  i sviju  članova  našega 
Episkopata. 

Ali,  nažalost,  sve  dok  na  upravu  naše  Dijeceze  nije  došao  današnji  naš 
ordinarij  dr  Petar  Čule,  dijecezanski  svećenik,  sve  što  je  rješavano  i odlučivano  o 
sudbini  dijecezanskoga  klera  u ovoj  biskupiji,  rješavano  je  i odlučivano  ne  samo 
"de  nobis  sine  nobis"  nego  i "contra  nos". 

U nastojanju  današnjega  našeg  Ordinarija,  da  u djelo  provede  ono,  što  su 
njegovi  predšasnici  olako  shvaćali,  a što  je  Sveta  Stolica  već  od  početka  obnove 
redovite  crkvene  hijerarhije  u ovim  krajevima  odlučila  u pogledu  dijecezanskoga 
klera,  ne  vodi  ga  nikakva  animoznost  prema  očima  franjevcima,  nego  čista  želja, 
da  jedan  i drugi  kler  budu  bratski  ravnopravni,  pa  da  kao  takvi  plemenito  se 
natječu  za  Božju  stvar. 

Završavajući,  usrdno  molimo  Vas,  oci  Nadbiskupi,  da  svojim  ugledom 
potpomognete  našem  ocu  Biskupu  u njegovim  nastojanjima. 

Ujedno  ponavljamo  svoju  sinovsku  odanost  Svetoj  Crkvi,  Svetom  Ocu  i 
svim  Biskupima,  a Vama,  Kolegiju  našeg  Episkopata  izražavamo  posebno 
poštovanje,  te  moleći  Vaš  blagoslov  ostajemo  u Gospodinu  najodaniji: 

19. 


ZAJEDNIČKA  IZJAVA 
predstavnika  Biskupske  Konferencije  Jugoslavije 
i provincijala  hercegovačke  franjevačke  provincije 
O.  Dr.  Fra  Rufina  Šilića 

Zagreb,  19.  lipnja  1969. 


Dolje  potpisani  predstavnici  B.  K.  J.  i provincijal  franjevačke  provincije 
mnogopoštovani  o.  Dr.  Fr.  Rufin  Šilić,  u želji  da  se  uredi  duhovna  pastva  u 
župama  CRNAČ,  MOSTARSKI  GRADAC  i GRUDE  povodom  odluke  Svete 
Stolice,  da  se  spomenute  župe  imaju  dodijeliti  dijecezanskom  kleru,  složili  su  se  u 
slijedećem: 

1)  Iako  su  sve  tri  župe  odlukom  Svete  Stolice  dodijeljene  dijecezanskom 
kleru  - što  znači,  da  dijecezanski  Biskup  može  njima  slobodno  raspolagati  prema 
svojoj  uviđavnosti  i volji,  - mostarski  biskup  prečasni  gospodin  Dr.  Petar  ČULE 
ipak  će  jednu  od  njih,  i to  GRUDE,  povjeriti  do  daljnjega  upravi  svećenika 
franjevaca. 

No  zato  će  franjevački  Provincijal  sa  svoje  strane  učiniti  sve,  što  bude 
moguće,  da  se  druge  dvije  župe,  tj.  CRNAČ  i MOSTARSKI  GRADAC, 
prethodno  i u miru  predaju  dijecezanskim  svećenicima,  koje  odredi  preč.  g. 
Biskup. 


2)  Pošto  se  mimo  izvrši  zaposjednuće  ovih  župa,  mostarski  Biskup  i 
franjevački  Provincijal  nastavit  će  pregovore  o mirnom  uređenju  svih  spornih 
pitanja  između  mostarskog  Biskupa  i Franjevačke  Provincije  u Hercegovini. 

3)  Ova  se  izjava  ima  pročitati  pod  svim  misama  za  puk  u svim  župama 
mostarsko-duvanjske  biskupije. 

U Zagrebu  prilikom  Biskupske  Konferencije,  dne  19.  lipnja  1969. 

+ Josip  Pogačnik,  nadbiskup  ljubljanski,  potpredsjednik  B.  K. 

+ Smiljan  Čekada,  nadbiskup  vrhbosanski, 

+ Frane  Franić,  biskup  splitski, 

+ Stjepan  Bauerlein,  biskup  đakovački, 

+ Matiša  Zvekanović,  biskup  subotički, 

+ Petar  Čule,  biskup  mostarski, 

O.  Rufin  Šilić,  provincijal  herc.  franjevaca.* 


Napomena  župnicima:  Pročitati 
Mostar,  dne 


ovu  IZJAVU  pod  pučkom  sv. 
28.  lipnja  1969-  godine. 


misom  6. VII  1969. g- 


* Fotokopija  u ABO  Mostar 

20. 


PREDSTAVKA  DIJECEZANSKOGA  KLERA 
GENERALNOM  MINISTRU  O.  F.  M. 

12.  rujna  1970. 


Dijecezanski  kler  biskupije  Mostar-Duvno 

Hercegovina,  Jugoslavija 

Rev.  P. 

KONSTANTIN  KOSER, 

General  Reda  Male  braće 

RIM 

Prečasni  Oče, 

Potpisani  dijecezanski  svećenici  biskupije  Mostar-Duvno  s dužnim 
poštovanjem  upravljamo  Vama,  kao  vrhovnom  poglavaru  Reda  male  braće 
prigodom  Vaše  posjete  Hercegovačkoj  franjevačkoj  provinciji  Uznesenja  BDM, 
čiji  članovi  djeluju  skupa  s nama  u duhovnoj  pastvi  u ovoj  Biskupiji,  ovu 
predstavku  s molbom  da  biste  je  izvoljeli  blagohotno  primiti. 

1)  Poznato  Vam  je,  prečasni  Oče,  da  je  papa  Leo  XIII.  Apostolskim 
pismom  "Ex  hac  augusta  Principis  Apostolorum  Cathedra"  od  5.  VII.  1881. 
ustanovio  novu  crkvenu  pokrajinu  za  područje  Bosne  i Hercegovine,  obnovio 
redovitu  crkvenu  hijerarhiju  s metropolijom  u Sarajevu  i sufraganskim 
biskupijama  u Banjoj  Luci  i Mostaru.  Novoj  metropoliji  pridružio  je  i Trebinjsko- 
mrkansku  biskupiju  kojom  su  do  tada  upravljali  dubrovački  biskupi,  a koja  je 
1890.  povjerena  mostarskom  Biskupu  na  administraciju  sačuvavši  svoju  pravnu 
samostalnost. 

Prvim  rezidencijalnim  biskupom  novostvorene  Mostarsku-duvanjske 
biskupije  bio  je  imenovan  dotadašnji  Apostolski  vikar  u Hercegovini  o.  fra  Paškal 
Buconjić,  OFM,  hercegovački  franjevac  i bivši  redodržavnik  Hercegovačke 
franjevačke  kustodije  (1882-1910).  Naslijedio  gaje  o.  fra  Alojzije  Mišić,  OFM, 
član  Franjevačke  provincije  Bosne  Srebrene  (1912-1942).  Nakon  njegove  smrti 
Sveti  Otac  Papa  Pio  XII.  imenovao  je  15.  IV.  1942.  dr  Petra  Čulu,  dijecezanskog 
svećenika  mostarsko-duvanjskim  biskupom  i apostolskim  upraviteljem 
T rebinj  sko-mrkanske  biskupij  e . 

U apostolskom  pismu  "Ex  hac  augusta..."  od  5.  VII.  1881.  papa  Leo  XIII 
piše:  "A  mislimo  da  se  najviše  tiče  Naše  službe  također  to  da  se,  povećavši  u 

Bosni  i Hercegovini  biskupijska  sjedišta,  brinemo  kako  da  u njima  porastu 
mnogobrojni  domaći  svećenici  koji  će  se  odlikovati  ćudorednom  čistoćom, 
pobožnošću  i revnošću,  čestito  i znanstveno  izobraženi,  da  uzmognu  s obilnim 
plodom  obnašati  sve  svećeničke  dužnosti  i marljivo  ulagati  sve  svoje  snage  za 
širenje  vjere  u svojim  rodnim  krajevima.  Stoga,  čvrsto  uvjereni  da  ovomu  pothvatu 
neće  nedostajati  darežljiva  dobrostivost  predragoga  cara  i apostolskoga  kralja, 
odlučujemo  i određujemo  da  se  u međuvremenu,  bez  ikakva  odlaganja,  u 
Vrhbosanskoj  nadbiskupiji  osnuje  pokrajinsko  sjemenište  za  klerike,  po  kojem  se 
može  odgovoriti  potrebama  te  nadbiskupije  i ostalih  biskupija  koje  joj  pripajamo 
kao  područne.  Sasvim  se  pouzdano  nadamo  da  će  na  taj  način  izići  što  više  izvrsno 
odgojenih  evanđeoskih  radnika  iz  svjetovnoga  klera  koji  će  vjerno  i veselo 
obrađivati  Gospodnji  vinograd,  povezani  jednim  duhom  ljubavi  i sloge  s 
gojencima  redovničkih  disciplina,  kojima  je  potrebno  odati  poštovanje  zbog 
dugotrajnih  napora  po  kojima  su  brižno  nastojali  steći  zasluge  za  Crkvu  i spasenje 
duša  u onim  krajevima.'1 

Ova  odredba  Svetog  Oca,  da  u novim  prilikama,  nakon  obnovljene 
redovite  crkvene  hijerarhije,  imaju  u duhovnoj  pastvi  vjernika  po  župama  djelovati 
uz  franjevce  i dijecezanski  svećenici  učinila  je  nadasve  aktualnim  pitanje  razdiobe 
župa  između  jednoga  i drugoga  klera. 

U Bosni,  tj.  u Vrhbosanskoj  nadbiskupiji  i Banjalučkoj  biskupiji,  koja  je 
ad  tempus  bila  povjerena  vrhbosanskom  Nadbiskupu,  nakon  dugotrajnih 
pregovora  postignut  je  sporazum  između  ondašnjeg  Starješinstva  franjevačke 
Provincije  Bosne  Srebrene  i crkvene  hijerarhije  o razdiobi  župa.  Taj  sporazum  uz 
predhodno  odobrenje  Svetog  Oca  Leona  XIII  ratificirala  je  i objavila  14.  III.  1883. 
Sv.  Kongregacija  za  izvanredne  crkvene  poslove. 

Iza  toga  počeli  su  preliminarni  razgovori  o razdiobi  župa  u Mostarsko- 
duvanjskoj  biskupiji,  koji  su  nakon  dugo  godina  završeni  u 1899.  kad  je  ondašnje 
Starješinstvo  Provincije  hercegovačkih  franjevaca  podnijelo  prijedlog  biskupu  fra 
Paškalu  Buconjiću,  a ovaj  prihvatio  taj  prijedlog  i predložio  ga  Svetoj  Stolici  na 
ratifikaciju  i odobrenje. 

Prijedlog  je  podnešen  Sv.  Kongregaciji  za  biskupe  i redovnike,  a ova  je, 
saslušavši  mišljenje  "Moderatorum  Ordinis  Fratrum  Minorum",  prijedlog 
prezentirala  Svetom  Ocu  koji  gaje  blagohotno  prihvatio,  odobrio  i naredio,  da  se 
publicira. 

Spomenuta  Kongregacija  izdala  je  17.  VII.  1899.  "Decisionem  S.  Sedis  de 
dispositione  paroeciarum  in  dioecesi  Mandetriensi".  Decizijom  priznaje  se  25  onda 
postojećih  župa  Hercegovačkoj  franjevačkoj  provinciji pro  mensa  regulari". 

Za  dijecezanski  kler  određuje  Decizija: 

a)  12  onda  postojećih  župa, 

b)  12  imenično  navedenih  teritorijalno  određenih  župa,  onda  još  kanonski 
nepostojećih,  ali  "in  futuro  erigendae", 

c)  sve  one  župe,  koje  će  duhovno  dobro  vjernika  tražiti,  da  se  ubuduće 

osnuju. 

Tom  odredbom  Decizije,  kojom  se  franjevcima  priznaje  2/3  tada 
postojećih  župa,  a koje  su  franjevci  sami  izabrali  uz  pristanak  svog  bivšeg 
redodržavnika,  tada  biskupa  fra  Paškala  Buconjića,  i koje  župe  onda  su 
predstavljale  i danas  predstavljaju  "potiorem  partem"  (=  jači  dio)  biskupije  kako  u 
pogledu  broja  vjernika  tako  i u svakom  drugom  pogledu,  ostavlja  se  franjevcima 
široko  područje  djelovanja  in  cura  animarum  na  području  biskupije,  ne  uzimajući 
u obzir  onu  djelatnost  izvan  ove  biskupije,  jer  oni  kao  religio  clericalis  exempta 
nisu  striktno  vezani  za  pojedinu  biskupiju  kao  dijecezanski  kler. 

Određujući  pak  za  dijecezanski  kler  približan  broj  župa  (24)  uz  one,  koje 
će  se  u budućnosti  osnovati  Decizija  je  postavila  temelj  buduće  ravnopravnosti 
jednoga  i drugoga  klera  "in  cura  animarum"  u dijecezi  ad  eliminandam 
quamcumque  animositatem  inter  clerum,  veramque  fovendam  pacem  charitatem 
viriumque  unionem  pro  bono  communi  animarum,  kako  stoji  u preambuli  citirane 
Decizije.  Stoga  smo  Deciziju  Pape  Leona  XIII.  iz  1899.  uvijek  smatrali  i danas 
smatramo  "Magna  Charta"  egzistencije,  razvoja  i ravnopravnosti  dijecezanskoga 
klera  s očima  franjevcima  u pogledu  pastve  vjernika  po  župama  u biskupiji. 

Biskup  fra  Paškal  Buconjić  u g.  1908.  službeno  je  razaslao  svim 
svećenicima  "multiplicatas  copias  sollemnis  decisionis  Sanctae  Sedis  relate  ad 
paroecias  vel  institutas  vel  instituendas",  i u tom  raspisu  naglasio  je:  "Quae 
Decisio  firma  et  stabilis  remanere  debet  ad  evitandas  quascumque  divergentias  et 
desideriorum  volubilitates." 

3)  Provođenje  u djelo  spomenute  Decizije  ovisilo  je  o odgoju 
svećeničkoga  pomlatka  dijecezanskoga  klera.  Sa  žaljenjem  moramo  konstatirati  da 
je  ovo,  tj.  odgoj  svećeničkoga  pomlatka  dijecezanskoga  klera  veoma  sporo 
napredovalo  sve  dok  na  upravu  Biskupije  nije  došao  sadašnji  njezin  ordinarij 
mons.  dr  Petar  Čule. 

Budući  da  je  u vremenu  od  1881.  do  1942.  odgojen  veoma  mali  broj 
dijecezanskoga  klera,  iako  su  postojali  svi  uvjeti  za  to,  Sveta  Stolica  nakon  smrti 
biskupa  o.  Alojzija  Mišića  imenovala  je  dijecezanskoga  svećenika  biskupom  u 
Hercegovini  sa  željom  i nadom  da  će  on  posvetiti  veću  brigu  odgoju  svećeničkog 
pomlatka  toga  klera,  kako  bi  se  moglo  ostvariti  ono  što  je  bilo  određeno  Decizijom 
iz  1899.  godine.  I doista  novi  biskup  dao  se  najvećim  marom  na  odgoj 
svećeničkog  pomlatka. 

U tome  je,  nažalost,  bio  sprječavan  ponajprije  onim  strahovitim  ratnim 
sukobom  i razaranjima  II  svjetskog  rata,  u kojem  je  poginula  jedna  trećina 
dijecezanskoga  klera,  a nakon  rata  sjemeništa  su  bila  rekvirirana  i onemogućena  u 
djelovanju,  bogoslovi  i sjemeništarci  raspršeni.  Poslije  rata,  kad  je  trebalo  početi 
skoro  ispočetka  s odgojem  svećeničkoga  pomlatka,  Biskup  je  bio  nasilno  udaljen 
iz  dijeceze  i proveo  je  teške  godine  u zatvoru  i konfinaciji.  Po  njegovim 

sugestijama  njegov  je  delegat  u vrijeme  biskupove  odsutnosti  uložio  najveće 
napore  da  se  odgoji  što  više  svećeničkih  kandidata.  Po  povratku  iz  zatvora  i 
konfinacije  Biskup  se  s još  većom  zauzetošću  dao  na  odgoj  svećeničkog  pomlatka, 
što  je  urodilo  blagoslovljenim  plodovima. 

4)  Kad  se  je  povećao  broj  dijecezanskoga  klera,  mjesni  je  Ordinarij  htio 
otpočeti  s provedbom  odredaba  Decizije  iz  1899.  godine.  Ali,  nažalost,  pri  tome 
susreo  se  s novom  zaprekom.  Biskup  o.  fra  Paškal  Buconjić,  podnoseći  prijedlog 
Svetoj  Stolici  o razdiobi  župa  u Mostarsko-duvanjskoj  biskupiji  između  jednoga  i 
drugoga  klera,  zamolio  je  Svetu  Stolicu  da  mu  dopusti  da  može,  "ponendi  etiam  in 
parochiis  liberae  collationis  tam  presbyteros  saeculares  quam  regulares... 
quandocumque  necessarium  fuerif'.  Sv.  Kongregacija  za  biskupe  i redovnike 
usvajajući  prijedlog  prihvatila  je  i molbu  biskupa  Buconjića  i podijelila  mu  uz 
odobrenje  Svetog  Oca  dozvolu  "ut  perdurantibus  praesentibus  rerum  adjunctis, 
administrationem  paroeciarum  liberae  collationis  presbyteris  Regularibus... 
commitere  possit  et  valeat..."  Kako  su  te  prilike  dugo  potrajale,  Starješinstvo 
Hercegovačke  franjevačke  provincije  uz  pristanak  i preporuku  mjesnog  ordinarija 
o.  fra  Alojzija  Mišića  1923.  g.  zamolilo  je  Svetu  Stolicu,  da  one  župe  liberae 
collationis  Ordinarii,  koje  su  oni  tada  administrirali  i neke  druge,  koje  je  trebalo  u 
budućnosti  osnovati,  Sveta  Stolica  vrati  Provinciji  pravno  na  ono  stanje,  koje  je 
bilo  prije  Decizije  iz  1899.  godine. 

Sveta  Stolica  djelomično  je  udovoljila  molbi  Starješinstva  i Sv. 
Kongregacija  Koncila  svojim  reskriptom  od  22.  VI.  1923.  podijelila  je  Indult 
mjesnom  Ordinariju,  da  može  tražene  župe  povjeriti  franjevcima,  ali  "sub  lege  ut 
enuntiatae  paroeciae  conferantur  praedictis  Patribus  ad  nutum  S.  Sedis".  Tim  je 
bilo  blokirano  sprovođenje  u djelo  Decizije  Svete  Stolice  iz  1899.  godine.  Stoga  se 
je  sadašnji  dijecezanski  Ordinarij  po  naputku  Sv.  Kongregacije  de  Propaganda 
Fide  iz  1943.  g.  obratio  Svetoj  Stolici,  da  se  opozove  dotični  reskript  iz  1923.  g., 
kako  bi  se  moglo  pristupiti  ostvarivanju  Decizije  iz  1899.  godine. 

Nakon  što  je  nadležna  Rimska  Kongregacija,  tj.  de  Propaganda  Fide 
prikupila  sve  potrebne  podatke  i infomiacije  i predmet  pretresla  na  svojoj 
plenarnoj  sjednici,  ona  je  svojim  reskriptom  br.  1262/65.  od  26.  III.  1965. 
obavijestila,  daje  onaj  reskript  iz  1923.  opozvan  uz  osobni  pristanak  Svetog  Oca 
Pavla  VI.,  te  je  pozvala  Biskupa  i Provincijala  da  traže  najzgodniji  način,  kako  da 
se  to  provede  u djelo,  a da  ne  bi  trpjela  štetu  duhovna  pastva  vjernika.  Doslovce  u 
reskriptu  bilo  je  pisano:  "Siccome  e espediente  che  la  nuova  distribuzione  delle 
parrocchie  debba  essere  compiuta  gradatamente  e senza  alcun  pregiudizio  per  la 
cura  delle  anime,  questa  Sacra  Congregazione  invita  Vostra  Eccellenza  a studiare 
la  migliore  soluzione  del  problema,  qui  a Roma  insieme  al  Reverendissimo  Padre 
Provinciale  Francescano  dell'Erzegovina  in  occasione  đella  prossima  Sessione  del 
Concilio  Ecumenico...'1. 

Pregovori  su  trajali  više  godina  i konačno  je  Sacra  Congregatio  pro 
Gentium  Evangelizatione  seu  de  Propaganda  Fide  izdala  u travnju  1967.  odluku, 
da  Hercegovačka  franjevačka  provincija  preda  mjesnom  Ordinariju  pro  clero 
dioecesano  5 župa  (Cmač,  Blizanci-Gradac,  Grljevići,  Grude,  Mostarski  Gradac)  i 
povjerila  je  Apostolskom  delegatu  u Beogradu,  da  on  izda  provedbeni  dekret,  koji 
je  to  i učinio  13.  XI.  1967. 

5)  U povodu  provođenja  u djelo  spomenutoga  Dekreta  o predaji  citiranih  5 
župa  na  administraciju  dijecezanskom  kleru,  došlo  je  u nekim  od  njih  do  nereda. 
Tada  nastali  neredi  još  uvijek  traju  u tri  od  citiranih  pet  župa  (Cmač,  Grude, 
Mostarski  Gradac),  dok  u dvije  druge  župe  (Blizanci-Gradac  i Grljevići)  stanje  je 
normalno  i zakoniti  župnici  redovito  i bez  smetnja  vrše  svoju  pastoralnu  dužnost. 

6)  U vezi  s tim  neredima  u tim  župama,  mi,  niže  potpisani  dijecezanski 
svećenici,  u punoj  svijesti  i odgovornosti  pred  Bogom,  pred  Crkvom,  poviješću  i 
svojim  hrvatskim  narodom  izjavljujemo  slijedeće: 

A)  Da  nas  pri  niže  navedenim  izjavama  ne  vodi  nikakva  animoznost  vis-a- 
vis  franjevaca  Hercegovačke  provincije.  Mi  želimo  i željeli  bismo  s njima  živjeti  i 
raditi  rame  uz  rame  na  ovom  našem  hercegovačkom  kamenjaru  u duhu  bratske 
ljubavi,  sloge,  jedinstva,  kako  je  to  naglašeno  u apostolskom  pismu  Leona  XIII.  te 
u svečanoj  Deciziji  Sv.  Stolice  iz  1899.  g.  i kako  to  naučava  II  Vatikanski  Sabor;  u 
onom  smislu  i duhu,  kako  smo  to  bili  povezani  i živjeli  u bratskoj  slozi  i ljubavi 
sve  do  izbijanja  nereda  u vezi  s provođenjem  u djelo  citiranoga  Dekreta  Svete 
Stolice  iz  1967.  godine. 

B)  Ipak  za  volju  i ljubav  istini,  mi  ne  možemo  i ne  smijemo  zatvoriti  oči 
pred  zbivanjima  u našoj  Dijecezi  zadnjih  godina  nego  svečano  izjavljujemo  i 
kategorički  tvrdimo: 

a)  Da  neki  franjevci  tokom  1967.  godine  pa  na  ovamo  nisu  se  angažirali  i 
među  narodom,  posebno  u onim  trima  župama  na  svoj  način:  - modis  etformis, 
direktno  ili  indirektno,  pojedinačno  ili  skupno  - i počeli  ubacivati  među  vjernike 
sumnju  i nesigurnost,  te  tako  pripravljati  narod  na  neposluh  i otpor  odredbama  više 
crkvene  vlasti,  nikada  i nikome  od  vjernika  ne  bi  uopće  palo  na  pamet,  niti  bi  tko 
od  njih  došao  na  tu  ideju,  da  postavlja  pitanje:  tko  će  mu  biti  duhovni  pastir  - 
župnik:  da  li  franjevac,  isusovac,  dominikanac,  salezijanac  ih  dijecezanski 
svećenik.  Vjernicima  je  stalo  do  toga,  da  imaju  svećenika  i da  ovaj  kao  svećenik 
bude  na  visini  svoga  zvanja,  te  da  savjesno  vrši  svoje  dušobrižničke  dužnosti 
prema  povjerenim  dušama.  Vjerni  narod  ne  veže  svoju  vjeru  uz  boju  i kroj 
svećeničke  odjeće. 

b)  Prema  tomu  odgovornost  za  sve  nerede  i sablazni,  koje  su  se  dogodile  u 
one  tri  župe,  te  koji  neredi  još  uvijek  događaju  se  u onim  župama,  snose  oni  neki 
franjevci,  koji  su  tu  smutnju  i revolt  u narodu  prouzrokovali  i koji  su  taj  revolt 
podržavali  i još  ga  i danas  otvoreno  podržavaju.  Držimo  da  su  Vam,  prečasni  Oče, 
mnoge  pojedinosti  poznate,  i ne  želimo  ih  ovdje  ponavljati. 

c)  I dok  god  oni  neki  franjevci,  koji  su  od  početka  stvorili  zabunu  i u 
narodu  prouzrokovali  otpor  i revolt  prema  odredbama  više  crkvene  vlasti  i svojim 
ga  podržavanjem  dalje  pothranjivali,  budu  zalazili  u one  župe  i tamo  bez 
jurisdikcije  i kanonske  misije,  unatoč  stroge  i apodiktične  zabrane  sa  strane 
zakonite  crkvene  vlasti  obavljali  svećeničke  funkcije,  kao  da  su  njihovi  zakoniti 
župnici,  neće  biti  reda  ni  smirenja.  Smutnja  i teška  sablazan  i dalje  će  trajati, 
pogotovo  ako  se  nastavi  sa  raspirivanjem  neraspoloženja  prema  mjesnom 
Ordinariju  i širenja  difamacije  dijecezanskoga  klera.  Ovdje  ne  možemo  a da  ne 
spomenemo  ono,  - u najmanju  ruku  čudno,  predavanje  o tzv.  "Hercegovačkom 
pitanju"  i diskusiju  o njemu,  održanom  na  provincijskom  kongresu  u samostanu  na 
Humcu  3.  VII.  1969.,  kako  je  sve  objavljeno  u provincijskom  glasilu  "Mir  i 
Dobro"  5/1969,  što  sve  duboko  žalimo.  Isto  tako  žalimo  onu  izjavu,  koju  su  dali 
oci  Provincijali  s Konferencije  franjevačkih  provincijala  Jugoslavije  dne  6.  III. 
1969.  Prefektu  Sv.  Kongregacije  za  evangelizaciju  naroda,  u kojoj  su  ustvrdili,  da 
vjernici  u pobunjenim  župama  "alium  clerum  praeter  Fratres  recipere  renuunt". 

I mi  smo,  prečasni  Oče,  sinovi  ovog  naroda,  poznajemo  njegov  mentalitet, 
jer  smo  iz  njega  nikli,  s njim  proživjeli  svoju  mladost  i s njim  provodimo  svoj 
svećenički  život.  A nepobitna  fakta  iz  proteklih  godina:  kako  onih  godina  prije  II. 
svjetskog  rata,  tako  i onih  iza  II.  svjetskog  rata,  pa  iz  onih  najnovijih  iza  II. 
Vatikanskog  Sabora:  bilo  prigodom  smjenjivanja  župnika  franjevaca 
dijecezanskim  svećenikom,  bilo  kod  osnivanja  novih  župa,  koje  su  nastale 
dismembracijom  župa,  koje  administriraju  franjevci  - nedvojbeno  i posve  protivno 
dokazuju,  nego  li  što  tvrde  oci  Provincijali.  Žalimo  također  i onu  izjavu  oo. 
Provincijala  koji  tvrde  da  su  hercegovački  franjevci  indiscriminatim  u žalosnim 
sukobima  "inter  Ordinarium  loci  et  oppositionem  fidelium...  modum  se  gerendi 
unice  šibi  possibilem  assumpsisse,  quippe  qui  eis  qua  religiosis  et  sacerdotibus 
correspondet",  jer  stav  nekih  otaca  franjevaca  posve  protivno  dokazuje. 

d)  I danas,  ako  se  želi  i hoće  tim  neredima  i toliko  isticanom  "otporu" 
naroda,  predvođenom  pojedinim  buntovnim  elementima  stati  na  kraj  i ukloniti 
sablazan,  ne  treba  ništa  drugo  neka  oni  neki  franjevci,  koji  su  kroz  ovo  vrijeme  od 
svibnja  1968.  pa  na  ovamo  u stalnoj  vezi  i na  terenu  tih  župa,  prestanu  s tim  svojim 
radom  i neka  odlučno  i ozbiljno  stave  do  znanja  kolovođama  buntovnih  elemenata: 

aa)  da  franjevci  ne  mogu  i neće  se  više  vratiti  u te  župe  kao  župnici,  jer  je 
tako  odredila  Sv.  Stolica,  i 

bb)  da  se  na  njih  više  ne  obraćaju,  nego  na  svoje  zakonito  imenovane 
župnike,  te  neka  na  bilo  koji  način  ne  podržavaju  s njima  kontakte  i vezu,  te  neka 
se  tih  izjava  drže  ore  et  corde,  javno  i privatno,  oni  i njihova  subraća,  te  neka  to 
djelima  potvrde,  tj.  da  prestanu  zalaziti  na  teritorij  tih  župa  i tamo  vršiti  svećeničke 
funkcije,  kao  da  su  zakoniti  župnici,  u vrlo  kratko  vrijeme  prestat  će  svaka  oporba  i 
ubrzo  će  se  uspostaviti  normalno  stanje:  glavni  vikači  od  strane  onih  turbulentnih 
elemenata  klonut  će  duhom,  kad  vide  da  oni  franjevci,  koji  su  ih  do  sada 

podržavali,  više  ih  ne  podržavaju  i ne  zalaze  na  teritorij  župe,  a oni  trijezni 
župljani,  koji  se  do  sad  nisu  usuđivali  podići  svoj  glas,  doći  će  do  riječi,  i nastat  će 
povoljna  klima,  koja  će  dovesti  do  smirivanja  uznemirenih  duhova  i ukloniti 
sablazan,  koja  hara  već  duže  vremena  u onim  župama. 

Nije  ni  potrebno  spominjati,  da  u pogledu  discipliniranja  neposlušnih 
franjevaca  ima  veliku  i odgovornu  zadaću  Starješinstvo  Provincije  hercegovačkih 
franjevaca.  Od  njeg  se  očekuje  najenergičniji  zahvat  u obranu  crkvenog 
auktoriteta,  discipline  svojih  članova,  a ne  da  svojim  neodlučnim  stavom  brani  i 
podržava  nastale  nerede  i time  onemogućava  uklanjanje  sablazni  i smirivanje 
stanja  u dijecezi. 

e)  Ponavljamo:  iako  smo  ovo  naprijed  navedeno  smatrali  urgentnim  i 
potrebnim  izjaviti,  mi  ipak  želimo,  da  bi  se  što  prije  uspostavili  bratski  i srdačni 
odnosi  među  oba  klera,  koji  djeluju  u pastvi  dijeceze,  te  ravnopravan  odnos  u 
svakom  pogledu,  jer  samo  na  ravnopravnoj  osnovi  mogu  se  razvijati  dobri  odnosi  i 
bratska  sloga. 

Današnje  pak  stanje  u tom  pogledu  ravnopravnosti  daleko  je  od  toga,  jer 
po  statističkim  podacima,  kojima  raspolažemo,  u župama  koje  su  franjevcima 
povjerene,  nalazi  se  oko  78%  (ili  oko  140.000),  a u župama,  koje  administrira 
dijecezanski  kler  oko  22%  (ili  oko  40.000)  vjernika,  ne  uzimajući  u obzir  sve 
drugo,  što  treba  imati  pred  očima,  kad  se  želi  uspostaviti  ravnopravnost  jednoga  i 
drugoga  klera. 

Stoga  je  poželjno,  da  bi  se  što  prije  ostvarila  potpuna  ravnopravnost  u 
duhu  i smislu  Decizije  iz  1899.  godine,  pa  od  Vas,  prečasni  Oče,  očekujemo  i Vas 
molimo,  da  kao  Vrhovni  poglavar  naših  hercegovačkih  franjevaca  utječete  na 
njihovo  starješinstvo,  kako  bi  prihvatili  odluke  Svete  Stolice  i da  omoguće 
spro voditi  ih  u djelo  bez  potresa,  nemira,  sablazni,  da  se  više  nikada  ne  bi  ponovilo 
ono  što  se  dogodilo  prigodom  provođenja  u djelo  nedavne  odluke  Svete  Stolice  o 
vraćanju  citiranih  pet  župa. 

Duboko  smo  uvjereni  da  će  Vaš  pohod  našoj  Hercegovini  donijeti 
mnogostruke  plodove,  pa  i na  ovom  području  i u ovom  pitanju,  o kojem  smo  Vam 
otvoreno  i iskreno  iznijeli  svoje  mišljenje  i svoj  stav  u ovoj  predstavci,  kao  što  je 
nekoć  pohod  Vašeg  negdašnjeg  predšasnika  o.  fra  Bemardina  a Portu  Romatino 
Vrhbosanskoj  nadbiskupiji  u 1882.  godini  donio  obilne  plodove. 

U toj  nadi,  zahvaljujemo  Vam  za  Vaš  posjet  Hercegovini,  te  za  dobrotu, 
kojom  ste  primili  našu  delegaciju,  ponovno  Vas  pozdravljamo  i izražavamo  svoje 
iskreno  poštovanje. 

U Hercegovini,  12.  XI.  1970. 

21. 


IZJAVA  KATOLIČKIH  BISKUPA  JUGOSLAVIJE 
O HERCEGOVAČKOM  SLUČAJU 

Zagreb,  10.  listopada  1974. 


Mi  katolički  Biskupi  Jugoslavije,  sabrani  na  redovitom  Saboru  Biskupske 
Konferencije  od  8.  do  10.  listopada  ove  godine,  razmatrali  smo  svima  poznato 
prežalosno  Hercegovačko  Pitanje.  To  je  već  punih  šest  godina  teška  otvorena  rana 
na  tijelu  Crkve  u našoj  Domovini;  ta  rana  duboko  žalosti  nas  Biskupe;  truje  odnose 
između  dijecezanskog  i redovničkog  klera;  stvara  zbunjenost  i sablazan  u duši 
vjernika.  To  je  stanje  postalo  i osobna  muka  samoga  Svetoga  Oca.  Povijest  naše 
Crkve  ne  pamti  tako  teške  podijeljenosti  uzrokovane  otvorenim  otporom  zakonitoj 
odluci  Svete  Stolice  kojom  seje  željelo  u novim  prilikama  ravnomjerno  i pravično 
raspodijeliti  pastoralni  rad  dijecezanskih  i redovničkih  svećenika  franjevaca  s 
Mostarskoj  Biskupiji.  Otpor  se  pretvorio  u trajnu  neposlušnost  jedne  manjine,  a ta 
se  neposlušnost  očitovala  činima  nasilja,  uvredama,  optužbama  i nezakonitom 
upravom  u nekoliko  župa.  Rana  se  produbljivala  prijeteći  teškim  posljedicama  za 
vjeru,  jedinstvo  i ljubav  među  djecom  iste  Majke  Crkve,  među  sinovima  istoga 
naroda. 

Strpljivo  smo  čekali  u nadi  da  će  se  sporazumom  doći  do  izmirenja  i da  će 
se  Svetom  Ocu  moći  predložiti  na  odobrenje  dogovoreno  rješenje  za  konačno 
pomirenje  i mir,  za  buduću  trajnu  suradnju  i ljubav. 

Ušli  smo  u Svetu  Godinu  obnove  i pomirenja  s čvrstom  nadom  da  će 
ozbiljna  svetogodišnja  razmišljanja  nadahnuti  raspoloženje  za  sretan  izlaz  iz  te 
mračne  situacije.  Ali  rješenje  se,  čini  se,  sve  više  udaljilo. 

Veliki  udarac  našem  nadanju  zadao  je  i žalosni  događaj  od  28.  srpnja  ove 
godine,  kad  je  jedan  franjevac  u jednoj  od  pobunjenih  župa  dijelio  samovoljno  i 
nezakonito,  bez  ikakvog  mandata  od  Svetog  Oca,  premda  se  to  tvrdilo,  Svetu 
Potvrdu  stotinama  djece.  Mi  smo  zbog  toga  duboko  ožalošćeni.  Taj  čin  pokazuje 
do  kako  tragičnih  posljedica  dolazi  kada  se  nasiljem  pokušava  osporavati  redovito 
vodstvo  Crkve.  Ne  želimo  ovu  izjavu  proširivati  izlaganjem  katoličke  nauke  i vjere 
o Crkvi,  ali  moramo  ipak  imati  pred  očima  Evanđelje  i cijelu  Tradiciju  Crkve,  koja 
je  ponovno  tako  očito  izražena  u dokumentima  II.  Vatikanskog  Sabora,  koji 
svečano  tvrdi  da  "u  toj  Kristovoj  Crkvi  rimski  biskup,  po  Božjoj  uredbi  ima 
vrhovnu,  punu,  neposrednu  i opću  dušobrižničku  vlast",  i da  su  "biskupi 
postavljeni  od  Duha  Svetoga,  i kao  pastiri  nasljednici  su  apostola...  Biskupi  su 
prema  tome,  po  Duhu  Svetom  koji  im  je  dan,  postali  pravi  i autentični  učitelji 

vjere,  svećenici  i pastiri"  (Dekret  "Krist  Gospodin"  o pastirskoj  službi  biskupa,  br. 
2).  Biskupi  zajedno  sa  svetim  Ocem  sakramenat  su  istine  i jedinstva  Crkve  i 
ljubavi.  Prekid  odnosa  s biskupom  nužno  teško  ranjava  jedinstvo  Crkve.  To  Bog 
ne  može  blagosloviti. 

Hercegovački  Slučaj,  mi  to  s punom  sviješću  i odgovornošću  izjavljujemo, 
nije  samo  pitanje  prava  i discipline.  To  je  pitanje  vjere  i ljubavi,  to  je  pitanje 
zajedništva  Crkve;  to  je  pitanje  Božje  volje  koja  na  poslušnosti  gradi  suradnju  svih 
u slozi  i poštovanju.  Ima  tvrdnji  koje  su  nespojive  s katoličkom  naukom.  To  se 
bolno  stanje  ne  smije  produžiti  u beskraj.  Smatramo  nužnim  da  sada  konačnu 
odluku  donese  Sveti  Otac  Pavao  VI.  osobno  kao  vrhovni  sudac  svih  sporova  u 
Crkvi.  U svjetlu  vjere  u tajnu  Crkve,  koju  je  sam  Isus  Krist  hijerarhijski  uredio, 
tvrdimo  da  je  pravorijek  Pape  potreban  za  mir  Crkve.  Njegova  odluka  postaje 
norma  za  savjest  vjernika.  Papa  će  svojom  odlukom,  donesenom  po  najboljoj 
savjesti,  služiti  pomirenju  izmučene  mjesne  Crkve  u Hercegovini.  Od  nesloge  svi 
trpe. 

Iz  bezizlazne  situacije  moguće  je  izaći  jedino  poslušnošću  konačnoj  odluci 
vrhovnog  Poglavara  Crkve.  Nasilje  ne  može  biti  nikada  prihvatljiva  metoda  u 
životu  Crkve. 

Stoga  mi  pozivamo  i molimo  sve  kojih  se  tiče  da  iskrenom  vjerom, 
odanošću  i velikodušnošću  prihvate  odluku  Svetog  Oca.  Ta  će  poslušnost  biti 
nagrađena  mirom  i radošću;  ta  će  poslušnost  biti  svjedočanstvo  zaista  zrele  vjere  i 
svijesti  da  Crkvu  čuva  od  teških  rana  i osigurava  joj  slogu  i ljubav  samo  vjerom 
rasvijetljena  vjernost  auktoritetu  koji  je  sam  Isus  Krist  uspostavio  u svojoj  Crkvi. 

Sveta  je  godina!  Pozivamo  sve  vjernike,  svećenike  i redovničke  zajednice 
da  mole  za  veliko  svjetlo  i mudrost  Duha  Svetoga,  da  ljudska  slabost  bude 
pomognuta  na  putu  do  velike  radosti  pomirenja  s Bogom  i s ljudima.  Bit  će  to 
dolazak  Božjeg  kraljevstva  ljubavi  i pravednosti.  Molimo  svi  Presvetu  Bogorodicu 
- Majku  Crkve,  da  zagovara  tu  našu  nadu,  a "nada  pak  ne  postiđuje"  ( Rim  5,  5) 

BISKUPI  JUGOSLAVIJE* 


* Glas  Koncila,  21/1974.,  str.  14. 

22. 


OSVRT  HERCEGOVAČKIH  FRANJEVACA  NA  "IZJAVU 
KATOLIČKIH  BISKUPA  JUGOSLAVIJE  O HERCEGOVAČKOM 

SLUČAJU" 


Pozdravljamo  činjenicu  da  su  naši  Biskupi  nakon  toliko  godina  odlučili 
Hercegovački  Slučaj  iznijeti  pred  crkvenu  javnost.  Sve  dosada  nastojalo  se 
zadržati  ga  u tajnosti,  u okvirima  hijerarhijskih  krugova.  A ni  u tim  krugovima  nije 
bilo  omogućeno  slobodno  i potpuno  kolanje  informacija.  To  je  očito  jedan  od 
razloga  da  još  nije  došlo  do  rješenja. 

Međutim,  žao  nam  je  što  su  i ovom  prigodom  naši  Biskupi  propustili 
saslušati  mišljenje  svih  zainteresiranih  u ovom  pitanju  prije  izlaska  u javnost.  To  je 
razlog  da  njihova  Izjava  ostavlja  dojam  neobrazložene  optužnice  i gotovo  osude 
nas  Hercegovačkih  Franjevaca.  Zato  smatramo  i svojim  pravom  i dužnošću  da  se 
na  nju  osvrnemo. 

U Crkvi  u Hercegovini  bio  je  sve  do  nedavno  mir  i jedinstvo,  a nemir  i 
razdor  nastali  su  nakon  pokušaja  da  se  nas  franjevce,  protivno  važećim  odlukama 
Sv.  Stolice  i volji  naroda  Božjega,  ukloni  s dijela  područja  koje  smo  kroz  duga 
stoljeća  pastorizirali  na  temelju  poslanja  iste  Sv.  Stolice.  Da  su  oni  koji  nas 
optužuju  zbog  navodnog  "otvorenog  otpora  zakonitoj  odluci  Sv.  Stolice"  sami 
poštivali  zakonite  i važeće  odluke  Sv.  Stolice,  Hercegovačkog  Slučaja  ne  bi  uopće 
ni  bilo.  Kad  bi  barem  danas  poštivali  još  uvijek  važeće  odluke  Sv.  Stolice, 
vjerujemo  da  bi  se  rješenje  Hercegovačkog  Slučaja  lako  našlo.  A neka  se  javnosti 
jasno  kaže  kojoj  smo  to  odluci  Sv.  Stolice  pružili  otvoreni  otpor  mi  kao  zajednice. 

Istina  je  da  je  Sv.  Stolice,  na  ponovljeno  traženje  Mostarskog  Biskupa, 
godine  1965.  pokrenula  pitanje  "nove  raspodjele  župa"  u Hercegovini.  Dopuštamo 
da  se  tim  "željelo  u novim  prilikama  ravnomjerno  i pravično  raspodijeliti 
pastoralni  rad  dijecezanskih  i redovničkih  svećenika".  Ali  se  upravo  ta 
"ravnomjernost  i pravičnost"  izravno  kosi  sa  zahtjevom  onog  klera  koji  je  na  ovom 
području  i brojčano  manji  (1  : 3)  i povijesno  mnogo  mlađi  (5-6  stoljeća)  da  mu  se 
dodijeli  polovica  župa,  polovica  vjernika  i sva  crkvena  uprava  na  području  na 
kojem  smo  mi  franjevci  pred  samo  90  godina  bili  sami. 

U Hercegovačkom  Slučaju  nije  izravno  u pitanju  ni  vjera,  ni  ljubav,  ni 
zajedništvo  Crkve,  ni  volja  Božja.  U pitanju  je  veći  materijalni  interes  i prestiž 
manjinskoga  klera,  koji,  prelazeći  preko  pravednosti  i ljubavi,  ugrožava  i vjeru,  i 
ljubav,  i zajedništvo  Crkve,  i Božju  volju. 

Nije  ovo  prvi  put  u povijesti  da  nas  se  htjelo  proglasiti  neposlušnima,  čak  i 
hereticima!  S ponosom  ističemo  da  nitko  i nigdje  u našoj  Domovini  nije  svoje 

kršćansko  Vjerovanje  zapečatio  s toliko  vlastite  krvi  kao  mi  ovdje.  Nastavit  ćemo  s 
tim  vjernim  svjedočenjem  vjere  i vjernosti  Bogu  u svomu  narodu.  To  nam  i pred 
Bogom  i pred  Crkvom,  i pred  narodom  jest  dug  i jamstvo  da  ćemo  dočekati 
pravedno  i provedivo  eklezijalno  rješenje  ovoga  bolnog  slučaja. 

U Izjavi  se  ističe  samo  jedan  vid  crkvenosti:  poslušnost.  A poslušnost 
sama  za  sebe  nije  i ne  može  biti  temelj  crkvenog  zajedništva;  to  je  na  istini  i pravdi 
utemeljena  ljubav,  koja  osmišljuje  i zapovijedanje  i slušanje.  Hercegovački  Slučaj 
je  tako  složen  da  se  ne  može  riješiti  primjenom  jednog  načela  poslušnosti. 

Izjava  spominje  otpor  i nasilje  manjine.  Trebalo  bi  već  jednom  ispitati  tko 
je  u stvari  većina,  a tko  manjina,  tko  kome  pruža  otpor  i tko  nad  kim  vrši  nasilje;  i 
to  na  terenu,  među  narodom  o kojemu  se  radi. 

Čini  nam  se  da  se  slučaju  Krizme  u Grudama  daje  prevelika  težina,  a 
istodobno  se  ne  spominju  pretpovijest  ni  konkretne  okolnosti  tog  događaja. 

Ne  shvaćamo  zašto  se  samom  Sv.  Ocu  nameće  problem  i muka,  i zašto  se 
od  njega  traži  konačno  rješenje,  kad  je  njegova  izričita  želja  da  se  rješenje  nađe 
sporazumno.  Naše  je  mišljenje  daje  do  sporazuma  moglo  doći  i u okvirima  naše 
domaće  Crkve,  da  su  se  poteškoće  i prijedlozi  svih  zainteresiranih  strana  ozbiljno 
slušali,  razmatrali  i uvažavali.  Jasno  se  pokazalo  da  se  Hercegovački  Slučaj  ne 
može  rješavati  ne  uzimajući  u obzir  riječi  II  Vatikanskog  Sabora,  po  kojemu  i laici 
"imaju  pravo,  a katkada  i dužnost  da  reknu  svoje  mišljenje  o stvarima  koje  se 
odnose  na  korist  Crkve"  ( LG  37).  Ako  je  igdje  nužno  to  primijeniti,  treba  to  učiniti 
ovdje.  A mi  sa  svoje  strane,  u traženju  sporazuma,  već  smo  učinili  velike  žrtve  i 
izrazili  spremnost  na  daljnje.  U ponuđenim  žrtvama  došli  smo  do  granice  života  ili 
smrti,  koju  ne  možemo  prekoračiti.  Rado  se  pridružujemo  pozivu  naših  Biskupa  da 
zajedno  s njima  molimo  i radimo  da  u Hercegovačkoj  Crkvi  dođe  do  procvata 
istinske  crkvenosti,  u kojoj  nema  ni  Židova  ni  Grka,  ni  roba  ni  slobodnjaka  - ni 
fratra  ni  popa,  nego  smo  svi  samo  jedan  u Kristu  Isusu  (usp.  Gal  3,28). 

HERCEGOVAČKI  FRANJEVCI* 


*Glas  Koncila , 22/1974.,  str.  14. 

23. 


PREDSTAVKA  DIJECEZANSKOGA  KLERA  HERCEGOVINE 
PREDSJEDNIŠTVU  BKJ 
i 

VIJEĆU  VIŠIH  REDOVNIČKIH  POGLAVARA  JUGOSLAVIJE  - ZAGREB 


Iako  Osvrt  hercegovačkih  franjevaca  na  "Izjavu  katoličkih  biskupa 
Jugoslavije  o hercegovačkom  slučaju"  zaslužuje  da  i mi,  dijecezanski  svećenici 
Hercegovine,  obratimo  se  istoj  onoj  javnosti,  kojoj  su  hercegovački  franjevci 
upravili  svoj  osvrt,  te  da  u svojem  odgovoru  na  taj  osvrt  herc.  franjevaca 
upozorimo  i osvrnemo  se  na  neistinite  tvrdnje  kojima  je  protkan  citirani  osvrt,  ipak 
pro  bono  pacis  mi  smo  odlučili  ovoga  puta  najprije  obratiti  se  našem  Episkopatu  i 
višim  redovničkim  poglavarima  ove  države,  i njima  upraviti  ovu  našu  predstavku, 
dok  smo  spremni,  ukoliko  to  bude  potrebno,  obratiti  se  sličnom  predstavkom  našoj 
široj  katoličkoj  javnosti. 

Smatramo  ne  samo  prikladnim  i korisnim  nego  i prijeko  potrebnim  da 
jednom  opširnijom  predstavkom  upoznamo  prečasni  Naslov  s neistinitim 
tvrdnjama,  s kojima  sastavljači  osvrta  herc.  franjevaca  beskrupulozno  operiraju  u 
osvrtu  zavodeći  time  neupućene  u zabludu.  Učinit  ćemo  to  jedino  iz  ljubavi  prema 
pogaženoj  istini,  a i sa  željom  i namjerom,  da  naš  Episkopat  i viši  redovnički 
poglavari  - po  onom  starom  pravilu:  audiatur  et  altera  pars  - budu  upoznati  s 
našim  stanovištem  prema  citiranom  osvrtu  hercegovačkih  franjevaca. 

Sastavljačima  osvrta  kao  i nama  dobro  je  poznato,  da  stvari  posve 
drugačije  stoje,  nego  što  ih  oni  u osvrtu  javnosti  prikazuju.  Oni,  tj.  sastavljači 
osvrta,  tko  zna  po  koji  put,  pokušavaju  da  bi  krivicu  za  davno  nastale  i još  danas 
postojeće  nerede  u mostarsko-duvanjskoj  biskupiji  prebacili  sa  sebe  na  drugoga, 
odstupajući  pri  tom  od  svoje  dosadašnje  prakse  jedino  utoliko,  što  ovoga  puta  za 
trajanje  hercegovačkog  slučaja  uz  biskupe  Hercegovine  okrivljuju  i sve  katoličke 
biskupe  u granicama  ove  države. 

Budući  da  smo  i mišljenja  i uvjerenja,  da  će  neistinitost  tvrdnji,  kojima  se 
sastavljači  osvrta  tako  neodgovorno  razmeću,  postati  najuočljivija  sučeljavanjem 
pojedinih  tvrdnja  osvrta  s opće  poznatim  i priznatim  činjenicama,  odlučili  smo 
provesti  to  sučeljavanje,  i to  onim  redom,  kojim  su  sastavljači  osvrta  postavili 
svoje  tvrdnje. 

1.  - Sastavljači  osvrta  hercegovačkih  franjevaca  na  Izjavu  našeg 
Episkopata  o hercegovačkom  slučaju  početno  pišu: 

"Pozdravljamo  činjenicu  da  su  naši  Biskupi  nakon  toliko  godina  odlučili 
Hercegovački  Slučaj  iznijeti  pred  crkvenu  javnost.  Sve  dosada  nastojalo  se 

zadržati  ga  u tajnosti,  u okvirima  hijerarhijskih  krugova.  A ni  u tim  krugovima  nije 
bilo  omogućeno  slobodno  i potpuno  kolanje  informacija.  To  je  očito  jedan  od 
razloga  da  još  nije  došlo  do  rješenja. 

Međutim,  žao  nam  je  što  su  i ovom  prigodom  naši  Biskupi  propustili 
saslušati  mišljenje  svih  zainteresiranih  u ovom  pitanju  prije  izlaska  u javnost.  To  je 
razlog  da  njihova  Izjava  ostavlja  dojam  neobrazložene  optužnice  i gotovo  osude 
nas  Hercegovačkih  Franjevaca. . 

Ovim  tvrdnjama  sastavljača  osvrta  suprotstavljaju  se  i temeljito  ih  pobijaju 
sljedeće  činjenice: 

a)  Njihovoj  tvrdnji  da  su  naši  biskupi  sve  dosada  nastojali  zadržati 
hercegovački  slučaj  "u  tajnosti",  suprotstavlja  se  i pobija  je  - i nama,  i franjevcima, 
i svima  koji  su  pratili  razvoj  hercegovačkog  slučaja,  vrlo  dobro  poznata  činjenica 
da  najnovija  Izjava  naših  biskupa  nije  ni  prvi  ni  jedini  akt,  kojim  je  taj  kod  nas 
najviši  crkveni  forum  progovorio  crkvenoj  javnosti  o hercegovačkom  slučaju.  Jer  o 
tom  slučaju  Episkopat  je  govorio  crkvenoj  javnosti  i prije  preko  svojih 
predstavnika  na  konferencijama  za  tisak,  koje  su  priređivane  po  završetku 
biskupske  konferencije. 1 

b)  Ovoj  najnovijoj  Izjavi  naših  biskupa  o hercegovačkom  slučaju 
prethodila  je  ona  "Zajednička  izjava",  koju  su  u lipnju  1969.  g.  potpisali 
predstavnici  Episkopata  i provincijal  hercegovačkih  franjevaca.  Svima  je  poznato, 
sastavljačima  osvrta  herc.  franjevaca  pogotovo,  da  je  ta  "Zajednička  izjava"  bila 
javni  akt  za  crkvenu  javnost,  jer  po  sporazumu  i dogovoru  trebalo  je  tu 
"Zajedničku  izjavu"  pročitati  vjernicima  s oltara  po  svim  župskim  crkvama 
mostarsko-duvanjske  biskupije,  što  je  i učinjeno  početkom  srpnja  1969.,  dok  je 
preko  Glasa  Koncila  i biltena  AKSE  za  nju  saznala  ne  samo  domaća  nego  i 
inozemna  katolička  javnost. 

Čudimo  se  da  su  se  sastavljači  osvrta,  poznavajući  ove  činjenice,  usudili 
ustvrditi  da  su  naši  biskupi  nakon  toliko  godina  progovorili  prvi  put  zadnjom 
Izjavom  crkvenoj  javnosti  o hercegovačkom  slučaju. 

c)  Neosnovana  je  i slijedeća  tvrdnja  sastavljača  osvrta  da  "ni  u tim 
krugovima  nije  bilo  omogućeno  slobodno  i potpuno  kolanje  informacija".  Na 
temelju  toga  osvrt  zaključuje:  "To  je  očito  jedan  od  razloga  da  još  nije  došlo  do 
rješenja". 

aa)  Iz  tvrdnje  sastavljača  osvrta  izgledalo  bi  da  ni  u crkvenim  krugovima 
nije  bilo  slobodnog  i potpunog  kolanja  "informacija". 

Međutim,  sastavljačima  osvrta  kao  i nama  dobro  je  poznato  da  se  ni 
Rimske  Kongregacije,  ni  Apostolska  nuncijatura,  ni  Biskupska  konferencija 
Jugoslavije  nakon  izbijanja  nereda  u nekim  župama  Hercegovine  do  današnjega 


1 Usp.  GK,  23/1969.,  str.  2;  GK,  20/1970.,  str.  1.  3-5 

dana  nisu  ograđivale  kineskim  zidom  ni  od  jedne  zainteresirane  stranke:  ni  od 
hercegovačkih  franjevaca,  ni  od  dijecezanskih  svećenika,  pa  ni  od  famozne  "Misije 
dobre  volje",  koja  je  nastupala  u ime  nezadovoljnika  s odredbom  Svete  Stolice. 

Držimo  da  hercegovački  franjevci  nisu  zaboravili  daje  već  u lipnju  1968. 
ondašnjem  vršiocu  dužnosti  predsjednika  BKJ  jedan  od  definitora  herc.  franj. 
provincije  i usmeno  i pismeno  podnio  izvještaj  o nastalom  stanju  u Hercegovini  iza 
sudbonosnog  12.  svibnja,  kad  su  franjevci  trebali  po  odredbi  Svete  Stolice  predati 
dijecezanskom  kleru  5 župa.  U svom  prikazu  služio  se  i paničnim  izrazom 
"Hercegovina  gori...".  Izvještaj  je  podnio  u ime  starješinstva  hercegovačke 
franjevačke  provincije,  koje  je  16.  lipnja  1968.  uputilo  apel  Predsjedništvu  BKJ. 

bb)  I u lipnju  1969.,  kad  je  imao  službeni  susret  s poslovnim  odborom 
BKJ  o.  Provincijal  hercegovačkih  franjevaca,  imao  je  prikladnu  zgodu  da  upozna 
Episkopat  sa  stanovištem  svoje  provincije  o hercegovačkom  slučaju. 

cc)  Starješinstvo  hercegovačkih  franjevaca  imalo  je  mnogobrojne  druge 
prigode  da  upozna  naš  Episkopat  o svojem  stavu  prema  herc.  slučaju,  dostavljajući 
mu  svoje  relacije,  izvještaje,  predstavke  te  preko  svoga  službenog  glasila  "Mir  i 
Dobro",  i putem  usmenih  izvještaja  izaslanika  provincije. 

Iz  navedenih  činjenica  jasno  je  da  je  poglavarstvo  hercegovačkih 
franjevaca  dovoljno  izložilo  Episkopatu  svoje  stanovište  o hercegovačkom  slučaju, 
pa  je  prema  tome  neosnovan  prigovor  sastavljača  osvrta  "što  su  i ovom  prigodom 
naši  biskupi  propustili  saslušati  mišljenje  svih  zainteresiranih  u ovom  pitanju  prije 
izlaska  u javnost". 

Nije  to  prvi  put  da  starješinstvo  herc.  franjevaca  tvrdi,  da  ga  se  nije 
saslušalo... 

Tako,  kad  je  u lipnju  1968.  predsjedništvo  BKJ  u svom  odgovoru  na  apel 
definitorija  hercegovačke  franjevačke  provincije  tražilo  "lojalno  i bezrezervno 
poštivanje  odluke  Sv.  Stolice",  provincijal  hercegovačkih  franjevaca  shvatio  je  to 
kao  osudu  provincije  i napisao  u svojoj  opširnoj  relaciji  kardinalu  Prefektu 
Kongregacije  za  evangelizaciju  naroda  ili  c/e  Propaganda  Fide  16.  siječnja  1969. 
da  BKJ  "non  tantummodo  implorationem  Definitorii  huius  Provinciae  recusavit, 
sed  etiam  Provinciam  ipsam  Fratresque  nemine  interrogato  nemini  possibilitatem 
defensionis  concedendo,  iniuste  condemnavit". 

O.  Provincijal,  nezadovoljan  odgovorom  predsjedništva  BKJ,  protestirao 
je  10.  IX.  1968.  kod  kardinala  Prefekta  Kongregacije  de  Propaganda  Fide: 
"solutionem  huius  quaestionis  situationisque  urgentis  tali  Conferentiae 
Episcoporum  commissam  esse"  {ondje,  br.  28). 

Ne  mogu,  dakle,  sastavljači  prigovarati  Episkopatu,  da  predstavnike 
Hercegovačke  franjevačke  provincije  nije  saslušao,  nego  sastavljači  osvrta 
Episkopatu  pod  izgovorom  da  nije  saslušao,  zapravo  prigovaraju  da  ih  Episkopat 
nije  poslušao! 

I radi  toga,  jer  nije  Episkopat  prihvatio  njihovo  stanovište,  optužuju  ga  da 
"Izjava  ostavlja  dojam  neobrazložene  optužnice  i gotovo  osude  nas  hercegovačkih 
franjevaca..." 

Jednako  je  bez  temelja  zaključivanje  osvrta  da  je  manjak  kolanja 
"informacija"  jedan  od  razloga  da  još  nije  došlo  do  rješenja. 

2.  - Sastavljači  osvrta  tvrde:  "U  Crkvi  u Hercegovini  bio  je  sve  do  nedavno 
mir  i jedinstvo,  a nemir  i razdor  nastali  su  nakon  pokušaja  da  se  nas  franjevce, 
protivno  važećim  odlukama  Svete  Stolice  i volji  naroda  Božjega,  ukloni  s dijela 
područja  koje  smo  kroz  duga  stoljeća  pastorizirali  na  temelju  poslanja  iste  Sv. 
Stolice.  Da  su  oni  koji  nas  optužuju  zbog  navodnog  'otvorenog  otpora  zakonitoj 
odluci  Sv.  Stolice'  sami  poštivali  zakonite  i važeće  odluke  Sv.  Stolice, 
Hercegovačkog  Slučaja  ne  bi  uopće  ni  bilo." 

Iz  ovoga  onaj,  koji  nije  upoznat  sa  pozadinom  i povijesnim  razvojem 
hercegovačkog  slučaja,  mogao  bi  zaključiti  da  je  zahtjev  mostarskog  biskupa  i 
dijecezanskog  klera  u Hercegovini,  da  Hercegovačka  franjevačka  provincija  vrati 
župe  liberae  collationis  Ordinarii  dijecezanskom  kleru,  protivan  "važećim 
odlukama  Sv.  Stolice". 

Priznajemo,  ako  bi  netko  stvarao  svoj  sud  o hercegovačkom  slučaju  samo 
na  temelju  gornje  tvrdnje  osvrta,  on  bi  se  morao  posve  suprotstaviti  takvom 
jednom  zahtjevu  koji  je  protivan  "važećim  odlukama  Sv.  Stolice".  I mi  bismo 
sami,  kao  odani  sinovi  Svete  Crkve  i Svete  Stolice,  bili  protiv  takvog  pokušaja, 
kad  bi  tvrdnja  sastavljača  osvrta  bila  istinita. 

Ali  i mi,  i sastavljači  osvrta,  vrlo  dobro  znamo,  da  stvari  stoje  posve 
drugačije  nego  li  se  to  tvrdi  u navedenom  odlomku  osvrta  hercegovačkih 
franjevaca. 

Ako  je  zahtjev  mostarskoga  Biskupa  i dijecezanskog  klera  u Hercegovini 
protivan  "važećim  odlukama  Sv.  Stolice",  sastavljači  osvrta  bili  su  dužni  citirati  i 
izložiti  te  važeće  odluke  Svete  Stolice. 

Ako  pak  zahtjev  mostarskoga  Biskupa  i dijecezanskoga  klera  u 
Hercegovini  nije  protivan  "važećim  odlukama  Sv.  Stolice",  onda  tvrdnja 
sastavljača  franjevačkoga  osvrta  predstavlja  grubu  i tešku  neistinu,  još  k tomu  i 
klevetu,  a mi  je  možemo  smatrati  običnim  propagandnim  manevrom  ( bluff ),  kojim 
se  želi  neupućene  zavesti  u zabludu,  stvoriti  i proširiti  neraspoloženje  i animoznost 
prema  Biskupu  i dijecezanskom  kleru,  a pobuditi  sažaljenje  prema  hercegovačkim 
franjevcima,  koje  se  tobože  želi  ukloniti  s "dijela  područja  koje  smo  kroz  duga 
stoljeća  pastorizirali  na  temelju  poslanja  iste  Sv.  Stolice". 

I mi,  i sastavljači  osvrta  hercegovačkih  franjevaca,  dobro  znamo  da 
mostarski  Biskup  i dijecezanski  kler  Hercegovine  nisu  oni  koji  "nisu  poštivali 
zakonite  i važeće  odluke  Sv.  Stolice",  nego  da  je  to  upravo  starješinstvo  herc. 
franjevačke  provincije.  I upravo  to  nepoštivanje  odluka  Svete  Stolice  od  strane 
poglavarstva  herc.  franjevaca  stvorilo  je  i izazvalo  hercegovački  slučaj. 

Da  bismo  ovu  tvrdnju  dokazali  i obrazložili,  dužni  smo  iznijeti  neke 
povijesne  činjenice,  koje  želimo  dokumentima  u prilogu  ove  predstavke 
potkrijepiti  i dokazati. 

a)  Sastavljačima  osvrta  hercegovačkih  franjevaca  sigurno  nije  bilo 
nepoznato  da  je  hercegovački  slučaj  oko  župa  započet  onog  časa,  kada  je  prije 
pedeset  i dvije  godine  starješinstvo  hercegovačkih  franjevaca  svjesno  i hotimično 
odlučilo  minirati  deciziju  Svete  Stolice  o razdiobi  župa  u dijecezi  Mostar-Duvno  iz 
godine  1899. 

Nakon  apostolskog  pisma  "Ex  hac  augusta  Principis  Apostolorum 
Cathedra"  od  5.  VII.  1881.,  kojim  je  obnovljena  redovita  crkvena  hijerarhija  u 
Bosni  i Hercegovini,  te  kojim  je  i naređeno  da  u novim  prilikama,  tj.  nakon 
uspostave  redovite  crkvene  hijerarhije,  imaju  u duhovnoj  pastvi  vjernika  po 
župama  djelovati  uz  franjevce  i dijecezanski  svećenici,  započeli  su  već  1882. 
preliminarni  pregovori  i u Hercegovini  o podjeli  župa.  Ti  su  se  pregovori  veoma 
otegli  i završili  tek  1 899. 

Te  je,  naime,  godine,  kako  stoji  u preambuli  dokumenta,  starješinstvo  herc. 
franjevaca  podnijelo  prijedlog  biskupu  fra  Paškalu  Buconjiću  o razdiobi  župa  u 
dijecezi  Mostar-Duvno.  Biskup  je  Buconjić  taj  prijedlog  prihvatio  i predložio  ga 
Svetoj  Stolici  na  ratifikaciju  i odobrenje.  Prijedlog  je  podnešen  Sv.  Kongregaciji  za 
biskupe  i redovnike,  i ova,  saslušavši  mišljenje  "Moderatorum  Ordinis  Fratrum 
Minorum",  prijedlog  prezentirala  Svetom  Ocu,  koji  ga  je  blagohotno  prihvatio, 
odobrio  i naredio  da  se  publicira. 

Spomenuta  Kongregacija  izdala  je  17.  VII.  1899.  "Decisionem  S.  Sedis  de 
dispositione  paroeciarum  in  diocesi  Mandetriensi". 

Decizija  priznaje  25  onda  postojećih  župa  herc.  franjevačkoj  provinciji 
"pro  mensa  regulari". 

Za  dijecezanski  kler,  lib.  coll.  Ordinarij,  određuje  decizija:  12  onda 
postojećih  župa,  i 12  imenično  navedenih,  teritorijalno  određenih  župa,  onda  još 
kanonski  nepostojećih,  tj.  "in  futuro  erigendae". 

Tom  odredbom  decizije,  kojom  se  franjevcima  priznaje  2/3  tada  postojećih 
župa,  a koje  su  franjevci  sami  izabrali  uz  pristanak  svoga  bivšeg  redodržavnika, 
tada  biskupa  mostarsko-duvanjskoga  fra  Paškala  Buconjića,  i koje  su  župe  onda 
predstavljale,  a i danas  predstavljaju  "potiorem  partem"  biskupije,  kako  u pogledu 
broja  vjernika  tako  i u svakom  drugom  pogledu,  ostavlja  se  franjevcima  široko 
područje  biskupije,  ne  uzimajući  u obzir  onu  djelatnost  izvan  ove  biskupije,  jer  oni 
kao  religio  clericalis  exempta  nisu  striktno  vezani  za  pojedinu  biskupiju  kao 
dijecezanski  kler,  koji  se  redi  ad  ti  tulum  servitii  dioeceseos  (=  na  naslov  služenja 
biskupiji). 

Određujući  pak  za  dijecezanski  kler  približan  broj  župa  (24),  uz  one  koje 
će  duhovno  dobro  vjernika  tražiti  da  se  uz  one  predviđene  osnuju  u budućnosti,  a 
koje  prema  rješenja  Svete  Kongregacije  Koncila,  od  16.  III.  1743. 2 i odgovora 
Svete  Kongregacije  za  izvanredne  crkvene  poslove,  od  16.  XI.  1896.3,  a što  je 
kasnije  usvojio  i kodificirao  Crkveni  Zakonik  u kan.  1427,  5, 4 imaju  biti  župe  lib. 
coll.  Ordinarii,  Decizija  je  postavila  temelj  buduće  ravnopravnosti  jednoga  i 
drugoga  klera  "dušobrižništvu"  u dijecezi  Mostar-Duvno,  " da  bi  se  uklonilo  bilo 
kakvo  ogorčenje  između  klera,  a promicao  istinski  mir,  ljubav  i ujedinjenje  sila  na 
sveopće  dobro  duša". 

Iz  navedenoga  je  očito  da  je  Sveta  Stolica  1899.  primila,  usvojila  i 
odlukom  - Decizijom  od  17.  VII.  te  godine  ozakonila  razdiobu  župa  u mostarsko- 
duvanjskoj  biskupiji  između  dijecezanskog  i redovničkog-franjevačkog  klera 
upravo  onako  kako  su  joj  franjevci  preko  tadašnjeg  mostarsko-duvanjskog  biskupa 
Paškala  Buconjića,  OFM,  predložili.  I ta  je  odluka  bila  osnova  i garancija  mira  i 
reda  među  oba  klera  koji  pastoralno  djeluje  u dijecezi.  Za  tu  Deciziju  napisa 
biskup  Buconjić,  obznanjujući  je  10.  V.  1908.  službeno  svojem  kleru: 

"Smatramo  potrebnim  staviti  pred  oči  svećenicima  naših  biskupija,  osobito 
mlađima,  umnožene  primjerke  svečane  odluke  s obzirom  na  župe  koje  su 
ustanovljene  ili  koje  bi  trebalo  ustanoviti.  A ova  Decizija  mora  ostati  čvrsta  i stalna 
da  bi  se  izbjegla  bilo  kakva  neslaganja  i svojevoljna  priželjkivanja". 

O obostranom  poštivanju  decizije  ovisilo  je  sve,  napose  međusvećenička 
sloga  i ljubav.  No,  nažalost,  i na  nesreća,  franjevci  i dijecezanski  kler  zauzeli  su 
prema  ovoj  odluci  suprotne  stavove.  Jer,  dok  se  je  dijecezanski  kler  s najvećim 
poštivanjem  prema  ovoj  odluci  odnosio,  na  njoj  svoju  budućnost  snovao, 
pastoralni  rad  planirao,  za  svoj  se  pomladak  brinuo,  dotle  je  poglavarstvo 
hercegovačkih  franjevaca  protiv  te  odluke  snovalo  urotu,  i anuliranjem  decizije 
htjelo  ostvariti  ono,  što  je  starješinstvo  bilo  planiralo  još  1884,  da  franjevcima 
budu  sve  župe  s desne  strane  Neretve,  ustvari  franjevcima  skoro  sve  župe  u 
dijecezi  Mostar-Duvno,  a dijecezanskom  kleru  tek  3-4  župe  s lijeve  strane  Neretve. 
Premda  je  poglavarstvo  hercegovačkih  franjevaca  Decizijom  Svete  Stolice  od  17. 
VII.  1899.  dobilo  sve  ono  što  je  ono  htjelo  i željelo,  jer  je  ta  decizija  potpuno 
usvojila  njihov  prijedlog,  i dodijelila  im  2/3  onda  postojećih  župa  - 25  na  broj  - 
koje  još  i danas  sačinjavaju  srce  biskupije  Mostar-Duvno  u svakom  pogledu, 
unatoč  toga  ono  je  ubrzo  iza  proglašenja  Decizije  poseglo  rukom  i za  onim 


2 Thesaurus  resolutionum,  sv.  II.,  stra.  37.  i 55. 

3 Collectanea  S.  Congregationis  de  Propaganda  Fide,  seu  Decreta  Instructiones  pro 
Apostolicis  missionibus,  sv.  II.,  br.  1955.,  str  346-347.,  "circa  paroeciarum  divisionem,  earum 
praesertim  quae  Regularibus  snnt  concreditae". 

4 P.  Gasparri,  Codicis  i.  c.  Fontes,  sv.  V,  Rim,  1923-1935.,  str.  989. 


421 


župama,  koje  je  citirana  decizija  proglasila  župama  lib.  coll.  Ordinarii  - za 
dijecezanski  kler. 

Tim  svojim  sudbonosnim  činom  poglavarstvo  Hercegovačke  franjevačke 
provincije  posij alo  je  sjeme  iz  kojega  izniče  toliko  razvikana  afera  oko  župa  u 
Hercegovini,  ili  hercegovački  slučaj. 

b)  U dva  navrata,  tj.  godine  1922.  i 1923.  poglavarstvo  Hercegovačke 
franjevačke  provincije  podnijelo  je  Svetoj  Stolici  molbu,  da  joj,  uz  onih  25  župa, 
koje  su  ovoj  Provinciji  dodijeljene  Decizijom  iz  1899.,  dodijeli  još  27  župa  lib. 
coll.  Ordinarii,  župa  dijecezanskog  klera,  od  kojih  tada,  tj.  1923.  godine,  nije 
postojalo  u smislu  kan.  216  CZ  samo  13. 

Da  bi  poglavarstvo  herc.  franjevaca  ostvarilo  svoj  naum,  poslužilo  se  je 
prijevarom.  Znajući,  naime,  na  temelju  propisa  kan.  1424,  5,  da  mu  Sveta  Stolica 
neće  dodijeliti  neosnovane,  kanonski  nepostojeće  župe,  ono  je  u svojoj  molbi  od 
20.  V.  1923.  svih  onih  27  župa  Sveta  Stolici  prikazalo  kao  da  već  postoje. 

A za  slučaj,  da  bi  mu  Sveta  Stolica  mogla  odbiti  molbu  s motivacijom,  jer 
udovoljivši  njegovom  zahtjevu  i molbi,  ništa  ne  osta  dijecezanskom  kleru, 
poglavarstvo  seje  osiguralo  time,  što  je  u svojoj  molbi  navelo  za  dijecezanski  kler 
velik  broj  fiktivnih  župa,  od  kojih  neke  ni  do  danas  nisu  osnovane,  dok  se  za  druge 
sa  sigurnošću  može  reći  da  se  neće  osnovati  jednostavno  radi  toga,  što  u mjestima 
gdje  ih  je  poglavarstvo  Hercegovačke  franjevačke  provincije  lociralo  nema 
vjernika,  niti  ima  nade,  da  bi  ih  ikada  tu  moglo  biti. 

Računajući  da  su  navodi  u molbi  poglavarstva  Hercegovačke  franjevačke 
provincije  istiniti,  odnosno  ne  znajući  da  se  radi  o pukim  makinacijama,  Sveta 
Stolica,  zavedena  u zabludu,  in  bona  fide,  podjeljuje  indult  mjesnom  Ordinariju  da 
može  traženih  27  župa  predati  franjevačkoj  provinciji,  "sub  lege  ut  enuntiatae 
paroeciae  conferantur  dicitis  Patribus  ad  nutum  S.  Sedis"5 

Sa  žaljenjem  moramo  i ovdje  konstatirati  da  poglavarstvo  Hercegovačke 
provincije  nije  poštivalo  ni  ovaj  reskript  Svete  Stolice  od  22.  VI.  1923.  I taj  je 
reskript  ono  iz  temelja  miniralo,  iskrivilo  i krivo  prikazalo  svojoj  subraći,  i time 
vatru  razdora  među  ovdašnjim  pastoralnim  klerom  još  više  rasplamsalo. 

Poglavarstvo  je  dobro  znalo  da  su  župe,  koje  su  provinciji  spomenutim 
reskriptom  povjerene,  decizijom  od  17.  VII.  1899.  proglašene  župama  lib.  coll. 
Ordinarii  za  dijecezanski  kler,  bilo  da  su  već  onda  1899.  adu  postojale,  bilo  da  su 
u međuvremenu  utemeljene  po  odluci  Svete  Stolice  iz  1899.  ili  u duhu  propisa 
kanona  1427,  5 CIC,  a da  su  provinciji  povjerene  "attenta  carentia  cleri  saecularis", 
i da  time  te  župe  nisu  izgubile  svoj  pravni  karakter,  tj.  nisu  prestale  biti  župe 
dijecezanskog  klera,6  ali  su  izuzete  ispod  slobodnog  raspolaganja  Biskupa,  dok 


5 Usp.  Indult  Kongregacije  Koncila,  br.  2299/22.,  22.  VI.  1923. 

6 Usp.  ondje  talijanski  izraz  "affidate"  ili  latinski  "concreditae"  - povjerene.  Usp. 

Sveta  Stolica  drugačije  ne  odredi;  dragim  riječima:  s tim  župama  Biskup  neće 
moći  slobodno  raspolagati,  dok  se  ne  promijene  prilike  i ne  bude  odgojen  dovoljan 
broj  dijecezanskog  klera,  koji  će  moći  preuzeti  te  župe,  i dok  ih  Sveta  Stolica 
svojim  vrhovnim  auktoritetom  ne  vrati  na  slobodno  raspolaganje  Biskupovo. 
Reskript  iz  1923.  nije  uništio  deciziju  iz  1899.,  nego  je  samo  vremenski  odgodio 
njezino  izvršenje,  jer  nije  bilo  dijecezanskih  svećenika,  kojima  bi  Biskup  povjerio 
te  župe  na  administraciju. 

Starješinstvo  Hercegovačke  franjevačke  provincije,  iako  je  dobro  znalo,  da 
Sveta  Stolica  1923.  nije  prihvatila  njihovu  molbu,  da  mu  tražene  župe  trajno  preda, 
i proglasi  ih  redovničkima  u punom  smislu  riječi,  nego  da  mu  je  te  tražene  župe 
povjerila  "ad  nutum  S.  Sedis",  ono  je  suprotno  tome  postupalo,  kao  da  se  radi  o 
redovničkim  župama  u najpotpunijem  smislu  riječi,  i tako  svojoj  subraći 
prikazivalo,  tako  se  odnosilo  prema  tim  župama  i ad  extra  tvrdilo  da  su  te  župe 
redovničke-franj  evačke. 

Po  tumačenju  nekih  hercegovačkih  franjevaca  povjeravanje  župa 
redovnicima  uz  klauzulu  "ad  nutum  Sanctae  Sedis"  trajnije  je  i jače  u svojim 
pravnim  učincima  nego  srednjovjekovna  "incorporatio"  ili  posttridentinska  "unio 
pleno  iure",  tj.  "quoad  temporalia  et  spiritualia". 

Dopuštamo  da  među  pravnicima  nema  jedinstvenog  mišljenja  o značenju 
klauzule  "ad  nutum  S.  Sedis",  ali  ne  susrećemo  nijednoga,  koji  bi  zastupao 
mišljenje  koje  se  čulo  među  hercegovačkim  franjevcima. 

J.  FERNANDEZ,  Relationes  iuridicae,  disciplinares,  asceticae  et  practicae  inter 
vitam  religiosam  et  ministeria  paroecialia  et  missionalia  - Quaestiones  circa  paroecias 
Religiosis  concreditas , u:  Documenta  Congressus  Generalis  de  Statibus  Perfectionis,  sv. 


423 


Neka  nam  bude  slobodno  ovdje  navesti  u cijelosti  ono  što  piše 
dominikanac  E.  B.  Cagnasso:  "Pro  paroecia  scil.  'pleno  jure'  unita  domui 
religiosae  tum  quoad  temporalia  tum  quoad  spiritualia,  ita  nempe  ut  ipsa  domus 
vel  communitas  religiosa  sit  parochus  habitualis  et  habitualem  curam  animarum 
retineat,  iuxta  can.  452:  tune  tantum  paroecia  proprie  et  stricte  religiosa  est  (cfr. 
Can.  1425,  2;  Maroto,  CpR,  VII  (a.  1926),  pag.  438).  Ergo  penitus  excluduntur 
nedum  paroeciae  saeculares,  religiosae,  etsi  improprie,  interdum  voćari  solitae, 
qnae  vi  peculiaris  indulti  aut  privilegii,  sed  et  illae  quae,  adhinc  pluribus  annis, 

g 

ab  Apostolica  Sede  concedi  solent  cum  clausula  'Ad  nutum  Sanctae  Sedis'". 

F.  Romita,  podsekretar  Kongregacije  za  kler,  nekadašnje  S.  C.  Concilii, 
nakon  što  je  protumačio  značenje  izraza  "pleno  iure",  ovako  nastavlja:  "Alter  est 
autem  sensus  praedictae  clausulae  'Ad  nutum  S.  Sedis'.  S.  Congregatio 
Consistorialis,  formam  adhibens  in  his  negotiis  iuridicis  iam  usitatam  a S. 
Congregatione  de  Propaganda  Fide,  in  beneficiis  paroecialibus  concedendis 
Monasteriis  praecipue  Benedictinis,  praesertim  in  regionibus  antea  subiectis  S. 
Congregationi  de  Propaganda  Fide,  quamvis  ageretur  de  unione  per  se  et  de  facto 
perpetua,  addere  tamen  solebat  clausulam  'ad  nutum  S.  Sedis'  (cfr.  S.  C.  Concilii, 
25.  apr.  1913.  No  1669/11),  ut  exinde  aperte  constaret  natura  precarii,  qua  unio 
fidebat  qnaque  Monachi  fruebantur  bonis  paroecialibus;  ac  proinde  confirmata 
maneret  exclusio  translationis  iuris  proprietatis  bonorum  paroeciae  in 
Monasterium,  seu  iam  declaratum  fuit  a supra  allatis  Constitutionibus  Benedicti 
XIV  (Ap.  Const.  Firmandis,  diei  6.  nov.  1744)  et  Leonis  XIII.  (Const.  Ap. 
Romanos  Pontifices,  diei  8 maii  1881)". 9 

A "precarium",  oslanjajući  se  na  riječi  Ulpiana  (Inst. , lib.  I)  "est  quoad 
precibus  petenti  utendum  conceditur  tamdiu,  quamdiu  is  qui  concessit  patitur".10 

"In  precario  ius  proprietatis  integrum  manet  apud  dominum  rei,  et  qui 
praecario  rem  accepit,  habet  tantum  facultatem  de  facto  fruendi  re,  quam  accepit." 

"Adverte  tandem,  quod  iuxta  principium  iuris  romani,  ’nemo  šibi  ipse 
cansam  possessionis  mutare  potest’:  unde  quod  precario  quis  accepit,  precario 
semper  habet,  nec  ideo  est  locus  praescriptionis:  precarium  enim  praescriptionem 
non  patitur".11 

J.  Femandez  u svome  članku,  nakon  što  je  izložio  mišljenja  nekih  pravnika 
o klauzuli  "Ad  nutum  S.  Sedis",  ovako  zaključuje  i tvrdi:  "Nos  existimamus  per 


III.,  Romae,  1950.,  str.  228-245. 

8 E.  B.  CAGNASSO,  De  potestate  Ordinarii  loci  in  vicarios  paroeciales  necnon  in 
temporalia  bona  paroeciae  religiosae  u:  Angelicum,  XVIII,  1941.,  str  37-38. 

9 F.  Romita,  nav.  dj.,  1964.,  str.  83. 

10  Isti,  ondje,  str.  88. 

11  Isti,  ondje,  str.  89. 

clausulam  ’ad  nutum  S.  Sedis’  nullatenus  mutari  naturam  unionis  vel 
commissionis  paroeciarum;  solummodo  significatur  modus  cessationis  a regimine 
paroeciarum  ex  parte  Religionis;  id  est,  pro  cessatione  a regimine  paroeciarum 
pleno  iure  unitarum  ad  nutum  S.  Sedis  non  requiruntur  causae  canonicae  (can. 
1429,  2);  nullus  necessarius  est  processus  vel  decretum;  non  petitio  religiosorum; 
ipsis  quoque  invitis,  fieri  posset.  Sufficit  et  satis  est  prudens  arbitrium  aut  voluntas 
S.  Sedis".12 

Sveta  Stolica,  koja  je  po  Kongregaciji  Koncila  1923.  g.  podijelila  indult  da 
mjesni  Ordinarij  u ondašnjim  prilikama  može  veliki  broj  župa  lib.  coll.  Ordinarij 
povjeriti  redovnicima  - franjevcima,  u promijenjenim  okolnostima  (tj.  jer  je  prestao 
važiti  onaj  razlog  zbog  kojeg  je  Sveta  Stolica  dozvolila,  da  se  predmetne  župe 
povjere  redovnicima  - ima  dovoljan  broj  dijecezanskih  svećenika)  opozvala  je 
indult  iz  1923.  po  Kongregaciji  za  evangelizaciju  naroda  ili  de  Propaganda  Fide 
1965.  godine,  te  je  ta  Kongregacija  odredila  da  se  predmetne  župe  postupno  vrate 
dijecezanskom  kleru,  i da  o tome  nađu  sporazum  Biskup  i Provincijal. 

Kad  je  pak  Sveta  Stolica  po  Apostolskom  delegatu  13.  XI.  1967.  naredila 
da  Hercegovačka  franjevačka  provincija  kao  prvi  korak  izvršenja  odluke  iz  1965. 
preda  Biskupu  5 župa,  koje  će  ovaj  povjeriti  dijecezanskom  kleru,  jer  mu  te  župe 
pripadaju  po  deciziji  iz  1899.,  o.  Provincijal  hercegovačkih  franjevaca  u svojem 
protestnom  pismu  Apostolskom  delegatu,  odnosno  Svetoj  Stolici  od  2.  XII.  1967. 
izjavljuje  da  tom  naredbom  Svete  Stolice  "Provinciam  hane  et  Fratres  a S.  Sede 
punitos  esse  pro  eorum  sacrificiis  et  fidelitate";  Predavanje  pak  župa  naziva 
osakaćenje  provincije  ("Norme  scitis  hane  paroeciarum  traditionem  nihil  aliud  esse 
nisi  Provinciae  nostrae  mutilationem?").  To  je  "Spoliatio  bonorum",  "confiscatio", 
jer  "Domus  relinquendae  nec  ab  Episcopo  nec  a parochianis  aedificata  erant  sed  a 

13 

Provincia,  id  est  mercede  Fratrum  proprii  laboris...". 
dovde 

Citirane  riječi  iz  protestnog  pisma  o.  Provincijala,  te  ono  što  sastavljači 
osvrta  herc.  franjevaca  ustvrdiše  u citiranom  odlomku  spomenutog  osvrta  na 
Izjavu  katol.  biskupa  Jugoslavije  o herc.  slučaju,  da  se  njih,  tj.  hercegovačke 
franjevce  želi  ukloniti  "s  dijela  područja  koje  smo  kroz  duga  stoljeća  pastorizirali 
na  temelju  poslanja  iste  Sv.  Stolice",  daju  nam  naslutiti  da  se  u pozadini  oporbe 
poglavarstva  herc.  franjevaca  da  vrati  župe  lib.  coll.  Ordinarii  dijecezanskom  kleru 
nalazi  mišljenje,  da  ni  Sveta  Stolica  nema  prava  mijenjati  svoju  odluku  i 
franjevcima  oduzimati  župe  i povjeravati  ih  drugom  kleru,  bilo  dijecezanskom  bilo 
redovničkom,  pa  ni  one  župe,  koje  su  franjevcima  povjerene  samo  "ad  nutum 
Sanctae  Sedis". 


12  J.  Fernandez,  nav.  čl„  str.  239-240. 

13  MiD,  4/1968.,  str.  11-14. 

Izgleda  da  se  u pozadini  svega  toga  nalazi  ideja,  ako  je  nekom  Redu  ili 
redovničkom  institutu  Sveta  Stolica  povjerila  duhovnu  pastvu  vjernika  u jednom 
kraju,  da  im  je  taj  kraj  predala  u isključiva  baštinu,  monopol,  gdje  nitko  drugi 
nema  što  tražiti.  Oni  bi  tu  imali  biti  jedini  i isključivi  pastoralni  kler,  i nitko  drugi 
ne  bi  tu  imao  pravo  pastoralno  djelovati. 

Mišljenje,  ideja,  potpunoma  oprečna  konstituciji  i uređenju  Crkve, 
ustrojstvu  i zadaći  redovništva  u Crkvi,  oprečno  vjekovnoj  praksi  Crkve,  pa  i 
njezinom  naučavanju. 

Neka  nam  bude  dopušteno  ovdje  navesti  nekoliko  rečenica  iz  knjige 
"Breviarium  Iuris  Missionalis".  Auktor  X.  Paventi,  oslanjajući  se  na  Encikliku  Pija 
XI  "Rerum  Ecclesiae"  od  28.  II.  1926. 14  i na  Instrukciju  S.  Congregationis  de  P.  D. 
od  8.  XII.  1929. 15  piše: 

"Si  quis  vero  contra  hane  claram  et  Perspicuam  Sanctae  Sedis  sententiam 
aliter  sentiret  atque  affirmaret  missionem  pertinere,  quasi  in  titulo  proprietatis, 
Instituto  religioso  et  gubemandam  esse  a Superiore  religioso,  tune  Superior 
ecclesiasticus  non  esset  nisi  humilis  servus  Instituti,  praesertim  quoad  ea  quae 
requirunt  characterem  episcopalem  vel  specialem  facultatem  ab  ipsa  S.  C.  D.  P.  F. 
Missio  esset  Instituti  praedium  beneficiarium,  quo  ad  arbitrium  Superiores  religiosi 
uti  possent,  vel  esset  hortus  guidam  omnino  densis  saepibus  circumdatus  relate  ad 
S.  C.  D.  P.  F.,  quae  tantum  Superiorem  ecclesiasticum  nominare  deberet  atque 
subsidia  ornnia  et  facultates  concedere  gratis  quocumque  titulo! 

Nemo  non  videt  istas  sententias  omnino  spurias  esse.  Institutum 
religiosum  nullo  modo  potest  habere  missionem,  šibi  concreditam,  tamqnam 
proprietatem  vel  praedium  quoddam  beneficiarium  in  perpetuum  suis  curiš  datum. 
Docmnenta  pontificia  has  sententias  reprobant  et  S.  C.  D.  P.  F.  sernper  libera 
manet  auferendi  a quodam  Instituto  missionem  concreditam  et  de  facto  quandoque 
aufert  ut  illam  concredat  clero  indigeno  vel  alteri  Instituto. 

Ergo,  qnando  constituitur  nova  dioecesis  vel,  nova  qnasi  dioecesis  ipso 
facto  et  sine  ulla  traditione  ex  parte  Instituti,  omnium  bonorum,  quae  ad  curam 
animarum  ordinantur,  in  territorio  extantium  per  tramitem  S.  C.  D.  P.  F. 
proprietatem  ac  dominium  acquirit  ipse  vicariatus,  vel  ipsa  dioecesis.  Quae  quidem 
praesumptio  fundatur,  ut  supra  diximus,  super  mandato  Sanctae  Sedis  fundandi 
ecclesiam  illam  cum  omnibus  mediis  ad  vitam  christianam  uberius  in  dies 
excolendam. 


14  AAS,  XVIII,  1926,  str.  56-83,  ili  Sylloge  Praecipuorum  Documentorum  recentium 
Summorum  Pontificum  et  Sacrae  Congregationis  de  Propaganda  Fide,  1939.,  str.  240-258. 

15  AAS,  XXII,  1930.,  str.  111-115:  ili  Sylloge,  str.  351-353. 

Quod  criterium  vocatum  est  functionale,  quia  in  dividendis  bonis  concedit 
Instituto  missionali  solum  domos  canonice  erectas,  ceteraque  dat  missioni...".16 

Ne  smije  se  zaboraviti  da  se  u hercegovačkom  slučaju  radi  o župama  lib. 
coll.  Ordinarni  - župama  dijecezanskoga  klera,  koje  su  redovnicima-franjevcima 
bile  povjerene  (offidate;  concreditae,  commissae ) "ad  nutum  S.  Sedis",  koje  je,  eto, 
franjevačko  starješinstvo  smatralo  svojim  vlasništvom,  baštinom,  pa  je  povodom 
naredbe  Svete  Stolice,  da  vrati  pet  župa  dijecezanskom  kleru,  tvrdilo  da  mu  se 
nanosi  nepravda,  nad  njegovim  dobrima  vrši  "otimačina"...  Imajući  to  pred  očima, 
lako  je  onda  domisliti  odakle  je  potekla  ona  riječ  koja  se  čula  među  neupućenim 
vjernicima:  I za  Papu  vrijedi  sedma  Zapovijed  Božja!  Drugim  riječima,  ni  on  nema 
prava  franjevcima  oduzimati  župe! 

Iz  svega  navedenoga  u ovoj  točki  2.  slobodno  nam  budi  povući  neke 
zaključke: 

aa)  Daje  poglavarstvo  hercegovačkih  franjevaca  poštivalo  Deciziju  Svete 
Stolice  od  17.  VII.  1899.,  sigurno  ne  bi  bilo  ni  obrepcije  ni  subrepcije  u peticiji 
starješinstva  od  20.  V.  1923.  niti  bi  bilo  današnjeg  hercegovačkog  slučaja. 

bb)  Da  je  starješinstvo  hercegovačkih  franjevaca  ispravno  protumačilo 
svojim  članovima  reskript  od  22.  VI.  1923.,  te  da  je  u poslušnosti  Svetoj  Stolici 
prihvatilo  zaključak  plenarne  sjednice  Kongregacije  de  Propaganda  Fide  od  18. 
III.  1965.,  danas  ne  bismo  imali  hercegovačkog  slučaja. 

Da  se  je,  dakle,  prihvatila  povijesna  odluka  Svete  Stolice  iz  1899.,  ne  bi 
došlo  do  obmanjivanja  u 1923.,  niti  bi  bilo  otpora  odluci  Svete  Stolice  iz  1965.  o 
postepenom  predavanju  župa  lib.  coll.  Ordinarii  biskupijskom  kleru. 

A što  je  baš  na  današnju  generaciju  hercegovačkih  franjevaca  spalo  da  ona 
dijecezanskom  kleru  omogući  polje  pastoralnog  rada  i djelovanja  vraćajući  i 
ustupajući  tome  kleru  neke  pastoralne  pozicije,  koje  su  dosad  franjevci  držali,  to  je 
posljedica  pogrešnih  postupaka,  recimo  i nepravda,  počinjenih  prema 
dijecezanskom  kleru  u danima  naše  daljnje  i blize  prošlosti.  Jer  da  kojom  srećom 
franjevci  u prošlosti  nisu  bih  prožeti  i opojeni  ekskluzivističkim  mentalitetom  i 
željom  da  u našim  krajevima  budu  isključivo  oni  i nitko  drugi,  i da  se  nisu 
suprotstavljali  uvođenju  dijecezanskog  klera  u Bosnu  i Hercegovinu,  davno  bi  i u 
mostarsko-duvanjskoj  biskupiji  svaka  stvar  bila  stavljena  na  svoje  pravo  mjesto, 
dijecezanski  bi  kler  dobio  svoja  prava,  i nikada  se  ne  bi  moglo  dogoditi  nešto 
slično  današnjem  hercegovačkom  slučaju  i bio  bi  mir! 

Hercegovački  franjevci  na  čelu  sa  svojim  starješinstvom  morali  bi  početi 
drugačije  misliti  i prihvatiti  daje  dijecezanski  kler  ovdje  voljom  Svete  Stolice,  te 
da  on  ima  pravo  ovdje  pastoralno  djelovati,  i da  mu  to  pravo  treba  osigurati. 


16  X.  Paventi,  Breviarium  Iuris  Missionalis,  Romae,  1960.,  str.  66-67;  236-237. 

Dok  duboko  žalimo  sudbonosni  postupak  franjevaca  u prošlosti,  istodobno 
smo  vrlo  zabrinuti  zbog  toga  što  starješinstvo  herc.  franjevaca  ne  povlači  iz 
prošlosti  logičkih  zaključaka,  te  dopušta  da  neki  njegovi  članovi  i u tisku  i na 
terenu  čine  ekscese,  što  neminovno  vodi  ka  još  većem  kaosu  u dijecezi. 

Jednom  riječju:  da  je  bilo  više  evanđeoskog  duha,  eklezijalnosti,  pravog 
redovničkog  duha  te  bratske  širokogrudnosti  sa  strane  franjevaca  bilo  onih  iz 
prošlosti,  bilo  njihovih  sadašnjih  nasljednika,  ne  bismo  imali  toliko  razvikanog 
hercegovačkog  slučaja  oko  župa. 

Unatoč  svim  povijesnim  činjenicama  koje  smo  izložili  u ovoj  točki, 
sastavljači  osvrta  herc.  franjevaca  imali  su  snage  i smjelosti,  da  ne  upotrijebimo 
koji  teži  izraz,  zanosno  upitati:  "A  neka  se  javnosti  jasno  kaže  kojoj  smo  to  odluci 
Sv.  Stolice  pružili  otvoreni  otpor  mi  kao  zajednica". 

Nisu,  dakle,  katolički  biskupi  Jugoslavije  ni  biskupi  Hercegovine  oni  koji 
nisu  poštivali  odluke  Sv.  Stolice,  nego  to  je  starješinstvo  hercegovačke  franjevačke 
provincije.  Zar  ono  ne  predstavlja  hercegovačke  franjevce  kao  zajednicu?! 

3.  - Sastavljači  osvrta,  oslanjajući  se  na  brojčanu  nadmoć  franjevaca  u 
Hercegovini  prema  manjinskom  dijecezanskom  kleru  tvrde  da  ne  odgovara  ni 
ravnomjernosti  ni  pravičnosti  da  se  dijecezanskom  kleru  "koji  je  na  ovom  području 
i brojčano  manji  (1:3)  i povijesno  mnogo  mlađi  (5-6  stoljeća)  'dodijeli'  polovica 
župa,  polovica  vjernika  i sva  crkvena  uprava  na  području  na  kojem  smo  mi 
franjevci  pred  samo  90  godina  bili  sami". 

Ovom  tvrdnjom  osvrta  herc.  franjevaca,  za  koju  misle  sastavljači  osvrta  da 
im  služi  na  čast,  u stvari  ona  je  daleko  od  Evanđelja  ( Lk  17,  10),  eklezijalnosti  i 
redovničkoga  duha,  dodiruje  se  bolna  i neugodna  povijesna  činjenica,  o kojoj 
ovoga  puta  ne  želimo  opširnije  pisati.  Zadovoljit  ćemo  se  s nekoliko  primjedbi. 

a)  Nitko  nema  namjere  nijekati  i podcjenjivati  povijesne  zasluge 
franjevaca  za  vjeru  Hrvata  katolika  u hrvatskom  narodu  općenito,  posebno  pak  za 
vjeru  katolika  u Bosni  i Hercegovini. 

b)  U osvrtu  se  ističe  da  su  franjevci  na  ovom  području  "pred  samo  90 
godina  bili  sami". 

Na  ulazeći  u ocjenjivanje  da  li  ova  tvrdnja  odgovara  povijesnoj  istini 
imajući  pred  očima  novija  povijesna  istraživanja  i skromne  podatke  o djelovanju 
svećenika  glagoljaša  u našim  krajevima  i svjetovnih  svećenika  kao  misionara 
Propagande  u otomanskoj  Bosni  (i  Hercegovini)  - a što  je  još  uvijek  povijesno 
nedovoljno  istraženo,17  napominjemo,  ukoliko  su  i bili  sami,  nije  im  ta  "samoća" 


17  Usp.  K.  DRAGANOVIĆ,  Katolička  Crkva  u sredovječnoj  Bosni,  u:  Povijest 
hrvatskih  zemalja  Bosne  i Hercegovine,  Sarajevo,  1942.,  str.  759-760;  L.  PETROVIĆ,  Popovi 
glagoljaši , u:  Hrvatski  narodni  kalendar,  Napredak,  1936.,  str.  86-96;  M.  DŽAJA,  Sa  knpreške 
visoravni , Otinovci  - Kupres,  1970.,  str.  226-240;  S.  DŽAJA,  Katolici  u Bosni  i Zapadnoj 

bila  izvana  nametnuta  nego  su  je  franjevci  sami  htjeli  i željeli  i grozničavo  branili 
smatrajući  ove  krajeve  kao  isključivo  svoje  područje  pastoralnog  djelovanja. 

c)  Nepobitna  je  povijesna  činjenica  da  redovnici-franjevci  kroz  povijest  u 
našim  krajevima  nisu  trpjeli  uza  se  u duhovnoj  pastvi  vjernika  po  župama 
nijednoga  drugoga  klera.  O tome  obilno  svjedoče  rimski  arhivi,  posebno  povijesni 
arhiv  sv.  Kongregacije  Propaganda  Fide. 

Dovoljno  je  potsjetiti  na  izvještaj  tajnika  Propagande  Cerri-ja  oko  1680.  g. 
Papi  bi.  Inocentu  XI.  prigodom  njegova  stupanja  na  papinski  prijesto.18 
Interesantno  je  i ono,  što  piše  J.  Matasović19,  ili  Fra  Dominik  Mandić.20 
Ilustrativno  je  za  odnos  franjevaca  u prošlosti  prema  drugom  kleru  ono,  što  je 
objavio  M.  Vanino21  ili  fra  Berislav  Gavranović  o odnosu  bosanskih  franjevaca 
prema  dolasku  trapista  u Bosnu.22  O teškim  sukobljavanjima  franjevaca  s drugim 
klerom:  objavio  je  nešto  podataka  J.  Buturac  u svome  djelu.23 

d)  Sa  žalošću  iznosimo  činjenicu  da  je  dijecezanski  kler  u Hercegovini 
ostao  u iščezavajućoj  manjini  ("une  quantite  negligeable")  kroz  cijelo  vrijeme 
punih  60  godina,  dok  su  na  čelu  mostarsko-duvanjske  biskupije  bili  biskupi 
franjevci  - Fra  Paškal  Buconjić  (1881-1910)  i Fra  Alojzije  Mišić  (1912-1942),  uza 
sve  što  su  imah  oba  sjemeništa,  tj.  dječačko  i bogoslovsko,  za  odgoj 
dijecezanskoga  klera  i unatoč  tome  što  su  primali  obilne  subvencije  za  odgoj 
ovoga  klera. 

Tek  kad  je  bi.  uspomene  Papa  Pijo  XII  imenovao  biskupom  u Hercegovini 
dijecezanskoga  svećenika,  iako  je  on  ostao  i bez  oba  sjemeništa  i bez  državne 
subvencije,  dijecezanski  je  kler  u nepovoljnim  vanjskim  okolnostima  rastao  i 
dorastao  do  te  mjere  da  će  u najskorijoj  budućnosti  broj  dijecezanskih  svećenika 
mostarsko-duvanjske  biskupije  daleko  prerasti  broj  svih  župa  u ovoj  biskupiji.  Već 
za  godinu-dvije  ovaj  će  kler  moći  preuzeti  ne  samo  sve  on  župe  lib.  coll.  Ordinarii, 
koje  su  mu  dodijeljene  decizijom  Svete  Stolice  1899.  nego  u duhu  II  Vat.  Koncila 
moći  će  jedan  broj  svećenika  staviti  na  raspolaganje  - za  duhovnu  pastvu  izvan  ove 
biskupije. 


Hercegovini  na  prijelazu  iz  18.  u 19.  stoljeće,  Zagreb,  1971.,  str.  156-164;  K.  DRAGANOVIĆ, 
vidi  osvrtu:  CUS,  2/1972.,  str.  171-185. 

18  A.  Theiner,  Vetera  Monumenta  Slavorum  Meridionalium  historiam  illustrantia, 
sv.  II.,  Romae-Zagabriae,  1863-1875.,  str.  213. 

19  J.  Matasović,  Regesta  Fojniciensia  (=  Fojnička  regesta),  Beograd,  1930.,  str. 

128. 

20  D.  Mandić,  Duvanjska  biskupija , u:  Croatia  Sacra  9-10/1935.,  str.  40. 

21  M.  Vanino,  Isusovci  u Beogradu , u:  Vrela  i Prinosi,  4/1934.,  str.  8. 

2~  B.  Gavranović,  Uspostava  redovite  kat.  hijerarhije  u Bosni  i Hercegovini  1881. 
godine,  Beograd,  1935.,  str.  115-122. 

3 J.  BUTURAC,  Katolička  Crkva  u Slavoniji  za  turskog  vladanja,  Zagreb,  1970. 

I,  eto  sada,  kad  je  dijecezanski  kler,  zahvaljujući  Božjoj  Providnosti, 
velikim  naporima  dijecezanskog  Ordinarija  i samih  svećenika  tako  znatno 
porastao,  doživljava  strašni  šok  od  svoje  svećeničke  subraće  franjevaca.  Franjevci, 
naime,  odbijaju  i protive  se  da  mu  vrate  i predaju  one  župe  na  koje  dijecezanski 
kler  ima  pravo  (ius  ad  rem  na  temelju  odluke  Sv.  Stolice  iz  1899.,  odredbe 
Crkvenoga  Zakonika,  te  odluka  Svete  Kongregacije  za  evangelizaciju  naroda  od 
1965.  i 1972). 

e)  Pogrešno  je  i neispravno  mišljenje  sastavljača  osvrta  herc.  franjevaca, 
da  ovi  na  temelju  svoje  brojčane  nadmoći  i dulje  povijesne  prisutnosti  u našim 
krajevima  moraju  i nadalje  biti  i ostati  vodeći  pastoralni  kler  u biskupiji 
zadržavajući  za  sebe  skoro  isključivi  monopol  u duhovnoj  pastvi  vjernika  po 
župama  mostarsko-du vanjske  biskupije.  Brojčani  omjer  i dulja  povijesna 
prisutnost  ne  daju  redovničkom  kleru  u pogledu  duhovne  pastve  vjernika  po 
župama  nikakvu  prednost  pred  dijecezanskim  klerom,  jer  je  ovome  kleru,  koji  je 
ređen  ad  titulum  servitii  dioeceseos  duhovna  pastva  vjernika  po  župama  primarna, 
esencijalna  i glavna  zadaća  u ustrojstva  Crkve,  dok  redovnicima  je  pastoralna 
djelatnost  po  župama  sekundama,  komplementarna  i supsidijama  služba  u Crkvi, 
jer  su  oni  ređeni  ad  titulum  paupertatis  i vezani  su  na  zajednički  život  u 
samostanu,24  a kad  su  uključeni  u pastoralni  rad,  ovisni  su  o Biskupu  izuzev 
njihove  redovničke  discipline,  te  se  može  reći  da  i oni  pripadaju  "ad  clerum 
dioecesis"  (CD,  34),  ali  nisu  tako  esencijalno  povezani  uz  biskupiju  kao 
dijecezanski  kler.26  J.  Galot,  komentirajući  ovaj  broj  34  koncilskog  Dekreta  o 
pastoralnoj  službi  biskupa  piše: 

"Cependat,  dans  l’apostolat  du  diocese,  les  premiers  collaborateurs  de 
l’eveque  sont  les  pretres  diocesans.  En  ce  domaine,  ils  ont  la  priorite:  ’Dans  le  soin 
des  ames  a assurer,  les  pretres  diocesains  ont  la  premier  role,  car  incardines  ou 
affectes  a une  ’Eglise  particuliere,  ils  se  devouent  pleinement  a son  Service  pour 
mener  en  pasteurs  une  partie  du  troupeau  du  Seigneur.  L’a  se  trouve  en  effet  le 
sens  de  Fincardination,  ainsi  que  du  nom  meme  de  pretres  dioecesains": 
l'affectation  aux  besoins  apostoliques  d’un  diocese  determine.  Les  religieux 


2 1 Usp.  kan.  487,  te  II.  Vat.  Sabor  LG.  43-47;  PC;  R.  Lannarone,  Tutti  i documenti 
del  Con.  Ecumenico  Vaticano  II,  Napoli,  1966.  (latinski  i talijanski  tekst  uz  analitičke 
preglede  sadržaja  pojedinih  koncilskih  dokumenata).  Usp.  također  komentar  kanonista  na  kan. 
487,  npr.  K.  MOERSDORF,  Lehrbmch  des  Kirchenrechts  auf  Grund  des  Codex  Iuris  Canonici, 
sv.  I.,  str.  488-489. 

25  Usp.  Dekret  Christus  Dominus,  br.  33-35  i Ap.  pismo  Pavla  VI.  Ecclesiae  Sanctae, 

1966.,  br.  22-40. 

26  Usp.  komentar  na  Koncilski  Dekret  "Christus  Dominus"  ELLE  Dl  Cl,  Torino, 

1967.,  p.  340-341;  Das  zweite  Vatikanische  Konzil,  Konstitutionen,  Dekrete  und  Erklamngen, 
Herder,  1967.  Bd  II.,  S.  204-206. 

pretres,  bien  que  n’etant  pas  en  principe  engages  au  Service  d’un  diocese 
particulier,  sont  destines  a remplir  une  mission  apostolique  dans  les  dioceses  ou 
leurs  superieurs  les  appellent  y travailler.  Cette  mission  s'exerce  sons  l’autorite 
episcopale.  A ce  titre,  les  religieux  appartiennent  au  clerge  du  diocese".27 

4.  - Osvrt  hercegovačkih  franjevaca  tvrdi:  "U  hercegovačkom  slučaju  nije 
izravno  u pitanju  ni  vjera,  ni  ljubav,  ni  zajedništvo  Crkve,  ni  volja  Božja.  U pitanju 
je  veći  materijalni  interes  i prestiž  manjinskog  klera,  koji,  prelazeći  preko 
pravednosti  i ljubavi,  ugrožava  i vjeru,  i ljubav,  i zajedništvo  Crkve,  i Božju 
volju". 

Hvala  sastavljačima  i potpisnicima  osvrta  za  ovu  izjavu.  Iskreno 
priznajemo,  iako  smo  očekivali  osvrt  - odgovor  na  Izjavu  katoličkih  biskupa 
Jugoslavije  o hercegovačkom  slučaju,  da  se  nismo  nadali  ovakvoj  jednoj  izjavi  sa 
strane  subraće  franjevaca,  koja  nas  teško  vrijeđa,  ozlojeđuje  i izaziva  da  smo 
prisiljeni  da  i mi  u svojem  odgovoru  upravimo  sastavljačima  i potpisnicima  osvrta 
nekoliko  pitanja: 

- Ako  se  u zahtjevu  dijecezanskog  klera  u Hercegovini  da  mu  franjevci 
predaju  župe  na  koje  on  ima  pravo  (iits  ad  rem ) po  odluci  Svete  Stolice  radi  o 
većem  materijalnom  interesu  i prestižu  "manjinskog  klera",  a koji  to  motivi 
franjevce  vode  da  se  protive  ustupanju  tih  župa  i sprečavaju  dijecezanski  kler  da 
dođe  do  ostvarenja  svojega  prava?  Kako  to  ocijeniti  s moralnog  stanovišta,  ako 
netko  drugoga  sprečava  u ostvarenju  njegova  prava?  Zar  to  ne  spada  u područje 
nepravednosti? 

- Koji  su  motivi  vodili  starješinstvo  hercegovačkih  franjevaca,  koje  je 
nakon  uspostave  redovite  crkvene  hijerarhije  u našim  krajevima  htjelo  isključiti 
dijecezanski  kler  s desne  strane  Neretve  (na  kojoj  se  uglavnom  prostire  mostarsko- 
duvanjske  biskupija),  a ostavljajući  mu  tek  koju  župu  s lijeve  strane  Neretve? 

- Koji  su  motivi  vodili  starješinstvo  hercegovačkih  franjevaca,  kad  se  je 
uoči  smrti  biskupa  Fra  Paškala  Buconjića  intabuliralo  u zemljišno-gruntovnim 
knjigama  upravo  na  ono  zemljište,  koje  je  biskup  Buconjić  bio  pribavio  za  gradnju 
katedralne  crkve  u Mostaru?!  Starješinstvo  nam  je  očitovalo  taj  motiv  u svojim 
peticijama  iz  1922.  i 1923. 

- 1 koji  su  motivi  vodili  starješinstvo  herc.  franjevačke  provincije,  koje  je  u 
svojoj  molbi  od  20.  V.  1923.  tražilo  27  župa  lib.  coll.  Ordinarii  za  svoju 
redovničku  subraću  uz  onih  25  župa,  koje  su  provinciji  dodijeljene  "pro  mensa 
regulari"  decizijomiz  1899?! 

- I koji  su  motivi  vodili  starješinstvo  herc.  franjevaca  kad  je  u molbi  iz 
1923.  tražilo  za  svoju  redovničku  subraću  i onu  župu  koja  se  imala  osnovati  uz 


~7  J.  Galot,  Les  religietvc  1 ’Eglise  selon  la  Constitution  Lumen  Gentium  et  le  Decret 
sur  la  charge pastorale  des  Eveques,  Pariš,  1966.,  str.  135. 

predviđenu  katedralnu  crkvu,  a koju  je  trebalo  graditi  na  Rondou,  odnosno  Guvnu 
u Mostaru?  Što  je  vodilo  to  isto  starješinstvo,  kad  je  tražilo  da  sve  župe  u najbližoj 
okolici  Mostara  (Rodoč,  Jasenica,  Cim,  Ilići)  traže  za  svoju  redovničku  provinciju, 
te  sve  župe  oko  Ljubuškog,  oko  Širokog  Brijega,  u Bekiji,  dok  prelazeći  svoje 
kompetencije  određuje  za  dijecezanski  kler  župe  u dijaspori,  u planinskim 
masivima  i na  periferiji  biskupije?  I A pogotovo,  što  je  potaklo  starješinstvo  herc. 
franjevačke  provincije  daje  planiralo  župe  za  dijecezanski  kler  i u onim  mjestima, 
gdje  ni  onda  ni  danas,  a vjerojatno  i nikada  neće  se  moći  osnovati  župe,  jer 
jednostavno  nema  katolika  u tim  mjestima?! 

- Smijemo  li  dodati  i ovo:  ako  je  dijecezanski  kler  prožet  materijalnim 
interesom  što  traži  da  mu  franjevci  predaju  župe,  iz  kojih  motiva  i kako  se  to 
moglo  dogoditi,  da  su  upravo  redovnici-franjevci  u Bosni  i Hercegovini  stupili 
mahom  u svećeničko  udruženje  "Dobri  pastir",  koje  svojim  članovima  daje  i 
osigurava  velike  materijalne  prednosti  u pogledu  zdravstvenog,  invalidskog  i 
penzionog  osiguranja,  dok  nije  nitko  od  dijecezanskih  svećenika  član  toga  od 
Crkve  zabranjenog  društva! 

Ako  se  u hercegovačkom  slučaju  radi  o većem  materijalnom  interesu  i 
prestižu  manjinskog  klera,  onda  o čemu  se  radi  u gore  navedenim  činjenicama?! 

Veoma  žalimo  da  su  nas  sastavljači  i potpisnici  osvrta  herc.  franjevaca 
prisilili  da  i ovo  ovdje  iznesemo,  a imali  bismo  još  mnogo  toga  iznijeti,  što  ne  bi 
bilo  na  čast  sastavljačima  i potpisnicima  citiranog  osvrta. 

- Neka  nam  bude  slobodno  izjaviti,  da  mi,  dijecezanski  kler  Hercegovine, 

smatramo  i držimo  da  je  hercegovački  slučaj  žalosna  repriza:  monopolističko- 

ekskluzivističkog  mentaliteta,  kojim  su,  na  veliku  našu  žalost,  još  uvijek  prožeti 

neki  hercegovački  franjevci.  Ističemo  izraz:  žalosna  repriza  monopolističko- 

ekskluzivističkog  mentaliteta,  jer  povijesna  je  činjenica,  koju  konstatiraju  i 

franjevački  povjesničari  da  su  se  i u prošlosti  franjevci  u Bosni  i Hercegovini 

uporno  i konstantno  borili  protiv  uvođenja  dijecezanskog  klera  na  ovo  crkveno 

područje.  Sve  akcije,  što  su  ih  poduzimali  Rimski  Dikasteriji  i Kongregacije, 

bosanski  Biskupi  i apostolski  Vikari  u Bosni  i Hercegovini  ostale  su  bez  ploda 

sukobljavajući  se  s mentalitetom  bosansko-hercegovačkih  franjevaca.  I upravo  to, 

što  su  franjevci  svojatali  ovo  crkveno  područje  samo  za  sebe,  i što  nisu  trpjeli 

dragoga  klera  u duhovnoj  pastvi  po  župama,  drugim  riječima:  da  su  franjevci  bili  u 

prošlosti  širokogrudniji,  i omogućavali  i drugom  kleru  pastoralnu  djelatnost,  ne 

bismo  imali  onih  neugodnih  i teških  afera,  kojima  je  ispunjena  crkvena  povijest 

Bosne  i Hercegovine,  dosljedno  ne  bismo  imali  ni  današnje  afere  oko  župa  u 
• • 28 

Hercegovim. 


28  J.  JELENIĆ,  Kultura  i bosanski  franjevci,  sv.  I.,  Sarajevo,  1915,  passim;  B.  RUPČIĆ, 
Entstehung  der  Franziskanerpfarreien  in  Bosnien  und  Herzegowina  und  ihre  Entwicklung  bis 

- Dijecezanski  kler  u Hercegovini  traži  da  mu  se  omogući  pastoralno 
djelovanje  u mostarsko-duvanjskoj,  s kojom  je  on  po  svojoj  inkardinaciji  i po 
svojoj  naravi  vezan,  i da  mu  se  omogući  pastoralna  djelatnost  u onim  okvirima 
kako  je  to  zacrtao  veliki  Papa  Leon  XIII  i kako  određuju  propisi  Crkvenoga 
Zakonika. 

- Da  su  neki  hercegovački  franjevci  bili  prožeti  širokogrudnošću  i 
ljubavlju  prema  dijecezanskom  kleru,  nikada  ne  bi  došlo  de  hercegovačkog 
slučaja,  ili  ako  bi  se  pojavili  neki  neredi  u vezi  s predajom  župa,  davno  bi  bili  oni 
uklonjeni.  I danas,  ako  franjevci  iskreno,  ozbiljno  žele  da  se  ukloni  sablazan  i 
nered  iz  Hercegovine,  da  se  nonnaliziraju  prilike  i uspostavi  redovita  duhovna 
pastva  u onim  pobunjenim  župama,  doći  će  ubrzo  do  reda  i mira  i u tim 
uznemirenim  župama  koje  su  još  prije  6 godina  trebali  u miru  i redu  predati 
biskupijskom  kleru.  Kako  je  daleko  odnos  nekih  hercegovačkih  franjevaca  od 
onoga,  što  na  pr.  piše  T.  Schafer  o odnosu  jednoga  i drugoga  klera: 

"Salus  animarum  suprema  lex  esto!" 

"Clerus  saecularis  repraesentat  pro  fidelibus  auctoritatem  ecclesiasticam. 
Clerus  regularis  sive  religiosus  omnia  evitare  debet  quae  auctoritati  et  operae  cleri 
saecularis  iniuriam  aut  damnum  et  nocumentum  inferre  possint.  Ex  altera  vero 
parte  id  spectandum  est,  ut  clerus  regularis  sive  religiosus  secundum  voluntatem 
Ecclesiae  clerurn  saecularem  in  sua  ordinaria  animarum  cura  adiuvet,  ut  viribus 
unitis  salus  animarum  contendatur".29 

Iz  svega  rečenog  očito  je  da  se  u hercegovačkom  slučaju  radi  i o 
pravednosti,  i ljubavi,  i o volji  Božjoj  (koja  nam  se  očituje  u staleškom  pozivu),  i o 
zajedništvu  u Crkvi,  pa  i o naučavanju  Crkve  jer  ono  što  čine  neki  herc.  franjevci 
ne  može  se  nikako  složiti  s tradicionalnim  naučavanjem  Crkve,  koje  je  ponovno 
potvrđeno  na  II  Vat.  Saboru.  Sve  bi  to  tražilo  da  starješinstvo  herc.  franjevačke 
provincije  zauzme  drugo  stanovište  prema  hercegovačkom  slučaju,  te  iziđe  iz 
opozicije,  bojkota  i počne  ozbiljno,  iskreno  i lojalno  surađivati  s Mjernim 
Ordinarijem  u cilju  uklanjanja  nastalih  i još  uvijek  postojećih  nereda  na  području 
dijeceze  Mostar-Duvno. 

5.  - Pohvalno  je  od  sastavljača  osvrta  herc.  franjevaca  što  podsjećaju 
katoličku  javnost  "da  nitko  i nigdje  u našoj  Domovini  nije  svoje  kršćansko 
Vjerovanje  zapečatio  s toliko  vlastite  krvi  kao  mi  ovdje",  vjerojatno  misle  na 
svijetle  likove  svojih  predšasnika. 

- Ipak  ne  smije  se  zaboraviti  da  po  primjeru  novije  povijesti,  koja  je  dobro 
poznata  sastavljačima  osvrta,  nisu  samo  redovnici-franjevci  zasvjedočili  svoje 


zum  Jahre  1878.,  Breslau,  1937.,  str.  110,  slj.  Usp.  također  I.  KECMANOVIĆ,  Barišićeva  afera, 
Sarajevo,  1954.  i dr. 

29  Th.  Schafer,  De  religiosis , Romae,  1947.,  str.  213. 

"kršćansko  Vjerovanje"  vlastitom  krvlju,  nego  su  to  činili  i svećenici  glagoljaši, 
svjetovni  kler  u prošlosti.  Lijepo  reče  jedan  dobar  poznavalac  srednjovjekovne 
povijesti  Katoličke  Crkve  u našim  krajevima,  da  su  i oni  zajedno,  za  vrijeme 
osmanlijskog  gospodstva,  s kršćanskom  rajom  podnosili  zulum  i boravili  u 
tamnici,  prolijevali  znoj  i krv  za  Božju  stvar  i dobro  naroda.  Odreda  su  bili  sinovi 
seljačkih  roditelja,  pripadnici  progonjene  raje  bili  su  blizu  svome  puku,  te  pobožni 
i ponizni.  Fra  Leo  Petrović  napisa  svoj  članak  o "popovima  glagoljašima"  da  bi  se 
sačuvala  uspomena  "na  zlatne  misnike".30 

- Uz  ovu  konstataciju  mi  bismo  željeli  istaći  jedan  drugi  momenat. 
Uvjereni  smo  čvrsto  da  nitko  od  svijetlih  likova  franjevačke  prošlosti  u ovim 
krajevima  ne  bi  toliko  zadavao  jada  i nevolja  Crkvi  Božjoj  i svojem  Biskupu,  kao 
što  to  učiniše  neki  hercegovački  franjevci  od  izbijanja  hercegovačkog  slučaja,  niti 
bi  se  itko  od  tih  svijetlih  likova  franjevačke  prošlosti  usudio  unatoč  točne,  jasne  i 
apodiktične  odredbe  Mjesnog  Ordinarija  vršiti  ilegalnu,  nedozvoljenu  župsku 
pastvu  ili  preuzimati  župe  bez  kanonske  institucije  zakonite  crkvene  vlasti,  kao  što 
to  čine  neki  hercegovački  franjevci,  stvarajući  time  nered  i kaos  u biskupiji, 
izlažući  mnoge  sakramente  nevaljanosti,  svetogrđu.  A što  je  još  žalosnije,  da  sve  to 
zna  starješinstvo  hercegovačke  franjevačke  provincije,  i ono  ništa  ne  poduzima  da 
se  ti  teški  neredi  i zloupotrebe  uklone,  i na  taj  način  i pojedini  herc.  franjevci  i 
njihovo  starješinstvo  teško  se  ogrešuju  o crkvenu  disciplinu  i po  našem  skromnom 
mišljenju  potpadaju  u one  sankcije  koje  predviđa  Crkveni  Zakonik  i odredba  Svete 
Kongregacije  Koncila  od  29.  VII.  1950. 31 

Na  ovaj  nas  zaključak  nuka  jedna  povijesna  činjenica.  Naime,  od  1684- 
1735.  nije  stupila  biskupska  noga  na  tlo  otomanske  Bosne.  Kroz  pola  stoljeća 
nema  biskupa  u Bosni,  i vjernici  nemaju  prilike  da  prime  sakramenat  sv.  Potvrde. 
Vjernici  se  preko  svojih  ujaka-franjevaca  jadaju  u Rim,  mole  da  im  se  pošalje 
biskup,  jer  su  mnogi  već  pri  koncu  života,  a nisu  vidjeli  biskupa  ni  primili  sv. 
Potvrdu.  Iako  je  bilo  takvo  stanje,  ipak  se  nitko  od  prisutnih  franjevaca  nije  usudio 
sam,  bez  ovlasti  Sv.  Oca,  podjeljivati  svetu  Krizmu,  kao  što  je  to  učinio  jedan 
dalmatinski  franjevac  u Grudama,  28.  srpnja  1974.,  dakako  ne  bez  sporazuma  i 
poziva  nekih  hercegovačkih  franjevaca. 

6.  - Osvrt  hercegovačkih  franjevaca  minimalizira  slučaj  nezakonite  krizme 
u Grudama.  Izgleda  sastavljačima  osvrta  činjenica  što  je  jedan  franjevac  stotinama 
djece  podijelio  krizmu  bez  ikakva  ovlaštenja  Sv.  Oca  nije  baš  osobito  važna 


L.  Petrović,  nav.  čl.,  str.  90,  ističe  kako  su  u općoj  nestašici  svećenstva  u 
razdoblju  od  1664-1839.  neki  krajevi  njima  (glagoljašima)  obilovali,  tako  npr.  u Brotnju  bila 
su  2 glagoljaša  i 2 franjevca,  u Duvnu  3 glagoljaša  i 2 franjevca,  a u vremenu  od  1737-1780. 
nalazimo  u Buškom  Polju  3-4  svećenika  glagoljaša  uz  župnika  franjevca. 

31  Usp.  kan.  2393  - 2395;  i AAS,  42,  1950.,  str.  601. 

činjenica  ni  tako  strašna.  Za  nas  je  pak  krizma  u Grudama  u nedjelju  dne  28.  srpnja 
1974.,  koju  je  obavio  o.  R.  J.  Romić  bila,  jest  i ostaje  strašno  svetogrđe!  Kolikogod 
je  žalostan  taj  čin  nezakonite  (recimo  slobodno  svetogrdne  i nevaljane)  krizme,  još 
ga  žalosnijim  čini  to,  da  neki  hercegovački  franjevci  opravdavaju  i brane,  pa  čak 
izjavljuju  da  bi  i oni  bili  spremni  slično  činiti,  jer  jedan  župnik-franjevac  reče  djeci 
koju  je  spremao  na  svetu  krizmu  da  svaki  svećenik  ima  pravo  krizmu  dijeliti,  ako 
kroz  pet  godina  Biskup  ne  dođe  u župu! 

Ovdje  je  na  mjestu  postaviti  pitanje,  što  je  starješinstvo  hercegovačkih 
franjevaca  učinilo  da  spriječi  nezakonitu  krizmu  u Grudama,  jer  je  ono  bilo  na 
vrijeme  obaviješteno  da  se  sprema  krizma  u Grudama?  Što  je  starješinstvo 
poduzelo  protiv  aktera  te  svetogrdne  rabote?  Što  protiv  onih  svojih  članova  koji  su 
sudjelovali  u tom  svetogrdnom  dijeljenju  krizme  u Grudama?  Zar  stav 
starješinstva  herc.  franjevačke  provincije  prema  svetogrdnoj  krizmi  u Grudama 
neće  objektivnog  promatrača  sa  strane  navesti  na  zaključak  da  i samo  starješinstvo 
odobrava,  barem  prećutno,  nezakonitu  krizmu  u Grudama. 

Samo  jedna  javna  osuda  te  profanacije  krizme  u Grudama  i odgovarajuće 
sankcije  protiv  aktera  i sudionika  u tome  mogle  bi  starješinstvo  ispričati  od 
odobravanja  nezakonite  krizme  u Grudama  u nedjelju  dne  28.  srpnja  1974. 

7.  - Osvrt  herc.  franjevaca  drži  "da  je  do  sporazuma  moglo  doći  i u 
okvirima  naše  domaće  Crkve",  i da  nije  trebalo  od  Sv.  Oca  tražiti  "konačno 
rješenje". 

- Sastavljači  osvrta  time  očito  plediraju  za  nastavak  dijaloga 
zainteresiranih  strana. 

- Ali  držimo  da  je  i njima,  kao  i nama  dobro  poznato  koliko  se  vremena 
pregovaralo  i o čemu  se  pregovaralo.  Sigurno  im  nije  nepoznato  da  je  plod  tih 
pregovora  u proljeće  1968.  između  Biskupa  i Provincijala  u duhu  smjernica 
reskripta  Kongregacije  de  Propaganda  Fide,  od  26.  III.  1965.  bio  pismeno  utvrđen 
i potvrđen  vlastitim  potpisima  obadvojice  sudionika,  i da  je  drugi  dan  nakon 
potpisivanja  sporazuma,  koji  je  bio  naslovljen  "Beatissime  Pater"  trebalo  poslati  u 
Rim  na  ratifikaciju  i odobrenje,  Provincijal  povukao  svoj  potpis  sa  sporazuma,  i 
tražio  da  se  ne  šalje  u Rim  i jednostavno  zahtijevao  ne  neke  korekture,  dodatke, 
ispravke  nego  "razderite  akt  kao  da  ga  nikada  nije  ni  bilo". 

- Sastavljačima  osvrta  bilo  je  dobro  poznato  da  je  Provincijal  herc. 
franjevaca  na  početku  pregovora  s Mjesnim  Ordinarijem  pismeno  izjavio:  "Ja 
apsolutno  priznajem  da  svjetovno  svećenstvo  ima  pravo  tražiti  da  u svojoj  dijecezi 
ne  budu  drugorazredni  svećenici...  Isto  tako  stojim  na  stanovištu  da  svjetovni  kler 
ima  pravo  tražiti  barem  polovicu  pučanstva...".32  I pred  Apostolskim  Vizitatorom 
1972.  i 1973.  predstavnici  hercegovačkih  franjevaca  priznavali  su  u načelu  "fifty  - 


32  Promemorija  Provincijala  hercegovačkih  franjevaca,  2.  111.  1968. 

fifty"  ne  samo  župa,  nego  vjernika  po  župama  jednog  i drugog  klera.  Međutim 
osvrt  to  više  ne  spominje  nego  tvrdi  da  se  "ta  ravnomjernost  i pravičnost"  izravno 
"kosi  sa  zahtjevom  onog  klera  koji  je  na  ovom  području  i brojčano  manji  (1  : 3)  i 
povijesno  mnogo  mlađi  (5-6  stoljeća)  da  mu  se  dodijeli  polovica  župa,  polovica 

33 

vjernika...". 

- Sastavljačima  osvrta  je  poznato  daje  Mjesni  Ordinarij  bio  optužen  zbog 
propadanja  onog  sporazuma  u travnju  1968.  Tako  su  Dekani-franjevci  iz 
mostarsko-duvanjske  biskupije  ubrzo  iza  izbijanja  nereda  u tri  župe  (Cmač,  Grude 
i Mostarski  Gradac)  pisali  Mjesnom  Ordinariju  kolektivno  pismo  u kome  su 
optuživali  Biskupa  da  nije  htio  pregovarati  s franjevcima  nego  se  zavio  u "ledenu 
šutnju",  i da  je  odbio  "razgovore  i sporazumijevanje".34  S tim  pismom  otišla  je 
delegacija  spomenutih  dekana  Ap.  Delegatu  u Beograd  i u višesatnom  razgovoru 
nabacivala  se  drvljem  i kamenjem  na  Mjesnog  Ordinarija,  optužujući  ga  i 
okrivljujući  za  nastalu  situaciju  u Hercegovini.  Optuživali  su  ga  posebno  da  on  nije 
htio  pregovore  i sporazumijevanje.  Kad  su  deputirci  iznijeli  sve  svoje  prigovore, 
Ap.  Delegat  izvukao  je  iz  ladice  potpisani  sporazum  između  Biskupa  i Provincijala 
i upozorio  ih,  da  je  Provincijal  povukao  svoj  potpis  i zapitao  ih:  tko  je  onaj  koji 
neće  pregovore  i sporazum?  Da  li  Biskup  ili  Provincijal? 

- 1 sam  O.  Provincijal  pokušao  je  od  sebe  otkloniti  odgovornost  za  propali 
sporazum,  pa  je  u pismu  Ap.  Delegatu  u srpnju  1968.  ustvrdio  da  je  on, 
provincijal,  učinio  sve  da  dođe  do  sporazuma,  a Biskup,  naprotiv,  poduzeo  je  sve 
da  ne  dođe  do  sporazuma!  A činjenice  posve  protivno  govore! 

- Pregovaralo  se  i pred  Apostolskim  Vizitatorom  i to  o stvarima  koje 
daleko  prelaze  okvir  hercegovačkog  slučaja  o župama  i koje  nisu  u skladu  sa 
smjernicama  Kongregacije  de  Propaganda  Fide  od  2.  XII.  1972.,  pa  nije  postignut 
sporazum,  pregovaralo  se  i pred  komisijom  rimskih  Dikasterija,  pa  ni  tu  nije 
postignut  sporazum. 

Sto  je  logičnije  nego  da  zainteresirane  strane  iznesu  svoje  stanovište,  kao 
što  su  to  učinile  u Rimu  u veljači  1974.,  pa  da  se  konačna  odluka  prepusti  Svetom 
Ocu  kao  vrhovnom  sucu  svih  sporova  u Crkvi,  i da  on  po  svojoj  primatskoj  vlasti 
donese  konačnu  riječ  koja  će  postati  obvezatna  za  sve!  Na  poslušnost  ovoj 


Je  li  omjer  franjevačkog  klera,  koji  je  angažiran  u duhovnoj  pastvi  u dijecezi 
Mostar-Duvno  prema  dijecezanskom  kleru  baš  onakav  kako  to  navodi  osvrt,  moći  će  se 
vidjeti  iz  novog  izdanja  općeg  šematizma  Katoličke  Crkve  u Jugoslaviji,  koji  bi  imao  uskoro 
izaći  iz  tiska,  a mi  možemo  na  taj  podatak  staviti  barem  upitnik! 

4 Pismo  dekana-franjevaca  mostarsko-duvanjske  biskupije,  20.  V.  1968.  u:  MiD, 
2/1969.,  str.  45-48.  (Napominjemo  da  su  tada  svi  dekani  u mostarsko-duvanjskoj  biskupiji  bili 
samo  franjevci!) 

konačnoj  odluci  Sv.  Oca  pozivali  su  katolički  biskupi  obje  strane  u svojoj  Izjavi  o 
hercegovačkom  slučaju. 

- Nije  nam  posve  jasno  što  žele  franjevci  postići  s dijalogom  "u  okvirima 
domaće  Crkve"?  Da  ne  žele  možda  dijalogom  "do  iznemoglosti",  kako  se  jednom- 
zgodom  izrazi  Provincijal  herc.  franjevaca,  izmoriti  sudionike  dijaloga,  i da 
konačno  bude  po  željama  franjevaca?  Možda  bi  sastavljači  osvrta  htjeli  voditi 
dijalog  uz  uključenje  instrumentaliziranih  vjernika? 

8.  - Osvrt  herc.  franjevaca  ističe  da  se  hercegovački  slučaj  ne  može  riješiti 
"ne  uzimajući  u obzir  riječi  II.  Vat.  sabora  po  kojemu  i laici  ’imaju  pravo,  a 
katkada  i dužnost  da  reknu  svoie  mišljenje  o stvarima  koje  se  odnose  na  korist 
Crkve’  {LG,  37)". 

- Osvrt  nepotpuno  i iskrivljeno  navodi  riječi  II.  Vat.  Sabora.  Evo 
cjelovitog  teksta  iz  dogmatske  konstitucije  o Crkvi:  "Laici  kao  i svi  vjernici... 
Prema  svom  znanju,  kompetentnosti  i ugledu  imaju  slobodu,  a katkada  i 
dužnost  da  reknu  svoje  mišljenje  o stvarima  koje  se  odnose  na  korist  Crkve. 
Neka  se  to  čini,  ako  treba,  preko  ustanova  koje  je  Crkva  za  to  ustanovila,  i 
uvijek  istinoljubivo,  hrabro  i razborito,  s poštovanjem  i ljubavlju  prema  onima 
koji  radi  svoje  svete  službe  predstavljaju  Krista".35 

Eto,  iz  ovog  se  vidi  kako  je  daleko  izjava  Koncila  od  onoga  što  osvrt 
hercegovačkih  franjevaca  citira  i javnosti  servira  kao  koncilsko.  Šteta! 

Sastavljačima  osvrta  bio  je  sigurno  pri  ruci  i drugi  ulomak  istoga  broja  LG, 
u kojem  se  kaže:  "Laici  kao  i svi  vjernici,  neka  s kršćanskom  poslušnošću  spremno 
prihvaćaju  ono  što  sveti  pastiri  kao  Kristovi  predstavnici  određuju  kao  učitelji  i 
upravitelji  u Crkvi  slijedeći  primjer  Krista...".36 

9.  - Osvrt  tvrdi  da  su  franjevci  a traženju  sporazuma  "učinili  velike  žrtve  i 
izrazili  spremnost  na  daljnje.  U ponuđenim  žrtvama  došli  smo  do  granice  života  i 
smrti,  koju  ne  možemo  prekoračiti". 

- Nije  nam  poznato  u kojim  su  to  prijedlozima  hercegovački  franjevci  sa 
svoje  strane  došli  "do  granice  života  i smrti,  koju  ne  možemo  prekoračiti"! 


35  Latinski  izvornik:  "Laici  sicut  omnes  christifideles. . . Pro  scientia,  competentia 
et  praestantia  quibus  pollent,  facultatem,  immo  aliquando  officium  habent  suam  sententiam 
de  iis  quae  bonum  Ecclesiae  respiciunt  declarandi.  Hoc  fiat,  si  casus  ferat,  per  instituta  ad 
hoc  ab  Ecclesia  stabilita,  et  semper  in  veracitate,  fortitudine,  cum  reverentia  et  caritate  erga 
illos,  qui  ratione  sui  muneris  personam  Christi  gerunt"  (LG,  37). 

36  Potrebno  je  pročitati  sav  tekst  broja  37  LG,  da  se  vidi  u čemu  sastavljači 
nepotpuno  i iskrivljeno  navode  riječi  spomenute  Konstitucije.  Istina,  u početku  navedenog 
broja  37.  spominje  se  da  "Laici  kao  i svi  vjernici,  imaju  pravo  ( ius )",  ali  to  se  odnosi  na  to  "da 
obilno  primaju  od  svetih  pastira  duhovna  dobra  Crkve..."  i taj  pasus  završava:  "...i  braći  u 
Kristu".  Nastavlja  se  posve  nova  rečenica  i misao,  koja  je  različita  od  onog  u prvom  dijelu 
ulomka  o kojemje  riječ  (br.  37). 


437 


- Neke  su  nam  stvari  ipak  poznate:  da  franjevci  po  deciziji  Leona  XIII  u 
župama  koje  su  provinciji  dodijeljene  "pro  mensa  regulari"  u mostarsko- 
duvanjskoj  biskupiji  zadržavaju  preko  50%  vjernika;  da  te  župe  predstavljaju 
"partem  potiorem"  biskupije  u svakom  pogledu,  i pružaju  široko  područje 
pastoralnog  djelovanja  franjevaca  i u ovoj  dijecezi,  ne  uzimajući  u obzir 
mogućnost  drugog  rada  u dijecezi  i izvan  nje,  jer  franjevci  kao  religio  clericalis 
exempta  nisu  striktno  vezani  na  jednu  biskupiju. 

- A ako  se  ne  omogući  da  se  u djelo  provede  odluka  Sv.  Stolice  o 
"ravnomjernoj  i pravičnoj"  razdiobi  župa  u dijecezi  Mostar-Duvno,  onda 
dijecezanski  kler  koji  je  po  svojoj  naravi  i službi  vezan  uz  ovu  biskupiju,  nema  u 
njoj  budućnosti,  bit  će  i ostati  neznatna  manjina,  što  se  u suprotnosti  s njegovim 
pozivom,  njegovim  realnim  mogućnostima  danas,  a u suprotnosti  s konstitucijom 
Crkve  i s onim  što  je  istakao  II.  Vat.  Sabor: 

"U  dušobrižničkom  djelovanju  prvo  mjesto  zauzimaju  dijecezanski 
svećenici  jer  se  oni  - inkardinirani  ili  pripojeni  mjesnoj  Crkvi  - potpuno  stavljaju  u 
njezinu  službu  da  pasu  jedan  dio  Gospodnjeg  stada".37 

U stvari,  dakle,  franjevci  nisu  došli  do  "granice  života  'i  smrti",  nego  oni  tu 
granicu  žele  da  nametnu  dijecezanskom  kleru.  S ovom  konstatacijom  mi 
završavamo  svoj  odgovor  na  Osvrt  herc.  franjevaca. 

Dijecezanski  kler  Hercegovine 


U prilogu  dostavljeno  devet  dokumenata,  na  latinskom  i hrvatskom  jeziku,  koje 
ovdje  ne  prenosimo,  jer  su  u radnji  na  raznim  stranicama  cjelovito  doneseni  ili 
obrađeni: 

1)  Decizija  iz  1899. 

2)  Peticija  biskupa  Mišića  iz  1922. 

3)  Peticija  franjevačkoga  provincijala  iz  1923. 

4)  Napomene  uz  provincijalovu  peticiju 

5)  Indult  Kongregacije  koncila  iz  1923. 

6)  Biskupovo  izvršenje  reskripta  iz  1925. 

7)  Zapisnik  ( Verbale ) Kongregacije  de Propaganda  fide  iz  1965. 

8)  Reskript  Kongregacije  de  Propaganda  fide  iz  1965. 

9)  Reskript  Kongregacije  de  Propaganda  fide  iz  1972. 


24. 


CD,  28. 

ODGOVOR  HERCEGOVAČKIH  FRANJEVACA  NA 
PREDSTAVKU  DIJECEZANSKOG  KLERA  HERCEGOVINE 
POVODOM  OSVRTA  HERCEGOVAČKIH  FRANJEVACA  NA 
IZJAVU  KATOLIČKIH  BISKUPA  JUGOSLAVIJE 
O HERCEGOVAČKOM  SLUČAJU 


Predsjedništvo  Biskupske  konferencije  Jugoslavije  dostavilo  nam  je  17.  I. 
1975.  "Predstavku  dijecezanskog  klera  Hercegovine  povodom  Osvrta 
hercegovačkih  franjevaca  na  Izjavu  katoličkih  biskupa  Jugoslavije  o 
hercegovačkom  slučaju".  Predstavka  je  naslovljena  Predsjedništvu  biskupske 
konferencije  i Vijeću  viših  redovničkih  poglavara.  Koliko  nam  je  poznato, 
dostavljena  je  i svim  biskupima  u Jugoslaviji. 

Zahvaljujemo  Predsjedništvu  BKJ  što  nanije  Predstavku  dostavilo.  Bit  će 
nam  osobito  drago  ako  i u budućnosti  proslijedi  s takvom  praksom,  te  u spornim 
pitanjima,  koja  uzima  u pretres,  dokumentirano  obavijesti  sve  kojih  se  tiče.  Na  taj 
će  način  omogućiti  konstruktivno  kolanje  informacija  unutar  naše  Crkve  i 
optuženima  dati  mogućnost  da  kažu  svoju  riječ  o predmetu  za  koji  ih  se  tereti.  Da 
se  kojom  srećom  tako  postupilo  i prije  prošlogodišnjeg  jesenskog  sabora  BKJ, 
vjerujemo  da  ne  bi  došlo  do  one  sporne  Izjave,  ni  do  našeg  Osvrta,  pa  ni  do  ovog 
pisanja  poslije  Izjave  i Osvrta. 

S druge  strane,  opet,  čini  nam  se  da  je  sve  ovo  bilo  potrebno  da  se 
stajališta  razjasne  i stavovi,  pa  i mentaliteti  upoznaju.  Žao  nam  je  što  s braćom 
svjetovnim  svećenicima  ne  uspijevamo  naći  sporazuma:  kao  da  govorimo  dva 
sasvim  različita  jezika.  Nama  se  čini  da  smo  u Osvrtu  govorili  jasno  iako  kratko. 
Naravno,  u onako  kratkom  Osvrtu  nismo  mogli  svoje  tvrdnje  dokumentirati.  Učinit 
ćemo  to  sada,  osvrćući  se  na  bar  neke,  po  našem  mišljenju,  ne  baš  dobronamjerne 
komentare  Predstavke.  Pokušat  ćemo  i Naslovima  i našoj  braći  iz  svjetovnog 
dijecezanskog  klera  Hercegovine  i javnosti  obrazložiti  svoje  stajalište. 

Najprije  jedno  objašnjenje:  pod  "hercegovačkim  pitanjem"  razumijevamo 
problem  razdiobe  župa  između  franjevaca  i svjetovnog  klera  u Hercegovini. 
Problem  je  nastao  uspostavom  redovite  crkvene  hijerarhije  u BiH  1881.  i još  nije 
konačno  riješen.  Pod  "hercegovačkim  slučajem"  redovito  mislimo  na  pobunu 
vjernika  u tri  župe,  koja  je  nastala  nakon  predaje  nekih  župa  od  strane  franjevaca 
biskupu  na  slobodno  raspolaganje  u svibnju  1968.,  a po  nalogu  Sv.  Kongregacije 
za  evangelizaciju  naroda. 


1.  Slobodno  kolanje  informacija 

U svom  Osvrtu  mi  smo  pozdravili  činjenicu  "da  su  naši  biskupi  nakon 
toliko  godina  odlučili  hercegovački  slučaj  iznijeti  pred  crkvenu  javnost.  Sve 
dosada  nastojalo  se  zadržati  ga  u tajnosti,  u okvirima  hijerarhijskih  krugova.  A ni  u 
tim  krugovima  nije  bilo  omogućeno  slobodno  i potpuno  kolanje  informacija." 

Sva  dokazivanja  Predstavke  nisu  nas  uvjerila  u protivno.  Prije  svega,  mi 
nismo  ustvrdili  da  su  naši  biskupi  Izjavom  prvi  put  progovorili  crkvenoj  javnosti  o 
hercegovačkom  slučaju,  kao  što  nas  se  u Predstavci  interpretira  (str.  2),  nego  da  su 
progovorili  nakon  toliko  godina.  Kad  se  naš  tekst  tako  iskrivi,  onda  sve 
dokazivanje  gađa  mimo  cilja!  Ipak  se  autorima  Predstavke  nimalo  ne  čudimo  što 
su  tako  postupili.  To  je  već  njihov  uhodani  stil! 

Istina  je  da  je  u našem,  pa  i u evropskom  tisku  bilo  govora  i o 
"hercegovačkom  slučaju"  i o "hercegovačkom  pitanju".  Ali  je  istina  i to  da  je  od 
strane  Biskupskog  ordinarijata  u Mostaru,  koliko  nam  je  poznato,  i od  strane  BKJ 
bila  jasno  izražena  želja  da  se  o tom  ne  piše.  Poznato  nam  je  da  su  neki  listovi 
dobili  direktivu,  čak  i naredbu  da  ne  pišu  o hercegovačkom  slučaju.  Ako  je  AKSA 
uza  sve  to  prenijela  po  koju  vijest  iz  našeg  glasila  "Mir  i Dobro"  ili  iz  drugih 
izvora,  bila  je  oštro  kritizirana  i na  samoj  BKJ.  Slično  se  događalo  i "Glasu 
Koncila".  Nama  se  čini  da  Biskupskom  ordinarijatu  u Mostaru  nisu  smetale  toliko 
činjenice  koliko  glasan  govor  o njima! 

Istina  je  da  su  predstavnici  BKJ  nekada  davno  (1969.  i 1970)  govorili  o 
hercegovačkom  slučaju.  U jednoj  izjavi  katoličkih  biskupa  Jugoslavije,  u kojoj  se 
hercegovački  slučaj  spominje  samo  u naslovu,  stoji:  "Sjećajući  se  toga 
evanđeoskog  nauka  Koncila  izjavljujemo  da  je  nonnalan  način  za  rješavanje 
nastalih  pitanja  u životu  crkvene  zajednice  iskren  razgovor  između  biskupa, 
svećenika  i vjernika"  ( GK  od  19.  4.  1970).  A biskup  Amerić  je  1969.  predlagao 
"da  određena  biskupska  komisija  pođe  u te  župe  razgovarati  s ljudima.  Jedan 
bratski  dijalog  nužno  je  potreban..."  ( GK  od  7.  12.  1969).  Na  konferenciji  za  tisak 
predstavnika  jugoslavenskog  episkopata  19.  4.  1970.  rekao  je  urednik  hrvatske 
emisije  radio  Vatikana  p.  Scheibel:  "Kad  je  biskup  Čule  pred  dva  mjeseca  bio  u 
Rimu,  upitao  sam  ga  što  mu  je  rekao  Sveti  Otac.  Odgovorio  mije  ono  što  sam  već 
znao:  Crkva  sada  neće  zapovijedati  ni  jednoj  ni  drugoj  strani:  tako  moraš  uraditi. 
Sveta  Stolica  se  poziva  na  našu  savjest  i na  koncilsko  shvaćanje  da  se  jedni 
drugima  približimo  u ljubavi.  Čini  mi  se  - dodao  je  Scheibel  - da  naš  Episkopat  i 
Sveta  Stolica  u tom  pogledu  ne  mogu  ništa  učiniti.  Sada  je  dužnost  katoličkog  tiska 
da  o toj  stvari  objektivno  izvještava  ne  gledajući  što  će  mu  se  zamjeriti  s jedne  ili 
druge  strane"  ( Družina  od  26.  4.  1970).  Malo  zatim  nestalo  je  konferencija  za  tisak 
kod  našega  episkopata,  a uslijedila  je  praksa  priopćenja  za  javnost! 

Mi  smo  tvrdili  da  se  "nastojalo  hercegovački  slučaj  zadržati  u tajnosti,  u 
okvirima  hijerarhijskih  krugova".  I stvarno  se  nastojalo.  Ako  se  u tom  nije  uspjelo, 
"najkrivlji"  su  novinari. 

Sav  taj  govor  o hercegovačkom  slučaju,  i u tisku  i na  tiskovnim 
konferencijama,  silio  je  na  traženje  rješenja.  Zataškavanje  toga  govora  mi 
smatramo  "jednim  od  razloga  da  još  nije  došlo  do  rješenja".  Na  to  smo  mislili  kada 
smo  to  izjavili  u Osvrtu.  Nismo  htjeli  "okriviti  i sve  katoličke  biskupe  u granicama 
ove  države",  kao  što  nam  se  želi  inkriminirati  u Predstavci  (str.  1).  Tu 
inkriminaciju  odbacujemo  kao  najobičniji  pokušaj  podvale  i klevete: 

Kada  smo  u Osvrtu  ustvrdili  da  "nije  bilo  omogućeno  slobodno  i potpuno 
kolanje  informacija",  mislili  smo:  u odnosu  na  nas.  Naravno,  Biskupski  ordinarijat 
u Mostaru  i svjetovni  dijecezanski  kler  Hercegovine  nemaju  razloga  tužiti  se  na 
"slobodno  i potpuno  kolanje  informacija"  u odnosu  na  njih.  Oni  dobiju  na  uvid  sve 
naše  predstavke  koje  uputimo  bilo  kojoj  crkvenoj  instanciji  (čak  i one  koje  su 
primljene  suh  secreto ).  To  svjedoči  i sadržaj  njihove  Predstavke.1  S druge  strane, 
ova  Predstavka  je  prvi  dokumenat  protivne  strane  koji  je  nama  dostavljen  na  uvid. 

2.  Nisu  saslušani  svi  zainteresirani 

U Osvrtu  smo  požalili  "što  su  i ovom  prigodom  naši  biskupi  propustili 
saslušati  mišljenje  svih  zainteresiranih  u ovom  pitanju". 

Svjetovni  dijecezanski  kler  Hercegovine  nastoji  nas  u Predstavci  uvjeriti 
kako  mi  ne  možemo  "prigovoriti  Episkopatu,  da  predstavnike  herc.  franj. 
provincije  nije  saslušao". 

Prije  svega,  mi  nismo,  uz  svjetovni  dijecezanski  kler  Jedini  zainteresirani 
u ovom  pitanju  koje  bi  trebalo  saslušati!  A ni  mi  uistinu  nismo  saslušani.  Mi  smo 
požalili  što  nismo  saslušani  prije  Izjave  BKJ.  A to  je  činjenica.  Sada  tvrdimo  da  mi 
ni  inače  redovito  nismo  saslušavani  u sličnim  situacijama. 

Istina  je  da  smo  u lipnju  1968.  uputili  apel  Predsjedništvu  BKJ:  da  biskupi 
"kolegijalno  promotre  stanje  Crkve  u Hercegovini  i da  sa  svoje  strane  pospješe,  za 
Božju  stvar  korisno,  rješenje  ovog  gorućeg  problema".  BKJ  je  taj  apel  označila  kao 
"pritužbu  na  mostarskog  biskupa  i odluku  Svete  Stolice"  (odgovor  Predsj.  BKJ  br. 
117/BK/1968od20.6.  1968). 

Istina  je  i to  da  je  jedan  od  definitora  tada  podnio  Predsjedništvu  BKJ 
dokumentiran  pismeni  izvještaj  i upozoravao  da  "katolička  Hercegovina  gori". 
Umjesto  razumijevanja  čuo  je  odgovor:  "Znate,  pater,  čuli  ste  onu  poslovicu:  Crna 


1 Na  str.  36-37  (u  prilogu)  Predstavke  donesen  je  dopis  Sv.  Kongregacije  za 
evangelizaciju  naroda  br.6009/72  od  2.  12.  1972.  upućen  našemu  Generalu.  Dopis  se  odnosi 
na  nas.  Međutim,  General  ga  nije  izvršio  niti  nama  proslijedio,  nego  je  na  nj  otpisao  istoj 
Kongregaciji.  Tako  da  taj  dopis  do  nas  nikada  nije  dospio,  niti  je  on  izvršen  ili  izvršiv. 
Biskupski  ordinarijat  ipak  ima  jednu  njegovu  fotokopiju  i u Predstavci  ga  donosi  kao 
puno  važeći  reskript! 

kapica  još  nikada  nije  pobijedila  crvenu".  Žalosna  je  činjenica:  katolička 
Hercegovina  još  i danas  gori.  I Bog  zna,  dokle  će  još  gorjeti  ako  se  bude  insistiralo 
da  crvena  kapica  mora  pobijediti,  po  svaku  cijenu,  bez  obzira  na  evanđeosku 
utemeljenost  i opravdanost  njenih  zahtjeva: 

Uza  sve  to,  istina  je  da  mi  nismo  saslušani!  U sedam  proteklih  godina  BKJ 
je  više  puta  zauzimala  stavove  o hercegovačkom  slučaju.  Ni  jedan  jedini  put  nije 
neposredno  prije  toga  saslušala  naše  mišljenje  o onomu  o čemu  nas  se  teretilo. 
Svoje  mišljenje  o našoj  odgovornosti  dostavljala  je  najvišim  crkvenim 
instancijama,  ali  uvijek  na  temelju  izjave  samo  jedne  zainteresirane  strane:  jer  na 
svim  sjednicama  BKJ  stalno  sjedi  jedan  mostarski  biskup,  a od  travnja  1971. 
dvojica.  Oni  i službeno  i privatno  "imaju  prikladnu  zgodu  upoznati  Episkopat  sa 
svojim  stanovištem". 

Istina,  naš  je  provincijal  imao  jedan  susret  s Poslovnim  odborom  BKJ,  koji 
se  sastojao  od  5 članova.  Ali  nije  bio  pozvan  da  iznese  svoje  mišljenje,  niti  da 
odgovori  na  optužbe,  nego  da  prihvati  i potpiše  gotov  zaključak  Poslovnog  odbora, 
odnosno  apostolskog  Pronuncija.  I bilo  mu  je  rečeno,  ako  ne  potpiše,  da  će  biti 
smatran  buntovnikom  protiv  Svete  Stolice. 

Činjenica  "da  se  ni  Rimske  Kongregacije,  ni  Apostolska  Nuncijatura,  ni 
Biskupska  Konferencija  Jugoslavije  nakon  izbijanja  nereda  u nekim  župama 
Hercegovine  do  današnjega  dana  nisu  ograđivale  kineskim  zidom...  ni  od 
hercegovačkih  franjevaca"  (Predstavka,  str.  2,  podcrtali  mi)  - nije  nikakav  dokaz 
da  smo  mi  franjevci  saslušani.  To  bi  bilo  isto  kao  i tvrditi  daje  saslušan  osuđenik 
od  koga  se  nije  ograđivao  kineskim  zidom  ni  sud,  ni  javno  tužilaštvo,  ni  druge 
instancije,  ali  mu  nije  stavljena  na  uvid  ni  optužnica,  ni  dokazi,  ni  svjedoci,  niti  mu 
je  dana  mogućnost  da  to  pokuša  opovrći! 

Moramo  napomenuti  i ovo:  sve  kad  bi  i bila  istina  da  smo  mi  bili  saslušani 
od  strane  BKJ,  to  još  uvijek  ne  bi  značilo  da  su  saslušani  svi  zainteresirani. 
Duboko  smo  uvjereni  da  povijest  ne  će  oprostiti  odgovornima  u našoj  Crkvi  što  se 
u 7 godina  nisu  udostojali  saslušati  mišljenje  vjernika  u pobunjenim  župama  u 
Hercegovini.  Barem  danas  ima  načina  za  ispitivanje  javnog  mišljenja! 

To  je  smisao  našeg  prigovora,  a ne:  da  nas  "Episkopat  nije  poslušao",  kako 
bi  ga  htjela  interpretirati  Predstavka  (str.  3),  što  mi  odbijamo  kao  podvalu. 


3.  Poslušnost  odlukama  Svete  Stolice 

U Osvrtu  smo  ustvrdili:  "Da  su  oni  koji  nas  optužuju  zbog  navodnog 
'otvorenog  otpora  zakonitoj  odluci  Sv.  Stolice’  sami  poštivali  zakonite  i važeće 
odluke  Sv.  Stolice,  hercegovačkog  slučaja  ne  bi  uopće  ni  bilo." 

Ako  je  nekome  nejasno  što  smo  htjeli  reći,  objasnit  ćemo  sada.  Naime,  od 
nas  se  uporno  traži  da  unaprijed  prihvatimo  odluku  Sv.  Stolice  o konačnom 
rješenju  hercegovačkog  pitanja  prije  nego  je  ona  i donesena;  dakle,  da  izjavimo 
slijepu  pokornost  odluci  Sv.  Stolice  koja  još  i ne  postoji  i za  koju  ne  znamo  ni 
kakva  će  biti.  Mi  odgovaramo:  da  su  oni  (svjetovni  dijecezanski  kler  i biskupi 
Hercegovine)  koji  od  nas  traže  slijepu  poslušnost  odlukama  Sv.  Stolice  (iako  one 
još  ne  postoje)  sami  tako  slijepo  poslušni  odavno  postojećim  odlukama  Sv.  Stolice 
na  temelju  kojih  smo  mi  ovdje  prisutni  i djelujemo,  ne  bi  uopće  bili  tražili  izmjenu 
tih  odluka,  pa  prema  tome  hercegovačkog  slučaja  ne  bi  uopće  ni  bilo.  Jer  činjenica 
je  da  je  hercegovački  slučaj  nastao  nakon  što  su  svjetovni  dijecezanski  kler  i 
biskup  Hercegovine  upornim  traženjem  uspjeli  isposlovati  izmjenu  tih  odluka  Sv. 
Stolice.  A ipak  je  lakše  slijepo  prihvatiti  već  postojeću  nego  još  nepostojeću 
odluku! 

U Osvrtu  smo  zatim  ustvrdili:  "Kada  bi  (oni  koji  nas  optužuju)  barem 
danas  poštivali  još  uvijek  važeće  odluke  Sv.  Stolice,  vjerujemo  da  bi  se  rješenje 
hercegovačkog  slučaja  lako  našlo." 

Svjetovni  dijecezanski  kler  Hercegovine  opširno  dokazuje  u Predstavci 
(str.  3-11)  da  "nisu  katolički  biskupi  Jugoslavije,  ni  biskupi  Hercegovine  oni  koji 
nisu  poštovali  odluke  Sv.  Stolice,  nego  je  to  starješinstvo  hercegovačke 
franjevačke  provincije". 

Najprije  moramo  istaći  da  mi  nismo  ni  rekli  ni  mislili  da  "katolički  biskupi 
Jugoslavije"  ne  poštuju  važeće  odluke  Sv.  Stolice.  Pokušaj  da  nam  se  to 
inkriminira  odbijamo  kao  sračunatu  podvalu!  Mi  smo  mislili  samo  na  katoličke 
biskupe  i svjetovni  dijecezanski  kler  Hercegovine.  Kod  toga  ostajemo  i sada. 
Potkrijepit  ćemo  tu  tvrdnju  direktnim  dokazima.  Navest  ćemo  odluke  Sv.  Stolice 
na  koje  mislimo. 


a)  Odluka  Svete  Stolice  iz  1899. 

Točno  je  da  je  Sv.  Stolica  1899.  donijela  odluku  na  temelju  prijedloga 
franjevaca  iznesenog  preko  biskupa  Buconjića,  i na  taj  način  "ozakonila  razdiobu 
župa  između  franjevaca  i svjetovnog  klera  u Hercegovini"  (a  ne  samo  u mostarsko- 
duvanjskoj  biskupiji,  kako  se  tvrdi  u Predstavci,  str.  5;  izričito  se  nabrajaju  u toj 
odluci  i župe  trebinjsko-mrkanske  biskupije).  Dopuštamo  da  je  ta  odluka  htjela 
"postaviti  temelj  buduće  ravnopravnosti  jednog  i drugog  klera  ’in  cura  animarum’ 
u dijecezi  Mostar-Duvno"  (Predstavka,  str.  5). 

Mi  smo  tu  odluku  Sv.  Stolice  uvijek  poštivali.  Poštivali  smo  je  i onda  kada 
smo  tražili  od  same  Sv.  Stolice  njenu  izmjenu  (izmjenu  smo  i tražili  jer  smo  je 
poštivali!).  Poštujemo  je  i danas.  Alije  poštujemo  u svim  njenim  odredbama. 

Svjetovni  dijecezanski  kler  i biskupi  Hercegovine  veoma  se  često  i rado 
pozivaju  na  tu  odluku  Sv.  Stolice.  Ali  kada  smo  mi  tijekom  pregovora  za  rješenje 

hercegovačkog  pitanja  više  puta  predlagali  da  tu  odluku  uzmemo  kao  podlogu  za 
sadašnje  rješenje,  uvijek  su  to  glatko  odbili! 

Zašto?  Zato  što  u toj  odluci  ima  jedna  odredba  koja  se  njima  ne  sviđa  i 
koju  nikako  neće  da  prihvate  i priznaju.  Naime,  u odluci  iz  1899.  precizno  je 
predviđeno  koje  će  sve  nove  župe  mjesni  ordinarij  u bližoj  i daljoj  budućnosti 
moći  za  sebe  osnovati.  Tako  da  onih  25  franjevačkih  župa  treba  da  ostanu 
franjevcima  stalno  neokrnjene : od  njih  biskup  po  toj  odredbi  ne  može  osnivati 
nove  župe  liberae  collationis.  Ta  se  odredba  odluke  Sv.  Stolice  iz  1899.  današnjim 
biskupima  i svjetovnom  dijecezanskom  kleru  Hercegovine  ne  sviđa  i neće  da  je 
prihvate.  Oni  pokušavaju  proglasiti  tu  odredbu  nevažećom  i neobvezatnom.  I tako 
okrnjenu  odluku  Sv.  Stolice  iz  1899.  postavljaju  kao  "temelj  buduće 
ravnopravnosti" ! 

Promašen  je  pokušaj  svjetovnog  dijecezanskog  klera  Hercegovine  da 
odredbama  općeg  prava  dokaže  kako  ne  važi  ta  odredba  posebnog  prava.  Točno  je 
da  po  općem  crkvenom  pravu  biskupi  imaju  pravo  i od  redovničkih  župa  osnivati 
svjetovne  župe  (ako  za  to  postoje  kanonski  razlozi).  Ali  u pojedinačnom  slučaju 
može  biti  određeno  i drukčije:  može  to  pravo  biskupa  biti  i ograničeno.  U našem 
slučaju  god.  1899.  određeno  je  drukčije:  postavljene  su  precizne  granice  toga 
biskupova  prava:  od  25  franjevačkih  župa  on  nema  prava  osnivati  nove  svjetovne 
župe! 

Neobvezatnost  te  odredbe  iz  odluke  Sv.  Stolice  iz  1899.  ne  može  se 
dokazati  prethodnim  i susljednim  općim  crkvenim  propisima.  Prije  svega  jer  opći 
zakon  ne  dokida  specijalnih  odredbi  (usp.  kan.  22).  Zatim,  valjda  je  Sv.  Stolica 
izdajući  odredbu  1899.  znala  za  te  opće  crkvene  propise.  Uostalom,  ako  bi  se 
htjelo  pozivati  na  opće  crkvene  zakone  protiv  pojedinačnih  odredbi  u pogledu  župa 
u Hercegovini,  mi  ne  bismo  bili  dužni  predati  biskupu  nijednu  župu.  Jer  nigdje  u 
općem  crkvenom  pravu  nema  propisa  po  kojemu  bi  redovnici  morali  ustupati 
biskupima  na  slobodno  raspolaganje  zakonito  stečene  redovničke  župe.  A upravo 
to  je  slučaj  kod  nas.  Ovdje  ne  vrijedi  eventualni  prigovor  da  su  "predmetne  župe 
zapravo  župe  liberae  collationis".  Ako  i jesu,  one  su  to  opet  po  posebnoj  odredbi 
crkvene  vlasti,  a nikako  po  općem  crkvenom  pravu. 

Mi  ponovno  predlažemo  kao  rješenje  sadašnjeg  spora  oko  župa:  povratak 
odluci  Sv.  Stolice  iz  1899.  Ali  oni  to  ne  prihvaćaju.  Ne  prihvaćaju  zato  što  bi  u 
slučaju  povratka  na  odluku  Sv.  Stolice  iz  1899.  i oni  nama  imali  vratiti  i ustupiti 
točno  onoliko  koliko  bismo  i mi  njima  imali  ustupiti. 

Moramo  to  objasniti.  Naime,  razvoj  mostarske  biskupije  nije  išao  onako 
kako  je  bilo  predviđeno  odlukom  Sv.  Stolice  iz  1899.  Neke  župe  u toj  odluci 
predviđene  do  danas  nisu  osnovane,  a osnovane  su  neke  koje  nisu  tom  odlukom 
predviđene.  Ali  to  odstupanje  od  odluke  Sv.  Stolice  iz  1899.  nije  samo  na  štetu 
svjetovnog  klera,  nego  i na  štetu  nas  franjevaca.  Tako  da  u ovom  času  mi  imamo 
upravo  onoliko  župa  koje  bi  po  toj  odluci  trebale  biti  svjetovne  (Blagaj,  Čapljina, 

Izbično,  Jablanica,  Klobuk,  Kongora,  Nevesinje  i Ploče)  koliko  i svjetovni  kler 
ima  župa  koje  bi  po  toj  odluci  trebale  biti  naše  (Buhovo,  Gradina  /dio/,  Grljevići, 
Jare,  Kruševo  /dio/,  Ledinac,  Raskrižje,  Sutina  i Šipovača).  I oni  sada  traže  da  mi 
njima  predamo  župe  koje  bi  po  odluci  iz  1899.  trebale  biti  njihove,  ali  ni  da  čuju  da 
bi  oni  nama  vratili  ili  ustupili  župe  koje  bi  po  toj  istoj  odluci  imale  biti  naše.  K 
tome  svojataju  sebi  neograničeno  pravo  i dalje  naše  župe  (njih  25)  cjepkati  i od 
njih  sebi  nove  osnivati,  što  je  također  protiv  odredbi  odluke  Sv.  Stolice  iz  1899! 

Eto,  tako  biskupiji  svjetovni  dijecezanski  kler  Hercegovine  poštuju  odluku 
Sv.  Stolice  iz  1899! 


b)  Odluka  Sv.  Stolice  iz  1923. 

Budući  da  odluku  Sv.  Stolice  iz  1899.,  zbog  nedostatka  svjetovnog  klera, 
nije  bilo  moguće  izvršiti  ni  više  od  dvadeset  godina  nakon  njenog  donošenja,  a nije 
bilo  izgleda  ni  da  će  to  u doglednoj  budućnosti  biti  moguće,  - franjevci  su  1923.  u 
sporazumu  s biskupom  Mišićem  i predstavnikom  svjetovnih  svećenika  mostarske 
biskupije  don  Marijanom  Kelavom  jednim  od  petorice  koliko  ih  je  tada  uopće  bilo, 
zamolili  Sv.  Stolicu  da  u novim  okolnostima  izda  novu  odluku,  tj.  da  odluku  iz 
1899.  izmijeni.  Njihovoj  molbi  bilo  je  udovoljeno. 

Svjetovni  dijecezanski  kler  Hercegovine  proglašava  tu  molbu  franjevaca 
"svjesnim  i hotimičnim  miniranjem  decizije  Sv.  Stolice  o razdiobi  župa  u dijecezi 
Mostar-Duvno  iz  godine  1899"  (Predstavka,  str.  4)  i "urotom  i anuliranjem"  iste 
odluke  (str.  5).  Iz  toga  izlazi  da  franjevci  ne  smiju  ni  moliti  Svetu  Stolicu! 

Naša  molba  iz  1923.  nije  ni  "miniranje",  ni  "urota",  ni  "anuliranje"  odluke 
iz  1899.,  nego  molba  Svetoj  Stolici  da  djelomično  izmijeni  svoju  odluku  iz  1899. 

Molba  franjevaca  iz  1923.  razumljiva  je  i opravdana.  Ako  su  franjevci 
pored  odluke  Sv.  Stolice  iz  1899.  morali  i dalje  služiti  župe  koje  je  po  toj  odluci 
trebalo  da  preuzme  svjetovni  kler;  ako  su  morali  čak  osnivati  i izgrađivati  i nove 
župe  koje  je  po  toj  odluci  trebalo  da  osniva  i izgrađuje  svjetovni  kler;  ako  nije  bilo 
izgleda  da  bi  svjetovni  dijecezanski  kler  u doglednoj  budućnosti  mogao  preuzeti 
već  osnovane  i osnivati  druge  predviđene  župe  koje  su  po  odluci  iz  1899.  trebale 
biti  svjetovne...  - nama  je  razumljivo  i opravdano  što  je  naše  tadanje  starješinstvo 
zamolilo  Sv.  Stolicu  da  izmijeni  svoju  odluku  iz  1899.  i da  prizna  franjevcima  i 
pravo  na  župe  koje  su  oni  zbog  nedostatka  svjetovnog  klera  de  facto  osnivali, 
izgrađivali,  služili! 

U Predstavci  svjetovni  dijecezanski  kler  Hercegovine  na  dugo  i široko 
nastoji  dokazati  da  su  franjevci  svojom  molbom  iz  1923.  zaveli  u zabludu  Sv. 
Stolicu  (str.  6-8;  23-32),  te  da  prema  tome  reskript  Sv.  Stolice  iz  1923.  kojim  se  toj 
njihovoj  molbi  udovoljava  "ob  vitium  opreptionis  et  subreptionis"  po  kan.  42  ne  bi 
bio  ni  valjan.  Kao  dokaz  za  to  navode  kako  su  franjevci  nepostojeće  župe  (župe 
koje  je  tek  trebalo  osnovati)  prikazali  kao  da  postoje.  To  nije  točno.  Istina  je  da  u 

molbi  nije  rečeno  da  bi  te  župe  trebalo  tek  osnovati,  ali  nije  rečeno  ni  da  su 
osnovane.  Zatim  navode  kako  su  franjevci  u molbi  iz  1923.  predviđali  za  svjetovni 
kler  neke  župe  koje  nikada  ne  će  moći  biti  osnovane  jer  tamo  nema  dostatno 
vjernika.  To  je  istina.  Ali  je  isto  tako  istina  da  su  i za  sebe  predvidjeli  neke  župe 
koje  zbog  istog  razloga  ne  će  nikada  moći  biti  osnovane.  Tako  je  to  danas,  ali  s 
ondašnjeg  stajališta  to  su  bili  perspektivni  stočarsko  - poljoprivredni  krajevi. 
Franjevci  nisu  mogli  1923.  predvidjeti  da  će  naša  zemlja  za  tako  kratko  vrijeme 
prestati  biti  ruralna. 

Uostalom,  kad  bi  to  i bile  netočnosti  u franjevačkoj  molbi,  one  ne  mogu 
reskript  učiniti  nevaljanim  jer  to  ne  spada  u ono  što  u molbi  za  valjanost  reskripta 
po  stilu  rimske  kurije  treba  navesti  (usp.  kan.  42,  5).  Pogotovu  jer  to  nije  motiv 
udovoljavanja  franjevačkoj  molbi.  Jedini  motiv  udovoljavanja  franjevačkoj  molbi 
iz  1923.  jest  nedostatak  svjetovnog  klera  ("carentia  cleri  saecularis").  To  je  vidljivo 
iz  samog  reskripta  (usp.  tekst  reskripta  u Predstavci,  str.  33).  Taj  motiv  je  istinit. 
Prema  tome  je  i reskript  valjan  (usp.  kan.  42,  2). 

I biskup  Čule  je  kod  same  Sv.  Stolice  od  1943.  do  1964.  nastojao  reskript 
proglasiti  nevaljanim.  Iznosio  je  Sv.  Stolici  iste  razloge  što  ih  svjetovni 
dijecezanski  kler  Hercegovine  navodi  u Predstavci.  Ali  Sveta  Stolica  to  nije 
prihvatila.  Zato  je  reskript  1965.  opozvala  (abrogirala),  a ne  proglasila  nevaljanim. 

Nije  Sveta  Stolica  izdala  reskript  1923.  zavedena  u zabludu  molbom  našeg 
starješinstva,  nego  uvidjevši  opravdanost  jedinog  razloga:  nedostatak  svjetovnog 
klera.  Ali  bi  sada  svjetovni  dijecezanski  kler  Hercegovine  htio  zavesti  u zabludu  i 
naše  biskupe,  i javnost,  i samu  Svetu  Stolicu! 

To  potvrđuje  njihovo  potpuno  proizvoljno  tumačenje  pravnih  učinaka 
reskripta  Sv.  Stolice  iz  1899.  (usp.  Predstavka,  str.  6-8).  Dok  izlaže  svoje  nečuveno 
i proizvoljno  tumačenje  pravnih  učinaka  reskripta  iz  1923.,  svjetovni  dijecezanski 
kler  Hercegovine  inkriminira  našem  starješinstvu  da  je  taj  reskript  "iz  temelja 
miniralo,  iskrivilo  i krivo  prikazalo  svojoj  subraći"! 

To  zato  što  tadanje  naše  starješinstvo  nije  moglo,  a ne  možemo  ni  mi 
danas  prihvatiti  proizvoljno  tumačenje  svjetovnog  dijecezanskog  klera 
Hercegovine,  po  kojemu  župe  koje  su  nam  reskriptom  iz  1923.  povjerene  s 
klauzulom  "ad  nutum  S.  Sedis"  nisu  prestale  biti  župe  svjetovnog  klera,  tj.  župe 
liberae  collationis,  nego  da  su  samo  privremeno  izuzete  ispod  slobodnog 
biskupova  raspolaganja.  U potvrdu  svome  tumačenju  navode  neke  pravne  autore. 
Ali  nijedan  od  tih  autora  ne  dijeli  njihovo  mišljenje.  Onomu  tko  pozna 
crkvenopravnu  abecedu,  dostaje  malo  bolje  proučiti  u Predstavci  citirane  tekstove 
da  se  u to  uvjeri. 

Svjetovni  dijecezanski  kler  Hercegovine  ne  uzima  u obzir  jednu  bitnu 
činjenicu:  da  župe  koje  su  nama  reskriptom  iz  1923.  povjerene  zapravo  i nisu 
nikada  bile  svjetovne  župe:  župe  liberae  collationis ; župe  koje  su  prethodno  od 
nekoga  drugog  osnovane  i izgrađene  nama  predane.  One  su,  istina,  po  odredbama 

odluke  Sv.  Stolice  iz  1899.  trebale  postati  svjetovne.  Ali  te  odredbe  odluke  Sv. 
Stolice  iz  1899.  nisu  nikada  bile  izvršene;  nije  ih  bilo  moguće  izvršiti  zbog 
nepostojanja  ni  približno  dostatnog  broja  svjetovnog  klera.  Te  župe  nisu  postale 
svjetovne  odlukom  Sv.  Stolice  iz  1899.,  koja  u tom  dijelu  nije  izvršena,  jednako 
kao  što  nisu  postale  franjevačkim  neke  župe  iz  reskripta  iz  1923.  (Prisoje  i Dobrič), 
iako  je  to  bilo  predviđeno,  ali  nije  izvršeno. 

U promatranju  stvarnog  i pravnog  stanja  župa  u Hercegovini  često  se 
griješi  jer  se  polazi  sa  stajališta  crkvenih  prilika  u drugim  krajevima,  gdje  su 
biskupije  osnivali  i izgrađivale  župe  i potom  ih  povjeravale  redovnicima.  U 
Hercegovini  su  franjevci  župe  osnovali,  utemeljili  i izgradili.  To  je  za  određivanje 
pravnog  položaja  tih  župa  bitna  činjenica.  Makar  ta  činjenica  i bila  različita  od 
"vjekovne  prakse  Crkve"  u drugim  krajevima  i zemljama,  nije  joj  oprečna,  kako  se 
tvrdi  u Predstavci  (str.  9),  jer  franjevci  su  te  župe  osnivali  i izgrađivali  na  temelju 
mandata  Sv.  Stolice. 

U promatranju  pravnog  stanja  župa  u Hercegovini  griješi  se  i onda  kada  se 
polazi  sa  stajališta  danas  važeće  prakse,  prava  i odnosa  u vanjskim  misijama. 
Danas  u vanjskim  misijama  redovito  crkveni  poglavar  osniva  i izgrađuje  župe  i 
misijske  postaje,  a redovnici  stranci  su  samo  od  crkvenog  poglavara  namješteni  (i 
plaćeni)  pastoralni  radnici.  U Bosni  i Hercegovini  nikada  nije  bilo  tako.  Ovdje  su 
franjevci  sami  i osnivali  i izgrađivali  župe  na  temelju  mandata  Sv.  Stolice,  nikada 
nisu  bili  od  crkvenih  poglavara  namješteni  (i  plaćeni)  pastoralni  radnici,  nisu  strani 
misionari  nego  stoljećima  domaći  sinovi:  pravi  pravcati  urođenički  kler  ( clero 
indigenol). 

Zato  je  u potpunosti  promašen  pokušaj  autora  Predstavke  da  na  franjevce  u 
Hercegovini  primijeni  misijsko  pravo  (str.  9-10).  Pogotovu  kad  crkvena  pokrajina 
BiH  od  1881.  do  1926.  nije  ni  potpadala  pod  jurisdikciju  Propagande.  A upravo  u 
to  vrijeme  padaju  i odluka  Sv.  Stolice  iz  1899.  i reskript  iz  1923.  Uostalom, 
franjevci  su  u BiH  stekli  pravo  na  župsku  duhovnu  pastvu  nekoliko  stoljeća  prije 
samog  osnutka  kongregacije  Propagande  (koja  je  osnovana  1622)! 

Svjetovni  dijecezanski  kler  Hercegovine  tvrdi  u Predstavci:  "Reskript  iz 
1923.  nije  uništio  deciziju  iz  1899.,  nego  je  samo  vremenski  odgodio  njezino 
izvršenje,  jer  nije  bilo  dijecezanskih  svećenika,  kojima  bi  Biskup  povjerio  te  župe 
na  administraciju"  (str.  6). 

Točno  je  da  reskript  iz  1923.  nije  uništio  odluku  iz  1899.  Za  tim  nitko  nije 
ni  išao.  Ali  nije  točno  daje  on  "samo  vremenski  odgodio  njezino  izvršenje".  Nitko 
1923.  nije  tražio  odgodu  izvršenja  odluke  iz  1899.  To  nije  bilo  ni  potrebno,  jer  je  u 
samoj  odluci  iz  1899.  bilo  dopušteno  biskupu  da  može  slobodno  župe  koje  su  po 
toj  odluci  trebale  postati  svjetovne  i dalje  povjeravati  franjevcima  sve  dok  ne  bude 
dostatno  svjetovnih  svećenika;  dakle,  da  može  izvršenje  odluke  odgoditi  (usp.  tekst 
odluke  u Predstavci,  str.  21-23). 

Reskript  iz  1923.  nije  odluku  iz  1899.  uništio,  a niti  samo  odgodio  njeno 
izvršenje,  nego  je  djelomično  izmijenio.  Ali,  eto,  kako  svjetovni  dijecezanski  kler  i 
biskupi  Hercegovine  poštuju  i reskript  Sv.  Stolice  iz  1923! 

c)  Opoziv  reskripta  iz  1923. 

Točno  je  daje  Kongregacija  za  evangelizaciju  naroda  1965.,  na  više  puta 
ponovljeno  traženje  mostarskog  biskupa,  a uz  odobrenje  samog  Sv.  Oca,  opozvala 
reskript  iz  1923.  Međutim,  nije  točno  da  je  ona  time  odredila  "da  se  predmetne 
župe  postepeno  vrate  dijecezanskom  kleru",  kako  se  tvrdi  u Predstavci  (str.  9). 
Naprotiv,  istina  je  daje  odredila  da  se  "nova  raspodjela  župa  izvrši  postupno".  To 
izričito  stoji  u odluci  Kongregacije  (usp.  tekst  odluke  u Predstavci,  str.  35).  Autore 
predstavke  bezbroj  puta  smo  na  to  upozorili.  Svejedno,  oni  uvijek  tvrde  daje  1965. 
određeno  "da  se  predmetne  župe  postepeno  vrate  dijecezanskom  kleru".  Treba 
zavesti  u zabludu  neupućene! 

Smiješan  je  pokušaj  da  se  tekstom  zapisnika  sjednice  Propagande  dokaže 
da  je  to  ipak  tako.  Nikada  nije  mjerodavan  zapisnik,  nego  dekret  (odluka). 
Uostalom,  u tom  zapisniku  stoji  da  franjevce  "treba  nagovoriti  da  vrate  župe"  (usp. 
tekst  zapisnika  u Predstavci,  str.  34).  Ovakvim  postupkom  svjetovni  dijecezanski 
kler  Hercegovine  neće  nas  sigurno  nikada  na  to  nagovoriti! 

Da  bi  koliko  toliko  bio  uvjerljiv,  svjetovni  dijecezanski  kler  Hercegovine 
donosi  u prilogu  Predstavke  sve  moguće  molbe  i odluke  (s  komentarom),  pa  i 
zapisnik  sjednice  Propagande,  čak  i već  citirani  nama  neproslij edeni  dopis 
Kongregacije  našemu  ocu  Generalu,  - ali  ne  donosi  molbu  biskupa  Čule  iz  1964., 
kojom  on  traži  opoziv  reskripta  iz  1923.  i novu  raspodjelu  župa.  Nije  to  slučajni 
propust.  To  je  i te  kako  smišljeno.  Da  su  donijeli  tu  molbu,  ne  bi  bili  mogli  tvrditi 
mnoge  stvari  koje  u Predstavci  tvrde.  Smišljeno,  ali  prozirno! 

U Predstavci  se  više  puta  tvrdi  kako  se  u hercegovačkom  pitanju  radi  o 
svjetovnim  župama,  župama  dijecezanskoga  klera,  župama  liberae  collationis, 
koje  bismo  mi  po  odluci  Sv.  Stolice  iz  1965.  trebali  vratiti  svjetovnom 
dijecezanskom  kleru. 

Nije  bez  razloga  izabran  izraz  vratiti.  Treba  opet  zavesti  u zabludu 
neupućene.2  Napominjemo  i naglašavamo  da  mi  nikada  nismo  ni  jednu  župu 
primili  od  svjetovnog  dijecezanskog  klera  koju  bismo  mu  trebali  i mogli  vratiti. 
Sve  župe  mi  smo  sami,  i to  zakonito,  utemeljili,  osnovali,  izgradili.  Zato  ih  ne 


2 Isto  tako  nije  slučajno  što  uporno  tvrdi  kako  je  bulom  Leona  XIII  "Ex  hac  augusta" 
iz  1881.  obnovljena  redovna  crkvena  hijerarhija  u BiH.  A u buli  izričito  stoji  da  se  redovna 
crkv.  hijerarhija  uspostavlja  ( constituere)\ 

možemo  svjetovnom  kleru  vratiti  (to  je  besmisleno).  Mogli  bismo  mu  ih  samo 
ustupiti , ili  bi  nam  eventualno  mogle  biti  oduzete ! 

Upravo  to  krivo  tumačenje,  zapravo  iskrivljivanje,  ili  još  bolje  - 
nepoštivanje  odluke  Sv.  Stolice  iz  1965.  od  strane  svjetovnog  dijecezanskog  klera  i 
biskupa  Hercegovine,  koje  nas  izaziva  i vrijeđa,  najveća  je  prepreka  pronalaženju 
sporazumnog  rješenja  "hercegovačkog  pitanja". 

Svjetovni  dijecezanski  kler  Hercegovine  nabacuje  se  drvljem  i kamenjem 
na  reskript  iz  1923.  Napomenimo  na  to  ovo:  reskript  iz  1923.  nismo  pisali  mi 
franjevci  nego  Sveta  Stolica;  godine  1923.  franjevci  su  tražili  izmjenu  odluke  Sv. 
Stolice  iz  1899.  u sporazumu  s biskupom  i predstavnikom  svjetovnoga  klera.  Od 
god.  1943.  do  god.  1964.  biskup  Čule  traži  opoziv  reskripta  iz  1923  .jednostrano, 
bez  ikakva  dogovora  s franjevcima;  čak  ih  zavarava  da  do  50  godina  neće  biti 
potrebe  pokretati  pitanje  župa. 

Naše  je  duboko  uvjerenje  da  "hercegovačkog  slučaja"  ne  bi  bilo  da  je 
biskup  Čule  sporazumno  s franjevcima  tražio  rješenje  problema  "životnog 
prostora"  za  svjetovni  kler  kao  što  su  franjevci  u sporazumu  s biskupom  Mišićem  i 
svjetovnim  klerom  1923.  tražili  rješenje  svojih  problema.  Nakon  odluke  Sv. 
Stolice  iz  1923.  vladao  je  u Hercegovini  mir.  Na  temelju  te  odluke  odvijala  se 
uredna  pastorizacija  punih  40  godina.  Neredi  i "hercegovački  slučaj"  nastali  su 
nakon  jednostranih  intervenata  biskupa  Čule  kod  Sv.  Stolice  i mijenjanja  stanja 
bez  prethodnog  sporazuma  svih  zainteresiranih. 

d)  Odluka  Sv.  Stolice  o predaji  5 župa  1967. 

Sv.  Kongregacija  za  evangelizaciju  naroda  donijela  je  1967.  odluku  da 
franjevci  moraju  i prije  postizanja  konačnog  sporazuma  predati  biskupu  na 
slobodno  raspolaganje  5 župa.  Provedbeni  dekret,  po  mandatu  spomenute 
Kongregacije,  izdao  je  13.  11.  1967.  apostolski  delegat  Mons.  Mario  Cagna. 
Odredilo  se  da  se  on  ima  izvršiti  najdalje  do  13.  svibnja  1968. 

Mi  smo  i tu  odluku  Sv.  Stolice  u određenom  roku  i u potpunosti  izvršili. 
Činjenica  daje  nakon  toga  nastala  pobuna  u četiri  župe  (kasnije  se  u jednoj  stišala) 
ne  može  pobiti  činjenicu  predaje  i napuštanja  župa  od  strane  franjevaca. 

Svjetovni  dijecezanski  kler  i biskupi  Hercegovine  inače  optužuju  nas 
franjevce  da  smo  mi  pobunili  narod.  Tu  optužbu  do  danas  nisu  dokazali  ni  povukli. 

Postavljamo  pitanje:  kakva  su  sila  ti  franjevci  koji  su  kadri  sedam  godina 
držati  u pobuni  tisuće  i tisuće  vjernika  protiv  zakonite  crkvene  vlasti?  Pogotovu 
ako  se  radi  o "šačici"  "manipuliranih"  i "instrumentaliziranih"  "galamdžija"! 


3 Tako  je  biskup  Čule  pisao  zamjeniku  našeg  tadanjeg  provincijala  u pismu  od  31. 

III.  1962. 


449 


Nakon  ovoga  što  smo  gore  izložili,  ponavljamo  poziv  iz  našega  Osvrta: 
neka  se  javnosti  jasno  kaže  kojoj  smo  to  odluci  Sv.  Stolice  pružili  otvoreni  otpor 
mi  kao  zajednica! 

To  činimo  s još  više  prava  sada  kada  smo  sami  jasno  upozorili  koje  sve 
odluke  ne  poštuju  svjetovni  dijecezanski  kler  i biskupi  Hercegovine:  odluku  Sv. 
Stolice  iz  1899.,  reskript  Sv.  Stolice  iz  1923.  i odluku  Sv.  Stolice  iz  1965. 

Besmislena  je  optužba  Predstavke  da  mi  franjevci  mislimo  "da  ni  Sv. 
Stolica  nema  prava  mijenjati  svoju  odluku  i franjevcima  oduzimati  župe  i 
povjeravati  ih  drugom  kleru"  (str.  9).  Mi  to  nikada  nismo  ni  rekli,  ni  mislili,  ni  dali 
naslutiti.  Ako  smo  i sami  1923.  molili  Sv.  Stolicu  da  izmijeni  svoju  odluku  iz 
1899.,  valjda  je  jasno  da  smo  joj  priznavali  pravo  da  ona  ima  pravo  svoje  odluke 
mijenjati. 

Mi  priznamo  Svetoj  Stolici  pravo  da  mijenja  svoje  odluke  o župama,  i to 
bez  obzira  na  to  jesu  li  one  povjerene  redovnicima  s klauzulom  "ad  nutum  S. 
Sedis"  ili  s klauzulom  "in  perpetuum"  ili  "pleno  iure"  (prema  tome,  bespredmetno 
je  u ovom  kontekstu  dokazivati  ili  pobijati  značenje  klauzule  "ad  nutum  S.  Sedis"). 
Međutim,  mi  smo  svjesni  da  Sv.  Stolica,  pa  ni  sam  Sv.  Otac  neće  nikada  vršiti  tu 
svoju  vrhovnu  vlast  "per  modum  arbitrii".  Usuđujemo  se  ustvrditi  daje  i njihova 
vlast,  iako  vrhovna  u Crkvi,  ipak  ograničena:  Evanđeljem  i pravima  drugih, 
prirodnima  i stečenima!  A u "hercegovačkom  pitanju"  postupkom  i zahtjevima 
svjetovnog  dijecezanskog  klera  i biskupa  Hercegovine  dovode  se  u pitanje  naše 
franjevačka  ne  samo  zakonito  stečena  nego  i prirodna  prava. 

U našem  uvjerenju  utvrđuje  nas  i dosadašnja  praksa  Sv.  Stolice.  God. 
1884.  donijela  je  odluku  o raspodjeli  župa  u Bosni  tek  nakon  postignutog 
sporazuma  s bosanskim  franjevcima.  God.  1899.  donijela  je  odluku  o raspodjeli 
župa  u Hercegovini  tek  nakon  postignutog  sporazuma  s hercegovačkim 
franjevcima  (i  u samoj  Predstavci  se  ističe  kako  je  teško  došlo  do  tog  sporazuma: 
radilo  se  na  njemu  od  1882-1899!).  God.  1965.  određuje  da  se  nova  razdioba  župa 
izvrši  sporazumno  (u  zapisniku  sjednice  Propagande  stoji  da  franjevce  treba 
nagovoriti  da  župe  predaju,  tj.  da  se  odreknu  svojih  zakonito  stečenih  prava!). 

Iz  navedenih  primjera  očito  je  da  je  Sveta  Stolica  poštivala  prirodna  i 
stečena  prava  franjevaca.  Mi  smo  uvjereni  da  će  to  činiti  i ubuduće. 

4.  "Monopolističko-ekskluzivistički"  mentalitet 
franjevaca 

Kroz  čitavu  Predstavku  kao  crvena  nit  provlači  se  tvrdnja  svjetovnog 
dijecezanskog  klera  Hercegovine  da  je  "hercegovački  slučaj"  (u  stvari 

"hercegovačko  pitanje")  samo  posljedica  monopolističko-ekskluzivističkog 
mentaliteta  kojim  su  bosanskohercegovački  franjevci  bili  opojeni  u prošlosti,  i 
kojim  su  opojeni  hercegovački  franjevci  i danas. 

I ova  teška  kleveta  je  sračunata  da  zavede  u zabludu  naslovnike 
Predstavke,  prikazujući  im  bosansko-hercegovačke  franjevce  u najcrnjem  svjetlu, 
protivno  svim  priznatim  crkvenim  i svjetovnim  povjesničarima.  Zato  se  moramo 
na  nju  posebno  osvrnuti. 


a)  U PROŠLOSTI 

Od  ponovnog  pokretanja  pitanja  "nove  razdiobe"  župa  u Hercegovini 
između  franjevaca  i svjetovnog  dijecezanskog  klera,  franjevcima  se  (za  utjehu!) 
veoma  često  deklarativno  priznaju  povijesne  žrtve  i zasluge  za  očuvanje  katoličke 
vjere  u BiH.  Tako  i svjetovni  dijecezanski  kler  Hercegovine  u svojoj  Predstavci 
izjavljuje  da  "nitko  nema  namjere  nijekati  i potcjenjivati  povijesne  zasluge 
franjevaca  za  vjeru:  Hrvata  katolika  u hrvatskom  narodu  općenito,  posebno  pak  za 
vjeru  katolika  u Bosni  i Hercegovini"  (str.  1 1). 

Međutim,  u istoj  Predstavci,  odmah  nakon  te  izjave,  pokušava  se 
"povijesne  zasluge"  bosansko-hercegovačkih  franjevaca  i umanjiti,  i podcijeniti, 
čak  i zanijekati.  Naime,  tu  se  tvrdi  da  su  franjevci  u "danima  naše  daljnje  prošlosti" 
počinili  nepravde  prema  dijecezanskom  svjetovnom  kleru  (str.  11).  Tvrdi  se 
također:  "Nepobitna  je  povijesna  činjenica  da  redovnici  - franjevci  kroz  povijest  u 
našim  krajevima  nisu  trpjeli  uza  se  u duhovnoj  pastvi  vjernika  po  župama 
nijednoga  drugoga  klera.  O tome  obilno  svjedoče  rimski  arhivi  posebno  povijesni 
arhiv  Sv.  Kongregacije  de  Propaganda  Fide"  (str.  12).  I još:  "Ukoliko  su 
(franjevci)  i bih  sami  (jedini  svećenici  u BiH  prije  1881),  nije  im  ta  samoća  bila 
izvana  nametnuta  nego  su  je  franjevci  sami  htjeli  i željeli  i grozničavo  branili 
smatrajući  ove  krajeve  kao  isključivo  svoje  područje  pastoralnog  djelovanja"  (str. 
12).  I konačno:  "...  Mi,  dijecezanski  kler  Hercegovine,  smatramo  i držimo  da  je 
hercegovački  slučaj  žalosna  repriza  monopolističko-ekskluzivističkog  mentaliteta, 
kojim  su,  na  veliku  našu  žalost,  još  uvijek  prožeti  neki  hercegovački  franjevci. 
Ističemo  izraz:  žalosna  repriza  monopolističko-ekskluzivističkog  mentaliteta,  jer 
povijesna  je  činjenica,  koju  konstatiraju  i franjevački  povjesničari  da  su  se  i u 
prošlosti  franjevci  u Bosni  i Hercegovini  uporno  i konstantno  borili  protiv 
uvođenja  dijecezanskog  klera  na  ovo  područje.  Sve  akcije,  što  su  ih  poduzimali 
Rimski  Dikasteriji  i Kongregacije,  bosanski  Biskupi  i Apostolski  Vikari  u Bosni  i 
Hercegovini  ostale  su  bez  ploda  sukobljavajući  se  s mentalitetom  bosansko- 
hercegovačkih  franjevaca.  I upravo  to,  što  su  franjevci  svojatali  ovo  crkveno 
područje  samo  za  sebe,  i što  nisu  trpjeli  drugoga  klera  u duhovnoj  pastvi  po 
župama,  drugim  riječima:  da  su  franjevci  bili  u prošlosti  širokogrudniji,  i 
omogućavali  i drugom  kleru  pastoralnu  djelatnost,  ne  bismo  imali  onih  neugodnih 

i teških  afera,  kojima  je  ispunjena  crkvena  povijest  Bosne  i Hercegovine, 
dosljedno  ne  bismo  imali  ni  današnje  afere  oko  župa  u Hercegovini"  (str.  15). 

Da  bi  (ne)iskrenost  deklarativnih  priznanja  povijesnih  zasluga  bosansko- 
hercegovačkih  franjevaca  od  strane  svjetovnih  dijecezanskih  svećenika 
Hercegovine  bila  još  uvjerljivija,  dodat  ćemo  i neke  tvrdnje  biskupa  Mons.  Čule  i 
jednog  hercegovačkog  svjetovnog  svećenika. 

Mons.  Čule  je  početkom  1970.  uputio  munchenskom  nadbiskupu 
kardinalu  Dopfneru  pismo  s molbom  da  kao  predsjednik  BK  Njemačke  sadržaj 
toga  pisma  prenese  i drugim  njemačkim  biskupima.  A u pismu,  uz  mnogobrojne 
druge  optužbe  protiv  hercegovačkih  franjevaca,  tvrdi  se  i ovo:  još  prije  dolaska 
Turaka  franjevci  su  protjerali  svjetovni  kler  iz  BiH;  svi  pokušaji  Sv.  Stolice  da  se 
svjetovni  kler  vrati  u BiH  ostali  su  bezuspješni,  jer  su  njihov  povratak  u BiH 
sprečavali  franjevci  pomoću  Turaka!  Ovu  drugu  tvrdnju  ponovio  je  biskup  Čule  i u 
pismu  Sv.  Kongregaciji  za  disciplinu  sakramenata  u povodu  slučaja  krizme  u 
Grudama  (br.  1005/24  od  23.  1 1.  1974). 

Svjetovni  svećenik  iz  Hercegovine  dr  Ratko  Perić  u svom  referatu  na 
ovogodišnjem  teološko-pastoralnom  tjednu  u Zagrebu  okrivio  je  za  prvotnu 
islamizaciju  BiH  neke  redovničke  zajednice  koje  se  čak  hvale  mučeničkom  krvlju. 
Dakle:  opet  franjevci! 

Pokušaj  da  se  umanji,  podcijeni  i zaniječe  povijesna  uloga  i zasluge 
bosansko-hercegovačkih  franjevaca  nije  nov.  Ali  krivotvorenje  povijesnih 
činjenica,  kao  ovo  gore,  nije  se  čulo!  U Predstavci  se,  naime,  tvrdi  da  gornje 
tvrdnje  "obilno  svjedoče  rimski  arhivi"  i da  to  "konstatiraju  i franjevački 
povjesničari"  (str.  12  i- 15). 

Uistinu,  u potvrdu  gornjih  tvrdnji  u Predstavci  se,  uz  druge,  navode  i djela 
nekih  franjevačkih  povjesničara.  Samo  nijedan  od  navedenih  povjesničara  ne 
zastupa  njihove  gornje  tvrdnje.  Autori  Predstavke  to  dobro  znaju.  Ali  oni  to  ipak 
čine,  jer  znaju  da  najveći  dio  onih  kojima  je  Predstavka  upućena  ne  pozna  tako 
dobro  crkvenu  povijest  BiH  i da,  prema  tome,  može  i povjerovati  njihovim 
neistinitim  tvrdnjama  - pogotovu  jer  su  one  potkrijepljene  navođenjem  tako 
brojnih  znanstvenih  povijesnih  djela.  Ovdje  nam  nije  moguće,  zbog  ograničenosti 
prostora,  pobijati  pojedinačno  neistinite  tvrdnje  Predstavke.  Zato  samo  molimo 
one  kojima  je  Predstavka  upućena  da  (ne)istinitost  tih  tvrdnji  provjere  upravo  u 
onim  povijesnim  djelima  što  su  u Predstavci  citiraju.  Tako  će  se  moći  uvjeriti  ne 
samo  da  nijedan  od  citiranih  povjesničara  ne  dijeli  gornje  tvrdnje  Predstavke  nego 
da  većina  njih  zastupa  upravo  protivno  mišljenje.4 

A od  svih  tih  obilnih  svjedočanstava  rimskih  arhiva,  na  koje  se  Predstavka 
poziva,  navodi  se  samo  jedno  - izvještaj  tajnika  Propagande  Cerri-a  o stanju  Crkve 


4 Usp.  povijesna  djela  navedena  u Predstavci,  str.  11  i 15. 

na  području  misija  cijeloga  svijeta,  što  gaje  podnio  papi  Inocentu  XI  1676.  na 
početku  njegova  pontifikata.  Ali  i to  jedino  svjedočanstvo  iz  rimskih  arhiva 
krivotvore  i dijecezanski  svjetovni  svećenici  u Predstavci  i biskup  Čule  u 
spomenutom  pismu  kardinalu  Dopfneru,  kao  i u pismu  Kongregaciji  sakramenata. 
Naime,  istina  je  da  Cerri  tvrdi  kako  su  franjevci  u Bosni  protivni  uvođenju 
svjetovnog  klera.  Ali  on  ne  tvrdi  daje  stvarno  bilo  pokušaja  od  Sv.  Stolice  i raznih 
rimskih  dikasterija  da  se  svjetovni  kler  u Bosnu  uvede  i da  su  sve  te  pokušaje 
onemogućili  bosanski  franjevci.  On  ne  navodi  nijedan  pokušaj.  On  samo  tvrdi  "da 
usprkos  svim  naredbama  koje  bi  došle  iz  Rima  ne  bi  bilo  moguće  uvesti  ga 
(svjetovni  kler),  te  da  bi  (franjevci)  potakli  progon  Turaka  protiv  istoga  klera".5 
Dakle,  ono  što  Cerri  iznosi  kao  mogućnost,  zapravo  svoju  predpostavku,  svjetovni 
dijecezanski  kler  Hercegovine  i biskup  Čule  pretvaraju  u "nepobitnu  povijesnu 
činjenicu"! 

Ne  zna  se  na  temelju  čega  je  Cerri  stvorio  takvo  mišljenje.  Sigurno  je  da  u 
Bosni  nije  bio.  A ne  navodi  nikakve  izvore.  Možemo  s dosta  sigurnosti 
pretpostaviti  da  je  on  to  mišljenje  o bosanskim  franjevcima  stekao  na  temelju 
raznih  neistinitih  optužbi  protiv  njih,  kojih  je,  kao  i danas,  bilo  uvijek.  To 
potvrđuje  i činjenica  da  ni  druge  Cerri-jeve  tvrdnje  o bosanskim  franjevcima  nisu 
točne.6  Nije  ni  čudo  što  je  Cerri  stekao  tako  negativno  mišljenje  o fratrima  u Bosni 
(i  Hercegovini).  Kad  bi  današnji  tajnik  Propagande  stvarao  mišljenje  o 
hercegovačkim  franjevcima  na  temelju  izvještaja  biskupa  Čule,  svjetovnih 


5 Originalni  tekst  Cerri-jeve  tvrdnje  glasi:  "...  e son  talmente  contrarij  al  clero 
secolare,  ...  che  con  tutti  gl’ordini,  che  si  dassero  da  Roma,  non  sarebbe  possibile,  che  vi 
s’introducesse,  e suscitarebbero  la  persecuzione  de  Turchi  contro  ii  medesimo  clero..."  Cerri- 
jev  izvještaj  vidi  u Theiner  A.,  Vetera  Monumenta  Slavorum  Meridionalium...,  II,  213;  ili  u: 
Glasnik  Zemaljskog  muzeja  u BiH,  21(1909)393. 

6 Cerri  tvrdi  daje  Bosna  u to  vrijeme  najbogatija  provincija  sv.  Franje.  A upravo  u to 
vrijeme  je  bosanska  provincija  proživljavala  najtežu  materijalnu  krizu  zbog  turskog  zuluma. 
Samostani  su  bili  prezaduženi,  neki  su  i propali  jer  se  nisu  mogli  odužiti  (usp.  izvještaj  fra 
Ivana  Kr.  di  Vietri  u Starine  JAZU  17.  91s;  izvještaj  fra  Pavla  iz  Rovinja  u Starine  JAZU  23, 
9;  Sudić  fra  Franjo,  Pastor  Bonus,  Venecija  1679,  47-54;  izvještaj  biskupa  fra  Nikole 
Ogramića  (Olovčića)  u Starine  JAZU  17,  84;  razni  izvještaji  u FERMENDŽIN  E.,  Acta  Bosnae, 
str.  341,  368  sl„  394,  397,  403,  405,  423,  424).  I sam  Cerri  upada  u kontradikciju,  kada  pri 
koncu  izvještaja  tvrdi  da  su  mnogi  samostani  u Bosni  zbog  prezaduženosti  dovedeni  do 
propasti.  - Nadalje,  Cerri  tvrdi  da  je  Bosna  u to  vrijeme  i najraskalašenija  provincija  sv. 
Franje.  Ali  s pravom  se  može  postaviti  pitanje  je  li  moguće  da  bude  raspuštena  jedna 
redovnička  zajednica  čiji  članovi  toliko  trpe  i žive  "in  perpetuo  vitae  discrimine",  kako  to 
svjedoče  gore  navedeni  izvještaji.  To  je  uistinu  teško  povjerovati  (uz  gore  navedene  izvještaje 
usp.  i izvještaj  korčulanskog  biskupa  Nikole  Spagnich-a  iz  god.  1696.,  u:  D.  MandiĆ,  Acta 
Franciscana  Hercegovinae,  258  si.). 

dijecezanskih  svećenika  Hercegovine,  kao  i nekih  drugih  zlobnih  izvještača,  ispali 
bi  crnji  od  Cerri-jevih  franjevaca. 

Da  bi  se  mogao  steći  siguran  sud  o (ne)održivosti  tvrdnji  svjetovnih 
dijecezanskih  svećenika  Hercegovine  i biskupa  Čule  o monopolističko- 
ekskluzivističkom  mentalitetu  franjevaca  BiH  u prošlosti,  i o tome  kako  su 
franjevci  protjerali  svjetovni  kler  iz  BiH  prije  dolaska  Turaka  i "uporno  i 
konstantno  se  borili"  protiv  njegova  ponovnog  uvođenja  u BiH,  - iznijet  ćemo 
nekoliko  povijesnih  podataka  na  temelju  čistih  izvora,  kojima  nije  potrebno 
tumačenje  nikakvih  povjesničara. 

Franjevci  počinju  sustavno  i u većem  broju  djelovati  u BiH  1340.,  kada  je 
uspostavljena  Bosanska  franjevačka  vikarija.  Prema  pismu  pape  Ivana  XXII.  već 
prije  toga  zbog  nehaja  crkvenih  poglavara  u Bosni  je  "svećenički  red  do  temelja 
iskorijenjen".7 

Franjevci  su  došli  u Bosnu  kao  misionari  i nisu  imali  namjeru  preuzimati 
redovnu  župsku  duhovnu  pastvu,  ali  ih  je  na  to  prisilila  rimska  kurija  jer  nije  bilo 
drugih  ni  svjetovnih  ni  redovničkih  svećenika.8 

God.  1369.  papa  Urban  V podjeljuje  franjevcima  u Bosni  sve  povlastice 
bule  pape  Ivana  XXII.  "Cum  hora  iam  undecima"  iz  god.  1321.  Time  oni  stječu 
pravo,  između  ostaloga,  osnivati  i podizati  crkve  i župe,  te  na  podignutim  župama 
postavljati  župnike  ih  upravitelje.9  Ta  prava  i povlastice  franjevaca  u Bosni 
potvrdili  su  i proširili  pape:  Grgur  XI,10  Urban  VI,11  Bonifacije  IX,12  Martin  V,13 
Eugen  IV14  i Nikola  V.15 


7 Usp.  pismo  Ivana  XXII.  od  18.  7.  1319.  hrv.  banu  Mladenu  II  Šubiću,  u Theiner 
A.,  Vetera  Monumenta  Hungariae...,  463  si.  n.  701.  U to  vrijeme  Bosna  se  više  ne  može 
smatrati  katoličkom  zemljom.  Bosanski  biskup  u drugoj  polovici  13.  stoljeća  seli  u Đakovo  i o 
bosanskoj  Crkvi  ne  vodi  više  brige.  Samo  traži  desetinu  iz  Bosne.  Ide  čak  papi  u Avignon 
braniti  svoje  pravo  na  desetinu  (usp.  Theiner  A.,  Vet.  Mon.  Slav.  Merid.,  I,  21 1,  n.  275). 

8 Usp.  Lemmens,  B.  Bernardini  Aquilani,  Chronica fratr.  min  observ.,  104. 

9 Usp.  Bullarium  Franciscanum,  VI,  427  n.  1053. 

10  Usp.  Theiner  A.,  Vet.  Mon.  Hun.,  II,  141-142  n.  279;  Idem,  Vet.  Mon.  Slav. 
Merid.,  I,  327-329  n.  328. 

11  Usp.  E.  Fermendžin,  Acta  Bosnae,  56  n.  291. 

12  Usp.  Bullarium  Franciscanum,  VII,  141  n.  405;  Annales  Minorum,  IX,  578-579, 
ad  an.  1402  n.  1. 

13  Usp.  Bullarium  Franciscanum,  VII,  510-511  n.  1392;  Annales  Minorum,  X,  343- 
345,  ad.  an.  1418  n.  14. 

14  Usp.  Bullarium  Franciscanum,  VIII,  41 1-417  n.  860-868. 

15  Usp.  Annales  Minorum,  XI,  327ss,  ad  an.  1447  n.  15. 

Ne  postoji  dokumenat  Sv.  Stolice  kojim  bi  ta  prava  i povlastice  franjevaca 
u BiH  bile  opozvane  sve  do  1881.,  kada  je  u BiH  uspostavljena  redovna  crkvena 
hijerarhija. 

God.  1347.  bosanski  ban  Stjepan  Kotromanić  traži  od  pape  Klementa  VI, 
po  nagovoru  franjevačkog  poglavara  fra  Peregrina  Saksonca,  da  dopusti  fra 
Peregrinu  i njegovim  nasljednicima  pozivati  u Bosnu  i namještati  za  pastoralne 
službe  i svjetovne  svećenike.16 

Vikar  bosanskih  franjevaca  fra  Bartul  Alvemski  god.  1368.  traži  od  pape 
Urbana  V da  naredi  kaločkom  nadbiskupu  i čenadskom  biskupu  da  provide 
župnike,  dakako  - svjetovne  svećenike,  za  novoobraćenike.  Papa  udovoljava  toj 
molbi. 1 7 

God.  1373.  papa  Grgur  XI  dopušta  istom  vikaru  fra  Bartulu  da  krštenje 

j g 

novoobraćenika  može  povjeriti  i "svećenicima  - seljacima". 

God.  1378.  papa  Urban  VI  ovlašćuje  istoga  vikara  fra  Bartula  da  može 
zaposliti  u bosanskoj  vikariji  svjetovne  svećenike  iz  kršćanskih  zemalja,  koji  će  i 
dalje  uživati  prihode  s bivših  službenih  mjesta  u svojoj  domovini  iako  tamo  više  ne 
vrše  službu.19 

God.  1586.  papa  Siksto  V udovoljava  molbi  fra  Jure  Tuzlaka  da  može 
tražiti  pomoćnike  za  duhovnu  pastvu  među  svjetovnim  klerom  i drugim 
redovnicima.20 

God.  1664.  ponovno  se  pojavljuju  u BiH  popovi  glagoljaši  i djeluju  sve  do 
1839.,  kada  iščezavaju.  Franjevci  se  nisu  protivili  uvođenju  u duhovnu  pastvu 
popova  glagoljaša,  nego  su  ih  rado  primali.  Čak  su  u nekim  slučajevima  zbog  toga 
i sami  od  Turaka  stradali.21  Naime,  Turci  su  od  svih  katoličkih  svećenika  u Bosni 
zatekli  samo  franjevce  i samo  njih  zaštitili  ahdnamom  iz  1463.  i garantirali  im 
slobodu  i slobodno  vršenje  vjerskih  obreda  (a  znamo  kako  su  prošli  i s 
ahdnamom!).  Zato  Turci  nisu  dopuštali  pristup  u Bosnu  drugim  svećenicima, 
pogotovu  ako  su  bili  stranci.22 


16  Usp.  Fermendžin  E.,  Actae  Bosnae,  28  n.  159. 

17  Usp.  Theiner  A.,  Vet.  Mon.  Hung.,  II,  87  n.  166;  Fermendžin  E.,  Acta  Bosnae, 
35  n.  194. 

18  Usp.  Theiner  A.,  Vet.  Mon.  Slav.  Merid.,  II,  327-329. 

19  ČREMOŠNIK  G.,  Ostaci  arhiva  bosanske  franjevačke  vikarije,  u:  Radovi  naučnog 
društva  NR  BiH,  3 (1955)  21-24. 

20  Usp.  Annales  Minorum,  XXII,  85-87,  ad  an.  1586  n.  83. 

21  Usp.  DŽAJA  M.,  Sa  kupreške  visoravni,  230.  O odnosima  franjevaca  prema 
popovima  glagoljašima  usporedi  one  autore  na  koje  se  poziva  Predstavka:  DŽAJA  S.,  Katolici 
u BiH  na  prelazu  iz  18.  u 19.  stoljeće,  156-164;  PETROVIĆ  L.,  Popovi  glagoljaši,  u:  H-vatski 
narodni  kalendar  Napredak,  1936,  86-96. 

2~  Bosanski  biskup  fra  Marijan  Maravić  u svom  izvještaju  Propagandi  izričito  veli  da 

Dosada  nije  poznat  nijedan  dokumenat  iz  kojega  bi  se  vidjelo  da  je  Sv. 
Stolica  ili  koji  rimski  dikasterij  pokušao  za  vrijeme  turske  vladavine  uvesti  u BiH 
svjetovni  kler  i da  su  to  spriječili  franjevci,  kako  se  tvrdi  u Predstavci.23 

Kada  smo  u svom  Osvrtu  ustvrdili  da  smo  prije  samo  90  godina  bili  na 
ovom  području  sami,  rekli  smo  golu  i čitavu  istinu.24 

Kada  smo  istakli  "da  nitko  i nigdje  u našoj  Domovini  nije  svoje  kršćansko 
Vjerovanje  zapečatio  s toliko  vlastite  krvi  kao  mi  ovdje",  nismo  zanijekali  da  je  i 
netko  drugi  svoje  Vjerovanje  zapečatio  vlastitom  krvlju.25 

Interesantno  je  primijetiti  kako  se  neke  optužbe  protiv  franjevaca 
ponavljaju.  Mons.  Cerri  je  tvrdio  da  je  Bosna  najbogatija  provincija  sv.  Franje. 
Mons.  Čule  je  u spomenutom  pismu  kardinalu  Dopfneru  tvrdio  da  smo  mi 
franjevci  bogati  i da  primamo  od  države  znatnu  pomoć,  a tužio  se  da  je  on 
siromašan,  da  bi  morao  ići  u bolnicu,  ali  da  ne  može  platiti  troškove  bolnice. 
(Samo  iz  istih  usta  mogle  su  izići  ove  i gore  navedene  neistine!).  Mons.  Žanić  je  u 
veljači  prošle  godine  na  razgovorima  u Rimu  istakao  kako  mi  franjevci  imamo 
veoma  bogate  župe  u Americi.  Sada  svjetovni  dijecezanski  kler  Hercegovine  u 
svojoj  Predstavci  ističe  da  su  "redovnici  - franjevci  u BiH  stupili  mahom  u 
svećeničko  udruženje  ’Dobri  Pastir’,  koje  svojim  članovima  daje  i osigurava  velike 


su  Turci  zabranili  pristup  u Bosnu  svjetovnim  svećenicima  (usp.  FERMENDŽIN  E.,  Acta 
Bosnae , 479).  Turci  posebno  nisu  dopuštali  svećenicima  strancima  pristup  u BiH,  pa  ni 
franjevcima  strancima.  Zato  dugo  vremena  nisu  mogli  dolaziti  u BiH  ni  generalni  vizitatori, 
pa  su  franjevci  dobili  povlasticu  da  sami  mogu  sebi  između  sebe  birati  generalne  vizitatore. 
Vjerojatno  su  se  Turci  bojali  špijunaže.  Možda  su  se  zato  morali  vratiti  iz  Duvna  i ona  4 
svjetovna  svećenika  ( Predstavka , str.  12,  nota  25).  Kada  su  se  pojavili  domaći  svećenici 
popovi  glagoljaši,  Turci  su  ih  pustili  na  miru.  - Netko  je,  ipak,  toliko  antifratarski  opsjednut  da 
ne  može  zamisliti  kako  bi  i Turci  mogli  nešto  učiniti  protiv  popova  ako  ih  fratri  nisu 
nagovorili! 

23  U potvrdu  svoje  teze  o monopolističko-ekskluzivističkom  mentalitetu  franjevaca  u 
Predstavci  se  navode  razni  sukobi  i afere  (str.  12  i 15).  Međutim  dosta  je  provjeriti  u 
Predstavci  navedenu  literaturu  da  se  uvidi  da  te  afere  i sukobi  nisu  posljedica  navodnog 
monopolističko-ekskluzivističkog  mentaliteta  franjevaca.  Radilo  se  redovito  o sukobu 
kompetencija  i prava,  zapravo  o zadiranju  u tuđe  kompetencije  i prava. 

24  Zadnji  popovi  glagoljaši  u Hercegovini  iščezli  su  1839.,  dakle,  135  godina  prije 
našeg  Osvrta.  Od  1839.  do  1881.  na  području  naše  provincije  nije  bilo  drugih  svećenika  osim 
franjevaca.  Kada  to  ističemo,  ne  želimo  umanjiti  ili  zanijekati  djelovanje  i ulogu  popova 
glagoljaša,  ali  se  ona  ne  može  ni  preuveličavati;  dosada  su  poznata  imena  samo  47-dmorice 
popova  glagoljaša  kroz  čitavo  vrijeme  turske  vladavine  u BiH.  Uostalom,  o popovima 
glagoljašima  najljepše  su  pohvale  napisali  upravo  franjevci. 

Za  vrijeme  turske  vladavine  više  je  franjevaca  dalo  svoje  živote  za  vjeru  nego  je 
kroz  čitavo  to  vrijeme  bilo  u Bosni  i Hercegovini  popova  glagoljaša  i drugih  svjetovnih 
svećenika. 

materijalne  prednosti  u pogledu  zdravstvenog,  invalidskog  i penzionog  osiguranja, 
dok  nije  nitko  od  dijecezanskih  svećenika  član  toga  od  Crkve  zabranjenog 
društva!"  (str.  15).  Ako  bismo  mogli  i dopustiti  da  autori  Predstavke  stvarno  u 
dobroj  vjeri  pogrešno  smatraju  da  je  "Dobri  Pastir"  od  Crkve  zabranjen,  oni 
sigurno  vrlo  dobro  znaju  da  od  osnutka  "Dobrog  Pastira"  do  danas  ima  u njemu  i 
svjetovnih  svećenika,  čak  i u njegovu  najužem  odboru.  Isto  tako  oni  vrlo  dobro 
znaju  da  je  u vrijeme  osnivanja  "Dobrog  Pastira"  od  oko  trećine  nakon  rata  u 
Hercegovini  ostalih  franjevaca  više  od  pola  bilo  u zatvoru.  Ipak  nam  predbacuju  da 
smo  stupali  u udruženje  iz  materijalnih  interesa. 

Međutim,  autori  Predstavke  nisu  našli  za  potrebno  objasniti  zašto  se 
crkvena  pokrajina  BiH  nakon  uspostave  redovne  crkvene  hijerarhije  ponovno 
našla  pod  jurisdikcijom  Propagande.  Učinit  ćemo  to  mi.  Uspostavom  redovne 
crkvene  hijerarhije  1881.  BiH  je  prestala  biti  pod  crkvenom  jurisdikcijom 
Propagande,  ali  je  prestala  dobivati  i novčanu  pomoć  od  Propagande.  Novčanu 
pomoć  bosansko-hercegovačkim  biskupima  poslije  toga  daje  Austrija.  Međutim, 
raspadom  Austro-Ugarske  monarhije  prestaje  i ta  pomoć  biskupima  u BiH,  pa  oni 
upadaju  u materijalne  poteškoće.  Zato  1926.  mole  Sv.  Stolicu  da  ih  ponovno  stavi 
pod  jurisdikciju  Propagande  - da  bi  ponovno  počeli  dobivati  od  nje  novčanu 
pomoć.  Molba  im  je  uslišena.  Od  tada  do  danas  biskupi  u BiH  dobivaju  novčanu 
pomoć  od  Propagande.  Iz  Propagandinih  izvora  znamo  da  ta  pomoć  nije  neznatna. 
Ali  od  tada  do  danas  mi  hercegovački  franjevci  od  te  pomoći  nismo  dobili  ni 
prebijene  pare,  iako  smo  kroz  čitavo  to  vrijeme  daleko  više  nego  apsolutna  većina 
pastoralnog  klera  u Hercegovini.  A ta  je  para  ipak  jedini  razlog  što  smo  i danas 
pod  jurisdikcijom  Propagande! 


b)  Danas 

Svjetovni  dijecezanski  kler  Hercegovine  u Predstavci  tvrdi  "Hercegovački 
franjevci  na  čelu  sa  svojim  starješinstvom  morali  bi  početi  drugačije  misliti  i 
prihvatiti  daje  dijecezanski  kler  ovdje  voljom  Sv.  Stolice,  te  da  on  ima  pravo  ovdje 
pastoralno  djelovati,  i da  mu  to  pravo  treba  osigurati.  Dok  duboko  žalimo 
sudbonosni  postupak  franjevaca  u prošlosti,  istodobno  smo  vrlo  zabrinuti  zbog 
toga  što  starješinstvo  herc.  franjevaca  ne  povlači  iz  prošlosti  logičnih  zaključaka,  te 
dopušta  da  neki  njegovi  članovi  i u tisku  i na  terenu  čine  ekscese,  što  neminovno 
vodi  ka  još  većem  kaosu  u dijecezi.  - Jednom  riječju:  daje  bilo  više  evanđeoskog 
duha,  eklezijalnosti,  pravog  redovničkog  duha  te  bratske  širokogrudnosti  sa  strane 
franjevaca  bilo  onih  iz  prošlosti,  bilo  njihovih  sadašnjih  nasljednika,  ne  bismo 
imali  toliko  razvikanoga  hercegovačkoga  slučaja  oko  župa"  (str.  1 1). 

Nikada  nam  nije  palo  ni  na  kraj  pameti  da  bismo  zanijekali  kako  je 
svjetovni  dijecezanski  kler  u Hercegovini  prisutan  voljom  Sv.  Stolice.  Ali  nam 
nakon  Predstavke  nije  jasno  priznaje  li  taj  kler  da  smo  i mi  franjevci  ovdje  prisutni 

na  temelju  poslanja  iste  Sv.  Stolice,  i to  šest  stoljeća  prije  njega.  Jer  iz  tvrdnji  da  su 
franjevci  "protjerali"  odavde  svjetovni  kler,  da  su  se  "konstantno  i uporno"  borili 
protiv  svih  pokušaja  Sv.  Stolice  de  se  svjetovni  kler  u Hercegovinu  vrati...  - ne  bi 
bilo  teško  zaključiti  da  smo  mi  franjevci  u Hercegovini  "intrusi"! 

Priznamo  također  pravo  svjetovnom  dijecezanskom  kleru  da  u 
Hercegovini  pastoralno  djeluje.  Nikada  to  nismo  zanijekali.  Samo  to  pravo, 
zapravo  mogućnost  pastoralnog  djelovanja  u Hercegovini  treba  da  on  sam  sebi 
osigura:  radom  i trudom.  Nitko  mu  ne  niječe  pravo  i dužnost  da  svojim  trudom  i 
radom  stječe  i proširuje  svoj  fizički  i duhovni  teritorij  pastoralne  djelatnosti.  Što 
god  zakonitim  radom  i trudom  steče,  neka  je  njegovo  zauvijek!  Ali  mi  svoju  ulogu 
ovdje  ne  shvaćamo,  niti  ćemo  to  ikada  prihvatiti,  da  svojim  radom,  trudom  i krvlju 
osiguravamo  svjetovnom  kleru  mogućnost  da  ovdje  pastoralno  djeluje.  Franjevci 
nisu  došli  u BiH  da  omoguće  povratak  u BiH  svjetovnog  klera  (ako  gaje  i bilo), 
niti  da  uvedu  u BiH  svjetovni  kler  (što  svjetovni  kler  identificira  s uspostavom 
redovne  crkvene  hijerarhije),  nego  da  vrati  Evanđelju  narod  koji  se  "zbog  nehaja 
poglavara"  (redovne  crkvene  hijerarhije)  bio  udaljio  od  Evanđelja  (usp.  pismo 
pape  Ivana  XXII.  gore  u noti  br.  7)!  Radeći  tu  skoro  sedam  stoljeća  na  obraćenju 
Bogu  i Evanđelju  toga  naroda  i čuvajući  ga  za  Boga  i Evanđelje,  franjevci  su  se  i 
sami  tu  primili,  nikli  i duboko  urasli  u taj  narod,  i stekli  izvjesna  prirodna  i 
pozitivna  prava.  Ako  svjetovni  dijecezanski  kler  Hercegovine,  tražeći  od  nas  da 
počnemo  misliti  drukčije,  traži  da  se  odreknemo  tih  svojih  prava,  njegov  je  zahtjev 
i nepravedan  i protuevanđeoski. 

Mi  smo  se  ipak  mnogih  svojih  prava  odrekli.  Bili  smo  izrazili  spremnost 
ustupiti  i još  neka  svoja  prava.  Vjerovali  smo  (sada  izgleda  - ludo!)  da  ćemo  na  taj 
način  jednom  utažiti  zahtjeve  svjetovnog  dijecezanskog  klera  Hercegovine  te 
osigurati  mir  u hercegovačkoj  Crkvi  i suradnju  oba  klera.  S druge  strane  smo  kao 
odgovor  dobili  etiketu:  "ekskluzivisti".  Danas  je  očito  da  smo  pošli  krivim  putom. 
Zato  i nismo  još  stigli  željenom  cilju.  U nastavku  traženja  rješenja,  očito,  neće  se 
moći  nastaviti  tim  putom:  putom  postupnih  ustupanja  vlastitih  prava  od  strane 
franjevaca.  Ako  bismo  nastavili  tim  putom,  ova  naša  svađa  ne  bi  imala  nikada 
zadnjeg  verza,  nego  samo  dosadni  refren:  daj  još,  daj  još,  daj  još... 

U nastavku  traženja  rješenja  trebat  će  poći  od  temeljnih  načela,  na  kojima 
jedino  može  počivati  pravo  i trajno  rješenje  i mir:  a to  su  Evanđelje,  pravednost, 
jednakost.  Na  to  se  poziva  i svjetovni  dijecezanski  kler  Hercegovine.  Samo  on 
izlaže  pojam  pravednosti  i jednakosti  koji  mi  nikada  prije  nismo  čuli,  i koji  ne 
možemo  prihvatiti.  Evo,  o čemu  se  radi. 

5.  Ravnomjerna  i pravična  podjela 

U svom  Osvrtu  izjavili  smo:  "Dopuštamo  da  se  tim  (odlukom  Sv.  Stolice 
iz  1965)  ’željelo  u novim  prilikama  ravnomjerno  i pravično  raspodijeliti  pastoralni 

rad  dijecezanskih  i redovničkih  svećenika’.  Ali  se  upravo  ta  'ravnomjernost  i 
pravičnost’  izravno  kosi  sa  zahtjevom  onoga  klera  koji  je  na  ovom  području  i 
brojčano  manji  (1  : 3)  i povijesno  mnogo  mlađi  (5-6  stoljeća)  da  mu  se  dodijeli 
polovica  župa,  polovica  vjernika  i sva  crkvena  uprava  na  području  na  kojemu  smo 
mi  franjevci  pred  samo  90  godina  bili  sami". 

Svjetovni  dijecezanski  kler  Hercegovine  odgovara  na  to  u svojoj 
Predstavci:  "Pogrešno  je  i neispravno  mišljenje  sastavljača  Osvrta  herc.  franjevaca, 
da  ovi  na  temelju  svoje  brojčane  nadmoći  i dulje  povijesne  prisutnosti  u našim 
krajevima  moraju  i nadalje  biti  i ostati  vodeći  pastoralni  kler  u biskupiji 
zadržavajući  za  sebe  skoro  isključivi  monopol  u duhovnoj  pastvi  vjernika  po 
župama  mostarsko-du vanjske  biskupije.  Brojčani  omjer  i dulja  povijesna 
prisutnost  ne  daju  redovničkom  kleru  u pogledu  duhovne  pastve  vjernika  po 
župama  nikakvu  prednost  pred  dijecezanskim  klerom..."  (str.  13). 

Na  drugom  mjestu  svjetovni  dijecezanski  kler  u Predstavci  ističe  kako  je  i 
naš  provincijal  priznao  da  svjetovno  svećenstvo  ima  pravo  tražiti  da  u svojoj 
dijecezi  ne  budu  drugorazredni  svećenici,...  da  svjetovni  kler  ima  pravo  tražiti 
barem  polovicu  pučanstva..."  (Ovo  je  jedina  tvrdnja  našega  provincijala  koju 
svjetovni  kler  usvaja,  inače  je  on  za  njega  čak  i heretik!).  Zatim,  kako  su  i 
predstavnici  franjevaca  pred  Apostolskim  vizitatorom  "priznavali  u načelu  ’fifty- 
fifty’  ne  samo  župa,  nego  vjernika  po  župama  jednoga  i drugoga  klera"  (str.  18). 

Najprije,  bjelodana  je  neistina  da  mi  želimo  i danas  zadržati  za  sebe  "skoro 
isključivi  monopol  u duhovnoj  pastvi".  Već  danas  svjetovni  dijecezanski  kler  ima 
u apsolutnom  pogledu  po  prilici  jednak  broj  župa  u Hercegovini  kao  i mi  franjevci. 
A prema  našem  prijedlogu,  što  smo  ga  izložili  pred  Apostolskim  vizitatorom  i na 
razgovorima  prošle  godine  u Rimu,  svjetovni  dijecezanski  kler  bi  imao  mnogo  više 
župa  od  nas,  a vjernika  oko  pola.  U relativnom  pogledu  (u  odnosu  na  broj 
svećenika)  svjetovni  dijecezanski  kler  već  ima  danas  mnogo  više  i župa  i vjernika 
u Hercegovini.  Uza  sve  to  oni  nam  podmeću  težnju  za  monopolom  u duhovnoj 
pastvi! 

Zatim,  nije  točno  da  su  predstavnici  franjevaca  prihvatili  pred  Apostolskim 
vizitatorom  načelo  fifty-fifty  župa  i vjernika.  Predstavnici  franjevaca  su,  naprotiv, 
istakli  da  to  načelo  ne  mogu  prihvatiti  kao  polaznu  točku  za  rješenje 
"hercegovačkog  pitanja",  jer  podjela  pola-pola  nema  ni  evanđeoske  ni 
crkvenopravne  utemeljenosti.  Ali  su  predstavnici  franjevaca  nadodali  da  oni  imaju 
jedan  prijedlog  za  rješenje  "hercegovačkog  pitanja"  čijim  bi  se  ostvarenjem  uistinu 
postiglo  približno  pola-pola  vjernika,  a župa  još  i više  od  pola  za  svjetovni  kler. 
Taj  prijedlog  su  predstavci  franjevaca  i pismeno  opširno  obrazložili  i 
dokumentirali,  te  ga  dostavili  svima  nadležnima.  Ako  u svome  Osvrtu  nismo 
spomenuli  taj  prijedlog,  to  ne  znači  da  smo  ga  povukli. 

U svome  Osvrtu  htjeli  smo  samo  istaći  kako  je  pozivanje  na  ravnomjernost 
i pravičnost  od  strane  biskupa  i svjetovnog  klera  Hercegovine  samo  smicalica  i 

zamka  za  neupućene.  Oni,  naime,  u javnosti  mašu  parolom  ravnomjernosti  i 
pravednosti,  a u praksi  traže:  za  jednu  četvrtinu  hercegovačkog  klera  (koji  je  k 
tomu  skoro  šest  stoljeća  mlađi)  pola  župa,  pola  vjernika,  svu  crkvenu  upravu,  te 
pravo  da  od  one  polovice  koja  bi  nama  zasada  ostala  mogu  neograničeno  u 
budućnosti  oduzimati  i sebi  pripajati! 

Ako  je  to  pravičnost  i ravnomjernost,  mi  smo  uistinu  protiv  nje!  Mi 
prihvaćamo  ravnomjernost  i pravičnost,  ali  u pravom  evanđeoskom,  doslovnom, 
matematičkom  smislu.  Ako  prihvaćamo  ravnomjernost  i pravičnost  za 
dijecezanski  kler,  ne  priznajemo  neravnomjernost  i nepravičnost  za  nas  franjevce. 
Ako  je  naš  provincijal  priznao  svjetovnom  kleru  da  ne  treba  biti  drugorazredni 
kler,  nije  time  prihvatio  da  mi  franjevci  treba  da  budemo  drugorazredni  kler! 

Ako  brojčana  nadmoć  i dulja  povijesna  prisutnost  nama  ne  daje  nikakvu 
prednost  u pogledu  prava  na  duhovnu  pastvu,  znači  li  to  da  brojčana  inferiornost  i 
povijesna  neprisutnost  svjetovnom  dijecezanskom  kleru  daje  tu  prednost?! 

Prema  Predstavci  jednočetvrtinski  (svjetovni  dijecezanski)  kler 
Hercegovine  neće  imati  budućnosti  (str.  20)  dok  ne  dobije  osim  sve  crkvene 
uprave  u biskupiji  pola  župa,  pola  vjernika  i pravo  da  i od  one  druge  polovice 
neograničeno  sebi  prisvaja.  Tročetvrtinski  kler  (franjevci)  Hercegovine  imat  će 
budućnost  i zadržati  "partem  potiorem"  (str.  20)  makar  već  bio  potpuno  isključen 
iz  crkvene  uprave,  sačuvao  pola  župa  i vjernika,  pa  i od  te  polovice  u nezaštićenoj 
budućnosti  "zakonito"  gubio  neograničen  broj  vjernika! 

U Osvrtu  smo  ustvrdili  da  je  hercegovačkom  slučaju  u stvari  "u  pitanju 
veći  materijalni  interes  i prestiž  manjinskoga  kler". 

Svjetovni  dijecezanski  kler  Hercegovine  veoma  se  time  uvrijedio 
(Predstavka,  str.  14).  Ali  sve  njihovo  argumentiranje  samo  potvrđuje  istinitost  naše 
tvrdnje.  On,  naime,  izjednačuje  svoj  interes  {ius  ad  rem ) na  župe  koje  niti  je 
osnovao,  niti  utemeljio,  niti  izgradio  s našim  interesom  ( ius  in  re)  na  iste  župe  koje 
smo  mi  osnovali,  utemeljili  i izgradili  (usp.  Predstavka,  str.  14-15).  Uostalom,  on 
je  više  puta  i usmeno  i pismeno  izjavio  da  u Hercegovini  nema  od  čega  živjeti. 
Ovdje  ga  želimo  podsjetiti  samo  na  ono  što  je  u travnju  prošle  godine  pisao  samom 
Sv.  Ocu! 


6.  "Nepravde"  prema  svjetovnom  kleru 

Ako  je  pravednost  ono  što  bi  umjesto  nje  htjeli  podmetnuti  autori 
Predstavke,  nije  nikakvo  čudo  što  optužuju  za  nepravde  počinjene  prema 
svjetovnom  dijecezanskom  kleru  Hercegovine  sve  generacije  franjevaca  od 
dolaska  u BiH  do  danas  i njihova  poglavarstva  (str.  5,6,9,10,11,12,13,14,15),  a 
osobito  franjevce  biskupe  (str.  13). 

Franjevci  biskupi  (fra  Paškal  Buconjić  i fra  Alojzije  Mišić)  učinili  su, 
navodno,  nepravdu  prema  svjetovnom  kleru  što  u njihovo  vrijeme  nije  bilo  dosta 
zvanja  za  svjetovne  svećenike,  a u sjemeništima  je  bilo  dosta  mjesta.  Tek  kada  je 
za  biskupa  došao  svjetovni  svećenik  (dr  Petar  Čule),  broj  zvanja  za  svjetovne 
svećenike  je  naglo  porastao,  iako  zbog  poratnih  prilika  nije  bilo  u sjemeništima 
dostatno  mjesta! 

Žao  nam  je  što  se  autori  Predstavke  ne  izjasniše  smatraju  li  biskupa  Čulu 
zaslužnim  što  se  u njegovo  vrijeme  još  više  povećao  broj  franjevaca  u 
Hercegovini!  Isto  tako  broj  drugih  redovnika  i redovnica  iz  Hercegovine.  Mogli  su 
nam  objasniti  tko  je  "zaslužan"  daje  broj  svih  zvanja  počeo  opadati  nekako  otkako 
je  Hercegovina  i za  drugog  biskupa  dobila  svjetovnog  svećenika  (don  Pavu 
Žanića)!  A zanima  nas  tko  je  "kriv"  što  je  najveća  nestašica  zvanja  i u nas  i u 
svijetu  upravo  u onim  biskupijama  u kojima  franjevci  nikada  nisu  bili  biskupi?! 
Kada  bi  broj  zvanja  ovisio  o postojanju  i nepostojanju  sjemeništa,  katolički  Zapad 
ne  bi  znao  za  krizu  zvanja! 

Što  se  tiče  stvarne  "nepravde"  prema  svjetovnom  dijecezanskom  kleru  u 
Hercegovini,  mi  franjevci  možemo  biti  "krivi"  samo  zato  što  smo  mu  tolike  župe 
osnovali,  izgradili  i predali! 

Ako  bi  netko  pošao  još  dalje  nazad  (u  povijest),  mogao  bi  nas  "okriviti"  i 
zato  što  smo,  nakon  što  je  svjetovni  kler  bio  temeljito  iskorijenjen  zbog  nehaja 
poglavara  (usp.  pismo  pape  Ivana  XXII,  gore  u noti  br.  7),  došli  na  ovo  područje, 
obratili  i sačuvali  za  Boga  i Evanđelje  onoliko  ovoga  naroda  koliko  smo  mogli  i na 
taj  način  omogućili  svjetovnom  kleru  da,  kada  prođu  opasnosti,  dođe  ovdje 
pastoralno  djelovati!  Da  nismo  došli,  sigurno  ne  bismo  mogli  počiniti  takvu 
"nepravdu"  svjetovnom  kleru!  Ne  bi  sigurno  bilo  ni  "hercegovačkog  (katoličkog) 
slučaja".  Možda  bi  postojao  neki  "hercegovački  (muslimanski)  slučaj"! 

Zato  što  insistiramo  na  istinskoj,  evanđeoskoj  pravednosti  i jednakosti, 
činimo  nepravdu  prema  svjetovnom  kleru  i uzrokujemo  "sablazan  i nered  u 
Hercegovini"  (usp.  Predstavka,  str.  16).  Izgleda  da  naš  svjetovni  kler  vidi  nestanak 
sablazni  i nemira  u zapadnoj  Hercegovini  tek  s nestankom  franjevaca  iz  nje. 
Valjda  prave  usporedbu  s istočnom  Hercegovinom.  Otkako  su  otuda  uklonjeni 
franjevci,  tamo  više  nema  slučajeva  poput  ovog  "zapadno- 
hercegovačkofranj  evačkog" ! 

7.  "Primae  partes"  svjetovnog  klera 

Samo  je  deklarativno  mahanje  parolom  pravednosti  i jednakosti  od  strane 
svjetovnog  dijecezanskog  klera  Hercegovine.  On  ne  traži  za  se  jednakost  u ime 
pravednosti,  nego  primas  partes.  On  to  u Predstavci  izričito  zahtjeva  i nastoji 
opravdati. 

Kao  glavni  razlog  navodi  se:  franjevci  kao  izuzeti  regularni  redovnici  nisu 
vezani  za  biskupiju;  oni  se  ne  rede  ad  titulum  servitii  dioeceseos,  nego  ad  titulum 
paupertatis;  njima  župska  duhovna  pastva  nije  primarna,  nego  samo  sekundama, 
komplementarna,  subsidiama  dužnost  u Crkvi;  svjetovni  dijecezanski  kler  je  po 
duhovnom  ustrojstvu  Crkve  vezan  za  biskupiju;  on  se  redi  ad  titulum  servitii 
dioeceseos ; njemu  je  župska  duhovna  pastva  primarna,  esencijalna  i glavna  zadaća 
u ustrojstvu  Crkve  (usp.  Predstavka,  str.  4,13,20). 

Prije  svega,  napominjemo  da  franjevci  kao  izuzeti  redovnici  uistinu  nisu 
vezani  na  biskupiju.  Alije  također  istina  da  su  franjevci  isto  tako  vezani  za  svoju 
provinciju  kao  svjetovni  svećenici  za  biskupiju.  A u našem  slučaju  granice 
provincije  i biskupije  se  točno  poklapaju.  Zato,  kada  nam  svjetovni  dijecezanski 
kler  nudi  široko  područje  rada  izvan  biskupije,  stvarno  nas  šalje  izvan  provincije 
(iz  naše  kuće)!  A na  to  nitko  nema  pravo. 

Točno  je  da  se  svjetovni  dijecezanski  kler  redi  na  naslov  službe  biskupiji 
(ad  titulum  servitii  dioeceseos),  ali  se  ne  redi  na  naslov  službe  redovničkih  župa  u 
biskupiji  (ad  titulum  servitii paroeciarum  religiosarum  in  dioecesi)\ 

Ako  je  istina  da  je  župska  duhovna  pastva  esencijalna  zadaća  svjetovnog 
klera  u ustrojstvu  Crkve,  znači  li  to  da  svi  svjetovni  svećenici  koji  rade  po 
bezbrojnim  crkvenim  kurijama  i diplomatskim  predstavništvima  (a  ima  ih  vrlo 
mnogo)  ne  izvršavaju  svoju  bitnu  (esencijalnu)  zadaću  u Crkvi?!  Ili  bi  svi  oni 
morali  prepustiti  crkvene  kurije  i diplomacije  redovnicima  i poći  na  župe?! 

Točno  je  i to  da  u načelu  župska  duhovna  pastva  nije  glavna  zadaća 
postojanja  i rada  redovnika  u Crkvi.  Ali  isto  je  tako  istina:  ako  redovnici  imaju 
svoje  župe,  imaju  jednako  pravo  i dužnost  vršiti  duhovnu  pastvu  na  tim  župama 
kao  i svjetovni  svećenici  na  svjetovnim  župama. 

Nije  potpuno  jasno  što  su  autori  Predstavke  htjeli  reći  kada  su  ustvrdili  da 
je  župska  duhovna  pastva  redovnicima  samo  "sekundama,  komplementarna  i 
subsidijama  služba  u Crkvi"  (str.  13).  Ako  su  time  htjeli  reći  da  su  redovnici  u 
župskoj  duhovnoj  pastvi  samo  surogat  nepostojećeg  svjetovnog  klera,  onda  to  nije 
točno  i to  se  ne  može  dokazati  ni  evanđeoskim  ni  crkvenopravnim  dokazima. 

A čini  se  da  su  autori  Predstavke  htjeli  ustvrditi  upravo  to.  Zato  nam  iz 
čitavog  Evanđelja  dozivaju  u pamet  samo  Lk  17,  10.  A taj  bi  tekst,  prema  njima, 
trebalo  shvatiti  tako  da  smo  mi  bili  korisne  sluge  (surogat)  dok  nije  bilo 
svjetovnoga  klera,  a sada,  kada  ima  svjetovnog  klera,  beskorisne  smo  sluge  (jer 
više  nema  potrebe  od  surogata!).  Mi  izjavljujemo  da  se  uistinu  smatramo  slugama 
Crkvi,  ali  slugama  Kristovim,  a ne  slugama  ili  surogatom  svjetovnog  klera.  U 
odnosu  na  svjetovni  kler  smatramo  se  punopravnim  i jednakopravnim  članovima 
Crkve. 

Kao  drugi  dokaz  da  mu  pripadaju  primae  partes,  svjetovni  dijecezanski 
kler  Hercegovine  navodi  u Predstavci  koncilski  tekst  iz  Christus  Dominus,  br.  28. 

Ali  ni  taj  koncilski  tekst  ne  opravdava  njihov  zahtjev.  U tom  tekstu  stoji  da 
u duhovnoj  pastvi  "primas  partes"  imaju  dijecezanski  svećenici,  ali  ne  stoji  da 
dijecezanski  svećenici  moraju  imati  "primas  partes"  u duhovnoj  pastvi  svake 
biskupije. 

Naime,  navedeni  koncilski  tekst  opisuje  stvarno  stanje  na  nivou  opće 
Crkve.  Točno  je  da  na  nivou  opće  Crkve  u ogromnoj  većini  biskupija  u župskoj 
duhovnoj  pastvi  "primas  partes"  stvarno  imaju  svjetovni  dijecezanski  svećenici. 
Ali  nikakvom  crkvenopravnom  ili  ekleziološkom  logikom  iz  konstatacije  te 
činjenice  nije  moguće  izvesti  zaključak:  ako  u nekoj  biskupiji  zbog  drukčijeg 
povijesnog  razvoja  stanje  nije  takvo,  treba  ga  mijenjati,  tj.  redovnici  moraju 
ustupiti  svjetovnom  dijecezanskom  kleru  toliko  župa  da  on  imadne  "primas  partes" 
u župskoj  duhovnoj  pastvi. 

Autori  predstavke  tvrde  daje  "u  suprotnosti  s konstitucijom  Crkve"  stanje 
u onim  biskupijama  u kojima  svjetovni  kler  nema  "primas  partes"  (str.  20).  Ali  to 
ne  mogu  potkrijepiti  nikakvom  ekleziologijom. 

Ako  bi  to  bilo  u suprotnosti  s konstitucijom  Crkve,  onda  bi  sama  rimska 
biskupija  bila  u pogledu  duhovne  župske  pastve  uređena  suprotno  ustrojstvu 
Crkve,  jer  u njoj  danas  više  župa  drže  redovnici  nego  svjetovni  svećenici! 

Uistinu  smo  daleko  od  idealnog  odnosa  između  svjetovnog  i redovničkog 
klera  u Hercegovini.  S tom  konstatacijom  Predstavke  (str.  16)  u potpunosti  se 
slažemo.  Ali  mi  i ne  želimo  takav  "idealan  odnos"  po  kojemu  bi  jedna  četvrtina 
hercegovačkog  (svjetovnog  - šest  stoljeća  mlađeg)  klera  imala  svu  crkvenu  upravu, 
pola  župa,  pola  vjernika  i pravo  da  onu  drugu  polovicu  župa  neograničeno  kida  u 
svoju  korist,  - a tri  četvrtine  hercegovačkog  (franjevačkog  - šest  stoljeća  starijeg) 
klera  imala  zasada  polovicu  župa,  polovicu  vjernika,  uz  pravo  druge  strane  da 
neograničeno  sebi  uzima  i od  te  polovice,  te  bez  ikakvog  prava  ili  mogućnosti 
sudjelovanja  u crkvenoj  upravi...  Po  kojemu  bi,  k tome,  svjetovni  kler  imao 
esencijialno  pravo  na  župe  koje  nije  ni  osnovao  ni  izgradio,  a franjevci  samo 
sekundarno  (komplementarno)  pravo  na  župe  koje  su  i osnovali  i izgradili,  često 
uz  cijenu  vlastitih  života! 


8.  Slučaj  krizme  u Grudama 

U Osvrtu  smo  izjavili  kako  nam  se  čini  da  se  slučaju  krizme  u Grudama 
daje  prevelika  težina,  a ne  uzimaju  se  u obzir  pretpovijest  ni  konkretne  okolnosti 
tog  događaja. 

Svjetovni  dijecezanski  kler  Hercegovine  u Predstavci  na  to  odgovara:  da 
mi  minimiziramo  slučaj  nezakonite  krizme  u Grudama;  da  je  ta  krizma  svetogrdna 
i nevaljana;  da  je  neki  hercegovački  franjevci  brane;  da  naše  starješinstvo  nije 
poduzelo  ništa  da  tu  krizmu  spriječi;  da  nije  kaznilo  aktere  krizme;  da  i ono 

prećutno  odobrava  krizmu  u Grudama;  da  nije  javno  osudilo  profanaciju  krizme  u 
Grudama...  (str.  12). 

Nije  točno  da  minimiziramo  slučaj  krizme  u Grudama,  nego  joj  dajemo 
onu  težinu  koju  stvarno  ima.  Mi  žalimo  što  je  do  nje  došlo.  Biskup  je  mogao 
učiniti  da  do  nje  ne  dođe.  Naše  starješinstvo  je  poduzelo  sve  što  je  moglo  da  do  nje 
ne  dođe.  Nije  uspjelo.  Župa  Grude  nije  pod  jurisdikcijom  našeg  starješinstva.  Ne 
usuđujemo  se  dati  meritoran  sud  o valjanosti  krizme  prije  nego  se  izjasni  Sv. 
Stolica,  kada  je  već  od  nje  to  zatraženo.  Krizmu  u Grudama  proglasili  su 
nevaljanom  biskupi  i svjetovni  dijecezanski  kler  Hercegovine.  BKJ  nije  to  učinila. 
Sv.  Stolica  se  još  nije  izjasnila.  A od  nje  je  biskup  Čule  tražio  da  mu  riješi  sumnju 
je  li  ta  krizma  nevaljana  i hoće  li  biti  potrebno  ponoviti  je  (ali  tek  nekoliko  mjeseci 
nakon  što  ju  je  sam  javno  proglasio  nevaljanom!).  Mi  nismo  sposobni  tako 
postupiti.  Pogotovu  jer  smo  svjesni  da  je  jedino  Sv.  Stolica  kompetentna  dati 
meritoran  sud  o valjanosti  podijeljenog  sakramenta.  Svi  mi  ostali  možemo  imati 
samo  mišljenje  o tomu.  Ne  može  poduzeti  ništa  naše  starješinstvo  protiv  franjevaca 
koji  su  toj  krizmi  prisustvovali  prije  suda  Sv.  Stolice  (pogotovu  jer  se  radi  samo  o 
dvojici  umirovljenih  i bolesnih  staraca).  Svoje  mišljenje  o krizmi  u Grudama  i o 
tome  kako  treba  sada  postupiti  naše  je  starješinstvo  dostavilo  Sv.  Stolici.  Nitko  od 
franjevaca  nije  javno  branio  valjanost  krizme  u Grudama.  Budućnost  će  pokazati 
tko  je  veću  uslugu  Crkvi  učinio:  onaj  tko  je  prije  suda  Sv.  Stolice  javno  krizmu  u 
Grudama  proglasio  nevaljanom  ili  onaj  tko  je  možda  privatno  branio  njenu 
valjanost. 


9.  Pravo  Božjeg  naroda 

U Osvrtu  smo  istakli  "da  se  hercegovački  slučaj  ne  može  rješavati  ne 
uzimajući  u obzir  riječi  II.  Vat.  sabora,  po  kojemu  i laici  ’imaju  pravo,  a katkada  i 
dužnost  da  reknu  svoje  mišljenje  o stvarima  koje  se  odnose  na  korist  Crkve’  (LG 
37)." 

Svjetovni  dijecezanski  kler  Hercegovine  prigovara  nam  u Predstavci  da 
smo  "nepotpuno  i iskrivljeno"  naveli  koncilski  tekst,  zatim  navodi  latinski  tekst 
(str.  19). 

Točno  je  da  nismo  naveli  čitavi  tekst  (čitav  br.  37).  Ali  je  isto  tako  točno 
da  ga  nismo  istrgli  iz  konteksta  tako  daje  izgubio  pravi  smisao  i značenje.  Pa  ni 
autori  Predstavke  ne  navode  čitav  koncilski  tekst  (čitav  br.  37),  a nama  to 
prigovaraju! 

Nije  točno  da  smo  koncilski  tekst  iskrivili.  Mi  smo  latinski  termin  facultas 
preveli  na  hrvatski  kao  pravo.  Autori  Predstavke  usvajaju  neprecizan  prijevod 
izdanja  KS  kojemu  je  taj  termin  preveden  kao  sloboda.  Međutim,  ni  u jednom 
rječniku  latinskog  jezika  nije  moguće  pronaći  značenje  riječi  facultas  = sloboda. 
Riječ  facultas  može  značiti:  vlast,  ovlast,  pravo,  mogućnost,  prigoda  (isto  tako  i 

talijanska  riječ  facolta).  Smatramo  da  ovdje  najbolje  odgovara  pravo.  Uostalom, 
sigurno  je  da  ne  može  nikako  biti  sloboda.  Biskupi  dobivaju  od  Sv.  Stolice  razne 
facultates.  Valjda  neće  reći  da  dobivaju  slobode  nego  ovlaštenja  i prava. 

U daljnjem  koncilskom  tekstu,  što  ga  Predstavka  navodi,  stoji  da  laici 
svoje  mišljenje  treba  da  iznose  "preko  ustanova  koje  je  Crkva  za  to  ustanovila". 
Taj  tekst  mi  nismo  naveli,  ali  ne  zato  što  nam  ne  bi  odgovarao.  Naprotiv!  Prema 
njemu  laici  bi  trebali  svoje  mišljenje  iznositi  preko  župskih  vijeća,  pa  i preko 
raznih  biskupskih  vijeća  u kojima  bi  trebali  biti  zastupljeni  i laici.  Međutim,  u 
Hercegovini  su  sva  ta  vijeća  zabranjena.  Biskup  Čule  je  čak  isposlovao  iz  Rima 
potvrdu  svoje  zabrane  tih  vijeća! 

Zašto?  Zato  što  svjetovni  dijecezanski  kler  i biskupi  Hercegovine  Božji 
narod,  laike,  vjernike  Hercegovine  smatraju  "instrumentaliziranima"  (usp. 
Predstavka,  str.  19).  Inače  ih  rado  nazivaju  "manipuliranima".  Oni  ih  smatraju 
takvima  sve  dotle  dok  slijepo  ne  prihvaćaju  u svemu  njihovo  mišljenje.  I sve  dotle 
će,  valjda,  sva  ta  vijeća  u Hercegovini  biti  zabranjena.  Mi,  naprotiv,  ne  smatramo 
daje  Sabor  ustanovio  razna  vijeća  samo  zato  da  se  na  njima  slijepo  prihvaćaju  već 
unaprijed  pripravljena  rješenja  i mišljenja  biskupa  i svećenika.  Mi  smatramo  daje 
Božji  narod  Hercegovine  zreo  da  mu  se  omogući  da  na  od  Sabora  predviđeni  način 
iznese  svoje  mišljenje  o tom  tako  važnom  pitanju  hercegovačke  Crkve! 

Zato  ostajemo  kod  svoje  tvrdnje  - da  se  hercegovački  slučaj  i 
hercegovačko  pitanje  ne  mogu  rješavati  ne  uzimajući  u obzir  mišljenje  naroda 
Božjega,  izraženo  na  način  određen  od  Sabora  (LG  37). 

To  pravo  pripada  Božjemu  narodu  Hercegovine  po  njegovu  sudioništvu  u 
Kristovoj  proročkoj,  svećeničko]  i kraljevskoj  službi,  što  mu  izričito  priznaje  isti 
Sabor  (usp.  AA  10,  LG  31). 

Da  se  više  vodilo  računa  o mišljenju  Božjega  naroda  Hercegovine,  koje  je 
on  jasno  izrazio  Biskupskom  ordinarijatu  u Mostaru  i pored  nepostojanja  raznih 
vijeća,  do  hercegovačkog  slučaja  ne  bi  uopće  ni  došlo.  Pa  i nakon  izbijanja 
hercegovačkog  slučaja,  da  se  uopće  vodilo  računa  o mišljenju  vjernika,  moglo  se 
rješenje  već  davno  naći.  Dopuštamo  da  vjernici,  pa  i Božji  narod  pojedinih  župa  i 
krajeva  može  imati  krivo  mišljenje  i postaviti  neopravdano  zahtjeve.  Ne  kažemo 
da  to  krivo  mišljenje  i neopravdano  zahtjeve  treba  bezuvjetno  prihvatiti,  samo  da 
bi  se  izbjegli  nemiri  i neredi.  Ali  i takvo  mišljenje  i zahtjeve  treba  uzeti  u obzir, 
treba  o njemu  voditi  računa.  Sistematsko  ignoriranje  mišljenja  tolikog  broja 
vjernika  kroz  tolike  godine  sve  više  produbljuje  jaz  i jača  otpor  prema  onima  koji 
bi  trebali  biti  pastiri  blaga  i ponizna  srca  jer  "radi  svoje  svete  službe  predstavljaju 
Krista"  (LG  37),  i tako  svakim  danom  otežava  i umanjuje  mogućnost  iznalaženja 
rješenja. 


10.  Rješenje  u sporazumu 

Ostajemo  kod  svoga  mišljenja,  iznesenog  u Osvrtu,  daje  do  sporazumnog 
rješenja  "hercegovačkog  pitanja"  moglo  doći  i u okvirima  naše  domaće  Crkve;  da 
nije  potrebno  samom  Sv.  Ocu  namećati  problem  i muku  "hercegovačkog  pitanja"  i 
od  njega  tražiti  konačno  rješenje;  da  bi  do  sporazuma  došlo  da  se  saslušalo, 
razmotrilo  i uzelo  u obzir  mišljenja,  poteškoće  i prijedloge  svih  zainteresiranih  u 
ovom  pitanju. 

Svjetovni  dijecezanski  svećenici  Hercegovine  odgovaraju  na  to  u 
Predstavci  da  se  pregovaralo  toliko  vremena  i na  toliko  mjesta,  ali  do  sporazuma 
nije  došlo,  pa  "što  je  logičnije  nego  da  zainteresirane  strane  iznesu  svoje 
stanovište,  kao  što  su  to  učinile  u Rimu  u veljači  1974.,  pa  da  se  konačna  odluka 
prepusti  Svetom  Ocu  kao  vrhovnom  sucu  svih  sporova  u Crkvi..."  (str.  18-19). 

Najprije,  ističemo  ono  što  smo  na  početku  dokazali,  a to  je:  nisu  saslušani 
svi  zainteresirani! 

Zatim,  nije  potrebna  presuda  nego  sporazum!  Volja  Sv.  Stolice  u tomu 
pogledu  potpuno  je  jasna:  od  njene  odluke  iz  1965.,  u kojoj  izričito  stoji  da  novu 
razdiobu  treba  izvršiti  sporazumno,  preko  zapisnika  sjednice  Propagande  i 
mandata  apostolskog  vizitatora  Mons.  Laszla  do  razgovora  u veljači  1974.  u Rimu. 

Mi  smatramo  da  je  ta  volja  Sv.  Stolice  još  uvijek  na  snazi.  Mi  smo  za 
rješenje  u sporazumu.  Mi  smo  za  dijalog,  za  dijalog  do  iznemoglosti,  ali  ne  u tomu 
smislu  da  sudionika  izmorimo  i rješenje  nametnemo,  kako  bi  nam  htjeli  predbaciti 
autori  Predstavke  (str.  19),  nego  u smislu  da  od  njega  ne  smijemo  zbog  umora 
odustati  sve  dok  se  ne  postigne  sporazum. 

Istina,  pregovaralo  se  a sporazum  nije  postignut.  Mi  smatramo  da  su  za  to 
krivi  svjetovni  dijecezanski  kler  i biskupi  Hercegovine.  Oni,  opet,  smatraju  da  smo 
za  to  krivi  mi  franjevci  na  čelu  s provincijalom.  Navode  kako  je  provincijal  bio 
potpisao  "sporazum"  s biskupom,  ali  je  potpis  povukao.  Napominjemo  da  to  nije 
bio  sporazum  nego  tek  nacrt  sporazuma,  koji  je  trebao  biti  odobren  od  našeg 
provincijskog  i generalnog  definitorija,  pa  tek  onda  od  Sv.  Stolice.  Događaji  od 
tada  do  danas  dokaz  su  da  onakav  nacrt  sporazuma  ne  bi  prošao  ni  mimo  naš 
provincijski  defmitorij!  Uostalom,  provincijal  je  i nakon  povlačenja  potpisa  s 
nacrta  sporazuma  nastavio  pregovore  s biskupom.  Ali  do  novog  potpisivanja 
nacrta  sporazuma  nije  došlo  jer  biskup  nije  htio  usvojiti  jedan  bitni  provincijalov 
zahtjev  (zapravo  jednu  klauzulu). 

U pregovorima  nismo  bili  intranzigentni.  Od  1965.  do  danas  dali  smo 
mnogo  sasvim  konkretnih  prijedloga  za  rješenje  pitanja  župa  u Hercegovini. 
Nabrajamo  ovdje  samo  najvažnije  pismene  prijedloge:  1)  pismo  tajniku 
Propagande  od  2.  12.  1965.  s dopunom  od  21.  12.  1965;  2)  pismo  tajniku 
Propagande  od  8.  6.  1966;  3)  pismo  Mons.  Cagni  iz  1968;  4)  promemorija  apost. 
vizitatoru  Mons.  Laszlu  od  27.  10.  1972.  s dopunama  od  13.  11.  1972.  i 2.  6.  1973; 
5)  pismo  Propagandi  od  5.  5.  1973;  6)  zapisnik  pregovora  pred  apost.  vizitatorom 
Mons.  Laszlom  u Zagrebu  od  5.  9.  1973;  7)  pismeni  prijedlog  za  rješenje 

hercegovačkog  pitanja  nakon  razgovora  u Rimu  od  22.  2.  1974.  s dopunom  od  23. 
2.  1974. 

Sadržaj  prijedloga  nije  moguće  ovdje  iznijeti.  Svaki  od  njih  predstavlja 
jednu  varijantu,  jedan  pokušaj  do  sporazuma.  Neka  svjetovni  dijecezanski  kler  i 
biskupi  Hercegovine  nabroje  svoje  pismene  prijedloge!  Njihovo  je  stajalište  bilo 
uglavnom  odbijanje  naših  prijedloga ! 

Naši  prijedlozi  su  bili  širokogrudniji.  U njima  smo  svjetovnom 
dijecezanskom  kleru  ponudili  i više  nego  on  deklarativno  traži. 

Naime,  svjetovni  dijecezanski  kler  u Hercegovini  traži  u Predstavci "...  da 
mu  se  omogući  pastoralna  djelatnost  u onim  okvirima  kako  je  to  zacrtao  veliki 
Papa  Leon  XIII  i kako  određuju  propisi  Crkvenoga  Zakonika"  (str.  16). 

U našim  zadnjim  prijedlozima  ponudili  smo  dvije  glavne  varijante:  1) 
potpuno,  doslovno  ostvarenje  odluke  Leona  XIII  iz  1899;  2)  novi  prijedlog,  po 
kojemu  bi  svjetovni  dijecezanski  kler  i u pogledu  broja  župa  i u pogledu  broja 
vjernika  imao  povoljniji  omjer  nego  ostvarenjem  odluke  Leona  XIII  iz  1899.  Ali 
svjetovni  kler  i biskupi  Hercegovine  ne  prihvaćaju  nijedno  ni  drugo. 

Oni  samo  deklarativno  mašu  parolom  ravnopravnosti  i pravednosti  i 
odlukom  Leona  XIII  iz  1899.,  a u stvari  traže  nešto  drugo:  traže  primas  partes  (što 
na  koncu  konca  izlazi  na:  omnes  partes)! 

Naši  prijedlozi  su  toliko  širokogrudni  da  smo  na  koncu  došli  do  granice 
života  i smrti.  Autori  Predstavke  nas  pitaju  da  im  objasnimo  u kojim  smo  to 
prijedlozima  došli  do  granice  života  i smili  (str.  20).  Odgovaramo:  u onim  upravo 
izloženima. 

Da  budemo  još  jasniji:  svjetovni  dijecezanski  kler  i biskupi  Hercegovine 
traže:  pola  župa,  pola  vjernika,  neograničeno  pravo  uzimati  sebi  i od  one  druge 
polovice  koja  bi  zasada  nama  ostala,  te  svu  crkvenu  upravu.  Mi  kažemo  daje  to  za 
nas  već  daleko  s onu  stranu  granice  života  i smrti!  A tu  granicu  mi  nikada  nećemo 
prijeći!  Nitko  nema  pravo  od  nas  to  tražiti  ni  očekivati! 

Zaključak:  dva  mentaliteta 

Nakon  svega  nužno  nam  se  nameće  zaključak:  svjetovni  dijecezanski  kler 
i franjevci  Hercegovine  dva  su  svijeta,  dva  različita  mentaliteta. 

Tumačimo  iste  dokumente,  pretražujemo  istu  povijest,  volimo  istu  Crkvu, 
nosimo  evanđelje  istim  ljudima,  služimo  se  istom  hercegovačkom  štokavštinom,  ... 
pa  ipak  nemamo  zajedničkog  jezika,  nemamo  jednakih  pojmova  ni  o najvažnijim 
pitanjima  o kojima  raspravljamo. 

Oni,  svjetovni  svećenici  Hercegovine,  još  uvijek  smatraju  da  je  Crkva 
hijerarhija,  tj.  oni,  a mi  i narod  Božji  da  smo  u Crkvi , hercegovački  franjevci, 
smatramo  daje  Crkva:  i oni  i mi  i svi  vjernici. 

Oni  se  pozivaju  na  "konstituciju  i uređenje  Crkve"  i smatraju  da  imaju  u 
njoj  povlašteni  položaj  (primas  partes).  Zato  im  povijest  i rad  franjevaca  u BiH 
izgleda  nešto  "oprečno  vjekovnoj  praksi  Crkve".  Mi  se,  naprotiv,  pozivamo  na 
stoljetnu  životnu  stvarnost  i činjenicu  da  smo  od  Crkve  ovamo  poslani  davno  prije 
njih  i da  smo  i danas  ovdje  po  poslanju  Crkve  zakonito  prisutni. 

Oni  sebe  poistovjećuju  sa  Sv.  Stolicom  i svoje  pretenzije  sakrivaju  iza 
njezine  "volje".  Mi,  budući  da  ne  možemo  utažiti  sve  te  njihove  pretenzije, 
moramo  dokazivati  da  nismo  "heretici  u ekleziologiji". 

Oni  u Božjem  narodu  Hercegovine  vide  "instrumentaliziranu"  masu  i 
isključuju  ga  iz  dijaloga.  Mi  vjerujemo  da  bez  toga  naroda  nema  pravog  razgovora 
ni  dogovora,  pa  ni  rješenja  "hercegovačkog  pitanja". 

I tako  bismo  mogli  nizati  u nedogled. 

Ukratko:  služimo  se  istim  rječnikom,  ali  ne  i istim  pojmovima.  Pozivamo 
se  i jedni  i drugi  na  pravo:  ali  oni  na  pravo  "ad  rem",  tj.  od  papira  i slova,  a mi  na 
pravo  "in  re"  tj.  od  krvi  i znoja.  Slušamo  istu  Crkvu.  Ali  oni  smatraju  daje  Crkva 
samo  njihova  majka,  a mi  da  ona  nije  ničija  maćeha,  nego  da  svu  djecu  ljubi 
jednakom  ljubavi. 

Nema  tu  zajedničkog  jezika! 

A teško  je  zajedno  živjeti  a zajedničkog  jezika  ne  imati 

HERCEGOVAČKI  FRANJEVCI* 


*Tekst  objavljen  u:  Mir  i Dobro,  2/1975.,  str.  49-81. 

25. 


PRILOG  JASNOĆI  I ISTINI 

(PRIMJEDBE  - NOTAE EXPLICATIVAE  - UZ  ODGOVOR 
HERCEGOVAČKIH  FRANJEVACA  NA  PREDSTAVKU 
DIJECEZANSKOG  KLERA  HERCEGOVINE 
POVODOM  OSVRTA  HERCEGOVAČKIH  FRANJEVACA 
NA  IZJAVU  KATOLIČKIH  BISKUPA  JUGOSLAVIJE 
O HERCEGOVAČKOM  SLUČAJU 

U listopadu  1974.  objavljena  je  Izjava  Katoličkih  Biskupa  Jugoslavije  o 
hercegovačkom  slučaju.1 

Na  tu  Izjavu  dah  su  svoj  Osvrt  Hercegovački  franjevci.2 

Osvrt  hercegovačkih  franjevaca  prisiljavao  je  i nas,  dijecezanski  kler 
Hercegovine,  da  se  i mi  obratimo  istoj  javnosti  kojoj  je  bio  upravljen  franjevački 
Osvrt,  i da  se  osvrnemo  na  mnoge  neistinite  tvrdnje  u Osvrtu  hercegovačkih 
franjevaca.  Ah  pm  bono  pacis,  u duhu  svete  jubilarne  godine,  mi  se  nismo  obratili 
široj  crkvenoj  javnosti,  nego  smo  upravili  svoju  Predstavku  predsjedništvu  BKJ  i 
VVRPJ.  Učinili  smo  to  ne  iz  želje  za  svađom,  nego  vođeni  najčišćom  nakanom  da 
bi  predsjedništvo  BKJ  i VVRPJ  mogli  saznati  i naše  stanovište  po  onom  starom  i 
uvaženom  pravilu  "audiatur  et  altera  pars",  i na  taj  način  steći  potpuniji  uvid  u svu 
problematiku  hercegovačkog  slučaja.3 


1 Glas  Koncila,  21/1974.,  str.  14. 

2 GK,  22/1974.,  str.  14. 

3Udara  u oči,  kako  se  u franjevačkom  Odgovoru  jednom  kaže  "o  hercegovačkom 
pitanju",  a drugi  put  "o  "hercegovačkom  slučaju".  Sastavljači  su  protumačili  što  smatraju  pod 
izrazom  "hercegovački  slučaj"  (pobuna  vjernika  u tri  župe,  tj.  Cmač,  Grade,  Mostarski 
Gradac),  a što  pod  "hercegovačko  pitanje"  (problem  razdiobe  župa  između  franjevaca  i 
svjetovnog  klera  u Hercegovini)  (usp.  Franjevački  odgovor,  Separat,  str.  1).  To  nam 
objašnjenje  mnogo  govori  i utvrđuje  nas  da  smo  i dosad  ispravno  mislili,  da  je  najuže 
povezana  pobuna  onih  triju  župa  ("hercegovački  slučaj")  s rješavanjem  problema  razdiobe 
župa  između  redovničkog-franjevačkog  i biskupijskog  klera  u dijecezi  Mostar-Duvno 
("hercegovačko  pitanje"),  koji  je  problem  nastao  "uspostavom  redovne  crkvene  hijerarhije  u 
BiH  1881.  i još  nije  konačno  riješen"  ( Separat , str.  1). 

U ovom  Prilogu  mi  ćemo  navoditi  stranice  Franjevačkog  odgovora  prema  posebnom 
otisku  (separat),  a ne  prema  "Mir  i Dobro",  2/1975.  gdje  je  također  objavljen  tekst 
franjevačkog  Odgovora. 

Radi  preglednosti  službeno  glasilo  Provincije  "Mir  i Dobro"  citirat  ćemo  skraćeno 

Smatrali  smo  također  potrebnim  da  o sadržaju  naše  Predstavke  bude 
upoznato  poglavarstvo  hercegovačkih  franjevaca,  te  smo  zamolili  predsjedništvo 
BKJ  da  jednu  fotokopiju  naše  Predstavke  dostavi  Provincij alatu  hercegovačkih 
franjevaca. 

Primivši  našu  Predstavku  poglavarstvo  je  hercegovačkih  franjevaca 
sastavilo  svoj  odgovor  i objavilo  ga  u "Mir  i Dobro"  službenom  glasilu 
Provincije.4 

Objavljujući  taj  franjevački  Odgovor  u "Mir  i Dobro"  provincijal  je  Šilić 

napisao: 

"Naš  odgovor  pripravljen  je  za  one  koji  posjeduju  Predstavku,  tj.  BKJ  i 
VVRPJ.  Naknadno  smo  saznali  da  su  Predstavku  čitali  i razni  svećenici  i 
redovnici,  pa  i neki  civili!  To  je  razlog  što  sam  naš  odgovor  dao  objaviti".5 

Odgovor  je  umnožen  i kao  posebni  otisak  dostavljen  svim  "Očima 
Biskupima  u Jugoslaviji"  i svim  župskim  uredima  biskupijskog  klera  u 
Hercegovini. 

U popratnom  dopisu  Provincij  alata  hercegovačkih  franjevaca  broj 
108/75.  od  22.  3.  1975.  kojim  je  dostavljen  Odgovor  hercegovačkih  franjevaca 
svim  "Očima  Biskupima  u Jugoslaviji"  stoji  napisano:  "Prije  nekoliko  mjeseci 
primili  ste  'Predstavku  dijecezanskog  klera  Hercegovine  povodom  Osvrta 
hercegovačkih  franjevaca  na  Izjavu  katoličkih  biskupa  Jugoslavije  o 
hercegovačkom  slučaju’.  Predstavka  je  pokušaj  opovrgavanja  našega  Osvrta  i 
ujedno  optužba  hercegovačkih  franjevaca  zbog  njihove  djelatnosti  kroz  sedam 
stoljeća  u ovim  krajevima". 

Dijecezanski  kler  Hercegovine  dostavio  je  svoju  Predstavku,  kako  je  gore 
rečeno,  predsjedništvu  BKJ  i VVRPJ,  a nije  je  dostavio  svim  "Očima  Biskupima  u 
Jugoslaviji",  kako  to  tvrdi  provincijal  Šilić,  niti  "svećenicima  i redovnicima",  a 
pogotovo  ne  "nekim  civilima". 

Također  nije  istina  da  je  naša  Predstavka  "optužba  hercegovačkih 
franjevaca  zbog  njihove  djelatnosti  kroz  sedam  stoljeća  u ovim  krajevima",  kako 
to  piše  provincijal  Šilić  u dopisu  Provincij  alata  hercegovačkih  franjevaca  od  22.  3. 
1975.  Taje  tvrdnja  o.  Provincijala  bez  ikakva  temelja,  providno  tendeciozna  i ona 
je  dala  intonaciju  "Odgovoru  hercegovačkih  franjevaca". 

Objavljujući  Odgovor  poglavarstva  hercegovačkih  franjevaca  u glasilu 
Provincije  "Mir  i Dobro",  te  dostavljajući  ga  svim  "Očima  Biskupima  u 
Jugoslaviji"  i župskim  uredima  biskupijskog  klera  u Hercegovini,  provincijal  Šilić 
je  nas,  dijecezanski  kler  Hercegovine,  "pozvao  i prozvao"  i prisilio  da  ovaj  put 


"MiD",  navodeći  broj  i godinu,  odakle  smo  uzeli  navedeni  citat  u našem  tekstu. 

4 MD,  2/1975.,  str.  49-81. 

5 MA  2/1975.,  str.  45. 

dostavimo  i našu  Predstavku  svima  onima,  koji  su  već  dobili  odgovor  na  tu  našu 
Predstavku,  kako  bi  svi  oni  mogli  vidjeti  na  što  se  to  odgovara  u franjevačkom 
Odgovoru! 

Za  bolje  i potpunije  razumijevanje  i naše  Predstavke  i franjevačkog 
Odgovora  dodajemo  u ovom  prilogu  kratke  primjedbe  uz  franjevački  odgovor, 
koji  prilog  dostavljamo  zajedno  s našom  Predstavkom  BKJ  i VVRPJ. 

U Osvrtu  hercegovačkih  franjevaca  stoji  napisano:  "Da  su  oni  koji  nas 
optužuju  zbog  navodnog  'otvorenog  otpora  zakonitoj  odluci  Sv.  Stolice’  sami 
poštovali  zakonite  i važeće  odluke  Sv.  Stolice,  hercegovačkog  slučaja  ne  bi  uopće 
ni  bilo". 

U Izjavi  pak  Katoličkih  Biskupa  Jugoslavije  o hercegovačkom  slučaju 
stoji  ovako:  "Povijest  naše  Crkve  ne  pamti  tako  teške  podijeljenosti  uzrokovane 
otvorenim  otporom  zakonitoj  odluci  Sv.  Stolice  kojom  se  željelo  u novim 
prilikama  ravnomjerno  i pravično  raspodijeliti  pastoralni  rad  dijecezanskih  i 
redovničkih  svećenika  franjevaca  u mostarskoj  biskupiji". 

Naprijed  citirane  riječi  franjevačkog  Osvrta  upravljene  su  na  gore 
navedene  riječi  iz  Izjave  Katoličkih  Biskupa  Jugoslavije  o hercegovačkom  slučaju. 
Izjavu  Biskupa  nisu  izdali  hercegovački  Biskupi,  oni  nisu  čak  ni  njezini  inicijatori, 
pogotovo  ne  dijecezanski  kler  Hercegovine,  nego  "Katolički  Biskupi  Jugoslavije". 

Tko  pročita  mimo  i bez  uzrujanosti  i Izjavu  Katoličkih  Biskupa 
Jugoslavije  i Osvrt  hercegovačkih  franjevaca,  lako  će  se  uvjeriti  u ispravni  smisao 
onoga  što  je  napisano  u našoj  Predstavci  str.  1.,  tj.  da  naime  sastavljači 
franjevačkog  Osvrta  prebacuju  odgovornost  sa  sebe  na  drugoga  za  davno  nastale  i 
još  uvijek  postojeće  nerede  u biskupiji  Mostar-Duvno  odstupajući  jedino  od 
dosadašnje  prakse  utoliko  ukoliko  se  u Osvrtu  optužuje  uz  Biskupe  Hercegovine 
sav  Episkopat  ove  zemlje  za  trajanje  hercegovačkog  slučaja  (usp.  navedeni 
odlomak  iz  Osvrta  hercegovačkih  franjevaca  u našoj  Predstavci,  str.  1 . pod  br.  1). 

S malo  dobre  volje  moglo  se  ispravno  shvatiti  ono  što  je  napisano  u našoj 
Predstavci  na  str.  12.,  da  naime  nisu  Biskupi  Jugoslavije,  ni  Biskupi  Hercegovine 
oni  koji  nisu  poštivali  (obdržavali)  zakonite  odluke  Sv.  Stolice,  nego  je  upravo 
poglavarstvo  hercegovačkih  franjevaca  ono  koje  nije  poštivalo  (obdržavalo)  te 
zakonite  odluke  Sv.  Stolice. 

Mi  ipak  primamo  do  znanja  ispriku  sastavljača  franjevačkog  Odgovora 
"da  mi  nismo  ni  rekli  ni  mislili  da  'katolički  biskupi  Jugoslavije’  ne  poštuju  važeće 
odluke  Sv.  Stolice",  nego  "Mi  smo  mislili  na  katoličke  biskupe  i svjetovni 
dijecezanski  kler  Hercegovine"  ( Separat , str.  5-6). 

Dok  to  primamo  do  znanja  i uvažavamo,  dotle  ipak  odbijamo  i samu 
pomisao  da  smo  htjeli  sastavljačima  franjevačkog  Osvrta  nešto  inkriminirati  što  bi 
i najmanje  izgledalo  "kao  sračunata  podvala"  (Na  istom  mjestu,  str.  5-6). 

Ima,  nažalost,  u franjevačkom  Odgovoru  mnogo  (ne)  bratskih  izraza, 
optužbi,  neistina,  iskrivljivanja,  pretjerivanja,  ...  što  uvelike  umanjuje  objektivnost 


471 


i vrijednost  Odgovora,  a koji  izrazi  ne  spadaju  u rječnik  fakultetsko  obrazovanog 
čovjeka,  pogotovo  svećenika  i redovnika,  pogotovo  u ovoj  svetoj  jubilarnoj  godini 
pomirenja. 

Mi  bismo  u svojim  primjedbama  željeli  izbjeći  sve  takove  (ne)  bratske 
izraze  i slijediti  uputu  sv.  Petra  ( 1 Pt  2,1;  3,9). 

Ad  3.  POSLUŠNOST  ODLUKAMA  SVETE  STOLICE 
a)  ODLUKA  SVETE  STOLICE  IZ  1899. 

Franjevački  odgovor  ističe:  "Mi  smo  tu  odluku  sv.  Stolice  uvijek  poštivali. 
Poštivali  smo  je  i onda  kada  smo  tražili  od  same  sv.  Stolice  njenu  izmjenu 
(izmjenu  smo  i tražili,  jer  smo  je  poštivali).  Poštujemo  je  i danas.  Ali  poštujemo  je 
u svim  njenim  odredbama"  ( Separat , str.  6). 

Veoma  se  čudimo  sastavljačima  franjevačkog  Odgovora  što  pokušavaju 
pozivajući  se  na  riječ  "poštivati",  koju  smo  mi  upotrijebili  u našoj  Predstavci  i žele 
naglasiti  da  je  franjevačko  poglavarstvo  Hercegovine  u prošlosti  poštivalo  tu 
odluku  Sv.  Stolice  i onda  kad  je  tražilo  "njenu  izmjenu",  a da  tobože  "biskupi  i 
svjetovni  dijecezanski  kler  Hercegovine"  ne  poštuju  tu  odluku  Sv.  Stolice. 

Takav  način  pisanja  i zaključivanja  izgleda  nam  kao  sofističko 
mudrovanje  koje  nije  uopće  zavrijedilo  da  se  na  nj  osvrćemo,  jer  iz  konteksta  naše 
Predstavke  jasno  se  vidi  pravi  smisao  i značenje  izraza  "poštivati",  tj.  obdržavati, 
jer  za  nekoga  kažemo  da  poštuje  zakon,  zapovijed,  ako  ga  obdržava  i po  njemu  se 
ravna.  A da  poglavarstvo  hercegovačkih  franjevaca  nije  poštivalo,  tj.  obdržavalo 
odluku  Sv.  Stolice  iz  1899.  bjelodano  dokazuju  one  peticije  iz  1922.  i 1923.,  kojim 
je  ono  tražilo  ne  "njenu  izmjenu",  kako  to  tvrdi  franjevački  Odgovor,  nego 
"revokaciju",  kako  se  vidi  iz  onih  dokumenata  koje  smo  objavili  uz  našu 
Predstavku.  Stvar  će  se  još  bolje  shvatiti  iz  slijedećih  primjedbi  koje  se  odnose  na 
poglavlje  u franjevačkom  Odgovoru  "Poslušnost  odlukama  Sv.  Stolice". 

Sastavljači  franjevačkog  Odgovora  arbitrarno  tumače  i tvrde  da  je 
Decizijom  sv.  Stolice  iz  1899.  određeno  "...  da  onih  25  franjevačkih  župa  treba  da 
ostanu  franjevcima  stalno  neokrnjene  (podvukli  sastavljači  Odgovora):  od  njih 
biskup  po  toj  odredbi  ne  može  osnivati  nove  župe  liberae  collationis"  ( Separat , str. 
6). 

1.  Takvo  tumačenje  odluke  Sv.  Stolice  iz  1899.  jest  izričito  ograničenje 
prava  mjesnog  Ordinarija  da  kad  to  traže  pastoralne  potrebe  osniva  nove  župe 
dismembracijom  i onih  župa  koje  su  "pleno  iure"  povjerene  redovničkoj  zajednici. 
A takvo  nešto  bilo  bi  protivno  izričitom  propisu  kan.  1427,  5 CIC,  pa  prema  tome 
ukoliko  bi  možda  kakav  partikulami  zakon  i postojao  prije  Kodeksa,  bio  bi  on  po 
kan.  6,  1 CZ  dokinut  kao  protivan  novim  propisima  u Kodeksu. 

2.  Treba  još  jednom  mimo  i bez  uzrujavanja  pročitati  tekst  same  Decizije 
Sv.  Stolice  iz  1899.  i lako  će  se  uvjeriti  da  se  u njoj  ne  nalazi  ona  tvrdnja 
sastavljača  franjevačkog  Odgovora. 

U ranijim  pregovorima  predstavnici  hercegovačkih  franjevaca  upozoravali 
su  nas,  predstavnike  dijecezanskog  klera,  na  ono  što  stoji  napisano  u odluci  Sv. 
Stolice  iz  1899: 

"Successu  temporis  aucto  populo  catholico,  idem  faciendum  in  partibus 
orientalibus  utriusque  dioecesis",  tj.  da  će  povremeno  trebati  osnivati  nove  župe  u 
istočnim  dijelovima  obiju  biskupija  (mostarsko-duvanjske  i trebinjsko-mrkanske), 
a da  se  to,  tako  su  tvrdili  predstavnici  hercegovačkih  franjevaca,  ne  odnosi  na 
zapadni  dio  mostarsko-duvanjske  biskupije,  u kojem  se  dijelu  nalaze  župe 
franjevcima  povjerene,  a od  kojih  je  predviđeno  da  može  Biskup  "sine  ulla  alia 
consultatione"  (=  bez  ikakva  daljnjega  savjetovanja)  osnovati  pro  lib.  coll. 
Ordinarii  u Deciziji  teritorijalno  - određene  i izbrojene  župe  "quandocumque 
voluerit"  (=  kad  god  bude  htio).  Nigdje  se  izričito  u Deciziji  ne  kaže  da  je  pravo 
mjesnog  Ordinarija  ograničeno  i da  on  ne  može  osnivati  kad  to  budu  pastoralni 
razlozi  tražili  nove  župe  i s desne  strane  Neretve  izvan  onih  župa  koje  su  bile 
predviđene  i teritorijalno  određene  u Deciziji  (usp.  Predstavka,  str.  25). 

3.  Odluka  Sv.  Stolice  iz  1899.  jest  "Decisio  S.  Sedis  de  dispositione 
paroeciarum  in  dioecesi  Mandetriensi",  kojom  su  neke  župe  povjerene 
redovnicima  "pro  mensa  regulari",  a druge  su  proglašene  župama  lib.  coll. 
Ordinarii  - saeculares.  Decizija  iz  1899.  ne  odnosi  se  na  to  da  li  mjesni  Ordinarij 
može  ili  ne  može  osnivati  nove  župe  koje  će  nastati  cijepanjem  onih  župa  koje  su 
tom  Decizijom  povjerene  redovnicima  "pro  mensa  regulari".  Da  je  pak  u 
prijedlogu  za  Deciziju  bilo  postavljeno  i to  pitanje,  onda  bi  Sv.  Stolica  bila 
ponukana  da  i na  to  pitanje  odgovori. 

Ni  najmanje  ne  sumnjamo  kakav  bi  bio  odgovor.  Za  to  imamo  slijedeće 

dokaze: 

a)  Provincijal  bosanskih  franjevaca  u svojoj  molbi  od  25.  XI.  1882.  tražio 
je  od  Sv.  Stolice  među  ostalim:  "...ut  si  exposcentibus  fidelium  spiritualibus 
necessitatibus  aliquando  debuerint  novae  paroeciae  erigi  in  oppidis  sive  pagis  nunc 
pertinentibus  ad  paroecias  collationis  franciscalium,  sint  ipsae  quoque  ad  mensam 
respectivorum  Conventuum  sive  Residentiarum  spectantes,  et  consequenter 
collationis  regularium,  sernper  tamen  salvo  iure  Ordinarii,  quam  pro  antiquis,  tam 
pro  novis  (paroeciis)  per  Ministrum  Provlem...  propositos  parochos  sive 
administratores  examinandi  et  confinnandi  eosdem..." 

Kongregacija  je  odgovorila:  "IV.  Quod  attinet  ad  paroeciarum  regularium 
territorium  dismembrandum,  et  ad  praeficiendum  rectorem  novae  paroeciae  ex 

dismembratione  constitutae,  ea  erunt  servanda  quae  in  Constitutione  Apostolica 
"Romanos  Pontifices"  pro  Anglia  et  Scotia  praescribuntur",6  tj.  "A  matrice  regulari 
dismembratione  noviter  erectae  paroeciae  non  erunt  regulares  sed  liberae  ordinarii 
collationis  - saeculares".7 

b)  Kongregacija  za  izvanredne  crkvene  poslove  26.  XI.  1896.  odgovorila 
je  na  postavljeni  joj  "dubium": 

II  dubbio  proposto  era  ii  seguente:  "Se,  essendovi  la  necessita  di  dividere 
alcune  parrocchie  affidate  pleno  iure  ai  religiosi  missionari,  le  nuove  parrocchie 
figliali  debbono  considerarsi  come  affette  dal  medesimo  diritto  a favore  degli  stessi 
religiosi,  qualora  questi  se  ne  assumano  con  rispettivo  popolo  tutti  gli  oneri". 

Odgovor  je  bio  slijedeći: 

"1.  La  divisione  delle  parrocchie  (propriamente  dette)  deve  farsi  ad 
nonnarn  iuris. 

2.  I Religiosi  non  hanno  diritto  alla  nuova  parrocchia,  ne  ii  Vescovo  puo 
Loro  concederla. 

3.  Se  ii  Vescovo  non  puo  provvederla  altrimenti,  ricorra  alla  Santa  Sede 
per  le  relative  facolta  di  affidarla  ai  religiosi  provvisoriamente  restando  secolare  e 
di  libera  collazione".8 

4.  Prigodom  osnivanja  novih  župa  u dijecezi  Mostar  - Duvno  nije  se  držalo 
onoga  što  je  bilo  predviđeno  u Deciziji  Sv.  Stolice  iz  1899. 

Od  novoosnovanih  župa,  napose  iza  I.  svjetskog  rata,  osnovane  su  prema 
predviđenom  programu  u Deciziji:  Čapljina,  Kongora,  Prisoje.  U okviru  pak 
predviđenog,  uz  mala  odstupanja  osnovane  su:  Studenci,  Jablanica,  Crnac,  Gradac- 
Blizanci.  Nisu  bile  predviđene,  a osnovane  su:  Čitluk,  Grljevići.9 

Kako  to,  da  i onda  poglavarstvo  hercegovačkih  franjevaca  nije  prigovaralo 
i tvrdilo  da  Biskup  ne  može  osnivati  nove  župe  izvan  onih  koje  su  predviđene 
odlukom  Sv.  Stolice  iz  1899.,  i da  onih  25  župa  "pro  mensa  regulari"  moraju  ostati 
"neokrnjene",  kako  to  sad  sastavljači  franjevačkog  odgovora  tvrde  u svojem 
Odgovoru?! 


6 Condicio  iuridica  paroeciarum  in  Bosna  a franciscanis  administratarum,  rukopis, 
1936.,  str.  30,  32. 

1 ActaO.M.  II,  1883,  61;  u:  Čapkun  De  organisatione...,  str.  182. 

8 Collectanea  S.  Congregationis  de  Propaganda  Fide,  seu  Decreta  Instructiones 
pro  Apostolicis  missionibus,  sv.  II.  br.  1955.,  str.  346-347,  "circa  paroeciarum  divisionem, 
earum  praesertim  quae  Regularibus  sunt  concreditae". 

Tko  želi  nešto  detaljnije  upoznati  kako  su  osnivane  nove  župe  u dijecezi  Mostar- 
Duvno,  neka  usporedi  ono  što  je  u Deciziji  bilo  predviđeno  s onim  što  je  u stvari  osnovano,  a 
može  to  naći  u općem  šematizmu  Katoličke  Crkve  u Jugoslaviji,  bilo  onom  najnovijem,  ili 
onom  iz  1939. 

5.  I samo  poglavarstvo  hercegovačkih  franjevaca  implicite  je  priznavalo  i 
priznaje  da  nove  župe  koje  nastaju  cijepanjem  župa  "pro  mensa  regulari"  nisu  više 
redovničke,  jer  inače  ne  bi  poglavarstvo  u svojim  peticijama  1922.  i 1923.  tražilo 
da  mu  se  i te  župe,  koje  su  nastale  ili  bi  imale  nastati  dismembracijom  onih  25 
župa  "pro  mensa  regulari"  priznaju  i potvrde  kao  župe  "pro  mensa  regulari". 

A onda  kad  je  pisana  i jedna  i druga  peticija,  vrijedio  je  Kodeks  u svim 
svojim  propisima,  pa  tako  i u propisu  kan.  1427,  5.,  koji  kaže:  "Divisa  paroecia 
quae  ad  aliquam  religionem  iure  spectat,  vicaria  perpetua  aut  paroecia  noviter 
erecta  non  est  religiosa;...". 

Možemo  ovdje  spomenuti  i ono  što  stoji  u molbi  biskupa  Mišića  od  22.  V. 
1922.,  iz  kojeg  se  navoda  vidi  kako  je  on  shvatio  Deciziju  iz  1899. 

Izbrajajući  župe  lib.  coll.  Ordinarij  kaže:  "Universim  20  paroeciae  liberae 
collationis  cum  paroeciis  in  posterim  pedentim  erigendis"  (usp.  Predstavka,  str. 
28). 

6.  Na  koncu,  ako  sastavljači  franjevačkog  Odgovora  i dalje  smatraju  svoju 
tezu  kao  jedino  ispravnu,  onda  nam  ništa  drugo  ne  preostaje  nego  da  se  zajednički 
obratimo  Zakonodavcu,  koji  je  izdao  i Deciziju  1899.  i Kodeks,  i zamoliti  ga  da  on 
odluči.  To  je  jedini  razuman  i pravedan  način,  jer  u Crkvi  mora  netko  biti  vrhovni 
arbitar  u spornim  pitanjima.  Nama  je  posve  jasno  da  i one  prethodne  odluke  Sv. 
Stolice:  Sv.  Kongregacije  Koncila  od  16.  III.  1743.,  14.  III.  1883.,  16.  XI.  1896.,  te 
susljedni  propis  Kodeksa,  kan.  1427.  jasno  tumače  Deciziju  iz  1899.,  ali  ako  to 
sastavljačima  franjevačkog  Odgovora  nije  jasno,  onda  je  nužno  da  se  radi  njih 
zajednički  obratimo  Zakonodavcu  u Crkvi  i zatražimo  njegov  pravorijek. 

Ovdje  ipak  odbijamo  kao  neukusnu,  možda  čak  i uvredljivu  za  Crkvenu 
upravu  upadica  na  str.  4.  franjevačkog  Odgovora: 

"Znate,  pater,  čuli  ste  onu  poslovicu:  cma  kapica  još  nije  nikad  pobijedila 

crvenu". 

Ovo  nas  podsjeća  na  ono  što  je  provincijal  Šilić  napisao  o crkvenim 
sudovima,  što  je  nedostojno  jednog  svećenika,  redovnika,  a pogotovo  višeg 
redovničkog  poglavara.10 

7.  Imajući  sve  ovo  pred  očima,  potpuno  je  promašeno  ono  što  stoji  u 
franjevačkom  Odgovoru:  "Zatim,  valjda  je  Sv.  Stolica  izdajući  odredbu  1899. 
znala  za  te  opće  crkvene  propise"  ( Separat , str.  7.),  jer  u prijedlogu  za  Deciziju,  što 
gaje  podnio  tadašnji  mjesni  ordinarij  o.  P.  Buconjić,  OFM,  uz  potpunu  suglasnost 


10  U svojem  izvještaju  o razgovoru  s Mons.  Žanićem  dne  5.  XII.  1973.  provincijal 
Šilić  tvrdi  daje  rekao:  "Ja  s jednim  biskupom  ne  ću  na  crkveni  sud.  Crkveni  sud  je  takav:  Vi 
ostavite  mitru  bez  glave  i idite  na  godišnji  odmor.  A ja  ću  dovesti  stotine  vjerodostojnih 
svjedoka,  stotine  vjerodostojnih  dokumenata  i dovesti  najbolje  crkvene  pravnike  da  brane 
stvar  moje  istine.  Opet  će  mitra  bez  glave  dobiti  parnicu...":  MiD,  1/1974.,  str.  21. 

ondašnjeg  poglavarstva  hercegovačkih  franjevaca  nije  bilo  postavljeno  pitanje  u 
pogledu  novih  župa  koje  bi  nastale  dismembracijom  onih  župa,  koje  su 
franjevcima  povjerene  (izuzev  onih  koje  su  već  bile  predviđene  da  ih  Biskup  može 
osnovati).  Daje  to  pitanje  bilo  postavljeno,  onda  bi  Sv.  Stolica  bila  ponukana  da  i 
odgovori,  kao  što  je  bila  ponukana  pitanjem  bosanskog  Provincijala.  Da  nije 
možda  to  i utjecalo,  da  se  uopće  u onom  prijedlogu  za  Deciziju  nije  to  ni 
spominjalo,  jer  se  moglo  lako  predviđati,  kakav  će  biti  odgovor  Sv.  Stolice. 

Također  je  promašen  i potpuno  kriv  zaključak  franjevačkog  Odgovora:  "I 
oni  traže  da  mi  njima  predamo  župe  koje  bi  po  odluci  iz  1899.  trebale  biti  njihove, 
ali  ni  da  čuju  da  bi  oni  nama  vratili  ili  ustupili  župe  koje  bi  po  toj  istoj  odluci  imale 
biti  naše"  ( Separat , str.  7). 

Također  je  posve  neistinito  da  je  osnivanje  novih  župa  koje  bi  nastale 
dismembracijom  onih  župa  "pro  mensa  regulari"  "protiv  odluke  Sv.  Stolice  iz 
1899"  ( Separat , str.  7). 


xxxxx 

Ovdje  bismo  željeli  osvrnuti  se  na  nešto  drugo,  a što  nije  u izravnoj  vezi  s 
odlukom  Sv.  Stolice  iz  1899.,  ali  ipak  se  nalazi  u franjevačkom  Odgovoru,  baš  u 
onom  poglavlju  koje  se  odnosi  na  odluku  Sv.  Stolice  iz  1899. 

a)  Sastavljači  franjevačkog  Odgovora  prigovaraju  i to,  što  je  dijecezanski 
kler  u svojoj  Predstavci  upotrijebio  izraz  "vratiti",  tj.  da  provincija  hercegovačkih 
franjevaca  ima  po  odluci  Sv.  Stolice  iz  1965.  vratiti  one  župe  lib.  coll.  Ordinarii 
dijecezanskom  kleru  a koje  su  župe  bile  povjerene  odlukom  Sv.  Stolice  (Sv. 
Kongregacije  Koncila)  od  22.  VI.  1923.  hercegovačkoj  franjevačkoj  provinciji. 

Taj  je  prigovor  posve  bez  temelja  i bezrazložan: 

Mi  bismo  željeli  upozoriti  da  i sami  autori  franjevačkog  Odgovora  na  str. 
7.  dva  puta  upotrebljavaju  taj  isti  izraz  i odmah  dodaju:  "Ustupili,  ustupiti...".  I bez 
ovog  drugog  izraza  mi  smo  posve  razumjeli  riječ  vratiti. 

Izraz  "vratiti"  nismo  mi  izmislili,  nego  smo  ga  našli  u "Verbale"  plenarne 
sjednice  Sv.  Kongregacije  de  Propaganda  Fide  od  18.  III.  1965.  (usp.  Predstavka, 
str.  39.).  Tamo  stoji  "Indurre  a restituire...",  a nije  teško  naći  u najobičnijem 
latinsko-hrvatskom,  odnosno  talijansko-hrvatskom  rječniku  prijevod  glagola 
"restituere  - restituire".  Prema  tome  posve  je  promašeno  ono  što  piše  u 
franjevačkom  Odgovoru  na  str.  1 1-12.  Na  to  se  ne  treba  ni  osvrtati! 

b)  Također,  u bilješci  br.  2,  Separat,  str.  11.  prigovara  se  Predstavci 
dijecezanskog  klera  što  je  upotrijebio  izraz  "obnovljena"  kad  je  pisano  o uspostavi 
redovite  crkvene  hijerarhije  u Bosni  i Hercegovini,  u 1881.  godini. 

Moramo,  nažalost,  reći  da  nam  se  i to  posve  bez  temelja  prigovara  sa 
strane  autora  franjevačkog  Odgovora. 

Naime  u Predstavci  na  str.  4.  stoji  iza  riječi  "obnovljena"  u drugom  retku 
"nakon  uspostave  redovite  crkvene  hijerarhije..." 

A i sama  riječ  "obnovljena"  nije  bez  temelja  u papinskom,  dokumentu  "Ex 
hac  augusta..."  od  5.  VII.  1881. 

Neka  autori  franjevačkoj  Odgovora  još  jednom  pročitaju  taj  dokumenat  i 
tamo  će  pri  koncu  naći  riječi:  "erectionis,  constitutionis,  institutionis,  restitutionis, 
dismembrationis,  suppressionis,  adsignationis...".11 

Konačno,  nije  riječ  "obnovljena"  bez  povijesnog  oslonca,  jer 
nekada  na  području  Bosne  i Hercegovine  postojala  je  redovita  crkvena  hijerarhija, 
koja  je  pod  udarcima  više  sile  bila  uništena,  pa  je  Sv.  Stolica  da  bi  pomogla 
vjernicima  u našim  krajevima  uspostavila  1735.  Apostolski  vikarijat  za  Bosnu,  od 
kojeg  je  odijeljen  i uspostavljen  god.  1844.  posebni  Apostolski  vikarijat  za 
Hercegovinu. 


b)  ODLUKA  SV.  STOLICE  IZ  1923. 

1.  Odgovor  hercegovačkih  franjevaca  tvrdi  da  su  franjevci  1923.  "zamolili 
Sv.  Stolicu  da  u novim  okolnostima  izda  novu  odluku,  tj.  da  odluku  iz  1899. 
izmijeni..."  ( Separat , str.  7). 

- Međutim,  iz  teksta  dokumenata  koje  smo  u našoj  Predstavci  u prilogu 
naveli,  vidi  se  posve  drugo: 

a)  Provincijal  hercegovačkih  franjevaca  25.  IV.  1922.  podnosi  molbu  Sv. 
Ocu  "ut  pro  suo  beneplacito  Apostolico  semel  a nobis  resignatas  paroecias  cum 
omnibus  aliis  erectis  vel  in  poštenim  erigendis  (podvukli  mi)  in  dioecesibus 
mandetriensi-dumnensi  mensae  regularium...  cum  pleno  iure  perpetuo  valituro 
decreto  firmaret"  ( Predstavka , str.  26); 

b)  U onoj  peticiji  koju  je  sam  biskup  Mišić  u svoje  ime  podnio  u Rimu  22. 
V.  1922.  stoji:  "Cum  igitur  ex  una  parte  ministerium  franciscanorum  sit  absolute 
necessarium  ad  curam  animarum,  nam  sine  eorum  adiutorio  vix  s.  Ministerium 
Missionis  subsistere  valet,  et  aliunde  Provincia  Franciscana  quae  operarios 
suppeditat,  ex  reditibus  paroeciarum  fere  unice  percipiat  media  necessaria  ad 
sustentandos  iuvenes  studiis  incumbentes,  Orator,  recurrendum  putat  ad  S.  Sedem 
pro  revocatione  Rescripti  diei  17  Iulii  1899.  (podvukli  mi),  ita  ut  paroeciae  quibus 
franciscani  cesserunt  vi  eiusdem  Rescripti  cum  omnibus  aliis  erectis  in  dioecesibus 
Mandetriensi-Dumnensi,  Mensae  Regularium  Ordinis  S.  Franciscani  in 
Hercegovina,  pleno  iure  uti  in  pristinum  erat  denuo  adsignentur  ( Predstavka , str. 
28-29;  prijevod:  dokument  br.  3). 


11  P.  ČAPKUP,  nav.  dj.,  str.  168  slj . : "De  iure  muneris  pastoralis  sub  instaurata 
hierarchia  episcopali  ordinaria...". 

c)  U molbi  provincijala  hercegovačkih  franjevaca  od  20.  V.  1923.  stoji 
slijedeće  napisano:  "Quoniam  omnibus,  qui  speciales  circumstantias  harum 
regionum  norunt,  luculentissime  patet,  Regulares  Franciscanos  neque  sufficientem 
numerum  candidatorum  pro  proprio  et  sacerdotali  statu  habere  posse,  neque  media 
suae  et  suorum  candidatorum  existentiae  in  Seminariis  absque  beneficio 
paroeciarum  providere  valeant,  et  cum  utroque  hic  impedimento,  nempe  ut  s. 
apostolatus  munus,  seu  Illmus  Eppus  pro  dioecesibus  Mandetriensi-Dumnensi 
habeat  necessarios  ss.  ministros,  Franciscani  vero  tam  candidatos  sacerdotii,  quam 
sustentationis  media  pro  Seminariis  unice  occurri  et  succurri  valeat  restitutione 
illarum  paroeciarum,...  hine  infrascriptus  Superior  franc.  Ordinis  Provinciae  de 
Erzegovina...  demissime...  exorat,  ut  ex  sponte  semel  cessis  paroeciis,  franciscano 
Ordini  sequentes  ut  regulares  denuo  restituantur,  adjudicentur  (. Predstavka , str.  3 1 ; 
prijevod:  dokument,  br.  4). 

Nigdje  se,  dakle,  ne  govori  o "izmjeni",  kako  to  opetovano  tvrde 
sastavljači  franjevačkog  Odgovora,  nego  se  govori  o "revocatio" , "restitutio" ... 
Riječi  su  jasne,  stoga  je  suvišno  stavljati  posebne  opaske.  Komentar  nije  potreban! 

2.  U predstavci  mi  smo  napisali:  "Ovakvu  molbu  kakva  je  bila  ona  od  20. 
V.  1923.  kanonisti  smatraju  u oprečnosti  prema  kan.  42.  CZ  u kojem  se  govori  o 
"subreptio"  i "obreptio",  a Crkveni  Zakonik  u kan.  2361  određuje  i neke  sankcije 
protiv  onih  koji  bi  se  ogriješili  o propis  kan.  42.  CZ"  ( Predstavka , str.  37). 

a)  Daje  molba  provincijala  hercegovačkih  franjevaca  od  20.  V.  1923.  u 
suprotnosti  s kan.  42.  CIC  izjavio  je  kardinal  Bruno  na  sjednicama  S.  C.  Concilii 
1940.  i 1941: 

"Quando  nell’anno  1923  non  c’era  a Sarajevo  che  un  solo  chierico 
dell'Erzegovina,  pensarono  i Francescani  che  sia  venuto  ii  momento  di  annullare  ii 
decreto  di  Leone  XIII;  domandarono  percio  alla  S.  C.  del  Concilio  di  affidare  loro, 

oltre  alle  25  parrocchie  concesse  da  Leone  XIII,  altre  27  di  nuove;  adunque  52  in 

12 

tutto.  La  loro  istanza  soffriva  di  un  "vitio  obreptionis  vel  saltem  subreptionis". 

b)  Kongregacija  za  evangelizaciju  naroda  u svojem  odgovoru  na  opširni 
podnesak  provincijala  Šilića  od  23.  IX.  1972.  pisala  je  o.  Generalu  4.  X.  1972. 
među  ostalim  i slijedeće:  "II  Rescritto  del  1923.  non  essendo  stato  ottenuto  coi 
necessari  recjuisiti,  (podcrtali  mi),  non  poteva  essere  mantenuto,  dato  che  non 
aveva  validita  canonica". 

c)  Kardinal  Antoniutti,  prefekt  Sv.  Kongregacije  za  redovnike,  ponens  na 
plenarnoj  sjednici  Propagande  od  18.  III.  1965.  rekao  je:  "II  Rescritto  della  S.  C. 
del  Concilio  del  1923.  comportando  la  clausola  'ad  nutum  S.  Sedis'  viene  annullato 
in  modo  che  le  parrocchie  citate  nello  stesso  decreto  possano  diventare  di  libera 


12  Razdioba  župa  u Mostarsko-duvanjskoj  biskupiji,  str.  4;  ABO,  1160/67.,  29.  XII. 

1967. 

collazione.  Per  parte  sua  la  S.  C.  dei  Religiosi  ritira  ii  permesso  accordato  ai  Frati 
Minori  (n.  2727  del  20  maggio  1924). 

Mi  nismo  u svojoj  Predstavci  tvrdili  da  "reskript  Sv.  Stolice  iz  1923.  kojim 
se  toj  njihovoj  molbi  udovoljava  ’ob  vitium  obreptionis  et  subreptionis’  po  kan.  42. 
ne  bi  bio  ni  valjan"  {Separat,  str.  8). 

To  je,  neka  nam  bude  slobodno  reći,  "sračunato"  iskrivi) ivanje  teksta 
Predstavke,  da  bi  se  moglo  dokazivati  kako  je  unatoč  toga  ipak  reskript  iz  1923. 
bio  valjan,  jer:  "Uostalom,  kad  bi  to  i bile  netočnosti  u franjevačkoj  molbi,  one  ne 
mogu  reskript  učiniti  nevaljanim,  jer  to  ne  spada  u ono  što  u molbi  za  valjanost 
reskripta  po  stilu  rimske  kurije  treba  navesti"  {Separat,  str.  9). 

Mi  smo  pak  u našoj  Predstavci  pisali  slijedeće:  "Računajući  da  su  navodi  u 
molbi  poglavarstva  herc.  franjevačke  provincije  istiniti,  odnosno  ne  znajući  da  se 
radi  o pukim  makinacijama,  Sv.  Stolica,  zavedena  u zabludu,  in  bona  fide, 
podjeljuje  indult  Mjesnom  Ordinariju  da  može  traženih  27  župa  predati 
franjevačkoj  provinciji,  'sub  lege  ut  enuntiatae  paroeciae  conferantur  dictis  Patribus 
ad  nutum  S.  Sedis'  (S.  C.  Concilii,  Prot.  n.  2299/22,  22.  VI.  1923.)"  (Predstavka, 
str.  37;  prijevod:  dokument  br.  6). 

3.  Franjevački  Odgovor  tvrdi  da  "nije  točno"  da  su  "franjevci  nepostojeće 
župe  (župe  koje  je  tek  trebalo  osnovati)  prikazali  kao  postojeće"  {Separat,  str.  8). 

Ono  što  dalje  slijedi  u istom  odlomku  Separata,  obična  je  igra  riječi: 
"Istina  je  da  u molbi  nije  rečeno  da  bi  te  župe  trebalo  tek  osnovati,  ali  nije  rečeno 
ni  da  su  osnovane"  {ondje). 

- Nek  se  još  jednom  pročita  pasus  iz  molbe  provincijala  hercegovačkih 
franjevaca  od  20.  V.  1923.,  koji  počinje  riječima:  "Series  paroeciarum..." 
(Predstavka,  str.  31,  prijevod:  dokument  br.  4),  gdje  se  jednako  navode  i župa 
Blagaj  (osnovana  1895...),  i Uzarići,  Cim,  Rodoč,  Jasenica  indiscriminatim,  ...  koje 
nisu  ni  onda,  tj.  1923.  postojale  kao  župe,  niti  su  još  ni  danas  osnovane  kao  župe  u 
kanonskom  smislu. 

Kad  je  Sv.  Kongregacija  dobila  molbu  hercegovačkog  Provincijala  i u njoj 
pročitala  "Series  paroeciarum...",  što  je  drugo  mogla  misliti  nego  da  se  radi  o 
župama  u smislu  kan.  216  CIC  kad  se  u molbi  jednako  navodi  i župa  Mostar,  koja 
je  postojala  kao  i "Mostar  civitas",  koja  nije  ni  onda,  a ni  danas  ne  postoji  kao 
župa,  ali  u molbi  nije  se  pravila  ta  razlika.  U tome  je  baš  promašaj  molbe  o. 
Provincijala  po  kan.  42  i u vezi  s kan.  40. 

A i ono  što  se  u franjevačkom  Odgovoru  navodi  da  je  bilo  i za  franjevce 
lociranih  župa  u mjestima  "koje  se  zbog  istog  razloga  neće  nikada  moći  osnovati" 
{Separat,  str.  8),  nema  snage  uvjerljivosti. 

U drugoj  zgodi  i u drugom  spisu  franjevci  su  napisali  i rekli,  da  se  to 
odnosi  na  predviđene  župe  "Špiljani  i Polja"  (Predstavka,  str.  35). 

- Na  to  želimo  samo  ovo  spomenuti  i primijetiti: 

a)  Da  li  bi  Špiljani  mogli  biti  sjedište  jednog  pastoralnog  centra  za  okolna 
sela  da  se  rastereti  župa  Konjic,  koja  je  inače  preteška  i prostorno  velika,  pa  i u 
doba  kad  je  Hercegovina  prestala  biti  "ruralno'1  područje,  transeat; 

b)  Polja  oduvijek  je  bila  ljetna  kapelanija,  a u tim  krajevima 
hercegovačka  franjevačka  provincija  imala  je  svoj  ljetnikovac,  pa  bi  franjevci 
odatle  i pastorizirali  planištare,  kao  što  uostalom  i danas  još  uvijek  čine,  iako  je 
Hercegovina,  kako  to  tvrdi  franjevački  odgovor  prestala  biti  "ruralno"  područje 
{Separat,  str.  9). 

c)  Sasvim  je  nešto  drugo,  ako  se  za  redovnički  kler  navede  jedna  ili  druga 
takva  lokacija,  a za  dijecezanski  kler  navede  se  daleko  veći  broj  takvih  lokacija, 
kao  što  to  nalazimo  u molbi  provincijala  hercegovačkih  franjevaca  od  20.  V.  1923. 
{Predstavka,  str.  35-36). 

d)  Konačno,  kad  već  o tom  govorimo,  spomenimo  i to,  da  nas  vrlo  čudi  i 
iznenađuje  postupak  poglavarstva  hercegovačkih  franjevaca  u godini  1923,  kad 
ono  određuje  i locira  župe,  kao  da  je  ono  pastoralna  vlast  u biskupiji,  pa  čak 
određuje  župe  i u trebinjsko-mrkanskoj  biskupiji,  koja  je  samo  povjerena  na 
administraciju  mostarsko-duvanjskom  Biskupu.  Taj  i takav  nas  postupak 
poglavarstva  hercegovačkih  franjevaca  podsjeća  na  ono  što  je  poglavarstvo 
bosanskih  franjevaca  svojevremeno  pisalo  Ap.  Vikaru  biskupu  Ilijiću:  "...  Vestrae 
enim  Illustritatis  est  solummodo  in  hac  Missione  benedicere  et  sanctificare, 
Definitorii  autem  est  regere  ac  bono  communi  prospicere...".13 

4.  Jednostavno  nije  istina  daje  biskup  Čule  nastojao  kod  same  Sv.  Stolice 
od  1943.  do  1964.  "reskript  proglasiti  nevaljanim"  {Separat,  str.  9). 

On  je  Sv.  Stolici  iznosio  netočnosti  u molbi  poglavarstva  hercegovačkih 
franjevaca  u godinama  1922.  i 1923.  On  je  mogao  na  temelju  onoga  što  je  izjavio 
kardinal  Bruno,  koji  je  kao  Tajnik  S.  C.  Concilii  supotpisao  onaj  Reskript  od  22. 
VI.  1923.  držati  daje  Reskript  iz  1923.  "propter  vitium  obreptionis  et  subreptionis" 
kanonski  nevaljan,  ali  u svojem  podnesku  od  8.  VI.  1964.  Mons.  Čule  piše:  "Ideo 
humiliter  proponere  audeo,  ut  decisio  anni  1923.  cum  ad  nutum  S.  Sedis  lata  sit, 
penitus  revocetur  (a  ne  kaže:  proglasi  nevaljanim,  naša  opaska!)  atque  Episcopus 
et  Minister  Provincialis  Franciscanorum  invitentur,  ut  novam  et  utroque  clero 
magis  convenientem  distributionem  paroeciarum  Sanctae  Sedi  ad  confirmandum 
proponant". 

5.  Autori  franjevačkog  Odgovora  prigovaraju  Predstavci  dijecezanskog 
klera,  što  u Dokumentima  nije  navedena  molba  biskupa  Čule  "kojom  on  traži 
opoziv  (a  ne  proglašenje  nevaljanim,  kako  to  ustvrdiše  sastavljači  franjevačkog 
Odgovora  na  str.  9 Separata ) i nova  raspodjelu  župa " (podvukli  autori  Odgovora) 
{Separat,  str.  11). 


13  J.  JELENIĆ,  Kultura  i bosanski  franjevci,  sv.  II.,  Sarajevo,  1915.,  str.  81,  bilješka  4. 

a)  Molba  biskupa  Čule  bila  je  već  davno  poznata  autorima  franjevačkog 
Odgovora.  Provincijal  Šilić  u svojem  opširnom  podnesku  od  23.  IX.  1972.  citira  iz 
te  molbe  biskupa  Čule.  Kad  pak  jednom  dođe  na  red  objavljivanje  svih 
dokumenata  koji  se  odnose  na  pitanje  župa  u dijecezi  Mostar-Duvno,  objavit  će  se 
i taj  dokumenat.  Sastavljači  franjevačkog  Odgovora  zaustavljaju  se  samo  kod  onih 
riječi  iz  molbe  biskupa  Čule  od  8.  VI.  1964.  "nova  distributio",  a prelaze  šutkom 
preko  drugog  sadržaja  te  molbe,  napose  zadnjeg  pasusa,  koji  glasi:  "De  caetero  ego 
Patres  Franciscanos  multum  aestimo  eorumque  merita  historica  plene  agnosco. 
Plures  eorum  etiam  hodie  magno  cum  zelo  in  cura  animarum  adlaborant. 
Nullatenus  vellem  collaboratione  eorum  privari.  Tantum  hoc  volo,  ut  clerus 
saecularis  aequali  gradu  cum  Patribus  Franciscanis  in  dioecesi  operam  suam  dare 
possit  et  ideo  Deo  adjuvante  summis  viribus  studebo,  ut  sufficientem  numerum 
presbyterorum  saecularium  quantocius  habeam..." 

b)  Ono  što  Mons.  Čule  traži  i piše  u svojoj  molbi  od  8.  VI.  1964. 
"Novam...  distributionem"  odnosi  se  na  sve  župe  u dijecezi  Mostar-Duvno,  kako 
se  jasno  vidi  iz  uvodnog  dijela  reskripta  S.  C.  de  P.  F.  n.  1262/65  od  26.  III.  1965., 
a ne  samo  na  one  župe  koje  su  tangirane  predmetnim  reskriptom  iz  1923. 
Kongregacija  je  ispravno  shvatila  misao  i želju  biskupa  Čule  i na  svojoj  plenarnoj 
sjednici  18.  III.  1965.  odlučila  kako  se  ima  doći  do  nove  "et  magis  convenientem 
distributionem  paroeciarum"  (usp.  Predstavka,  39-40). 

Starješinstvo  je  hercegovačkih  franjevaca  mnogo  puta  i na  mnogo  načina 
pokušavalo  dokazivati  da  se  "nova  distributio"  odnosi  samo  na  one  župe  koje  su 
tangirane  reskriptom  od  22.  VI.  1923.  Međutim,  kad  je  Apostolski  Vizitator 
prezentirao  predstavnicima  jednoga  i drugoga  klera  "Verbale"  plenarne  sjednice  S. 
C.  de  P.  F.  od  18.  III.  1965.  koji  se  odnosi  na  pitanje  župa  u dijecezi  Mostar- 
Duvno,  onda  je  stvar  postala  posve  jasna  (usp.  Predstavka,  str.  39  i 40,  bilješka  8). 

Unatoč  toga,  pa  i na  uštrb  dijecezanskog  klera,  biskup  je  Čule  bio  spreman 
podijeliti  s franjevačkom  provincijom  onih  14  župa,  koje  su  reskriptom  od  22.  VI. 
1923.  bile  povjerene  franjevcima  "ad  nutum  S.  Sedis",  ali  Starješinstvo  je  odbilo  tu 
ponudu  biskupa  Čule. 

6.  U franjevačkom  Odgovoru  predbacuje  se  dijecezanskom  kleru  "da  ne 
uzima  u obzir  jednu  bitnu  činjenicu:  da  župe  koje  su  reskriptom  iz  1923.  nama 
povjerene  zapravo  i nisu  nikada  bile  svjetovne  župe:  župe  liberae  collationis" 
{Separat,  str.  9). 

U potvrdu  toga  navodi  se  da  župe  "Prisoje  i Dobrič"  (prva  postojeća,  druga 
nepostojeća  nisu  nikad  postale  "franjevačkim",  jer  nije  "izvršeno", "iako  je  bilo 
predviđeno"  {Separat,  str.  10). 

- Komparacija  ne  stoji,  jer 

a)  odlukom  Sv.  Stolice  iz  1899.  jedne  su  župe  povjerene  redovnicima  - 
franjevcima  "pro  mensa  regulari",  a druge  su  proglašene  župama  liberae 
collationis  - saeculares  i podijeljena  je  biskupu  Buconjiću  na  njegovu  vlastitu 

molbu  ovlast  da  može  i u župama  lib.  coll.  postavljati  i redovnike  jednako  kao  i 
svjetovne  svećenike,  dakako  da  ovi  zadnji  imaju  prednost,  ali  nije  rečeno  ako 
Biskup  imenuje  franjevca  za  župnika  u župama  lib.  coll.  Ordinarii  da  time  te  župe 
prestaju  biti  župama  svjetovnog  klera.  Držimo  da  je  sastavljačima  franjevačkog 
Odgovora  to  dobro  poznato,  i mi  im  nećemo  reći  ono  što  su  oni  nama  rekli  na  str.  9 
pri  dnu  Separata  ("tko  pozna  crkvenopravnu  abecedu..."). 

b)  S.  C.  pro  G.  E.  u svojem  pismu  o.  Generalu  Reda  Male  Braće  Prot.  N. 
4479/72  od  31.  VIII.  1972.  izjavila  je  slijedeće:  "Poiche  la  suddetta  parrocchia  (tj. 
Šuica)  appartiene  all’Ordine  francescano  in  virtu  dell'accordo  del  1899,  ii 
Provinciale  dovra  ora  mettere  a disposizione  dell'Ordinario  una  delle  parrocchie 
che  sono  di  libera  collazione  del  medesimo  e che,  essendo  stato  dichiarato  nullo  ili 
rescritto  del  1923.  dovrebbe  gia  appartenere  al  Clero  secolare.  A tale  scopo,  egli 
dovra  mettersi  in  contatto  col  Vescovo  al  piu  presto  possibile;  in  tal  modo,  solo  sei 
delle  parrocchie  del  rescritto  del  1923  saranno  State  passate  al  Clero  secolare;  le 
altre  dovranno  seguire  col  tempo". 

c)  Slično  S.  C.  pro  G.  E.  piše  4.  X.  1972.  Generalu  Reda  odgovarajući  na 
opširni  podnesak  provincijala  Šilića  od  23.  X.  1972. 

d)  U reskriptu  N.  6009/72  od  2.  XII.  1972.  poimenično  se  izbrajaju  "Le 
nove  parrocchie  secolari,  attualmente  amministrate  dai  Frati  Minori..."  (usp. 
Predstavka,  str.  42). 

Župe,  dakle,  koje  su  odlukom  Sv.  Stolice  iz  1899.  proglašene  župama  lib. 
coll.  Ordinarii  - saeculares,  ostale  su  i dalje  takvima  unatoč  toga  što  su  bile 
reskriptom  S.  C.  Concilii  od  22.  VI.  1923.  povjerene  (commissae,  concreditae; 
affidate)  "ad  nutum  S.  Sedis"  hercegovačkoj  franjevačkoj  provinciji.  I nakon  toga 
što  je  reskript  iz  1923.  abrogiran,  anuliran  one  su  eo  ipso  postale  ono  što  su  bile  i 
prije,  tj.  župe  lib.  coll.  Ordinarii  - saeculares , kako  je  opetovano  izjavila  Sveta 
Kongregacija  za  Evangelizaciju  Naroda. 

7.  Dodajmo  ovdje  još  nešto  a propos  molbe  franjevačkog  provincijala 
Hercegovine  u godini  1923. 

Zadnjih  godina  čulo  se  je  u Hercegovini  slijedeće  mišljenje  pojedinih 
hercegovačkih  franjevaca  o peticiji  iz  1923.  Jedan  od  njih  čak  ga  je  ovako  i 
pismeno  formulirao:  "Poznati  sporazum  iz  1923.  o podjeli  župa  u Hercegovini,  te 
posebno  o otvaranju  novih,  miriše  u nekim  točkama  na  izvjesno  lukavstvo. 
Međutim  svaki  franjevac  zna  i ima  živo  u svijesti,  da  su  sporazum  iz  1923.  i onaj 
iz  1899.  vrlo  usko  povezani.  Franjevci  nose  u svijesti  kao  sigurnu  činjenicu,  daje 
sporazum  iz  1899.  godine  bio  diktiran  (istaknuli  mi)  određenim  političkim 
ciljevima  Austro-ugarske  monarhije,  kojoj  su  franjevački  bogoslovi  1909.  godine 
javno  palili  zastavu  pred  samostanom  u Mostaru,  a nije  bio  diktiran,  barem  prvotno 
duhovnim  pastoralnim  ciljevima  Crkve.  Franjevci  imaju  za  ovo  i neke  svoje 
argumente.  Tko  ovo  nema  pred  očima,  njemu  će  sporazum  iz  1923.  biti  vrlo 
čudna,  pa  i nečasna  stvar.  Međutim  franjevci  su  1923.  godine  bili  uvjereni  da  na 

diktat  iz  1899.  mogu  odgovoriti  i izvjesnim  zaobilaženjem,  pa  i lukavstvom " 
(podvukli  mi). 

To  mišljenje,  kako  ga  je  izrazio  jedan  hercegovački  franjevac,  mi 
povezujemo,  barem  naknadno,  s onim  što  je  rekao  referent  o "hercegovačkom 
pitanju"  na  provincijskom  kongresu  na  Humcu  u srpnju  1969.:  "Franjevci  su  u 
Bosni  i Hercegovini  smatrali,  da  im  je  1881.  i kasnije  oduzimanjem  župa  nanešena 
nepravda,  koja  je  ujedno  bila  na  štetu  vjerske  čvrstoće,  narodnog  jedinstva  i ugleda 
Crkve.  Zato  su  se  prema  vlastitim  mogućnostima  borili  protiv  te  nepravde,  koja  se 
protivila  i zdravom  razumu  i vjeri".14 

A u glasilu  provincije  hercegovačkih  franjevaca  u nepotpisanom  članku 
mogli  smo  pročitati  slijedeće:  "Još  onda  netom  je  Hercegovina  isplivala  iz  turske 
okupacije  i došla  pod  austrijsku,  kad  još  nije  bilo  nijednog  svjetovnog  svećenika  u 
mostarskoj  biskupiji,  trebalo  je  odmah  dodijeliti  već  unaprijed  svjetovnom  kleru 
franjevačke  župe.  Povijesna  je  činjenica  da  to  nije  tražila  Crkva  nego  Austrija.  A to 
nije  tražila  radi  bolje  Evangelizacije,  nego  radi  'bolje'  svoje  protunarodne  politike. 
Otada  do  danas  franjevcima  se  deklarativno  i cinično  priznaju  povijesne  zasluge,  a 
kao  nagrada  i plaća  za  duga  stoljeća  apostolskih  i mučeničkih  napora  izdaju  im  se 
dekreti  da  napuste  župe  i kuće...".15 

Hoćemo  li  doživjeti  novu  evoluciju  u odnosu  na  Deciziju  Sv.  Stolice  iz 
1899.,  za  koju  će  se  u potpunosti  tvrditi  da  je  i ona  plod  diktata,  kao  i uopće 
uvođenje,  obnova  i uspostava  redovite  crkvene  hijerarhije  u Bosni  i Hercegovini16, 
a ne  kako  se  to  dosad  tvrdilo  i kako  stoji  u preambuli  same  Decizije  ( Predstavka , 
str.  24),  da  je  prijedlog  za  Deciziju  dalo  tadanje  franjevačko  poglavarstvo 
ondašnjem  mjesnom  Ordinariju,  koji  je  prijedlog  prihvatio  i uz  prethodno 
odobrenje  Moderatora  franjevačkog  Reda  prezentirao  Sv.  Stolici,  koja  je  prijedlog 
prihvatila,  ratificirala,  odobrila  uz  potvrdu  samog  Sv.  Oca  Leona  XIII.  i naredila  da 
se  publicira. 

Doživimo  li  tu  novu  evoluciju  u pogledu  Decizije  iz  1899.  onda  će  biti 
valjda  suvišno  ono  dokazivanje  da  one  župe  koje  su  odlukom  Sv.  Stolice  od  17. 
VII.  1899.  proglašene  "pro  mensa  regulari"  moraju  ostati  "neokrnjene",  kako  to 
danas  tvrdi  franjevački  Odgovor  na  Predstavku  dijecezanskog  klera  Hercegovine, 
jer  je  Decizija  "diktat"  koji  ne  prihvaća  poglavarstvo  hercegovačkih  franjevaca, 
bilo  od  koga  on  dolazio,  kako  to  izjavi  jedan  njegov  predstavnik  u razgovorima 
pred  Apostolskim  Vizitatorom  godine  1973. 


14  MA  5/1969.,  str.  217. 

15  MA  4/1974.,  str.  91. 

16  U Bosni  Srebrenoj,  Sarajevo,  5/1975.,  str.  103  stoji  napisano:  "Austrija  uspostavlja 
u Bosni  i Hercegovini  5.  VII.  1881.  redovitu  crkvenu  hijerarhiju"  (sic!). 

8.  Također  nije  istina  da  se  "dijecezanski  kler  Hercegovine"  "nabacuje 
drvljem  i kamenjem  na  reskript  iz  1923"  {Separat,  str.  12). 

- Mi  smo  u Predstavci  opširnije  govorili  o molbama  franjevačkog 
provincijala  u godinama  1922.  i 1923.  A te  molbe  bile  su  podloga  za  reskript  od 
22.  VI.  1923.  Mi  smo  izrazili  žaljenje,  stoje  S.  C.  C.  na  temelju  netočnih  navoda  u 
peticijama  hercegovačkog  provincijala  1922.  i 1923.  bila  zavedena  u zabludu  i 
izdala  jedan  reskript,  koji  je  kasnije  Sv.  Stolica  morala  anulirati,  uništiti,  opozvati. 

9.  Autori  franjevačkog  Odgovora  ističu  da  su  "franjevci  1923.  tražili 
izmjenu  odluke  Sv.  Stolice  iz  1899.  u sporazumu  (podvukli  sastavljači  Odgovora) 
s biskupom  i predstavnikom  svjetovnog  klera"  (Separat,  str.  12). 

- Na  ovo  bismo  željeli  primijetiti: 

a)  Vidjeli  smo  naprijed  koje  je  izraze  upotrebljavao  provincijal 
hercegovačkih  franjevaca  u svojim  molbama  1922.  i 1923,  a koji  termini  nemaju 
nikakve  srodnosti  s izrazom  "izmjena"; 

b)  Mi  možemo  pokušati  razumjeti  i biskupa  fra  Alojzija  Mišića  i njegovog 
konzistorijalca  don  Marijana  Kelavu,  ali  ne  možemo  i ne  moramo  im  odobriti. 

Veoma  je  požaliti  što  je  provincijal  hercegovačkih  franjevaca  svojim 
peticijama  doveo  u jednu  vrlo  delikatnu  i nezgodnu  povijesnu  situaciju  i biskupa 
Mišića,  njegov  Konsistorij  pa  i samu  Sv.  Stolicu.  Jer  kad  je  Sv.  Stolica  bila 
obaviještena  o tome,  što  je  u stvari  potpisao  i preporučio  sa  svojim  konsistorijem 
biskup  Mišić  u godini  1923.,  onda  je  Sveta  Kongregacija  de  Propaganda  Fide 
izrazila  svoje  veliko  čuđenje.  "Haec  Sacra  Congregatio  valde  miratur",  tako  je 
pisala  sadašnjem  mjesnom  Ordinariju  kao  odgovor  na  njegov  izvještaj  u godini 
1943. 17 

10.  Autori  franjevačkog  Odgovora  prigovaraju  mjesnom  Ordinariju  Mons. 
Čuli  što  je  tražio  "opoziv  reskripta  iz  1923.  jednostrano,  bez  ikakva  dogovora  s 
franjevcima..."  {Separat,  str.  1). 

- 1 taj  je  prigovor  bez  temelja. 

a)  Reskript  iz  1923.  izdanje  uz  klauzulu  "ad  nutum  S.  Sedis".  Prema  tome 
Sveta  je  Stolica  nadležna  da  ga  mijenja,  a ne  mjesni  Ordinarij  ni  franjevačko 
poglavarstvo.  Da  se  je  mjesni  Ordinarij  obratio  poglavarstvu  hercegovačkih 
franjevaca  da  se  "izmijeni"  reskript  iz  1923.,  zar  ne  bi  starješinstvo  odmah 
odgovorilo,  da  ono  nije  nadležno  da  ga  mijenja,  jer  je  izdan  "ad  nutum  S.  Sedis". 

b)  Od  podnošenja  molbe  biskupa  Čule  8.  VI.  1964.  do  njezinog  rješenja  - 
18.  III.  1965.  - poglavarstvo  hercegovačkih  franjevaca  imalo  je  i dovoljno  vremena 
i mogućnosti  da  Sv.  Stolici  iznese  sve  svoje  proturazloge  protiv  abrogacije 
reskripta  iz  1923.  Sv.  Kongregacija  je  povjerila  beogradskom  Nadbiskupu  "ad 


17  Odgovor  Sv.  Kongregacije,  br.  792/43.,  25.  VI.  1943.  Usp.  raspis  Razdioba  župa  u 
Mostarsko-duvanjskoj  biskupiji" , str.  4;  ABO,  1160/67.,  29.  XII.  1967. 

referendum"  u vezi  s molbom  biskupa  Čule.  Ondašnji  provincijal  hercegovačkih 
franjevaca  izjavio  je  beogradskom  Nadbiskupu  da  svi  franjevci  kao  jedan  stoje  za 
pravnom  valjanošću  reskripta  iz  1923.,  a u svojoj  Promemoriji  Provincijalat 
hercegovačkih  franjevaca  od  25. 1.  1965.  napisao  je  među  ostalim:  "Uvjereni  smo, 
da  Sveta  Stolica  nakon  objektivnih  informacija  neće  ni  pokušati  reviziju 
ugovora..." 

Slično  je  rečeno  u još  opširnijoj  Promemoriji  koja  je  pisana  talijanskim 
jezikom  i predana  Sv.  Kongregaciji  de  P.  F. 

c)  Aktualni  mjesni  Ordinarij  svojom  molbom  da  Sv.  Stolica  opozove 
reskript  iz  1923.  nije  učinio  ništa  nekanonski,  jer  je  na  "Vrhu"  - tj.  kod  Sv.  Stolice 
1923.  bilo  svezano  pitanje  župa  i u dijecezi  Mostar-Duvno  i bilo  je  istrgnuto  ispod 
kompetencije  i Biskupa  i Starješinstva. 

d)  Koliko  bi  imao  efekta  eventualni  dijalog  sa  Starješinstvom 
hercegovačkih  franjevaca  o izmjeni  reskripta  iz  1923.  najbolje  pokazuju 
mnogobrojni  razgovori  zadnjih  godina,  nakon  što  je  Sv.  Stolica  opozvala  i 
anulirala  onaj  reskript  iz  1923.  i pozvala  Biskupa  i Provincijala  da  se  sporazume  o 
najzgodnijem  načinu  izvršenja  onoga  što  je  zaključeno  na  plenarnoj  sjednici  S.  C. 
de  P.  F.  18.  III.  1965.  (Predstavka,  str.  40). 

11.  Autori  franjevačkog  Odgovora  imputiraju  aktualnom  mjesnom 
Ordinariju  da  je  on  "zavaravao"  tvrdeći  "da  do  50  godina  neće  biti  potrebe 
pokretati  pitanje-župa"  ( Separat , str.  12). 

- Istina  jest,  da  aktualni  mjesni  Ordinarij  nije  želio  i mislio  pokretati  pitanje 
župa  kod  Svete  Stolice  tako  brzo,  ali  na  to  su  ga  prisilili  svojim  postupkom  neki 
hercegovački  franjevci.  Naime,  kad  se  je  počeo  povećavati  broj  svećeničkih 
kandidata  za  dijecezanski  kler  u Hercegovini,  onda  su  neki  franjevci,  pa  čak  i 
franjevački  kandidati  počeli  govoriti  svećeničkim  kandidatima  dijecezanskog 
klera:  kud  ćete  vi,  sve  župe  u Hercegovini  su  naše,  tj.  franjevačke... 

- Franjevački  je  provincijal  u svojoj  molbi  od  20.  V.  1923.  tražio  za  svoju 
redovničku  zajednicu  i nepostojeće  župe  (in  fiuturo  erigendael).  Na  taj  je  način 
ograničio  slobodu  pastoralnog  djelovanja  mjesnog  Ordinarija,  tj.  slobodu 
osnivanja  novih  pastoralnih  centara  u mjestima  gdje  to  traži  dobro  vjernika,  a 
ujedno  je  time  bio  skoro  blokiran  razvoj  pastoralne  djelatnosti  dijecezanskog  klera, 
pa  je  bilo  nužno  potrebno  da  se  abrogira  onaj  reskript  iz  1923.  i otvori  mogućnost 
stvaranja  novih  župa  lib.  coll.  Ordinarii  za  dijecezanski  kler  (Predstavka,  str.  36- 
37). 

Završavajući  primjedbe  na  odlomak  franjevačkog  Odgovora,  koji  se 
odnosi  na  odluku  Sv.  Stolice  iz  1923.  želimo  još  i ovo  dodati. 

Poglavarstvo  hercegovačkih  franjevaca  bilo  je  na  vrijeme  obaviješteno  o 
molbi  biskupa  Čule  da  se  reskript  od  22.  VI.  1923.  opozove  i ono  je  imalo 
dovoljno  vremena  i priliku  da  izloži  Sv.  Kongregaciji  svoje  stanovište  vis  a vis 
molbe  Mons.  Čule  u pogledu  reskripta  iz  1923.  prije  nego  što  je  S.  C.  de  P.  F.  na 

svojoj  plenarnoj  sjednici  donijela  zaključak  da  se  abrogira  reskript  Svete 
Kongregacije  Koncila. 

Nije  biskup  Čule  poduzimao  "jednostrane  intervente",  kako  mu  imputira 
franjevački  Odgovor  {Separat,  str.  12),  nego  je  on  izložio  svoju  molbu  Sv.  Stolici, 
i ova  je  poduzela  sve  da  pribavi  potrebne  infonnacije,  pa  čak  je  slala  svog 
posebnog  delegata  "ad  referendum"  prije  nego  što  je  donijela  rješenje  molbe 
biskupa  Čule. 

Kamo  sreće,  daje  i Sv.  Kongregacija  Koncila  postupila  tako  i u pogledu 
molbe  franjevačkog  provincijala  odnosno  biskupa  Mišića,  te  da  je  tražila 
infonnacije  od  odgovornih  crkvenih  dostojanstvenika,  kao  na  pr.  metropolite 
vrhbosanskog  ili  ondašnjeg  Ap.  Nuncija  u Jugoslaviji  i drugih,  i čvrsto  držimo  da 
ne  bi  nikad  došlo  do  izdavanja  reskripta  onakvog  sadržaja.  Nas  čudi  i iznenađuje 
postupak  Sv.  Kongregacije  Koncila  u 1923.,  pogotovo  ako  ga  usporedimo  s 
postupkom  Svete  Kongregacije  de  Propaganda  Fide  prema  molbi  biskupa  Čule  od 
8.  VI.  1964.  da  se  opozove  reskript  od  22.  VI.  1923. 

Još  nas  više  čudi  i iznenađuje  postupak  biskupa  Mišića,  koji  nije  nikad  dao 
publicirati  taj  reskript  iz  1923.  Čak  je  o njemu  šutio  i njegov  konsistorijalac  don 
Marijan  Kelava,  tako  da  su  drugi  dijecezanski  svećenici  saznali  za  taj  reskript  tek 
poslije  smrti  don  Marijana  Kelave.  Saznavši  za  to,  tadanji  dijecezanski  svećenici 
prigodom  spremanja  izdanja  novog  općeg  šematizma  Katoličke  Crkve  u 
Jugoslaviji  pisali  su  posebnu  Promemoriju  biskupu  o.  Alojziju  Mišiću  o župama 
koje  su  odlukom  Sv.  Stolice  iz  1899.  proglašene  župama  lib.  coll.  Ordinarij , a koje 
su  hercegovački  franjevci  smatrali  da  su  inkorporirane  "tribus  conventibus". 
Ondašnji  tajnik  biskupa  Mišića  i dijecezanski  konzultor  o.  Ilovača  tješio  je  i tvrdio 
dijecezanskim  svećenicima,  da  biskup  Mišić  nije  potvrdio  ono  što  su  franjevci 
govorili,  a bez  njegove  potvrde  ne  može  se  ništa  izvršiti.  Međutim,  to  nije  bila 
istina,  jer  je  15.  IV.  1925.  biskup  Mišić  izvršio  reskript  Sv.  Kongregacije  Koncila 
uz  neke  preinake  {Predstavka,  str.  38),  ali  nije  ni  to  nikad  biskup  Mišić  publicirao 
ni  saopćio  svojem  kleru.  Ako  je  zaista  sve  bilo  po  zakonu  i fair , zašto  se  to  držalo 
u tajnosti  i zašto  se  nije  publiciralo,  kao  što  je  nekoć  biskup  Buconjić  objavio  god. 
1908.  službeno  Deciziju  Sv.  Stolice  iz  1899.  {Predstavka,  str.  24). 

c)  ODLUKA  SV.  STOLICE  O PREDAJI  5 ŽUPA  1967. 

1.  Apostolski  Delegat  u Jugoslaviji  13.  XI.  1967.  izdaje  po  ovlasti  Sv 
Kongregacije  de  Propaganda  Fide  provedbeni  dekret,  kojim  se  nalaže 
poglavarstvu  hercegovačke  franjevačke  provincije  da  "per  ora",  "donec  aliter 
provideatur"  preda  5 župa  na  slobodno  raspolaganje  mjesnom  Ordinariju,  koji  će 
ih  povjeriti  dijecezanskom  kleru  {Predstavka,  str.  40,  bilješka  8). 


486 


I nama  i autorima  franjevačkog  Odgovora  dobro  je  poznato  što  je 
provincijal  Šilić  pisao  2.  XII.  1967.  Apostolskom  Delegatu  kao  svoj  odgovor  na 
provedbeni  dekret  od  13.  XI.  1967. 18 

Sam  nam  je  o.  Šilić  saopćio  daje  Sv.  Kongregacija  de  Propaganda  Fide 
primivši  taj  protestni  odgovor  o.  Provincijala  shvatila  ga  kao  buntovno  i tražila 
intervenciju  o.  Generala.19 

Uz  svoj  protest  - odgovor  na  provedbeni  dekret  - provincijal  je  Šilić  bio 
predložio  jedan  svoj  prilog  o podjeli  predmetnih  župa  u dijecezi  Mostar-Duvno, 
dakako  neovisno  o mjesnom  Ordinariju. 

Sv.  Kongregacija  odgovarajući  na  pismo  o.  Provincijala  pisala  je:  "Sacra 
Congregatio  de  Propaganda  Fide,  etsi  nullo  modo  sit  contraria  ut  in  posterum  nova 
conventio  inter  Episcopum  Mandetriensem-Dumnensem  et  istam  Provinciam  O.  F. 
M.  intercedere  possit,  tamen  desiderat  Franciscanos  bonam  suam  voluntatem  antea 
demonstrare  in  exsequendo  ea  quae  Sancta  Sedes  per  Decretum  Apostolicae 

Delegationis  in  Jugoslavia,  n.  604/67  diei  13  Novembris  a.  D.  1967  datum,  cui 

20 

obtemperandum  erit  ante  diem  13  Maii  p.  v." 

2.  I nama,  dijecezanskim  svećenicima,  i franjevcima  dobro  je  poznato 
kako  je  organizirana  i sročena  predaja  onih  5 župa,  što  seje  sve  oko  toga  događalo 
i odvijalo,  kako  je  stvar  tekla  prvih  dana  i mjeseci,  i kako  još  i danas  teče,  pa  nije 
potrebno  da  u ovim  primjedbama  na  franjevački  odgovor  o tome  opširnije 
pišemo.  Smatramo  da  bi  "hercegovački  slučaj",  kako  ga  shvaćaju  autori 
franjevačkog  Odgovara,  mogao  i trebao  biti  predmetom  posebne  studije,  ali  to 
prelazi  okvir  ovog  sadašnjeg  napisa.  Možda  treba  sačekati  još  izvjesno  vrijeme,  jer 
smo  odviše  preblizu  događajima  "hercegovačkog  slučaja"  da  bi  se  mogao  donijeti 
jedan  objektivan  i sustavnim  argumentima  zajamčen  sud. 

3.  Mogu  poglavari  hercegovačke  franjevačke  provincije  tvrditi  kao  što 
tvrdi  i franjevački  Odgovor  da  su  franjevci  "predali  i napustili"  onih  5 župa 
( Separat , str.  12),  ali  nismo  ni  mi,  dijecezanski-svećenici,  tolike  neznalice  u 
crkvenom  pravu,  da  ne  bismo  znali  što  je  predaja  župa  i kako  se  ona  ima  izvršiti. 

I mi,  i franjevci  možemo  o tome  pročitati  u najobičnijim  pravničkim 
manualima,  kao  na  pr.  o.  Ante  Crnice.  Autor  piše:  "Glavna  stvar  u preuzimanju 
župničke  službe  jest  preuzimanje  župskog  ureda,  tj.  službenih  knjiga  i spisa  s 
odnosnim  popisom  crkvene  imovine  i pečatom.  Pri  ovom  činu  treba  da  bude 
prisutan  koliko  odstupajući  toliko  nastupajući  župnik...  O toj  primopredaji  sastavi 


18  MA  4/1968.,  str.  21-24. 

19  Usp.  MiD,  8/1968.,  str.  12. 

20  Apostolska  delegatura  u Jugoslaviji,  br.  874/68.,  26.  III.  1968  - hrvatski  prijevod  u: 
MiD,  8/1968.,  str.  13. 

se  zapisnik,  koji  potpiše  odstupajući  župnik  ili  njegov  zamjenik,  odnosno 
upravitelj  župe,  nastupajući  župnik  i biskupov  odaslanik...".21 

To  nije  učinjeno  sa  strane  nekih  župnika  - franjevaca  u svibnju  1968. 

Kako  je  daleko  postupak  nekih  hercegovačkih  franjevaca  prema 
dijecezanskim  svećenicima  od  onog  postupka  misionara  o.  Ante  Gabrića  prema 
biskupijskom  svećenstvu,  o čemu  nas  izvješćuje  revija  "Vjesnik  Đakovačke 
biskupije".22  Još  više  postupak  nekih  hercegovačkih  franjevaca  udaljuje  se  od  onog 
postupka  o.  Gabrića  ako  se  ima  pred  očima,  da  se  u "hercegovačkom  slučaju"  radi 
o župama  lib.  coll.  Ordinarii,  a koje  su  bile  povjerene  redovnicima  "ad  nutum  S. 
Sedis",  i daje  Sv.  Stolica  naredila  da  se  te  župe  vrate  i ustupe  dijecezanskom  kleru. 

4.  Autori  franjevačkog  Odgovora  mogu  nekoga  drugoga  uvjeravati  da  je 
buna  u onim  trima  župama  (Cmač,  Grude,  Mostarski  Gradac),  nastala  "spontano"  - 
sa  strane  samih  vjernika,  a da  neki  franjevci,  među  njima  u prvom  redu  tadanji 
župnici  na  tim  župama  nisu  sudjelovali  kod  toga,  ali  nama,  dijecezanskim 
svećenicima,  ne  treba  to  dokazivati,  jer  će  zaista  trošiti  riječi  uzalud.  I mi  smo 
djeca  ovoga  kraja  i naroda,  i mi  smo  prisutni  ovdje  na  terenu,  bili  smo  i jesmo  još 
uvijek  svjedoci  svih  zbivanja,  pa  niti  mi  trebamo  dokazivati  niti  povlačiti  svoju 
tvrdnju  da  su  neki  franjevci  imali  udjela,  da  ne  kažemo  i organizirali  pobunu 
vjernika  u onim  trima  župama,  kako  nas  to  pozivaju  sastavljači  franjevačkog 
Odgovora  ( Separat , str.  13),  i da  su  neki  franjevci  kasnije,  poslije  13.  svibnja  1968. 
zalazili  u te  tri  župe  ne  primarno  da  ih  pastoriziraju,  nego  da  uznemireni  svijet 
podržavaju  u pobuni  i opoziciji  prema  izvršenju  odluke  Sv.  Stolice  i zakonite 
mjesne  crkvene  vlasti.  Sapienti  sati 

Držimo  da  je  potpuno  promašeno  kad  autori  franjevačkog  Odgovora 
završavajući  ovaj  odsjek  o poslušnosti  odlukama  Sv.  Stolice  pišu:  "...ponavljamo 
poziv  iz  našeg  Osvrta:  neka  se  javnosti  jasno  kaže  kojoj  smo  to  odluci  Sv.  Stolice 
pružili  otvoreni  otpor  mi  kao  zajednica!  To  činimo  s još  više  prava  sada  kada  smo 
sami  jasno  upozorili  koje  sve  odluke  ne  poštuju  svjetovni  dijecezanski  kler  i 
biskupi  Hercegovine:  odluku  Sv.  Stolice  iz  1899.,  reskript  Sv.  Stolice  iz  1923.  i 
odluku  Sv.  Stolice  iz  1965."  ( Separat , str.  13). 

- Naša  primjedba  na  to: 

Nakon  onoga  što  smo  izložili  u našoj  Predstavci,  str.  3-12,  te  nakon 
naprijed  navedenih  primjedbi  na  poglavlje  iz  franjevačkog  Odgovora  koje  se 
odnosi  na  poslušnost  odlukama  Sv.  Stolice,  nije  teško  stvoriti  zaključak  i sud  o 
gore  navedenom  odlomku  iz  franjevačkog  Odgovora. 


A.  CRNICA,  Kanonsko  pravo  Katoličke  Crkve,  sv.  2,  Osobno  i stvarno  pravo, 
Ulomak  1 Hijerarhija  katoličke  Crkve,  Šibenik  1941.,  str.  221. 

''Vjesnik Đakovačke  biskupije,  5/1975.,  str.  98. 

Prepuštamo  da  svatko  sam  stvori  odgovarajući  sud.  Mi  pak  završavajući 
ističemo:  da  niti  su  biskupi  Hercegovine,  niti  dijecezanski  kler  oni  koji  su  tražili 
revokaciju  i opoziv  Decizije  Sv.  Stolice  iz  1899,  nego  je  to  tražilo  poglavarstvo 
hercegovačkih  franjevaca!  Nije  dijecezanski  kler  Hercegovine  išao  u župe  Cmač, 
Grude  i Gradac  Mostarski  i tamo  govorio  vjernicima  da  ne  prime  popove... 

Sv.  Kongregacija  pro  Gentium  Evangelizatione,  najavljujući  dolazak  Ap. 
Vizitatora  pisala  je  među  ostalim  i slijedeće:  "Propaganda  ha  disapprovato, 
deplorato  e condannato,  a ripetute  riprese,  ii  comportamento  dei  Frati  Minori 
disubbidienti,  sia  dinanzi  al  Ministro  Generale,  sia  dinanzi  ai  Ministri  Provinciali 
che  si  sono  succeduti  in  Erzegovina.  Questo  Sacro  Dicastero  si  e poi  molto 
adoperato  per  giungere  ad  una  pacifica  intesa  delle  parti,  e se  non  vi  e finora 
riuscito,  cio  si  deve  soprattutto  alla  mancanza  di  ubbidienza  alle  direttive  della 
Santa  Sede  da  parte  di  alcuni  Francescani..."23 

Ove  se  riječi  Sv.  Kongregacije  za  Evangelizaciju  Naroda  ne  odnose  ni  na 
biskupe  Hercegovine,  niti  na  dijecezanski  kler  Hercegovine... 

xxxxxx 

Prije  nego  završimo  ovo  poglavlje  o "poslušnosti  odlukama  Sv.  Stolice" 
željeli  bismo  staviti  nekoliko  sitnijih  primjedaba  na  slijedeće: 

1)  U Odgovoru  hercegovačkih  franjevaca  nekoliko  se  puta  spominju  i 
opetovano  ističu  "prirodna  i stečena  prava  franjevaca"  {Separat,  str.  14): 

"Uostalom,  franjevci  su  u BiH  stekli  pravo  na  župsku  duhovnu  pastvu 
nekoliko  stoljeća  prije  samog  osnutka  Kongregacije  Propagande"  {Separat,  str. 
10); 

"A  u 'hercegovačkom  pitanju’  postupkom  i zahtjevima  svjetovnog 
dijecezanskog  klera  i biskupa  Hercegovine  dovode  se  u pitanje  naša  franjevačka  ne 
samo  zakonito  stečena  nego  i prirodna  prava"  {Separat,  str.  13,  slično  na  dnu  iste 
stranice). 

- Naše  primjedbe: 

a)  Tokom  teoloških  studija  toliko  nam  je  puta  rečeno  da  ne  postoji  i ne 
može  postojati  historijsko  pravo  na  dušobrižničku  službu,  na  župe.  Kad  bi  to  pravo 
postojalo,  onda  se  ne  bi  u misijskim  zemljama  mogla  osnovati  redovita  crkvena 
hijerarhija,  jer  bi  misionari  mogli  tvrditi  da  su  oni  stekli  povijesno  pravo,  jer  su  oni 
osnovali  misiju,  i mogli  bi  pozivom  na  svoj  misionarski  rad  tvrditi  da 
dušobrižnička  duhovna  pastva  njima  pripada  na  temelju  nekog  prirodnog  i 
povijesno  stečenog  prava. 


23  Apostolska  nuncijatura  u Beogradu,  br.  7026/72.,  31.  VII.  1972. 

Župska  služba  jest  duhovna  jurisdikcija  i ona  se  ne  dobiva  prirodnim 
pravom,  nego  božansko-pozitivnim  pravom,  činom  crkvene  hijerarhije.  Ne  može 
se  imati  pastoralnu  jurisdikciju  neovisno  o hijerarhiji  i Papi. 

b)  Župe  se  formiraju  ne  na  temelju  prirodnog  prava  nego  na  temelju 
crkvenog  prava.  Onima  pak  koji  se  pozivaju  na  prirodno  pravo  na  dušobrižničku 
službu  mogao  bi  netko  odgovoriti:  da  li  će  se  oni  pozivom  na  prirodno  pravo 
odlučiti  na  ženidbu,  jer  to  je  prirodno  pravo,  premda  su  se  oni  stupanjem  u 
svećenički  stalež  odrekli  ženidbe,  ili  hoće  li  isti  tvrditi  da  imaju  prirodno  pravo 
stjecati  dobra  u osobnu  korist,  kad  su  se  stupanjem  u redovnički  stalež  zavjetom 
siromaštva  odrekli  i toga  prirodnog  prava. 

c)  Sveta  Stolica  donoseći  odluke  o podjeli  dušobrižničke  službe  u našim 
krajevima  nikada  se  nije  pozivala  ni  spominjala  nečija  povijesna,  stečena,  prirodna 
prava,  premda  je  priznavala  povijesne  zasluge,  kao  što  je  to  učinila  u Apostolskoj 
buli  "Ex  hac  augusta"  od  5.  VII.  1881.24. 

d)  Sastavljači  franjevačkog  Odgovora  ističu  da  su  franjevci  "po  mandatu 
Sv.  Stolice"  župe  osnivali  i izgrađivali  ( Separat , str.  10). 

Baš  nas  to  uvjerava  i utvrđuje  da  se  ne  može  govoriti  ni  o stečenim,  ni  o 
povijesnim,  pogotovo  ne  o prirodnim  pravima.  Nije  potrebno,  držimo,  da 
sastavljačima  franjevačkog  Odgovora  tumačimo  odnos  "mandans  - mandatarius" 
(=  onaj  koji  opunomoćuje  - onaj  koji  prima  punomoć),  što  se  može  naći  u 
najobičnijim  priručnicima  moralne  teologije  i kan.  prava. 

e)  Nekad  su  neki  franjevački  autori  u Bosni  i Hercegovini  pozivali  se  na 
"ius  patronatus"  nad  župama  u BiH,  drugi  put  pisali  su  o "ius  praescriptionis",  a 
sad  eto  čuje  se  "prirodna",  "stečena",  povijesna  prava  na  župe  u BiH. 

Ako  bi  se  i dalje  sastavljači  i potpisnici  franjevačkog  Odgovora  pozivali  na 
"prirodna,  povijesna,  stečena  prava"  na  župsku  dušobrižničku  službu  u našim 
krajevima,  onda  nam  neće  ništa  drugo  preostati  nego  da  se  opet  zajednički 
obratimo  Sv.  Stolici,  pa  neka  ona  kao  vrhovni  autoritet  i arbitar  u svojim 
sporovima  donese  svoj  pravorijek  o tome,  o čemu  se  mi  ovdje  ne  možemo 
sporazumjeti. 

2)  Neki  franjevci  u Bosni  i Hercegovini  vole  tvrditi  da  je  uspostavljena  i 
obnovljena  redovita  crkvena  hijerarhija  u Bosni  i Hercegovini  ne  voljom  Sv. 
Stolice,  nego  po  mandatu  i na  zahtjev  Austro-ugarske  monarhije.  Vjerujemo  da 
nitko  od  autora  franjevačkog  Odgovora  na  Predstavku  dijecezanskog  klera 
Hercegovine  ne  dijeli  mišljenje,  koje  smo  našli  u "Bosni  Srebrenoj",  informativno- 


24  Spomenica  vrhbosanska,  1882-1932,  Sarajevo,  1932.,  gdje  je  objavljena  Ap.  Bula 
"Ex  hac  augusta  Principis  Apostolonun  cathedra"  o obnovi  i uspostavi  redovite  crkvene 
hijerarhije  u BiH,  str.  13-23,  napose  str.  21. 

službenom  glasilu  franjevačkog  provincij alata  u Sarajevu,25  ali  i u Hercegovini  se 
je  čulo  zadnjih  godina  mišljenje:  "da  uvođenje  redovne  hijerarhije  u BiH  nije  bilo 
u interesu  Svete  Stolice  nego  austro-ugarske  monarhije,  i da  je  netko  drugi,  a ne 
Sveta  Stolica,  uporno  tražio  uvođenje  redovne  hijerarhije...".26 

Oni  se  pri  tome  vole  pozivati  na  onu  sjednicu  Zbora  Propagande  od  23. 
VI.  1879.  na  kojoj  je  od  19  prisutnih  kardinala  njih  17  navodno  glasalo  protiv  da  se 
uspostavi  redovita  hijerarhija  u BiH. 

Međutim,  iz  onih  dokumenata  koje  je  objavio  Fra  Berislav  Gavranović  u 
svojem  djelu27  vidi  se,  da  su  Kardinali  na  sjednici  Zbora  Propagande  1879.  glasali 
da  se  odgodi  uspostava  redovite  hijerarhije  u našim  krajevima,  jer  je  turska  vlast  i 
dalje  zadržala  suverenitet  nad  BiH,  iako  je  naše  krajeve  okupirala  Austrija  po 
mandatu  velesila,  pa  je  bilo  potrebno  provjeriti  da  se  možda  Turci  neće  osvetiti  nad 
katolicima  u drugim  mjestima,  koji  su  i dalje  ostali  pod  turskom  upravom  i vlašću 
zbog  promijenjenih  crkvenih  prilika  u Bosni  i Hercegovini.  Kad  se  je  pak 
provjerilo  i ustanovilo  da  uspostava  redovite  crkvene  hijerarhije  neće  imati 
nikakvih  posljedica  na  katolički  živalj  pod  turskom  vlašću  i dominacijom,  onda  je 
Sv.  Stolica  prešla  na  čin  obnove  i uspostave  redovite  crkvene  hijerarhije  u našim 
krajevima. 

- Upravo  je  besmisleno  tvrditi  da  Sv.  Stolica  nije  htjela  uspostaviti 
redovitu  crkvenu  hijerarhiju  u našim  krajevima  nego  i dalje  zadržati  ustanovu 
Apostolskih  Vikarijata,  jer  su  ovi  u organizaciji  Crkve  samo  prelazna  i prolazna 
forma  organizacije,  koja  teži  svojem  usavršenju  i punini  - biskupiji  na  čelu  s 
rezidencijalnim  biskupom.  Crkva  uvijek,  gdje  se  za  to  stvore  uvjeti,  osniva  i stvara 
nove  biskupije  i dokida  Apostolske  Vikarijate.  Treba  samo  malo  zaviriti  u Ada 
Apostolicae  Sedis,  pa  i u najnovije  doba  za  vrijeme  pontifikata  Pavla  VI.  stvaraju 
se  i osnivaju  nove  nadbiskupije,  crkvene  pokrajine  i biskupije,  a dokidaju 
Apostolski  Vikarijati.  Zar  samo  da  BiH  bude  u tome  iznimka?! 

- Citirani  autor  Fra  Berislav  Gavranović  navodi  zašto  su  Kardinali  na 
sjednici  Zbora  Propagande  1879  bili  protiv  "osnivanja  svjetovne,  redovite 
hijerarhije  u Bosni  i Hercegovini,  i to  očevidno  zbog  toga,  što  se  je  prema  praksi 
inače  činilo  daje  taj  sistem  uprave  prirodno  vezan  za  svjetovni  kler  koji  nisu  imali 
namjeru  da  zavedu  u tim  pokrajinama...". 28 

Ne  shvaćamo  zašto  neki  franjevci  u našim  krajevima  ne  mogu  ili  ne  žele 
razumjeti  da  je  redovita  crkvena  hijerarhija  nemoguća  bez  redovitog  pastoralnog 


25  Usp.  gore  bilješku  15. 

26  J.  MIHALJEVIĆ,  Osvrt  na  prikaz  "Župe  u Hercegovini”,  Humac,  1969.,  str.  14. 

~7  B.  Gavranović,  Uspostava  redovite  katoličke  hijerarhije  u Bosni  i Hercegovini 
1881  godine,  Beograd  1935.,  str.  316-350,  napose  323,  335  i si. 

2S  B.  Gavranović,  nav.  dj.,  str.  89. 

dušobrižničkog  klera,  koji  će  jedino  ovisiti  o biskupu.  Ne  uviđaju  li  izvjesni 
besmisao:  osnovati  biskupiju,  crkvenu  pokrajinu  s redovitom  crkvenom 
hijerarhijom,  a rezidencijalnog  biskupa  učiniti  potpuno  ovisnim  o redovničkim 
poglavarima,  kao  što  je  to  nekad  u Apostolskim  vikarijatima,  gdje  biskup  nema 
dijecezanskog  klera. 

Lijepo  napisa  biskup  fra  Anđeo  Kraljević  godine  1878:  "Numquam  Vicarii 
Apostolici  quietem  et  pacem  habebunt  donec  proprium  clerurn  non  habuerint". 

On,  stoga,  predlaže:  "Ideo  humiliter  rogo  ut  dignetur  agere  apud  S.  Sedem 
quatenus  vellet  declarare  Mostar  civitatem  sedem  Episcopalem  seu  Dioecesim 
cum  iuribus  solitis...  Oportebit  plures  paroecias  erigere,  novas  possem  presbyteris 
saecularibus  conferre...'1.29 

Nije/a/r  od  strane  nekih  franjevačkih  autora  imputirati  Sv.  Stolici  daje  po 
diktatu  Austro-ugarske  monarhije  uspostavila  redovitu  crkvenu  hijerarhiju  u BiH! 

Povjesničar,  kard.  Hergenrother,  napisa  za  pontifikat  Leona  XIII  da  je  taj 
bio  upravo  ''epochenmachend'1  u pogledu  uspostavljanja,  osnivanja  biskupija  i 
nadbiskupija.  On  navodi  da  je  u doba  vladanja  Crkvom  tog  velikog  Pape  Leona 
XIII  uopće  osnovano  248  biskupija  odnosno  nadbiskupija,  48  novih  apostolskih 
vikarijata  i prefektura.30  Zar  ne  bi  bio  besmisao  i strašno  uvredljivo  za  Crkvu 
tvrditi  daje  u svim  tim  krajevima,  gdje  su  osnovane  nove  nadbiskupije  i biskupije 
učinjeno  to  pod  presijom  više,  građanske  sile,  kao  što  to  neki  franjevački  autori 
tvrde  za  promjenu  crkvenih  prilika  da  su  u BiH  učinjene  pod  pritiskom  i na  diktat 
Austro-ugarske  monarhije.  Takvo  nešto  može  tvrditi  onaj  koji  se  ne  usudi  direktno 
protiviti  Sv.  Stolici,  što  mijenja  crkvene  prilike,  dokida  Ap.  Vikarijate  i uspostavlja 
redovitu  crkvenu  hijerarhiju,  nego  to  onda  prigovara  Austro-ugarskoj  monarhiji,  a 
u stvari  prigovara  Sv.  Stolici. 

- Također  nije  istina  da  je  Austro-ugarska  bila  protiv  franjevaca  u našim 
krajevima,  a daje  favorizirala  svjetovni  kler  i jezuite. 

Poznato  je  da  je  na  prijedlog  Austrije  i nakon  uspostave  redovite  crkvene 
hijerarhije  u Mostaru  i Banjoj  Luci  Sv.  Stolica  po  dvojicu  franjevaca  imenovala 
rezidencijalnim  biskupima.  Tko  zna  dokle  bi  se  to  nastavilo,  da  nije  poslije  I. 
svjetskog  rata  Austrija  izgubila  tutorstvo  nad  našim  krajevima,  i otada  Sv.  Stolica 
slobodno  imenuje  biskupe  u našim  krajevima  bez  prijedloga  sa  strane  Austrije.  A 
što  je  u Hercegovini  poslije  biskupa  Buconjića  došao  bosanski  franjevac  za 
biskupa,  možda  je  to  posljedica  onog  neraspoloženja  koje  je  Austrija  gajila  prema 


Pismo  Apostolskom  pronunciju  u Beč,  od  16.  listopada  1878.,  u:  APF  SOCG, 
Bosnia,  vol.  16,  fol.  929  r-v. 

0 J.  Hergenrother,  Handbuch  der  allgemeinen  Kirchengeschichte,  neu  bearbeitet 
von  J.  P.  Kirch,  1917,  IV  Band,  str.  526. 

hercegovačkim  franjevcima  zbog  onih  demonstracija  koje  su  se  dogodile  u 
Mostaru  1909.  godine.31 

3)  Sastavljači  franjevačkog  Odgovora  preveli  su  riječ  "indurre"  iz  Verbale- 
a plenarne  sjednice  Kongregacije  Propagande  dne  18.  III.  1965.  s " nagovoriti " 
(Separat,  str.  11). 

Međutim,  iz  samo  letimičnog  uvida  u bilo  koji  rječnik  talijansko-hrvatski, 
odnosno  latinsko-hrvatski  može  se  vidjeti  da  glagol  "indurre  - inducere"  ima 
daleko  više  značenja,  jer  nekoga  se  može  "inducere  - skloniti  koga  na  nešto"  i 
odlukom,  zapovijeđu,  odredbom... 

Kamo  sreće  da  se  je  moglo  poglavarstvo  hercegovačkih  franjevaca 
"nagovoriti"  da  vrati  i ustupi  predmetne  župe  Biskupu  na  slobodno  raspolaganje  za 
dijecezanski  kler,  kako  je  to  odlučila  Sv.  Kongregacija  de  Propaganda  Fide  1965. 
godine,  onda,  zaista,  ne  bi  bilo  "hercegovačkog  slučaja",  niti  bi  bilo  Izjave 
Katoličkih  biskupa  Jugoslavije  o "hercegovačkom  slučaju",  niti  bi  bilo 
franjevačkog  "Osvrta"  na  tu  Izjavu,  niti  naše  "Predstavke...",  niti  franjevačkog 
"Odgovora  na  našu  Predstavku",  niti  našeg  ovog  "Priloga...",  a još  više,  ne  bi  bilo 
sablazni  i nereda  i anarhije  u dijecezi  Mostar-Duvno,  što  nastadoše  iza  izbijanja 
afere  oko  predaje  predmetnih  župa. 

Daje  bio  o.  Ante  Gabrić  mjesto  nekih  hercegovačkih  franjevaca,  ne  bi  se 
moglo  dogoditi  ono  što  se  dogodilo  1968.  g.  Drugim  riječima,  da  su  neki 
hercegovački  franjevci  prožeti  duhom  o.  Gabrića,  misionara,  ne  bi,  vjerujemo, 
nikad  došlo  do  sablazni  i nereda  "hercegovačkog  slučaja",  jer  je  o.  Gabrić  pred 
ocem  Nadbiskupom  "predao  ključeve  crkve  i ključ  svetohraništa  mladom 
domaćem  svećeniku  ocu  Prodipu",  i dalje  piše  o.  Gabrić,  "kad  sam  ga  pred  oltarom 
zagrlio  i u čelo  poljubio,  mislim  da  sam  bio  najsretniji  čovjek  na  svijetu...".32 

4)  Autori  franjevačkog  Odgovora  izjavljuju:  "Mi  priznajemo  Svetoj  Stolici 
pravo  da  mijenja  svoje  odluke  o župama,  i to  bez  obzira  na  to  jesu  li  one  povjerene 
redovnicima  s klauzulom  'ad  nutum  S.  Sedis',  ili  s klauzulom  'in  perpetuum'  ili 
'pleno  iure'  (Separat,  str.  13). 

- Veoma  je  lijepa  ova  izjava!  Mi  bismo  željeli  da  ona  ne  bude  samo 
formalna  deklaracija  i na  papiru,  nego  da  se  potvrdi  i na  djelu,  u stvarnosti.  Jer 
Sveta  je  Stolica  donijela  jednu  odluku  o ustupanju  i predaji  5 župa,  koja,  nažalost, 
još  ni  danas  nije  u potpunosti  izvršena. 

- Nekad  je  i hercegovački  provincijal  Dr  Šilić  izjavio  pred  Tajnikom 
Propagande:  "Vi  niste  u stanju  zapovijedati,  koliko  ja  mogu  poslušati",33  ali  nije 


Usp.  na  prethodnim  stranicama  ono  mišljenje  jednog  hercegovačkog  franjevca  o 
uskoj  povezanosti  peticije  iz  1923.  i odluke  iz  1899. 

32  Vjesnik  Đakovačke  biskupije,  5/1975.,  str.  98. 

33  MA  1/1969.,  str.  18. 

izvršio  ono  što  mu  je  bila  dužnost  u pogledu  discipliniranja  svoje  nepokorne  i 
neposlušne  subraće  u provinciji. 

- Dok  autori  franjevačkog  odgovora  jednom  deklariraju  da  priznaju  pravo 
Sv.  Stolici  da  mijenja  svoje  odluke  o župama,  na  drugom  pak  mjestu  pišu: 
"Međutim  mi  smo  svjesni  da  Sv.  Stolica,  pa  ni  sam  Sv.  Otac  neće  nikada  vršiti  tu 
svoju  vrhovnu  vlast  ’per  moduin  arbitrii'..."  ( Separat , str.  13). 

Opravdano  se  pobojavamo  da  se  naprijed  navedena  izjava  autora 
franjevačkog  Odgovora  ne  slaže  s gornjom  njihovom  izjavom  da  priznaju  Sv. 
Stolici  pravo  da  mijenja  svoje  odluke  o župama.  Željeli  bismo  da  budućnost 
pokaže  daje  naša  bojazan  bila  neopravdana  i bez  temelja. 


AD  4.  "MONOPOLISTIČKO  - ESKZUZIVISTIČKI  MENTALITET 

FRANJEVACA" 

Sastavljači  franjevačkog  Odgovora  okomili  su  se  s naročitom 
vehementnošću  na  onaj  dio  naše  Predstavke  u kojem  smo  upozorili  na  onaj 
mentalitet  kojim  su  bili  prožeti  franjevci  u BiH  kroz  povijest,  napose  u doba 
osmanlijskog  gospodstva  u našim  krajevima. 

Da  su  sastavljači  franjevačkog  Odgovora  mimo  i bez  uzrujavanja  i 
nervoze  pročitali  one  odlomke  u našoj  Predstavci  na  str.  11,  12,  15-17,  potpuno 
smo  uvjereni  da  ne  bi  nikada  napisali  ono  što  stoji  napisano  na  str.  14. 
franjevačkog  Odgovora. 

Odbijamo  kao  neopravdanu,  recimo  i nepravednu  optužbu  da  smo  mi, 
dijecezanski  kler  Hercegovine,  iznijeli  "tešku  klevetu...  prikazujući...  bosansko- 
hercegovačke  franjevce  u najcrnjem  svjetlu..."  {Separat,  str.  14). 

Neka  ponovno  sastavljači  franjevačkog  Odgovora  uzmu  u ruke  našu 
Predstavku,  pa  mimo,  bez  uzrujavanja  i ljutnje  pročitaju  ono  što  je  napisano  na  str. 
12,  pa  neka  to  usporede  s onim  što  su  oni  napisali  u svojem  Odgovoru  na  str.  14,  i 
uvjereni  smo  da  će  dobiti  drugačiju  sliku.  Spremni  smo  čak  predložiti  i to  da  se  pri 
BK  i VVRP  formira  jedna  Komisija  koja  će  proučiti  i ispitati  naše  izlaganje  u 
Predstavci  i izlaganje  u franjevačkom  Odgovoru,  i ako  nas  ta  Komisija  proglasi 
"krivima"  za  "tešku  klevetu"  koju  smo  nanijeli  franjevcima,  onda  smo  mi  spremni 
javno  tražiti  oproštenje  od  subraće  franjevaca,  a samo  jedno  molimo  i tražimo  da 
na  isto  budu  spremni  i autori  franjevačkog  Odgovora,  ako  ta  Komisija  izjavi  da 
smo  mi,  dijecezanski  svećenici,  tvrdnjom  autora  franjevačkog  Odgovora  teško  i 
nepravedno  oklevetani. 

Neka  nam  se  dopusti  staviti  nekoliko  primjedaba  na  izlaganje  sastavljača 
franjevačkog  Odgovora  na  ovo  poglavlje. 

a)  U PROŠLOSTI 

1.  Autori  franjevačkog  Odgovora  posebno  su  se  zaustavili  i oborili  na 
izvještaj  tajnika  Propagande  Urbana  Cerri-ja  Papi  bi.  Inocentu  XI  prigodom 
njegovog  stupanja  na  papinski  prijesto. 

Mi  nismo  citirali  ni  jedne  riječi  iz  toga  izvještaja  U.  Cerri-ja,  nego  smo 
napisali:  "Dovoljno  je  podsjetiti  na  izvještaj  Tajnika  Propagande  Cerri-ja  oko 
1680.  Papi  bi.  Inocentu  XI  prigodom  njegova  stupanja  na  papinski  prijesto" 
(Predstavka,  str.  13). 

U franjevačkom  Odgovoru  sastavljači  citiraju  samo  djelomično  iz 
izvještaja  tajnika  Cerri-ja.  Bilo  je  potrebno,  kad  su  se  već  odlučili  posebno  osvrnuti 
i pokušati  opovrgnuti  taj  izvještaj  tajnika  Cerri-ja,  da  su  njegov  izvještaj  u cijelosti 
donijeli,  barem  onaj  dio  koji  se  odnosi  na  Bosnu.  Žao  nam  je  da  su  to  sastavljači 
franjevačkog  Odgovora  propustili  učiniti,  jer  onako  iskomadano  citiranje  (Separat, 
str.  16,  bilješka  5)  potiče  nas  na  zaključak  da  su  autori  franjevačkog  Odgovora 
citirali  samo  ono,  što  im  odgovara,  a ono  što  im  ne  konvenira,  to  su  jednostavno 
ispustili. 

Radi  toga  mi  smo  ovaj  put  prisiljeni  citirati  odnosni  dio  izvještaja  U.  Cerri- 
ja  o Bosni  u cijelosti,  da  se  vidi  što  piše  tajnik  Propagande  u svom  izvještaju. 

Sastavljači  franjevačkog  Odgovora  tvrde:  "Ne  zna  se  na  temelju  čega  je 
Cerri  stvorio  takvo  mišljenje"  (Separat,  str.  16). 

Lijepo  je  da  nisu  autori  franjevačkog  Odgovora  rekli  za  Cerri-jev  izvještaj 
da  je  "laž",  kao  što  je  to  učinila  AKSA  od  11.  IV.  1975.  izvješćujući  o 
franjevačkom  Odgovoru.34 

- Sigurno  je  autorima  franjevačkog  Odgovora  dobro  poznato  da  je  Sv. 
Kongregacija  de  Propaganda  Fide  iza  svojeg  osnutka  (1622)  posebnu  pažnju  i 
skrb  pokazivala  upravo  prema  vjernicima  koji  su  "trpjeli  najrazličitije  nevolje  po 
teškim  misijskim  područjima.  Taj  Zbor  ubrzo  je  postao  glavna  i jedina  adresa  na 
koju  su  se  obraćali  katolici  iz  Bosne".  '5 

- Već  1623.  šalje  zapaženu  relaciju  i izvješće  o stanju  Katoličke  Crkve  u 
Bosni  provincijal  bosanskih  franjevaca  Fra  Marijan  Pavlović.36 

- Novoosnovana  Sv.  Kongregacija  nastojala  je  skupiti  što  detaljnije  i 
potpunije  izvještaje  o stanju  vjere  i Crkve  u krajevima  pod  osmanlijskim 
gospodstvom. 


34  AKSA,  informativni  bilten  KS,  Zagreb,  14/1975.,  str.  3. 

35  Misijski  Kalendar,  1973.  str.  28;  izdanje  "Radosne  Vijesti"  u Sarajevu. 

36  B.  PANDŽIĆ,  Relatio  de  provincia  Bosnae  Argentinae,  an.  1623.  u:  Mandićev 
Zbornik,  Rim,  1965.  str.  218-227. 


495 


Tajniku  Propagande  U.  Cerri-ju  sigurno  je  bio  poznat  izvještaj  Ap. 
Vizitatora  Petra  Masarecchija  o prilikama  katoličkoga  naroda  u Bugarskoj,  Srbiji, 
Srijemu,  Slavoniji  i Bosni  god.  1623.  i 1624. 37 

Tajnik  Cerri  mogao  je  biti  upoznat  i s onim  prijedlozima  koje  je  Sv.  Stolici 

38 

iznosio  isusovac  Bartol  Kašić  1613-1614. 

Objavljujući  M.  Vanino  D.  I.  prijedloge  Kašića  piše  i ovo:  "Kašić  se  dotiče 
ukratko  i neprijateljskog  stava  bosanskih  Franjevaca  proti  biskupima  i svećenicima 
poslanim  od  Sv.  Stolice,  koji  ne  pripadaju  bosanskoj  provinciji,  makar  inače  bili 
Franjevci.  U posjedu  smo  velikoga  broja  savremenih  pisama  i izvješća  o tim 
stvarima  iz  pera  vjerodostojnih  osoba,  a znamo,  da  se  Propaganda  time  često 
morala  baviti.  Spominje  to  otvoreno  i tajnik  Propagande  Urban  Cerri  u poznatom 
spisu  o stanju  Katoličke  Crkve...".39 

Evo  cjelovita  Cerrijeva  izvještaja  koji  se  odnosi  na  Bosnu,  na  hrvatskom 
prijevodu  i na  talijanskom  izvorniku: 

"Bosna  je  u starini  bila  dio  Dalmacije.  S njom  je,  nasljedno,  potpala  pod 
ugarske  kraljeve.  Zatim  je  1463.  došla  pod  otomansko  gospodstvo,  osvojena  od 
Mehmeda  II.  Glava  joj  je  Sarajevo,  grad  vrlo  napučen,  premda  bez  zidina, 
rezidencija  paše,  kamo  se  sa  svih  strana  slijeva  mnoštvo  svijeta  radi  trgovine. 
Katolika  će  biti  oko  1000,  koji  o svom  trošku  drže  neke  svećenike,  koji  im  dijele 
sakramente;  u mnogim  se  dijelovima  kraljevstva  nalaze  minoriti  od  opsluženja  (= 
franjevci),  koji  posjeduju  18  samostana.  I to  je  najbogatija  provincija  sv.  Franje,  ali 
najraspuštenija.  A tako  su  protivni  svjetovnom  kleru  - iz  straha  da  ne  bi  bih  lišeni 
prihoda  onih  župa,  s pomoću  kojih  uzdržavaju  samostane  - da  sa  svim  naredbama 
koje  bi  se  izdale  iz  Rima  ne  bi  bilo  moguće  da  se  ondje  uvede.  I izazvali  bi  progon 
Turaka  protiv  samoga  klera.  Stoga  se  ta  zloupotreba  trpi  da  se  ne  prouzroči  veće 
zlo. 

Kongregacija  je  doznačila  nekoliko  mjesta  za  studij  u Italiji  određenu 
broju  onih  redovnika;  s ciljem  da  se,  nakon  što  steknu  znanje,  vrate  u provinciju 
da  poučavaju  novake.  A španjolski  im  kralj  daje,  od  carine  na  vino  u Napulju, 
novac  za  odjeću.  Među  ovima  živi  biskup  fratar  istoga  Reda  koji  je  nedavno  bio 
u Rimu  (Nikola  Olovčić).  Između  njega  i onih  redovnika  ne  teče,  prema  običaju 
prethodnika,  dobra  prepiska.  Nastaju  među  njima  samima  strančarenja  i kućne 
nesloge,  tako  da  se  nisu  uzdržali  od  optuživanja  katkad  biskup,  katkad  sudrugovi 


37  K.  DRAGANOVIĆ,  Izvješće  Ap.  Viz.  Petra  Masarecchija,  u:  Starine  JAZU,  39, 
Zagreb,  1938.,  str.  1-48. 

38  M.  VANINO,  Predloži  Bartola  Kašića  Svetoj  Stolici  za  spas  i procvat  katoličanstva 
u Turskoj  (1613  - 1614),  u:  Croatia  Sacra,  8/1934.,  str.  217-254. 

39  Ondje,  str.  223. 

na  turskom  sudu,  koji  ne  može  imati  bolji  otvor  da  izvuče  novac  na  propast 
samostana,  od  kojih  su  neki  zatečeni,  zaduženi  i opustošeni  iz  istih  razloga. 

Kongregacija  je  riješila  njihov  spor,  uza  sve  što  biskup  nije  ostao 
zadovoljan,  jer  mu  se  čini  ograničenom  sva  njegova  jurisdikcija;  spomenutoga 
je  biskupa  imenovao,  na  prijedlog  cara  kao  ugarskoga  kralja,  sv.  uspomene 
Klement  IX.  iako  ova  biskupija  nije  obuhvaćena  u deset  utemeljenih  od  Sv. 
Stjepana,  prvoga  kralja,  i ima  stotinu  reala  godišnje  iz  ugarske  kamere,  tako  da 
mu,  uz  to,  služe  župe  i samostani,  živi  s malim  potrebama".40 

2.  Tajnik  U.  Cerri  u svojem  izvještaju  o stanju  Katoličke  Crkve  ne  govori 
o pokušajima  i nastojanjima  Rima  da  se  odgoji  i u duhovnu  pastvu  uvede  svjetovni 


40  Izvještaj  tajnika  Propagande  U.  Cerri-ja  koji  se  odnosi  na  Bosnu:  "BOSNA  fu 
anticamente  parte  della  Dalmatia,  e con  quella  cadde  per  successione  ai  re  d’Ungaria,  poi 
nell’anno  1463  peruenne  sotto  ii  dominio  Ottomano,  acquistata  da  Maometto  secondo,  di  cui 
hora  e capo  SERAGLIO,  citta  popolatissima,  benche  senza  mura,  e residenza  del  Bassa,  dove 
concorrono  da  tutte  le  parti  genti  infinite  per  ii  traffico.  I cattolici  saranno  1000  in  circa,  eh'  a 
loro  spese  mantengono  alcuni  sacerdoti,  che  gramministrano  i sagramenti;  stanno  in  molte 
parti  del  regno  i minori  osservanti,  che  ne  possedono  18  conventi,  et  e la  piu  ricca  provincia  di 
san  Francesco,  ma  la  piu  rilassata;  e sono  talmente  contrarij  al  clero  secolare  per  timore 
d’essere  privati  dell’entrate  di  quelle  parochie,  con  le  quali  mantengono  i conventi,  che  con 
tutti  gl’ordini,  che  si  dassero  da  Roma,  non  sarebbe  possibile,  che  vi  s’introducesse,  e 
suscitarebbero  la  persecutione  de  Turchi  contro  ii  medesimo  clero,  onde  si  tolera  quest’abuso 
per  non  cagionare  magior  male. 

La  congregatione  ha  assegnati  alcuni  luoghi  di  studij  in  Italia  a certo  numero  di 
questi  religiosi;  accio  che  doppo  d’hauere  apprese  le  scienze  tornino  alla  provincia  per 
insegnare  a novitij,  et  ii  re  di  Spagna  gli  fa  contribuire  dalla  gabella  del  vino  in  Napoli  ii 
denaro  per  ii  vestiario.  Habita  tra  questi  ii  vescovo  frate  dell’istesso  ordine  ch’e  stato 
ultimamente  in  Roma  (Nikola  Olovčić),  tra  ii  quale  e quei  religiosi  non  passa  conforme  ii 
solito  dell’antecessori  buona  corrispodenza,  oltre  (n’ordiscono  fra  Loro  medesimi  fattioni,  e 
discordie  domestiche,  a segno  che  non  si  sono)  astenuati  d’accusare  quando  ii  vescovo,  e 
quando  i com(p)agni  al  tribunale  turchesco,  che  non  puo  hauere  migliore  apertura  per  cavar 
denari  con  rovina  de  conventi,  alcuni  de  quali  stanno  impegnati,  indebitati,  e desolati  per 
simili  cagioni. 

Ha  pero  la  congregatione  decisa  ogni  loro  controversia  con  tutto  ch’il  vescovo  non 
sia  rimasto  sodisfatto,  parendogli  assai  limitata  la  sua  giurisdittione;  fu  fatto  ii  detto  vescovo  a 
nominatione  dell’ imperatore  come  re  d’Ungaria  dalla  san.  mem.  di  Clemente  nono,  con  tutto 
che  questo  vescovato  non  sia  compreso  ne  X fundati  da  san  Stefano,  primo  re,  et  ha  cento 
reali  annui  dalla  camera  d’Ungaria,  onde  con  quello  gli  somministrano  le  parochie  et  i 
conventi,  vive  con  poco  bisogno".  A.  Theiner,  Vetera  Monumenta  Slavorum  Meridionalim 
Historiam  illustrantia,  sv.  II.  Zagreb-Rim,  1863-1875.,  str.  213;  riječi  u zagradi  ne  nalaze  se  u 
Theinerovu  dokumentu,  nego  u:  K.  Horvat,  Monumenta  historica  nova  historiam  Bosnae  et 
provinciarum  vicinarum  illustrantia , u:  Glasnik  zemaljskog  muzeja,  Sarajevo,  21,  1909.,  str. 
393-396,  dokument  br.  159,  iz  god.  1676. 

kler  u krajevima  koji  su  pod  osmanlijskim  gospodstvom,  nego  on  govori  i referira 
Papi  Inocentu  XI.  o stanju  Katoličke  Crkve  u tim  krajevima. 

Stoga  je  potpuno  promašeno  ono  što  pišu  autori  franjevačkog  Odgovora: 
"Ali  on  ne  tvrdi  da  je  stvarno  bilo  pokušaja  od  Sv.  Stolice  i raznih  rimskih 
dikasterija  da  se  svjetovni  kler  uvede  u Bosnu"  ( Separat , str.  16). 

Ali  "Rim  je,  bez  svake  sumnje,  želio  uvođenje  i dijecezanskog  klera  uz 
redovnički  u Bosni  kao  i u drugim  misijama  na  Balkanu,  što  dokazuje  otvaranje 
'ilirskih  kolegija'  u Fennu,  Loretu  i Monte  Garganu  u XVII  st.  Pokušaj,  makar  i 
dugoročan,  nije  uspio,  slomio  se  uglavnom  na  otporu  bosanske  franjevačke 

• • • y f 41 

provincije  . 

K.  Zazinović  piše:  "Bijedno  je  stanje  balkanskih  zemalja  pod  turskom 
vlašću  potaklo  papu  Aleksandra  VII.  (1655-1666)  da  po  savjetu  Prefekta 
Kongregacije  za  širenje  vjere  kard.  Antonija  Barberinija  podigne  kolegij  za  uzgoj 
svećenstva  i tako  pomogne  katolicima,  koji  su  iz  dana  u dan  u tim  krajevima 
opadali  prelazeći  na  islam  i pravoslavlje  radi  nestašice  katoličkih  svećenika. 
Prvotna  mu  je  namjera  bila,  da  se  taj  kolegij  podigne  u Dubrovniku,  ali  radi  nekih 
poteškoća  s Venecijom  odabran  bi  za  sjedište  kolegija  gradić  Fenno.  Kongregacija 
je  pak  zamolila  nadbiskupa  u Fennu  kard.  Karla  Gualtieri-a  da  uredi  i ostvari  ovaj 
njezin  nacrt...  Kolegij  je  bio  osnovan  1663,  ali  zbog  nastalih  poteškoća,  1746.  S.  C. 
de  P.  F.  predložila  je  Papi  pripojenje  kolegija  Propagandinu  Zavodu  'Urbanum'  u 
Rimu,  što  je  Papa  Benedikt  XIV  28.  I.  1746  ’benigne  approbare  dignatus  est 
unionem  faciendam  Collegii  Illyrici  Firmani  ad  Collegium  Urbanum'." 42 

3.  Autori  franjevačkog  Odgovora  nastoje  opovrgnuti  Cerrijev  izvještaj  na 
taj  način  što  pokušavaju  dokazati  da  ne  stoje  ni  druge  tvrdnje  iz  njegova  izvještaja 
koji  se  odnosi  na  Bosnu,  napose,  da  je  Bosna  u to  doba  "la  piu  ricca..."  (Usp. 
Separat,  bilješka  30,  str.  24). 

- Ono  što  sastavljači  franjevačkog  Odgovora  navode  kao  dokaze  ne 
uvjerava,  jer  iz  citiranog  teksta  Cerri-jeva  izvještaja  vidi  se  da  on  ne  tvrdi "...  da  su 
mnogi  samostani  u Bosni  zbog  prezaduženosti  dovedeni  do  propasti"  ( Separat , str. 
17),  jer  Cerri  upotrebljava  riječ  "alcuni",  a ne  "molti". 

- Cerri  navodi  i razlog  zašto  su  neki  samostani  "indebitati...",  treba  samo 
mimo  i bez  uzrujavanja  pročitati  drugi  odlomak  Cerri-jeva  izvještaja  koji  se  odnosi 
na  Bosnu. 

- Da  li  je  u to  "vrijeme  bosanska  provincija  proživljavala  najtežu 
materijalnu  krizu  zbog  turskog  zuluma"  ( Separat , str.  17),  transeat,  a izvještaj  Fra 


K.  DRAGANOVIĆ,  Osvrt  na  knjigu  S.  M.  Džaje:  Katolici  u Bosni  i Hercegovini  na 
prijelazu  iz  18.  u 19.  stoljeće,  u:  CUS,  Split,  2/1972.,  str.  171-185,  str.  180. 

42  K.  ZAZINOVIĆ,  Prikaz  rasprave  V.  Bartocentti:  "II  collegio  lllirico  di  S.  Pietro  e 
Paolo  di  Fenno",  u:  Bogoslovska  Smotra,  4/1940.,  str.  296-299,  citat  na  str.  298. 

Marka  iz  Vasiljeva  Polja  (provincijal  1675-1678)  ne  nuka  nas  na  takav  zaključak, 
kako  to  pišu  autori  franjevačkog  Odgovora.43 

- Cerri-jev  se  izvještaj  slaže  u pogledu  broja  samostana  bosanske 
provincije  s izvještajem  provincijala  Fra  Petra  Travničanina  (1672-1675),  pa  je 
vjerojatno  daje  Urban  Cerri  i za  druge  svoje  tvrdnje  nalazio  izvor  u izvještajima 
koje  je  u to  vrijeme  primala  Propaganda.44 

4.  Sastavljači  franjevačkog  Odgovora  predbacuju  dijecezanskom  kleru 
Hercegovine  i mostarskom  Biskupu  da  su  "krivotvorili  i "to  jedino  svjedočanstvo 
iz  rimskih  arhiva"  {Separat,  str.  16). 

- U Predstavci  mi  nismo  ni  jedne  jedine  riječi  naveli  iz  Cerri-jeva 
izvještaja,  pa  ne  znamo  što  smo  to  mogli  mi  "krivotvoriti",  i u tom  izvještaju  U. 
Cerri-ja  izmijeniti?  Mi  se  nismo  oslanjali  na  Cerri-jev  izvještaj  kad  smo  ustvrdili  u 
našoj  Predstavci:  "Nepobitna  je  povijesna  činjenica  da  redovnici  - franjevci  kroz 
povijest  u našim  krajevima  nisu  trpjeli  uza  se  u duhovnoj  pastvi  vjernika  po 
župama  nijednoga  drugoga  klera  " {Predstavka,  str.  13),  nego  smo  uz  druge 
dokaze  dodali  i to:  "Dovoljno  je  potsjetiti  na  izvještaj  tajnika  Propagande  Cerri- 
ja..."  {ondje). 

Zapravo,  mi  bismo  morali  prigovoriti  autorima  franjevačkog  Odgovora,  jer 
su  oni  iskrivili  taj  izvještaj  Sekretara  Propagande  navodeći  ga  nepotpuno  i 
okrnjeno.  Stoga  smo  ovaj  put  bili  prisiljeni  citirati  u potpunosti  odnosni  odlomak  iz 
Cerri-jeva  izvještaja. 

5.  Autori  franjevačkog  Odgovora  djelomično  prevode  Cerrijev  izvještaj  i 
pišu:  "On  samo  tvrdi  ’da  usprkos  svim  naredbama  koje  bi  došle  iz  Rima  ne  bi  bilo 
moguće  uvesti  ga  (svjetovni  kler),  te  da  bi  (franjevci)  potakli  progon  Turaka  protiv 
istoga  klera’"  {Separat,  str.  16). 

- Zar  to  nije  najbolja  potvrda  i dokaz  za  onaj  mentalitet  na  koji  smo  mi 
željeli  upozoriti  u svojoj  Predstavci  (str.  17)?!  Zar  nije  strašno  samo  i pomisliti  na 
to  da  bi  redovnici-franjevci  mogli  biti  tako  protivni  svjetovnom  kleru  iz  straha  da 
ne  bi  izgubili  prihode  župa  s kojima  uzdržavaju  samostane,  te  da  ne  bi  bilo  moguće 
sa  svim  odredbama  koje  bi  bile  dane  iz  Rima  uvesti  svjetovni  kler  u te  krajeve,  jer 
bi  franjevci  mogli  potaknuti  (organizirati)  progon  Turaka  protiv  toga  klera,  pa  se 
stoga  trpi  taj  abuzus  da  se  ne  stvori  i prouzroči  veće  zlo! 

Zar  to  nije  svjedočanstvo  jednog  neshvatljivog  mentaliteta? 

Na  mjestu  je  ovdje  podsjetiti  na  ono  što  piše  Ap.  Vizitator  P.  Masarecchi1 
i Bartol  Kašić  u svojim  prijedlozima.46 


" J.  JELENIĆ,  Dva  ljetopisa  Bosne  Srebrene,  Ljetopis  Fra  Marka  iz  Vasiljeva  Polja  i 
Fra  Bernardina  Nagnanovića,  Sarajevo,  1919. 

44  D.  MandiĆ,  Franjevačka  Bosna,  Rim,  1968.,  str.  200. 

45  "5.  Treba  strogo  zabraniti  franjevcima  da  turskim  sudovima  tužakaju  svjetovne 

6.  Autori  franjevačkog  Odgovora  (,  Separat  str.  20,  bilj.  br.  23)  žele 
dodati,  da  se  ne  može  pozivati,  kako  smo  to  mi  učinili  u svojoj  Predstavci  (str.  18), 
na  one  afere  i razne  sukobe  franjevačkog  poglavarstva  i biskupa,  jer  "radilo  se 
redovito  o sukobu  kompetencija  i prava,  zapravo  o zadiranju  u tuđe  kompetencije  i 
prava"  ( Separat , str.  20.,  bilješka  23). 

- Međutim,  iz  onoga  što  tvrdi  Gavranović,47  Jelenić,48  što  izlaže  Vladić,49 
te  što  spominje  Draganović  za  biskupa  fra  Marijana  Lišnjića50  i fra  Rafaela 


svećenike  i tom  prigodom  novcem  i darovima  mite  turske  suce  i službenike...",  u hrvatskom 
prijevodu  citira  J.  BUTURAC,  Katolička  Crkva  u Slavoniji  za  turskog  vladanja , Zagreb,  1970., 
str.  80. 

46 "...  4°  Se  non  pigliara  V.  Santita  qualche  efficace  rimedio  con  li  frati  di  Bosna,  che 
non  impedischino  le  persone  mandate  da  V.  Santita,  niuno  potra  tenersi  sicuro,  che  non  sia  per 
essere  tradito  da  loro  nelle  mani  de  Turchi  con  calumnie  solite  et  insolite,  che  sanno  loro 
quanto  possono  nei  animi  de  Turchi  per  cauare  danari  dei  poueri  sacerdoti"...  "Ma  non  sono 
solamente  capitali  nimici  li  eretici  et  schismatici  a Don  Simone,  ma  altretanto  lo  perseguitano 
li  frati  di  Bosna,  perche  ha  impetrato  quel  commandamento  e privilegio  del  Gran  Turco  per 
poter  introdurre  preti  secolari  et  sacerdoti  papisti  non  frati...":  M.  VANINO,  Predloži  Bartola 
Kašica  Svetoj  Stolici  za  spas  i procvat  Katoličanstva  u Turskoj  (1613-1614)  u:  Croatia  Sacra, 
8/1934.,  str.  231,247. 

Dodajmo  i ovo:  Don  Matija  Kraljić,  pitomac  kolegija  Fermo,  kojeg  je  na  preporuku 
Propagande  beogradski  biskup  postavio  na  jednu  župu,  tuži  se  Kongregaciji  god.  1715.  da  su 
ga  franjevci  "protjerali"  ("scacciato")  iz  župe  na  koju  ga  je  bio  postavio  beogradski  biskup: 
AFP,  SC,  vol.  85,  1715,  Ungaria. 

Ondje  se  može  se  pročitati  i ovo:  "Li  Vescovi  di  Belgrado  e di  Makarska  si  son’  altre 
volte  lamentati  de  PP  Bosnesi  perche?  impedivano  la  missione  a sacerdoti  secolari,  e ne  sono 
stati  avertiti  i PP.  Superiori,  nel  1681  essendo  venuti  richiami,  che  i medi  PP.  neki  paesi  lllirici 
scacciano  anco  per  mezzo  de  Turci  i Parrochi  posti  da  loro  Ordinarii...". 

Mogli  bismo  nastaviti  s iznošenjem  sličnih  svjedočanstava,  ali  to  prelazi  okvir  ovog 
priloga  i primjedaba,  nego  želimo  samo  spomenuti  ovo:  "U  početku  (iza  osnutka 
Kongregacije  Propagande)  se  pomoć  toga  Zbora  katolicima  u Bosni  sastojala  u spasonosnim 
savjetima  za  rješenje  pitanja  odnosa  franjevačke  provincije  s franjevcima  biskupima,  odnosa 
franjevaca  sa  svećenicima  zvanim  'popovi  glagoljaši',  odnosa  franjevaca  sa  svećenicima 
pitomcima  ove  iste  Kongregacije":  Misijski  kalendar,  Sarajevo,  1973.,  str.  28. 

47  B.  Gavranović,  Uspostava  redovite  Katoličke  hijerarhije  u Bosni  i Hercegovini 
1881.  godine,  Beograd,  1935.,  str.  4:  "U  isto  vrijeme  (tj.  oko  1840.)  govori  biskup  Barišić  da 
će  podignuti  sjemenište,  za  što  je  kod  Travnika  i zemljište  bio  kupio,  i odgajati  kler,  koji  će 
samo  od  njega  zavisiti". 

s J.  Jelenić,  Kultura  i bosanski  franjevci,  sv.  II.  Sarajevo,  1915.,  str.  395-396: 
"Mislio  gaje  (tj.  svjetovni  kler)  odgajati  kod  Travnika,  gdje  je  kanio  podići  sebi  residenciju  i 
sjemenište  za  odgoj  klera  i gdje  je  u tu  svrhu  s pomoću  Lionskog  zbora  za  raširenje  vjere  bio 
već  kupio  zemljište". 

49  J.  Vladić,  Bilješke  o Šunjiću  i Karačiću,  u:  Franjevački  vjesnik,  1929.,  str.  285- 

Barišića,51  jasno  se  vidi  da  u tim  aferama  nije  se  radilo  samo  "o  sukobu 
kompetencije  i prava",  kako  to  tvrdi  franjevački  Odgovor. 

7.  Mi  smo  u svojoj  Predstavci  istakli  da  još  nema  jedne  opširnije  i na 
povijesnim  izvorima  obrađene  studije  o djelovanju  svjetovnih  svećenika-misionara 
u otomanskoj  Bosni  i o djelovanju  tzv.  "popova  glagoljaša". 

"Osjetljivo  nam  nedostaje  nešto  iscrpnija,  općenitija  i dublja  studija  o 
glagoljašima  u Bosni  koja  istom  čeka  svog  autora",52  ali  ni  najmanje  ne  sumnjamo, 
kad  jednom  ona  bude  obrađena  i publicirana,  onda  će  naše  upozorenje  o 
neshvatljivo  ekskluzivističkom  mentalitetu  ondašnjeg  poglavarstva  bosanskih 
franjevaca  dobiti  svoju  punu  potvrdu.  Uvjereni  smo  da  će  tek  onda  biti  potpuno 
osvijetljeno  s kakvim  čudnim  mentalitetom  susrećali  su  se  ti  svećenici  u svojoj 
svećeničkoj  subraći  - redovnicima  franjevcima. 

Mi  želimo  ovdje  upozoriti  na  ono  što  piše  časopis  "Bosanski  prijatelj" 
1861.  o trebinjsko-mrkanskoj  biskupiji.53  A potvrdu  za  jedan  čudni,  neshvatljivi 


286. 

50  Fra  Marijan  Lišnjić  "došavši  u sukob  s franjevačkom  Bosnom  Srebrenom,  dolazi 
na  misao  potrebe  stvaranja  biskupijskog  klera,  glagoljaša,  koji  će  slušati  samo  svog  biskupa": 
CUS,  2/1972.,  str.  183. 

51  "Drugi  nasljednik  biskupa  llijića  Varešanina  ...  fra  Rafo  Barišić  iz  Oćevije  kod 
Vareša...  uspije  poslije  gotovo  400  godina  oduzeti  monopol  u zastupanju  bosanskih  Hrvata 
katolika  od  franjevačke  provincije  i osigurati  ga  za  bosanskog  biskupa  odnosno  apostolskog 
vikara  (god.  1840.).  Tako  se  otvorila  široka  mogućnost  za  uspostavu  biskupijskog  klera  u 
Bosni,  bilo  glagoljaškog,  koji  je  tek  prije  nekoliko  godina  izumio,  bilo  latinskog,  možda  fra 
Rafi  više  simpatičnog.  Glavna  stvar  je  da  to  svećenstvo  vjerno  stoji  u borbi  uz  svog  biskupa. 
Ti  novi  momenti  samo  su  doprinijeli  da  se  borba  još  žešće  rasplamsa.  Biskup  fra  Rafo,  istom 
u prvoj  fazi  izvođenja  svoga  nauma,  ostade  pobijeđen  od  provincije  i istisnut  iz  Bosne. 
Hercegovina  mu  postade  daskom  spasenja  iz  brodoloma  ...  U Hercegovini  "Barišiću  nisu  više 
bili  potrebni  novi  saveznici  u nekom  budućem  svjetovnom  klera,  što  više,  mogli  su  biti  štetni 
za  dobre  odnose  s hercegovačkim  franjevcima.  Jedna  vrlo  povoljna  prilika  za  svjetovno 
svećenstvo  opet  nije  urodila  nikakvim  plodom,  a stari  glagoljaši  počeli  su  u narodu  padati  u 
zaborav":  CUS,  2/1972.,  str.  183-184. 

52  K.  DRAGANOVIĆ,  nav.  mj.,  str.  185.  O Ilirskim  kolegijima  u Italiji,  u kojima  su  se 
odgajali  hivatski  mladići  za  svećenički  stalež,  da  se  nakon  svršenih  nauka  vrate  u hrvatske 
zemlje  kao  dušobrižnici,  kod  nas  je,  nažalost,  vrlo  malo  pisano.  O Ilirskom  kolegiju  u Loretu 
napisao  je  svoju  doktorsku  disertaciju  J.  Jurić,  Collegium  Illyricum  Lauretanum,  Rim,  1932., 
a o kolegiju  u Fermu  pisao  je  K.  ZAZINOVIĆ,  nav.  čl,  a o zavodu  J.  BURIĆ,  Ilirski  kolegij  u 
Garganskom  gorju  u 17.  stoljeću , u:  Mandićev  Zbornik,  Rim,  1965.,  str.  235-252. 

53I.  F.  JUKIĆ  (urednik),  "Namjesništvo  apostolsko  Trebinjsko",  Bosanski  prijatelj,  sv. 
III.,  Zagreb,  1861.,  str.  207-28. 

mentalitet  franjevačkog  Starješinstva  u Hercegovini  nalazimo  u onim 
Dokumentima  koje  smo  objavili  u prilogu  naše  Predstavke.54 

8.  Koliko  je  autorima  franjevačkog  Odgovora  stalo  do  objektivnosti  i 
točnosti  najbolje  dokazuje  ono  što  stoji  u franjevačkom  Odgovoru,  gdje  sastavljači 
tvrde  da  pismo  biskupa  Čule  kardinalu  Dopfneru  početkom  1970.  "uz 
mnogobrojne  druge  optužbe  protiv  hercegovačkih  franjevaca"  sadrži  i ovo:  "još 
prije  dolaska  Turaka  franjevci  su  protjerali  svjetovni  kler  iz  BiH..."  ( Separat , str. 

15). 

- Istina  je,  da  je  biskup  Čule  početkom  1970.  napisao  pismo  kardinalu 
Dopfneru  prisiljen  onim  jednostranim  i tendencioznim  reportažama  koje  su  bile 
objavljene  u inozemnom  tisku.55  U svojem  pismu  kard.  Dopfneru  Mons.  Čule 
upotrijebio  je  riječ  "verdrangt"  od  glagola  "verdrangen".  Franjevački  Odgovor 
prevodi  riječ  "verdrangt"  s "protjerali",  dok  pravo  značenje  riječi  "verdrangen" 
moglo  se  naći  u bilo  kojem  njemačko-hrvatskom  rječniku. 

Ne  treba  velikog  doumljivanja  da  se  zaključi  zašto  su  autori  franjevačkog 
Odgovora  izabrali  baš  onaj  izraz  "protjerali"  a ne  onaj  izraz-prijevod  koji  se  nalazi 
u priručnim  rječnicima. 


Kojim  i kakvim  su  mentalitetom  prožete  neke  molbe  poglavara  hercegovačkih 
franjevaca  nakon  obnove  i uspostave  redovite  crkvene  hijerarhije,  premda  je  u Ap.  Buli 
ustanovljenja  redovite  crkvene  hijerarhije  jasno  izražena  želja  i nakana  da  u dušobrižničkoj 
službi  uz  dosadašnje  dušobrižnike  - franjevce  djeluju  i svjetovni  svećenici,  može  se  lako 
ustanoviti  i vidjeti  u Deciziji  od  17.  VII..  1899  ( Predstavka , str.  24),  u kojoj  se  ponavlja 
sažetim  riječima  ono  što  je  poglavarstvo  još  1884.  pisalo  Generalu  Reda  u pogledu  župa  u 
dijecezi  Mostar-Duvno  (Usp.  Raspis  Bisk.  Ordinarijata  u Mostam,  br.  1160/67.,  29.  XII. 
1967.  str.  1).  Statističke  podatke  i brojeve  pučanstva  i vjernika  može  se  naći  u onom  opširnom 
i detaljnom  popisu  za  BiH  iz  1895. 

Trebalo  bi  posebno  analizirati  one  molbe  hercegovačko  franjevačkog  provincijala  od 
25.  IV.  1922.  i 20.  V.  1923.  ( Predstavka , str.  26-27,  30-32)  uzevši  u obzir  statističke  podatke 
koji  su  najbliži  navedenim  molbama,  a koje  je  podatke  skupila  državna  statistička  služba  u 
svojim  popisima  pučanstva,  pa  da  se  i iz  toga  vidi  čudni  neshvatljivi  mentalitet,  koji  prožimlje 
poglavare  hercegovačkih  franjevaca.  Mi  zbog  ograničenosti  prostora  i vremena  te  analize  ovaj 
put  ne  ćemo  vršiti,  ali  tko  želi,  može  to  učiniti  sam  uz  malo  truda,  i odatle  onda  povući 
određene  konsekvencije  u pogledu  našeg  upozorenja  na  posebni,  monopolističko- 
ekskluzivistički  mentalitet,  kojim  su,  nažalost,  bili  prožeti  poglavari  hercegovačkih  franjevaca, 
i u nedavnoj  prošlosti.  Zar  nije  i to  znak  nekog  čudnog,  neshvatljivog  mentaliteta  i shvaćanja 
poglavara  hercegovačkih  franjevaca,  kad  oni  u godini  1923.  traže  da  se  provinciji,  tj. 
redovnicima  dodijeli  i ona  župa  koja  bi  se  imala  formirati  uz  buduću  katedralnu  crkvu  u 
Mostam  ( Predstavka , str.  37  i 16). 

55  H.  G.  BECKER,  Skandal  unter  Brudern,  u:  Miinchener  kathol.  Kirchenzeitung,  18.  i 
25.  I.  1970.,  E.  STURMER,  Tragodie  in  Mostar,  Bauern  gegen  Bischof  u:  Weltbild,  br.  19,  od 
l.X.  1969.  i dr. 

9.  Na  str.  17-19  Separata  franjevačkog  Odgovora  autori  citiraju  neke 
izjave  rimskih  Papa  koji  su  podjeljivali  redovnicima  franjevcima  u Bosni  velike 
privilegije,  među  ostalim  dozvoljavali  su  im  i to  da  oni,  tj.  franjevački  poglavari 
mogu  "namještati  za  pastoralne  službe  i svjetovne  svećenike"  {Separat,  str.  18). 

Na  ovo  želimo  primijetiti: 

a)  Većina  tih  navoda  odnosi  se  na  period  prije  pada  Bosne  pod  Osmanlije 
(1463)  i Hercegovine  (1482),  većina  navedenih  mjesta  prije  Tridentinuma,  a svi 
prije  osnutka  Propagande  (1622); 

b)  Mi  ne  želimo,  a niti  nam  prostor  i vrijeme  dopušta  da  bismo  se  osvrtali  i 
išli  provjeravati  sve  te  privilegije  koje  su  rimski  pape  i Kongregacije  podjeljivali 
poglavarima  ondašnjih  franjevaca  u Bosni  i Hercegovini,  nego  jedino  dodajemo 
ako  su  jedni  Pape  te  privilegije  dali,  drugi  su  to  mogli  bez  ikakve  povrede  prava  i 
dokinuti,  i već  je  Tridentinum  mnogo  toga  dokinuo,  pogotovo  kasnije  nakon 
uspostave  Ap.  Vikarijata  za  Bosnu,  a da  i ne  spominjemo  uspostavu  i obnovu 
redovite  crkvene  hijerarhije  godine  1881.  u našim  krajevima.56 

c)  Kamo  sreće  da  su  svi  izvještaji  prožeti  onim  duhom  međusobne 
svećeničke  sloge  i franjevačko-redovničke  širokogrudnosti  prema  svjetovnom 
kleru  i svim  drugim  svećenicima  - redovnicima!  Kamo  sreće,  ponavljamo,  jer  onda 
ne  bi  bilo  ni  Cerri-jeva  izvještaja,  ni  onog  što  piše  isusovac  Bartol  Kašić,  niti  bi 
bilo  onih  izvještaja  biskupa  fra  Marijana  Lišnjića,  ni  Nikole  Bijankovića,  ni  fra 
Nikole  Olovčića,  ni  P.  Masarecchija,  niti  bi  bilo  onih  teških  afera  i sukoba,  kojima 
je  ispunjena  naša  crkvena  povijest  u BiH,  onda  ne  bi  bilo  ni  "hercegovačkog 
pitanja",  ni  "hercegovačkog  slučaja",  ni  Izjave  našeg  Episkopata,  ni  franjevačkog 
Osvrta  na  tu  Izjavu,  niti  naše  Predstavke,  niti  franjevačkog  Odgovora,  niti  onih 
naših  primjedaba...  i bio  bi  mir! 

Drugi  apostolski  vikar  u Hercegovini,  biskup  fra  Anđeo  Kraljević,  koji  je 
sam  nekoć  bio  poglavar  franjevačke  zajednice  u Hercegovini,  kao  Ap.  Vikar  1878. 
piše  Propagandi:  "Apostolski  vikari  neće  nikada  imati  počinka  ni  mira  dok  ne 
budu  imali  vlastiti  kler.  Apostolski  vikar  u misijama  gdje  franjevci  imaju  svoje 
poglavare  jest  četvrta  životinja  koja  govori:  Amen.  Nema  nikakva  prava  osim 
zaređivati,  posvećivati  i potvrđivati  župnike  što  ih  predloži  poglavar  koji  ih  po 
svojoj  volji  svrgava.  Biskup  je  često  prisiljen  da  neprikladnog  potvrdi,  jer  nema 
nijednoga  svoga  na  raspolaganju.  Stoga  ponizno  molim  da  se  (naslovnik) 
udostoji  posredovati  kod  Svete  Stolice  da  ushtjedne  proglasiti  Mostar 
biskupskim  sjedištem  ili  biskupijom  s uobičajenim  pravima.  Franjevci  će  moći 
slobodno  upravljati  župama  koje  su  do  sada  posjedovali.  Trebat  će  mnoge  župe 


56  Usp.  derogatornu  klauzulu  u Ex  hac  augusta,  u:  Spomenica  vrhbosanska  1882- 
1932,  Sarajevo,  1932.  str.  21. 

osnovati,  a nove  bih  mogao  povjeriti  svjetovnim  svećenicima,  bez  oštećenja 
ičijeg  prava...'1.57 

10.  Autori  franjevačkog  Odgovora  pokušavaju  povezati  one  prigovore 
koje  iznosi  U.  Cerri  u svojem  izvještaju  protiv  ondašnje  bosanske  provincije  s 
onima  koje  je  biskup  Čule  iznio  protiv  hercegovačke  provincije  u navedenom 
pismu  kard.  Dopfneru  te  s onim  prigovorima  koje  je  biskup  Žanić  spomenuo  na 
pregovorima  u Rimu  u veljači  1974.,  te  s onim  prigovorima  koje  je  spomenuo 
dijecezanski  kler  Hercegovine  u svojoj  Predstavci  ( Separat , str.  20),  i ističu  autori 
franjevačkog  Odgovora:  "Interesantno  je  primijetiti  kako  se  neke  optužbe  protiv 
franjevaca  ponavljaju"  {Separat,  str.  20). 

Služeći  se  riječima  franjevačkog  Odgovora  mi  ćemo  na  ovo  primijetiti 
slijedeće:  Interesantno  je,  simptomatično  i vrlo  zanimljivo  konstatirati  kako  se 
neke  stvari  ponavljaju:  Tako  Urban  Cerri  u svojem  izvještaju  kaže  da  su  ondašnji 
bosanski  franjevci  protivni  svjetovnom  kleru  iz  straha  da  ne  bi  izgubili  prihode 
župa,  a to  se  ponavlja  i u molbama  poglavara  hercegovačkih  franjevaca,  već  u onoj 
od  8.  IV.  1899.,  pogotovo  u onoj  od  20.  V.  1923.  da  "Regulares  Franciscanos... 
neque  media  suae  et  suorum  candidatorum  existentiae  in  Seminariis  absque 
beneficio  paroeciarum  providere  valeant"...  Slično  nalazimo  u onoj  prvoj 
Promemoriji  franjevačkog  provincij alata  u Hercegovini  od  25.  I.  1965.,  da 
mijenjanjem  ugovora  franjevci  gube  izvor  odakle  će  uzdržavati  svoj  pomladak  i 
brinuti  se  za  stare... 

Neke  se  stvari  zaista  ponavljaju... 

A što  se  tiče  članstva  u "Dobrom  Pastiru",  mnoge  redovničke  zajednice  u 
Jugoslaviji  nemaju  toliko  župa  ili  ih  uopće  nemaju  koliko  franjevci  u Bosni  i 
Hercegovini,  a ipak  ovi  su  posljednji  masovno  stupili  u udruženje,  dok  oni  prvi 
nisu:  da  li  je  to  bilo  iz  koristoljubivih  ili  drugih  motiva,  to  znaju  oni  koji  su  stupili 
u udruženje,  koje  svojim  članovima  osigurava  velike  privilegije  i materijalne 
koristi. 

Kad  smo  mi  govorili  da  u udruženju  "Dobri  Pastir"  nema  dijecezanskih 
svećenika,  mislili  smo  na  dijecezanski  kler  Hercegovine,  a eventualno  članstvo 
svjetovnih  svećenika  izvan  Hercegovine  u tom  udruženju,  ne  čini  ga  dozvoljenim  i 
zakonitim,  jer  je  sastavljačima  franjevačkog  Odgovora  dobro  poznat  stav  prema 
tom  udruženju  Državnog  Tajništva  i Predsjedništva  BKJ. 

- Autori  franjevačkog  Odgovora  predbacuju  nam  i to  što  smo  u svojoj 
molbi  Sv.  Ocu  1973.  izrazili  svoju  zabrinutost  i za  uzdržavanje  svećeničkog 
pomlatka  i za  brigu  oko  isluženih  svećenika,  ako  nam  se  ne  omogući  da  budemo 
ravnopravni  s franjevcima,  da  imamo  50%  vjernika  u svojim  župama,  a 


Tišmo  apostolskom  pronunciju  u Beč,  16.  listopada  1878.,  u:  APF  SOCG,  Bosnia, 
vol.  16,  fol.  929  r-v. 

franjevačko  poglavarstvo  želi  zadržati  sadašnje  stanje,  po  kojem  franjevci  imaju  u 
svojim  župama  cea  80%  vjernika,  većinu  župa,  svoje  samostane  i komesarijat  u 
SAD,  a da  ne  spominjemo  druge  izvore  uzdržavanja  svoje  i svojeg  pomlatka 
egzistencije. 

11.  Sastavljači  franjevačkog  Odgovora  predbacuju  i to,  iako  ne  direktno 
nama,  dijecezanskom  kleru,  nego  bosansko-hercegovačkim  biskupima,  što  su 
između  dva  svjetska  rata  isposlovali  da  naše  dijeceze,  koje  su  iza  1881.  formirane 
po  općem  crkvenom  Zakoniku,  a ne  misijskom  pravu,  još  uvijek  pod  jurisdikcijom 
Propagande.  Navode  autori  franjevačkog  Odgovora  razlog  "da  bi  ponovno  počeli 
dobivati  od  nje  novčanu  pomoć"  ( Separat , str.  21),  jer  raspadom  Austro  - ugarske 
monarhije  prestala  je  i ona  pomoć,  koju  je  Austrija  davala  Crkvi  u BiH. 

- Bolje  bi  bilo  da  to  autori  franjevačkog  Odgovora  nisu  spominjali,  jer  ako 
mi  u tom  kontekstu  spomenemo  daje  i predratna  Jugoslavija  davala  neku  novčanu 
pripomoć  za  uzdržavanje  crkvenih  odgojnih  zavoda  u BiH,  te  da  je  ta  pomoć 
dijeljena  na  tri  dijela,  od  čega  je  jedan  dio  dobivao  vrhbosanski  nadbiskup  za 
odgojne  ustanove  i crkvene  objekte  sve  tri  biskupije  u BiH,  drugu  trećinu  dobivala 
je  provincija  bosanskih  franjevaca,  a treći  dio  dobivala  je  provincija  hercegovačkih 
franjevaca.  Možda  ćemo  opet  doživjeti,  kad  smo  to  spomenuli,  da  smo  u javnost 
proširili  "tešku  klevetu"  na  račun  franjevačkog  starješinstva  u BiH.  Međutim,  taj 
podatak  mi  navodimo  na  temelju  raspisa  Pokrajinske  Uprave  za  Bosnu  i 
Hercegovinu  od  4.  VIII.  1922.  Te  pripomoći  državne  subvencije  ne  spominje 
provincijal  hercegovačkih  franjevaca  u svojoj  molbi  od  20.  V.  1923.  (. Predstavka , 
str.  30  - 32). 

Hercegovački  franjevački  provincijal  u svojoj  molbi  od  20.  V.  1923.  piše: 
"...  et  cum  utroque  huic  impedimento...  unice  (podvukli  mi)  occurri  et  succurri 
valeat  restitutione  illarum  paroeciarum...",  a nigdje  u molbi  nema  ni  spomena 
pripomoći  državne  subvencije  za  rkt.  odgojne  zavode,  premda  je  provincija  u to 
doba,  prema  citiranom  raspisu  Pokrajinske  Uprave  za  BiH,  dobivala. 

Hoće  li  nas  ponovno  autori  franjevačkog  Odgovora  optužiti  da  smo 
proširili  u javnost  "tešku  klevetu"  protiv  njih,  odnosno  protiv  franjevačkog 
poglavarstva  u našim  krajevima?! 


b)  DANAS 

Sastavljači  franjevačkog  Odgovora  tvrde:  "Nikad  nam  nije  palo  ni  na  kraj 
pameti  da  bismo  zanijekali  kako  je  svjetovni  dijecezanski  kler  u Hercegovini 
prisutan  voljom  Sv.  Stolice"  ( Separat , str.  22). 

- Da  li  je  ova  tvrdnja  autora  franjevačkog  Odgovora  demanti  svih  ranijih 
tvrdnja  u ovoj  stvari  koje  susrećemo  u službenom  glasilu  provincije  "Mir  i Dobro", 
ili  su  te  ranije  tvrdnje  demanti  gore  navedene  tvrdnje  iz  franjevačkog  Odgovora? 

1.  - Trebamo  li  podsjetiti  autore  franjevačkog  Odgovora  na  ranije  tvrdnje: 

a)  "U  našoj  lokalnoj  Crkvi  već  odavno  je  na  djelu  pogrešan  princip.  Još 
onda  netom  je  Hercegovina  isplivala  iz  turske  okupacije  i došla  pod  austrijsku,  kad 
još  nije  bilo  nijednog  svjetovnog  svećenika  u mostarskoj  biskupiji,  trebalo  je 
odmah  dodijeliti  već  unaprijed  svjetovnom  kleru  franjevačke  župe.  Povijesna  je 
činjenica  da  to  nije  tražila  Crkva  nego  Austrija...". 

b)  "Iz  izloženoga  izlazi,  da  uvođenje  redovne  hijerarhije  u BiH  nije  bilo  u 
interesu  Svete  Stolice  nego  austrougarske  monarhije  i daje  netko  drugi,  a ne  Sveta 
Stolica,  uporno  tražio  uvođenje  redovne  hijerarhije.  Nije  teško  pogoditi  ni  kakvim 
je  interesima  to  uvođenje  imalo  poslužiti".59 

c)  "Uzrok  sadašnjeg  stanja,  kako  se  neka  braća  izraziše,  ’istočni  grijeh’,  iz 
koga  je  sve  ovo  izišlo,  tijesno  je  povezan  s onim,  što  se  zove  uspostava  redovite 
hijerarhije  u Bosni  i Hercegovini".60 

Taj  uzrok  jest  onaj  "crv  koji  se  razvio  u njemu",  tj.  "u  stablu  naše  vjere"... 
"Davno  se  zametnuo  taj  crv.  I tek  je  Bosna  počela  zaboravljati  krvarenje  od 
njegova  nemilosrdnog  izjedanja,  on  je  već  u srcu  Hercegovine  i siše  sok  njezine 
životne  snage".61 

Što  je  taj  "crv",  "rak",  kako  se  izrazi  predavač  na  drugom  mjestu  u svom 
predavanju,62  "istočni  grijeh",  iz  koga  je  sve  ovo  proizišlo  da  "Hercegovina 
proživljava  najteže  dane  svoje  vjerske  povijesti"?63  Po  riječima  predavača  jest  ono, 
što  je  tijesno  povezano  s onim  "što  se  zove  'uspostava  redovite  hijerarhije  u Bosni 
i Hercegovini’."64 

Premda  je  predavač  ostavio  svoju  tvrdnju  nedorečenu,  ipak  nije  teško 
zaključiti  i domisliti:  što  je  ono,  što  je  tijesno  povezano  s uspostavom  redovite 
crkvene  hijerarhije  u BiH:  to  je  uvođenje  u duhovnu  pastvu  vjernika  po  župama 
redovitog  dušobrižničkog  dijecezanskog  klera  koji  će  ovisiti  samo  o Biskupu.65 


5S  Članak  Lakoumno  liječe  ranu  naroda  moga  vičući:  Mir!  Mir!  Ali  mira  nema,  u: 
MiD,  4/1974.,  str.  91,  nije  potpisan,  uredništvo  ga  je  uvrstilo  u glasilo  Provincije,  nije  se  od 
njega  distanciralo,  ono  ga  tim  usvaja  kao  svoje  stanovište. 

J.  MIHALJEVIĆ,  Osvrt  na  prikaz  "Župe  u Hercegovini",  Humac,  1969.,  str.  13-17. 

60  Ž.  ILIĆ  na  provincijskom  kongresu  na  Humcu  u srpnju  1969.  u referatu  o 
"hercegovačkom  pitanju",  u:  MiD,  5/1969,  str.  221. 

61  Ondje,  str.  215. 

62  Ondje,  str.  22 1 . 

63  Ondje,  str.  215. 

64  Ondje,  str.  22 1 . 

65  Na  provincijskom  kongresu  na  Humcu  prigodom  proslave  100. obljetnice 
samostana  bilo  je  preko  100  članova  hercegovačke  franjevačke  provincije,  uz  prisustvo  i 
sudjelovanje  samog  O.  Provincijala.  U službenom  izvještaju,  u "Mir  i Dobro",  5/1969.  nigdje 
ne  nalazimo  ni  spomena  da  bi  se  netko  od  prisutnih  digao,  usprotivio,  protestirao  protiv 
užasnih  tvrdnji  i riječi  predavača  o.  Žarka  llića.  A o.  Provincijal  napisa  da  se  je  na  kongresu 

Kako  složiti  onu  tvrdnju  koju  smo  citirali  iz  franjevačkog  Odgovora  na 
početku  ovog  poglavlja  s onim  tvrdnjama  koje  smo  naveli  pod  a - c,  a koje 
susrećemo  u službenom  glasilu  i u spisima  poglavara  hercegovačkih  franjevaca? 
Što  na  sve  to  treba  reći?  Možda  je  najbolje  ostaviti  svakome  svećeniku,  da  on  sam 
stvori  odgovarajući  zaključak! 

2.  - Dijecezanski  kler  u Hercegovini  nije  ni  u svojoj  Predstavci  niti  u bilo 
kojoj  drugoj  zgodi  pokušao  zanijekati  da  su  redovnici-franjevci  prisutni  u BiH  po 
mandatu  Sv.  Stolice,  niti  je  smatrao  da  su  oni  u Bosni  i Hercegovini  "intrusi" 
{Separat,  str.  22). 

a)  Jer  su  franjevci  po  mandatu  Sv.  Stolice  vršili  dušobrižničku  službu  u 
župama  BiH,  Sv.  Stolica  kao  mandans  ima  apsolutno  pravo  mijenjati  stanje,  kao 
što  je  to  učinila  1881.  S uspostavom  i obnovom  redovite  crkvene  hijerarhije  bilo  je 
skopčano  i ono  drugo  pitanje:  razdioba  dušobrižničke  službe  po  župama  između 
dosadašnjih  dušobrižnika-franjevaca  i dijecezanskog  klera,  koji  je  trebalo  odgojiti  i 
u redovitu  pastvu  uključiti.  Sveta  je  Stolica  donijela  svoje  odluke  o tome,  kako  je 
onda  smatrala  da  je  najbolje,  a to  ne  isključuje  da  Sv.  Stolica  može  kasnije 
promijeniti  svoju  odluku  i uskladiti  je  sa  zahtjevima  novih  okolnosti.  To  Svetoj 
Stolici  priznaje  i franjevački  Odgovor  {Separat,  str.  13). 

b)  Dijecezanski  kler  Hercegovine  nije  nikad  upotrijebio  riječ  "intrusus  - 
uljez"  za  franjevce  u BiH. 

Da  nisu  možda  nekoć  neki  franjevci  u BiH  obilno  tu  riječ  upotrebljavali  za 
dolazak  nadbiskupa  J.  Stadlera  u Bosnu  za  prvog  vrhbosanskog  nadbiskupa,  za 
isusovce  i svjetovni  kler  u BiH?! 

3.  - Lijepo  je  od  autora  franjevačkog  Odgovora  što  izjavljuju:  "Priznajemo 
također  svjetovnom  dijecezanskom  kleru  u Hercegovini  da  pastoralno  djeluje"  u 
Hercegovini  {Separat,  str.  22). 

- Željeli  bismo  da  ta  izjava  ne  ostane  samo  na  riječi  nego  da  se  dokaže  i na 
djelu.  Žao  nam  je,  što  i ovdje  moramo  ustvrditi  da  postupak  nekih  hercegovačkih 
franjevaca  zadnjih  nekoliko  godina  uvelike  demantira  gornju  izjavu  autora 
franjevačkog  Odgovora  posebno  kad  je  riječ  o osnivanju  novih  župa.  Da  bi  se 
spriječilo  osnivanje  novih  župa  za  dijecezanski  kler,  organizira  se  izgradnja 
filijalnih  crkava,  i to  bez  dozvole  mjesnog  Ordinarija.66 


"Govorilo  tako  iskreno,  otvoreno,  bez  mkavica  i bez  straha  bilo  pred  kim"  i da  je  kongres 
"fotografija  duše  naše  Provincije..."  {ondje,  str.  198) 

6 Tko  želi  potpunije  podatke  o izgrađenim  filijalnim  crkvama  nakon  godine  1968. 
može  ih  naći  u knjizi:  Ž.  ILIĆ,  Hercegovina  u Crkvi , Duvno,  1974.  Koliko  smo  obaviješteni, 
mjesni  je  Ordinarij  izdao  samo  za  manji  broj  potrebnu  dozvolu,  a druge  su  podignute  bez 
dozvole  crkvene  vlasti,  a neke  bez  ikakva  znanja  mjesnog  Ordinarija,  druge  čak  protiv  izričite 
zabrane  sa  strane  mjesnog  Ordinarija,  jer  u tim  mjestima  bilo  je  potrebno  osnivati  novu  župu. 

Zašto  je  upravo  nastala  trka  za  izgradnjom  filijalnih  crkava  iza  1968. 
godine,  nije  teško  domisliti!  Komentar  nije  potreban! 

4.  - Odbijamo  kao  potpuno  neistinito  i (ne)  bratski  uvredljivo  sa  strane 
autora  franjevačkog  Odgovora:  "Ako  bismo  nastavili  tim  putom"  (tj.  ustupanjem 
nekih  još  svojih  prava)  "ova  naša  svađa  ne  bi  imala  nikada  zadnjeg  verza:  nego 
samo  dosadni  refren:  daj  još,  daj  još,  daj  još..."  ( Separat , str.  22). 

- Sastavljačima  franjevačkog  Odgovora  veoma  je  dobro  poznato  što  je 
mjesni  Ordinarij  mons.  Čule  bio  uglavio  1968.  godine  sa  franjevačkim 
provincijalom  o.  Šilićem.  Poznato  im  je  također  što  su  predstavnici  dijecezanskog 
klera  predlagali  u razgovorima  pred  Apostolskim  Vizitatorom.  Prema  tome  ono 
(ne)  bratsko  predbacivanje  i optuživanje  posve  je  bez  temelja.  Šteta  da  su  to  autori 
franjevačkog  Odgovora  napisali! 

- Ovdje  neka  nam  bude  slobodno  iznijeti  jednu  opću  konstataciju  u 
pogledu  drugog  dijela  franjevačkog  Odgovora:  on  je  pisan  u neraspoloženju,  u 
uzrujanosti,  neshvatljivoj  nervozi,  pa  neki  izrazi  i pasusi  prelaze  granicu  obične 
ljudske,  pogotovo  svećeničke  uglađenosti.  Dobiva  se  dojam  i čovjek  si  kojiput 
mora  postaviti  sebi  pitanje:  s kim  to  razgovara  i tko  to  piše?  Da  li  s redovnicima  ili 
s dijecezanskim  svećenicima,  koji  su  istodobno  članovi  franjevačke-redovničke 
zajednice,  Regulares... 

Ne  znamo,  odakle  to  da  se  "regulares"  pozivlju  na  "Evanđelje,  pravednost 
i jednakost"  ( Separat , str.  23),  kad  je  u pitanju  dušobrižnička  služba  vjernika  po 
župama?  Da  se  radi  o nekoj  "Kongregaciji  župnika",  onda  bismo  mogli  još  nekako 
razumjeti,  ali  kad  se  radi  o "Regulares",  onda  nam  je  mnogo  toga  nerazumljivo  i 
neshvatljivo. 

Neshvatljiv  nam  je  onaj  stalni  refren:  naša  stečena,  prirodna  prava.... 

Ne  vidimo  kojim  će  to  putom  udariti  franjevci  u budućnosti  kad  autori 
franjevačkog  Odgovora  tvrde  da  "neće  se  moći  nastaviti  tim  putom:  putom 
postupnih  ustupanja  vlastitih  prava  od  strane  franjevaca" (Separat,  str.  22)? 

AD  5.  RAVNOMJERNA  I PRAVIČNA  PODJELA 

Uz  ono  što  smo  napisali  u Predstavci  (str.  1 5 pod  e),  a što  skoro  doslovce 
prenosi  franjevački  Odgovor  ( Separat , str.  23),  želimo  dodati  ovo: 

a)  Kad  se  radi  o popunjavanju  župa  lib  coll.  Ordinarii  nema  nikakve 
važnosti  brojčani  omjer  i dulja  povijesna  prisutnost  redovničkoga  klera  prema 
dijecezanskom  kleru. 

A da  se  radi  o župama  koje  su  tangirane  abrogiranim  reskriptom  iz  1923. 
zaista  o župama  lib.  coll.  Ordinarii  - saeculares,  izjavila  je  ne  jednom  nego  više 


ali  da  se  to  onemogući,  organiziralo  se  gradnju  filijalne  crkve.  Sapienti  sat\ 

puta  Sveta  Kongregacija  za  Evangelizaciju  Naroda,  također  31.  VIII.  1972.  i u 
pismu  o.  Generalu  O.  F.  M.  4.  X.  1972. 67 

Budući  da  se  radi  o župama  lib.  coll.  Ordinarii,  pitanje  je  samo,  ima  li 
mjesni  Ordinarij  dovoljan  broj  biskupijskih  svećenika  kojima  može  povjeriti  te 
župe.  Po  našem  shvaćanju  to  je  odlučujuće,  a ne  brojčana  nadmoć  redovnika- 
franjevaca  i njihova  dulja  povijesna  prisutnost.  Stoga  je  sve  ono  što  piše 
franjevački  Odgovor  u vezi  s time  promašeno  i bez  temelja. 

b)  Za  bolje  razumijevanje  franjevačkog  Odgovora  stavit  ćemo  nekoliko 
sitnijih  primjedaba: 

1)  Da  li  franjevci  u dijecezi  Mostar-Duvno  žele  i dalje  zadržati  "skoro 
isključivi  monopol  u duhovnoj  pastvi"  ( Separat , str.  23),  može  svaki  svećenik  s 
malo  truda  proračunati  i zaključiti  iz  onoga  popisa  župa  s označenim  brojem 
obitelji  i brojem  vjernika,  kako  je  to  u svojoj  knjizi  "Hercegovina  u Crkvi"  naveo 
o.  Žarko  Ilić,  a mi  smo  te  podatke  uvrstili  kao  dodatak  dokumentima  u našoj 
Predstavci  (str.  43-46).  Tko  želi,  moći  će  sve  te  podatke  provjeriti  i u najnovijem 
izdanju  Općeg  šematizma  Katoličke  Crkve  u Jugoslaviji. 

2)  Nama  je  veoma  čudno  da  nam  autori  franjevačkog  Odgovora 
predbacuju  i to,  da  smo  citirali  samo  onu  tvrdnju,  kojom  provincijal  Šilić  priznaje 
"da  svjetovno  svećenstvo  ima  pravo  tražiti  da  u svojoj  dijecezi  ne  budu 
drugorazredni  svećenici...  Isto  tako  stojim  na  stanovištu  da  svjetovni  kler  ima 
pravo  tražiti  barem  polovicu  pučanstva..."  ( Predstavka , str.  20-21,  Separat,  str. 
23),  kad  smo  u uvodnom  dijelu  Predstavke  citirali  i onu  izjavu  provincijala  Šilića  u 
pogledu  stanovišta  BKJ  prema  apelu  definitorija  hercegovačkih  franjevaca 
( Predstavka , str.  3). 


Sv.  Kongregacija  za  Evangelizaciju  naroda,  Prot.  N.  4479/72.,  31.  VIII.  1972.: 
"Poiche  la  suddetta  parrocchia  (tj.  Suica)  appartiene  all’Ordine  francescano  in  virtu 
delfaccordo  del  1899.  ii  Provinciale  dovra  ora  mettere  a disposizione  deH’Ordinario  una  delle 
parrocchie  che  sono  di  libera  collazione  del  medesimo  e che,  essendo  stato  dichiarato  nullo  ii 
rescritto  del  1923.  dovrebbe  gia  appartenere  al  Clero  secolare...  In  tal  modo,  solo  sei  delle 
parrocchie  del  rescritto  del  1923.  saranno  State  passate  al  Clero  secolare;  le  altre  dovranno 
seguire  col  tempo". 

Ista  Kongregacija  u svojem  opširnom  pismu  Generalu  OFM,  4.  X.  1972., 
odgovarajući  na  podnesak  provincijala  Šilića  od  23.  IX.  1972.,  piše  daje  tražila  da  provincijal 
učini  najmanji  gest  dobre  volje  "suffragando  cosi  le  sue  scuse  da  presentarsi  al  Vescovo  nel 
cedere  almeno  una  delle  molte  parrocchie,  tuttora  amministrate  dall’Ordine  senza  fondamento 
giuridico  e che  sono  di  libera  collazione  dell’Ordinario  del  Luogo..." 

A u reskriptu  Nr.  6009/72.,  2.  XII.  1972.,  poimenično  se  izbrajaju  "parrocchie 
secolari..."  (usp.  Predstavka,  str.  42). 

Gornju  izjavu  provincijala  Šilića  iz  njegove  Promemorije  od  2.  III.  1968. 
nismo  je  mi,  dijecezanski  kler,  izmislili  niti  je  iznudili  od  o.  Šilića,  a da  lije  o.  Šilić 
povlači  ili  i dalje  ostaje  kod  te  izjave,  on  sam  zna! 

- Ne  znamo,  na  temelju  čega  su  autori  franjevačkog  Odgovora  mogli 
zaključiti  da  mi  o.  Šilića  smatramo  heretikom  ("inače  je  on  za  njega",  tj.  za 
dijecezanski  kler  "čak  i heretik"  - Separat , str.  23). 

To  je  gruba  neistina,  i (ne)  bratska  kleveta,  recimo  ovaj  puta  "sračunata" 
(ne)  bratska  uvreda! 

Izjave  provincijala  Šilića  koje  susrećemo  u glasilu  Provincije  "Mir  i 
Dobro"  i u drugim  spisima  mogle  bi  biti  predmetom  posebne  studije,  i ne  bismo 
željeli  da  nas  sastavljači  franjevačkog  Odgovora  prisiljavaju  na  takvu  jednu  studiju 
o izjavama  provincijala  Šilića.  Mi  smo  u ovom  prilogu  na  stranici  6.,  u bilješci  9. 
naveli  izjavu  provincijala  Šilića  o crkvenom  sudu,  a u daljnjem  tekstu  ovog  priloga 
možda  ćemo  navesti  i onu  njegovu  izjavu  o Kodeksu. 

3)  Jednako  se  čudimo  sastavljačima  franjevačkog  Odgovora  što  sada  tvrde 
"da  nije  točno  da  su  predstavnici  franjevaca  prihvatili  pred  Ap.  Vizitatorom  načelo 
fifty-fifty  župa  i vjernika..."  {Separat,  str.  24). 

- Jednostavno  ne  znamo  kome  ćemo  vjerovati:  da  li  autorima  franjevačkog 
Odgovora,  koji  pišu  što  smo  netom  naveli,  ili  predstavnicima  dijecezanskog  klera 
koji  su  nam  opetovano  tvrdili,  da  je  načelo  "fifty-fifty"  bilo  polazna  točka  u 
razgovorima  pred  Ap.  Vizitatorom  s predstavnicima  franjevačke  provincije.  A i o. 
Šilić  prihvatio  je  to  kao  polaznu  točku  u pregovorima  s mjesnim  Ordinarijem  u 
proljeće  1968.  A to  je  bilo  i pismeno  utvrđeno  u onom  sporazumu  mjesno 
Ordinarija  i hercegovačkog  Provincijala  u travnju  1968. 68 

4.  Odbijamo  kao  (ne)  bratsku  uvredu  ono  što  pišu  autori  franjevačkog 
Odgovora:  "...  pozivanje  na  ravnomjernost  i pravičnost  od  strane  biskupa  i 
svjetovnog  klera  Hercegovine  samo  (je)  smicalica  (podvukli  mi)  i zamka  za 
neupućene"  {Separat,  str.  24). 

- Na  mjestu  je  ovdje  ponoviti  ono  što  smo  rekli  na  početku  ovog  poglavlja: 
Kad  se  radi  o popunjavanju  župa  lib.  coll.  Ordinarii,  a koje  su  dosad  bile 
povjerene  franjevačkoj  provinciji  "ad  nutum  S.  Sedis",  i sad  nakon  što  je  Sv. 
Stolica  opozvala,  anulirala  svoj  reskript  kojim  je  bila  te  župe  povjerila  redovničkoj 
zajednici,  nije  odlučujuće  brojčani  omjer  redovničkog  i biskupijskog  klera  u 
biskupiji,  nego  je  odlučujuće  da  li  ima  mjesni  Ordinarij  dovoljan  broj  svećenika, 
kojima  može  te  župe  povjeriti  na  administraciju. 

Sve  ostalo  što  se  u vezi  s ovim  poglavljem  iznosi  u franjevačkom 
Odgovoru  jest  bez  temelja  i promašeno,  jer  osiguravajući  za  redovnički- 


68  Vidi  tekst  Sporazuma  mjesnog  Ordinarija  i franjevačkog  Provincijala  među 
dokumentima  u ovoj  knjizi. 


510 


franjevački  kler  polovicu  vjernika  biskupije  Mostar-Duvno  u njihovim  župama  ne 
dovodi  se  u pitanje  "budućnost"  ( Separat , str.  24)  franjevaca  u Hercegovini,  nego 
se  uspostavlja  odnos  koji  je  zacrtan  već  u Deciziji  iz  1899.  jednoga  i drugoga  klera 
u dušobrižničkoj  službi. 

A da  li  župe  franjevcima  povjerene  Decizijom  iz  1899.  čine  i predstavljaju 
zaista  "potiorem  partem"  biskupije,  to  bi  moglo  biti  predmetom  posebnog  napisa  i 
statističke  analize,  kao  i to  kako  su  osnivane  župe  i izgrađivani  crkveni  objekti,  a 
sve  to  prelazi  okvir  ovih  primjedaba. 

5.  Mi  i dalje  tvrdimo  i ponavljamo  da  dijecezanski  kler  ima  "ius  ad  rem", 
tj.  ima  pravo  da  mu  hercegovačka  franjevačka  provincija  vrati  i ustupi  one  župe 
koje  su  vrhovnom  vlašću  Crkve  takvima  deklarirane,  unatoč  toga  što  autori 
franjevačkog  Odgovora  tvrde  da  se  to  kosi  "s  našim  interesom"  ( Separat , str.  25) 
"na  iste  župe". 

6.  Na  koncu  ovog  poglavlja  budi  nam  slobodno  reći  i ovo:  Mi  naprosto  ne 
znamo  kojim  bismo  se  rječnikom  morali  služiti  da  se  razumijemo  i sporazumimo  s 
našim  sugovornikom  i da  ne  izazovemo  našu  svećeničku  subraću  franjevce. 

Ako  mi  spomenemo  koji  citat  iz  Evanđelja,  autori  franjevačkog  Odgovora 
odmah  to  ironiziraju,  izvmu,  skoro  bismo  rekli  i izrugaju  kao  s onim  citatom  iz  Lk 
7,  10  {Separat,  str.  27). 

Ako  mi  spomenemo  bratsku  jednakost,  i u ime  te  jednakosti  tražimo 
ravnomjernu  i pravičnu  razdiobu  župa  u dijecezi,  odmah  nam  autori  franjevačkog 
Odgovora  to  osporavaju,  jer  smo  mi  jednočetvrtinski  kler  prema  franjevcima,  koji 
su  tročetvrtinski  kler  u dijecezi.69 

Ako  mi  spomenemo  da  je  dijecezanski  kler  ovdje  voljom  Sv.  Stolice, 
sastavljači  su  franjevačkog  Odgovora  odmah  spremni  zaključiti  da  mi  njima  to  ne 
priznajemo  i da  su  franjevci  u BiH  "intrusi"  {Separat,  str.  22). 

Zaista,  dva  smo  "mentaliteta",  ali  ne  u onom  smislu  kako  to  prikazuje 
franjevački  Odgovor  {Separat,  str.  33). 

Možda  je  najveća  krivnja  dijecezanskog  klera  u Hercegovini  to  što  smo  tu, 
i što  smo  sada  ispali  kao  "napadači"  na  ono  na  što  su  franjevci  stekli  "izvjesna 
prirodna  i pozitivna  prava"  {Separat,  str.  22)!? 


69  Osvrt  hercegovačkih  franjevaca  na  Izjavu  katoličkih  Biskupa  Jugoslavije  drugačije 
je  pisao  (usp.  našu  Predstavku,  str.  12).  Odakle  su  sastavljači  franjevačkog  Osvrta  i Odgovora 
crpili  svoje  podatke,  nije  nam  poznato,  ali  iz  knjige  Ž.  ILIĆA  Hercegovina  u Crkvi,  drugačije 
slijedi,  daje  omjer  jednoga  i drugoga  klera  u pastvi  dijeceze  Mostar-Duvno  različit  od  onoga 
što  tvrde  autori  franjevačkog  Odgovora.  Tko  želi,  neka  sam  te  podatke  provjeri,  ili  ih  može 
provjeriti  u najnovijem  izdanju  općeg  šematizma  Katoličke  Crkve  u Jugoslaviji.  Ali  mi 
ponavljamo,  omjer  brojčani  klera  nije  odlučujući,  nego  to,  da  li  ima  mjesni  Ordinarij  dovoljan 
broj  svećenika  kojima  može  povjeriti  župe  lih.  coll.  Ordinarij. 

AD  6.  "NEPRAVDE"  PREMA  SVJETOVNOM  KLERU 


Sam  je  naslov  ovoga  poglavlja  u franjevačkom  Odgovoru  jednostran, 
provokativan,  providno  tendenciozan. 

1.  - Predstavka  dijecezanskog  klera  ne  sadrži  optužbu  biskupa-franjevaca 
nego  konstatira  činjenicu  da  za  njihovog  upravljanja  biskupijom  unatoč  povoljnim 
uvjetima  dijecezanski  je  kler  ostao  u iščezavajućoj  manjini.  Ovo  nismo  mogli 
mimoići,  kad  se  to  statistički  može  lako  utvrditi  i ne  možemo  zanijekati  neke 
činjenice,  kao  na  pr.  da  se  je  dugo  opirao  biskup  Buconjić  da  ne  primi  u biskupiju 
don  Tadiju  Božića,  četvrtog  dijecezanskog  svećenika  iz  mostarsko-duvanjske 
biskupije,  a koji  je  završio  svoje  nauke  u centralnom  bogoslovskom  sjemeništu  u 
Sarajevu.  I kad  ga  je  konačno  primio,  ostao  je  stalno  broj  4 dijecezanskih 
svećenika  iz  mostarsko-duvanjske  biskupije  za  vrijeme  upravljanja  dijecezom  o. 
Buconjića,  biskupa.  I kad  je  umro  don  Andrija  Aničić  (4.  IV.  1905),  došao  je  iza 
njega,  bolje  reći  umjesto  njega,  don  Ante  Bakula  (ređen  29.  VI.  1909.),  a otada  nije 
bilo  iz  mostarsko-duvanjske  biskupije  dijecezanskog  svećenika  sve  do  1915.,  kad 
je  ređen  don  Andrija  Majić  (11.  VI.  1915.).  Dakle,  kroz  13  godina  od  don  Tadije 
Božića,  ređen  29.  VI.  1902;  do  don  Andrije  Majića  bio  je  ređen  za  mostarsko- 
duvanjsku  biskupiju  samo  jedan  dijecezanski  svećenik.70 

Tko  može  vjerovati  da  uz  malo  više  brige,  skrbi,  ljubavi  za  dijecezanski 
kler  ne  bi  biskup  Buconjić  mogao  daleko  više  odgojiti  biskupijskog  klera  za 
dijecezu  Mostar-Duvno? 

Možda  se  to  može  razumjeti  (ali  ne  i odobriti!),  kad  se  ima  pred  očima  ono 
što  stoji  u preambuli  Decizije  iz  1899.:  "Ideo  prius  tamen  a Nobis,  quam  a 
superioribus  Fratrum  Minorum  Hercegovinae  desideratum  fuit,  ut  paroeciae  ad 
dexteram  dicti  fluminis  jacentes,  Religiosis  agnoscerentur,  reliquae  vero  ad 
sinistram  sitae  essent  liberae  collationis  Episcopi..."  ( Predstavka , str.  24). 

Ili,  kako  možemo  preći  preko  toga,  premda  to  nismo  spomenuli  u našoj 
Predstavci,  da  je  biskup  o.  Alojzije  Mišić  izdao  onaj  dokumenat  o ograničenu 
broju  sjemeništaraca  - numerus  clausus.1 1 Svejedno,  što  taj  akt  biskupa  Mišića  nije 
imao  praktične  važnosti,  jer  je  ubrzo  iza  toga  biskup  Mišić  umro,  ali  nitko  to  ne 
može  sad  iz  povijesti  dijeceze  izbrisati. 

Kako  je  pak  došlo  do  izdavanja  toga  akta  o "numerus  clausus"  i uopće  o 
razvoju  dijecezanskog  klera  u biskupiji  Mostar-Duvno  u periodu  od  obnove  i 
uspostave  redovite  crkvene  hijerarhije  u našim  krajevima  do  prve  stote  obljetnice, 
ostavimo  to  za  jednu  kasniju  opširniju  povij esno-statističku  studiju. 


70  Grad  na  gori,  Sarajevo,  1926.,  str.  158.  slj. 

71  Usp.  ABO,  788/39.,  9.  VI.  1939. 

2.  Autori  franjevačkog  Odgovora  ironično  prigovaraju  Predstavci 
dijecezanskog  klera  Hercegovine,  kako  to  da  ova  nije  proglasila  biskupa  Čulu 
zaslužnim  za  povećanje  franjevačkog  svećeničkog  pomlatka  u Hercegovini  iza 
svršetka  II.  svjetskog  rata. 

- A sastavljači  franjevačkog  Odgovora  prelaze  šutke  preko  jedne  druge 
činjenice:  tko  je,  naime,  "zaslužan"  da  su  neki  redovi,  pa  i dijeceze  dobile  iz 
Hercegovine  mnogo  svojih  članova,  a ti  redovi  i kongregacije  nisu  imali  svojih 
samostana  na  području  Hercegovine?  Vjerujemo  da  je  autorima  franjevačkog 
Odgovora  dobro  poznato,  kako  je  iza  II.  svjetskog  rata,  kad  su  se  pojavila  brojna 
zvanja  u Hercegovini,  nastala  prava  trka  izvoza  zvanja  u druge  redovničke 
zajednice  i dijeceze.  O tome,  tko  želi,  može  naći  nešto  podataka  u knjizi  o.  Žarka 
Ilića,  iz  koje  se  može  vidjeti  koliko  je  mladih  svećenika  u drugim  redovima  i 
dijecezama,  a porijeklom  su  iz  dijeceze  Mostar-Duvno.72  Zanimljivo  bi  bilo 
provesti  jednu  anketu  među  tim  svećenicima  redovnicima,  da  bi  se  ustanovilo  kako 
su  oni  došli  u te  redovničke  zajednice,  koje  nisu  imale  ni  danas  nemaju  u dijecezi 
svojih  samostana. 

- Nije  dijecezanski  Ordinarij  Mons.  Čule  nikada  nikome  uskratio,  ako  je 
on  želio,  da  ide  u drugu  dijecezu,  ili  u drugu  redovničku  zajednicu.  Ali  nam  nije 
nepoznato  da  su  neki  hercegovački  franjevci  slali  višak  svećeničkih  kandidata  na 
sve  strane,  samo  ne  svom  Biskupu.  Zašto?  Nije  teško  odgovoriti.  Podsjetit  ćemo 
na  jednu  pritužbu  iz  17.  stoljeća;  koja  se  nalazi  u Propagandinu  arhivu:  "Episcopus 
e frati  Bosnesi  nollunt  mittere  aliquem  ad  Collegium  Illyricum,  ne  ibi 
multiplicentur  Presbyteri  Saeculares".73 

3.  Što  bismo  trebali  i morali  primijetiti  na  onu  tvrdnju  iz  franjevačkog 
Odgovora:  "A  zanima  nas  tko  je  ’kriv’  što  je  najveća  nestašica  zvanja  i u nas  i u 
svijetu  upravo  u onim  biskupijama  u kojima  franjevci  nikada  nisu  bili  biskupi?! 
Kad  bi  broj  zvanja  ovisio  o postojanju  i nepostojanju  sjemeništa,  katolički  Zapad 
ne  bi  znao  za  krizu  zvanja!"  ( Separat , str.  25). 

- Upravo  ovi  zadnji  dio  tvrdnje  iz  franjevačkog  Odgovora  potkrepljuje 
našu  konstataciju  koju  smo  iznijeli  (Predstavka,  str.  14-15  d). 


7~  Ž.  ILIĆ,  Hercegovina  u Crkvi , Duvno,  1974.,  str.  51.  slj.  donosi  popis  svećenika,  a 
može  se  uzeti  kao  sigurna  činjenica  daje  daleko  veći  broj  mladića  pošao  u razna  dijecezanska 
sjemeništa  i redovničke  novicijate  izvan  Hercegovine. 

73Usp.  J.  BUTURAC,  nav.  dj.,  str.  93.  Dakle,  u promijenjenim  okolnostima  primjenjuje 
se  stara  taktika.  Jedan  je  na  pr.  mladić  iz  Suice  izgubio  čitavu  godinu,  jer  ga  je  župnik 
franjevac  slao  najprije  vrhbosanskom  nadbiskupu,  a kad  ga  ovaj  nije  mogao  primiti,  jer  je 
imao  dovoljan  broj  kandidata  iz  svoje  nadbiskupije,  onda  je  tog  mladića  sljedeće  godine 
župnik  poslao  u Dalmaciju  u svjetovno  sjemenište,  a ne  svojem  vlastitom  biskupu  u Mostar. 

- Prelazi  okvir  ovih  primjedaba  da  raspravljamo  o zvanjima,  o ulozi 
svećenika,  odgovornosti  biskupa,  ali  neka  nam  se  dopusti  mjesto  svake  druge 
primjedbe  navesti  riječi  sv.  Pavla:  "Pa  stoje  Apolon?  Što  li  Pavao?  Sluge,  koje  su 
vas  priveli  k vjeri,  a svaki  je  od  njih  sluga  onako,  kako  mu  je  Gospodin  dao.  Ja 
sam  posadio,  Apolon  je  zalio,  ali  Bog  je  dao  da  uzraste.  Tako  niti  je  što  onaj  koji 
sadi,  niti  onaj  koji  zalijeva,  nego  onaj,  koji  daje  da  raste  - Bog"  ( 1 Kor  3,5-8) 

4.  Odbijamo  kao  obični  propagandni  manevar ,"bluff'  ono  što  autori 
franjevačkog  Odgovora  pišu:  "Izgleda  da  naš  svjetovni  kler  vidi  nestanak  sablazni 
i nemira  u zapadnoj  Hercegovini  tek  s nestankom  franjevaca  iz  nje..."  ( Separat , str. 
26). 

- Ovo  je  upravo  drski  izazov,  kojemu  mi  nismo  nikada  dali  povoda! 

Autori  franjevačkog  Odgovora  ne  mogu,  a da  ne  spomenu  i ' istočnu 

Hercegovinu:  "Otkako  su  otuda  uklonjeni  franjevci,  tamo  više  nema  slučajeva 
poput  ovog  "zapadnohercegovačkofranjevačkog"  ( Separat , str.  26). 

- Ako  mi  pak  u ovom  prilogu  osvrćući  se  na  tu  tvrdnju  sastavljača 
franjevačkog  Odgovora  izjavimo  da  komparacija  zapadne  i istočne  Hercegovine 
nije  na  mjestu,  te  daje  tvrdnja  bez  temelja,  te  kao  usput  spomenemo  istočnu  Bosnu 
ih  bosansku  Krajinu,  gdje  su  također  nekoć  djelovali  franjevci  i imali  svoje 
samostane74  a danas  tamo  u istočnoj  Bosni  ni  katolika  ni  franjevaca,  odmah  će  nas 
sastavljači  franjevačkog  Odgovora  optužiti,  da  "klevećemo"!  Izgleda  da  je 
autorima  franjevačkog  Odgovora  slobodno  sve  reći  i napisati,  a nama  nije 
slobodno  ni  to  reći  da  je  dijecezanski  kler  u Hercegovini  za  vrijeme  upravljanja 
biskupijom  biskupa  iz  franjevačkog  Reda  ostao  u iščezavajućoj  manjini,  premda  se 
to  može  lako  statistički  utvrditi. 

I sastavljači  franjevačkog  Odgovora  odmah  to  proglašuju  kao  napad  na 
"biskupe  franjevce"  {Separat,  str.  25).  Ne  znamo,  kojim  pravom  autori 
franjevačkog  Odgovora  sebi  sve  dozvoljavaju,  možda  oslanjajući  se  na  "Istinsku, 
evanđeosku  pravednost  i jednakost"  {Separat,  str.  26),  samo  je  šteta  što  ne 
rastumačiše  što  oni  shvaćaju  pod  "istinskom,  evanđeoskom  pravednošću  i 
jednakosti"?! 


AD  7.  "PRIMAS  PARTES"  SVJETOVNOG  KLERA 

1 . Izraz  "primas  partes"  nismo  mi  stvorili,  nego  smo  ga  našli  u koncilskom 
dokumentu  "Christus  Dominus",  br.  28.  Sve  prigovore,  pa  i u neku  ruku 
ironiziranje  toga  termina  "primas  partes",  u franjevačkom  Odgovoru  {Separat,  str. 
26-27),  mi  shvaćamo  da  nije  upućeno  Predstavci  dijecezanskog  klera  Hercegovine 


74  K.  DRAGANOVIĆ,  Katolička  Crkva  u Bosni  i Hercegovini  nekad  i danas,  u:  Croatia 
Sacra,  8/1934.,  str.  175-216. 

nego  samom  koncilskom  dokumentu,  u kojem  se  taj  izraz  nalazi.  A naša  je 
Predstavka  bila  zgodna  prilika  da  se  to  izreče  i napiše  sa  strane  autora  franjevačkog 
Odgovora. 

2.  Neka  nam  se  dokaže  da  smo  tvrdnjom  da  je  biskupijskom  kleru 
duhovna  pastva  vjernika  po  župama  primarna,  esencijalna  i glavna  zadaća  nešto 
ustvrdili  što  se  protivi  bilo  konstituciji  Crkve,  bilo  njezinom  tradicionalnom 
naučavanju  ili  dokumentima  II.  Vatikanskog  Koncila. 

3.  Jednostavno  nije  istina  da  se  granice  "provincije  i biskupije  točno 
poklapaju",  kako  to  tvrdi  franjevački  Odgovor  ( Separat , str.  26),  jer  hercegovačka 
franjevačka  provincija  ima  svoj  Komesarijat  u SAD,  a svoje  samostane  izvan 
područja  dijeceze  Mostar-Duvno. 

4.  Istina  je,  da  se  dijecezanski  svećenici  rede  "ad  titulum  servitii 
dioeceseos",  ali  i mi  znamo  razlikovati  "beneficia  saecularia  vel  religiosa"  (kan. 
1411,  2 CIO),  pa  je  potpuno  promašeno  ono  što  nam  sastavljači  franjevačkog 
Odgovora  imputiraju  ( Separat , str.  26). 

5.  Autori  franjevačkog  Odgovora  žele  ironizirati  našu  tvrdnju  da  je 
dijecezanskom  kleru  cura  animarum  primarna,  esencijalna  i glavna  zadaća  u Crkvi 
i na  taj  način  što  zaključuju  da  prema  toj  našoj  tvrdnji  svi  "svjetovni  svećenici  koji 
rade  po  bezbrojnim  crkvenim  kurijama  i diplomatskim  predstavništvima...  ne 
izvršavaju  svoju  bitnu  (esencijalnu)  zadaću  u Crkvi?!  Ili  bi  svi  oni  morali  prepustiti 
crkvene  kurije  i diplomaciju  redovnicima  i poći  na  župe"  ( Separat , str.  27). 

- To  je  sofističko  mudrovanje,  koje  nema  ništa  zajedničko  s koncilskim 
dokumentom  "Christus  Dominus",  nr.  28,  29,  30. 

6.  Odbijamo  kao  bestemeljnu,  čak  i uvredljivu  tvrdnju  sastavljača 
franjevačkog  Odgovora,  da  smo  mi  svojom  tvrdnjom  kako  je  duhovna  pastva 
vjernika  po  župama  redovnicima  "sekundama,  komplementarna  i subsidijama 
služba  u Crkvi"  (Predstavka,  str.  15  e)  htjeli  tobože  reći  da  su  redovnici  samo 
"surogat"  u duhovnoj  pastvi!  Naša  je  pak  tvrdnja  u skladu  s koncilskim 
dokumentom  "Christus  Dominus",  nr.  34,  35. 

7.  Autori  franjevačkog  Odgovora  ponavljaju  tvrdnju  koju  je  ranije  napisao 
provincijalat  hercegovačkih  Franjevaca75  da  koncilski  dokumenat  "Christus 
Dominus"  u br.  28  "opisuje  stvarno  stanje  na  nivou  opće  Crkve"  u kojem  "u 
ogromnoj  većini  biskupija  u župskoj  pastvi  ’primas  partes’  stvarno  imaju 
(podvukli  autori  franjevačkog  Odgovora)  svjetovni  dijecezanski  svećenici" 
( Separat , str.  27). 


75  Usp.  MiD,  3/1974.,  str.  95-98. 

- Za  nas  je  potpuno  neprihvatljivo  tumačenje  koncilskog  dokumenta  CD, 
da  on  u br.  28  "opisuje  stvarno  stanje  ili  konstatira  činjenično  stanje"  (a  da  ne 
postavlja  načelo  koje  bi  imalo  vrijediti  na  "planu  Mjesnih  Crkava".76 

- Potrebno  bi  bilo  ovdje  napisati  potpun  i opširan  komentar  na  taj  broj 
koncilskog  dokumenta  CD,  te  komparirati  prijevode  velikih  naroda,  da  bi  se  moglo 
utvrditi  da  li  taj  koncilski:  dokumenat  u svojem  broju  28  postavlja  načelo,  ili  samo 
konstatira  činjenično  stanje. 

Zbog  ograničenosti  prostora  mi  ovdje  navodimo  samo  neke  prijevode: 

77 

a)  Talijanski  je  prevodilac  stavio  "spetta". 

78 

b)  U njemačkom  prijevodu  nalazimo  glagol  "Einnehmen". 

c)  Francuski  prevodilac  preveo  je  doslovce:  "ont  le  premier  role".79  a 

d)  u hrvatskom  prijevodu  nalazimo  izraz  "zauzimaju..." 

Evo  kako  se  opravdava  ono  što  stoji  u CD;  nr.  28:  "II  n.  del  Decreto 
considera  ii  problema  a livello  di  Chiesa  particolare.  A questo  livello  si  trovano 
attomo  al  Vescovo  presbiteri  dioecesani  e presbiteri  religiosi:  su  piede  di  perfetta 
parita  quanto  ai  loro  rapporti  con  la  Chiesa  universale  e TEpiscopato,  in  forza  del 
medesimo  Ordine  sacro;  ma  in  posizione  differenziata  rispetto  all’esercizio 
concreto,  nelTambito  della  diocesi,  dai  tre  poteri  ricevuti  col  presbiterato. 

Difatti,  "nell’esercizio  della  cura  d’anime  la  principale  responsabilita 
spetta  ai  sacerdoti  diocesani  perche,  essendo  essi  incardinati  o addetti  ad  una 
Chiesa  particolare,  si  consacrano  intieramente  al  suo  servizio  per  pascere  una 
medesima  porzione  del  gregge  del  Signore"  (n.  28  a). 

Questo  non  si  verifica,  invece,  per  i Religiosi  i quali,  anche  quando 
esercitano  ii  ministerio  in  una  data  diocesi,  lo  fanno  non  gia  perche  abbiano  un 
vincolo  organico  e pennanente  con  quella  diocesi,  ma  perche  dai  loro  superiori, 
per  accordi  intercorsi  col  Vescovo  diocesano,  vengono  parzialmente  e 
temporaneamente  messi  a disposizione  di  quella  diocesi  e assunti  in  servizio  da 
quel  Vescovo".80 

Imajući  u vidu  naprijed  navedeno,  te  sav  koncilski  dokumenat  "Christus 
Dominus",  ne  možemo,  dakle,  prihvatiti  mišljenje  sastavljača,  franjevačkog 


16  MiD,  3/1974.,  str.  96. 

77  R.  Lannarone,  Tutti  i documenti  del  Conc.  Ecumenico  Vaticano  II,  Napoli,  1966. 
Usp.  također  prijevod  latinskoga  glagola  "spectare"  u bilo  kojem  latinsko-hrvatskom  rječniku. 

78  Konzilsdekrete,  Bd  1,  Recklinghausen,  1966.,  str.  124. 

79 

Documents  Conciliaires  2,  Pariz,  1965.,  str.  58. 

80  Collana  " Magisterio  Conciliare" , Ufficio  pastorale  dei  Vescovi  e Chiese  orientali 
catholiche,  ELLE  DI  Cl,  Torino-Leumann,  1967.,  str.  340-341;  usp.  također  K.  MORSDORF, 
komentar  na  koncilski  dokument  CD  u:  Lexikon  tur  Kirche  und  Theologie,  Das  zweite 
Vatikanische  Konzil,  str.  205-206;  također  u:  Das  zweite  Vatikanische  Konzil,  Konstitutionen, 
Dekrete  und Erklarungen,  Herder,  1967.  Bd.  II,  str.  204-206. 

Odgovora  da  spomenuti  broj  koncilskog  dokumenta  CD  "opisuje  stvarno  stanje  na 
nivou  opće  Crkve,  nego  držimo  da  u tom  broju  koncilskog  dokumenta  CD  nalazi 
se  izraženo  načelo,  koje  vrijedi  i za  svaku  mjesnu  Crkvu. 

Iako  smo  mi  istakli  to  načelo  u svojoj  Predstavci , nismo  time  mislili  na 
ono  što  nam  imputiraju  autori  franjevačkog  Odgovora:  "...  a u stvari  traže  nešto 
drugo:  traže  primas  partes  (što  na  koncu  konca  izlazi  na:  ornnes  partes)!"  {Separat, 
str.  32). 

- Mi  smo  u Predstavci  tražili  da  se  dijecezanskom  kleru  u Hercegovini 
"omogući  u mostarsko-du vanjskoj  biskupiji  pastoralno  djelovanje...  u onim 
okvirima  kako  je  to  zacrtao  veliki  Papa  Leon  XIII  i kako  određuju  propisi 
Crkvenoga  Zakonika"  {Predstavka,  str.  1 8). 

8.  Nedopustivo  je  iskrivljivanje  misli  iz  naše  Predstavke  ono  što  pišu 
sastavljači  franjevačkog  Odgovora:  "Autori  predstavke  tvrde  daje  ’u  suprotnosti  s 
konstitucijom  Crkve’  stanje  u onim  biskupijama  u kojima  svjetovni  kler  nema 
"primas  partes"  {Separat,  str.  28. 

- U Predstavci  smo  napisali  slijedeće:  "A  ako  se  ne  omogući  da  se  u 
djelo  provede  odluka  Sv.  Stolice  o 'ravnomjernoj  i pravičnoj'  razdiobi  župa  u 
dijecezi  Mostar-Duvno,  onda  dijecezanski  kler  koji  je  po  svojoj  naravi  i službi 
vezan  uz  ovu  biskupiju,  nema  u njoj  budućnosti,  bit  će  i ostati  neznatna  manjina, 
što  je  u suprotnosti  s njegovim  pozivom,  njegovim  realnim  mogućnostima  danas  a 
u suprotnosti  s konstitucijom  Crkve  i s onim  što  je  istakao  II.  Vat.  Sabor  (slijedi 
citat  iz  CD,  nr.  28...",  Predstavka,  str.  23). 

- Neka  se  usporede  ova  dva  teksta:  iz  naše  Predstavke  i franjevačkog 
Odgovora,  pa  neće  biti  teško  zaključiti  da  nije  istina  ono  što  nam  predbacuju  i 
imputiraju  autori  franjevačkog  Odgovora. 

9.  Poučeni  iskustvom,  morali  bismo  temeljito  provjeriti  ono  što  pišu 
sastavljači  franjevačkog  Odgovora  a propos  rimske  biskupije  u kojoj  navodno 
"danas  više  župa  drže  redovnici  nego  svjetovni  svećenici"  {Separat,  str.  28). 

- Dato  non  concesso,  može  se  i to  shvatiti,  jer  u Rimu,  kao  središtu 
kršćanstva,  mnoge  redovničke  zajednice  i ustanove  imaju  svoje  središnje  odgojne 
zavode,  pa  je  lako  razumljivo  da  im  Crkva  u Rimu  povjerava  dušobrižničku 
službu.  Recimo,  da  i u rimskoj  biskupiji  postoji  "carentia  cleri  saecularis",  kao  što 
je  bilo  nekoć  u dijecezi  Mostar-Duvno,  nije  protiv  Konstitucije  Crkve,  da  i 
redovnike  angažira  u djelima  dušobrižništva,  ali  je  neshvatljivo  da  u jednoj 
dijecezi,  kao  što  je  slučaj  s mostarskom,  gdje  više  ne  postoji  "carentia  cleri 
saecularis",  redovnička  zajednica  odbija  da  vrati  i ustupi  župe  lib.  coll.  Ordinarii, 
koje  su  župe  toj  redovničkoj  zajednici  bile  povjerene  "ad  nutum  S.  Sedis"  i nakon 
što  je  Sv.  Stolica  opozvala  i anulirala  svoj  čin  povjeravanja  tih  župa  redovničkoj 
zajednici,  i nakon  što  je  izričito  naredila  da  se  neke  od  predmetnih  župa  vrate  i 
ustupe  na  slobodno  raspolaganje  mjesnom  Ordinariju  za  dijecezanski  kler. 

10.  U Predstavci  smo  kao  dodatak  prilogu-dokumenti  donijeli  pojedinačni 
popis  svih  župa  u Hercegovini  s brojem  obitelji  i vjernika  u pojedinim  župama, 
kako  je  to  označio  o.  Žarko  Ilić  u citiranoj  svojoj  knjizi  "Hercegovina  u Crkvi".  Iz 
toga  popisa  župa  jednoga  i drugoga  klera  vidi  se  da  smo  daleko  od  "idealnog 
odnosa"  svjetovnog  i redovničkog  klera  u Hercegovini"  ( Separat , str.  28). 

Ali  autori  franjevačkog  Odgovora  odmah  dodaju  u svom  elaboratu:  "Ali 
mi  i ne  želimo  takav  'idealan  odnos"  po  kojem  bi  jedna  četvrtina  hercegovačkog 
(svjetovnog  - šest  stoljeća  mlađeg)  klera  imala  svu  crkvenu  upravu  pola  župa,  pola 
vjernika  i pravo  da  onu  drugu  polovicu  župa  neograničeno  kida  u svoju  korist..." 
( Separat , str.  28). 

- Ako  se  ima  pred  očima  ono  što  je  bio  mjesni  Ordinarij  Mons.  Čule 
uglavio  s provincijalom  Šilićem  godine  1968.,  tj.  da  nakon  što  se  postigne 
jednakost  jednoga  i drugog  klera  u broju  vjernika  u župama,  i ako  bude  potreba 
osnivanja  novih  župa,  da  će  se  nove  župe  jednako  dodjeljivati  bilo  jednom  bilo 
drugom  kleru,  da  se  sačuva  onaj  ekvilibrij,  jednakomjemost  u toj  stvari...,  te  ako  se 
ima  pred  očima  ono  što  je  bilo  polazna  točka  u pregovorima  predstavnika 
biskupijskog  i redovničkog  klera  pred  Ap.  Vizitatorom,  onda  ono  što  pišu  autori 
franjevačkog  Odgovora  možemo  smatrati  bez  temelja,  jednostavnom 
propagandnom  pretjeranošću. 

- Iz  tvrdnja  u franjevačkom  Osvrtu  na  Izjavu  Katoličkih  Biskupa 
Jugoslavije  o Hercegovačkom  slučaju  te  iz  tvrdnja  koje  susrećemo  u franjevačkom 
Odgovoru  na  Predstavku  dijecezanskog  klera  Hercegovine  može  se  naslutiti  kakav 
bi  imao  biti  taj  "idealni  odnos"  jednoga  i drugoga  klera  u Hercegovini,  i kako  ga 
zamišljaju  autori  franjevačkog  Odgovora.  Oni  bi  htjeli  da  se  do  tog  "idealnog 
odnosa"  dođe  pregovorima,  pa  taman  i do  "iznemoglosti"  {Separat,  str.  31). 

Kad  imamo  pred  očima  sve  ono  što  su  sastavljači  franjevačkog  Odgovora 
napisali  u svom  elaboratu  (str.  10,  22,  24,  26,  27,  28,  32,  33...),  onda  im  moramo 
reći:  Hvala  na  ponudama  i pregovorima! 

AD  8.  SLUČAJ  KRIZME  U GRUDAMA 

Uz  ono  što  smo  napisali  o "slučaju  krizme  n Grudama"  ( Predstavka , str. 
20,  br.  6),  a što  autori  franjevačkog  Odgovora  žele  obeskrijepiti,  te  uz  ono  što  je 

g i 

mjesni  Ordinarij  u svojoj  okružnici  br.  903/74  od  25.  rujna  1974.  izložio  o 
nezakonitoj  krizmi  u Grudama,  za  koju  je  ustvrdio  da  je  bila  ne  samo  "graviter 
illicita  i sakrilegna  nego  također  i nevaljana"  dodajemo  samo  ovo: 

1.  Mjesni  Ordinarij  nije  postupio  "per  modum  arbihii",  kako  mu  vole 
imputirati  neki  hercegovački  franjevci,  nego  se  je  pri  tom  pozvao  na  Kodeks  {kan. 


81  Službeni  vjesnik  biskupije,  3/1974.,  str.  59. 

782,  4 CIC),  koji  za  biskupa  Čulu  još  uvijek  vrijedi  i nije  "šešir  za  bunjište"  kako 
se  o Kodeksu  izrazi  i napisa  provincijal  Šilić,82  kao  i na  izjavu  Pape  Klementa  VI 
od  29.  IX.  1351. 83 

Nije  se  mjesni  Ordinarij  pokolebao  u svojem  mišljenju,  kad  je  Sv. 
Kongregaciji  za  disciplinu  Sakramenata  postavio  sasvim  određena  pitanja:  1)  Što 
učiniti  u onom  slučaju  ako  netko  od  onih  kojima  je  franjevac  R.  J.  Romić  podijelio 
krizmu  dođe  i zatraži  da  se  ponovno  krizma,  i 2)  što  učiniti  u slučaju  ako  netko  od 
onih  koje  je  franjevac  Romić  krizmao  dođe  do  svećeničkog  ređenja,  a ređenje 
pretpostavlja  sigurno  poimanje  sv.  Potvrde?  I u svojem  podnesku  Sv. 
Kongregacija  za  Disciplinu  Sakramenata  biskup  je  Čule  izložio  sve  ono  što  je 
objavio  u svojoj  okružnici  br.  903/74  od  25.  rujna  1974. 

2.  Alije  posve  arbitrarno  postupio  provincijal  Šilić,  kad  je  u svom  članku 
ustvrdio  da  je  "u  jednom  novijem  izdanju  strogog  i nama  starijima  toliko  dragog 
Noldina  našao  da  on  smatra  na  valjanim  razlozima  - "bonis  rationibus"  - 
utemeljenim  mišljenje  autora,  koji  zastupaju  mišljenje  da  se  nakon  dekreta  Sv. 
Kongregacije  Sakramenata  od  14.  rujna  1946.,  kojim  se  običnim  svećenicima  u 
određenim  slučajevima  daje  ovlast  da  mogu  valjano  krizmavati,  i na  vlast 
podjeljivanja  sakramenta  krizme  može  primijeniti  kanon  209  CZ... 84,1 


“Na  proslavi  50-godišnjice  svećeništva  bosanskog  franjevca  dr.  Vitomira  Jeličića 
održao  je  prigodnu  homiliju  hercegovački  provincijal  o.  R.  Šilić.  U toj  svečanoj  zgodi,  javno, 
pred  narodom  među  ostalim  o.  Šilić  je  rekao  i sljedeće.  Izložio  je  anegdotu  kako  je  bila  neka 
starica  "pogrbljena,  grdna,  obučena  u neke  staromodne  rutine".  N nju  su  se  počeli  nabacivati 
dječaci  s ulice,  "obijesni  pubertetlije",  "pogrdama  i kamenjem,  izrugivali  je  obijesno  i bez 
srca".  Nađe  se  ipak  jedan  mladić,  "snažan  i lijep",  "pristupi  k njoj,  uze  je  za  ruku,  poljubi  joj 
mku  i zamoli  je:  "Majko,  ja  te  volim..."  ...  "I  poljubi  je  u lice  i stari  doderani  šešir  na  njezinoj 
glavi...". 

I nastavlja  o.  Šilić:  "...  naš  zlatomisnik  je  kao  onaj  mladić  pristupio  toj  starici  i 
poljubio  je  u onaj  najnepoželjniji  dio  njezine  odjeće,  u šešir  zreo  za  bunjište,  tj.  Kodeks": 
Bosna  Srebrena,  službeno-informativno  glasilo  franjevačkog  provincij alata,  god.  XXIII, 
Sarajevo,  1972.,  str.  201-202;  također  M/Z),  5/1972.,  str.  161. 

Ne  možemo  se  načuditi  takvoj  jednoj  izjavi  višeg  redovničkog  poglavara  o 
Crkvenom  Zakoniku,  koju  nismo  imali  prigode  susresti  u izjavama  profanog,  pa  i onog  Crkvi 
protivničkog  tiska.  Ako  može  tako  govoriti  jedan  viši  redovnički  poglavar  i redovnik  o 
Kodeksu,  koji  i njemu  kao  višem  redovničkom  poglavaru  i kao  redovniku  osigurava  i daje 
mnoge  privilegije  u Crkvi,  što  možemo  očekivati  od  drugih  redovnika  i svećenika,  koje  bi  viši 
redovnički  poglavar  morao  primjerom  i riječju  upućivati  u poštivanje  Crkve  i njezina 
Zakonika?  Šteta  daje  provincijal  Šilić  to  rekao  i dao  publicirati  u glasilima  dviju  provincija! 

83  DENZINGER  - SCHONMETZER,  Enchridion  Symbolorum,  Definitionum  et 
Declarationum  de  rebus  fidei  et  moruni,  ed.  XXXIII,  1965.,  br.  1071. 

84  MiD,  1/1975.,  str.  13-31,  a članak  je  objavljen  i kao  poseban  separat.  Mi  navodimo 
tekst  prema  Separatu,  str.  9. 


519 


- Nije  provincijal  Šilić  naveo  odakle  je  uzeo  one  dvije  riječi  iz  Noldinova 
djela  "bonis  rationibus",  pa  je  trebalo  truda  i vremena  da  se  to  pronađe  u 
najnovijem  djelu  odnosno  izdanju  Noldinove  moralke.  Uspjeli  smo  to  pronaći  i 
ovdje  ispisujemo,  osim  u prijevodu,  i na  latinskom  jeziku  odgovarajući  odlomak  iz 
Noldinove  moralke:  "Pitanje,  nadomješta  li  Crkva  prema  duhu  kan.  209  moć 
potvrde  u općoj  zabludi  i u pozitivnoj  i vjerojatnoj  sumnji,  većina  autora  niječe,  jer 
se  ne  radi  o jurisdikciji.  Regatillo-Zalba  (1.  c.  III,  br.  83)  dobrim  razlozima 
(analogija  s dominativnom  vlašću  i vlašću  asistiranja  ženidbi,  AAS,  44,  1952, 
497),  duh  Crkve,  opće  dobro  tvrdi".85 

Iz  izloženoga  u bilješci  70  vidi  se  da  se  radi  o primjeni  one  Instrukcije  Sv. 
Kongregacije  Sakramenata  od  14.  IX.  1946.  u onim  slučajevima,  kad  nije  riječ  o 
župniku  ili  onima  koji  pod  tim  imenom  dolaze  u Kodeksu,  tj.  da  li  se  može  i na 
njih  primijeniti  Instrukcija  kad  se  nađu  u situaciji  gdje  postoje  svi  drugi  uvjeti  da  se 
citirana  Instrukcija  zaista  može  primijeniti. 


85  H.  Noldin-G.  Heinzel,  Summa  theologiae  moralis,  sv.  III.,  Innsbruck,  331962., 
str.  78,  nr.  90:  "Quaestionem,  num  Ecclesia  ad  mentem  cn.  209  potestatem  confirmandi 
suppleat  in  errore  communi  et  in  dubio  positivo  et  probabili,  plurimi  auctores  negant 
(podvučeno  s naše  strane),  quia  non  agitur  de  iurisdictione.  Regatillo-Zalba  (1.  c.  III,  n.  83) 
bonis  rationibus  (analogia  cum  potestate  dominativa  et  potestate  assistendi  matrimonio,  AAS, 
44,  1952,  497),  mens  Ecclesiae,  bonum  commune  affinnat"  (podvučeno  s naše  strane). 

Noldin  - Heinzel  navodi,  dakle,  mišljenje  Regatilla  - Žalbe,  a ne  svoje,  navodi 
mišljenje  koje  se  suprotstavlja  mišljenju  drugih  autora,  jer  "plurimi  auctores  negant";  i u 
pretpostavci  da  Noldin  - Heinzel  prihvaća  mišljenje  Regatilla  - Žalbe,  ono  se  ima  razumjeti 
onako  kako  ga  Noldin  - Heinzel  izlaže  u poglavlju  "De  ministro  extraordinario  confirmationis", 
gdje  piše,  str.  76,  br.  89:  "Ex  Decreto  S.  C.  Sacramentorum  (AAS,  38/1946,  347  ss)  14.  Sept. 
1946:  PAROCHI  proprio  territorio  gaudentes  (exclusis  parochis  personalibus),  VICARII 
ACTUALES  (si  parochus  est  persona  moralis,  cfr.  cn.  471),  VICARII  OECONOMI  (qui  regunt 
paroeciam  vacantem),  Sacerdotes,  qui  praesunt  vicariis  perpetuis  (cfr  cn.  1427),  i.  e.  quibus  in 
certo  territorio  cum  determinata  ecclesia  commissa  est  plena  cura  animarum  cum  omnibus 
iuribus  et  officiis  parochialibus...  lili  ministri  VALIDE  confirmant  tantum  PERSONALITER 
exclusa  qualibet  delegatione,  IN  TERRITORIO  SUO,  fideles,  qui  ex  gravi  morbo  IN  VERO  MORTIS 
PERICULO  constituti  sunt,  ex  quo  decessuri  praevideantur.  LIČITE  etiam  in  episcopali  urbe 
utuntur  sua  facultate,  si  Episcopus  loci  haberi  non  possit  vel  impediatur,  nec  alius  Episcopus 
facile  praesto  sit...". 

"De  ministro  extraordinario  confirmationis  Regatillo-Zalba  bene  comprehendit 
mentem  legislatoris:  'Ut  in  omni  territorio  paroeciali  aut  nullius  paroeciae  sit  semper  sacerdos 
facultate  confirmandi  moribundos  praeditus,  et  hic  unicus'.  Ideo  defendit  etiam  Vicarium 
substitutum  parochi  absentis  (cn.  474),  et  Vicarium  adiutorem  qui  in  omnibus  suppleat 
parochi  vicem"  (cn.  475)  gaudere  facultate  decreto  S.  C.  de  Sacr.  14.  Spt.  1946.  concessa", 
ondje,  str.  78,  br.  90. 


520 


Dobro  primjećuje  E.  F.  Regatillo  postavljajući  pitanje:  da  li  vicarius 
substitutus  ili  vicarius  adiutor  "in  dubio  positivo  et  probabili  de  potestate 
confinnandi"  mogu  krizmavati,  odnosno  "num  sacerdos  confinnare  possit  quoties 
periculum  mortis  adsit  sufficiens  ad  ministrandam  extremam  unctionem"86? 

U slučaju  krizme  u Grudama  ne  može  se  primijeniti  Instrukcija  Sv. 
Kongregacije  Sakramenata  od  14.  IX.  1946.,  jer  se  ne  radi  o slučaju  vjernika  koji 
bi  se  ex  gravi  morbo  nalazili  u smrtnoj  opasnosti,  tj.  u takvoj  situaciji,  koja  bi 
tražila  podjeljivanje  sakramenta  extremae  unctionis.  Ako  bi  mogao  postojati  jedan 
ili  drugi  slučaj,  ne  može  se  to  reći  za  stotine  zdrave  djece.  A tomu  u grudskom 
slučaju  ne  radi  se  ni  o svećenicima  koji  bi  mogli  doći  u obzir  kao  "župnici  ili  oni 
koji  u kanonu  dolaze  pod  imenom  župnika",  jer  je  posve  jasno  da  franjevac  Marić 
nezakonito  stoji  u Grudama,  bez  jurisdikcije  i kan.  provizije  sa  strane  mjesnog 
Ordinarija,  pa  prema  tome  ne  može  pripraviti  djecu  za  svetu  krizmu,  jer  ih  ne  može 
valjano  ispovjediti.  Slično  vrijedi  i za  franjevca  Romića,  koji  se  je  i sam  lažno 
predstavio  (a  i predstavio  gaje  o.  Marić  pozivajući  se  na  nekakvu  diplomu  koju  je 
franjevac  Romić  donio  iz  Rima)  kao  delegat  Sv.  Oca,  a u pismu  koje  je  početkom 
kolovoza  poslao  i Biskupskom  Ordinarijatu  u Mostaru  kao  i Franjevačkom 
provincij alatu  u Mostaru  nigdje  me  spominje  da  bi  on  dobio  kakvu  delegaciju  od 
sv.  Oca,  niti  ju  je  mogao  imati,  jer  su  u to  doba  u dijecezi  Mostar-Duvno  bila  dva 
Biskupa,  koji  su  bili  spremni  i voljni  doći  u Grude  i podijeliti  svetu  krizmu,  ako  se 
makne  franjevac  Marić  i dođe  zakoniti  župnik,  koji  će  djecu  moći  spremiti  i 
valjano  ispovjediti  za  svetu  krizmu. 

Laž  i prijevara,  kojima  su  se  poslužili  franjevci  Marić  i Romić  ne  mogu 
biti  temelj  za  "error  communis" ! 

Dobro  je  primijetio  jedan  svećenik,  daje  zaista  franjevac  Romić  došao  kao 
"delegat  Sv.  Oca",  onda  bi  bilo  i stotinu  franjevaca  na  krizmi  u Grudama,  a ne 
onako  malo,  premda  nije  istina  da  su  bila  samo  dva  penzionera  ( Separat , str.  29), 
kako  to  ističe  franjevački  Odgovor  i provincijal  Silić  u svojem  citiranom  članku. 

Naprotiv  je  istina  da  je  bilo  i mlađih  franjevaca,  koji  su  aktivni  u 
pastoralnoj  službi  u dijecezi,  kao  na  pr.  onaj  župnik  iz  Rakitna  koji  je  autobusom 
djecu  iz  Dupovaca  u rakićkom  polju  odveo  u Grude,  da  ih  krizma  "grudski 
biskup",  kako  nazvaše  o.  R.  J.  Romića  neki  u Kanadi,  kad  je  on  u jesen  1974. 
boravio  u toj  zemlji. 


86Usp.  E.  F.  Regatillo,  Ius  Sacramentarium,  Santander,  41964. 

87  Provincijal  Šilić  spominje  u svojem  citiranom  članku  "Ekleziologija..."  da  su  u 
Grudama  bila  prisutna  na  krizmi  osim  fra  Bernarda  Marića  još  trojica  hercegovačkih 
(penzioniranih),  franjevaca  (Separat,  str.  9),  dok  franjevački  Odgovor  na  Predstavku 
dijecezanskog  klera  spominje  samo  dvojicu  "umirovljenih  i bolesnih  staraca"  (Separat,  str. 
29).  Moglo  seje  barem  to  izbjeći  i uskladiti  u jednom  i drugom  elaboratu. 

AD  9.  PRAVO  BOŽJEGA  NARODA 


1.  U ovom  poglavlju  sastavljači  franjevačkog  Odgovora  opširno  se  osvrću 
na  to  što  smo  mi  u Predstavci  prihvatili,  odnosno  citirali  prijevod  latinske  riječi 
"Facultas"  - sa  "sloboda",  iz  br.  37  dogmatske  Konstitucije  "Lumen  gentium". 

Sastavljači  franjevačkog  Odgovora  tvrde  da  "autori  Predstavke  usvajaju 
neprecizan  prijevod  izdanja  KS  (tj.  Kršćanske  Sadašnjosti)  u kojem  je  taj  termin 
preveden  kao  " sloboda " ( Separat , str.  29). 

- Nismo  mi  u Predstavci  usvojili  neprecizan  prijevod  izdanja  KS,  nego 
smo  citirali  latinski  tekst  i dodali  hrvatski  službeni  prijevod  dogmatske 
Konstitucije  "Lumen  Gentium",  što  su  ga  objavile  BK,  a odobrio  Bisk.  Ordinarijat 
u Splitu  31.X.  1967. 

- Priznajemo  da  riječ  "facultas  - facolta  - faculte"  ima  više  značenja.  Koje 
će  značenje  riječ  "facultas"  imati,  ovisi  o kontekstu,  jer  je  jasno  da  kad  Ordinariji 
"dobivaju  od  Sv.  Stolice  razne  facultates...  nitko  neće  reći  da  dobivaju  slobode 
nego  ovlaštenja  ili  prava " ( Separat , str.  29). 

- Da  lije  trebalo  riječ  "facultas"  LG,  37  prevesti  na  hrvatski  jezik  s "ovlast, 
pravo,  mogućnost,  sloboda,  prigoda...",  to  prepuštamo  stručnjacima  jednoga  i 
drugoga  jezika,  samo  mi  ovdje  napominjemo,  da  je  njemački  službeni  prijevod 
koncilskih  dokumenata  preveo  riječ  "facultas"  s "Moglichkeit",88  dok  su  talijanski, 
francuski  prevodioci  uzeli  "facolta  - faculte". 

- Mi  smo  u našoj  Predstavci  (str.  22,  br.  8,  bilješka  38)  upozorili  da  treba 
pročitati  čitav  broj  37  LG.  U početku  dotičnog  broja  LG  jasno  se  govori:  "Laici, 
sicut  omnes  crhistifideles,  ius  habent  (hanno  diritto,  haben...  Recht,  Droit)  ex 
spiritualibus  Ecclesiae  bonis,  verbi  Dei  praesertim  et  sacramentorum  adiumenta  a 
sacris  pastoribus  abundanter  accipiendi..." 

Taj  pasus  završava  riječju:  "patefaciant  - neka  dakle  njima  otkrivaju  svoje 
potrebe  i svoje  želje  s onom  slobodom  i pouzdanjem  koje  pristoji  djeci  Božjoj  i 
braći  u Kristu"  (hrvatski  prijevod  LG,  37). 

Nastavlja  se  nova  misao  u tom  broju  LG:  "Pro  scientia,  competentia  et 
praestantia  quibus  pollent,  facultatem,  immo  aliquando  et  officium  habent  suam 
sententiam  de  iis  quae  bonum  Ecclesiae  respiciunt  declarandi..." 

- U hrvatskom  prijevodu  dalje  stoji:  "Neka  se  to  čini,  ako  treba,  preko 
ustanova  koje  je  Crkva  za  to  ustanovila,  i uvijek  istinoljubivo,  hrabro  i razborito,  s 


88  Usp.  Konzilsdekrete,  Recklinghausen,  Bd.  I,  5 1966.,  str.  74.  I sama  tekstovna 
analiza  čitavog  broja  LG,  31  pokazala  bi  da  ovdje  bolje  odgovarao  njemački  prijevod,  nego  li 
ono  što  piše  franjevački  Odgovor  - "pravo". 

poštovanjem  i ljubavlju  prema  onima  koji  radi  svoje  svete  službe  predstavljaju 
Krista". 

2.  Autori  franjevačkog  Odgovora  s posebnim  naglaskom  ističu  da  su  "sva 
ta  vijeća  (u  Hercegovini)  zabranjena  (podcrtali  autori  Odgovora!).  Biskup  Čule  je 
čak  isposlovao  iz  Rima  potvrdu  svoje  zabrane  tih  vijeća!"  ( Separat , str.  30). 

- Da  su  autori  s malo  mira  i dobre  volje  pogledali  u Dijecezanski  Vjesnik 
Biskupije  za  1966.  i pročitali  okružnicu  mjesnog  Ordinarija  br.  1030/66.  od  6.  XII. 
1966.  mogli  su  ustanoviti,  da  je  biskup  Čule  među  prvim  našim  Biskupima  bio 
ustanovio  i prezbiteri] alno  i pastoralno  vijeće  na  nivou  biskupije  i to  na  bazi 
pariteta,  tj.  da  su  bili  podjednako  zastupljeni  u jednom  i drugom  vijeću 
dijecezanski  i franjevački  svećenici.  Istina,  u pastoralno  vijeće  nije  bio  uključen 
nitko  od  laika,  jer  nisu  bile  za  to  u našim  krajevima  sazrele  prilike.  A zašto  je  jedno 
i drugo  vijeće  prekinulo  svoj  rad,  poznato  je  dobro  i nama  i sastavljačima 
franjevačkog  Odgovora.  Sigurno,  ne  malu  ulogu  u tom  je  odigrala  ona  famozna 
humačka  rezolucija  mladih  franjevaca  od  17.  VI.  1971.  A također  i neki  postupci 
drugih  hercegovačkih  franjevaca,  pa  i samih  članova  - franjevaca  jednoga  i 
drugoga  vijeća. 

3.  Jednostavno  nije  istina  daje  biskup  Čule  zabranio  ta  biskupijska  vijeća, 
kad  ih  je  sam  osnovao  u godini  1966.  Ali  je  istina  to,  da  su  u onim  trima  župama 
(Cmač,  Grude,  Mostarski  Gladac),  koje  su  franjevci  imali  vratiti  i ustupiti 
dijecezanskom  kleru  godine  1968.  formirani  bez  odobrenja  sa  strane  mjesnog 
Ordinarija  "crkveni  odbori",  koji  su  uključeni  bili  u borbu  protiv  izvršenja  dekreta 
Sv.  Stolice  o vraćanju  i predaji  tih  župa  dijecezanskom  kleru. 

Istina  je  također,  daje  godine  1968.  u Mostaru  bila  fonnirana  nezakonita 
laička  organizacija  pod  nazivom  "Misija  dobre  volje",  koja  se  otvoreno 
suprotstavljala  dekretu  Sv.  Stolice,  napadala  mjesnog  Ordinarija,  Apostolskog 
Delegata  u Jugoslaviji,  neke  Biskupe  u ovoj  zemlji,  slala  protestna  pisma  i 
brzojave  i samom  Sv.  Ocu,  u kojima  je  tražila  među  ostalim  i to,  da  se  privoli  i 
skine  biskupa  Čulu  s biskupske  stolice  u Mostaru  i da  se  imenuje  hercegovačkog 
franjevca  za  biskupa  u Mostaru... 

Nakon  što  je  bio  mjesni  Ordinarij  obaviješten  da  se  sve  više  formira 
crkvenih  odbora,  koji  se  počinju  nazivati  župska  vijeća  po  župama  koje  franjevci 
administriraju,  ali,  dakako,  bez  autorizacije  sa  strane  zakonite  crkvene  vlasti,  onda 
je  Mons.  Čule  pod  konac  1968.  izvijestio  Sv.  Stolicu  i zatražio  njezino  mišljenje: 
da  li  bi  bilo  uputno  ODGODITI  formiranje  župskih  vijeća  dok  traju  današnje 
prilike  u dijecezi? 

Odgovor  Kongregacije  saopćio  je  Ordinarijat  svim  župskim  uredima  u 
Hercegovini  okružnicom  br.  549/69  od  26.  III.  1969.: 

Okružnica  glasi:  "Na  upit  Ordinarijata,  da  li  privremeno,  dok  traju 
današnje  prilike  u dijecezi,  da  se  odgodi  osnivanje  župskih  vijeća,  odgovorila  je 

Kongregacija  za  Evangelizaciju  Naroda  preko  Apostolskog  Delegata,  da 
osnivanje  tih  vijeća  nije  "de  praecepto"  nego  samo  "de  consilio". 

Ali  ni  u jednom,  slučaju  ne  može  se  konstituirati  nijedno  pastoralno 
vijeće  bez  izričite  autorizacije  mjesnog  Ordinarija. 

Prema  tome  je  preuzv.  Biskup  dijeceze  Mostar  - Duvno  u svom  punom 
pravu,  kad  smatra  da  još  nije  oportuno  formirati  pastoralna  župska  vijeća. 

Prednje  se  dostavlja  župnicima  na  znanje  s time,  da  momentano  ne 
osnivaju  svoja  župska  vijeća,  crkvene  odbore  i si..." 

4.  Koliko  drži  starješinstvo  hercegovačke  franjevačke  provincije  do 
mišljenja  i želja  "Božjeg  naroda",  najbolje  je  pokazao  slučaj  premještaja  župnika  iz 
Veljaka  1974.  Vjernici  su  željeli  da  njihov  dosadašnji  župnik,  koji  je  u toj  župi 
uspješno  radio  više  od  15  godina,  i dalje  ostane  njihov  župnik,  pa  su  slali  brojne 
deputacije  i Provincijalu  i Biskupu,  obraćali  su  se  susjednom  dijecezanskom 
svećeniku,  ali  svi  su  stali  za  stanovište  o.  Provincijala  i opravdanost  premještaja  i 
sve  se  je  dobro  i lijepo  svršilo,  i došao  je  novi  župnik,  kako  je  starješinstvo 
odlučilo  i predložilo  mjesnom  Ordinariju.  Detalji  su  poznati  i nama  i sastavljačima 
franjevačkog  Odgovora,  pa  nema  potrebe  da  ih  ovdje  iznosimo.  Samo  želimo 
jedno  reći:  u onom  sporazumu  što  ga  je  bio  potpisao  o.  Provincijal,  nema  ni 
spomena  o narodu,  ali  kad  je  sporazum  uništen,  onda  dolazi  na  pozornicu  narod  i 
na  nj  se  poziva,  da  ga  se  treba  slušati  i valjda  poslušati...  I da  seje  1968.  zajednički 
i jedinstveno  nastupilo,  držimo,  da  bi  se  već  davno  riješio  "hercegovački  slučaj", 
kao  što  se  brzo  riješio  "slučaj  Cankova"  u mariborskoj  biskupiji. 

5.  Na  svećeničkom  tečaju  u Zagrebu  u siječnju  1975.,  u onom  času  kad  je 
došlo  do  govora  o "Božjem  narodu"  i kako  se  u Hercegovini  ne  pita  "Božji  narod", 
uzeo  je  mikrofon  u ruke  zagrebački  nadbiskup  Mons.  Kuharić  i rekao:  Dosta  je 
toga  manipuliranja  s "Božjim  narodom!". 

Sapienti  sat!  Mi  ne  želimo  više  ništa  dodati  na  ono  što  su  autori 
franjevačkog  Odgovora  napisali  na  str.  30.  Separata. 

AD  10.  RJEŠENJE  U SPORAZUMU 

Sastavljači  franjevačkog  Odgovora  ponovno  deklariraju:  "Mi  smo  za 
dijalog  (podvukli  autori  Odgovor),  za  dijalog  do  iznemoglosti..."  ( Separat , str.  31). 

1.  Mi  smijemo  upitati:  kako  voditi  "dijalog"  s onima  koji  stoje  iza  svega 
onoga,  što  je  napisano  u franjevačkom  Odgovoru?! 

Mi  smo  u Predstavci  (str.  20-21)  citirali  iz  Promemorije  Provincijala  od  2. 
III.  1968.,  gdje  on  priznaje  i usvaja  kao  polazište  u pregovorima  s mjesnim 
Ordinarijem  da  dijecezanski  kler  ima  "pravo  tražiti  barem  polovicu  pučanstva...", 


mGK,  1970.,  8/1970.,  str.  8. 

spomenuli  također  da  se  je  u pregovorima  pred  Apostolskim  Vizitatorom  uzelo 
kao  polazište  načelo  "fifty-fifty"  vjernika  u župama  jednog  i drugog  klera, 
međutim  sastavljači  franjevačkog  Odgovora  niječu  da  su  predstavnici  franjevaca 
prihvatili  to  načelo  (usp.  Separat,  str.  24);  mi  smo  se  u Predstavci  pozivali  na 
načelo  koje  je  postavio  II.  Vat.  Koncil  u dekretu  Christus  Dominus,  br.  28. 
Međutim  autori  franjevačkog  Odgovora  imputiraše  nam  da  je  ravnomjernost  i 
jednakost  zapravo  "smicalica  i zamka  za  neupućene"  ( Separat , str.  24),  i da  smo 
mi  pozivajući  se  na  onaj  broj  koncilskog  dokumenta  CD  br.  28  u kojem  stoji  da 
dijecezanski  svećenici  "in  cura  animarum  habent  primas  partes"  zapravo  tražili 
"omnes  partes"  ( Separat , str.  32),  itd.. 

Imajući  pred  očima  sve  ono,  što  je  pokušavalo  i što  seje  napisalo  od  1968. 
godine  na  ovamo,  te  imajući  pred  očima  ono  što  sadrži  franjevački  Odgovor,  ovdje 
slobodno  nam  budi  izjaviti:  smatramo  da  nema  izgleda  i mogućnosti  da  bi  se  sa 
sastavljačima  i autorima  franjevačkog  Odgovora  mogao  voditi  jedan  istinski, 
dobronamjerni,  konstruktivni,  bratski  dijalog,  pa  i do  iznemoglosti  u onom  smislu 
kako  to  predlažu  i tumače  autori  franjevačkog  Odgovora  ( Separat , str.  31). 

2.  Velika  je  šansa  i nada  rješenju  "hercegovačkog  pitanja"  bio  onaj 
sporazum  koji  je  u travnju  1968.  bio  potpisao  mjesni  dijecezanski  Ordinarij  i 
franjevački  Provincijal. 

Međutim,  i franjevački  Odgovor  tvrdi  ( Separat , str.  31)  kao  i provincijalat 
hercegovačkih  franjevaca  da  to  nije  bio  "sporazum"  nego  tek  "nacrt  sporazuma"90 
(podvukli  sastavljači). 

Autori  franjevačkog  Odgovora  ispustili  su  iz  vida  ono,  što  je  provincijal 
Šilić  pisao  u svojoj  opširnoj  relaciji  kardinalu  Prefektu  Propagande,  a što  je 
objavio  u hrvatskom  prijevodu:  "Nacrt  sporazuma  (podvukli  mi)  napravio  je 
Biskup  12.  travnja.  Provincijal  je  dao  svoje  prijedloge  i korekture  slijedećeg  dana, 
13.  travnja.  Biskup  je  napravio  konačni  sporazum  (ne  uvaživši  gotovo  ništa  od 
Provincijalovih  korektura)  i taj  je  potpisan  19.  travnja  1968". 91  (podvukli  mi). 

Nije  to  jedini  put  da  provincijal  Šilić  naziva  u svojoj  relaciji  kardinalu 
Prefektu  Propagande  ono  o čemu  su  se  sporazumjeli  Biskup  i Provincijal  "ugovor  - 
conventio",  "sporazum"  i si.  i točno  razlikuje  " nacrt  sporazuma " i " konačni 
sporazum". 

Kako  to  da  najednom  "konačni  sporazum"  postaje  samo  "nacrt 
sporazuma"  ili  tek  "prednacrt  sporazuma"?! 

Sporazum  je  pisan  latinskim  jezikom,  naslovljen  je  "Beatissime  Pater"  i 
pravi  je  besmisao  sada  tvrditi  da  je  to  bio  samo  "nacrt  sporazuma",  jer  tko  bi  Sv. 


90  MA  3/1974.,  str.  97. 

91  MA  8/1968.,  str.  17. 

Stolici  s naslovom  "Beatissime  Pater"  slao  jedan  "nacrt",  da  ga  Sv.  Otac  odobri, 
ratificira  i promulgira... 

U izvještaju  Prefektu  Propagande  provincijal  se  Šilić  pravda  daje  odstupio 
od  sporazuma,  jer  da  Biskup  nije  usvojio  "gotovo  ništa  od  Provincijalovih 
korektura". 

Kad  pak  jednom  dođe  na  red  objavljivanje  svih  dokumenata  o 
postignutom  i poslije  poništenom  sporazumu  u godini  1968.,  onda  će  se  bjelodano 
vidjeti  koliko  je  istine  u onome  što  je  provincijal  Šilić  naveo  kao  svoj  razlog 
odstupanja  od  sporazuma. 

Isprika  provincijala  Šilića  ne  uvjerava.  Biskup  je  Provincijalove  korekture 
uvažio,  inače  ne  bi  provincijal  Šilić  potpisao  sporazum.  Ta  čitao  je  tekst 
sporazuma  prije  nego  što  ga  je  potpisao.  Naravno,  poslije  povlačenja  i raskida 
sporazuma  provincijal  je  Šilić  trebao  naći  ispriku  za  sebe,  ali  taje  isprika  neistinita 
i ne  uvjerava. 

U svojem  pismu  od  20.  travnja  1968.,  kojim  je  o.  Provincijal  povukao  svoj 
potpis  i time  uništio  postignuti  sporazum,  nije  on  pisao  i tražio  da  se  nešto  ispravi, 
doda,  korigira,  upotpuni  u svrhu  "historijske  točnosti  i jurističke  preciznosti"  (kako 
je  pisao  u svojim  primjedbama  od  13.  IV.  1968.,  koje  naziva  "sitnicama":  "U 
načelu  prihvaćam  nacrt  ugovora.  Slijedećih  nekoliko  sitnica  predlažem  radi 
historijske  točnosti  i jurističke  preciznosti")  ili  da  se  sačeka  što  će  reći  na  to 
Kongregacija,  generalna  Kurija,  da  bi  se  spasio  postignuti  sporazum,  nego  je 
jednostavno  tražio,  skoro  bismo  rekli  naređivao: 

"...  Molim  Vas,  ako  niste  već  poslali  tu  Propoziciju,  onda  je  ne  šaljite, 
nego  razderite  akt  kao  da  ga  nikad  nije  ni  bilo  (podvukli  mi).  Ako  ste  ga  već 

poslali,  onda  ću  ja  danas  telegramom  zamoliti  Cagnu,  da  stvar  ne  šalje  u Rim...". 

Da  je  provincijal  Šilić  bio  zaista  "fanatik  mira"  kako  je  izjavio  pred 
Tajnikom  Propagande93  on  je  mogao  spasiti  sporazum  i time  poštedjeti  Crkvu  u 
Hercegovini  od  onih  zala  koja  su  iz  gaženja  sporazuma  nastala!  Ali,  nakon  opoziva 
i povlačenja  potpisa,  sve  se  promijenilo!  Počelo  je  razdiranje  Crkve  u Hercegovini! 

Autori  franjevačkog  Odgovora  tvrde  daje  provincijal  i nakon  povlačenja 
potpisa  nastavio  pregovore  s biskupom:  "Ali  do  novog  potpisivanja  nacrta 
sporazuma  nije  došlo  jer  biskup  nije  htio  usvojiti  jedan  bitni  provincijalov  zahtjev 
(zapravo  jednu  klauzulu)"  ( Separat , str.  31). 

Međutim  iz  dokumentacije  koja  nam  stoji  na  raspolaganju  može  se  nešto 
drugo  zaključiti:  Biskup  je  prepustio  provincijalu  Šiliću  da  on  sam  fonnulira  tu 
klauzulu  (na  koju  misle  autori  franjevačkog  Odgovora).  On  je  pak  poslao  tekst 
sporazuma  na  savjetovanje  i redigiranje  prof.  V.  Jeličiću  izvan  provincije,  i tek  je 


92  Povincijalovo  opozivno  pismo,  20.  IX.  1968. 
93MiD,  8/1968.,  str.  19. 

dne  6.  svibnja  1968.  donio  tekst  sporazuma,  kako  gaje  preformulirao  prof.  Jeličić  i 
tom  prigodom  je  pisao  mjesnom  Ordinariju  provincijal  Šilić:  "Oprostite  mi  ovo 
zakašnjenje.  Ali  sad  nema  smisla  žurbi...  Sad  je  prekasno.  Što  mora  biti  neka  bude. 
Moramo  barem  nastojati,  da  se  ne  bi  ponavljalo  ono,  što  se  dogodilo  s ugovorom 
iz  1923.  Zato  je  bolje  posavjetovati  se  i sa  stručnjacima.  Dopuštam  da  se  i Vi 
obratite  nekom  drugom  stručnjaku,  ako  to  nađete  korisnim". 

Konačno,  ako  je  sporazum  iz  1968.  bio  "laqueum  mihi  positum",  kako  to 
napisa  provincijal  Šilić  u svojem  pismu  Ap.  Delegatu  od  22.  VII.  1968.,  te  ako  je 
taj  sporazum  bio  "s  pravne  strane  monstrum,  s moralne  vješto  namještena  zamka; 
kako  napisa  autor  otvorenog  pisma  Dr  Petru  Čuli,94  sporazum  se,  dakle, 
odbacuje  u potpunosti,  kakva  ima  smisla  sada  dokazivati  da  to  nije  bio  "konačni 
sporazum ",  nego  samo  " nacrt  sporazuma ",  jer  valjda  i za  taj  "nacrt  sporazuma" 
vrijedi  da  je  bio  "zamka",  odnosno  "s  pravne  strane  monstrum,  s moralne  vješto 
namještena  zamka"... 

I tko  bi  se  upustio  u daljnje  pregovore  i razgovore  s onim  koji  danas  nešto 
potpisuje,  sutra  povlači  potpis,  danas  tvrdi  daje  to  "konačni  sporazum",  a sutra  da 
je  to  samo  "nacrt  sporazuma",  i t.  d..„ 

3.  Imajući  u vidu  ono  što  je  bio  mjesni  Ordinarij  utanačio  s hercegovačkim 
Provincijalom  1968.,  a biskup  je  Čule  bio  izrazio  spremnost  zamoliti  Sv.  Stolicu, 
da  ono  što  je  on  bio  uredio  s provincijalom  Šilićem  veže  ne  samo  njega  nego  i 
njegove  nasljednike,  - i imajući  u vidu  one  prijedloge  koje  su  predstavnici 
dijecezanskog  klera  izložili  u razgovorima  pred  Apostolskim  Vizitatorom, 
smatramo  posve  bez  temelja,  obično  pretjerivanje  i mogli  bismo  čak  reći  i 
propagandni  manevar  ono  što  pišu  sastavljači  franjevačkog  Odgovora:  "... 
svjetovni  dijecezanski  kler  i biskupi  Hercegovine  traže:  pola  župa,  pola  vjernika, 
neograničeno  pravo  uzimati  sebi  i od  one  druge  polovice  koja  bi  zasada  nama 
ostala,  te  svu  crkvenu  upravu.  Mi  kažemo  da  je  to  za  nas  već  daleko  s onu  stranu 
granice  života  i smrti!  A tu  granicu  mi  nećemo  prijeći!  Nitko  nema  pravo  od  nas  to 
tražiti  ni  očekivati!"  ( Separat , str.  32). 

4.  Na  koncu  ovog  poglavlja  smatramo  nakon  onih  pregovora  pred 
Komisijom  rimskih  Dikasterija  u veljači  1974.  svaki  razgovor  na  nivou  Biskupije  - 
Provincije  suvišnim  i nepotrebnim,  nego  jedino  možemo  izraziti  želju  da  bi  i 
poglavarstvo  hercegovačkih  franjevaca  spremno  prihvatilo  onu  odluku  o razdiobi 
župa,  koju  bi  imala  donijeti  Sv.  Stolica  na  temelju  vođenih  razgovora,  izvještaja 
Ap.  Vizitatora,  prijedloga  jedne  i druge  strane,  i da  na  taj  način  na  djelu  dokažu  i 
poglavari  hercegovačkih  franjevaca  kao  i autori  franjevačkog  Odgovora  ono  što  su 
napisali  u svojem  elaboratu:  "Mi  priznajemo  Svetoj  Stolici  pravo  da  mijenja  svoje 


94  J.  MIHALJEVIĆ,  Otvoreno  pismo  Dr  Petru  Čuli,  Biskupu  mostarskom,  Humac,  16. 
11.  1969.  str.  18. 

odluke  o župama,  i to  bez  obzira  na  to  jesu  li  one  povjerene  redovnicima  s 
klauzulom  'ad  nutum  S.  Sedis',  ili  s klauzulom  'in  perpetuum'  ili  'pleno  iure'"... 
(Separat,  str.  13). 


ZAKLJUČAK:  DVA  MENTALITETA 

U završnom  poglavlju  franjevačkog  Odgovora  na  Predstavku 
dijecezanskog  klera  Hercegovine  sastavljači  Odgovora  izvode  zaključak: 
"Svjetovni  dijecezanski  kler  i franjevci  Hercegovine  dva  su  svijeta,  dva  različita 
mentaliteta"  (Separat,  33),  te  u obrazloženju  svoga  zaključka  predbacuju, 
imputiraju  dijecezanskom  kleru  upravo  nevjerojatne  stvari,  kao  na  pr.: 

- da  dijecezanski  kler  Hercegovine  još  uvijek  smatra  da  je  "Crkva 
hijerarhija,  tj.  oni,  a mi  i narod  Božji  da  smo  u Crkvi",  te  da  mi  držimo  pozivajući 
se  "konstituciju  i uređenje  Crkve...  da  u njoj  imamo  povlašteni  položaj  (primas 
partes),  a da  "povijest  i rad  franjevaca  u BiH"  smatramo  nešto  što  je  "oprečno 
vjekovnoj  praksi  Crkve".  Nadalje,  da  mi  sebe  poistovjećujemo  "sa  Sv.  Stolicom  i 
svoje  pretenzije..."  da  sakrivamo  " iza  njezine  volje",  itd.,  što  je  sve  bez  ikakva 
temelja  u našoj  Predstavci,  nedolično,  nedostojno  sa  strane  sastavljača 
franjevačkog  Odgovora.  Sve  to  odbijamo  sa  čuđenjem  i žaljenjem. 

- Premda  bismo  i mi  mogli  mnoge  stvari  iznijeti  kao  dokaz  posebnog 
mentaliteta  sastavljača  franjevačkog  Odgovora,  ipak  želeći  da  ostanemo  vjerni 
onom  načelu  koje  smo  istakli  na  početku  našeg  izlaganja  u ovoj  prilogu  (str.  3), 
radije  mi  ćemo  završavajući  ove  svoje  primjedbe  na  franjevački  Odgovor  navesti 
nekoliko  misli  iz  one  knjižice  o.  Bonaventure  Dude  "Ima  li  naše  Redovništvo 
budućnost",  a koja  sadrži  razgovore  o.  Konstantina  Kosera,  vrhovnog,  generalnog 
poglavara  Reda  Male  Braće,  koje  je  on  vodio  s franjevcima  prigodom  svoje 
vizitacije  hrvatskoj  franjevačkoj  provinciji  i nekim  drugim  franjevačkim 
provincijama  u ovoj  zemlji. 

- "Vaše  su  prilike  svojevrsne,  osobito  ako  se  povijesno  gleda.  U mnogim 
krajevima  izravno  dušobrižništvo  bilo  je  na  franjevačkim  leđima.  Značajno  je  da 
su  i u takvim  prilikama,  uza  svu  težinu  dušobrižništva,  vaši  prethodnici  umjeli  naći 
načina  za  znanstvenu  izobrazbu  i rad.  Uza  sve  nedostatke,  koji  su  ljudski,  franjevci 
su  u vašim  krajevima  umjeli  održati  dosta  visoku  razinu  teološke  izobrazbe  i 
pastoralne  prakse. 

- Danas  se  vaše  provincije  nalaze,  neke  po  prvi  puta  u povijesti,  u 
sučelništvu  s dijecezama.  To  na  vas  stavlja  zadatak  da  o toj  novoj  situaciji 
razmišljate,  ali  ne  poput  ježa  koji  se  nakostruši,  izbije  svoje  bodljike.  Treba  se 
uklopiti  u izmijenjenu  crkvenu  strukturu.  I to  ne  kao  oni  koji  gospodare  situacijom 
nego  koji  su,  kakve  nas  hoće  sv.  Franjo,  sluge.  Tu  se  pomaljaju  novi  oblici 
postojanja  i rada.  Teškoće  postoje.  Ali  njih  treba  nadvladati  otvorenih  očiju  i 
mudre  duše.  U duhu  crkvenosti  kojoj  nas  je  učio  sv.  Franjo.  Donedavna  bilo  je  kod 

vas  provincija  posve  misijskih.  Jedva  su  dostajale  za  svoje  poslove.  Kako  se  sada 
pomalja  dijecezanski  kler,  mnoge  vaše  sile  se  mogu  osloboditi  za  vanjske  misije. 
Tu  vam  se  pruža  sasvim  nova  perspektiva.  Dosada  ste  bili  okrenuti  nutarnjim 
misijama,  sada  se  pomalja  perspektiva  i za  vanjske  misije.  Te  nove  perspektive 
obogatit  će  vaš  mentalitet,  navike,  običaje,  stavove.  Na  vama  je  da  svom  vjernošću 
razmišljate  o toj  novosti  i da  zdravo,  crkveno  i franjevački  na  to  reagirate. 

- Bitna  je  zadaća  franjevačkog  Reda  specifična  duhovnost.  Polazeći  iz  te 
duhovnosti,  svaki  je  pošten  posao  franjevcima  moguć.  O prilikama  kraja  i o 
povijesnim  uvjetovanostima  ovisi  kojemu  će  se  apostolatu  franjevci  posvetiti... 
Tako  je  i župni  apostolat  u duhu  Reda. 

Ipak,  nije  potrebno  da  svaki  samostan  bude  župa.  Imamo  velike  pastoralne 
centre  koji  nisu  župa. 

Postoje  tako  različite  franjevačke  dušobrižničke  servisne  postaje  u 
velegradovima... 

Iako,  dakle,  smatram  da  župski  apostolat  predstavlja  sasvim  valjano 
područje  franjevačkog  djelovanja,  osobito  za  tip  župe  po  Koncilu,  smatram  da  Red 
treba  čuvati  dostatnu  apostolsku  pokretljivost.  Ne  smije  se,  dakle,  odveć  opteretiti 
navezanošću  na  župe,  da  bi  mogao  u Crkvi  poslužiti  za  što  više  tipova  apostolata,  i 
to  baš  takvih  koji  se  mogu  izvršiti  franjevačkom  ekipom..." 

- Franjevačka  "minoritas  - malenost". 

"Mi  se  službeno  zovemo  Manja  Braća,  Fratres  Minores.  Na  to  ime  imamo 
pravo  ako  uistinu  njegujemo  malenost.  Smiješan  je  franjevac  megaloman. 
Malenost  izvire  iz  uboštva.  Ona  je  i danas  suvremena,  ali  je  vrlo  teška.  Ne 
smijemo  ništa  posjedovati,  ako  nam  se  uzme,  ne  čini  nam  se  krivica.  Treba  da  se 
ravnamo  po  Isusovim  riječima:  "Bije  li  te  tko  po  desnom  obrazu,  pruži  mu  i 
drugi!".  To  je  Evanđelje.  Radosno  treba  da  to  ispunjamo.  Teško  je  to,  ali  - preko 
Evanđelja  ne  možemo!  Sveti  je  Franjo  želio  da  njegova  braća  budu  'manja'  i u tom 
smislu  da  ne  teže  za  vodećim  mjestima  i službama,  nego  za  podređenošću.  Ako 
drugačije  radimo,  nije  u duhu  Evanđelja.  Na  Evanđelje  moramo  reći  'da'  ,.."95 

- Čitajući  zaključak  elaborata:  franjevački  Odgovor  na  Predstavku 
dijecezanskog  klera  Hercegovine,  mi  smo  se  još  više  uvjerili  u ispravnost  onoga 
što  smo  napisali  u našoj  Predstavci  (Str.  12),  tj.  da  bi  hercegovački  franjevci  na 
čelu  sa  svojim  poglavarstvom  morali  početi  drugačije  misliti,  tj.  da  im  je  nužno 
potrebna  jedna  temeljita  "refonnatio  in  capite  et  in  membris"  u duhu  Evanđelja, 
Crkve,. Koncila  i sv.  Utemeljitelja.  Stoga  smo  mi  završavajući  svoje  primjedbe  na 
franjevački  Odgovor  naveli  nekoliko  misli  iz  govora  o.  Kosera,  generala  Reda 
Manje  Braće,  te  molimo  sastavljače  i potpisnike  franjevačkog  Odgovora  da  u miru, 
pred  Gospodinom  promisle  i prosude  o svemu  onome  što  je  napisano  u elaboratu: 


95  B.  Duda,  Ima  li  naše  redovništvo  budućnost?,  Zagreb,  1971.,  str.  20,  68,  69,  24. 

Odgovoru  Hercegovačkih  Franjevaca  na  Predstavku  dijecezanskog  klera 
Hercegovine  u svijetlu  misli  svoga  Oca  Generala! 

- Mi  ne  bismo  željeli  da  budemo  ponovno  ponukani  pisati  slične 
primjedbe,  osvrt  ili  što  slično  na  eventualni  novi  franjevački  odgovor,  nego 
slobodni  smo  predložiti  sastavljačima  franjevačkog  Odgovora  da  se  formira  jedna 
mješovita  Komisija,  koja  će  ispitati  sve  ono,  što  nas  priječi  i smeta  da  ostvarimo 
ovdje  u Hercegovini  ono  što  je  želio  veliki  Papa  Leon  XIII,  kad  je  svojom 
vrhovnom  vlašću  u Crkvi  uspostavio  crkvenu  hijerarhiju  u BiH,  ili  ono  što  stoji  u 
preambuli  Decizije  iz  1899.  (usp.  Predstavka,  str.  24),  te  predložiti  Sv.  Stolici  na 
rješenje  i odluku,  jer  nije  Crkva  nečija  ma  ka  a nečija  maćeha  "nego...  svu  djecu 
ljubi  jednakom  ljubavi"  ( Separat , str.  33),  te  da  zaboravivši  na  sadašnje  napetosti  i 
kušnje  u jednakosti,  ljubavi  i slozi  radimo  za  svoj  napaćeni  hercegovački  puk! 
Quod  Deus  fcvcit! 

26. 


DEKRET  SVETE  STOLICE  ROMANIS  PONTIFICIBUS 


Vatikan,  6.  lipnja  1975. 


Prot.  N.  2021/75 

SVETA  KONGREGACIJA  ZA  EVANGELIZACIJU  NARODA 
ILI  ZA  ŠIRENJE  VJERE 
DEKRET 

za  okončanje  neriješenog  spora  u mostarsko-duvanjskoj  biskupiji 


Rimske  pape,  uvijek  budni  za  dobro  duša,  uspostavili  su  posvuda,  netom 
su  mjesne  Crkve  dobro  razvile  svoje  ustrojstvo  i nastale  povoljne  okolnosti,  ne 
samo  redovitu  svetu  hijerarhiju,  već  također  povjerili  iste  Crkve  - prema  redovnom 
kanonskom  pravu  - biskupijskom  kleru. 

Tako  je  u prošlom  stoljeću  u Evropi  papa  Pijo  IX.  obnovio  episkopate 
Engleske,  Walesa  i Holandije,  a papa  Lav  XIII.  uspostavio  mjesne  Crkve  u 
Bosni  i Hercegovini  i povjerio  ih  rezidencijalnim  biskupima.  Isti  papa 
apostolskom  konstitucijom  Ex  hac  augusta  god.  1881.  osnovao  je  vrhbosansku 
crkvenu  pokrajinu,  koja  je  obuhvatila  također  Hercegovinu,  te  imenovao 
rezidencijalnog  biskupa  mostarske  biskupije,  s kojom  je  spojio  drevni 
duvanjski  naslov. 

U ovim  krajevima,  svjedocima  tolike  vjere,  uvijek  je,  unatoč  teškim 
kušnjama,  plamtio  onaj  oganj,  poslan  od  Krista  na  zemlju,  i to  poglavito  zbog 
pohvalne  revnosti  i apostolskog  duha  franjevaca,  koji  su  toliko  godina,  trpeći 
mnoge  nedaće,  pridonijeli  da  se  Kristovo  kraljevstvo  raširilo  i učvrstilo  u tom 
narodu. 

Isti  Namjesnik  Kristov,  potpuno  svjestan  posebnog  stanja  u 
Hercegovini,  i hoteći  pomoći  dalji  razvitak  te  Crkve,  povjerene  do  tada 
franjevcima,  u već  spomenutoj  konstituciji  upozorio  je  mostarskog  biskupa  na 
njegovu  dužnost  da  odgoji  brojan  i sposoban  svjetovni  kler,  kojemu  bi  se 
povjerilo  dušobrižništvo,  kako  to  biva  posvuda  gdje  se  ustanovila  sveta 
hijerarhija.  I tako  se  po  uputi  pape  Lava  XIII.  č.  usp.  stao  odgajati  svjetovni 
kler  mostarsko-duvanjske  Crkve,  blagoslovljen  naročito  u ovim  posljednjim 
godinama  providnosnim  rastom  zvanja. 

Ipak,  čini  se  da  vrhbosanskoj  crkvenoj  pokrajini  preostaje  neka  sumnja 
o međusobnom  odnosu  između  svjetovnog  i redovničkog  klera  te  su  stvarno 
nastale  velike  poteškoće,  posebno  u mostarskoj  biskupiji. 

Zbog  takvih  poteškoća,  nastalih  i drugdje,  Sveta  Stolica  je  izdala  važne 
propise,  kao  apostolsku  konstituciju  Romanos  Pontifices  od  istoga  pape  Lava 
XIII.  za  Englesku  godine  1881,  koja  je  potom  sa  sigurnim  i obilnim  plodovima 
proširena  na  mnoge  druge  krajeva.  Nauka  izložena  u toj  konstituciji  i norme  u 
njoj  sadržane,  koje  se  temelje  i na  drugim  papinskim  propisima  poslije 
Tridentskog  sabora,  kao  što  su  apostolske  konstitucije  Firmandis  i Cum  nuper 
Charissimus  godine  1744.  objavljene  od  pape  Benedikta  XIV.  sačinjavaju  već 
opće  pravo  u cijeloj  Crkvi. 

Ti  propisi  vrijede  dakle  za  vrhbosansku  crkvenu  pokrajinu,  to  više  što 
su  vremena  potvrdila  da  oni  najvećma  koriste  najvišemu  dobru  duša,  pa  su  isti 
ili  izravno  ili  neizravno,  među  ostalim,  također  prihvaćeni  od  II.  vatikanskog 
sabora. 

Što  se  pak  odnosi  poimence  na  mostarsko-duvanjsku  biskupiju,  onaj 
sporazum  koji  su  zaključili  godine  1899.  mjesni  ordinarij  i Red  Male  braće,  a 
Sveta  Stolica  iste  godine  potvrdila,  ostaje  potpuno  na  snazi  ako  ovaj  Dekret 
drukčije  ne  odredi,  ostavši  uvijek  netaknuto  pravo  Svete  Stolice  drukčije 
odlučiti.  Vrijede  nadalje  potpuno  oba  dokumenta:  III  Odredba  Svete 
Kongregacije  za  širenje  vjere  od  26.  ožujka  1965,  kojom  se  posve  dokida, 
ukida  i proglašuje  bez  ikakve  vrijednosti  Reskript  o podjeli  župa  "ad  nutum 
Sanctae  Sedis",  izdan  od  Svete  Kongregacije  Koncila  godine  1923.;  121  Dekret 
što  ga  je  Papinsko  predstavništvo  u Jugoslaviji  izdalo  po  nalogu  iste  Svete 
Kongregacije  za  širenje  vjere,  dne  13.  studenoga  1967. 

Nikakvu  povlasticu  pak  s obzirom  na  pastirsku  službu,  stečenu  na  bilo 
koji  način,  neće  moći  nitko  ubuduće  prizivati  ako  se  povlastica  u ovom  Dekretu 
otvoreno  ne  predviđa,  i tako  naime  da  bude  posvema  u skladu  s ovim  istim 
dokumentom  i pojedinim  njegovim  odredbama. 

Teološka  osnovica  normi  dovle  spomenutih  nalazi  se  u općoj 
ekleziološkoj  nauci  II.  vatikanskog  sabora,  koji  uči  da  su  biskupi  po 
božanskoj  ustanovi  došli  na  mjesto  Apostola  kao  pastiri  Crkve  ILG,  20/;  o 
kojima  se  također  kaže:  da  primaju  od  Gospodina,  kojemu  je  dana  sva  vlast 
na  nebu  i zemlji,  misiju  da  uče  sve  narode  i da  propovijedaju  Evanđelje 
svakomu  stvorenju  ILG , 24/.  Doista,  pojedini  biskupi,  koji  se  postavljaju  na 
čelo  posebnim  Crkvama,  vrše  svoju  pastoralnu  upravu  nad  dijelom  Božjeg 
Naroda  koji  je  njima  povjeren  ILG,  23b/. 

Radi  toga,  zadaća  je  biskupa,  kao  upravitelja  i središta  jedinstva  u 
dijecezanskom  apostolatu,  promicati,  ravnati  i usklađivati  misijsku 
djelatnost,  no  tako  da  se  suočava  i promiče  spontana  aktivnost  onih  koji  u 
tom  sudjeluju.  Njegovoj  su  vlasti  podređeni  svi  misionari,  pa  i izuzeti 

redovnici,  u različitim  djelima  koja  se  odnose  na  vršenje  svetoga 
apostolata  IAG , 30b/. 

Kako  se  pastoralna  služba  Crkve  odvija  redovno  preko  župa,  stoga  je  II. 
vatikanski  sabor  izrekao  opće  načelo  koje  se  odnosi  na  svu  disciplinu  župa. 
Tako  naime  u broju  32  Dekreta  " Christus  Dominus"  stoji:  Spasenje  duša  neka 
bude  jedini  motiv  svih  odredaba  ili  izmjena  pri  osnivanju  ili  dokidanju 
župa,  kao  i drugih  sličnih  promjena  koje  biskup  može  provesti  vlastitom 
vlašću. 

Mjesnom  ordinariju  pripada  briga  za  upravu  župa.  Već  spomenuti 
Dekret  /usp.  br.  35,  lb/  potiče  poglavare  redovničkih  ustanova  da  pruže  pomoć 
biskupima,  pa  i samo,  makar  povremeno,  preuzimanje  župa. 

O pastoralnoj  brizi  za  župe,  povjerene  redovnicima,  također  izuzetim, 
treba  dozvati  u pamet  riječi  istoga  Dekreta:  Svi  izuzeti  i neizuzeti  redovnici 
podložni  su  vlasti  mjesnih  ordinarija  u onomu  što  se  odnosi  na  javno 
izvršavanje  bogoštovlja,  izuzev  dakako  različitost  obreda,  na 
dušobrižništvo,  na  sveto  propovijedanje  puku,  na  vjerski  i moralni  odgoj 
vjernika,  a napose  djece;  na  katehetsku  pouku  i liturgijsko  obrazovanje; 
na  dostojanstvo  kleričkoga  staleža  kao  i na  različita  djela  koja  se  odnose 
na  vršenje  svetog  apostolata  /Christus  Dominus,  br.  35,4/. 

Za  isti  cilj  potvrđuje  se  u spomenutom  saborskom  Dekretu  opće  načelo 
kojim  se  biskup  mora  voditi  u organizaciji  župni čke  službe,  to  jest  da  je  sva 
svrha  župničke  službe  dobro  duša  /tamo  br.  31b/.  U svjetlu  toga  načela 
biskup  uvodi  nužne  promjena  po  svojoj  vlasti,  kao  se  to  tvrdi  u "Motu  Proprio" 
Ecclesiae  Sanctae  /usp.  I,  21,  31;  Dijecezanski  biskup  može  po  vlastitoj  moći 
ustanovljivati  ili  ukidati  ili  na  bilo  koji  način  mijenjati  župe  saslušavši 
prezbiterijalno  vijeće,  ali  ipak  tako,  ako  su  možda  u pitanju  nečija  stečena 
prava,  da  se  stvar  s istima  prikladno  riješi. 

Iz  svega  izloženog  do  sada  slijedi  kao  veoma  umjesno  ono  što  se  kaže  u 
istom  Dekretu  u broju  35,1:  Neka  svi  redovnici  susreću  biskupe  kao 
nasljednike  apostola  uslužnošću  i štovanjem.  Osim  toga,  kad  god  su 
zakonito  pozvani  na  apostolsku  djelatnost,  moraju  svoje  dužnosti  tako 
ispunjavati  da  biskupima  budu  pomagači.  Ta  norma,  dakako,  vrijedi 
jednako,  čak  i više,  za  redovnike  kojima  se  povjerava  briga  za  župe. 

Uostalom,  treba  imati  na  umu  da  izuzetost  po  kojoj  su  redovnici 
podložni  papi  ili  spadaju  pod  koju  drugu  crkvenu  oblast  pa  su  izuzeti  od 
jurisdikcije  biskupa,  nikako  ne  priječi,  očevidno,  ne  samo  da  papa  raspolaže 
redovnicima  na  dobro  cijele  Crkve...,  nego  ta  izuzetost  ne  priječi  da 
redovnici  u pojedenim  biskupijama  budu  podvrgnuti  jurisdikciji  biskupa 
prema  odredbi  prava,  kako  to  iziskuju  njihova  pastirska  služba  i pravilno 
uređena  dušobrižnička  služba. 

Takva  naime  izuzetost  ima  osobito  u vidu  unutrašnje  uređenje 
ustanova,  kako  bi  u njima  sve  bilo  što  bolje  međusobno  usklađeno  i 
povezano  te  tako  bilo  što  bolje  u prilog  razvoja  i savršenstva  redovničkog 
života  /CD,  35,3/. 

Tako,  poradi  teškog  razloga,  bilo  koji  redovnički  član  može  biti 
smijenjen  s povjerene  mu  službe  kako  od  vlasti,  koja  mu  je  to  povjerila, 
priopćivši  to  redovničkom  poglavaru,  jednako  tako  od  redovničkog 
poglavara,  priopćivši  to  poglavaru  djelitelju  službe,  jednakim  pravom,  ne 
tražeći  pristanka  toga  drugog;  niti  je  jedan  drugom  dužan  priopćiti  i još 
manje  dokazati  razlog  svoga  suda,  izuzev  pravo  priziva  "in  devolutivo"_na 
Svetu  Stolicu  /"Motu  Proprio"  Ecclesiae  Sanctae,  I,  32/. 

Ali  pravne  primjedbe  izložene  do  sada  moraju  biti  prodahnute 
pastoralnom  brigom:  dobro  duša,  naime,  traži  da  između  redovnika  i 
biskupijskoga  klera  "bude  promicana  uređena  suradnja  i povrh  toga  da  se 
tijesno  usklade  sva  apostolska  djela  i pothvati,  što  najviše  ovisi  o 
nadnaravnom  stanju  srdaca  i duša,  ukorijenjenom  i utemeljenom  u 
ljubavi.  Na  Apostolsku  Stolicu  spada  da  se  brine  za  ovo  usklađivanje  u 
cijeloj  Crkvi,  a na  svete  pastire  da  se  brinu  svaki  u svojoj  biskupiji  /Dekret 
Christus  Dominus,  35,5/. 

Takva  poželjna  suradnja  i usklađivanje  bit  će  sigurno  promicani  ako 
svećenici  jednog  i drugog  klera,  poštujući  kanonska  pravila,  budu  pozvani  da 
sudjeluju  kao  članovi  u postojećim  organizmima  u biskupiji,  kako  se  za 
svećenička  i pastoralna  vijeća  preporuča  u "Motu  Proprio"  Ecclesiae  Sanctae 
/1, 15-16/. 

Cilj  radi  kojeg  se  izdaje  ovaj  Dekret  povezuje  se  sa  samim 
posvećujućim  poslanjem  Crkve:  kao  takav  može  se  postići  samo  na  osnovu 
onoga  nadnaravnog  raspoloženja  duša  i srdaca  koje  je  ukorijenjeno  i 
utemeljeno  u ljubavi  /usp.  Dekret  Christus  Dominus,  35,5/.  I u tom  smislu 
upućuje  se  najhitnije  poziv  na  obraćenje  i bratsko  pomirenje  u čemu  se  sastoji, 
po  riječima  Pape,  jedan  od  glavnih  ciljeva  Svete  godine  /usp.  bulu  Apostolorum 
Limina /:  milost  obraćenja  i pomirenja,  svojstvena  svetim  jubilej skim  slavljima, 
pruža  najvaljaniji  temelj  pravnim  normama  i osigurava  apostolsku  uspješnost 
njihova  ostvarenja.  Po  njoj  će  se  ostvariti  bez  dvojbe  veliki  koraci  u crkvenoj 
obnovi  mostarsko-duvanjske  biskupije,  i bit  će  osigurana  puna  suradnja 
biskupijskih  i redovničkih  svećenika,  sudionika  jedinog  Kristova  svećeništva,  i 
svih  vjernika  s vlastitim  svetim  Pastirom. 

Ova  dakle  Sveta  Kongregacija  za  evangelizaciju  naroda  ili  za  širenje 
vjere,  u vidu  dokumenata  bilo  II.  ekumenskog  vatikanskog  sabora,  bilo 
dokumenata  Svete  Stolice  za  provedbu  pređašnjih,  sve  zrelo  razmotrivši, 
saslušavši  sve  one  kojih  se  tiče,  s pristankom  također  Vijeća  za  javne  crkvene 
poslove  i Svete  Kongregacije  za  redovnike  i svjetovne  ustanove,  ovo  što  slijedi 

određuje  i utvrđuje  - zadržavši  uvijek  pravo  Sveta  Stolica  da  drukčije  odredi  i 
prema  eventualno  promijenjenim  prilikama  - s obzirom  na  dodjeljivanje, 
raspodjelu  i diobu  župa: 

1.  Uzevši  u obzir  međusobni  sporazum  dviju  zainteresiranih  strana  i vodeći 
računa  o zaslugama  franjevaca  hercegovačke  provincije,  Sveta  Stolica  pristaje 
da  se  prihvati  kao  opći  kriterij  da  polovica  vjernika  biskupije  mostarsko- 
duvanjske  ostane  povjerena  pastoralnoj  brizi  istih  redovnika,  dok  druga 
polovica  neka  bude  povjerena  biskupijskom  kleru. 

Taj  razmjer  - kad  se  jednom  izjednači  broj  vjernika  povjerenih  objema 
stranama,  prema  općem  kriteriju  ovdje  izrečenom  - ostat  će  valjan  i za 
budućnost. 

2.  Neka  izvršenja  ovog  Dekreta  i do  novih  odredbi,  mjesni  ordinarij  prije  nego 
prijeđe  za  dobro  duša  i poštujući  propise  na  nova  rastavljanja  i dijeljenja  župa 
povjerenih  časnim  očima  franjevcima,  pitat  će  za  mišljenje  Svetu  Kongregaciju 
za  evangelizaciju  naroda  ili  za  širenje  vjere. 

3.  Odstupivši  od  odluke  Svete  Kongregacije  za  širenje  vjere  donesene  godine 
1965.  i uzevši  u obzir  o tome  postignuti  sporazum  između  dviju  strana,  župe 
izbično,  klobuk  i KONGORA  povjeravaju  se  pastoralnoj  skrbi  franjevcima 
hercegovačke  provincije. 

4.  Časni  oci  franjevci,  u roku  jedne  godine  od  dana  objave  ovog  Dekreta, 
trebaju  predati  sami  biskupijskom  kleru  župe  blagaj,  jablanica,  ploče  i 
NEVESINJE. 

5.  Odstupivši  jednako  od  odluke  Sv.  Kongregacije  za  širenje  vjere  iz 
godine  1965.  župa  čitluk  povjerava  se  pastoralnoj  brizi  hercegovačkih 
franjevaca. 

Međutim,  prema  istoj  odluci  Sv.  Kongregacije,  cijelu  župu  čapljina, 
bez  ikakva  oduzimanja  teritorija,  morat  će  oo.  franjevci,  u roku  od  godinu  dana, 
predati  pastoralnoj  brizi  biskupijskog  klera.  A mostarsko-duvanjski  ordinarij 
nadoknadit  će  franjevačkoj  pokrajini  troškove  koje  su  franjevci  imali  za 
izgradnju  svoje  kuće,  ali  ne  i troškove  za  izgradnju  župne  crkve. 

6.  Župa  MOSTAR,  do  sada  potpunoma  povjerena  pastoralnoj  brizi  franjevaca, 
prema  postignutom  sporazumu  o tome  između  dviju  strana,  bit  će  podijeljena 
unutar  godinu  dana,  i na  odijeljenom  teritoriju  bit  će  u međuvremenu  podignuta 
katedralna  župa  koja  će  se  povjeriti  biskupijskom  kleru. 

7.  Jednako  će  od  župe  humac,  do  sada  u potpunosti  povjerene  pastoralnoj  brizi 
franjevaca,  biti  odijeljen  teritorij  na  kojem  će  biti  podignute,  unutar  godinu 
dana,  prema  postignutom  sporazumu  dviju  strana,  župe  crveni  grm  - prolog  i 
zvirič  - bijača  koje  se  imaju  povjeriti  biskupijskom  kleru. 

Što  se  tiče  župa  crnač,  grude  i mostarski  gradac,  ostaje  na  snazi  i 
obvezan  Dekret  izdan  13.  studenoga  1967.  od  Apostolske  delegature  u 
Jugoslaviji,  po  uputama  danim  od  Sv.  Kongregacije  za  širenje  vjere.  Za 

potpuno  izvršenje  tog  Dekreta  Sveta  Stolica  dopušta  da  se  provedu  modaliteti 
precizirani  u posebnim  dokumentima. 

Za  provedbu  svega  ovog  Sveta  Kongregacija  za  evangelizaciju  naroda 
ili  za  širenje  vjere  postavlja  izvršitelje,  s jedne  strane,  preuzv.  Petra  Čulu, 
mostarsko-duvanjskog  biskupa,  zajedno  s njegovim  koadj utorom  s pravom 
nasljedstva  preuzv.  g.  Pavlom  Žanićem,  naslovnim  biskupom  edistianskim  a s 
druge  strane  preč.  oca  Konstantina  Kosera,  generala  Reda  Male  braće,  dajući 
im  nužne  i potrebne  ovlasti  i stavljajući  im  u dužnost  da  istoj  Svetoj 
Kongregaciji  što  prije  pošalju  primjerak  dokumenta  o izvršenju  provedbi. 

Ista  Sveta  Kongregacija  potvrđuje  preuzv.  g.  Stjepana  Laszlo,  biskupa 
od  Željezna,  u službi  apostolskog  vizitatora  u Hercegovini,  da  izvijesti  i prema 
potrebi  da  providi,  i u toj  mu  službi  pridružuje  preč.  oca  Vladimira  Vlašića  D.I. 


PRESVETI  GOSPODIN  NAŠ  PAPA  PAVAO 
VI.  U AUDIJENCIJI  KARDINALU 
PREFEKTU  NIŽEPOTPISANOM  DANA  5.  LIPNJA  1975. 
U SVEMU  JE  ODOBRIO  OVAJ  DEKRET, 

POTVRDIO  I NAREDIO  DA  SE 
OBJAVI,  "CONTRARIIS  QUIBUSVIS 
MINIME  OBSTANTIBUS  ETIAM 
SPECIALISSIMA  MENTIONE  DIGNIS." 


Dano  u Rimu,  u zgradi  Svete  Kongregacije  za  evangelizaciju  naroda  ili 
za  širenje  vjere,  dne  6.  lipnja  1975. 


Agnellus  kard.  Rossi, 
prefekt 

D.  S.  Lourdusamy, 
sekretar* 


*Službeni  prijevod  na  hrvatskom  objavljen  u:  Glas  Koncila,  14/1975.,  str.  4. 


Latinski  izvornik  objavljen  u:  Ada  Ordinis  Fratrum  Minorum,  Roma,  11/1989., 
str.  85-89. 

Prot.  N.  .20.21/7.5 


ii 

SACRA  CONGREGATIO  PRO  GENTIUM  EVA In  G ELI Z ATION E 
SEU  DE  PROPAGANDA  FIDE 


DECRETUM 


Eadem  vero  Sacra  Congregatio  confirmat  Exc.mum  D.Stepha- 
num  Laszlo,  Episcopum  Siđeropolitanum,  in  munere  Visitatoris 
Apostolici  in  Erzegovina  ađ  referendum  et  si  casus  ferat  ad 
proviđehdum,  eidemque  sociat  in  eođem  munere  Rev.mum  Patrem 
Vladimirum  Vlasic,S.J.,  Rectorem  Seminarii  Minoris  interdioe- 
cesani  Zagrebiensis . 


SANCTISSIMUS  DOMINUS  NOSTER  PAULUS  Pp.VI  IN 
AUDIENTIA  DIE  V mensis  junii,  a.D.  1975 
INFRASCRIPTO  CARDINALI  PRAEFECTO  IMPERTITA 
PRAESENS  DECRETUM  IN  OMNIBUS  RATUM  HABUIT,CON- 
FIRMAVIT  ET  PUBLICI  JURIŠ  FIERI  IUSSIT,  CONTRA— 
RUS  QUIBUSVIS  MINIME  OBSTANTIBUS  ETIAM  SPECIA- 
LISSIMA  MENTIONE  DIGNIS. 


Datum  Romae,  ex  Aedibus  Sacrae  Congregationis  pro  Gen- 
tium  Evangelizatione  seu  đe  Propaganda  Fide,  die  VI  mensis 
junii,  a.D. 197 5. 


X(jOmb4JL  “f* 

27. 


DODATAK  PRILOGU  - DOKUMENTIMA 

POPIS  ŽUPA  U HERCEGOVINI  S BROJEM  OBITELJI  I VJERNIKA 
PREMA  PODACIMA  IZ  KNJIGE  HERCEGOVINA  U CRKVI* 

ŽUPE  KOJE  ADMINISTRIRAJU  FRANJEVCI 


A)  PO  DECIZIJI  SV.  STOLICE  OD  17.  VII.  1899. 


Broj 

Župa 

Broj  obitelji 

Broj  vjernika 

1 

BUKOVICA 

560 

3.550 

2 

ČERIN 

790 

4.747 

3 

DRINOVCI 

667 

3.642 

4 

DUVNO 

1.288 

7.503 

5 

GORANCI 

337 

1.710 

6 

GRADAC  POSUŠKI 

381 

2.475 

7 

GORICA 

762 

4.004 

8 

GRADNIĆI 

246 

1246 

9 

HUMAC 

2.100 

10.715 

10 

KOČERIN 

770 

cca  5.000 

11 

KONJIC 

1.258 

5.618 

12 

LJUTI  DOLAC 

415 

2.540 

13 

MEĐUGORJE 

524 

3.160 

14 

MOSTAR 

cca  5.000 

cca  20.000 

15 

POSUŠJE 

1.019 

5.750 

Ž.  ILIĆ,  Hercegovina  u Crkvi , Duvno,  1974.  Statistički  se  podaci  odnose  na  1972. 

16 

RAKITNO 

327 

1.958 

17 

RASNO 

290 

1.742 

18 

ROŠKO  POLJE 

369 

2.150 

19 

RUŽIĆI 

376 

1.844 

20 

SEONICA 

412 

2.863 

21 

ŠIROKI  BRIJEG 

1.919 

10.064 

22 

ŠUICA 

418 

2.303 

23 

TIHALJINA 

514 

2.450 

24 

VELJAČI 

680 

3.423 

25 

VITINA 

779 

3.704 

Ukupno: 

cca  22.201 

cca  116.161 

B)  PO  RESKRIPTU  SV.  STOLICE  OD  22.  VI.  1923. 


1 

BLAGAJ 

399 

1.797 

2 

ČAPLJINA 

cca  850 

3.900 

3 

ČITLUK 

480 

2.570 

4 

IZBIČNO 

192 

1.310 

5 

JABLANICA 

180 

1.045 

6 

KLOBUK 

384 

1.898 

7 

KONGORA 

332 

2.118 

8 

NEVESINJE 

75 

350 

9 

PLOČE 

328 

1.375 

Ukupno: 

cca  3.220 

cca  16.363 

Napomena: 

1)  Franjevci  administriraju  župu  GLAVATIČEVO.  Ova  je  osnovana 
dismembracijom  župe  Konjic  godine  1883.  kao  patronat  Austro-Ugarske 
monarhije.  Od  njezina  osnutka  franjevci  su  je  administrirali,  premda  je  po  Deciziji 
iz  1899.  proglašena  župom  lib.  coll.  Ordinarii.  Izvršavajući  Reskript  Svete  Stolice 
iz  1923.  godine  Biskup  je  Mišić  htio  1925.  izvršiti  izmjenu  Reskripta,  pa  je 
Provinciji  hercegovačkih  franjevaca  ponudio  mjesto  Prisoja  i Dobriča  u zamjenu 
Gabelu  i Glavatičevo.  Starješinstvo  nije  pristalo  na  tu  izmjenu,  pa  tako  je  i dalje 
župa  Glavatičevo  ostala  župa  lib.  coll.  Ordinarii.  Prema  popisu  iz  Šematizma 
Provincije  iz  1964.  župa  je  brojala  67  obitelji  i 303  vjernika.  Budući  da  župa  nema 
uvjeta  za  samostalnu  egzistenciju,  radi  toga  je  biskupski  ordinarijat  u Mostaru  22. 
VII.  1964.  župu  Glavatičevo  trajno  povjerio  na  upravu  župi  Konjic,  od  koje  je 
1883.  i odcijepljena,  slično  kao  što  je  i župu  Gornje  Hrasno  u Trebinjskoj  Biskupiji 
povjerio  na  trajnu  upravu  župi  Donje  Hrasno.  Prema  podacima  koje  iznosi  autor 
knjige  Hercegovina  u Crkvi  župa  je  Glavatičevo  imala  50  obitelji  i 217  vjernika. 

2)  Prema  Dekretu  Svete  Stolice  od  17.  XI.  1967.  Hercegovačka  je 
franjevačka  provincija  trebala  ustupiti  i predati  biskupijskom  kleru  5 župa. 
Dijecezanski  su  svećenici  preuzeli  samo  2 od  tih  5 župa,  a tri  su  ostale 
nepopunjene.  Njih  poslužuju  neki  hercegovački  franjevci  bez  jurisdikcije  i 
kanonske  institucije  sa  strane  mjesnog  ordinarija.  Prema  podacima  koji  se  nalaze  u 
knjizi:  Hercegovina  u Crkvi  one  su  imale: 


1 

CRNAČ 

cea  240 

cea  1.600 

2 

GRUDE 

cea  600 

cea  4.200 

3 

MOSTARSKI  GRADAC 

cea  400 

cea  2.000 

II  - ŽUPE  KOJE  ADMINISTRIRAJU  DIJECEZANSKI  SVEĆENICI 

A)  U MOSTARSKO-DUVANJSKOJ  BISKUPIJI 


1 

BUHOVO 

130 

800 

2 

DREŽNICA 

149 

1.250 

3 

GABELA 

cea  280 

cea  2.000 

m 

GRABOVICA 

302 

2.086 

5 

GRADINA 

340 

1.779 

540 


6 


238 


1.450 


GRLJEVIĆI 


7 

JARE  k/Mostara 

243 

1.376 

8 

KRUŠEVO 

280 

1.550 

9 

LEDINAC 

253 

1.784 

10 

POLOG 

149 

903 

11 

POTOCI  k/Mostara 

450 

2.560 

12 

PRISOJE 

280 

1.700 

13 

RASKRIŽJE 

120 

620 

14 

RAŠELJKE 

cca  270 

1.510 

15 

STUDENCI 

374 

2.400 

16 

SUTINA 

cca  230 

1.265 

17 

ŠIPOVAČA-VOJNIĆI 

cca  400 

2.190 

18 

VINJANI  HERCEG. 

135 

827 

19 

VINICA 

cca  400 

2.200 

20 

VIR 

513 

3.200 

Ukupno: 

cca  5.536 

cca  33.450 

B)  U TREBINJSKO-MRKANSKOJ  BISKUPIJI 


1 

DOMANOVIĆI 

220 

1.660 

2 

GRADAC  DONJI 

295 

1.855 

3 

HRASNO 

300 

1.900 

m 

HUTOVO 

180 

965 

5 

KLEPCI-DRAČEVO 

cca  540 

cca  3.600 

6 

PRENJ-DUBRAVE 

417 

2.595 

7 

RAVNO 

268 

1.358 

541 


8 

ROTIMLJA 

338 

1.954 

9 

STOLAC 

cca  300 

2.110 

10 

TREBIMLJA 

238 

1.340 

11 

TREBINJE 

cca  90 

350 

Ukupno: 

cca  3.186 

cca  19.687 

NEKOLIKO  PRIMJEDABA  NA  IZNESENE  STATISTIČKE  PODATKE 

I - FRANJEVCI  AKTUALNO  ADMINISTRIRAJU: 


1)  Po  Deciziji  iz  1899: 

25  župa, 

2)  Po  reskriptu  iz  1923. 

9 župa, 

3)  Župu  Glavatičevo, 

4)  Tri  pobunjene  župe, 

Ukupno:  38  župa, 


cca  22.201  obitelji, 
cca  3.220  obitelji, 

50  obitelji, 

cca  1.240  obitelji 

26.711/82,  83%  ob., 


cca  116.161  vjernika; 
cca  16.363  vjernika; 
217  vjernika; 
cca  7.800  vjernika. 
140.541/80,78%  vj. 


II  - DIJECEZANSKI  KLER  U BISKUPIJI  MOSTAR  - DUVNO 


20  župa,  cca  5.536/17,  17%  ob.,  33.450/19, 22%  vj. 

Sveukupno  D.  Mostar-Duvno: 

58  župa,  32.247  obitelji,  173.991  vjernika. 

III.  Ako  bi  franjevci  ustupili  dijecezanskom  kleru  sve  župe  koje 
administriraju  osim  onih  koje  su  im  povjerene  Decizijom  iz  1899.,  onda  bi  stanje 
izgledalo  ovako: 

a)  Franjevci: 

25  župa/  i Glavatičevo,  22.251/69,  00%  ob.,  1 16.378/66,  89%  vj. 

b)  Dijecezanski  kler: 

32  župe,  9.996/31,  00%  ob., 

57.613/33,  11%  vj. 


Da  bi  se  došlo  do  fifiy-fifty  u pogledu  broja  vjernika  u župama  jednoga  i 
drugog  klera,  trebalo  bi  dismembracijom  odcijepiti  od  župa  koje  franjevci 
administriraju  cea  29.382,5  ili  16.89%  od  ukupnog  broja  vjernika  u biskupiji 
Mostar-Duvno. 

U pretpostavci  da  neke  postojeće  župe  lib.  coll.  Ordinarii  koje  aktualno 
administriraju  franjevci,  budu  njima  i dalje  povjerene  onda  bi  apsolutni  broj  i 
postotak  morao  biti  veći,  da  se  dobije  željeni  odnos  fifty-fifty. 

IV.  U navedenom  pregledu  župa  s označenim  brojem  obitelji  i vjernika 
naveli  smo  i župe  u Trebinjsko-mrkanskoj  biskupiji,  koje  administrira  dijecezanski 
kler.  U pretpostavci  da  se  uzmu  obje  biskupije  kao  jedna  jedincata,  te  u 
pretpostavci  da  franjevci  ustupe  biskupijskom  kleru  sve  župe  osim  onih  koje  su  im 
povjerene  Decizijom  iz  1899.  i tada  bi  trebalo  osnivanje  novih  župa  lib.  coll. 
Ordinarii  dismembracijom  franjevačkih  župa,  da  bi  se  postigao  onaj  odnos  broja 
vjernika  fifty-fifty.  Tko  želi,  može  sam  lako  izračunati  postotke,  a mi  zbog 
ograničenosti  prostora  ispuštamo  i jer  u problem  podjele  župa  u dijecezi  Mostar- 
Duvno  ne  ulazi  po  sebi  Trebinjsko-mrkanska  biskupija,  koja  je  povjerena  na 
upravljanje  mostarsko-du vanjskom  biskupu 

LATINSKI  IZRAZI  U KNJIZI  ČEŠĆE  RABLJENI 


absentia  mentis  - odsutnost  pameti 
actu  - sada,  u ovom  trenutku 

ad  beneplacitum  Sanctae  Sedis  - po  volji,  odobrenju  Svete  Stolice 
ad  extra  - prema  vani 
ad  intra  - prema  unutra 

ad  limina  Apostolorum  - pohod  pragovima  Apostola,  službeni  biskupski  pohodi 
i izvještaji  Svetoj  Stolici 
ad  litteram  - doslovno 

ad  nutum  S.  Sedis  - na  mig  Svete  Stolice,  dok  Sveta  Stolica  drukčije  ne  odredi 

ad  tempus  - privremeno 

ad  ti  tulum  dioeceseos  - na  naslov  biskupije 

ad  titulum  paupertatis  - na  naslov  siromaštva 

a limine  - s praga,  s vrata,  otprve,  s pika 

a priori  - prethodno,  unaprijed 

audiatur  et  alt  era  pars  - neka  se  čuje  i druga  strana 

beneficium  ecclesiasticum  - crkveno  nadarje,  nadarbina 

bluff  (engl.)  - prijevara,  varka 

clerus  saecularis  - svjetovni  kler 

clerus  dioecesanus  - dijecezansko  svećenstvo 

clerus  dioeceseos  - kler  dijeceze,  i svjetovni  i redovnički 

condicio  sine  qua  non  - uvjet  bez  kojega  se  ne  može,  samo  pod  uvjetom. . . 

cura  animarum  - dušobrižništvo,  župna  pastva 

dato  non  concesso  - recimo  daje  tako,  iako  ne  dopuštamo 

decisio  - rješenje,  odluka 

decretum  - odredba 

de  facto  - stvarno 

de  iure  - pravno 

de  consilio  - po  savjetu 

de  nobis  sine  nobis  - o nema  bez  nas 

de praecepto  - po  zapovijedi 

dioecesis  - biskupija 

donec  aliter provi deatur  - dok  se  drukčije  ne  providi 
donec  aliud  statuatur  - dok  se  drukčije  ne  odredi 
dubium  - sumnja,  upit 
eo  ipso  - samim  tim 
episcopus  - biskup 

error  communis  - opća  zabluda 

exemptio  - izuzeće  jednoga  reda  ili  kongregacije  u redovničkom  životu  ispod 
vlasti  mjesnog  ordinarija  i izravna  podložnost  Svetoj  Stolici 
Ex  hac  augusta  - S ove  uzvišene  stolice,  početak  apostolskoga  pisma  kojim 
papa  Leon  XIII.  obnavlja  redovitu  crkvenu  hijerarhiju  u Bosni  i 
Hercegovini 

facultas  - sposobnost,  sloboda,  pravo,  ovlast 
fair  (engl.)  - pošten,  iskren,  otvoren 
ferendae  sententiae  - presuda  koju  treba  donijeti 
fifty-flfty  (engl.)  - 50%  - 50%  , tj.  pola-pola 
forum  externum  - vanjsko  područje 
forum  intemum  - unutarnje  područje,  u savjesti 
gradatamente  (tal.)  - postupno,  korak  po  korak 
implicite  - uključno 
in  bona  fide  - u dobroj  vjeri  ili  namjeri 
indultum  - dopuštenje,  ovlast 

in  futur o erigenda  - župa  koja  će  se  u budućnosti  osnovati 
in  perpetuum  - zauvijek 
intrusus  - uljez,  nepozvan  gost 
ipso  facto  - samim  činom 

iurisdictio  - pravo  suđenja,  ovlast,  sudbena  mjerodavnost 
ius  patronatus  - zaštitničko  pravo 

liberae  collationis  Episcopi  - (župa)  na  slobodno  raspolaganje  biskupu,  tj.  župa 
na  koju  biskup  može  slobodno  poslati  svećenika  kojega  on  hoće,  a da 
ne  ovisi  o redovničkim  poglavarima 
latae  sententiae  - presuda  unaprijed  izrečena 
lib.  coll.  Ordinarii  - na  slobodno  raspolaganje  ordinariju 
mea  pače  - s mojim  dopuštenjem,  slobodno  ti  budi  s moje  strane 
mirabile  et  singulare  - čudesno  i jedinstveno 
missio  canonica  - kanonsko  poslanje,  nalog 
modis  et  formis  - na  više  načina  i oblika 
motu  proprio  - na  vlastitu  pobudu 
Non  possumus  - Ne  možemo 
numerus  clausus  - zatvoren,  ograničen  broj 
obreptio  - iznošenje  neistine 
officium  ecclesiasticum  - crkvena  služba 
ore  et  corde  - ustima  i srcem 
paroecia  - župa 

praecedens  - prethodni  (čin,  način,  odluka) 
privilegium  - povlastica 
pleno  iure  - punopravno 

primae  partes  ili  primas  partes  - glavni  dio,  glavna  uloga  dijecezanskoga 
svećenstva  u dušobrižništu  snagom  vlastite  inkardinacije  u jednu 
biskupiju  (CD,  28) 
pro  bono  pacis  - za  volju  mira 
pro  mensa  regulari  - za  redovnički  stol,  redovnicima 
Qui  tacet  consentire  videtur  - Tko  šuti  čini  se  da  pristaje 
quoad  temporalia  et  spiritualia  - što  se  tiče  duhovnih  i materijalnih  stvari 
Quod  Deus  fcvcit  - Dao  Bog! 
rescriptum  - otpis,  odgovor 

Roma  locuta,  causa  finita  - Rim  je  rekao,  spor  se  riješio  (sv.  Augustin) 
Romanis  Pontificibus  - Rimski  Pape,  početne  riječi  Papinskoga  dekreta  o 
nekim  župama  u Hercegovini,  iz  1975. 

Sacra  Congregatio  de  Propaganda  Fide  - Sveta  Kongregacija  za  širenje  vjere 
salas  animarum  - spas  duša 
Suneta  Sedes  - Sveta  Stolica 

Sapienti  sat!  - Mudru  dosta!  Pametnu  se  s malo  riječi  puno  kaže! 
subreptio  - prešućivanje  istine 
sub  secreto  - tajno 

suspensio  a divinis  - obustava  bogoštovnih  čina,  zabrana  svećeniku  da  slavi  sv. 

misu  i druge  sakramente 
tempus  utile  - korisno  vrijeme 
tota  quanta  - potpuna,  cjelovita 

Bilješka  o Piscu 


Marko  Perić  rođen  je  14.  listopada  1926.  u Donjim 
Jasenjanima,  župa  Bijelo  Polje-Potoci,  mostarsko-duvanjska 
biskupija.  Osnovnu  je  školu  pohađao  kod  sestara  franjevaka 
u Bijelom  Polju.  Gimnaziju  do  7.  razreda  u Travniku,  1937- 
1944.  Tek  1947.  nastavio  je  8.  razred  na  Salati  u Zagrebu, 
gdje  je  1948.  maturirao.  U siječnju  1949.  upisao  se  na 
Bogoslovni  fakultet  u Zagrebu,  gdje  je  1953.  diplomirao, 
1954.  magistrirao  i 1966.  doktorirao. 

Zaređen  je  za  svećenika  mostarsko-duvanjske  biskupije,  29.  lipnja 
1952.  u Zagrebu.  Služio  je  najprije  kao  duhovni  pomoćnik  u Bijelom  Polju  i 
Drežnici:  1953.  Kapelan  u Rašeljkama:  1954.  Župnik  u Vinici:  1954-1956. 
Župnik  u Šipovači:  1956-1957. 

Tajnik  biskupa  Petra  Čule:  1958-1980.  Kao  takav  obavljao  je  uz 
biskupa  Čulu  sve  potrebne  službe  na  Ordinarijatu.  Generalni  vikar  biskupa 
Čule:  1970-1971;  biskupa  Pavla  Žanića  1980-1981.  Generalni  provikar  sa  svim 
pravima  i ovlastima  generalnoga  vikara:  1971-1980.  Monsinjor  ili  počasni 
prelat  Njegove  Svetosti  od  1972. 

Papa  Ivan  Pavao  II.  imenovao  ga  je  biskupom  kotorskim  29.  travnja 
1981.  Za  biskupa  je  posvećen  26.  srpnja  iste  godine  u kotorskoj  katedrali. 

Napisao  je  brojne  stranica  crkvenih  spisa,  koji  se  čuvaju  ponajviše  na 
Ordinarijatu  u Mostaru.  Vrstan  poznavatelj  crkvenih  prilika  u Hercegovini. 

Doktorska  radnja  Deproletarizacija  radništva  po  načelima  katoličke 
socijalne  nauke  objavljena  je  s glavnim  naslovom  Radničko  pitanje  u 
kršćanskoj  sociologiji , Mostar,  1997.  Tiskano  mu  je  također  više  radova,  a o 
njemu  je,  u povodu  70.  obljetnice  rođenja  (1926-1996),  u Mostaru  održan 
simpozij  s više  predavanja  koja  su  objavljena  u zborniku  Veličina  evanđeoske 
malenosti.  Život  i rad  don  Marka  Perića,  Mostar,  1997. 

Biskup  Marko  umro  je  u 57.  godini  života,  u rimskoj  bolnici  Gemelli  5. 
lipnja  1983.  Pokopan  je  u kripti  mostarske  katedrale. 

